
Handt  nordiske  Romanforfatteres  Navne 
Navn,  som  staar  over  disse  Linjer  en  fremragé 

I  1838  debuterede  Fru  Flygare  med  Romane 
Klein,«  der  i  hurtig  Rækkefølge  fulgtes  af  en  M 
og  mindre  Fortællinger  og  Romaner,  blandt  h 
»Rosen  paa  Tidseløen«,  »Eneboeren  paa  Johann< 
»Et  Købmandshus  i  Skærgaarden»  vakte  fortj« 
somhed  ikke  alene  i  Fortatterindens  Hjemstav 
den  hele  civiliserede  Verden.  Ingen  nordisk  I 
Forfatterinde  har  som  hun  fundet  Vej  til  Borg  o{ 
og  Nord,  i  Øst  og  Vest.  Hendes  Romaner  er, 
vis  eller  i  hele  Samlinger,  udkommet  i  Oversæ 
mark,  Tyskland,  England,  Nordamerika,  Frar 
Ungarn,  Rusland,  Holland,  Spanien  o.  s.  v. 

Kaster  man  et  Blik  paa  hendes  Forfattervirl 
hele,  maa  man  undres  over  dens  skabende  K 
utrættelige  Fantasi.  Man  finder  i  hendes  Bøg 
aarvaagen  Iagttagelse  af  den  ydre  Virkelighed 
Sjælelivets  fineste  Nuancer.  Hun  havde  rejst  n 
en  Mængde  forskellige  Mennesker  at  kende.  D 
hendes  Skildringer  af  Livet  paa  Havet  og  i  de  s 
gaarde,  der  er  lykkedes  hende  bedst. 

karlen    blev    født    den  8.  / 

I  sit  tyvende  Aar  blev  hun  gift  med  en  Distriktslæge  i 
Småland,  A.  Flygare,  som  døde  11833.  I  ^39  flyttede  hun 
til  Stockholm,  hvor  hun  i  1841  ægtede  den  bekendte  Forfatter 
og  Journalist  Johan  Gabriel  Carlén,  efter  hvem  hun  blev  Enke 
i  1875.  Den  5.  Februar  1892  døde  den  84  Aar  gamle 
Forfatterinde  i  Stockholm. 


Fru  Carléns  Værker  foreligger  kun  i  en  forældet  dansk 
Oversættelse.  Den  yngre  Slægt  kender  lidet  eller  intet  til 
hendes  fortrinlige  levende  Skildringer  af  Folkelivet.  For- 
læggeren har,  uden  at  tage  Hensyn  til  de  dermed  forbundne 
store  Bekostninger,  tilkøbt  sig  Eneretten  til  at  overføre 
Fru  Carléns  Romaner  i  det  danske  Sprog.  Begyndelsen 
sker  med  Romanen  »Eneboeren  paa  Johannesskær  et  &. 
Denne  Roman  er  sikkert  det  af  Forfatterindens  Arbejder,  der 
er  blevet  modtaget  med  størst  Bifald,  og  uagtet  de  mange 
Aar,  der  er  hengaaet,  siden  det  første  Gang  saa  Lyset  (« Ene- 
boeren« udkom  i  1844),  aander  det  dog  en  saadan  Friskhed, 
at  vore  Læsere  vistnok  vil  være  os  taknemmelige  for,  at  vi 
drage  det  frem  fra  Forglemmelsen. 

vilde  Skovegne,  medens  den  gled  sagte  frem  langs  den  øst- 
lige Strand,  hvis  rige  Skovpartier  og  næsten  over  alt  hvid- 
malede Herregaardsbygninger  med  fotografisk  Nøjagtighed 
gengaves  af  den  blanke  Vandflade. 

Paa  Baadens  Ræling  agterude  prangede  i  gul  Oljefarve 
det  næsvise  Navn  « Frisejleren*  og  paa  den  anden  Side  Hjem- 
stedet »Gravene*.  Det  lille  Fartøjs  symmetriske  Former, 
den  omhyggelige  Plankelægling,  de  næsten  usynlige  Nagler, 
Dækkets  næppe  synlige  Sammenføjninger  og  endelig  den  fine 
blanke  Harpikspolering  vilde  straks  røbe  for  en  Kender,  at 
Baaden  var  en  af  de  for  hurtig  Sejlads  berømte  Koster- 
Baade,  i  hvilke  Skaberens,  Tomas  i  Kiles*)  Mesterhaand 
genfandtes  over  alt. 

Sejlene,  der  som  af  en  Forglemmelse,  endnu  ikke  var 
hejsede,  slog  slapt  fra  den  ene  Side  til  anden,  lige- 
som sukkende  efter  den  sædvanlige  friske  Morgenprise.  Men 
deres  vældige  Dimensioner  viste,  at  naar  denne  Søfugl  spredte 
sine  Vinger  til  Flugt  over  Havet,  var  der  faa,  der  kunde  tølge 
den,  ingen,  der  kunde  indhente  den.  Der  hviskedes  ogsaa  paa 
Gravene  en  Del  om,  hvorledes  «Frisejleren«  ved  adskillige 
æventyrlige  Lejligheder  havde  taget  Toldkutterne  ved  Næsen 
og  faaet  Opsynsmændene  til  at  sværge  Ve  og  Forbandelse 
over  Tomas  i  Kile,  som  havde  fattet  den  nedrige  Beslutning 
ikke  for  nogen  som  helst  Pris  at  overlade  Toldetaten  en  eneste 
af  sine  saakaldte  Mesterbaade. 

Elias  Asbjørnson,  den  lykkelige  Ejer  af  denne  Skat 
blandt  Baade,  sad  selv  ved  Roret.  Han  var  en  Mand  paa 
omtrent  tredsinstyve  Aar  med  brunt,  vejrbidt  Ansigt,  som 
vidnede  om  mangen  haard  Kamp  mod  Storme  paa  Havet. 
Men  den  muskelstærke  Skikkelse  var  endnu  ubøjet  og  ikke 
et  eneste  hvidt  Haar  kunde  opdages  blandt  de  korte,  tæt- 
krøllede,  sorte  Lokker,  og  i  Dag  saa  han  endnu  ungdomme- 
ligere ud  end  sædvanligt,  tordi  han  havde  barberet  sig  den 
foregaaende  Dag. 

At  Elias  ikke  var  nogen  stærk  Beundrer  af  det  storartede 
Maleri,  han  havde  for  sig,  kunde  bemærkes  af  de  jævnlige 
Hovednik,  saa   vel  som    af  den  Iver,    hvormed  han,    for    at 

*)  Det  fortjener  at  nævnes,  at  Tomas  i  Kile  er  et  berømt  Navn  i  Bohus- 
låns Skærgaard.  Han  var  den  eneste,  som  lærte  Kunsten  af  Nordmanden 
Spjern,  den  første  Opfinder  af  den  rette  Konstruktion  af  disse  over- 
ordentlig hurtigsejlende  Baade. 

holde  sig  vaagen,  ofte  dykkede  ned  i  den  venstre  Trøje- 
lomme, hvor  han  havde  et  vel  assorteret  Lager  af  forsvarlige 
Stykker  Skraatobak. 

Anden  Mand  paa  Baaden,  Asbjørnsøns  eneste  Søn  og 
Arving,  havde  sat  sig  bekvemt  tilrette  med  Ryggen  mod 
Masten,  Benene  udstrakte  langs  med  Toften  og  den  uundvær- 
lige »Sydvest«  trukket  dybt  ned  over  Ansigtet.  Han  sov  med 
en  Ihærdighed,  der  lod  forstaa,  at  han  trættet  af  Naturens 
Ensformighed,  med  Glæde  havde  overladt  Morgenvagten  til 
sin  Fader  og  foresatte. 

Omsider  rejste  den  gamle  sig  med  en  utaalmodig  Be- 
vægelse, og  efter  at  han  havde  kastet  Blikket  »til  Vejrs«, 
fløjtet  efter  Vind,  og  lor  at  styrke  Taalmodigheden  taget 
sig  en  ikke  ubetydelig  Slurk  af  den  lille  ovale  Flaske,  som 
havde  Plads  i  den  højre  Lomme,  raabte  han  med  en  dæmpet 
Stemme:  «Du,  Karolus,  —  nu  kan  Du  nok  have  udsovet, 
Knægt!« 

Den  unge  Mand  rejste  sig  og  greb  maskinmæssigt  fat  i 
Fokkeskødet,  men  da  han  saa,  at  enhver  Manøvre  med  dette 
var  overflødig,  tog  han  ganske  rolig  Sydvesten  op,  som  var 
faldet  af,  gned  Øjnene,  slog  Armene  et  Par  Gange  mod  Over- 
kroppen og  saa  derefter  paa  Faderen  med  et  spørgende  Blik. 

—  Ud  medAarerne,  Karolus,  og  vær  rask  i  Vendingen! 
kommanderede  Skipperen.  —  Frisker  Vinden  ikke  op,  kommer 
vi  aldrig  over  Fjorden  i  Dag. 

—  Saa  er  det  Din  egen  Skyld  Fader,  svarede  Karolus 
frimodigt,  idet  han  spyttende  i  Hænderne,  satte  Aarerne  i 
Gang  med  en  Fart,  der  kunde  have  gjort  fire  sædvanlige 
Roeres  Kræfter  Ære. 

—  Min  egen  Skyld,  gentog  Elias.  Vil  Kyllingen  lære 
Hønen  at  lægge  Æg? 

Nej  Far!  men  I  skulde  ikke  have  ladet  Jer  overtale, 
her  sendte  Karolus  et  hurtigt,  hemmelighedsfuldt  Blik  hen 
til  Dækslugen,  hvor  en  Bunke  Sengklæder  og  Sejl  øjensynligt 
bevægedes  af  en  anden  Kraft  end  Baadens  umærkelige  Duv- 
ning.  —  I  skulde  ikke  have  ladet  Jer  overtale  til  at  gaa  i 
Lag  med  Fjorden  i  Gaar  Aftes;  for  endskønt  vi  den  Gang 
havde  en  lille  Fejer,  var  det  let  at  se,  at  naar  den  havde 
luftet  af,  vilde  vi  ikke  komme  ud  af  Stedet  med'den  Smule 
Vind. 

—  Du  var  nok  hellere    bleven  liggende  i  Byen,  Du,    til 

illet  alle  Pengene  bort  eller  sat  dem  overstyr  til 
ibær-Johanne. 

ti  vor  I  taler  Far!  —  I  ved  nok,  at  Johanne  paa 
*n  er  lidt  for  stiv  i  Nakken  til  at  tage  imod 
g,  inden  I  lader  mig  faa  Halvpart  i  Baaden. 
nok  mærke,  at  I  blot  vil  komme  bort  fra  det, 
i  holder  ikke  af,  at  jeg  lader  Jer  forstaa,  at  det 
Lde  saadan  og  saadan  at  tage  den  Slags  Passa- 
rd. 

lel  er  æfdst,  var  gamle  Asbjørnsons  korte  af- 
indvendte Karolus,  de  unge  kan  ogsaa  have 
anker,  som  heller  ikke  behøver  at  være  saa 
man  har  noget  *at  slægte  paa.  I  ved  Fa'r,  at 
1  har  siddet  rigtig  paa  mig. 
det  sad  rigtigt,    saa  havde  Du  ikke   saa  meget 

£  siger  I  nok  .  .  .  Men  jeg  tør  vædde,  at  han 
tter  et  Blik  til  Dækslugen)  er  et  eller  andet 
,  som  er  bleven  bidt,  elier  som  maaske  frar 
og  som  for  sin  Ulejligheds  Skyld  har  maattet 
:t  fremmed  Skind. 

dit  Tossehoved!  —  hvad  kommer  det  Dig  eller 
han  hører  til  de  store  eller  smaa  Kreaturer? 
y  betalt  Fragten,  og  selv  om  han  ikke  havde 
i  Ører,  havde  jeg    alligevel  ikke    kunnet  nægte 

med,    for    ser  Du,    den,    der   har  oplevet   saa 

her  i  Verden  som  jeg,  kan  se  Folk  længere  end 

;  og    det    kan   Du    tro    paa  Din  Faders    Ord, 

ikke    i    lange  Tider    har   prøvet,    hvordan  det 

ge  paa  Roser. 

ierregud,  Fa'r,  hvor  I  taler  regederligt  og 
kommer  rigtig  i  Fart  —  det  gør  godt  helt 
at  høre  paa  Jer,  og  naar  I   har  saa  gode  Tan- 

skal  jeg  heller  ikke  have  noget  imod  ham; 
ogsaa  for  Drengens  og  Konens  Skyld.  Hun  er 
rrlig  nydelig,  at  hun  paa  en  Prik  ser  ud  som 
paa  Altertavlen,  hvor  hun  sidder  paa  en  Guld- 
er vor  Herre  Kristus  paa  det  ene  Ben.  Men 
,  han  er  akkurat  som  den  «Emmegrant,«  Kaptajn 
havde    med    sig    fra  Nantes    og    satte   i   Land. 

Vest   paa  Irland;    han  fortalte   hele    »Mollevitten«    til  Fabri- 
kant Holmer  paa  Strand,  og  jeg  hørte  hvert  evige  Ord. 

Hvordan  lød  Mollevitten  da?  spurgte  Elias  og  fløjtede 
endnu  et  Par  Gange  for  at  lokke  for  den  lunefulde  Vind, 
som  nu  og  da  lod  en  lille  Brise  lufte  frem,  men  døede  bort 
igjen,  inden  den  endnu  havde  kunnet  fylde  den  mindste  Klud 
af  de  slappe  Sejl. 

~  —  Jo  ser  Du,  Simmerberg  var  for  nogle  Aar  siden  i 
Nantes.  Han  havde  allerede  klareret  og  havde  kun  Told- 
visitationen tilbage,  da  Mægleren  om  Aftenen  sagde  til  ham, 
at  han  skulde  faa  totusinde  Francs,  hvis  han  ved  Visita- 
tionen kunde  gemme  en  lEmegrant«  og  føre  ham  uden- 
lands. I  kan  nok  begribe  Far',  at  Simmerberg  nok  vilde 
tjene  saa  meget,  selv  om  hele  Skuden  havde  staaet  paa  Spil, 
hvis  han  blev  opdaget. 

—  Ja,  det  tror  jeg  nok,  indrømmede  den  gamle.  Jeg 
ved  nok,  hvad  saadan  en  Smugling  vil  sige. 

—  Ja,  hør  nu  blot !  Om  Natten  kom  Emmegranten  om  Bord, 
og  Simmerberg,  som  var  en  gammel  Ræv  —  naa,  han  er 
ikke  for  ingen  Ting  Svoger  til  vor  Krydstoldskipper  —  lod 
Passageren  krybe  ind  i  et  tomt  Vandlad  uden  Bund  og 
lagde  det  mellem  de  andre  paa  Dækket.  Visitationen  blev 
foretaget,  og  endskønt  de  der  har  fuldt  saa  fine  Snusere 
som  her,  kan  jeg  tro,  saa  hittede  de  dog  ikke  paa  at  søge 
Mennesker  i  Vandfadene,  og  Simmerberg  strøg  saa  hver 
eneste  Øre.  Bagefter  blev  det  alligevel  opdaget,  og  Rhederiet 
stævnede  ham  for,  at  faa  ham  til  at  betale  Passagerfragten, 
men  han  lo  Rhederiet  lige  op  i  Øjnene  og  snoede  sig  fra 
det^hele. 

Efter  at  Samtalen  en  Tid  var  bleven  fortsat  i  denne 
Aand,  var  der  noget,  der  rørte  sig  ved  den  saa  ofte  be- 
tegnede Dæksluge,  og  kort  efter  saa  man  en  ung  Dame, 
indsvøbt  i  en  lang  vid  Morgenkjole  og  med  et  sort  Slør 
over  den  lette  Straahat,  styre  frem  mellem  Fjerdinger  og 
Tovværk  og  nærme  sig  de  to  Mænd,  hvem  hun  hilste  med 
et  Smil  fuldt  af  uendelig  Mildhed. 

—  Vi  har  Blikstille,  lille  Frue,  forkyndte  Elias,  men  man 
maa  have  Taalmodighed,  for  hun  frisker  nok  op  hen  paa 
Dagen,  kan  jeg  se. 

Den  unge  Dame  saa  ud,  som  om  denne  Formaning  var 
ganske    overflødig;    den    legemliggjorte    Taalmodighed    stod 

præget    paa  hendes  snehvide  Pande,  fra    hvilken    et  lysgult, 
kruset  Haar  lagde  sig  som  en  fin  Ramme  om  Kinderne. 

—  Er  det  muligt  at  faa  gjort  Ild  paaf  hviskede  hun 
med  et  forsigtigt  Øjekast  hen  mod  den  Seng,  hun  nylig 
havde  forladt.  Jeg  vilde  gærne  koge  lidt  Kaffe,  inden  de 
vaagner. 

—  jo,  bevar's  1  det  kan  godt  lade  sig  gøre  . .  .  Du, 
Karolus,  jeg  skal  tage  Aarerne,  mens  Du  gør  et  Løb  hen 
og  tænder  Fyr  i  Gryden,  og  hvis  Fruen  tør  betro  ham  at 
koge  Kaffen,  saa  har  han  for  længe  siden  gjort  sit  Mester- 
stykke i  den  Kunst. 

—  Det  er  alt  for  megen  Ulejlighed,  frygter  jeg. 

—  Naa  ja,  det  maa  De  selv  om,  mente  Elias,  der  var 
alt  for  ligefrem  til  at  gøre  Ophævelser.  Karolus  derimod,  som 
var  ung,  og  som  han  selv  udtrykte  sig,  »lidt  sleben, »  svarede 
paa  en  anden  Maade. 

—  Tag  Dem  bare  inte  det  nær,  lille  Frue,  begyndte 
han  med  et  særdeles  velvilligt  og  opmuntrende  Blik,  læg 
blot  ud  med  Bønnerne,  saa  skal  der  nok  komme  Kaffe,  og 
det  i  en  Haandevending.  De  skal  faa  at  se,  at  det  ikke  gaar 
til  her,  som  naar  de  koger  Kaffe  paa  Land  eller  paa  de 
Fartøjer,  hvor  de  har  Kahytter  med  Komfurer  . . .  Dette 
her  er  vort  Komfur. 

Karolus  trak  hurtigt  en  stor,  rævnet  Gryde  frem,  i 
hvilken  han  med  en  Færdighed,  som  forbavsede  den  unge 
Kone,  gjorde  Ild  og  satte  Kaffekedlen  tilrette. 

—  Naar  vi  er  ude  for  en  rygende  Storm,  fortsatte  han, 
da  han  mærkede,  at  hans  Foredrag  interesserede,  kan  De  tro, 
at  denne  —  han  pegede  paa  Gryden  -r-  ikke  holder  sig 
saa  stille  og  skikkelig  som  nu;  nej  min  S'æl!  vil  man  saa 
ha'e  en  Kaffetaar  eller  en  Bid  Mad,  maa  man  se  til,  at  hun 
ikke  faar  Slagside.  Og  det  gaar  til  paa  den  Maade,  at 
man  binder  en  tyk  Staaltraad  fast  i  begge  Ørerne  paa 
hende;  saa  stikker  man  en  forsvarlig  Ende  Tov  ind  gennem 
Haandtaget  og  knytter  den  fast  et  Sted  i  Takkelagen,  saa  at 
Kogeriet  kan  gaa  lidt  villigt,  mens  hun  vugger  saa  smaat . . . 
'or,  jeg  skal  sige  Dem,  Overhaling  tager  hun  aldrig,  naar 
man  tager  sine  Anstalter. 

Medens  Karolus  udbredte  sig  over  Vanskelighederne  ved 
Kogeriet  paa  en  Baad  uden  Kabys,  tog  den  fremmede  Dame 

ud  af  sin  store  Rejsetaske    en  Flaske    malet  Kaffe    og   leve- 
rede den  til  sin  tjenstvillige  Kok. 

—  Vil  Du  koge,  din  Satan  1  vedblev  Karolus  og  hjalp 
paa  Ilden  med  nogle  vældige  Anstrængelser  med  en  gammel 
Puster.  Ser  De,  lille  Frue,  det  er  ikke  for  at  prale,  men 
det  var  et  sandt  Ord  Fader  sagde,  at  jeg  har  taget  Eksamen 
i  Kogekunsten,  for  da  jeg  var  Dreng,  for  jeg  som  Kahyts- 
dreng paa  England  med  en  Kaptejn,  som  det  min  Salighed 
ikke  gik  an  at  byde  daarlig  Kaffe  eller  ublankede  Støvler . . . 
Men  sæt  Dem  ned,  lille  Frue,  sæt  Dem!  Og  Karolus  af- 
støvede sit  blaamalede  Madskrin  med  Trøjen,  som  han  for 
Varmens  Skyld  havde  taget  af. 

—  Mo'r!  lille  Morl  hvor  er  Du?  lød  en  Stemme  fra 
Lugen.  Aa,  Mo'r,  jeg  drømte  saa  stygt  —  at  Du  faldt  i 
Vandet,  og  at  jeg  straks  sprang  ud  efter  dig. 

Moderen  skyndte  sig  hen  til  Sønnen,  en  elleveaarig  Dreng, 
og  gjorde  Tegn  til  ham,  at  han  skulde  være  stille.  Du 
vækker  Fader!  hviskede  hun. 

—  Fa'r  er  vaagen;  han  ligger  blot  og  blunder  lidt! 
svarede  Georg,  ligesaa  sagte,  men  i  Stemmens  Udtryk  laa 
noget,  som  tydede  paa,  at  han  ikke  havde  vovet  at  gøre 
denne  Bemærkning  højt. 

—  Gør  alligevel  ingen  Spektakkel  ...  se,  der  har  Du  en 
Tvebak  at  fordrive  Tiden  med. 

Georg  tog  mod  dette  Grundlag  til  Frokosten,  og  da  et 
Smil  fra  Moderens  smukke  Øjne  var  det  mest  veltalende,  han 
kendte,  lagde  han  sig  igen  ned  paa  sin  Madrats  mellem  to 
Pakkasser.  Han  havde  dog  langt  hellere  villet  springe 
omkring  for  at  gøre  nirmere  Bekendtskab  med  Baaden  og 
dens  Besætning. 

Med  et  kærligt  Blik  paa  Drengen  tog  Fru  Letsler 
—  det  var  det  Navn,  under  hvilket  Familjen  var  kommet 
om  Bord  —  et  Strikketøi  og  satte  sig  ved  Siden  af  den  Seng, 
hvori  hendes  Mand,  med  Ansigtet  trykket  mod  Haanden,  hvi- 
lede; og  medens  hun  lod  Strikkepindene  flyve  gennem  den 
ene  Række  Masker  efter  den  anden,  viftede  hun  nu  og 
da  de  Insekter  bort,  som  forstyrrede  ham,  over  hvem  hun  vaa- 
gede  med  saa  megen  Ømhed,  endskønt  hverken  et  Blik  eller 
en  Bevægelse  røbede,  at  hendes  Omhu  blev  bemærket. 

—  Klar  til  Skafning,  Frue !  rapporterede  Karolus  og 
holdt  Kaffekedlen  i  Vejret. 

—  Giv  mig  en  Kop,  Nikoline!  sagde  den  Person, 
som  hidtil  havde  iagttaget  Tavshed,  og  idet  han  rejste  sig 
op  og  tog  Plads  paa  en  lav  Kasse,  viste  han  et  Ansigt,  i  hvilket 
store  Bekymringer  og  stærke  Lidenskaber  havde  pløjet  dybe 
Furer.  Det  sorte,  graasprængte  Haar  stak  stærkt  af  mod 
en  gulbrun  Paryk,  der  dog  af  den  betænksomme  Nikojine 
behændigt  ordnedes  saaledes,  at  det  naturlige  Haar  ikke 
blev  synligt. 

—  Vi  er  ikke  kommet  ret  langt,  sagde  hun,  idet  hun  bød 
ham  Kaffekoppen  og  Tvebakkerne. 

—  Nej,  jeg  har  hørt  det,  var  Svaret.  Du  har  heller  ikke 
sovet,  stakkels  Nikoline  . .  .  stakkels,  stakkels  Nikoline ! 
Og  med  disse  milde  Ord  lod  den  alvorlige  Mand,  hvis  Læber 
ikke  mere  syntes  at  have  Ævne  til  at  smile,  sin  Haand  glide 
hen  over  den  venlige  Venindes  Haand. 

—  Ikke  stakkels,  sagde  hun  i  en  let  bebrejdende  Tone. 
Hvor  Du  og  haa  —  Moderen  saa  smilende  paa  Sønnen,  som 
i  Skjul  af  de  to  Pakkasser  vinkede  efter  sin  Andel  af  Trak- 
tementet —  hvor  Du  og  han  er,  der  har  jeg  jo  mit  Hjem. 

—  Hjem  I  gjentog  Manden  langsomt,  og  de  dybe  Rynker 
paa  hans  ædle  Pande  trak  sig  tættere  sammen. 

Nikoline  tav,  men  hendes  Øjne  talte  et  Sprog,  der  blev 
forstaaet  af  den,  paa  hvem  de  hvilte  . . . 

—  Tag  Madkassen  frem,  Du  Karolus!  sagde  den  gamle 
Elias.     Vi  maa  have  lidt  at  styrke  os  paa. 

—  FaV!  hviskede  Karolus,  idet  han  satte  Madkassen  paa 
Toften,  hvor  den  gamle  sad  ved  Roret,  det  er  nok,  som  jeg 
tænkte,  at  der  er  noget  galt  paa  Færde  med  ham  der. 
Haaret  er  uægte,  og  naar  En  sejler  under  falsk  Flag,  saa 
ved  man  nok,  hvad  Klokken  er  slaaet. 

Elias  sendte  et  prøvende  Blik  hen  til  den  Side,  hvor  den 
hemmelighedsfulde  Passager  sad,  rystede  derefter  paa  Hovedet 
og  mumlede: 

—  Hold  Mund  med  den  dumme  Snakl 

Som  gamle  Elias  havde  spaaet,  begyndte  Vinden  hen- 
imod  Middag  at  friske  op  og  voksede  snart  saaledes,  at 
den  gamle  med  kraftig  Kommandostemme  kunde  udstede 
sine  Befalinger. 

—  Hejs  Storsejlet  og  Fokken,  Karolus.  Bagefter  kan 
Du  gøre  Klyveren  klar.  Bliver  hun  saadan  ved,  skal  Du  se, 
vi  vinder  et  godt  Stykke  hjem  efter  i  Dag. 

Med  øvet  Haand  udførte  Karolus  Manøvrerne.  Aarerne 
blev  taget  ind,  Sejlene  fyldtes  af  den  lette  Brise,  og  Fader  og 
Søn  satte  sig  mageligt  til  Rette  paa  deres  Pladser  i  den 
snævre  Fordybning  ved  Roret. 

—  Aa,  rare  Karolus  !  raabte  Georg  —  han  havde  allerede, 
med  sin  Alders  Frihed  og  sit  kække,  ligefremme  Væsen, 
gjort  sig  fortrolig  med  den  unge  Sømand  —  rare  Karolus! 
Bjærg  endelig  den  pæne,  hvide  Tønde,  som  flyder  der  paa 
Vandet  . . .  nej  se !  der  er  en  til  . .  .  og  en  til  ...  og  endnu 
en  til! 

—  Ja,  nu  skal  vi  straks  1  lo  Karolus.  Den  unge  Herre 
maa  ikke  tro,  at  de  Tønder  ligger  der  for  Morskabs  Skyld. 

—  Hvorfor  ligger  de  der  da?  spurgte  Georg  og  kilede 
sig  ind  mellem  Karolus  og  den  gamle  for  om  muligt  at  se  sit 
Snit  til  at  faa  fat  i  Rorpinden,  som  førtes  af  Elias,  der  i  sin 
urokkelige  Ro  ikke  gav  Agt  paa  Drengens  brændende  Attraa. 

—  Det  skal  jeg  gærne  sige  Dem,  svarede  Karolus.  De 
Tønder  der,  som  er  luftætte,  kaides  Vagere.  De  ligger  og 
flyder  der,  for  at  de  søfarende  kan  tage  sig  i  Agt  for  de  Steder, 
hvor  Vandet  er  for  grundt.  Der  ligger  mange  saadanne  Tøn- 
der i  Kristiania  Fjord. 

—  Aa,  hvor  det  er  morsomt,  fortsatte  Georg  det^paa- 
begyndte  Bekendtskab,  at  være  ude  paa  Søen,  og  fare  med 
saadan  en  Baad.  Men  det  aller  morsomste  vilde  dog  være, 
om  det  vilde  blæse  op,  saadan  at  det  kunde  baske  og  larme  i 
Sejlene,  og  Bølgerne  kunde  komme  farende  som  store  Bjærge. 

—  Se  se!  saa  den  lille  Herre  har  været  saa  meget  til 
Søs,  at  han  ved,  at  Søerne  kan  gaa  højt  som  Bjærge? 
Det  har  ikke  været  Spøg  for  saadan  en  lille  Herre. 

—  Aa,  jeg  er  slet  ikke  saa  lille,  synes  jeg,  svarede 
Georg  og  skød  Skuldrene  i  Vejret.  Men  den  Gang,  da  Søen 
gik  saa  højt,  som  jeg  sagde,  da  var  jeg  kun  en  lille  Stump, 
der  knapt  kunde  staa  paa  Benene,  naar  de  satte  mig  ned 
paa  Dækket;  men  jeg  kan  alligevel  godt  huske  det,  for  jeg 
holder  saa  meget,  saa  meget  af  Søen  —  og  jeg  vilde  saa 
gærne,  hvis  jeg  maatte  faa  Lov  at  prøve,  om  jeg  kunde  styre 
Baaden,  naar  jeg  sidder  ved  Roret. 

Medens  Georg  fremsatte  dette  Forslag,  som  allerede 
længe  havde  ligget  ham  paa  Hjærte,  hvilede  hans  Øjne  saa 
bønligt  og  veltalende  paa   gamle  Elias,    at    den  gamle   med 

et  godmodigt  Smil   trak   sig  !tilbage,    og  lod  Drengen,    som 
han  allerede  var  helt  indtaget  i,  faa  sin  Vilje. 

Henrykt  og  stolt  satte  Georg  sig  til  Rette  paa  sin  vigtige 
Plads,  og  medens  den  interessante,  for  alle  andre  temme- 
lig ensformige  Beskæftigelse  gik  for  sig  under  Fader  Elia' s  og 
Karolu's  fælles  Ledelse,  blev  Samtalen  livligere  og  livligere 
paa  begge  Sider.  Men  da  Karolus  behændigt  førte  Georg 
tilbage  til  Kapitlet  om  de  store  Vandbjærge,  han  havde  set, 
da  han  var  en  lille  « Stump  >,  hørtes,  for  første  Gang  i  flere 
Timer,  den  ældre  Letslers  Stemme,  som  formanede  Sønnen 
til  ikke  længere  at  falde  Skipperen  og  den  unge  Sømand 
besværlig  med  sine  Spørgsmaal  og  sin  Nysgærrighed. 

—  Han  er  slet  ikke  til  Ulejlighed  torsikrede  den  gamle 
Elias,  der  havde  Medlidenhed  med  den  talende  Misfornøjelse 
i  Drengens  udtryksfulde  Ansigt. 

Georg  turde  alligevel  ikke  blive  længere,  med  et  Udtryk 
af  det  dybeste  Savn  overgav  han  Rorpinden  til  Karolus  og 
vendte  med  langsomme  Skridt  tilbage  ,til  den  Side  af 
Dækket,  hvor  Faderen  endnu  sad  paa  .Pakkassen  røgende  en 
Cigar,  medens  han  stirrede  paa  den  forbiglidende  Strand- 
bred med  de  tætte  Skove. 

Fru  Letsler  havde  for  at  beskytte  sig  mod  Solen, 
indtaget  Georgs  Plads  mellem  de  to  store  Kasser.  Hun  holdt 
en  Bog  i  Haanden,  men  syntes  at  være  mere  sysselsat  med 
at  studere  sin  Mands  Ansigtstræk  (en  Bog,  hvis  sidste  Kapi- 
tel hun  aldrig  naaede  til),  end  med  de  Blade,  som  hun  nu  og 
da  tankefuldt  vendte. 

Forbi  den  mørke  Fader  sneg  Georg  sig  med  lette  Skridt, 
og  idet  han  bukkede  sig  ned  til  den  blide  Moder,  hvi- 
skede han  med  flammende  Kinder :  —  Saa  Du,  jeg  styrede  hele 
Baaden?  Tænk  blot,  at  jeg  kunde  have  sat  den  paa  Grund, 
om  jeg  havde  villet ,  og  det  havde  jeg  ogszta  gjort,  hvis 
Du  ikke  havde  været  med,  Mo'r! 

—  Og  hvorfor  det,  Du  lille  Vildkat?  spurgte  Nikoline, 
og  saa  paa  Drengen  med  et  svagt  Smil. 

—  Ikke  for  andet  end  for  at  se  al  den  Ulejlighed,  vi 
vilde  have  faaet  med  at  slippe  af  igen.  Det  var  bleven  en 
hel  anden  Historie  end  nu. 

—  Du  kære,  ufornuftige  Barn  . . .  Du  ved  kun  lidt  om, 
hvad  det  vil  sige  at  arbejde  sig  af  den  Grund,  man  en  Gang 
er  løbet  fast  paa.       Men   i    det    hele    taget  Georg,    maa  Du 

ikke  have    saadanne   taabelige  Tanker,    ikke    ønske  at  frem- 
kalde Farer;  det  er  at  friste  Gud. 

Lidt  modfalden  over  de  bebrejdende  Ord  og  det  usæd- 
vanligt alvorlige  Blik,  som  ledsagede  dem,  satte  Georg  sig 
stille  ned  og  snittede  paa  et  Stykke  Træ,  der  aabenbart 
var  bestemt  til  at  blive  en  Efterligning  af  en  Jolle  eller  no- 
get lignende,  og  med  dette  Arbejde  vedblev  han  at  syssel- 
sætte sig,  indtil  en  ny  Genstand  fængslede  hans  Opmærk- 
somhed. 

—  Hvad  er  det  for  nogle  Huse?  Med  dette  Spørgs- 
maal  stod  Georg  atter  hos  Karolus  og  pegede  paa  nogle  lange, 
hvide  Bygninger,  som  strakte  sig  langs  den  ene  Kyst. 

—  Naa,  der  paa  Vestlandet  ja,  se  det  er  Horten.  Det 
er  et  Sted,  man  skal  lægge  Mærke  til ;  der  er  Nordmændene 
ved  at  anlægge  Skibsværfter  og  Dokker,  som  de  kaldes,  de 
Indretninger,  som  de  kommer  Skibene  i,  naar  de  skal  un- 
der Reparation;  og  jeg  har  hørt,  de  tænker  paa  med 
Tiden  at  lægge  hele  Flaaden  i  Station  der  .  .  .  men  det  varer 
vel  nok  lidt  endnu.  Paa  Overrejsen  til  Drammen  havde  vi  flere 
Folk  fra  Bohusian  med  os,  som  skulde  have  Arbejde  i  Horten; 
der  betaler  de  meget  større  Dagløn  end  hjemme  hos  os;  og 
jeg  kjender  mange  urige  Fyre,  som  er  rejst  dertil  saa  blanke 
paa  Mønt,  at  de  knap  og  nap  kunde  købe  dem  en  Bid 
Brød,  og  saa  er  de  kommen  hjem  et  Par  Aar  efter  med  tre, 
fire  hundrede  Rigsdaler*)  i  Tegnebogen. 

—  Det  er  rart  at  fåa  at  vide,  hvor  man  kan  tjene  saa 
mange  Penge,  svarede  Georg  betænksomt  og  fæstede  Øjet 
paa  Horten. 

—  Maaske  den  unge  Herre  kunde  have  Lyst  til  at 
tage  dertil  og  friste  Lykken?  spurgte  Karolus  spøgende. 
Det  kunde  passe  sig  godt  for   saadan    en  fin  Stormandssøn. 

—  En  Stormandssøn, f  svarede  Georg  og  kastede  et 
trodsigt  Blik  paa  Karolus,  kan  vel  ogsaa  du  til  noget.  Og 
hvis  Du  ikke  tror,  jeg  er  stærk  nok  til  at  arbejde,  saa  se 
her  med  dine  egne  Øjne,  at  jeg  ikke  er  en  Sinke. 

Med  disse  Ord  tog  han  en  temmelig  stor  og  tung  Sten, 
der  laa  paa  Dækket,  og  løftede  den  op  over  Hovedet. 


*)  En  svensk  Rigsdaler  svarer  til  en  Krone. 


O.  A. 

—  Han  er  min  Salighed  en  ordenlig  Kraftkarl,  udbrød 
Karolus  med  bifaldende  Udtryk  i  Ord  og  Miner. 

Nu  lo  Georg  forsonet,  gamle  Elias  lo,  og  Moderen  lo  og- 
saa  smittet  af  Sønnens  Glæde.  Kun  Letsler  sad  tavs  og 
skænkede  ikke  Sønnens  Bedrift  den  mindste  Opmærksomhed. 

Medens  en  stadig  og  frisk  Kuling  førte  »Frisejleren« 
fremad,  forløb  Aftenen.  Natten  og  Maanen  kom  i  hinandens 
Selskab  og  oprullede  det  skønneste  Maleri  for  de  rejsende, 
en  fuldstændig,  spillende  Maaneflod  strømmede  langs  Hav- 
fladen ... 

,  I  Morgengryet  passeredes  Mundingen  af  Svinesund.  Da 
havde  Søvnen  tillukket  baade  den  fremmedes  og  Sønnens 
Øjne.  Men  Nikoline  sad  oppe  og  betragtede  med  dyb  Del- 
tagelse den  store,  vidunderlige  Modsætning,  som  de  to  Lande 
viste  her,  hvor  de  netop  rækker  hinanden  Haanden  til 
Forening. 

Betaget  at  tunge  Anelser  saa  hun  Baaden  forlade  Norge 
og  den  skønne  Kristianiatjord  med  dens  paradisisk  dejlige 
Strandbred,  dens  løvklædte  Holme,  og  skyde  ind  under 
den  svenske  Kyst,  hvor  den  klippefulde  og  vilde  Natur  har 
Overhaand.  I  dette  Øjeblik  laa  en  graa  Taage  ikke  blot 
over  Sveriges  graa  Klippemasser,  men  ogsaa  over  den  stak- 
kels Nikolines  Sjæl  og  Sind.  Kun  det  varme  Hjærte 
frøs  ved  at  se  saa  megen  Fattigdom  —  og  rimeligvis  vil 
ingen,  uden  en  nedslaaende  Følelse,  se  denne  bratte  For- 
skæl. Saa  snart  man  har  passeret  Svinesund,  findes  der  ikke 
mere  Spor  af  Vegetation,  for  saa  vidt  man  ikke  vil  regne 
nogle  Havtidsler  og  Tjæreblomster,  der  har  fæstet  Rod  hist 
og  her  paa  Skær  og  Holme ;  kun  nøgne  Bjærge  og  Klipper, 
rødfarvede  af  Havets  aldrig  hvilende  Vover. 

Og  alligevel,  skønt  alt  dette  kan  synes  grimt,  øde, 
glædetomt,  har  det  dog  for  dfen  ikke  ligegyldige  Iagttager 
en  dyb  og  alvorlig  Interesse  . .  .  Men  man  maa  selv  have 
sejlet  gennem  denne  mærkelige  Skærgaard,  man  maa  have 
set  den  under  en  stærk  vestlig  Storm,  slugende  de  viljeløse 
Skibe,  som  knuses  mod  dens  Klipper,  og  man  vil  med  Gy- 
sen, med  Forfærdelse  erkende,  at  det  Skuespil,  den  viser 
om  end  vildt  og  sønderrivende,  fordi  hele  Skærgaarden  da 
synes  at  være  en  eneste  forfærdelig  Brænding,  alligevel  er 
saaledes,  at  Indtrykket  deraf  bliver  stærkt  nok  til,  efter 
mange  Aars  Forløb  at  staai  Mindet  som  et  helstøbt  Billede. 

Nikoline  sukkede  i  Erindringen  om  de  skønne  Egne, 
hun  havde  forladt;  hun  nærede  endnu  ingen  Forkærlighed 
for  de  ny. 


Andet  Kapitel. 

Blandt  den  utallige  Mængde  øde  og  nøgne  Strande, 
som  i  en  Kreds  omslutter  Bohuslåns  Kyst,  og  som  sete  paa 
Afstand  fra  Havet,  viser  sig  som  et  eneste,  i  en  uendelig 
Mængde  Dele  søndersplittet  Bjærgmasse,  er  maaske  den 
vestlige  Side  af  Gravene  —  et  Fiskerleje  paa  den  yderste 
Pynt  af  Sotenæs  —  den,  som  gør  det  mest  blandede  Ind- 
tryk, thi  dens  Tristhed  har  ikke  alene  sin  lyse  Side,  men 
ogsaa  sin  Poesi. 

Man  bliver  betaget  af  Vemod,  naar  man  første  Gang 
sætter  Foden  paa  dens  ufrugtbare,  glødende  Sandbanker, 
blandt  hvis  hvirvlende  Sandskyer  Strandens  Børn  den  ene 
Time  bygger  Huse  af  mangefarvede  Muslingeskaller,  for  i 
den  næste  at  se  dem  bortføres  af  et  ublidt  Vindpust;  og 
Øjet  svimler  ved  at  følge  de  hældende  Klipper  til  deres  skjulte 
Grundvolde,  fra  hvilke  Legioner  Vandstrømme  er  sprunget 
ud,  for  i  Løbet  af  nogle  Sekunder  at  brydes,  knuses  og 
forsvinde.  Men  ved  Siden  af  dette  føler  jnan  noget  hemme- 
lighedsfuldt;  man  føler  sig  ligesom  omsuset  af  usynlige  Væ- 
sener, som  her,  svævende  omkring  deres  egne  Grave,  i  Bøl- 
gernes Klage  fortæller  os  Sagn,  som  ingen  Tradition  har 
bevaret. 

En  højsindet  og  menneskekærlig  Kvinde,  Fru  Margarete 
Hvitfeldt,  som  en  Gang  herskede  over  Konghamns  Strand,  lod 
her  anlægge  en  Kirkegaard,  og  under  Straf  af  Forvisning 
fra  Stranden  forpligtede  hun  Beboerne  til  ikke  at  lade  nogen 
af  de  mange  skibbrudne  Søfolk,  hvis  Lig  kastedes  op  paa 
Stranden  her,  ligge  ubegravede.  Saa  fik  denne  Plads  sit 
mystiske  Navn,  og  aldrig  har  et  Sted  svaret  bedre  til  sit 
Navn,  da  hele  denne  Side  af  Gravene  viser  sig  som  en  eneste, 
rummelig  Grav. 

Længere  oppe  ad  Stranden  er  Naturen  ikke  saa  karak- 
teristisk øde;  den   røber  ikke    mere    denne   vilde  Fattigdom, 

som  først  falder  i  Øjnene.  Nu  for  Tiden*)  anses  dette  Fisker- 
leje for  et  af  de  livligste  i  Skærgaarden  og  udgør,  i  For- 
ening med  et  Par  andre  nær  liggende,  et  eget  Sogn,  har 
sin  egen  Kirke,  sin  egen  Præst  og  sin  ikke  ubetydelige 
Handel  .  . . 

En  kølig  Aften  i  Skumringen  i  Aaret  18  . .  gled  den 
Baad,  vi  har  fulgt  over  Kristianiatjorden,  sagte  frem  mod 
Gravene  Efter  at  en  Kvinde,  som  stod  paa  Stranden,  i  lang 
Tid  havde  iagttaget  den,  ankrede  den  omsider  paa  den  vest- 
lige Side. 

Ikke  saasnart  laa  » Frisejleren  j>  paa  sin  gamle  Plads, 
førend  den  omtalte  Kvinde,  nikkende  og  vinkende  med 
Haanden,  bød  den  og  dens  Besætning  velkommen;  og 
nogle  Øjeblikke  senere  havde  Mandskabet  faaet  endnu  en 
Forøgelse. 

—  G' Aften,  Malene !  sagde  gamle  Asbjørnson  og  nik- 
kede venligt  til  sin  Halvdel.  Alt  staar  godt  og  vel  til  her 
hjemme  ? 

—  Guds  Fred,  Fa'r !  svarede  Magdalene  hj ærteligt.  Her- 
ren har  holdt  sin  Haand  over  Land  og  Strand  ...  Du  har 
fremmede  med  Dig,  ser  jeg  ...  Naa  G'Aften,  lille  Karolus  ..  . 
Du  købte  vel  Grynene  og  Farven,  som  jeg  bad  Dig  'om  ? 

—  Det  hørte  jeg  ikke,  sagde  Karolus  skælmsk.  Du 
talte  jo  ikke  om  nogen  Farve  eller  om  Gryn,  Mo'r. 

—  Aac  fy  skam  Dig,  Dit  lange  Tosseho'de!  —  staar 
Du  der  og  gør  Løjer  med  Din  Mo'r.  Jeg  skal  lære  Dig, 
kan  Du  tro  ...  Men  hvad  er  det  for  Folk,  I  bringer  med 
Jer? 

—  Det  er  en  Herre,  som  hedder  Letsler  . . .  han  har 
Kone  og  Søn  med  sig,  oplyste  Elias.  Jeg  fik  dem  med  Ira 
Drammen. 

—  Hvor  skal  de  hen? 

—  Ja,  hvor  ved  jeg  det,  men  Herren  —  her  henvendte 
Elias  sig  med  forstærket  Stemme  til  den  hemmelighedsfulde 
Passager,  som  stille  og  tankefuld  stod  lænet  ud  over  Rælingen. 
—  Herren  ved  nok  bedst  selv,  hvor  han  vil  hen;  det  skal 
maaske  være  en  Baad  til  Gøteborg? 

—  Ikke  saa  ganske,  svarede  den  fremmede.  Jeg  ønsker 
at  udhvile  mig  her  i  nogle  Dage. 


*)  1844,  da  „Eneboeren"  udkom.  O.  A. 

—  Gud  bedre  det!  sagde  Malene,  der  ansaa  det  stem- 
mende med  sin  husmoderlige  Værdighed  at  blande  sig  i  Sam- 
talen, her  er  saamænd  ikke  noget  at  byde  saadanne  fine 
Folk  paa,  men  vil  de  tage  til  Takke  med,  hvad  vi  kan 
byde,  saa  er  det  Dem  vel  undt. 

—  Tak,  min  gode  Madam,  vi  er  ikke  forvente,  ytrede 
Letsler  og  rakte  Haanden  ud  til  sin  Hustru  for  at  hjælpe 
hende  i  Land.  Georg  var  allerede  løbet  i  Forvejen,  og  havde 
travlt  med  at  undersøge  en  Del  af  de  mange  Sneglehuse,  som 
i  Halvmørket  lyste    mod  Sandet    som   udstrøede  Ædelstene. 

Elias  Asbjørnsons  Hus  vidnede  om,  at  Ejeren  var  en 
t  Forhold  ti!  sin  Stilling  og  sine  Fornødenheder  velstaaende 
Mand  Foruden  det  forreste  Værelse  eller  Dagligstuen,  hvor 
Væggene  var  rigt  behængte  med  alle  de  Redskaber,  som  be- 
tegner en  Sømands  og  Fiskers  Bolig,  som  Fiskesnører, 
Jagtgevær,  Sælhundeskind  og  store  Knipper  Sildenæt  m.  m., 
fandtes  to  ganske  antagelige  Sidekamre,  hvor  Mosset  endnu 
ikke  havde  faaet  Tid  til  at  tørres  i  Fugerne*)  og  hvor  alt, 
hvad  Familjen  ejede  af  Værdisager  var  samlet  til  et  harmo- 
nisk Hele.  De  store,  trekantede  Hylder  i  hvert  Hjørne  bugnede 
formeligt  under  Vægten  at  blomstret  Porcellæn,  som  var  bragt 
hjem  fra  de  forskællige  Steder,  Fader  og  Søn  havde  besøgt. 
I  Vinduskarmene,  over  hvilke  de  snehvide  Bomulds  Gardi- 
ner med  de  fine,  filerede  Blonder  foldede  sig  i  bløde  Fol- 
der, prangede  i  en  pyntelig  Række  de  alier  dejligste  og 
mest  forskælligartede  Sager,  man  kan  tænke  sig  udstillet 
i  en  Skærgaardshytte. 

En  Gibsfigur,  der  forestillede  Napoleon,  med  ituslaaet 
Næse  aabnede  Samlingen.  Derefter  kunde  man  beundre  en 
ægte  kinesisk  Tedaase.  Støttet  til  denne,  som  det  anstaar 
en  stakkels  Invalid,  saa  man  en  halv  engelsk  Punschebolle, 
fiffigt  anbragt  saaledes,  at  den  kunde  gaa  for  hel.  Endvi- 
dere saas  en  ostindisk  Syltekrukke  med  klinket  Laag,  over 
hvis  yppige  Blomster  en  lille,  indisk  Vifte  kastede  sin 
Skygge.  Og  ingen  vilde  forundres  over  tilsidst  at  finde 
et  Pandesmykke  af  den  Slags,  de  hollandske  Bønderpiger  be- 


*)  I  Skærgaardene  kendes  næsten   udelukkende  Træhuse;    alle  Fuger  ovq 
Rævner  tættes  med  Mos. 

O.  A. 

nytter,  ophængt  til  Parade   mellem    to  tyrkiske  Piberør,    der 
hvilecje  paa  hver  sin  store  Kokosnød. 

Men  vi  har  nu  en  tilstrækkelig  klar  Forestilling  om  disse 
Kamres  Luksus,  saa  at  enhver  yderligere  Beskrivelse  er  unød- 
vendig, og  naar  vi  tilføjer,  at  det  nyskurede  Gulv  var  hvidt 
som  Strandens  fine  Sand,  hvormed  det  var  bestrøet,  finder  vi 
det  ganske  naturligt  —  især  da  det  ene  Kammer  var  forsynet 
med  en  god  Seng  —  at  Ejeren  ikke  uden  en  vis  tilgivelig 
Stoltheds-Følelse  førte  den  rejsende  Familje  derind. 

—  Se  her,  Herre,  sagde  den  gamle  Asbjømson  og  ka- 
stede et  langt  og  tilfreds  Blik  omkring  sig,  her  er  der  i  det 
mindste  Tag  over  Hovedet.  Her  kan  De  blive  saa  længe? 
det  passer  Dem.  Vi  har  fuldt  op  af  de  Sorter  Fisk,  som 
fine  Folk  holder  af,  og  Malene  er  Kone  for  at  koge,  baade 
Rødspætter  og  Torsk  .  . .  Brødet  kniber  det  mest  med. 

—  Vi  har  Proviant  i  begge  Pakkasserne,  bemærkede  Ni- 
koline og  saa  venligt  til  den  gamle,  trohjærtede  Elias,  og 
det  vil  more  os  meget  at  fiske  selv,  hvis  vi  maa  laane  Deres 
Redskaber. 

—  Og  hvis  vi  kan  leje  disse  Kamre  i  en  Maanedstid,  til- 
føjede Letsler,  saa  vil  jeg  gærne  betale  Lejen  forud.  Jeg  er 
ikke  rig,  men  heller  ikke  saa  fattig,  at  nogen  skal  tabe 
noget  ved  mig. 

Vi  bliver  nok  enige,  mente  Elias.  De  kan  jo  give,  som 
De  har  Raad  til,  og  har  De  ikke  Raad  til  at  give  noget, 
saa  taber  jeg  ingen  Ting  ved  det,  da  vi  ikke  har  Brug  for 
Værelserne,  førend  min  Søn  Karolus  skal  giftes,  og  med 
den  Spekulation  har  det  endnu  lange  Udsigter. 

Hermed  var  Sagen  afgjort. 

—  I  giver  altid  for  godt  Køb,  mumlede  Karolus,  da  den 
gamle  var  vendt  tilbage  til  Stranden  og  havde  fortalt  Søn- 
nen, hvad  der  var  gaaet  for  sig  inde. 

—  Har  Du  endnu  nogensinde  savnet  det  daglige  Brød? 
spurgte  den  gamle  vredt.  Behøver  Du  mer?  Har  Din 
Fader  haft  mer?  Tag  Dig  i  Agt,  Karolus,  for  aldrig  at 
tænke  paa  andet  end  Fortjenesten.  Har  Du  ikke  Hjærte 
til  at  vise  andre  en  Tjeneste,  saa  skam  Dig  noget! 

—  Ja,  men  Fa'r !  indvendte  Karolus,  det  er  baade  lov- 
ligt og  ærligt  at  tage  Betaling  for  de  Tjenester,  man  gør 
saadanrie  Folk,  som  har  noget  at  betale  med.  Er  jeg  ikke 
om  mig  i  Ungdommen,  saa  kan   jeg  gaa   her  og   blive  lige 

saa  gammel,  som  I  nu  er,  uden  at  der  er  nogen  Udsigt  til, 
at  jeg  kan  føre  Johanne  paa  Blaabærholmen  ind  i  de  ny 
Kamre,  og  oven  i  Købet  bliver  hun  til  den  Tid  saa  meget 
tiiaars,  at  det  ikke  vil  lønne  Umagen.  _ 

—  Naa  slap  det  der  ud,  min  gode  Karolus,  ytrede  Elias, 
idet  han  hjalp  til  at  losse  Fjerdingerne,  medens  Karolus  tog 
Foustagerne  paa  sin  Kappe,  saa  vil  jeg  lige  saa  godt  sige 
Dig  rent  ud,  saa  er  Johanne  ikke  til  at  misunde,  hvis  hun 
bliver  Din  Kone,  for  ser  Du,  den,  som  man  har  haft  Kær- 
lighed til  i  Ungdommen,  skal  man  ogsaa  holde  af  og  holde 
i  Ære  i  Alderdommen. 

—  Ja,  det  siger  jeg  ikke  noget  om,  svarede  Karolus, 
naar  man  har  haft  hende  hele  Tiden.  Men  at  tage  til 
Takke  med  hende,  efter  at  hun,  ligesom  Roserne  om  Efter- 
aaret,  har  mistet  alle  Bladene  og  er  bleven  rynket  i  Ansigtet 
—  det  synes  jeg  ikke  om. 

—  Hvis  jeg  havde  saadanne  Tanker,  mente  den  gamle, 
vilde  Malene  have  stor  Grund  til  at  beklage  sig,  men  det 
skal  hun  nok  slippe  for. 

Ja,  det  tror  jeg  nok,  udbrød  Karolus  og  lo.  Det  er 
længe  siden,  I  var  ung,  Fa'r,  og  sang  den  Vise,  jeg  helst 
nynner  paa: 


De  rode  Roser  og  de  Øjne  blaa, 
de  smukke  Piger  vii  jeg  ej  forsmaa. 

Elias    lo    og    betragtede    med    et  Gran  af  Stolthed  den 
raske,    muskelstærke  Søn,   som    med    sine    rødbrune  Kinder, 
sit    tætkrøllede  Haar,    og    sit   nøgne,   af  Ungdomsmod  svul-  % 
mende  Bryst,  saa  ud  som  en  ægte  Havets  Søn. 

Solen  begyndte  allerede  at  forgylde  Horisonten,  da  alt 
det  nødvendige  Arbejde  var  endt,  og  Fader  og  Søn  tærdige 
til  at  træde  ind  i  Stuen  og  hvile  sig. 

Mo'r  Malene  sad  oprejst  i  Sengen  og  pegede  paa 
Bordet,  hvor  et  Fad  kold  Fisk,  en  Kurv  med  frisk  Brød 
og  en  Kande  nybrygget  01  indbydende  ventede  de  kom- 
mende. 

—  Har  Du  givet  dem  derinde  noget?  spurgte  Elias 
og  kastede  et  Blik  hen  mod  den  lille  Forstue,  som  skilte 
de  nve  Værelser  fra  de  gamle. 

—  De  trængte  ikke  til  noget,  sagde  de;  de  var  blot 
søvnige  og  gik  til  Køjs. 

—  Hvad  siger  Du  om  dem,  Mo'er? 

—  Ingen  Ting,  FaV!  Naar  Du  har  budt  dem  Tag 
over  Hovedet,  skal  det  ikke  mankere  paa  god  Vilje  fra  min 
Side.  Fruen  er  en  saa  sød,  køn  og  venlig  Kone,  som  jeg 
nogensinde  har  set  for  mine  Øjne,  og  Knægten  synes  jeg 
ogsaa  om,  men  . . . 

—  Og  hvad  synes  I  om  dette,  Mo'er?  spurgte  Karolus 
og  viste,  en  Pakke,  han  havde  gemt  paa  Ryggen.  Paa  Dynen 
udbredte  han  saa  foruden  Farven  og  Grynposen,  hele  to 
Pund  »Købegarn, c  baade  rødt,  hvidt  og  blaat  til  en  Kjole 
til  Moder  selv,  et  Klædningsstykke,  hun  længe  havde  ønsket 
at  væve  efter  et  Mønster,  hun  havde  faaet  fra  Lysekil. 

—  I  Jøsses  bevar's !  Men  Dreng  dog,  hvor  har  Du  da 
fa^et  fat  i  saa  mange  Penge?  Mo'r  Malenes  Øjne  lyste  af 
Glæde,  Beundring  og  Moderkærlighed. 

—  Penge  —  ved  I  ikke  Mo'er,  at  jeg  havde  en  Kasse 
Hummer  med  for  egen  Regning?  Og  selv  om  jeg  ogsaa, 
som  Fader  siger,  tager  mig  et  Glas  eller  to  i  et  godt  Lag, 
saa  drikker  jeg  dog  ikke  Forstanden  bort,  som  han  somme- 
tider bilder  sig  ind,  sagde  Karolus  og  saa  skælmsk  til  gamle 
Elias,  som  allerede  med  et  Stykke  Brød  i  den  ene  Haand  og 
Torskehovedet  i  den  anden,  havde  slaaet  sig  til  Ro. 

—  Naa,  naa  Du !  sagde  Faderen  leende  og  tørrede  sig 
om  Munden  med  det  stribede  Trøjeærme,  det  er  heller  ikke 
sagt,  at  jeg  siger  alt,  hvad  jeg  tænker;  men  hvis  der  ellers 
er  noget  godt  ved  Dig,  saa  er  det  Vorherre  og  ikke  Dig, 
jeg  takker  for  det,  at  Du  ved  det. 

Vel  tilfreds  med  dette  Svar,  der  paa  en  Gang  var  smig- 
rende og  opmuntrende  for  Karolus,  indtog  denne  sin  Plads 
paa  en  gammel  Skibsbænk,  der  var  stillet  op  lige  over  for 
Faderens  Stol,  og  nu  lod   de  to  Mænd  Maden  smage  sig  ... 

Da  den  gamle  allerede  snorkede  ved  sin  Kones  Side,  stod 
Karolu's  Seng  endnu  urørt.  Han  sad  foran  Vinduet  med  en 
lille  Tegnebog  af  sort  Skind  i  Hænderne  og  talte  fornøjet 
sine  Mark-  og  Banko  Stykker*)  og  lagde  med  et  Udtryk  af 
stor  Ærefrygt  en  hel  Specie  inderst  i  et  Rum  for  sig  selv. 
Da  det   hele  var    sorteret,    laasede    han    hele  Skatten   ind  i 


*)  En  Rigsdaler  Banko  =   1  Kr.  50  Øre.  O.  A. 

Læddiken  paa  en  skindklædt,  med  Messingsøm  beslaaet 
Kuffert,  Karolus'  private  Ejendom,  i  hvilken  han,  uden  For- 
ældrenes Vidende,  gemte  en  ikke  ubetydelig  Sum  Penge,  er- 
hværvede  ved  ihærdigt  Arbejde,    Flid  og  Sporsommelighed. 

Det  var  nemlig  Karolus'  'Hensigt  en  skøn  Dag  at  over- 
raske Faderen  med  Tilbud  om  at  købe  Halvparten  i  & Fri- 
sejleren*, som  den  gamle  Aar  efter  Aar  havde  lovet  at  for- 
ære ham,  uden  at  det  dog  var  bleven  til  noget.  Og  næst 
efter  den  Glæde  at  kalde  Blaabær-Johanne  sin  Hustru,  vidste 
Karolus  ikke  noget  morsommere  end  at  forestille  sig  Faderens 
Forbavselse,  naar  han  hørte  Forslaget,  og  han  tænkte  sig, 
den  gamle  da  skulde  sige:  Vent  med  saadanne  store  Ord, 
til  Du  kan  indfri  dem,  og  saa  vilde  Karolus  skynde  sig  hen 
til  Kufferten  og  vise,  at  ingen  Ting  var  ham  lettere. 

Vi  skylder  dog  Sandheden  at  sige,  at  Karolus,  skønt 
han  virkelig  var  en  renhjærtet  og  brav  ung  Mand,  dog  langt 
fra  havde  saa  strænge  Retsprinciper  som  Faderen.  Vel  kunde 
Karolus  være  hjælpsom  og  vove  baade  Liv  og  Lemmer  for 
et  Menneske  i  Nød,  men  saa  han,  at  der  var  noget  at  for- 
tjene, saa  vidste  han  ogsaa  at  lade  sig  betale;  og  ofte  naar 
Forældrene  troede,  at  han  var  ude  paa  Makrelfangst,  var  han 
i  Stedet  for  ude  paa  et  helt  andet  Slags  Fiskeri  for  en  eller 
anden  af  Købmændene  i  Nabolavet,  og  ved  Karolus' Snildhed 
og  Dristighed  smuttede  mangen  en  paaregnet  fed  Bid  ud  af 
Hænderne  paa  Toldvæsenet.  Den  nærmeste  Krydstoldassi- 
stent var  derfor  ikke  saa  ubekendt  med  Karolus' Virksomhed 
som  Forældrene,  og  flere  Gange  havde  den  unge  Smugler 
haft  sin  hele  Snuhed  behov  for  at  slippe  helskindet  hjem 
fra  —  Makrelfiskeriet. 

Men  netop  saadanne  Æventyr  var  Karolus'  Lyst,  at 
narre  en  Toldsnog  Toppunktet  af  hans  Ærgærrighed.  Det 
eneste,  der  pinte  ham  noget  var  den  kedelige  Omstændighad, 
at  han  ikke  kunde  fortælle  om  og  prale  med  sine  Bedrifter. 
For  Faderen  og  Moderen  brød  han  sig  ikke  om  det;  det 
vilde  kun  have  givet  dem  Anledning  til  Frygt  og  Advarsler. 
Og  paa  andre  Steder  kunde  disse  Meddelelser  være  forbundne 
med  Fare,  saa  at  han  maatte  nøjes  med  at  hovmode  og 
fryde  sig  paa  egen  Haand. 

Men  nu  slog  Klokken  fire. 

Karolus  fandt  nu  Anledning  til  at  søge  sit  ensomme 
Leje,  hvor  han  alligevel  blev  holdt  vaagen  et  helt  Kvarter  ved 

Tanken  om  den  besynderlige  fremmede,    den   blide  Frue  og 
ige  Dreng. 

øvne    syslede    hans    Tanker    kun  -med    den    smukke 
og  *  Frisejleren  >. 


Tredje  Kapitel. 

:enæs,  en  af  de  stærste  Halvøer,  der  skyder  sig  ud 
uslans  midterste  Kyst,  er  i  Følge  gamle  Traditioner 
løbt  saaledes  i  Anledning  af  den  Mængde  skibbrudne, 
x  har  fundet  deres  Sotteseng.  Hvad  enten  der  nu 
ler   eller  mindre  Sandhed    til    Grund    for   dette  Sagn 

en  senere  Paastand,  at  Navnet  skal  stamme  fra  en 
ed  Navn  Sote,  som  en  Gang  skal  have  nedsat  sig 
ver  dette  Herred  altid  af  stor  Betydning  for  Oldgran- 
et  rigt  Felt  med  kostbare  Minder  i  sine  Kæmpehøje, 
er,  Dyrerester  og  Runeindskrifter  og  fremfor  alt  i 
erkelige  Klippeboliger,  fordum  mægtige  Søhaners 
i  senere  Tider  gode  Gemmesteder  for  dristige  Smuglere, 
saa  blandt  Gravenes  Klipper  finder  man  om  just  ikke 
ge  Fortidslevninger,  dog  en  Mængde  Udhulinger  i 
ie,  dybe  nok  ikke  alene  til  at  bevare  mangen  en 
[emmelighed,    men    ogsaa    til    i    Nødsfald    at  gemme 

Hemmeligheder.  De  saakaldte  Jættegryder,  hvoraf 
huslåns  Kyst  har  et  saa  overflødigt  Forraad,  og  i 
naaske  Vikingerne  og  de  omstrejfende  Skotter  drak 
*s  Velkomst-  og  Afskedslag,  er  ganske  særdeles  egnede 
)ille  en  Rolle  i  de  natlige  Æventyr,  som  for  Aarhun- 
tilbage  har  tildraget  sig  og  maaske  endnu  efter  Aar- 
ler  vil  foregaa   i   Skærgaardenes  nøgne  skumkransede 

aa  kort  Afstand    fra    Gravenes  Kyst,    at    det    synes, 
det  ved  Jordskælv  eller  en  anden  stor  Naturbegivenhed 
vet  derfra,    ligger   et  lille  Skær,    benævnet  Johannes- 
der  i  Form  ligner  et  ovalt  Sneglehus,  i  hvis  kløvede 
n  mindre  Bolig  godt  kunde  finde  Plads  mellem  Bjærg- 
stejle  Sider.      Ind  imod  Landet  trænges  disse  Sider 
sammen,   at  de  uhyre  Klippeblokke,    der  synes  lige- 
væve  over  og  imellem  dem,  danner  et  beskyttende  Tag 

over  selve  Hulen,   hvis  Aabning  næsten  skjultes    af  en    Op- 
hobning af  søndersprængte  Sten. 

Paa  en  lille  Høj  ved  Stranden,  lige  over  for  dette  Skær 
—  saa  nøgent,  saa  fattigt,  at  kun  en  eneste  vild  Tidsel,  selv 
en  fattig  Stakkel,  har  taget  sit  Hjem  der  af  Medlidenhed 
med  det  stakkels,  af  hele  Naturen  forladte  Skær  —  stod  ofte, 
paa  den  Tid  vor  Fortælling  toregaar,  den  ensomme  fremmede 
og  stirrede  paa  Havet,  som  uophørligt  skyllede  over  Skærets 
Fod,  omhyggeligt  bortskyllende  ethvert  Sandskorn,  som  vilde 
slaa  sig  til  Ro  der. 

—  Hvad  siger  Du  om  en  Bolig  her,  Nikoline?  spurgte 
Letsler  en  Dag  sin  Hustru  og  pegede  paa  den  dybe  Kløft  i 
Skæret. 

En  let  Gysen  rystede  den  unge  Kvindes  Legeme. 

—  Er  Du  tilfreds  her?  sagde  hun  undvigende.  Er  her 
ikke  stille  og  mennesketomt  ?  Er  Gravene  ikke  ensomme  nok  ? 

—  Du  er  dog  kun  en  svag  Kvinde,  Nikoline,  svagere  end 
jeg  troede,  end  jeg  af  Dit  tidligere  Mod  havde  Ret  til  at 
vente,  sagde  Manden  og  vendte  sig  bort  fra  sin  Ledsager- 
inde, som  sad  paa  Højen  ved  Siden  af  ham. 

Nikoline  greb  hans  Haand,  medens  en  Taare  listede  sig 
ned  over  hendes  Kind.  Lestler  vendte  ikke  Hovedet,  men 
han  besvarede  hendes  varme  Haandtryk. 

—  Du  skal  ikke  være  bange  for  at  se  paa  mig,  Bern- 
hard. Jeg  er  ikke  svag;  jeg  tænkte  kun  paa  Georg,  ikke 
paa  mig  selv. 

—  Igen  Drengen,  svarede  Lestler  bittert,  Du  holder 
mere  af  ham  end  af  mig,  og  dog  trænger  jeg  mere  til  Din 
Kærlighed  end  han,  som  endnu  ikke  ved,  hvad  det  vil  sige 
at  lide. 

—  Og  han  ved  heller  ikke,  hvad  Barndomsglæde  vil  sige, 
indvendte  Nikoline  mildt.  Du,  som  ellers  er  saa  god,  Bernhard, 
hvor  kan  Du  nænne  at  være  uretfærdig  mod  Dit  eget  Barn. 

—  Det  er  jeg  heller  ikke,  Nikoline.  Men  Du  forstaar 
lige  saa  lidt,  kan  lige  saa  lidt  bedømme  mine  Følelser,  som 
jeg  kan  have  nogen  Mening  om,  hvornaar  den  sidste  Draabe 
af  den  Bølge,  som  nu  knuses  mod  Klippen  der,  vil  synke 
tilbage  i  Oceanet. 

—  Det  har  Du  sagt  saa  tidt.  Vil  da  aldrig  den  Tid 
komme,  da  jeg  bedre  vil  lære  at  forstaa  de  Tanker  og  Fø- 
lelser, paa  hvilke  jeg  nu  har  grundet  i  tolv  lange  Aar? 

—  Længe,  siger  Du  —  jeg  tvivler  ikke  om,  at  Du 
synes,  det  har  varet  længe,  skønt  jeg  ikke  mindes,  jeg  har 
hørt  Dig  sige  det  før. 

I  disse  Letslers  Ord  laa  et  Udtryk,  som  fik  Nikolines 
medfølende  Hjærte  til  at  skælve.  Der  hengik  nogen  Tid, 
førend  hun  vovede  at  bryde  Tavsheden.  Omsider  sagde  hun 
ganske  sagte,  indsmigrende,  bedende  med  sin  blødeste  Stemme : 

—  Jeg  mente  det  ikke  saa  slemt,  som  Du  tror  —  men 
kunde  jeg  være  Din  Hustru,  være  Dit  Hjærte  saa  nær,  uden 
at  kalde  den  Tid  lang,  som  skilte  mig  fra  Dit  sande  Jeg? 

Det  var  mærkeligt  at  se  den  kolde,  indesluttede  Mand 
med  et  Glimt  af.  opflammende  Lidenskab  drage  den  unge 
Kone  til  sit  Bryst  og  kysse  hendes  lyse  Lokker  med  en 
Ynglings  Varme.  Mit  sande  Jeg  er  ikke  mine  Tanker,  Ni- 
koline ;  det  er  mine  Følelser  ...  de  bor  i  Hjærtet,  i  Sjælen, 
i  Sindet,  og  alle  disse  tilhører  alene  Dig,  min  blaaøjede  elskede  1 

—  Jeg  faar  kun  Lov  at  dele  Dine  lyse  Øjeblikke;  men 
længere  frem  i  Tiden  —  hvordan  bliver  det  saa?  Der  laa 
en  ubeskrivelig,  uskyldig  Barnlighed  i  dette  Spørgsmaal. 

—  Som  nu  —  det  kan  aldrig  blive  anderledes.  Lovede 
Du  ikke,  da  Du  gav  den  ulykkelige  Flygtning  din  Tro  og 
Din  Kærlighed,  aldrig  at  spørge,  aldrig  at  bede  eller  søge 
at  overtale  ham  til  en  Aabenhjærtighed,  som  det  var  ham 
umuligt  at  give?  For  Dig  var  det  jo  nok,  at  han  elskede 
Dig  over  alt,  og  at  han  var  landflygtig  og  ene  i  Verden. 

—  Og  dét  er  det  endnu !  udbrød  hun.  Tænk  ikke  mere 
paa  min  Taabelighed  —  jeg  skal  ikke  oftere  plage  Dig  med 
dette  Æmne. 

—  Og  heller  ikke  med  den  barnagtige  Indbildning,  at 
jeg  ikke  elsker  vor  Søn,  som  jeg  bør  ?  Tro  mig,  jeg  holder 
lige  saa  meget  af  ham  som  Du,  om  end  paa  en  anden 
Maade.  Men  den,  der  ikke  har  andet  tilbage  her  paa  Jor- 
den end  en  Kvindes  Hjærte,  deler  det  ikke  gerne  med 
nogen,  for  saa  vidt  denne  Deling  kan  mærkes. 

—  Har  denne  Ytring  været  uretfærdig,  Bernhard? 

—  Nej,  det  kan  jeg  ikke  sige,  min  elskede,  men  sikkert 
er  det,  at  det  forekommer  mig,  som  om  Du  i  Din  Svaghed 
for  Georg  stundom  har  forsømt  mig. 

Nikoline  lagde  tavs  sit  Hoved  paa  sin  Mands  Skulder. 
Hun  havde  kun  den  indre  tilfredsstillende  Overbevisning 
aldrig  at  have  svigtet  de  ansvarsfulde,  de  kære  Pligter,  som 

mange    Gange     havde   tynget    baade    paa    hendes    Sind    og 
varme  Hjærte. 

—  Lad  os  ikke  tale  mere  om  det,  sagde  Lestler^  der 
efterhaanden  sank  tilbage  i  den  forrige  tunge  Alvor  ..... 
Hvad  siger  Du  om  mit  Forslag? 

Nikolines  Øjne  svævede  langsomt  over  den  Plads,  hendes 
Mands  Ønsker  stundede  til.  Det  er  dog  haardt  nok,  sukkede 
hun,  at  fængsle  Georg  til  denne  vilde  Klippe,  stadig  udsat 
for  Havets  og  Stormens  Ustadighed. 

—  Er  det  ikke  bedre  for  ham  at  indaande  denne  friske 
og  sunde  Luft  end  at  henvisne  i  den  mugne  Ruin,  han  en 
Gang  var  stængt  inde  i? 

—  I  Danmark,  hviskede  Nikoline  gysende,  er  der  mange 
stille,  ensomme  Egne,  som  .  .  . 

—  ...  ikke  er  Sverrig,  svarede  Lestler.  Jeg  vil,  jeg 
maa  indaande  svensk  Luft,  om  det  saa  kun  er  ude  paa  denne 
Klippe,  hvor  en  Bolig,  som  opføres  i  den  bredeste  Del  af 
Kløften,  vil  yde  fuld  Beskyttelse  mod  alle  ydre  Storme.  Og 
for  at  Georg  ikke  skal  blive  folkesky,  maa  han  i  Tide  vænne 
sig  til  den  eneste  Bane,  jeg  kan  bestemme  ham  til,  nemlig 
Søen,  som  ogsaa  hans  Lyst  staar  til,  og  han  skal  faa  Lov 
til  ofte  at  opholde  sig  her  paa  Gravene  og  følge  Elias  og 
Karolus  paa  deres  Rejser. 

Nikoline  var  i  dette  Øjeblik  ude  af  Stand  til  at  svare. 
Georgs  Fremtid,  saa  dunkel,  saa  kold,  saa  glædetom,  laa 
tungt  paa  hendes  Hjærte;  men  en  Indvending  havde  været 
lige  saa  unyttig  som  ubetænksom ;  hun  saa,  at  Tærningerne 
var  kastede,  at  denne  forladte  Plet  stemte  alt  for  vel  overens 
med  hendes-  Mands  Smag  og  Ønsker  til,  at  han  nogensinde 
vilde  forlade  den.  For  hende  var  der  intet  andet  at  gøre, 
end  som  sædvanlig  at  se  det  uundgaaelige  fra  den  fortrøst- 
ningsfuldeste Side.  Dette  ævnede  hun  dog  ikke  straks ;  hun 
maatte  have  Tid  til  at  vænne  sig  til  enhver  ny  Forandring, 
som  skulde  blive  af  længere  Varighed. 

Efter  nogen  Tids  Forløb  sagde  Lestler,  idet  han  rejste 
sig  og  vendte  sig  mod  Hytten:  Jeg  har  i  Sinde  at  opsøge 
Elias  og  tale  med  ham  om  min  Plan,  hvis  jeg  maa  betragte 
Din  Tavshed  som  et  Samtykke.  Du  ved,  Nikoline,  at  en- 
hver Berøring  med  Mennesker,  af  hvilken  Beskaffenhed  de 
end  er,  er  mig  modbydelig.  Her,  paa  denne  Klippe,  som 
jeg  allerede  elsker,  kan  jeg  faa  Lov  til  at  leve  i  Ro. 

Nikoline  nikkede  et  tavst  Bifald.  Men  da  hendes  Mand 
havde  forladt  hende,  strømmede  Taarerne,  som  hun  hidtil 
havde  holdt  tilbage,  ned  ad  hendes  Kinder,  og  med  Fortviv- 
lelse, ja  med  Rædsel  saa  hun  paa  det  uhyggelige  Skær,  der 
skulde  blive  hendes  Fremtids-Hjem,  hendes  stadige  Hjem. 
Dag  ud,  Dag  ind,  maaske  i  lange,  lange  Aar  skulde  hun 
sidde  der  paa  sit  Gravmonument  og  tælle  Timerne.  Og 
naar  Georg,  hendes  Sjæls  højeste,  reneste  Glæde,  var  borte 
—  naar  hun  var  ene  med  denne  hemmelighedsfulde  Mand, 
som  hun  (fordi  hun  paa  en  Gang  frygtede  og  elskede  ham 
for  meget  til  at  eje  nogen  anden  Tanke  end  hans)  saa  helt 
og  holdent  havde  underkastet  sig  —  hvor  mange  bitre,  stille 
Taarer  vilde  hun  da  ikke  komme  til  at  fælde,  hvor  mange 
Gange  vilde  hun  ikke  sukke  *  i  Tavshed,  medens  Læberne 
smilte,  og  Øjet  aldrig  klagede !  Thi  hvis  Lestler  ikke  troede 
hende  lykkelig,  vilde  han  være  i  Stand  til  at  sende  hende 
bort  og  ene  tage  denne  triste  Bolig  i  Besiddelse,  og  dette 
var  dog,  det  følte  den  trofaste  Kvinde,  langt  værre  end  at 
leve  med  ham  herude. 

Medens  Nikoline  sad  saaledes  i  stille  Drømme,  sank 
Solen  langsomt  ned  og  farvede  Havet,  paa  hvis  blanke 
Flade  et  Par  Fiskerbaade  gled  sagte  frem.  En  kølende  Vind 
vuggede  den  høje  Søtang  op  og  ned,  medens  purpurrøde 
Skyer,  flammende  mellem  de  mørke  Klippemassers  Aabning, 
kastede  et  venligt  Skær    over    den   ensomme  Tidsel  paa  Jo- 

|p.'J  hannesskæret. 

|f  Lidt    efter    lidt    fattede    Nikoline    nyt  Mod.      Selv    herf 

;</..'  hviskede  en  Stemme  i  hendes  Indre,  kan  findes  Fred  og  Lys. 

:*_'■-  Efter  Høstens  og  Vinterens  Storme  følger  Vaar  og  Sommer, 

J? :',-■,'  og  Solen,    som  vandrer    op   og  ned,   skaber  en  Højtid,    stor 

k  og  skøn  i  ensom  Pragt. 

Aareslag  hørtes  nær  ved  Stranden,  og  eftersom  Baaden 
skød  frem,  saas  ligesom  en  sølvskinnende  Bane  paa  den  blaa 
Flade.  Denne  Fremtoning,  som  Sømændene  forklare  paa 
saa  mange  forskellige  Maader,  saa  vidunderlig  skønt  ud  fra 
det  ophøjede  Sted,  hvor  Nikoline  sad;  og  som  den  ikke 
mindst  tiltalende  Genstand  paa  Maleriet  forekom  hende  den 
lyslokkede  Søn,  som,  medens  han  sad  paa  Toften  med 
Fiskestangen  i  Haanden,  tilviftede  hende  en  Hilsen. 

Ført  at  Karolus'  kraftige  Hænder  lagde  Baaden  snart 
til  ved  Broen.     Den  unge  Sømand  fastgjorde  den  ved  en  af 

Pælene,  og  efter  at  han  havde  baaret  den  rigt  forsynede 
Fiskekasse  og  Redskaberne  i  Hus,  skyndte  han  sig  efter 
Georg,  som  straks,  da  han  havde  sat  Foden  paa  Land,  var 
ilet  op  til  Højen,  hvor  hans  Moder  sad. 

Det  var  •  smukt  at  se,  hvorledes  den  raske  Karolus 
næsten  faderligt  tog  sig  af  Drengen,  lærte  ham  Fiskeriet, 
lod  ham  ro  og  styre  den  lille  Baad,  og  en  Gang  imellem 
underholdt  ham  med  at  fortælle  de  mange  forunderlige  Sagn 
og  Æventyr,  der  knyttede  sig  til  saa  mange  Steder  paa 
Sotenæs. 

« Beder  meget  om  Forladelse,*  sagde  Karolus,  da  han 
naaede  hen  til  den  Klippe,  hvor  Nikoline  allerede  havde 
modtaget  sin  Yngling,  «jeg  troede  ikke,  at  Georg  var  saa 
flink  til  at  klatre  i  Kløfterne;  jeg  var  bange  for,  at-  han 
skulde  falde  og  slaa  sig.* 

«Tak  Karolus,*  svarede  Nikoline  og  nikkede  venligt; 
c  De  er  saa  god  og  venlig  mod  Georg.* 

«Ja,  MoV,»  udbrød  Georg,  «jeg  har  aldrig  moret  mig 
saa  godt  som  her  —  jeg  vil  altid  gerne  være  hos  Karolus 
.  .  .  saa  meget  holder  jeg  af  ham.* 

«Der  skal  kun  lidt  til  at  more  Børn,*  ytrede  Karolus 
beskedent  .  .  .  «Men  maa  jeg  være  saa  næsvis  at  spørge, 
hvad  volder,  at  Herren  og  Fruen  sidder  saa  tidt  netop  paa 
denne  hersens  Klippe?* 

« Vi  ser  paa  den  besynderlige  brede  Kløft  i  Skæret  der, 
og  jeg  har  tidt  tænkt  paa,  hvorfor  det  hedder  Johannes- 
skæret —  ved  De  det,  Karolus?* 

eja  vist  ved  jeg  del,*  svarede  Karolus.  «Der  gaar  et 
Sagn  om  Skæret,  som  jeg  har  hørt  af  min  gamle  Bedste- 
moder, meflens  hun  levede.* 

c  Fortæl  os  det,  hvis  De  har  Tid,*  bad  Nikoline  med 
et  opmuntrede  Blik,  medens  Georg,  til  Trods  for  Karolus' 
undselige  Modstand,  trak  ham  ned  paa  Klippen  ved  Siden 
af  sig  og  raabte  glad:  •  »Vidste  jeg  ikke  nok,  at  Du  kunde 
mange  flere  Historier,  Karolus !» 

—  Naa,  lad  gaa  da  —  naar  De  vil  tage  til  Takke;  en- 
hver Fugl  synger  med  sit  Næb 

Da  Karolus  efter  denne  lille  Tirade  havde  gnedet  Pan- 
den nogle  Gange,  begyndte  han  sin  Fortælling  saaledes: 

«I  den  Tid,  da  Næssekongerne  levede  og  regerede  her 
paa  Kysten  og  holdt  deres  Slag  og  Kamplege  —  som  endnu 

den  Dag  i  Dag  staar  udhugget    i    Bjærgene  her  med  baade 
Heste  og  Folk  og  Skibe,    som  de  kalder  Drager  —  og  des- 
%;  uden  holdt  de  store  Gæstebud    (for   de  skal  have  været  lige 

saa  dreven  i  at  drikke  Mjød  som  i  at  , bruge  Sværdet),  da 
boede  der  her  paa  Gravene  en  Mand,  der  var  anset  for  en 
vældig  Kæmpe.  Og  den  Mand  havde  en  Datter.  Om  hende 
hed  det,  at  hun  aldrig  havde  haft  sin  Lige  i  Skønhed,  men 
at  hun  ogsaa  var  saa  mandhaftig,  at  hun  kunde  føre  baade 
Sværd  og  Bue  og  styre  Baad  og  Sejl  saa  godt  som  nogen 
Svend.  Og  derfor  fulgte  hun  altid  med  sin  Fader  i  al  Slags 
Leding,  men  torklædt  som  Mand,  for  at  ingen  skulde  se 
hendes  Dejlighed  og  fatte  Kærlighed  til  hende. 

Men  hvordan  det  nu  gik  til,  saa  havde  Kongens  Søn 
faaet  Øje  paa  hende  en  Morgen,  inden  hun  havde  faaet  gemt 
sit  lange  gule  Silkehaar  under  Staalhuen.  Og  da  Prinsen 
var  svært  forgabet  i  kønne  Kvindfolk,  Kjærlighed  og  Æven- 
tyr,  blev  han  himmelglad  over  den  Opdagelse,  han  saa  ufor- 
varende havde  gjort,  og  traadte  dristigt  frem  for  Jomfruert, 
som  derover  blev  meget  vred  og  lagde  Haanden  paa  sit 
gode  Sværd. 

«Skøn  Jomfru, »  sagde  Kongens  Søn  og  traadte  tæt  hen 
til  hende,  «hun  maa  ikke  bilde  sig  ind,  at  jeg  vil  gøre  hende 
noget  ondt,  men  min  Fader  og  Herre  er  en  forfærdelig 
stræng  Mand,  og  han  vilde  nok  ikke  se  rigtig  mildt  til  det, 
hvis  han  kom  under  Vejr  med,  at  der  findes  en  Jomfru  i 
hans  Hær  ...  lad  det  derfor  blive  mellem  os.» 

I  samme  Øjeblik,  siger  Sagnet,  faldt  der  lige  som  en 
tung  Møllesten  paa  Jomfruens  liljehvide  Barm ;  hun  følte,  at 
hun  havde  talt  med  Kongesønnen  i  en  ulykkelig  Stund.  Men 
hun  tav  og  sagde:  «Det  faar  saa  være!» 

Saa  gik  der  en  lille  Tid.  Prinsen  fortulgte  siden  stadigt 
Jomfruen  med  sin  Elskovs-Tale  og  foreslog,  at  hun  i  Stilhed 
skulde  flygte  bort  med  ham,  men  skøn  Jomfru  havde  en 
anden  kær,  en  meget  ringe  og  fattig  Mand,  men  som  for 
Kærlighedens  Skyld  syntes  hende  mange  Gange  herligere  og 
stoltere  end  alle  Kongesønner  i  hele  Sveas  Land.  Og  den 
Mand,  som  hendes  Hu  stod  til,  hed  Johannes  og  hørte  til 
Kæmperne  fra  Stangenæs,  der  ogsaa  blev  regeret  af  en 
Konge  lige  som  Sotenæs  —  der  maa  have  været  rigeligt 
med  Konger  den  Gang,  kan  jeg  tro. 

Da  nu  Jomfruen  havde  givet  Johannes  sin  Tro,  vilde  hun 
ikke  laane  Øre  til  Prinsens  Forslag,  men  aabenbarede  det  hele 

for  sin  Fader  og  bad  om  Tilladelse  til  i  Stilhed  at  begive 
sig  hjem  fra  Krigen.  Faderen,  som  nok  kunde  forstaa,  at 
Kongesønnen  ikke  vilde  tage  hans  Datter  til  Ægte,  saa  hende 
derfor  helst  vel  i  Behold  hjemme  og  lod  hende  rejse  i 
dybeste  Hemmelighed. 

Men  hvor  hemmeligt  de  end  gik  til  Værks,  var  der 
dog  to,  som  havde  udspioneret  det  hele  —  det  var  Prin- 
sen og  Johannes,  og  de  havde  hver  for  sig  sine  egne  Tanker. 
Naa,  kort  efter  at  Jomfruen  var  kommen  hjem,  sad  hun  en 
Aftenstund,  ligesom  Fruen  nu,  og  saa  paa,  hvor  smukt  Solen 
gik  ned.  Og  bedst  som  hun  sad  og  sukkede  og  længtes  efter 
Kæresten,  som  hun  vidste  var  ude  i  Striden  (for  den  Gang 
havde  Sotenæs-  og  Stangenæs-Kongerne  slaaet  sig  sammen  for 
at  tugte  en  snedig  Røverhøvding,  som  huserede  i  Svarte- 
borg Sogn)  —  bedst  som  hun  sad  der,  siger  jeg,  kom  der 
en  lille  Baad  frem  bag  Odden  der  henne,  og  Jomfruen  var 
ikke  sen  til  at  tage  Benene  paa  Nakken.  »Johannes  er 
kommen  for  at  se  til  migl«  tænkte  hun,  og  i  Tusmørket 
som  det  var  (det  var  vel  en  Smule  mørkere  end  nu,  kan 
jeg  tro),  fløj  hun  den  længselsfuldt  ventede  i  Møde.  Men  hun 
havde  næppe  faaet  Øje  paa  Fyren,  som  kom  gaaende  op  ad 
Strandbredden,  før  hun  pludseligt  standsede;  det  var,  Guds 
Død,  Kongesønnen  lyslevende,  som  stod  foran  hende  og  vilde 
tage  hende  i  Favn. 

»Rør  mig  ikke,«  raabte  Jomfruen.  »Vel  har  jeg  nu 
hverken  Bue  eller  Sværd,  men  alligevel  skal  jeg  nok  undgaa 
Dig,  ved  Du  det!«  sagde  hun. 

Men  Prinsen  lod  sig  ikke  skræmme.  »Jeg  byder  skøn 
Jomfru  baade  Guld  og  Sølv,«  sagde  han,  »saa  meget  hun  vil 
ha'e,  og  Perler,  hentede  fra  Søens  Dyb,  til  Ringe  og  gyldne 
Spænder.« 

»Vig  bortl  Du  frister  mig  ikke,«  svarede  Jomfruen  til 
denne  Tale. 

»Jeg  viger  ikke,«  svarede  han,  »men  tager  Dig  med  Vold, 
hvis  Du  ikke  følger  mig  med  det  gode.« 

»Tag  væk!«  sagde  Jomfruen.  Men  inden  han  naaede  hen 
til  hende,  slyngede  hun  en  lille,  skarp  Sten  i  Hovedet  paa 
ham,  saa  at  han  blev  vild  paa  Kareten  og  begyndte  at  springe 
rundt  og  rundt  som  en  gal.  Da  —  lige  i  det  værste  Spek- 
takel —  lagde  en  anden  Baad  til  Stranden,  og  Jomfruen  ud- 
stødte et  højt  Glædesskrig,  da  hun  hørte  sin  Kærestes  Stemme : 

»Til  Søs,  min  bolde  Tærae'«  raabte  Johannes  og  stormede  hur- 
tigt op  fra  Stranden,  saaledes  at  han  fik  Jomfruen  i  sine 
Arme.  »Du  skal  se,«  sagde  han,  »at  den  Sk^ælm  har  ti  Kæm- 
per skjult  der  henne;  ellers  vilde  jeg  have  kæmpet  med  ham 
—  nu  maa  vi  flygte«.  Men  se,  Baaden  var  næppe  stødt  fra 
Land,  før  Prinsen  kom  saa  meget  til  Hægterne,  at  han  kunde 
blæse  i  en  stor  Signalpibe;  alle  Kæmperne  kom  frem  af  deres 
Skjul  og  kastede  sig  over  Hals  og  Hoved  i  Baadene,  for  at 
tage  Byttet  tilbage. 

Da  Johannes  saa ,  hvorledes  det  hang  sammen,  forstod  han, 
at  det  var  helt  umuligt  at  slippe  bort  ad  Søvejen.  Han  lan- 
dede derfor  ved  Skæret  der  og  naaede  lige  at  komme  op, 
inden  hele  Kodiljen  var  bag  efter  ligesom  glubende  Ulve  i 
Hælene  paa  Lammet.  Johannes  og  hans  Kæreste  var  kun 
to  mod  elleve.  Han  kæmpede  og  hun  kæmpede  med  over- 
menneskelig Kraft,  men  da  de  tilsidst  saa,  at  der  aldrig  kunde 
blive  et  heldigt  Udfald  af  den  Kamp,  raabte  Jomfruen  med 
høj  Røst:  »Lille  Johannes  1  hvis  Du  har  mig  kær,  saa  stød 
mig  med  Din  Haand  ned  paa  Havsens  Bund,  for  naar  Du 
falder,  ved  Du  nok,  hvad  der  venter  mig.«  De  Ord  brændte  i 
Johannes'  Blod  som  den  hedeste  Ild;  han  huggede  og  stak 
omkring  sig  som  bare  Fanden,  men  da  han  grangivelig 
forstod,  at  han  blev  mer  og  mere  udmattet  og  ikke  længere 
kunde  være  med  i  Legen,  fæstede  han  med  Sorg  endnu  en 
Gang  Øjnene  paa  sin  Kæreste,  og  da  han  saa  havde  set 
hende  lige  ind  i  Sjælen,  og  hun  hverken  blinkede  eller  bleg- 
nede, men  saa  kærligt  og  blidt  paa  ham  igen,  saa  sagde  han : 
»Farvel,  skøn  Jomfru,  vi  træffes  snart!«  Og  dermed  var  det 
gjort  i  en  Haandevending  —  og  kun  nogle  Skvulp  paa  Søen 
betegnede  det  Sted,  hvor  det  skete. 

Efter  denne  Dyst  holdt  Johannes  inde  et  Øjeblik,  men 
derpaa  samlede  han  den  Smule  Kraft,  han  havde  tilbage,  til 
mandigt  Forsvar  i  den  sidste  Stund.  Og  da  Solen  næste 
Morgen  skinnede  paa  Skæret,  laa  der  ikke  mindre  end  seks 
Legemer,  og  deriblandt  Kongens  Søn,  ved  Siden  af  Johannes. 
Og  til  Minde  om  Striden  kaldes  Skæret  endnu  den  Dag  i 
Dag  Johannesskæret. 

Jomfruens  Navn  har  man  aldrig  kendt,  men  paa  det 
Sted,  hvorfra  hun  blev  stødt  ned,  voksede  der  en  Tidsel,  som 
har  staaet  der  lige  siden  og  vil  blive  ved  at  staa  der  lige  til 
Dommedag.  — 

—  Tak,  gode  Karolus,  for  det  smukke  Sagn,  sagde 
Nikoline.  Maaske  jeg  en  Gang  imellem  bliver  saa  heldig  at 
høre  Jomfruens  Sang. 

—  Ja,  det  kan  nok  ske,  svarede  Johannes  alvorligt;  han 
holdt  med  Forkærlighed  fast  ved  den  Overtro,  som  den  Dag 
i  .Dag,  ofte  i  poetisk  Form,  aabenharer  sig  blandt  Skær- 
gaardens  djærveste  Naturer.  Jeg  har  hørt  hende  mere  end 
en  Gang  og  man  kan  ikke"  tænke  sig,  at  noget  kan  lyde 
smukkere;  det  er  som  om  smaa  Sølvbjælder  klang  mod 
hverandre,  men  det  maa  være  mere  stille  end  i  Aften,  hvis 
man  skal  høre  det. 

—  Men  synger  Johannes  da  aldrig,  spurgte  Georg, 
som    havde    siddet   ganske  stille,  hensunken  i  Tanker. 

—  Nej,  Johannes  hører  vel  kun  til,  og  det  er  ikke  saa 
underligt.  Men  .forresten,  hvis  Georg  er  her  til  Efteraaret, 
naar  det  rigtigt  stormer  og  tuder,  saa  kan  De  tydeligt  høre, 
hvordan  Sværdene  slaar  mod  Klippen  der  henne  og  Kæm- 
perne falder  med  Brag  og  Bulder  som  om  Bjærgene  selv 
var  kommet  paa  Benene  og  sloges  med  hverandre  —  ja,  ja, 
<let  er  virkelig  sandt,  det  kan  De  stole  paa ....  Men  se 
-der  kommer  Moder  og  melder,  at  Fisken  er  kogt ....  Vær 
saa  god  at  gaa  indenfor  og  smage  paa  Varerne,  lille  Frue, 
det  er  Georgs  Fangst. 

Da  Georg  om  Aftenen  sagde  god  Nat  til  Faderen,  tog 
denne  hans  Haand  og  spurgte,':  Befinder  Du  Dig  vel  her,  Georg? 

—  Ja,  Fa'er!  jeg  har  aldrig  haft  en  saa  glad  Tid-,  hver 
Dag  morer  jeg  mig  og  i  denne  Uge  har  Karolus  lovet  mig  at 
tage  mig  med  til  en  0,  som  hedder  Tryg-Øen,  hvor  der  er 
en  stor,  mærkelig  Grav,  som  de  kalder  Klippekistedyssen;  og  i 
denne  Stendysse  ligger  den  norske  Vikingekonge  Trygyes  Ben. 
Du  kan  jo  nok  huske,  at  Kong  Trygve  efter  Sagnet  blev 
myrdet  af  Gudrødskæmperne  —  men  da  jeg  læste  om  det, 
tænkte  jeg  ikke  paa,   at  jeg  skulde  faa  selve  Øen  at  se. 

—  Og  det  er  dog  kun  en  enkelt  af  de  mange  Mærk- 
værdigheder, ,her  findes,  og  som  Du  efterhaanden  kan  faa  at 
se,  hvis  vi  bliver  boende  her,  ytrede  Letsler  i  en  Tone,  der 
var  vel  beregnet  paa  at  opildne  Georgs  Smag  for  Søens  og 
Kystens  Mærkværdigheder. 

—  Jeg  vilde  ønske,  at  vi  altid  blev  boende  her,  ud- 
brød han  livligt.  Hvor  kan  vi  vel  have  det  bedre,  end  her 
hos  Elias  og  Karolus? 

—  Men  om  Vinteren  er  her  ingen  saadanne  Fornøjelser; 
har  Du  tænkt  paa  det,  Georg? 

—  Aa,   saa   lærer  jeg    at   lave  Baade   og  takle  dem  til 

sejleren«  og  saa   hjælper  jeg   gamle    Elias   med   at 

t  og  Karolus  med  at  fiske  paa  Isen. 

en  hvad   skal  Moder  tage  sig  for?  spurgte  Letsler 

saa  mildt  hen  til  Nikoline,  der  stod  lænet  til  Vin- 
i  og  hørte  paa  Faderen  og  Sønnen, 
o'r    —    ja    Mo'r,     gør    det    samme   her   som   alle 
der. 

vad  mener  Du  med  det? 

,  det  ved  jeg   ikke  rigtigt;  jeg  ved  ikke,  hvad  det 
jør,   men  jeg  ved,   hun  gør  saa  meget,    at  jeg  altid 

er  mig  nær  —  og  det  er  det  aller  bedste, 
ik,  Georg,  sagde  Nikoline  og  trykkede  et  Kys  paa 
'ånde. 


Andet  Afsnit. 
Natlige  Æventyr. 


Fjerde  Kapitel. 

tiderne  kommer  og  gaar.  Den  ene  saar  under  Taarer 
r  med  Smil  en  rigere,  en  bedre  Høst  end  han 
le  havde  turdet  haabe  eller  ane.  For  en  anden, 
har  været  vant  til  at  indhøste  Livets  skønneste  og 
rrugter,  har  Frostnætter,  uventede  Storme  ødelagt 
Isæd  og  Høst,  og  Taarernes  Kilde,  der  er  udtørret 
første,  flyder  nu  rigeligt  hos  den  anden,  medens  en 
som  før  fortsætter  Bekymringernes  og  Modgangens 
e  Bane  i  det  samme,  uforandrede  Spor. 
findes  Mennesker,  om  hvilke  man  fristes  til  at  tror 
en  højere  Magt  er  blevet  særligt  udsete  til  Martyrer, 
$  Hoveder  der  optaarner  sig  saa  mange  Lidelser,  saa 
:orme,  saa  mange  uforudsete  Ulykker,  at  man  med 
>g  Forfærdelse  spørger :  Kan  et  svagt  Menneske  bære 

alt  dette?  Vi  spørger  saaledes,  og  vi  ser  dog  kun  Ydersiden 
af  de  Ødelæggelser  som  disse  Storme  og  Lidelser  har  frem- 
kaldt, og  hvad  er  den  Bagatel,  vort  Blik  kan  maale  mod  det 
Dyb  af  Sorg  og  Smærte,  som  intet  menneskeligt  Øje  kan  ud- 
granske i  et  Medmenneskes  Hjærte?  Hvorledes  skal  vi  kunne 
fatte  blot  den  fjærneste  Forestilling  om,  hvordan  det  ser  ud 
inden  for  Murene  af  den  snævre  Verden,  hvor  Pligt  og  Kærlighed, 
Sorg,  Fornedrelse,  Vanære  og  haabløst  Mørke  maaske  kæm- 
per en  evig  Strid,  hvor  hver  Time,  hvert  Minut,  hvert  Sekund 
bliver  Vidne  til  Tilblivelsen  af  ny  Smærter,  ogsaa  selvskabte  ? 
Menneskehjærtet  har  ikke  nok  af  Virkelighedens  Sorger;  hvad 
Livets  Bitterhed  har  skaanet,  fylder  det  selv  med  Betragtninger, 
talrigere  og  hundrede  Gange  pinligere  end  baade  Legemets  og 
Sjælens  Lidelser. 

I  de  sidste  tre  Aar  førte  den  enlige  Tidsel  paa  Johannes- 
skæret ikke  mere  Enevældet  over  den  mørke  Klippe.  En 
lille  Bygning  med  tre  Vinduer  ud  mod  Havet  havde  fundet 
Plads  og  Beskyttelse  i  den  store  Kløft,  hvis  faste  Mure  dan- 
nede Husets  Gavlvægge,  medens  dets  Bagside  stødte  saa  nær 
op  til  den  forud  omtalte  Klippehule,  at  der  var  Forbindelse 
imellem  Huset  og  Hulen. 

Ved  Solnedgang  kunde  den  fjærne  Sejler  se  Nikolines  lyse 
Lokker  flagre  for  Vinden,  naar  hun,  siddende  paa  Klippen 
udenfor  sin  Bolig,  lyttede  til  Bølgernes  Brusen  eller  Klangen 
af  Jomfruens  Klokketoner  i  det  stille  blaa.  Flere  Sømænd 
antog  det  hele  Syn  —  den  skønne,  blonde  Kvinde  paa  den 
vilde  Kløft  i  Havet  —  for  et  prægtigt  Blændværk  og  talte 
det  med  blandt  de  mange  uforklarlige  Fremtoninger,  som  Havets 
Sønner  møder  paa  deres  Færd. 

Og  i  stormfulde  Efteraarsnætter,  naar  de  rasende  Bræn- 
dinger ved  Johannesskærets  Fod  overdøvede  hverandre  med 
tusinde  Tungers  Gny,  kunde  man  se  Maanen  —  efter  at  den 
i  hele  Timer  havde  været  hyllet  i  graa  Skyer  —  kaste  et 
blegt  Skin  over  en  anden  Skikkelse,  hvis  Tid  det  da  var 
at  sidde  paa  Klippen.  Mørk  og  sammensunken,  med  kors- 
lagte Arne ,  betragtede  Letsler  Naturens  Kamp . . .  Men 
mon  han  vandt  noget  ved,  at  hans  dybe  Suk,  som  kom 
fra  et  forpint  Hjærte,  blandedes  med  Stormens  Tuden,  med 
Brændingens  Døn?  —  Nej,  han  vandt  ikke  noget  der  ved, 
thi  for  hver  Høst  faldt  den  høje  Skikkelse  (som  øjnsynligt 
en  Gang  havde  været  begavet  med  den  mest  fuldendte  mand- 

lige    Skønhed)   mer  og  mere  sammen,    indtil  der  tilsidst  kun 
stod   en   hældende   Skygge  tilbage. 

I  de  første  Aar  saa  man  ofte  ved  hans  Side  en  frisk 
opblomstrende  Ranke  og  endnu  oftere,  ligesom  et  Nordlysskær 
eller  som  et  Glimt  af  en  besøgende  Engel,  en  luftig  Skik- 
kelse svæve  omkring  den  mørke  Nattesværmer,  men  senere 
forsvandt  disse  lyse  Billeder,  hvorimod  Sømanden  i  mange, 
lange  Aar  —  i  Fantasien  og  Virkeligheden  —  kun  saa  Om- 
ridsene af  den  hemmelighedsfulde  Eneboer  paa  Johannes- 
skæret. 

Vanens  uovervindelige  Magt  havde  omsider  dæmpet  den 
første,  tunge  Kamp  i  Nikolines  Bryst.  Hun  gyste  ikke  mer, 
som  da  hun  satte  Foden  over  Tærskelen  til  denne  sæl 
somme  Bolig,  som  hun  for  sig  selv  kaldte  »den  levende  Grav«. 
Nu  var  det  anderledes;  Hjærtets  Saar  havde  lukket  sig.  Det 
var  ikke  længere  med  Misundelse,  med  Bitterhed  (en  saadan 
Bitterhed,  som  kunde  rummes  i  Nikolines  milde  Sjæl)  hun 
betragtede  et  flyende  Sejl;  ikke  mere  saa  hun  med  fortærende 
Længsel  efter  enhver  ny  Morgensol;  nu  lod  hun  Solen 
komme  og  gaa,  uden  møjsommeligt  at  tælle,  hvor  lang  Tid 
hun  havde  tilbragt  uden  nogen  anden  Udsigt  end  Taagen, 
Klipperne  og  Havet. 

Hendes  store  og  rige  Trøst  —  næst  efter  Bevidstheden 
om  at  være  alt  for  sin  Mand  —  havde  hun  i  den  fremblomstrende 
Søn,  denne  forgudede  Søn,  som  var  den  stadige  Genstand  for 
hendes  Bekymringer  og  paa  samme  Tid*  Vederkvægelse  og 
Belønning  for  dem  alle. 

Rask  og  stærk,  med  et  hærdet  Legeme,  ildfuld  Sjæl  og 
varmt  Hjærte,  voksede  han  op  paa  Havet  og  vænnede  sig  til 
dets  Strabaser,  som  han  tidligt  elskede  saavelsom  dets  Goder, 
thi  næst  efter  den  kærlige  Moder  var  Havet  det  kæreste, 
Georg  kendte.  Af  Karolus  lærte  han  praktisk  en  Sømands 
Gærning,  og  den  ærlige  Karolus,  som  elskede  Drengen  for 
hans  Kækhed  og  Raskhed,  blev  formelig  en  Slags  Mentor  for 
ham.  Georg  skiltes  heller  aldrig  uden  stort  Savn  fra  Karolus, 
»Frisejleren«  og  sit  kære  Arbejde  paa  Baaden.  naar  det 
gjaldt  om  i  de  lange  Efteraars-  og  Vinteraftener  hjemme  paa 
Johannesskæret  at  gennemgaa  de  Studier,  som  Faderen  holdt 
ham  til.  Dog...  naar  Moderens  klare  Blik  opmuntrende 
straalede  ham  i  Møde,  blev  ogsaa  denne  Beskæftigelse 
ham  kær. 

Hvis  Familjens  første  Ankomst  til  Gravene  maaske  havde 
vakt  nogen  Nysgærrighed  ved  Fiskerlejet,  var  denne  nu  saa 
fuldstændigt  forsvundet,  at  næppe  noget  Menneske  mere  talte 
om  den  fremmede,  som  ikke  gjorde  noget  for  at  tiltrække 
sig  Opmærksomhed  og  derfor  ogsaa  undgik  denne. 

Man  havde  altid  formodet,  at  den  ny  Beboer  ikke  var 
uden  Hjælpekilder,  skønt  han  hverken  modtog  Breve  eller 
Besøg  eller  syntes  at  staa  i  Forbindelse  med  noget  Menneske, 
gennem  hvem  disse  Midler  kunde  komme  ham  i  Hænde. 
Ikke  desto  mindre  maatte  han  have  haft  en  saadan  Kilde,  thi 
skønt  han  selv  forsynede  sit  tarvelige  Bord  med  Fisk,  for- 
dredes der  dog  mere  til  at  leve  og  indkøbe  de  ny  Fortaad, 
som  Karolus  havde  i  Kommission  at  bringe  med  hjem  fra 
sine  Rejser  til  Købstaden.  Selve  Ordningen  og  den  simple 
Møblering  af  de  to  Værelser,  som  optog  hele  Huset,  frembød 
i  sin  Fordringsløshed  noget  pynteligt  og  bekvemt,  som  var 
fjærn  fra  Fattigdommens  Præg. 

Det  midterste  og  rummeligste  af  disse  Værelser,  som 
havde  Udgang  til  selve  Klippen,  beboedes  af  Letsler  selv, 
det  paa  venstre  Haand  —  ogsaa  med  egen  Udgang  —  af 
Georg,  men  det  til  højre,  det  smukkeste  og  nettest  ordnede 
af  dem  alle  tre,  var  blevet  bestemt  for  Nikoline. 

Dette  mærkelige  lille  Værelse,  som  Nødvendighedeli  havde 
fordret  indrettet  efter  den  Aabning,  Skæret  her  dannede,  var 
formet  som  en  Trekant  og  kunde  maaske,  naar  man  saa  det 
en  mørk  Efteraars  Aften,  antages  for  en  Nonnecelle.  Men 
saa  man  det  en  sollys  Vaardag  eller  en  stille  Sommeraften, 
og  kastede  Blikket  ud  gennem  de  hyggelige  Jalousier,  som 
Nikoline  havde  flættet  af  en  pragtfuld  Kristi-Bloddraabes 
Grene,  der  smidigt  havde  ladet  sig  sno  omkring  den  frodige 
Vedbends  høje  Espalier;  saa  man  ud  gennem  disse  Jalousier, 
ved  hvis  Sider  de  hvide,  smukt  drapperede  Gardiner  hævede 
sig  luftigt  for  den  lette  Vind,  som  sendte  sit  Pust  ind  ad  det 
halvt  aåbnede  Vindu;  saa  man  det  blaa  Hav,  begrænset  af 
store  Klippemasser  og  bestrøet  med  utallige  Skær,  hvor 
Bølgerne  rullede  mellem  glatslebne  Sten;  saa  man  hist  og  her 
et  Fartøj  med  udspilede  Sejl  flyve  over  de  skummende  Vover 
for  en  frisk  Brise,  medens  Søfuglene  svingede  frem  og  tilbage 
i  store  Kredse  over  Mastetoppen,  og  saa  man  endelig  den 
skønne  Kvinde  sidde  ved  dette  Vindu,  i  hvis  grønne  Blade 
hendes  Guldlokker  undertiden  indviklede  sig  —    syntes   man 

at  se  Virkeliggørelsen  af  en  af  disse  Æventyr-Celler,  hvorfra 
en  fangen  Jomfru  hver  Dag  ser  ud  over  Havet  og  venter  sin 
Befrielses  Time. 

I  denne  Nikolines  Helligdom  stod  hendes  Sybord  og 
hendes  Bogreol ;  og  i  det  ene  Hjørne  af  den  lave,  bekvemme 
Sofa,  der  havde  Plads  i  Værelsets  skarpe  Hjørne,  laa,  som 
oftest  urørt,  hendes  Luth,  til  hvis  Toner  hun  i  sin  første 
Ungdom  havde  istemt  de  glade  Sange,  der  senere  efterhaanden 
døde  bort  paa  hendes  Læber.  Sang  hun  nu  en  sjælden 
Gang,  var  det  enten  naar  Georg  bønligt  bad  hende  om  det, 
eller  ogsaa  naar  hun,  ensom  paa  Johannesskæret,  medens 
Letsler  laa v  ude  paa  Søen  i  en  Fiskerbaad*  følte  Trang  til  at 
dysse  sit  Hjærte  i  Søvn  ved  de  vel  kendte  Toner. 

Naar  (jeorg  var  hjemme,  var  det  hans  Glæde  at  sidde 
inde  hos  Moderen  og  paa  egen  Haand  gennemgaa  de  Op- 
gaver, Faderen  havde  givet  ham  for;  thi  hvor  indesluttet  i 
sig  selv,  Letsler  end  var,  forsømte  han  dog  aldrig  at  uddanne 
Georg,  lede  hans  Studier  eller  —  om  end  mere  sjældent  — 
ved  Samtaler  at  oplyse  og  dyrke  hans  Forstand.  Men  skønt 
Georg  nu  var  i  en  saa  vidt  fremskreden  Alder,  at  han,  som 
tilstrækkeligt  kendte  Faderens  Karakter,  tilfulde  forstod  at 
vurdere  disse  Timer,  der  heller  aldrig  gik  ham  af  Minde, 
havde  dog  en  simpel  Sandhed,  et  mildt  Raad  fra  Moderens 
Læber  langt  større  Værd  for  ham,  og  hans  livlige,  uro- 
lige Sind  maatte  være  usædvanlig  stærkt  optaget,  naar  Sam- 
talerne med  hende  ikke  formaaede  at  fængsle  ham. 

Dette  var  dog  Tilfældet  en  Aften,  da  han,  efter  at  have 
lukket  sine  Bøger  og  to  Gange  var  blevet  mindet  om  at 
hente  sine  Tegneapparater,  med  hvilke  han  sysselsatte  sig 
under  Nikolines  Tilsyn,  længselsfuldt  betragtede  Døren. 

—  Hvad  gaar  der  af  Dig,  Georg?  Morer  det  Dig  ikke 
længere  at  være  hos  Din  Moder? 

—  Jo,  jo!  det  gør  det  altid,  men  Sagen  er,  at  jeg  skulde 
ud  og  fiske  med  Karolus. 

—  Da  ikke  blive  ude  i  Nat,  kære  Barn? 

—  Jeg  ved  ikke,  hvor  længe  det  kan  trække  ud . . .  det 
er  ligesom  der  er  Arbejde  til. 

—  Men,  lille  Georg,  er  Du  da  ikke  tilstrækkeligt  paa 
Søen  naar  Du  følger  med  gamle  Elias  og  Karolus  paa  de 
lange  Rejser?  —  Hvorfor  skal  Du  altid  ligge  og  plaske  paa 
Vandet? 

—  Aa,  lille  Mor,  jeg  befinder  mig  paa  Vandet,  som  om 
det  var  mit  Hjem,  og  desuden  synes  jeg,  at  selv  om  de 
lange  Ture  er  morsomme,  og  jeg  paa  dem  faar  mange  Ting 
at  se,  saa  er  de  dog  alligevel  ikke  noget  imod  de  Smaarejser, 
Karolus  og  jeg  gør  paa  egen  Haand,  for  saa  er  det  et  raskt 
Liv  og  gaar  ikke  saa  stilfærdigt  til,  som  naar  gamle  Elias 
sidder  ved  Roret. 

—  Men  hvad  er  det  egentlig  for  en  Slags  Rejser?  Det 
er  ikke  altid  Makrelfiskeri,  det  drejer  sig  om,  det  er  vist. 
Om  Natten,  naar  Du  ved,  at  Fader  ofte  af  Mangel  paa  Søvn 
gaar  ud  i  Luften,  og  jeg  stundom  har  listet  mig  bagefter,  for 
at  se  efter  ham,  har  jeg  mere  end  en  Gang  lagt  Mærke  til, 
at  »Frisejleren«  eller  somme  Tider  en  mindre  Baad,  ført  af 
Karolus,  ligesom  har  sneget  sig  ind  til  Broen . . .  har  Du  ikke 
set  det  samme,  mit  Barn? 

—  Skulde  jeg  ikke  have  set  det,  svarede  Georg  og  hans 
Øjne  lynede  triumferende.  Jeg  har  jo  mange  Nætter  selv 
været  med. 

—  Du  —  medens  jeg  troede,  Du  laa  i  Din  Seng? 

—  Jo,  det  skal  love  for  1 . . .  Du  kan  aldrig  tro,  Moder, 
hvor  sagte  jeg  kan  føre  en  Aare  ind  imellem  Kløfter  og  Skær, 
og  hvor  stærk  jeg  er. 

—  Stærk  —  hvad  mener  Du? 

—  Jeg  mener,  at  man  ikke  maa  være  slap  i  Senerne, 
naar  man  skal  bære  Pakker,  somme  Tider  smaa,  somme  Tider 
store.  Og  at  liste  sig  over  Sandet  saa  stille  som  en  Kat  og 
at  finde  de  bedste  Gæmmesteder,  snart  i  Kløfterne,  snart  i 
Hulerne...  aa,  det  er  meget  morsommere,  end  nogen  kan 
tænke  sig . . .  Men  det  skal  være  rigtigt  mørkt  og  storme 
saa  det  piber  om  Ørerne,  ellers  har  det  ingen  rigtig  Art. 

—  Men,  kære  Barn,  jeg  forstaar  ikke  alt  dette hvor 

faar  Karolus  saa  mange  Pakker  fra,  hvad  indeholder  de,  og 
hvor  kommer  de  fra,  naar  de  saadan  gæmmes  i  Klippe- 
hulerne? 

Nikoline,  der  i  disse  Mysterier,  var  saa  umistænksom  som 
et  Barn,  havde  dog  en  instinktmæssig  Følelse  af,  at  der  stak 
noget  under,  der  ikke  var  som  det  burde  være. 

—  Jo,  svarede  Georg,  naar  vi  har  fragtet  Godset  et 
Stykke  Vej,  kommer  der  en  Gang  imellem  en  anden  Baad, 
og  tager  imod  det;  til  andre  Tider  møder  vi  en  Baad,  som 
afleverer   det   til   os.       Saa  er  det,  vi  sommetider  graver  det 

ned,  helst  i  de  store  Jættegryder,  som  vi  kan  dække  til  med 
en  stor  Sten,  og  snart  paa  andre  Steder,  som  jeg  ikke  tør 
nævne.  En  Gang  imellem  sejler  vi  ogsaa  hen  til  en  af  Køb- 
mændene og  losser  Varerne  af  ved  deres  Søpakhuse. 

—  Men  tror  Du  ikke,  Georg,  at  der  ligger  noget  urigtigt 
i  disse  hemmelighedsfulde  Rejser  ?  Sig  mig,  om  Du  ikke  selv 
tror  det? 

Georg  syntes  uvis  om,  hvad  han  skulde  svare. 

—  Det  er  jeg  ikke  ganske  sikker  paa,  sagde  han  endelig, 
men  jeg  ved  ikke,  hvad  ondt  der  kan  være  i  det. 

—  Er  gamle  Elias  indviet  i  Sagen? 

—  Nej,  det  er  han  ikke,  saa  meget  ved  jeg  da,  og  Ka- 
rolus  sagde  til  mig  den  første  Gang,  jeg  fik  Lov  at  følge 
med  ham,  at  den  Slags  Rejser  aldrig  lykkedes,  naar  der  var 
for  mange  om  Hemmeligheden;  men  da  han  vidste,  sagde 
han,  at  jeg  var  $n  flink  og  tavs  Dreng,  vilde  han  gærne  have, 
at  jeg  skulde  have  den  Morskab  med. 

—  Han  har  altsaa  ikke  udtrykkeligt  bedt  Dig  om  at  tie 
for  Dine  Forældre? 

—  Nej,  det  har  han  aldrig  gjort;  saa  kunde  Du  da  nok 
tænke,  at  jeg  ikke  havde  talt  om  det.  Jeg  taler  aldrig  om 
det,  man  beder  mig  tie  stille  med. 

—  Men  sig  mig  da,  lille  Georg,  bad  hun  kærtegnende, 
hvorfor  har  Du  ikke  før  talt  om  disse  natlige  Udflugter,  som 
jeg  alligevel  maa  sige  Dig,  mit  elskede  Barn,  at  Du  for 
Fremtiden  maa  opgive,  thi  selv  om  der  ikke  er  noget  egent- 
lig ondt  i  denne  Hemmelighedsfuldhed,  saa  er  det  dog  muligt, 
at  Du  kan  ødelægge  Dit  Helbred  paa  disse  Udflugter. 

—  Ja,  se  der  har  vi  det!  det  var  netop  det,  jeg  tænkte, 
udbrød  Georg  i  en  Tone,  som  paa  en  Gang  udtrykte  en  dyb 
Smærte  og  en  talende  Fortrydelse.  Men  nu  kan  Du  ogsaa 
forstaa  Moder,  hvorfor  jeg  ikke  for  længe  siden  har  talt  om 
disse  mærkelige  Æventyr,  og  hvorfor  jeg  fortryder,  at  jeg  nu 
har  gjort  det. 

—  Fy,  Georg  —  hvor  kan  Du  være  saa  uartig?  Du  gør 
Din  Moder  bedrøvet 

—  Og  Du  gør  mig  bedrøvet!  jeg  vidste  godt,  at  naar 
Du  fik  det  at  vide,  saa  vilde  Du  blive  urolig  og  saa  var  det 
forbi  med  mine  bedste  og  morsomste  Fornøjelser,  som  der 
alligevel  ikke  kan  være  noget  ondt  i,  naarKarolus  netop  gør 

Købmændene  en  Tjeneste  ved  at  skaffe  dem  deres  Varer  hjem 
Sikkerhed. 

—  Men  disse  Fornøjelser,  sagde  Nikoline  mildt  og  strøg 
med  Haanden  hen  over  Drengens  glødende  Pande,  kan  ikke 
være  blevet  Dig  saa  dyrebare,  Georg,  at  Du  for  deres  Skyld 
vil  forspilde  min  Ro.  Jeg  vilde  aldrig  kunne  sove  nogen  Nat, 
naar  jeg  vidste,  at  Du  var  ude  paa  den  Maade;  hvor  Du  maa 
fryse  og  døje  ondt! 

—  Fryse!  nej,  slet  ikke;  jeg  er  tværtimod  saa  varm,  at 
jeg  sveder,  og  jeg  er  altid  godt  indpakket,  saa  jeg  aldrig  kan 
blive  forkølet.  Men  har  jeg  nu  sagt  Dig  saa  meget,  saa  kan 
jeg  ogsaa  godt  fortælle  Dig,  at  jeg  flere  Gange  har  været 
oppe  hos  Grosserer  Holmer  paa  Strand,  og  han  har  vist  os 
al  mulig  Venlighed  og  Gæstfrihed.  Og  ved  Du  hvad,  Moder 
—  her  var  Georgs  Hæftighed  helt  forsvundet  for  den  For- 
nøjelse at  kunne  fortælle  den  elskede  Moder  noget  nyt  — 
ved  Du  hvad,  Grosserer  Holmer  har  en  lille  Datter,  Fanny, 
en  rigtig  sød  lille  Unge,  og  saa  klog  og  venlig.  Jeg  har 
lavet  flere  smaa  Baade  til  hende  og  hun  har  givet  mig 
de  dejlige  Valdnødder  og  de  store  Figner,  jeg  har  haft  med 
hjem  til  Dig.  Jo,  jo,  lille  Mo'rl  den,  der  er  ude  og  rejser 
omkring  i  den  vide  Verden,  faar  mange  Ting  at  se...  Min 
stakkels  Moder!  Du  sidder  der  hvor  Du  sidder  som  en  lille 
ensom  Fugl  eller  som  Jomfruens  Tidsel  der  ude  paa  Skæret. 

—  Det  beklager  jeg  mig  ikke  over,  Georg,  og  jeg  er  da 
heller  ikke  forladt  som  den  fattige  Tidsel.  Men  lad  mig  nu 
høre,  om  Du  ikke  har  lidt  under  at  have  en  Hemmelighed 
for  mig. . .  det  havde  jeg  aldrig  troet,  Du  kunde  have. 

—  Nej,  jeg  har  heller  ikke  været  glad  ved  det,  lille 
MoY,  og  det  har  tidt  nok  knebet  at  holde  fast  paa  den,  det 
kan  Du  tro.  Men  aldrig,  aldrig,  Mo'r  —  her  saa  Georg  tro- 
skyldigt og  inderligt  ind  i  Moderens  Øjne  —  havde  jeg  kunnet 
det,  hvis  jeg  ikke  altid  havde  været  bange  for,  at  Enden 
skulde  blive  som  den  nu  er  blevet:  i  samme  Øjeblik,  jeg 
talte,  var  Glæden  forbi. 

—  Fortryder  Du  nu  Din  Oprigtighed? 

—  Nej,  Mo'r,  jeg  vilde  ikke  have  det  ugjort  for  at  op- 
leve alle  mine  Æventyr  en  Gang  til  —  men  aa!  hvor  jeg  vil 
længes  efter  dem. 

Denne  Samtale,  som  Nikoline  havde  troet  var  ubemærket 
af  andre,   havde  Letsler   dog   hørt   gennem  den  halvt  aabne 

Dør;  han  stod  støttet  til  Lænestolen  ved  Kakkelovnen  og  saa 
ud  til  ikke  at  have  Øre  for  andet,  end  sine  egne  Tanker. 

—  Hvad  er  nu  det  for  et  Klynken  med  Drengen?  ud- 
brød han,  vel  ikke  haardt,  men  dog  heller  ikke  mildt  og 
traadte  ind  i  sin  Hustrus  Værelse. 

—  Hvis  Du  har  hørt,  hvad  Talen  var  om,  min  gode 
Bernhard,  svarede  Nikoline  undvigende,  haaber  jeg  Du  billiger, 
hvad  jeg  har  sagt  til  Georg. 

—  Nej,  tværtimod  I  for  en  ung  Mand,  som  opdrages  til 
at  tjene  sit  Brød  paa  Søen,  gaar  saadanne  Indskrænkninger 
ikke  an.  Forkælelse  duer  ikke.  Derfor,  Nikoline,  lad  Du  kun 
roligt  Georg  vænne  sig  baade  til  Storm  og  Solskin.  Han 
har  vel  i  ethvert  Fald,  Gud  bedre  det,  mere  i  Vente  af  det 
første  end  af  det  sidste. 

Nikoline  havde  allerede  for  længe  siden  vænnet  sig  til  at 
bøje  sig  for  det  Magtsprog,  hendes  Mand  gjorde  gældende 
lige  overfor  hende,  men  i  dette  Tilfælde  ansaa  hun  sig  dog 
berettiget  til  ogsaa  at  have  en  Mening.  Og  sagtmodigt 
vovede  hun  at  fremkomme  med  en  Indvending: 

—  Jeg  tror  ikke,  sagde  hun,  at  Georg  kan  have  Nytte  af 
at  følge  Karolus  paa  hans  natlige  Æventyr,  og  derfor  mener 
jeg,  at  det  er  til  Georgs  eget  bedste,  at  han  ikke  faar  Lov 
til  det. 

—  Saa  sig  mig  da,  svarede  Letsler.  hvori  de  Farer  be- 
staar,  som  Du  aner.  Thi  at  Georg  maa  være  ude  i  al  Slags 
Vejr,  det  ved  Du  jo. 

—  Desværre,  kære  Bernhard,  ved  jeg  det  altfor  godt,  men 
paa  Dit  Spørgsmaal  kan  jeg  ikke  svare  andet,  end  at  jeg  tror 
paa  min  Anelse. 

—  Som  saa  ofte  har  bedraget  Dig.  Tro  dog  paa  mig, 
som  har  Erfaring,  naar  jeg  siger  Dig,  at  hvad  Karolus  fore- 
tager sig  paa  disse  Rejser,  ikke  bestaar  i  andet,  end  at  om- 
sætte Gods  fra  den  ene  Haand  til  den  anden.  Jeg  kan  ikke 
forklare  det  vidtløftigere,  fordi  Du  ikke  vil  kunne  forstaa 
mig,  uden  en  lang  Udvikling,  som  Du  ved,  jeg  hader,  men 
vær  overbevist  om,  at  Karolus  hverken  tilegner  sig  noget  for 
egen  Regning  eller  har  nogen  Fordel  paa  anden  Maade  end 
ved  en  ærlig  Akkord  med  de  Købmænd,  han  tilfører  deres 
egne  Varer. 

Alt  dette,  som  ganske  vist  ikke  var  blottet  for  Sandhed, 
og  som  ogsaa  godt  kunde  have  været  sagt  til  andre  end  Ni- 


Digitized  by  VjOOQ  IC 


45 

koline,  beroligede  hende  alligevel  ikke,  men  fik  hende  dog  til 
at  tro,  at  hendes  Mand  naturligvis  maatte  vide  det  bedre,  og 
fremfor  alt,  at  han  ikke  vilde  tillade  det,  hvis  der  laa  noget 
deri,  som  kunde  skade  Georgs  moralske  Begreber. 

Denne  Aften  blev  Georg  dog  af  sig  selv  hjemme,  thi 
skønt  han  var  ung  og  næppe  forstod  sine  egne  Følelser, 
pinte  det  ham  dog  saa  meget,  at  hans  kærlige  Moder  var 
bleven  modsagt,  at  han,  selv  om  det  ikke  var  tilstrækkelig 
Grund  til  at  opfylde  hendes  Ønsker,  dog  kunde  have  føjet 
hende,  blot  for  at  vise  Faderen,  hvor  højt  han  agtede  dem. 

Selv  Letsler  underkastede  sig  i  dette  Øjeblik  den  saa 
ofte  opblussende  Kærlighed  til  en  Hustru,  som  han  paa  en 
Gang  pinte  og  forgudede.  Han  klappede  Georg  paa  Hovedet 
og  sagde  med  usædvanlig  Kærlighed: 

—  Jeg  kan  godt  lide,  at  Du  blev  hjemme,  min  Dreng, 
og  vilde,  selv  om  jeg  ikke  havde  modsat  mig  det,  være  bleven 
misfornøjet,  hvis  Du  var  taget  ud.  Glem  aldrig  at  opfylde 
Hjærtets  Pligter,  saa  længe  Æren  ikke  sætter  sig  derimod. 


Femte  Kapitel. 

I  det  Foraar,  som  nu  fulgte,  var  Gravene  Skuepladsen  for 
en  Højtidelighed  af  ikke  ringe  Betydning. 

Karolus  havde  nemlig  i  en  kort  Tid  ikke  alene  været 
Ejer  af  Halvparten  i  »Frisejleren« ,  men  ogsaa  samlet  sig  saa 
meget,  at  han  havde  anset  sig  værdig  til  at  kunne  optræde 
som  Frier  til  den  smukke  Johanne  paa  Blaabærholmen,  hvis 
Ja  han  ogsaa  havde  faaet  uden  mange  Omsvøb,  da  han  alle- 
rede i  lange  Tider  havde  ejet  hendes  Hjærte.  Og  paa  den 
.store  Dag,  da  Bryllupsskaren  holdt  sit  jublende  Indtog  paa 
Gravene,  fandt  gamle  Elias  for  godt,  i  Bryllupsgave  at  over- 
drage Sønnen  den  anden  Halvpart  i  Skuden,  efter  at  han  selv 
havde  anskaffet  sig  Fiskerbaad  til  sine  senere  smaa  Rejser. 

Nu  stod  da  Karolus  paa  egen  Grund  og  følte  sig  heller 
ikke  saa  lidt  stolt  over  at  være  den  lykkelige  Ejer  af  »Fri- 
sejleren«, den  smukke  Johanne  og  —  Medgiften;  thi  Johanne 
kom  min  Sandten  ikke,  som  det  hedder,  »med  bare  Hænder 

til  det  ny  Hjem,«  hvilket  ogsaa  kunde  ses  af,  at  »Nykamrene« 
snart  fik  Tapet  paa  Væggene,  eget  Køkken  og  eget  Fadebur, 
hvor  den  unge  Kone  regerede  efter  sit  eget  Hoved  og  efter 
sine  egne  Metoder,  om  hvilke  Mo'r  Malene  dog,  rystende  saa 
smaat  paa  Hovedet,  forsikrede  Fa'r,  at  de  var  alt  for  ny  til  at 
du  noget. 

—  Løb  ikke  Panden  mod  Karolus  i  de  Ting,  Mo'r,  for 
saa  løber  Du  Panden  mod  en  Mur,  formanede  den  gamle. 

Vær  Du  kun  rolig,  —  jeg  er  saa  glad  ved  hans  Glæde, 
at  jeg  ikke  har  Hjærte  til  at  sige  saa  meget  som  et  eneste 
ondt  Ord  til  den  Høne,  der  vil  vide  bedre  Besked  end  Sviger- 
moder og  lægger  Fisken  i  det  kolde  Vand  i  Stedet,  for  i 
kogende. 

—  Men  hun  er  jo  ellers  flink  og  holder  af  Karolus,  sagde 
Elias  forsonende. 

—  Ja,  jeg  siger  jo  heller  ikke  andet,  end  at  han  kunde 
have  gjort  det  galere.  Tøsen  er  god  nok,  naar  bare  hun 
bliver  saa  gammel  her  i  Verden,  at  hun  faar  lært,  at  et  kønt 
Ansigt  og  pæne  Klæder  ikke  gør  det  hele.  Nu  er  hun  lige 
som  nybrygget  01,  der  gærer  over  —  men  det  giver  sig 
nok  ... 

De  heldige  og  hyppige  Rejser,  Karolus  i  Sommertiden 
og  langt  ud  paa  Efteraaret  gjorde  til  Helsingør,  Malmø  og 
Gøteborg,  syntes  at  tyde  paa,  at  han  nu  havde  nedlagt  den 
farlige  Haandtering,  han  som  Ungkarl  havde  drevet.  Dette 
var  rimeligvis  til  stor  Sorg  og  stort  Tab  for  de  Handelshuse, 
der  saa  ofte  havde  haft  Gavn  af  hans  Virksomhed  og  Due- 
lighed. 

—  Gud  ske  Lov!  nu  faar  jeg  da  Lov  til  at  beholde  Dig 
hjemme  i  mange  Maaneder,  sagde  Nikoline,  da  hun,  ved  Georgs 
Hjemkomst  fra  den  sidste  Efteraarsrejse,  hæftigt  trykkede  ham 
til  sit  urolige  Moderhjærte.  Det  er  dog  dejligt  at  se,  hvor 
Du  bliver  stor  og  stærk  efter  disse  besværlige  Rejser!  Og 
med  Øjne,  der  glinsede  af  de  skønneste  Perler,  en  Moders 
Glædestaarer,  betragtede  den  stakkels  Nikoline,  der  kendte 
saa  lidt  til  andre  Glæder,  sin  Georgs  stateligt  udviklede  Skik- 
kelse, hans  straalende  Blik  og  trodsigt  svulmende  Læber. 

Sømandstrøjen  og  det  røde  Hals-Tørklæde  klædte  ham 
godt,  ikke  at  tale  om  den  blanke  Hat,  som  han  med  Stolthed 
og  Ynde  kastede  fra  den  ene  til  den  anden  Side  paa  Hovedet, 

for  at  vise  sin  Moder,  hvordan  den  kunde  sidde  fast,  naar 
Stormen  vilde  kaste  den  overbord. 

Georg  var  nu  næsten  femten  Aar,  men  saa  ud  til  at  være 
seksten  og  Forstandens  og  Hjærtets  Udvikling  syntes  at  ville 
holde  lige  Skridt  med  Legemets.  En  kærligere,  smukkere  og 
opmærksommere  Søn  kunde  ikke  findes  og  der  laa  noget 
ubeskriveligt  rørende  i  de  tusind  smaa  Selvfornægtelse!',  han 
ved  Opholdet  i  Byerne  paalagde  sig,  for  af  sine  smaa  Spare- 
skillinger at  kunne  gøre  et  eller  andet  mindre  Indkøb  til 
den  elskede  Moder,  en  lille  Overraskelse,  der  som  oftest  be- 
stod i  en  smuk  blomstrende  Plante,  en  Syæske,  Eau-de-co- 
logne,  m.  m.  Men  denne  sidste  Gang  var  det  et  rigtigt  Pragt- 
eksemplar af  en  Present,  for  hvilken  Georg  flere  Gange  havde 
maattet  undvære  den  lokkende  Fornøjelse  at  se  Marionet- 
Teatret  og  det  berømte  Menageri,  ja,  han  havde  endog,  for 
ikke  at  splitte  Summen,  været  nødt  til  at  nægte  en  lille  Skærv 
til  den  Tiggerdreng,  som  saa  ofte  havde  lagt  Beslag  paa  hans 
Medlidenhed,  men  Georg  trakterede  ham  til  Gengæld  med 
en  Biskøjt.  Og  idet  han  med  denne  Gave  beroligede  sin  let 
bevægede  Samvittighed,  gik  han  hen  for  at  købe  den  udsete 
Skat  —  en  nydelig  Kanariefugl  i  et  forgyldt  Bur. 

Det  vilde  være  vanskeligt  at  sige,  hvem  der  var  lykkeligts, 
Nikoline  over  Georgs  smukke  Gave,  som  hun  vidste,  han 
havde  betalt  med  Savn,  eller  Georg  over  at  se  Moderen  bøje 
Hovedet  hen  til  det  skinnende  Bur  og  pludre  med  »Fanny«. 
Georg  havde  allerede  paa  Vejen  døbt  den  prægtige  Hun-Ka- 
nariefugl efter  sin  lille  Gudinde  paa  Strand,  men  for  at  skælne 
Navnene  fra  hinanden,  foreslog  han,  at  de  skulde  kalde  den 
første  > norske  Fanny«,  naar  man  talte  om  den. 

Omtrent  en  Uge  efter  Hjemkomsten  sad  Georg  en  Aften 
inde  i  sin  Faders  Værelse,  hvor  ogsaa  Nikoline  havde  taget 
Plads  med  sit  Strikketøj,  saa  nær  Kakkelovnen  som  muligt, 
for  at  skærme  sig  mod  Kulden.  Det  var  en  af  disse  mørke, 
disse  urolige  og  uhyggelige  Aftener,  paa  hvilke  Vestenstor- 
mene, raser  langs  Kysterne  og  anretter,  utallige  Ødelæggelselser. 
Den  lille  Vindfløj  udenfor  Huset  hvinede  med  en  skærende 
Lyd  og  Vindusskodderne  rystede  saa  stærkt  i  Hængslerne, 
at  det  forekom  dem  der  inde  i  Stuen,  som  om  de  hvert  Mi- 
nut vilde  springe  op,  medens  Drønet  af  de  frygtelige  Bræn- 
dinger paa  Vestsiden  af  Johannesskæret  hørtes  i  Mellemrum 

eftersom  Styrtesøerne  kastede  sig  imod  og  over  de  nøgne 
Klipper. 

Ved  det  lille  Bord,  der  stod  foran  Nikoline,  sad  Georg 
og  taklede  en  Baad,  modelleret  efter  »Frisejleren«,  og  næsten 
hver  Gang  Letsler  paa  sin  Vandring  op  og  ned  ad  Gulvet, 
kom  hen  til  Bordet,  spurgte  Georg  snart  om  Fokkestaget  var 
for  groft,  snart  om  Kølen  ikke  var  rigtig  rejst  og  om  Fa'r  ikke 
fandt,  at  Stævnen  havde  faaet  det  Sving,  som  Tomas  i  Kile 
gav  sine  Baade,  og  tilsidst  vilde  han  ogsaa  have  at  vide,  om 
det  ikke  var  muligt,  at  man  kunde  bygge  en  stor  Baad  efter 
denne  Model. 

De  korte  og  adspredte  Svar,  Letsler  gav  paa  disse  hyp- 
pige Spørgsmaal,  viste  Moder  og  Søn,  at  denne  Dag  var  en 
af  dem,  paa  hvilke  han  mindre  end  sædvanligt  havde  Tanke 
for  noget  omkring  sig.  De  talte  da  sammen  indbyrdes,  og 
blandt  andet  sagde  Nikoline: 

—  Tænk,  om  Du  var  ude,  Georg. . .  Er  Du  ikke  bange 
for  Brændingerne  og  de  store  Bølger  saa  sent  paa  Efter- 
aaret? 

—  Skulde  jeg  være  bauge  for  Brændingerne  og  Bølgerne? 
—  Nej,  kære,  lille  Mo'r,  jqj  forsikrer  Dig,  jeg  lyver  ikke, 
naar  jeg  siger,  at  jeg  ikke  ved,  hvad  det  vil  sige  at  være 
bange.  Karolus  er  heller  aldrig  bange,  og  Du  kan  dog  tro, 
at  vi  mange  Gange  har  været  ude  med  »Frisejleren«,  naar 
det  har  blæst  værre  end  nu.  Saa  har  jeg  staaet  i  Stormen 
og  holdt  mig  fast  i  Slaget.  Naar  saa  Skummet  af  Bølgerne, 
ligesom  den  strideste  Regn,  har  pisket  mig  i  Ansigtet  og 
paa  Brystet,  har  jeg  syntes,  at  det  gjorde  rigtig  godt;  jeg 
var  blevet  helt  let  baade  om  Hjærtet  og  Hovedet.  Og  saa 
har  jeg,  mens  Stormen  rasede  tænkt,  aa,  saa  mange  dejlige 
Tanker.  —  Ja,  hvis  de  Tanker  kunde  blive  Sandhed,  saa 
skulde  Du  rigtig  nok  faa  megen  Glæde  her  i  Verden. 

—  Hvad  har  Du  da  tænkt,  Georg? 

—  Du  ved  nok,  Mo'r,  at  Krigsskibe  er  min  Lyst  .  .  . 
Naar  vi  nu  har  været  ude  i  Storm,  Taage  og  saadan  noget,, 
saa  har  jeg  ønsket  saa  inderligt  og  bedt  til  Gud,  at  jeg  under 
en  saadan  Storm  maatte  være  ombord  paa  en  Orlogsmand 
og  i  fuld  Batalje  med  en  Fjende  —  aa,  hvor  det  maa  være 
dejligt  I  —  Georgs  Øjne  lynede  af  Glæde  over  de  Luftslotte, 
han  byggede.  —  Tænk,  Mo'r!  .  .  .  det  koster  jo  ikke  noget 
at  tænke . . .  om  jeg  var  den  første  ved  Ænt ringen,  den  første,. 

som  hejsede  vort  smukke  svenske  Flag  paa  det  tjendtlige 
Skib !  Besætningen  afvæbnes  .  .  .  jeg  ved  præcis,  hvordan  det 
gaar  til.  Naar  nu  alt  er  i  Orden  og  en  Del  af  vort  Mand- 
skab er  blevet  sat  ombord  paa  Prisen,  blæses  alle  Mand  paa 
Dæk  .  .  .  næ,  smil  nu  ikke  i  .  .  Georg  Letsler  bliver  kaldt 
frem,  Chefen  klapper  ham  paa  Skulderen  og  siger  ...  ja, 
lad  mig  nu  se  og  tænke  efter,  hvad  han  skal  sige  .  .  .  jo, 
nu  har  jeg  detl  »Georg  Letélerc,  siger  han,  »Du  har  opført 
Dig  tappert,  min  Gut  —  Du  er  Konstabel  og  gaar  i  Kadet- 
ternes Messe«.  —  Naa,  hVad  synes  Du,  Mo'r,  var  det  ikke 
godt,  eller  skulde  han  maaske  sige  noget  mere,  som  for  Eks- 
empel: »Georg  Letsler,  Du  er  tilligemed  nogle  andre  indstillet 
til  Medalje  —  bliv  saaledes  ved*  saa  bliver  Du  snart  Officer.« 

—  Jeg  kan  nok  mærke,  svarede  Nikoline,  og  smilede 
mildt  ad  Sønnens  glimrende  Forhaabninger,  at  Du  bygger 
lige  saa  godt  Luftkasteller  som  Baade  .  .  .ak,  min  lille 
Georg! 

—  Ak,  min  lille  Mo'r,  de  Luftkasteller  er  ikke  mere  nar- 
agtige, end  at  de  er  blevet  til  Alvor  for  andre,  hvorfor  saa 
ikke  ogsaa  for  mig?  Jeg  gad  nok  set  Dig,  Mo'r  naar  Du  efter 
nogle  Aars  Forløb  sidder  en  Aften  som  denne,  men  —  her 
sænkede  Georg  sin  Stemme  —  Du  skulde  sidde  inde  i  Din 
egen  Stue  ved  Din  smukke  Kristi-Bloddraabe  og  lege  med 
»norske  Fanny«,  som  hopper  omkring  paa  Bordet  og  tager 
Hampefrø  af  Din  Mund  .  .  .  naa,  naar  Du  sidder  saadan,  saa 
aabnes  Døren  og  en  høj,  ung  Mand  —  jeg  tror  nok,  jeg 
bliver  meget  høj  —  træder  ind,  med  Guld-Epauletter  paa 
Skulderne  og  Medalje  paa  Brystet,  og  saa  den  Herre  et,  to, 
tre  slaar  Armene  omkring  den  elskede  Moder  og  synes,  at 
af  det  altsammen  er  dette  dog  det  bedste! 

Nikoline  betragtede  Georg  med  et  af  disse  Biik,  med 
hvilke  kun  en  Moder  kan  se  paa  sit  eneste  Barn. 

—  Du  maler,  sagde  hun,  kun  med  den  rosenrøde  Farve, 
som  Din  friske,  glade  Alder  giver  alle  Livets  Genstande. 
Men  tænk  nu  ogsaa  paa,  at  jeg,  i  Stedet  for  at  hilses  af  den 
høje,  medaljeprydede  unge  Mand,  kunde  faa  et  Brev  fra  en 
af  hans  Venner,  der  sendte  mig  Medaljen  som  et  Minde  om 
min  eneste,  elskede  Søn,  der  var  falden  i  Krigen. 

—  Ja,  det  kunde  jo  ogsaa  nok  ske,  svarede  Georg,  men 
skønt  ogsaa  det  kunde  være  rigtig  kønt,  saa  synes  jeg  dog 
bedre  om  det  første.     Og  det   har  jeg  vel  ogsaa  Ret  til  at 

gøre,. thi  hvis  jeg  blev  en  saadan  Mand, og  havde  tjent  saa 
mange  Penge,  at  jeg  kunde  købe  et  lille  pænt  Hus  og  en 
Have  i  en  eller  anden  smuk  Egn,  hvor  der  var  en  Sø  til  at 
ro  ud  paa,  saa  skulde  jeg  nok  (helst  medens  Du  og  Fader 
sov  rigtig  godt)  føre  Jer  bort  fra  det  øde  Johannesskær  til 
den  lille  muntre  Bopæl,  som  jeg  havde  lavet  i  Stand  —  og 
jeg  skal  love  for,  det  skulde- Wive  en  Overraskelse  naar  I 
vaagnede. 

Ved  Slutningen  af  denne  Georgs  ungdommelige  Passiar 
vendte  Letsler  sig  til  ham  og  s^gde  mut: 

—  Hold  op  med  den  taabelige  og  barnagtige  Snak  — 
jeg  synes  virkelig,  Du  er  lidt  for  gammel  til  at  vrøvle  paa 
den  Maade. 

—  Hvorfor  er  det  taabeligt  og  barnagtigt,  spurgte  Georg 
rødmende,  at  ønske,  at  jeg  en  Gang  kunde  føre  Dig  og  Moder 
her  fra?  .  .  .  Jeg  drømmer  om  det  næsten  hver  Nat. 

—  Saa  lad  den  Drøm  fare,  min  Søn,  svarede  Faderen  i 
en  noget  mildere  Tone.  Jeg  kan  lige  saa  gærne  nu  som  en 
anden  Gang  sige  Dig,  at  den  aldrig  vil  gaa  i  Opfyldelse. 

—  Aldrig,  gentog  Georg  udtryksfuldt.  Skal  da  baade 
Fa'r  og  Mo'r  dø  her  ude  paa  d$t  ensomme  Skærf 

—  Ja,  vi  skal  dø  her,  var  det,  tonløse  Svar.  Selv  om 
Du  kunde  bygge  mig  et  Hus  af  Guld ,  saa  foretrak  jeg  dog 
den  nøgne  Klippe. 

—  Men  Du,  Georg,  sagde  Nikoline  opmuntrende,  Du  skal 
være  ude  i  Verden  og  leve  der  lykkelig  og  glad  og  en  Gang 
imellem  komme  hjem  og  lade  Dine  Forældre  glæde  sig  ved 
at  se  Dig. 

Georg  rystede  sørgmodigt  paa  Hovedet.  Efter  de  triste 
Ord,  hans  Fader  havde  udtalt,  kunde  han  ikke  genvinde  sin 
tidligere  glade  Sindsstemning. 

Imidlertid  varede  Stormen  ved  og  rasede  derude  med 
mer  og  mere  Kraft  Tilsidst  tog  den  et  Kæmpetag  i  Døren, 
saa  at  den  sprang  op  paa  vid  Gab  og  gav  Vinden  frit 
Indpas. 

—  Luk  Døren,  mit  Barn,  sagde  Nikoline  med  en  let 
Gysen.  Hvor  det  egentlig  er  uhyggeligt  at  bo  saa  godt  som 
ude  i  Havet. 

—  Jeg  tror,  at  de,  som  der  ude  kæmper  mod  Bølgerne 
i  Aften  vilde  give  meget  for  at  sidde  saa  trygt  som  Dul  sva- 

rede  Letsler,  idet  han  bankede  sin  Pibe  ud  mod  Kakkelovns- 
pladen  og  stoppede  den  paany. 

—  Ja,  det  er  sandt,  min  Ven,  sagde  Nikoline,  der  følte 
en  indre  Bebrejdelse,  fordi  hun  havde  kunnet  beklage  sig  i 
et  Øjeblik,  da  maaske  utallige  Mennesker  var  stedt  i  Livsfare. 
Men  det  er  alligevel  forfærdeligt,  tilføjede  hun,  at  høre,  hvor 
Stormen  bestandigt  tager  til  og  at  tænke  paa  alt  det  onde, 
den  gør. 

—  Det  hører  med  til  Aarstiden,  lille  Mo'r  trøstede  Georg, 
og  det  blæser  ikke  stærkere  i  Aar,  end  det  blæste  sidste 
Efteraar  og  A^ret  før  igen  og  saadan  hele  Vejen  igjennem ; 
det  har  jo  altid  stormet  paa  denne  Aarstid. 

1  det  samme  stormede  en  Hvirvelvind  løs  mod  Vindues- 
skodderne, saa  at  Bolten  sprang  ud,  hvorved  Skodderne  fik 
frit  Spillerum  og  af  al  Magt  begyndte  at  slaa  mod  hverandre. 

—  Jeg  kommer  til  at  binde  den,  sagde  Georg,  snappede 
et  Reb  og  løb  ud  paa  Klippen. 

Der  laa  et  Mørke  over  Hav  og  Land  som  om  begge  var 
indsvøbt  i  et  uhyre  Liglagen. 

Med  Møje  kæmpede  Georg  sig  frem,  og  efter  at  han 
havde  bundet  Skodderne  og  trukket  Knuderne  fast,  for  at 
forvisse  sig  om  at  de  ikke  igen  skulde  slide  sig  løse  og  for- 
skrække Moderen,  stillede  han  sig  paa  den  yderste  Side|af 
Skæret,  hvor  fra  han  lod  Blikket  svæve  ud,  for  at  søge  Sote- 
hoved, denne  forfærdelige,  store  Klippe,  der  havde  opslugt 
saa  mange  Fartøjer  og  sat  Gravens  Stempel  paa  saa  mangt 
et  varmt  bankende  Sømandshjærte. 

—  Det  syder  og  bruser  her  —  tænkte  Georg  ved  sig 
selv,  da  han  hørte,  hvorledes  Søen  med  Larm  og  Bulder 
væltede  sig  mod  Stenene,  rykkede  dem  løse  og  kastede  dem 
ned  i  Dybet,  fra  hvilke  høje  Vandsøjler  sprøjtede  op  -  det 
syder  her,  men  der  ude  er  det  endnu  værre  .  .  .  Gud  bevare 
i  sin  Naade  alle  Kammerater,  som  i  Aften  er  ude  paa  Havet, 
bad  han  med  Andagt  og  traadte  igen  ind  i  det  lille  Hus,  som 
trods  hans  Kærlighed  til  Søen,  forekom  ham  ret  indbydende 

Nikoline  ordnede  det  lette  Aftensmaaltid ,  som|^yntes  at 
smage  Fader  og  Søn,  men  selv  var  hun  for  urolig  til  at  nyde 
noget. 

—  Du  stakkels  elskede,  svage  Barn,  som  aldrig  kan  lære 

at  vænne  Dig  til  dette  Liv,  sagde  Letsler  og  betragtede  med 
Ømhed  sin  trofaste  Livsledsagerinde. 

—  Der  er  visse  Ting,  kære  Bernhard,  som  man  aldrig 
bliver  i  Stand  til  at  vænne  sig  til.  Jeg  tror,  jeg  vilde  være 
bedre  til  Mode,    hvis  det  blot  ikke  var   saa   mørkt   der  ude. 

—  Længere  hen  paa  Aftenen  staar  Maanen  op,  hvis  det 
kan  trøste  Dig  og  rimeligvis  lægger  Stormen  sig  snart,  thi 
naar  den  kommer  saaledes  som  en  Orkan,  plejer  den  ikke  at 
være  af  lang  Varighed,  og  .  .  . 

En  Larm,  som  hverken  kunde  komme  fra  Havet  eller  af 
Stormen,  rystede  hele  Huset  i  dets  Fuger,  og  et  vældigt  Lyn, 
som  flammede  ind  gennem  det  lille  Hjærte  i  Vindusskodden, 
forkyndte  en  ny  Tilvækst  i  Naturens  Kamp. 

—  Torden!  udbrød  Nikoline  ængstelig.  Nej,  det  er  dog 
altfor  grueligt  ...  i  Slutningen  af  Oktober  Maaned. 

—  Det  er  ikke  saa  ualmindeligt,  bemærkede  Letsler  .  .  . 
Men  hvad  er  det,  Du  staar  og  lytter  efter,  Georg? 

—  Jeg  synes,  det  bankede  paa  Forstuedøren. 

—  Bankede  paa  Forstuedøren  —  umuligt!  hvem  skulde 
vel  være  ude  i  Aften? 

Tre  fornyede  Slag,  næsten  lige  saa  dundrende  som  Tor- 
denen selv,  underrettede  Familjen  om,  at  der  ikke  kunde  være 
Tale  om  nogen  Fejltagelse.  Men  Slagene  var  vel  kendte, 
thi  alle  tre  udtalte  paa  en  Gang  Navnet  »Karolus«. 

Georg  fløj  hen  og  skød  Slaaen  fra  Døren. 

Hvad  er  der  paa  Færde?  spurgte  han. 

—  Der  er  ikke  Tid  til  lang  Snak  om  den  Sag,  sagde 
Karolus,  og  idet  han  styrtede  forbi  Georg  ind  i  Værelset  og 
endogsaa  glemte  sin  sædvanlige  Høflighed  mod  Nikoline,  nær- 
mede han  sig  hurtigt  til  Ejeren  af  det  lille  Hus  og  hviskede 
ham  nogle  Ord  i  Øret. 

—  Godt,  godt!  det  skal  straks  være  gjort,  sagde  Letsler, 
hvorefter  Karolus  straks  tjærnede  sig  med  samme  Hurtighed. 

—  Gaa  ind  i  Dit  Værelse,  mit  Barn  —  Du  trænger  til 
at  hvile  Dig,  sagde  Letsler  til  sin  Kone  i  en  Tone,  som  imod 
al  Sædvane  røbede  Hastværk  eller  Utaalmodighed. 

Nikoline  svarede  ikke.  Hun  var  saa  opskræmmet  af 
Rædsel  for  at  faa  noget  forfærdeligt  at  se  (maaske  lemlæstede 
Mennesker  .  .  .  maaske  .  .  .  hun  vidste  ikke  hvad),  at  hun 
ikke  kunde  røre  sig,  og  da  det  ikke  lod  til  Letsler  havde 
nogen  Tid   at   spilde,    gjorde   hun  „intet   yderligere   Forsøg, 

men  vendte  sig  i  Stedet  for  om  mod  et  stort  Skab,  der  kun 
benyttedes  af  ham  selv.  Ved  et  Tryk  paa  en  Fjeder  indeni 
dette  Skab  som  for  ethvert  uindviet  Øje  syntes  at  være  væg- 
fast, men  som  i  Virkeligheden  hvilede  helt  og  holdent  paa 
stærke  Hængsler,  skiltes  det  fra  Væggen  gik  ud  efter  som 
en  Dør. 

I  største  Forbavselse  saa  Nikoline  sin  Mand  forsvinde 
gennem  denne  Dør,  og  straks  efter  vende  tilbage,  først  med 
et  Anker  og  derpaa  med  flere  andre,  ialt  fire.  Og  idet  han 
kaldte  Georg  ind  fra  Forstuen,  befalede  han  ham  hurtigt  at 
fylde  Ankrene  med  Vand  og  afvente  videre  Ordre. 

Umiddelbart  her  efter  hørtes  en  stærk  Larm  i  Forstuen. 

t—  Nu,  tænkte  den  stakkels  forskræmte  Nikoline,  kommer 
de  vel  med  de  stakkels  skibbrudne  —  thi  for  Nikolines  Fan- 
tasi stod  uophørligt  en  saadan  Forestilling.  Men  til  hendes 
ubeskrivelige  Forfærdelse  saa  hun,  i  Stedet  for,  Karolus  og 
hans  Baadfører  Stange-Jan  rulle  to  store  Fade  ind.  Og  disse 
Fade,  hvor  blev  de  anbragt?  Netop  i  det  mystiske  Rum,  som 
Ankrene  nyligt  havde  forladt  og  efter  at  de  var  blevet  prak- 
tiseret der  ind  (dette  Rum  dannedes  nemlig  af  den  ved  flere 
Lejligheder  omtalte  Kløft,  der  var  indrettet  som  Smuglerhule) 
lukkedes  først  Fjedrene  og  bagefter  selve  Skabsdørene,  hvor- 
efter intet  mere  røbede,  at  her  var  foregaaet  noget,  som  kunde 
tildrage  sig  et  eneste  Menneskes  Opmærksomhed. 

—  Er  han  i  Hælene  paa  Jer?  spurgte  Letsler,  idet  han 
tog  Nøglen  til  sig. 

—  Aa  nej,  det  har  ingen  Nød;  han  kan  ikke  være  her 
før  om  en  halv  Timestid,  svarede  Karolus  sagte  og  gav  Stange- 
jan et  Vink  om  at  skynde  sig  ud  og  hjælpe  Georg  med  den 
Forretning,  der  var  blevet  ham  betroet. 

—  Naa,  saa  har  I  jo  lidt  Forspring. 

—  Ja,  det  kan  min  Sæl  ogsaa  behøves,  og  det  vil  ikke 
falde  ham  saa  ganske  let  at  lægge  til  ved  Johannesskæret. 
De  kan  ogsaa  tro,  Hr.  Letsler,  at  jeg  præssede  »Frisejleren« 
lidt  rigeligt;  i  dette  Vejr  havde  jeg  kun  et  Reb  i  Sejlene. 
De  ved,  jeg  er  ikke  nogen  Svækling  .  .  .  men  jeg  maatte 
Pinedød  bruge  alle  mine  Kræfter  for  at  tumle  Rorpinden  og 
komme  Vinden  saa  nær  som  muligt,  og  skønt  Stange-Jan, 
som  heller  ikke  er  tabt  bag  ad  en  Vogn,  holdt  fast  i  Vantet 
til  Luvart  og  lagde  sig  helt  ud  over  Rælingen,  gik  Søen  dog 
næsten  helt  op  til  Lugen.    Naa,   jeg   kender  Baaden  —  om 

man  saa  sætter  et  Fregat-Storsejl  paa  den,  kæntrer  hun  end'da 
ikke.  Men  en  Træsko  kommer  ogsaa  gennem  Vandet  og  vi 
kommer  ikke  til  at  vente  længe,  inden  vi  ser  Fyren.  Han 
er  i  ethvert  Fald  en  rask  Karl  ...  og  Gud  naade  hver  ærlig 
Købmand  her  paa  Kysten,  hvis  Assistent  Gran  var  Ejer  af 
»Frisejlerenc  og  Karolus  Eliason  sad  ved  Roret  som  Ror- 
gænger. 

—  Men  hvorfor  har  Du  ikke  omtalt,  at  Du  skulde  ud  i 
Aften? 

—  Jeg  tænkte  at  Kongens  Folk  vilde  holde  sig  hjemme 
i  Aften,  og  saa  havde  jeg  ført  Konjaken  direkte  til  Strand 
....  Men  jeg  maa  afsted  og  se  til  Gutterne  ....  Tak  for 
Haandsrækningen,  Hr.  Letsler.  • 

Og-  Karolus  forsvandt. 

—  Min  Gud!  hvad  betyder  alt  dette?  stammede  Nikoline. 
Hvad  er  det  for  et  Kammer,  som  jeg  aldrig  har  set?  Bern- 
hard 1  jeg  er  saa  bange  .  .  .  hvad  var  det,  han  talte  om?  .  .  . 
Hvad  var  det,  Du  gæmte?  .  .  .  Hvem  er  Kongens  Folk. 

—  Vær  ikke  bange,  min  elskede  Nikoline.  Det  er  kun 
Din  opskræmmede  Fantasi,  som  ser  noget  farligt  i  alt  dette. 
Hvis  Du  blot  ikke  var  saa  ubegribelig  barnlig,  saa  vilde  Du 
let  kunne  forstaa,  at  jeg  er  nødt  til  en  Gang  imellem  at  vise 
Karolus  en  Tjeneste  som  Gengæld  for  de  mange  Tjenester, 
han  gør  os,  og  for  den  Sikkerhed,  jeg  nyder  her.  Du  maa 
vide,  at  Karolus  er  min  Ven  i  den  Grad,  at  hvis  jeg  —  som 
Gud  forbyde  —  endnu  en  Gang  vilde  blive  nødt  til  at  drage 
bort  som  Flygtning,  vilde  han  paa  »Frisejlerenc  føre  os  hvor- 
hen jeg  vilde  forlange. 

—  Men  hvem  er  det  da,  Karolus  er  bange  for? 

—  Kære  Barn,  naar  vi  bliver  ene  skal  jeg  forklare  Dig 
det  altsammen  .  .  .  Lad  mig  nu  føre  Dig  ind  i  Dit  lille  Væ- 
relse. Og  Letsler  tog  sin  elskede  Kone  paa  sine  Arme  og 
bar  hende  ind  paa  Hjørnesofaen,  hvor  han,  siddende  ved 
hendes  Side  og  med  det  ene  Øre  lyttende  ud  efter,  søgte  at 
berolige  hende. 

Men  vi  skynder  os  at  kaste  et  Blik  paa  Scenen  udenfor. 

Ved  Skinnet  af  en  Lygte,  som  Georg  holdt,  var  Karolus 
og  hans  Karl  —  sædvanligt  kaldet  Stange-Jan,  for  at  betegne 
hans  Oprindelse  fra  Stangenæs  —  beskæftiget  med  omhygge- 
ligt at  befri  Ankrene  fra  ethvert  Tegn  paa  det  nyligt  mod- 
tagne Indhold,    og  efter   at  de  havde  faaet  den  fornødne  Be- 

handling  og  virkelig  havde  Udseende  af  at  være  > ægte  c,  rul- 
ledes et  Par  af  dem  ind  i  en  mindre  Kløft.  Hele  Arrange- 
mentet havde,  i  Tilfælde  af  Overrumpling,  fuldstændigt  Ud- 
seendet af  et  natligt  Æventyr,  hvor  Smuglere  har  travlt  med 
at  gæmme  det  smuglede  Gods. 

—  Lad  ham  nu  komme,  naar  han  vil,  raabte  Stange- 
jan, han  skal  faa  ægte  Kognak.  Aa,  du  Alstyrende,  hvor 
jeg  gærne  vilde  sidde  i  en  Krog  og  se  til,  naar  den  skal 
sælges  paa  Toldkammeret  .  .  .  men  saa  vidt  kommer  det 
vel  aldrig,  for  kender  jeg  Toldfolkene  ret,  saa  smager  de  nok 
paa  Varerne  først  i  inden  de  byder  dem  ud,  og  saa  ...  hi, 
hi,  hi  .  .  .  sikken  en  Næse  Kryds-Tolderen  faar  sig! 

—  Hold  Mund  og  gal  ikke.  op,  før  Du  har  hørt  Enden 
paa  Visen,  tilretteviste  Karolu5.  Hør,  Georg  .  .  .  sluk  Lyset 
i  Lygten  —  det  er  ikke  værd  at  vise  ham  Vejen  mere,  end 
vi  behøver. 

Georg  gjorde  som  der  blev  sagt,  men  syntes  forresten 
ligesom  lidt  stødt,  fordi  han  ikke  havde  været  med  lige  fra 
Begyndelsen.  Men  da  Karolus  lod  falde  nogle  Ord,' der  lig- 
nede et  Løfte  om,  hvis  alt  gik  vel,  at  forære  Georg  sin  lille 
Model-Fregat,  som  hang  i  det  ene  af  »Nykamrene«,  var  hans 
Humør  snart  repareret.  Han  nærede  nu  kun  en  Følelse,  og 
den  deltes  af  begge  de  andre:  Længsel  efter  snart  at  se  eller 
rettere  høre  »Kongens  Folksc  Ankomst. 


Paa  Toldkutteren,  som  imidtertid  dansede  en  vild  Galo- 
pade udenfor  Johannesskæret,  lød,  det  fra  Befalingsmandens 
Læber: 

—  Jeg  siger,  at  Fandens  Oldermoder  har  staaet  Fadder 
til  den  Rovfugl,  hvis  han  faalr  Tid  til  at  gæmme  de  Guds 
Gaver,  inden  jeg  kommer.  Østérberg,  gesvindt,  stik  det  sidste 
Reb  ud;  vi  taaler  det  nok  .  .  .  bare  hurtigt  1  .  .  .  saa  ,  .  . 
Fanden  tage  Dig,  Kron,  fuld  Vind  ved  Roret,  Din  Hund  .  .  . 
A  hal  ærbødigste  Tjener  1  nu  slukkede  det  Rak  Lyset  .  .  . 
gør  ikke  noget;  tror  Du,  jeg  behøver  Lys  for  at  finde  Din 
Hule?  ...  Nej,  nej,  lille  Ven,  nok  er  Du  en  ung  Ræv,  men 

Digitized  by  VjOOQ  IC 


56 

jeg  er  en  gammel  Dito,  skal  jeg  sige  Dig  ...  hal  Skødet 
lidt  fastere.  Østerberg,  Din  Klods  ...  se  saa  vast  nul*)  — 
Østerberg,  kan  Du  se  Toppen  af  Johannnesskæret,  naar  Du 
bukker  Dig  ned?  . . .  Naa,  kan  Du  ikke  ...  ja,  saa  pas  paa, 
naar  det  lyner  igen;  se  vel  efter,  og  naar  Du  har  Pynten 
ret  saa  —  her  pegede  Skipperen  mod  Læsiden  —  saa  fald 
lidt  af  . . .  Ser  Du  noget? 

—  Ja,  Hr.  Assistent  1 

—  Aha!  det  var  et  smukt  Syn!  Fald  af  . . .  mere  . . . 
mere  endnu  ...  Se  saa,  stop!  ...  ret  som  det  gaar!  Havde 
Du  Dine  Ravneøjne  aabne,  saa  kunde  Du  vel  ved  det  sidste 
Lyn  have  set,   at  Kardus  rullede  noget  ind  mellem  Stenene 

—  Baske  findes  der  da  Gud  ske  Lov  ikke  —  naa,  saa  Du 
ham  nu? 

—  Ja,  hele  tre,  Hr.  Assistent,  jeg  kendte  Pinedød  baade 
Karolus  og  Stange-Jan  og  Drengen  med  —  han  er  ikke  nogen 
daarlig  Hjælper,  han. 

—  Drej  lidt  mere  ...  se  saa  1   Klyveren  og  Fokken  ned 

—  nu  gaar  det  ...  Luf  op  mod  Broen,  Kron!  Og  Du, 
Østerberg,  tag  mod  Stød  og  hold  godt  fast  med  Baadshagen ; 
her  gaar  en  djævleblændt  Sø  . . .  Stille,  siger  jeg,  gør  ikke 
saadant  et  fordømt  Spektakel.  ...  Det  er  godt!  Gør  fast  i 
Læ  af  hans  Satans  »Frisejler c.  Østerberg  følger  med  mig 
...  Og  Du,  Kron,  bliver  ved  Skuden  . . .  bliver  hun  skam- 
filet, saa  tag  Dig  i  Agt,  naar  jeg  kommer  tilbage,  at  jeg  ikke 
filer  Dig  i  Følge  Kompetance,  som  Birkedommeren  siger. 
. . .  Hid  med  Blindlygten! 

—  Skal  ske,  Hr.  Assistent. 

Og  nu  betraadte  Toldembedsmanden  og  hans  Medhjælper 
Broen. 

—  Vil  De  ikke  som  »Foresatc  være  saa  god  at  gaa 
foran,  Hr.  Assistent,  foreslog  Østerberg,  da  de  havde  listet 
sig  et  lille  Stykke  fremad,  og  grinede  saa  smaat  af  sin  egen 
Vittighed.  Karolus  kunde  let  tro,  at  jeg  var  ene  —  og  han 
er  ikke  til  at  spøge  med,  det  ved  jeg  fra  gammel  Tid. 

—  Hold  Dig  saa  bag  min  Ryg  da.  Men  jeg  vil  lade 
mig  gøre  til  en  Havkat,   om  Din  Fader  ikke  var  Skræder  af 


•)    Nu  er  det  godt! 

Digitized  by  VjOOQ  IC 


57 

Profession  . . .  naa,   stille  nu  1     Du   skal   blot  være  til  Stede 
som  Vidne. 

Med  forsigtige  Skridt  nærmede  de  sig  det  Sted  paa 
Skæret,  hvorfra  <3e  -nylig  havde  set  Lyset  skinne  og  stod 
snart  ved  Kløften,  hvor  Karolus,  Stange-Jan  og  Georg  med 
den  største  Ihærdighed  var  beskæftigede  med  —  ikke  at  skjule 
Ankrene. 

—  God  Aften,  min  kære  Skipper  Karolus,  lød  Told- 
assistentens Stemme.  Velkommen  hjem  fra  Helsingør  1  Jeg 
tror,  I  har  slaaet  Jer  paa  Skattegraveri  i  dette  Herrens  Vejr 
og  i  dette  Brandmørke  oven  i  Købet  —  men  jeg  kan  tænke 
at  Lygten  er  blæst  ud  for  Jer  ...  Vent  lidt,  saa  skal  jeg 
lyse  op  for  Jer,  Godtfolk. 

Og  i  det  samme  spredte  Blindlygten  sit  blændende  Skin 
over  de  farlige  Ankere  og  de  paa  færsk  Gærning  grebne 
Smuglere,  der  bogstaveligt  syntes  forstummede  af  Forfær- 
delse. 

—  Ahal  hvad  er  det?  —  Jeg  kunde  nok  tænke,  I  havde 
været  ude  paa  Æventyr,  eftersom  I  ikke  drejede  bi,  da  jeg 
prajede  Jer.  Skuden  var  vel  for  tungt  lastet,  kan  jeg  forstaa, 
saa  at  I  trængte  til  at  losse  lidt  af  paa  Vejen,  hvilket  senere 
kunde  hentes  efter  Kompetance,  som  Birkedommeren  siger. 
Naa,  jeg  haaber,  at  I  uden  Modstand  —  her  lod  Assistenten 
sine  Fingre  lege  med  en  sølvbeslaaet  Pistol  —  tillader,  at 
jeg  i  hans  Majestæt  Kongens  og  Lovens  Navn  faar  Lov  at 
lægge  Haand  paa  disse  fire  Smaafyre  (han  pegede  paa  An- 
krene) og  saa  maaske  I  for  gammelt  Bekendtskabs  Skyld 
hjælper  Østerberg  at  bære  dem  ned  i  Toldkutteren. 

Nu  for  Karolus  op  som  om  Braaden  rigtigt  havde  truffet, 
og  den  Bleghed,  der  lagde  sig  over  hans  Ansigt,  den  For- 
færdelse og  Vrede,  som  det  paa  en  Gang  udtrykte,  vilde 
have  gjort  en  fyrretyveaarig  Elev  i  et  Jesuiterkollegium 
Ære. 

—  Hr.  Assistent,  sagde  han  i  en  Tone,  der  for  dennes 
Øre  lød  som  det  -undertrykte  Raseris  tvungne  Ydmyghed,  jeg 
maa  bede  om  Lov  til  at  tale  et  Ord  med  Dem  aparte. 

—  Grumme  gærne,  min  Ven,  da  jeg  nu  ser,  at  Tigeren 
stikker  Halen  mellem  Benene,  og  I  selv  har  haft  Lejlighed 
til  at  overbevise  Jer  om  at  Toldkutteren  —  hvad  ingen  vel 
har  troet  om  den  —  helskindet  har  kunnet  finde  hen  til 
Jeres  Hule.    Tal,  tal! 

Denne  haanlige  Spøg,  som  var  et  Udtryk  for  den  trium- 
ferende Toldmands  straalende  Humør,  vilde,  hvis  Sagen  paa 
den  anden  Side  havde  været  Alvor,  have  virket  tilstrække- 
ligt ophidsende  til  at  gøre  Karolus  rasende.  Saaledes  som 
Forholdet  imidlertid  var,  nødtes  han  til,  for  ikke  at  vække 
Mistanke  og  fornægte  sin  velbekendte  Karakter,  at  antage  et 
Skin  deraf,  og  med  en  Bevægelse  som  overbeviste  Assistenten 
om,  at  Ydmygheden  kun  var  forstilt,  sagde  han  med  skæl- 
vende Stemme. 

—  Jeg  siger  bare  at  Assistenten  skal  tage  sig  i  Agt  for 
at  Tigeren  ikke  en  anden  Gang  bruger  Tænderne  og  husker 
paa,  at  I  har  spyttet  paa  haml 

—  Det  har  jeg  ikke  gjort  min  kjære  Ven,  jeg  er  tvært- 
imod meget  stolt  over  at  )cg  har  haft  den  Ære  at  overvinde 
Tigeren   . . .  Men  hvad  var  det  Du  vilde  sige? 

—  Ja  jeg  vilde  sige,  at  Hr.  Assistenten  ved  nok,  at 
jeg  aldrig  nogensinde  er  kommet  Dem  for  nær! 

—  Ikke  just  mig,  svarede  Peter  Gran,  men  saameget 
desto  mer  hans  Majestæt  Kongen  og  Kronen  . . .  skønt  Du 
nu  hele  Sommeren  har  holdt  Dig  i  Ro. 

— Der  findes  ikke  en  Toldembedsmand  paa  hele  Bohus- 
låns Kyst,  som  kan  rose  sig  af  saadanne  Øjne  som  Assisten- 
tens, det  ved  jeg  nok,  men  . . . 

—  Din  Ros  smigrer  mig  voldsomt,  men  kør  bare 
videre. 

—  ...  Det  er  anstrængende  at  ligge  og  rode  ude  paa 
Søen  i  al  Slags  Vejr,  for  at  holde  Udkig  mod  Nord  og  Syd, 
Øst  og  Vest,  og  De  kunde  nok  trænge  til  at  have  noget  rig- 
tigt godt  til  at  styrke  dem  paa  —  —  Naa,  De  er  altfor  durk- 
dreven til  ikke  at  forstaa  mig  I  Tag  dette  her  Konjaks-An- 
ker, som  er  mærket  med  H  og  tre  Kors  —  den  koster,  saa- 
sandt  jeg  heder  Karolus  Eliasen  en  Rigsbankdaler  og  tre 
Mark  Kanden!  De  andre,  det  bander  jeg  paa,  indeholder 
ikke  andet  end  rent  dansk  Brændevin. 

—  Hør  nu  min  Ven  Karolus,  Skriften  siger,  Du  skal  ikke 
friste  Herren  Din  Gud,  og  Loven  siger,  Du  skal  ikke  friste 
Øvrighedens  Embedsmænd  —  og  hvorfor  skulde  jeg,  Øvrig- 
hedens Tjener,  ligne  den  utro  Gaardfogedl 

—  Ak,  kære  Hr.  Assistent,  tilgiv  mig,  at  jeg  i  al  Under- 
danighed vover  at  tro,  at  det  maaske  nok  kunde  lade  sig 
gøre  for  en  Gangs  Skyld. 

—  Meget  muligt,  min  Ven,  hvis  det  havde  været  en 
fattig  Stakkel,  som  først  begyndte  paa  at  fuske  i  Haandvær- 
ket.  Men,  ser  Du,  naar  jeg  nu  kommer  ombord  paa  min 
Kutter  igen,  har  jeg  den  Fornøjelse  at  kunne  skrive  i  Jour- 
nalen: »Ved  Patruljering  med  Toldkutteren,  Natten  mellem 
den  29de  og  30te  Oktober,  under  svær  sydvestlige  Storm,  og 
da  Prajning  ikke  lystredes,  blev  Dæksbaaden  »Frisejleren« 
grebet,  hvorfor  man,  under  Fordring  paa  Beslaglæggelse, 
anholder  om  følgende  etc.  Naa,  bilder  I  Jer  ind,  at  jeg  vilde 
undvære  denne  Rapport  for  ti  saadanne  Ankere?  Nej  min 
Ven  —  den  som  nu  faar  Præmie,  og  bliver  højt  anskreven 
hos  Distriktsschefen,  det  er  Peter  Gran,  er  det! 

Karolus  var  nødt  til  at  fortrække  sit  Ansigt  til  et  for- 
tvivlet Grin,  for  at  skjule  den  Latter,  han  havde  ondt  ved 
at  holde  tilbage. 

—  De  gør  Deres  Pligt,  Hr.  Assistent,  sagde  han  resolut. 

—  Se  det  var  talt  som  en  fornuftig  Mand!  Og  jeg  kan 
trøste  Jer  med,  at  I  ikke  kommer  til  at  prange  alene  i  Jour- 
nalen for  i  Nat. 

. . .  Saa  længe»  der  kunde  høres  en  Lyd  af  den  med 
Byttet  bortilende  Toldkutter,  om  hvilken  Bølgerne  rovbegær- 
ligt styrtede  sig,  stod  vore  Æventyrere  stille  som  Mus.  Men 
ikke  saa  snart  ansaa  de  sig  for  at  være  i  fuldkommen  Sik- 
kerhed, før  de  brød  ud  i  en  munter  Latter. 

—  Klan  I  gøre  mig  det  efter?  sagde  Karolus  stolt.  Det 
er  nu  akkurat  tiende  Gang,  jeg  har  narret  den  gamle  Peter 
Gran.  Men  den  fordømte  Toldkutter  sejler  bedre  nu,  siden 
den  er  blevet  repareret  og  har  faaet  ny  Sejl,  jeg  kan  ikke 
faa  nær  saa  langt  Forspring  nu  som  tidligere  —  men  jeg 
klarer  mig  dog.  Og  naar  nu  Opdagelsen  sker,  er  der  ingen 
der  kan  gøre  mig  noget  for  det,  thi  hvem  i  Helvede  kan 
gøre  for,  at  Kongens  Folk  faar  Lyst  til  at  føre  mine  Vand- 
ankere  bort,  medens  jeg  skaffer  Kognaken  i  god  Behold  til 
sit  rigtige  Bestemmelsessted  . . .  Men  hør  Georg  kan  vi  ikke 
faa  Husly  i  Dit  Kammer  til  det  dages?  Da  vi  skal  saa  tid- 
ligt afsted  igen,  vil  jeg  nødigt  gøre  Uro  hjemme  hos  os 
selv. 

Da  de  kom  ind  i  Georgs  lille  Værelse,  sagde  denne  i  en 
betænkelig  Tone,  som  forundrede  hans  Læremester  meget: 

—  I  Dit  Sted  Karolus,  havde  jeg  ikke  gjort  dette.  Hvis 
det  nu  straks  opdages,    hvad  der  er  i  Ankrene!      Saa  har  vi 

snart   Tolderen  tilbage,   derefter  Visitation   i   hele  Huset,  og 
Fader  bliver  maaske  bragt  i  Ulykke  for  sin  Ulejlighed. 

—  Slidder  —  Sladder  —  Jeg  gad  nok  sé  den,  der  kunde 
falde  paa  at  Skabet  ikke  er  vægfast.  Jeg  tror  Knægten  er 
bange:  se,  hvor  bleg  han  er! 

Georg,  som  havde  ordnet  noget  i  Værelset,  stod  nu  lige 
foran   Karolus.     Hans   mørkeblaa  Øjne    gnistrede   af  Vrede, 

—  Dette  Ord,  sagde  han,  er  gæmt,  men  ikke  glemt. . . . 
Men  jeg  havde  ikke  fortjent  det  af  Dig,  skønt  jeg  indrømmer, 
at  jeg  er  bange,  dog  ikke  for  mig  selv,  men  kun  for  Fa'r  og 
MoY,  som  her  har  deres  eneste  Fristed.  Mo'r  vilde  dø  af 
Skræk,  hvis  Toldassistenten  kom  ind  og  rodede  op  i  hendes 
lille  Værelse. 

Saadan  havde  Karolus  aldrig  set  Georg.  Og  da  han 
baade  holdt  af  ham  og  satte  Pris  paa  ham,  vilde  han  ikke  for 
alt  i  Verden  have  saaret  den  raske,  stolte  Yngling. 

—  Kære  Georg,  Du  maa  ikke  være  vred  paa  mig!  Jeg 
mente  det ,  ikke  saa  slemt  —  det  kan  Du  være  vis  paa. 
Skulde  Du  være  bange,  Du?  Tror  Du  jeg  har  glemt,  hvem 
det  var,  der  laa  paa  en  Stump  Bræt  og  kravlede  ud  paa  den 
tynde  Is,  hvor  jeg  var  faldet  i,  og  hvem  det  var,  der  kastede 
Tovenden  til  mig...  Naa,  se  nu  paa  mig,  min  Dreng,  og 
lad  det  være  godt  igen!  Du  ved,  jeg  kunde  ofre  min  sidste 
Draabe  Hjærteblod  for  Dig,  og  Du  ved  ogsaa,  at  Karolus 
Eliason  ikke  gør  det  for  nogen  anden,  end  for  den  han  ved 
er  Mand  i  Sindet,  selv  om  han  kun  er  Dreng  af  Aar! 

Med  tindrende  Øjne  rakte  Georg,  fuldstændig  forsonet, 
Karolus  Haanden,  men  blev  ved  med  at  paastaa,  at  Fadene 
straks  burde  føres  bort. 

—  Jeg  siger  det  ikke  af  Paastaaelighed,  kære  Karolus, 
men  kun  fordi  jeg  tror,  at  Gæmmestedet  kan  opdages.  Jeg 
vil  gærne  følge  med. 

—  Gør  som  han  siger!  sagde  Stange-Jan.  Den  gamle 
vidste  lige  saa  vel  som  Du  og  jeg,  at  vi  havde  Kognak  om- 
bord, da  vi  lagde  ind  her,  og  kommer  han  tilbage  og  ikke 
finder  noget  paa  Skæret,  saa  kan  han  godt  finde  paa  at  klatre 
op  paa  Skærknappen  og  kigge  ned  i  Kløften.  Peter  Gran  er 
ikke  saa  dum,  at  han  ikke  nok  skal  finde  Indgangen  til 
Gæmmestedet. 

—  Naa,  lad  gaa!  Men  vi  kunde  da  for  Djævlen  have 
ventet  til  det  blev  Dag. 

—  Men  Johanne  da,  indvendte  Stange-Jan,  hun  ved  i 
hvad  Slags  Ærinde  Du  er  ude  —  tror  Du  hun  faar  Blund  i 
Øjnene  i  Nat,  før  Du  kommer  hjem  ?  En  kan  være  forvoven, 
men  En  skal  være  det  med  Raison,  og  en  klog  Mand  udfører 
helst  saadanne  vanskelige  Ting  om  Natten. 

—  Saa,  nu  er  der  vrøvlet  nok  om  det!  Det  er  allerede 
Synd  for  min  lille  Johanne,  og  en  halv  Mil  i  hvilket  som 
helst  Vejr  forvindes  vel.  Grossereren  holder  Pakhuset  aabent, 
saa  vi  behøver  ikke  at  sinke  os. 

—  Har  vi  først  klaret  Grundene,  saa  har  det  ingen  Nød, 
sagde  Georg,  for  Grossereren  har  vel  som  sædvanlig  sørget 
for,  at  der  er  Blus  paa  den  sydlige  Bjærgklint  hos  Hans 
Netas. 

—  Ja  naturligvis,  svarede  Karolus.  Men  skynd  Du  Dig 
ned  i  Forvejen,  Jan,  og  stik  alle  Rebene  ind,  for  det  er  den 
lede  Satan  selv,  der  blæser  i  Aften.  Og  dersom  Du  vil  være 
med  til  Gildet,  Georg,  saa  skal  det  ikke  nægtes  Dig,  men 
Du  maa  tage  godt  Tøj  paa. 

—  Sørg  Du  bare  for  Dig  selv,  sagde  Georg  leende,  og 
skyndte  sig  ind,  for  at  faa  Faderens  Samtykke.  Han  var  kun 
bange  for,  at  Moderen  skulde  være  vaagen,  og  med  sine 
milde  Bønner  forhindre  ham  i  at  tage  med.  Men  den  stakkels 
Nikoline  var  sovet  ind,  fuldt  paaklædt,  og  Letsler,  hvem 
Georg  traf  i  hans  eget  Værelse,  gav  ham  straks  Tilladelsen, 
thi  han  var  overbevist  om,  at  al  Slags  Hærdelse,  baade  for 
Kroppen  og  Sjælen,  var  gavnlig  for  Georg. 

Medens  »Frisejlerensc  Besætning  ruster  sig  til  den  natlige 
Fart,  gaar  vi  om  Bord  paa  Toldkutteren. 


Sjette  Kapitel. 

—  Jeg  lurede  dog  Ræven,  sagde  Assistenten,  og  gik 
selv  til  Rors,  efter  at  han  først  havde  efterset  Storsejls- 
skødet. 

—  Ja,   De  kom  over  ham  som  Juleaften  over  Kællingen, 

han   fik   ikke   en  Gang  Tid   til    at  trække  Vejret. Jeg 

kan  i  Tankerne  høre  ham  bande  som  en  Tyrk. 

Peter  Gran  var  ikke  aldeles  uimodtagelig  for  denne 
Smiger. 

—  Man  kan  jo  ikke  gøre  for  —  sagde  han  —  at  man 
er  lidt  klogere  end  andre  Mennesker.  Men  er  Lykken  med 
os,  mine  Gutter,  saa  skal  vi  gøre  et  Kup  til  i  Aften,  og  saa 
skal  I  ogsaa  faa  Jeres  Part  —  efter  Kompetance  —  som 
Birkedommeren  siger.  —  Naa,  Østerberg,  stuvede  Du  saa 
Ankrene  ind  i  den  venstre  Køje  i  Ruffet,  som  jeg  befalede 
Dig?    De  ligger  vel  stødt  og  med  Spunsen  opad? 

—  Ankrene  ligger  sikkert,  Hr.  Assistent  —  Men  skal  vi 
ikke  stikke  Rebene  ind  ?    Blæsten  tager  til. 

—  Det  skal  jeg  nok  selv  passe.  Men  skynd  Dig  nu  ned 
og  gør  Ild  paa,  skyl  Kaffekanden  og  sæt  Vand  paa. 

—  Skal  ske,  svarede  Østerberg,  og  skyndte  sig  ned  for 
at  udføre  den  ham  givne  Ordre,  hvorefter  Assistenten  vendte 
sig  til  sin  anden  Matros. 

—  Hør  en  Gang  Kron  —  Du  kan  vel  gøre  Din  Ed  paa 
at  de  Ankere,  vi  har  taget,  var  ombord  paa  »Frisejleren«? 

—  Nej,  Hr.  Assistent,  hvordan  skulde  jeg  kunne  det. 
Karolus  kom  til  Johannesskæret  en  god  halv  Time  før  os,  og 
han  kunde  i  den  Tid  have  byttet  Ankrene  mange  Gange. 

—  Naa,  men  Du  saa  vel  i  det  mindste,  at  der  laa  fire 
Ankere  i  hans  Baad?    Det  maa  Du  absolut  have  set. 

—  Nej,  min  Sjæl  om  jeg  har  set  det,  Hr.  Assistent. 

—  Din  Torsk,  udbrød  Toldembedsmanden  ærgerlig,  kan 
Du  da  ikke  begribe,  at  hvis  jeg  ikke  kan  bevise,  at  Ankrene 
laa  i  Baaden,  saa  bliver  Baaden  heller  ikke  konfiskeret  —  og 
det  er  det  jeg  vil  have. 

—  Jeg  forsikrer  Dem  for,  at  jeg  ikke  er  Mand  for  at 
sige  andet,  end  hvad  jeg  har  set  For  selv  om  det  ikke 
havde  været  saa  mørkt  og  selv  om  vi  havde  været  »Frisej- 
leren« nærmere  end  vi  var  saa  er  den  jo  i  et  hvert  Til- 
fælde en  Dæksbaad,  og  det  er  ikke  godt  at  se,  hvad  der 
findes  under  Dækket. 

—  Godt,  godt.     Saa  Østerberg  heller  ikke  noget? 

—  Det  ved  jeg  ikke,  Hr.  Assistent.  — 

—  Du  ved  ingen  Ting,  men  jeg  spaar,  at  Du  har  Din 
Afsked  inden  seks  Maaneder. 

—  Vandet  er  sat  paa,  Hr.  Assistent,  rapporterede  Øster- 
berg. — 

—  Tænd  Lysene,  —  befalede  Assistenten  videre,  og  skru 

Stagerne  fast,  for  hun  slingrer  svært.  Om  lidt  kalder  jeg  paa 
Jer  Gutter,  for  at  I  kan  se,  at  Spunsene  paa  Ankrene  bliver 
rigtig  forseglet,  for  der  skal  være  Orden  i  alt,  det  var  min 
salig  Far's  Valgsprog,  og  det  er  ogsaa  mit. 

—  Lyset  er  tændt,  Hr.  Assistent. 

—  Godt!  Tag  Roret,  Østerberg.  —  Det  var  Pokker  til 
Vindbyger  —  hold  Tungen  lige  i  Munden.  Assistenten  gik 
ned  og  lukkede  Døren  omhyggeligt  af  efter  sig.  Derefter 
trak  han  Gardinerne  for  de  smaa  Glasruder,  som  var  anbragte 
paa  Ruffets  Langsider. 

I  Peter  Grans  Ansigt,  saaledes  som  det  nu  viste  sig  ved 
Bordet  i  den  fulde  Belysning  af  det  osende  Talglys,  laa  en 
sælsom  Blanding  af  Skælmen  og  den  retskafne  Mand.  God- 
modigheden i  hans  runde  Ansigtstræk,  og  det  ærværdige 
i  hans  sølvsprængte  Lokker,  indgav  en  vis  Tillid,  men 
saa  man  rigtig  i  Peter  Grans  Øjne,  saa  lurede  der  et  Katte- 
blink  i  dem,  som  antydede  at  Manden  ikke  var  fuldt  saa  god, 
som  det  saa  ud  til,  efter  det  Skilt  Vorherre  havde  givet 
ham. 

Hele  Ruffets  Udseende  og  Indhold,  forraadte  Mandens 
Karakter.  Man  maa  ikke  forundre  sig  over,  at  man  paa 
Pladen,  af  det  med  opstaaende  Kanter  forsynede  Bord,  saa 
en  halv  udhulet  Ejdammerost  slaa  Kuldbøtter  omkaps  med 
et  Stykke  lybsk  Pølse,  kæmpende  om  Retten  til  at  bade  sig 
i  Bølgerne  fra  et  væltet  Porterkrus;  man  maa  heller  ikke  for- 
undre sig  over  at  Peter  Grans  Barberkost  ved  en  flot  Salto- 
mortale, var  kommen  fra  Hylden  ned  paa  Bordet,  hvor  den 
svingede  sig  i  akrobatisk  Dans,  og  hvilede  med  Balancerstan- 
gen, som  var  et  storartet  Mundstykke  af  en  Pibe  —  alt  dette 
var  nemlig  en  ganske  naturlig  Følge,  af  den  Revolution,  som 
Stormen  satte  i  Scene.  Men  hele  Ruffet,  dette  lille  Rum, 
som  paa  en  Kutter  er  en  Mellemting  af  en  Dampskibssalon, 
og  et  nogenlunde  stort,  Dukkehus,  frembød  her  en  saadan 
Blanding  af  Skødesløshed  og  indgroede  Vaner,  især  Grog- 
vaner, at  man  straks  mærkede,  at  Manden,  ikke  stod  under 
Tøffelregimentets  velgørende  Indflydelse. 

Men  vi  kommer  bort  fra  den  nærmeste  Genstand  for  vor 
Opmærksomhed,  nemlig  Peter  Grans  Tanker,  der  —  medens 
han  med  en  uopskaaren  Pen  rører  Sukkeret  ud  i  Vandet  — 
ytrer,  sig  omtrent  paa  følgende  Maade  .  .  . 

—  Østerberg  er  jeg  ialfald  sikker  paa,  han  sværger  nok 

paa,  at  han  saa  Ankrene  der  ombord.  Derefter  bliver  Karolus 
dømt  til  at  aflægge  Ed,  og  da  han  nok  lader  være  med  at 
aflægge  nogen  Ed,  saa  tager  jeg  iFrisejlerenc. 

—  Se  saa,  vent  nu  lidt  Du  —  det  var  Glasset  med 
Sukkervandet  han  talte  til  —  Du  skal  snart  faa  Din  Part  af 
denne  her  gode  Ven  .  .  .  Jasaa,  ingen  Segl  1  Naa,  Ankere  kan 
naturligvis  lække  —  med  Maade  —  saa  at  de  ogsaa  kan  lække 
lidt  naar  de  kommer  til  den  næste.  Kom  frem  min  Dreng, 
Du  med  de  tre  Kors  —  Du  er  nok  af  fuldblods  Race.  Ja, 
ja,  Grosserer  Holmer  har  en  god  Smag.  Jeg  maa  vel  nok 
kunne  aarelade  Dig  for  en  Kande,  og  tylle  en  Kande  Vand 
paa  Dig  i  Stedet  for,  uden  at  nogen  derfor  tvivler  om  Din 
ægte  Herkomst.  Men  det  er  kedeligt  at  jeg  kun  har  denne 
Krukke  herinde,  og  jeg  kan  ikke  kalde  —  medens  han  talte 
vejede  han  i  Haanden  et  stort  Krus,  som  indeholdt  en  Slat 
daarlig  Kognak  —  og  jeg  har  ikke  saameget  som  en  Flaske  at 
hælde  dette  paa!  Blande  det?  Nej  føj!  Lad  gaa,  Nød  bryder 
alle  Love;  —  Og  nu  hældte  han  hurtigt  Krusets  Indhold  ud 
gennem  et  Hul  paa  Gulvet. 

Det  var  Penge  værd  at  se  Peter  Gran  med  det  omtalte 
Anker  paa  Skødet,  sætte  en  Kniv  i  Spunsen,  og  begynde 
at  hælde  i  Kruset.  Hele  hans  Ansigt  udtrykte  Nydelseslyst, 
Øjnene  tindrede,  og  medens  Toldkutteren,  rystede  i  alle  sine 
Sammenføjninger,  blev  slynget  frem  i  de  voldsomme  Bølger, 
og  alt  Løsøre,  baade  oppe  og  nede,  bragende  blev  slaaet 
sammen,  som  om  det  vilde  kappes  med  selve  Tordenskral- 
dene, sad  Peter  Gran,  oplyst  af  det  flimrende  Lys,  saa  rolig, 
sar  straalende,  saa  støt  i  Kroppen,  som  naar  han  en  smuk 
Søndag-Eftermiddag  ved  Midsommertide,  sad  til  Rors,  og 
førte  en  Ladning  Herskaber  ud  paa  en  Lysttur. 

—  Aha,    det   er  min  Sæl    det   rene  Væsen,   tænkte  den 

gamle,    da   han   saa  den  lyse  Kognak Se  saa,   gamle 

Kamerat,  nu  skal  Du  proppes.  Jeg  kan  nok  tage  en  Toddy 
med  i  Købet,  det  gør  hverken  fra  eller  til.  Og  efter  at 
Glasset  var  blevet  fyldt,  satte  eller  rettere  masede  han  sig 
ind  mellem  Bænken  og  Bordet,  og  mumlede  smaaleende: 

—  Der  er  ingen,  der  endnu  har  kunnet  faa  fat  i  Karolus, 
hvor  længe  man  ogsaa  har  krydset  efter  ham.  Hans  Smug- 
leri er  tilstrækkelig  kendt  af  Distriktsschefen.  Han  anbefaler 
mig   hos  Generaltolddirektøren    —  —  jeg   bliver  Kontrollør 

—  derfra   er   der   kun   ét    Skridt   til    Toldforvalter 

Skaal,  Hr.  Distriktschefl 

Ved  de  sidste  Ord  satte  Toldassisten  —  hvis  oprørte 
Tanke  ikke  tillod  ham  at  bemærke  den  paafaldende  Omstæn- 
dighed ved  Kognaken,  at  den  var  fuldstændig  lugtfri  — 
Glasset  for  Munden,  men  i  samme  Øjeblik  spyttede  han  det 
indtagne  Sukkervand  ud  paa  Gulvet  Peter  Gran  sprang  ikke 
hæftigt  op,  slog  ikke  Glasset  imod  Væggen,  ja  lettede  ikke 
•en  Gang  sit  Hjærte  med  en  Ed.  Han  blev  kun  noget  bleg, 
smilede,  rejste  sig  langsomt  op,  gæmte  Glasset,  og  undersøgte 
saa  ganske  roligt  de  Ankere,  som  skulde  indeholde  dansk 
Brændevin,  men  det  varede  ikke  længe,  inden  han  blev  over- 
bevist om,  at  disse  var  fyldt  med  lige  saa  godt  Vand  som 
■det,  der  var  blevet  ham  tilbudt  som  Stikpenge,  og  skulde 
indeholde  Kognak  der  kostede  en  Rigsdaler  og  tre  Mark. 

Dette  Puds  var  stort,  for  groft.  Medens  Peter  Gran  i 
nogle  Minuter  stod  ubevægelig,  saa  man  paa  hans  Ansigt,  at 
han  selv  fandt  Spøgen  for  slem,  men  de  dybe  Furer  paa  hans 
Pande  røbede  tillige,  at  en  ham  ikke  uværdig  Beslutning  var 
i  Anmarsch.     Og  dette  viste  sig  ogsaa  snart. 

—  Roret  i  Læ,  raabte  han  ud  gennem  Døren  med  en 
•saadan  Tordenstemme,  at  Østerberg  hoppede  højt  op  i  Luften, 
og  den  anden  Matros,  den  skikkelige  Kron,  som  drømte,  at 
han  spiste  stegt  Flæsk  og  Vandgrød  hjemme  hos  Mo'r,  faldt 
næsegrus  ned  paa  Dækket,  og  kunde  kun  takke  den  Om- 
stændighed, at  han  ved  Faldet  greb  fat  i  Fokkestaget,  for  at 
lian  ikke  blev  kastet  over  Bord,  for  da  Kutteren,  efter  den 
givne  Ordre,  skar  op  imod  Vinden,  blev  det  lille  Fartøj  i 
•Ordets  egentlige  Forstand  opslugt  af  en  Styrtesø,  som  næsten 
fyldte  Rormandslugen  med  Vand.  Alle,  ja  selv  Assistenten, 
troede  i  Øjeblikket,  at  Kutteren  skulde  kæntre  under  Ven- 
-dingen.     Men  den  rejste  sig  dog  igen. 

—  I  Herrens  Navn,  min  kære  Hr.  Assistent,  raabte  Øster- 
berg, da  han  mærkede  at  han  kunde  trække  Vejret  igen, 
hvorfor  skal  vi  vende?  —  Vi  kan  ikke  holde  Søen  i  saadant 
et  Vejr  —  Hr.  Assistenten  er  Enkemand,  men  Kron  og  jeg 
liar  baade  Kone  og  Børn. 

I  vigtige  Øjeblikke  var  Peter  Gran  udelukkende  Befalings- 
mand, hvad  man  ogsaa  kunde  høre  af  hans  Svar:  —  Hold 
Vinden  saa  nær  Du  kan  komme,  Din  Hund  —  ellers  kløver 
jeg  Fanden   gale    mig  Din  Pande    med  Rorpinden.     Og  med 

stak  den  gamle  Søulk  selv  Rebene  ind  i 
p  derefter  Kron  med  Fokken, 
rutter,  sagde  han  med  sin  sædvanlige  Ro, 
>aa  godt  som  to,  for  I  ved,  at  Peter  Gran 
i  han  taler.  Naa,  selv  om  det  skal  blive 
lette  Liv,  saa  maa  vi  alligevel  over  Fjorden 
iu  har  I  hørt  det. 
velsigne   Dem,    Hr.   Assistent,    det   er   jo 

d,  siger  jeg.  Selv  om  I  har  Lyst  til  at 
in  som  nogle  Asener,  saa  har  jeg  det  ikke. 
id  Pligt  og  Ære  er  for  noget.  Det  er  vor 
som  muligt  at  se  paa  vor  egen  Fordel,  for 
iten  ogsaa.  Det  ene  er  en  Følge  af  det 
er  det  at  beslaglægge  saa  meget  som  mu- 
a  kunne  sige  om  os,  at  vi  er  bleven  narret 
csen,  men  det  kunde  dog  ske,  hvis  vi  ikke 
>ne  i  Nat. 

ikke  gjort  et  godt  Stykke  Arbejde  i  Aften, 
;•  sig  til  at  spørge. 

inden,  har  vi  —  hør  nu  bare.  Jeg  kom  til- 
dække Armen  ud  over  Køjen,  for  at  faa  fat 
l  min  Haand  kom  saa  til  at  strejfe  Spunsen 
;r.  Kan  I  saa  gætte,  hvad  der  skete?  Min 
Jeg  lugtede  til  den  for  at  bedømme  hvad 
:  var,  men  da  jeg  ikke  kunde  lugte  noget, 
ike,  aabnede  Spunsen,  og  opdagede,  at  alle 
dt  med  Vand  —  med  Vand,  Børn,  i  Stedet 

fterretning  afleverede  begge  Sømændene  en 
>ohuslånske  Eder  og  Skældsord,  som  unægte- 
e  at  anføres,  for  at  karakterisere  Skærgaards- 
,   men    som   vi    dog   overlader   til  Læserne 

er,  har  I  hørt,  hvad  Dansken  sa'e,  da  han 
»Vent  lidt«  —  sa'e  han  —  »den  ler  bedst, 
Cognaken  maa  de  i  en  Haandevending  have 
:rygeren,  for  saa  sandt  jeg  lever,  ved  jeg„ 
Grosserer  Holmers  Regning  havde  baade 
tøj,  Shavler  og  en  Del  andre  Ting  med  fra 
fed    ogsaa,   hvor   han    med  Vedkommendes 

Samtykke  losser  Varerne,  det  er  ikke  i  mit  Distrikt,  men 
Kognakea.  skulde  til  Holmers  Pakhus,  og  det  er  jo  net,  naar 
man  har  fulgt  den  i  Sporet,  saa  i  det  sidste  Øjeblik  at  blive 
pudset  af  saadan  en  Hanekylling. 

—  Tør  jeg  spørge,  hvad  De  nu  har  i  Sinde  at  gøre? 
spurgte  Østerberg. 

—  Jeg  agter  at  vise  ham  —  hvis  han  ikke  allerede  ved  det 
—  at  jeg  ikke  er  den  Mand,  der  rolig  finder  sig  i  at  blive 
holdt  for  Nar.  At  seile  tilbage  igen,  hjælper  ikke  meget,  for 
efter  hvad  jeg  kan  beregne,  er  de  rigtige  Ankere  nok  kommen 
om  Bord  igen.  De  holder  godt  Udkig.  Hvis  de  opdager 
Toldkutteren,  saa  kaster  de  los  og  gaar  til  Søs  igen  —  og 
saa  kan  vi  sige  Farvel  til  hele  Fortjenesten.  —  Men  hør  nu 
efter,  Klokken  et  gaar  Maanen  op,  saa  plejer  Stormen  at 
lægge  sig,  og  længere  tør  Smuglerne  heller  ikke  vente. 
Imidlertid  har  vi  godt  Forspring,  vi  lægger  Kutteren  i  Læ 
om  den  højeste  Pynt  af  Graaskær,  og  medens  Kron  passer 
paa  den,  og  holder  Udkig  med  Johannesskæret,  gaar  jeg  op 
til  Halvor,  laaner  hans  Baad,  og  med  den  sejler  saa  Øster- 
berg og  jeg,  i  en  passende]Forkiædning,  over  til  Strand,  hvor 
vi  nok  skal  faa  fat  paa  Skurkene. 

—  De  lægger  en  Plan  ligesaa  hurtigt  som  jeg  vender  en 
Skraa,  svarede  Østerberg,  men,  lagde  han  til,  idet  han  drog 
et  dybt  Suk  —  det  bliver  ikke  Børnestreger  at  komme  over 
Fjorden  og  forbi  Akselbraaddet. 

—  Det  er  ikke  saa  farligt  min  Gut,  jeg  har  mange  Gange 
været  værre  faren.  Da  vi  vendte  havde  vi  Fyrholmen  stik  i 
Læ  af  os,  og  holder  vi  blot  den  Kurs,  vi  nu  styrer,  klarer  vi 
Braaddet  og  kommer  lige  paa  Graaskær.  Men  Østerberg, 
Du  skulde  vel  ikke  tilfældigvis  have  lidt  Kognak  paa  Din 
lille  Flaske?  Jeg  kom  til  at  støde  til  min  med  Foden,  saa 
at  hele  mit  Forraad  løb  ud. 

—  Jo,  Hr.  Assistent,  jeg  tror  nok,  at  der  er  nogle  Draaber 
endnu,  sagde  Østerberg  og  overleverede  en  Pægleflaske,  som 
han  havde  hængende  i  en  gammel  Strømpe  paa  et  Søm,  for 
at  beskytte  den  mod  Ulykkestilfælde,  med  Hensyn  til  Fald 
og  Stød. 

—  Jeg  gaar  ned   et  Øjeblik,    sagde  Assistenten.  —  Styr, 

som  Du    nu  styrer.  —  Og  Du  Kron,    varsko  paa  Øjeblikket, 

hvis  Du  hører  noget  mistænkeligt   —   hold  Ørene  aabne  saa 

meget  som  muligt. 

o* 

Da  Peter  Gran  havde  givet  disse  Ordrer,  skyndte  han  sig 
ned  i  Ruffet,  for  at  give  Sukkervandet  en  anden  Kulør. 

Som  Assistenten  havde  forudset,  begyndte  Stormen  snart 
at  lægge  sig,  og  netop  som  Peter  Gran  tømte  den  sidste 
Draabe  i  det  andet  Glas  Toddy,  rapporterede  Kron,  at  Aksel- 
braaddet  var  passeret,  og  at  de  troede  det  var  Graaskær,  de 
kunde  skimte  forude. 

Med  hurtige  Skridt  gik  Skipperen  op  ad  Trappen,  holdt 
Haanden  for  Øjnene  et  Øjeblik,  for  at  vænne  sig  til  Mørket, 
bøjede  sig  derpaa  lied,  for  bedre  at  kunne  skælne  Omridsene 
af  Holmen  mod  Himlen,  og  raabte  sluttelig  med  tilfreds 
Stemme :  Ja  Børn,  det  er  Graaskær  —  jeg  kender  Pynten ; 
der  har  jeg  som  Dreng  skudt  saa  mangen  en  Edderfugl,  og 
i  Nat  haaber  jeg  ogsaa  at  kunne  plukke  en,  som  Birke- 
dommeren siger. 

—  De  har  altid  saa  mange  snedige  Indfald,  sagde  Øster- 
berg leende. 

—  Jeg  har  altid,  svarede  Peter  Gran,  anset  det  som  en 
Pligt,  baade  mod  mig  selv,  min  Besætning,  og  det  Fartøj, 
som  gennem  vor  naadige  Tolddirektion  er  blevet  mig  betroet 
af  Hs.  Maj.  Kongen,  at  holde  mig  ved  friskt  Mod,  for  en 
rask  Skippers  Eksempel  virker  altid  godt,  saa  fremt  han  da 
ikke  har  med  uforbederlige  Asner  at  gøre  —  ved  disse  Ord 
skottede  han  til  Kron.  —  Men  styr  lidt  højere  Østerberg, 
vi  skal  lægge  til  ved  den  anden  Side,  saa  at  Kutteren  ikke 
ses,  og  Du  Kron,  tag  nogle  Tag  med  Aarerne,  ellers  tror  jeg 
ikke,  at  vi  klarer  Odden  —  se  saa  —  det  er  godt.  Efter 
nogle  Minuters  Forløb  laa  Toldkutteren  under  Krons  Tilsyn 
paa  det  bestemte  Sted.  Maanen  var  da  allerede  saa  højt 
oppe,  at  man  kunde  skælne  fjærne  Genstande,  om  end  disse 
paa  Grund  af  de  mørke  Skymasser,  syntes  at  sejle  i  en 
Taage. 

Assistenten  indpræntede  derfor  ogsaa  Kron,  ikke  en  men 
flere  Gange,  at  dersom  han  vilde  komme  hjem  med  helt 
Skind,  maatte  han  holde  skarpt  Udkig,  og  varsko  saa  snart 
han  mærkede  »Frisejleren«  i  Farvandet.  Og  Kron,  den 
skikkelige  Sjæl,  havde  en  saa  stor  Respekt  for  sin  Skippers 
Ordre,  at  han  næppe,  i  al  den  Tid  denne  var  fraværende, 
turde  give  sig  Tid  til  at  tage  en  Pris  Tobak,  og  endnu 
mindre  falde  tilbage  til  de  dejlige  Tanker  om  stegt  Flæsk  og 
Vandgrød  hjemme  hos  Mo'r. 

—  Op  Syvsovere,  var  Assistentens  Hilsen,  da  han  traadte 
ind  i  den  fattige  Fisker  Halvor  Månssons  uaflaasede  Stue. 
Der  er  Penge  at  fortjene.  —  Bare  hurtigt  til  Arbejdet.  Kæl- 
lingen Din  kan  trække  Tæppet  op  over  Hovedet  saa  længe 
jeg  er  herinde,  jeg  ved  at  hun,  efter  Omstændighederne,  er 
en  ærlig  og  sædelig  Kvinde,  som  Birkedommeren  siger. 

—  Jeg  kan  høre,  at  det  er  Assistenten,  svarede  en  grov 
Stemme,  men  her  findes,  Gud  hjælpe  mig,  ikke  en  Stump  Lys 
i  hele  Huset. 

—  Det  kan  være  det  samme,  sagde  Peter  Gran,  famlende 
sig  frem  til  Ovnen.  —  Jeg  har  Lys  i  Lygten.  —  Slaa 
bare  Ild. 

Den  af  Simon  vækkede  Fisker  krøb  med  den  største 
Forsigtighed  ud  af  Sengen,  for  ikke  at  træde  paa  Børnene, 
der  i  Selskab  med  Katten  laa  yderst  i  Sengen. 

Efter  mange  Anstrængelser  blev  Lyset  tændt. 

—  Naa  min  kære  Halvor,  sagde  Assistenten,  mine  Fisker- 
klæder, som  jeg  sidst  lod  blive  hos  Dig,  er  vel  i  god  Behold. 
Skynd  Dig  og  kom  frem  med  dem.  Tag  saa  Toldflaget  her 
og  svøb  det  omkring  en  Stok  —  men  fæst  det  fast  i  bægge 
Ender.  —  Øs  Din  Baad  læns,  og  tør  Snavset  af  agterude, 
Du  kan  nok  forstaa,  at  jeg  har  en  lille  Forretning  for.  Saa- 
snart  Du  er  færdig,  kan  Du  komme  op  og  faa  en  Rigsdaler 
til  at  købe  Mel  for  til  Børnene  —  men  skynd  Dig  nu,  og 
glem  ikke  Aarerne. 

Medens  Halvor  var  beskæftiget  med  at  søge  de  betroede 
Klædningsstykker  frem  af  Kisten,  morede  Peter  Gran  sig 
med,  med  den  ham  egne  Gemytlighed,  at  hæve  sig  endnu 
mere  i  Familjens  gode  Omdømme. 

—  Jeg  ser,  sagde  han,  at  Din  Kone  har  fulgt  mit  Raad, 
og  trukket  Tæppet  op  over  Hovedet,  men  enten  hun  nu 
sover  eller  ikke,  saa  at  hun,  naar  hun  kommer  til  Linø,  kan 
høre  indenfor  hos  Pettersons,  om  ikke  Assistenten  har  betalt 
et  halvt  Pund  Kaffebønner  og  en  Fjerding  Kandissukker  for 
hende. 

—  Gud  velsigne  Assistenten  for  hans  Hæderlighed  og 
Venlighed,  han  er  altid  saa  gavmild,  for  de  smaa  Tjenester 
Halvor  kan  gøre  ham,  svarede  en  Stemme  henne  fra  Tæppet, 
forsaavidt  et  gammet,  med  Søtang  udstoppet  Sejl,  kunde  be- 
nævnes saaledes. 

Det  usædvanlige  Skin  af  Lyset  i  Lygten,   og  den  Larm, 

Besøg    havde    foraarsaget,    havde    vækket 
rejste   sig   op,    og   stirrede  forundret  paa 
jodt  kendte. 

>m  virkelig  havde  nogle  gode  Sider,  holdt 
ien  da  hans  Følelser  ikke  udmærkede  sig 
lig  Finhed,  ytrede  disse  sig  gærne  ved  en 
øg,  som  endskønt  det  ikke  var  ilde  ment, 
æret  højst  generende  for  enhver,  der  var 
dommens  Rædsler. 

laabet  om  en  ligesaa  fin  Hævn  som  stor 
netop  denne  Nat  i  et  Humør,  som  maatte 
r  for  hans  Omgivelser.  —  Se  her,  Børn, 
en  vigtig  og  naadig  Mine,  kan  I  se,  hvad 
e?  Ved  disse  Ord,  og  efterat  han  havde 
i  sin  store  Lomme,  kom  han  frem  med 
,  hvormed  han  havde  forsynet  sig  til  dette 
han  i  nogen  Tid  havde  svunget  den  lækre 
Letninger,  medens  hans  Legeme  beskrev  de 
Ise,  holdt  han  pludselig  Brødet  frem  som 
Hunde  at  springe  —  og  i  samme  Øjeblik, 
Beregning,  sprang  de  tre  smaa  Drenge  op 
læftighed,  at  Halmstraaene  røg  omkring 
g  over  Beskøjten  og  sloges  om  hvem  den 

saa  Taarerne  kom  ham  i  Øjnene. 
Striden  med  at  Beskøjten  faldt  paa  Gulvet, 
►traks  lagde  Beslag  paa  den  med  en  Kraft, 
e  Tvist  overflødig. 

uventede  Forøgelse  til  Fornøjelsen,  beredte 
.  stor  Nydelse,  at  han  i  nogle  Øjeblikke 
:spedition.  Forsøget  fornyedes,  og  denne 
åledes  ud  at  alle  Drengene  gik  tilbage  til 
>te  grædende  og  mumlende,  men  den  ældste 

Haanden. 

tes  der  endnu  et  Væsen,  som  hverken  var 
;  være  med  i  Kampen,  eller  græd,  da  Bi- 
et af  den  ældste  Dreng.  Men  da  de  alle- 
t  ned  under  Sejlet  igen,  blev  et  Stykke  af 
evet  fra  den  ældste  Broder,  og  givet  til 
røvende  var  en  Pige.  Baade  hendes  Hand- 
skyldige  Blufærdighed,    som  havde  besejret 

hendes  store  Længsel  efter  Brødet,  gjorde  et  dybt  Indtryk 
paa  Peter  Gran.  Efterat  han  i  en  Fart  havde  taget  Fisker- 
munderingen  paa,  tømte  han  Lommerne  og  gjorde  en  hastig 
Forandring  i  Arveretten,  derved  at  han  gav  hver  af  Drengene 
en  Beskøjt  eller  saa  kaldet  »Skibstvebak«,  men  Pigebarnet 
gav  han  to,  og  tilkastede  hende  oven  i  Købet  det  Silke- 
tørklæde, hvori  Klæderne  havde  været  indpakkede. 

—  Hør  min  Lille,  sagde  han,  medens  han  trak  Sælskinds- 
støvlerne  paa,  lad  mig  se,  at  Du  bliver  lige  saa  undselig  og 
bange  for  Dine  Yndigheder  »efter  Kompetance«,  som  Birke- 
dommeren siger.  For  ser  Du,  Ærbarhed  etr  en  smuk  Blomst 
i  Fattigmands  Stue,  siger...  naa  det,  kan  nu  være  ligemeget, 
min  Pige,  naar  Peter  Gran  har  sagt  det,  kan  Du  tro  paa  det. 

Nu  kom  Halvor  ind  og  meddelte,  at  alt  var  i  Orden. 

—  Godt,  min  kære  Halvor.  Tak  skal  Du  have  for 
Haandsrækningen,  her  ligger  en  Rigsdaler  paa  Bordet.  —  Nu 
er  der  ikke  andet  tilbage,  end  at  Du  skal  laane  Østerberg 
Din  Trøje  og  Hue. 

—  Ja  saa,  sagde  Halvor,  skal  Pjalterne  ogsaa  ud  at 
lufte  sig. 

—  Du  har  vel  nok  hørt,  at  Tysken  gør  alt  for  Penge, 
hvorfor  skulde  saa  ikke  Svensken  gøre  det  samme. 

Men  eftersom  dette  sidste  ikke  var  med  i  Beregningen, 
saa  tillod  Halvor  sig  at  bemærke,  medens  han  samtidig 
leverede  Østerberg  det  forlangte:  Saa  maa  Assistenten  ogsaa 
være  saa  venlig  og  se  efter,  om  De  ikke  skulle  ha'  lidt  Tobak 
i  Lommen,  og  ved  Udsigten  til  denne  Nydelse,  som  Halvor 
i  flere  Dage  havde  maattet  undvære  (en  Nydelse,  for  hvis 
Skyld  i  Parentes  bemærket,  den  stakkels  Fisker,  som  har  saa 
faa  Nydelser,  var  i  Stand  til  hvilket  som  helst  Vovestykke), 
lyste  Halvors  Øjne  af  en  Ild,  som  ikke  en  Gang  den  saa 
uventet  fortjente  Daler  havde  formaaet  at  frembringe. 

—  Der  har  Du  hele  Forraadet,  sagde  Assistenten,  idet 
han  tog  en  ganske  antagelig  Rulle  frem. 

—  Men  husk  paa,  hvad  jeg  siger,  hold  Din  Mund  saa- 
længe,  indtil  jeg  giver  Dig  Lov  til  at  tale,  hvilket  bliver 
»efter  Kompetance«,  som  Birkedommeren  siger.  —  Og  nu 
Farvel  Børn,  om  et  Par  Timer,  eller  maaske  før,  skal  Øster- 
berg være  tilbage  med  Baaden  og  det  laante. 

Lyset  blev  nu  slukket  ude  i   den  lille  Forstue,  og  Told- 

embedsmanden  og  hans  Hjælpere  forsvandt  under  den  fattige 
Familjes  Taksigelser. 

—  Se  saa,  nu  skal  vi  se,  hvem  der  ror  bedst,  sagde 
Assistenten,  medens  de  gik  ned  til  Fiskerbaaden.  Jeg  tager 
selv  den  ene  Aare. 

Og  efter  at  Halvor  havde  hjulpet  dem  at  skyde  Baaden 
ud,  fløj  denne,  ført  af  de  raske  Aaretag,  ud  i  Fjorden,  hvis 
oprørte  Bølger  trodsigt  opløftede  deres  Hoveder  og  ligesom 
spærrede  Vejen,  for  i  næste  Øjeblik  at  synke  afmægtigt  til- 
bage, og  give  Baaden  Plads  til  at  fare  over  en  ny  Række, 
der  efter  Tur  blev  fortrængt  af  en  anden,  og  saaledes  gik 
det  nu  hele  Vejen. 

Det  var  et  anstrængende  Arbejde,  men  Peter  Gran  havde 
endnu  sin  fulde  Arbejdskraft,  og  arbejdede  lige  saa  godt  som 
Østerberg,  hvis  Fantasi  dog  oplivedes  ved  Tanken  om  den 
Andel,  han  vilde  faa  i  Gevinsten,  og  naar  Ekspeditionen  var 
forbi,  en  Snaps  med  Smørrebrød  til. 

Som  Følge  af  den  Vindforandring,  der  saa  ofte  sætter 
Sømandens  Beregninger  og  Taalmodighed  paa  Prøve,  havde 
Stormen  nu  lagt  sig  saa  meget,  at  man  næsten  kunde  kalde 
det  fuldkomment  Vindstille.  Desto  sværere  gik  dog  alligevel 
Dønningerne,  men  det  var  et  Held,  at  Vejen  mellem  Graaskær 
og  Strand  var  meget  kort. 

Efterat  Roningen  et  Øjeblik  var  fortsat  i  Tavshed,  spurgte 
Østerberg  i  en  Tone,  som  mindede  om  Assistentens  Paastandr 
om  at  Østerberg  nedstammede  fra  Skræderlavet  —  om  ikke 
Hr.  Assistenten  paa  den  yderste  Ende  af  Landgangsbroen, 
som  nu  begyndte  at  stikke  frem,  kunde  se  noget  hvidt,  der 
lignede  et  Menneske  uden  Krop. 

—  Det  er  sikkert,  sagde  han  med  et  halvkvalt  Suk,  en 
druknet  Sømand,  som  ikke  er  flydt  op,  og  ikke  kommen  i 
kristen  Jord. 

Bryd  Dig  bare  ikke  om  Spøgelser  —  sagde  Assistenten 
mut,  men  hal  blot  ud,  Du. 

Østerberg  tav  straks,  han  mærkede,  at  hans  Chef,  havde 
vigtige  Ting  at  tænke  paa. 

—  Naa,  luk  nu  Øjnene  op,  gentog  Peter  Gran  —  ser 
Du  endnu  ikke  noget  til  »Frisejleren«  ?  —  jeg  synes,  den  maa 
have  passeret  Lyngholmen  nul  — 

—  Det  tror  jeg  næppe  Hr.  Assistent  —  det  har  stilnet 
saa  meget  af,  at  de  ikke  kan  komme  frem  uden  med  Aarerne. 

—  Stop  Østerberg  —  Aaren  i  Ro  et  Øjeblik  —  Ser  Du 
ikke  noget  glimte  i  Vandet,  der  henne  tæt  under  Fladskær? 
—  Du  maa  spytte  mig  lige  i  Øjnene,  hvis  det  ikke  er  Smug- 
lerne. De  ror  i  Skyggen  af  Holmen,  for  ikke  at  ses.  Nu 
kan  Du  vel  se  dem  stikke  frem  om  Pynten  paa  Skæret  — 
de  maa  have  lidt  Brise  derude,  for  de  har  sat  Storsejlet  til. 

—  Ja  De  har  min  Sæl  Ret  —  jeg  kan  kende  Baaden 
igen  paa  Højden  af  Storsejlet.  Men  vi  er  godt  bjergede, 
det  varer  noget  endnu  inden  de  kommer  frem. 

Aa  ja  —  vi  har  mindst  tre  Kvarters  Forspring.  Men 
lad  os  holde  os  nærmere  til  Land,  saa  at  de  ikke  bemærker 
os,  og  naar  vi  kommer  ind  til  Pakhuset,  saa  buk  Dig  ned, 
saa  at  Du  bliver  skjult  af  Broen  —  saa  skal  jeg  nok  siden 
sørge  for  Resten.  Men  endnu  et  Ord:  hvilke  Ordrer  Du  end 
faar,  saa  ekspeder  dem  flinkt,  ellers  —  en  paa  Flaben,  saa 
Tænderne  triller  ud  —  Du  kender  mig. 

—  Ja  bevares,  paa  mine  fem  Fingre,   svarede  Østerberg. 
Assistenten  leverede  nu  Aaren  fra  sig  under  det  Paaskud, 

at  han  vilde  bringe  noget  i  Orden  i  Baaden. 

Denne  Ordnen  bestod  i  at  han  bredte  en  Presenning  ud 
over  begge  de  midterste  Tofter,  og  dette  gjorde  han  saa 
kunstfærdigt,  at  det  saa  ud,  som  om  der  var  skjult  noget 
derunder. 

—  Kan  Du  se,  om  Pakhuset  er  aabent  Østerberg.  Jeg 
synes,  der  er  noget,  der  rører  sig  derhenne  en  Gang  imellem, 
hviskede  Peter  Gran. .  .Men  hys,  ti  bare  stille,  nu  saa  jeg  selv 
Grosserens  Hoved.  Han  agter  at  tage  imod  Varerne  i  egen 
høje  Person  —  saa  meget  destobedre,  saa  er  Forretningen 
hurtigt  afgjort;  der  har  Du  Spøgelset,  Du  ser  han  har  en 
hvid  Kappe  paa.  Han  han  vist  længe  holdt  Øje  med  os, 
den  gamle  hæderlige  Ræv. 

Toldembedsmanden  var  nu  kommen  tæt  til  Broen,  som 
paa  Grund  af  Skyggen  fra  Magasinbygningerne ,  laa  i  saa 
tilstrækkeligt  Halvmørke,  at  ingen,  som  lagde  til  ved  den, 
kunde  genkendes  —  idetmindste  ikke  i  en  Hast  —  og  det 
saa  meget  mindre,  som  netop  nu  en  velkommen  Sky,  dækkede 
Maanen. 

—  Karolus,  hviskede  Grosserer  Holmer  fra  Broen,  er 
det  Dig? 

—  Hys,   sagde  Assistenten,    idet   han   bøjede   sig   ned  i 

Baaden,    for  at  det  skulde  se  ud,    som  om   han  lagde  noget 

Du  de  forbandede  Toldsnoge  i  Hælene  paa  Dig, 
e  har  taget  »Frisejleren?«  Du  kan  da  ikke  have 
lille  Baad. 

hys  —  var  det  eneste  Peter  Gran  varede,  medens 
loldt  sig  i  en  bøjet  Stilling.  Men  efter  at  Øster- 
faaet  halet  Baaden  tilstrækkeligt  ind  til  Broen, 
stenten  hurtigt  op,  og  stod  i  næste  Øjeblik,  med 
►mil  —  foran  den  bestyrtede  Købmand. 
Aften,  god  Aften,  Hr.  Holmer  —  Grossereren  er 
ften,  men  Forretningerne  gaar  fremfor  alt.  Det 
t  Valgsprog.  Jeg  hører  at  Grossereren  venter 
Skipper  Karolus.  Det  var  rigtig  heldigt  at  Til- 
raig  hertil,  nu  kan  jeg  straks  se  paa  Papirerne, 
rossereren  med  Losningen. 

det  nu  være  nok  med  den  Spøg,  Hr.  Assistent, 
manden  i   en   alvorlig  og  fornærmet  Tone.    Jeg 

røbet  —  naa,  kort  og  godt,  vil  De  afgøre  Sagen 

Grossereren  er  altfor  ilter.  En  Mand  i  et  saa 
de  som  mit  maa  være  forsigtig  »efter  Kompe- 
irkedommeren  siger,  t 

ar  længe  haft  Lyst  til  min  lille  hvidmalede  Lyst- 
gøre mig  den  Fornøjelse  at  modtage  den? 
j;  men  den  passer  ikke  godt  til  Toldbaad,  skønt 
et  lille  nydeligt  Stykke  Nips. 
saa  det  sorte  Klæde  da,  som  De.  tog  paa  Kredit 
ir,  skal  vi  slette  det? 

ereren  taler  ganske  fornuftigt  og  reelt,  sagde 
en  lige  saa  sagte  Tone  som  den,  hvori  han  blev 
jeg  er  heller  ikke  den,  der  vil  forhindre  en  ærlig 
meste.  Men  De  kan  jo  nok  indse,  at  jeg  ikke 
med  mine  Folk  om  den  Ting,  saa  taber  de  jo 
r  mig. 

r  Holmer   nøjedes    denne  Gang   med   at   tilkaste 
Toldembedsmand     et    spørgende    Blik.       Peter 
ie  sig  og  saa  utaalmodig  ud. 
[aar  nu  og  spadserer  lidt  paa  Broen,  sagde  han, 
red    nok    bedst   selv,  hvad  han  har  at  gøre:    en 

Tiert   i  Østerbergs   Haand,   mer   eller   mindre  »efter  Kompe- 
tence, som  Birkedommeren  siger«. 

—  Godt,  svarede  Grossereren  fornøjet,  jeg  skal  ikke  glemme 
Deres  Tjenstvillighed,  derefter  vendte  han  sig  om,  og  krøb 
ned  i  Baaden  til  Østerberg 

Men  næppe  havde  han  gjort  dette,  før  Assistenten  med 
Lynets  Hastighed,  gjorde  Baaden  los  og  stødte  den  ud,  og 
dette  Signal  blev  saa  hurtigt  og  godt  opfattet  af  hans 
Underordnede,  at  Aarebladet  næsten  i  samme  Sekund  højnedes 
mod  den  natlige  Himmel. 

—  Hurtigt  tilbage  til  Toldjagten  1  Ild  i  Kaminen,  Lys  paa 
Bordet,  frem  med  hvad  Huset  formaar,  og  naar  Du  har  faaet 
placeret  Grossereren  rigtig  godt  nede  i  Ruffet,  saa  luk  Døren 
af,  og  kom  hurtigt  her  tilbage. 

—  Min  Herre,  raabte  Grossereren  fra  Baaden,  en  saadan 
Erkegavtyv  som  De,  findes  der  ikke  Mage  til.  Giv  Befaling 
til  at  Baaden  skal  gaa  tilbage,  saa  vil  jeg  gaa  ind  paa  hvilken- 
somhelst  Betingelse. 

—  Jeg  takker,  jeg  takker  paa  det  varmeste  for  Gavmild- 
heden, raabte  Peter  Gran,  medens  Baaden  med  større  og  større 
Fart  fjærnede  sig,  men  man  gør  sin  Pligt,  om  det  saa  gaar 
En  aldrig  saa  nær  til  Hjærtet. 

De  sidste  af  disse  krænkende  Ord,  hørtes  imidlertid  lige- 
saa  lidt  af  Købmanden,  som  Assistenten  hørte  de  Udraab, 
hvormed  denne  gav  sin  grænseløse  Vrede  Luft  Men  Peter 
Gran  saa,  at  Grosserer  Holmer,  skønt  han  ikke  var  bekendt 
for  sit  Mod,  dog  ikke  uden  Kamp  vilde  sælge  sin  Frihed  i 
et  saa  ubelejligt  Øjeblik,  det  saa  ud,  som  om  han  brødes  med 
Østerberg  om  Aarerne,  men  da  Baaden  derved  var  nær  ved 
at  kæntre,  var  han  nødt  til  at  finde  sig  i  sin  Skæbne. 


Syvende  Kapitel. 

—  Han  bliver  noget  lang  i  Ansigtet  naar  han  i  Morgen 
kommer  og  anstiller  Husundersøgelse  paa  Johannesskæret, 
sagde  Karolus,  medens  han,  siddende  til  Rors  paa  »Frisejleren«, 
henvendte   sig  til  lange  Jan.     Skabsdøren  finder   han   aldrig, 

men  selv  om  det  skulde  gaa  saa  galt,  at  han  fandt  den,  saa 
er  der  jo  nu  ikke  mere  noget  at  nappe. 

—  Ja,  han  gør  nok  Undersøgelse,  saa  fremt  han  ikke 
opdager  noget  før  i  Morgen,  svarede  lange  Jan.  —  Men  Gud 
give  at  der  ikke  sker  noget  galt  i  Nat  —  jeg  kender  gamle 
Peter  Gran,  gør  jeg,  og  det  har  vist  ikke  varet  ret  længe 
inden  han  har  prøvet  Varerne.  Pas  nu  paa  Karolus  om  det 
ikke  kommer  til  at  svie  til  Dig  selv,  fordi  Du,  trods  Georgs 
og  mit  Raad,  absolut  vilde  vente  til  Maanen  gik  op.  Det  er 
slet  ikke  umuligt,  at  han  ligger  paa  Lur  et  eller  andet  Sted 
her  i  Nærheden. 

—  Du  taler  som  Du  har  Forstand  til,  svarede  Karolus  i 
en  stræng,  formanende  Tone.  Er  Toldkutteren  nu  blevet  saa 
lille,  at  man  ikke  en  Gang  skulde  kunne  se  den  i  Maaneskin, 
nej,  Gutter,  det  har  ingen  Fare,  jeg  har  narret  Peter  Gran 
før,  men  jeg  tror  nok  at  dette  her  skal  være  sidste  Gang,  for 
jeg  begynder  at  blive  ked  af  alt  det  Vrøvl  og  Trakasseri  man 
har  for  sin  Ulejlighed.  —  Naa,  nu  er  vi  snart  ved  Maalet, 
og  skønt  jeg  nok  tror,  at  jeg  har  saa  gode  Øjne  som  nogen, 
mærker  jeg  dog  ikke  noget  til  nogen  levende  Skabning  paa 
Vandet. 

Georg  som  længe  havde  siddet  aldeles  stille,  sagde  nu 
med  Bestemthed,  saa  sér  Du  mindre  godt  end  sædvanligt, 
Karolus,  for  der  ude,  ved  Graaskærssiden,  ror  ganske  bestemt 
en  Baad. 

Karolus  saa  henimod  den  anviste  Retning  og  bemærkede 
efter  nogen  Anstrængelse,  at  Georg  havde  set  rigtigt.  —  Naa, 
det  er  vel  en  Fisker,  som  er  ude  paa  Fangst  —  dumt  er  det 
i  ethvert  Tilfælde.  Men  det  kan  ikke  være  Assistenten,  han 
ror  ikke  alene  i  en  Jolle.  Og  forresten  gi'r  jeg  Fanden  i 
hvem  det  er,  for  inden  de  kommer,  er  alting  vel  indstuvet  i 
Pakhuset,  og  saa  faar  Grossereren  skøtte  sig  selv.  Se  der 
aabner  han  min  Sæl  Døren  til  Pakhuset,  men  vi  lægger  ikke 
til  der,  vi  lægger  til  ved  Enden  af  Broen.  Spring  hen,  lange 
Jan,  og  tag  Tørn ...  se  saa,  og  Du  Georg,  skynd  Du  Dig  op 
til  Grossereren  og  hent  Rebene,  saa  at  vi  kan  slaa  dem  om 
Fadene  og  hejse  dem  op. 

Behændig  som  en  Kat,  klatrede  Georg  op  over  en  af 
Hjørnebjælkerne  til  den  høje  Bro,  og  løb  saa  gennem  den 
halvtaabne  Dør  ind  i  Pakhuset.     Skynd  Dem,  Hr.  Grosserer, 

giv  mig  Rebene,   sagde  han,    idet  han  klappede  Assistenten 
paa  Skulderen.    Men  hvorfor  har  De  ikke  tændt  Lygten? 

—  Stormen  slukkede  den,  hviskede  Peter  Gran,  efterlig- 
nende Købmandens  Stemme.  Og  nu  ved  jeg  ikke,  hvor  den 
Satans  Handelsbetjent  har  lagt  Rebene,  søg  efter  dem,  saa 
godt  Du  kan  i  Mørket 

Hvor  sagte  end  Assistenten  udtalte  disse  Ord,  hørte  Georg 
dog  straks,  at  det  ikke  var  Grosserer  Holmers  Stemme.  Ved 
det  svage  Skin  fra  Døren,  syntes  han  at  kunne  skælne  Assi- 
stentens Træk,  og  da  han  i  Tankerne  hastigt  satte  Mørket  i 
Pakhuset  i  Forbindelse  med  den  Omstændighed,  at  Grossereren 
ikke  selv  viste  sig  paa  Broen,  begyndte  Georg  snart  at  fatte 
Mistanke  om  at  Assistenten  havde  en  eller  anden  List  for. 
Medens  han  lod  som  om  han  ledte  efter  Rebet,  spekulerede 
han  paa,  hvorledes  han  skulde  bære  sig  ad  med  at  advare 
Karolus.  Og  tilsidt  nærmede  han  sig  mer  og  mere  Døren, 
idet  han  sagde,  at  man  vel  nok  kunde  hjælpe  sig  uden  Reb, 
da  det  ikke  var  til  at  finde.  Assistenten  fulgte  ham  imidlertid 
stadigt  i  Hælene,  og  i  samme  Øjeblik  som  Georg,  idet  han 
søgte  at  komme  ud,  med  høj  Stemme  raabte:  »kast  los,  Assi- 
stenten er  forklædt  her  i  Pakhuset«,  susede  det  for  hans  Øre, 
og  for  et  hurtigt  Slag  af  Peter  Grans  muskelstærke  Haand, 
tumlede  han  halvt  bevidstløs  omkuld  mellem  Tønder  og  Pak- 
kasser. 

—  I  Kongens  Navn  beslaglægger  jeg  Fartøj  og  Ladning, 
tordnede  Assistenten,  idet  han  med  vanvittig  Hurtighed  løb 
henad  den  lange  Bro,  hvorpaa  han  bukkede  sig  og  greb  fat 
i  Fangelinen,  hvilken  dog,  til  hans  uudsigelige  Raseri,  i  samme 
Øjeblik  kappedes  af  lange  Jan. 

Broen  var  for  høj,  til  at  der  derfra  kunde  voves  et  Spring 
ned  paa  »Frisejleren«.  Men  med  den  djærve  Bestemhed,  som 
udmærkede  Peter  Gran,  greb  han  fastere  fat  i  den  afekaarne 
Tovstump,  og  halede  sig  ned,  for  om  muligt  at  naa  frem  til 
Dækket,  eller  idet  mindste  faa  Fodfæste  i  Takkelagen.  Det 
sidste  lykkedes  ogsaa,  men  uagtet  han  med  Benene  holdt  sig 
fast  i  Staget,  indtil  han  befandt  sig  i  en  næsten  horisontal 
Stilling,  mærkede  han  dog,  at  Baaden  Tomme  for  Tomme 
gled  fra  ham,  og  at  han  enten  maatte  slippe  med  Benene, 
og  blive  hængende  ved  Broen,  eller  ogsaa  slippe  Tovet  og 
falde  paa  Hovedet  i  Søen,  en  tredje  Udvej  fandtes  ikke,  fordi 
Karolus  og  lange  Jan  allerede  havde  grebet  Aarerne,  og  fordi 

zn  som  naturligvis  ikke  kunde  holde  Baaden  fastT 
:e  kunde  svinge  sig  over  til  den. 
kummede  Peter  Gran  af  Raseri.  Og  da  Fodfæstet 
vigtede,  og  den  lange  Krop  helt  ublidt  dejsede  ned 
elken,  kendte  hans  Raseri  ingen  Grænser,  saa  meget 
om  denne  stenhaarde  Mand  netop  i  et  saadant  Øje- 
nødt  til  at  ydmyge  sig  for  ham,  over  hvem  hai* 
saa  vis  paa  at  triumfere. 

karolus,  raabte  han,  Du  kender  mig,  og  om  Du  end 
adlyde  min  i  Kongens  Navn  givne  Befaling,  saa 
g  i  det  mindste  op  paa  Broen  igen.  Du  kan  jo  selv 
t  er  mig  umuligt  at  klatre  derop,  da  jeg  ikke  har 
dfæste. 

ia,  vis  vas,  svarede  den  ubevægelige  Karolus,  idet 
tt  godt  Tag  for  at  give  Aarerne  saa  meget  mere 
ssistenten  svømmer  som  en  Odder,  det  ved  jeg  — 
rer  bare  at  give  slip  og  svømme  i  Land. 
[en  jeg  mister  baade  Livet  og  Helbredet,  Din  Satan y 
Vssistenten,  medens  han  gjorde  en  forgæves,  men 
Anstrængelse  for  at  klatre  op. 

>et  vilde  være  skrækkelig  sørgeligt,  ytrede  Karolus 
Ligegyldighed,  som  oprørte  Peter  Gran  mere  end 
lene.  Men  hvis  De  ikke  har  Lyst  til  et  Bad,  saa 
Dem  jo  frit  for  at  blive  hængende  »efter  Kompe- 
m  Birkedommeren  sigert;  og  for  at  fordrive  Tidenr 
jo  spekulere  paa  Optegnelserne  i  Journalen.  Imid- 
er  jeg  Dem  god  Nat,  min  gode  Hr.  Assistent,  og: 
jodt  Selskab,  baade  her  og  paa  Johannesskæret. 
Assistenten  ved  disse  Ytringer  havde  været  on> 
»Frisejlerent,  vilde  det  have  været  tvivlsomt,  om? 
logensinde  mere  havde  set  Solen  gaa  op. 
ig  træffer  Dig  nok,  Din  Skurk,  skreg  han  nu.  Og 
jeg  skal  garve  Dit  Skind  saadan,  at  det  skal  blive 
værdifuldeste  Ting  i  Dit  Dødsbo, 
alle  disse  Trusler  hendøde  i  Luften.  De  hørtes  dog~ 
som  var  kommet  sig  efter  det  Slag  han  fik,  og  som 
frem  fra  Pakhuset.  Han  ilede  ud  paa  Broen  og 
il  Karolus,  som  besvarede  Hilsenen,  glad  over  at  ser 
ke  var  hændt  Drengen  nogen  Ulykke. 
>et  var  godt  Du  kom,  Din  Skifting,  sagde  Assistenten 
lere  Tone.    Vær  nu  flink    og   spring  ind  i  Pakhuset 

—  der  ligger  sikkert  en  Falderebstrappe  —  tag  den  herud 
og  fæst  den  i  Bjælken.  Men  hvis  der  ingen  er,  saa  se  at  faa 
fat  paa  et  Tov,  og  slaa  en  syv  eller  otte  Knuder  paa  det, 
saa  kommer  jeg  i  ethvert  Tilfælde  op.  Men  skynd  Dig,  som 
om  det  gjaldt  Livet.  Jeg  kan  snart  ikke  holde  mig  fast 
længere. 

—  Vi  har  smukt  Vejr  nu,  svarede  Georg  og  satte  sig 
roligt  ned  ved  Siden  af  Assistenten  med  Benene  hængende 
udenfor  Broen.  Vinden  slaar  om  til  Øst  henad  Morgenstun- 
den, ser  jeg,  for  Karolus  har  sat  baade  Storsejl,  Fok  ogKly- 
ver  til.  Det  er  en  Fornøjelse  at  se  »Frisejleren«  med  alle 
Sejl  oppe  —  synes  De  ikke,  Hr.  Assistent. 

—  Hørte  Du,  hvad  jeg  sa'e,  Knægt,  eller  vil  Du  være 
Skyld  i  en  ærlig  Mands  Død  —  gaa  straks  efter  et  Tov. 

—  Det  suser  saa  grueligt  for  mine  Ører  efter  det  Slag, 
De  gav  mig,  saa  jeg  ikke  rigtigt  kan  høre. 

Georgs  ærlige  Hjærte  vilde  aldrig  have  tilladt  ham  åt 
svare  saaledes,  hvis  han  ikke  først  og  fremmest  havde  be- 
regnet, at  Assistenten  godt  kunde  holde  det  ud  endnu  et  Øje- 
blik, og  for  det  andet  hørte  han  Aaretag  fra  en  Baad,  som 
hurtigt  nærmede  sig.  Da  den  var  saa  nær,  at  han  genkendte 
Østerberg,  nikkede  han  »god  Nat«  til  Assistenten,  og  idet 
han  pegede  paa  Baaden,  gik  han  hen  til  Pakhuset,  som  han 
omhyggeligt  tillukkede,  hvorefter  han  forsvandt  op  imod  Gros- 
serer Holmers  Gaard. 

—  Du  kravler  nu  frem,  enten  Du  saa  er  paa  Vandet 
eller  Landet,  Din  elendige  Skildpadde,  det  var  den  Velkomst, 
Assistenten  gav  Østerberg,  da  han  lykkelig  var  kommet  ned 
i  Baaden  og  rettede  sine  stive  Lemmer. 

—  Gud  velsigne  Dem,  jeg 

—  Ifcke  et  Ord,  Du  kunde  have  været  her  mindst  ti  Mi 
nuter  før,  saa  var  dette  her  Helvedes  Spektakkel  ikke  hændt. 
Men  staa  nu  ikke  der  og  gab,  lad  os  forsøge  paa  om  vi  ikke 
kan   indhente   den  Skurk.  —  Bare  det  vilde  blive  helt  stille, 
saa  skulde  vi  nok  snuppe  ham  i  en  Haandevending. 

—  Det  er  umuligt,  kære  Hr.  Assistent,  han  er  allerede 
saa  langt  ude,  at  han  faar  Nytte  af  Landvinden,  og  hvad  det 
angaar,  at  jeg  kunde  have  været  her  tilbage  før,  saa  var  det 
min  S'æl  plat  umuligt,  saadan  et  Mas  som  jeg  havde  med  at 
faa  Grossereren  godt  bjærget  i  Ruffet,  og  Gudbevares,  det 
skete  naturligvis  med  al  mulig  Høflighed. 

—  Det  er  godt,  det  Vrøvl  kan  jeg  altid  senere  høre, 
ro  nu  bare  til  Du,  jeg  vil  i  det  mindste  vide,  hvad  Kurs  han 
styrer.    Til  Johannesskæret  vover  han  sig  ikke,    det  ved  jeg. 

Østerberg,  som  i  denne  Nat  allerede  havde  benyttet  sine 
Kræfter  ualmindelig  meget,  sukkede  hemmeligt,  men  an- 
strængte  sig  dog  til  det  yderste  for  at  opfylde  sin  Skippers 
Befaling.  Det  eneste  Resultat  heraf  blev  alligevel,  at  Peter 
Gran  efter  et  Kvarters  Forløb  saa  Karolus  udenfor  de  ydre 
Skær,  og  kort  efter  var  »Frisejleren«  tillige  med  Kognaks- 
fadene  forsvundet  i  den  graa  Morgentaage  i  sydvestlig  Ret- 
ning. 

Ved  dette  Syn  foldede  Peter  Gran  sine  Hænder  og  bad 
en  Morgenbøn,  som  fik  Haarene  til  at  rejse  sig  paa  Øster- 
bergs Hoved. 


Ottende  Kapitel. 

Ved  Enden  af  den  lange  Forstue,  der  gennemskar  Gros- 
serer Holmers  Hus,  og  i  Flugt  med  Butiken  og  Pakhuset,  laa 
et  stort,  smukt,  godt  udstyret  Værelse,  som  man  kaldte 
»Fruens«,  derhen  vil  vi  nu  begive  os,  inden  Georg  faar  Tid 
til  at  famle  sig  frem  i  Mørket,  for  —  som  han  troede  —  at 
kunne  meddele  Grossereren,  hvad  der  var  hændet. 

Paa  en  opredt  Seng  hvilede  i  halvt  liggende  Stilling  en 
Kvinde,  som  man  kunde  se  var  temmelig  ung  endnu,  end- 
skønt et  tydeligt  Udtryk  af  Sygelighed  havde  røvet  Roserne 
fra  hendes  Kinder  og  dæmpet  Øjnenes  Ild.  Hun  .indtog  en 
lyttende  Stilling,  og  hendes  mod  Døren  rettede  Blik  røbede, 
at  hun  ventede  nogen. 

At  denne  Kvinde,  Fru  Kornelia  Holmer,  havde  været 
ualmindelig  smuk,  saa  man  ved  første  Øjekast,  og  man  troede 
at  se  et  Miniaturbillede  af  hende  fra  hendes  første  Ungdom, 
naar  man  betragtede  Datteren,  den  elleveaarige  Fanny,  som 
nylig  var  sprunget  ud  af  Sengen,  og  nu  sad  halv  paaklædt 
paa  Skammelen  ved  Siden  af  sin  Moder  og  hvilede  sin  rød- 
mende Kind  mod  hendes  Haand. 

Et  eneste  Lys,   dækket   af  en  grøn  Skærm,    kastede   en 

svag  Belysning  over  Værelset,  hvor  der  var  saa  stille,  at 
Lyden  af  de  skvulpende  Dønninger,  hørtes  med  pinlig  Ens- 
formighed. 

—  Sikken  ækel  Nat,  Mo'r,  hviskede  Fanny,  idet  hun 
strøg  det  guldglinsende  Haar  bort  fra  sin  Pande.  Det  er 
næsten  lige  saa  uhyggeligt  nu,  som  da  det  stormede  allerværst. 
Jeg  gad  vide,  om  Tordenen  kommer  igen. 

—  Det  tror  jeg  ikke,  mit  Barn.  Uvejret  er  vist  forbi. 
Men  kast  det  Sjal  om  Dig,  som  ligger  ved  mine  Fodder,  og 
gaa  hen  til  Døren,  og  lyt  efter  om  Du  ikke  kan  høre  Din 
Faders  Skridt. 

Fannys  lette,  smidige  Skikkelse  var  snart  svøbt  ind  i  det 
store  Sjal,  hvilket  —  naar  hun  var  i  godt  Humør  —  var 
hendes  største  Fornøjelse  at  drappere  om  sig  som  en  Kappe. 
Med  et  Par  lette  Spring  stod  hun  ved  Dørtærskelen,  og 
aabnede  Døren  paa  Klem,  for  bedre  at  kunne  udrette  sit 
Ærinde. 

—  Naa  Fanny? 

Jeg  hører  ikke  det  mindste  andet,  end  at  det  piber 
gennem  Dørsprækkerne. 

—  Gøer  Fyllaks? 

—  Nej,  ikke  nu. 

—  Jeg  kan  ikke  begribe,  hvorfor  han  nylig  gøede;  der 
var  sikkert  fremmede.  Det  er  ubegribeligt,  at  Din  Fader 
ikke  kommer  tilbage.     Han  gik  maaske  for  tidligt  derned. 

—  Fader  kommer  maaske  til  at  vente  forgæves  paa 
Karolus,  som  vel  ikke  har  Lyst  til  at  gaa  ud  i  det  haarde 
Vejr. 

—  Aa  bevare's;  han  benytter  netop  helst  saadanne 
Nætter  —  det  gaar  endda  kun  smaat  nu  for  Tiden.  Tid- 
ligere, da  jeg  havde  Helbred  og  Kræfter,  da  var  det  ander- 
ledes, men  nu  ligger  jeg  her  hele  Efteraaret  og  Vinteren, 
plaget  af  Gigten,  og  er  urolig  og  uvirksom. 

—  Men  lille  Mo'r,  hvorfor  vil  Du  og  Fa'r  skaffe  Jer  selv 
denne  Uro.  De  Sager  kunde  jo  losses  om  Dagen,  ligesaavel 
som  saa  mange  andre,  Fa'r  faar  hjem. 

—  Det  forstaar  Du  ikke,  min  lille  Pige,  men  saa  meget 
kan  jeg  forklare  Dig,  at  der  findes  en  Mængde  Varer,  som 
kommer  fra  Udlandet,  og  derfor  er  belagte  med  en  saa  høj 
Told,  at  de  stakkels  Købmænd  ikke  vilde  være  i  Stand  til 
at   sælge   disse  Varer    til    saa    lave  Priser,    som    vore  fattige 

Skærgaardsbeboere  er  i  Stand  til  at  betale,  hvis  ikke  Han- 
delsmændene kunde  skaffe  dem  ind  uden  Toldvæsenets 
Vidende.  Men  dette  kan  ikke  ske  naarsomhelst,  fordi  Told- 
betjentene næsten  altid  strejfer  omkring  for  at  forhindre  disse 
Friheder 

—  Nu  forstaar  jeg  det,  sagde  Fanny.  Assistenten,  som 
Fa'r  altid  er  saa  bange  for,  kommer  for  at  kræve  Afgiften, 
og  derfor  kan  Fa'r  saa  ikke  give  de  stakkels  Fiskere  saa 
godt  Køb. 

—  Ja,  saadan  er  det  omtrent.  Assistenten  har  Ret  til  at 
foretage  Husundersøgelse  og  tage  det  altsammen,  og  saa 
skal  man  endda  bøde  en  stor  Sum  Penge  for  Ulejligheden. 

—  Fy,  saadan  nogle  ækle  Snoge,  som  Fa'r  kalder  dem. 
-  Det    maa   vi    ikke   sige,    lille   Fanny.     Det   er   deres 

Pligt  at  handle  paa  denne  Maade.  Men  lad  mig  nu  se,  mit 
Barn,  at  Du  ikke  lader  nogen  af  Dine  bekendte  lokke  ud  af 
Dig.  at  Din  Fader  har  Forretninger  ude  om  Natten.  Det 
kunde  være  farligt,  og  hvis  Du  ikke  bliver  forsigtig  i  Tide, 
saa  siger  jeg,  at  Du  er  en  meget  enfoldig  og  dum  Pige. 

—  Enfoldig  og  dum,  gentog  Fanny  med  en  lille  mis- 
troisk Rysten  paa  Hovedet,  og  ved  Du,  hvad  de  siger  i 
Gøteborg- Skolen  ?  De  siger,  at  jeg  er  en  lille  fiffig  Pige, 
som  ikke  er  god  at  narre  —  det  har  Frøken  Blad  selv  sagt. 

—  Saa  meget  desto  bedre.  Bare  Du  ikke  har  glemt  Din 
Fiffighed  i  den  Tid,  Du  har  været  hjemme. 

—  I  en  Maaned?  svarede  Fanny  leende. 

—  Men  hys !  hun  lagde  hurtigt  Fingeren  paa  Læben,  og 
lagde  det  smukke  Hoved  ned  paa  den  ene  Skulder.  Jeg 
syntes,  jeg  hørte  noget,  men  det  var  nok  ingenting;  det  var 
kun  Indbildning  —  hvor  det  er  kedeligt. 

—  Der  er  noget  galt  paa  Færde,  det  kan  jeg  mærke 
paa  mig  selv,  sukkede  Fru  Holmer  og  vendte  sig  uroligt  af 
og  til.  Jeg  tør  ikke  kalde  paa  nogen,  og  .jeg  kan  ikke 
selv  gaa. 

—  Send  mig  afsted,  Mo'rl  udbrød  Fanny  livligt.  Jeg 
sniger  mig  ned  til  Pakhuset  og  forhører,  hvorledes  det 
staar  til. 

—  Nej,  nej,  Du  forkøler  Dig,  jeg  tør  ikke  lade  Dig  gaa 
ud.  Det  var  netop  ved  saadanne  natlige  Spasereture,  at  jeg 
ødelagde  mit  Helbred.     Bliv  herinde  mit  Barn. 

—  Aa    søde,   lille   MoV,   jeg  skal  nok  tage  rigtig  meget 

Tøj  paa  mig,  og  saa  tænder  jeg  Lygten  —  jeg  forsikrer  Dig 
for  Mo'r,  at  hvis  bare  Tordenen,  som  jeg  er  en  ganske  lille, 
i>itte  Smule  bange  for,  er  forbi,  saa  er  jeg  slet  ikke  bange 
for  nogen  Ting. 

—  Det  kan  Du  ikke  vide  i  Forvejen,  lille  Fanny,  og 
skønt  Du  nu,  for  at  berolige  mig,  lader  saa  kæk,  saa  gad 
jeg  nok  vide,  hvad  Du  vilde  gøre,  naar  Assistenten,  den  grove 
Karl,  lige  paa  en  Gang  stod  foran  Dig,  og  spurgte,  hvor  Du 
skulde  hen  —  lad  mig  høre,  hvad  Du  saa  vilde  svare? 

—  Ja  —  lad  mig  se. . .  jeg  tror  slet  ikke  jeg  vilde  svare 
noget,  men  bare  skrige  og  løbe,  akkurat  som  om  jeg  havde 
set  et  Spøgelse. 

—  Det  hjalp  vist  ikke  noget,  han  vilde  snart  faa  fat 
paa  Dig. 

—  Saa  lad  ham  faa  fat  paa  mig,  han  fik  saamænd  ikke 
noget  at  vide  for  det 

—  Aa,  han  tvang  Dig  nok  til  at  tale,  og  hvis  han  i 
JForvejen  havde  nogen  Mistanke,  kunde  han  da  straks  begribe, 
at  Din  Fader  var  i  Pakhuset. 

—  Nej,  saa  min  Tro,  om  han  fik  noget  at  vide,  jeg 
narrede  ham,  gjorde  jeg. 

Fanny  havde  allerede  stukket  Fødderne  i  sine  smaa 
Morgensko,  og  skyndte  sig  nu  med  at  klæde  sig  paa,  da 
Moderen,  som  i  de  sidste  Minuter  syntes  at  være  tvivlraadig 
om,  hvorvidt  hun  skulde  benytte  sig  af  sin  unge  Datters  Til- 
bud, pludselig  sagde:  Du  maa  ikke  gaa  Fanny,  Du  gør  mig 
kun  derved  dobbelt  urolig. 

Meil  hurtigere  end  Tanken  var  Fanny  færdig  med  sin 
Paaklædning,  kastede  en  Kappe  om  sig,  tændte  Lyset  i 
Lygten  og  forsvandt  under  ivrige  Forsikringer  om,  at  hun 
straks  skulde  være  tilbage  med  gode  Efterretninger. 

—  Forvovne  Pige,  raabte  Moderen,  gæm  idetmindste 
Lygten  under  Kappen,  ellers  kan  Lysets  Skin  forraade  os. 

Men  Fanny  hørte  det  ikke. 

Det  unge  Barns  Mod  og  Behjærtethed  var  af  den  Slags, 
som  snarere  forøges  end  formindskes,  naar  det  overlades  til 
sig  selv,  og  kun  vejledes  af  Instinktet.  Men  i  denne  stærke 
Karakter  laa  tillige  en  sød  Barnlighed,  en  varm,  inderlig 
Godhed,  og  en  elskværdig  Blanding  af  Blyhed  og  Dristighed. 

Hun  trippede,  saa  let  som  en  Aand,  gennem  den  lange 
Forstue,    men  da  hun  skulde  skyde  den  store  Forstuedør  op, 

for  at  begive  sig  ud  i '  selve  Gaarden,  saa  hun  sig  tilbage, 
just  ikke  af  Frygt,  men  dog  ikke  uden  et  vist  Savn.  Imid- 
lertid overvandt  hun  hurtigt  denne  Følelse,  og  hun  satte  nu 
Lygten  nedt  for  at  kunne  trække  den  tunge  Dør  op  med 
begge  Hænder.  Dette  Arbejde  var  alligevel  temmelig  svært. 
Endelig  lykkedes  det  dog,  men  den  stakkels  Fanny  havde 
sat  Lygten  for  nær  ved  Døren,  da  denne  sloges  op,  knuste 
Glasset  og  Lyset  slukkedes. 

Tvivlraadig  lænede  vor  lille  Heltinde  sig  nogle  Øjeblikke 
til  Dørstolpen. 

Dén  lige  Gang  førte  tilbage  ind  i  Moderens  Værelse,  ude 
var  derimod  mørkt  og  koldt.  Fyllaks  gøede,  Bølgerne  rul- 
lede saa  dumpt  og  stygt  mod  Skibsbroen,  Pakhuset  selv  saa 
saa  uhyggeligt  og  graat  ud,  og  Maanen,  den  slemme  Maaner 
som  ellers  var  Fannys  gode  Ven,  havde  gæmt  sig  inde  i  en 
stor,  sort  Sky. 

Næsten  overvundet  af  saa  mange  forenede  Genvordig- 
heder, begyndte  hun  alvorligt  at  spekulere  paa,  om  det  ikke 

var  bedst  at  gaa  tilbage men   saa  kunde  det  rigtignok 

ikke  hjælpe,  hun  senere  vilde  paastaa,  at  hun  aldrig  var 
bange.  Moder  vilde  saa  utallige  Gange  sige:  Kan  Du  huske, 
Fanny,  den  Nat,  da  Du  gjorde  Dig  saa  kæk,  og  vilde  gaa 
ned  til  Pakhuset? 

Da  hun  havde  skabt  sig  denne  ærgerlige  Forestilling, 
overvandt  hun  med  et  sin  Tvivl ;  ved  en  rask  Bevægelse  med 
Foden  skød  hun  Lygten  helt  ind  i  Krogen  —  og  nu  traadte 
hun  ud  paa  den  mørke  Trappe,  og  fra  den  ned  paaGaardens 
ujævne  Stenbro. 

Hun  tog  Plads  imellem  to  store  Kar,  som  var  bleven 
flyttet  ud  til  at  samle  Regnvand  i;  hun  vilde  først  og  frem- 
mest vænne  sig  til  Mørket,  for  senere,  fra  denne  Forskans- 
ning, at  gøre  sine  Iagttagelser  omkring  Butiken.  Hun  op- 
dagede snart,  at  Døren  var  aaben,  og  at  der  straks  efter 
kom  nogen  ud  derfra,  men  hun  kunde  tydeligt  se,  at  det 
hverken  var  hendes  Fa'r  eller  Karolus. 

Uvis  om  hun  skulde  gaa  ned  eller  vente  for  at  se,  om 
Faderen  fulgte  efter,  blev  hun  staaende  i  samme  Stilling  et 
Øjeblik,  men  pludseligt  for  hun  skælvende  sammen.  Hun 
hørte  Raab  om  Hjælp,  og  langtfra  at  ane,  at  det  var  selve 
Assistenten,   der  var  den  raabende,    frygtede  hun  tværtimod r 


Digitized  by  VjOOQ  IC 


85 

at   det   var   hendes  Fader,   og   at   kun  Afstanden  gjorde,  at 
faun  ikke  kunde  genkende  Stemmen. 

Fannys  Angst  var  ulidelig.  Hun  vilde  løbe  ned  for  at 
hjælpe,  hun  vilde  løbe  op  for  at  kalde  paa  Karlene,  men 
inden  hun  fik  Tid  til  at  fatte  en  Beslutning,  hørte  hun  et 
besynderligt  Rabalder,  ligesom  om  noget  faldt  ned,  og  straks 
derefter  en  stærk  Skvulpen.  Denne  Bevægelse,  der  foraar- 
sagedes  ved  at  Assistenten  firede  sig  ned  i  Baaden,  bestemte 
hende.  Uden  at  se  eller  tænke  paa  noget  andet  end  Faderen, 
begyndte  hun,  saa  hurtigt  hun  kunde,  at  løbe  ned  ad  den 
lange  Gaardsplads,  men  hun  var  ikke  kommen  mere  end  den 
halve  Vej,  da  hun  blev  stoppet  af  et  Par  fremstrakte  Arme. 
Det  var  Georg,  der  netop  nu  skyndte  sig  op  imod  Huset. 

—  Nej,  men  hvad  ser  jeg  —  hvordan  i  Alverden,  er 
Du  saadan  kommet  ud  midt  om  Natten,  søde  lille  Fanny? 

—  Gud,  Georg!  —  er  det  Dig!  udbrød  Fanny  glad  og 
snappede  efter  Vejret.  Det  var  da  vel  kun  et  Kognaksfad, 
der  faldt  i  Søen.  Jeg  hørte  nylig  en  styg  Lyd  dernede  fra 
Broen,  og  det  gjorde  mig  saa  bange. 

—  Det  var  saamænd  ikke  noget  stygt,  forsikrede  Georg 
i  en  Tone,  som  fuldkomment  beroligede  Fanny,  men  det  var 
tværtimod  noget  meget  morsomt.  Assistenten  fik  kølet  sig 
lidt,  fordi  han  har  skaffet  os  en  varm  Aften. 

—  Men  hvad  bestiller  Fader  saa  længe  —  han  kommer 
vel  straks? 

—  Grossereren  er  vel  gaaet  op,  Døren  stod  aaben. 

—  Nej,  han  har  været  ude  flere  Gange  i  Nat,  for  at 
tage  imod  Karolus,  men  nu  har  han  været  borte  i  et  Par 
Timer,  og  derfor  blev  baade  Moder  og  jeg  saa  urolige,  at 
jeg  løb  ned  for  at  se  efter  ham. 

—  Og  det  turde  Du,  min  raske  Fanny,  spurgte  Georg, 
som  i  en  Fart  fik  en  Masse  Ideer.  Da  Grosserer  Holmer 
ikke  var  oppe  i  sit  Hus,  kunde  han  ikke  kvæle  den  Mis- 
tanke*  at  der  var  foregaaet  noget  andet,  inden  Karolus  og  han 
naaede  Strand,  men  han  turde  ikke  tale  om  sin  Frygt,  for 
ikke  at  forøge  Fannys  Uro. 

—  Jeg   er   ikke   bange,    sagde  Fanny,  men  Lygten  blev 

slaaet   itu,   og   det  blev  mørkt,  derfor  saa  — var  det 

lidt  kedeligt.     Men    hvor   tror  Du   Fader   kan   være   henne? 
Kan  han  have  gæmt  sig  i  Pakhuset? 

Da  Georg  huskede  paa  det  Slag,  han  selv  havde  faaet  af 

tunge  Haand,    ansaa   han   det    for   sandsynligt, 
Holmer  kunde  ligge  besvimet.     Denne  Formod- 
han naturligvis   alligevel  for  sig  selv,    og   bad 
a  Lov  til  at  følge  Fanny  op. 
vilde  Fanny  ikke  høre  Tale  om. 
iar  til  Pakhuset,  sagde  hun. 
ikke   Du,    lille   Fanny.    Det   passer   sig   meget 
gaar  alene. 

saa  forskrækker  vi  Moder,  forklarede  Fanny,  og^ 
:ke,  Georg.  Jeg  beder  Dig,  tag  mig  med,  lad 
g  i  Haanden.  Naar  vi  saa  kommer  ind  i  Pak- 
vi  Dørene,  saa  kan  vi  nok  se,  og  siden  kan  vi 
føle  os  for. 

inde  ikke  modstaa  den  venlige  og  indsmigrende 
tende  traadte   hun,    ved  hans  Haand  ind  i  Pak- 

ivor  her  er  mørkt  og  stille  —  men  jeg  tør  nok 
Fader,  Fader  1  Hendes  Stemme  hendøde  dog- 
Hun  lukkede  Øjnene  til,  hun  rystede  og  krøb 
tæt  ind  til  sin  unge  Beskytter.  Men  snart  be- 
len  Følelse,  som  vilde  paatvinge  sig  hende,  hun 
cridt  foran  Georg,  og  begyndte  at  føle  sig  for. 
Fader  ikke  er  død,  hviskede  hun  i  en  Toner 
*  hendes  store  Angst. 

rist  ej,  der  kan  ikke  være  hændet  nogen  Ulykke, 
g.  Men  nu  maa  Du  gaa  op  lille  Fanny,  saa  vil 
ommisen.  Han  greb  hendes  Haand. 
mig,  slip  mig,  Georg,  jeg  vil  ikke  herfra,  jeg  vil 
hvor  Fader  er.  Nilsson  er  ikke  hjemme,  han 
Gaar,  og  Moder  har  sagt,  at  vi  ikke  maa  vække 
nu  begyndte  Fanny  igen  at  raabe.     Fader,    svar 

Georg  mærkede,  at  Bønner  ikke  hjalp,  tog  han 
igt  den  stakkels  Fanny  om  Livet,  og  bar  hende, 
Modstand,  op  til  Moderen,  hvem  han  med  nogle 
larede,  hvad  der  var  hændet. 
Georgs  Mening  —  og  Fru  Holmer,  som  nu  viste 
^åndsnærværelse  delte  denne  Mening  —  at  Husets 
vækkes  og  sættes  i  Bevægelse,  thi  det  var  ja 
,  at  Grossereren  enten  ved  et  Uheld,  eller  paa 
i,  var  faldet  ud  over  Broen.     Georg  sagde  allige- 

vel  ligesaalidt  noget  om  dette,  som  om  at  han  havde  truffet 
Assistenten  alene  i  Pakhuset,  og  det  saa  alene,  at  hverken 
Kutteren  eller  Matroserne  fandtes  i  Nærheden.  Hvad  der- 
imod Georg  lod  Fru  Holmer  ane,  var  Muligheden  af,  at 
Grossereren  kunde  være  faldet  og  have  stødt  sig,  hvilken 
Hentydning  hun  selv  forklarede  saaledes,  at  det  kunde  være 
kommet  til  Haandgribeligheder,  hvorved  hendes  Mand  havde 
mistet  Bevidsthed  og  Mæle. 

Efter  et  Øjebliks  Forløb  krydsede  Folk  med  Lygter  i  alle 
Retninger  omkring  i  Gaarden,  paa  Broen,  i  Pakhuset,  og  paa 
Loftet  ovenover  dette. 

Georg  anførte  Toget.  Men  netop  som  han  var  ivrigst 
sysselsat  med  at  vende  op  og  ned  paa  en  stor  Bunke  Sejldug 
og  Bastmaatter,  hørte  han  hurtige  Aaretag  udenfor  Broen, 
og  straks  efter  viste  Grosserer  Holmer  sig;  hans  Ansigt  var  vel 
noget  blegt  og  fortrukket,  men  ellers  var  han  fuldkommen 
uskadt. 

—  Hvad  er  her  paa  Færde,  godt  Folk  —  hvorfor  er  I 
alle  i  Bevægelse?  var  hans  første  Spørgsmaal. 

—  Om  Forladelse,  Hr.  Grosserer,  det  er  mig  som  er 
Skyld  i  al  denne  Uro,  raabte  Georg.     Da  jeg  og  Karo . . . 

Grossereren  gav  Georg  et  hurtigt  Tegn  til  at  tie,  og 
sagde  derefter  ganske  roligt:  Gaa  straks  hen  og  læg  Jer, 
mine  Venner,  allesammen,  og  lad  være  med  at  løbe  Aprils- 
nar en  anden  Gang.  Jeg  havde  et  Ærinde  ovre  paa  Graa- 
skær  i  Aften,  men  blev  opholdt  af  Stormen,  saa  jeg  ikke 
tidligere  kunde  begive  mig  paa  Hjemvejen . . .  Har  Du  noget 
at  tale  med  mig  om,  min  Gut  —  disse  Ord  rettedes  til. 
Georg  —  saa  kom  med  mig  op  i  Butiken. 

Men  hvor  meget  han  end  brændte  af  Utaalmodighed  efter 
at  faa  noget  at  vide  om  Karolus'  og  Kognaksfadenes  Skæbne, 
saa  maatte  Grosserer  Holmer  dog  styre  sin  Utaalmodighed, 
til  han  havde  været  inde  og  beroliget  sin  Hustru  og  sin 
Datter. 

—  Fader,  skreg  Fanny,  idet  hun  glad  tog  ham  om 
Halsen,  Du  ved  ikke,  hvad  jeg  har  lidt  i  Nat  —  men  saa 
snart  Du  faar  Tid  skal  jeg  fortælle  Dig  det  altsammen. 

—  Gud  være  lovet,  sagde  Fru  Holmer,  idet  hun  hjærte- 
ligt  besvarede  sin  Mands  Haandtryk;  hun  viste  nu  ikke  mere 
noget  Spor  af  den  Uro,  som  havde  aabenbaret  sig  hos  hende, 

da   hun   var   alene    med  Datteren.     Gud  være  lovet,   jeg  be- 
* '  \  at  tro,  at  der  var  noget  galt  paa  Færde, 
diskede    nogle  Ord    til  sin  Hustru,    som  Fanny 
n  da  hun  syntes,  det  saa  ud  som  Faderen  ikke 
vlt,    begyndte    hun    at    fortælle    om   sine  egne 
er.     Efter    kun   halvt  at  have  laant  Øre  til  sin 
elling,  lukkede  han  hendes  Mund  med  et  Kys, 
den  velkomne  Bestilling    at  lave  et  lille  Trak- 
\  til  den  unge  Letsler,  og  siden  bringe  det  ned 
rhen  Holmer  nu  skyndte  sig,  for  at  faa  at  vide, 
masseret. 
2org? 
r.  Grosserer  —  hvor  Pokker  havde  han   gjort 

m  Fadene? 

fjorde  han  —  nej    han    fik  Lov  til  at  hænge  i 

nener  Du?     Gud  give,   at   jeg    en  Gang  kunde 
ng    hænge,    til    Tak    for   al    den  Ærgrelse  og 

gjort  mig  i  Nat. 

var   en  Nat    fuld  af  Æventyr  —  saa  det  for- 

adene,  min  Dreng,  Fadene? 
i  og  Karolus  ved  bedst,  hvor  de  nu  er  henne  i 
jeg  tror  nok,  at  de  er  paa  Vejen  til  et  Sted, 
m  skal  have  ondt  ved  at  snuse  dem  op.  Her 
gaaet  saaledes  til . . .  Og  medens  Grosserer 
t  oplivedes  mer  og  mere,  fortalte  Georg  nu 
en,  lige  fra  Begyndelsen  paa  Johannesskæret, 
\  egne  og  Karolus's  Bedrifter  her  paa  Strand, 
»gemytlige«  Samtaler,  der  havde  fundet  Sted, 
Gran,  hængende  fast  ved  Tovstumpen,  søgte  at 
il  at  iagttage  Menneskelighedens  Pligter  »efter 
om  Birkedommeren  siger.« 

vanskeligt  at  afgøre,  hvad  der  tilfredsstillede 
est,  enten  den  temmelig  sikre  Udsigt  til  at 
god  Behold,  eller  den  behagelige  Vished,  at 
ivde  maattet  bøde  saa  haardt  for  sin  Ufor- 
Under  mange  Udbrud  af  Henrykkelse,  eller 
Skadefryd,  lagde  han  uophørligt  Benene  over- 
il   i    Hænderne,    og    knipsede    med    Fingrene, 

medens  han  flere  Gange  lod  Georg  gentage,  hvad  Peter  Gran 
havde  sagt  og  gjort  under  den  mærkelige  Hængningsproces. 
Da  endelig  disse  overstrømmende  Glædesudbrud  havde  sat 
sig  noget,  var  hans  første  Tanke  paa  det  hjærteligste  at  takke 
Georg,  hvis  Snarraadighed  og  Mod  han  tilskrev  saavel  Red- 
ningen af  Kognaksfadene,  som  den  morsomme  Hævn. 

—  Aa,  det  er  ikke  noget  at  gøre  saa  meget  Stads  af, 
svarede  Georg  beskedent. 

—  Jo  min  Sjæl  vil  jeg  gøre  Dig  en  Tjeneste  igen,  min 
brave  Georg,  som  Tak  for  denne  Haandsrækning,  for  havde 
Du  ikke  mærket  Uraad,  og  taget  ham  ved  Næsen,  da  Du 
var  alene  med  ham  inde  i  Pakhuset,  saa  havde  Karolus  ikke 
faaet  Lejlighed  til  at  komme  bort.  Jeg  har  længe  set,  at 
Du  er  et  usædvanligt  dygtigt,  raskt  og  behjærtet  ungt 
Menneske,  og  ønsker  Du,  at  jeg  skal  skaffe  Dig  en  Plads 
enten  paa  et  Kontor  eller  et  Fartøj  —  men  mellem  os  sagt, 
synes  jeg  ikke  Du  skulde  opgive  Søen  —  saa  husk  paa,  at 
Niels  Holmer  ikke  har  nogen  daarlig  Hukommelse,  naar  det 
gælder  Venner,  som  har  gjort  ham  Tjenester. 

—  Jeg  hænger  nok  ved  Søen  i  Liv  og  Død,  mente  Georg. 
Og  det  kan  maaske  nok  hænde,  at  jeg  en  anden  Gang  taler 
med  Grossereren  om  Løftet.  Men  nu  vilde  jeg  gærne  have 
Lov  til  at  laane  den  lille  Baad,  for  det  er  vist  bedst  jeg  ser 
at  komme  afsted. 

—  Ikke  før  Du  har  faaet  lidt  Mad,  min  Dreng. 

—  Aa  ja,  det  kunde  maaske  smage  ganske  godt.  Og 
hvis  De  ikke  finder  mig  for  nærgaaende,  vilde  jeg  gærne 
bede  om  at  faa  at  vide,  hvor  Pokker  De  var  henne,  medens 
Karolus  og  jeg  ordnede  vore  Sager. 

—  Jo  ser  Du,  den  Karnalje  havde  forklædt  sneget  sig  ned 
i  Graaskærsbaaden,  medens  han  nok  saa  lumsk  lagde  Told- 
kutteren i  Skjul  under  Holmen.  Naa,  Maanen  var  nok  oppe, 
men  ikke  klar  nok  til  at  man  kunde  se  lige  igennem  Folk. 
Peter  Gran  stod  baglæns  i  Baaden  —  Broen  skygger  som 
Du  ved  —  og  jeg  var  dum  nok  til  at  tro,  at  det  var  Karolus. 
Den  Vildfarelse  fik  jeg  snart  opklaret,  og  saa  kan  Du  jo  nok 
forstaa,  at  jeg  vilde  gøre  op  med  ham  med  det  gode.  Men 
hele  Sagen  er,  at  den  Ræv  slikker  Fingrene  efter  »Fri- 
sejleren c.  Han  lod  som  om  han  vilde  gaa  ind  paa  at  tage 
Stikpenge,  indtil  han  fik  mig  narret  ned  i  Baaden  for  at  give 
Østerberg  nogle  Penge.     Men  hvad  tror  Du  saa  han  gjorde? 

—  jo  Du,  før  Fanden  kunde  have  faaet  Tid  til  at  snyde  sin 
Næse,  gav  han  Fartøjet  et  Spark,  som  de  andre  Skælmer 
ikke  var  sene  til  at  forstaa,  og  enten  jeg  nu  syntes  det 
smagte  sødt  eller  surt,  var  jeg  nødt  til  at  finde  mig  i  at  gøre 
en  Tur  ud  til  Toldkutteren. 

—  Sikken  fiffig  gammel  Ræv,  udbrød  Georg. 

—  Du  kan  tro,  jeg  var  ikke  i  godt  Humør,  men  forresten 
havde  jeg  det  ikke  saa  kedeligt  i  Ruffet,  hvor  jeg  ved  Under- 
søgelsen af  de  fire  Vandankere ,  og  ved  nogle  Ord  af  den 
dumme  Kron  let  kunde  slutte,  at  Karolus  havde  narret  Told- 
assistenten, og  den  Trøst  oplivede  mig  saa  meget,  at  jeg 
kunde  tage  min  sunde  Fornuft  fangen.  Efter  en  Times  Forløb 
aabnedes  Døren,  og  Peter  Gran  saa  rød  i  Ansigtet  som  en 
kogt  Hummer,  stak  Hovedet  ind.  —  Vejen  er  fri,  men  vi 
træffes  nok  en  anden  Gang  —  var  alt,  hvad  han  sagde.  Jeg 
stak  ham  et  Par  Brandere  ud,  som  slet  ikke  var  saa  daarlige, 
naar  jeg  selv  skal  sige  det.  Derpaa  gik  jeg  op,  Baaden  laa 
klar,  jeg  steg  ned  i  den,  efter  at  jeg  først  havde  kigget  efter 
Ankrene,  som  Østerberg  satte  ud  —  og  dermed  er  den  Hi- 
storie forbi. 

Da  dette  lille  Æventyr  imidlertid  ikke  forekom  Grosserer 
Holmer  halvt  saa  morsomt,  som  det  Georg  havde  fortalt, 
saa  syntes  han  heller  ikke  om,  at  denne  lo  lige  saa  meget  af 
det  ene  som  af  det  andet,  og  han  atbrød  derfor  Samtalen 
med  den  Bemærkning,  at  hans  Hustru  vilde  tale  med  ham, 
samt  at  Georg  gærne  kunde  tage  sig  en  lille  Lur  paa  Sofaen, 
medens  han  ventede  paa,  at  Fanny  skulde  komme  ind  med 
noget  varmt. 

Men  Fanny,  den  flinke  lille  Husmoder,  havde  for  meget 
tilovers  for  Georg  til  at  lade  ham  vente  længe.  Snart  stod 
et  lille  Bord  dækket,  og  ligeoverfor  Fanny  sad  Georg  spi- 
sende og  drikkende  af  Hj ærtens  Lyst.  Det  var  saa  uendelig 
behageligt,  efter  alle  disse  besværlige  natlige  Æventyr,  at 
kunne  sidde  rolig  og  varm  i  det  hyggelige  Kammer  ved  et 
godt  Maaltid,  og  ved  Siden  af  saadan  en  lille  munter  Vært- 
inde som  Fanny. 

I  nogen  Tid  gjorde  Grosserer  Holmer  dem  Selskab,  men 
efter  at  han  havde  gjort  sig  tilgode  med  det  lækreste,  som 
var  paa  Bordet,  rejste  han  sig  op,  idet  han  med  et  betyd- 
ningsfuldt Smil  overleverede  Fanny   en   Nøgle,    og   hviskede 

hende  i  Øret.  Hold  blot  godt  Hus,  husk  paa  Vinteren 
er  lang. 

Pigen  klappede  i  Hænderne  af  Glæde,  og  næppe  var 
Faderen  ude  af  Døren,  førend  Frøken  Fanny  trak  den  tre- 
benede Kontorstol  hen  til  et  stort  Skab  af  Valnøddetræ. 
Efterat  hun  var  kommet  op  paa  Stolen  ved  Hjælp  af  en 
Skammel,  kaldte  hun  paa  Georg,  og  bad  ham  om  at  holde 
Lyset. 

Begges  Øjne  tindrede  af  Henrykkelse,  da  Skabets  Hellig- 
domme afsløredes,  og  Hylderne  fremviste  de  dejligste  Rækker 
af  Citroner,  Appelsiner  og  Rainetter,  samt  Krukker  fyldte 
med  Druer,  Konfektrosiner  og  Figner. 

Hr.  Holmer,  som  var  en  af  de  Skærgaardskøbmænd,  der 
i  høj  Grad  besidder  den  Ævne,  bestandigt  at  gøre  sig  gæl- 
dende, havde  nylig  udviklet  dette  Talent  til  en  beundrings- 
værdig Højde,  da  Lykken  havde  forundt  ham  den  Fordel  at 
varetage  en  spansk  Brigs  Interesser.  De  Smaating  Skabet 
indeholdt  var,  som  han  selv  fortalte  sine  Venner,  en  For- 
æring fra  Kaptajnen,  som  var  glad  ved  at  kunne  vise  en  lille 
Opmærksomhed  for  al  den  Ulejlighed,  som  ikke  kunde  op- 
føres paa  Regnskabet. 

Til  en  Begyndelse  nøjedes  Fanny  og  Georg  med  at  se 
paa  alle  disse  liflige  og  duftende  Frugter.  Men  for  Georg 
var  det  ikke  det  mindst  fængslende  Syn  at  se  Fannys  sylfe- 
agtige Skikkelse,  medens  hun,  staaende  paa  Taaspidserne  og 
støttende  sig  paa  Hylden,  med  en  sprudlende  Livlighed  i 
Bevægelserne,  kastede  det  smukke  Hoved  fra  den  ene  Side 
til  den  anden,  og  skælmsk  betragtede  snart  de  smukke  Frugter 
og  snart  Georg,  som  stod  ved  Siden  af  hende  i  den  første 
Ungdomskraft,  og  holdt  Lyset  op,  lige  saa  meget  for  at  be- 
tragte Fannys  prægtige  Haarfletninger  (som  han  syntes  ud- 
mærket godt  om,  fordi  de  altid  mindede  ham  om  hans 
Moders  lyse  Lokker)  som  Valdnøddeskabets  lille  Paradis. 

—  Er  det  ikke  morsomt  Georg,  er  det  ikke  smukt? 

—  Jo  bevares,  men  jeg  ved  noget,  der  er  endnu 
smukkere. 

—  Hvad  da,  spurgte  Fanny  forundret,  for  hun  kunde 
vanskeligt  forestille  sig,  at  der  i  hele  Verden  kunde  findes 
noget  smukkere  eller  prægtigere  end  Faderens  store  Vald- 
nøddeskab,  hvilket  hun,  saa  langt  hun  kunde  huske  tilbage, 
altid  havde  betragtet  som  en  Helligdom,  til  hvilken  hun  kun 

fik  Adgang  i  store  Øjeblikke,  naar  hun  havde  været  usæd- 
vanlig artig,  thi  foruden  det  vel  assorterede  Lager,  som 
Skabet  nylig  havde  erholdt,  ejede  det  mange  andre  For- 
raad,  som  Fanny  nok  kendte;  hun  havde  mere  end  en 
Gang  faaet  Lov  til  at  fylde  sine  Forklædelommer  af  dets 
utallige  Skuffer. . .     Hvad  da  Georg?  gentog  hun. 

—  Du  er  selv  meget  smukkere,  Fanny.  Du  er  næsten 
lige  saa  smuk  som  min  Moder.  —  Dine  Kinder  er  rødere  end 
Æblerne,  og  Dine  Øjne  glinser  klarere  end  Druerne  der,  som 
Du  holder  imod  Lyset. 

Fanny  lo,  men  erklærede  med  det  samme,  at  enskønt 
hun  syntes,  at  Georg  ogsaa  var  ganske  smuk,  og  meget, 
meget  rar,  saa  kunde  hun  alligevel  ikke  sige  andet,  end  at 
Skabet  dog  var  det  allersmukkeste. 

Fanny  var  kun  11  Aar. 

Men  Georg  var  næsten  15.  Han  saa  ikke  ud  til  at  være 
aldeles  tilfreds  med  Svaret,  endskønt  han  lo  hjærteligt  af  det. 

Nu  opfordrede  Fanny  ham  til  at  holde  en  Serviet  frem. 
Og  efterat  hun  med  Ømhed  havde  skaffet  sig  Underretning 
om,  hvad  Georgs  Moder  syntes  bedst  om,  puttede  hun  gav- 
mildt noget  af  hver  Slags  i  den.  Efterat  Georg  var  bleven 
forsynet,  samlede  hun  sit  lille  Forklæde  sammen  med  den 
ene  Haand,  og  begyndte  at  tænke  paa  sig  selv  —  men  dog 
ret  sparsomt,  for  at  bøde  paa  den  Overflødighed,  hun  havde 
skænket  ham.  Fanny  var  forsigtig,  hun  vilde  ikke  holde 
saaledes  Hus,  at  hun  ikke  oftere  blev  betroet  Nøglen  til  det 
dejlige  Skab. 

Men  netop  som  de  var  allerbedst  beskæftigede  med  at 
pakke  ind  og  atter  ompakke  Georgs  Andel  i  en  lille  Kurv, 
traadte  Hr.  Holmer  ind  og  sagde,  at  det  begyndte  at  dages. 

Georg  sprang  op,  han  havde  jo  aldeles  glemt,  at  hans 
Forældre  kunde  være  urolige  for  ham,  hvis  Karolus  ikke  var 
kommet  tilbage. 

—  Farvel,  Hr.  Grosserer,  Farvel  søde  Fanny,  jeg  maa 
skynde  mig.  Og  med  Kurven  paa  Armen  stormede  han  ud, 
nedad  Trappen  til  Broen,  rev  Aarerne  ud  fra  deres  Gæmme- 
sted,  og  sad  snart  som  Enehersker  paa  den  endnu  sydende 
Vandmasse,  over  hvilken  Morgentaagen  hang  tung  som  et 
uigennemtrængeligt  Tæppe. 

Intet  Sejl  var  at  se,  intet  Aaretag  hørtes;  selv  Søfuglene 
var  draget  bort,  skræmmet  af  Elementernes  Kamp.     Alt  var 

skummelt,  tyst  og  stille,  og  alligevel  talte  en  mægtig  Aand 
ud  af  denne  Stilhed,  som  i  den  gryende  Morgen  forekom 
endnu  mere  uhyggelig.  Op  af  den  svindende  Taage  steg  lidt 
efter  lidt  baade  Land  og  Hav,  og  lod  Øjet  overskue  det 
Sorgespil,  som  man  Morgenen  efter  en  stormfuld  Nat  altid 
opdager  paa  den  øde  Strækning,  hvor  Striden  har  raset. 
Graagrøn  fraadede  Skummet  mod  de  nøgne  Klipper.  Stormen 
laa  lænket,  men  Havet  dirrede  endnu  af  indre  Oprør,  skønt 
det  blev  kærtegnet  af  Resterne  fra  splintrede  Fartøjer. 

Georg  sukkede.  Han  vidste  hvad  en  saadan  Aften  som 
denne  sidste  havde  at  betyde.  Men  med  en  øvet  Haand 
styrede  han  Baaden  ud  i  de  lange  Dønninger,  idet  han  med 
længselsfulde  Blikke  spejdede  efter  Gravenes  ensomme  Strand. 


Niende  Kapitel, 

Blandt  de  mange  Traade,  som  denne  Nat  spredtes  og  ud- 
spændtes omkring  en  lille  Strækning  af  den  bohuslånske 
Skærgaard,  var  der  en  der  laa  dybere,  og  naaede  længere 
end  alle  de  andre. 

Vi  behøver  næppe  at  sige,  at  denne  Traad  blev  spundet 
i  den  blide  Nikolines  Hjærte. 

Dette  varme  Hjærte,  som  allerede  for  længe  siden  havde 
ophørt  at  have  noget  Ønske  for  sig  selv,  levede  og  aandede 
blot  for  Manden  og  Sønnen,  men  jo  mere  varmt  det  slog  for 
begge  disse  Væsener,  desto  mere  bævede  det  ogsaa  for  alt 
onde,  der  kunde  tilstøde  dem. 

Oprørt  i  sit  inderste,  rystet  og  bedrøvet,  ude  af  Stand 
til  dog  at  fatte  den  rette  Sammenhæng  af  hvad  hun  havde 
hørt  og  set,  og  urolig  i  Spørgsmaal  om  Ret  og  Uret,  var 
den  stakkels  Nikoline  endelig  indslumret,  med  tusinde  for- 
vildede Tanker  i  sit  Hoved.  Men  da  Maanen  kastede  sin 
første  matte  Belysning  over  Genstandene,  vækkedes  hun  af 
en  Larm  paa  Broen.  Forvirret  for  hun  op,  og  erindrede  nu, 
at  hun  nylig  —  hun  troede  det  var  Drøm,  men  det  var 
Virkelighed  —  havde  hørt  Døren  til  det  hemmelighedsfulde 
Gæmmested  knirke.     Hun  havde  kun  en  Tanke:    ide  bringer 

de  farlige  Sager  bort  ved  Nattetide,  blot  Georg  ikke  er  med.« 
Let  listede  hun  sig  over  Gulvet  ind  i  sin  Mands  Værelse. 
Det  var  tomt. 

Nu  sidder  han  vist  igen  paa  Klippen  derude,  sukkede 
hun,  medens  hun,  staaende  ved  Døren  til  Georgs  Værelse, 
lyttede  for  at  høre  hans  Aandedræt,  thi  hvis  hun  fik  dette 
beroligende  Tegn,  som  overbeviste  hende  om,  at  han  var 
hjemme  i  Ro,  vilde  hun  ikke  for  aldrig  det  forstyrre  hans 
Søvn. 

Men  Nikoline  hørte  ingen  Lyd.  Hun  aabnede  derfor 
Døren  og  traadte  ind;  ak,  hendes  Anelse  blev  til  Vished. 
Georgs  Seng  havde  ikke  en  Gang  været  rørt,  og  han  selv 
fandtes  ikke  i  hele  Huset. 

—  De  er  maaske  ikke  taget  bort  endnu,  var  hendes 
første  Tanke.  Og  uden  at  betænke,  hvor  daarligt  hendes 
tynde  Dragt  stemte  overens  med  den  kolde  taagede  Nat, 
ilede  hun  ud  paa  Skæret,  og  kom  netop  tidsnok  til  at  se 
»Frisejleren«  forsvinde  bag  Odden. 

Paa  den  Klippeblok,  hvor  han  saa  mangen  en  Nat  havde 
tilbragt  de  lange  Timer,  sad  Letsler  med  Hovedet  begravet  i 
den  opslaaede  Frakkekrave.  Han  hørte  ikke  sin  Hustrus 
Skridt,  før  hun  grædende  klyngede  sig  til  ham,  og  med 
skælvende  Stemme  spurgte: 

—  Bernhard,  Bernhard,  hvorfor  giver  Du  Georg  Lov  til 
at  tage  Del  i  hvad  der  er  Uret?  er  han  ikke  tilbøjelig  nok 
til  ubetænksomme  og  forvovne  Handlinger,  uden  at . . . 

Nikoline  fik  ikke  udtalt.  Letsler  førte  hende  tilbage  til 
Kamret.  Han  talte  nu  om  Smugleriet,  og  fremstillede  det  i 
den  bedste  Belysning,  og  det  med  en  Færdighed  i  Sofismer, 
som  viste,  at  han  var  vant  til  at  berolige  sig  selv  med  saa- 
danne,  men  som  nu,  da  Nikolines  lyse  Forstand  havde  be- 
gyndt at  orientere  sig,  ikke  fik  Bugt  med  hendes  Betænke- 
ligheder. Hun  indsaa,  at  de  Forretninger,  hvortil  Georg  blev 
benyttet,  var  Brud  paa  Lovene  og  kunde  medføre  Straf,  og 
det  var  for  hende  en  Kilde  til  Fortvivlelse,  at  hendes  elskede 
Georg  blev  opmuntret  til  saadanne  Ting,  og  det  af  sin  egen 
Fader. 

Og  saa  i  en  Nat  som  denne.  Det  blæste  vel  ikke  mere 
saa  stærkt,  men  Søen  gik  højt  og  uroligt.  Orkanen  kunde 
komme  igen  hvad  Øjeblik  det  skulde  være,  og  for  Nikolines 
Øren  lød  det  som  om  den  rasede  endnu,  skønt  hendes  Mand 

uafbrudt  forsikrede  hende,  at  det  hun  hørte  kun  var  Drønet 
af  Brændingerne. 

I  feberagtig  Spænding  afventede  hun  »Frisejleren« s  Til- 
bagekomst. Hendes  Fantasi,  der  altid  var  parat  til  at  op- 
tænke Farer,  fik  god  Tid  til  at  gøre  Udflugter,  thi  Time  efter 
Time  gik,  uden  at  Baaden  kom  tilbage. 

Nu  blev  Letsler  ogsaa  urolig.  Karolus  kunde  og  burde 
have  været  hjemme  for  længe  siden,  det  var  sikkert,  at  han 
ikke  nølede  uden  Grund. 

—  Gaa,  gode  Berhard  og  se  efter,  bad  Nikoline  næsten 
hvert  Øjeblik.  Men  saa  snart  hun  blev  alene,  ønskede  hun 
ham  straks  tilbage  igen,  og  naar  han  saa  kom  tilbage  uden 
Trøst,  var  det  endnu  værre. 

Endelig  havde  Dagen  fortrængt  Nattens  mørke  Skygger, 
nu  var  det  afgjort,  at  det  ikke  stod  rigtigt  til,  og  Letsler 
kunde  ikke  tænke  sig  andet,  end  at  Assistenten  atter  havde 
truffet  »Frisejleren«  og  lagt  Beslag  paa  den. 

Men  da  Solen  endelig  lyste  op  mellem  de  mørke  Sky- 
toppe, saas  langt  borte  et  svævende  Punkt.  Det  kom  nær- 
mere, og  snart  styrtede  Letsler  hæftigt  ind,  med  Kikkerten  i 
Haanden,  og  omfavnede  Nikoline  paa  en  Maade,  som  alt  for 
tydeligt  røbede,  hvad  han  selv  havde  lidt  og  fortiet. 

—  Store  Gud,  udbrød  hun,  hun  som  saa  godt  forstod  og 
besvarede  dette  stormende  Hj ærtes  Slag,  han  er  her  —  Georg, 
mit  Barn  er  her. 

Og  ved  den  højtelskede  Søns  Tilbagekomst  strømmede 
paa  det  fattige  Johannesskær,  en  Perledug  saa  rig  og  varm, 
at  en  Rose,  en  Mage  til  den  ensomme  Tidsel,  havde  kunnet 
fremspire  deraf.  Krampagtigt  trykkede  Nikoline  den  ømme 
og  kærlige  Yngling  til  sit  Bryst.  Georg  syntes,  at  hans 
Hjærte  vilde  briste  af  Anger  og  Sorg,  fordi  han  i  en  rolig 
Nydelse  paa  Strand,  havde  kunnet  glemme,  at  den  elskede 
Moder  vaagede  derhjemme  i  Bekymring. 

Kærtegnende  lod  Nikoline  sin  Haand  glide  gennem  Georgs, 
af  den  anstrængende  Roning,  fugtige  Lokker,  og  forsikrede 
ham,  ikke  en,  men  mange  Gange,  at  nu  var  alt  godt,  al  Uro 
glemt.  Tilgivende  og  fuldt  af  Fred  var  ogsaa  det  Blik,  hvor- 
med hun  saa  sin  Mand  i  Øjet,  hvor  en  Bøn  om  Tilgivelse 
stod  ligesaa  tydeligt  at  læse,  som  det  hellige  Løfte,  at  Georg 
ikke  oftere  vilde  faa  Lov  til  at  være  med  til  saadanne  Fore- 
tagender som  i  denne  Nat. 

imme  Løfte  gjorde  Georg  ogsaa  sig  selv,    da  den 
ler  i  kærlige  Ord  udviklede  sin  Sorg  over  at  vide, 
Yndling  betragtede  ulovlige  Handlinger  uden  Afsky, 
som  tidligere  havde  elsket  denne  Ulovlighed,    var 
d  at  hade  den,  hvor  morsom  den  end  var. 
iu  blev  Uroen  flyttet  over  til  Fader  Elias'  Stue. 
en    denne    eller    den    næste    Dag,    eller  den  næste 
nindste  Glimt  af  >Frisejleren«.       Stormen  var  der- 
net  med  ny  Kraft,    og    regerede  værre  end  i  selve 
ten. 
Æalene    tørrede   Øjnene   i  Tavshed,    men    unge  Jo- 

sin  Sorg  genlyde  blandt  Klipperne,  hvor  hun  i 
i  løb  frem  og  tilbage,  op  og  ned,  uden  at  finde  et 
o. 

r  Dig  dog  ikke  saaledes  Sorgen  i  Vold,  mit  Barn, 
gamle  Elias,  men  tag  imod  Ræson,  og  vær  ikke 
iftig.      Stol    Du    paa    en    gammel    Sømands    Ord. 

sluppet  bort  paa  en  anden  Maade  end  ved  at  gaa 
for  skønt  han  er  min  Søn,  maa  jeg  dog  sige,  at 
[iver  Peter  Gran  noget  efter  i  Underfundighed,  han 
cke  vove  sig  hjem  for  Toldkutteren. 
;  ved  meget  godt,  svarede  Johanne  med  en  vis 
al  sin  Bedrøvelse,  at  Karolus  ikke  bryder  sig  noge£ 
Gran,  nej,  der  er  noget  andet,  der  binder.  Og  nu 
lun  igen  at  græde. 

rx  Dig  en  Smule,  unge  Kvinde,  og  frist  ikke  Gud 
?læben,  sagde  Elias  i  en  bebrejdende  Tone. 
a,  men  hvor  tror  I  da  han  kan  være,  Fa'rj* 
t  ved  Gud  og  Vorherre,  men  da  han  er  en  for- 
p,  og  har,  som  jeg  hører,  lagt  sig  efter  Smugleri, 
an  ikke  har  lært  af  sin  Fader,  det  kan  Du  være 
—  saa  har  han  vel,    kan  jeg  begribe,    lagt   til  ved 

Plads,  hvor  han  har  faaet  Varerne  opbevaret, 
in  ogsaa  er  blevet  drevet  bort  af  Stormen,  men 
•e  er  det  ikke,  det  mærker  jeg  paa  mig  selv. 
s  »Frisejlerenc  hverken  spurgtes  paa  Land  eller 
var  forsvunden  med  baade  Folk  og  Fragt,  holdt 
en  skarpt  Udkig  paa  sin  Plads  udenfor  Strand, 
>m  en  længselsfuld  Elsker,  der  venter  paa  sin 
>  Tilbagekomst.  Og  Peter  Grans  Taalmodighed 
meget  mindre  trættes,  som  han  jo  ikke  alene  skulde 

hævne  de  store  Forurettelser,  Kardus'  dristige  Uforskammet- 
heder havde  tilføjet  ham,  men  ogsaa  en  derpaa  følgende  fuld- 
stændig mislykket  Husundersøgelse  hos  Grosserer  Holmer, 
hvilken  var  blevet  foretaget  paa  Grund  af  en  hemmelig  An- 
givelse om,  at.  det  tidligere  omtalte  Stykgods,  som  Peter  Gran 
havde  troet  var  bleven  gæmt  udenfor  hans  Distrikt,  skulde 
være  blevet  indsmuglet  ved  høj  lys  Dag.  Der  var  talt  meget 
om  denne  Undersøgelse,  hvorved  Peter  Gran  var  fremtraadt 
i  sin  Embedspligts  hele  højtidelige  Værdighed,  fulgt  af  begge 
sine  Skygger,  Østerberg  og  Kron,  og  selv  Grosserer  Holmer 
paastod  leende,  at  en  saadanlver  og  Udholdenhed,  som  Peter 
Gran  ved  denne  Lejlighed  havde  lagt  for  Dagen,  nok  havde 
fortjent  en  større  Belønning  end  en  lang  Næse. 

En  Uge  var  nu  gaaet  Maanen  var  i  sidste  Kvarter,  og 
ikke  en  eneste  Stjærne  oplyste   de   mørke  Efteraars  Nætter. 

Peter  Gran  var  endnu  lige  udholdende  i  sine  Anstræn- 
gelser,  han  var  ikke  den  Mand,  der  af  Mangel  paa  Bekvemme- 
lighed og  Hvile  lod  sig  hindre  i  sine  Foretagender.  Nu  havde 
han  imidlertid  forandret  sine  Operationer,  forsaavidt  som  han 
ofte  lod  som  om  han  forlod  Egnen,  men  han  kom  ligesaa  ofte 
uformodet  tilbage. 

Medens  han  tilbragte  Tiden  saaledes,  hændte  det  en  Aften, 
at  netop  som  Toldkutteren  vendte  Næsen  imod  Strand \  for 
som  sædvanligt  at  holde  Vagt,  gled  en  i  disse  Egne  velbe- 
kendt Baad  frem  mellem  et  Par  store  Klipper,  og  landede 
ved   Gravene. 

Der  inde  i  Stuen  sad  Moder  Malene,  og  vædede  med 
hede  Taarer  Traaden,  som  hun  spandt  til  Fa'rs  Næt.  Alt 
Haab  var  nu,  til  Trods  for  Far's  Forestillinger,  begyndt  at 
svinde;  rejste  Georg  ikke  hver  Dag  baade  paakryds  og  paa- 
tværs,  men  forgæves,  »Frisejleren«  var  og  blev  som  blæst  bort. 
Men  Mo'r  Malene  havde  et  roligt  og  taalmodigt  Sind.  Hun 
klagede  ikke,  Taarerne  faldt  i  Stilhed. 

Den  gamle  Elias,  som  sad  paa  Kanten  af  Skorstenen  og 
tilskar  Aaretolde,  betragtede  af  og  til  sin  unge  Svigerdatter, 
som  ikke  var  i  Stand  til  at  forslaa  Tiden  ved  nogetsomhelt 
Arbejde,  men  vandrede  frem  og  tilbage  paa  Gulvet,  vridende 
sine  Hænder.  Endnu  vilde  Elias  ikke  tilstaa,  hvor  ilde  det 
var  bevendt  med  hans  eget  Mod,  men  for  sig  selv  maatte 
han  bekende,  at  det  var  meget  ringe. 

Pludseligt   fløj    som    en  elektrisk  Gnist   gennem  alle  tre 

7 

Medlemmer  af  den  lille  Familje;   det  tog  et  velbekendt  Tag 
i  Døren,  og  i  næste  Øjeblik  stod  Karolus  foran  dem. 

—  Jøsses,  Karolus,  er  det  Dig? 

Johanne  fik  det  første  Favntag,  Mo'r  og  Fa'r  det  andet. 

—  Sæt  noget  Mad  frem,  var  Karolus'  første  Ord,  I  kan 
nok  se  paa  mig  og  det  Spøgelse  der  —  han  pegede  paa 
lange  Jans  bedrøvelige  Figur  —  at  vi  trænger  til  at  faa  noget 
i  Livet,  inden  vi  faar  Mundlæderet  paa  Gang.  Og  glem  ikke 
en  ærlig  Snaps  lille  Johanne. 

Prisende  Gud  i  Stilhed  tav  alle  med  Spørgsmaal  og  Efter- 
forskninger til  Karolus  og  Matrosen  havde  stillet  deres  umaa- 
delige  Appetit.  Men  da  Karolus  havde  skudt  det  tomme 
Fad  bort  og  med  foldede  Hænder  sagt  sit  »Gud  ske  Tak 
for  Mad  og  Drikke«  vendte  han  sig  om  til  Faderen,  hvis 
Øjne  med  dyb  Deltagelse  havde  fulgt  den  forvovne  Søns 
mindste  Bevægelser,  og  af  den  Glubskhed,  hvormed  denne 
forsynede  sig,  sluttede  Elias  at  han  havde  døjet  ondt  i  mere 
end  en  Henseende. 

—  Fa'r  sagde  Karolus  og  rakte  sin  store  Haand  hen 
over  Bordet,  jeg  kan  se  paa  Jer  at  I  vil  ha'e  mig  til  at  gi'e 
et  Løfte,  og  Moder  og  stakkels  lille  Johanne  vil  nok  h^e 
det  samme,  og  derfor  siger  jeg,  at  saasandt  jeg  hedder  Ka- 
rolus Eliasson,  og  ærligt  vil  bevare  det  Navn  til  min  Død, 
skal  I  faa  det  Løfte  af  mig.  Men  det  staar  jeg  ved,  —  og 
det  skal  hverken  Præster  eller  Profeter,  eller  Toldsnoge  eller 
kongelige  Forordninger,  rakte  de  endogsaa  herfra  og  til  Eng- 
land —  indbilde  mig,  at  jeg  ikke  er  lige  saa  hæderlig  Karl, 
fordi  jeg  en  Gang  imellem  har  leget  Blindebuk  med  Told- 
kutteren, for  det  var  jeg  fristet  til  at  gøre  om  igen,  hvis  jeg 
var  alene.  Men  hør  nu  paa,  Fa'r,  at  jeg  højtideligt  lover  at 
blive  en  riel  og  stadig  Mand.  For  ser  Du,  naar  man  rigtigt 
vejer  Fortjenesten,  mod  Ansvaret  og  Besværet,  saa  slaar  det 
knapt  nok  til,  og  derfor  gi'r  jeg  Fanden  i  det  altsammen. 

Ved  Slutning  af  denne  Forklaring,  rejste  Karolus  sig  op, 
og  tog  hjærteligt  den  ene  efter  den  anden  i  Haanden.  Men 
da  han  derpaa  hævede  Johannes  taarevædede  Ansigt  imod 
Lyset,  og  rigtig  betragtede  hvad  disse  otte  Dage  havde  for- 
aarsaget,  tillagde  han  med  blidere  Stemme:  —  Jeg  skal  betro 
Dig,  min  lille  Øjesten,  at  jeg  har  haft  lige  som  lidt  Samvittig- 
hedsnag, fordi  jeg  gjorde  Jer  herhjemme  bedrøvede.  Men 
Guds  Død  og  Pine,    naar   man  en  Gang   har  faaet  Fanden  i 

Baaden,  maa  man  ogsaa  bringe  ham  i  Land  igen,  og  det 
var  ingen  let  Sag.  Peter  Gran  jagede  mig  som  en  vild  Fugl 
tilbage  i  Reden,  saasnart  jeg  stak  Næbet  ud. 

—  Hvordan  gik  det  da  til,  spurgte  Johanne,  paa  hvis 
Kinder  Glæden  atter  havde  kastet  friske  Roser.  De  siger  at 
han  har  ligget  udenfor  Strand,  saa  tro  som  en  Lænkehund. 

Ja  netop.  Forstaar  Du  nu  ikke,  at  saasnart  »Frisejleren« 
stak  Næsen  frem  og  kiggede  sig  omkring,  vips  maatte  den 
trække  sig  tilbage,  da  det  første  vi  fik  Øje  paa,  altid  var 
Toldkutteren. 

—  Men  hvor  Pokker  opholdt  Du  Dig  hele  Tiden  Karolus  ? 
Og  Fa'r  og  Mo'r  lyttede  tilligemed  Johanne. 

—  Aa  jo,  jeg  har  en  lille  Ven  i  Sydost,  naa,  naa,  min 
søde  Johanne,  tag  Øjnene  til  Dig  Du,  man  kan  ha'e  andre 
Venner  i  Verden  end  Kvindfolk,  som  for  Eksempel  en  ærlig 
Jættegryde,  hvor  man  baade  kan  koge  sin  Fisk,  og  i  Nøds- 
tilfælde gæmme  lidt  Smaating.  Men  her  kunde  Jættegryderne 
ikke  have  forslaaet  stort,  jeg  kender  en  Hule,  ligemeget  hvor, 
hvor  man  kan  gæmme  en  Mængde  Fragtgods.  Jeg  tænkte 
vel  lidt  paa  at  lade  Kognaksfadene  blive  liggende  der  til 
bedre  Tider,  men  saa  .syntes  jeg,  at  det  harmede  mig  og  for- 
bitrede mit  Sind,  at  jeg  skulde  give  fortabt  for  saadan  en 
gammel  Toldsnog,  og  da  jeg  derfor  saa,  at  han  var  stridig, 
og  ikke  vilde  forlade  Grosserer  Holmers  Strand,  saa  svor  jeg 
paa  —  det  var  vel  en  taabelig  Ed,  men  da  jeg  havde  svoret, 
saa  maatte  jeg  ogsaa  holde  den  —  at  selv  om  jeg  skulde 
ligge  der  til  Dommedag,  saa  vilde  jeg  have  Fadene  paa  deres 
rette  Plads,  inden  jeg  tog  Afsked  med  dem. 

—  Naa,  spurgte  de  alle  tre  med  spændt  Forventning, 
da  Karolus  gjorde  et  Ophold. 

—  Jo,  endelig  kom  Peter  Gran  i  Tanker  om,  at  en  saa 
snu  Karl  som  han,  nok  kunde  spille  et  finere  Spil.  Han  rejste 
sin  Vej  om  Dagen,  men  kom  i  al  Stilhed  tilbage  om  Aftenen, 
for  at  nappe  »Frisejleren«,  som  han  trcede  vilde  vove  sig  ud. 
Men  » Frisej lerenc  var  klogere  end  som  saa,  han  vilde  spille 
Peter  Gran  et  ligesaa  fint  Puds  igen.  Naa,  jeg  laa  paa  Udkig 
baade  tidlig  og  silde,  og  just  som  Toldkutteren  i  Morges 
begav  sig  ud  for  at  fiske  efter  en  anden  Guldfisk,  som  den 
gamle  paa  min  Anvisning  havde  faaet  Færten  af,  men  som 
jeg  aldrig  tror  han  faar  fat  paa  —  tilføjede  Karolus  med  et 
selvtilfreds  Smil  —  bumsl  tog  jeg  (det  havde  jeg  nu  bestemt 

længe  forud)  Risødrengenes  Jolle,  for  hvis  jeg  havde  taget 
i  Frisejleren« ,  vilde  Peter  Gran  have  kendt  den  bare  paa 
Lugten,  om  han  saa  havde  været  nok  saa  langt  borte.  Jeg- 
satte  af  nok  saa  frækt,  akkurat  som  om  jeg  rejste  i  lovligt 
Ærinde,  og  med  nogle  Pund  Tang  over  Fadene,  det  var  midt 
paa  Formiddagen,  og  da  Lykken  staar  den  kække  bi,  kom 
jeg  ogsaa  lykkelig  til  Stedet,  men  Holmer  havde  nær  faaet 
et  Slagtilfælde  af  Skræk,  da  jeg  kom  farende  og  forlangte 
at  komme  til  at  aflevere  Fadene.  —  Din  Galning,  Du  gør 
mig  ulykkelig,  raabte  han,  men  jeg  satte  Mod  i  Karlen. 
Fadene  blev  i  en  Fart  gæmt  i  Kælderen,  hvor  hverken  han 
eller  nogen  kristelig  Sjæl  finder  dem.  Og  da  nu  Arbejdet 
godt  og  vel  var  endt  (det  hele  stod  paa  i  otte  Minutter) 
vendte  jeg  tilbage  til  mit  gamle  Skjulested,  gik  ombord  paa 
♦Frisejleren«,  og  holdt  mig  parat  til,  saasnart  Toldkutteren 
om  Eftermiddagen  begav  sig  paa  Vej  mod  Strand,  da  at 
passe  paa  og  kile  forbi.  Eftersom  jeg  havde  gjort  mange 
Omveje  og  Krinkelkroge  siden  den  Nat  vi  skiltes  ad,  vilde 
jeg  ikke  have,  at  han  skulde  vide,  hvorfra  jeg  kom,  eller 
hvad  ondt  jeg  havde  døjet,  naar  vi  manglede  baade  Proviant 
og  Brændevin,  og  det  bedste  og  morsomste,  som  nu  kunde 
hænde  mig  var,  hvis  jeg  fik  at  høre,  at  han  laa  der  endnu 
en  Tid  og  ventede  paa  »Frisejleren«. 

Men  dette  Haab  blev  skuffet. 

Karolus  Hjemkomst  rygtedes  snart,  og  Peter  Gran  som 
aldrig  havde  anet,  at  der  kunde  findes  saa  megen  Frækhed 
i  en  menneskelig  Krop,  var  nærved  at  blive  alvorlig  syg  af 
det  svære  Stød,  han  fik,  da  Rygtet  om  den  kække  Smuglers 
Besøg  paa  Strand,  kom  ham  for  Øre. 

Der  blev  naturligvis  anstillet  en  ny  Husundersøgelse,  der 
var  ligesaa  frugtesløs  som  den  første,  for  der  fandtes  ikke 
hos  nogen  anden  Købmand  saa  gode  Gæmmesteder,  som  hos 
Grosserer  Holmer.  Vi  vil  ikke  tale  om  de  Følelser,  som 
Peter  Gran  vendte  hjem  med,  efter  at  have  spildt  en  hel 
Uge;  hele  hans  Udbytte  var  en  grundig  Forkølelse,  som  i 
lang  Tid  hindrede  ham  i  at  passe  sin  Tjeneste  saa  godt  som 
ellers. 

Mat  og  slappet  laa  den  ellers  saa  livlige  Toldkutter,  som 
alle  Tider  var  vant  til  baade  om  Natten  og  Dagen  at  danse 
»høje  Bjærge  og   dybe  Dale  over  Skageraks  Bølger«  —  der 

laa  den  nu  og  drømte  om  gamle  Bedrifter,  medens  dens  store 
Befalingsmand  drømte  om  en  Hævn,  som  aldrig  blev  fuldbyrdet, 
thi  efter  den  sidste  Jagthistorie  lod  Karolus  sig  ikke  mere 
lokke  indenfor  Skudvidde. 


Tiende  Kapitel. 

Uroens  Dage  var  rullede  hen  over  Gravene  uden  at  efter- 
lade noget  synderligt  Spor. 

Mændene  sad  roligt  ved  deres  Vinterarbejde,  Kvinderne 
ved  deres  Rok. 

Letsler  støttede  nu,  som  før,  grublende  sit  Hoved  imod 
Haanden.  Georg  læste  af  al  Kraft,  og  Nikoline,  Johannes- 
skærets gode  Engel,  som  ved  sin  Kærlighed,  sin  Blidhed  og 
sin  Fred,  sammenholdt  alle  stridige  Elementer  i  sit  lille  Rige 
—  hun,  den  gode  Kvinde,  sad  nu,  ligesom  før,  ved  sit  lille 
Arbejdsbord  og  lod  sit  Blik  svæve  op  til  Blomsternes  Hjem- 
stavn, gennem  Kristi-Bloddraabens  afbladede  Grene.  Men 
derefter  saa  hun  paa  Georg  og  paa  sin  Favorit,  norske  Fanny, 
som  flagrede  frem  og  tilbage,  og  plukkede  Korn  af  hendes 
Haand,  satte  sig  paa  hendes  Skulder,  og  hakkede  i  hendes 
Haar.  Og  Nikoline  lo,  medens  Georg  var  henrykt  og  glad 
og  hele  Tiden  sagde,  at  til  Foraaret  skulde  han  bede  den 
anden  Fanny,  den  lille  smukke  Fanny  paa  Strand,  om  at 
komme  og  besøge  hans  elskede  Moder. 

•Men  naar  Nikoline  var  alene,  kom  der  intet  Smil  over 
hendes  Læber,  men  der  faldt  ofte  en  Taare  paa  det  Arbejde, 
hun  syede  paa,  til  Manden  eller  Sønnen. 

Fra  den  ulykkelige  Nat,  da  hun  —  uden  at  tænke  paa 
sit  svage,  allerede  tidligere  undergravede  Helbred  —  stod 
ude  paa  Johannesskæret,  og  lod  den  kolde  Vind  gennemisne 
sine  Lemmer,  medens  Angsten  og  den  febrilske  Spænding 
brændte  i  hendes  Indre,  fra  denne  Nat  mærkede  -Nikoline 
Døden  i  sit  Hjærte.  Denne  Tilfældighed  havde  dog  kun 
fremskyndet  Udviklingen   af  et  for  længe  siden  nedlagt  Frø. 

Selve  Døden  havde  intet  afskrækkende  for  hende,  med 
salig  Henrykkelse  vilde  hun,    der  havde  været   saa  længe  og 

saa  haardt  prøvet  have  hengivet  sig  til  Tanken  paa  denne 
Ven,  hvis  hun  ikke  bestandigt  pintes  ved  Tanken  om  deres 
Skæbne,  som  blev  tilbage. 

Saa  undsigeligt  fast  Nikolines  Hjærte  end  var  bundet  ved 
Georg,  saa  hun  alligevel,  —  med  Tanken  paa  den  nære 
Skilsmisse  —  mindre  smærteligt  paa  ham,  som  nu  først  skulde 
ud  i  Verden  og  prøve  sin  Lykke,  end  paa  Letsler,  der  stedse 
blev  mer  og  mere  formørket  i  Sindet,  og  som  saa  skulde 
blive  alene  tilbage  i  dette  ensomme,  øde,  selvvalgte  Hjem. 
Hun  følte  uden  Bitterhed,  at  Georg  lidt  efter  lidt  vilde  glemme 
Sorgen,  og  tilsidst  kun,  i  en  blid  vemodig  Erindring,  i  stille 
Længsel,  men  uden  Sorg,  genkalde  sig  Billedet  af  en  Moder 
som  han  tilbad.  Letsler  derimod,  det  følte  hun  med  Sorg, 
vilde  aldrig  mere  blive  trøstet;  for  ham  havde  hun  væretalt, 
uden  hende  havde  han  intet  mere,  han  brød  sig  om  at 
leve  for. 

Og  det  var  denne,  paa  sikre  Grunde  byggede  Overbevis- 
ning, som  var  Skyld  i  at  Nikoline  gyste  for  det  Øjeblik,  da 
hans  Øjne  endelig  skulde  aabnes  for  den  Sorg,  der  ventede 
ham.  Hun  formaaede  ikke  selv  at  begynde  paa  nogen  Sam- 
tale i  et  saa  sørgeligt  Anliggende. 

Hun  forberedte  derimod  Georg.  Hun  gjorde  sig  Umage  for 
at  styrke  og  berige  hans  Sjælekræfter,  for  at  de  ikke  skulde 
svigte  ham  i  Sorgens  og  Farens  Øjeblik.  I  de  Timer,  de 
var  alene  med  hinanden,  afmalede  hun  ham  Livets  Forvildelser 
med  deres  afskrækkende  Følger,  med  saa  stærke  Farver  og 
saa  glødende  Ord,  at  Georg  i  stum  Forbavselse  saa,  hvorledes 
hans  stille  og  blide  Moder,  lige  for  hans  Øjne  forvandledes 
til  en  stærk  og  kraftig  Aand,  som  tillidsfuldt  oplyste,  ad- 
varede og  ledede  ham. 

Disse  hemmelighedsfulde  og  alvorlige  Samtaler  uddøde 
aldrig  af  Georgs  Erindring,  men  først  længe  efter,  da  hun, 
som  havde  oplivet  og  vedligeholdt  dem,  kun  i  hans  Fantasi 
omsvævede  ham  som  en  advarende  Engel,  først  da  stod  disse 
Samtaler  fuldkomment  tydelige  for  hans  Sjæl,  da  fattede  han 
klart  hendes  dunkle  Meninger,  hendes  Uro,  hendes  hensyns- 
fulde Bestræbelser  for,  ved  at  afsløre  mangen  Fristelse,  at 
hærde  og  forud  lutre  ham. 

Solen  havde  allerede  smæltet  de  kolde  Driver,  som  Vin- 
teren havde   lagt  omkring  Johannesskærets  Fod,   da  Lettsler, 

ligesom  vaagnende  af  en  lang  Dvale,  saa  paa  sin  Hustru  med 
Blikke,  der  udtrykte  en  frygtelig  Angst. 

Nikoline  undgik  hans  Blikke,  thi  hun  kunde  ikke  se  dem 
fæstet  saa  forskende  paa  sig,  uden  at  føle  Trang  til  at  græde, 
og  hun  vilde  saa  gærne  vise  sig  stærk. 

Da  Letsler  en  Gang  var  faldet  paa  denne  forfærdelige 
Tanke,  som  næsten  syntes  at  opsluge  alle  andre,  henfaldt 
han  i  et  Hypokondri,  mere  fortærende  end  de  Kvaler,  som 
allerede  tidligere  pinte  ham.  Han  talte  ikke  om  sine  Følelser, 
han  hverken  priste  eller  anklagede  Skæbnen  for  Haardhed, 
han  tav,  men  i  denne  Tavshed  laa  en  ubeskrivelig  Uhygge. 
Og  hans  afmagrede  Ansigt  og  krumbøjede  Skikkelse  forraadte 
Kraftløshed,  Strid  og  hvileløs  Uro. 

Efter  at  Georg  længe  havde  undret  sig  baade  over  Fader 
•og  Moder,  undret  sig  over,  at  de,  som  saa  utallige  Gange 
havde  talt  med  hinanden  uden  Ord,  men  kun  gennem  Blikke, 
nu,  ligesom  efter  Overenskomst,  ligesom  om  de  havde  en 
hemmelig  Forbrydelse  paa  Hjærtet,  saa  til  Siden,  saasnart  deres 
Øjne  tilfældigvis  mødtes. 

Georg  begyndte  tilsidst  ogsaa  ligesom  at  mærke  en  Døds- 
angst gennemfare  sig. 

Men  han  hverken  vilde  forstaa,  eller  forstod  den  Sorg, 
som  uden  Haab  eller  Trøst  gnaver  paa  sig  selv. 

I  vild  Fortvivlelse  sank  han  ned  for  den  elskede  Moders 
Fødder. 

—  Sig  at  jeg  tager  fejl,  jeg  ber  Dig  Mo'r  sig  det  — 
eller  sig  mig  Sandheden,  bad  han  i  grænseløs  Forvirring. 

—  Georgf  min  Søn,  stammede  den  overraskede  Moder. 
Hun  kunde  ikke  sige  mere,  men  hun  lagde  sin  Kind  imod 
Georgs  Hoved,  og  kyssede  hans  Pande. 

—  Du  skal  altsaa  dø,  hulkede  Ynglingen,  dø,  inden  jeg 
fik  Dig  flyttet  bort  fra  denne  fattige  Klippe,  inden  Du  fik 
at  se,  jeg  var  blevet  en  Mand.  Men  saa  vil  jeg  ikke  arbejde 
mere,  ikke  leve  mere,  det  er  for  Dig,  Mo'r,  jeg  vilde  arbejde 
her  i  Verden;  naar  Du  dør,  vil  jeg  ogsaa  dø. 

—  Vær  for  Guds  Skyld  ikke  saa  hæftig  Georg,  Du  gør 
mig  bange.  Du  faar  mig  til  at  tro,  at  alt,  hvad  jeg  har  sagt 
til  Dig  i  denne  Vinter,  har  været  forgæves.  Du  vil  altsaa 
ikke  modarbejde  Dit  hæftige  Sind,  det  lidenskabelige  og  ure- 
gerlige i  Dine  Følelser. 

—  Og  Du  forkølede  Dig  den  Nat,   da  jeg  i  vildt  Over- 

mod  glemte  alle  Dine  Bønner,  da  jeg  herinde  listede  mig 
omkring  paa  Taaspidserne,  for  at  Du  ikke  skulde  vaagne  og 
se,  hvor  ulykkelig  jeg  var,  og  alligevel  kunde  jeg  more  mig 
derude,  medens  Du  paadrog  Dig  Døden  herhjemme. 

—  Nej  det  skete  ikke  den  Gang,  mit  Barn,  tro  blot  ikke 
det,  pin  Dig  ikke  mere  end  Du  behøver,  min  stakkels,  elskede 
Georg,  Du  faar  Sorg  nok  endda.  Længe,  længe  før,  medens 
vi  boede  i  Norge,  ja  langt  tidligere  (Du  kan  ikke  huske  det), 
da  vi  henslæbte  vore  Dage  i  den  gamle  Rede,  hvor  jeg  sav- 
nede baade  Luft  og  Bevægelse,  og  hvor  jeg  aldrig  saa  Guds 
blaa  Himmel,  uden  naar  jeg  kunde  stjæle  mig  til  at  kigge 
gennem  Lugerne,  den  Gang,  Georg,  brast  mit  Hjærte,  og  kun 
ved  Guds  underfulde  Naade  har  jeg  faaet  Lov  til  at  blive 
saa  længe  hos  Eder  —  men,  hys,  jeg  synes  jeg  hører  Din 
Fader  komme. 

—  Nej,  der  er  ingen,  sagde  Georg.  Altsaa,  den  Gang 
begyndte  Du  allerede  at  dø.  Jeg  er  vel  endnu  for  ung  til 
at  spørge,  men  jeg  er  endda  ikke  saa  ung  af  Forstand,  og 
kan  vel  Du,  elskede  Moder,  have  Hjærte  til  at  gaa  fra  mig, 
uden  at  fortælle  mig,  alt  hvad  Du  har  lidt.  Jeg  ved,  skønt 
jeg  aldrig  har  sagt  det  før  nu,  at  Du  har  lidt  meget,  og  jeg 
vil  ønske,  ja,  det  vil  jeg  (ved  disse  Ord  overfor  en  dyb  Rødme 
Georgs  Kinder,  og  klare  Taarer  hang  i  de  lange  mørke  Øjen- 
haar),  at  Dine  Taarer,  Mo'r,  ikke  brænder  paa  nogens 
Hjærte. 

—  Jeg  har  aldrig,  Georg  (dette  siger  jeg  alvorligt,  og 
Du  ved,  at  jeg  ikke  vilde  kunne  sige  en  Usandhed)  jeg  har 
aldrig  grædt  Angerens  Taarer.  Men,  mit  Barn,  jeg  har  heller 
ikke  haft  Del  i  den  Hemmelighed,  som  fortærer  Din  Faders 
Liv,  aldrig  har  han  ladet  mig  ane  den,  og  hvormange  Gange 
jeg  end  har  klaget  over,  at  han  var  nødt  til  at  tie  (jeg  tror 
ikke  det  har  vårret  Mangel  paa  Tillid  til  mig),  saa  takker  jeg 
nu  Gud  for  det.  Thi  min  Uvidenhed  derom,  sparer  mig  for 
den  Smærte,  jeg  vilde  have  følt,  hvis  jeg  skulde  have  afslaæt 
Dig  en  Bøn. 

Georg  svarede  kun  med  Taarer,  og  hyssede  sin  Moders 
Haand. 

Nikoline  vedblev: 

—  Det  har  været  urigtigt,  barnagtigt  og  ufornuftigt  af 
mig  at  plage  Din  Fader  med  Bønner,  som  han  ikke  har 
kunnet  opfylde.   Jeg  elskede  ham  jo,  og  hvad  mere  behøvede 

jeg  saa  at  vide,  end  at  han  var  ulykkelig  og  trængte  til  min 
Kærlighed. 

—  Var  Fader  da  allerede  saaledes,  den  Gang  Du  giftede 
Dig  med  ham  Mo'r? 

Han  var  meget  værre,  da  Skæbnen,  eller  jeg  vil  hellere 
sige  Guds  Forsyn,  førte  os  sammen.  Jeg  stod  fattig,  ensom 
og  hjælpeløs  i  Verden.  Med  stærk  Magt  droges  jeg  til  den 
mørke,  indesluttede  Mand,  som  syntes  at  lide  saa  meget,  og 
mit  Hjærte  følte  den  største  Salighed  ved  Haabet  om  at 
kunne  trøste  ham  og,  saa  vidt  jeg  formaaede,  forsone  ham 
med  sig  selv. 

—  Og  Dit  eget  Liv  var  altid  sørgeligt,  eller  har  Du 
nogensinde  haft  Glæder,  Mo'r? 

—  Hvor  kan  Du  spørge  saaledes,  Georg.  Jeg  havde  jo 
min  Kærlighed  og  den  salige  Bevidsthed  om,  at  jeg  udgjorde 
min  Mands  eneste  Lykke,  jeg  var  det  Baand,  som  igen  knyt- 
tede ham  til  Livet,  og  senere  gav  Himlen  mig  den  højeste 
Lykke,  da  den  skænkede  mig  Dig,  mit  Barn. 

—  Ak,  Moder,  sagde  Georg  med  et  bittert  Suk,  hvis  Du 
vidste  hvor  det  nu  bedrøver  mig,  at  jeg  ofte  har  gjort  Dig 
Sorg  i  Stedet  for  Glæde. 

—  Men  aldrig  med  Forsæt,  dertil  elskede  Du  mig  altfor 
højt,  og  hvad  Du  som  Dreng  har  syndet  af  barnligt  Overmod 
og  Forvovenhed,  det  skal  Du  oprette  som  Yngling  og  Mand, 
ved  at  lægge  et  stærkere  Baand  paa  Din  Vilje,  og  Dine 
Følelser.  Du  er  opvokset  frit,  men  den  modnende  Forstand, 
og  Mindet  om  mig  skal  hjælpe  Dig  til  at  tøjle  det  brusende 
Blod. 

—  Ja,  sagde  Georg  heftigt,  og  hældede  sit  Hoved  til 
Moderens  Bryst,  Mindet  om  Dig  skal  holde  mig  tilbage,  selv 
om  jeg  var  paa  Vejen  til  at  begaa  en  virkelig  Forbrydelse. 
Ofte  kommer  det  vilde  Sind  op  i  mig,  men  lad  det  komme, 
jeg  har  lovet  Dig  at  beherske  det.  Og  det  skal  jeg,  for  hvis 
Gud  tager  Dig  fra  mig,  saa  tror  jeg,  at  Du  i  Stedet  for 
svæver  usynlig  omkring  mig  og  ser  og  mærker  alt  hvad  jeg 
foretager  mig,  ja,  maaske  alt  hvad  jeg  tænker  —  tror  Du 
ikke  Mo'r? 

—  Hvis  vi  vovede  at  antage,  at  denne  skønne  Ævne  var 
os  givet,  da  —  men  Du  maa  ikke  hengive  Dig  til  saa  farlige 
Betragtninger,  de  er  ikke  nyttige,  de  forvilder  Sindet,  og 
sætter  vor  Fantasi  i  for  stor  Bevægelse.  Tænk  Dig  hellere, 
at  Du  vil  kunne  gaa  frem   ad   den  rette  Vej,   ved  Hjælp  af 

de  svage  Raad  og  Lærdomme,  jeg  har  givet  Dig,  medens 
jeg  levede,  ved  Din  egen  urokkelige  Viljekraft,  og  fremfor 
alt  ved  en  fast  Fortrøstning  til  Gud,  og  hengiv  Dig  aldrig 
tankeløst  eller  svagt  til  Lidenskabens  Forvildelser  og  Til- 
lokkelser. 

Efter  saadanne  Samtaler  som  denne,  kom  der  altid  en 
Mathed  over  Nikoline,  som  smærtede  Georg  for  meget  til, 
at  han  turde  forny  disse  Samtaler  for  ofte. 

Han  sørgede  og  græd  nu  ogsaa  i  Stilhed,  og  skønt  der 
hidtil  ikke  havde  hersket  noget  fortroligt  Forhold  mellem 
ham  og  Faderen,  droges  Georg  nu  ofte  til  denne,  naar  han 
saa  ham  i  stum  Fortvivlelse,  men  stærk  i  sin  Sorg,  og  kun 
ved  Blikke  forraade  den  Smærte,  som  aldrig  forlod  ham. 

Da  Letsler  mærkede,  at  Georg  af  sig  selv,  drevet  af  en 
indre  Længsel,  nærmede  sig  ham  og  saa  paa  ham,  som  om 
han  vilde  sige:.  »Lider  jeg  ikke  lige  saa  meget  som  Du,  lad 
vore  Hjærter  ligge  aabne  for  hinanden«,  da  fløj  der  et  Lys- 
glimt over  hans  Ansigt,  han  kunde  udstrække  sin  Haand 
imod  Sønnen,  og  give  ham  Plads^red  Siden  af  sig  paa  Klippe- 
blokken. 

Men  aabnede  Georg  Læberne,  for  at  gøre  en  Begyndelse 
med  denne  Fortrolighed,  blev  Letsler  usigelig  angst,  for  at 
Georg  skulde  komme  med  Spørgsmaal,  der  fordrede  Svar, 
thi  dette  Svar  vilde  jo  afsløre  den  Sandhed,  der  —  skønt 
fuldkommen  klar  for  hans  Sjæl  —  dog  aldrig  var  blevet  be- 
kræftet af  Ordenens  Vægt. 

Smærten  i  det  unge  Bryst  længes  efter  at  udgyde  sig, 
smægter  *  efter  den  Lykke,  der  ligger  i  selve  Meddelelsen. 
Den  Smærte  derimod,  som  sætter  Tornekransen  paa  et  langt 
Livs  Kampe  og  Lidelser,  trækker  sig  helst  tilbage  inden  for 
det  trange  Rum,  hvortil  intet  fremmed  Blik  trænger,  og  gyser 
ved  den  blotte  Tanke  om,  at  de  Sorger  og  Kvaler,  der  hidtil 
har  været  deres  egne,  en  Gang  vil  røbes  for  andre,  og  altsaa 
ikke  længer  forblive  en  Hemmelighed. 

Ude  af  Stand  til  at  fatte  en  saadan  Følelse,  trak  Georg 
sig  nu  ogsaa  tilbage,  og  disse  Øjeblikke,  der  egnede  sig  saa 
godt  til  at  føre  Faderens  og  Sønnens  Hjærter  sammen,  blev 
frugtesløse. 

Nikoline,  som  med  stor  Glæde  havde  bemærket  Georgs 
Forsøg,  saa  undertiden  mildt  bebrejdende  paa  sin  Mand. 
Han  forstod  hende,  men  formaaede  ikke  at  handle  andlerledes. 

Da  Vandet  blev  aabent,  og  »Frisejleren«  atter  rustede 
sig  til  at  pløje  de  salte  Bølger,  blev  Kalorus  meget  forundret 
ved  at  se  Georg  saa  ligegyldig  og  udeltagende,  men  han 
blev  endnu  mere  forundret,  da  Georg  bestemt  forklarede,  at 
det  var  hans  Beslutning,  ikke  at  forlade  Johannesskæret  i  dette 
Foraar,  ja,  maaske  ikke  hele  Sommeren. 

—  Hvad  Fanden  vil  Du  saa  tage  Dig  for,  spurgte  Karo- 
lus,  som  netop  med  Længsel  havde  afventet  denne  Tid,  fordi 
han  troede,  at  Georgs  stille  Sorg  vilde  finde  en  helbredende 
Adspredelse  i  de  Sysselsættelser,  han  elskede  saa  højt. 

—  Jeg  vil  —  ja  Gud  ved  hvad  jeg  vil,  svarede  Georg 
med  et  kvalt  Suk.  Men  det  ved  jeg,  at  jeg  vil  ikke  gøre 
Moder  en  eneste  Sorg  i  dette  Foraar,  hun  skal  ikke  mere 
græde  af  Uro,  og  længselsfuldt  se  efter  ham,  som  hun  tænker 
saa  meget  paa;  jeg  bliver  hjemme  Karolus. 

Og  hvor  belønnende  var  ikke  det  Udtryk,  Georg  læste 
i  sin  ømme  Moders  Ansigt,  da  han  sagde  hende,  at  »Frisej- 
leren« denne  Gang  maatte  sejle  uden  ham. 

—  Blot  Du  ikke  kommer  til  at  længes  for  meget  efter 
Søen,  som  Du  holder  saameget  af,  mit  elskede  Barn. 

—  Der  er  ingen  Ting  paa  Jorden,  jeg  holder  mere  a£ 
end  af  Dig  Moder,  og  ingen  Ting  i  Verden  vilde  mere  skaffe 
mig  nogen  Glæde,  hvis  jeg  skulde  forlade  Dig  nu,  da  Du  er 
saa  svag. 

Og  >  Frisejleren«  rejste  uden  Georg. 

Nu  grønnedes  atter  Kristibloddraaben,  og  slyngede  sine 
friske  Stængler  gennem  Vedbendens  løvrige  Hvælving,  og 
Nikolines  lille  Fugl  gyngede  fra  Gren  til  Gren,  og  opsendte 
de  skønneste  Sange,  medens  hun  selv  med  det  blege,  fine 
Ansigt,  ombølget  af  det  gyldne  Haar,  sad  foran  Vinduet  som 
en  levende  Forklaring  af  den  skønne  Forestilling,  at  Engelen 
stundom  ved  Slutningen  af  et  rent  og  ædelt  Menneskes  Liv, 
aabenbarer  sig  i  de  jordiske  Former,  og  breder  sine  glinsende 
Vinger  over  hele  dette  Menneskes  Væsen. 

Her  bebudedes  Foraarets  Komme  ikke  af  den  herlige 
Duft  fra  Løvtræernes  ny  Knopper,  og  halvt  udsprungne  Blom- 
ster, men  det  hørtes  og  føltes  dog  i  alt.  Mørkeblaa,  med 
smaa  sølvkransede  Toppe,  dansede  Bølgerne  spøgende  omkring 
Johannesskæret,  smægtende  løftede  Tidselen  sin  Krone  mod 
Solen,  for  af  dens  Straaler  at  laane  en  Purpurkant  til  sine 
lysegrønne  Blade,  medens  de  hvide  Terner  muntert  svingede 

sig  gennem  Rummet,  og  de  hvert  Øjeblik  forbisejlende  Baade 
forkyndte,  at  Havet  var  opvaagnet  til  ny  Virksomhed. 

I  de  stille  Aftentimer  roede  Georg  sin  elskede  Moder 
over  til  en  lille  Holm,  hvor  han,  for  at  glæde  hende,  havde 
opført  en  Grotte,  hvis  tvende  Vægge  Naturen  havde  dannet 
af  en  stor  Granitblok ;  den  tredje  havde  han  lavet  af  Sten  og 
Siv,  og  foran  den  fjerde,  som  dannede  Indgangen,  flagrede 
mellem  to  Stænger,  et  Forhæng  af  Flagdug,  som  Georg  altid 
bragte  med,  naar  han  førte  den  inderlig  taknemlige  Moder 
til  dette  lille  Fristed. 

Hvor  salig  var  ikke  den  Følelse,  der  fremkaldte  Taarer 
i  Nikolines  Øjne,  naar  hun,  ved  hvert  nyt  Besøg,  ogsaa  her 
fandt  ny  Beviser  paa  Georgs  aldrig  hvilende  Omhu.  Snart 
havde  han  tidligere  paa  Dagen  været  ude  med  en  Stol  og 
en  Skammel,  snart  med  et  Bord,  hvor  alle  de  dejlige  For- 
friskninger, som  han  hentede  hos  Grosserer  Holmers,  var 
opstillet  i  pyntelig  Orden,  snart  havde  han  anskaffet  en  Bog, 
snart  en  Urtepotte,  altid  hilstes  hun  af  noget,  som  hun  ikke 
havde  anet. 

En  Dag  havde  Georg  dog  en  endnu  bedre  Overraskelse 
i  Beredskab. 

Da  Nikoline  ved  hans  Haand  traadte  ind  i  Grotten,  op- 
dagede hun  et  af  de  smukkeste  Barnehoveder,  og  en  smuk 
og  glad  lille  Skabning  —  den  lille  Fanny  stod  og  nejede 
ved  Indgangen,  medens  hun  med  Haanden  holdt  fast  paa 
Forklædet,  i  hvilken  hun  havde  sine  medbragte  Gaver. 

—  Aa,  det  er  Fanny,  udbrød  Nikoline  glad  overrasket, 
og  betaget  ved  Synet  af  den  unge  Piges  rene  Skønhed,  hvori 
hele  Udtrykket  af  barnlig  Friskhed  blandedes  med  en  ædel 
og  mild  Fasthed. 

—  Ja,  smukke,  gode  Frue,  jeg  er  Fanny.  Den  venlige 
Pige  nejede  endnu  en  Gang,  og  fremtog  derpaa  af  Forklædet 
alt  det,  hun  havde  medbragt,  og  lagde  det  paa  Bordet  foran 
Nikoline;  iblandt  disse  dejlige  Sager  var  der  to  duftende 
Hyasinter,  som  var  afskaaret  ved  Roden. 

Nikoline  kyssede  med  Ømhed  Fannys  Pande,  og  saa 
kærlighedsfuldt  paa  hendes  gode  og  livlige  Iver. 

—  Hvorledes  er  Du  kommet  hertil  saa  alene,  min  lille? 
spurgte  hun. 

—  Aa,  jeg  havde  nok  kunnet  ro  alene,  skønt  maaske 
ikke  fuldt  saa  langt,  svarede  Fanny   med   en  lidt  stolt  Mine, 

men  Lods-Pernille  har  hjulpet  mig  idag,   og  nu  er  hun  rejst 
over  til  Gravene  i  et  Ærinde  for  Moder. 

—  Og  i  Morges,  tilføjede  Georg,  i  hvis  Øjne  Glæden 
straalede,  var  jeg  ovre  paa  Strand,  og  bad  Fanny  og  hendes 
Moder  om,   at  Fanny  maatte  faa  Lov  til  at  komme  herover. 

—  Og  hvis  det  gik  an,  sagde  Fanny  med  en  Undseelse, 
der  klædte  hende  uendelig  godt,  saa  kunde  jeg  vist  ogsaa 
ro  til  Johannesskæret,  jeg  har  flere  Blomster  hjemme.  Hun 
kastede  et  hurtigt  Blik  paa  Nikoline. 

—  Tak  Du  søde  gode  Barn,  paa  Johannesskæret  er  der 
dog  alt  for  øde,  svarede  Nikoline,  som  ugærne  vilde  afslaa 
den  Bøn,  som  saa  tydeligt  kunde  læses  i  Fannys  Øjne.  Men 
paa  Johannesskæret  var  der  jo  en,  som  ikke  taalte  Synet  af 
et  fremmed  Væsen,  selv  om  det  ogsaa  kun  var  et  Barn. 

Georg  sagde  trøstende  til  Fanny: 

—  En  Gang  med  Tiden  skal  Du  alligevel  nok  komme 
til  Johannesskæret,  Fader  behøver  kun  at  se  Dig,  for  at  ønske 
at  Du  altid  kunde  være  hos  ham. 

Fanny  lo  og  nikkede  til  Georg.  Men  i  Nikolines  Øjne 
glimtede  en  Taare ;  mange  vemodige  Billeder  fra  hendes  egen 
hensvundne  Barndom  foresvævede  hendes  Erindring,  da  hun 
betragtede  begge  disse  unge,  smukke  Væsener,  for  hvem 
Livet  maaske  en  Dag  vilde  faa  lige  saa  mange,  om  end 
andre  Slags  Torne  end  dem,  hun  havde  vandret  over. 

Dog,  denne  Aften  paa  Georgs  Holm  var  den  saligste  og 
skønneste,  Nikoline  havde  oplevet  i  lang  Tid.  Hun  havde 
endnu  en  Gang  set  glade  Ansigter,    og   hørt  friske  Stemmer. 

Men  snart  ophørte  ogsaa  disse  smaa  Udflugter. 

Lænket  til  Sofaen  i  det  stille  Kammer,  ventede  Nikoline 
med  stille  Resignation  den  sidste  Aften. 

Hun  havde  endnu  ikke  haft  Styrke  nok  til  at  tale  med 
sin  Mand.  Hver  Gang,  hun  forsøgte  at  opløfte  sit  Blik  til 
ham,  gyste  hun  tilbage  for  den  mørke,  fortærende  Glød,  der 
brændte  i  hans  Øjne.  Hendes  Hjærte  følte  de  utallige  Beviser 
paa  hans  Ømhed,  det  Savn  af  Hvile,  han  paalagde  sig  selv, 
for  at  holde  hende  med  Selskab  i  de  lange  trættende  Nætter, 
men  hvor  helligt,  hvor  varmt  Forholdet  end  var  imellem  dem, 
afværgede  de  alligevel  begge  det  afgørende  Øjeblik. 

Det  kom  dog. 

Det  var  en  stille  Julinat.  Gennem  det  halvaabne  Vindue 
strømmede  Søluften  ind,  og  en  bleg  Maanestraale,  som  havde 

banet  sig  Vej  gennem  den  tætte  Løvhvælving,  faldt  paa 
Nikolines  liljehvide  Ansigt,  der  halvt  hvilede  ved  Letslers 
Bryst  Hun  laa  paa  Sofaen.  Han  sad  ved  Siden  af  hende, 
med  sin  ene  Arm  om  hendes  Liv,  og  med  sine  Hænder  om- 
sluttende hendes. 

Det  var  saa  stille  baade  ude  og  inde,  kun  hørtes  nu  og 
da  en  sagte  skvulpende  Lyd  fra  Vandet,  som  rullede  ind 
mellem  Stenene. 

Langt  og  skødesløst  faldt  Letslers  graanede  Haar  om- 
kring hans  indfaldne  Kinder,  paa  Panden  laa  en  tung  Sky, 
og  hans  Blik  hvilede,  med  et  usigeligt  Udtryk  af  brændende 
Kærlighed,  paa  hende,  som  halvslumrede  i  hans  Favn. 

Da  fløj  en  heftig  Sitren  gennem  Nikolines  Lemmer,  der 
var  noget  der  vækkede  hende,  en  varm  Draabe  brændte  paa 
hendes  Hals,  det  var  en  Taare  fra  Letslers  Øje. 

I  seksten  Aar  havde  hun  været  forenet  med  denne  Mand, 
men  hun  havde  aldrig  før  set  ham  græde.  Hun  rejste  sig 
op,  hun  betragtede  ham,  men  forstummede  ved  hvad  hun 
saa,  det  var  ikke  den  kolde,  uhyggelige  Fortvivlelse,  hun  var 
blevet  vant  til,  det  var  en  tavs,  uhørt  Dødskval,  som  arbejdede 
gennem  Legeme  og  Sjæl. 

—  Bernhard,  min  dyrebare,  elskede  Bernhard,  tal  til  mig, 
bad  hun  i  en  dybt  bevæget  Tone.    O,  elskede,  tal,  tal  I 

—  Nikoline.  Han  trykkede  hende  fastere  til  sit  Bryst, 
han  græd  heftigt,  en  Taarestrøm  vædede  hendes  Hals  og 
Kinder. 

Nu  kunde  hun  svare  ham,  ogsaa  hun  udgød  Taarer. 
Efter   nogle  Øjeblikkes  Forløb    sagde   han   sagte   under 
krampagtige  Afbrydelser: 

—  Kunde  Ord  forklare,  hvad  en  saa  ødelagt  Sjæl  som 
min  lider,  naar  den  Skabning  som  udgør  hele  dens  Liv  for- 
svinder, forsvinder  for  aldrig  mere  at  vende  tilbage. 

Nikoline  trykkede  haardt  den  elskede  Mands  Haand,  men 
hun  vovede  ikke  at  forsøge  at  tale  om  Trøst. 

—  Ved  Du,  at  Du  skal  dø,  spurgte  han  med  en  Stemme, 
som  det  er  umuligt  at  beskrive. 

—  Ja,  hviskede  hun. 

—  Og  Du  er 

—  Beredt,  min  elskede,  Guds  Vilje  ske. 

—  Men  Du  gaar  ikke  gærne  bort  —  sig  nej,  sig  nej. 
Hvis  Du  kunde,   vilde  Du   blive  hos   den    stakkels  ensomme, 

hvis  eneste  Sol  opstiger  fra  Dit  Blik,  hvis  eneste  Glæde  ligger 
paa  Dine  Læber. 

—  Hvis  det  var  Guds  Vilje,  o,  hvor  gærne  skulde  jeg 
da  ikke  trofast  have  blevet  hos  Dig.  Vi  maa  dog  være  taal- 
modige  nu,  da  han  har  besluttet  det  anderledes.  Jeg  har 
elsket  meget,  jeg  har  været  elsket  som  faa  har  været  det, 
jeg  har  kendt  det  højeste,  det  skønneste  i  Livet. 

—  Og  det  bitreste  for  Dig,  Du  stakkels  Kvinde,  er,  at 
have  været  bundet  til  en  Skabning,  som  bestandig  blev  Dig 
en  uløst  Gaade,  og  som  ikke  en  Gang  nu;  da  Døden  breder 
sin  Fred  over  Din  Sjæl,  vover  at  afsløre  de  Kvaler,  som 
brænder  i  hans  Hjærte,  og  som  i  denne  Time  brænder  endnu 
mere  end  nogensinde.  O,  Nikoline,  min  ømme  tilbedte  Hustru, 
min  største  Forbrydelse  var  alligevel,  at  jeg  knyttede  Dit 
uskyldige  Hjærte  til  mit  brødefulde. 

—  Tal  ikke  saaledes,  min  egen  Bernhard  —  skønt  jeg 
allerede  for  længe  siden  har  opgivet  Haabet  om  at  faa  Lov 
til  at  dele  Din  lange  bitre  Smærte  —  kan  det  dog  maaske 
være,  da  Du  nu  ved,  at  jeg  ikke  spørger  Dig  af  barnlig  Nys- 
gærrighed,  at  den  Lykke  skulde  være  mig  beredt,  efter  min 
ringe  Ævne  at  faa  Lov  til  at  trøste  og  lindre  Dig.  Jeg 
spørger  Dig  endnu  en  Gang  med  hele  det  inderlige  Alvor 
hos  den,  som  snart  ikke  mere  formaar  at  gøre  noget  Spørgs- 
maal,  vil  det  det  ikke  være  godt  og  beroligende  for  Dig  at 
tænke  paa,  at  Du  og  jeg  i  alle  Ting  har  været  et?  Nu  kan 
jeg  taale  at  høre  alt,  for  jeg  er  stærk,  stærk  i  Ønsket  om 
at  overbevise  Dig  om,  hvor  uendelig  stor  Guds  Naade  er. 

—  Selv  den  Trøst,  at  Du  med  Din  Kærlighed  kunde 
gyde  et  Glimt  af  Ro  i  min  Sjæl,  selv  den  Trøst  maa  jeg 
nægte  mig.  Mit  Hjærte  længes  efter  at  kunne  aabne  alle  sine 
Saar  for  Dig,  men  min  Kærlighed  holder  mig  tilbage,  den 
har  Medlidenhed  med  Dig.  Tro,  min  elskede,  hvad  jeg  i 
dette  Øjeblik  forsikrer  Dig,  at  jeg  var  helt  og  holdent  uvær- 
dig til  den  trofaste  Ømhed,  som  Du  ødsler  paa  mig,  hvis 
jeg  lagde  denne  Byrde  paa  Dig.  Nej  lad  det  blive  som  det 
hidtil  har  været;  i  alt  skønt  og  rent  mødtes  vore  Længsler 
og  Tanker  altid  —  nu  maa  der  heller  intet  andet  lægge  sig 
imellem  dem. 

—  Saa  behold  da  denne  Hemmelighed,  Bernhard.  Men 
lad  mig  gøre  Dig  endnu  et  Spørgsmaal.  Skal  denne  Dit 
Livs  Plage  dø  med  Dig,  skal  Georg  ikke  lære  den  at  kende? 

Tro  Du  kun,  hvad  jeg  nu  siger,  han  er  stærk  og  kraftig,  han 
er  i  Stand  til  at  hjælpe  Dig  at  bære  den  Byrde,  som  var  for 
tung  for  mig.  Han  bliver  den  ømmeste  Søn  og  Ven,  naar 
jeg  ikke  mere  kan  udfylde  min  Plads. 

—  Ja,  Georg  skal  en  Dag  faa  alt  at  vide,  det  lover  jeg 
Dig  helligt.  Og  se  nu  ikke  mere  med  Uro  paa  Fader  og 
Søn,  de  vil  først  fuldtud  forstaa  hinanden,  naar  de  gribes  af 
en  og  samme  Sorg. 

—  Og  han  bliver  Din  Trøst. 

—  Ingen  skal,  ingen  kan  trøste  mig;  min  Sorg  er  for 
stor  til  Trøst.  Georg  maa  ud  i  Verden,  for  ham  er  Johannes- 
skæret for  lille,  men  for  mig  er  her  Plads  nok.  Jeg  vil  leve 
alene  med. mine  Minder,  og  hvis  jeg  nogensinde  kommer  til 
at  føle  den  mindste  Smule  Fred,  saa  bliver  det  kun  ved 
Tanken  om,  at  enhver  svindende  Dag  forkorter  den  lange 
Skærsild,  som  jeg  maa  kalde  Liv. 

—  Hvem  ved,  hvor  længe  det  varer  inden  vi  atter  bliver 
forenede. 

—  Det  bliver  ikke  saasnart,  min  elskede  Nikoline,  jeg  er 
langt  fra  færdig  endnu.  Først  naar  jeg  bliver  fuldstændig 
overladt  til  mig  selv,  naar  ingen  levende  Skabning  lytter  til 
min  Klage  her  paa  denne  Klippe,  først  da  begynder  den 
rigtige  Kamp. .  .Men  naar  den  er  til  Ende,  saa  vil  jeg  anraabe 
Dig  om,  i  Din  Himmel  at  bede  for  min  Forløsning. 

Nikolines  Hoved  sank  atter  mod  den  elskede  Mands 
Bryst.  Hendes  Sukke  besvarede  hans  Hjærtes  stormende 
Slag.  Ingen  af  dem  talte  mere,  men  i  deres  Øjne  læste  man 
Lidelser,  dybere  end  Læberne  kunde  udtrykke. 

Og  Maanen,  Maanen  som  havde  set  paa  saa  mange 
Kvaler  i  Verden,  saa  mildt  ned  paa  de  to  Stakler,  og  tillod 
sine  smukke  Straaler  at  flætte  sig  til  en  Krans,  som  glimrende 
slyngede  sig  om  de  to  Ægtefællers  Tindinger.  Og  de  saa 
op  til  Maanen,  som  nu  sad  midt  paa  Ruden  —  skulde  den 
ikke  lyse  for  Sjælen  paa  dens  højtidelige  Rejse  fra  Tiden  til 
Evigheden. 

Fra  og  med  denne  Nat  opfyldtes  de  tre  Mennesker,  som 
levede  paa  denne  øde  Klippe,  af  en  dyb  og  salig  Tillid. 

Georg  vidste  ikke,  hvorledes  det  var  gaaet  til,  men  han 
behøvede  ikke  mere  at  flygte  for  Faderen,  og  denne  flygtede 
heller  ikke  for  ham;  de  var  stadigt  sammen  alle  tre,  og  for- 
beredte sig  i  Stilhed.    Selv  om  Letsler  en  Gang  imellem  for- 

svandt  til  de  mørke  Huler,  for  at  skjule  sig  for  alles  Blikke, 
kunde  han  dog  hurtigt  beherske  de  stærke  Udbrud,  og  roli- 
gere vende  tilbage  til  den  elskede. 

Engleren,  mild  og  fordringsløs,  kun  for  svag  for  denne 
Verden,  var  Nikoline  svævet  bort  fra  denne  Jord,  hvis  Smærter 
vel  havde  lagt  et  tungt  Baand  paa  hendes  Liv,  men  dog  kun 
let  berørt  hendes  ydre  Skønhed  og  hendes  barnefromme 
Sjæl. 

Naar  og  hvorledes  hun  gik  bort,  behøver  vi  ikke  at  for- 
tælle. Stille  løftede  Engelen  sine  Vinger  og  udbredte  dem 
beskyttende  over  de  to  elskede,  som  lodes  tilbage  i  haabløs  Sorg 
paa  det  øde  Skær  i  Havet. 


Uger  og  Maaneder  laa  nu  imellem  den  første  kølige 
Efteraarsdag,  og  den  smilende  Sommermorgen,  paa  hvilken 
Nikolines  Aand  svang  sig  op  til  Hjemmet.  Kristiblods- 
<lraabens  Blade  var  for  længe  siden  gulnede,  og  faldet  ned 
paa  Vedbendens  halvvisnede  Grene.  Men  Fader  og  Søn  havde 
ikke  talt  Dagene,  de  havde  heller  ikke  bemærket,  hvorledes 
Efteraaret  kom  og  bredte  Kulde  over  Hav  og  Land,  de  sad 
tavse,  og  saa  snart  paa  hverandre,  snart  op  imod  den  blaa 
Himmel  hvor  hun  boede. 

Sjældent  kom  der  et  Ord  over  deres  Læber,  men  i  hver 
Bevægelse  var  der  en  veltalende  Meddelelse.  Naar  deres 
Ojne  mødtes  paa  Tilbagevejen  fra  hendes  Hjem,  nikkede  de 
til  hverandre,  og  denne  Samtale  var  tilstrækkelig,  var  alt 
hvad  de  behøvede. 

En  lang  og  stræng  Vinter  lagde  dette  Aar  høje  Snedriver 
omkring  Johannesskæret;  det  lille  Hus  i  Klippens  Rævne,  var 
næppe  synligt. 

Men  indenfor,  ved  den  faldende  Askedynge,  sad  tvende 
Skikkelser,  som  kun  lidt  brød  sig  om  Kulden  og  Snedriverne. 

For  at  forsøge  paa  at  dræbe  de  uendeligt  lange  Timer, 
og  at  opfylde  et  Løfte,  han  havde  givet  sin  elskede  Ægte- 
fælle, greb  Letsler  Pennen,  men  hver  Linje,  han  nedskrev, 
blottede  paa  en  forfærdelig  Maade  alle  de  Saar,  som  blødte 
i  hans  Sjæl.    Selv  om  denne  Virksomhed  tildels  lettede  Savnet 

og  Smærten  over  Nikolines  Bortgang,  saa  gav  den  derimod 
saa  meget  mere  Næring  til  den  gamle  Sorg,  og  blev  en 
Tortur,  som  han  alligevel  paalagde  sig  som  en  Slags  Bod. 

Georg,  som  led  saa  inderligt  med  Faderen,  vovede  dog 
ikke  at  gøre  ham  noget  Spørgsmaal  om  denne  Sag,  og  tillod 
sig  næppe  nok  at  se  paa  ham  i  de  Timer,  han  sad  ved 
Skrivebordet.  Men  han  anede  dog,  at  disse  Blade  en  Gang 
skulde  tilhøre  ham,  og  give  haiti  Oplysning  om  det  tunge 
Kors,  som  tyngede  Faderens  Liv. 

I  denne  Vinter  forberedtes  Georg  til  Konfirmationen,  og 
med  saa  dybe  og  hellige  Længsler,  som  kan  brænde  i  en 
Ynglings  Bryst,  ventede  han  paa  den  Time,  som  skulde  invie 
ham  til  Livets  Prøvelse. 

Han  kunde  ikke  skjule  for  sig  selv,  at  det  undertiden 
forekom  ham,  som  om  Faderen  hemmelig  ønskede,  at  den 
Tid  snart  maatte  komme,  da  han  kunde  faa  Lov  til  at  leve 
fuldstændigt  alene  paa  Johannesskæret,  men  langt  fra  at  føle 
sig  saaret  af  denne  en  sønderslidt  Sjæls  kvalfulde  Længsel, 
søgte  han  paa  enhver  mulig  Maade,  at  ordne  deres  fælles 
Samliv  saaledes,  at  Faderen  ikke  mærkede,  at  der  laa  en 
Hindring  paa  hans  Vej. 


Tredje  Afsnit 
Skibsdrengen  og  Kommandørkaptejnen. 


Ellevte  Kapitel. 

Hvem  der  en  Eftermiddag  i  Avgust  Maaned  i  Aaret  18 — 
stod  paa  Frederiksværns  Strandbred,  nød  der  et  af  de  skøn- 
neste Skuespil,  som  kan  fryde  Øjet,  nemlig  et  stort  Orlogs- 
skib, som  løb  ind  i  Havnen  for  fulde  Sejl  og  kastede  Anker. 

Fantasiens  Flugt,  Øjeblikkets  Nydelse,  kommer  ikke  af 
den  Skrigen,  Støj  og  Larm,  som  i  Almindelighed  følger  med 
saadanne  Manøvrer  paa  Koffardiskibene. 

Et  lille  Stød  i  en  Pibe,  og  det  majestætiske  Fartøj   gør 

en  lang,  cirkelformet  Svingning  —  endnu  et  Stød,  og  den 
uhyre  Mængde  Sejl  forandrer  Stilling  som  ved  et  Trylleslag, 
atter  et  Stød  og  Sejlene  forsvinder,  nogle  fires  necf,  andre 
opgives.  En  Gang  imellem  vedbliver  disse  smaa  hyggelige 
Sted,  og  tilsidst  falder  det  umaadelig  svære  Anker  ned  paa 
Bunden.  Livlige  og  hurtige  Skikkelser  begynder  nu  at  kravle 
rundtomkring  i  Takkelagen,  og  snart  er  der  ikke  andet  tilbage 
af  Fartøjets  Rigning  end  et  Skelet,  men  et  skønt  og  symme- 
trisk Skelet.  Maaske  kan  dets  største  Skønhed  dog  ikke 
fattes  saa  klart  af  nogen,  som  af  den  gamle  invalide  Matros, 
der  kun  kan  være  med  i  Mindet  og  Drømmen. 

Som  Kontrast  til  det  haxpioniske  og  opløftende  Syn  af 
Orlogsmanden,  brusede  et  larmende  Dampskib  frem  gennem 
Havet,  uafhængigt  af  Vejr  og  Vind.  Det  lignede  et  uforme- 
ligt Havuhyre,  som  sprudede  Ild  og  Røg  ud  af  sine  vældige 
Næseboer,  og  under  en  ængstelig  Tuden  skyndte  sig  bort 
fra  en  usynlig,  nedefra  forfølgende  Fjende.  Et  Dampskib 
ved  Siden  af  et  Orlogsskib  svarer  maaske  til  den  Sammen- 
ligning, som  Indbildningen  kan  danne  sig  mellem  et  ægyp- 
tisk Afgudsbillede  og  Apollo  af  Belvedere. 

Et  lille  Stykke  fra  Fregatten,  som  vi  har  set  ankre  op 
paa  Frederiksværns  Red,  laa  en  lille  norsk,  velrigget  Skonnert, 
som  var  løbet  ind  næsten  paa  samme  Tid  som  Orlogsskibet. 
Men  vi  forlader  Skonnerten  og  begiver  os  straks  om  Bord 
paa  Orlogsmanden. 

Baade  Fregattens  Officerer  og  det  underordnede  Mand- 
skab havde  gjort  sig  Haab  om  en  ganske  anden  Ankerplads 
denne  Aften,  nemlig  Vinga,  det  bekendte  Anløbssted  udenfor 
Indløbet  til  Goteborg. 

Men  henad  Middag  var  Vinden  bleven  saa  laber,  at  Stil- 
heden i  Forening  med  den  stærke  Strøm,  som  uafbrudt  satte 
vestefter,  havde  bevæget  Chefen  til  at  anløbe  Frederiksværn. 
Dertil  bidrog  maaske  ogsaa  det  snart  bristende  Forraad  paa 
Vand,  saavelsom  den  Omstændighed,  at  Besætningen  trængte 
til  Forfriskning,  efter  de  tre,  fire  Dage  i  Nordsøen,  hvor 
Fartøjet  havde  haft  en  svær  Storm  at  bekæmpe. 

Kort  sagt,  Baadene  blev  sat  i  Søen  for  at  bugsere,  men 
efterat  der  var  kommet  norsk  Lods  om  Bord,  og  man  havde 
arbejdet  sig  ind  i  en  Mils  Afstand  fra  Indløbet,  kom  der  en 
frisk  sydvestlig  Kuling,    som  gjorde  Bugsering  overflødig,    og 

stolte  Skib  at  nærme  sig  Havnen  i  hele  sit  stolte, 
>stymes  Glans. 

aa  det  nu  slumrende  paa  Vandspejlet,  hvis  yderste 
jav  de  gule,  røde  og  violetfarvede  Skyer,  der  omgav 
de  nedgaaende  Sol. 

een   var    nylig   slaaet  to  Glas,    Posterne  havde   ud- 
js  ensformige  »Alt  vel«    og  Konstablen  havde  rap- 
at   Ilden   var   slukket   overalt,    undtagen    i   Krudt- 
De   vagthavende  sad   forude,   travlt  beskæftigede 
nteressante  Arbejde  at  lappe  Bukser  og  andre  Klæd- 
ter.     De  yngre  havde  nylig  endt  deres  Kærligheds- 
fortsatte    nu    med    halvhøje  Meddelelser  om  deres 
derhjemme,    mens   de   ældre  talte  sammen  om  Be- 
len   ved    snart  at  komme  i  Ro  hos  »Kællingen  og 
og  om  den  Fornøjelse,  det  vilde  være,  ved  et  Glas 
:unne  fortælle  gamle  gode  Venner  om  de  Æventyr, 
oplevet  paa  denne  Rejse. 

Dg  her  saas  nogle  Stænger,  behængte  med  nyvasket 
om,  enten  det  vilde  eller  ej,  skulde  være  tørt  til 
rgen,  fordi  den  Slags   ikke   maatte   ses  efter  Solens 

Styrbordsgangen  stod  to  Kadetter  og  hviskede 
l  hinanden,  mens  de  snart  lod  deres  Blikke  hvile 
tidligere  omtalte  norske  Skonnert,  og  snart  med 
Utaalmodighed  paa  en  Gruppe  unge  Officerer,  som 
:  optaget  af  et  utallige  Gange  afhandlet,  men  aldrig 
Lmne,  nemlig  Sorgen  over,  at  Fartøjet  næppe  havde 
til  at  komme  i  Orden,  og  Besætningen  til  at  blive 
3r  man  blev  tvunget  til  at  lægge  op,  og  de  drøftede 
hvor  stedmoderligt  Flaadens  Sønner  blev  behandlet, 
andsoldaterne  hvert  Aar  fik  tilstrækkelig  Øvelse. 
5  retfærdige  Harme  havde  varmet  de  unge  Kæmpers 
deres  Kinder  brændte,  da  de  endelig  rakte  hinanden 
til  Godnat.  Man  mærkede  nu  paa  de  unge  Kadet- 
spil, at  det  var  det,  de  havde  ventet  paa. 
*res  urolige  Blik  kunde  man  se,  at  de  havde  noget 
hvis  det  blev  opdaget  af  deres  foresatte,  rimeligvis 
ffe    dem    en    Stroppetur    til    Vejrs    i    en  Timestid 

s  saa,  sagde  den  ene  hurtigt,  nu  er  gode  Raad  dyre. 
kommen,  jeg  maa  vove  et  afgørende  Skridt.     Paa 

mit  Hjærte  brænder  nitten  tætskrevne  Ark  til  Ines,  og  jeg 
bliver  vanvittig  af  Sorg,  hvis  jeg  ikke  kan  faa  denne  lille 
Pakke  om  Bord  paa  Skonnerten. 

—  Det  vilde  være  haardt  —  eftersom  han  ved  Praj- 
ningen  opgav,  at  han  skulde  gaa  til  Kadix  —  hvis  Du  ikke 
fik  en  Hilsen  med  til  Din  elskede.  Men  i  Dit  Sted  vilde  jeg 
dog  være  taalmodig,  for  Sagen  har  sine  Vanskeligheder.  De 
fyrige,  donnabevogtede  spanske  Helgeninder  kan  være  gode  nok 
i  Øjeblikket,  men  er  jeg  hjemme  i  vort  gode,  gamle  Sverig,  giver 
jeg  dem  Lov  til,  naar  de  behager,  at  hævne  sig  ved  at  tage 
en  anden  Elsker. 

—  Ja  hvorfor?  Fordi  Du  med  hele  Dit  Hjærte  er  i 
Hjemmet,  medens  jeg  har  efterladt  mit  i  Spanien.  Hold 
derfor  op  med  dine  Dumheder,  og  læg  hellere  dit  Hoved 
i  Blød,  og  find  paa  et  Raad,  som  Du  kan  have  Ære  af. 

—  Gaa  den  lige  Vej.    Bed  Chefen  om  at  laane  en  Baad. 

—  Glimrende  Indfald.  Selv  om  min  egen  Moder  var  om- 
bord paa  Skonnerten,  og  jeg  bad  om  at  laane  en  bemandet 
Baad  for  at  ro  over  og  hilse  paa  hende,  saa  vilde  han  aller- 
naadigst  forklare  mig,  hvor  meget  han  beklagede,  at  Skibets 
Baade  ikke  maatte  benyttes  til  andet  end  Kongens  og  Lan- 
dets Tjeneste  og  Ærinde.  Men  var  jeg  derimod  dum  nok 
til  at  omtale  mit  egentlige  Ærinde,  vilde  han  formodentlig 
spørge,  om  jeg  var  gal,  eller  trængte  til  at  sættes  under  Be- 
vogtning, og  i  det  heldigste  Tilfælde,  hvis  han  var  i  brillant 
Humør,  vilde  han  sikkert  vende  mig  Ryggen  og  bede  mig 
om  at  rejse  ad  Helvede  til. 

—  Ja,  det  var  maaske  ikke  umuligt,  at  det  vilde  faa  et 
saadant  Udfald,  sagde  Vennen  med  et  spottende  Smil. 

—  Naa,  det  indser  Du  dog.  Men  kan  Du  da  ikke  finde 
paa  noget,  som  kan  sætte  mig  i  Stand  til  at  berolige  den 
Frygt,  som  sikkert  formørker  min  dyrebare  Biankas  Liv. 

—  Aa  jo,  jeg  foreslaar  for  Eksempel,  at  Du  overtaler  en 
eller  anden  Vovehals  til  at  svømme  derover. 

—  Paa  min  Ære,  Du  er  et  lyst  Hoved,  Du  er  et  værdigt 
Admiralsæmne.  Men  jeg  maa  handle  hurtigt.  Jeg  har  alle- 
rede tænkt  mig  én.  Gaa  nu  blot  ned  og  lad  som  ingen  Ting. 
Om  et  Øjeblik  ses  vi  igen. 

Kadetterne  skiltes,  idet  de  udvekslede  et  hemmeligt  Nik. 
Noget    fra   den  vagthavende   Besætning,    i  Skyggen   af 

Stormastens  Vant,  stod  en  høj  og  stærktbygget  Yngling, 
beskæftiget  med  at  sy  Armaabningen  sammen  paa  en  Baads- 
mandstrøje.  Da  al  Uniformstvang  var  ophørt  under  Sejladsen, 
var  han  klædt  i  en  rød  Uldskjorte  og  et  Par  hvide,  kiprede 
Benklæder,  som,  skønt  de  hist  og  her  var  bestænkede  med 
Tjærepletter,  dog  ved  dere3  Finhed  og  Snit  forraadte,  at  de 
havde  hørt  til  i  en  af  Officersgarderoberne. 

I  Stedet  for  af  Seler  holdtes  Benklæderne  fast  med  en 
om  Livet  fast  spændt  Læderrem,  som  viste  den  i  sig  selv 
smidige  Skikkelse,  i  endnu  smidigere  Former,  og  gav  de  fyl- 
dige Skuldre  et  bredere  og  mere  athlestisk  Udseende.  Hver 
Bevægelse  hos  ham  forraadte  Kraft,  Elasticitet  og  Smidighed. 
Under  en  hvid  bredskygget  og  lavpullet  Sejldugshat  tittede 
et  stærkt  solbrændt  og  smukt  Ansigt  frem,  det  var  blom- 
strende, friskt  og  skægløst  som  en  Kvindes,  og  dette  Ansigt 
med  det  fyldige,  brune,  krøllede  Haar,  havde  en  forunderlig 
Lighed  med  en  vis  Ynglings,  som  vi  en  Gang  har  truffet  om 
Bord  paa  »Frisejleren«. 

Det  skælmske  Smil,  som  nylig  havde  kruset  Georg 
Letslers  røde  Læber,  var  efterhaanden  gaaet  over  til  et 
næsten  melankolsk  Udtryk,  ja,  til  en  Slags  Sværmeri,  som 
man  sjældent  træffer  hos  en  ung,  livsglad  Sømand.  Han 
lænede  sig  til  Rælingen,  og  syntes  fordybet  i  Betragtningen 
af  de  hvert  Øjeblik  forandrede  Former  paa  Himlens  guld-  og 
purpurfarvede  Skyer.  Men  selv  om  Georgs  Øjne  dvælede 
ved  disse,  var  hans  Tanker  dog  andre  Steder;  de  for  paa 
Mindets  Vinger  tilbage  til  Hjemmet,  og  dvælede  ved  den 
Aften  paa  Johannesskæret,  da  han,  siddende  hos  sin  elskede 
Moder,  malede  saa  skønne  og  glimrende  Billeder  af  sin  frem- 
tidige Karriere.  Han  havde  nu  erfaret,  hvor  forskælligt  det 
gaar  til  i  Fantasien  og  i  Virkeligheden.  Som  Skibsdreng  var 
han  taget  ud,  som  Skibsdreng  var  han  vendt  tilbage,  og 
den  eneste  ringe  Udmærkelse,  der  var  bleven  vist  ham,  var 
den,  at  han  var  blevet  antaget  til  Chefens  Oppasser,  eller 
rettere  sagt  til  en  Slags  Selskab  og  Oppasser  for  dennes 
Søn,  en  tolvaarig  Dreng,  som  fulgte  med  Faderen,  for  tidlig 
at  uddannes  til  Søvæsenet,  for  hvilket  han  dog  ikke  røbede 
den  mindste  Tilbøjelighed  eller  Ævne. 

—  Ja,  ja,  vedblev  Georg  i  Tankerne,  medens  hans  fyrige 
Øjne,  som  nu  var  omgivet  af  en  let  Taage,  løftede  sig  mod 
Himlen,   hvor  hans  ømme,   saa  dybt  savnede  Moder  boede, 

nu  vilde  Du  have  faaet  at  se,  stakkels  Moder,  hvor  dum  jeg 

var.    Epauletterne  og  Medaljen Nej,  nu  ved  jeg 

saa  meget,  at  den  smukke  Drøm  aldrig  bliver  andet  end  en 
Drøm,  og  derfor  giver  jeg  ogsaa  slip  paa  Flaaden  og  gaar 
til  Koffardis  igen. 

Ved  den  Retning,  hans  Sind  tog  under  dette  Tanke- 
eksperiment, rejste  han  sig  hurtigt  fra  den  bøjede  Stilling, 
og  tog  igen  fat  paa  Sejldugsnaalen. 

—  Hvad  er  det  Du  bestiller  Georg?  spurgte  i  det  samme 
en  ungdommelig  Stemme,  og  en  Haand  klappede  ham  paa 
Skulderen.  Det  var  Kadetten,  fra  hvem  vi  nylig  skiltes,  da 
han  gik  for  at  opsøge  sig  en  »postillon  d'amourc,  som  tillige 
vilde  paatage  sig  at  spille  Neptuns  Rolle. 

Georg  lettede  paa  Hatten  og  svarede: 

—  Jeg  stopper  et  Hul  for  Nr.  36,  Tupp. 

—  Naa,  saa  Du  er  Skibsskræder? 

—  Nej,  saa  højt  er  jeg  endnu  ikke  naaet  i  Værdigheden, 
sagde  Georg  smilende.  Men  jeg  skal  sige  Hr.  Kadetten, 
hvorledes  det  er.  Flagskipper  kom  til  at  vifte  saa  stærkt 
med  Haanden,  at  Tupp  fik  Træk  i  det  venstre  Øje,  og  derfor 
kan  den  Stakkel  nu  ikke  selv  se  at  lappe  sin  Trøje. 

—  Jeg  har  altid,  vedblev  Kadetten  i  en  meget  ind- 
smigrende Tone,  anset  Dig  for  en  ærlig  og  tjenstvillig  Sjæl, 
Georg,  og  det  glæder  mig  at  se,  at  jeg  ikke  har  taget  fejl  af 
Dig.  Du  er  en  Pokkers  dygtig  Gut,  som  hverken  er  bange 
for  det  ene  eller  det  andet,  og  det  er  derfor,  jeg  synes  saa 
godt  om  Dig. 

—  Naa  ja,  sagde  Georg,  som  fandt  at  denne  Ros  vel 
kom  noget  uventet,  men  dog  ikke  var  ganske  ufortjent.  Jeg 
klarer  mig  vel  nok  ligesaa  godt  som  nogen  anden. 

—  Hør  nu  en  Gang,  Du  Skælm,  —  Kadetten  indtog  ved 
disse  Ord  en  mere  fortrolig  Stilling  og  hævede  sig  op  paa 
Taaspidserne,  saaledes  at  han  kunde  naa  Geoigs  Øre  —  kan 
Du  se  den  lille  norske  Skonnert  der  henne?  Den  ligger  just 
ikke  saa  langt  herfra,  vel? 

—  Vi  har  ham  jo  lige  paa  Siden  af  os. 

—  Det  er  ogsaa  min  Mening.  Og  da  jeg  ikke  har  Tid 
til  Omsvøb,  vil  jeg  lige  rent  ud  spørge  Dig,  om  Du  ikke 
vil  udrette  et  lille  Ærinde  for  mig  derovre. 

—  Hvorledes  skulde  det  gaa  til,  spurgte  Georg  og  gjorde 
store  Øjne. 

—  Du  svømmer  jo  som  en  Fisk,  Du  er  nok  en  formelig' 
Svømmekunstner;  jeg  ved  at  Du  har  ikke  Din  lige  i  den 
Kunst. 

—  Ja,  hvad  kan  det  hjælpe?  Ingen  Mand  maa  gaa  fra 
Borde  efter  Kl.  9. 

—  Skidt  med  det,  for  en  Vovehals  som  Dig  har  det  jo 
ikke  noget  at  sige.  Du  firer  Dig  sagte  ned  fra  Gallionen,  og 
der  er  ingen,  der  ved,  hverken  naar  Du  stikker  af,  eller  naar 
Du  kommer  tilbage. 

—  Ja,  det  kan  Hr.  Kadetten  sagtens  sige,  men  hvis  jeg 
bliver  opdaget,  saa  —  Georg  pegede  med  en  betegnende 
Gestus  paa  en  Kanon. 

—  Bild  Dig  bare  ikke  det  ind  min  Gut.  Premierløjt- 
nanten har  for  Øjeblikket  travlt  med  at  servere  Doktoren 
sine  uendelige,  mindst  halvthundrede  Gange  opstuvede  vest- 
indiske Rejser,  og  dem  kommer  han  min  Sjæl  ikke  til  Ende 
med  paa  denne  Vagt. 

—  Det  kan  nok  være,  men  jeg  har  ikke  Lyst  til  at 
risikere  noget  nu,  da  Rejsen  snart  er  forbi. 

—  Jeg  har  aldrig  set  en  rask  Søgut  blive  forvandlet  til 
en  Kryster,  og  det  er  Dig  Georg,  Dig,  som  aldrig  har  bedt 
om  andet  end  at  faa  Lov  til  at  være  den  første  i  en  lystig 
Spøg,  og  som  har  en  saa  mageløs  Færdighed  i  at  sno  Dig. 
Jeg,  forsikrer,  at  jeg  er  rigtig  bedrøvet,  jeg  er  bange  for,  at 
Du  ikke  befinder  Dig  vel. 

—  Aa,  De  kan  være  ganske  rolig,  jeg  har  det  bedste 
Helbred  af  Verden,  og  derfor  vil  jeg  ikke  komme  hjem  med 
ømme  Lemmer.  Men  hvad  det  angaar,  at  jeg  saa  pludselig 
er  blevet  forvandlet  til  en  Kryster,  saa  ved  Hr.  Kadetten  nok 
selv,  at  det  kun  var  en  Nødløgn  for  at  faa  mig  til  at  bide 
paa  Krogen. 

—  Min  kære  Georg,  vedblev  Kadetten  i  en  anden  Tone, 
Du  maa  ikke  tro,  at  det  var  min  Mening  at  fornærme  Dig, 
men  Sagen  er,  at  jeg  befinder  mig  i  et  Humør,  som  gør,  at 
jeg  ikke  saa  nøje  kan  veje  mine  Ord.  Sig  mig,  har  Du 
nogensinde  holdt  rigtig  hjærteligt  af  nogen  her  i  Verden. 

—  Ja,  det  skulde  jeg  mene,  svarede  Georg,  og  en  stær- 
kere Ild  flammede  i  hans  Øjne. 

—  Naa,  ser  Du,  saa  vil  vi  snart  komme  til  at  forstaa 
hinanden.  Jeg  har  ogsaa  en,  som  ligger  mig  varmt  paa 
Hjærtet,  en  som  i  Kadix  græder   de  bitreste  Taarer  for  min 

r  den  kostbare  Tid  med  Bønner 
aar  til  Kadix,  og  her  —  han 
lagde  Ha  anden  paa  Brystlommen  —  har  jeg  et  Brev,  gæmt 
i  en  lille  Blikæske,  som  Du  kunde  hænge  om  Din  Hals  i  en 
Snor.  Og  nu,  da  jeg  har  sagt  Dig  alt,  har  Du  nu  Hjærte 
til  at  skuffe  min  Tillid. 

—  Nej,  det  har  jeg  ikke,  svarede  Georg,  som  snart  blev 
overvundet  ved  disse  Vaaben.  Der  er  ingen  Tid  at  spilde, 
jeg  begiver  mig  straks  afsted.  Men,  tilføjede  han  i  en  spø- 
gende Tone,  jeg  føler  paa  mig  selv,  at  der  vil  komme  en 
Storm  agterfra.  Hr.  Kadetten  er  vel  saa  menneskekærlig  at 
bede  om  godt  Vejr,  hvis  der  skulde  ske  en  Ulykke. 

—  Jeg  sværger,  at  jtg  ikke  vil  lade  Dig  i  Stikken,  hvis 
Historien  skulde  blive  opdaget  og  gaa  videre,  end  at  Du 
selv  kan  klare  Dig. 

Efter  at  nogle  nødvendige  Overenskomster  var  truffet, 
havde  Kadetten  snart  den  ubeskrivelige  Fornøjelse  at  se  sit 
højtbetroede  Sendebud  lykkelig  begive  sig  ud  paa  den  far- 
lige Rejse.  Men  da  Georg  ikke  længere  kunde  følges  med 
Øjnene,  gik  den  utaalmodige  Elsker  ned  i  Kadetmessen,  for 
at  fortælle  sin  fortrolige  Ven  om  det  første  Udfald  af  sit 
dristige  Vovestykke. 


Tolvte  Kapitel. 

Tværtimod  Kadettens  Beregning,  havde  imidlertid  de 
vestindiske  Rejser,  som  ikke  vilde  faa  Ende  paa  denne  Vagt, 
ophørt  at  lyde  i  den  opmærksomme  Doktors  Øren  længe  før 
Vagtens  Udløb,  og  den  vagthavende  Officer  gik  frem  og 
tilbage  paa  Dækket,  med  Hænderne  langt  nede  i  Kavaj- 
lommerne, medens  Doktoren  stod  i  Begreb  med  at  søge 
sin  Køje. 

—  Vent  et  Øjeblik,  sagde  Premierløjtnanten,  medens  han 
stirrede  skarpt  paa  et  Punkt,  som  havde  begyndt  at  tiltrække 
sig  hans  Opmærksomhed.  —  Der  er  noget,  der  flyder  der- 
henne. 

—  En    Ankerbøje,     synes   jeg,     sagde    den    godmodige 

m  holdt  Lorgnetten  for  Øjet  og  snart  fik  Genstanden 

dejlig  Ankerbøje,  svarede  Løjtnanten  med  etflyg- 
Paa  min  Sjæl,  er  det  ikke  en  Svømmer,  som  styrer 
sn  imod  Fregatten.  —  Tys,  vent  lidt,  jeg  tør  vædde 
t  er  en  af  vor  Besætning. 

Stedet  for  at  efterkomme  Opfordringen  om  at  blive, 
oktoren  sig  at  sige  god  Nat,  idet  han  af  sit  vel- 
!rte  ønskede,   at  den   stakkels  Djævel,   som  havde 

blot  for  nogle  Timer   maatte   blive   forvandlet  til 

Ankerbøje. 
srløjtnanten  gjorde  derimod   sin  Pligt   og  gik  med 
ridt  forud. 

n  var  kommen  i  Nærheden  af  Gallionen,  saa  han 
engs  Bukser,  Trøje  og  Hat  ligge  paa  en  Trosse 
sprydet. 

tænkte  han,  det  er  den  Spilopmager  Georg,  der 
paa  Spil  igen. 

jjtnanten,  i  hvis  Ansigt  man  ved  denne  Opdagelse 
ærke  et  mildere  Udtryk,  stillede  sig  nu  tæt  ved 
dog  saaledes  at  han  ikke  kunde  bemærkes  af  Svøm- 

it  Øjebliks  Forløb,  mærkedes  det  paa  Ankerkæt- 
yægelse  i  Klydset,  at  der  var  en,   der  klatrede  op 

:>g  behændig  som  en  Kat,  og  langt  fra  at  ane  det 
ventede  ham,  lykkedes  det  snart  Georg  at  svinge 
Dækket.    Men  pludseligt   tog   han    et   stort   ufri- 
baglænds, da  han  saa  uventet  befandt  sig  Ansigt 
ned  den  vagthavende  Ofticer,  thi  uagtet  den  stolte 
at  han  var  saavel  sine  foresattes  som  Mandskabets 
La  vovede  Georg   alligevel    ikke    i    det   nuværende 
elde  at  spaa  sig  et  lykkeligt  Udfald.     Han  beslut- 
rtid  klogeligt  intet  Middel    at  spare  —  med  Und- 
Sandheden  —  for   at  fremstille  Sagen  i  det  bedste 

ed  Dig  paa  i  en  Fart,  var  Premierløjtnantens  korte 

tit  med  stræng  Stemme. 

Hr.  Løjtnant. 

len   fem  Minuters  Forløb   stod  Georg   atter   foran 

Inede.     Med   et   hurtigt  Blik    havde   han    allerede 

bemærket,  at  Halvdækket  var  »renset«.  Alene  med  Løjtnanten 
ansaa  han  ikke  Sagen  for  halvt  saa  farlig,  han  kunde  nu  vove 
at  være  lidt  fritalende  og  lade  sin  Snarraadighed  spille. 

—  Hvor  kommer  Du  fra? 
Løjtnanten  fikserede  ham  skarpt. 

—  Naadige  Hr.  Løjtnant,  jeg  var  saa  voldsom  varm,  det 
var  aldeles  nødvendigt  at  afkøle  mig  ved  et  Bad.  Det  er 
den  rene  skære  Sandhed. 

—  Jeg  kan  se  paa  Dig,  at  Du  lyver.  Prøv  ikke  paa  at 
narre  mig. 

—  Hr.  Løjtnanten  ser  altid  lige  gennem  En.  Jeg  vilde 
nødig  have  fortalt  Sandheden,  for  jeg  skammer  mig  over  det, 
men  der  er  vel  ikke  andet  for  mig  at  gøre,  end  at  rykke  ud 
med  Sproget. 

—  Naa,  lad  mig  saa  høre. 

—  Jo,  Sandheden  er  den,  at  jeg  laa  og  medede  forude, 
og  saa  fik  jeg  en  Fisk  paa  Krogen,  der  var  saa  tung  og  svær; 
da  den  kom  op  i  Vandskorpen,  gjorde  den  en  voldsom  Be- 
vægelse, jeg  var  uforsigtig  nok  til  at  hælde  mig  forover,  og 
saa  gik  jeg  overbord. 

—  Tag  Dig  i  Agt,  Dreng,  sagde  Løjtnanten  med  en 
Strænghed,  som  dog  ikke  var  saa  alvorligt  ment.  Du  kommer 
maaske  til  at  forandre  Tanker  og  kommer  Sandheden  nær- 
mere, naar  Du  imorgen  kommer  til  at  gøre  Bekendtskab  med 
»Konstablens  Datter »*).  Men  bekend  nu  straks;  jeg  har  set 
hvorfra  Du  kom.  Hvad  havde  Du  at  bestille  ovre  paa  Skon- 
nerten? 

—  Nu  blev  Georg  for  Alvor  héd  om  Ørene.  Men  da 
han  ikke  vilde  forraade  den  ham  betroede  Hemmelighed, 
besluttede  han  at  lade  alt  komme  an  paa  Tilfældet  og  Løjt- 
nantens Ædelmodighed. 

—  Naa,  har  Du  bestemt  Dig  til  at  sige  Sandheden? 

—  Ja,  Hr  Løjtnant,  jeg  indrømmer,  at  jeg  kommer  fra 
den  norske  Skonnert. 

—  Hvad  Ærinde  havde  Du  der? 

—  Hr.  Løjtnant,  det  kan  jeg  ikke  sige  Dem. 

—  Atter  Omsvøb.  Du  havde  en  Æske  om  Halsen,  da 
Du  kom  op.     Hvad  havde  Du  i  den? 

—  Ingen  Ting,  Hr.  Løjtnant 

•)  Tampen. 

er  for  fræk  Dreng,  men  nu  er  min  Taalmodighed 
r  sidste  Gang  spørger  jeg  Dig,  om  Du  vil  opgive 
Jrund  til  Dit  Besøg  paa  Skonnerten? 
Løjtnant,  svarede  Georg  alvorligt,  det  kan  jeg 
ir  en  Hemmelighed,  som  ikke  angaar  Tjenesten, 
►rgen  skal  Tjenesten  faaDig  til  at  sige  Sandheden. 
:  mere  end  i  Aften.  Hvis  nogen  kunde  faa  Sand- 
'  mig,  saa  var  det  Hr.  Løjtnanten,  som  altid  har 
od  imod  mig,  men  jeg  tnaa  tie.  Et  vil  jeg  dog 
ide  om,  hvis  virkelig  Hr.  Løjtnanten  for  fuldt 
;r  paa  at  lade  mig  straffe,  at  det  da  maa  blive 
,  hvis  jeg  for  min  Ulydigheds  Skyld  skulde  miste 
tiker,  som  Hr.  Løjtnanten  hidtil  har  haft  om  mig, 
jeg  Dem  for,  at  jeg,  hellere  end  at  det  skal  ske, 
onen  tre  Gange. 

faar  fem  og  tyve  i  Morgen.  Løjtnanten  vendte 
gen  til  Georg,  for  at  denne  ikke  skulde  mærke, 
;t  han  var,  thi  trods  al  den  Snak,  Ynglingen  var 
d,  vidste  Løjtnanten  dog  alt  for  godt,  at  han  i 
ie  talte  Sandhed. 

traadte  den  virkelige  Forbryder  frem.  Den  unge 
i  for  længe  siden  forladt  Messen  og  fra  et  Skjul 
Drhøret. 

Løjtnant,  sagde  han,  idet  han  med  blege  Kinder 
bankende  Hjerte  nærmede  sig  sin  foresatte,  jeg 
til  at  bære  min  Uniform,  hvis  jeg  længere  kunde 
n  stakkels  Drengs  Ædelmodighed,  uden  at  løse 
n  Tavshed,  han  har  paalagt  sig.  Det  var  mig, 
'ertalelser  fik  ham  til  at  svømme  over  til  Skon- 
et Brev  i  Blikæsken.  Jeg  paatager  mig  gærne 
r  min  Fejl,  men  haaber,  De  er  saa  ædelmodig  at 
eorg  for  al  Straf. 

len,  der  saa  mange  Gange  havde  moret  sig  over 
ttre  Spilopper  og  satte  stor  Pris  paa  Ynglingens 
klippefaste  Karakter,  som  han  ofte  havde  haft 
l  at  prøve,  lod  (i  Betragning  af  den  Omstændighed 
tnanten)  alene  var  i  Besiddelse  af  Hemmeligheden) 
Naade  gaa  for  Ret,  og  saavel  Kadetten  som 
n  slap  med  en  Irettesættelse, 
ønt  Georgs  gode  Stjærne  denne  Gang  havde  været 
',  og  han,  da  han  blev  alene  med  Kadetten,  leende 

forsikrede,  at  han  nu  troede  sig  bjærget  paa  denne  Rejse, 
havde  han  dog  forregnet  sig;  det  skulde  desværre  ikke  vare 
længe,  inden  han  fik  beriget  sin  Erfaring  med  den  Overbevis- 
ning, at  intet  er  mere  usikkert  end  den  sikreste  Beregning. 

—  Hvilken  Tjeneste  kan  jeg  gøre  Dig,  Du  lille  Hæders- 
mand, til  Gengæld  for  denne  Haandsrækning,  sagde  Kadetten, 
efter  at  han  endnu  en  Gang  havde  takket  Georg. 

— •  Slet  ingen.  Hr.  Kadetten  har  allerede  betalt  mig, 
da  De  viste  mig,  at  jeg  ikke  kom  i  Fortræd  for  en  Kujons 
Skyld,  og  nu  god  Nat.  Georg  tog  til  Hatten  og  skyndte  sig 
ned  for  at  opsøge  sin  Hængekøje,  hvor  han  snart  i  ny  Drømme 
saa  sig  selv  som  velbestaltet  Kaptejn  paa  et  smukt,  fuldendt 
og  fortryllende  Koffardifartøj. 

Men  Georg  havde  ogsaa  andre  salige  Drømme.  Han 
drømte  om,  hvorledes  han  ved  Tilbagekomsten  til  Johannes- 
skæret vilde  oplive  og  more  sin  Fader  med  lange  og  interes- 
sante Skildringer  af  alle  de  lystige  Æventyr,  han  havde 
oplevet  paa  Rejsen,  og  da  han  nu  syntes  at  se  Faderens 
sørgmodige,  af  dybe  Lidelser  furede  Ansigt,  opklares  og 
smile,  foraarsagede  Glæden  derover  ham  en  saa  hæftig  Hjærte- 
banken,  at  han  vaagnede.  Men  med  alle  Tankerne  opfyldte 
af  den  rosenrøde  Fremtid,  faldt  han  snart  i  Søvn  igen,  og  da 
var  det  den  elskede  Moders  fortryllende  Billede,  der  viste 
sig  og  hørte  paa  hans  smaa  Hemmeligheder,  et  godt  og  ufor- 
dærvet Hjærtes  barnlige  Hemmeligheder. 


Trettende  Kapitel. 

Næste  Morgen  genfinder  vi  Georg  ved  hans  Bestilling 
som  opvartende  Kavaller  hos  Chefens  Søn. 

Han  var  netop  travlt  beskæftiget  med  at  hjælpe  den  lille 
Baron  med  Tiltaklingen  af  en  splinterny  Brig,  som  stod  paa 
Stabelen  paa  en  af  de  damaskbetrukne  Sofaer  i  Kommandør- 
kaptejn,  Baron  von  U's  Salon. 

Medens  Georg  alene  fuldendte  Arbejdet,  morede  den 
unge  Hr.  Fritz,  (som  allerede  var  blevet  ked  af  den  altfor 
velkendte  Fornøjelse)  sig  i  Stedet   for   med   at  undersøge   et 

lille  Skab  i  Faderens  Sovekammer,  og  hans  Bestræbelser  kro- 
nedes med  Held,  idet  de  førte  ham  til  den  lykkelige  Opdagelse 
af  en  med  spansk  Etikette  forsynet  Syltekrukke,  hvis  Indhold 
han  ikke  tøvede  med  at  undersøge. 

Efter  at  han  først  havde  faaet  Smag  paa  de  dejlige  Fær- 
skener  —  med  hvilke  Kommandørkaptejnen  ved  Ankomsten 
til  Gøteborg  agtede  at  traktere  nogle  fornemme  Damer,  som 
sikkert  vilde  hædre  Fartøjet  med  deres  Besøg  —  var  det 
umuligt  at  afbryde  den  interessante  Fornøjelse,  og  for,  at 
skynde  sig  saa  meget  som  muligt,  nappede  han  hurtigt  Briggens 
endnu  ikke  indsatte  Stormast,  og  langede  med  denne,  det  ene 
stykke  Syltetøj  op  efter  det  andet. 

Da  den  lille  Baron  havde  tømt  omtrent  de  tre  Fjerdedele 
af  Krukkens  Indhold,  lød  velbekendte  Skridt  paa  Trappen. 
Blodet  for  op  i  hans  Kinder,  og  hurtigt  som  et  Lyn  blev 
Krukken  sat  paa  sin  Plads,  og  ved  Kommandørkaptajnens 
Indtrædelse  stod  Fritz  og  vendte  Ryggen  til,  ivrig  beskæf- 
tiget med  at  renskrabe  den  saa  ilde  medtagne  Stormast. 

—  Bort  med  Legetøjet,  sagde  Chefen,  som  var  i  daarligt 
Humør. 

Georg  forsvandt  øjeblikkeligt. 

Nogle  Timer  senere  vilde  Kommandørkaptejnen  tage 
noget  frem  fra  det  nylig  omtalte  Skab.  Ved  at  flytte  Sylte- 
krukkerne opdagede  han  til  sin  Forbavselse,  at  den  ene  var 
tom,  og  den  anden  ikke  en  Gang  halv  fuld. 

Hans  første  Mistanke  faldt  paa  Sønnen,  som  havde  sin 
Køje  i  hans  Sovekammer. 

—  Han  kaldte  paa  Fritz.  Men  da  han  saa  den  altid 
alvorlige  Fader  staa  foran  ham  med  et  meget  strængere  An- 
sigt end  sædvanligt,  vovede  den  frygtsomme  Dreng  ikke  at 
komme  frem  med  Sandheden,  men  dristede  sig  til,  medens 
hans  Hjærte  bankede  heftigt,  at  forsikre,  at  han  ikke  vidste, 
der  fandtes  Syltetøi  i  Faderens  Skab. 

Det  undgik  vel  ikke  Faderens  Opmærksomhed,  at  Fritz 
under  denne  Forklaring  blev  baade  rød,  og  bleg,  men  han 
vidste  ogsaa  meget  godt,  at  selv  den  uskyldige  kan  blive  det 
samme  af  Frygt  og  Uro,  og  da  han  desuden  ansaa  det  for 
aldeles  umuligt,  at  hans  Søn  kunde  lyve  for  ham,  troede  han 
den  afgivne  Erklæring,  og  hans  næste  Mistanke  faldt  paa 
Georg. 

Denne  blev  kaldt  ned  og  stod  ved  Kahytsdøren,  saa  lige 
som  et  Lys  og  med  den  lille  runde  Hue  i  Haanden. 

—  Du  har  flere  Gange  været  alene  her  nede,  sagde 
Chefen  med  et  prøvende  Blik. 

—  Ja.  efter  Kommandørkaptejnens  Befaling  har  jeg  taklet 
den  lille  Barons  Brig. 

—  Har  Du  været  i  mit  Sovekammer,  aabnet  mit  Skab 
og  spist  af  mine  Syltekrukker? 

—  Nej,  Hr.  Kommandørkaptejn.  Georg  blev  snart  rød 
snart  bleg. 

—  Har  Du  heller  ikke  set  Dem? 
Georg  tav. 

—  Kan  Du  have  den  Frækhed  at  lyve  for  mig? 

—  Nej,  Hr.  Kaptejn,  det  kunde  jeg  umuligt  have. 

—  Men  jeg  har  hørt  fortælle,  at  Du  har  begaaet  adskil- 
lige Skælmsstykker  her  om  Bord. 

—  Der  fortælles  saa,  Hr.  Kommandørkaptejn  —  men  det 
har  da  kun  været  uskyldige  Spilopper. 

—  Og  Du  har  ikke  smagt  paa  mit  Syltetøj? 

—  Nej,  Hr.  Kommandørkaptejn. 

—  Naa!  Har  Du  smagt  Tamp  paa  Kanonen? 

—  Ja,  Hr.  Kommandørkaptejn. 

—  Gaa  op  og  sig  til  Flagskipper  Stormbom,  at  han  holder 
sig  klar  paa  den  sædvanlige  Plads  med  en  ny,  frisk  Tamp. 
Dine  Kamerater  skal  siden  faa  Ordre  til  at  stille  sig  op,  for 
at  se,  hvorledes  en  Løgn  straffes. 

—  Skal  ske,  svarede  Georg  med  urokkelig  Ro,  og  gik 
for  at  udføre  den  givne  Ordre. 

Det  var  en  Lykke  for  Fritz,  som  havde  været  tilstede 
ved  Forhøret,  at  Faderen  ikke  havde  set  paa  ham,  for  Ordet 
skyldig  stod  tydelig  at  læse  paa  den  blege  Pande  og  de  skæl* 
vende  Læber. 

Efterat  Kommandørkaptejnen  var  gaaet  ind  i  Sovekam- 
meret, listede  Fritz  sig  op  paa  Dækket  og  hviskede  til  Georg: 

—  Jeg  tør  ikke  bede  Dig  om  noget,  kære,  rare  Georg, 
men  jeg  er  saa  grulig  bange  for  at  Fader  skal  faa  at  vide, 
hvorledes  det  hænger  sammen  —  siger  Du  det,  hvis  Tampen 
gør  meget  ondt? 

—  Vær  ikke  bange,  sagde  Georg,  og  saa  med  et  halvt 
foragteligt,  men  dog  godmodigt  og  medlidende  Blik  paa  den 
svage,  fejge  Dreng. 

Efter  et  Øjebliks  Forløb  kom  Chefen  op  paa  Dækket. 
Skibsdrengene  stod  opstillet  i  militær  Orden  omkring  Kanonen, 
der  bar  det  mystiske  Navn,  »Konstablens  Datter«.  Og  Georg, 
som  stod  noget  foran  de  andre,  saa'  saa  stolt  og  selvbevidst 
ud,  som  om  Talen  var  om  at  betjene  Kanonen  til  Salut. 

Paa  Faderens  Befaling  var  Fritz  ogsaa  tilstede,  for  at 
drage  Nytte  af  Eksemplet,  men  han  formaaede  næppe  at 
holde  sig  oprejst  paa  de  vaklende  Ben  og  stod  lænet  op  til 
Rælingen  tæt  ved  Aabningen  for  Falderebstrappen. 

Kaptejnen  havde  yderligere  talt  nogle  Ord  med  Georg, 
men  fundet,  at  han  fremturede  i  sin  Halstarrighed.  Der  blev 
nu  nogle  Øjeblikkes  Tavshed,  og  paa  et  Vink  af  Chefen 
traadte  Flagskipper  Stormbom  frem ;  han  var  en  gammel  Ulk, 
der,  af  Kærlighed  til  selve  Sagen,  i  Almindelighed  paatog  sig 
Batterikorporalens  Tjeneste.  I  Haanden  holdt  den  gamle  en 
kunstmæssig  flettet  Tamp  med  en  rød  Kvast  i  Enden. 

Ekskutionen  begyndte  først,  efterat  Georg  —  som  det 
var  Skik  —  var  bleven  lagt  over  Kanonen  ved  Hjælp  af  to 
Marinesoldater,  og  det  ominøse  Ord  »femogtyve*  var  blevet 
udtalt.  Men  ikke  en  Lyd  kom  over  Ynglingens  Læber;  kun 
nu  og  da  betragtede  han  den  lille  Baron  med  Blikke,  som 
syntes  at  formane  denne  til  at  lade  Eksemplet  tjene  sig  til 
Advarsel. 

Fritz  —  hvis  gode  men  svage  Hjærte  maaske  pintes  gru- 
sommere ved  den  uskyldiges  Lidelse,  end  om  han  selv  havde 
faaet  Straffen,  —  vilde  flere  Gange  ile  frem  og  overgive  sig 
til  sin  Fader  paa  Naade  og  Unaade,  men  han  holdtes  bestan- 
digt tilbage  af  sin  uovervindelige  Frygt  for  legemlig  Smærte 
og  af  sin  medfødte  Fejghed.  Øjeblikkene  gik  derfor  hen  i 
unyttig  Tvivlraadighed. 

Georg  havde  nu  faaet  femten  Slag,  ved  det  sekstende 
frempressede  den  ubarmhjærtige  Tamp,  ført  af  den  gamle 
Starmboms  øvede  Haand,  et  halvkvalt,  klagende  Udraab.  Men 
i  samme  Øjeblik  for  Delikventen  hæftigt  op  fra  Kanonen, 
efterlod  sin  Trøje  i  Hænderne  paa  de  to  Marinesoldater,  der 
skulde  holde  ham  fast,  og  inden  nogen  kunde  forhindre  det, 
var  han  med  et  eneste  Spring  over  Rælingen,  ude  i  Søen. 

I  umiddelbar  Forbindelse  med  Georgs  Forsvinden  lød, 
paa  kryds  og  tværs  i  alle  Retninger,  det  Raab:  »Den  lille 
Baron  er  faldet  overbord.« 

Det  var   blæst   op   om  Natten,    og  ved    denne  Tid    paa 

Dagen  var  det  næsten  Storm.  Fritz  kunde  ikke  en  Gang 
gøre  noget  Forsøg  paa  at  svømme,  han  havde  vel  utallige 
Gange  faaet  Undervisning  i  denne  Kunst,  men  aldrig  formaæt 
at  lære  den. 

Paa  Ryggen  af  en  Bølge  hævede  to  smaa  Hænder  sig, 
enen  forsvandt  atter.  Straks  efter  saa  man  Georgs  hvide 
Skjorteærmer  stræbe  hen  i  samme  Retning. 

Kommandøren  tav,  men  rakte  sig  langt  udover  Rælingen 
og  fæstede  flammende  Blikke  paa  den  Genstand,  der  snart 
var  over  og  snart  under  Vandet,  og  de,  der  havde  kendt 
Chefen  i  længere  Tid,  forsikrede,  at  hans  vejrbidte  Ansigt 
aldrig  havde  blegnet  før  i  dette  Øjeblik,  og  at  hans  Tunge 
aldrig  var  forstummet  tidligere,  naar  der  havde  været  Fare 
jpaafærde. 

Inden  man  endnu  havde  faaet  Tid  til  at  efterkomme 
Løjtnantens  hurtige  Ordre  til  at  sætte  Baaden  ud,  og  netop 
:som  Fritz  var  i  Begreb  med  for  bestandigt  at  ombytte  Livet 
og  Dagslyset  med  Havfruens  Krystalpalads,  lykkedes  det 
Georg  at  faa  Fritz  fat  i  Haaret,  og  ved  en  rask  Svingning 
hæve  ham  op  over  Vandfladen.  Den  unge  Sømand  vidste 
godt,  at  der  snart  vilde  komme  Undsætning,  saa  at  han 
lom  behøvede  at  anvende  sine  Kræfter  paa  at  holde  Drengen 
oppe. 

Roet  af  fire  Mand  indtraf  Chaluppen  straks  efter,  og  da 
den  lille  Baron  først  var  blevet  bragt  ombord,  klatrede  Georg 
smidig  som  en  Aal  op  i  Baåden  og  gav  sig  straks  til  at  sysle 
<ned  Drengen,  som  allerede  var  kommet  til  Bevidsthed  igen, 
og  kun  klagede  over,  at  han  frøs. 

Da  Kaptajnen  saa  Sønnen  frelst  og  ombord  i  god  Behold, 
vendte  straks  hans  urokkelige  Ro  tilbage,  og  i  en  Tone,  som 
slet  ikke  lød  anderledes  end  sædvanligt,  befalede  han  Kahyts- 
drengen at  føre  Fritz  ned  og  give  ham  tørre  Klæder  paa. 

—  Ni  Slag  at  fordre,  Hr.  Kommandørkaptejn,  sagde 
Georg,  idet  han  traadte  frem  for  Chefen,  og  førte  Haanden 
til  den  Plads  hvor  Huen  plejede  at  sidde. 

—  Sig  til  Stormbom,  min  raske  Gut,  at  der  sker  Dig 
Din  Ret,  sagde  Chefen,  men  vendte  sig  idet  samme  hurtigt 
om,  for  Georgs  Udseende  og  Blik  gjorde  et  mærkeligt  Indtryk 
paa  ham. 

Disse  Øjne,  der  ved  det  maaske  noget  uventede  Svar, 
flammede  som  to  Lynstraaler,  var  ham  ikke  fremmede;   hele 

9 

rykket  var  ham  bekendt.  Med  langsomme  Skridt 
mtnandørkaptajnen  tilbage  til  Kahytten,  efter  at 
st,  at  Georg  skulde  indfinde  sig  der  om  en  Time. 
rokkeligt  Mod  vendte  Georg  tilbage  til  sin  Plad* 
ten.    Men   Flagskipper   Stormbom   viste   stor  Kej- 

Fuldbyrdelsen  af  den  resterende  Del  af  Straffen,, 
n  fik  næsten  alle  Slagene. 

sekutionen  var  forbi,  fik  Georg  Ordre  til  at  komme 
ytten  til  den  ædelmodige  Officer,  der  havde  Vagt 
aende  Aften.  Hvad  der  forefaldt  her,  fik  man  ikke 
ien  lidt  efter  kom  Georg  tilbage,  udstyret  med  en 
sk  Skjorte,  en  smuk  blaa  Stortrøje,  et  nyt  Oplag- 
i  kiprede  Bukser  og  et  rødt  ostindisk  Halstørklæde 
it  om  Halsen.  Hele  Paaklædningen  var  en  Gave 
kre  Løjtnant,  som  gærne  vilde  glæde  Georg,  fordi 
opført  sig  fuldstændigt  efter  hans  Smag. 
,  med  sin  stolte  og  ømfindtlige  Æresfølelse,  vilde 
modtaget  den  ringeste  Gave  af  hvem  som  helstr 
lan  just  ikke  holdt  pak  Skillingen,  naar  han  var  i 
r  han  saa'  saa  mange  Herligheder,  som  passede 
rket  til  > Erindringer«  til  Fader,  Karolus,  smukke 
fl.,  havde  han  dog  alligevel  sine  smaa  Hushold- 
per, som  var  bleven  saa  4 grundfæstede  hos  ham,  at 
bragte  ham  i  Forlegenhed  med N  Hensyn  til  det 
y  nødvendige.  Men  Georg  stod  paa  en  saa  god 
logle  af  Officererne,  at  det  vilde  have  set  ud  som 
Utaknemlighed  eller  overdreven  Stolthed,  hvis  han 

modtaget,  hvad  de  saa  velvilligt  tilbød  ham.  Det 
staa  klart  og  tydeligt  for  dem,  at  Ynglingens 
Sprog   og  Væsen   stod   over  Skibsdrengenes   sæd- 

den  var  kommen  til  at  fremstille  sig  for  Chefenr 
med  faste  Skridt  ned  i  Salonen,  hvor  Kommandør- 
tankefuld og   med  korslagte  Arme,  vandrede  frem 

har  jo  dog  paa  en  vis  Maade  løjet  for  mig,  Drengr 
s  første  Ord. 

f  har  aldrig  løjet  for  Alvor,  Hr.  Kommandørkaptajn, 
orfor  sagde  Du  ikke,   hvem  der  var  den  skyldige?^ 
I  det,  men  billiger  aldeles  ikke  Din  Tavshed. 
I  kunde  ikke  handle  anderledes. 

—  Men  det  var  urigtigt,  siger  jeg  Dig,  og  derfor  har 
Du  paa  en  vis  Maade  fortjent  Din  Straf. 

Georg  tav. 

—  Jeg  takker  Dig  ikke  saameget,  fordi  Du  har  frelst  mit 
Barns  Liv  —  det  havde  enhver  med  Din  Færdighed  i  Svøm- 
ning gjort  —  men  da  Du  i  Dag  har  vist  et  urokkeligt  Mod, 
stor  Energi  og  et  godt  Hjærte  —  de  tre  vigtigste  Egenskaber 
for  en  dygtig  Sømand  —  saa  forærer  jeg  Dig  denne  Dolk, 
som  jeg  selv  har  baaret,  lad  den  være  Dig  et  Bevis  paa  min 
fuldstændige  Tilfredshed  med  Din  Opførsel. 

Taarerne  stod  Georg  i  Øjnene.  Hans  ellers  saa  dybe  og 
mandige  Stemme,  var  blød  som  et  Barns,  da  han  fremstam- 
mede sin  Taksigelse. 

Der  opstod  nogle  Sekunders  Tavshed. 

Skønt  Georg  ikke  havde  faaet  noget  Tegn  til  at  gaa, 
troede  han  dog  at  Avdiensen  nu  var  forbi,  og  at  han  burde 
trække  sig  tilbage.  Men  idet  han  med  et  dybt  Buk  tog  fat 
i  Dørlaasen,  tilvinkede  Chefen  ham  at  blive,  og  sagde  følgende 
Ord: 

—  Hvad  agter  Du  at  foretage  Dig,  naar  Du  kommer 
hjem?  Hvis  Ekspeditionen  havde  varet  ved,  skulde  Du  fra 
i  Dag  være  traadt  ud  af  Skibsdrengenes  Klasse. 

—  Det  er  min  Hensigt  at  gaa  til  Koffardis  igen,  Hr. 
Kommandørkaptajn. 

—  Ret  saa  min  Dreng.  Flaaden  er  en  daarlig  Kariére 
for  ubemidlede  Sønner  af  god  Familje.     Lever  . . . 

Der  laa  et  mærkeligt  Udtryk  af  Tvivlraadighed,  saavel 
i  Kommandørkaptajnens  Tone  som  i  det  tiltænkte  Spørgs- 
maal.     Endelig  fortsatte  han:  Lever  Din  Fader? 

Georg  rødmede.  Det  var  første  Gang,  nogen  gjorde  ham 
dette  Spørgsmaal  i  en  saadan  Tone.  Han  var  aldeles  ufor- 
beredt paa  at  svare. 

—  Bliv  ikke  urolig.  Jeg  spurgte  blot  en  passant.  Han 
er  maaske  allerede  død? 

—  Nej  ikke  ganske,  svarede  Georg,  som  fandt  dette  Svar 
overensstemmende  med  Sandheden. 

—  Hvad  mener  Du?  Kommandørkaptajnens  Opmærk- 
somhed syntes  helt  og  holdent  fængslet. 

—  Jeg  mener,  at  han  vel  paa  en  vis  Maade  lever,  men 
meget  ensomt,  ganske  isoleret  fra  andre  Mennesker.  Det  er 
nu  hans  Smag,  men  derfor  er  han  alligevel  en  hæderlig  Mand. 

9* 

—  Og  han  bor? 

—  Ude  paa  en  øde  Klippe  i  Bohuslåns  Skærgaard. 

—  Og  Du  —  Du  hedder  Georg  Letsler,  gentog  Kom- 
mandørkaptajnen med  stærk  Betoning.  At  jeg  ikke  før  i 
Dag  har  lagt  Mærke  til  Dit  Efternavn.  Det  er  besynderligt, 
det  er  højst  mærkværdigt. .  .Georg  Letsler ...  Georg  Letsler, 
gentog  han,  idet  han  øjnsynligt  overvældedes  af  en  Strøm  af 
indre  Erindringer. 

Georg  stod  forstummet. 

—  Ved  Du  om  Din  Fader  er  født  i  Sverige? 

—  Ja,  jeg  har  da  aldrig  hørt  andet.  Men  min  gode 
Moder  —  ak  hun  er  nu  borte  —  hun  var  fra  Danmark. 

Ved  disse  Ord  gled  en  mørk  Sky  over  Kommandør- 
kaptajnens Ansigt.  Ioet  han  lod  Haanden  fare  hen  over  sin 
Pande,  sagde  han  halvhøjt: 

—  Jeg  kendte  en  Gang  en  Mand  med  det  Navn  som 
Din  Fader  bærer.  Han  var  altid  mørk  og  lidende,  men  han 
havde  en  Hustru,  som  han  elskede  højt.     Hun  hed  Nikoline. 

—  Det  var  min  Moder,  udbrød  Georg,  og  en  Glædes- 
straale  flammede  i  hans  Øje,  da  han  hørte  Lyden  af  dette 
Navn,  der  for  ham  var  saa  sødt  og  helligt. 

—  Naa,  sagde  Kommandørkaptajnen  idet  han  gjorde  sig 
Umage  for  at  genvinde  sin  Fatning,  som  virkelig  var  blevet 
forstyrret  i  nogle  Øjeblikke  —  jeg  har  altid  fulgt  Dig  med 
Tilfredshed,  Du  har  erhværvet  Dig  Dine  Foresattes  Velvilje, 
Dine  Kameraters  Venskab.  Du  fortjener,  at  jeg  tager  Hensyn 
til  disse  Omstændigheder,  saa  vel  som  til  den  Handling,  Du 
har  udført  i  Dag,  og  for  hvilken  Du  har  Krav  paa  min  store 
Taknemmelighed.  Det  er  derfor  min  Hensigt  —  ogsaa  for 
det  Venskabs  Skyld  der  en  Gang  knyttede  mig  til  Dine  For- 
ældre —  herefter  at  tage  Dig  under  min  Beskyttelse.  Ved 
Ankomsten  til  Gøteborg  skal  jeg  sørge  for,  at  Du  kan  blive 
afmønstret  fra  Fregatten  for  at  rejse  hjem  og  hilse  paa  Din 
Fader,  som  vel  længes  efter  Dig.  .  Men  til  Efteraaret  og 
Vinteren  skal  Du  paa  min  Bekostning  lære  Navigation  i 
Gøteborg,  og  saa  snart  Du  har  taget  Din  Styrmandseksamen, 
indestaar  jeg  Dig  for  en  Plads  paa  en  Ostindiefarer,  med 
hvis  Kaptajn  jeg  staar  i  Forbindelse. 

Ved  denne  overordentlige  Lejlighed  kostede  det  Georg 
den  utroligste  Anstrængelse  at  overholde  Respekten.  Han 
vilde  først  have  kastet  sig  paa  Knæ  for  Kommandørkaptejnen 

og  derpaa  fare  op  paa  Dækket,  han  vilde  skrige,  hoppe, 
springe,  le,  græde,  danse,  men  han  var  nødt  til  at  staa  ganske 
stille,  medens  Gulvet  brændte  under  ham,  Hjærtet  brændte, 
Blodet  brusede. 

Endelig  stammede  han  —  som  om  han  behøvede  en 
Bekræftelse  paa,  at  det  ikke  altsammen  var  en  af  hans  sæd- 
vanlige Drømme: 

—  Er  alt  dette  vel  muligt? 

—  Ja,  saamænd  er  det  saa,  sagde  Chefen  naadigt  smi- 
lende. Jeg  plejer  at  staa  ved  mit  Ord.  Men  ét  vil  jeg  dog 
erindre  Dig  om,  min  Dreng,  bær  ikke  altid  Hjærtet  paa 
Tungen,  for  hvis  jeg  ikke  husker  altfor  meget  fejl,  holdt  Din 
Fader  inest  af  at  blive  nævnet  saa  sjældent  som  muligt,  er 
det  ikke  saaledes  endnu? 

—  Jo,  det  er  det,  udbrød  Georg,  og  jeg  er  meget  be- 
drøvet derover.  Men  jeg  vil  haabe,  at  han  en  Gang  vil  faa 
iHjærtet  paa  Tungen«  i  det  mindste  lige  over  for  mig.  Tør 
jeg,  faar  jeg  Lov  til,  naar  jeg  nu  snart  træffer  ham,  at  hilse 
ham  fra  min  Chef?  Naar  jeg  taler  med  ham  om  Hr.  Kom- 
mandørkaptejnen, kan  jeg  udgyde  alle  de  Taksigelser,  som 
Respekten  nu  hindrer  mig  i  at  komme  frem  med. 

—  Det  gaar  vel  an.  Du  skal  ydermere  faa  et  Brev  med 
til  ham,  naar  Du  forlader  Fregatten,  og  saa  vil  jeg  igen  tale 
med  Dig. 

Ved  Slutningen  af  disse  Ord  gjorde  Kommandørkaptejnen 
en  let  Bevægelse  med  Haanden,  men  i  denne  hans  Foresattes 
befalende  Bevægelse  til  den  ubetydelige  Skibsdreng,  laa  nu 
noget,  som  tydeligt  røbede,  at  Chefen  her  i  denne  fuld- 
stændig private  Sag,  var  bleven  trængt  i  Baggrunden  af 
Faderen  og  Mennesket. 


Fjortende  Kapitel. 

Da  Georg  var  kommen  op  paa  Dækket,  hvor  det  fore- 
kom ham,  at  han  svævede  mere  end  han  gik,  var  den  første 
Genstand,  hans  Blik  søgte,  den  gamle  Hædersmand  Stormbom 

en  under  Armen,    endnu    spaserede   frem  og 

ionen. 

dte    sig    hen    til  ham    og   takkede  ham  med 

le,  fordi  den  sidste  Del  af  Straffen  var  faldet 

u    ikke   ført    falsk    Flag,    min  Dreng, .  sagde 

en  fiffig  Mine,  vilde  Du  ikke  denne  Gang 
hed  til  at  bedømme  min  ny  Opfindelses  For- 
med  Tampen,  som  i  Almindelighed  blev  kaldt 

en  Betegnelse,  der  var  saa  velbekendt  blandt 
g  den  underordnede  Del  af  Mandskabet,  at 
med  Rygraden,  gærne  var  forbunden  med 
:te  Navn. 

nu,  langt  mindre  end  før,  vilde  forklare 
imenhæng,  nøjedes  med  at  se  lige  saa  fiffig 
m. 

g  forstaar,  vedblev  den  gamle,  Du  bryder 
m  en  Syltekrukke,  end  jeg  nu  i  min  Alder 
tukt  tiltaklet  Fruentimmer.  Men  skønt  Du 
det,  kan  jeg  dog  se  paa  Dig,  at  alt  er  op- 
d  mig  ned  i  Kahytten. 

ikke  ønskede  noget  bedre,  end  at  lette  sit 
Hjærte  i  et  saa  værdigt  Selskab,  fulgte  han 
Ulighed. 

kommen  ind  i  den  Kahyt,  over  hvis  ene 
mie  Stormbom  havde  Ret  til  at  disponere, 
iam  en  Plads  paa  den  med  rødmalet  Sejldug 

hvorpaa  den  ærlige  Flagskipper  —  med  et 
og  en  Stemme,  som  om  han  agtede  at  gøre 
-  begyndte  saaledes: 

»reng,  jeg  siger  stop!  Lad  Dit  Hjærte  ikke 
jeg  har  sagt  Dig,  at  jeg,  ligesom  Du  satte 
lefens  Kahyt,  straks  kunde  se  paa  Dig,  at  Du 
levet  af  med  Dit  Embede  som  Skibsdreng, 
l  ikke  oftere  vil  blive  benyttet  som  Presen- 
en. Din  Skude  klarer  sig  herefter  for  Rekti- 
linger,  Du  kommer  til  at  styre  en  anden 
ker  hjærteligt,  at  Du  altid  maa  sejle  fordevind, 
:  finder  det  raadeligst  at  fortøje  det  gamle 
ekvem  Havn. 

Georg,  som  altid  var  vant  til  at  betragte  den  gamle 
Flagskipper  med  dybeste  Agtelse  —  den  gamle  var  elsket  af 
hver  Sjæl  paa  Fartøjet,  fra  Chefen  lige  ned  til  Skibsdrengene, 
for  hvem  han  af  egen  Drift  havde  paataget  sig  at  være  en 
Slags  Skolemester  —  Georg,  siger  vi,  lyttede  saa  andægtigt 
til  disse  Ord,  at  han  ikke  i  Kirken  vilde  have  lyttet  med 
større  Andagt  til  en  Prædiken. 

—  Jeg  har,  vedblev  den  Gamle  paa  sin  egen  udtryks- 
fulde Maade,  idet  ban  rettede  sit  endnu  kraftige  Legeme,  i 
femogtredive  Aar  spist  Kongens  og  Landets  Brød  og  betraadt 
disse  Planker,  men  endnu  aldrig,  det  være  sagt  til  Din  Ære 
min  Dreng,  har  jeg  set  Tampen  entre  Laarene  paa  en  raskere 
Skibsdreng.  Derfor  ved  Du  ogsaa,  at  jeg  for  længe  siden 
har  fundet  Behag  i  Dig,  og  sat  Dig  over  de  andre  Skræl- 
linger, der  ikke  en  Gang  fortjener  saameget  som  at  faa  Lov 
til  at  hale  Skødet  ind  paa  en  ærlig  Fiskerbaad.  Og  nu,  som 
Bevis  paa,  at  det  ikke  er  løs  Snak,  men  den  rene  Sandhed, 
forærer  jeg  Dig  min  ny  >Rektifikatort,  med  det  Ønske,  ikke 
at  Du  maa  slide  den  med  Helsen,  som  min  salig  Moder  altid 
sagde,  naar  jeg  takkede  for  et  Par  ny  Bukser,  men  at  Du 
ved  Synet  af  denne  Velynder,  altid  vil  mindes  Din  gamle 
Ven  og  Lærer  Stormbom,  som  —  her  løftede  den  gamle  Laaget 
af  Kisten  og  fremdrog  en  Flaske,  hvortil  der,  ved  Hjælp  af 
en  Stump  Sejlgarn  var  fæstet  et  lille  Pølsehorn  med  Træbund 
—  herefter  tillader  Dig  at  sige  Farbro'r*). 

Umiddelbart  efter  at  have  udtalt  disse  betydningsfulde 
Ord,  fyldte  Stormbom  Hornbægeret,  drak  Georg  til  og  rakte 
ham  det,  atter  fyldt,  hvorpaa  Georg  paa  sin  Side  naturligvis 
fandt  sig  beføjet  til  at  takke  for  Skaalen. 

—  Min  kære  Farbro'r,  sagde  han  med  et  ærbødigt  Buk, 
det  er  virkelig  en  stor  Ære.  Men  da  dette  besynderlige 
Døgn,  som  jeg  beregner  fra  Nattevagten,  hele  Tiden  har 
medført  de  mærkværdigste  Begivenheder,  saa  forundrer  jeg 
mig  nu  ikke  mere  over  noget,  men  takker  paa  det  hjærte- 
ligste  og  oprigtigste  for  en  Tilladelse,  som  jeg  med  megen 
Stolthed  benytter  mig  af.  Og  saa  sandt  som  jeg  hedder 
Georg  Letsler,  skal  Rektifikatoren,  flettet  af  Farbro's  egen 
Haand  følge  mig  ligesaa  troligt  gennem  hele  Livet,  som 
denne  Dolk,  Chefen  selv  nylig  forærede  mig. 

*)  Fa'rbror-  og  Brorskaal  svarer  til  vor  Dusdrikken«  O.  A. 

Digitized  by  VjOOQ  IC 


186 


iste  ham  det  lille  Vaaben,  som  han  indtil  nu 
skjult. 

min  prægtige  Gut.  Jeg  er  vis  paa,  at  Du  tænker 
*•  Og  JeS  'can  °gs*a  lade  Dig  vide,  at  da  jeg" 
af  den  Skifting,  da  Du  kom  imod  mig  henne 
,  saa  forstod  jeg,  hvad  Klokken  var  slaaet.  Naar 
ade  mig  vide,  hvad  for  smukke  Ting  den  gamle 
Ide  Dig,  det  maa  jo  ikke  have  været  saa  lidt, 
ter  den  Tid,  Du  var  dernede* 
itagelse  af  det,  der  angik  Kommandørkaptejnens- 
med  hans  Fader,  hvilket  han,  efter  det  Vinkr 
faaet,   syntes   det   var   rigtigst  at  fortie    fortalte 

det  øvrige,  ja,  hvert  Ord,  som  Chefen  havde 
elede  især  ved  den  lyse  og  glimrende  Udsigt  tilT 
ide  om  et  Aar,  at  være  ansat  som  Understyrmand 
diefarer. 

y  udbrød  Stormbom  særdeles  fornøjet,  dette  er 
r,  store  Udsigter,  mener  jeg.  Jeg  kender  den 
[terude,  han  gør  aldrig  noget  halvt  Din  Lykke 
det  var  i  en  velsignet  Stund,  Du  besteg  Kanonen. 

for  sikkert,  at  den  gamle  nu  agter  at  slaa  sig" 
»rtøje  sig  paa  sin  Ejndom  i  Halland,  og  derfor 
Tak  for  at  Du  fiskede  hans  Søn  og  Arving  opy 
it  til  Koffardis,  og  det  er  netop,  hvad  jeg  synes 
t  ingen  ved  bedre  end  jeg,  at  Kronens  Kage  er 

heller  ingen  bedre,  at  den  er  forbandet  sej  g. 
laar  jeg  kommer  til  Gøteborg,  hvor  jeg  i  Vinter 
j  Navigation,  saa  tillader  Farbror  vel  nok  at  jeg: 
dlem  kommer  og  hilser  paa  Dem,  og  bortsladrer 

Jeg  tænker,  det  bliver  min  kæreste  Adspredelse 
it. 
rang  imellem,  siger  Du,  hørt  jeg  ved  noget,  der 

Ude  i  Mastehugget*)  ligger  et  lille,  gulmalet 
i  udelukkende  ejes  af  en  Mand,  der  hedder 
Og   endvidere,   ser  Du,   findes   der  i  det  Hus  et 

med  egen  Indgang.  Min  Kone,  som  —  Du  kan 
,   min  Sømandsære  —  ikke   har   sin  Lige  i  For- 

kan   se   efter  Dit  Linned   og   holde  sin  Haand 


i  Gøteborgs  Udkant.  O.  A. 

over  Dig  til  al  Slags  Orden,  og  jeg,  jeg  skal  være  en  Fader 
for  Dig,  hvis  Du  da  ikke  har  nogen  bedre  ved  Haanden. 

—  Top,  svarede  Georg  højst  tilfreds.  Hvis  Kommandør* 
kaptejnen  ikke  har  noget  imod  det,  saa  kan  jeg  ikke  andet 
end  modtage  det  hæderlige  Tilbud  med  største  Taknemme-, 
lighed.  Farbror  bliver  vel  ikke  længe  i  Karlskrona,  kan  jeg 
begribe. 

Her  afbrødes  den  fortrolige  Samtale  af  en  indtrædende 
Person,  som  næppe  havde  stukket  Hovedet  indenfor  Døren, 
før  han  med  en  lystig  Mine  nikkede  til  Stormbom  og  raabte : 

—  Jeg  kom  tilfældig  til  at  kaste  Øjnene  i  Almanaken, 
Farbror,  og,  min  Sæl,  blev  jeg  ligesaa  lys  i  Ansigtet  som  en 
Solsikke,  da  jeg  fik  at  se,  at  del  hverken  var  mer  eller  mindre 
end  den  tyvende. 

—  Avgust,  ja,  svarede  gamle  Stormbom  leende  med  høj 
og  tydelig  Stemme.  Men,  min  kære  Mas,  det  er  først  den 
tyvende  September  Du,  at  jeg  fejrer  min  Fødselsdag. 

—  Den  var  værre!  men  jeg  protesterer.  Jeg  har  beredt 
mig  paa  en  glad  Aften,  og  jeg  vil  derfor  bevise  Farbror,  at 
der  her  i  Verden  ikke  er  Grund  til  at  se  paa  en  Maaned 
mer  eller  mindre.  I  Dag  den  20de  Avgust  er  vi  sammen 
endnu,  den  20de  September  har  Fregatten  lagt  op,  og  vi  har 
da  sagt  hinanden  Farvel,  maaske  for  evigt,  betænk  det, 
medens  det  er  Tid. 

—  Naa,  naa,  Styrmand,  Du  har  ikke  saa  ganske  Uret, 
og  siden  vi  dog  ligger  her  i  Havnen  og  ikke  har  andet  at 
fordrive  Tiden  med,  saa  er  Paafundet  ikke  saa  helt  tosset. 
Jeg  tænker  vel,  at  der  er  saa  meget  Rom  tilbage  i  Kruset, 
at  der  er  tilstrækkeligt  til  en  Bolle  paa  min  58-aarige  Fød* 
selsdag.  Vi  bliver  tre  foruden  mig,  og  Georg  kan  nok  titte 
ind  og  tage  sig  et  Glas  i  Forbigaaende,  skønt  han  er  for 
ringe  i  Værdighed  endnu  til  at  sidde  i  Lag  med  gamle  Sø* 
mænd. 

Efterat  Georg  havde  gratuleret  til  den  improviserede 
Fødselsdag,  der  aksaa  for  faWt  Alvor  skulde  rykkes  frem, 
forlod  han  begge  Hædersmændene,  Flagskipper  Stormbom 
og  Styrmand  Mas,  for  med  sine  glade  Nyheder  at  opvarte 
saavel  den  gode  Premierløjtnant  som  den  unge  Kadet,  hvis 
Bud  han  havde  været  den  foregaaende  Aften.  Og  hvor  Georg 
kom  og  gik  med  sine  interessante  Meddelelser,  blev  han  vel- 
kommen  og   hørt   med   stor    Fornøjelse-,    selv    blandt   hans 

Kamerater  var  Deltagelsen  almindelig  og  fri  for  al  Mis- 
undelse. 

Men  da  han  nu  tilfulde  havde  nydt  den  Stolthed  og 
Triumf,  der  ligger  i  Meddelelsen  af  en  stor  Lykke,  opsøgte 
han  en  ensom  Plads,  hvor .  han  kunde  fortsætte  sine  behagelige 
Tankebilleder  paa  egen  Haand.  Havde  han  dog  blot  kunnet 
vente  sig  den  største  Glæde  af  alle,  den  at  træffe  sin  ufor- 
glemmelige Moder  red  Tilbagekomsten  til  Johannesskæret  — 
Dog  nej,  naar  han  tænkte  nøjere  over  det*  vilde  han  dog 
ikke  ønske  det.  Hun  var  saa  lykkelig  dér,  hvor  hun  nu  var, 
hun  havde  jo  haft  saa  tunge  og  ensomme  Dage  paa  den 
nøgne  Klippe  i  Havet.  Hvorfor  skulde  han  saa  forstyrre 
hendes  Fred  ved  det  frugtesløse  Ønske,  at  hun  maatte  vende 
tilbage  til  Jorden.  Var  han  desuden  ikke  overbevist  om,  at 
hun  saa  og  vidste  alt,  hvad  der  angik  ham,  at  hun  deltog  i 
og  glædede  sig  over  hans  Fremgang,  at  det  var  hendes  Bønner, 
han  havde  at  takke  for,  at  alt  var  gaaet  ham  saa  godt,  og 
at  hun  med  udelt  Opmærksomhed  fulgte  ethvert  af  hans 
Skridt,  at  han  aldrig  kunde  foretage  sig  noget,  hverken  godt 
eller  ondt,  uden  at  hun  vidste  det. 

Denne  Tro,  eller  rettere  Overtro,  som  vilde  have  haft 
en  højst  skadelig  Indflydelse  paa  en  sværmerisk  Karakter, 
virkede  velgørende  paa  Georg,  der  udmærkede  sig  ligesaa 
meget  ved  sin  ungdommelige  Munterhed  som  ved  sit  friske 
Mod.  Naar  han  følte  sig  fristet  til  at  begaa  et  Skælmsstykke, 
som  strængt  taget  ikke  kunde  kaldes  aldeles  uskyldigt,  saa 
tænkte  han  næsten  altid  paa  sin  kærlige  Moders  Formaninger 
fra  det  sidste  Aar,  hun  levede,  og  hvormeget  det  end  kostede 
ham,  overtraadte  han  da  ikke  den  Grænse,  som  hans  egen 
Samvittighed  ansaa  for  tilladelig.  Og  saa  modtagelige  var 
hans  barnlige  Følelser,  at  naar  han  om  Aftenen,  træt  efter 
Dagens  Anstrængelser,  havde  søgt  sin  Hængekøje  og  var 
sovet  ind  uden  at  læse  sin  Aftenbøn,  uden  at  sende  hende 
en  Tanke,  kunde  han  den  næste  Morgen  plage  sig  selv  med 
den  Frygt,  at  hans  beskyttende  Engel  sad  sørgmodig  i  Skyerne 
og  saa  ned  paa  ham,  og  ved  saadanne  Lejligheder  hændte 
det  stundom,  at  hans  Fantasi  blev  saa  stærk,  at  han  i  de 
hurtigt  forbifarende  Skyer  virkelig  syntes  at  se  Moderens 
Hoved,  ombølget  af  guldglinsende  Lokker,  og  i  sit  Indre  følte 
han  da  tydeligt,  om  de  elskede  blaa  Øjne  smilede  til  ham 
eller  græd  for  hans  Skyld. 

Men  vi  vilde  gøre  Georg  Uret,  naar  vi  ikke  omtalte,  at 
hans  livlige  Tanker  hver  Dag  aflagde  Besøg  paa  det  ensomme 
Johannesskær  hos  den  nedtrykte  Fader.  Men  Billedet  af  ham 
giorde  Georg  ondt  og  forstyrrede  den  Glæde,  han  ellers  vilde 
have  nydt,  thi  hvorledes  kunde  han  være  glad,  naar  hans 
Tanker  syslede  med  den  stakkels  Eneboer?  Det  eneste,  der 
trøstede  ham  under  disse  Erindringer,  var  Bevidstheden  om, 
at  den  ærlige  Karolus  og  den  gamle  hæderlige  El:as  Asbjørn- 
son  ikke  vilde  lade  sig  atholde  fra  at  hjælpe  deres  Nabo,  for 
saa  vidt  de  fik  Lov  til  det.  Og  desuden  kom  Georg  jo  selv 
snart  hjem,  og  saa..  .1  dette  Kaos,  varmt  og  rosenrødt,  endte 
altid  Georgs  Tanker,  i  hvilke  der  ogsaa  var  rigelig  Plads 
saavel  for  den  smukke  Fanny  paa  Strand  som  for  norske 
Fanny  i  Buret. 


Femtende  Kapitel. 

Med  sædvanlig  Lunefuldbed  var  Vinden,  som  hele  Natten 
og  Formiddagen  havde  blæst  stik  i  Stævnen,  allerede  mod 
Slutningen  atEftermiddagsvagten  slaaet  om,  saa  at  Mand- 
skabet, skønt  ingen  Ordre  endnu  var  givet,  begyndte  at  gøre 
eget  Bestik,  som  enstemmigt  spaaede,  at  man  rimeligvis  næste 
Aften  laa  fortøjet  ved  Vinga  eller  maaske  helt  inde  ved  »Nya 
Varfvet«*).  I  Forbindelse  hermed  fremstillede  sig  for  Erin- 
dringen Gøteborgs  uforlignelige  Porter,  der  sikkert  vilde 
komme  til  at  efterlade  nogle  Huller  i  Tegnebogen. 

For  Øjeblikket  herskede  den  fuldkomneste  Stilhed  paa 
Skibet,  kun  afbrudt  af  det  vagthavende  Mandskabs  Passiar 
og  den  vagthavende  Officers  regelmæssige  Vandren  frem  og 
tilbage. 

Chefen  tilligemed  Størstedelen  af  Officererne  var  i  Land, 
og  fri  for  Tjenstgøring  laa  den  stolte  Fregat  vuggende  ynde- 
fuldt op  og  ned  over  den  bølgende  Flade,  som  den  fore- 
gaaende  Aften  havde  tjent  til  Spejl  for  dens  smukke  Former. 

I  Flagskipper  Stormboms   Kahyt,    som   han    delte   med 


•J  I  Gøteborgs  Skærgaard,  tæt  inde  ved  Byen.     O.  A. 

Styrmand  Mas,  herskede  et  Liv  og  en  Munterhed,  som  vir- 
kelig fremkaldte  Suk  hos  dem,  der  kun  fik  Lov  at  være 
Tilhørere. 

Georg  saas  ikke  blandt  dem,  der  var  med  til  Gildet; 
han  var  mellem  det  Mandskab,  der  var  bleven  beordret  til 
at  ro  Chefens  Chalup,  men  det  vilde  være  Synd  og  Skam 
at  paastaa,  at  han  i  tjærneste  Maade  blev  savnet.  Nej,  naar 
gamle  Stormbom  sad  ved  Bollen  med  en  Historie  paa  Læ- 
berne og  Punscheskeen  i  Haanden,  savnede  han  ingen  Ting, 

Flagskipper  Stormbom  ansaas  —  ikke  alene  af  dem,  der 
ved  samme  eller  ikke  alt  for  underordnet  Rang  stod  i  nær- 
mere Venskabsforhold  til  ham,  men  ogsaa  af  hele  Besætningen 
—  som  et  Mønster  paa  en  ægte  Sømand;  koldblodig  til  det 
yderste  i  Faren,  men  til  andre  Tider  varm  som  glødende 
Jærn,  var  han  paa  en  Gang  deres  Forsyn  og  deres  Plageaand. 

Aldrig  fandtes  nogen  mere  villig  end  han  til  at  høre 
paa  andres  Bekymringer.  Han  havde  et  godt  Hjærtes  Del- 
tagelse for  enhver,  der  kom  for  at  skrifte  for  ham  og  var 
desuden  lige  saa  gavmild  paa  kloge  og  velberegnede  Raad 
som  han  ved  andre  Lejligheder  viste  sig  rundhaandet  i  Be- 
handlingen af  Rektifikatoren,  thi  det  var  hans  faste  Over- 
bevisning, at  unge  Sømænd  ikke  kunde  opnaa  Fuldkommenhed 
i  Faget,  uden  at  de  i  Tide  havde  lært  at  sætte  Pris  paa  en 
forfriskende  Dug. 

Forøvrigt  laa  der  i  hele  Stormboms  statelige  og  tætslut- 
tede  Vækst,  i  hans  mandigt,  solbrændte  og  furede  Ansigt, 
omgivet  af  de  lange,  graanede  Lokker,  noget,  som  —  skønt 
han  ikke  var  naaet  højere  i  Graderne  end  til  Skipper*)  med 
Titel  af  Flagskipper  —  paabød  Agtelse.  Og  naar  den  gamle, 
som  havde  været  med  i  flere  Søslag,  ved  højtidelige  Lejlig- 
heder bar  den  saakaldte  > Medaljefrakke«  og  ved  Bevidstheden 
om  denne  Pynt  følte  sig  løftet  til  et  højere  Standpunkt,  fandtes 
der  ikke  en  Sjæl  paa  hele  Fregatten,  som  ikke  bukkede  eller 
følte  sig  fristet  til  at  bukke  for  ham,  et  saadant  Udtryk  af 
stille  og  mild  Højhed  hvilede  da  over  den  gamles  Træk. 

I  den  lille  Kahyt,  der  var  optaget  af  de  tre  indbudte 
Gæster  og  hans  egen  Person,  førte  Gamlingen  nu  Ordet. 

Bollen,  der  bestod  af  et  oljemalet  Kompasfoderal,  omgivet 
af  Jærnbaand  og  hørende   til  Stormboms  Antikvitetssamling, 


•)  Skipper  svaret  til  voi  Baadsmand.     O.  A. 

stod  midt  paa  Bordet  og  omkring  denne  originale  Bolle,  som 
Stormbom  af  gammel  Vane  foretrak  for  alle  Porcellænsboller, 
var  tre  Sølvtumlinger,  tilligemed  det  fra  Flasken  løsgjorte 
Pølsehorn,  opstillede  som  Keglerne  omkring  Kongen. 

Piberne  dampede,  og  af  alles  Øjne  lyste  Glæde,  medens 
Flagskipperen  flittigt  passede  Skeen  og  trakterede  over  en 
lav  Sko  baade  med  Punseh  og  Fortællinger.  Han  var  netop 
i  Færd  med  at  give  en  Beskrivelse  over  Slaget  ved  Hogland, 
hans  egentlige  Yndlmgstema,  da  Mas,  der  —  lige  saa  vel 
som  de  øvrige  Gæster  —  kendte  denne  Historie  paa  sine  fem 
Fingre,  fandt  det  passende,  saa  snart  det  lod  sig  forene  med 
Agtelsen  for  den  højtærede  Vært,  at  føre  Samtalen  hen  paa 
et  andet  Æmne.  Han  greb  det,  der  var  nærmest  for  Haanden : 
Georgs  Afstraffelse  og  Oprejsning. 

—  Det  er  en  satans  dygtig  Dreng,  udbrød  Stormbom, 
som  for  den  Fornøjelse  at  tale  om  sin  Yndling  glemte,  at 
han  paa  en  vis  Maade  var  bleven  afbrudt.  Jeg  spaar,  at  der 
ikke  vil  gaa  ret  mange  Aar,  inden  han  faar  Skib  at  føre.  — 
I  har  vel  hørt,  hvordan  det  egentlig  hang  sammen  med  Sylte- 
tøjskrukken? Den  gamle  der  agter  ude  har  selv  sørget  for  at 
Sagen  blev  bekendt;  han  ved  nok,  hvad  der  er  en  retfærdig 
Chefs  Pligt,  om  han  saa  var  Fader  femten  Gange. 

—  Det  gik  dog  knap  saa  offentligt  til  som  med  Straffen, 
bemærkede  en  af  Gæsterne.  Kommandørkaptajnen  havde 
ladet  nogle  Ord  falde  til  Næstkommanderende,  som  ikke  var 
sen  til  at  lade  det  gaa  videre  til  Premierløjtnanten,  og  saadan 
gik  det  hele  Vejen.  Jeg  for  mit  Vedkommende  tænkte  straks: 
Georg  er  altfor  stor  en  Krabat  til  at  lege  med  saadanne 
Bagateller. .  .Fiks  Dreng,  fiffig  Dreng.  —  Det  er  en  Fornøj- 
else at  se  ham  springe  fra  Raanokken  paa  Hovedet  i  Søen 
og  svømme  sine  ti  Gange  omkring  Fregatten. 

—  Og  hvem  er  det  vel,  der  er  flinkest  til  under  en  Storm 
at  komme  op  i  Vanterne,  naar  der  skal  bjærges  et  Sejl? 
indskød  Stormbom.  Men  det  er  ikke  nok  med,  at  han  er 
modig  og  forvoven  —  det  er  jo  enhver  ung  Fløs,  som  har 
Hjærtet  paa  rette  Sted  —  men  han  er  ogsaa  dreven.  Jeg 
ved  ikke,  om  jeg  har  fortalt  Jer  Historien  om  Engelskmanden 
og  Guineaerne,  der  gik  for  sig,   da  vi   laa  udenfor  Gibraltar? 

{eg  har  selv  hørt  den  af  Løjtnant  V.,  og  han  er  en  prægtig 
?yr;  hvert  Ord,  han  siger  er  saa  sandt  som  det  var  præntet 

—  Jo,  jeg  hørte  nok  ymte  om  det  den  Morgen,  da  Georg 

kom  tilbage  'og   fik  sin  Ranson    af  Rektifikatoren,   men  den 
rette  Sammenhæng  kender  jeg  ikke. 

Stormbom  fyldte  Hornet  og  Tumlingerne,  og  idet  han 
lænede  sig  tilbage  mod  Væggen,   begyndte  han  sin  Historie. 

—  Jo,  jol  det  er  en  Fyr,  der  duer  til  noget  —  det  har 
formelig  gottet  mig  at  opdrage  ham,  og  jeg  holder  ogsaa  af 
ham  som  han  var  min  egen  Søn.  Naa,  som  sagt,  vi  laa 
udenfor  Gibraltar.  Det  var  den  sidste  Søndag,  inden  vi  begav 
os  paa  Hjemrejsen,  og,  som  I  vel  kan  huske,  havde  Kadetterne 
faaet  Landlov  for  at  tage  ind  til  Byen,  men  med  Ordre  til 
at  være  hjemme  til  Klokken  ti  om  Aftenen. .  .Naa,  Kamerater, 
smag  paa  Tumlingerne  —  Skaal  I  Talerne  gemmer  vi  til  siden 
. .  .De  unge  Herrer  havde  fire  Sluproere  med  sig,  blandt  dem 
Georg  og  Brænderen,  I  ved  nok  ham,  der  er  Oppasser  hos 
vore  smaa  Kavallerer,  der  er  for  fine  paa  det  til  selv  at 
blanke  deres  Støvler.  Naa,  hvad  det  var,  jeg  vilde  sige . . . 
da  de  kom  i  Land,  begyndte  Herrerne  naturligvis  at  tænke 
paa  at  gøre  sig  en  glad  Dag.  Men  lille  Fiffenberg,  som 
hverken  drikker  eller  spiller  Kort,  men  bare  glor  paa  Maanen 
og  synger  Kærlighedsviser,  havde  skilt  sig  fra  Kameraterne 
og  kigget  ind  paa  et  Sted,  hvor  der  kun  spilledes  Billard, 
som  er  Fiffenbergs  bedste  Fornøjelse.  Georg  og  Brænderen 
fulgte  med  ham  efter  hans  egen  Befaling  og  stod,  ogsaa  efter 
naadig  Befaling,  udenfor  Døren.  Men  da  Spillet  trak  noget 
længe  ud,  og  Drengene  blev  trætte  af  at  staa  paa  Vagt, 
listede  de  sig  behændigt  ind  og  fiskede  sig  en  lille  Siddeplads 
i  en  Krog  bag  Døren. .  .Naa  da!  fald  ikke  i  Søvn,  go'  Venner, 
let  lidt  paa  Glassene  —  gamle  Stormbom  fejrer  ikke  sin 
Fødselsdag  mere  end  en  Gang  om  Aaret,  men  saa  vil  han 
ogsaa  have  sig  en  ærlig  Lystighed. 

De  tre  Gæster  nikkede  bifaldende,  tømte  Tumlingerne 
og  lod  dem  under  tavs  Opmærksomhed  igen  fylde  af  Værten. 

—  Naa  . . .  Fiffenberg,  to  engelske  Kadetter  og  et  Par 
spanske  Handelsbetjente  havde  spillet  sammen  et  Par  Timers 
Tid,  da  der  paa  en  Gang  opstod  et  voldsomt  Skænderi  imel- 
lem dem.  Georg,  som  straks  mærkede,  at  det  begyndte  at 
blive  Alvor,  listede  sig  behændigt  hen  til  et  Bord,  hvor  paa 
Kadetterne  havde  lagt  deres  Smørstikkere,  trak  alle  Klingerne 
ud  og  havde  Held  til  ubemærket  at  gæmme  dem  bagved  et 
Skab,  hvorefter  •  han  vendte  tilbage  til  sin  Plads. 

—  Naa,    det  kunde  more  mig  at  høre,   hvordan  det  saa 

gik,  sagde  Mas,  medens  Stormbom  henvendte  sin  Opmærk- 
somhed paa  Piben,  der  var  ved  at  gaa  ud  og  en  af  de  andre 
Gæster  bemærkede  med  et  Udtryk  af  inderlig  Tilfredshed: 
i  Satans  Dreng,  den  Georg,  at  han  turde  vove  det.  c 

—  Ja,  og  Drengen  havde  min  Salighed  gættet  ganske 
rigtigt  Paa  en  Gang  sprang  alle  tre  Kadetter  hen  efter 
deres  Vaaben,  men  da  de  fandt  Skederne  tomme,  paastod 
den  ene  Engelskmand,  at  Fiffenberg  af  Fejghed  havde  gæmt 
dem.  Men  Fiffenberg,  saa  fin  og  glatkindet  han  ogsaa  er,  er 
ingen  Kujon,  og  det  viste  han  bedst,  da  han  som  Svar  paa 
Tiltale  langede  til  Engelskmandens  ene  Fyr  (Øjet)  saa  at 
han  bakkede  over  mod  Væggen. 

—  Godt  gjort,  skreg  Mas.  Skaal  for  Fiffenberg  —  jeg 
havde  ikke  troet,  han  var  saadan  en  rask  Karl.  Men  hvad 
gjorde  saa  Engelskmanden? 

—  Den  ene,  kan  I  nok  forstaa,  hvilte  sig  ovenpaa  den 
Ranson,  han  havde  faaet,  men  den  anden  lavede  sig  til  at 
gøre  Ende  paa  Legen  i  hans  Sted.  Men  da  han  saa,  at 
Kameraten,  efter  at  han  havde  hikket  lidt  efter  Vejret, 
selv  gik  løs  paa  vor  Fiffenberg  med  sin  Boksning,  som  Fanden 
selv  har  lært  de  satans  Engelskmænd,  lod  han  dem  selv  om 
det  og  satte  sig,  med  Cigaren  i  Munden,  i  god  Ro  paa  Bil- 
lardet og  saa  til.  Men  nu  kan  I  tro,  det  kneb  for  Fiffenberg, 
som  aldrig  har  lært  disse  Boksekneb;  han  huggede  og  slog  om 
sig  som  en  blind  Hest,  naar  Bræmserne  bliver  for  nærgaaende, 
men  hvordan  han  nu  fægtede,  saa  kom  han  til  at  slaa  til  en 
af  Spanierne,  som  ogsaa  lod  til  at  ville  have  sin  Næse  i 
Blød.  Naa,  nu  kan  I  jo  nok  forstaa,  at  den  engelske  Kadet 
fik  god  Forstærkning  af  de  to  Spaniere,  og  da  de  nu  blev 
tre  om  Fiffenberg,  kan  ingen  undres  over,  at  han  ikke  længere 
kunde  holde  sig  paa  Benene,  men  snart  laa  saa  lang  han  var 
paa  Gulvet  med  alle  de  tre  Bæster  omkring  sig,  ligesom  . . . 
ligesom  . . .  naa.  lige  meget  det  kan  være  det  samme  —  Stuv 
Pøsen  ind,  Mas;  jeg  kan  se  paa  Dig,  at  Du  trænger  til  en 
Tankevækker. 

—  ...ligesom  en  Flok  Grise  om  et  Kaalhoved!  —  fore- 
slog Mas,  som,  da  han  mærkede,  at  den  gamles  Forraad  af 
Lignelser  begyndte  at  slippe  op,  greb  det  første  Billede,  der 
faldt  ham  ind,  i  Flugten. 

—  Ja  netop!  indrømmede  Stormbom.  Men  nu  syntes 
Georg,  at  han  ikke  længere  kunde  bevare  Respekten.     »Pa9 

Du  paa  Døren,  Brænder«,  hviskede  han,  »og  kan  det  lade 
sig  gøre,  saa  slip  ingen  ind!  Jeg  kunde  nok  have  Lyst  at 
se«,  sagde  den  raske  Dreng,  om  jeg  har  haft  Nytte  af  at 
gamle  Stormbom  saa  mange  Gange  har  lempet  lidt  ved 
mig.t  . . .    Ved  disse  Ord  tømte  Flagskipperen  med  en  tilfreds 

Mine  Pølsehornet  til  Bunden  og  trak  Vejret  dybt Naa, 

Georg  tog  den  første  Billardkø,  han  kunde  faa  fat  paa,  sprang 
midt  ind  i  Klyngen  og  fægtede  saa  rask  med  Arme  og  Ben, 
at  baade  Spanierne  og  Engelskmændene  blev  helt  forbløffede 
og  maatte  slippe  Fiffenberg,  hvem  det  snart  lykkedes  at 
komme  paa  Benene  igen.  Den  anden  engelske  Kadet,  som 
sad  paa  Billardet  og  røg  Cigar,  raabte  blot  i  et  væk  >god 
dam*  og  dampede  og  dampede,  for  jeg  skal  sige  Jer,  han 
syntes,  at  Knægten  bar  sig  rask  ad. 

—  Han  har  ikke  for  ingen  Ting  i  fjorten  Maaneder 
sorteret  under  Farbro'ers  Rektifikator,  udbrød  en  af  Gæsterne. 
Men  Fanden  staa  i  den  Kadet,  som  saadan  kunde  sidde  stille, 
uden  at  gøre  saa  meget  som  ta'  mig  det  Ben  af  Skabet  for 
at  fordele  Styrken  inden  Georg  kom  til  —  de  kunde  jo 
helt  og  holdent  have  gjort  Kaal  paa  Fiffenberg ....  Skaal 
Farbro'er! 

—  Hvert  Land  har  sin  Skik,  bemærkede  Stormbom,  og 
derfor  lagde  han  i  Stedet  for  Benene  flegmatisk  over  Kors. 
Men  jeg  véd   nok,   hvordan  jeg  vilde   have   baaret   mig   adf 

hvis  det  havde  været  mig Naa,  nu  tog  Spektaklet  saadan 

til,  at  Politiet  fik  Nys  om  det,  men  paa  samme  Tid  som  Vagten, 
kom  ogsaa  alle  vore  andre  Kadetter.  Det  var  ikke  vanskeligt 
for  dem  at  befri  deres  egne  Folk,  og  de  satte  af  ned  til 
Chalupen,  hvor  begge  Sluproerne  havde   alt  klart  til  Afrejse. 

—  Men  Fiffenbergs  Smørstikker,  som  Georg  havde  gæmt? 
spurgte  Mas.    Uden  den  turde  han  vel  ikke  komme  hjem? 

—  Ja,  se  det  var  netop  Knuden  det.  Og  da  Georg 
snart  kom  i  Tanker  om  denne  Omstændighed,  listede  han  sig 
tilbage  til  Billardstuen,  men  netop  som  han  bukkede  sig  ned 
for  at  tage  Dolken  frem,  blev  han  grebet  bagfra,  og  inden 
han  fik  Tid  til  at  mæle  et  Ord,  befandt  han  sig  omgivet  af 
den  spanske  Vagt  og  paa  Vejen  til  Arresten. 

—  Saa  gid  da  den  Onde  vilde  æde  saadanne  nogle  Spio- 
ner med  Hud  og  Haarl  raabte  Mas  med  glubsk  Deltagelse. 

—  Da  Georg  gik  forbi  den  engelske  Kadet,  som  han 
nylig  havde  smurt  saa  forsvarligt,  gjorde  han  Tegn  til  denne, 

at  han  skulde  tage  Fiffenbergs  Dolk  med  sig.  Den  anden, 
som  løb  hen  til  Skabet  og  opdagede  Klingerne,  forstod  nu 
det  hele,  og  han  maa  vel  have  syntes  godt  om,  hvad  Georg 
havde  gjort,  for  skønt  han  havde  klaret  for  sig  selv,  fulgte 
han  dog  med  Vagten,  og  efter  at  han  et  Øjeblik  havde  talt 
Spansk  med  Vagtkommandøren,  blev  Georg  sluppen  løs  og 
kilede  med  begge  de  engelske  Kadetter  ned  til  Havnen.  Men 
se,  da  var  vore  Kadetter  allerede  taget  afsted,  og  i  sin  Nød 
var  Georg  glad  ved  at  kunne  modtage  Engelskmændenes 
Tilbud  om  først  at  følge  med  til  deres  Fregat,  for  saa  siden 
at  faa  Baad  til  sin  egen. 

—  Fy  for  Pokker,  det  var  en  styg  Klemme. 

—  Nu  skal  Du  bare  høre.  —  Da  de  vel  var  kommen  om- 
bord paa  Engelskmanden,  tog  Kadetterne  ham  med  sig  ind 
i  Kadetmessen.  Nu  ved  jeg  ikke,  om  de  kunde  se  paa  hamr 
at  han  var  bedre  Folks  Barn  —  det  kan  man  nu  forresten 
tydeligt  se  paa  ham  —  eller  om  det  kun  var  et  af  de  Indfald, 
som  Englænderne  har  saa  mange  af,  nok  er  det,  de  syntes 
det  kunde  være  morsomt  at  gøre  sig  til  Kamerat  med  en 
Skibsdreng,  og  begyndte  derfor  at  traktere  med  Vin  og  Punsch 
til  hele  Sylten.  De  havde  kanske  ogsaa  Lyst  til  at  se,  hvor 
dybt  en  svensk  Søgut  kunde  kigge  i  Glasset,  uden  at  blive 
slingrende.  Men  har  Du  hørt,  hvem  det  var,  der  faldt  i  den 
Grav,  han  selv  havde  gravet,  sa'e  Tysken  —  Georg,  Kamme- 
rater, maatte  hjælpe  til  at  stuve  to  af  Kadetterne  ind  i  deres 
egne  Køjer  og  fejlede  endda  ingen  Ting,  da  han  kom  om 
Bord  til  os  igen. 

—  Det  tror  jeg  nok,  bemærkede  Mas.  Jeg  ved  ikke, 
hvordan  den  satans  Dreng  bærer  sig  ad,  for  uagtet  han  ikke 
siger  nej  til  et  godt  Glas,  naar  det  skal  være,  saa  ses  det 
aldrig  paa  ham  mere  end  om  han  havde  klaret  Halsen  med 
færsk  Vand  . . .  Men  videre,  Farbro'er! 

—  Ja,  nu  kommer  Konklusio^  som  Præsten  sa'e.  Han 
havde  faaet  to  Breve  med  sig,  det  ene  til  Fiffenberg  og  det 
andet  til  Premierløjtnanten,  og  I  kan  tro,  de  fik -Øjnene  op, 
da  de  fik  at  høre,  at  den  Kadet,  der  var  bleven  saa  godt 
indbalsameret,  var  Søn  af  en  af  Englands  Lorder. 

—  Det  var  det  bedste  af  hele  Historien,  jublede  Mas. 

—  En  Lords  Søn  trakteret  af  svenske  Knytnæver  —  tag 
for  Dem  af  Retterne,  your  lordship! 

—  I    Fiffenbergs   Brev,   fortsatte    Stormbom,    stod    den 

ædelse  til  Frokost  hos  Lordens  Søn  og  nogle 
:erer,  og  en  Anmodning  om  at  han,  Fiffenberg, 
:  af  sine  Kamerater  med,  for  at  de  efter  Fro- 
ned   Dolke   eller  Pistoler,    kunde   afgøre   den 

Brevet  til  Premierløjtnanten   derimod  —  det 

nogle  satans  stolte  og  hæderlige  Folk,  de 
indeholdt  et  pænt  Forsøg  paa  at  undskylde 
i  var  bleven  ud  over  Permissionstiden,  og  der 
teaer  med  som  Belønning,  fordi  han  baade 
drikke  som  en  Gentleman. 

pænt,  det  var  nobelt,  det  var  ikke  saa  galt, 
ra  Selskabets  Læber. 

øjtnanten,  fortsatte  den  gamle,  takkede  den 
land  paa  det  artigste  paa  Fiffenbergs  Vegne, 

at  han  ikke  kunde  profitere  af  Tilbudet,  dels 
*  faaet  tre  Dages  Arrest,  paa  Grund  at  han 
orteret  som  udebleven  over  Landlovstid,  og 
tten  skulde  lette  Anker  i  Daggryningen.  Hvad 
engen  angik  —  hed  det  videre  i  Brevet  — 
:nantens  Tilbøjelighed  stred  mod  hans  Pligt, 
te  dog  gaa  fremfor  alt,  men  de  tre  Guineaer 

behagelig  Erstatning.  Georg  derimod  lo  af 
\  jeg  tænker  (skønt  han  ganske  vist  ikke  har 
in  ikke  vilde  ønske  sig  noget  bedre,  end  hele 

igennem  aldrig  at  faa  sværere  Arbejde,  end 
Sønner,  selv  at  blive  pryglet  og  tage  imod 
ster. 

siger  jeg  ingen  Ting  til,  lo  Mas. 
,  go1  Venner,  sagde  Stormboin,    idet  han  an- 
lelig  Mine  og  kiggede  ned  i  Bollen   for  at  se, 
:t  var   sunket  i  den,  nu  er  det  Tid    at    tænke 

Jeg  har  i  mange  Glas  takket  Jer  for  den 
mte  paa  mit  Velgaaende,  men  nu  skal  I  gøre 
n  Skaal,  som... her  begyndte  den  gamle  at 
var   blevet   drukket  ganske  tæt. .  .som  det  er 

ikke  at  tage  i  den  sidste  Vending,  jeg  mener 

de   gamle  og  de   unge,    som  venter   os   der 

*r  jo  nok  lidt  skamfilet  af  Tiden ,   men  I  kan 

fin  Skabelon  og  Takkelage  paa  Skuden,  da 
eg  har  nok  hørt  Tale  om  Fruentimmerøjne, 
jeg  Jer,    at  Mage  til  Skydehuller  vokser   ikke 

paa  Træerne,  og  hun  skød  da  ogsaa  Breche  i  mangen  et 
ærligt  Sømandshjærte,  kan  jeg  tro.  Naa,  jeg  blev  jo  tosset 
efter  hende  ligesom  saa  mange  andre  —  ja,  der  var  endogsaa 
en  Løjtnant,  som  friede  til  hende ...  ja,  Fanden  tage  mig  var 
der  saa.     Men  hun    tog  mig,   saa  fattig,  jeg  var,  gjorde  hun. 

—  Hun  vidste  nok,  hvad  hun  gjorde,  mente  en  af  de 
mere  tavse  Selskabsbrødre,  og  en  af  de  andre  fandt  sig 
beføjet  til  at  tilføje:  —  Hun  blev  ikke  narret  ved  den  Handel, 
kan  jeg  tro. 

—  Nej,  det  tror  jeg  nu  heller  ikke  —  hverken  hun  eller 
jeg.  Men  jeg  skal  sige  Jer  noget,  som  I  maaske  ikke  ved,  I 
Hanekyllinger,  at  det  er  med  Konerne  som  med  Skuderne, 
jo  længere  vi  sejler  sammen  med  dem,  jo  kærere  bliver  de 
os..  .Og  derfor:    Skaal  for  Konerne. 

Og  for  alle  gode  Koner  tømtes  Skaalen,  efter  at  Tum- 
lingerne først  til  deres  Ære  var  bleven  stødt  tilbørligt  mod 
hverandre. 

—  I  ved,  fortsatte  Flagskipperen,  at  da  jeg  nu  med  det 
første  er  pensionsberettiget,  agter  jeg  at  tage  min  Afsked 
og  fortøje  mig  i  min  gode  Havn  ude  i  Mastehugget  —  naa, 
I  faar  den  nok  at  se,  naar  vi  kommer  i  Land  og  vil  synes 
om  den,  tænker  jeg,  skønt  den  er  forbandet  lille.  Nu  vil  jeg 
blot  sige  saa  meget,  at  da  I  bliver  i  Landets  og  Kongens 
Tjeneste  endnu  i  mange  Aar,  saa  kommer  I  vel  ud  paa  flere 
Ekspeditioner  end  denne,  og  sker  det  saa,  at  Skuden  anløber 
Gøteborg,  saa  maa  I  ikke  glemme  den  Vej,  som  jeg  nu  selv 
skal  vise  Jer  til  gamle  Stormboms  Køje...  Og  nu,  Tak  Kame- 
rater for  godt  Samlag.  Vi  har  altid  været  Venner  baade  i 
godt  og  i  ondt  Vejr  —  jeg  er  sikker  paa,  at  mange  Gange, 
naar  I  sidder  i  saadan  en  lille  munter  Kreds,  vil  I  huske  paa 
-den  gamle  og  hans  Rektifator.  Man  faar  Tid  til  at  lære 
hinanden  at  kende,  naar  man  har  sejlet  saa  længe  sammen 
Skaal,  Gutter,  Skaal  for  et  godt  og  fornøjeligt  Kame- 
ratskab. 

Til  Besvarelse  af  denne  Skaal,  som  fandt  Genklang  i  alle 
Hjærter,  holdt  Mas  en  Tale,  som  var  nær  ved  at  lokke  Taarer, 
frem  i  den  gamles  Øjne.  Han  saa,  hvor  afholdt  han  var, 
hvor  megen  Pris  de  satte  paa  ham,  og  dette  smigrede  den 
gamle  Søulk. 

Efter  at  Chefens,  Premierløjtnantens  og  nogle  andre 
Officerers   Skaal    var   bleven    drukket,    begyndte   vor  gamle 

Hædersmand  at  føle  sig  lidt  bevæget,  som  man  siger,  og  naar 

det  var  kommet  til  dette  Tidspunkt,   maatte  altid  den  Skaal 

løbe  af  Stabelen,  der  laa  Gamlingen  mest  paa  Hjærte  og  som 

rødselsdag    skaffede    ham    den    højeste    Tilfreds- 

ler  og  Brødre!  Stormbom  trak  ved  disse  Ord 
l  for  at  faa  Resten  af  Indholdet  ud  ved  at  hælde 
foreslaa  endnu  en  Skaal,  som  I,  Pine  haarde  Død, 
id,  om  I  saa  skal  dejse  under  Bordet  ved  det . . . 
:  det,  jeg  ser?...       Har   vi  ikke  pumpet  Bollen 

arven  følger  med,  Farbro'r,  rapporterede  Mas, 
lp  den  gamle  med  at  hale  Pølsehornet  op,  som 
e  paa  Bunden  med,    og  som  truede  med  at  blive 

har  ikke  noget  at  sige,  min  Dreng,  naar  man 
jet,  saa  har  man  noget.  Det  skal  ingen  sige  om 
ibom,  at  han  ikke  har  villet  ofre,  om  det  saa  var 
)raabe,  for  denne  Skaal . . .  Løft  Kistelaaget  op, 
li    ellers    orker  det,    og  tag  lille  Ole  op ... .  han 

yrbordssiden.      Sukkeret   ligger  i  Iseddiken 

lølehoved,    hvad    famler  Du  efter?     Har   vi    ikke 

Vand    i    Pøsen,    saa    kan    vi    laane   noget    hos 

aves  ikke,  Farbro'er,  her  er  alt,  hvad  der  be- 
le (en  lille  Bimpel  omflættet  med  Bambus  og 
kaldt  Bambus-Ole)  blev  bragt  for  Dagen,  og  det 
:ssante  Kompasfoderal,  der  tidligere  havde  været 
ige  lignende  Festligheder,  havde  snart  tilstrække- 
le inde  til  at  Pølsehornet,  hvis  den  gamle  igen 
det,  ikke  stod  Fare  for  at  løbe  paa  Grund, 
nu  ned,  go'  Venner,  begyndte  Stormbom  med 
i  i  Stemmen,  og  lad  mig  sige  Jer,  at  jeg  aldrig 
ødselsdag,  uden  til  syvende  og  sidst  at  tømme  et 
Hertug  Karl . . .  ja,  vist  saa,  han  var  Konge  til- 
eg  husker  ham  kun  som  Hertug  og  Storadmiral 
iske  Flaade.       Hans  Skaal,    Gutter,   og  Bunden  i 

d  Fanden,  udbrød  Mas,  fuldstændig  uforberedt 
>kaal,  som  slet  ikke  behagede  ham,  skal  vi  drikke 

for  Karl    den  Trettende?     Det   synes   jeg    ikke   er   Umagen 
værdt. 

—  Jeg  har  ikke,  ytrede  Stormbom  blegnende,  foreslaaet 
nogen  Skaal  for  Karl  den  Trettende,  men  for  Storadmiralen, 
Hertug  Karl  af  Sodernianland ! 

—  Naa— aa,  bemærkede  Mas  lidt  ophidset,  for  ham,  som 
under  Slaget  ved  Hogland  sad  inde . . . 

—  Fanden  staa  i  Dig,  som  Du  lyver,  Din  Torsk,  afbrød 
Flagskipperen  i  fuld  Vrede  Styrmand  Mas'  uærbødige  Ytring. 
Jeg  siger  Dig,  at  han  stod  paa  Dækket  lige  saa  udsat  for 
hver  eneste  fjendtlig  Kugle  som  Du  for  denne  hersens  Tuli- 
panknop, Din  elendige  Bagvasker. 

Havde  Mas  ikke  hurtigt  bøjet  sig  til  Side,  vilde  han 
rimeligvis  ligesom  Baadsmand  Tupp  have  faaet  Anledning  til 
at  klage  over  »Træk  i  det  venstre  Øje«.  Maaske  gjorde  og- 
saa  den  grundige  Højtideligholdelse  af  Fødselsdagen  den 
gamle  Stormbom  lidt  usikker  i  sine  Bevægelser.  Men  ikke 
desmindre  for  han  op  og  greb  efter  Rektifatoren,  medens  de 
to  andre  Gæster  ved  en  Strøm  af  mæglende  Ord  søgte  at 
stanse  Udbrudet  af  den  gamles  saarede  Følelser. 

—  Kæreste,  bedste  Farbro'er!  sagde  Mas,  som,  foruden 
at  han  virkelig  havde  Agtelse  for  den  gamle,  ogsaa  var  altfor 
godhjærtet  til  at  ville  forstyrre  Festens  Glæde  ved  et  Skæn- 
deri, kæreste  Farbro'er,  vær  nu  god  igen,  saa  skal  jeg,  hvis 
Du  fordrer  en  saadan  Oprejsning  for  et  Par  Ord,  som  jeg 
virkelig  ikke  mente  noget  ondt  med,  gærne  tømme  hele  Kom- 
pasfoderalet til  Storadmiralens  Ære.  Naa,  tilgiv  mig  saa, 
Farbro'er  1 

Mas  rakte  sinHaand  frem  med  et  saa  troværdigt  Udtryk, 
at  Stormbom  ikke  kunde  nægte  at  række  sin  frem. 

—  Saa  hold  Tand  for  Tunge  en  anden  Gang,  mumlede 
den  gamle  formildet  og  husk  paa,  at  en  Stuegris,  som  aldrig 
har  lugtet  Krudt  uden  for  Spøg,  ikke  behøver  at  undslaa  sig 
for  at  drikke  en  Skaal,  som  proponeres  af  en  gammel  Krigs- 
mand. Og  nu  —  han  greb  Tumlingen  — -  er  der  vel  ingen, 
som  nægter  at  tømme  et  Bæger  for  Hertug  Karl? 

Skæbnen  syntes  imidlertid  at  have  besluttet,  at  denne 
Skaal  ikke  skulde  blive  drukket  med  al  den  Højtidelighed, 
som  Veteranen  fra  Hogland  og  Svensksund  havde  villet  give 
den,  thi  næppe  havde  de  forsamlede  Venner  ført  Tumlingerne 

til  Munden,  førend  den  gamle,   som  hurtigt  havde  nedskyllet 
Indholdet,  udbrød: 

—  Hvad  Fanden!...  Baadsmandspiben ! . . .  Nej,  jeg 
hørte  ikke  fejl;  der  blæses  »alle  Mand  paa  Dæk!« 

Som  trufne  af  et  elektrisk  Stød,   sprang  Sømændene  op. 

—  I  skal  se,  sagde  den  ene  af  dem,  at  den  gamle  der 
agterude  har  i  Sinde  at  gaa  til  Sejls  i  Nat;  Vinden  sprang 
om  til  Nordost,  da  jeg  for  lidt  siden  kiggede  op. 

—  Naa,  ja,  det  er  der  jo  ikke  noget  ondt  i,  sagde  Stormbom. 
Stuv  Kompasfoderalet  væk  et  eller  andet  Steds  saa  længe .... 
Mine  Ben  vil  ikke  rigtigt  holde  Kursen,  men  det  bliver  vel 
bedre,  naar  jeg  kommer  op  og  faar  et  frisk  Vindpust  i 
Synet. 

Trøjerne  kom  paa  i  en  Hast,  Lyset,  der  var  fæstet  ved 
en  Staaltraad  i  Loftet,  slukkedes  og  et  Øjeblik  efter  var  Flag- 
skipper Stormboms  og  Styrmand  Mas'  Kahyt  tom. 

Der  blev  virkelig  givet  Signal  til  at  lette  Anker. 

Baadene  blev  taget  ind,  Bommen  sattes  i  Spillet,  Skibs- 
drengene blæste  lystige  Melodier,  mens  Ankertovet  haledes 
og  i  Sommeraftenens  Stilhed,  kun  afbrudt  af  den  befalings- 
havende  Officers  Ordrer  og  den  udøvende  Magts  hurtige 
Manøvrer,  udbredte  Fregatten  sine  mægtige  Vinger,  der  snart 
forsølvedes  af  Avgustnattens  Maaneskin. 


Sekstende  Kapitel. 

To  Dage  efter  den  Nat,  da  vi  saa  Fregatten  forlade 
Frederiksværns  Havn,  genfinder  vi  den  i  Nærheden  af  Gøte- 
borg. 

Besætningen,  som  i  Dag  har  faaet  Ordre  til  at  klæde 
sig  i  blaa  Uld-kjorter,  Bukser  af  samme  Slags  og  sorte  Hatte, 
paa  hvis  flagrende  Silkebaand  Fregattens  Navn  prangede  i 
store  forgyldte  Bogstaver,  var  nylig  bleven  pebet  bort  fra 
Divisionsmønstringen  og  gik  nu  i  Lag  med  Køjerne,  som, 
efter  at  de  var  blevet  pynteligt  beslaaede  (sammenrullede), 
stuvedes  ind  paa  deres  Plads  i  Finkenættet,  Ankrene  fjær- 
nedes   fra  Rælingen,  Klæder   og  Bastmaatter   toges   bort  fra 

Takkelagen,  kort  sagt:  et  usædvanligt  og  muntert  Liv  rørte 
sig  over  hele  Fartøjet,  paa  hvis  blændende  hvide  Dæk  Mand- 
skabet i  travl  Virksomhed  færdedes.  Man  gjorde  klart  Skib 
for  at  gaa  i  Land. 

Det  var  noget  over  Middag,  da  Fregatten  nærmede  sig 
den  prægtige  Handelsstad.  Den  vagthavende  Officer  fik  Be- 
faling til  at  pibe  alle  Mand  op  paa  Dækket,  hvorefter  Næst- 
kommanderende modtog  Raaberen  og  tog  Plads  paa  Kom- 
mandobroen. 

Stilhed  herskede  nu  overalt,  den  eneste  Lyd,  der  hørtes 
var  Lodhiverens  Sang,  som  med  hvert  Kast  forkyndte  Dyb- 
den og  Bundens  Beskaffenhed. 

Alles  Øjne  og  Øren  var  med  spændt  Opmærksomhed 
rettet  paa  den  Kommanderende,  og  Underofficererne  puslede 
omkring  paa  alle  Pladserne,  for  at  efterse,  om  hver  Mand  var 
paa  sin  Post. 

Endelig  hørte  man  Næstkommanderende  med  høj  og  ty- 
delig Røst  kommandere  til  den  Manøvre,  som  nu  skulle  iværk- 
sættes. 

—  Klar  forude,   svarede  en  grov  Basstemme  fra  Bakken. 
Nogle  Øjeblikke  efter  hørtes   atter  Næstkommanderendes 

Stemme. 

—  Undersejl  op,  Bramsejl  ind,  —  skynd  Jer  Gutter,  til- 
føjede han  sagtere,  idet  han  vinkede  med  Raaberen,  hvorpaa 
en  klar  Hvislen  hørtes  fra  Skippernes  Piber,  medens  Besæt- 
ningen for  henad  Dækket  med  Tovenderne. 

Fregatten  havde  givet  fire  Salutskud,  som  var  bleven  be- 
svaret med  ligesaa  mange  fra  Land. 

Da  Lodhiveren  raabte  fem  Favne,  blev  Mærssejlene  giede 
og  Klyveren  nedhalet,  og  da  Fartøjet  begyndte  at  sakke, 
faldt  Ankeret,  slæbende  femten  Favne  af  den  raslende  Kæde 
med  sig. 

Nu  laa  Fregatten  ved  det  ny  Værft. 

En  Mængde  Folk,  som  havde  forsamlet  sig,  betragtede 
med  Nysgær  righed  det  smukke  Krigsskib  og  beundrede  den 
Lethed  og  Behændighed,  hvormed  den  raske  Besætning  ent- 
rede op  og  fastgjorde  Sejlene. 

.  —  Gaar  det  saa  godt,  naar  vi  kommer  tilbage  til  Karls- 
krona, sagde  Chefen  med  et  tilfreds  Smil  til  sin  Næstkom- 
manderende, saa  behøver  vi  ikke  at  skamme  os  over  Gutterne. 

Lad   dem    faa   en  ekstra  naar  de  kommer  ned  og  har  klaret 
Dækket. 

Flagskipper  Stormbom  sagde,  idet  han  lagde  sin  Haand 
paa  sin  gode  Ven  Styrmandens  Arm: 

—  Jeg  er  vis  paa,  at  min  Madam  staar  der  mellem  de 
andre  Sjæle,  men  hun  maa  være  taalmodig,  Stakkel,  den 
gamle  forude  ser  nok  oprømt  ud,  og  det  har  han  ogsaa 
Grund  til,  for  takket  være  min  Rektifikator,  er  Gutterne  flinke, 
men  Landlov  er  der  ikke  at  tænke  paa  i  Dag.  Naa,  Mutter 
er  en  gammel  Sømandskone,  og  véd  nok,  hvad  Subordination 
vil  sige.  Hun  synes  vel  at  det  er  morsomt  at  se  Fregatten, 
som  hun  véd,  jeg  er  ombord  paa. 

—  Ja,  det  nøjes  hun  vel  nok  med  til  en  Begyndelse, 
svarede  Styrmanden  med  et  godmodigt  Smil,  men  naar  hun 
i  Morgen  omfavner  Farbror,  og  kigger  i  Dine  Kister,  finder 
hun  nok  noget,  der  sætter  hende  i  bedre  Humør,  som  f.  Eks. 
den  smukke  Tepotte,  der  staar  paa  venstre  Haand  af  Bambus 
Ole. 

Men  foruden  den  gamle  Stormbom  var  der  ogsaa  en 
anden,  for  hvem  Ankomsten  til  Gøteborg  havde  en  vigtig 
Betydning. 

Georg  havde  aldrig  følt  Længselens  Magt  saaledes  som 
nu,  da  han  nærmede  sig  Maalet.  Hans  Bryst  svulmede  ved 
Tanken  om,  at  der  kun  var  nogle  faa  Dage  til,  han  skulde 
gense  sin  Fader.  Og  hvorledes  levede  han  nu?  Georgs  egen 
glade  Følelse  vilde  saa  gærne  laane  Faderens  Billede  et 
Glimt  af  Lykke.  Dernæst  fløj  hans  Tanker  til  hans  lille 
Gudinde  paa  Strand;  hvor  hun  maatte  være  vokset.  Og  saa 
norske  Fanny,  og  Kristiblodsdraaben,  og  Vedbenden,  blandt 
hvis  Stængler  Moderens  smukke  Lokker  saa  ofte  havde 
flagret. 

Nu  sukkede  Georg  tungt  og  dybt.  Det  lille  Kammer 
var  nu  tomt,  det  Kammer,  som  hun  havde  beboet. 

Men  han  løsrev  sig  fra  denne  sørgelige  Erindring,  for 
atter  at  lade  Tankerne  dvæle  ved  lysere  Minder. 

Andre  Billeder  fremmanedes,  Karolus,  den  kære,  kære 
Karolus,  Fa'r  Elias,  lange  Jan,  Mo'r  Malene,  smukke  Johanne 
og  »Frisejlerenc  —  »Frisejleren«  først  og  sidst  Og  naar  han 
endvidere  tænkte  paa,  hvorledes  Faderen  vilde  nikke  Bifald 
ti!  hans  Fortællinger  og  Karolns  med  store  Øjne  og  nogle 
kraftige  Ord    ryste  hans  Haand,    naar  han  tænkte  paa  dette, 

begyndte  en  Følelse  af  behagelig  Stolthed  at  varme  hans 
Sjæl,  og  han  ventede  med  brændende  Utaalmodighed  paa 
det  Øjeblik,  da  han  vilde  blive  afmønstret  fra  Fregatten  og 
faa  de  sidste  Instruktioner  af  Kommandørkaptejnen. 

At  Lykken  paa  en  saa  særegen  Maade  havde  begun- 
stiget ham,  tænkte  han  ikke  saa  meget  over. 

Det  var  det  vigtigste,  at  den  var  kommen,  og  han  havde 
maaske  (Georg  var  i  Besiddelse  af  ikke  saa  lidt  Egenkærlig- 
hed) ikke  vist  sig  saa  ganske  uværdig  til  dens  Yndest.  Men 
hvorledes  det  nu  end  var  med  den  Sag  saa  vilde  han  benytte 
sig  af  Medvinden,  dog  altid  med  det  kloge  Forsæt  ikke  at 
anse  den  for  evig,  men  tage  den  saaledes,  at  hans  Mod  og 
Haab  ikke  behøvede  at  gaa  til  Grunde,  selv  om  Lykken  ikke 
stod  ham  bi. 

Georgs  Fantasier  led  snart  efter  et  fuldstændigt  Afbræk. 
Kameraterne  vilde  have  fat  paa  ham,  og  snart  var  han  sam- 
let med  dem  paa  det  underste  Dæk,  hvor  de  afventede  Aften- 
skafningen. 

Den  kæmpemæsige  Gryde,  hvorfra  Grøden  opsendte  sin 
behagelige  Duft,  kogte  allerede  noget  mindre,  og  endelig 
paabegyndte  Forvalteren  sit  vigtige  Uddelingsværk  af  Grød 
og  Smør. 

Det  er  en  Glæde,  en  Hjærtens  Fryd  at  se,  at  dette  Rum 
der  huser  saa  mange  Mennesker,  er  saa  overordentligt  renligt 
og  propert,  at  mange  Stadsværelser  paa  Landjorden  vilde 
rødme  af  Skam  ved  en  Sammenligning.  Har  man  vel  set 
hvidere  Gulv  og  en  pænere  Indstuvning  af  alle  Slags  Artikler, 
maaske  maa  vi  dog  (i  Parantes)  tilføje  —  naar  Fartøjet  er  i 
Havn.  Selv  naar  der  hist  og  her  svæver  en  Hængekøje, 
hvori  en  eller  anden  syg  Gut  hviler,  giver  det  dog  ikke 
ringeste  Anstrøg  af  Uorden,  thi  hele  den  syges  Verden  ligger 
indenfor  det  hvide  Sejldug,  og  hvis  han  nogensinde  bliver 
rask  igjen,  skulde  man  mene,  at  han  maatte  blive  det  her, 
hvor  han  omgives  af  saa  megen  Renlighed  og  Hygge. 

•  Skafningen  paa  et  større  Krigsskib  er  vel  ogsaa  en  af  de 
gladeste  og  livligste  Scener,  man  kan  tænke  sig.  Det  er  her, 
disse  kraftige  Skikkelser,  disse  muntre,  stærke  Gutter,  fri  for 
Tjenestetvangen,  i  deres  lette  luftige  Kostumer,  grupperer  sig 
omkring  de  aflange  Borde,  eftersom  Baksinddelingen  fore- 
skriver det.  Mangen  en  lystig  Spøg,  som  i  Løbet  af  Dagen 
er   blevet   gemt  af  Mangel  paa  Lejlighed  til  at  aflevere  den, 

~u  ustanset  mellem  hver  Gang  Skeen  føres  til 
f  om  end  Spøgen  ikke  altid  er  rigtig  fin,  er  den 
ge  morsom  for  dem,  til  hvem  den  rettes.  Vil  man 
ies  en  hjærtelig  Latter  klinger,  saa  bør  man  høre 

fra  glade  Sømænds  Læber. 
)g  »Brænderen«,  den  samme  Person,  der  er  bleven 
i  gamle  Stormboms  Historie  om  de  engelske  Ka- 
le  været  Bakskammerater  paa  hele  Rejsen,  og 
id  en  munter  Spas  sammen.  Brænderen  holdt  af 
i  han,  skøndt  han  var  af  bedre  Familie,  dog  aldrig 
det  dertil,    men,    —   med  Undtagelse  af  de  med- 

Vaner,  —  altid  i  et  og  alt  havde  vist  sig  som 
kibsdrenges  Ligemand. 

en    lystig    Samtale    om    forskællige    Ting,    brød 
pludselig  af,    lagde  Skeen    fra  sig,    og  sagde  i  en 
;  sørgmodig  Tone: 
min  kære  Georg,  »nu  er  det  gjort«,  sagde  han,  som 

nu  har  vi  taget  vort  sidste  Maaltid  som  Kame- 
bliver  vel  en  stor  Mand,  Du,  siden  Chefen  selv 
et  sig  at  bringe  Dig  frem  i  Verden,  men  se  min 
t  tør  jeg  tage  Gift  paa,  bliver  endnu  i  mange  Aar 
>mkring  som  Skibsdreng. 

r  jeg  en  Gang,  og  det  varer  maaske  ikke  saa 
2  Aar,  kommer  til  at  føre  et  smukt  Koffardifartøj. 
rejse  med  mig,  Brænder,  svarede  Georg  med  et 
g  af  ^Protektion.  Du  bør  forlade  Flaaden,  for 
nbom  har  nok  Ret,  at  Kongens  Brød  er  sejgt  at 
kunde,  min  Sandten,  slumpe  til  en  skøn  Dag  at 
■styrmand  paa  min  Brig  og  faa  Dig  et  Hus  og  en 

i  Skærgaarden;  det  er  lysere  Udsigter  skulde  jeg 
let  højeste  at  tænke  paa  at  blive  Højbnadsmand. 

er,  min  Sjæl,  sandt  nok,  sagde  Brænderen,  som 
r  i  godt  Humør.  Men  naar  Du  nu  bliver  saadan 
a  tænker  Du  vist  ikke  paa  Dine  gamle  Kame- 
kender mig  ikke  rigtigt,  hører  jeg.  Men  Pladsen 
ve,  saa  sandt  som  jeg  hedder  Georg  Letsler  . . . 
først  har  faaet  Din  Brig,   tilføjede  Brænderen  lidt 

Brig  skal   jeg  faa,    forsikrede  Georg  fortrøstnings- 
mig  se,  jeg  er  nu  snart   atten  Aar,    og  jeg  tør 

vædde  paa,  at  inden    jeg  fylder  de  fireogtyve,   kommanderer 
jeg  paa  mit  eget  Dæk. 

—  Ha  ha  ha,  sagde  Brænderen  med  skingrende  Latter. 
Du  kommandere  en  Brig,  inden  Du  fylder  fireogtyve  Aar. 
Nej,  stem  Tonen  lidt  ned.  Jeg  vilde  ikke  finde  det  saa  uri- 
meligt, hvis  Du  havde  talt  om  en  Skærgaardsbaad. 

—  Jeg  nøjes  ikke  med  en  Skærgaardsbaad;  den  kunde 
jeg  faa,  hvad  Time  jeg  vilde.  Jeg  har  sat  mig  i  Hovedet, 
at  jeg  netop  vil  have  mig  en  Brig,  og  jeg  tiltakler  den  hver 
eneste  Nat  i  Drømme.  Du  kan  tro,  det  bliver  et  Fartøj,  som 
Du  næppe  har  set  Magen  til.  Jeg  taler  ikke  om  en  andens 
Brig,  men  om  Kaptejn  Georg  Letlers  Brig. 

—  Stakkels  Dreng,  han  er  blevet  gal,  splitter,  pinende 
gal.  Hør  Du,  Tromme  —  her  henvendte  Brænderen  sig  til 
et  tredje  Medlem  af  Skibsdrengekorpset  —  har  Du  ikke  hørt 
Tale  om  Kaptejn  Georg  Letslers  Brig,  ha,  ha,  ha,  Du  ved 
nok  den,  der  ligger  østen  for  Solen  og  vesten  for  Maanen. 

Trommen,  som  havde  lyttet  til  Samtalen  med  et  drillende 
Smil,  ledsaget  af  nogle  udtryksfulde  Gebærder  med  Hænder 
og  Fødder,  svarede: 

—  Det  kan  Du  da  nok  begribe,  og  jeg  har  faaet  et 
Nys  om,  at  han  en  skønne  Dag  kommer  sejlende  fra  Grøn- 
land ladet  med  Syltekrukker. 

—  Hvad  mener  Du  med  det?  spurgte  Georg,  som  straks 
flammede  op. 

—  Ikke  andet  end  at  den,  der  har  gjort  sin  Lykke  ved 
en  Syltekrukke,  han  bliver  vel  snart  i  Stand  til  at  laste  et 
helt  Fartøj  med  samme  Slags  Varer.     Og  forresten  .  .  . 

Men  Resten  blev  der  aldrig  Tale  om,  for  i  næste  Øje- 
blik havde  Georgs  Haand  givet  Trommen  en  saa  eftertrykke- 
lig Tilrettevisning,  at  han  rullede  ned  under  Bordet  med 
Benene  i  Vejret. 

—  Din  Kujon,  Din  Kryster,  der  har  Du  det,  fordi  Du 
gør  Nar  af  mig  paa  saadan  en  lumsk  Maade.  Vover  Du  at 
sige  en  Gang  til,  at  jeg  har  en  elendig  Syltekrukke  at  takke 
for  min  Lykke.  Sig  det  om  Du  tør,  men  jeg  vil  paa  For- 
haand  lade  Dig  vide,  at  Du  i  saa  Tilfælde  ikke  skal  gøre 
Regning  paa  at  beholde  en  eneste  hel  Tand  tilbage  i 
Munden. 

—  Han  er  da  bleven  aldeles  besat  af  Hovmodsdjævelen, 
pustede  Trommen     mens   han   arbejdede  sig   op    igen.     Han 

bilder  sig  ind,  at  han  er  meget  bedre  end  vi  andre,  fordi  han 
ikke  skal  være  Skibsdreng  mere,  men  lære  Navigation;  men 
hvem  kan  Du  takke  for  det,  hvis  ikke,  ha  ha  ha. 

Trommen  gjorde  et  Ophold  for  at  le  rigtigt  ud,  mens 
han  gottede  sig  over  de  svulmende  Aarer  paa  Georgs  Pande, 
og  det  Raseri,  der  stod  malet  i  alle  hans  Ansigtstræk. 

—  Hvis  ikke,  siger  jeg,  ha  ha  ha.    Se,  hvor  gal  han  er. 

—  Hvem  kan  jeg  takke  for  det?  stammede  Georg,  som 
blev  rød  og  bleg  af  Vrede.  Hvem  kan  jeg  takke  for  det? 
Sig  det. 

—  Hvem  ?  hvis  ikke  Sy-Sy-Sy . . . 

—  Tag  Dig  i  Agt,  hviskede  Brænderen  i  Øret  paa  Trom- 
men, s:ger  Du  et  eneste  Ord  til,  saa  har  Du  ham  over  Dig 
som  en  Styrtesø  Qver  en  Træsko.  Pas  Dig  selv,  nu  er  Du 
varskoet. 

—  Vil  Du  tale  ud,  ellers  ..  .mumlede  Georg  mellem  de 
sammenbidte  Tænder. 

—  Vil  Du  tale  ud,  ellers  . . .  efterabede  Trommen,  som 
vel  ikke  kunde  maale  sig  med  Georg  i  legemlig  Styrke,  men 
forøvrigt  var  en  Storpraler  og  ikke  uden  en  vis  Fiffighed. 
Javist  vil  jeg  tale  ud,  jeg  behøver  ikke  at  skamme  mig  over, 
hvad  jeg  siger,  jeg  har  kunnet  tale  før  jeg  saa  Kaptejn  Georg 
Letsler,  og  jeg  agter  ogsaa  at  tale  saa  længe,  jeg  lever,  og 
derfor  siger  jeg  nu,  saa  højt  at  enhver  Sjæl  kan  høre  det,  at 
Du  for  al  den  Medvind,  der  nu  har  gjort  Dig  saa  stortalende, 
ikke  har  nogen  anden  at  takke  end  netop  Sy-  Sy-  Sydost- 
vinden, der  blæste  saa  belejligt,  da  Du  sprang  i  Søen  for  at 
trække  den  lille  Baron  op. 

Ved  denne  Vending  opstod  der  en  højrøstet,  larmende 
Latter  rundtomkring,  hvori  ingen  tog  livligere  Del  end 
Georg,  thi  ligesaa  hæftig  han  var,  lige  saa  let  var  han  at 
forsone. 

Alt  Uvenskab  glemtes  øjeblikkeligt,  og  Georg  og  Trommen 
blev  saa  gode  Venner  efter  Striden,  at  Georg,  som  et  offent- 
ligt Fredstegn,  forærede  Trommen  en  yderst  pragtfuld  Uhr- 
kæde  af  gyldenrød  Bronce,  som  han  havde  købt  for  at  forære 
Karolus,  hvem  han  nu  i  Stedet  for  vilde  give  sin  egen. 

Og  nu  —  foreslog  Trommen  —  skal  Du  aftegne  os  Kap- 
tajn Georg  Letslers  Brig,  den  der,  som  Brænderen  mener, 
ligger  østen  for  Solen  og  vesten  for  Maanen. 

—  Det  skal  jeg,  og  pas  paa  om  Du  ikke  en  Gang  gen- 
kender den. 

Med  rask  Haand  gjorde  Georg  nu  paa  det  tomme  Bord 
et  stort  Udkast  til  en  Brig,  og  tiltaklede  den,  mens  Trommen 
og  Brænderen,  som  stod  bagved,  opmuntrede  ham  med  mange 
livlige  Bifaldsy tringer  saasom: 

Det  er  fandens,  saa  Georg  kan  tegne,  Du  —  han  forstaar 
rigtignok  at  føre  Kridtet.  Fører  Du  Briggen  ligesaa  godt 
en  Gang,  fortjener  Du  at  komme  i  Lag  med  baade  Komman- 
dørkaptajner og  Admiraler. 

--  Men  hvad  skal  den  nu  døbes?  spurgte  Brænderen,  da 
Fartøjet  syntes  at  staa  færdigt  til  at  løbe  af  Stabelen. 

—  Gud  ved,  det  har  jeg  ikke  rigtig  tænkt  paa  endnu, 
sagde  Georg  ...  Briggen  Nikoline,  ført  af  Kaptajn  Georg 
Letsler  lyder  nok  smukt,  men  det  Navn  er  mig  for  helligt 
til  at  jeg  vil  sé  det  malet  i  Oljefarve  eller  forgyldt  paa  en 
Planke,  selv  om  det  var  den  bedste,  der  er  vokset  i  svenske 
Skove.  Men  lad  mig  se  ...Georgs  Tanker  fløj  nu  til  hans 
lille  Veninde  paa  Strand.  Hun  havde  jo  to  Navne.  Og  Georg 
tegnede  nu  med  pyntelige  Bogstaver  » Fanny  Kornelia*. 

—  Det  ser  godt  ud  og  klinger  ikke  saa  ilde,  sagde  han, 
gentagende  begge  Navnene  »Fanny  Kornelia«.  Jeg  kender 
en,  som  hedder  saaledes,  og  som  jeg  holder  meget  af.  Men 
jeg  vilde  dog  synes  bedre  om  et  længere  Navn  end  Fanny 
foran  Kornelia. 

—  Jaf  det  lyder  ligesom  lidt  afstumpet,  bemærkede 
Brænderen.  Men  faar  Du  først  Skuden,  saa  faar  Du  ogsaa 
nok  et  Navn  til  den.  Og  naar  vi  kommer  i  Land,  saa  skal 
vi  gaa  hen  og  drikke  et  Glas  for  Kaptejn  Georgs  Brig. 

—  Top,  det  er  et  Ord,  og  jeg  inviterer.  Men  et  vil  jeg 
sige,  I  kan  være  fuldt  overbevist  om,  at  selv  om  Tilfældet 
med  den  lille  Baron  aldrig  var  indtruffet,  havde  jeg  alligevel 
besluttet  ikke  mere  at  gøre  nogen  Rejse  som  Skibsdreng. 
Jeg  havde  allerede  tidligere  besluttet,  at  jeg  vilde  sige  Farvel 
til  Tjenesten,  og  gaa  til  Koffardis  igen. 

—  Ja,  men  Navigationslæsningen  koster  Syle,  gør  den. 

—  Vist  koster  den  Skillinger  —  men  jeg  er  heller  ikke 
aldeles  blottet  for  Penge,  og  havde  jeg  ikke  absolut  villet 
gøre  en  lang  Rejse,  saa  kunde  Eksamen  nu  have  været  over- 
staaet. 

—  Jo,  jo,  en   Storborgersøn    har  lettere  ved  at  komme 

idre  Stakler.  Men  Du  har  nu  i  ethvert  Tilfælde 
r  vel  endnu  mere,  at  takke  Chefen  for,    det    er 

og  en  Lykke  at  have  saadan  en  Velynder. 

ogsaa  taknemmelig,   det  kan  I  tro,    men  mest 

om  at  skaffe  mig  Plads  paa  en  Ostindiefarer. 
Rejser  tjener  en  Styrmand   store   Penge,    og  I 

at  Je&  P2121  nogle  faa  Aar,  uden  at  have  faaet 
:  af  nogen,  har  sparet  saa  meget  sammen,  at 
e  og  den  Sum,  min  Fader  har  lovet  mig,  for 
ike  paa  Fartøj. 


»age  efter  den  fortrolige  Samtale  paa  Under- 
Georg   i    sin    fuldeste  Puds  foran  Kommandør- 

s  betragtede  han  sig  nu  ikke  mere  som  Skibs- 
d  paa  Fregatten,  men  som  en  lovende  Aspirant 
iden  Styrmandsplads  paa  en  Ostindiefarer,  og 
e  af  denne  Idéforbindelse  bar  han  Hovedet 
dvanligt,  ligesom  han  efter  sin  Afmønstring  fra 
'de  iført  sig  den  sædvanlige  Sømandsdragt,  for 
præsenteret  af  en  fin,  blaa  Klædestrøje  med  dito 
lank  Hat  og  det  bengalske  Silketørklæde  løst 
alsen. 

min  kære  Georg,  sagde  Kommandørkaptejnen, 
i  ham  med  et  Blik.  i  hvilket  Georg  troede  at 
i  Deltagelse,  —  vi  skilles  nu;  hvad  vil  Du  til 
i  tage  Dig  for? 

jser  straks  hjem,  Hr.  Kommandørkaptejn. 
an  jeg  tænke  mig,  og  Du  har  ingen  lang  Vej. 
ej!    i    Særdeleshed    ikke   hvis   Vinden    er   mig 

og  senere? 

lere  agter  jeg,    med  Kommandørkaptejnens  Til- 


agelse  fra  Lov   og  Forordninger   er   en   af  Forf.  til  Georgs 
st  Lovændring. 


Digitized  by  VjOOQ  IC 


159 

ladelse   at   læse    som  en  Karl,    der   har  travlt  med   at  blive 
færdig. 

—  Meget  godt,  Georg.  Du  ved,  at  jeg  betaler  Dit 
Kursus,  og  Dit  Ophold  i  Goteborg;  og  at  Du  følgelig  faar 
flere  Penge  mellem  Hænder,  end  Du  hidtil  har  haft;  derfor 
vil  jeg  sige  Dig,  at  jeg  vil  synes  bedst  om,  at  Du  vælger 
passende  Omgang,  og  ikke  søger  sammen  med  unge  Menne- 
sker af  den  lavere  Sømandsstand,  for  det  er  ikke  godt  for 
den,  der  uddanner  sig,  ikke  alene  til  en  dygtig  Befalings- 
mand, men  ogsaa  til  et  dannet  Menneske,  forstaar  Du    mig? 

—  Jeg  tror  det,  Hr.  Kommandørkaptejn,  og  skønt  jeg 
aldrig  kan  blive  stolt  nok  til  ikke  at  vedkende  mig  dem,  der 
en  Gang  har  været  mine  Kamerater,  haaber  jeg  dog,  at 
kunne  opføre  mig  saaledes,  at  ingen  kan  tro,  at  Kamerat- 
skabet  vedvarer,  naar  det  for  Ordenens  Skyld  bør  være  forbi. 

—  Men   jeg   har   hørt,    at   Du    netop   i  disse  Dage  har 
inviteret    »Brænderene    og  »Trommen«    til    en   glad   Aften 
Mastehugget. 

—  I  Forgaars  var  jeg  endnu  Skibsdreng,  svarede  Georg 
undskyldende. 

—  Godtl  jeg  ser,  Du  forstaar,  hvad  jeg  mener.  Hos  en 
Sømand  kan  og  bør  der  ikke  findes  Stolthed  mod  dem,  der 
har  delt  eller  deler  hans  Bestilling,  men  Tjenesteforholdene 
udfordrer  Ordrer,  som  strængt  bør  følges. 

—  Ja,  Hr.  Kommandørkaptajn,  enten  jeg  lystrer  eller 
befaler,  skal  jeg  altid  have  min  Pligt  for  Øje.  Men  jeg  vil 
nu  ærbødigst  spørge,  om  Hr.  Kommandørkaptajnen  har  noget 
imod,  at  jeg  ved  Tilbagekomsten  her  til  Gøteborg  slaar  mig 
ned  hos  Flagskipper  Stormbom,  som  har  været  saa  god  at 
love,  at  han  i  enhver  Henseende  vil  tage  sig  af  mig,  hvis  jeg 
ikke  kan  gøre  det  tilstækkeligt  selv. 

—  Det  er  et  Forslag,  som  jeg  helt  og  holdent  bifalder. 
Stormbom  er  en  Mand  af  stræng  Æresfølelse,  en  gammel 
dygtig  Ulk.  Og  naar  jeg  i  Karlskrona  skilles  fra  den  gamle, 
skal  jeg  tale  nogle  Ord  med  ham  om  Sagen.  Imidlertid 
leverer  jeg  Dig  her  et  Brev  til  Din  Fader,  og  nu  har  jeg 
blot  den  Forsikring  at  tilføje,  at  hvis  Du  opfører  Dig  godt 
og  gør  mig  Ære,  kan  Du  fremdeles  gøre  Regning  paa  min 
Deltagelse.  Naar  Du  har  taget  Din  Eksamen,  skriver  Du 
mig  til,  og  den  lovede  Plads  skal  Du  da  faa. 

—  Det    falder   mig   vanskeligt,    svarede  Georg  med  dyb 

og  uforstilt  Bevægelse,  at  tolke  min  Taknemmelighed,  men 
min  Moder,  min  elskede  Moder,  som  er  i  Himlen,  vil  sikkert 
altid  bede  for  Hr.  Kommandørkaptejnens  Vel. 

—  Ja,  svarede  han,  og  en  let  Rødme  farvede  den  alvor- 
lige Sømands  Kinder,  hun  var  en  herlig  Kvinde,  jeg  har  al- 
drig set  en  smukkere  og  mildere.  Jeg  er  glad  over,  at  hun 
har  forladt  Jorden,  den  var  altfor  tung  og  haard  for  hende. 

—  Ja,  det  var  den,  sagde  Georg  med  et  sagte  Suk.  Men 
paa  Johannesskæret  findes  en,  som  aldrig,  aldrig  mere  vil  faa 
nogen  Glæde  her  i  Livet,  siden  hun  gik  bort. 

—  En  Fader,  som  har  en  haabefuld  Søn,  over  hvis 
Fremtid  han  kan  glæde  sig,  bør  ikke  føle  sig  forladt,  om 
han  end  har  løsrevet  sig  selv  fra  alle  andre  Baand.  Da  jeg 
nu  forlader  Søen  og  slaar  mig  til  Ro  paa  det  gamle  Helge- 
næs (ved  Udtalelsen  af  dette  Navn  fæstede  Kommandørkap- 
tejnen et  forskende  Blik  paa  Georg,  i  hvis  Ansigt  dog  ingen 
Bevægelse  tilkendegav  det  ringeste  Bekendtskab  med  det 
langsomt  udtalte  Ord),  bliver  ogsaa  jeg  saa  godt  som  en 
Eneboer.  Du  skal  en  Gang  besøge  mig  paa  Helgenæs.  Men 
jeg  ser,  at  Klokken  straks  er  tolv,  det  kan  ikke  vare  længe 
inden  vi  har  en  Ladning  besøgende  Damer  her.  Farvel  da, 
min  kære  Georg.  Ved  Din  Tilbagekomst  til  Gøteborg  skal 
Du  faa,  hvad  Du  behøver  til  en  Begyndelse.  —  Ingen  Tak- 
sigelser, Gud  velsigne  Digl  Bliv  ved  som  Du  har  begyndt, 
saa  vil  jeg  altid  være  tilfreds  med  Dig. 

Med  disse  Ord  klappede  Kommandørkaptejnen  fortroligt 
Georg  paa  Skulderen ;  og  med  taarekvalt  Stemme  svarede 
Georg: 

—  Det  er  mit  faste  Forsæt,  saafremt  Gud  vil  hjælpe 
mig,  aldrig  at  gøre  mig  uværdig  til  Hr.  Kommandørkaptej- 
nens Godhed,  og  aldrig  at  blive  utaknemmelig. 

Chefen  nikkede  endnu  en  Gang,  og  stærkt  bevæget  vendte 
Georg  tilbage  til  Dækket. 

—  Farvel,  gode  Georg,  sagde  en  Stemme  lige  bagved 
ham. 

Det  var  Fritz,  som  havde  sneget  sig  efter  ham. 

—  Jeg  vilde  ønske,  at  jeg  var  ligesaa  modig  og  stærk 
som  Du,  men  jeg  er  en  Stakkel,  siger  Papa. 

—  Det  bliver  nok  anderledes  naar  De  bliver  stor, 
sagde  Georg,  og  jeg  er  sikker  paa,  at  De  aldrig  vil  lyve 
mere. 

—  Ja,  kære  Georg,  jeg  har  foresat  mig,  at  det  aldrig 
mere  skal  ske.  Og  naar  jeg  kommer  hjem,  vil  jeg  fortælle 
Elvira,  hvor  inderlig  god  Du  har  været,  og  at  Du  har  kysset 
Kanonen  for  min  Skyld,  og  det  endskønt  Du  kun  behøvede 
at  sige  et  eneste  Ord  for  at  slippe  fri;  Du  kan  stole  paa, 
jeg  glemmer  aldrig  Dig  eller  den  Dag. 

-  Hvem  er  Elvira,  spurgte  Georg,  det  er  et  meget 
smukt  Navn. 

—  Ja,  Elvira  er  min  Søster,  og  Du  kan  tro,  hun  er  ikke 
bange  afsig.  Hun  havde  rigtignok  passet  bedre  til  at  være  Dreng 
en<^  JeS-  Ja  Dig  kan  jeg:  jo  godt  sige  det.  Jeg  er  ligesaa 
bange  for  at  være  paa  Søen,  som  jeg,  da  jeg  var  mindre, 
var  bange  for  det  gamle  Taarn  derhjemme.  Men  Elvira, 
som  kun  er  et  Aar  ældre  end  jeg,  hun  gør  alt  hvad  hun  vil 

—  og  hun  gør  mange  Ting. 

—  Aa  hvor  jeg  synes  godt  om  det  Navn,  sagde  Georg, 
som  allerede  i  Tankerne  lagde  Beslag  paa  det  for  sin  til- 
kommende Brig. 

Det  passede  sig  jo  i  alle  Henseender  saa  udmærket  at 
opkalde  den  efter  sin  forrige  Chefs  Datter,  og  det  kom  nu 
kun  an  paa  at  beslutte  sig  til,  enten  Briggen  skulde  hedde 
Fanny  Elvira,  eller  Elvira  Kornelia.  Det  sidste  lød  dog  langt 
bedre,  og  Fanny  vilde  nok  blive  glad,  selv  om  han  kun 
valgte  et  af  hendes  Navne. 

Optaget  af  disse  vigtige  Tanker,  tog  Georg  ikke  synder- 
lig Notits  af,  hvad  Fritz  betroede  ham  angaaende  sin  Frygt, 
og  medens  han  vedblev  at  tænke  paa  Elvira,  spurgte  han, 
om  hun  ikke  havde  lyse,   guldfarvede  Lokker   og   blaa  Øjne 

—  saaledes    forestillede    Georg    sig     nemlig    alle    smukke 
Piger. 

Men  hertil  svarede  Fritz,  at  Elvira  tværtimod  havde 
sorte  Øjne  og  sort  Haar. 

—  Men  saa  er  hun  vel  hvid  som  en  Lilje? 

—  Nej  tværtimod,  hun  er  slet  ikke  hvid,  hun  er  meget 
mørk,  forsikrede  Fritz.  Men  de  siger  alligevel,  skønt  det  nu 
ikke  er  min  Mening,  at  hun  er  meget '  smuk,  hun  ligner 
aldeles  gamle  Farmors  Portræt. 

—  Naa,  saa  er  hun  vel  idet  mindste  god  som  en  Engel, 
vedblev  Georg,  som  absolut  vilde  have  en  af  sine  Forudsæt- 
'n*nger  besvaret  med  ja. 

—  Jo,    det   er   en  rar  Engel     Hun  er  saa  ondskabsfuld, 

11 

og  saa  stærk,  at  hun  mange  Gange  har  slaaet  mig  omkuld, 
men  bag  efter  hjalp  hun  mig  altid  op  igen,  og  gør  man 
hende  bare  en  eneste  Smule  imod,  saa  faar  man  nok  at  se, 
hvor  god  hun  er. 

—  Men  holder  De  ikke  alligevel  af  hende  ? 

—  Jo,  det  kan  Du  stole  paa;  hun  har  mere  end  en 
Gang  frelst  mig  fra  Fa'rs  Spanskrør,  og  naar  jeg  har  gjort 
noget  forkert,  paatager  hun  sig  Skylden,  for  hun  ved  at  Fa'r 
rører  ikke  hende. 

—  Det  synes  jeg  godt  om,  saa  er  der  dog  i  det  mindste 
en  god  Bund  i  hende.  Og  naar  jeg  bli'r  en  saadan  Herre, 
at  jeg  kan  præsentere  mig  paa  Helgenæs,  faar  jeg  vel  at 
høre,  at  De  er  blevet  hendes  Overmand  i  Styrke,  for  det 
passer  sig  ikke,  at  en  Dreng  lader  sig  slaa  omkuld,  eller  paa 
andre  Maader  lader  sig  kujonere  af  en  Pige. 

—  Ja,  det  kan  Du  sagtens  sige.  Du  kender  ikke  Elvira. 
Men  nu  Farvel,  Georg,  og  mange  Tak  skal  Du  have  for  alle 
muntre  Timer  og  alle  de  Baade,  Du  har  bygget  og  tiltaklet 
til  mig. 

Endnu  forestod  den  pinlige  Afsked,  som  Georg  maatte 
tage  med  sine  Kamerater.  Alle  havde  et  hjærteligt  og  ven- 
ligt Ord  til  ham.  Af  den  brave  Premierløjtnant  fik  han 
mange  gode  Raad,  som  han  aldrig  senere  glemte. 

Den  gamle  Stormbom,  der  følte  sig  højlig  smigret  af  de 
gunstige  Ord,  Chefen  havde  ytret  om  ham,  forsikrede  paa 
sin  troværdigste  og  bestemteste  Maade,  at  det  var  fordømt 
kedeligt,  at  der  netop  skulde  ligge  en  Skærgaardsskude  parat 
til  at  tage  imod  Georg,  før  han  havde  været  oppe  og  gjort 
Bekendtskab  med  det  gule  Hus  i  Mastehugget,  men  han  for- 
sikrede Georg  om,  at  naar  han  en  Gang  kom  dertil,  skulde 
han  nok  mærke,  at  han  blev  ventet  der  af  baade  Fader  og 
Moder. 

—  For  —  tilføjede  Flagskipperen  —  skønt  Rektifika- 
toren  herefter  kmmer  til  at  hænge  som  en  Invalid  ved  Siden 
af  Medaillekjolen,  saa  har  den  gamle  Flagskipper  Erfaring 
nok  til,  at  han  kan  udruste  en  halv  Snes  Smaajoller. 

—  Ja  en  hel  Snes  tænker  jeg.  Imidlertid  maa  jeg  bede 
Fabro'r  være  saa  god  at  anbefale  mig  til  Fru  Stormboms 
Bevaagenhed.  Jeg  rejser  ikke  tilbage  til  Gøteborg  igen,  før 
jeg  faar  Brev  om  at  FarbroV  er  kommen  dertil  igen. 

Netop  som  Georg  satte  Foden  paa  den  lille  Skærgaards- 


Digitized  by  VjOOQ  IC 


163 

skudes  belæssede  Dæk,  saa  han  to  Personer  komme  løbende 
med  hurtige  Skridt. 

—  Farvel,  Georg.  Vi  maatte  absolut  se  Dig  endnu  en 
Gang,  raabte  Brænderen  og  Trommen. 

—  Vi  er  ikke  misundelige  paa  Dig,  forsikrede  Trommen. 
Du  bli'r  en  stor  Herre,  Du 

—  Men  Du  bli'r  altid  en  hæderlig  Gut,  fortsatte  Bræn- 
deren. 

Georg  rakte  dem  sine  Hænder,  og  gav  den  ene  sit  Hals- 
tørklæde og  den  anden  sit  Silkelommetørklæde.  Men  saa 
raabte  Skipperen  »Fraborde«. 

Kameraterne  saas  'aldrig  mere.  For  inden  Kaptejn 
Georg  Letslers  Brig  var  færdig  til  at  løbe  af  Stabelen,  var 
baade  Trommen  og  Brænderen  gaaet  ind  i  Evigheden. 


Syttende  Kapitel. 

En  Forfatter  har  sagt  etsteds:  »Der  gives  Øjeblikke  i 
Livet,  der  er  pinlige,  men  selve  Livet  i  sin  Helhed  er  en 
Velsignelse.« 

Ve  dem,  der  er  kommet  saa  vidt,  at  de  vender  disse  Ord 
om  og  siger:  »Der  gives  Øjeblikke  i  Livet  som  er  en  Vel- 
signelse, men  selve  Livet  i  sin  Helhed  er  en  Forbandelse. 

Letsler  havde  i  gamle  Dage  tænkt  noget  lignende,  naar 
Nikolines  milde  Væsen,  undertiden  fik  ham  til  mindre  dybt 
at  føle  den  Byrde,  som  Livet  i  mange  Aar  havde  været  ham. 
Men  denne  Tid  var  forsvundet  med  den  elskede  Kvinde  og 
nu  gik  han  endnu  videre;  de  lyse  Øjeblikke  var  bortflyg- 
tcde  for  stedse  —  kun  Mørket  var  tilbage. 

Bitre  Minder  fulde  af  nagende  Angst,  usalige  blege  Gen- 
gangere fra  en  svunden  Fortid  forfulgte  ham  bestandigt  og 
fik  fuldkommen  frit  Spillerum  i  Ensomheden,  det  farligste 
Selskab  for  en  Aand  som  ikke  har  noget  fast  Holdepunkt  i 
sig  selv,  og  ingen  anden  Beskæftigelse  end  sig  selv- 
Nikoline  var  borte,  borte  for  evigt.  Georg  var  borte, 
Letsler  havde  .ikke  rigtig  vidst  før  nu,  hvor  uendelig  lange 
Timerne   kan   være,   naar  ingen  Mennesker,   med  hvem  man 

Iler  Tanker,  findes  i  Nærheden.  Ene,  altid 

Dag. 

nseløst  Onde  i  dette  Overmaal  af  Tid  som 

ind  i  Nikolines  Værelse,  vandede  Kristi- 
drede  Fuglen.  Vedbenden  var  allerede 
3g  Lov  til  at  staa  der  med  sine  fortørrede 

eneste  Adspredelse,    men    denne  Adspre- 

megen  Sorg,    saa    megen   Længsel,    saa 

tian   gysende    over  den  forfærdelige  Tom- 

if   denne    Helligdom    og  ind    i    sit    eget 

n  sidde  hele  Timer  og  fordybe  sig  i  Be- 
i  ubeskrivelige  Langsomhed,  hvormed  hans 
:ab,  —  en  stor  Skildpadde,  som  Karolus 
havde  bragt  hjem  og  foræret  h?im  —  be- 
mkreds  af  nogle  Tommer,  og  dog  aldrig 
Plads. 

jnede  sin  egen  Stilling  med  dette  mærk- 
ndt,  at  det,  sammenlignet  med  ham,  stod 

Tinde. 

ikte  han,  har  ingen  Fornødenheder,  følge- 
br  at  tilfredsstille  dem.  Det  lever  hele 
Draaber  Vand  og  nogle  Sivblade,  det  lever 
ler  ikke  det  pinlige  i  at  henslæbe  sin  Til- 
ikytter  det  forVind  og  Sol.  Tænker  det,, 
irne  sig  i  det   mindste  ikke  og  forvandles 

de  Tanker,  der  kæmper  om  Æren  af  at 
st,  som  blev  født  til  at  beherske  Tanken, 

for  bliver   dens  Slave    —    aa,    hvor   det 

i,    denne  giftige  Plage,    forenede    sig  med 
Bryst. 

:>rsøge,  hvad  en  fast  Vilje  kunde  formaa 
»om  er  bestemt  til  at  lyde. 
:rukke  og  et  Brød  ved  Siden  af  sig  paa 
ig  ned.  Ved  at  undertvinge  Menneskets 
mheder  vilde  han  ikke  alene  tilkæmpe 
ine  forargeligste  Fjender,  men  han  vilde 
i  de  endnu  grusommere,  de  mørke  Tanker. 

Han  vilde  udmatte  dem,  til  de  ikke  længere  formaaede  at 
pine  ham.  Senere  vilde  han  kun  vegetere  i  en  dvalelignende 
Tilstand,  en  saadan,  som  han  tænkte  sig  det  misundte  Dyrs. 
Den  første  Dag  holdt  den  unaturlige  Sjælsspænding  ham 
skadesløs  for  den  manglende  Føde.  Men  allerede  den  anden 
Dag  begyndte  Sulten  at  melde  sig  paa  en  forfærdelig  Maade. 
Letsler  lo  og  udfordrede  den  under  vilde  Trusler  til  at  gøre 
sit  værste.  Han  laa  og  morede  sig  med  at  skelettere  de 
legemlige  Fornødenheder.  Paa  den  tredje  Dag  brændte 
Feberen  i  hans  Aarer.  Vandkrukken  var  tom  —  atter  et 
græsseligt  Krav,  Trangen  til  at  slukke  Tørsten.  Men  dette 
var  en  ny  Plage.  Han  fraasede  i  Kampen  mod  Sult  og  Tørst, 
<le  havde  besejret  Sjælens  Kamp.    Dog  hvor  længe  ? 

Han  afmattedes.  Han  betragtede  Skildpadden,  som  ved- 
blev at  kravle  rolig  omkring,  og  han  var  nærved  at  myrde 
<len,  fordi  han,  trods  alle  sine  Bestræbelser,  ikke  kunde 
komme  i  samme  Tilstand  som  den. 

Tilsidst  var  alligevel  baade  Ævne  og  Vilje  udtømt.  Og 
under  en  bitter  haanlig  Latter  ravede  han  fra  Sengen  for  at 
søge  Vederkvægelse  for  de  Fornødenheder,  han  nylig  i  sit 
Vanvid  havde  trodset. 

Efter  denne  Dag  grebes  han  af  en  endnu  dybere  Foragt 
for  sig  selv.  Han  havde  forsøgt  at  nedsætte  Fornødenhe- 
derne til  mindre  end  livsnærende,  og  Forsøget  var  mislykket. 
Hvor  tarvelig  end  den  Kost  var,  som  han  tilberedte  sig,  ind- 
saa  han  dog,  at  han  ikke  kunde  undvære  den.  Fast  i  sin 
en  Gang  tagne  Beslutning,  begyndte  han  dog  at  formindske 
Portionerne. 

Til  sin  Fortvivlelse  opdagede  han  alligevel  snart,  at  den 
formindskede  Omsorg  for  Føde  m.  m.  levnede  ham  et  endnu 
større  Forraad  af  Tid  end  tidligere. 

Nætterne,  som  ikke  havde  nogen  Søvn  at  byde  ham, 
tilbragte  han  timevis  ude  paa  Klippen.  Regnen  og  Blæsten 
hvinede  omkring  ham,  men  han  mærkede  det  kun  paa,  at 
han  da  følte  sig  mindre  plaget,  end  naar  Solen  brændte  ham, 
for  saa  blev  Tankerne  endnu  mere  fortærende. 

Af  alle  Aarstiderne  var  derfor  Sommeren  den  forfærde- 
ligste for  Letsler 

Naar  Karolus  var  hjemme  fra  Rejser,  gjorde  han  daglig 
et  Svip  til  Johannesskæret,  endskønt  han  meget  godt  indsaa 
at   hans  Besøg   ikke   var   velkomne.     Men   Karolus   var   for 

Digitized  by  VjOOQ  IC 


166 


yde  sig  om  den  gamle  Eneboers  Luner.  Han 
er  om  Georg  og  haabede  at  oplive  ham  me3 
>m,  hvilken  dygtig  Mand  der  vilde  blive  af 
5  syntes  dog  ikke  at   adsprede  Faderen,    som 

ensformige  Svar.  Nævnede  Karolus  derimod 
Nikoline,  da  vekslede  Farven  paa  Letslers  Ån- 
de kortere,  hastigere,  og  gjorde  en  Bevægelse, 
ldte  ham  en  ubeskrivelig  Smærte  blot  at  høre 
Iskede  Navn. 

Aar  efter  sin  Hustrus  Død,  skrev  han  paa 
hvilke  nu  og  da  havde  fængslet  ham.  Men 
var  sluttede,  eller  han  havde  tabt  Lysten  til 
jelse,  saa  syntes  de  ikke  mere  at  eksistere, 
Skildpaden  blev  hans  eneste  Selskab,  ligesom 
spredelse  var  at  passe  Nikolines  Blomster,  og 
rærelse,  hvor  han  dog  sjældnere  og  sjældnere 
iedragt  forsømte  han  nu  ganske,  og  sad  ind- 
mle  Kappe,   hvadenten   han   ved  Vinterarnen 

paa  Gløderne  eller  tørrede  dem  p?.a  Klippen 

delsen  af  den  Sommer,  til  hvilken  vi  nu  er 
Fortælling,  var  hans  Kræfter  aftaget  i  den 
mfaldt  i  en  Tilstand  af  fuldstændig  Følesløs- 
dste  ikke  mere,  om  han  spiste  eller  ikke,  om 
:ke.  Han  bemærkede  heller  ikke,  at  hans 
yrredes,  han  hørte  ikke,  at  noget  bevægede 
im.  Det  var  nemlig  nogen  af  gamle  Elias's 
>m  for  at  se  til  den  syge.  Letsler  vidste  ikke, 
endskønt  han  var  det  i  høj  Grad. 
/enner,  og  som  oftest  Kvinderne  (skønt  han 
forbudt  kvindelige  Besøg)  saa  til  ham,  og 
iligt. 

styg,  en  uhyggelig  Sygdom;  Legemet  rørte 
følte  Livets  Fornødenheder,  men  Sjælens 
borte.  Man  maatte  behandle  ham  som  et 
mdegav  hverken  hvad  der  plagede,  besværede, 
ide  ham.  Han  syntes  at  have  naaet  det  Maal 
æbte,  at  ligne  Skildpadden, 
ngik  flere  Uger. 

:en,  da  han  længe  havde  ligget  og  stirret  paa 
•  Foden  af  sin  Seng,  syntes  endelig  hans  Op- 

mærksomhed  atter  at  blive  fængslet.  Hjærnens  Mekanik  be- 
gyndte igen  at  arbejde,  Tankerne  kom  og  gik,  men  de  kunde 
endnu  ikke  samle  sig.  Og  ligesom  Øjnene  syntes  at  være 
festvoksede  til  den  omtalte  Genstand,  saaledes  syntes  ogsaa 
Sjælens  langsomt  genvakte  Kræfter  at  samle  sig  omkring  det 
samme. 

Tilsidst  begyndte  Brystet  at  arbejde  hæftigt,  Øjnene 
brændte,  Pulsen  slog  med  fornyet  Liv. 

Han  strakte  Armene  ud,  og  en  sagte  ubegribelig  Lyd 
brød  frem  over  hans  saa  længe  forstummede  Læber. 

Denne  Genstand  var  et  guldlokket  Kvindevæsen,  som 
bøjede  sig  imod  Sengekanten,  og  som  ved  den  uventede  Lyd 
sprang  op  og  ilede  frem. 

Letsler  betragtede  med  Forundring  dette  Væsen.  Det 
var  ikke,  som  hans  Fantasi  havde  ment  at  se,  Nikolines  Aand, 
det  var  et  forynget  Billede,  et  herligt  Billede  af  den  for- 
evigede Ægtefælle. 

—  Hvem  er  det?  sagde  han,  ikke  uvilligt,  for  nu  for- 
maaede  han  ikke  at  vise  Uvilje. 

—  Fanny  .Holmer,  bedste  Herre,  svarede  den  fjorten- 
aarige  Pige.  Jeg  kom  hertil,  da  jeg  hørte,  De  var  saa  syg, 
for  jeg  troede,  at  jeg  kunde  være  til  nogen  Nytte. 

—  Fanny  Holmer,  gentog  han  i  en  koldere  Tone.  Jeg 
kender  ikke  det  Navn. 

—  Men  Georg  kender  det  godt,  sagde  Fanny,  som  havde 
hørt  Letsler  tilstrækkeligt  omtalt  til  ikke  at  tabe  Modet. 
Georg  har  ofte  været  hos  os  paa  Strand,  og  han  holder  meget 
af  mig. 

—  Hvorledes  er  Du  kommet  hertil  unge  Pige? 
Karolus's  Kone   var  i  Gaar  ovre  paa  Strand  og  fortalte, 

hvor  bekymrede  de  hjemme  paa  Gravene  var  for  Dem,  og 
saa  gav  mine  Forældre  mig  Lov  til  at  rejse  hertil. 

—  Dét  passer  sig  ikke  ior  Dig  at  være  her,  mit  Barn. 
Vend  tilbage,  jeg  behøver  ingen. 

—  Aa  sig  ikke  det,  send  mig  ikke  straks  hjem.  Jeg  vil 
saa  gærne  blive.  Jeg  vil  koge  Suppe  og  Æg  og  kun  komme 
ind,  naar  De  trænger  til  mig.  Maa  jeg  ikke  faa  Lov  til  det? 
Georg  vil  blive  saa  fclad,  naar  han  faar  at  høre,  at  jeg  har 
været  her  en  Gang  imellem.  Og  den  gode,  smukke  Fru 
Letsler,  som  jeg  ei  Gang  saa  ovre  paa  Georgs  lille  Holm, 
hun  vilde  vist  ogsaa  have  ønsket  det  samme. 

—  Saa  Du  — ?  Letsler  fortsatte  ikke,  men  hans  Øjne 
spurgte  hurtigere  end  Ord. 

—  Ja;  svarede  Fanny,  som  let  fattede  Meningen,  jeg  saa 
hende,  og  hun  var  saa  venlig  og  god  imod  mig.  Jeg  sendte 
hende  altid  mine  smukkeste  og  bedste  Blomster  og  de  bedste 
Frugter,  som  jeg  fik  af  Fa'r 

—  Gjorde  Du?  —  Naa,  da  Dine  Øjne  har  set  hende,  og 
Du  har  forskaffet  hende  Glæde,  kan  jeg  ikke  afslaa  Din  Bøn. 

Kom   hertil   en  Gang   imellem, men   sjældent,    meget 

sjældent 

Nu  maa  Du  imidlertid  forlade  mig-  tro  alligevel  ikke, 
at  jeg  er  utaknemmelig  for  det  gode,  Du  har  villet  gøre  mig, 
endskønt  jeg  helst  ønsker  at  være  alene. 

Fanny  turde  ikke  sige  ham  imod  mere,  hun  bort- 
fjærnede  sig. 

Da  Letsler  blev  alene,  rejste  han  sig  op,  og  saa  sig 
omkring  med  forskende  Blikke.  Lidt  efter  lidt  lagde  den 
forrige  tunge  Sky  sig  atter  over  de  halvt  opklarede  Træk. 

Hvad  var  han  vaagnet  op  til?  Til  at  fortsætte  sin  en- 
somme Vagt  paa  den  tomme  Klippe,  til  at  leve,  matret  af 
det  forbigangne,  uden  Maal,  uden  Haab  for  Fremtiden. 

Nu  faldt  hans  Blik  paa  den  altid  lige  jævnt  og  sagte 
fremskridende  Skildpadde.  Og  med  et  ubeskriveligt  Udtryk 
af  Savn,  sukkede  han: 

—  Jeg  var  en  Tid  som  Du,  men  Skallen  er  nu  sønder- 
brudt. 

Sygdommen  veg  bort. 

Letsler  stod  op  fra  Sengen  og  sad  atter  ude  paa  Klippe- 
blokken, stirrende  paa  Bølgerne,  der  nu  ligesom  før  slog  deres 
ensformige  Takt  imod  Skæret.  Men  ofte  kom  den  lille 
muntre  Fanny  roende  i  sin  Baad,  som  hun  selv  styrede, 
siddende  som  en  Havfrue  paa  den  blaa  Bølge  med  dansende 
Solstraaler  omkring  sig. 

Og  naar  hun  havde  gjort  Baaden  fast,  ilede  den  smukke 
Pige  op  ad  den  ujævne  Klippe,  og  idet  hun  ofte  kastede  et 
deltagende  Blik  paa  den  ensomme  Tidsel,  skyndte  hun  sig 
hen  til  Letsler,  som  aldrig  lagde  Mærke  til  hendes  Ankomst, 
førend  han  følte  hendes  lille  Haand  kærtegnende  berøre  hans 
Arm. 

Letslers  Sind  og  Hjærte,  langtfra  at  aabne  sig  for  og 
formildes   af  et  saa  uskyldigt  Væsens  Nærværelse,    plagedes 

til  den  Grad  af  denne  Indtrængen  i  hans  Ensomhed  (som 
Fannys  uforklarlige  Magt  over  ham,  dog  gjorde  ham  det 
umuligt  at  afryste),  at  han  ofte  omgikkes  med  Tanken  om 
at  forlade  Johannesskæret  og  opsøge  en  anden  Plet,  ligesaa 
fattig,  ligesaa  nøgen,  men  hvor  intet  Menneske  kunde  komme 
hen. 

Han  kunde  alligevel  ikke  uden  Smærte  forlade  den  Plads, 
hvor  Nikoline  havde  tilbragt  sine  sidste  Aar,  sine  sidste  Dage. 
Nej  umuligt,  Johannesskæret  var  hans  Hjem,  hans  Grav. 

Letslers  Tungsindighed  var  ingen  Følge  af  et  syndigt 
Sinds  Indflydelse,  ingen  Miltsyge  frembragt  af  opdigtede 
Lidelser.  Og  om  han  end  af  Tilbøjelighed  havde  valgt  en 
saa  stor  Afsondring  fra  Verden,  var  det  sandsynligvis  sket 
ligesaa  meget  af  Tvang.  Han  var  ikke  en  af  disse  svævende 
usikre  Karakterer,  som  staar  sig  selv  i  Skyggen,  og  kan  være 
brødefulde,  svage,  ædelmodige,  alt  efter  den  Indflydelse,  som 
Begivenhedernes  Gang  udøver  paa  dem.  Letsler  var  vel 
ogsaa  til  en  vis  Grad  blevet  drevet  af  Stormen  henimod 
Skæbnens  Tilskikkelser,  men  han  kunde  ogsaa  sige,  at  han 
selv  havde  skabt  sin  Skæbne,  han  havde  draget  dens  Følger 
over  sig  og  stod  nu  som  en  fredløs  Flygtning  i  det  Land, 
som  han  saa  fuldtud  elskede,  at  han  der  foretrak  en  Klippe, 
fremfor  enhver  som  helst  Sikkerhed  paa  fremmed  Jordbund. 

Han  syntes  vel  at  være  følesløs  og  stiv  som  Granitblok- 
ken, paa  hvilken  han  hvilede,  men  det  var  kun  en  Følge  af 
det  bestandig  indadvendte  Blik.  Endnu  besad  han  en  stor 
Ævne  til  at  føle  og  lide,  endnu  brændte  i  dette  fortørrede 
Hylster  en  Ild,  flammende  og  stærk  som  en  Ynglings.  For- 
gæves strømmede  de  kolde  natlige  Vinde  mod  hans  Bryst, 
det  køledes  ikke. 

Var  det  Forbrydelse  eller  Daarskab,  eller  maaske  begge 
Dele,  som  nedtrykte  en  oprindelig  stærk  Aand? 

Kun  Gud  vidste  det.  At  noget  nagede  Samvittigheden 
var  dog  lige  saa  vist,  som  at  Angeren  med  vældig  Kraft 
havde  grebet  ind  i  hans  Hjærte,  men  det  var  en  Anger,  som 
ikke  fandt  Ro,  som  byggede  op  og  rev  ned  og  byggede  op 
igen,  uden  Ophør,  uden  Hvile.  Maaske  skulde  Letslers  uro- 
lige Aand  dog  en  Gang  finde  Fred  med  sig  selv. 

dejlig  Aften  midt  i  Avgust.  Letsler  sad  paa 
Plads  udenfor  Huset,  og  ved  Siden  af  ham 
i  allerede  i  sin  lille  Baad  var  kommet  hertil 
nu   med  sin  sædvanlige  Mildhed  søgte  at  op- 

saa  ung,  glad  og  frisk,  hun  elskede  den 
de  Mand,  og  skønt  man  hjemme  sagde  til 
t  saa  ofte  over  og  besvær  et  fremmed  Menne- 
un  alligevel  afsted  og  var  lykkelig,    naar  hun 

ham    nogle  Ord  eller  i  det  mindste  et  Tegn 

sagde  Fanny  og  saa  med  et  ømt,  deltagende 

eren,  kan  jeg  se  noget  smukt  i  Deres  Ansigt, 

ud  som  om  en  Solstraale  har  gæmt  sig  i  en 

g- 

i  Nat   haft   en   lang   og  lys  Drøm,    svarede 
usædvanlig  velklingende  Stemme, 
æl  mig  den. 

Barn,  det  kan  jeg  ikke. 
betyder  den  Lykke. 

jeg  anser  det  allerede  for  en  Lykke,  at  jeg 
Drøm,  det  er  mange  Aar  siden,  jeg  har  haft 

;en,   sagde  en  hjærtelig  Stemme  bagved  dem, 

Asbjørnsons   endnu    kraftige  Skikkelse   viste 

ede  Trøje   og  med  den  røde,  uldne  Hue  paa 

sn,  sagde  Letsler  og  rakte  den  gamle  Haanden. 
morsomt  at  se  den  gode,  gamle  Fader  Elias, 
j  klappede  ham  paa  Skulderen.  Hvorledes 
r  og  unge  Mo'er  det?  Har  der  nylig  været 
s? 

Gaar,  lille  Frøken,  og  han  er  snart  paa 
m  hvad  jeg  vilde  sige,  jeg  tror  ogsaa  der  er 
la  Hjemvejen.  Endnu  har  den  gamle  gode 
Lretsler  se  den  lille  Fiskerbaad  derude?  Det 
s  Baad,  og  i  Forstavnen  staar  der  en,  som 
;  velkommen  her  paa  Johannesskæret, 
ta  min  Gud,  bedste  Hr.  Letsler,  det  er  Georg, 
g  slog  henrykt  Hænderne  sammen.  Aa  hvor 
norsomt. 

Letsler  saa  ud  over  Søen  for  at  faa  Øje  paa  den  omtalte 
Genstand,  men  det  var  forgæves,  for  nu  skød  Baaden  bag  om 
en  Odde.  Men  Faderens  Kinder  havde  for  et  Øjeblik  antaget 
den  Farve,  som  følger  med  en  stor  Glæde,  og  hans  Øjne 
havde  et  Udtryk,  som  Fanny  aldrig  før  havde  set. 

—  Det  kan  vel  næppe  være  Georg?  sagde  han  og  saa 
igen  paa  den  gamle. 

—  Jo,  min  Sæl  er  det  ham.  Den  Knægt  kender  jeg  paa 
saa  lang  Afstand,  som  Øjet  kan  skælne.     Han  er  her  snart. 

Men  hvilke  Følelser  rørte  sig  ikke  i  Georgs  Hjærte,  da 
han  naaede  Klippen,  hvor  fordum  den  kærlig-te  af  alle  Mødre 
altid  strakte  sine  Arme  ud  efter  ham. 

—  Nu,  sagde  han,  idet  han  borttørrede  en  Taare,  nu 
faar  jeg  ikke  mere  de  lyse  Lokker  at  se,  der  tidligere  lige- 
som riagrede  mig  i  Møde.  F<  der  er  formodentlig  (mørkere 
end  nogensinde  før  og  bliver  maaske  ikke  glad  ved  at  se 
mig,  men  tænk,  om  han  nu  ogsaa  var  borte,  og  Johannes- 
skæret stod  ene  og  forladt  som  før  med  sin  stakkels  vilde 
Tidsel,  og  intet,  slet  intet  Hjærte  til  at  byde  mig  velkommen. 

Bedrøvet  ved  disse  sørgelige  Tanker  vovede  Georg  næppe 
at  kaste  et  Blik  paa  Skæret,  da  det  blev  synligt.  Men  da 
han  endelig  fik  Mod  til  det,  troede  han  at  han  drømte;  sad 
ikke  Faderen  der  paa  den  samme  ensomme  Klippeblok,  saa 
lig  sig  selv,  blot  magrere  og  mere  bøjet?  Og  fløj  ikke  lyse 
Lokker  ham  i  Møde?  Men  ak,  det  var  ikke  Moderens,  men 
Fannys  gule  Lokker.  Hvorledes  var  hun  kommet  herhen, 
hvorledes  havde  hun  faaet  en  Plads  ved  Faderens  Side?  Var 
det  kun  en  salig  Drøm,  en  Fantasi? 

Men  jo  nærmere  han  kom,  desto  tydeligere  og  sikrere 
blev  Synet. 

Det  var  halvandet  Aar  siden,  han  sidst  saa  Fanny.  Bar- 
net ctod  nu  i  Knop  til  en  herlig  Jomfru,  og  med  funklende 
Blikke,  med  Blikke  fulde  af  Henrykkelse  betragtede  han 
hende  og  Faderen  med  Ømhed  og  strakte  Armene  mod  dem 
begge.  Men  ogsaa  gamle  Elias  tilviftede  han  en  glad  Hilsen 
Han  var  saa  glad,  saa  lykkelig,  saa  opfyldt  af  taknemmelige 
Følelser,  fordi  han  ikke  traf  sin  Fader  overladt  til  Ensom- 
heden. 

Og  nu  tog  Baaden  Tørn  imod  Broen. 

Med    nogle  Skridt   var  Georg   —    der  nu  var  en  høj  og 

statelig  Yngling,  som  Fanny  betragtede  med  en  næsten  und- 
seelig Angst,  —  ved  Faderens  Side. 

Knælende  paa  Klippen  og  trykkende  sin  Kind  mod  hans 
Hænder,  modtog  Georg  en  skælvende  Velsignelse  i  Ord  som 
lød  med  himmelske  Toner  i  hans  Hjærte;  thi  disse  Ord  ejede 
Følelser,  en  Faders  rige  Følelser. 

Efterat  han  havde  ligget  saaledes  i  nogle  Øjeblikke,  og 
i  lange  Drag  nydt  den  Lykke  at  have  mærket  en  Søns  hel- 
ligste Følelser  blive  besvaret  af  Pulsslagene  fra  et  ømt  Fader- 
hjærte,  stod  han  op,  idet  han  endnu  en  Gang  førte  Faderens 
Haand  til  sine  Læber. 

Og  nu  var  det  Fanny  som  fik  den  næste  Omfavnelse, 
endskønt  han  rødmende  sagde:  Nej,  Du  er  saa  stor  nu 
Georg,  Du  er  blevet  saa  forskrækkelig  stor. 

—  Du  ogsaa,  søde  Fanny,  Du  er  skudt  op  saa  prægtig 
som  en  Rose,  hvor  Du  er  blevet  smuk. 

—  Naada,  skal  den  gamle  ikke  ogsaa  have  sig  et  Haand- 
tryk,  sagde  Elias  med  et  godmodigt  Smil. 

—  Jo,  og  en  ærlig  Omfavnelse  ogsaa,  gamle  hæderlige, 
fortræffelige  Fader  Elias.  ErKarolus  hjemme?  Saa  maa  jeg 
over  til  »Gravene«  endnu  i  Aften. 

—  Hvis  han  havde  været  hjemme,  havde  han  allerede 
været  her,  mente  den  gamle.  Men  han  kommer  snart  hjem. 
Og  lad  mig  nu  sige  Dig  et  Ord  min  Ven:  hvis  her  mangler 
noget,  saa  bor  Elias  Asbjørnson  lige  tæt  herved.  Hr.  Letsler 
bryder  sig  just  ikke  meget  om,  enien  der  findes  noget  i  Hu- 
set eller  ikke. 

—  Men  i  Aften,  sagde  Letsler  idet  han  rejste  sig,  og 
hele  hans  sædvanlige  Væsen  havde  veget  Pladsen  for  rent 
menneskelige  Følelser  —  i  Aften  skal  her  være  Fest  paa 
Johannesskæret.  Gaa  Du.  mit  Barn  —  han  nikkede  til  Fanny 
—  og  sæt  Vandet  paa  til  Te,  gamle  Elias  hjælper  Dig  nok 
tilrette,  og  naar  Du  har  faaet  det  færdigt  (jeg  ser,  at  Du  som 
sædvanligt  ikke  har  glemt  Din  lille  Kurv)  saa  sig  os  til. 

Georg  troede  næppe  sine  Øren,  og  da  Fannys  lette 
Skikkelse  forsvandt,  sagde  han  i  overstrømmende  Bevæ- 
gelse: 

—  Fader,  dette  er  mere,  end  hvad  jeg  havde  vovet  at 
haabe,  jeg  er  saa  rørt,  saa  taknemmelig,  saa  glad. 

—  Vug  Dig  ikke  ind  i  falske  Forhaabninger,  min  Søn. 
Dette  Barn    kommer   en  Gang   imellem  hertil,    fordi  hun  op- 

søgte  mig,  da  jeg  en  Gang  var  syg,  og  den  Gang  ved  Bønner 
tiltvang  sig  Løfte  om  at  faa  Lov  til  at  komme  igen,  noget 
som  senere  har  plaget  mig  mere,  end  Du  kan  tro.  Denne 
Dag  er  en  Undtagelse  fra  mit  sædvanlige  Liv,  en  dobbelt 
Højtid,  for  hun  —  Letslers  Øje  skuede  mod  Himlen,  og 
hans  Stemme  dæmpedes  —  hun  har  besøgt  mig  i  Nat.  Det 
varslede  Lykke.  Du  kom.  Og  endnu  en  Gang  siger  jeg, 
vær  velkomtr.en;  Dit  Blik  siger  mig,  at  Du  vender  tilbage 
med  et  ligesaa  rent  Hjærte,  som  da  Du  rejste  bort. 

—  Ja  Fader,  svarede  Georg,  ellers  var  hun  ikke  kommet 
til  Dig  og  varslet  om  min  Ankomst. 

Og  de  hensank  begge  i  dybe  Tanker,  medens  de  Haand 
i  Haand  sad  paa  Klippen. 

—  I  Morgen,  sagde  Letsler,  da  Fanny  atter  viste  sig  for 
at  byde  dem  ind,  i  Morgen  skal  Du  fortælle  mig  om  Dine 
Rejser. 


Attende  Kapitel. 

Om  Georg  havde  haft  aldrig  saa  stor  Lyst  til  at  tro, 
hvad  han  ønskede,  saa  maatte  alligevel  Illusionen  forsvinde, 
saa  snart  han  satte  Foden  i  Faderens  Værelse,  hvor  alt  ud- 
viste den  dybeste  Ligegyldighed  for  enhver  Hygge. 

Vel  havde  gamle  Elias  og  Fanny  efter  bedste  Ævne 
søgt  at  afhjælpe  Manglerne,  men  det  bemærkedes  let,  at  det 
kun  var  overfladisk,  og  at  ingen  Fredens  Aand  gik  igennem 
Hjemmet. 

—  Gaa  ikke  derind  i  Aften,  min  Søn,  sagde  Letsler,  da 
Georg  med  beklemt  Hjærte  lagde  Haanden  paa  Dørlaasen  til 
Moderens  Værelse. 

—  Alt  er  i  Orden  derinde,  men  gaa  ikke  derind  i 
Aften. 

Georg  trak  sig  tilbage  og  aabnede  i  Stedet  for  Døren 
til  sit  eget  Værelse.  Det  stod  næsten  ligesaadan,  som  da 
han  forlod  det,  og  naar  de  lange  Spindelvæv  blev  bortfjærnede, 
saa  dette  Værelse  alligevel  hyggeligst  ud. 

—  Johanne  skal  komme  her  over  og  rydde  lidt  op,  hvi- 
skede Elias  til  Georg. 

Georg  nikkede  taknemmeligt.  Men  Letsler  svarede:  — 
Aa,  vi  er  vant  til  at  hjælpe  os  selv,  Elias,  Kvinder  er  over- 
flødige Varer  her. 

—  Javist  er  de  det.  Fanny  vendte  sine  smukke  livlige 
Øjne  imod  Letsler.  Hvis  Jeg  nu  ikke  havde  været  her,  saa 
havde  der  ikke  vanket  Te. 

—  Og  hvorledes  passer  Du  saa  her,  vedblev  Letsler. 
Som  en  stakkels  lille  Rose,  kastet  ud  i  en  Sandørken.  Du 
passer  slet  ikke  til  at  være  her,  Fanny.  Og  nu  er  det  i  hvert 
Tilfælde  paa  Tide  at  Du  kommer  afsted  —  det  er  allerede  sent. 

—  Smager  Teen  ikke  godt?  spurgte  Fanny,  døv  for  det 
bestemte  Vink.  Solen  var  endnu  ikke  gaaet  helt  ned,  og 
Havet  var  jo  allersmukkest  om  Aftenen. 

—  Det  er  saa  længe  siden,  jeg  smagte  det,  Letsler  kvalte 
et  dybt  Suk . . .  Den  smager  godt. 

—  Men  nu  vil  vi  optage  den  gamle  Skik  igen,  sagde  Georg. 
Du  kan  ikke  tro,  Fa'r  hvor  dygtig  jeg  er  baade  til  at  lave 
Te  og  Budding  —  den  sidste  Kunst  har  jeg  afluret  Kokken 
paa  Fregatten.  —  Men  hvad  er  det  for  en  Fyr,  der  stikker 
Næsen  frem  derhenne?  Det  er  jo  min  Sandten  en  Skildpadde. 

—  Ja,  den  har  været  mit  Selskab  i  lang  Tid.  Det  er  en 
kær  Erindring  om  Karolus. 

Teen  var  taget  bort,  den  sidste  Solstraale  rødmede  bag 
ved  Bjærget,  og  Fanny  havde  intet  yderligere  Paaskud  til  at 
blive,  da  Georg  spurgte: 

—  Hvem  skal  ro  Dig  hjem,  søde  Fanny? 

—  Vesterø-Nisse  sidder  nede  i  Baaden  og  venter  paa 
mig.  Han  faar  altid  Lov  til  at  ro  mig,  hvorhen  jeg  vil.  Og 
Du  kan  ikke  tro,  Georg,  hvor  taknemmelig  den  stakkels  Karl 
er,  fordi  Fader  giver  ham  Føden  og  Tag  over  Hovedet.  Kan 
Du  ikke  huske  Vesterø-Nisse?  men  maaske  var  han  endnu 
ikke  kommet  til  Strand,  da  Du  sidst  var  hjemme  hos  os? 

—  Jeg  synes  nok,  at  Navnet  foresvæver  mig,  men  jeg 
kan  ikke  huske,  at  jeg  har  set  ham. 

—  En  anden  Gang  skal  jeg  fortælle  Dig  hans  lille 
Historie.  Nu  ser  jeg,  at  hr.  Letsler  vil  have  mig  afeted, 
men  selv  om  De  slipper  mig  saa  længe  Georg  er  hjemme, 
saa  kommer  jeg  dog  igen,  naar  han  er  rejst... Faar  jeg  ikke 
nok  Lov  til  det? 

—  Du  kommer  vel,  enten  Du  faar  Lov  eller  ej,  svarede 
Letsler  og  klappede  Barnet  paa  Kinden.  Gud  være  med  Dig, 
mit  Barn. 

—  Naar  jeg  sætter  Jer  i  Land  paa  Gravene  Fader  Elias, 
saa  kan  jeg  vel  nok  laane  Jeres  Baad,  bad  Georg,  for  at  ro 
et  lille  Stykke  i  Selskab  med  Fanny. 

—  Hjærtens  gærne,  svarede  den  Gamle.  Og  da  Georg 
ved  Letslers  spørgende  Blik  nikkede  bifaldende,  var  Forslaget 
afgjort,  og  forglemmende  sine  fjorten  Aar  og  hele  fem  Maa- 
neder  derover,  dansede  Fanny  ud  paa  Klippen,  fuld  af  Hen- 
rykkelse. 

—  Naar  Du  kommer  tilbage,  sagde  Letsler,  saa  gaa 
gennem  Forstuen  ind  til  Dig  selv,  jeg  lægger  mig  nu,  men  i 
Morgen  er  jeg  tidlig  oppe  og  venter  Dig. 

—  Maa  jeg  ro  Din  Baad,  spurgte  Georg,  efterat  de  var 
kommet  ned  til  Broen,  hvor  Nisse  (en  bleg  Yngling  med 
stille,  godmodige  Træk)  sad  i  Baadens  Agterstavn,  beskæftiget 
med  at  flætte  Siv. 

—  Ja  gærne,  hvis  Du  vil,  Georg;  gaa  Du,  Nisse,  og  sæt 
Dig  i  Elias'  Baad,  og  kom  efter  os,  saa  snart  Du  har  sat  ham 
i  Land  ved   Gravene. 

Og  nu  sad  de  to  unge  sammen.  Georg  tog  Aarerne, 
Fanny  Roret,  og  efter  at  den  gamle  Elias  havde  faaet  endnu 
en  Afskedshilsen,  satte  Baaden  fra  Land. 

—  Det  er  meget  morsomt,  sagde  Georg,  og  skyndte  sig 
just  ikke  meget. 

—  Du  har  vel  oplevet  meget  paa  Rejsen  og  været  i 
store,  fremmede  Lande?  spurgte  Fanny. 

—  Ja,  det  kan  Du  tro.  Men  Flaaden  har  jeg  allerede 
taget  Afsked  med,  og  jeg  har  nu  i  Stedet  for  sat  mig  i  Hove- 
det at  gaa  ud  med  en  Ostindiefarer,  saasnart  jeg  har  taget 
Styrmandseksamen. 

—  Aa,  kære  Georg,  saa  kommer  Du  vist  aldrig  hjem 
igen.  Disse  Ostindiefarere  er  nogle  grumme  mærkværdige 
Mennesker.  Og  sikke  dejlige  Silkelommetørklæder  de  har  i 
Ostindien,  dem  synes  jeg  godt  om. 

—  Naar  jeg  kommer  hjem  fra  min  første  Rejse,  skal  Du 
fea  mindst  to  ægte  ostindiske  Tørklæder,  vær  sikker  paa  det, 
Fanny. 

—  Ja  naar  Du  kommer  hjem.  Der  fløj  et  lille  Træk  af 
Mismod  og  Tvivl  over  hendes  smukke  Ansigt. 

—  Du  maa  have  besynderlige  Tanker  om  en  Ostindierejse, 
Fanny,  men  jeg  forsikrer  Dig,  at  saadan  en  er  hverken  far- 
ligere eller  mærkværdigere,  end  den  vi  nu  har  foretaget. 
Vent  bare  til  jeg  er  kommen  lidt  til  Ro,  saa  skal  jeg  for- 
tælle Dig  nogle  Historier  saa  lange  som  herfra  og  til  Strand. 
Men  sig  mig  nu,  søde  Fanny,  hvorledes  har  Grosserer  Holmer 
og  Frue  det?  Har  det  gaaet  godt  med  Smugleriet,  og  har  I 
fundet  nogen,  der  har  kunnet  sætte  Peter  Gran  lige  saa  lang 
en  Næse,  som  den  Karolus  og  jeg  satte  ham  den  Nat,  da 
han  hang  paa  Broen. 

—  Nej ,  det  tror  jeg  ikke,  sagde  Fanny  leende.  I  For- 
aaret  tog  han  en  hel  Sæk  Stykgods  fra  Fa'r,  og  da  Fa'r 
oven  i  Købet  maatte  betale  en  stor  Bøde,  tror  jeg  ikke,  han 
saasnart  igen  bryder  sig  om  den  Forretning.  Han  siger 
altid,  at  ingen  kan  erstatte  Karolus.  Men  Karolus  smugler 
ikke  mere,  hvis  han  da  ikke,  som  det  paastaas,  arbejder  lidt 
for  egen  Regning. 

—  Ja  det  kunde  godt  ligne  Karolus.  Men  Din  Moder, 
Fanny  ? 

—  Jo,  Moder  er  Gud  ske  Lov  altid  rask  om  Sommeren, 
men  saa  snart  Efteraaret  og  Vinteren  kommer,  saa  er  det 
forbi  med  Helbredet,  stakkels  Moder.  Men  nu  vokser  jeg 
til,  og  i  Vinter  overtager  jeg  Husholdningen;  Du  ved  nok 
Georg,  at  jeg  inden  næste  Foraar  fylder  femten  Aar. 

—  Ja,  det  kan  man  se  paa  Dig.  Men  der  er  endnu  meget, 
meget  mere,  jeg  vil  vide.  Hvorledes  kom  Du  til  Johannes- 
skæret? Jeg  havde  aldrig  tænkt  mig,  at  Du  vovede  Dig  dertil, 
og  endnu  mindre,  at  Du  fik  Lov  til  at  komme  igen. 

--  Den  Gang,  svarede  Fanny,  og  det  muntre  Smil  for- 
svandt fra  hendes  Læber,  den  Gang  var  det  meget  daarligt 
med  Din  Fader.  Paa  Gravene  troede  de,  at  han  var  lidt 
sindsforvirret,  og  da  de  kom  over  til  os  og  fortalte  det,  vilde 
jeg  absolut  rejse  derover  og  se,  om  jeg  ikke  kunde  være  ham 
til  nogen  Nytte.  Det  kostede  mig  dog  mange  Bønner,  inden 
jeg  fik  Lov  til  at  tage  der  over  paa  egen  Haand.  Men  nu 
rejser  jeg,  hvorhen  jeg  vil,  nu  da  jeg  har  Vesterø-Nisse 
med  mig. 

—  Store  Gud,  har  det  været  saa  daarligt  med  Fader, 
udbrød  Georg  og  hvilede  paa  Aaren.  Hvor  jeg  vilde  have 
lidt,  hvis  jeg  havde  vidst,  at  han  behøvede  min  Hjælp,  netop 
naar  jeg  var  saa  langt  fra  ham. 

—  Det  var  ogsaa  Dig,  jeg  tænkte  paa,  Georg,  og  derfor 
maatte  jeg  til  Johannesskæret  for  at  pleje  Din  Fader.  Hvor 
han  blev  overrasket,  da  han  opdagede  mig.  Han  indbildte 
sig  bestemt,  at  det  var  en  anden,  Du  ved  nok  hvem,  for 
han  strakte  Armene  ud  imod  mig. 

—  Jeg  kan  nok  begribe,  hvad  han  troede,  men  aldrig 
søde,  gode  Fanny,  formaar  jeg  at  beskrive,  hvor  taknemmelig 
jeg  er  Dig  for  Din  Ømhed  og  for  den  Taalmodighed,  hvor- 
med Du  altid  kom  tilbage,  skønt  han  sikkert  mange  Gange 
viste  Dig  bort.  Jeg  tror  ikke,  Fanny,  at  noget  Menneske  i 
hele  Verden  er  saa  god  som  Du. 

—  Aa,  jeg  ved  en,  som  er  meget  bedre,  en  som  ingen 
roser,  og  som  alligevel  er  bedre  end  andre,  en  som  har  det 
trofasteste  og  bedste  Hjærte  af  alle  Hjærter. 

—  Hvem  kan  det  være?  spurgte  Georg.  Paa  mig  passer 
den  Beskrivelse  da  ikke,  tilføjede  han  skælmsk. 

—  Det  har  jeg  jo  heller  ikke  sagt,  svarede  Fanny  med 
sin  sædvanlige  Munterhed.  Men  hvis  Du  ikke  har  noget 
imod  det,  Georg,   saa  kan  den  jo   godt  passe  paa  en  anden. 

—  Som  hedder? 

—  Nisse,  svarede  Fanny,  og  hældede  sig  over  Rælingen 
for  at  nikke  til  sin  Yndling,  som  kom  efter  i  den  anden 
Baad. 

—  Jeg  tror,  jeg  bliver  skinsyg  paa  Nisse;  hvad  har  han 
•da  gjort,  siden  han  staar  saa  højt  anskrevet  hos  Dig. 

—  Det  skal  jeg  fortælle  Dig,  siden  Du  i  Aften  ikke  vil 
begynde  paa  Dine  egne  Historier,  men  se  Dig  først  rigtig 
omkring,  Georg.  Hvad  synes  Du  om  vore  Bjærge?  Har  Du 
set  smukkere  rødslebne  Stene?  Har  Du  set  saadanne  Skyer 
spejle  sig  i  et  blaaligere  Vand.  Rejsende  siger,  at  Kysten 
her  er  meget  grim,  og  at  de  ikke  begriber,  hvorledes  man 
lean  trives  her,  og  jeg,  som  har  været  tre  Aar  i  Gøteborg, 
begriber  ikke,  hvorledes  nogen  som  ikke  er  tvunget  til  det, 
bestandig  kan  udholde  at  leve  indenfor  Byens  Mure.  For  de 
fornemste  Huse  foretrækker  jeg  dog  vore  statelige  Bjærggrotter. 
Aa,  hvor  jeg  elsker  dem.  Brænder  et  Hus  ned,  saa  er  hele 
Herligheden  forbi,  men  mine  Bjærge,  de  staar  fast  som  de 
har  staaet  i  mange  tusinde  Aar.  En  hel  By  forekommer 
mig  lille  mod  saadan  en  eneste  Jætte. 

Fanny  pegede  med  straalende  Blikke  paa  et  af  de  højeste 
Bjærge,  hvis  nøgne,   lodrette  Side  ikke  ejede  saa  meget  som 

12 

hvori  den  mindste  Smule  Mos  kunde  gro,  men 
rerste  Top  en  stor,  besynderlig  formet  Sten  laa 
Jkig  med  Havet. 

nørket  syntes  Stenens  Former  at  forvandle  sig  til 
*s,  og  Strandbeboerne  fortæller,  at  denne  Sten  er 
if  en  Viking,  der  en  Gang  gav  sig  i  Kamp  med 
le,  fordi  de  om  Natten  havde  boret  hans  Skib  i 
i  han  var  blevet  besejret  og  holdes  fangen  endnu: 
Oag. 

—  sagde  Georg  som  Svar  paa  Fannys  Bemærk- 
ar  set  meget,  som  har  været  over  al  Beskrivelse 
md  dette,  men  jeg  har  aldrig  set  noget  lignende- 
det  skulde  jeg  mene,  svarede  Fanny  med  Stolthed. 
u  sige  mig,  Georg,  hvorfor  Menneskene,  naar  de 
noget  smukt,  altid  kommer  med  deres  Enge, 
laer.  Aaer,  de  er  jo  ikke  større,  end  at  jeg  kai* 
i   som   Vandfad,   naar  jeg   vil    vaske    mig.     Og 

vi  ikke  ogsaa  Skove,   naar  vore  Master   og  Sejl 
et?   Hvor   vokser  der   rødere  Blomster   end  vore 
ter,  og  hvor  højere  Græs  end  vort  Havtang? 
hvor  findes  en  smukkere  og  livligere  Skærgaards- 
mny  Holmer? 

det  var  da  godt  at  Du  tilføjede  Skærgaardspig^ 
ed  Du  nok,  Georg,  at  jeg  slet  ikke  bryder  mig 
uger,  jeg  er  smuk.  Men  nu  har  vi  jo  rent  glemt 
Historie,  eller  maaske  Du  vil  vende  om? 

bevares,  ikke  endnu.     Og  idet  han  atter  sagtnede 

hældede  Georg  sig  fremad  for  bedre  at  kunne 
nny,  som  i  nogle  Øjeblikke  slap  Roret,  og  spej- 
Vandet,  satte  Straahatten  tilrette. 
rar  nu  for  længe  siden  gaaet  ned  bag  Bjærgene, 
[avet  drog  lange,  purpurglødende  Flammer,  for- 
m  brede  Sølvstribe  efter  Baaden. 

saa,  Georg,   lidt   om    den    stakkels  Nisse,  sagde 

hun  atter  greb  Roret. 

1,    at  Vesterøen  er  saa   lille,    at   kun  to  eller  tre 
iljer  har  kunnet  bosætte  sig  dfer. 
f  Hytterne  boede  Nisses  Forældre   med   ham    og 
la  Søskende.     De  var  saa  fattige,   saa   fattige,  ja. 
drig   tro,   min   gode  Georg,    hvor  fattige  de  var. 

ogsaa  meget  gudfrygtige,    og  hver  eneste  Aften,, 

enten  de  havde  en  Smule  Mad  eller  ikke,  takkede  de  den 
gode  Gud  for  hans  Naade,  og  Nisses  Fa'r  læste  et  Stykke 
højt  for  dem  af  den  gamle  Bibel  med  det  sorte  Læderbind, 
den  eneste  Arv  han  havde  efter  sin  Fader,  som  igen  havde 
faaet  den  af  sin,  og  saaledes  hele  Vejen  tilbage.  Naa,  Bibelen 
var  deres  Trøst,  og  den  Trøst  svigtede  dem  ikke. 

Den  gamle  rejste  om  Sommeren  som  Matros  og  fiskede 
om  Vinteren,  og  Nisse  gik  paa  Strand  og  plukkede  Værk. 
Og  naar  han  havde  plukket  saa  meget,  at  han,  foruden 
Maden,  havde  fortjent  til  lidt  Tobak  til  sin  Fader,  til  lidt 
Snus  og  Kaffe  til  sin  Moder,  saa  skulde  Du  have  set  ham. 

Men  en  Aften  (det  er  vel  nu  halvandet  Aar  siden)  hørte 
Nisses  Fader  Nødskud  fra  Søen,  og  skønt  han  just  ikke  var 
rigtig  Lods,  havde  han  dog  hjulpet  mange  Mennesker.  Det 
var  stærk  Storm,  og  Konen  bad  derfor  Bengt  om  at  blive 
hjemme  og  ikke  gaa  ud  og  vove  Livet. 

Men  Bengt  sagde:  »Vær  Du  rolig,  Mo'r.  Vorherre  har 
ikke  givet  os  Livet  for  at  spare  paa  det,  naar  nogen  behøver 
en  kraftig  Haandsrækning.  Ser  jeg,  at  Lodsbaaden  er  ude, 
saa  kommer  jeg  straks  tilbage,  ellers  gør  jeg,  hvad  jeg  kan.« 

Ak,  Georg,  han  gjorde  vist  ogsaa,  hvad  han  kunde,  den 
skikkelige  Bengt,  men  han  kom  aldrig  mere  tilbage  fra  den 
Rejse.    Næste  Morgen  fandtes  Baaden  strandet. 

Da  læste  Nisse  i  Bibelen  —  som  nu  var  bleven  hans 
Ejndom  —  for  den  bekymrede  og  nedtrykte  Moder,  og  efter- 
haanden  som  de  læste,  kom  Bengts  Aand  ned  til  dem,  hu- 
svalede dem  og  gav  dem  Mod. 

Jeg  husker  godt,  hvor  bleg  og  gennemsigtig  Nis  den 
Gang  sad  paa  en  Sten  hjemme  i  Gaarden  hos  os  og  plukkede 
Værk.  Han  havde  næppe  Tid  til  at  se  op,  og  dog  saa  han 
saa  god  og  venlig  ud,  at  jeg  ofte  gik  ned  til  ham  med  hele 
Forklædet  fuldt  af  Kartofler  og  Kødstumper.  Men  saa  spurgte 
han,  om  jeg  havde  faaet  Lov  til  at  give  ham  det,  og  et  Par 
Gange,  da  jeg  havde  taget  mine  Skatte  ude  i  Køkkenet  uden 
Forlov,  turde  jeg  ikke  sige  andet,  end  at  Moder  havde 
sendt  mig. 

Nisses  Moder  spandt  saa  flittigt,  at  Hjulet  gik  næsten 
baade  Nat  og  Dag,  men  det  forslog  alligevel  ikke.  Da  lærte 
Nisse  ogsaa,  kan  Du  tænke  Dig,  at  spinde  Hamp  om  Vinteren, 
naar  han  ikke  kunde  bestille  andet,  og  han  bar  mange  Pund 

Garn  hjem  til  os  og  bad  aldrig  om  andet  end  lidt  Snustobak 
til  Moderen. 

Og  de  blev  ved  at  læse  i  Bibelen,  og  sagde  i  deres 
Hjærter,  at  Gud  og  hans  Søn  var  hos  dem. 

Da  kom  den  kolde,  kolde  Vinter  ifjor.  Vandet  frøs  til, 
og  saa  længe  Isen  kunde  bære,  gik  Nisse  omkring  hvor  der 
var  Arbejde  at  faa.  Men  midt  i  Januar  brød  Søen  op,  ikke 
saaledes,  at  der  blev  aabent  Vande,  men  Isen  brast  i  mange 
Stykker,  saa  at  de  stakkels  Mennesker  paa  Vesterøen  hverken 
kunde  komme  frem  eller  tilbage,  og  der  kunde  heller  ingen 
komme  til  dem. 

I  de  andre  Huse  var  det  ogsaa  smaat,  men  ingen  Steder 
saa  usselt  som  i  Nissemo'rs  Stue.  Og  netop  som  den  store 
Ulykke  indtraf  med  Isgangen,  havde  de  faaet  et  helt  Pund 
Garn  færdigt,  som  Nisse  skulde  have  været  bort  med  og  faaet 
Fødevarer  for. 

De  ejede  ingen  Ting  i  Huset.  Og  den  ene  Dag  gik  som 
den  anden.  Med  stor  Fortvivlelse  betragtede  Nisse  de  gyngende 
Isstumper.  Derinde  i  Stuen  skreg  Børnene  højt  efter  Brød. 
Moderen,  som  saa  længe  havde  sultet  for  at  kunne  give  dem, 
segnede  om  af  Mathed  og  kunde  ikke  mere  forlade  Sengen. 
Selv  havde  Nisse  ikke  smagt  en  Bid  i  de  sidste  Døgn,  da 
han  endelig  med  stor  Møje  fik  Naboen  til  at  laane  sig  en 
halv  Otting  Kartofler,  som  han  vilde  koge  og  fordele  mellem 
Børnene,  inden  han  udførte  en  Beslutning,  som  stadigt  var 
ham  i  Tankerne,  skønt  han  ikke  vidste,  hvorledes  han  skulde 
bære  sig  ad  med  det. 

Men  da  han  endnu  en  Gang  havde  læst  i  Bibelen,  voksede 
Modet  med  en  forunderlig  Kraft. 

»Kan  jeg  ikke  gøre  noget  nyttigt  for  dem,  saa  kan  jeg 
dø  for  dem,c  sagde  han  til  sig  selv.  »Fa'r  døde  for  at  frelse 
fremmede  Mennesker,  jeg  vover  Livet  for  Moder  og  Sø- 
skende. 

Og  som  han  havde  sagt  disse  Ord,  tog  han  en  Planke 
og  et  Tov  og  gik  saa  ned  til  Søen,  hvor  Isstykkerne  laa  og 
flød  med  større  og  mindre  Aabninger  af  klart  Vand  imellem. 

Mejd  en  fast  Beslutning  hoppede  Nisse  ud  paa  det  første 
Isstykke,  som  .  straks  begyndte  at  hoppe  omkring  med  ham, 
medens  Folk  fra  Land  skreg,  at  han  bestemt  vilde  sætte 
Livet  til.  Men  Nisse  svarede  roligt,  at  det  var  ligesaa  godt 
at  drukne  som  at  sulte  ihjæl.      Og  saa  lagde  han  sin  Planke 

ud,  som  akkurat  naaede  over  til  det  andet  Stykke,  og  krøb 
saa  hen  ad  den,  til  han  atter  fik  Fodfæste. 

Saaledes  kom  han  et  langt  Stykke  ud  paa  Vejen  til 
Strand.  Men  tænk  Dig,  kære  Georg,  hvorledes  den  stakkels 
Nisse  nu  blev  tilmode,  da  Stumperne  nu  laa  saa  langt  fra 
hverandre,  at  ingen  Planke  kunde  naa  dem. 

Der  stod  han  nu  midt  paa  en  Isflade  og  vidste  ikke  sine 
levende  Raad,  den  stakkels,  stakkels  Nisse.  Men  han  bad 
hjærteligt  til  Gud  om  Hjælp,  og  Gud  holdt  nok  meget  af 
Nisse,  for  bedst  som  han  stod,  flød  det  ene  Stykke  nærmere 
til  det  andet,  saa  at  han  atter  kunde  lægge  sin  Bro, ud. 

Men  medens  han  nu  saaledes  bad  og  arbejdede,  begyndte 
det  at  skumre.  Hans  Legeme  blev  stift  af  Kulden,  Sulten 
plagede  ham  grueligt,  og  mange  Gange  følte  han  sig  fristet 
til  at  gøre  Ende  paa  sine  Lidelser  og  kaste  sig  ud  i  Vandet. 

Men  saa  stod  Moderen,  de  smaa  Søskende  og  Faderens 
Bibel  for  hans  Tanker,  og  han  sagde  til  sig  selv: 

»Jeg  vil  arbejde,  til  jeg  ikke  ved  af  mig  selv  længere.« 

Og  endnu  en  Stund  slæbte  han  sig  fremad  paa  sin  far- 
lige Vej.  Men  da  forfærdedes  han  pludseligt;  hele  Vejen 
henimod  Strand  var  Vandet  aabent,  saaledes  havde  Vinden  i 
de  sidste  Timer  adsplittet  Isen. 

Nu  kunde  Nisse  hverken  tænke  paa  at  komme  frem  eller  til- 
bage. Derfor  satte  han  sig  ned  paa  Isstykket  og  lod  det 
drive,  hvorhen  det  vilde. 

Og  Stykket  drev  og  Nisse  blundede  og  sukkede,  til  han 
hørte,  at  det  slog  imod  noget. 

Da  for  han  op  og  samlede  de  udmattede  Kræfter  for  at 
se  hvad  det  var,  og  Du  kan  forstaa,  hvad  han  følte,  Georg 
—  det  var  en  Baad. 

—  Aa,  min  Gud,  den  stakkels  Fyr,  udbrød  Georg,  som 
med  varm  Interesse  havde  fulgt  Fannys  simple  Beretning, 
hvilke  Følelser  maa  ikke  have  rørt  sig  i  ham. 

—  Ja,  jeg  tror  nok  han  blev  glad.  Han  kravlede  op  i 
Baaden,  der  for  ikke  længe  siden  var  kæntret  med  en  stak- 
kels Fisker,  som  aldrig  mere  kom  tilbage.  Med  Planken  som 
Aare  og  nyt  Mod  i  Brystet  tilbagelagde  han  Resten  af  Vejen 
til  Strand.  Men  aldrig  glemmer  jeg,  hvorledes  han  saa  ud, 
da  han  kom  derover.  Det  kunde  have  lokket  Taarer  ud  af 
en  Sten. 


Digitized  by  VjOOQ  IC 


182 

—  Naa,  men  hvorledes  blev  det  saa  siden  med  ham? 
Var  Vandet  aabent  næste  Morgen? 

—  Ja,  saa  meget,  at  man  vel  ikke  kunde  ro  uden  stor 
Fare,  men  det  lod  sig  dog  gøre.  Vi  lastede  Faders  lille  Baad 
med  Madvarer,  et  bestemt  Forraad  til  hver  af  de  smaa  Hus- 
holdninger. Nisse  baade  græd  og  lo,  snart  af  Glæde  over 
alle  de  Foræringer,  han  havde  faaet,  snart  af  Frygt  for  at 
komme  for  sent.  Af  Uro  havde  han  næppe  Søvn  i  Øjnene 
hele  Natten,  og  om  Morgenen  var  der  intet  Udkomme  med 
ham,  før  han  kom  ud.  Da  han  senere  naaede  Vesterø,  var 
hans  Hjerte  bristefærdigt  af  Glæde,  for  Moderen  og  Børnene, 
der  var  sai  udmattede,  at  de  næppe  kunde  krybe  fra  Straa- 
sækken,  kom  sig  snart  under  hans  Pleje.  De  kunde  ikke 
holde  op  med  at  velsigne  den  kære  Dreng. 

Gud  hørte  Velsignelsen.  Nisse  fik  fra  den  Tid  af  Tjeneste 
hos  Fader,  og  lægger  nu  hver  Styver  til  Side  til  Vinterfor- 
raad  for  Moderen,  og  til  langt  ud  paa  Natten  arbejder  han 
for  en  lille  Drikkeskilling  for  de  andre  Karle  og  lapper  Sko 
og  Klæder.  Men  hver  Søndag  ror  han  over  til  Vesterøen, 
læser  i  Bibelen  for  sin  Moder  og  hører  Brødrene  i,  hvad  de 
i  Løbet  af  Ugen  har  læst  i  A-B-C-Bogen  og  Katekismusen. 

—  Og  jeg  kan  se  paa  Dine  Øjne,  søde  Fanny,  at  Du 
letter  Nisses  Besværligheder. 

—  Ikke  saa  meget  nu,  for  nu  har  han  jo  Plads,  og  er 
saa  lykkelig  over  selv  at  faa  Lov  til  at  arbejde  for  sin  Moder 
og  sine  Søskende,  at  jeg  ikke  vil  berøve  ham  den  Glæde, 
for  jeg  tror,  at  han  saa  vilde  føle  sig  mindre  tilfreds.  Jeg 
sørger  kun  for,  at  han  altid  har  Arbejde  i  Fritimerne.  —  Men 
Herregud,  Georg,  der  har  vi  jo  Strand  lige  foran  os.  Hvor 
vi  har  liortsladret  Tiden.  Du  burde  for  længe  siden  være 
vendt  om. 

—  Ja,  nu  er  det  vel  paa  Tiden,  mente  Georg,  i  Morgen 
sidder  jeg  hele  Dagen  hos  min  Fader,  men  i  Overmorgen 
kommer  jeg  til  Strand.  Hils  imidlertid  Grossereren  og  Fruen 
mange  Gange,  lille  Fanny. 

Nu  fik  Nisse  et  Vink  om  at  lægge  til  ved  Siden  af. 
Georg  steg  over  i  Baaden,  og  efter  nogle  Afskedsnik  og 
Viften  med  Haanden  skiltes  Baadene. 

—  Vi  har  vist  været  to  Timer  paa  Vejen,  sagde  Nisse 
med  et  sørgmodigt  Udtryk,    da  han  sad  alene  med  sin  unge 


Digitized  by  VjOOQ  IC 


183 

Madmoder,  og  begyndte  at  bruge  Aarerne  paa  en  hurtigere 
Maade  end  hidtil. 

Nisse  havde  under  den  langsomme  Roning  tænkt  over, 
h vormange  Sko  hm  kunde  have  lappet  i  den  Tid  og  h vor- 
mange Skillinger  han  kunde  have  tjent. 

Leende  svarede  Fanny: 

—  Saa  længe  har  vi  ikke  været  om  det.  Vel  har  Georg 
ikke  roet  hurtigt,  men  den  Tid,  Du  har  mistet,  Nisse,  kan 
nok  indhentes  igen,  jeg  skal  bede  Fa  r  om  at  Du  i  Stedet  for 
faar  to  Timer  for  Dig  selv  i  Morgen  Aften. 

Og  saa  skal  Du  vide,  Nisse,  at  da  jeg  i  Dag  ordnede 
mine  Skuffer,  fandt  jeg  et  stort,  mørkt  Tørklæde,  som  jeg 
tror  vilde  passe  godt  til  Din  Moder,  det  kan  Du  tage  med 
Dig  paa  Søndag,  naar  Du  rejser  over  til  Vesterøen. 

Nisse  fortrak  Munden  til  et  Smil,  som  paa  en  veltalende 
Maade  udtrykte  hans  Taknemmelighed. 


Nittende  Kapitel. 

Georg  havde  knapt  sovet  i  et  Par  Timer,  da  der  hørtes 
Støj  fra  Faderens  Værelse. 

Letsler  ryddede  op  derinde  og  søgte  at  give  Værelset 
et  vist  Udseende  af  Hygge.  Sengen,  som  i  Aar  og  Dag 
næppe  havde  været  rørt,  blev  redt  op,  og  ud  af  Skabet  tog 
han  et  uldent  Tæppe,  som  han  bredte  ud  over  det  slidte 
stukne  Sengetæppe,  hvilket  han  dog  paa  ingen  Maade  vilde 
have  byttet  for  et  andet,  fordi  det  udgjorde  en  af  hans  uund- 
værligste Adspredelser  at  betragte  de  Figurer,  der  var  frem- 
kommet ved  Udtrækningen  af  Bomuldstotter  hist  og  her. 
Han  vilde  ikke  have  befundet  sig  vel  ved  at  faa  et  nyt  Tæppe, 
som  ikke  havde  givet  ham  noget  at  bestille. 

Men  det  var  ikke  nok  med  at  Sengen  gjordes  i  Stand; 
det  gamle  Sand  fejedes  af  Gulvet  og  nyt  og  friskt  strøedes 
i  Stedet  for.  Nogle  Stykker  Brænde  lagdes  i  Ovnen,  for  at 
faa  Kaffekedlen  i  Kog,  og  medens  den  surrede  og  dampede, 
aabnede  Letsler  Døren  til  Nikolines  tidligere  Værelse,  som 
«ndnu  stadigt  stod  smukt  holdt  i  Orden.     Efter  at  han  havde 

aabnet  Vinduet  for  at  skaffe  Morgenluften  Indgang,  gik  han 
ud  for  at  ordne  Husets  tarvelige  Forraad  til  Frokosten. 

Da  Kaffen  og  det  øvrige  var  færdigt,  kaldtes  Georg  indr 
og  med  den  mest  levende  Overraskelse,  den  hjærteligste  Tak- 
nemmelighed lagde  han  Mærke  til  Tilberedelserne.  Georg 
forstod  godt,  at  i  disse  smaa  Opmærksomheder  laa  der  et 
talende  Bevis  for  Faderens  Kærlighed. 

Gensynet  af  Moderens  Værelse  med  Fuglen,  Blomsterne 
og  alle  de  Genstande,  hun  havde  benyttet,  rystede  ham  saa 
meget,  at  han  næppe  kunde  tilbageholde  sine  stormende  Fø- 
lelser. Men  Faderen  lagde  Haanden  paa  hans  Skulder  og 
sagde  i  en  Tone  af  dyb  Underkastelse: 

—  Lad  os  være  taalmodige;  hun  er  os  nær! 

—  Ja,  sagde  Georg  og  aftørrede  Taarerne,  som  brændte 
i  hans  Øjne,  men  i  det  samme  kastede  han  sig  alligevel  ned 
i  den  lille  Sofa;  det  var  ham  umuligt  ikke  at  give  efter  for 
sin  Bevægelse.    Han  græd  ustanseligt  som  et  Barn .... 

Senere  hen  paa  Dagen,  da  Sindene  og  Følelserne  var 
bleven  roligere,  sad  Fader  og  Søn  sammen  i  den.  førstnævntes 
Værelse. 

Georg  fortalte  om  sine  Rejser  fra  Begyndelsen  til  Enden 
og  Faderen  hørte  til  med  synlig  Deltagelse.  Men  da  han 
kom  til  den  sidste  Del  og  for  første  Gang,  ligesom  tilfældigt, 
nævnede  Chefens  Navn,  rystedes  Letslers  Legeme  af  en  Skæl- 
ven, som  han  ikke  kunde  skjule. 

—  Hvad,  sagde  han,  har  Du  tjent  under  . . .  under  . . . 
Stemmen  syntes  at  svigte  ham. 

—  Ja,  Fader,  under  Kommandørkaptejn  von  U . . . 

—  Naa,  jeg  troede,  at  han  allerede  havde  taget  sin  Afsked 
—  men  hvorledes  behandlede  han  Dig? 

—  Altid  efter  min  ringe  Fortjeneste,  indtil  kan  op- 
dagede . . . 

—  Hvilket?  Letsler  rejste  sig  i  den  højeste  Spænding. 
Hvad  opdagede  han?  Dit  Navn  —  naa!  Ja,  der  er  jo  mange, 
som  kan  hedde  Letsler . . .  Men  Du  har  altid  været  en  hæftig, 
ubetænksom  Dreng,  som  ikke  har  lært  at  holde  Tand  for 
Tunge.    Formodentlig  har  en  eller  anden  Uforsigtighed . . . 

—  Men  Fa'r,  kære  Fa'r! . . . 

- —  Sig  ingen  Ting  I  hvad  han  har  opdaget,  har  bestemt 
været  Følgen  af  Dine  enfoldige  Svar. 

—  Men  jeg  havde  jo  ikke  faaet  særlig  Ordre  til. . . 

—  Ti  stille,  siger  jegl  Du  er  saa  gammel,  at  Du  af  Dig 
selv  burde  kunne  forstaa,  at  ingen  vælger  en  Bolig  som 
denne,  naar  man  kan  vælge  en  anden . . .  Altsaa  forraadt  — 
forraadtl 

—  Vær  vis  paa,  Fader,  at  hvilken  Hemmelighed  Din 
Nærværelse  paa  Johannesskæret  end  skjuler,  saa  er  den  sik- 
kert bevaret  hos  Kommandørkaptejnen  —  han  er  altfor 
hæderlig  en  Mand  til  at  forraade  en  Ven. 

—  Det  tror  jeg  gærne,  svarede  Letsler  med  Bitterhed, 
det  vilde  være  en  ringe  Vinding  for  ham.  Men  jeg  har  ikke 
villet,  at  nogen,  som  har  kendt  mig  under  andre  Forhold, 
skulde  faa  at  vide,  hvor  den  Plet  ligger,  jeg  har  taget  min 
Tilflugt  til...  Men  fortæl  mig  det  altsammen  udførligt  og 
overensstemmende  med  Sandheden. 

Georg  aflagde  sin  Beretning  og  afleverede  tilsidst  det 
Brev,  hans  Chef  havde  givet  ham. 

Under  Læsningen  mildnedes  det  haarde  og  uvillige  i 
Letslers  Træk  og  af  og  til  gled  endog  et  lysere  Skær  over 
dem.  Brevet  var  langt,  og  efter  at  Letsler  havde  kramme: 
det  haardt,  sagde  han  langsomt: 

—  Du  har  ingen  egentlig  Skyld,  Georg  I  Jeg  forløb 
mig.  Navnet  og  Ansigtstrækkene ....  Naa,  lige  meget, 
maaske  var  dette  Møde  til  Din  Lykke.  Kommandørkap- 
tejnen er  en  Mand  af  Ære,  og  skønt  jeg  hellere  havde  set, 
Du  var  kommen  frem  i  Verden  uden  hans  Hjælp,  saa  er  det 
dog  nu  som  det  er,  og  han  maa  se  til,  at  han  kan  gøre  for 
Dig,  hvad  Din  egen  Opførsel  og  visse  Forhold  kræver 
af  ham. 

—  Hvis  jeg  forstaar  Dine  Ord  rigtigt,  ytrede  Georg,  efter 
at  han  i  nogle  Øjeblikke  havde  overvejet  dem,  saa  er  det  vist 
en  gammel  Gæld,  Kommandørkaptejnen  afbetaler  i  det  gode, 
han  vil  gøre  mig? 

—  Nej,  det  just  ikke;  han  skylder  mig  baade  alt  og 
intet,  ligesom  man  tager  det.  Han  har  ogsaa  gjort  mig 
Tjenester,  men  jeg  har  intet  andet  Krav  paa  ham,  end  det, 
Æren  paalægger  ham.  Fra  denne  Side  set  er  alt,  hvad  han 
kan  gjøre  for  Dig,  en  Pligt  —  men  husk  vel  paa  det,  fra 
ingen  anden. 

—  Jeg  skal  aldrig  glemme  det,  svarede  Georg,  og  jeg 
er  ham  allerede  stor  Taknemmelighed  skyldig. 

—  Ved  Du,  spurgte  Letsler  efter  en  kort  Tavshed,  om 
han  har  flere  Børn  i  Live  end  Drengen,  som  Du  frelste. 

—  En  Datter,  hørte  jeg. 

—  En  Datter...  ja  rigtigt l  en  Datter  paa  tolv  eller 
tretten  Aer.  Men  —  tilføjede  han,  ligesom  for  sig  selv  — 
Sønnen  faar  Helgenæs,  Helgenæs...  nævnede  han  det  Navn 
for  Dig? 

—  Han  sagde,  at  jeg  en  Gang  skulde  besøge  ham  der. 

—  Ja,  hvorfor  ikke.  Letslers  Ansigt  fik  nu  et  Udtryk, 
som  Georg  ikke  kunde  forstaa  og  der  laa  en  bitter  Blanding 
af  Pirrelighed  og  Haan  saavel  i  Tonen  som  i  Ordene.  Men, 
idet  han  atter  slog  ind  i  den  naturlige  Tone,  føjede  han  til: 
—  Der  er  god  Tid  til  at  tænke  paa  det.  Imidlertid  er  jeg 
tilfreds  med  den  Plan,  Kommandørkaptejnen  har  foreslaaet  — 
følg  den,  og  det  vil  ikke  vare  længe,  før  Du  staar  paa  egen 
Grund. 

—  Det  er  mit  bestemte  Maal,  som  stadigt  foresvæver 
mig,  svarede  Georg,  og  derfor  skal  jeg  heller  ikke  forsømme 
noget  for  at  naa  det. 

—  Men  skulde  Vorherre  kalde  mig  pludseligt  bort  herfra, 
saa  se  her...  Letsler  trykkede  paa  den  hemmelighedsfulde 
Feder  i  Skabet,  og  efter  at  det  havde  aabnet  sig  og  skaffet 
fri  Indgang,  viste  han  Georg  en  lille  Rævne  i  Kløften,  skjult 
af  en  nøjagtig  indpasset  Sten . . .  Dette  er  et  Gæmmested, 
som  kun  Du  og  jeg  kender.  Her  ligger,  hvad  jeg  ejer  af 
Papirer  og  Penge.  Af  Penge  findes  der  ikke  mange,  men 
dog  nok  til  at  Du,  naar  Du  selv  har  samlet  noget,  vil  være 
i  Stand  til-  at  købe  eget  Fartøj.  Papirerne  skal  oplyse  Dig 
om  alt,  hvad  der  har  været  mørkt  i  Din  Faders  Liv  og  om 
de  Forhold,  der  hindrer  ham  i  at  stille  Dig  paa  den  Plads, 
Du  ellers  med  Rette  kunde  gøre  Fordring  paa. 

—  Jeg,  sagde  Georg  rørt  og  rystet  af  den  dybe  Ned- 
slagenhed, hvormed  Faderen  havde  udtalt  disse  sidste  Ord 
—  jeg  skal  altid,  altid  være  tilfreds  med  den  Plads,  der  fra 
Barndommen  af  har  været  mig  beskaaret.  Og  jeg  forsikrer, 
at  i  hvilketsomhelst  Forhold  og  med  hvilke  somhelst  Hjælpe- 
kilder vilde  jeg  aldrig  have  valgt  andet  Fag  end  Sø- 
mandens. 

—  Men,  fortsatte  Letsler,  Du  er  stolt,  Du  er  ærgærrig; 
Du  har  som  Dreng  haft  Drømme,  som  Ynglingen  maa  op- 
give. 

—  Hvem  har  ikke  haft  barnlige  Drømme?  svarede  han 
og  rødmede  stærkt  ved  Mindet  om  sine  rosenfarvede  Luft- 
kasteller. Jeg  drømmer  nok  endnu,  men  Maalet  er  et  andet; 
i  Stedet  for  Epauletterne,  Dolken  og  Officersbestallingen 
tragter  jeg  efter  et  Maal,  som  jeg  kan  naa,  uden  at  vente 
alt  for  længe.  Saaledes  som  jeg  nu  tænker,  vil  jeg  langt 
hellere  sætte  Foden  paa  min  egen  Planke  og  kommandere 
paa  mit  eget  Dæk,  end  gaa  som  Underordnet  ved  Flaaden  i 
hvilken  som  helst  Grad. 

Letsler  tilnikkede  ham  Bifald. 

Efter  at  de  i  nogen  Tid  havde  siddet  tavse,  sagde  Georg 
sagte,  idet  han  trak  Stolen  nærmere  hen  til  Faderen  og  be- 
tragtede ham  med  den  ærbødigste  og  ømmeste  Kærlighed: 

—  Maaske  finder  jeg  aldrig  en  saa  passende  Lejlighed 
som  denne. . .  Vilde  det  være  Dig  nogen  Smærte  nu,  medens 
Du  lever,  at  meddele  mig  den  Hemmelighed,  som  trykker 
Dig?  Det  gør  mig  saa  ondt,  at  jeg  ikke  kan  vise  min  Del- 
tagelse, ikke  trøste  Dig,  medens  Du  endnu  kan  høre  mig. 

—  Jeg  tager  i  denne  Henseende  ingen  uigenkaldelig  Be- 
stemmelse, Georg.  Maaske  min  trættende  Livsbane  ikke  af- 
sluttes saa  snart,  og  i  dette  Tilfælde  skal  Du  faa  alt  at  vide, 
inden  jeg  gaar  bort.  Men  endnu  er  Du  for  ung  og  jeg  ikke 
tilstrækkelig  hærdet  til  paany  at  oprive  disse  gamle  Saar. 
Lad  mig  imidlertid  sige  Dig,  at  naar  og  hvorsomhelst  Du 
læser  Din  Faders  Skæbne,  enten  han  saa  er  paa  eller  under 
Jorden,  vil  han  ikke  hverken  trøstes  eller  beklages,  thi  Trøst 
og  Beklagelse  naar  ikke  et  knust  Hjærte. 

—  Kan  der  da  tænkes  Hjærter  saa  ulægeligt  saarede, 
udbrød  Georg  og  sukkede  dybt,  at  ikke  en  Gang  et  Barns 
varme  Deltagelse  kan  finde  Vej  til  dem? 

—  Maaske  er  Barnets  Deltagelse  netop  allersmærteligt . . 
Men,  min  Søn,  lad  os  ikke  tale  mere  om  det . . .  Om  et  Par 
Aar,  hvis  jeg  lever,  skal  jeg  uden  Opfordring  genoptage 
dette  Æmne  —  indtil  da  skal  Du  ikke  berøre  det. 

Georg  trykkede  varmt  sin  Faders  Haand. 

Samme  Dag  om  Eftermiddagen  besøgte  Georg  den  gamle 
Elias'  Bolig  og  afleverede  sine  smaa  Gaver  til  Familjens  for- 
skællige  Medlemmer. 

Medens  Karolus'  unge  Kone  foran  Spejlet  prøvede  det 
smukke  Silkeshawl  og  Karolus'  smaa  Sønner  rodede  om  i 
Æsken  med  Tinsoldater,  sad  gamle  Malene  og  Elias  og  lyt- 

tede  med  aabne  Ører  til  den  unge  Sømands  Beretninger, 
hvorpaa  de  talte  om  Karolus  og  om,  hvor  godt  alle  Ting 
var  gaaet  for  ham  og  og  hvor  god  og  flink  Johanne  var, 
hvor  ærbar  og  venlig,  hvor  hun  forstod  at  rette  sig  efter 
Svigermoder  og  af  Kærlighed  til  Karolus  aldrig  lagde  Vægt 
paa,  om  der  en  Gang  imellem  faldt  et  uoverlagt  Ord. 

—  Men  Mo'r  dog,  hvor  kan  I  saadan  sidde  og  rose  mig 
for  Hr.  Georg  —  nu  gaar  jeg  min  Vej. 

—  Ja,  gaa  Du  kun,  min  Stump,  sagde  den  gamle  venligt, 
men  se  til  at  Du  kan  finde  Din  Mands  Konjaksdunk. . .  Hr. 
Heorg  skal  have  sig  en  Toddy  —  han  maa  da  se,  at  Karolus 
Eliasson  er  Mand  for  at  byde  en  gammel  Ven  et  Glas.  Jeg 
haaber,  Hr.  Georg  ikke  tager  vor  Fortrolighed  ilde  op. 

—  I  kan  stole  paa,  Malene,  forsikrede  Georg  højtideligt, 
at  jeg  al  min  Tid  vil  vide  at  sætte  Pris  paa  at  være  Karolus* 
Ven.  Aldrig  glemmer  jeg  hverken  ham  eller  »Frisejleren« 
—  jeg  havde  mine  gladeste  Dage  som  Dreng  sammen  med 
dem,  thi  den  Gang  havde  jeg  En,  som  nu  er  borte. 

—  Lad  Tankerne  blive  borte  fra  det,  som  gør  Sindet 
tungt,  sagde  gamle  Elias.  Man  er  ikke  ung  mer  end  én 
Gang  her  i  Verden. 

—  Men  ikke  en  Gang  Ungdommen  hærder  en  mod 
Sorgen.  Jeg  er  ganske  vist  som  oftest  glad  som  Fisken  i 
Vandet,  men  jeg  kan  ikke  lade  være  med  at  tænke  paa  min 
Fader  og  de  lange,  ensomme  Dage,  han  tilbringer  paa  Jo- 
hanneskæret Aar  ud  og  Aar  ind. 

—  Har  I  ikke  hørt,  unge  Herre,  at  Mands  Vilje  er  Mands 
Himmerige?  Jeg  er  vis  paa,  at  Hr.  Letsler,  selv  om  han  nu 
i  Begyndelsen  er  glad  ved  at  have  faaet  Sønnen  hjem,  snart 
længes  efter  at  være  ene  med  sig  selv.  Men  det  kan  De 
stole  paa,  at  saa  længe  der  lever  en  Kat  i  Elias  Asbjørnsons 
Hytte,  skal  han  aldrig  blive  forladt;  vi  hører  derover  oftere 
end  han  selv  tror,  men  kommer  vi  for  tidt,  ser  han  ikke  mildt 
til  det. 

Da  Georg  forlod  de  gamle  Venner  paa  Gravene  følte 
han  sig  meget  nedtrykt,  uagtet  deres  opmuntrende  og  ukunst- 
lede Trøstegrunde.  Den  vigtige  Samtale,  han  havde  haft 
med  sin  Fader,  den  uophørlige  Grublen  over  hans  Forhold 
til  Kommandørkaptejnen  og  i  Særdeleshed  de  Ord,  at  Faderen 
ikke  havde  kunnet  give  ham  den  Plads,  der  tilkom  ham, 
fyldte  hans  Tanker  med  utallige  Billeder. 

Georg  var  slet  ingen  Ven  af  det  hemmelighedsfulde. 
Med  hans  aabne,  selvstændige  og  kraftige  Karakter,  vilde  han 
have  ofret  hvadsomhelst  for  at  se  klart  i  sine  Anliggender 
Men  da  dette  ikke  var  ham  forundt,  blev  hans  sidste  Ønske, 
det,  at  han  kunde  glemme  det  hele. 

Da  han  vendte  Baaden  fra  Gravene,  styrede  han  hen 
mod  den  lille  Holm,  hvorhen  han  tidligere  plejede  at  føre  sin 
Moder. 

Endnu  var  Grotten  der  med  Bænk  og  Bord,  Grotten, 
hvor  Moderen  blev  hilset  velkommen  af  Fanny,  der  overrakte 
sine  Blomster  til  den  smukke  Frue.  Disse  dyrebare  Minder 
om  hende,  han  havde  elsket  over  alt  i  Verden,  virkede  vel- 
gørende paa  ham  og  beroligede  det  nylig  saa  oprørte  Sind 
Nu  tænkte  Georg  kun  paa  den  kærlige  Moder,  der  altid 
Jiavde  svævet  i  den  samme  mørke  Uvished  som  han,  men 
for  hvem  alt  nu  var  klart  og  lyst.  Og  jo  højere  hans  Tanker 
steg,  des  mindre  forekom  ham  alle  de  Ting,  han  nylig  havde 
grublet  over.  Før  eller  senere  skulde  jo  ogsaa  han  være  der, 
hvorhen  hun  var  gaaet  forud  og  saa  var  det  jo  forbi  med  al 
Stræben,  al  urolig  Nyfigenhed.  »Nej,»  sluttede  han  Samtalen 
med  sig  selv,  »vor  Tid  her  er  alt  for  kort  til  at  bortødsles 
til  unyttig  Grublen.  Faar  jeg  en  Dag  noget  at  vide,  er  det 
godt,  hvis  ikke  er  det  m&aske  ogsaa  godt.  I  ethvert  Fald 
forandrer  det  ikke  noget  i  mine  Forhold.« 

Saaledes  opmuntret  af  sit  lette  Sind,  ikke  skabt  til  at 
hevare  tunge  Indtryk  af  den  Slags,  som  nedstemmer  Sjælen, 
gik  han  op  paa  det  højeste  Punkt  af  Holmen  for  at  nyde  en 
friere  Udsigt  over  det  elskede  Hav. 

Men  næppe  havde  han  kastet  et  Blik  ud  over  Søen, 
førend  han  for  op,  grebet  af  en  ubeskrivelig  Bevægelse;  han 
saa  en  Baad  nærme  sig  for  fulde  Sejl,  og  Baaden  var  jo 
netop  den  samme,  med  hvilken  han  en  Gang  blev  ført  her 
til  den  nøgne  Strand,  som  han  senere  lærte  at  elske  som  sit 
Hjem.  Det  var  »Frisejleren«,  og  Manden  ved  Roret,  som 
svingede  med  Hatten  til  ham,  var  ingen  anden  end  hans 
gamle  Ven  og  Lærer  Karolus. 

Ude  af  Stand  til  at  afvente  »Frisejleren« s  Ankomst, 
kastede  Georg  sig  i  sit  lille  Fartøj  og  begyndte  at  ro  ud 
imod  den  kommende,  og  det  varede  ikke  længe,  inden  hans 
Fod  traadte  paa  den  Planke,  han  ikke  kunde  gense,  uden  at 
Brystet  var  nær  ved  at  sprænges  af  Følelsernes  Vælde. 

Her  var  jo  den  Plet,  hvor  hans  dyrebare  Moder  havde 
siddet  under  Rejsen  fra  Drammen,  hendes  sidste  lange  Færd 
her  i  Verden. ..  der  den  samme  Kiste  paa  hvilken  Faderen, 
mørk  den  Gang  som  nu,  halvt  liggende  røg  sin  Pibe ...  og 
her  den  Plads,  hvor  han  selv  havde  haft  sin  lille  Madrats 
mellem  de  to  Pakkasser.  Og  nu  ligesom  den  Gang  pressede 
han  sig  ned  i  Fordybningen  ved  Roret,  efter  at  han  og 
Karolus  først  havde  rystet  hinandens  Hænder  med  en  Varme, 
som  tydeligt  lod  dem  mærke,  hvor  kære  de  var  hinanden. 

—  Nej  se,  hvilken  Karl  der  er  bleven  af  »Frisejleren«s 
Dreng,  udbrød  Karolus,  idet  han  med  glad  Stolthed  vekslede 
et  Blik  med  Stange-Jan . . .  Men  hvor  er  Flaadens  Mun- 
dering ? 

—  Ad  Hækkenfeldt  til,  sagde  Georg  leende. 

—  Fanden  heller  —  saa  hurtigt  Du  har  taget  ved 
Nemme,  min  Gut.    Naa,  saa  Du  gaar  til  Koffardis  igen 

—  Ja»  °S  det  f°r  fulde  Sejl  endda;  Lykken  er  kommen 
rigtigt  for  de  vind.  Jeg  længes  efter  at  fortælle  Dig  det  alt- 
sammen . . .  Men  se  en  Gang,  hvad  for  en  vældig  Karl 
Stange-Jan  er  bleven  —  god  Dag,  gamle  Stange-Jan  1  Kan 
Du  huske,  da  vi  hængte  Peter  Gran?  Den  Historie  glemmer 
jeg  aldrig. 

—  Jeg  heller  ikke,  forsikrede  Karolus. 

—  ^S  Je&  heller  ikke,  skal  jeg  love  for,  sagde  Stange- 
Jan  og  lo.  Thi  skønt  jeg  nu  har  faaet  lidt  Kød  paa  Kroppen 
igen,  varede  det  vist  et  halvt  Aarstid  efter  den  Jagt,  inden 
jeg  kunde  komme  til  Hægterne  igen. 

—  Hold  nu  Bøtte,  dit  Sludrehoved,  indskød  Karolus,  og 
lad  mig  høre,  hvordan  det  staar  til  hjemme  paa  Gravene. 
Det  ved  Du  bedre  Besked  med  end  jeg,  Georg. 

—  De  gamle  har  det  som  Blommen  i  et  Æg.  —  Det  er 
et  Par  prægtige  Gutter,  Du  har,  Karolus. 

—  Ja,  det  er  godt  Kram,  svarede  Karolus  med  et  for- 
nøjet Smil.  Og  saa  snart  de  bliver  store  nok,  skal  de  til 
Søs. . . .  jeg  haaber,  de  skal  komme  til  at  nyde  den  Ære  at 
fare  under  Kaptejn  Georg  Letsler. 

—  Den  ældste  kan  nok  blive  tjenlig  til  at  gøre  sin 
første  Rejse  som  Kahytsdreng,  naar  jeg  gør  min  første  Rejse 
som  Kaptejn,  mente  Georg  spøgende...  Men,  kære  Karolus, 
lad  mig  nu  af  Hjærtet  takke  Dig  for  al  den  Godhed,  Du  har 

vist  min  Fader;  uden  Eder  maa  Gud  vide,  hvorledes  det  var 
gaaet  med  ham  derude  i  hans  Ensomhed. 

—  Aa,  lad  os  nu  være  fri  for  det,  svarede  Karolus  og 
gav  Stange-Jan  en  Ordre  for  at  slippe  for  Georgs  Tak- 
sigelser. 

Men  da  »Frisejleren«  laa  i  Ro  ved  Gravenes  Bro,  da 
enhver  i  Huset  havde  modtaget  sine  Hilsener  og  saakaldede 
Presentgaver,  med  hvilke  Karolus  altid  var  flot,  naar  han  kom 
tilbage  fra  sine  lange  Rejser,  da  sad  han  og  Georg  i  Ro  og 
Mag  paa  Johannesskaret  i  Georgs  Kammer  og  udvekslede 
fortrolige  Meddelelser.  Og  Karolus,  den  muntre,  kvikke 
Karolus,  holdt  saa  opmuntrende  Taler,  at  da  han  ved  Daggry 
sluttede  for  at  ro  hjem,  brød  Georg  sig  ikke  det  mindste 
om  eller  lod  sig  forstyrre  af  Alverdens  Hemmeligheder,  men 
var  igen  den  ubekymrede  Gut  med  det  friske  Humør. 


Tyvende  Kapitel. 

Op  til  Karlekammeret  paa  Strand  stødte  et  lille  Hummer, 
kaldet  »Lille-Stuen«,  hvis  nøgne  Vægge  nylig  havde  faaet  en 
ganske  aparte  Beklædning  af  paaklistrede  Papirstumper,  der 
var  kastede  ud  fra  Butiken  og  opsamlede  ved  Lørdags  Ren- 
gøringen. Det  var  et  helt  Album  af  Skærgaards-Kommis 
Optegnelser  over,  hvad  de  gode  Mænd  skulde  bringe  med 
hjem  fra  det  vel  ansete  Handelsfirma,  tilligemed  Sukkertop- 
papir, Stumper  af  Konossementer  og  mislykkede  Kræmmer- 
huse. 

Foran  Lillestuens  eneste  Vinduesrude  hang  et  lille  Gardin 
af  hvidt  Shir  ing,  udklippet  i  store  Spidser  med  Frynser  i 
Kanterne.  Paa  den  ene  Side  stod  Sengen,  som  var  sømmet 
fast  til  Væggen  og  dækket  med  et  broget  Skindtæppe,  og 
over  det  hele  lille,  for  lille  Værelse  —  hvis  Møbler  forøvrigt 
udgjordes  af  en  Træstol,  en  Bænk  og  et  under  Vinduet  op- 
slaaet  Bord  og  et  brunmalet  Skrin  —  hvilede  et  Skær  af 
Hygge,  som,  til  Trods  for  alle  de  her  ophobede  Nødvendig- 
heds-Artikler til  forskællige  Arbejder,  virkelig  faldt  i  Øjnene. 

Den,  der  regerede  i  denne  Residens,  var  ingen  anden  end 

Vesterø-Nisse,  der  saa  længe  havde  ydet  alle  Slags  Smaa- 
tjenester  og  Haandsrækninger,  som  kunde  glæde  og  behage 
hans  Madmoder,  at  hun,  som  nok  vidste,  hvad  Nisses  Hu 
stod  til,  tilsidst  følte  sig  rørt  og  en  skønne  Dag  lod  ham 
flytte  alle  de  Husholdningssager,  Lillestuen  indeholdt,  og 
overdrog  ham  dette  Værelse  med  udelukkende  Dispositionsret. 

Hvem  der  var  stolt  cg  lykkelig,  det  var  Nisse,  da  han 
flyttede  fra  Kvistkammeret  med  hele  sit  Bohave  og  et  stort 
Sold  indeholdende  gamle  Sko  og  Støvler,  der  var  blevet  ham 
betroede  til  Reparation  for  tre,  fire  å  fem  Skilling  Stykket. 
Og  hans  Glæde  var  ikke  mindre,  da  han  kom  til  selve  Ind- 
retningen af  Værelset;  Side  om  Side  hængte  han  i  Rad  alle 
de  allerede  stoppede  Strømper  og  reparerede  Trøjer  og  Veste, 
for  hvilke  Betalingen  endnu  ikke  var  bleven  erlagt  og  som 
derfor  —  thi  Nisse  var  lige  saa  ordentlig  i  Debet  som  i  Kredit 
—  indtil  videre  maatte  blive  hængende.  Ja,  saa  urokkelige 
var  Nisses  Husholdningsprinciper,  at  ikke  en  Gang  den  Trøje, 
i  hvilken  han  havde  syet  et  Par  Knapper  fast,  blev  udleve- 
ret, inden  han  havde  faaet  Valuta  for  Traad,  Voks  og  Slid 
paa  Naalen. 

Stundom  sagde  vel  de  andre  Tjenestefolk,  at  Nisse  var  i 
højeste  Grad  gærrig  og  uvillig,  men  paa  en  saadan  Beskyld- 
ning svarede  Nisse  roligt,  at  han  ikke  havde  Raad  til  at  være 
hjælpsom  mod  nogen,  der  havde  mere  end  han,  som  var  nødt 
til  at  sørge  for  Moder  og  to  smaa  Søskende. 

Men  kom  der  paa  den  anden  Side  nogen,  der  var  fat- 
tigere end  han  selv,  saa  lappede  Nisse  for  ingen  Ting  og 
oprettede  en  Slags  Byttehandel  om  Tiden,  o:  den  fattige 
Fisker,  som  ikke  kunde  lave  Sko  eller  Bukser,  fik  paa  Nisses 
Forbøn  Arbejde  hos  Grossereren  i  hans  Sted.  Og  naar  han 
havde  faaet  det  saadant  lavet,  kunde  den  stakkels  nødlidende 
Kammerat  altid  gøre  Regning  paa  Vesterø-Nisses  Velvilje, 
saa  at  han,  naar  Dagen  var  forbi,  fik  sine  Klædningsstykker 
tilbageleverede  i  fornyet  Stand,  ja  det  kunde  endogsaa  hænde, 
at  Nisse  lagde  Lapperne  til,  for  hvilke  de  andre  Kunder 
maatte  betale  særskilt ... 

Nu  var  det  Søndag. 

Morgensolen  skinnede  klart  og  blidt  ind  i  Nisses  lille 
Kammer  og  kastede  en  skinnende  Stribe  langs  hele  Rækken 
af  de  blaa,  graa,  spraglede  og  ringede  Strømper,  Trøjerne 
og    Vestene    med    deres    paafæstede    Papirslapper.       (Nisses 

Mærker    bestod    af  Kors    og   Streger    for    at   antyde    Stop- 
ningernes og  Lappernes  Antal  og  Prisen  paa  samme.) 

Selv  sad  Nisse  søndagsklædt  paa  Stolen  ved  Bordet  og 
syede  paa  et  lille  Skødskind,  som  han  skulde  have  med  hjem 
til  Svante,  den  ældste  af  de  smaa  Brødre,  for  at  denne  ikke 
skulde  slide  for  meget  paa  Klæderne,  hvordan  de  nu  end  var, 
naar  hr.n  laa  i  Bjærgkløfterne  og  skrabede  efter  Mos. 

I  et  gammelt  Dejgtrug,  fyldt  med  Jord  og  staaende  paa 
Bænken  saa  nær  Vinduet,  at  han  kunde  naa  det,  naar  han 
vilde,  trivedes  Nisses  Blomsterhave,  bestaaende  af  Ambra  og 
Krusemynte,  en  spinkel  Geranium  med  blege  Blade  og  endnu 
blegere  Blomster,  tilligemed  to  stivnakkede  Lupiner,  ikke  at 
forglemme  »Jomfruen  i  det  grønne«  og  en  lille  Busk  hvide 
Tusindfryd. 

Ingen,  som  ikke  selv  havde  set  Vesterø- Nisse,  naar  han 
kastede  Blikket  paa  dette  Blomster-Dejgtrug,  kan  gøre  sig 
den  fjærneste  Forestilling  om  den  rene  Lykke,  den  ublandede 
Fryd,  der  lyste  ud  af  hans  Øjne  og  saa  tydeligt  gav  til  Kende 
den  Ømhed  og  utrættelige  Omsorg,  hvormed  han  plejede  sine 
Yndlinge  og  hvor  stolt  han  følte  sig  over  dem. 

Han  var  saa  lykkelig,  den  skikkelige  Nisse,  som  lian  nu 
i  den  tidlige  Morgenstund  sad  i  Solskinnet,  omgivet  af  sine 
Arbejder,  sine  Blomster  og  rene  Tanker,  at  han  sikkert  ikke 
vilde  have  byttet  Lod  med  den  mægtigste.  Nisse  var  klog; 
han  var  rig  i  sin  Fattigdom  og  hans  Ønsker  strakte  sig  sjæl- 
dent ud  over  det  Maal,  de  allerede  havde  naaet.  Havde 
Nisse  nogen  Ærgærrighed,  saa  var  det  den,  at  Folk  en  Gang 
skulde  sige:  »Vesterø  Nisse  bar  sig  saadan  ad,  at  han  aldrig 
var  uden  Arbejde,  og  ved  sit  Arbejde  underholdt  han  en 
gammel  Moder  og  opdrog  to  Brødre,  og  disse  tre  Mennesker 
elskede  han  højst  her  i  Verden*. 

Just  da  Nisse  lagde  det  færdigsyede  Skødskind  hen  til 
det  øvrige,  der  skulde  tages  med  paa  Hjemrejsen,  lød  den 
første  Klokkeringning  fra  Gravenes  Kapel.  Han  havde  be- 
regnet Tiden  for  sit  Arbejde  saaledes,  at  det  skulde  være 
endt,  naar  det  første  Klokkeslag  lød,  thi  efter  dette,  der  af 
Nisse  betragtedes  som  det  egentlige  Signal  til  Hviledagens 
Begyndelse,  vilde  intet  have  formaaet  ham  til  at  røre  ved 
Naalen. 

Nu  aabnede  han  det  rødmalede  Skrin  og  fremdrog  med 
stor  Forsigtighed  den  dyrebare  Fædrenearv,  Fa'rs  store  Bibel 

i  Læderbind.  Og  efter  at  han  havde  udstødt  et  dybt,  an- 
dægtigt Suk  —  Nisses  første  Forberedelse  til  at  fejre  Hellig- 
dagen —  satte  han  sig  igen  ved  Bordet  med  Bibelen  aaben 
foran  sig.  Medens  han  læste,  syntes  det  ellers  ikke  smukke 
Ansigt  forklaret  af  en  indre  Skønhed,  og  hans  Gudsfrygt  be- 
tragtedes som  saa  uskrømtet,  saa  dybt  grundfæstet,  at  ingen 
prøvede  paa  at  forstyrre  ham  i  nogetsomhelst  Ærinde. 

Ogsaa  i  Dag  vistes  ham  det  samme  Hensyn. 

Allerede  flere  Gange  havde  et  lyslokket  Hoved  tittet  ind 
ad  den  halvt  aabne  Dør.  Men  intet  Ord  var  kommet  over 
Fannys  Læber...  Inde  hos  Fader  og  Moder  læstes  der  vel 
ogsaa  i  Bibelen  hver  Søndag  Morgen,  men  aldrig  syntes  Fanny 
at  det  havde  saadan  Art,  som  naar  Nisse  læste,  eller  at  hun 
følte  sig  halvt  saa  god  og  mild  til  Mode,  naar  hun  hørte 
nogen  anden  læse. 

Ni -se  havde  nu  endt  sin  Læsning  og  hældede  s'g  ned 
mod  Blomsterne  for  at  plukke  et  Krusemynteblad  til  Bog- 
mærke. Hans  Øjne  svævede  fra  det  ene  Blad  til  det  andet; 
hvilket  af  dem  kunde  han  vel  have  Hjærte  til  at  røve?  Et 
vissent  Blad  kunde  han  umuligt  lægge  i  Livsens  Bog  ...  de 
friske  Blade  derimod  var  jo  Plantens  herligste  Pryd  .  . .  Nisse 
tog  tilsidst  et,  som  var  lidt  beskadiget  i  Kanten. 

Nu  raabte  Fanny  sit:  —  God  Morgen! 

—  Guds  Fred!  svarede  Nisse;  er  der  noget,  jeg  skal  ud- 
rette? 

—  Ja,  hvis  Du  vil,  Nisse. 

—  Om  jeg  vil  —  hvad  skulde  Frøken  Fanny  kunne 
bede  mig  om,  som  jeg  ikke  vilde  gøre?  Jeg  ved  da  ikke 
noget. 

—  Søndagen  er  jo  Din  egen  Dag. 

—  Og  hvem  1  an  jeg  takke  for  det?  Hvem  kan  jeg  takke 
for  alt  det  gode,  jeg  har,  andre  end  Dem,  Frøken  .  .  .  næst 
efter  Gud,  forstaaer  sig. 

—  Hør  en  Gang,  Nisse,  er  der  vel  ret  langt  mellem  Nødø 
og  Vesterø?  Jeg  tror  ikke,  det  kan  være  saadan  et  farligt 
langt  Stykke  Vej? 

—  Nej,  vist  ikke  nej,  naar  man  kan  bruge  en  Aare. 

—  Og  det  kan  Du,  Nisse.  Og  ser  Du,  paa  Nødø  er 
gamle  Lars  Madsens  Kone  lige  ved  at  dø.  Maaske  bliver  det 
nu  heller  ikke  saa  snart;  hun  kan  maaske  nok  blive  rask  en 
Gang  endnu.     Men  Du  ved,   hvor   elendigt   og  smaat  det  er 

for  hende,  efter  at  Svigersønnen  og  Datteren  druknede  .... 
Nu  har  jeg  lavet  lidt  i  Stand  til  hende  —  hun  skal  da  ikke 
lide  Nød  paa  sine  gamle  Dage.  Ved  disse  Ord  tog  Fanny 
en  velforsynet  Byldt  frem,  som  hun,  uden  at  sige  et  Ord 
videre,  lagde  paa  Bænken  ved  Siden  af  Nisses  Dej  g  trugs- 
have. 

—  Godt,  det  skal  ske!  sagde  Nisse.  Og  med  et  kærligt 
Blik  til  sine  Blomster  tilføjede  han: 

—  Jeg  vil  ogsaa  give  hende  noget  til  at  more  sig  med, 
den  stakkels  Katrine.    Jeg  vil  binde  hende   en  lille  Urtekost 

—  ingen  Ting  kan  da  være  glædeligere  og  mere  opmuntrende 
for  et  Menneske,  der  ligger  af  en  langvarig  Sygdom,  end  at 
se  og  lugte  til  Guds  friske,  smukke  Blomster. 

—  Det  har  Du  Ret  i,  Nisse . . .  Men  sig  mig  nu  ogsaa, 
om  der  er  langt  imellem  Nødø  og  den  lille  Holm,  jeg  en 
Gang  viste  Dig,  da  vi  roede  forbi  den.  Jeg  ved  ikke,  om 
den  har  noget  Navn,  fortsatte  hun  rødmende,  men  jeg  kalder 
den  Georgs  Holm,  fordi  Georg  der  har  bygget  den  lille 
Grotte  til  sin  Moder.  Jeg  har  ikke  villet  ro  derover  efter  at 
han  rejste  bort,  men  nu  kunde  jeg  nok  ønske,  at  der  blev 
en  Smule  fikset  op  derovre.  Det  kunde  jo  nok  være,  at 
jeg  ....  eller  at  Georg  eller  at  vi  begge  to  tog  derover  og 
hilste  paa  den  lille  Holm. 

—  Jo,  jeg  forstaar  det  nok,  sagde  Nisse.  Og  skønt  der 
er  et  godt  Stykke  længere  mellem  Nødø  og  Georgs  Holm, 
som  De  kalder  den,  end  mellem  Nødø  og  os,  saa  skal  jeg  i 
Mørkningen   tage  hjemmefra  —  og  der  skal  nok  blive  pænt. 

—  Tak,    Du    rare    Nisse Hils   Din    Moder    og    de 

smaa Ved  Siden  af  Din  Frokost  har  jeg  lagt  lidt  ekstra 

til  Børnene.     Og   hils   endelig   gamle   Lars  Madsens  Katrine 

—  jeg   skal   snart   selv   komme   over   til  hende Farvel, 

Nisse! 

Og  let  og  glad  ilede  Fanny  tilbage  til  sine  Morgensysler. 


Kort  før  Middag  den  samme  Dag  lagde  en  Baad  til  ved 
Grosserer  Holmers  Bro,  og  Grossereren,  som  selv  stod  ude  i 

Gaarden  og  solede  sig,  gik  med  et  smilende  Ansigt  hen  imod 
den  kommende,  d.  v.  s.  vor  Vtn  Georg. 

—  Velkommen,  hjærtelig  velkommen,  kære  Georg  .... 
Hr.  Letsler  skulde  jeg  vel  sige  —  Du  er  nu  alt  for  stor  til 
blot  at  kaldes  ved  Fornavn.  —  Naa,  Du  har  jo  allerede  truffet 
Fanny.  Jeg  blev  helt  glad,  da  Pigebarnet  fortalte,  at  Du  var 
kommen  tilbage. 

—  Tak  for  Deres  venlige  Tanke,  svarede  Georg  artigt. 
Og  uagtet  jeg  ikke  mere  kan  være  med  til  de  gamle,  for- 
nøjelige Æventyr,  anser  jeg  det  dog  for  min  Skyldighed  at 
meddele  Dem,  at  jeg  bemærkede  Toldkutteren  ikke  langt 
her  udenfor. 

—  I  Dag  gøt  gamle  Peter  mig  ikke  den  Ære  paa  Em- 
beds Vegne,  saa  meget  er  vist,  mente  Grossereren,  medens 
han  sammen  med  Georg  vandrede  henimod  Broen.  —  Men 
jeg  skal  sige  Dig,  hvad  det  er,  min  Dreng.  For  et  Par  Dage 
siden  fik  Peter  G».an  en  Brodersøn  til  sig,  en  ung  Junker,  der 
en  Gang  imellem  skal  vikariere  for  den  gamle,  naar  han  lider 
af  Podagra,  en  satans  fin  Podagra,  som  han  paadrog  sig  ved 
den  Hængningsproces,  Du  ved,  og  nu  tænker  jeg,  det  bliver 
et  Besøg  i  al  Venskabelighed,  for  at  den  gamle  Ræv  kan  faa 
Lejlighed  til  at  give  den  unge  nogle  gode  Raad  om  et  og 
andet  og  vise  ham,  hvordan  Landet  ligger,  om  han  en  Gang 
med  Tiden  —  Du  forstaar  —  skulde  faa  noget  at  bestille  med 
mine  Skuder  og  Pakhuse. 

—  Jai  Je?  er  med!  svarede  Georg  leende.  Peter  Gran 
er  en  fiffig  og  dygtig  Karl  og  vilde  vel  sagtens  gøre  endnu 
mere  Forstyrrelse  for  Købmændene,  hvis  han  havde  nogle 
dygtigere  Hjælpere  ombord. 

—  De  er  min  S'æl  dygtige  nok.  Då  han  endelig  fik 
Kron,  den  ærlige  Sjæl,  furet,  skaffede  han  sig  en  rigtig  pok- 
kers Karl,  som  almindelig  kaldes  Snuser-Kalle,  for  saasnart 
han  bliver  sendt  ud,  snuser  han  straks  de  rigtige  Spor  op, 
om  de  saa  er  aldrig  saa  langt  borte  —  ja,  jeg  tør  bande  paa, 
at  otte  Dage  efter  at  Godset  er  flyttet,  kan  han  vejre  den 
Plet,  hvor  det  har  ligget.  Det  er  en  Allerhelvedes  Karl,  den 
Snuser-Kalle;  det  var  hans  Snuseri,  jeg  havde  at  takke  for, 
at  Peter  Gran  i  Foraaret  snød  mig  for  en  stor  Sæk  Styk- 
gods. 

—  Naa,  saa  skal  jeg  love  for,  at  han  lo  lidt  mere  tilfreds, 
end  da  han  opdagede  Vandet  i  Konjaksfadene. 

—  Ja,  han  brystede  sig  som  en  kalkunsk  Hane  —  og 
jeg  kunde  nok  have  Lyst  til  at  vise  ham  Vintervejen,  den 
gamle  Luks,  i  Fald  det  ikke  var  klogere  i-  al  Stilhed  at  se, 
hvad  den  ny  Monsiør  Urian  er  for  en. 

—  Man  kan  da  høre,  at  De  agter  at  fortsætte  de  hemme- 
lige Forretninger. 

—  Ja,  hvad  skal  man  gøre?  Vil  man  leve,  maa  man 
være  om  sig.  Den  forbandede  Told  tager  nok  endda  fra 
mig.  Du  forstaar  nok:  er  Halvdelen  ustemplet,  'maa  i  det 
mindste  den  anden  Halvdel  være  stemplet. 

Men  nu  kom  Fanny,  som  fra  Køkkenvinduet  havde  faaet 
Øje  paa  Georg,  løbende  imod  ham  med  Flødepiskeren  i 
Haanden. 

—  Nej  se  til  Pigebarnet,  sagde  Holmer  leende,  hun  øser 
jo  Flødeskummet  paa  os  i  Stedet  for  paa  Asietterne  . . .  værs'- 
god,  Frøken  Vildkat,  at  trække  Dig  tilbage  med  DitVaaben, 
ellers  sladrer  jeg  til  Mo'r  om,  hvordan  Du  omgaas  med  Fløde- 
skummet. 

—  Ikke  sladre,  lille  Fa'r!  — Mo'r  har  nok  at  udsætte  paa 
mig  endda.  Aa,  hvor  det  var  morsomt,  Du  kom,  Georg! 
Da  jeg  fik  Øje  paa  Dig  blev  jeg  saa  glad,  at  jeg  glemte  at 
lade  Piskeren  blive  i  Flødekrukken. 

—  Og  jeg,  sagde  Georg,  er  endnu  gladere  ved,  at  Du 
har  glemt  noget  for  min  Skyld.  —  Du  kan  tro,  mine  Tanker 
var  ogsaa  hos  Dig. 

Holmer  var  gaaet  foran,  for  at  tale  med  sin  Hustru  om 
det  af  Georg  anmeldte  Besøg.  Imidlertid  fulgte  Georg  Fanny 
til  Køkkenet,  hvor  han  fik  Anledning  til  at  rose  hendes  Rask- 
hed og  Duelighed. 

—  Skulde  jeg  ikke  være  rask,  naar  Moder  ofte  betror 
mig  at  overtage  alle  hendes  Forretninger-,  desuden  har  det 
altid,  lige  fra  jeg  var  Barn,  været  min  største  Lyst  at  gaa  i 
Husholdningen. 

—  Du  kan  vel  knap  mindes  den  Tid,  sagde  Georg  med 
et  lidt  drillende  Smil. 

Fanny  rynkede  de  fine  Øjenbryn  og  saa  helt  fornær- 
met ud. 

—  Naar  man  er  paa  femtende  Aar,  er  man  vel  ikke 
længere  et  Barn,  skulde  jeg  tro. 

—  Jeg  vilde  ønske,  Du  altid  var  vedblevet  at  være  Barn, 

for  Du  havde  saa  megen  Ynde,  saadan  en  sød  Maade  at  være 
paa,  at  Du  bestemt  ikke  har  vundet  ved  at  blive  stor. 

—  Ikke. det  —  aa,  jeg  tror  dog  nok....  Men  se  nu 
brændte  jeg  to  Æbleskiver  fordi  Du  drillede  mig  ....  lad  være 
med  det. 

—  Se,  sel  er  Du  saa  irritabel?  Det  er  Du  blevet  efter 
at  Du  er  vokset  fra  Dukkerne;  da  Du  legede  med  dem  blev 
Du  aldrig  vred. 

—  Da  sagde  Du  heller  ikke:  »Fanny,  hvor  Du  var  sød, 
den  Gang  Du  laa  i  Vuggen  og  sparkede  —  hvor  det  klædte 
Dig  at  lege  med  Ranglen  i  Stedet  for  med  de  store  Dukkert. 

—  Ja,  ser  Du,  at  jeg  ikke  sa'e  det,  erklærede  Georg, 
idet  han  geskæftigt  holdt  Fadet  frem  til  de  ny  Æbleskiver, 
det  kom  a^  at  jeg  slet  ikke  saa  paa  Dig  den  Gang,  Du  laa 
i  Vuggen.  Men  jeg  er  næsten  vis  paa,  at  Du  maa  have  været 
aller  sødest  den  Gang. 

—  Du  tror  altsaa,  at  jeg  efterhaanden  vokser  mig  grim 
. . .  Men  hold  ikke  Fadet  saa  skraat  . . .  Jeg  gad  nok  vidst, 
om  nogen  kan  bage  bedre  Æbleskiver.  Det  var  ganske  vist 
ikke  min  Mening,  at  bage  Æbleskiver  i  Dag,  men  da  jeg 
hørte  Fader  sige,  at  den  unge  Toldassistent  kunde  ventes 
hertil  i  Dag,  saa  . . . 

—  Naa,  det  er  altsaa  ikke  for  min  Skyld,  Du  fik  travlt 
med  at  røre  Dejg  sammen? 

—  For  Din  Skyld?  udbrød  Fanny  med  et  Udtryk  af 
inderlig  Forbavselse.  For  Din  Skyld  1  Nej,  lille  Georg,  man 
glemmer  rent  sine  Legekammerater,  naar  man  venter  at  se 
en  ung  Herre.  Jeg  har  hørt,  at  den  unge  Assistent  ser 
meget  godt  ud  og  er  rigtig  elskværdig  og  artig. 

—  Nu  kan  jeg  rigtignok  se,  Fanny,  at  Du  ikke  er  noget 
Barn  længere  —  tænker  Du  allerede  paa  smukke  Herrer? 
Men  eftersom  Legekammeraten  allerede  er  bleven  overflødig, 
kan  han  jo  gaa  sin  Vej  . . .  Farvel,  Fanny! 

—  Farvel,  Georg  1  —  Fanny  vendte  sig  ligegyldig  til 
Panden  og  vendte  flittigt  sine  Æbleskiver. 

Georg  lod  som  han  gik  hen  mod  Døren,  men  var  i  det 
samme  tilbage,  løftede  Fanny  paa  sine  Arme  og  begyndte  at 
svinge  hende  rundt,  saa  at  hun  leende  raabte: 

—  Slip  mig  I  slip  mig!  jeg  bliver  helt  tosset  i  Hovedet. 

—  Hvem  bager  Du  Æbleskiver  til? 

—  Til  Assistenten  har  jeg  jo  sagt  Dig. 

—  Naa  saa  det  gør  Du  —  ja,  saa  skal  vi  danse  lidt 
længere,  til  alle  Æbleskiverne  i  Panden  er  brændt  op;  de  er 
i  ethvert  Fald  gode  nok  til  ham. 

—  Tag  Dig  i  Agt,  Georg  —  slip  mig!  —  jeg  bliver 
vred! 

—  Sig  blot  Sandheden,  saa  skal  jeg  ikke  holde  paa  Dig 
et  Sekund  mere. 

—  Aa,  mine  Æbleskiver!  ...  hør,  hvor  de  sprutter!  de 
bliver  helt  vilde  og  forbrændte,  Du  stygge  Georg. 

—  Sandheden,  frem  med  Sandheden ! 

—  Talte  Du  Sandhed,  Georg,  da  Du  nylig  sagde,  at  jeg 
ikke  var  saa  sød  og  ikke  havde  saa  megen  Ynde  mer? 

—  Det  har  jeg  aldrig  sagt,  forsikrede  Georg  troskyldigt. 

—  Naa,  saa  har  Du  ogsaa  hørt  fejl  —  jeg  har  hverken 
sagt  eller  tænkt,  at  Æbleskiverne  blev  bagte  for  nogen  andens 
Skyld  end  for  Din.  —  Men  nu  maa  Du  tage  Skade  for  Hjem- 
gæld og  tage  til  Takke  med  at  de  er  bleven  brændte. 

—  Om  de  saa  var  saa  sorte  som  Sod,  skal  de  endda 
smage  som  Himmerigsmundfulder,  erklærede  Georg  og  satte 
Fanny  tilbage  paa  hendes  Plads  ved  Skorstenen.  Aa,  hvor 
Du  er  . . .  hvor  Du  er  . . . 

—  ...  Sød,  supplerede  Fanny  glad. 

—  Nej,  impertinent  —  Du  er  en  lige  saa  impertinent  og 
fortryllende  Unge  nu  som  før.  Men  det  siger  jeg  Dig,  Fanny, 
Du  vover  ikke  at  se  paa  den  Assistent;  jeg  taaler  ikke,  Du 
gør  det. 

—  Hvad  tænker  Du  paa?  —  Smaa  Børn  maa  vel  nok 
lege  med  dem,  der  er  gode  ved  dem. 

—  Smaa  Børn,  ja!     Men  . . . 

—  Og  hvis  han  tager  mig  paa  sit  Skød  og  viser  mig 
noget  pænt,  som  Uhret,  Brystnaalen  eller  . . . 

—  Tager  Dig  paa  Skødet?  udbrød  Georg  med  lynende 
Øjne.  Det  vil  jeg  ikke  raade  ham  til  —  jeg  skulde  prygle 
ham  baade  gul  og  grøn. 

—  Men  hvad  tænker  Du  paa?    En  lille  Pige  som  jeg..  . 

—  Jeg  tænker,  at  Du  er  en  ond,  lille  Heks  ...  og  i  det 
samme  bøjede  Georg  Fannys  smukke  Hoved  tilbage,  stjal  et 
Kys  og  løb  sin  Vej. 

I  Stadsstuen  sad  Fru  Holmer  med  Huspostillen  foran  sig. 
Hun  tog  hjærteligt  mod  Georg,  spurgte  med  en  ældre  Ven- 
indes Deltagelse   om   hans  Rejse   og  Udsigter  og  hørte  med 

den  oprigtigste  Velvilje  paa  de  Beretninger,  han  derom  havde 
at  give,  og  bad  ham  venligt,  saa  længe  han  opholdt  sig  paa 
Gravene,  at  betragte  Strand  som  sit  andet  Hjem. 

—  Jeg  ønsker  ikke  noget  bedre,  svarede  Georg  og  førte 
ærbødigt  Fruens  Haand  til  sine  Læber,  og  jeg  kan  ikke  sige 
Dem,  hvor  taknemmelig  jeg  er  for  den  Godhed,  baade  jeg 
og  min  elskede  Moder  — -  medens  hun  levede  —  og  nu  sidst 
min  Fader  har  nydt. 

—  Tal  ikke  om  det,  bedste  Hr.  Letsler.  Fanny  holder 
mig  saa  fuldkomment  h  jour  med  alle  Menneskers  Forhold  og 
Omstændigheder  her  paa  Egnen,  at  vi  snart  kom  under  Vejr 
med,  at  den  syge  Eneboer  behøvede  Pleje.  Vi  maa  dog  op- 
rigtigt beklage,  at  hans  egen  Vilje  har  gjort  det  umuligt  for 
os  at  udrette  saa  meget  for  hans  Bekvemmelighed  som  vi 
kunde  ønske  . . .  Naa,  der  har  vi  nok  Toldassistenten  med  sin 
unge  Stedfortræder. 


Enogtyvende  Kapitel. 

—  Ærbødigste  Tjener,  Frue!  hørtes,  umiddelbart  efter  at 
Døren  var  bleven  aabnet,  Peter  Grans  lydelige  Stemme.  Maa 
jeg  have  den  Ære,  da  vi  netop  tilfældigvis  var  i  Nærheden, 
at  præsentere  min  Brodersøn  og,  om  Gud  vil,  min  Efterfølger, 
Hr.  Ture  Gran  —  fiffig  og  fin  Fyr,  efter  Kompetence,  som 
Birkedommeren  siger. 

—  Som  Deres  Brodersøn,  Hr.  Assistent,  kan  han  ikke 
være  andet,  kunde  Fru  Holmer  ikke  lade  være  at  beaiærke, 
idet  hun  dog  artigt  hilste  paa  den  fremmede. 

Hr.  Gran  junior  var  høj  og  tynd  og  rank  som  en  virkelig 
C  ran.  Hans  Ansigt,  om  just  ikke  smukt,  havde  en  ung- 
dommelig Friskhed,  og  hans  Maade  at  hilse  og  føre  sig  paa 
var  i  enhver  Henseende  saa  ulastelig,  at  den,  i  Forhold  til 
den  Plads,  Skæbnen  havde  sat  ham  paa,  forekom  særdeles 
dannet  og  nobel.  Stemmen,  blød  og  smidig,  gav  den  mindste 
Høflighed  et  Udtryk  af  Artighed,  en  Artighed,  der  aldrig 
forlod  ham  og  som  i  høj  Grad  stak  af  mod  Peter  Grans  raa, 
men  godmodige  Grovkornethed. 

—  Jeg  frygter  for,  sagde  han  og  bukkede  dybt  for  Vært- 
inden, at  det  er  en  altfor  stor  Frihed,  min  Onkel  har  taget 
sig,  saaledes  at  indføre  en  fremmed  her. 

—  Paa  ingen  Maade,  Hr.  Assistent  —  Fru  Holmer  gav 
den  unge  Mand  denne  Titel;  for  ved  en  smigrende  Høflighed 
straks  at  stille  sig  paa  en  god  Fod  med  ham  —  Deres  Onkel 
gør  os  en  Fornøjelse  dermed.  I  Skærgaarden  har  man  ikke 
saa  stor  Overflødighed  paa  Omgang,  at  de  Personer,  der 
findes,  bør  vente  med  at  opsøge  hverandre. 

—  Akkurat  mine  Ord,  indskød  Peter  Gran.  »Kære 
Ture,«  sagde  jeg  til  min  Brodersøn,  »nu  skal  vi  have  os  en 
munter  Dag  og  gøre  Visit  hos  Grosserer  Holmers,  for  jeg 
skal  sige  Dig,  atjegogFamiljen  paa  Strand  altid,  efter  Kompe- 
tence, som  Birkedommeren  siger,  har  levet  paa  en  meget 
venskabelig  Fod  med  hverandre.« 

—  Ja,  det  er  da  den  skære  Sandhed,  udbrød  i  det 
samme  Holmer,  som  i  det  samme  traadte  ind  fra  Gaarden, 
hvor  han  havde  hilst  paa  sine  Gæster ....  Men  se  en  Gang 
her,  Assistent,  her  er  en  gammel  Bekendt,  Hr.  Georg  Letsler, 
som  vel  nok  om  nogle  Aar,  hvis  han  nøjes  med  en  Skær- 
gaardsskonnert,  bliver  en  god  Kunde.  Han  var  ikke  væk 
allerede  som  Dreng  —  var  han  vel?  Ja,  De  husker  ham  jo 
nok? 

—  Jo  Tak,  han  var  jo  en.  ren  Djævel,  sagde  Peter  Gran 
°g  gav  sin  fordums  Fjende  et  fortroligt  Haandslag.  Men 
værer  forsonlige,  siger  Skriften;  jeg  er  en  gammel  Mand  — 
men  her  staar  han,    som  for  Fremtiden  skal  være  min  Tolk. 

Hr.  Ture  Gran,  den  tilkommende  Befalingsmand  paa 
Toldkutteren,  og  Georg  Letsler,  den  tilkommende  Befalings- 
mand paa  den  endnu  ubyggede  Brig  »Elvira  Kornelia«  maalte 
hinanden  nogle  Sekunder  med  Blikke,  der  fuldstændigt  over- 
tydede dem  begge  om,  at  de  ikke  var  skabte  til  at  blive 
Venner.  Georgs  aabne,  ligefremme  Væsen  kunde  ikke  har- 
monere med  Peter  Grans  Arvings  studerede  Tilbageholdenhed. 
De  forstod  allerede  saa  meget,  at  de  aldrig  vilde  komme  til 
at  forstaa  hinanden. 

Nu  kom  Fanny  ind,  rød  og  varm,  med  flyvende  Lokker. 

Hvor  hun  havde  skyndt  sig  for  at  blive  færdig  l  Hun 
saa  ogsaa  straks  paa  Moderens  alvorlige  Blik,  at  denne  Il- 
færdighed røbede  sig  i  hendes  Ydre  og  hvad  værre  var  i  hendes 
Paaklædning,  c  er  —  om  end  net  og  smagfuld  —  virkelig  var 

noget  jasket,  hvilket  dog  ikke  misklædte  den  unge  Dame. 
Fannys  Forskrækkelse,  da  hun  spejlede  sig  i  Moderens  Øjne, 
var  saa  stor,  at  hun  endog,  da  hun  saa  Georg,  glemte  at 
rødme  for  Kysset. 

—  Miss  Fanny  blomstrer  som  en  Tulipan,  ytrede  Peter 
Gran  og  præsenterede  paany  sin  Brodersøn. 

—  Lignelsen  vilde  maaske  komme  Sandheden  nærmere, 
Onkel,  bemærkede  Hr.  Ture  i  en  meget  indsmigrende  Tone, 
hvis  Du  satte  Rose  i  Stedet  for  Tulipan. 

—  Naa,  saa  det  mener  Du,  Din  Skælm?  Naa,  efter 
Kompetence,  som  Birkedommnren  siger.  Miss  Fanny  taber 
ikke  noget  ved  at  faa  en  Artighed  fra  unge  Læber;  det 
klinger  altid  bedre  end  fra  gamle;  hvis  jeg  ikke  husker  fejl, 
var  det  Tilfældet  i  min  Ungdom,  og  er  det  ogsaa  endnu,  at 
de  unge  Fyre  slaar  os  ganske  af  Marken. 

—  Fanny,  mit  Barn,  er  Bordet  dækket?  spurgte  Fru 
Holmer,  afbrydende  Peter  Grans  Ordstrøm. 

—  Ja  Mo'er! 

—  Naa,  saa  skal  vi  ha'e  os  en  lille  Dram  til  at  lægge 
for  med,  sagde  Grosserer  Holmer  og  viste  Herrerne  Vej  til 
Spisestuen. 

Imidlertid  hviskede  Moderen  ubemærket  til  Fanny: 

—  Barn,  hvor  kan  Du  dog  komme  ind  saa  sjusket  paa- 
klædt? Kravetørklædet  paa  den  ene  Skulder,  Forklædet 
skævt  og  Haaret  ned  om  Ørerne ....  Krøllerne  passede 
meget  godt,  da  Du  vir  Barn,  men  uu  kommer  Du  til  at  flætte 
Haaret  som  andre  Mennesker  bruger  og  til  at  fæste  Krave- 
tørklædet, saa  det  ikke  hænger  og  vifter  som  Flaget  paa  en 
Mastetop.  Du  taler  jo  altid  om,  at  Du  gaar  i  Dit  femtende 
Aar  —  men  man  kan  virkelig  ikke  se  det. 

—  Aa,  lille  Mo'er,  det  er  ikke  saa  slemt  —  Georg  bryder 
sig  ikke  om  saadanne  Bagateller. 

—  Men  den  ny  Toldassistent,  som  ikke  har  været  her 
før...  Træk  i  det  mindste  Berthaen  ned  over  Din  venstre 
Skulder ...  og  Gud  bevare  mig,  staar  der  ikke  to  Hægter 
aabne  i  Ryggen  —  jeg  forsikrer  Dig,  Fanny,  Du  er  virkelig 
sjusket. 

Men  højt  sagde  Fru  Holmer  i  Døren  til  Spisestuen,  for 
at  give  Fanny  Tid  til  at  komme  ud  og  bringe  Hægterne  og 
det  andet  i  Orden: 

—  Gaa  ud,  kære  Barn,  og  sig  til  Stine,  at  hun  bærer 
Kødet  ind. 

Og  da  Fanny  kom  tilbage,  sad  Berthaen  saa  lige  som  en 
Snor  og  Kravetørklædet  ærbart  fæstet  med  en  lille  Guldnaal. 
Men  omkring  Hals  og  Skuldre  flagrede  Krøllerne  endnu  løse, 
for  de  var  jo  saa  smukke,  havde  Georg  sagt. . . 

Om  Eftermiddagen  foreslog  Peter  Gran,  som  paa  Grund 
af  Grosserer  Holmers  Flothed  med  Portvinen  var  kommen  i 
det  fortræffeligste  Humør,  at  man  skulde  more  sig  med  at 
gøre  en  lille  Lysttur  med  Toldkutteren  til  Damernes  For- 
nøjelse. 

Uagtet  Fru  Holmer  paa  Grund  af  sin  stadige  Sygelighed 
sjældent  var  ude,  gik  hun  dog  ind  paa  Forslaget. 

Fanny  hoppede  af  Glæde.  Saa  gærne  end  Fanny  vilde 
gælde  for  stor,  stak  Barnet  dog  bestandigt  frem. 

—  Hvorfor  er  Du  saa  glad  for  det  ?  hviskede  Grorg,  i  Jet 
han  gjorde  sig  til  Ærinde  at  følge  hende  til  Døren.  Hvis 
Toldkutteren  ikke  var  kommen  hertil  i  Dag,  saa  Du  kunde 
faa  saa  god  Konvoj,  skulde  jeg  have  inviteret  Dig  ud  i  min 
Baad  og  roet  for  Dig. 

—  Ja,  men  det  var  jo  ikke  Toldkutteren,  sagde  Fanny 
og  løb  sin  Vej,  idet  hun  lod  Georg  staa  tilbage  i  Uvished 
om,  hvorvidt  hun  talte  Spøg  eller  Alvor. .. 

Under  Sejladsen,  som  gik  fortræffeligt  i  det  prægtige 
Vejr  og  meJ  den  friske  Vind,  som  tillod  gamle  Gran  at  sætte 
alle  Klude  til,  blev  der  i  den  oppyntede  Kahyt  budt  Limo- 
nade og  syltet  Ingefær  til  Damerne  og  Toddy  paa  Dækket 
til  Herrerne.  Og  for  rigtigt  at  vise  sig  og  lade  se,  at  han 
forstod  at  sæ.te  Pris  paa  Damebesøg,  havde  gamle  Peter 
givet  Østerberg  Ordre  til  at  hejse  det  kongelige  Toldflag. 

—  Pokkers  Karl,  den  Peter  Gran  —  han  er  ikke  saa 
dum  endda,  naar  han  vil  være  Menneske,  sagde  Grosserer 
Holmer  ved  sig  selv  og  foreslog  i  sit  Hj ærtes  store  Tilfreds- 
hed at  drikke  »Bro'rskaalc  med  den,  han  hidtil  havde  givet 
saa  mange  andre  Navne. 

Medens  de  ældre  Herrer  paa  Dækket  passede  Glassene 
og  Piberne,  gjorde  Hr.  Ture  sig  behagelig  for  Damerne  der 
nede  i  Kahytten.  Men  til  sin  ikke  ringe  Fortrydelse  saa  han 
Fanny,  til  Trods  for  den  Fornøjelse,  hans  Samtale  burde 
berede  hende,  tage  Hat  og  Sjal  for  at  gaa  op  paa  Dækket, 
idet  hun  vinkede  til  Georg,  at  han  skulde  følge  med. 

—  Maaske  ogsaa  Fru  Holmer  ønsker  at  nyde  den  friskere 
Luft  deroppe  ?  spurgte  Hr.  Ture,  hvis  Belevenhed  ikke  uden  i 
dette  Tilfælde  tillod  ham  at  forlade  Kahytten. 

—  Nej  Tak,  jeg  befinder  mig  saa  vel  her. 

Med  Forsagelse  satte  den  unge  Vært  sig  lige  overfor 
Fru  Holmer  og  gjorde  sig  Umage  for  ikke  at  lade  sit  fejl- 
slagne Haab  skinne  frem  under  den  nu  alligevel  mindre  liv- 
lige Samtale. 

Men  enten  Fru  Holmer  mærkede  noget  eller  ikke,  lod 
hun  som  ingen  Ting,  men  sad  i  urokkelig  Stivsindethed  paa 
sin  Plads. 

—  Tak,  Fanny,  Tak,  søde  Fanny,  sagde  Georg,  da  han 
ved  Siden  af  den  smukke  Pige  stod  lænet  ud  over  Rælingen; 
Tak,  Tak  fordi  Du  ikke  længere  kunde  holde  ud  at  høre 
paa  ham.  Han  førte  jo  Ordet  hele  Tiden  ligesom  om  jeg 
var  et  Nul  eller  en  Dreng,  der  ikke  ved,  hvad  han  skal  sige. 

—  Ja,  jeg  saa  nok,  Du  blev  utaalmodig  og  var  nær  ved 
ikke  at  kunne  styre  Din  Ærgrelse,  derfor  gik  jeg  herop. 
Men  ellers  morede  jeg  mig  udmærket,  forsikrede  hun 
spøgende. 

—  Det  gjorde  Du  ikke!  Mine  Øjne  ser  ogsaa  godt, 
hvad  Du  tænker.. .  Men  sig  mig  en  Gang,  Fanny,  hvilket 
af  dine  to  Navne  synes  Du  klinger  bedst,  Kornelia  eller 
Fanny? 

—  Hvor  kan  Du  spørge  om  det,  Georg,  naar  Du  er  vant 
til  at  sige  Fanny?  Kornelia  lyder  jo  helt  fremmed  —  det 
forekommer  mig  som  det  slet  ikke  er  mig. 

—  Jo,  vist  saa,  Kornelia  er  Du,  og  Kornelia  er  et  smukt, 
et  meget  smukt  Navn.  For  en  ung  Pige  (det  tilstaar  jeg), 
passer  Fanny  bedre,  men  præntet  med  store,  forgyldte  Bog- 
staver paa  et  Skib  sætter  jeg  Kornelia  højst. 

—  Det  kommer  vel  aldrig  til  at  staa  paa  noget  Skib, 
mente  Fanny,  for  Fader  har  allerede  døbt  alle  dem  han  har. 

—  Men  naar  jeg  faar  mit  eget  Fartøj,  skal  det  ganske 
bestemt  hedde  Kornelia.  Et  Navn  til  maa  det  alligevel  have. 
Hvad  synes  Du  om  Elvira? 

—  Fy,  udbrød  Fanny  noget  hæftigt,  Elvira  er  saadan  et 
stift  Navn  —  hvem  hedder  saadan? 

—  Jeg  har  aldrig  set  hende,  som  bærer  dette  Navn,  men 
jeg  skal  sige  Dig,  Fanny,  hun  er  Datter  af  min  forrige  Chef, 
min    nuværende  Velynder,    med    hvis  Hjælp   det   ikke   varer 

mange  Aar  inden  jeg  bliver  min  egen  Mand.  Bør  jeg  saa 
ikke  af  Taknemmelighed  give  Briggen  hendes  Navn,  da  den 
dog  for  Din  Skyld,  alene  for  Din  Skyld,  kommer  til  at  føre 
Kvindenavn. 

—  leg  har  hørt,  at  det  aldrig  skal  være  heldigt  at  op- 
kalde Skibe  efter  Kvinder.  Lad  være  med  det,  søde  Georg, 
hvis  Du  faar  noget. 

—  Nej,  det  lader  jeg  saa  Skam  ikke  være  med.  Men  jeg 
havde  ikke  troet,  at  Du  ikke  vilde  synes  om  det. 

—  Jo  vist  synes  jeg  om  det,  og  naar  Fader  bygger  den 
store  Galease,  han  altid  taler  om,  og  som  han  har  lovet  skal 
sejle  alene  for  min  Regning,  har  jeg  i  Sinde  at  bede  ham 
om, .  at  jeg  maa  kalde  den  »Ture  George  —  jeg  tror  ikke  det 
vil  komme  til  at  lyde  saa  ilde,  tror  Du  vel? 

—  Jeg  synes,  at  »Ture  George  lyder  saa  frygtelig  sim- 
pelt. Du  har  saa  godt  Øre,  Fanny,  at  Du  maa  kunne  høre, 
de  Navne  aldrig  kan  passe  sammen. 

—  Det  er  netop  det,  jeg  synes  om  Elvira  Kornelia. 
Men  jeg  kan  ikke  faa  det  ud  af  Hovedet;    Dag   og  Nat 

spøger  Bogstaverne  i  de  to  Navne  for  mine  Øjne  —  jeg  kan 
ikke  finde  paa  noget,  der  lyder  kønnere  end  Elvira  Kornelia. 

—  I  det  mindste,  sagde  Fanny  fortrydelig,  maa  da 
Kornelia  Elvira  lyde  lige  saa  kønt. 

—  Nej,  ikke  nær  I 

—  Naa.  Du  synes,  at  mit  Navn  passer  bedst  til  at 
komme  bagefter? 

—  Ja,  fordi  der  ikke  er  saa  meget  Tryk  paa  Ordet  El- 
vira. Vær  ikke  vred,  søde  Fanny,  men  det  maa  Du  ikke 
bede  mig  om  at  lade  være  med  —  det  har  jeg  nu  glædet 
mig  saa  meget  til. 

—  Aa,  det  er  tidsnok  at  tale  om  det.  Naar  Du  en  Gang 
faar   Skib,    kommer  Du    maaske   hverken   til  at  opkalde  det 

efter  mig  eller  efter  Chefens  Datter;  det  kan  ingen  vide 

Men  hvorfor  vil  Du  ikke  døbe  det,  Nikoline? 

—  Nej,  det  Navn  er  mig  alt  for  dyrebart  og  kært  til  at 
alle  skal  læse  det.  Og  desuden  —  her  rødmede  Georg  stærkt 
—  staar  det  lille  smukke  Navn  Fanny,  Nikoline  og  Fanny, 
i  mit  Hjærte...  paa  Fartøjet  skal  der  staa  Elvira  Kornelia. 

—  Naa,  saa  lad  det  da  staa!  sagde  Fanny  med  en  Stemme 
paa  en  Gang  saa  blid  og  bly,  at  Georg  studsede. 

Fanny    var    ikke  Barn   mere,   uagtet  hun  kun  gik  i  det 

e  sidste  Dage  havde  gjort  hende  to  Aar 

iger  Du  saa  om  Pigebarnet?  spurgte  Peter 
'ilbageturen  fra  Strand  sad  alene  med  sin 
>n.  —  Den  rigeste  Pige  i  Skærgaarden. 
Dukke,  svarede  han  med  paatagen  Lige- 
i    tændte   Cigaren    og    kastede    sig    paa 

bukker  er  det  ikke  saa  galt  at  lægge  Be- 

er  Gran.    Mindst  tredive  tusinde  Rigsdaler 

Penge   det,   kære   Ture,    her   nede   paa 

bider    ikke   paa   Krogen   ved   det    første 

e  Hr.  Ture.  En  lille  Skærgaardsfrøken, 
Sarnekammeret. 

Klog  Mand  føler  sig  aldrig  sikker  i  saa- 
er  sig  for,  han  rydder  Vejen  efter  Kom- 
lommeren  siger.      Men  han  hovmoder  sig 

heller  ikke,  Onkel.  Jeg  agter  virkelig  at 
paa  den  Kant.       Hun  er  jo  desuden  kun 

er   sig;    om    to   Aar   er   hun  giftefærdig. 

kun  i  det  syttende  Aar,  da  hun  gik  til 
Holmer. ..  Om  to,  højst  tre  Aar  tager 
r   slaar   mig   til  Ro,    og  saa,    kære  Ture, 

ene  og  det  andet. 
:e  faaet  nogen  overdreven  fin  Opdragelse; 

r !  fuldførte  Onkel  Gran  den  afbrudte  Sæt- 
dragelse angaar,  da  har  hun  gaaet  i  Skole 
og  skriver  som  en  hel  Krnmbodsvend  og 
ister  og  Frugter  og  saadan  noget  Stads, 
nere  Dannelse. 

den  Slags  Ting  regnes  ikke  til  den  finere 
saa  godt  som  slet  ingen  Ting. 
;u   grinagtigt   det!     Peter  Gran   saa   helt 
gad   jeg  nok  vide,    hvad  Du  mener  med 


o.  A. 

—  Jo,  ser  Du,  Onkel,  det  er  noget  helt  an 
noget . . .  med  et  Ord . . .  noget  helt  andet. 

Ja,  det  hører  jeg  nok,  men  hvori  bestaar  di 
andet?« 

—  En  dannet  Pige,  begyndte  Hr.  Ture,  id< 
sig  fra  den  bekvemme  Stilling  og  antog  den 
Værdighed  for  saa  meget  stærkere  at  indvirk 
Gran,  som  med  det  nylig  fyldte  Grogglas  i  Haai 
gabede  paa  sin  kære  Brodersøn,  —  en  dannet  og 
Pige,  Onkel,  maa  først  og  fremmest  kunne  læse 
Smørrebrød... 

—  Fanden  heller? 

—  ...  og  Tysk  til  Husbehov. 

—  Det  var  Pokkers! 

—  ...  og  Engelsk  som  sit  Modersmaal. 

—  Død  og  Pinel 

—  Saa   skal    hun    kunne   tegne,    ikke  alene 
Frugter  og  saadan  noget  Pilleri,    men  hun  skal 
Landskaber,  Søstykker  og  lignende  og  kunne  m; 

—  Det  var  da  storartet!  udbrød  Peter  Gr 
Grogglasset  paa  Bordet  saa  hæftigt,  at  i  det  mind 
af  Indholdet  sprøjtede  ud  paa  Tæppet.  Saa  sk 
saa  være  saadan  en  Slags  Gouvernante-Frøken 
skal  sige  Dig,  kære  Ture,  at  Fanny  Holmer  ha 
til  at  købe  Malerier  saa  mange,  hun  vil  ha'e,  c 
Pige  kan  min  Sjæl  tage  sig  noget  nyttigere  for, 
Fortjenesten  fra  dem,  der  trænger  til  at  sælge  d 

—  Det  kan  nok  være,  Onkel,  men  Du  maa  i 
at  Du  selv  opfordrede  mig  til  at  sige  min  M 
god  Opdragelse.  Og  dertil  hører  endvidere,  at  r 
hjemme  i  Musik,  for,  ser  Du,  Onkel,  det  er  e 
Piges  største  Pryd. 

—  Stop  og  fortøj !  afbrød  Onkel  Gran.     Nu 
nok   med    det  Gallimathias.     Jeg   blæser   ad   de 
denne  Kvinkeleren   skal  kaldes  Pryd  —  og  det  i 
—  }egy  der  har  levet  lidt  længere  i  Verden  end 
Kvindes  bedste  Pryd   det   er   at   være  sin  Mane 
enhver  Retning.     Kan  hun  passe  Husholdningen 
Klaver?    Kan  hun  sy  Klæder  til  Ungerne  ved  at 
Kan  hun  stoppe  Dine  Strømper  ved  at  læse  Tys! 
ha'e  Opsyn  med  Fiskesaltningen   og   med  Væve: 

svine  Papir  til  og  male  Smørerier?  Nej,  den  Slags  Fruen- 
timmer og  den  Slags  Pryd  duer  ikke  paa  vor  Kyst.  Brygge, 
bage,  koge,  lage  og  salte  og  tørre  Fisk,  holde  Mand  og  Børn 
hele  og  rene  og  holde  Orden  i  Huset  —  se  det  er  Knuden, 
Dul  og  naar  dertil  kommer  tredive  eller  fyrretyve  tusind 
Rigsdaler  Banko,  tror  jeg  ikke,  der  behøves  mer.  Den  Mand, 
der  er  gal  nok  til  ikke  at  sætte  Pris  paa  en  saadan  Pryd, 
han  fortjente  hele  sit  Liv  igennem  at  høre  paa  Klaverklinge- 
ling,  det  mest  forbandede,  jeg  kender. 

Nu  lo  unge  Hr.  Ture  og  behagede  at  finde  sin  Onkel 
uhyre  morsom. 

—  Men  for  at  tale  alvorligt,  begyndte  Peter  Gran  igen, 
smaskende  efter  Groggen,  saa  glemmer  Du  altid,  at  Du  — 
uagtet  Du  blev  opdraget  fint  og  med  Udsigt  til  en  stor  For- 
mue —  efter  Din  Faders  Fallit  og  Død  har  en  vis  Lighed 
med  en  Kirkerotte.  Maatte  Du  ikke  opgive  Dine  Studeringer 
af  Mangel  paa  Penge. . .  naa,  det  er  jo  ikke  saa  længe  siden; 
Du  husker  det  nok,  tænker  jeg,  og  havde  jeg  ikke  skaffet  Dig 
ind  ved  Toldvæsenet,  saa . . . 

—  ...Saa  var  jeg  for  længe  siden  sultet  ihjæl,  mener 
Du,  Onkel? 

—  Ja,  netop,  min  Dreng !  den  lille  Behagelighed  er  over- 
gaaet  dem,  der  var  ligesaa  gode  som  Du. 

—  Saa  vidt  skulde  jeg  aldrig  have  ladet  det  komme, 
forsikrede  Ture  med  Eftertryk.  Hvad  har  man  Krudt  og 
Kugler  til  andet  end  til  at  benytte  dem,  naar  alt  andet 
slaar  fejl? 

—  Store  Ord  har  Du  altid  nok  af.  Gamle  Peter  rystede 
betænkeligt  paa  Hovedet.  Jeg  holder  ikke  af  at  høre  Drenge 
prale  af,  at  de  kan  fuske  Vorherre  i  Haandværket.  Stik 
Piben  i  Sækken  og  tag  Skeen  i  den  rette  Haand  efter  Kom- 
petence, som  Birkedommeren  siger. 

Hr.  Ture  rødmede  stærkt.  Af  Frygt  for  yderligere  at 
ophidse  den  gamle,  svarede  han  alligevel  intet.  Men  netop 
Tavsheden  ophidsede  ham.  Idet  han  slugte  Resten  af  Groggen 
sagde  han  med  dirrende  Stemme: 

—  Jeg  skal  oven  i  Købet  sige  Dig  noget  mere  . . .  jeg 
synes  ikke  om  Din  Maade  at  være  paa,  og  Du  maa  huske 
paa,  at  jeg,  Peter  Gran,  ikke  er  den  Mand,  der  lader  sig  be- 
daare  af  fagre  Ord  —  dem  kan  Du  bruge  paa  fremmede 
Steder  og  til  at  lokke  Kvindfolk  med,  men  jeg  vil  ha'e  Kortene 

paa  JBordet.  Og  skal  jeg  hjælpe  Dig  frem  i  Verden,  saa  vil 
jeg  ogsaa  snakke  et  Ord  med  i  Lavet.  Ellers  kan  jeg,  skal 
det  komme  derpaa  an,  tjene  endnu  i  ti  Aar  og  i  Morgen  den 
Dag  indrapportere,  at  mit  Helbred  nu  tillader  mig  ene  at 
passe  Tjenesten. 

—  Men  bedste  Onkel,  indskød  Brodersønnen,  i  det  han 
kuede  den  nu  virkelig  sydende  Harme,  har  jeg  sagt  noget, 
som  kan  give  Dig  Anledning  til  Misfornøjelse,  skulde  det  gøre 
mig  meget  ondt.  Men  den,  der  er  fattig  og  afhængig,  er 
det  let  at  saare. 

—  Naa,  lad  nu  det  være  godtl  svarede  Toldassistenten, 
som,  ihvorvel  øm  over  sin  Værdighed,  dog  var  ret  stolt  over 
sin  nette  og  belevne  Brodersøn.  Jeg  mente  det  ikke  saa  slemt, 
min  Dreng.  Jeg  synes  ellers,  at  Du  med  Toldkutteren  og 
Fanny  Holmer  i  Kikkerten  kan  være  saa  temmelig  rolig. 

—  Jeg  har  ingen  Ting  i  Kikkerten,  Onkel  —  Pigebarnet 
har  jo  allerede  forgabet  sig  i  denne  næsvise  Søulk. 

—  Aha  I  lo  Peter  Gran,  atter  i  fuldstændig  godt  Humør, 
der  stikker  Knuden!  allerede  skinsyg  ...  saa  er  vi  i  kendt 
Farvand  og  styrer  ret  Kurs  efter  Kompetence,  som  Birke- 
dommeren siger. 

—  Men  Barndoms  Tilbøjeligheder  varer  ved. 

—  Snak  I  siger  jeg.  Jeg -kan  ikke  ønske  mig  det  bedre. 
Jeg  har  fra  gammel  Tid  en  Høne  at  plukke  med  den  Junker, 
og  skulde  der  en  Gang  blive  Tale  om,  at  han  kommer  Dig 
paa  tværs,  saa  skal  jeg  nok  finde  ud  af,  hvor  Skoen  trykker. 

—  Hvad  mener  Du,  Onkel? 

—  At  det  ikke  er  saa  videre  fedt  bevendt  med  Herskabet 
paa  Johannesskæret.  Faderen  har  nu  boet  der  i  mange  Her- 
rens Aar  og  kom  dertil,  som  om  han  var  falden  ned  fra 
Skyerne;  man  har  aldrig  kunnet  finde  ud  af  om  han  er  Fugl 
eller  Fisk. 

—  Aa aa !  der  er  . . .  Der  lyste  en  Straale  af  ond 

Glans  i  Tures  Øje.    Men  han  tav  pludseligt. 

—  Hverken  Fugl  eller  Fisk  . . .  men  ved  nogle  smaa 
kloge  Efterforskninger  kunde  man  i  det  mindste  nok  forurolige 
den  unge  Æventyrer  saa  meget,  at  han  veg  Pladsen  for  Dig. 
Han  er  meget  øm  over  Faderen,  og  selv  om  han  ikke  kender 
dennes  Hemmeligheder,  saa  ved  han  i  det  mindste  nok,  at 
det  ikke  vilde  være  behageligt,  om  de  kom  ud  at  sole  sig  i 
Dagslyset.    Men  det  hører  Fremtiden  til.    Manden  har  aldrig 

H 

•  nær,  og  den,  der  ikke  skader 

\  —  det  er  min  Logik. 

,  Onkel!  det  var  godt,  om  alle 

5ran,  det  gaar  altsammen  efter 
eren  siger.  En  Toldembeds- 
hvor  han  finder  Tid  og  Sted 
le,  kommer  ikke  Tjenesten  ved- 

g,  Onkel. 


de  Kapitel. 

iden  Georgs  Hjemkomst  til  Jo- 

læppe  gaaet  en  Dag,  uden  at 
Grotten,  hvor  Fanny  ofte  traf 
sin  tro  Page,  Vesterø-Nisse. 
ledens  Fanny  syede  en  Skjorte, 
i  eller  anden  af  sine  Protegéer 
Dg  bredt  fortalte  om  alle  sine 
ede   sin   unge  fortrolige  i  alle 

kt  og  stolt  over  Georg  og  hans 
Glæde  end  at  høre  ham  for- 
Vad  der  i  Særdeleshed  morede 
berørte  ham  selv  personligt  — 
vilken  Beskrivelse  Georg  ogsaa 

tede  Fregattens  Kamp  med  en 
iny  næppe,  hun  levede  med, 
lede  af  Glæde.  Havet,  Havet 
tildrog  sig  der,  kunde  fængsle 

eiser   fuldstændig   Tydelighed, 

forfærdige   en   Mængde  Teg- 

sker,    han   havde  set,   af  deres 

Klædedragt,  og  fremfor  alt  af  de  forskællige  Slags  Baade,  han 
havde  set,  naar  Folkene  var  kommet  til  Fregatten  for  at  drive 
Tuskhandel 

Og  da  Georg  for  at  glæde  hende  lavede  saadan  et  lille 
Fartøj,  en  »Pirog«,  blev  Fanny  igen  et  fuldstændigt  Barn; 
hver  Dag  under  hendes  egne  Sørejser  sejlede  Pirogen,  ved 
Snoren  i  hendes  Haand,  efter  Baaden,  og  Fanny  var  saa  op- 
taget af  denne  Forlystelse,  at  Georg,  som  syntes,  at  han  blev 
tilsidesat  derved,  næsten  begyndte  at  angre  sin  Tjenstvil- 
lighed. 

Men  da  Afskedstimen  nærmede  sig,  og  Georg  skulde  rejse 
til  Gøteborg,  da  blev  Pirogen  hængt  op  paa  en  Krog  under 
Loftet  i  Fannys  Værelse,  og  hun  tænkte  atter  udelukkende 
paa  Giveren  og  den  store  Tomhed,  der  vilde  blive,  naar  han 
var  borte. 

Intet  Menneske  var  saa  muntert  og  underholdende,  saa 
godt  og  kært  som  Georg,  det  var  hidtil  Hovedsummen  af, 
hvad  Fannny  kunde  opfatte  af  sine  Følelser. 

Georg  havde  heller  ikke  endnu  begyndt  at  tolke  sine, 
han  tænkte  paa  Fanny,  fordi  det  faldt  saa  naturligt,  og  det 
smærtede  ham  meget  at  skilles  fra  hende. 

Og  dog,  hvor  kær  hun  end  var  ham,  vilde  han  alligevel 
ikke  for  hendes  Skyld  have  opsat  Begyndelsen  af  sin  Virk- 
somhed en  eneste  Uge  længere. 

Han  havde  ventet  paa  Brevet  fra  gamle  Stormbom. 
Dette  var  nu  kommet  med  Underretning  om,  at  Flagskipperen, 
efter  at  Fregatten  havde  lagt  op,  var  vendt  tilbage  fra  Karls- 
krona, og  at  han  nu  var  i  sit  Hjem  og  ventede  Georg  til  sit 
Vinterkvarter  i  Mastehugget. 

—  Nu  skal  Du  ikke  tøve,  sagde  Letsler  til  sin  Søn.  Jo 
før  Du  begynder,  desto  før  bliver  Du  færdig. 

—  Ja,  jeg  baade  skal  og  vil  arbejde,  sagde  Georg.  Men 
det  gør  mig  hjærtelig  ondt,  at  lade  Dig,  Fader,  blive  saa 
alene  her  tilbage.  Efteraaret  stunder  til,  og  Vinteren  — 
Vinteren. 

—  Snak,  min  Søn,  jeg  er  vant  til  det. 

—  Aa,  det  er  en  sørgelig  Vane,  Fader,  Du  kan  blive 
syg  igen. 

—  Saa  siger  vi  »Guds  Vilje  ske«. 

—  Men  jeg  kan  aldrig  leve  i  Ro,    nej,   aldrig  vil  jeg  faa 

H* 

et  Øjebliks  Ro,  hvis  ikke  et  menneskeligt  Væsen  faar  Lov  at 
flytte  herover  til  Dig  til  Efteraaret 

—  Her  til?  Er  Du  fra  Forstanden?  udbrød  Letsler  for- 
bavset, næsten  uvilligt.  Du  vil  maaske  have,  at  jeg  skulde 
tage  en  gammel  Kælling  hertil  for  at  gøre  Værelserne  rene 
og  tude  mig  Ørene  fulde? 

—  Nej,  vist  ikke,  jeg  ved  jo  godt,  at  Du  ikke  kan  lide 
Fruentimmer,  men  jeg  kender  en  Person,  en  tavs,  beskeden 
og  alvorlig  Yngl . . . 

—  Ti  stille  med  det.    Endnu  kan  jeg  passe  mig  selv. 

—  Det  ved  jeg  nok,  men  han,  jeg  kender,  vilde  ikke 
gaa  Dig  i  Vejen;  han  har  et  saa  godt  Instinkt,  at  han  sikkert 
vil  forstaa,  hvor  han  skal  opholde  sig.  Han  er  den  eneste, 
jeg  kender,  som  passer  her. 

—  Som  jeg  har  sagt  Dig,  her  passer  ingen,  men  hvem 
er  det  forresten  Du  mener? 

—  En  fattig,  meget  fattig  Karl,  kaldet  Vesterø  Nisse. 
Han  tjener  nu  paa  Strand,  og  følger  ofte  Fanny  hertil.  Hans 
Karakter  hører  til  dem,  der  finde  sig  i  alle  Forhold.  Han 
arbejder  ensomt  og  i  Stilhed,  bryder  sig  ikke  om  Selskab, 
og  taler  vist  ikke  uden  at  han  bliver  tiltalt.  Hvis  Du  blot 
vilde  se  ham.  Han  kunde  bo  i  mit  Kammer,  og  Du  be- 
høvede slet  ikke  at  bryde  Dig  om  ham. 

—  Hm,  sagde  Letsler,  jeg  tror,  jeg  har  set  den  Fyr. 
Han  sidder  altid  med  noget  Haandarbejde  i  Baaden  og  synes 
hverken  at  se  eller  høre. 

—  Nej  vist  ej,  udbrød  Georg,  glad  over  endelig  at  have 
brudt  et  om  end  aldrig  saa  lille  Hul  paa  Isen,  det  er  ikke 
hans  Sag  at  se  eller  høre  mere  end  til  Husbehov.  Det  er  en 
god  og  ærlig  Karl,  og  for  en  lille  Løn  bliver  han  her  tro 
som  den  trofasteste  Hund,  men  nu  sagde  jeg  vist  noget  baade 
dumt  og  urigtigt;  han  bliver  ikke  trofast  for  Pengenes  Skyld, 
men  han  bliver  trofast  og  udholdende  for  dem,  som  giver 
ham  Penge  til  at  hjælpe  sin  Moder  og  sine  Søskende  med. 
Hvis  Du  blot  vidste,  Fader,  hvilket  godt  Hjærte  han  har. 
Jeg  forsikrer  Dig  for,  Fader,  at  han  aldrig  vil  forstyrre  Dig, 
naar  han  ser,  hvor  stor  Pris  Du  sætter  paa  Ensomheden. 

—  Du  er  meget  veltalende,  min  kære  Georg,  og  Du  kan 
jo  ogsaa  nok  vide,  at  jeg  vurderer  og  paaskønner  Din  gode 
Tanke.  Men  jeg  kan  ikke  give  Dig  noget  Løfte,  jeg  kan 
ikke   saadan  paa   en  Gang  gøre  Forandring   i   mine  Vaner, 

som  er  blevet  mig  kære.  Imidlertid  skal  jeg  tænke  over 
Sagen. 

Georg  turde  ikke  gaa  videre  denne  Gang,  Hvad  han 
havde  naaet,  overtraf  allerede  hans  Forventninger. 

Da  han  første  Gang  derefter  traf  Fanny,  sagde  han  med 
bevæget  Stemme: 

—  Jeg  tror,  søde  Fanny,  at  hvis  jeg  bad  Dig  om  noget, 
som- Du  holder  meget  af,,  saa  vilde  Du  give  mig  det,  ikke 
sandt?    Synes  Du,  at  jeg  er  for  indbildsk? 

—  Vist  ikke,  min  kære,  gode  Georg,  hvis  jeg  har  noget, 
Du  vil  have,  selv  om  det  var  mit  store,  smukke  Ravhjærte, 
saa  skal  Du  faa  det 

—  Aa,  svarede  Georg  leende,  hvis  der  var  Tale  om  at 
bede  om  et  Hjærte,  saa  kan  Du  vel  nok  begribe  Fanny,  at 
jeg  vilde  forlange  mere,  Du  har  vel  et  andet  Hjærte  end 
Ravhjærtet.  Men  det  var  ellers  min  Mening  at  spørge  Dig, 
om  Du  vilde  afstaa  en,  som  jeg  ved,  at  Du  ikke  gærne  over- 
lader til  nogen  anden. 

—  Jeg  kan  ikke  begribe,  hvad  Du  mener,  sagde  Fanny, 
som  havde  vanskeligt  ved  at  fatte  sig  efter  Georgs  uventede 
Udfald  med  Ravhjærtet. 

—  Jeg  vil  have  Vesterø-Nisse. 

—  Hvad  tænker  Du  paa,  udbrød  hun  med  en  hjærtelig 
Latter.  Jeg  kan  virkelig  ikke  forære  Nisse  bort.  Og  hvad 
skulde  Du  ogsaa  med  ham? 

—  Det  er  ikke  mig,  der  skulde  have  ham,  lille  Fanny. 
Men  nu  skal  Du  høre,  hvad  jeg  har  tænkt  mig  (han  greb 
hendes  Haand  og  trykkede  den  hjærteligt).  Naar  det  bliver 
Vinter  og  Sneen  falder  omkring  Johannesskæret,  saa  vil  jeg 
altid  i  Tankerne  kunne  se  Fader,  og  være  bange  for,  at  han 
maaske  lider  af  samme  Sygdom  nu  som  forrige  Aar,  og  Du 
kan  være  vis  paa,  Fanny,  at  jeg  vilde  aldrig  faa  et  Øjebliks 
Fred,  hvis  jeg  vidste,  han  sad  her  aldeles  ene.  Tror  Du  ikke 
ligesom  jeg,  at  intet  Menneske  bedre  vilde  passe  til  Selskab 
og  Oppasser  for  ham  end  Nisse,  som  kunde  passe  deres  lille 
Husholdning,  og  saa  alligevel  i  sin  Fritid  lappe  Sko  og  Trøjer 
for  hele  Gravene. 

—  Aa,  Georg,  det  er  et  udmærket  Paafund.  Og  skønt 
eg  aldrig  havde  tænkt  mig,  at  Nisse  og  jeg,  som  er  saa  gode 
"enner,  nogensinde  skulle  skilles,  saa  er  jeg  alligevel  hjærtelig 

glad  ved  at  kunne  gøre  Din  Fader  en  rigtig  nyttig  Tjeneste. 

r   vel   vanskeligt  at  faa  ham  til  at  tage  imod 

aaber,  at  det  vil  gaa  lettere  end  vi  tror,  jeg 
Jt  med  ham,  og  skønt  jeg  ikke  fik  noget  ud- 
,  saa  fik  jeg  heller  ikke  noget  bestemt  Afslag, 
ner   Du,    at   Nisse    selv  vilde   sige   om   dette 

;se  gør  alt,  hvad  jeg  ber  ham  om,  og  Fader 
rbejdere,  end  han  behøver.  Vær  rolig  for  det, 
Efteraaret  og  Stormene  kommer,  skal  Nisse 
a  at  faa  sig  et  Hjem  paa  Johannesskæret.  Jeg 
js  om  at  hjælpe  mig  med  at  indrette  det  paa 
lade. 

)u  er  betænksom,  hvor  Du  er  god  og  forstan- 
y.      Naar  Du  taler  saa  alvorligt,   skulde   man 
;  kun  var  fjorten  Aar . . . 
seks  Maaneder  og  tre  Uger,   tilføjede  Fanny 

glemmer  altid  det  vigtigste,  svarede  Georg  i 
Men  Du  kan  stole  paa,  Fanny,  her  blev  hans 
e,  at  selv  om  jeg  en  Gang  imellem  glemmer 
l  glemmer  jeg  aldrig  Dig;  det  lyse,  smukke 
e  gyldne  Lokker  følger  mig  baade  til  Lands 
y  hvis  jeg  kommer  i  en  stor  Fare,  vil  det  be- 
or  Glæde  at  tro,    at  Du  maaske  i  det  Øjeblik 

g. 

sorg,    Du    faar   mig   næsten    til  at  græde,   jeg 
f  Sorg,  naar  Du  rejser   . . . 
af  Glæde,  naar  jeg  kommer  hjem  igen,  sagde 

,a   skal   jeg   nok  leve,   svarede  Fanny  gladere, 
jeg  i  det  mindste,  at  Du  synes  jeg  er  stor. 
ten  som  Georg  afgjorde  denne  Sag  med  Fanny, 

tilbage  fra  en  Rejse  til  Drammen. 

virksomme  Karolus  havde  nu  igen  kun  nogle 
>fre  til  Familjelivets  Glæde,  nu  skulde  han  til 
saa  traf  det  sig  altsaa  saa  heldigt,  at  Georg 
y  fik  den  Glæde  at  gøre  en  Rejse  med  «Fri- 
>kab  med  Karolus. 
tt  fornøjelige  og  interessante  ved  denne  Rejse 

Karolus   som    han    selv    sagde    eksaminerede 

Georg  i  Faget),  talte  de  altid  mange  Aar  eftei 
kom  til  at  tænke  paa  et  eller  andet  lystigt  Or 
derfra,  og  denne  Adspredelse  hjalp  ogsaa  Geoi 
Sorgen  over  Adskillelsen  fra  Fanny  og  Fadere 

Og  nu  sad  Letsler  atter  forladt.  Han  ha 
medens  Sønnen  var  hjemme,  længtes  efter  at 
alene.  Men  da  nu  Georg  var  borte,  nødtes  ha 
for  sig  selv,  at  Kjærlighed  var  en  Nødvendighe 
at  der  laa  uoget  velgørende  i  Visheden  om  al 
ligt  Hjærte  i  sin  Nærhed,  selv  om  Følelserne  a 
udveksledes  i  Ord. 

Men  det  kunde  nu  en  Gang  ikke  være  ånde 
søgte  Verden,   Faderen  trak  sig  bort  fra  den. 
Letsler  sit  Hoved,  og  sukkede  paany,  da  han  1 
i  sin  lykkelige  Sløvhed  kravlende  Skildpadde. 

En  Dag,  da  han  var  mer  end  almindelig  i 
nede  han  det  hemmelige  Skab  og  traadte  ind 
nyttede  Smuglerhule.     Han  stod  foran  den  Pia 
anvist  Georg,    og   borttog  efter   nogen  Betænk 
ligere  omtalte  Sten. 

En  let  Skælven  gennemfor  ham  og  med  Øj 
af  en  forunderlig  Ild,  saa  han  ind  i  Rævnen, 
atter  tilbage,  og  dette  blev  han  ved  med,  inc 
vældet  af  stærkere  Følelser,  hurtigt  rykkede 
til  sig. 

Nu  fik  hans  Ansigt  et  Udtryk,  som  tyde 
Kamp;  han  syntes  at  have  en  Tanke,  som  l 
Umage  for  at  bortjage.  Med  forstilt  Ro  lagde 
tilbage  og  begyndte  at  se  paa  alle  mulige  Gens 
Udholdenhed,  som  om  han  bønfaldt  dem  om  a 
Tanker. 

Men  de  døde  Ting  forstod  ham  ikke. 

Med  en  Slags  triumferende  Haan,  som  om 
noget  videre  at  gøre,  stak  han  Haanden  ind  i  1 

Over  to  Aar  var  hengledet,  siden  han  hav< 
Papirer. 

En  mægtig  Trang  til  at  gense  og  gennemg 
nu  grebet  ham,  endskønt  han  gyste  ved  den  b 
og  dunkelt  følte  en  heftig  Længsel  efter  at  tili 
disse  Erindringer,  som  for  hans  Søn  skulde  afsli 

af  hans  Hemmeligheder,  som  —  endnu  ikke  kendt  af  noget 
Menneske  —  burde  følge  ham  i  Graven. 

Med  en  hurtig  Bevægelse  greb  han  for  anden  Gang 
Pakken  og  bar  den  ind  i  Værelset. 

Efter  at  Letsler  havde  sat  sig  ved  Bordet  og  løst  Pakken 
op,  faldt  først  nogle  gamle  Papirer  ud  derfra.  Disse  skød 
han  straks  til  Side  og  opslog  det  første  Blad  i  det  Hæfte, 
han  selv,  nogen  Tid  efter  Nikolines  Død,  paabegyndte  og 
fuldendte,  og  som  bar  følgende  Overskrift. 

»Bernhard  Letslers  Skriftemaal,  tilegnet  hans  Søn.« 

Paa  disse  Linjer  stirrede  han  længe  og  eftertænksomt. 

—  Hvis,  mumlede  han,  jeg  nu  brændte  alt  dette,  hvem 
kunde  han  saa  fortælle  disse  gamle  Historier  om  Sorg  og 
Vanære,  og  han  kunde,  uden  at  vide  dette,  leve  ligesaa 
lykkeligt,  ja  maaske  endnu  lykkeligere.  Hvis  Georgs  Øjne 
aldrig  kommer  til  at  hvile  paa  disse  Papirer,  vil  heller  ikke 
hans  barnlige  Kærlighed  og  Agtelse  rokkes.  Men  —  han 
sukkede  dybt  —  har  jeg  ikke  lovet  hende  det,  som  saa  gærne 
selv  vilde  løfte  Sløret  fra  den  mørke  Fortid?  Nu  er  det 
blevet  hende  klart.  Aa  Nikoline,  savnede,  tilbedte  Engel, 
Du  var  tor  ren,  for  lidenskabsløs  til  at  forstaa  saa  megen 
Daarskab,  saa  megen  Elendighed. 

Letslers  Pande  sank  ned  imod  Haanden. 

Han  syntes  —  med  et  stærkere  Forsæt  end  han  hidtil 
havde  været  i  Stand  til  at  fatte  —  at  ville  forsøge  paa  at 
vende  Tankerne  derhen,  hvorfra  hun  saa  ned  paa  ham. 

Under  Georgs  sidste  Besøg  i  Hjemmet,  havde  der  vist 
sig  et  Glimt  af  Fred  i  hans  Sjæl,  han  saa  Guds  Finger  i 
Georgs  Sammentræf  med  Kommandørkaptejnen,  han  saa  et 
sikkert  Haab  for  Georgs  Fremtid,  og  hans  Bekymringer  for 
den  forsvarsløse,  i  Verden  udstødte  Søn,  var  ikke  mere  saa 
tærende.  Han  begyndte  at  ane,  at  den,  der  stod  Barm- 
hjærtigheden  saa  nær,  ikke  burde  tvivle  om  Fred.  Hvis  han 
blot  havde  knnnet  dø  med  den  Overbevisning,  at  Georg  vilde 
ære  hans  Minde,  uden  at  nogen  Plet  klæbede  derved.  Men 
dette  var  for  meget  forlangt,  han  skulde  ikke  leve  pletfri  i 
Sønnens  Erindring. 

Og  endnu  var  dette  Sind  altfor  stolt  til  at  føle  sig  til- 
freds med  den  Hengivenhed,  der  udspringer  af  Pligt  og  Med- 
lidenhed. 

—  Men  hvorfor  skulde  han  netop  foragte  mig,  drog  ikke 

Skæbnen  mig  med  sig?  Siden  kom  Følgerne,  dem  beredte 
jeg  mig  selv,  og  for  dem  har  jeg  nu  bødet  med  et  Liv,  for- 
spildt og  usselt,  en  fredløs  Mands  Liv.  Men  hvilke  elendige 
Paaskud  opfinder  jeg  ikke  nu.  Nej,  hvorledes  Georgs  barn- 
lige Følelser  end  dømmer,  hans  Retfærdighedsfølelse  maa 
dog  fordømme. 

Han  samlede  Papirerne  sammen.  Et  Brev  faldt  paa 
Gulvet.  Da  han  tog  det  op,  faldt  hans  Blik  paa  Underskriften 
»Richard  Tank.« 

Letsler  for  hæftigt  sammen,  men  kunde  næppe  faa  Øjnene 
fra  dette  Navn,  som  hans  Læber  sagte  udtalte. 

Richard  Tank,  Richard  Tank,  sagde  han  endnu  en  Gang 
med  lav  smærtelig  Stemme,  er  Du  ikke  hævnet  nok? 


Fjerde  Afsnit. 
En  gammel  Sømand  paa  Landjorden« 

Treogtyvende  Kapitel. 

Efter  Skilsmissen  fra  Karolus  og  »Frisejleren«  var  Georg 
vandret  en  god  Stund  gennem  Mastehuggets  Labyrinter,  da 
han  endelig  stansede  udenfor  et  lille  gulmalet  Hus,  der  var 
prydet  med  en  kasseret  Gallionsfigur  af  Krigsguden  Mars. 

—  Her,  sagde  Georg  til  Drageren,  som  fulgte  ham  med 
Vadsækken,  her  maa  det  være. 

Han  traadte  ind  i  Forstuen.  Og  hvis  man  fra  det  ydre 
kan  slutte  sig  til  indre,  kunde  Georg  trygt  have  svoret  paa, 
at  Madam  Stormbom  var  en  Kone  med  den  strængeste  Or- 
denssans. 

Afset  fra  selve  Gulvets  mærkelige  Properhed,  var  Sandet 
i  Forstuen  saa  jævnt,  som  om  man  var  gaaet  over  det  med 
en  Valse,  og  Grankvistene  var  langs  med  Væggene  arrangeret 
i  Figurer,    om   hvilke   man   vel  ikke  kunde  sige  efter  hvilke 

Originaler  de  var  kopieret,  men  som  dog  udmærkede  sig  ved 
de  sirligste  og  pynteligste  Former.*) 

Georg  bankede  sagte  paa  den  nærmeste  af  de  tre  Døre 
i  Forstuen,  og  med  sand  Fornøjelse  hørte  han  straks  efter  sin 
gamle  Foresatte  raabe  med  kraftig  Stemme  »Kom  ind«. 

Nu  gik  Georg  dristig  ind,  og  det  første  Syn,  der  mødte 
hans  Øjne,  var  den  gamle  Stormbom,  siddende  midt  i  et  lille 
Kammer,  med  en  stor  Bunke  Sejl  foran  sig.  Han  var  be- 
skæftiget med  at  sy  Sejl,  men  for  Øjeblikket  kradsede  han, 
saa  godt  han  kunde,  sin  Pibe  ud  med  et  Mærlespiger. 

—  Naa,  velkommen,  min  Dreng,  hjærtelig  velkommen. 
Jeg  har  allerede  ventet  Dig  i  flere  Dage,  og  jeg  har  noget, 
som  ogsaa  venter  paa  Dig,  Din  Krabat. 

—  Hvad  da,  kæreste  Farbror?  Hvis  Du  havde  sagt  nogen, 
vilde  ]eg  have  troet,  at  Fru  Stormbom  muligvis  glædede  sig 
til  min  Ankomst. 

—  Det  kan  Du  stole  paa,  hun  gør.  Men  det  var  ikke 
hende,  jeg  mente.  Naa  Du  kan  rigtignok  give  et  Haandtryk, 
kan  jeg  mærke,  saa  godt  som  en  gammel  Sømand.  Jeg  sa'e 
til  min  Kælling  (og  Du  skal  se,  at  det  er  en  udmærket 
Kælling),  Mo'r  sagde  jeg,  takket  være  min  Rektifikator,  har 
Jeg  gj°rt  den  Dreng  til  en  dygtig,  vordende  Sømand,  som 
jeg  nok  vil  faa  Fornøjelse  af.  Du  maa  love  mig  at  behandle 
ham  som  Din  egen  Søn. 

—  Hvad  svarede  hun  paa  det?  spurgte  Georg,  nysgærrig 
efter  at  faa  lidt  at  vide  om  sin  tilkommende  Plejemoders 
Sindsstemning. 

—  Svarede?  Ja,  hun  svarede  akkurat  som  en  Kvinde 
med  hendes  Forstand  burde  svare.  Men  hvor  har  Du  Dine 
Sager,  min  Dreng?  Den  gamle  er  gaaet  ud  for  at  købe  lidt 
færsk  Kød  til  Middagen.   —  Jeg  skal  vise  Dig  Værelset. 

Ligeoverfor  Flagskipper  Stormboms  eget  Arbejdsværelse 
laa  et  lignende  lille  hyggeligt  Værelse,  hvor  alt  var  indrettet 
paa  det  netteste  og  pynteligste  for  den  ny  Gæst.  Hvert 
Møbel  syntes  nøje  afpasset  efter  Værelsets  Størrelse,  og  efter 
dens  Fornødenheder,  der  skulde  bebo  det.  Man  kunde  ikke 
begribe,  hvor  saa  mange  Sager  kunde  faa  Plads,  men  ved 
Klogskab,  Smag  og  en  lille  Afsavning  hist  og  her  paa  de 
fremstaaende  Kanter,  var  alt  kommet  paa  Plads,    og  det  saa 

*)  I  Sverige  brager  man  i  simplere  Huse  at  bestrø  Gulvet    metl    kort    af- 
klippede Grankviste  eller  Enbærris.  O.  A. 

nu  ud,  som  om  det  var  vokset  op  i  Værelset.  Det  hele  Ud- 
seende indvirkede  straks  paa  Georg  ved  sin  Hyggelighed, 
han  mærkede  med  Henrykkelse,  at  her  vilde  han  blive 
lykkelig. 

Efterat  Drageren  havde  kastet  sin  Byrde  paa  Gulvet  og 
faaet  Betaling,  og  Georg  selv  havde  begyndt  at  vende  op  og  ned 
paa  de  indflyttede  Sager,  sagde  Stormbom  med  en  Stemme, 
som  røbede  en  slet  skjult  Uro.  Hør,  min  Dreng,  dette  er  jo 
et  stort  Værelse  for  en  Sømand,  som  altid  er  vant  til  at  stuve 
sig  ind  i  det  mindst  mulige  Rum. 

—  Ja,  bevares  Farbror,  dette  Værelse  er  jo  ligesaa  stort 
som  Chefens  eget  Soveværelse. 

—  Netop  derfor  vil  jeg  bede  Dig  om  ikke  at  ødsle  med 
Pladsen,  for  ser  Du,  ved  en  saadan  Uvane  kunde  Du  let 
vænne  Dig  fra  Ordenen  om  Bord,  stuv  den  løse  Bagage 
smukt  sammen,  min  Dreng,  saa  hurtigt  Du  kan,  og  tør  Dig 
altid  godt  af  paa  Skrabejærnet  udenfor  Forstuedøren,  saa 
trækker  Du  ikke  nogen  unødvendig  Ballast  med  Dig  ind, 
forstaar  Du. 

Georg  saa  alligevel  slet  ikke  ud,  som  om  han  forstod 
det  Det  var  en  ny  Slags  Prædikener,  som  den  gamle  aldrig 
havde  holdt  om  Bord. 

—  Mo'r,  vedblev  Stormbom  med  et  fortroligt  Nik,  gør 
Forstuen  ren  hver  Onsdag  og  Lørdag,  for  den  gamle  synes 
ligesom  jeg  godt  om  Properhed.  Hvis  vi  havde  Raad  til  at 
holde  Pige  (men,  som  jeg  sagde  Dig  før,  for  Folk  af  min 
Slags  er  Kongens  Brød  sejgt  at  slide,  og  giver  ikke  meget  i 
Overskud),  saa  skulde  Forstuen  gærne  blive  gjort  ren  hver 
Dag,  men  — 

—  Kæreste  Farbror,  udbrød  Georg,  som  nu  begyndte  at 
forstaa,  hvorfra  Vinden  blæste,  jeg  vilde  have  været  uværdig 
til  at  slide  Rektifikatoren,  hvis  jeg  ikke  herefter  skraber  mine 
Støvlesaaler  saa  blanke  som  Spejlglas,  inden  jeg  træder  ind 
i  Forstuen.  Naar  jeg  kender  Husets  Orden,  saa  vær  sikker 
paa,  at  jeg  ikke  skal  tilsidesætte  den. 

—  Godt,  godt,  min  Dreng.  Se  her  har  Du  et  Lukaf, 
som  min  gamle  kalder  Garderoben.  Der  har  hun  hængt  et 
Lagen  ind  til  Dine  Klæder.  Sæt  nu  Vadsækken  og  det  andet 
Stads  ind  paa  Gulvet  —  senere,  henad  Efteraaret,  naar 
Brændebeholdningen  for.  hele  Ugen  lægges  herind  hver  Lør- 
dag, kommer  Du  til  at  hænge  Tøjet  op  paa  den  anden  Væg. 

Digitized  by  VjOOQ  IC 


220 

Efter  disse  faderlige  Raad  forlod  den  gamle  sin  unge 
Gæst,  og  Georg  var  nu  alene. 

I  den  omtalte  Garderobe  —  en  lille  Trekant  under  Lofts- 
trappen —  kunde  næppe  en  Person  vende  sig,  og  alligevel 
skulde  her  huses,  ikke  alene  alt  Georgs  Tøj,  men  ogsaa 
Brændet.  Georg  tænkte:  har  jeg  ikke  før  haft  Ordenssans, 
kommer  jeg  nu  til  at  lægge  mig  efter  den,  saa  meget  kan  jeg 
da  indse. 

Imedens  han  gjorde  denne  Bemærkning,  kom  han  til- 
fældig til  at  se  gennem  en  Rævne  i  Aflukket  ud  i  Forstuen, 
og  der  saa  han  noget,  som  i  allerhøjeste  Grad  forbavsede 
ham. 

Den  gamle  Stormbom  havde,  da  han  forlod  Georg,  sagt, 
at  han  vilde  gaa  ud  og  se  efter,  om  han  kunde  øjne  sin 
Kone.  Men  i  Stedet  for  at  staa  i  Forstuedøren  og  kigge  ud 
paa  Gaden,  laa  den  gamle  paa  Knæ  paa  Gulvet,  og  skrabede 
Sandet  tilrette,  hvorefter  han  med  Mærlespigeret  forsøgte  at 
ordne  Granrisene  til  de  Fagoner,  de  før  havde. 

Aha,  tænkte  Georg,  som  nu  først  var  rigtig  med,  den 
gamle,  som  om  Bord  var  alle  Baadsmænds  og  Skibsdrenges 
Skræk,  ryster  selv  herhjemme  for  Konens  TøfFelregimente, 
det  havde  jeg  dog  aldrig  troet.  Men  det  er  godt,  jeg  ved, 
hvad  jeg  har  at  rette  mig  efter. 

—  Mutter  er  bleven  opholdt,  sagde  Stormbom,  da  han 
kom  ind  igen,  men  kom  ind  til  mig,  min  Dreng,  saa  skal  vi 
tage  os  et  Velkomstbæger,  lille  Ole  lever  endnu. 

Nøglen  toges  nu  ned  fra  Sømmet  paa  Døren  i  den 
gamles  Værelse,  hvor  Sømandskisten  med  den  oljemalede 
Presenning  havde  Plads,  og  efterat  Laaget  var  blevet  befriet 
fra  en  Bunke  Reb,  aabnedes  Kisten  og  Bambusole  kom  frem 
for  Dagens  Lys. 

Efterat  den  gamle  havde  fyldt  sin  anden  Kæledægge, 
Flasken  med  det  vedhængende  Pølsehorn,  drak  han  Georg 
til,  og  bød  ham  dertil  Kognakken,  hvortil  servedes  nogle 
tørrede  Figner,  som  var  opbevaret  i  Læddiken. 

—  Lad  gaa  for  i  Dag,  Farbror.  Ellers  vil  jeg  ikke 
nyde  saadant  noget  paa  Landjorden.  Jeg  kan  nok  drikke  et 
Glas,  naar  det  endelig  skal  være,  men  det  smager  mig  ikke, 
og  derfor  vil  jeg  kun  for  denne  ene  Gangs  Skyld  drikke 
Farbrors  Skaal  og  hjærtelig  takke  Dig  fordi  Du  har  mod- 
taget mig  i  Dit  Hus. 

Som  Du  vil,  min  Dreng.  Man  skal  aldrig  tvinge  nogen 
til,  hvad  de  tidsnok  kan  lære,  det  vil  Mutter  forresten  synes 
godt  om.  Hun  synes  om  al  Slags  Maadehold  og  Orden.  — 
Du  maa  nu  endelig  ikke  tro,  at  jeg  Staar  under  Tøflen,  en 
rask  Karl  staar  aldrig  under  Fruentimmerkommando ;  selv  om 
man  for  Husfredens  Skyld  lader  dem  faa  deres  Vilje  en 
Gang  imellem,  saa  skal  de  dog  ikke  ha'e  Lov  til  at  raade 
altid. 

—  Men  hvorfor  skal  de  ikke  ogsaa  have  Lov  til  at 
raade?  spurgte  Georg,  som  kunde  indse,  at  i  dette  Punkt 
vilde  Modsigelse  være  kærkomnere  end  Medhold.  Jeg  bilder 
mig  ind,  at  en  rigtig  Mand,  saadan  en  som  Farbror  Storm- 
bom, er  alt  for  klog  til  ikke  at  gøre  alt  for  Husfredens 
Skyld.  En  saadan  Mand  behøver  ikke  at  bære  sin  Myndig- 
hed til  Skue  for  at  vise,  at  han  er  Mand  i  sit  Hus.  De 
stakkels  Fruentimmer  faar  jo  aldrig  Lov  til  at  føre  Komman- 
doen paa  anden  Maade,  saa  det  vilde  jo  være  Synd  om  de 
ikke  fik  Lov  til  at  have  Magten  i  det  Hus,  for  hvilket  de 
stræber  og  arbejder. 

—  Hør,  min  Dreng,  Du  er  klogere,  end  jeg  troede,  ud- 
brød Flagskipperen,  synlig  lettet  fra  den  Byrde,  som  tyngede 
paa  hans  Hjærte.  Det  er  akkurat  som  Du  siger,  hjemme  i 
Huset  styrer  en  klog  Mand  sin  Kurs  efter  Kællingens  Kom- 
pas (Notabene,  naar  hun  har  saa  god  Forstand  som  min)  og 
Fanden  skal  tage  mig,  om  han  taber  derved. 

—  Se  en  Gang,  sagde  Georg,  for  at  tale  om  noget  andet, 
der  har  Farbror  lavet  to  ny  Brødre  til  den  prægtige  Rekti- 
fikator,  som  jeg  fik  til  Erindring. 

—  Ta,  det  er  bestilt  Arbejde,  jeg  laver  ogsaa  saadan 
nogen  til  Skærgaardsflaaden,  naar  jeg  er  hjemme.  Tys,  der 
har  vi  minsæl  den  gamle. 

Døren  aabnedes,  og  paa  Dørtærskelen  viste  Flagskippe- 
rens egen,  vel  tiltaklede  Skude  sig.  Hun  var  ikke  af  det 
smækreste  Omfang,  men  hun  havde  et  ualmindeligt  til- 
trækkende og  behageligt  Udseende. 

—  Fatter,  bær  Kurven  ind  i  Køkkenet,  sagde  Madam 
Stormbom,  og  løste  Tørklædet,  der  var  hængt  over  den 
mørktfarvede,  med  grønne  Blomster  broderede  Hue,  en  Hoved- 
pynt, der  paa  en  fordelagtig  Maade  fremhævede  det  endnu 
fine  og  runde  Ansigt  med  den  indtagende  og  ærefrygtind- 
gydende Mine. 

—  Velkommen,  unge  Herre,  sagde  hun  til  Georg,  som 
den  gamle  præsenterede.  Held  og  Lykke.  Han  ser  god  og 
venlig  ud.  Vær  ordentlig,  renlig,  gudfrygtig  og  arbejdsom, 
saa  bliver  vi  nok  gode  Venner,  jeg  synes  godt  om  unge 
Mennesker. 

Georg  greb  Madamens  Haand  og  vilde  kysse  den,  men 
hun  tillod  det  ikke.  Hun  sagde  med  sin  ejndommeli^e 
Værdighed : 

—  Lad  nu  det  være  godt,  saadanne  Dikkedarer  er  for 
fornemme  for  mig.  Men  hvorledes  synes  De  om  Deres 
Værelse,  min  unge  Ven? 

—  Jeg  har  aldrig  set  noget  saa  net  og  bekvemt.  Kan 
jeg  ikke  trives  her,  saa  fortjener  jeg  ikke  at  have  et  Hjem. 
Men  jeg  kan  allerede  mærke  paa  mig  selv,  at  jeg  vil  komme 
til  at  befinde  mig  udmærket  her. 

—  Saaledes  skal  det  være,  sagde  den  gamle  Kone  leende. 
Hun  var  øjnsynligt  allerede  indtaget  til  Georgs  Fordel.  Er 
Sagerne  sat  ind  f 

—  Ja,  bevares,  de  fik  udmærket  Plads  i  Garderoben. 

—  Ja,  ja,  den  kommer  altid  til  Nytte.  Men  mor  Dem 
nu  saa  godt  De  kan,  medens  jeg  gør  i  Orden  til  vor  lille 
Middag.  Hun  forsvandt  nu  ud  i  Køkkenet,  idet  hun  nikkede 
venligt  til  Georg. 

Medens  Georg  ventede  paa  den  lovede  Middagsmad,  foretog 
han  en  lille  Spaseretur  omkring  i  Mastehugget,  spekulerende 
paa,  hvornaar  Kommandørkaptejnen  vilde  opfylde  sit  Løfte. 
Pludselig  huskede  han  paa,  at  Stormbom  havde  sagt  til  ham, 
han  havde  noget  til  ham.  Maaske,  tænkte  han,  er  det  et  Brev 
fra  Kommandørkaptejnen,  og  mod  sin  Vilje  kom  han  atter  til 
at  tænke  paa  det  hemmelighedsfulde  Baand  mellem  hans 
Fader  og  hans  forrige  Chef.  Det  var  saa  smigrende  for  Georgs 
Stolthed  at  tro,  at  han  ikke  helt  og  holdent  havde  Medliden- 
hed og  Velvilje  at  takke  for  den  Hjælp,  Kommandørkaptejnen 
ydede  ham;  uvilkaarlig  indflettede  der  sig  i  hans  Tanker  noget 
om  Pligt  —  han  vidste  ikke  selv  hvorfor.  Men  han  foresatte 
sig  ogsaa  strængt  at  bevogte  hvert  Ord  og  hver  Tanke,  der 
kunde  bestyrke  en  saa  farlig  Overbevisning,  fordi  det  let  kunde 
faa  Udseende  af  den  dybeste  Utaknemmelighed. 

Da  han  kom  tilbage  til  den  gamle  Stormboms  lille  Hus, 
modtog  Værten  ham  ude  i  Forstuedøren,  hvorefter  de  fulgtes 
ad  ind  i  Familjens  fælles  Stue,  det  pæneste  Værelse  i  Huset, 

og  som  var  baade  Sovekammer,  Sal,  Spisestue  og  M 
eget  Værelse. 

Det  var  et  stort  Værelse  med  Vinduer  paa  begg 
forsynede  med  grønne  Rullegardiner.     Væggene  have 
Vandfarve,  og  Møblerne  vare  saa  pyntelige,  nette  og 
mæssige,   at    det   saa   ud    som    om    de   var   blevet 
Værelset. 

Paa  den  snehvide  Borddug  lyste  et  skinnende  Tii 
en  Faarebov,  der  duftede  af  Dild.     Ligeoverfor  stod 
blomstret  Porcellænsskaal   med   nypillede   Kartofler, 
paa  Bordet  Tinskaalen    med  Suppen.     Paa   et    af  K 
stod  Brændevinsflasken,  Brødbakken  og  en  Asiet  me 

Da  Stormbom  tog  Appetitsnapsen,  lagde  Madar 
Glæde  Mærke  til  at  Georg,  som  det  sømmer  sig  for 
ungt  Menneske,  godt  kunde  undvære  Snapsen. 

—  Gud  ske  Lov  for  vor  Herres  Gaver,  sagde  St 
idet  han  fornøjet  nikkede  til  sin  Ægtehalvdel. 

—  Man  kan  se,  Mo'er,  at  Du  endnu  har  fuldt  op 
Maanedspenge. 

—  Aa,  Fatter,  har  jeg  ikke  mange  Gange  før  fa 
Maanedspenge,   og  har  Du   ikke  spist  Dig  mæt,  selv 
de    har   laaet   Ende,    spurgte    den    gamle   med    et 
Øjekast. 

—  Ganske  vist,  Mutter,  men  ikke  i  Kød,  undte 
Søndagen.  Men  Du  er  dog  en  saa  god  Husmoder 
tænksom  Kone,  at  Du  kan  faa  Skillingerne  til  at  slaa 
tror  jeg,  efter  at  den  sidste  for  længe  siden  er  forsvi 

Nu  smilede  Fru  Stormbom  paa  en  Maade,  som  vi: 
heldigt  Manden  havde  valgt  sit  Svar. 

Middagen  fortæredes  under  fornøjet  Passiar. 

Men  da  de  rejste  sig  fra  Bordet,  sagde  Flags! 
—  Kom  nu  ind  i  mit  Værelse,  Georg,  saa  skal  Du  f 
at  more  Dig  med,  saa  længe  til  Mo'er  sender  Bud 
til  Kaffen. 

—  Hvad  i  al  Verden  er  det?  udbrød  Georg,  et  I 
tre    Segl    og  Kommandørkaptejnens  Vaaben.      Min 
Farbro'r  Stormbom,  nu  gør  Chefen  Alvor   af  sine  L 
Lad  os  saa  se,  hvad  det  indeholder. 

Georg  aabnede  det,  og  tohundrede  Rigsdaler  fa 

I  Brevet  stod: 

Min  unge  Ven. 
Her  har  Du  til  en  Begyndelse  noget  at  hjælpe  Dig 
med.  Læs,  arbejd  og  skriv  til  mig  naar  Du  er  færdig.  Jeg 
har  ikke  andet  at  tilføje  end  at  bede  Dig  huske  paa  og  ofte 
i  Din  Erindring  genkalde  Dig  deRaad  og  Formaninger,  jeg 
gav  Dig  ved  Afskeden.  Gud  være  med  Dig.  Jegskal  altid 
vaage  over  Dig  som  en  Fader.  Hils  den  gamle  Hæders- 
mand Stormbom  og  betal  ham  ordentlig  for  Kost  og  Logis. 

Arnold  von  U. 

—  For  Pokker,  Dreng,  hvor  Lykken  har  sparket  Dig 
fremad,  udbrød  Stormbom,  vejende  Pengene  mellem  Hænderne. 
Jeg  har  aldrig  hørt  noget  lignende.  Naa  ja,  Du  frelste  jo 
ogsaa  Arvingens  Liv. 

—  Men  hvad  skal  jeg  med  saa  mange  Penge?  En  Udvej 
har  jeg  dog,  nu  vil  vi  gøre  Akkord,  Farbror,  saa  at  jeg 
ikke  behøver  at  skamme  mig  for  det  gode,  jeg  nyder. 

—  Hvad  siger  Du,  Dreng,  skamme  Dig;  selv  om  Du 
kom  til  Flagskipper  Stormboms  Hus  uden  en  Øre  i  Lommen, 
behøvede  Du  alligevel  ikke  at  skamme  Dig,  for  jeg  tror  Du 
ved,  at  han  vilde  dele  sin  sidste  Bid  med  Dig.  Men  bedst 
er  jo  bedst.  Naar  Du  kan  betale,  som  Du  nu  kan,  og  det 
er  Kommandørkaptejnens  Vilje,  aaa  maa  det  ogsaa  ske,  dog 
til  Maade.  Mutter  ved  nok  paa  en  Prik,  hvad  Udgifter  hun 
har,  og  det  er  med  hende,  Du  skal  afgøre  den  Historie. 
Derimod  siger  jeg  Dig  som  gammel  erfaren  Ven,  tro  ikke, 
at  fordi  Vorherre  finder  for  godt  at  sende  Dig  en  Solskins- 
dag, at  han  derfor  for  bestandig  har  forvist  Taage  og  Skyer 
fra  Din  Vej.  Pas  derfor  paa,  har  Du  Penge  nok  til,  at  Du 
kan  sejle  for  fulde  Sejl  i  Dag,  saa  hold  godt  Hus  med  dem, 
saa  at  Du  ikke  i  Morgen  kommer  drivende  uden  Ballast;  Du 
skal  aldrig  være  gnien  eller  smaalig,  men  Du  skal  heller 
ikke  være  ødsel,  eller  kaste  Pengene  bort  i  Ubetænksomhed. 
Jeg  ved  nok  af  egen  Erfaring,  hvorledes  en  ung  Sømand 
plejer  at  vurdere  Penge,  men  Du  skal  indrette  Dig  med  For- 
stand. 

—  Kan  jeg  andet,  naar  Farbror  er  saa  god  at  tage  sig 
af  mig?  Men  forresten  er  jeg  ikke  saa  uerfaren,  jeg  hytter 
mig  nok,  og  saa  mange  Penge  er  forresten  heller  ikke  saa 
let  bortødslet. 

—  Aa,  Din  Hanekylling,  Du  hytter  Dig  ik 
en  anden  har  gjort.  Hav  ikke  for  stor  Selvt 
støder  Du  snart  paa  Grund. 

—  Men    hvis    man    ikke    har    nogen  Tillid 
hvorledes   skal   man   saa   komme   frem  her  i  Ve 
sige  mig  det? 

—  Man  skal  stole  paa  vor  Herre  og  kloge 
Tror  Du  ikke,  at  ogsaa  jeg  har  været  ung,  og 
troede,  at  naar  jeg  fik  noget  i  Tegnebogen,  saa  ^ 
uudtømmelig.  Naa,  hvorledes  tror  Du  saa  det  g 
ser  Du,  min  Gut,  inden  kort  Tid  var  den  lige 
som  Sandørknerne  i  Afrika. 

—  Saa  var  Du  en  Ødeland. 

—  Nej,    det    var   jeg    ikke,    men   jeg   var 
kommer  netop  nu  i  Tanker  om  et  af  de  Ævent] 
stændig  ruinerede  mig,  da  mine  Udsigter  var  all 
strende.     Der   var   forresten   ikke   det   mindste  i 
ved  det,  saadanne  Historier  hænder  hver  Dag  o< 

—  Fortæl  mig  det  Æventyr,  Farbror. 

—  Ja,  det  er  snart  fortalt,  sagde  den  gaml 
stoppede  og  tændte  Piben. 

—  Jeg  rejste  som  Jungmand  med  en  engels 
og  havde  været  ude  i  næsten  to  Aar,  da  vi  iger 
i  engelsk  Havn.       Da   jeg    i    al   den  Tid  ikke 
noget  af  min  Hyre,    blev   jeg  ved  Besætningens 
Ejer  af  fyrretyve  Pund  Sterling,    en  Kapital,   so 
det  var  umuligt  nogensinde  at  faa  Ende  paa,    si 
nægtede  mig  nogetsomhelst,    som   jeg  syntes  je$ 
saaledes  gik  jeg  f.  Eks.  op  til  en  Skræder   og 
ny  Klædninger.     Men  hvad  forslog  vel  det?    ]e\ 
Fempundsnote  og  syntes,  at  jeg  havde  lige  saa 
som  før.     Jeg  gik  paa  Værtshus  og  indbød  Kan 
Mad,  Porter  og  alt  hvad  de  vilde  have.      Men 
vel  det.    Naar  jeg  bød  en  Gang,  saa  bød  de  ti 
for   de   var   ligesaa   rige    paa  Penge    og  lige  sa 
Forstand  som  jeg.      Jeg  var  desuden  en  muntei 
de    nødigt   vilde  af  med,    og  om  jeg  selv  skal 
fandtes  der  ikke  en  raskere  Sømand    og   flinkei 
paa  Trangrosserernes  Skibe. 

—  Jeg  ved,  at  det  ikke  er  Praleri,  Farbror 

—  Godt.     En  Aften  sad  jeg  og  et  Par  ane 

sammen  ved  Porterflaskerne  og  talte  om  vores  overstaaede 
Strabadser  under  Krigen  med  Hvalfiskene,  da  vi  pludselig 
hørte  en  stærk  Støj  i  Forstuen.  Nysgærrig,  som  jeg  var, 
løb  jeg  ud  og  kom  netop  tidsnok  til  at  se  Værten  ivrig  be- 
skæftiget med  at  bugsere  en  ung  Kvinde  ud  gennem  Forstue- 
døren. Som  Bugsertov  benyttede  han  hendes  prægtige  Haar- 
flætning,  som  dog  forekom  mig  at  være  alt  for  god  til  det 
Brug.  Jeg  var,  som  sagt,  et  ungt  Brushoved,  som  havde  set 
meget  af  Søen,  men  grumme  lidt  af  Livet.  Jeg  syntes,  at 
Værten  handlede  som  en  Skurk,  slog  ham  derfor  i  Gulvet 
og  hjalp  Pigen  op.  Hun  takkede  mig  med  en  Stemme,  der 
var  ligesaa  mild  som  en  laber  Kuling  fra  Sydøst. 

Jeg  har  mange  Gange  baade  let  og  ærgret  mig  over,  at 
jeg  var  saa  dum  at  tro  paa  den  Historie,  hun  diskede  op  for 
mig.  Du  kan  vel  nok  forstaa,  at  hun  var  uskyldig  som 
Blomsten  paa  Marken,  og  ulykkelig,  hjælpeløs,  værgeløs  og 
Gud  ved  hvad.  Enden  paa  Historien  var,  at  jeg  fik  Lov  til 
at  følge  hende  hjem,  og  jeg  syntes  ikke  at  kunne  betrygge 
den  stakkels  Skabnings  Fremtid  med  mindre  end  næsten 
Halvdelen  af  mine  Hvalfiskepenge  —  havde  jeg  ikke  selv  set 
Følgerne  af  hendes  første  Tiggerforsøg,  som  hun  kaldte  det. 

Du  kan  tro  mig,  at  jeg  gik  hjem  i  den  Grad  lykkelig 
ved  Tanken  om,  at  jeg  havde  gjort  en  Gud  velbehagelig 
Gærning,  at  jeg  næppe  mindes  nogensinde  at  have  haft  saa 
dejlige  Følelser.  Jeg  havde  sikkert  frelst  en  uskyldig  Skab- 
ning fra  Forbrydelse  og  Elendighed,  hun  vilde  velsigne  mig 
og  bede  for  mig. 

Den  næste  Morgen,  da  jeg  vaagnede,  forbavsedes  jeg  vel 
over  den  store  Læk  i  Tegnebogen,  men  jeg  trøstede  mig 
snart  med  Haabet  om,  at  Vorherre  nok  vilde  fylde  den 
igen  for  den  gode  Gærnings  Skyld.  Men  »hast  Du  mir  ge- 
sehen«, den  Trøst  var  snart  forbi. 

Henad  Formiddagen  gik  jeg  til  det  samme  Værtshus, 
hvor  jeg  havde  været  Aftenen  i  Forvejen  og  hvor  vi  plejede 
at  have  vort  Standkvarter.  Jeg  hørte  mit  Navn  nævne  inde 
i  Stuen  ved  Siden  af,  Opvarteren  stod  derinde  og  talte  med 
en  anden  Person.  Du  kan  da  nok  begribe,  at  jeg  lyttede, 
og  hvad  tror  Du  saa  jeg  hørte?  De  gjorde  sig  lystige,  Du, 
paa  min  Bekostning.  Den  Laban,  Knægten  talte  med,  var, 
efter  hvad  jeg  senere  kunde  forstaa,  simpelthen  Pigens  intime 
»Vene,  han  fortalte  nu  hele  Historien,    om  hvorledes  jeg  var 

blevet  narret,  og  tilføjede,    at  det  bedste  af  det 
han  nu  soldede  for  mine  Penge. 

—  Naa,    jeg    kan    tænke    at    Farbror     »s< 

dygtigt- 

—  Du  tænker  rigtigt  min  Dreng.  Jeg  I 
mistede  hver  tre  Tænder  og  et  Dusin  Haartjavs« 
var  sket.  Pengene  var  borte,  og  jeg  saa  aldrig 
af  dem.  Jeg  havde  imidlertid  faaet  en  god  B< 
det  var  ikke  nok  med  den  Straf,  jeg  fik  en  til 
det  lige  med  det  samme. 

—  Naa,  hvad  var  det  for  en? 

—  Jo,  Værten  som  nok  forstod,  hvad  de 
kløgtig  Karl,  han  havde  for  sig,  skræmte  mig  n 
Fængsel,  hvis  jeg  ikke  vilde  afgøre  Sagen  med  ', 
lighed,  fordi  jeg  havde  overfaldet  ham  med  H 
hans  eget  Hus.  Han  forlangte  ikke  for  lidt,  kai 
paa  den  Maade  gik  omtrent  den  anden  halve 
fiskepengene,  saa  jeg  næppe  nok  havde  Rejsepei 
alt  det  for  en  Sinke  af  den  Slags,  som  vt  desv« 
af  her  i  Mastehugget.  Men  fra  den  Tid  kunde 
min  Skyld  have  faaet  Lov  til,  om  det  skulde  vj 
sere  alle  Fruentimmer  overbord,  saa  led  var  je 
dem,  men  saa  lærte  jeg  tilsidst  Rebekka  at  kenc 
var  et  Fruentimmer  af  en  ganske  anden  Surdejg 

Næppe  havde  den  gamle  udtalt  sine  sidste  ( 
takket  for  den  lærerige  Historie,  før  Uh  ret  paa 
tre,  og  straks  efter  begyndte  det  at  ringe  fra  en 
under  Loftet,  hvorfra  Strængen  gik  ned  i  Daglu 

—  Hvad  skal  det  betyde,  spurgte  Georg. 

—  Det  er  Signal  til  Skafning;  det  er  Mutte 
Den  gamle  holder  Orden  i  alt,  hun  er  en  mage! 

Ved  det  perlefarvede  Bords  opslaaede  Klap 
Rebekka  Stormbom  med  den  blanke  Kaffekedel 
strede  Kopper  foran  sig. 

Hun  smilede  venligt  til  den  unge  Gæst,  son 
kommende  aldrig  havde  set  en  tækkeligere  gammi 
opstrøget  Haar  og  Bindehue.  Men  til  Trods  for  < 
Mildhed,  der  hvilede  over  hendes  Træk,  saas  d 
ligt,  at  Madam  Rebekka  var  en  stræng  Kone  me 
Vilje,    og   der   var   noget   hos   hende,   som  ud< 

tydede  paa,  at  den,  der  vilde  erhværve  hendes  Yndest,  maatte 
tage  sig  i  Agt  for  ikke  at  mishage  hende. 

—  Mutter,  sagde  Flagskipperen,  medens  hans  Kone 
skænkede  Kaffen,  Georg  har  faaet  mange  Penge  fra  Chefen, 
som  vedbliver  at  drage  Omsorg  for  ham.  Nu  vil  Knægten 
gøre  Akkord  med  Dig,  og  Du  forstaar  ogsaa  bedst  at  be- 
regne det  saaledes,  at  begge  Parter  kan  være  tjent  med  det. 

—  Jeg  skal  tænke  over  det,  og  siden  sige  den  unge 
Herre  min  Mening.  Men  er  det  mange  Penge,  saa  bliver  det 
vel  bedst,  at  jeg  tager  dem  under  Forvaltning  ligesom  Dine, 
Fatter.  Hr.  Letsler  kan  jo  faa  lidt  efterhaanden  som  han 
behøver  dem,  det  er  altid  godt  at  lære  Sparsommelighed  fra 
Begyndelsen. 

Endskønt  Georg  var  fuldkommen  overbevist  om,  at  han 
selv  kunde  forvalte  sine  Penge,  indsaa  han  alligevel,  at  Madam 
Stormboms  Forslag  dikteredes  af  den  hjærteligste  Velvilje, 
hvorfor  han  ogsaa  erklærede  at  være  tilfreds  med  det.  Efterat 
han  og  Stormbom  nu  havde  beregnet  en  Sum  til  Begyndelsen 
af  det  paatænkte  Navigationskursus ,  blev  det  afgjort,  at 
Hovedsummen  skulde  blive  staaende  hos  Mutter. 

Medens  disse  Forhandlinger  var  i  Gang,  optog  Madam 
Rebekka  fra  en  lille  Pose,  som  hun  havde  hængende  paa 
Stolearmen,  en  stor  Haandfuld  smaa  ituklippede  Silkelapper, 
som  hun  fordelte  i  to  lige  store  Bunker,  skød  den  ene  hen 
til  sin  Mand,  den  anden  til  sin  Logerende,  uden  videre  at 
forklare,  hvad  der  var  Meningen  med  dem. 

For  sin  egen  Part  begyndte  hun  sin  Virksomhed  med, 
fra  Hylden  under  Bordet,  at  trække  en  Pose  til  sig,  der  var 
meget  større  end  den  førstnævnte.  Af  de  deri  værende  uldne 
og  linnede  Klude  klippede  hun  Strimler,  som  hun  syede 
sammen  og  derpaa  vandt  op. 

Ved  Fordelingen  af  Lapperne  fik  Flagskipperens  Ansigt 
et  mærkværdigt  Anstrøg  af  surt  og  sødt. 

Georgs  Forstand  stod  derimod  aldeles  stille. 

—  Naa,  Fatter,  sagde  Madam  Rebekka  og  nikkede  med 
en  ubeskrivelig  indbydende  Mine. 

Stormbom  lod  Pibespidsen  hvile  mellem  Tænderne  og 
begyndte  taalmodigt  at  optrævle  Lapperne. 

—  Skal  det  være  paa  den  Maade,  spurgte  Georg,  og 
gjorde  sig  Umage  for  at  følge  sin  gamle  Foresattes  Eksempel, 
endskønt   det   kostede  ham  stort  Besvær  ikke  at  le,    da  han 

ligeoverfor  sig  saa  den  kraftige  Flagskipper,  Rektifikatorens 
vældige  Haandhæver,  sidde  og  trævle  Traade,  og  det  uden 
at  vove  at  aabne  Munden  til  Oprør  mod  det  huslige  Scepter. 
Den  gamle  pillede  og  tav  stille,  og  lod  som  om  han 
ikke  hørte  Georgs  Spørgsmaal,  thi  sandt  at  sige  skammede  han 
sig  over,  at  Georg  skulde  se,  at  han,  gamle  Stormbom,  stod 
under  Tøffelen.  Slaget  var  kommet  for  hæftigt,  den  gamle 
havde  ikke  faaet  Tid  til  med  nogensomhelst  Spøg  at  for- 
berede Georg  paa  den  sædvanlige  Eftermiddagsfornøjelse,  han 
havde  anset  det  for  afgjort,  at  Konen  i  det  mindste  vilde 
have  opsat  det  til  den  næste  Dag.  Og  nu  pillede  han  saa 
flittigt,  at  Mutter  selv  ikke  kunde  have  gjort  det  bedre,  han 
mente,  at  saa  vilde  hans  Ærgrelse  faa  saa  meget  hurtigere 
Ende,  for  han  vidste  altfor  godt,  at  han  maatte  gøre  sin  Part 
færdig,  hvis  han  vilde  se  klar  Himmel. 

—  Jeg  skal  vise  Hr.  Letsler,  hvorledes  han  skal  bære 
sig  ad,  sagde  Madamen,  hjærteligt  leende  af  Georgs  Kejtet- 
hed. Se  nu  paa  mig,  saaledes  skal  det  være.  Naa,  vidste 
jeg  ikke  nok,  at  det  snart  vilde  gaa.  Det  er  saadan  et  lille 
pænt  Arbejde  for  Mandfolk,  medens  de  bortødsler  en  Stund 
ved  Eftermiddagskaffen  og  Teen  om  Aftenen. 

Jo  jeg  takker,  tænkte  Georg,  det  kan  blive  en  behagelig 
Adspredelse  to  Gange  om  Dagen,  men  det  skal  der  nu  ikke 
blive  noget  af  for  mit  Vedkommende.  Men  for  ikke  at  sætte 
sin  gamle  Ven  i  daarligt  Humør  og  endnu  mere  forøge  hans 
Forlegenhed,  sagde  han:  —  Naa,  hvad  Nytte  kan  vi  saa  gøre 
med  dette  her,  min  gode  Madam  Stormbom? 

—  Her  kan  De  se  et  Bevis  paa  Nytten,  hun  tog  fra 
Skabet  i  Væggen  Flagskipperens  smukke  Sommerfrakke, 
denne  er  vævet  af  Trævler,  og  naar  man  ser  et  saadant 
Stykke,  tilføjede  hun,  ikke  i  en  triumferende,  men  i  en  over- 
bevisende Tone,  synes  jeg,  at  man  er  nødt  til  at  indrømme, 
at  selv  faa  Øjeblikke,  klogt  anvendte,  fører  Nytte  og  Vel- 
signelse til  Huset. 

—  Ja,  det  er  sandt,  sagde  Georg,  ikke  lidt  forundret  ved 
at  se  Resultatet  af  hans  Værtindes  Industri.  Men  hvortil 
benyttes  da  det  Arbejde,  De  selv  er  beskæftiget  med. 

—  Af  disse  grove  Strimler  væver  jeg  Tæpper.  Se  paa 
hele  Gulvet,  jeg  tror  nok,  de  tager  sig  godt  ud.  Men  det  er 
ikke  nok  med  Udseendet  og  Varmen,  de  sparer  mig  ogsaa 
en  Skuredag  om  Ugen,  hvilket  bliver  halvt redsinstyve  Skure- 

ret,   altsaa   halvtredsinstyve  Tolvskillinger  i  ren 

at  tale  om  de  Tæpper,  jeg  sælger, 
har  jo  tooghalvtredsinstyve  Uger,  bemærkede 
lorede  sig  over  den  gamles  Forklaring, 
t  sandt,  men  Tæpperne  tages  af  to  Gange  om 
udluftes,  og  saa  skures  Gulvet  med  det  samme, 
r  Deres  Vejledning,  Madam  Stormbom,  lærer 
ide  Tiden  godt. 

Tone  røbede  en  saa  oprigtig  Agtelse,  at  den 
,  hun  aldrig  havde  faaet  en  større  Kompliment, 
jr  paa  den  Maade,  min  unge  Herre,  at  det  bliver 
)lk  i  smaa  Omstændigheder  at  komme  ud  af  det 
:ndig  Maade. 
;g,  tilføjede  Stormbom,  som  nu,  oplivet  af  Georgs 

Mutter,  endelig  overvandt  sin  Forstemthed,  jeg 
:  ringere  end  Madamen,  jeg  syr  Sejl  og  tjener 
ved  det.  Men  nu  faar  jeg  snart  Pension,  og  saa 
paa  det  tørre. 

aar  dog  ikke  fra  vore  gamle  Vaner  for  det. 
ulde  vi  vel  trives  uden  dem,  Fatter? 
,  Mutter,  tror  Du  ikke,  jeg  vilde  komme  for- 
ud af  det,  uden  at  sidde  to  Gange  hver  evige 
ud  har  skabt,  og  svede  over  disse  gamle  Klude? 
lebekka  rødmede  lidt,  men  svarede  roligt  (ingen 

hørt  hende  hæve  Stemmen  mod  sin  Mand): 
tolder  dog  fast  ved,  hvad  jeg  har  sagt,  Fatter; 
at  alt  har  sin  gode  Grund.  Paa  Søen  er  det  en 
der  har  Du  Dine  bestemte  Beskæftigelser,  men 
den,  uden  nogen  Virksomhed,  vilde  Du  aldrig 
:od   rigtigt   til   med  Tiden    eller  Hyggeligheden, 

havde  Din  lille  Bunke  med  Silketrævler  at  ærgre 
ar  Du  begynder,  og  glæde  Dig  over,  naar  Du  er 
en  er  den  anden  Natur,  Fatter.  Du  vilde  kede 
ikrer  jeg. 

mie  smilede   og  tænkte   nu,    som    han   saa   ofte 
før,    det   maa  vel  være   saaledes,   siden  Mutter 

Fireogtyvende  Kapitel. 

Efter  nogle  Ugers  Forløb  var  Georg  fuldstændigt  hjemme 
i  sine  ny  Forhold. 

Med  Flid  og  Iver  paabegyndte  han  sine  Studeringer,  og 
blev  paa  Grund  af  sin  Flid  (trods  den  Snuhed,  hvormed  han 
utallige  Gange  vidste  at  sno  sig  fra  Udtrævlingslektionerne) 
Madam  Rebekkas  erklærede  Yndling;  hun  sagde  dog  ofte,  at 
han,  efter  at  han  var  blevet  varm  i  Klæderne,  var  blevet  en 
rigtig  udsvævende  Krabat,  men  for  hans  aabne  og  hjærtelige 
Væsens  Skyld  bar  hun  dog  over  med  hans  forskællige  smaa 
Udyder. 

De  eneste  Dage  i  Ugen,  da  man  kunde  spore  lidt  Uenig- 
hed mellem  Regentinden  og  Yndlingen,  var  Lørdagene.  Selv 
om  Georg  havde  nok  saa  travlt,  eller  under  nok  saa  antage- 
lige Paaskud  søgte  at  frede  om  sin  Tid  og  sit  Værelse,  saa 
hjalp  det  dog  ikke  det  ringeste;  han  maatte  underkaste  sig 
Husets  Orden,  som  strængt  haandhævedes  af  Madam  Rebekka. 
Der  for  derfor  ogsaa  en  let  Gysen  igennem  ham,  naar  Døren 
hver  Lørdag  Morgen  paa  Slaget  otte  blev  aabnet,  og  Madam 
Stormbom  traadte  ind  i  Værelset  med  en  lille  pæn  Skind- 
pose paa  Armen  og  en  Støvekost  i  Haanden. 

Men  en  Dag  var  Georg  mer  end  sædvanlig  urolig  ved 
sin  Værtindes  Besøg. 

—  Bedste,  søde  Madam  Stormbom,  begyndte  han  med 
bedende  Stemme. 

—  Skam  Dem  over  at  være  saa  uordentlig,  svarede  Madam 
Stormbom  lidt  gnaven.  Og  nu  blev  der  en  Revolution  i  Væ- 
relset, som  begyndte  med  Sammenfejningen  af  de  Fjer,  der  i 
Ugens  Løb  muligvis  kunde  have  samlet  sig  under  Sengen. 
Hvert  Dun  plukkede  hun  omhyggeligt  op  og  lagde  i  Skind- 
posen, hvorefter  den  atter  blev  bunden  til. 

Nu  begyndte  i  Almindelighed  Afstøvning,  Vinduesvask- 
mug  og  Eftersyn  af  Aflukket,  og  Gud  naade  Georg,  hvis 
nogle  af  Klæderne  var  faldet  ned,  eller  var  blevet  blandet 
mellem  hverandre. 

I  saadanne  Tilfælde  plejede  den  gamle  at  holde  følgende 
Tale: 

—  Hvad  er  nu  dette  for  en  Redelighed?  De  rene  og 
de    snavsede   Strømper   paa   én   Hylde.     Gud   forbarme   sig, 

sikken  en  Uorden.  Og  blankede  og  ublankede  Støvler  om- 
kring mellem  hverandre;  han  har  da  ikke  den  mindste  Ordens- 
sans, fy,  at  et  ungt  Menneske  vil  være  saa  forfærdelig  skø- 
desløs. Men  hvad  betyder  det?  Blanksværtedaasen  væltet .. . 
ja,  fuldstændig  væltet.  Nej,  min  unge  Herre,  saa  sandt  jeg 
hedder  Rebekka,  det  duer  ikke.  Vil  han  ikke  sørge  for 
Blanksværten  paa  anden  Maade,  saa  skaf  han  sig  blanke 
Støvler,  hvor  han  vil,  for  jeg  overlader  ham  hverken  Sværte 
eller  mit  rene  Garderobegulv  til  det  Brug  . . .  saa  meget  vil 
jeg  sige  ham. 

—  Bedste  Madam  Stormbom,  jeg  kunde  sandelig  ikke 
gøre  for  det. 

—  Jasaa  . . .  han  kan  vel  heller  ikke  gøre  for,  at  han  har 
taget  sit  ny  Lommetørklæde  til  at  tørre  det  op  med.  Var 
han  lidt  yngre,  saa  skulde  jeg  tørre  ham  om  Næsen,  skulde 
jeg.  Men  jeg  skal  i  al  Beskedenhed  sige  Hr.  Georg,  at  det 
er  utilgiveligt  at  handle  saadan  med  nyttige  Ting,  og  ligesaa 
utilgiveligt  at  give  Anledning  til  Forargelse  i  et  ordent- 
ligt Hus. 

Georg  hørte  paa  alt  dette  med  den  angerfuldeste  Mine, 
men  var  alligevel  temmelig  rolig. 

Vi  vender  nu  tilbage  til  den  ovenomtalte  Morgen,  paa 
hvilken  Georg  var  mer  end  sædvanlig  urolig. 

—  Madam  Stormbom,  raabte  han  hæftigt,  da  den  gamle 
nærmede  sig  Garderobedøren  efter  at  have  holdt  en  lille  Præ- 
diken over  hans  Ødslen  med  Papir,  hvoraf  store,  rene  Stum- 
per laa  rundt  omkring  paa  Gulvet. 

—  Madam  Stormbom,  hvad  er  det,  der  pludselig  kommer 
over  mig;  bliver  jeg  ikke  bleg? 

—  Hvad  der  kommer  over  ham,  det  maa  Vorherre  vide, 
jeg  kan  ikke  indse,  at  han  fejler  noget. 

—  Aa,  jeg  har  mærket  det  hele  Morgenen,  stønnede 
Georg  med  forandret  Stemme  og  lænede  sig  op  imod  Kakkel- 
ovnen. 

—  Saa,  hvad  er  det,  han  har  mærket?  spurgte  den 
gamle,  som  begyndte  at  blive  ængstelig  over  hans  Stemme 
og  Stilling. 

—  Det  gør  mig  saa  ondt,  svarede  han,  jeg  tager  mig  det 
alt  for  nær. 

—  Hvad  for  noget? 

—  Min  Uorden,    som  De   altid   skænder  paa  mig  for  . . . 


Digitized  by  VjOOQ  IC 


233 


men  jeg  bliver  saa  mat  ...  og  nu  fandt  Georg  paa  a 
den  gamle  ved  en  velberegnet  Nedsynken  paa  Sof 

—  Kors,  er  Drengen  tosset,  han  skulde  vel 
sig  det  saa  nær.  Og  straks  sprang  den  gamle  efto 
Æddike  og  pjaskede  Georg  med  det  som  om  han  1 
været  hendes  egen  Søn,  medens  hun  samtidig  sag 
dan  en  klejn  Stakkel,  som  ikke  en  Gang  kund 
Smule  Skænd,  han  duede  ikke  til  at  færdes  paa  S 

Men  nu  sprang  Georg  op,  omfavnede  den  ga 
gyndte  at  le  hjærteligt  over,  at  det  dog  var  lykkec 
Gang  at  forrykke  hendes  kære  Vane,  for  da  ha 
Uhret  frem,  viste  det  halvti. 

Madam  Stormbom  skulde  for  længe  siden  have 
Torvet.  Og  med  de  Ord:  »Det  skal  De  faa  betalt 
sin  Vej,  for  at  naa  hen  til  Torvet  inden  alt  Kalve- 
kødet var  sluppet  op. 

Og  for  denne  Gang  var  Garderoben  frelst. 

Da   det   sidste  Glimt   af  Madam  Stormboms 
klæde  forsvandt   omkring  Hjørnet,   traadte  Flagski 
til  Georg,  og  nu  begyndte  begge  at  le  omkap. 

Tilsidst  sagde  den  gamle,   idet  han  viste  paa 
døren : 

—  Sand  mine  Ord  Du,  at  Muter  slaar  sig  i 
længere  end  til  i  Aften;  Du  kommer  nok  til  at  i 
med  Hemmeligheden. 

—  Jeg  er  saa  bange  som  en  Skoledreng,  saj 
idet  han  aabnede  Garderobedøren  og  lokkede  en 
frem,  som  han  havde  gæmt  der  i  hele  fem  Dage. 

Georg   havde   med  Stormboms  Hjælp   smugle 
til  den  ny  Logerende,    hvem    han  ikke  havde  kuni 
at   give  Husly,   til  Trods   for  Madam  Rebekkas   b 
talte  Afsky  for  Hunde.     Hun  havde   aldrig,    efter 
blevet  gift,    haft  nogen  Hund  i  Huset,    og  tænkte 
paa  nogensinde  at  faa  nogen. 

—  Ja,  det  gaar  aldrig  godt,  Du,  mente  den  g 
desuagtet  ikke  kunde  lade  være  at  kæle  for  det  sr 
i  hvilket  Georg  for  sin  Part  var  aldeles  forelsket. 

Hunden  var  en  Foræring,  sendt  fra  Fanny  r 
Grosserer  Holmers  Baade.  Og  samtidigt  havde  Ge< 
glæde  sig  ved  Brev  fra  hende. 

—  Farbro'r  maa  be'  for  mig. 

—  Nej,  Tak  skal  Du  ha'e.  Jeg  har  selv  holdt  af  Hunde 
i  alle  mine  Dage,  og  har  mer  end  en  Gang  villet  haft  mig 
en  —  men  jeg  holdt  dog  mere  af  Husfreden.  Rebekka  er, 
som  Du  ser,  en  fortræffelig  Kvinde,  men  hun  fordrer  Respekt. 

—  Kære  Farbro'r,  jeg  kunde  da  ikke  jage  den  lille  Hund 
ud,  som  en  saa  god  Ven  har  sendt  mig.  Nej,  hvorledes  det 
saa  end  gaar,  jeg  skiller  mig  aldrig  fra  Fannys  Gave.  Naar 
hun  har  kaldt  ham  »Korne,  og  det  Navn  med  store  Bogstaver 
staar  syet  paa  Halsbaandet,  saa  kan  jeg  da  ikke  ha*  Hjærte 
til  at  sige  »gaa«. 

—  Ja,  men  min  gamle,  hun  siger  min  S'æl  ikke  »kom, 
kom«. 

—  Det  tror  jef;  alligevel.  Men  det  var  en  Lykke,  at 
hun  ikke  var  hjemme,  da  unge  »Kom«  arriverede.  Jeg  tænkte, 
som  jeg  endnu  tænker,  »kommer  Tid,  kommer  Raad«. 

—  Ja,  trøst  Dig  bare  med  det,  saa  længe  Du  kan.  Nu 
er  Du  i  rum  Sø,  men  jeg  spaar,  at  inden  Eftermiddagsvagten 
er  tilende,  er  der  blæst  saadan  en  Storm  op,  at  Du  kommer 
til  at  rebe  alle  Sejl. 

—  Aa,  je.;  skal  nok  manøvrere  saaledes,  at  jeg  kommer 
sikker  i  Havn. 

Da  Aftenen  kom,  traadte  Madam  Rebekka  —  denne 
Gang  med  et  mere  alvorligt  Udseende  —  atter  ind  i  Georgs 
Værelse. 

—  Bedste  Madam  Stormbom,  bad  Georg  med  inderlig  og 
bevæget  Stemme,  vær  saa  god  ikke  at  gaa  ind  i  Garderoben 
endnu  . . .  jeg  har  noget  derinde,  som  jeg  først  maa  fortælle 
dem  om. 

Og  nu  begyndte  han  en  lang  og  veltalende  Skildring  af 
sit  og  Fannys  Barndomsvenskab,  om  hvor  god  Fanny  havde 
været  imod  hans  Moder  og  endnu  var  imod  hans  Fader,  hvor 
god  og  hjælpsom  hun  var  imod  alle  fattige,  og  fremfor  alt, 
hvor  ordentlig  hun  var.  Og  hun,  som  selv  var  saa  god  imod 
andre,  hvor  vilde  hun  ikke  føle  sig  saaret,  hvis  hendes  gode 
Mening  blev  forsmaaet? 

—  Det  er  der  vel  ingen,  der  har  gjort,  svarede  den 
gamle.     Hvem  skulde  vel  gøre  det? 

—  Nej,  vilde  det  ikke  være  stygt  og  utaknemmeligt? 
Og  hvis  hun  nu  sendte  en  lille  Foræring  til  den,  som  hun 
troede  var  hendes  bedste  Ven,  skulde  han  saa  ikke  tage  imod 

den,   selv  om    han   ogsaa   derfor  kom  til  at  døje  nogle  smaa 
Ubehageligheder? 

—  Hvad  kommer  der  nu?  spurgte  Madam  Stormbom  i 
en  forandret  Tone  Sandt  for  Herren,  aner  jeg  nu  ikke  nogle 
Galskaber  igen.     Hvad  kommer  alt  det  Garderoben  ved? 

—  Saa  meget  kommer  det  den  ved,  min  gode  Madam 
Stormbom . . . 

Georg  slap  sin  Yndling  ud  af  Arresten. 

—  Er  den  ikke  smuk?  Jeg  fik  den  af  Fanny  for  nogle 
Dage  siden,  men  af  Frygt  for  at  mishage  Dem  —  hvilket 
vilde  gøre  mig  saa  ondt,  at  jeg  aldrig  vilde  faa  nogen  Glæde 
af  den  —  har  jeg  ikke  vovet  at  røbe  min  Hemmelighed.  Men 
nu  be'r  jeg  saa  oprigtigt  af  hele  mit  Hjærte:  vær  ikke  vred 
paa  mig,  men  giv  mig  Lov  til  at  beholde  den,  den  skal  al- 
drig volde  Dem  nogen  Ubehagelighed. 

Madam  Stormbom  var  overrasket  af  det  barnlige  og 
hjærtelige  i  Georgs  Bøn,  og  hun  var  slet  ikke  misfornøjet 
med  den  Respekt,  som  han  tydeligt  viste  for  hendes  Sam- 
tykke. Desuden  var  hun  allerede  rørt  ved  Fortællingen 
om  Fanny,  og  den  lille  Hund  hoppede  saa  venligt  og  ind- 
smigrende omkring  hende,  at  Enden  blev,  at  den  optoges  i 
Naade  og  blev  budt  velkommen. 

Efter  at  dette  kildne  Punkt  saaledes  var  afgjort,  og  den 
unge  Hr.  »Kom«  altsaa  betragtedes  som  en  af  Husets  Med- 
lemmer, tog  Madamen  sig  naturligvis  selv  af  hans  Opdragelse. 
Og  inden  nogle  Uger  var  forløbet,  var  den  Anseelse  den  nød, 
et  af  de  utallige  Beviser  paa  Menneskenes  Lunefuldhed;  den 
var  bleven  en  næsten  lige  saa  stor  Yndling  som  dens  Herre, 
og  fik  hver  Lørdag  Lov  til  at  følge  med  paa  Torvet  for  at 
bære  Kurven  og  lære  Vagtsomhed  under  Madam  Stormboms 
egen  Vejledning.  I  en  Retning  faldt  det  hende  dog  vanske- 
ligt at  faa  »Komt  til  at  lystre,  nemlig  med  Hensyn  til  at 
passe  paa  ikke  at  forstyrre  Grankvistene  i  Forstuen.  Ellers 
var  den  en  særdeles  opmærksom  Elev 

Hvor  mange  behagelige  Bekendtskaber  Georg  end  stif- 
tede blandt  de  andre  unge  Styrmandsaspiranter  under  dette 
sit  Ophold  i  Gøteborg,  havde  dog  intet  af  disse  mindste  Be- 
tydning for  hans  Fremtid. 

Sine  ledige  Timer  tilbragte  han  for  det  meste  inde  hos 
Stormbom,  som  ved  Sejldugen  og  Piben   fortalte   sine  gamle 

Søhistorier.  Naar  den  gamle  blev  for  tør  i  Halsen,  aabnede 
han  Kistelaaget  for  at  hilse  paa  tBambus-Ole«. 

Men  hørte  han  Mutter  gaa  med  Døren,  kom  »Olec  med 
en  vis  Hurtighed  tilbage  til  Kistens  indre  Gæmmer,  og  den 
gamle  tog  fat  paa  Sejldugsnaalen,  som  om  der  ingen  Ting 
var  i  Vejen. 

Nu  maa  man  ikke  tro,  at  en  saa  fornuftig  Kone  som 
Madam  Rebekka  Stormbom  ikke  kunde  indse,  at  en  gammel 
Sømand,  der  alle  sine  Dage  havde  været  vant  til  selv  at 
holde  Hus  med  sine  smaa  Rationer,  ikke  paa  sine  gamle 
Dage  kunde  aflægge  sine  indgroede  Vaner...    Nej,  langtfra! 

Men  da  alt  i  det  Hus,  hvori  hun  førte  Regimentet,  var 
underkastet  den  strængeste  Orden,  saa  kunde  der  af  Hus- 
holdningskassen ikke  tilstaas  den  gamle  mere  end  en  halv 
Pot  Brændevin  om  Ugen.  Og  Madam  Rebekka  havde  an- 
skaffet sig  et  Glas,  som  af  denne  halve  Pot  akkurat  præ- 
sterede syv  hele  Snapse  til  Middagen  og  syv  halve,  som  det 
stod  den  gamle  frit  for  at  tage  til  Middag  eller  til  Aften. 
Vilde  han  have  noget  ekstra  ud  over  det,  blev  det  hans 
egen  Sag;  det  var  noget,  Madam  Rebekka  ikke  kendte  noget 
til,  det  vil  sige  ikke  vilde  kende  noget  til.  Og  altsaa  maatte 
Stormbom  indskrænke  sine  smaa  Ekstra-Forplejninger  til, 
hvad  Kisten  kunde  præstere.  Endnu  var  der  et  lille  Lager 
tilbage  fra  Rejsen.  Men  naar  »Bambus-Ole«  sa'e  Stop  og 
ikke  kunde  formaas  til  at  opfylde  sine  gamle  Pligter,  blev 
Stormbom  nødt  til,  ligesom  tidligere,  naar  »Ole«  havde  gjort 
Skrue,  at  forhøje  Arbejdslønnen  paa  Sejlsyningen  lidt  ud 
over  den  af  hans  Kone  kendte  Pris;  Størsteparten  af  For- 
tjenesten skulde  hun  naturligvis  have  til  Husholdningen. 
Derimod  bevilgede  hun  Fatter  saakaldte  Tobakspenge,  en 
Rigsdaler*)  om  Ugen,  tor  hvilke  han  ikke  behøvede  at  af- 
lægge Regnskab,  og  hvis  egentlige  Bestemmelse  var,  med 
Fradrag  af  hvad  han  brugte  til  Tobak,  at  give  ham  Lejlig- 
hed til  at  tage  sig  en  Toddy  en  Gang  imellem  i  Værtshuset. 

Mutter  vidste  meget  godt,  at  Fatter  aldrig  vilde  have 
været  lykkelig  uden  denne  Fornøjelse. 

Men  hvis  Rigsdaleren  var  sluppet  op  før  Lørdag  nyttede 
det  ikke  at  tænke  paa  noget  Tilskud,  dog  med  den  Und- 
tagelse at  han,  efter  at  have  optrævlet  den  første  Portion  af 


*)  En  Rigsdaler  =  en  Krone.  O.  A. 

de  evige  Sill  eklude,  uopfordret  tog  fat  paa  en  r 
thi  saa  forstod  Mutter,  hvad  Klokken  var  slaaet,  aal 
store  Skindbog  og  tog  en  Tolvskilling  eller  vel  en< 
hel  Attenskilling  frem,  men  den  fulgtes  alle  Tic 
lille  Prædiken   over  Fatters  Mangel    paa  Orden  i  si 

Gamle  Stormbom  nippede  aldrig  saa  ofte  til  ( 
han  i  fjærneste  Maade  blev,  hvad  man  kalder  »ste 
undtagen  naar  han  fejrede  sin  Fødselsdag. 

—  Men  Vanen,  sagde  han  til  Georg,  naar  denr 
ad  Besøgene  hos  »Bambus-Ole«,  Vanen,  min  Dren 
halve  Natur,  og  jeg  kan  ikke  indse,  hvorfor  jeg  ski 
mig  selv  en  lille  Fornøjelse,  som  opliver  Sindet,  e 
sejler  for  en  frisk  Vind  eller  man  har  den  lige  i  St 

Som  oftest  plejede  Georg,   naar  han  om  Aften 
forladt  sine  gode  Værtfolk.  som  gik  tidligt  til  Senj 
ligt  at  begynde  Dagens  Arbejde,    at   sidde  oppe  oj 
fordøjelige  Ting    eller   skrive    et  Brev  til  Faderen, 
synlig    Glæde   modtog   Georgs   Epistler,    endskønt 
skrev  saa  kort  som  muligt. 

Naturligvis  skrev  Georg  ogsaa  en  Gang  imellem 
for   at   takke   hende    for   hendes   stadige  Omsorg  f 
Fader  og  for  at  give  hende  Underretning  om,  hvor 
artede   sig,   et  Æmne,    der  stadigt  blev  rigere,   jo 
den  blev  i  kunstige  Færdigheder. 

Selv    havde  Georg    ikke    faaet    mere    end    et 
Fanny,    nemlig   det,    som    fulgte   med   hendes  Gave 
Slutningen  af  November  kom  et  nyt,  saalydende: 

»Kære  Georg  I 

Fire  Gange   efter   at  Du   er    rejst,    har  jeg  r 
rigtig   g°dt,    og   det  har    været    de   fire  Dage,  c 
faaet   Dine   Breve.      Hvor  Du    kan    sætte    et   E 
og    morsomt    sammen.    Jeg   er   saa   ked  af,    at 
kan  gøre  det  samme,    men  jeg  skriver  alligevel, 
ved,  at  det  vil  glæde  Dig. 

Vi  har  allerede  i  lang  Tid  haft  saa  stormfuld 
Vejr,  som  vi  altid  har  om  Efteraaret.  Derfoi 
heller  ikke  glemt  mit  Løfte  om  Nisse  —  det  h 
stolet  paa. 

En  smuk  Dag  for  tre  Uger  siden  satte  Nfc 
os  i  Baaden  og  roede  over  til  Johannesskæret. 

lagde  vi  til  ved  »Gravene«  for  at  jeg  kunde  komme  til  at 
tale  med  min  gode  Ven  Karolus.  Jeg  fik  at  vide,  at  alt 
stod  godt  til  hos  Din  Fader,  Georg,  men  at  Karolus's 
utrættelige  Forsøg  paa  at  faa  ham  til  at  modtage  Nisse 
havde  været  aldeles  frugtesløse,  og  det  eneste  Raad,  Ka- 
rolus vidste,  og  som  jeg  ogsaa  bifaldt,  var,  at  vi  ganske 
simpelt  førte  Nisse  dertil  og  lod  ham  selv  sørge  for  Resten. 
Vi  vidste  jo  saa  godt,  at  Nisse  havde  et  taalmodigt  Gemyt 
og  ikke  let  tabte  Modet,  selv  om  han  blev  afvist  i  Be- 
gyndelsen. 

Naa,  nu  skal  Du  bare  høre. ..  Vi  roede  derover,  og 
Karolus  var  med. 

»Lad  mig  se,  at  Du  er  Karl  for  Din  Hat,  Nisse, c  sagde 
jeg  og  klappede  ham  paa  Skulderen.  »Du  ved,  at  det,  Du 
nu  gør,  er  en  god  Gærning,  og  baade  vi  og  Vorherre  vil 
lønne  Dig  for  det.« 

»Vær  blot  ikke  bange,«  svarede  Nisse.  »Da  jeg  nu 
ved,  hvorledes  det  hænger  sammen,  skal  han  ikke  blive  af 
med  mig.  Johannesskæret  ligger  desuden  nærmere  ved 
Vesterøen  end  Strand. 

Forstaar  Du,  Georg,  den  skikkelige  Nisse,  han  vilde 
med  de  Ord  ligesom  berolige  mig  for  den  Uro,  jeg  mulig- 
vis kunde  have  over  at  efterlade  ham  paa  et  saa  ensomt 
og  fremmed  Sted,  hos  et  Menneske,  som  ikke  engang  vilde 
se  ham. 

Jeg  og  Karolus  stod  udenfor  i  Forstuen,  medens  Nisse 
gik  ind. 

»Hvad  vil  Du, c  spurgte  Hr.  Letsler,  som  sad  ved 
Kakkelovnen  og  rørte  i  Ilden.  »Hvem  har  sendt  Dig 
hertil  ?c 

»Om  Forladelse,  kære  Herre, c  svarede  Nisse  saa  yd- 
mygt>  at  JeS  blev  helt  rørt,  »jeg  er  en  fattig  Stakkel,  som 
kun  af  Godhed  faar  Lov  til  at  være  et  eller  andet  Sted. 
Mit  højeste  Ønske  er  at  faa  Lov  til  at  bo  her  ude  paa 
Skæret.  Jeg  skal  aldrig  være  i  Vejen,  naar  jeg  blot  maa 
faa  en  lille  Krog  at  være  i.« 

Men  saa  lod  Din  Fader  til  at  blive  meget  vred,  og 
Gud  ved  om  han  ikke  tilsidst  havde  jaget  Nisse  ud  med 
Kæppen,  hvis  ikke  Karolus  og  jeg  havde  skyndt  os  ind  og 
med  de  hjærteligste  Bønner  —  Karolus   kan  min  Tro  tale 

bedre  for  sig  end  nogen  fin  Herre  —  stillet  hans  Vrede  og 
bedet  for  Nisse. 

»Det  et  ikke  for  Hr.  Letslers  egen  Skyld,c  sagde 
Karolus,  »den  Nytte  har  ingen  Ting  at  betyde,  som  saa- 
dan  en  lille  Knægt  kan  gøre  for  den,  der  er  vant  til  og 
helst  gør  al  Ting  selv.  Men,  se,  jeg  skal  sige  Dem,  hvor- 
ledes det  hænger  sammen.  Georg  faar  hverken  Ro  Nat 
eller  Dag,  hvis  han  ikke  faar  at  høre,  at  der  findes  en 
kristen  Sjæl  hos  Dem  for  Sygdoms  Skyld,  og  saadanne 
Ting,  som  staar  i  Herrens  Haand.  Jeg  vilde  rigtig  ønske, 
at  Hr.  Letsler  havde  set  ham,  da  v\  skiltes  i  Gøteborg. 
»Du  Karlous/  sagde  han,  hvis  Du  holder  den  mindste 
Smule  af  mig,  saa  lov  mig  paa  Ære  og  Samvittighed,  at 
Du  ikke  slipper  Fader,  før  Nisse  har  faaet  Husrum  paa 
Johannesskæret.« 

Alt  dette,  min  gode  Georg,  sagde  den  ærlige  Karolus, 
og  Du  kan  jo  nok  begribe,  at  jeg  heller  ikke  stod  og  tav 
stille.  Og  tilsidst  maatte  Din  Fader,  hvormeget  han  end 
stred  imod,  dog  overgive  sig  og  love,  at  Nisse  skulde  faa 
Lov  til  at  bo  i  Dit  Kammer,  ganske  vist  med  det  Forbe- 
hold, at  han  aldrig  kom  ind  til  ham,  og  aldrig  gjorde  sig 
Ulejlighed  med  noget. 

Nu  var  vi  tilfredse,  for  til  en  Begyndelse  kunde  vi  jo 
ikke  forlange  mere.  Men  nu,  efter  tre  Ugers  Forløb,  kan 
jeg  glæde  Dig  med  den  Efterretniug,  at  Nisse  har  stillet 
sine  Sager  saa  godt,  at  han  kan  faa  Lov  til  at  gøre  Ild 
paa  om  Morgenen,  og  en  Gang  imellem  besørge  Kartoffel- 
kogningen. 

Endnu  taler  de  lidt  eller  slet  ikke  med  hinanden,  men 
for  hver  Dag  der  gaar,  faar  han  Lov  til  at  være  et  Øjeblik 
længere  inde,  og  tilsidst  skal  Du  nok  faa  at  se,  at  Din 
Fader  kommer  til  at  synes  om  den  stakkels  Nisse,  og 
gærne  vil  have  ham  hos  sig. 

Imidlertid  syr  Nisse  alle  løse  Skosaaler  fast  og  lapper 
alle  de  gamle  Trøjer  paa  »Gravenet.  Hele  Partier  af  den 
Slags  Ting  leveres  ind  hos  Karolus,  og  derfra  hentes  det 
ogsaa  naar  det  er  færdigt,  for  til  Johannesskæret  vover 
ingen  sig. 

Du  ved  ikke,  min  gode  Georg,  hvor  jeg  er  glad  over 
alt  dette.  Naar  det  blæser  og  tuder,  tænker  jeg,  nu  kan 
Georg   være    rolig,    nu   sidder   den   stakkels  Eneboer  ikke 

alene,  han  har  nogen  hos  sig,  som  kan  passe  ham  og  paa 
en  vis  Maade  forstaa  ham,  for  Nisse  har  god  Forstand. 

Paa  Vesterøen    hos  Nisses  Moder  staar  alt  vel  til 

Det  er  ikke  længe  siden,  jeg  har  været  der  og  set  til 
dem . . . 

Men  nu  maa  jeg  fortælle  Dig,  Georg,  at  jeg  har  haft 
et  lille  Æventyr,  som  jeg  nødigt  vilde  have  haft,  og  som 
gør,  at  jeg  ikke  mere  tør  tænke  paa  at  komme  paa  Søen 
i  dette  Efteraar,  selv  om  det  var  paa  en  aldrig  saa  lille 
Rejse. 

En  Dag,  da  jeg  havde  været  paa  Nodo,  blev  vi'  paa 
Tilbagevejen  overfaldet  af  en  saa  hæftig  Stormbyge,  at 
Baaden,  som  endda  blev  roet  af  en  af  Faders  bedste  Karle, 
var  lige  ved  at  kæntre.  Dersom  Du  nu  tænker,  at  jeg  var 
bange  —  og  det  saa  virkelig  livsfarligt  ud,  det  kunde  jeg 
se  paa  Bengts  Ansigt,  om  jeg  ikke  selv  havde  forstaaet 
det  —  saa  siger  jeg,  og  jeg  vil  have,  at  Du  skal  tro  mig, 
Georg,  at  jeg  ikke  var  det.  For  endskønt  jeg  slet  ikke 
har  Lyst  til  at  dø,  fordi  det  er  saa  morsomt  at  leve, 
syntes  jeg  alligevel  i  de  Øjeblikke,  da  Bølgerne  slog  højt 
over  Baaden  og  truede  med  at  begrave  os,  at  det  slet  ikke 
vilde  gøre  saa  meget  ondt  at  blive  kastet  i  Favnen  paa 
dem.  Jeg  ved  ikke,  hvorledes  det  gik  til,  at  jeg  kom  til 
at  tænke  paa  alle  de  smukke  Sagn,  som  jeg  i  min  Barn- 
dom havde  hørt  om  Havfruen  og  alle  hendes  perlesmykkede 
Sale. 

Men  Bengt  saa  fortvivlet  ud.  Mine  fire  smaa  Børn, 
sagde  han,  de  kommer  nu  til  at  sulte  ihjæl,  og  min  Kone, 
min  stakkels  Kone. . . 

De  Ord  satte  ogsaa  Frygt  i  mig.  Jeg  kom  til  at  tænke 
paa  Fader,  Moder  og  Dig,  Georg,  og  den  gamle  Herre 
paa  Johannesskæret,  og  Nisse  og  de  mange,  mange  Fattige, 
som  vist  ogsaa  vilde  savne  mig,  og  da  bad  jeg  rigtig 
inderligt  til  Gud,  om  at  nogen  maatte  komme  os  til  Hjælp 
i  vor  Nød. 

Og  Gud  hørte  min  Bøn. 

Men  hvem  tror  Du,  der  kom,  Georg? 

Langt  borte  i  det  hvide  Skum,  som  Havet  piskede  op 
paa  alle  Kanter,  kom  noget  svævende  paa  Ryggen 
af  en   stor   Bølge,    det   var   Toldkulteren,   som   havde  be- 

mærket  Halstørklædet,  jeg  havde  sat  op  paa  en  Stang  som 
Nødflag. 

Jeg  ved  ikke,  hvorledes  det  var  muligt,  at  jeg  i  et  saa- 
dant  Øjeblik  kunde  være  utaknemlig  mod  den  gode  Gud. 
Jeg  har  sørget  meget  derover  og  jeg  skammer  mig  ved  at 
sige  Dig,  at  jeg  ligesom  ærgrede  mig  lidt  over,  at  jeg 
skulde  faa  Peter  Gran  at  takke  for  min  Redning.  Men  det 
kunde  endda  have  gaaet  an,  om  det  kun  havde  været  ham, 
men  det  var  egentlig  Hr.  Ture,  og  hvis  ikke  Toldkutteren 
saa  snart  havde  taget  os  om  Bord  (det  var  ingen  let  Sag, 
det  kan  Du  nok  forstaa,  uden  at  jeg  beskriver  det),  saa 
havde  jeg  maaske  aldrig  mere  kommet  til  at  skrive  til  Dig. 
Thi  betænk,  Georg,  en  saa  lille  Baad  ude  i  en  forrygende 
Storm,  med  kun  en  Mand  ved  Aarerne  og  mig  ved  Roret. 

Fader  og  Moder  havde  svævet  i  den  dybeste  Angst. 
De  holder  saa  meget  af  mig.  Og  Du  kan  vel  forestille  Dig, 
hvor  taknemmelige  de  var  mod  Peter  Gran  og  Hr.  Ture. 
Men  Toldassistenten  forsikrede,  at  han  for  sin  Part  ikke 
kunde  tilegne  sig  meget  af  Taknemmeligheden,  eftersom 
det  var  Hr.  Ture,  der  havde  haft  hele  Fortjenesten,  det 
var  ham,  som  førsc  opdagede  vort  Nødflag,  og  det  var  ham, 
som  gjorde  Underværker  for  at  faa  mig  fra  Baaden  og  op 
paa  Kutteren. 

Derfor  spaaede  den  væmmelige  Peter  Gran. . .  kan  Du 
gætte  hvad  han  spaaede,  Georg?  Aa  nej,  Du  gætter  det 
aldrig ...  at  der  skulde  blive  et  Ægtepar  af  mig  og  Hr. 
Ture,  han  havde  altid  hørt,  at  en  ung  Mand,  som  frelste 
en  ung  Pige  fra  Livsfare,  ligesom  forsvor  sig  til  hende. 
Fy,  hvor  Peter  Gran  er  dum  og  kedelig  »efter  Kompetence, 
som  Birkedommeren  siger.« 

Men  Hr.  Ture  sagde  blot  et  Par  Ord  om,  at  man  ikke 
skulde  sætte  den  lille  Frøken...  har  man  hørt  saa  galt  — 
ligesom  jeg  nu  skulde  kaldes  »lille  Frøken«,  fordi  jeg  er 
blevet  tre  Aar  ældre,  end  da  Du  var  hjemme,  og  der  er 
endnu  to  Maaneder  til  jeg  fylder  femten  Aar  —  men  jeg 
tror,  jeg  i  min  Ærgrelse  glemte,  hvad  der  var  Hr.  Tures 
Mening,  nemlig,  at  man  ikke  skulde  sætte  den  lille  Frøken 
i  Forlegenhed. 

Jeg  skal  hilse  Dig  saa  mange  Gange  fra  Pirogen.  Den 
lever  endnu  og  har  det  rigtig  godt,  og  en  Gang  imellem 
er  jeg  saa    barnagtig,  at  jeg  tager   den  og  lader  den  sejle 

16 


Digitized  by  LiOOQ  l  C 


242 

nede  ved  Broen.  Denne  Fornøjelse  minder  mig  saa  dejligt 
om  de  glade  Dage,  vi  havde  i  Sommer  . . .  Gud  ved,  om 
jeg  nogensinde  faar  det  saa  morsomt  mere.  Naar  Du  har 
taget  Din  Eksamen  og  kommer  hjem  til  Foraaret,  bliver 
det  vel  kun  paa  en  lille  Sviptur? 

Men  nu  er  det  bedst,  jeg  slutter  for  denne  Gang. 
Mange  hjærtelige  Hilsener  til  Din  gamle  Flagskipper,  jeg 
holder  rigtig  meget  af  den  gamle,  og  naar  jeg  kommer  til 
Gøteborg  i  Sommer,  opsøger  jeg  bestemt  det  lille  gule  Hus 
i  Mastehugget  for  at  tale  med  ham  og  den  fortræffelige 
Madam  Rebekka,  som  jeg  ogsaa  holder  af.  Hvor  hun  var 
god,  at  hun  ikke  jog  lille  »Kom«  bort.  Du  skal  ogsaa 
hilse  ham  og  sige,  at  han  skal  opføre  sig  godt,  saa  at  jeg 
kan  have  Ære  af  ham.  Forkæl  ham  ikke,  saa  faar  Du 
senere  Nytte  af  ham,  hvis  Du  skulde  komme  paa  lidt  Smug- 
leri, for  »Korne  er  af  god  Race. 

Fader  og  Moder  sender  Dig  mange  Hilsener,  det  samme 
gør  Karolus  og  Nisse  gennem 

Din  hengivne 

Fanny  Holmer.« 

Hvilken  Følelse  var  den  mægtigste  i  Georgs  Bryst,  da 
han  havde  gennemlæst  Fannys  Brev? 

Han  selv  troede,  at  det  var  Glæden,  Glæden  over  at  den 
elskede  Fader  nu  endelig  havde  en  menneskelig  Skabning 
hos  sig. 

Men  hvoraf  kom  det  da,  at  denne  Glæde  saa  hurtigt  for- 
svandt for  Ærgrelsen  over,  at  Peter  Grans  Brodersøn,  den 
ufordragelige  Hr.  Ture,  som  Georg  ikke  kunde  udstaa  —  han 
vidste  forresten  ikke  selv  hvorfor  —  netop  skulde  have  haft 
den  Lykke  at  frelse  Fanny  fra  Livsfare. 

Saadan  et  Æventyr  kunde  ikke  indtræffe  til  Fordel  for 
ham,  da  han  var  hjemme,  nej,  Gudbevares,  den  Gang  kunde 
Fanny  rejse  baade  mod  Nord  og  Syd  og  Vest  og  Øst,  uden 
at  nogen  Stormbyge  truede  Baaden  med  Kæntring,  og  hvad 
skulde  saa  den  Spaadom  betyde?  Peter  Gran  havde  altid 
været  ham  ubehagelig,  men  nu  var  han  da  det  modbydeligste 
Menneske,  han  kendte  . . .  Ture  Gran  og  Fanny  Holmer  et 
Ægtepari  Fanny  skulde  kalde  Peter  Gran  for  Farbro'r  eller 
maaske  for  Fader  og  give  Hr.  Ture  smaa  venlige  Kælenavne 


Digitized  by  VjOOQ  IC 


243 

—  ja  vist  skal  hunl    Nej,   aldrig   i  Evighed,   Fanny  har  nok 
bedre  Smag  end  som  saa. 

Og  for  at  faa  dette  Haab  bekræftet,  lokkede  Georg 
Hunden  til  sig,  saa  den  i  Øjnene  og  spurgte  den,  medens  han 
tillod  Hr.  »Kom«  at  lægge  Forpoterne  paa  hans  Knæ: 

—  Hvad  tror  Du?  Vil  Fanny  gifte  sig  med  Ture  Gran? 
Lad  mig  nu  se,  at  Du  giver  et  forstandigt  Svar. 

Men  »Kom«  syntes  ikke  tilbøjelig  til  at  ville  forestille 
Orakel,  han  befandt  sig  saa  godt  i  den  Stilling,  han  indtog, 
at  han  forblev  fuldkommen  ubevægelig. 

Ærgerlig  herover  gav  Georg  den  en  Tilrettevisning,  hvor- 
paa  han  gentog  sit  Spørgsmaal,  som  Hr.  »Kom«  nu,  arrig 
over  det  uventede  Traktement,  besvarede  med  en  ondskabs- 
fuld Knurren. 

—  Sesaa,  udbrød  Georg,  som  ansaa  dette  for  et  lykke- 
ligt Omen,  jeg  vidste  nok,  at  Du  havde  Forstand;  Du  blev 
vel  altfor  overrasket  til  straks  at  kunne  give  noget  Svar.  Du 
er  en  prægtig  Hund,  at  Du  viser  Tænder  ad  et  saadant  Parti. 
Jeg  er  heller  ikke  utaknemmelig  ...  Se  her  —  fra  Bordskuffen 
tog  han  en  Tvebak,  som  han  havde  gæmt  fra  sin  sædvanlige 
Morgenportion  til  Kaffen. 

Men  nu  vilde  Ulykken,  at  Madam  Rebekka  helt  uventet 
traadte  ind  ad  Døren  og  saa  dette  Uvæsen. 

—  Hvad  i  Herrens  Navn,  udbrød  hun,  skal  han  være  saa 
ødsel  at  give  Hundehvalpen  Tvebakker.  Jeg  vil,  min  Sandten, 
sige  ham,  at  det  koster  for  meget  at  købe  Hvede  og  bage 
Tvebakker  til  at  holde  saadan  Hus  med. 

—  Jeg  har  jo  gæmt  den  fra  min  egen  Portion,  svarede 
Georg  formildende.  De  Lommepenge,  De  giver  mig,  Madam 
Stormbom,  er  for  faa  til  at  jeg  kan  holde  Hunden  med  Tve- 
bakker paa  anden  Maade. 

—  Han  maa  takke  Gud,  min  unge  Herre,  at  jeg  har  taget 
Pengene  i  Forvaring.  Jeg  paastaar,  at  der  ellers  ved  denne 
Tid  ikke  vilde  have  været  mange  tilbage.  Gud  ved,  hvor- 
ledes  det  vil  gaa,  naar  han  kommer  ud  paa  egen  Haand  og 
skal  passe  sig  selv  —  jo,  det  bliver  en  rar  Redelighed. 

—  Ja,  det  skal  De  nu  ikke  tro,  Madam  Stormbom;  jeg 
har  saa  udmærkede  Anlæg  for  at  blive  en  god  Husholder,  at 
De  bestemt  vil  blive  stolt  af  mig.  Og  med  Undtagelse  af  et 
halvt  Dusin  ostindiske  Kaffekopper,  som  jeg  synes  vilde  passe 

saa   godt   inde  paa  Valnøddetræs-Kisten,   agter  jeg   ikke   at 
bortødsle  noget. 

—  Naa,  det  kalder  jeg  just  heller  ikke  Ødslen,  bemær- 
kede Madam  Rebekka  formildet.  Hvis  Kopperne  i  min  Livs- 
tid staar  paa  min  Dragkiste,  saa  arver  han  dem  jo  tilbage 
efter  min  Død,  jeg  skal  give  ham  skriftligt  Testamente  paa 
dem,  saa  snart  jeg  faar  dem. 

—  Aa,  det  er  ikke  værd,  sagde  Georg  leende  Men  regn 
selv  efter,  om  jeg  ikke  er  nødt  til  at  spare,  naar  jeg  vil  have 
eget  Fartøj  om  fem  eller  seks  Aar.  Saa  skal  De  komme  og 
drikke  Kaffe  i  Kahytten,  og  selv  se  efter,  om  den  Opdragelse, 
jeg  nu  nyder,  ikke  har  baaret  Frugt.  Finere  og  proprere 
Fartøj  har  aldrig  pløjet  Bølgerne. 

—  Pral  ikke  for  tidligt,  men  husk  paa,  hvem  det  er,  der 
vedligeholder  Ordenen  her. 

—  Saa  ved  jeg  ikke  noget  andet  Raad,  end  at  De  følger 
med  Briggen  for  at  tage  vare  baade  paa  mig  og  Besætningen, 
for  saa  ved  jeg,  at  der  ikke  vil  findes  en  Krog  paa  Skibet, 
der  ikke  naarsomhelst  kan  fremvises  for  fremmede  Øjne.  Jeg 
gør  Madam  Stormbom  til  min  Hovmester. 

—  Ti  han  bare  stille  og  hold  sig  til  Bogen.  Det  er 
nyttigere,  end  at  gøre  Nar  af  Folk,  som  maaske  i  alle  Til- 
fælde vilde  passe  bedre  til  Hovmester  end  mangen  en,  som 
beklæder  den  Post,  ved  han  det,  min  unge  Herre. 

Og  lokkende  »Kom«  til  sig,  som  skulde  bære  Kurven  paa 
Torvet,  bortfjærnede  den  gamle  sig. 

Saasnart  hun  havde  lukket  Døren,  satte  Georg  sig  ned 
og  skrev  over  et  halvt  Dusin  Udkast  til  Svaret  paa  Fannys 
Brev,  men  det  blev  alligevel  ikke  færdigt  den  Dag,  fordi  han 
ikke  kunde  faa  det,  som  han  vilde  have  det. 

Derimod  skrev  han,  uden  at  det  forvoldte  ham  nogen 
Vanskelighed,  et  langt  Brev  til  sin  Fader,  i  hvilket  han  med 
den  inderligste  Kærlighed  takkede  ham  for  den  Lykke,  at 
han  nu  kunde  være  nogenlunde  rolig:  »Nu  har  jeg  ikke  en 
eneste  Bekymring  mere«,  (men  da  han  skrev  disse  Ord,  rød- 
mede han  alligevel  for  sig  selv,  havde  han  ikke  hele  Efter- 
middagen været  bekymret  over  Peter  Grans  Spaadom,  og  for 
ikke  at  gaa  udenom  Sandheden  tilføjede  han  tvende  Ord): 
»for  Dig,  Fader«. 


Digitized  by  VjOOQ  IC 


245 


Femogtyvende  Kapitel. 

Vinteren  havde  endnu  ikke  ganske  taget  Afsked  med 
Jorden,  da  Georg  for  stedse  tog  Afsked  med  Sømandsstandens 
lavere  Værdigheder.  Efter  fuldendt  Kursus  tog  han  sin  Styr- 
mandseksamen med  Udmærkelse. 

Ved  denne  vigtige  Lejlighed  maatte  Madam  Stormbom 
ud  med  en  ikke  ubetydelig  Sum  til  Bestridelsen  af  det  Gilde, 
som  Georg  tillige  med  nogle  andre  vordende  Kaptejner  gav 
paa  et  af  Mastehuggets  fornemste  Værtshuse. 

—  Herregud,  det  gaar  aldrig  godt,  sagde  den  gamle  om 
Morgenen,  da  Georg  afpressede  hende  enTiert  mere,  end  der 
var  bestemt. 

Og  om  Natten,  da  han  kom  tilbage  med  Farbro'r  Storm- 
bom, som  i  en  salig  Tilstand  ravede  frem  mellem  Dørene  i 
Forstuen  og  næppe  med  Georgs  Hjælp  kunde  finde  Indgangen, 
mumlede  hun: 

—  Hvad  sagde  jeg,  det  gik  aldrig  godt-  dette  her  er  et 
nydeligt  Spektakkel. 

—  Reb,  Mutter,  reb,  jeg  mærker,  at  Blæsten  har  taget  i 
Sejlene  for  Dig,  smaavrøvlede  den  gamle  og  famlede  sig  frem 
for  at  formilde  Konen.  Du  ved,  at  jeg  ikke  fejrer  min  Fød- 
selsdag mer  end  en  Gang  om  Aaret.  Drengene  var  saa 
muntre  . . .  muntre.  Farbro'r  Stormbom,  Farbro'r  Stormbom, 
skreg  den  ene  efter  den  anden.  Hurra  for  Farbro'r  Storm- 
bom, den  gamle  Søulk,  lykkelig  den,  som  har  sejlet  under 
hans  Rektifikator.  Naa,  Kone,  hopper  Hjærtet  ikke  i  Dig  af 
Stolthed,  naar  Du  hører  saadan  noget  om  Din  Mand? 

—  Sæt  Dig  ikke  i  Sengen,  Mand,  med  Medaljekjolen  paa. 

—  Søde  Madam  Stormbom,  sagde  Georg  mæglende,  men 
Stemmen  lignede  ikke  ganske  sig  selv,  jeg  har  jo  taget  min 
Styrmandseksamen  i  Dag. 

—  Og  er  allerede  blevet  »Kaptejne,  mumlede  Madam 
Rebekka.     Det  er  gaaet  hurtigt  det. 

—  Sig  ikke  det,  sagde  Georg  hæftigt.  Jeg  vil  ikke  sæt- 
tes i  Rette  for  alt,  og  jeg  maa  vel  nok  paa  saadan  en  Dag 
have  Lov  til  at  drikke  et  Glas  —  selv  om  jeg  ogsaa  fik 
mere  end  jeg  kunde  taale  —  uden  at  spørge  om  Lov. 

—  Jasaa,  blæser  Vinden  fra  den  Kant;  har  han  saa  hæf- 
tigt Sind,    min    unge  Herre.    Naa,  jeg   gratulerer.    Men  saa 

rejs  Dig  dog  fra  Sengekanten,  Fatter,  at  jeg  kan  komme  hen 
til  Bordet  og  faa  tændt  Lys,  eftersom  ingen  andre  kan 
gøre  det. 

—  Jeg  skal  nok  skaffe  Lys,  sagde  Georg  og  gik  hen  imod 
det  Sted,  hvor  han  vidste,  at  Bordet  stod.  Men  i  sin  Iver 
for  at  vise  sin  Dygtighed,  væltede  han  baade  Vandkaraflen 
og  Glasset  paa  Gulvet.  Det  kolde  Vand  som  overskyllede 
baade  ham  selv  og  den  i  Sengen  siddende  Madam  Rebekka 
(den  gamle  havde  allerede  trukket  sig  tilbage),  bidrog  mægtigt 
til  at  afkøle  Georgs  Sind. 

—  Tilgiv  mig,  alier  kæreste  Madam  Stormbom,  hvis  det 
er  Dem  muligt. 

—  Han  har  vel  druknet  Svovlstikkerne  med  det  samme. 
Aa  Gud,  aa  Gud,  jeg  vidste  nok,  at  de  Penge  vilde  blive  godt 
anvendte. 

—  Men,  lille  Madam  Stormbom,  man  maa  jo  bære  sig 
ad  som  andre  Mennesker. 

—  Hver  eneste  Svovlstik  gennemblødt;  Herre  Gud,  sikke'n 
Elendighed.  Naa,  gamle,  hvor  er  Du  blevet  af?  Fald  ikke 
i  Søvn,  men  staa  stille  til  jeg  kommer  op,  og  pas  paa,  at 
Du  ikke  kommer  for  nær  til  Kakkelovnen  og  smudser  Din 
Kjole  til. 

—  Kan  jeg  ikke  gaa  ud  i  Køkkenet  efter  Lyset,  kære 
Madam  Stormbom? 

— •  Jo,  det  kan  han  vist  . . .  Sæt  sig  i  Sofaen  og  vær  stille 
begge  to,  til  jeg  kommer  igen. 

Efter  nogle  Øjeblikkes  Forløb  stod  Madam  Rebekka,  ind- 
svøbt i  sin  gamle  Morgenkjole,  med  Lyset  i  Haanden,  og 
lyste  paa  Ødelæggelsen  i  sit  smukke,  rene  Værelse;  Vand  og 
Glasstumper  over  Tæppet  og  Bordet  . . .  svømmende  Svovl- 
stikker ...  og,  hvor  ærgerligt,  Snusdaasen  væltet.  Den  gamle 
havde  om  Aftenen  fyldt  den  med  det  sidste  Forraad,  der 
fandtes  hjemme. 

Hun  lyste  paa  Manden. 

Som  en  nikkende  Porcellæns-Kineser  sad  han  netop  og 
vuggede  med  Ryggen  mod  den  forbudte  Kakkelovn;  dette 
var  ganske  vist  ikke  af  Ulydighed  mod  Konens  Forbud,  men 
kun  fordi  han  havde  antaget  Kakkelovnen  for  Mutters  Drag- 
kiste. 

—  Ja  saa,  Fatter,  ja  saa  —  nu  ser  jeg,  hvorledes  det 
er  fat. 

Den  gamle  bare  nikkede  og  nikkede. 

—  Og  saa  den  unge  Knægt  der,  vedblev  Madai 
bom.     Tag  Lyset  her  og   se  at  hjælp  sig  ind  til  sig 
godt  som   han   kan  . . .  men  i  Himlens  Navn,    hold 
paa  Lysestagen,  og  se  at  komme  afsted,   at  jeg  kar 
gamle  i  Seng. 

—  Madam  Stormbom,   jeg  synes,   at  dette  er  gj 
synderligt,   sagde  Georg,   som    nu   atter  blev  vred. 
jeg  var  i  Farbrors  Sted,  saa  ved  jeg  nok,  hvad  jeg 

Nu  blegnede  Madam  Rebekka.  Ikke  en  Gang 
ligholdelsen  af  Styrmandseksamenen  kunde  længere  t 
Undskyldning. 

—  Gaa  og  læg  sig,  sagde  hun  vredt. 

—  Vist  ikke . . . ,  det  er  stjærneklart,  jeg  vil  ud  a 
en  Tur. 

—  Naa,  saa  det  vil  han.  Saa  længe  han  er  i 
bliver  der  ikke  noget  af  Nattepromenader,  hverken  i 
uden  Stjærner. 

—  Kan  Madam  Stormbom  forbyde  mig  at  gaa 
tror  De,  at  jeg  lader  nogen  lægge  Baand  paa  min  ^ 

—  Prægtig  Dreng,  forbandet  prægtig,  nikkede  d< 
Giv  hende  et  Lag  til,  saa  stryger  hun  snart  Sejl. 

Madam  Stormbom  hørte  aldrig,  hvad  hun  anså 
under  sin  Værdighed  at  høre. 

Imidlertid  var  Georg  gaaet  ud  i  Forstuen,  men  ] 
i  største  Hast  fulgte  efter  ham,  drejede  Nøglen  or 
døren  og  puttede  Nøglen  i  Lommen,  det  var  Madam 
som  alligevel  derved  begik  den  Uforsigtighed,  temn 
at  ytre,  »nu  gik  Rotten  i  Fældenc 

Ved  disse  Ord  for  der  en  stærk  Rødme  op 
Kinder.  Det  var  første  Gang  i  sit  Liv,  han  følte, 
Tanker  ikke  var  rigtig  klare.  Og  i  den  pirrelige 
hvori  han  befandt  sig,  blev  Følgen  den,  at  selvom  ( 
hans  Liv,  maatte  han  vise,  at  han  ikke  underka 
nogens  Vilje. 

—  Nu  gik  Rotten  i  Fælden. 

—  Det  tror  jeg  ikke,  svarede  han  med  en  let 
paa  Stemmen.  Vær  saa  god  at  aabne  Døren,  Mads 
bom,  for  kommer  jeg  ikke  gennem  Døren,  saa  koi 
gennem  Vinduet. 

—  Hvorledes  vil  han  komme  gennem  Skodder  og  dob- 
belte Vinduer? 

—  Det  vil  vi  faa  at  se.     Vær  saa  god  og  luk  Døren  op. 
Nu    mærkede    Madam   Rebekka,    at    hendes    Magt    var 

knækket,   og   hvor   nødig   hun  end  vilde,    maatte  hun  vælge 
andre  Vaaben. 

—  Lad  det  nu  være  nok  med  den  Gallimathias,  min  kære 
Hr.  Georg.  Har  jeg  ikke  lidt  tilstrækkelig  for  hans  Skyld, 
da  han  overhældte  min  Seng  med  det  kolde  Vand?  Skal 
jeg  nu  oven  i  Købet  ligge  her  og  ængste  mig  for  aabne 
Døre? 

—  Jeg  laaser  af  igen  og  tager  Nøglen  med  mig. 

—  Aa  nej,  han  gør  klogere  i  at  føje  den  gamle  og  gaa 
hen  og  lægge  sig. 

—  Madam  Stormbom,  lad  det  nu  være  nok.  Jeg  har  sat 
mig  i  Hovedet,  at  jeg  skal  ud,  og  ud  vil  jeg. 

—  Saa  i  Guds  Navn  da.  Den  gamle  aabnede  Døren. 
Men  hvis  han  har  den  mindste  Agtelse  for  den,  som  altid  har 
ment  ham  det  godt,  saa  gaa  ikke  langt  bort,  men  kom  snart 
igen. 

—  Jeg  behøver  kun  at  gaa  tre  eller  fire  Skridt,  sagde 
Georg,  som,  saa  snart  han  var  gaaet  et  Par  Skridt  udenfor 
Forstuedøren,  straks  vendte  om.  Nu  gaar  jeg  ganske  roligt 
ind  og  lægger  mig.  Jeg  vilde  kun  vise  Dem,  at  jeg  ikke  er 
et  Barn,  som  lader  mig  kommandere.  God  Nat,  Farbro'r. 
Havde  Du  altid  gjort  det  samme... 

Rebekka  slog  Døren  i  lige  for  Georgs  Næse,  og  1<  d  ham 
selv,  saa  godt  han  kunde,   hjælpe  sig  ind  i  sit  eget  Værelse. 

—  Lyset,  Madam  Stormbom. 

—  Lyset  . . .  mumlede  den  gamle  indenfor.  Aa,  han 
lægger  sig  bedst  i  Mørke. 

—  Naa,  lad  gaa. 

Og  nogle  Minuter  efter  sov  Georg  godt  paa  Styrmands- 
eksamenens Lavrbær. 

—  De  var  saa  muntre,  Drengene.  Hurra  for  Stormbom, 
den  gamle  Søulk...  skreg  den  ene  højere  end  den  anden, 
saaledes  lød  de  første  Ord,  der  modtog  Madam  Rebekka,  da 
hun  atter  traadte  ind  i  Kammeret. 

Den  gamle  stod  nu  midt  paa  Gulvet  og  gjorde  sig  Umage 
for  at  faa  Frakken  af.  Men  da  han  havde  glemt  at  knappe 
Knapperne  op  ved  Hænderne,  faldt  det  ham  noget  vanskeligt. 

—  Jeg  vil  inderlig  ønske,  at  der  ikke  maa  t 
basse  af  den  Dreng,  sagde  Rebekka  ligesom  for 

—  Mutter,  hvad  har  Du  gjort  ved  Kjolen  — 
Ærmehullerne  sammen  ?  . . .  Men  ti  bare  stille 
jeg  flot 

—  Sesaa  . . .  nej,  nu  kan  jeg  ikke  mere,  to  K 
af  og  Opslaget  i  Stykker  paa  Medaljekjolen.  V< 
jeg  siger,  Fatter? 

—  Nej,  Mutter,  men  jeg  vilde  ønske,  at  Di 
noget. 

—  Jeg  siger  bare,  at  Du  skal  ikke  faa  Lo^ 
Din  Fødselsdag  i  Hast  igen. 

Den  gamle  sukkede  og  tænkte  paa  den  gyl< 
han  ved  Rektifikatorens  Hjælp  satte  sig  i  en  R 
han  aldrig  havde  kunnet  opnaa  i  sit  eget  Hjem. 

—  Jeg  vilde  ved  Gud  ønske,  Mutter,  at  Du  k\ 
Gang  havde  set  mig  paa  Fregatten,  især  naar  jq 
Konstablens  Datter,  aa,  det  var  en  herlig  Tid. 
ikke  om  Konstablerne  og  Skibsdrengene  —  de  i 
Æspeløv,  bare  jeg  saa  paa  dem  — ,  men  jeg  tal 
lingsmændene  og  den  Agtelse,  jeg  nød  paa  hc 
Officererne  vidste  nok  at  vurdere  Flagskipper 
Fortjenester.  Jeg  synes  altid,  at  jeg  er  af  andet  t 
saasnart  jeg  sætter  Foden  paa  et  Dæk. 

—  Ja,  ja,  Fatter,  jeg  ved  nok,  at  Du  er  en  1 
paa  Søen.  Men  nu  har  Du  vrøvlet  nok  i  Nat.  I 
skal  jeg  hjælpe  Dig  tilkøjs. 

—  Aa,  Herregud,  Mutter,  hvad  Du  er  for  en  a 
Lad  mig  kysse  Dig  paa  Haanden  ...  Ja,  saadan 
saadan  en  Kvinde  . . .  Men  jeg  er  ogsaa  en  r 
Karl.  Det  syntes  Gutterne  ogsaa  i  Aften  — -  pok 
og  prægtige  Drenge  ...  og  se,  Storadmiralens  Sk 
som  den  skulde  gaa;  der  var  ingen  saadanne  Idio 
men  han  fik  da  ogsaa,  hvad  han  havde  godt  af. 
vide,  hvor  han  nu  er,  den  ærlige  Mas. 

—  Naa,  Fatter,  hvorledes  gaar  det  med  Stø> 

—  Og   endnu    kan  jeg  stuve  Klogskab    og 
hos  et  Dusin  Drengebørn.     »Stormbom«,  sagde  1 
kaptejnen  —  for  vi  talte  privat  mellem  fire  Øjne,  < 
paa  Tjenestens  Vegne  —  »gamle  Hædersmand«, 
»jeg  ved,    at  Du    har   et  godt  Øje  til  Knægten, 


Digitized  by  VjOOQ  IC 


250 

Fader  for  ham  c  Netop  saadan  sagde  han,  da  han  gav  mig 
Fuldmagt  til  at  passe  paa  Fyren,  og  det  skal  jeg  ogsaa  gøre 
i  et  og  alt. . .  Du  mai  ikke  være  slem  imod  ham  i  Morgen, 
Mutter,  hører  Du  det,  Kone . . . 

Dagen  efter  den  Nat,  da  saa  mange  Uordener  havde 
fundet  Sted  i  Madam  Rebekkas  ordentlige  Hus,  fejredes  der 
en  almindelig  Bods-  og  Bønnedag. 

Da  Georg  vaagnede  langt  op  paa  Formiddagen  og  saa 
sin  Kaffe  staa  iskold  paa  Bordet  ved  Sengen,  mærkede  han 
straks,  at  der  var  noget  usædvanligt  paafærde,  ja  noget  over- 
ordentlig usædvanligt,  siden  hans  gode  Værtinde  med  saa 
stor  Ligegyldighed  havde  stillet  Kaffen  til  at  drikke  »efter 
Kompetence«,  som  Birkedommeren  og  Peter  Gran  plejede 
at  sige. 

Efterhaanden  klaredes  Georgs  Tanker. 

Først  var  det  Glæden  over,  at  han  med  Berømmelse 
havde  bestaaet  sin  Eksamen,  derefter  den  lystige  Aften,  hvor 
han  havde  faaet  saa  mange  glade  Dusbrødre,  hvor  der  var 
bleven  drukket  saa  mange  Skaaler,  sunget  saa  mange  muntre 
Sange,  grundlagt  saa  mange  skønne  Forhaabninger  og  lagt 
saa  mange  Planer;  det  var  en  Aften  saa  munter,  herlig  og 
fuld  af  Løfter,  at  Georg  aldrig  havde  tænkt  sig  Magen  til  den. 

Men  nu  kom  Slutningen. 

Scenerne  ved  Hjemkomsten,  Vandkaraflen  med  de  andre 
Ødelæggelser,  Madamens  smaa  Skænderier  og  Bønner,  og  til- 
sidst  hans  egen  ubændige  Stædighed  efter  at  vise  sig  selv- 
stændig ...  alt  oprullede  sig  nu  for  hans  Øjne. 

—  Altsaa  —  her  paatrængte  en  meget  ubehagelig  Tanke 
sig  ham  —  har  jeg  ikke  rigtig  vidst,  hvad  jeg  gjorde.  Rød- 
men bedækkede  hans  Kinder. 

—  Aldrig  før,  sagde  han  til  sig  selv,  har  jeg  været  saa- 
dan ...  og  aldrig  mere  skal  jeg  blive  det.  Han  tænkte  nu 
paa  sin  Moder,  sin  elskede,  kærlige  Moder.  Hvis  han  var 
kommen  saaledes  til  hendel  Om  han  havde  vist  hende  et 
saadant  Sindelag.  Hun  frygtede  jo  altid  for  hans  Hæftighed, 
og  bad  ham    med   saa  inderlige  Bønner  om  at  fly  Fristelsen. 

Men  hvem  kunde  vel  tænke  paa  Fristelsen  netop  her, 
hvor  jeg  var  saa  glad,  saa  uendelig  lykkelig?  Sindet  skiftede 
saa  hurtigt,  at  jeg  slet  ikke  ved,  hvorledes  det  gik  til.  Og 
Madam  Stormbom,  min  gamle  hæderlige  Værtinde,  hun  maa 

vel  have  haft  lignende  Grund  til  at  være  misform 
hun  har  ladet  mig  ligge  saaledes  her. 

Ved  denne  Tanke  var  Georg  ikke  fri  for  at  a 
det  Øjeblik,  da  han  skulde  gense  Madam  Stormb< 
han  nu  vilde  blive  modtaget  med  en  Sparlagenspræ 
med  Tavshed. 

I  et  Spring  var  han  ude  af  Sengen,  og  efter  i 
klædt  paa,  stak  han  Hovedet  udenfor  for  at  lytte 
han  kunde  høre  Stormbom  røre  sig  inde  i  sit  Hum 
alt  var  stille,  enten  nu  Stormbom  ikke  var  der,  e 
Stilhed  ved  Sejldugsnaalen  søgte  at  gøre  sin  Fejl 
for  saaledes  at  formilde  Mutter. 

»Bambus-Ole«  slipper  vist  ikke  ud  af  Fængs 
tænkte  Georg,  og  kunde  ikke  afholde  sig  fra  at 
Tanken  om  de  længselsfulde  Blikke,  hvormed  den  g 
betragte  Kisten. 

Endelig  tog  han  Mod  til  sig  og  aabnede  Dø 
gamle  Foresattes  Værelse. 

Stormbom  sad  saa  fromt  med  Spigeret  i  Haan< 
stor  Rulle  Sejldug  foran  sig.  Han  gjorde  en  Bevae 
Haanden,  at  Georg  ikke  skulde  gøre  Støj. 

—  Er  Madam  Stormbom  ikke  paa  Torvet,  Fa 

—  Allerede  hjemme,  Din  Skælm.  Du  har  lav 
for  os.  Jeg  troede,  at  jeg  bedre  havde  pryglet  Sub 
ind  i  Dig.  Véd  Du  da  ikke,  at  Madammen  kommar 
gamle  Skude  paa  Landjorden,  og  naar  hun  kor 
Kaptejnen,  sk^l  vel  Besætningen  ikke  gøre  sig  obs 

—  Naa,  men  kæreste  Farbro'r  jeg  gjorde 
noget  slemt. 

—  Ikke  det.  Hvad  kalder  Du  det  at  gøre  lig< 
Ordren?  Hun  vilde  se  Dig  fortøjet  i  Havn,  og  D 
at  krydse,  og  det  med  saadan  Opsætsighed,  at  der 
været  værre  Mytteri  paa  noget  Skib. 

—  Men  hvorledes  staar  Barometret  i  Dag? 

—  Taage  med  Snesjap  —  Vinden  stik  imod. 

—  Vi  vil  haabe,  den  slaar  om  opad  Dagen.  F 
nok  selv,  at  en  overtrukken  Himmel  kan  give  en  s 

—  Det  tror  jeg  ikke  bliver  Tilfældet  i  Dag,  n 
Det  ser  nd  til  at  trække  op  til  Storm.  Jeg  er  g 
være  kommen  i  Læ,  inden  den  bryder  løs. 

—  Jeg  vilde  ønske,  jeg  kunde  sige  det  samme. 

Du  hvad,  jeg  tror,  jeg  giver  mig  Gud  i  Vold  og  gaair  ind. 
Det  er  bedre  at  se  Faren  lige  i  Ansigtet  end  at  krybe  i  Skjul 
for  den.  Madam  Stormbom  har  alt  for  godt  et  Hjærte  til 
ikke  at  blive  god  igen. 

Og  til  Trods  for  at  den  gamle  tvivlende  rystede  paa 
Hovedet,  bankede  Georg  dog  paa,  og  traadte  rask  ind  i 
Dagligstuen,  hvor  Madam  Rebekka  sad  og  spandt  saa  ivrig, 
at  hun  hverken  syntes  at  høre  eller  se. 

—  God  Morgen,  bedste  Madam  Stormbom.  Georg  buk- 
kede dybt. 

Den  gamle  besvarede  Hilsenen  med  et  stille  Nik. 

—  Søde,  rare,  lille  Madam  Stormbom,  bad  han  med  det 
inderligste  Tonefald  i  sin  Stemme,  og  Georgs  Stemme  havde 
en  indsmigrende  Veltalenhed,  naar  han  rigtig  vilde  benytte 
sig  af  den,  allerbedste  lille  Madam  Stormbom,  maa  jeg  ikke 
være  fri  for  at  staa  her  som  en  afstraffet  Skoledreng.  Jeg  ved, 
at  jeg  i  Aftes  bar  mig  dumt  og  stygt  ad,  men  saa  beder  jeg 
ogsaa  hjærteligt  om  Forladelse  derfor.  Sig  nu  noget,  skænd 
dygtigt  paa  mig,  men  vær  ikke  vred. 

—  Jeg  er  ikke  vred,  men  jeg  er  bedrøvet,  svarede  den 
gamle,  uden  at  se  op. 

—  Det  bliver  værre  og  værre.  De  maa  ikke  være  be- 
drøvet for  min  Skyld  .  .  .  jeg  forsikrer  for,  jeg  holder  det 
ikke  ud. 

—  Jeg  er  just  ikke  bedrøvet  fordi  han  i  ...  ja  —  netop 
forsaa  sig  imod  mig,  som  er  et  gammelt  Menneske,  og  oven 
i  Købet  hans  gode  Værtinde,  men  jeg  er  bedrøvet,  fordi  at 
saadan  en  ung  Dreng  eller  Yngling  eller  Mand,  eller  hvad 
jeg  skal  kalde  ham  for,  drikker  saa  meget,  og  siden  har  saadan 
et  stygt  og  ondt  Sind. 

—  Naa,  Gud  ske  Lov,  bare  De  vil  tale  lidt,  er  jeg  for- 
nøjet, saa  skal  det  nok  blive  godt  igen.  Til  en  Begyndelse 
tilstaar  jeg,  at  det  ved  hvilkensomhelst  Alder  aldrig  er  rigtigt, 
ikke  nøje  at  betænke,  hvormeget  man  taaler,  selv  om  det 
kan  undskyldes  i  et  muntert  Lag.  Men  se,  min  bedste  Madam 
Stormborm,  da  jeg  aldrig  før  i  mit  Liv  har  været  i  en  saa 
omtaaget  Tilstand,  kunde  jeg  heller  ikke  tage  mig  i  Agt. 
Nu  kan  jeg  det,  og  nu  skal  jeg  det  ogsaa,  det  kan  De  stole 
pab.  Noget  andet  Løfte  hverken  vil  eller  bør  jeg  give,  for 
er  ikke  Forsættet  nok  til  at  holde  en  fornuftig,  ung  Mand 
tilbage,  saa  hjælper  heller   ingen  Løfte Hvad    nu   det 

andet  om  Sindet  angaar,  saa  er  jeg  bedrøvet  over,  at  det  er 
saa  ubændigt.  Men  saasandt  jeg  hedder  Georg  Letsler,  kues 
skal  det.  Og  kuet  har  det  været,  og  det  kan  vel  blive  det 
endnu  mere.  Naa,  kære  lille  Madam  Stormbom,  lad  nu  al 
Ting  være  godt.  Jeg  har  jo  endnu  kun  saa  kort  tilbage  her 
i  mit  andet  Hjem,  og  jeg  vilde  sørge  inderligt,  hvis  jeg  for 
fuldt  Alvor  mistede  den  moderlige  Velvilje,  over  hvilken  jeg 
hidtil  har  kunnet  glæde  mig. 

Nu  blev  den  gamle  blød  om  Hjærtet.  Min  kære,  unge 
Herre,  sagde  hun  og  rakte  Georg  Haanden,  vi  vilde  jo  ikke 
være  kristne  Mennesker,  hvis  den  ene  ikke  havde  Over- 
bærenhed med  den  anden.  Jeg  var  maaske  heller  ikke  for 
klog  i  Gaar  Aftes  —  men,  Gud  hjælpe  os,  man  kan  jo  ikke 
altid  se,  hvad  der  er  det  rigtigste.  Venner  bliver  vi  alligevel 
i  al  vor  Tid,  vær  sikker  paa  det. 

—  Tak  for  de  Ord,  min  gode  Madam  Stormbom.  De 
løfter  en  tung  Sten  fra  mit  Hjærte.  Jeg  synes  ganske  vist 
ikke,  at  jeg  er  mindre  skyldfri  fordi  De  har  tilgivet  mig  mine 
Taabeligheder,  men  jeg  plager  ikke  længere  mig  selv  med 
bitre  Bebrejdelser  nu,  da  alt  er  godt  og  vel  overstaaet. 

—  Det  tror  jeg  nok,  sagde  den  gamle  smilende,  han  er 
altfor  øm  over  sig  selv,  til  at  tage  fat  med  rigtig  Kraft. 
Men  ved  han  alligevel  hvad,  min  unge  Herre?  Jeg  siger  ikke, 
at  den,  som  hat  sviret  en  Gang  eller  to  Gange  eller  tre 
Gange,  bliver  en  Sviregast  af  Profession,  men  jeg  siger:  man 
skal  kue  Sindet  i  Ungdommen,  og  aldrig  lade  Lysterne  tage 
Overhaand.  Læg  aldrig  Fingrene  imellem,  naar  det  gælder 
om  at  ave  egne  Fejl,  thi  saasnart  de  mærker,  at  de  faar 
Magt  med  os,  faar  de  efterhaanden  mer  og  mer  Indpas.  Sand 
mine  Ord  og  tro,  at  smaa  Fejl  ikke  er  smaa  Fjender. 

—  Det  være  langt  fra  mig  at  tro  det.  Men  vær  fuld- 
stændig overbevist  om,  min  bedste  Madam  Stormbom,  at  jeg 
ikke  har  mindste  Anlæg  for  at  svire,  nej  ikke  en  Gang 
mindste  Smag  for  det. 

—  Saa  meget  lettere  kan  det  gaa  galt,  hvis  man  ikke 
holder  igen,  naar  gode  Venner  i  et  muntert  Lag  bliver  ved 
at  nøde ;  man  tror  sig  selv  for  godt,  fordi  man  synes,  at  man 
ikke  har  Anlæg  til  den  eller  den  Fejl,  og  en,  to,  tre,  før  man 
selv  ved  af  det,  er  man  kommen  ind  i  andre  Vaner. 

Endnu  en  god  Time  maatte  Georg  finde  sig  i  at  staa 
Skrifte. 

Men  efter  Middagen,  Kaffen  og  Trævleunderholdningen 
(i  Dag  trævledes  naturligvis  dobbelte  Portioner  af  begge 
Herrerne),  var  Freden  fuldkommen  tilvejebragt,  og  med  et 
let  Sind  satte  Georg  sig  ned  og  skrev  to  Breve,  det  ene  til 
sin  Fader,  og  det  andet  til  Kommandørkaptejnen,  for  at  un- 
derrette dem  om,  at  han  lykkeligt  havde  bestaaet  sin  Eks- 
amen. 

Det  var  hans  Hensigt,  saa  snart  han  havde  faaet  Kom- 
mandørkaptejnens Svar,  at  gøre  en  lille  Tur  hjem  til  Jo- 
hannesskæret. Han  længtes  saa  inderligt  efter  at  tale  med 
sin  Fader,  og  at  faa  at  se,  hvorledes  han  befandt  sig  ved  Til- 
væksten i  sine  Omgivelser.  Georg  længtes  ogsaa  inderligt 
efter  at  træffe  Fanny,  Fanny,  som  han  nu  saa  længe  ikke 
havde  hørt  noget  fra. 

—  Hør  en  Gang  »Korne,  sagde  han  glad  og  klappede 
sin  Yndling,  tror  Du  ikke,  vi  vil  faa  det  rigtig  morsomt,  naar 
vi  kommer  til  »Strand« . . . 

Georg  ventede  mange  Postdage  forgæves  paa  Svaret 
fra  sin  forrige  Chef,  og  han  begyndte  allerede  at  tænke 
paa  Muligheden  af  alle  Tings  Forgængelighed  her  i  Livet, 
og  ligeledes  paa  Usikkerheden  af  Overordnedes  og  Vel- 
ynderes gode  Løfter,  da  han  en  Dag  ved  Ankomsten  til 
Postkontoret,  med  bankende  Hjærte,  fandt  sit  Navn  paa  et 
Brev. 

Det  saa  kun  lidet  opmuntrende  ud,  det  havde  sort  Rand 
og  sort  Segl  med  Kommandørkaptejnens  Vaaben. 

De  rosenrøde  Drømme,  som  nylig  fyldte  Georgs  Hjærte, 
sank  hurtigt  igen.  Han  er  død,  min  ædle  Chef  er  død,  og 
med  ham  mine  bedste  og  skønneste  Planer,  mit  bedste  Haab 
om  Lykke  og  Held.  Han  vendte  Brevet  i  Haanden  uden  at 
aabne  det.  Hvad  det  end  maatte  indeholde,  vilde  han  ikke 
gøre  sig  bekendt  med  det,  før  end  han  var  ene  i  sit  Kammer. 

Undervejs  tilbage  til  Mastehugget  havde  hans  livlige 
Indbildningskraft  allerede  gjort  sig  fortrolig  med  al  den  Møje 
og  Besværlighed,  han  nu  vilde  faa  at  kæmpe  med.  Men  han 
lagde  lige  saa  mange  Planer  til  at  besejre  disse  Vanskelig- 
heder, og  det  med  saa  megen  Klogskab  og  Betænksomhed, 
at  den,  der  havde  kunnet  høre  ham  tale  med  sig  selv,  snart 
vilde  have  forstaæt,  at  han  ikke  hørte  til  de  Karakterer,  der 
let  viger  tilbage  for  Modgangen. 

—  Nu  gælder  det,  sagde  han  og  skød  Slaaen  for  Døren 

til  sit  lille  Kamme^  Hvad  der  end  staar,  skal  det  ikke  ned- 
slaa  mit  Mod.  ' 

Han  brød  Seglet  og  gennemlæste  to  Breve,  et  trykt 
Sørgebrev  og  et  skrevet  Brev. 

Det  første  meddelte,  at  Kommandørkaptejnens  Søn,  den 
unge  Baron  Frits,  havde  forladt  denne  Verden.  Det  sidste, 
skrevet  i  en  stærkt  oprørt  Sindsstemning,  var  fra  Kommandør- 
kaptejnen selv  og  underrettede  Georg  om,  at  han  efter  en 
Maaneds  Forløb  kunde  vente  sin  tidligere  Chef  i  Goteborg, 
hvor  han  da  skulde  indfri  sit  Løfte. 

Hensunken  i  dybe  og  alvorlige  Tanker  lagde  Georg  de 
to  Breve  sammen.  Der  fløj  gennem  hans  Hjærte  en  Anelse 
om,  at  han  nu  stod  ved  Begyndelsen  af  et  nyt  Afsnit  i  sit  Liv, 
og  at  den  unge  Barons  Død  vilde  faa  Indflydelse  paa  hans 
Fremtid. 


Ende  paa  første  Del. 

Femte  1 
Helgei 


Første  K 

Begyndelsen   af  vor  Histori 
Forandring,    der  aabenbarer  sig 
idet   han   forlader   den   smilend 
klædte  Holme,    kommer   ind   i 
denne  Labyrint  af   nøgne  Fjæld 
Øer     med     deres    Vige,     omk 
skumklædte  blinde  Skær  danner 
levende  om  den  graa  Vikingetid 
kun  afbrydes   af  det  mægtige  I 
og  Havet  sukker  tungt  mellem  ] 
den  mørke  Skygge  fra  en  eller 
af  Drageskibe   og  høre  de  væld 
Drikkehornet. 

Men   flyttes  man  fra"  den  b 
Kyst,   mødes  Øjet   atter   af  en 
sætning. 

Ingen  høje  Fjælde,  ingen  K 
fuglene  noget  Hjem.    De  sandbt 
imod   det   lavtliggende  Land  og 
over  umaadelige  Lyngheder,  saa 
Skær  imod  dem  vilde  være  det 

Paa  et  eneste  Sted  af  den 
havde  Naturen  alligevel  dann< 
Denne  Undtagelse   dannedes   af 

Næs,  overskygget  af  vældige  Linde-  og  Kastanietræer,  mellem 
hvilke  nogle  unge  Naaletræer  tittede  frem. 

Paa  den  Tid,  vor  Fortælling  foregaar,  stod  her  en  Byg- 
ning, som  paa  Grund  af  sin  besynderlige  Stil  tildrog  sig  Op- 
mærksomhed baade  fra  Land-  og  fra  Søsiden. 

Den  midterste  Del  af  denne  Bygning  var  opført  af  Graa- 
sten  til  en  Højde,  som  langt  overgik  Længden,  saa  at  den, 
hvis  den  havde  staaet  for  sig  selv,  mere  vilde  have  lignet  et 
Taarn  end  et  egentligt  Vaaningshus.  De  smaa  Vinduer,  der 
lignede  Glughuller,  tilligemed  Mærkerne  i  den  nederste  Mur 
af  Gittervinduer,  som  tidligere  havde  været  anbragt  der, 
tydede  paa,  at  den  fra  Begyndelsen  havde  været  bestemt  til 
Oplagssted  for  Varer,  som  i  en  Hast  skulde  udlosses;  i  det 
mindste  afgav  Resterne  af  en  sammenfalden,  langt  ud  i  Søen 
løbende  Bro,  tilligemed  de  endnu  stykkevis  tilbageværende 
Volde,  Grund  for  den  Formodning,  at  Pladsen  var  bleven 
valgt  for  paa  den  letteste  Maade  at  unddrage  Ejerens  Gods 
fra  Fjendehaand. 

Paa  begge  Sider  af  det  forældede  Taarn  (som  den  ældste 
Del  kaldtes)  var  der  senere  blevet  opført  Fløjbygninger  af 
Tømmer,  med  høje  Vinduer,  som  bevirkede,  at  det  hele  fra 
Søsiden  fik  et  stolt  Fortids-Udseende. 

Det  var  Helgenæs,  Kommandørkaptejn  von  U.s  Ejndom. 

I  det  Øjeblik,  vi  træder  ind  i  den  gamle  Ejndom,  er 
Solens  første  Straaler  næppe  naaet  videre  end  til  at  hilse  paa 
de  groft  udhuggede  Ridderskikkelser,  som  paa  begge  Sider 
pryder  Trappen  til  Hovedbygningen,  en  Trappe,  om  hvilken 
Sagnet  fortalte,  at  dens  brede,  flade  Sten  var  bleven  røvede 
fra  en  eller  anden  Kirke.  Endnu  syntes  alt  levende  at  være 
hensunken  i  Slummer. 

Omsider  gav  en  vældig  Klokke  fra  den  ene  Fløjbygning 
Signal  om,  at  Forvalteren  var  vaagnet  og  som  ved  en  meka- 
nisk Virkning  blev  der  Bevægelse  i  alle  Hjørner  og  Kroge  af 
de  andre  Regioner. 

Ved  Sekstiden  stak  Forvalteren  Hovedet  ud  gennem  Vin- 
duet for  at  gøre  sig  bekendt  med  Vind  og  Vejr.  Det  var  et 
ærværdigt  Hoved,  et  af  dem,  det  er  en  Fryd  at  betragte  paa 
Grund  af  deres  ubeskrivelige  gammeldags,  godlidelige  Udtryk. 

Klas  Ivar  Ignelius  havde  i  snart  et  halvt  Aarhundrede 
ført  Tilsyn  med  det  von  U.ské  Familjegods.     Han  havde  op- 

levet  mange  mindeværdige  Omskiftelser  i  denne  S,n 
nu  i  Kommandørkaptejnen  sin  fjerde  Husbond. 

Fra  Arilds  Tid  gik  det  Sagn,  paa  hvilket  dog 
troede,  at  Helgenæs1  Ejere  aldrig  skulde  nyde 
Lykke  eller  sidde  i  Ro  paa  sine  Fædres. Gods,  s 
røvede  Kirkesten  ikke  blev  tilbageleverede.  K 
skulde  tilbageleveres,  eller  hvor  den  Kirke  stod 
Gang  havde  tilhørt,  det  vidste  ingen. 

Mange  havde  let  ad  denne  enfoldige  Tradi 
Indflydelse  paa  Familjens  Skæbne,  men  endnu 
sagt,  at  det  dog  var  mærkeligt,  at  Helgenæs'  Eje 
søgtes  af  uafbrudt  Modgang. 

Sjældent   gik  Ejndommen   over    fra  Fader   1 
gik  over  til  en  af  Sidegrenene,   fordi  der   enten 
mandlige  Arvinger   eller   de   tidligt  var   blevet 
Døden. 

Den  nuværende  Ejer,  Kommandørkaptejn  Ai 
havde  arvet  Ejndommen  efter  en  ugift  Fætter,   < 
udenlands.     Og  da  det  ikke  kunde  formodes,  at 
kaptejnen,    efter   i  saa  mange  Aar  at  have  være 
atter  vilde  gifte  sig,   var  det  afgjort,    at  Godset 
ud    af  den  U.ske  Slægt   paa  Mandssiden,    fordi 
stakkels  Frits'  Død  —  Kammandørkaptejnens  Di 
Elvira,    vilde  medbringe  Helgenæs  som  Brudega 
kommende  Mand. 

En  Gang  havde  en  omvandrende  Skjald  c 
besøgt  Herregaarden  og  til  Afsked  sunget  en  San 
Frue,  i  hvilken  Sang  han  havde  beskrevet  Famil 
sørgelige  Modgang,  som  uatbrudt  skulde  vedvai 
hellige  Sten  fandt  Ro  paa  et  Sted,  hvor  ingen 
af  menneskelige  Fødder  kunde  naa  dem.  De  m 
i  Havets  Dyb.  Naar  Helgenæs'  Ejer  havde  o] 
Pligt,  vilde  Skæbnen  mildnes. 

Men  et  Aarhundrede  var  gledet  over  Tidens 
Skjalden  sang,  og  endnu  laa  Stenene  paa  deres 
saa  troligt  havde  huslige  Sorger  hvilet  over  Fan 

I  Fløjen  lige  over  for  den,  hvor  den  ga 
endnu  lod  sig  se  i  Nathue,  aabnedes  kort  efter  et 
og  i  samme  Øjeblik  kyssede  Solstraalernes  Glød 
Kvindehoveds    fløjlssorte  Lokker.     Snart   viste   s 

Arm,  hvis  fine,  afrundede  Former  værdigt  harmonerede  med 
Skønheden  i  den  Skikkelse,  som  nu  traadte  frem. 

Det  var  den  snart  attenaarige  Elvira. 

Hun  holdt  et  Fuglebur  i  Haanden.  Og  medens  hun  ven- 
ligt nikkede  til  den  gamle,  som  ærbødigt  hilsende  trak  sig 
tilbage,  strakte  hun  Armen  ud  og  hængte  Buret  paa  en  Krog 
i  Muren.  Efter  at  det  derpaa  var  blevet  behængt  med  nogle 
Pilekviste,  som  laa  til  rede  i  Vinduskarmen,  vendte  Elvira 
hurtigt  sine  straalende  Øjne  ud  mod  Havbugten  og  lod  som 
om  hun  hverken  saa  eller  hørte,  at  endnu  et  Vindu,  højere 
oppe  i  samme  Fløj  som  Ignelius  beboede,  blev  slaaet  op,  og 
at  en  ung  Mand  lænede  sig  ud  ad  det.  Han  bar  med  en 
Slags  Koketteri  en  Morgenfrakke  af  blaat  Fløjl  og  paa  Ho- 
vedet en  broderet  Hue  af  samme  Farve. 

Efter  at  han  en  Tid  lang  forgæves  havde  ventet,  at  Frø- 
kenens Øje  skulde  tage  den  Retning,  han  ønskede,  vovede 
han  at  lade  sin  Røst  høre: 

—  Frøken  Elvira  lyksaliggør  Morgenen  med  sin  Nær- 
værelse. 

Frøkenen  var  nu  hensunken  i  Betragtningen  af  en  Skade- 
rede i  en  af  de  gamle  Linde,  som  prydede  Gaarden,  og  hørte 
ikke  noget. 

—  God  Morgen,  naadige  Frøken  Elviral  Synes  De  ikke, 
Frøken,  at  Lindetræerne  paa  denne  Side  har  Grund  til  at 
beklage  sig? 

I  det  samme  saa  man  en  lille  Pige  med  en  Kurv  paa 
Armen  stanse  foran  Vinduet.  Nejende  spurgte  hun,  om  Frø- 
kenen ikke  vilde  købe  Multebær. 

Paa  en  Gang  forsvandt  den  unge  Mand  fra  sit  Vindue  og 
var  hurtigere  end  Tanken  nede  i  Gaarden,  hvor  han  dog, 
med  skyldigt  Hensyn  til  Etiketten,  viste  sig  i  en  Frakke,  der 
stemmede  mere  overens  med  Haabet  om  en  lille  Samtale  i 
Frokostværelset,  hvor  Fuglene  boede  baade  inden-  og  uden- 
for Vinduet 

—  God  Morgen  for  tredje  Gang,  Frøken  Elviral  Maa 
det  være  mig  tilladt  at  bære  Kurven  op? 

—  God  Morgen,  Baron  Henning.  Det  bedrøver  mig,  at 
det  første,  jeg  har  at  sige  i  denne  Morgenstund,  er  et  Nejl 
—  men  jeg  vil  tale  et  Par  Ord  med  Pigen.  —  Frøkenen 
hilste  flygtigt  og  forsvandt. 

Baron  Henning  havde  været  for  dristig. 


Digitized  by  VjOOQ  IC 


Hans  Forhold  til  Kommandørkaptejner 
gende: 

Baron  Henning  G.  var  den  sidste  Arvinj 
Familjenavn,  fra  lang  Tid  tilbage  sine  Bære 
Besiddelse.  Tidligt  havde  han  mistet  Foræld 
ved  Hjælp  af  sin  afdøde  Faders  Venner  blevet 
gennemgaa  et  militært  Kursus;  han  stod  nu 
nant  ved  et  Infanteriregiment. 

Det  havde  længe  været  en  Hemmelig] 
kunde  udgranske,  ved  hvilke  Midler  Baron  Ek 
ikke  alene  at  »holde  den  gaaendec,  men  o{ 
med  den  Elegance,  han  mente,  at  hans  Fø 
Stilling  fordrede.  Han  havde  ikke  Ord  for 
lige  saa  lidt  som  for  at  give  sit  Navn  i  K 
mod  lignende  Gentjeneste.  Han  var  hverken 
Aagerkarlene  eller  paa  sine  Kammerater;  hai 
Penge,  men  naar  han  laante,  betalte  han 
Dag  og  Time. 

Baron  Henning  spillede  ikke,  svirede  ik 
Kur  —  nota  bene  ikke  i  nogen  overdreven 
befattede  sig  med  lidt  af  hvert  for  at  opi 
Kameratlivets  Fordringer.  Altid  glad,  om  < 
oftest  kun  laa  paa  Læberne,  var  der  mange 
paa  ham,  endnu  flere,  der  nærede  virkelig  . 
men  han  var  ogsaa  misundt  paa  Grund  af  2 
Fru  Fortuna. 

Et  saadant  Forbund  fandtes  imidlertid  ik 
Henning  og  denne  lunefulde  Dame;  tvært  ii 
hende  forgæves  om  den  mindste  Gunst. 

Ingen  vidste,  at  den  fattige,  muntre  c 
Henning  led  af  en  Sygdom,  mere  uhelbredel 
derfor  ogsaa  mere  tærende.  Han  led  af  Hov 
en  saadan  Yderlighed,  at  han  vilde  have  g 
den  latterligste  Nar,  hvis  han  ikke  tillige  '. 
ømfindtlig  for  Latterlighed,  at  han  havde  1 
sig  i  Agt  for  den. 

Om  Fattigdom  og  Hovmod  fortalte  H< 
Anekdoter  med  den  tilforladeligste  Sikkerhc 
blotte  Forestilling  om  selv  at  være  Genstai 
Anekdote,  gik  en  Gysen  gennem  alle  hans  F 
endnu  utrætteligere  Taalmodighed  studerede  h 

Kunst  at  maskere  sig.  Ingen  optog  den  ubetydeligste  Spøg 
alvorligere  og  bitrere  end  han,  men  ingen  syntes  at  bryde 
sig  mindre  om  et  meningsløst  Ord.  Og  saaledes  var  det 
lykkedes  ham  at  dække  over  de  faa  Tilfældigheder,  i  hvilket 
hans  virkelige  Jeg  havde  spillet  en  Rolle. 

Man  lagde  imidlertid  Mærke  til,  at  han  var  noget  for  til- 
bøjelig til  at  prale  med,  hvad  han  ejede,  og  hvor  meget  han 
brugte.  Altid  var  hans  Slips  de  moderneste  og  sagdes  at 
være  de  alier  dyreste.  Saadanne  Veste,  som  han  havde,  kunde 
ikke  mange  vise  Mage  til;  som  oftest  havde  han  faaet  dem 
fra  Paris  gennem  en  god  Ven.  Klædet  i  hans  Frakker  havde 
som  oftest  kostet  noget  ganske  enormt,  hvilket  altid  maatte 
tages  i  Betragtning,  naar  han  Aaret  efter  solgte  eller  byttede 
dem  bort;  Baron  Henning  ejede  ikke  den  Ting,  som  jo  var 
til  Fals  for  Køb  eller  Byttehandel. 

En  Gang  under  et  Ophold  hos  en  Bekendt  paa  Landet 
var  han  slumpet  til  i  Forbigaaende  at  beskrive  sine  fortræffe- 
lige Barberknive,  hvis  Ægthed  afspejlede  sig  i  det  superfine 
sølvblanke  Staal.  Naturligvis  tvivlede  ingen  om  Sandheden 
af  disse  Lovprisninger,  thi  det  faldt  af  sig  selv,  at  en  saa  ud- 
søgt Kavaller  maatte  have  udsøgte  Barberknive. 

Men  nu  vilde  Skæbnen,  at  Baron  Hennings  gode  Vært, 
som  fandt  sine  egne  Knive  »nederdrægtigt  sløvec,  hilste  paa 
ham  i  hans  Værelse  for  at  laane  en  af  de  saa  højt  priste. 

Hvis  ikke  Henning  ved  denne  uventede  Anmodning  hur- 
tigt havde  vendt  sig  om  mod  Kakkelovnen,  vilde  hans  Ven 
have  set  en  Purpursky  brede  sig  over  hans  Ansigt.  Men  han 
fattede  sig  straks. 

—  Det  gør  mig  ondt,  kære  Ven,  at  jeg  tilfældigvis  ikke 
har  mer  end  to  Knive  med  mig  og  dem  lod  jeg  igaar  blive 
inde  i  Byen  for  at  faa  dem  slebne. 

—  Har  Du  da  slet  ingen  her? 

—  Jo,  en,  som  gærne  skal  staa  til  Din  Tjeneste.  Den 
har  ganske  vist  ikke  sit  Udseende  for  sig,  men  er  alligevel 
en  mærkværdig  Raritet. 

Vennen  blev  nysgærrig  efter  at  se  den  mærkværdige 
Raritet,  men  da  han  fik  den  i  Haanden,  følte  han  omtrent 
den  samme  Fornemmelse  som  en  Person,  der  gaar  hen  for  at 
se  paa  en  ung,  smuk  Hest,  men  i  Stedet  for  bliver  vist  en 
gammel,  skindmager  Vognmandskrikke. 

—  Hvad  Fanden  1  —  kalder  Du  den  en  Sjældenhed?    Og 

leende  mønstrede  Vennen  en  simpel  Barberkniv,  hvis  tidligere 
tarvelige  Skaft  var  erstattet  af  et  endnu  fordringsløsere,  for- 
færdiget af  Baronens  egne  Hænder;  thi  i  al  Hemmelighed 
forsøgte  Henning  sig  i  alle  mulige  Arbejder. 

Det  lykkedes  ham  nu  at  se  meget  lystig  ud. 

—  Mine  Karle  har  den  ikke  daarligere  —  det  er  jo  et 
simpelt  Træskaft. 

—  Ja,  et  simpelt  Træskaft,  som  jeg  alligevel  ikke  vilde 
bytte  bort  mod  et  Dusin  af  Perlemor.  Ved  Du,  hvem  der 
har  ejet  denne  Kniv?  Min  Bedstefader  arvede  den  efter  sin, 
der,  som  Du  ved,  var  en  af  Karl  den  Tolvtes  Gutter,  og  han 
fik  den  af  Allerhøjstsammes  egen  Haand. 

—  Fanden  heller!  —  men  hvor  er  Skaftet  bleven  af? 

—  Sølvskaftet  kom  bort  i  Krigens  Tid. 

—  Hvorfor  har  Du  ikke  ladet  sætte  et  bedre  paa? 

—  Bedre  —  jeg  skulde  mene,  at  dette  har  sit  Værd. 
Min  Bedstefader,  Obersten,  skar  det  selv  en  Nat,  da  han  laa 
i  Bivuak,  og  denne  Kniv,  saaledes  som  den  nu  er,  fulgte  ham 
overalt  og  blev  funden  hos  ham,  da  man  fandt  hans  Lig  paa 
Valpladsen. 

—  Saa  undrer  det  mig  ikke,  at  Du  sætter  Pris  paa  et 
saadant  Klenodie,  svarede  Vennen  og  vendte  den  interessante 
Kniv  i  Haanden  med  helt  forandrede  Følelser. 

En  anden  Svaghed  hos  Baron  Henning  var  det  utrolige 
Besvær,  han  havde  med  Numereringen  af  sit  Linned. 

Denne  Del  af  hans  Garderobe,  som  kunde  være  talt  i 
mindre  end  to  Minuter,  fordeltes  paa  den  Maade,  at  hver  Gang 
det  samme  Antal  leveredes  til  Vask  paa  de  Herregaarde,  han 
besøgte,  havde  det  ved  Mærkeblækkets  eller  Synaalens  hel- 
dige Medvirkning  faaet  ny  Numre;  den  ene  Gang  var  det  13, 
16,  25  og  10,  der  skulde  vaskes,  næste  Gang  1,  2,  28  og  37, 
og  saaledes  varieredes  det  lige  op  til  40,  med  hvilket  Tal 
Baronen  syntes,  det  kunde  være  nok. 

Ganske  vist  undrede  Husjomfruerne  sig  over,  at  han  ud- 
leverede saa  faa  Skjorter  og  Strømper  ad  Gangen,  men  enten 
havde  Baronen  saa  travlt,  at  han  ikke  havde  Tid  til  at  tage 
mere  op,  end  det,  der  tilfældigvis  fandtes  fremme,  eller  ogsaa 
skulde  han  netop  paa  en  Rejse  og  vilde  have  alt  sit  Tøj  rent. 
Og  ikke  en  eneste  Husjomfru  havde  Hjærte  til  at  beklage  sig 
over  denne  Uorden,  thi  hvem  hilste  vel  artigere  paa  Trappen 
eller  i  Forstuen   end  Baron  Henning,    og   hvem   kunde   med 

mere   Elskværdighed   falde   i   Beundring   over  Jomfru  Sofies 
Haarpynt  eller  Jomfru  Annas  Kjole? 

Men  der  staar  endnu  for  Fuldstændighedens  Skyld  et 
Træk  tilbage. 

For  et  Par  Aar  siden  havde  han  sat  sig  i  Hovedet,  at 
han  burde  gøre  en  Udenlandsrejse,  thi  for  en  Mand  som  han, 
var  det  ikke  blot  krænkende,  men  næsten  umuligt,  ikke  at 
have  været  udenfor  Sverig.  Men  hvad  der  var  næsten  umu- 
ligere, var  den  Kunst  at  opdage  det  Problem,  som  løste  Penge- 
spørgsmaalet. 

Han  begyndte  at  gennemgaa  sine  Kilder: 

En  Sofa,  vurderet  til  hundrede  Rigsdaler  Banko*)  (han 
havde  selv  købt  den  for  det  halve,  men  efter  at  den  i  to  Aar 
havde  været  benyttet  af  den  elegante  Baron  Henning,  kunde 
den  ikke  vurderes  lavere).  En  Rejsekappe  (ved  en  Bytte- 
handel Aaret  forud  modtaget  for  30  Rdl.  Banko),  efter  Mo- 
dernisering og  Oppyntning  værd  60.  Et  Bibliotek,  20  Bind, 
dels  Foræringer,  dels  laante,  men  glemte  Eksemplarer,  16  Rdl. 
Banko.  Dette  var  de  reele  Aktiver.  Det  var  ganske  vist 
ikke  meget,  men  det  var  i  alt  Fald  heller  ikke  saa  ganske 
lidt,  naar  det  blev  lagt  til  Beholdningen  af  sidste  Fjerding- 
aars  Gage,  og,  fremfor  alt,  naar  man  kendte  Baronens  Rejse- 
plan. 

Tilstrækkeligt  var  det  dog  ikke. 

—  Jeg  maa  bestemme  mig  til  at  sælge  min  Semiramis, 
og  hun  skal  ikke  gaa  for  en  Bagatel. 

En  af  Baron  Hennings  sikreste  Indtægter  var,  hvert  Aar 
at  opdrætte  og  dressere  to,  tre  Jagthunde,  som  saa  solgtes 
det  næste  Aar.  Men  paa  det  nuværende  Tidspunkt  var  han 
allerede  kommet  saa  vidt,  at  han  kun  havde  Semiramis,  som 
han  selv  havde  haft  i  flere  Aar,  tilbage  Men  naar  det  gjaldt 
en  Udenlandsrejse,  var  intet  Offer  for  stort. 

Kunsten  var  nu  at  sælge  disse  Sager  saaledes,  at  det  ikke 
gav  Anledning  til  nedsættende  Tale  om  hans  Affærer. 

Med  dette  for  Øje  fortalte  Baronen  overalt,  at  han  havde 
været  saa  heldig,  at  en  gammel  rig  Gudmoder  havde  betænkt 
ham  med  1000  Rigsdaler  Banko.  Og  da  han  for  Øjeblikket 
ikke  havde  nogen  Brug  for  disse  Penge,  havde  han  besluttet 
at  gøre  en  Rejse  gennem  Tyskland  og  Frankrig. 

*)  150  Kroner.  O.  A. 

Nyheden  fløj  omkring.  Og  intet  Menneske  undrede  sig 
nu  over,  at  han  ved  en  forestaaende  længere  Rejse  solgte  en 
Del  Bagateller. 

Saaledes  var  Hr.  Baronens  Rejsekasse,  som  indeholdt  220 
Rdl.  Banko,  heldigt  bragt  i  Orden.  Men  ingen  vidste,  hvor- 
ledes Rejsen  skulde  gaa  for  sig. 

Med  en  gammel  Ven,  som  var  Søkaptejn,  fik  han  fri 
Overfart  til  Frankrig.  Og  da  han  kom  dertil,  var  han  en 
ung  Kunstner,  som  rejste  til  Fods,  for  bedre  at  kunne  se  og 
bedømme  alt. 

Han  vænnede  sig  til  den  overordentligste  Sparsommelig- 
hed, men  saa  alligevel  mere,  end  mangen  en  rejsende  i  en 
magelig  Vogn.  Alle  Fornøjelser,  der  kunde  faas  gratis,  nød 
han  til  Overmaal.  Men  havde  han  givet  Afkald  paa  to  eller 
tre  Middage,  for  at  kunne  besøge  et  anset  Teater,  saa  op- 
søgte han  i  Vadsækkens  skjulteste  Gemmer  alle  disse  Luksus- 
artikler, der  atter  gjorde  ham  til  virkelig  Kavaller. 

En  Gang,  under  Opholdet  i  Tyskland,  da  han  havde 
moret  sig  med  at  aflægge  sit  Inkognito,  skete  det,  netop  som 
vor  fordringsløse  rejsende,  der  var  taget  ind  paa  et  tarveligt 
Gæstgiversted,  stod  og  blankede  sine  Støvler,  at  han  over- 
raskedes af  en  indtrædende  Militær,  som  med  et  let  Nik 
spurgte,  om  det  var  her,  den  svenske  Løjtnant,  Baron  G.,  boede. 

Henning,  med  Børsten  i  den  eneHaand  og  Støvlen  i  den 
anden,  forbandede  sin  taabelige  Forfængelighed,  der  havde 
faaet  ham  til  at  optræde  i  den  lille  By  under  sin  Titel,  ind- 
saa,  at  han  kun  paa  én  Maade  kunde  bevare  Skinnet,  og 
svarede:  »Min  Husbond,  Baron  G.,  bor  ganske  vist  her,  men 
er  gaaet  ud  for  at  opspørge  andre  Værelser«. 

Den  tyske  Militær  opgav  sit  Navn  og  tilkendegav  sin  Hen- 
sigt at  komme  igen  næste  Morgen. 

Det  kan  gærne  være,  han  kom  igen,  men  da  havde  den 
notable  rejsende  paa  Grund  af  vigtige  Arvesager  hurtigt  maattet 
forlade  Byen . . . 

Ved  Tilbagekomsten  til  Fædrelandet  fornyede  han  (da 
Vejen  faldt  saa  heldigt)  Bekendtskabet  med  sin  Faders  ældste 
Ven,  Kommandørkaptejn,  Baron  von  U. 

Flere  Gange  tidligere  havde  Henning  været  indbudt  til 
Helgenæs,  men  altid  fundet  sig  nødsaget  til  af  Hensyn  til 
Kassens  magre  Tilstand  at  afslaa  disse  Indbydelser. 

Nu  var  det  imidlertid  samme  Omstændighed,  som  førte 
ham  hertil. 

Vejen  gjorde  kun  et  lille  Sving,  og  dette  var  saa  meget 
mere  kærkomment,  som  han,  uagtet  han  anvendte  alle  Regne- 
kunstens Hemmeligheder,  ikke  kunde  faa  de  tilbageværende 
Møntsorter  til  at  række  saa  langt,  at  de  kunde  betale  Leje 
af  en  Vogn  til  Helgenæs.  Han  maatte  atter  anvende  sin 
Snildhed. 

Ved  Ankomsten  var  han  altsaa  —  paa  Grund  af  et  under- 
vejs pludseligt  paakommet  Ildebefindende  —  saa  svag,  at  han 
næsten  maatte  bæres  ud  af  Vognen.  I  denne  Tilstand  kunde 
han  naturligvis  ikke  besværes,  hvorfor  det  faldt  af  sig  selv, 
at  Kommandørkaptejnen  betalte  Kusken. 

Da  Gæsten  en  Time  senere  vaagnede  efter  en  styrkende 
Søvn,  spurgte  han  straks  efter  Kusken.  Men  Værten  bad  ham 
om  endelig  ikke  at  trætte  sig  med  at  tænke  paa  en  saadan 
Ubetydelighed,  en  Anmodning,  som  Baron  Henning  efterkom 
for  ikke  at  synes  smaalig. 

Værre  var  nu  en  anden  Ting. 

Hans  Ildebefindende  var  ikke  helt  og  holdent  opdigtet. 
Paa  Grund  af,  at  han  i  flere  Dage  altid  havde  spist  til  Mid- 
dag der,  hvor  han  sidst  kom  fra,  og  paa  det  Sted,  han  kom 
til,  kun  nød  et  Glas  Mælk  og  en  Skive  Brød,  befandt  han 
sig  for  Tiden  i  en  saadan  Tilstand  af  Udmattelse,  at  han  end- 
ogsaa  havde  villet  ofre  en  af  sine  to  udenlandske,  moderne 
Veste,  hvis  han  straks,  uden  Omsvøb,  havde  kunnet  nyde  det 
uvurderlige  Gode  at  spise  sig  mæt.  Men  at  han  nu,  netop 
da  Sulten  pinte  ham,  skulde  nødes  til  med  Besvær  og  kun 
ganske  langsomt  at  fortære  nogle  Skefulde  Suppe,  var  mer 
end  uudholdeligt,  og  han  havde  ingen  anden  Udvej  end 
længere  hen  paa  Aftenen  at  føle  en  saa  uventet  Bedring,  at 
han  troede  at  kunne  driste  sig  til  at  smage  en  Mundfuld 
Kyllingesteg. 

Og  Forsøget  havde  et  saa  heldigt  Udfald,  at  han  den 
næste  Morgen  kunde  gøre  Familjen  sin  Opvartning  ved  Fro- 
kostbordet. 

Da  var  det,  Henning  første  Gang  saa  Elvira,  denne  yp- 
pige Rose,  udsprungen  paa  Hallands  øde  Lyngheder. 

Uagtet  Elviras  Skønhed  var  anerkendt  som  usædvanlig, 
havde  den  dog  nogen  Opposition  imod  sig.  Der  blev  ind- 
vendt,  at  Ansigtsfarven  var   altfor   mørk.    Men  dette  var  en 

urigtig  Opfattelse  af  Karakteren  i  hendes  Udseende.  Den 
mørke,  friske  Teint  stod  i  Samklang  med  de  store,  udtryks- 
fulde Øjne  og  Selvstændigheden  i  hendes  Væsen.  En  An- 
sigtsfarve som  »Rose  og  Lilje«  vilde  ikke  have  klædt  Elvira, 
hvis  livlige  Blod  ofte  satte  Kinden  i  Purpur. 

»Det  ser  ud  som  om  hun  var  skabt  af  Ild,  men  alligevel 
er  hun  saa  paataget  kold,«  sagde  Mændene.  »Hun  er  egen- 
kærlig og  hovmodig«,  tilføjede  Kvinderne. 

Disse  Paastande  var  for  en  stor  Del  uretfærdige,  men 
Grund  savnede  de  dog  ikke. 

Hun  var  ildfuld,  men  vilde  synes  kold,  fordi  hun  afskyede 
at  blive  feteret  og  beundret;  hun  foragtede  dette  tomme  Kur- 
mageri, som  ikke  skænkede  hende  et  Øjebliks  Tilfredsstillelse. 
Hun  afbrød  aldrig  med  koket  Overmod  dem,  der  underholdt 
hende  med  Æmner  af  mindre  Værd,  men  hun  kunde  høre  til 
paa-  en  Maade,  der  havde  saa  mange  Former,  at  kun  faa  vo- 
vede at  ofre  deres  Konversationsævne  paa  hende. 

Alt  dette  bevirkede,  at  Elvira  endnu  havde  den  første 
Kærlighedserklæring  til  gode. 

Dette  var  ikke  Tilfældet  med  Frierierne. 

Flere  unge  Mænd,  som  ikke  en  Gang  halvvejs  havde 
kunnet  fuldføre  deres  Kurmageri  hos  Frøkenen,  forsøgte  deres 
Lykke  hos  Faderen  og  nøjedes  med  efter  gammeldags  Skik 
at  anholde  om  Datterens  Haand.  Kommandørkaptejnen  havde 
dog  altid  samme  Svar:  »Hun  maa  vælge  selv«. 

Men  Frøkenen  valgte  ikke.  Hendes  Hjærte  havde  endnu 
ikke  talt.  Og  uagtet  hun  aldrig  havde  ytret  et  Ord  om  For- 
nøjelsen ved  selv  at  være  den  styrende  paa  Helgenæs,  havde 
man  dog  dannet  sig  den  Forestilling,  at  hun  agtede  at  leve 
ugift. 

Damerne  havde  ogsaa  nogen  Grund  til  at  beklage  sig. 

Den  Stolthed,  der  fandtes  hos  hende  og  forargede  dem, 
var  ganske  vist  en  Slags  Familjearv,  som  ikke  havde  noget 
at  gøre  med  hendes  sande  Personlighed,  men  det  var  ikke 
frit  for,  at  hun  helst  vilde  nøjes  med  sit  eget  Selskab;  hun 
var  vant  til  at  reflektere  paa  egen  Haand  og  vilde  uden  Savn 
have  kunnet  tilbringe  Maaneder  uden  at  se  et  Menneske, 
naar  hun  blot  havde  sin  Fader,  som  hun  elskede  højt,  og  den 
gamle  Forvalter,  som  fra  Barndommen  havde  været  hende  en 
kær  og  agtet  Ven. 

Med  det  Skarpsyn,  Elvira  besad,  blev  det  hende  let,   til 

Trods  for  den  Omhu,  hvormed  Henning  skjulte  sine  økono- 
miske Forhold,  at  se  temmelig  klart  i  dem. 

Hensynsfuldt  berørte  hun  Sagen  for  Faderen,  og  Kom- 
mandørkaptejnen behøvede  kun  at  gøres  opmærksom  paa  et 
og  andet  for  at  forstaa  den  stakkels  Barons  Stilling. 

Der  stod  blot  tilbage  at  udfinde  en  passende  Maade  at 
tilbyde  denne  hovmodige  og  fintfølende  Mand  en  Tjeneste, 
der  var  saa  meget  mere  nødvendig,  som  Permissionstiden  snart 
var  udløben. 

Elvira  løste  ogsaa  denne  Knude. 

—  Fader,  sagde  hun  en  Dag,  idet  hun  fra  Vinduet  saa 
ud  over  Havet,  jeg  har  den  halve  Nat  grublet  over,  hvor  det 
er,  jeg  har  læst  en  saa  malende  Beskrivelse  af  et  Fyrtaarn, 
hvor  to  Elskende  skulde  holde  Vagt. 

—  Ja,  jeg  husker  det  nok,  svarede  Kommandørkaptejnen 
og  nævnede  Titelen  paa  en  Bog,  hvor  der  hverken  stod  et 
Ord  om  Fyrtaarn  eller  Vagt. 

—  Om  Forladelse,  bemærkede  Baron  Henning,  det  er  en 
Fejltagelse;  den  Scene,  Frøkenen  omtaler,  findes  i....  Han 
nævnede  den  rigtige  Bog. 

Kommandørkaptejnen  lod  som  om  han  var  noget  stødt 
over,  at  hans  Mening  kunde  anses  for  at  være  saa  aldeles 
u"gtig,  og  forfægtede  den  saa  ivrigt,  at  Elvira,  fer  at  bilægge 
Tvisten,  foreslog  et  Væddemaal. 

—  Ja,  meget  gerne,  svarede  Kommandørkapteinen.  Jeg 
er  saa  sikker  i  min  Sag,  at  jeg  godt  tør  vove  hundrede  Rigs- 
daler Banko,  skønt  jeg  ellers  ikke  er  nogen  Ven  af  Vædde- 
maal ....  Og  Du,  Henning,  kan  jo  holde  de  mærkværdige 
Pistoler,  Du  forleden  Dag  talte  om,  at  Du  havde. 

—  Har  haft  —  mener  De.  De  Pistoler  var  uheldigvis 
med  i  det  Tyveri,  hvis  Eftervirkninger  stadigt  er  mig  i 
Vejen. 

(Baron  Henning  havde  naturligvis  paa  sin  Udenlandsrejse 
været  Offer  for  et  Røveri,  en  Omstændighed,  der  paa  en  til- 
fredsstillende Maade  forklarede  Vadsækkens  slunkne  Ud- 
seende.) 

*  —  Naa,  har  Du  saa  ikke  noget  andet?  Siden  det  Vædde- 
maal nu  en  Gang  er  kommen  paa  Tapetet,  skal  det  ogsaa 
komme  i  Stand. 

—  Som  De  befaler!  sagde  Henning  og  syntes  at  skjule 
sin  Glæde   under   en  passende  Ro.    Men  i  saa  Fald  kan  jeg 

ikke  gaa  ind  paa  andre  Vilkaar,  end  at  jeg  holder  lige  mod 
lige.  Tillader  De,  at  jeg  gaar  efter  Bogen?  Den  staar  i 
Biblioteket. 

—  Topl  hundrede  Banko  —  gaa  saa  efter  den. 

Bogen  kom  og  Væddemaaiet  var  tabt. 

Nogle  Dage  senere  rejste  Baronen  i  det  mest  straalende 
Humør. 

Men  fra  denne  Tid  blev  Helgenæs  ham  næsten  et  stadigt 
Hjem.  Kommandørkaptejnen  havde  sagt:  »Bliv  her,  min 
Dreng,  saa  gør  Du  en  gammel  Mand  en  virkelig  Fornøjelse. 
Og  kan  jeg  tjene  Dig  med  noget,  saa  lad  ingen  taabelig  Und- 
seelse holde  Dig  tilbage«. 

Men  Henning  forlangte  aldrig  saadanne  Tjenester,  som 
her  var  ment;  han  vilde  hellere  have  forlangt  Penge  af  hvem 
som  helst,  end  laane  af  sin  Vært.  Derimod  fortsatte  og  ud- 
videde han  sin  Pensionsanstalt  for  unge  Jagthunde,  og  ved 
Indtægterne  af  denne,  i  Forbindelse  med  hvad  der  efter  de 
aarlige  militære  Øvelser  kunde  blive  tilbage  af  Gagen,  slog 
han  sig  igennem  paa  en  Maade,  som  kunde  synes  andre  let 
nok,  men  som  i  Virkeligheden  faldt  ham  meget  vanskelig. 

At  Henning  ikke  i  flere  Maaneder  kunde  se  og  daglig 
omgaas  med  Elvira,  uden  at  blive  forelsket,  følger  af  sig  selv, 
hvor  imod  det  ikke  er  saa  let  at  forstaa,  hvorledes  det  — 
efter  den  Adfærd,  hun  iagttog  lige  overfor  ham  —  var  lyk- 
kedes ham  at  overbevise  sig  selv  om,  at  hans  Kærlighed  ikke 
var  haabløs. 

Dette  var  en  Fejltagelse,  foraarsaget  af  Hennings  usalige 
Hovmod,  men  den  havde  nu  sat  sig  saa  fast,  at  han,  hvor 
stor  Ligegyldighed  Elvira  end  viste  lige  overfor  hans  Bestræ- 
belser for  at  vinde  hende,  tilskrev  denne  hendes  Lunefuldhed, 
hendes  Blufærdighed,  hendes  mulige  Uvished  om  Faderens 
Samtykke,  kort  sagt,  alt,  undtagen  den  Sandhed,  at  han  ikke 
var  andet  for  hende  end  en  vel  set  Gæst. 

For  Elvira  stod  Baronens  Forventninger  til  Fremtiden  i 
et  klart  Lys,  og  efter  at  hendes  finere  Forsøg  paa  at  mod- 
arbejde denne  Tilbøjelighed  ikke  havde  ført  til  noget,  havde 
hun  sat  sig  for,  ved  første  gunstige  Lejlighed,  at  bringe  ham 
ud  af  hans  Vildfarelse.  Hun  betragtede  imidlertid  hele  denne 
Sag  som  temmelig  betydningsløs,  da  hun  var  fuldkomment 
paa  det  rene  med  det  overfladiske  i  Baron  Hennings  Karakter, 

men    aldrig   havde   sporet  Alvor   i  de  Følelser,   der   husedes 
under  denne  Overfladiskhed .... 

Vi  ser  nu  Baron  Henning,  efter  det  mislykkede  Forsøg 
paa  at  gøre  sin  Opvartning  med  Multebærkurven,  langsomt 
vende  tilbage  til  sit  Værelse,  hvor  han,  smilende  og  langt  fra 
at  føle  sig  slaaet,  antog,  at  det  kun  havde  været  den  tidlige 
Time,  der  havde  hindret  hans  Ønskes  Opfyldelse. 


Andet  Kapitel. 

Det  var  omtrent  en  Time  efter  Middagen. 

Hr.  Ignelius  havde  nylig  talt  en  hel  Række  Tal  sammen, 
da  Døren  til  Kontoret  sagte  aabnedes  og  Elvira  stod  paa 
Tærskelen. 

Da  hun  saa,  at  den  gamle  var  ene,  gik  hun  uden  Be- 
tænkning ind  og  tog  Plads  paa  en  lav  Vinduesforhøjning,  hvor 
hun  ofte  plejede  at  sidde  og  tale  med  sin  gamle  Ven. 

—  Naa,  kære  Hr.  Ignelius,  fik  saa  Madam  Erikson  det, 
vi  blev  enige  om? 

—  Jeg  var  der  igaar,  og  det  vilde  have  glædet  Dem  at 
se  hendes  Fryd,  over  at  hun  nu  kan  sende  Drengen  i  Skole. 
Men  De  forsmaar  jo  de  fattiges  Taknemmelighed. 

—  Jeg  forsmaar  den  ikke,  men . . . 

—  Men  imidlertid,  fortsatte  den  gamle  med  en  vis  For- 
trydelighed, aner  ikke  et  Menneske,  hvor  god  og  velgørende 
De  er.  Folk  tror  tværtimod...  men  det  nytter  jo  ikke  at 
gentage  det. 

—  Hvorfor  ikke?  Det  er  altid  gavnligt  at  høre  sine  Fejl 
bedømte  af  andre. 

—  Ja,  men  det  er  ikke  Deres  Fejl  at  være  forfængelig, 
stolt  og  utilgængelig;  de  forstaar  ikke,  at  De  er  en  Engel. 

—  En  rar  Engell  Nej,  kære  Hr.  Ignelius.  ingen  kan 
være  en  Engel,  og  derfor  skal  man  heller  ikke  søge  at  be- 
stikke sine  Medmennesker  ved  at  fremdrage  saadanne  Smaa- 
ting,  som  Englene  vist  ikke  vilde  finde  det  værd  at  aner- 
kende. 

—  De  er  altid  Dem  selv  lig,  Frøken. 

—  En  daarlig  Kompliment,  min  kære  Ignelius.  Men  for 
nu  at  vise,  at  jeg  i  det  mindste  ikke  altid  har  de  samme 
Idéer,  skal  jeg  fortælle  Dem,  at  jeg  har  sat  mig  noget  i 
Hovedet. 

—  Ny  Idéer  mangler  De  vist  aldrig,  sagde  den  gamle, 
som  syntes  at  frygte  for  det  modsatte.  Men  hvad  er  det,  De 
mener? 

—  Noget,  som  er  godt. . .  Kan  vi  ikke  indrette  et  Par 
Værelser  i  Taarnets  nederste  Etage?  Jeg  har  ikke  været  i 
alle  Krogene  der  nede,  men  jeg  synes  at  have  hørt,  at  der 
skal  være  et  Par  Kamre,  som  man  kunde  pudse  op  til  Gæste- 
kamre for  saadanne  fattige  besøgende,  som  ofte,  syge  og  hus- 
vilde, slæber  sig  frem  over  de  store  Heder?  Det  kan  vel  ikke 
koste  saa  meget? 

—  Jo,  det  kan  det  rigtignok,  Frøken.  I  dette  Tilfælde 
er  De  en  daarlig  Regnemester.  Helgenæs  har  jo  ingen  Skov 
—  hvad  vilde  det  ikke  koste  alene  at  opvarme  de  Værelser 
om  Vinteren.  De  fattige  finder  jo  desuden  altid  Husrum  her 
alligevel. 

—  Ja,  en  eller  to.  Men  ser  De,  Hr.  Ignelius,  jeg  vilde 
have,  at  det  skulde  blive  offentlig  bekendt,  at  Fader  her  paa 
Helgenæs  havde  indrettet  en  Bopæl  for  vandrende  Haand- 
værkssvende  og  saadanne  ulykkelige,  der  strejfer  omkring  her 
paa  Vejen  og  ofte  findes  forfrosne  og  halvdøde  paa  vore  store 
Heder...  Giv  mig  Nøglen,  gamle  Ven;  jeg  vil  selv  se  paa 
Lejligheden. 

—  Jeg  kan  ikke  begribe,  hvorfra  de  faar  alle  de  Indfald, 
Frøken.  De  Kamre  der  nede  har  ikke  i  mange  Herrens  Aar 
set  en  Menneskefod,  og  der  gaar  et  Sagn  om  dem . . . 

—  Aa,  tal  ikke  om  disse  evige  Sagn,  sagde  Elvira  al- 
vorligt. Det  er  paa  Tide  at  anse  dem  for  hvad  de  er:  barn- 
lige Minder  fra  de  Dage,  da  Oplysningen  endnu  ikke  havde 
gjort  saa  store  Fremskridt. 

Nu  var  den  gamle  Forvalter  saaret  paa  sit  ømmeste  Sted. 

—  Frøken  Elvira,  sagde  han  med  en  andægtig  Gysen, 
jeg  vilde  ønske  til  Gud,  at  en  saadan  Overmodighed  ikke 
maa  bære  ond  Frugt.  Sagnene  om  Helgenæs  —  barnlige 
Minder. 

—  Undskyld,  kære,  bedste  Ven.  Jeg  ved,  at  vi  ikke 
tænker  ens.  Men  det  er  pinligt,  at  se  et  godt  Formaal  gaa 
til  Grunde  af  Respekt  for  gamle  Fordomme. 

—  Kære  Frøken,  bad  den  gamle,  lad  nu  det  Forslag 
fare  —  og  saa  sandt,  jeg  er  en  ærlig  Mand  og  hedder  Klas 
Ivar  Ignelius,  skal  det  aldrig  ske,  at  jeg  ikke  skaffer  Plads 
og  Udvej  til  Herberge,  selv  om-  her  kom  et  halvt  Dusin 
Stakler. 

Nu  saa  Elvira  misfornøjet  ud. 

—  Er  det  aldeles  umuligt  at  faa  Nøglen  til  de  Kamre? 

—  Herre  Gud,  Frøken,  har  De  da  ikke  hele  Taarnet  at 
skalte  og  valte  med?  Er  der  ikke  Plads  nok,  uden  at  De 
behøver  at  anvende  Værelserne  i  nederste  Etage,  hvor  ingen 
endnu  har  villet  bo  op  ad  Kornkamrene  og  Brændevins- 
magasinet? 

Uden  at  sige  et  Ord  mere,  gik  Elvira  mod  Døren.  Paa 
hendes  smukke  Pande  stod  en  Sky,  som  den  gamle  ikke 
kunde  udholde  at  have  fremkaldt,  saa  meget  mindre  som  han 
godt  vidste,  at  det  ikke  havde  gaaet  an  for  nogen  anden  at 
vise  en  saadan  Modstand  mod  Frøkenens  kraftige  Vilje. 

—  Lille  Frøken  Elviral  naar  gamle  Ingnelius  specielt 
beder  for  de  Kamre,  naar  han  siger,  at  han  hellere  vil  vige 
sit  et  eget  Værelse,  sin  egen  Seng  —  vil  De  saa  ikke  tilgive 
hans  Vægring? 

Nu  fløj  atter  et  mildt  Træk  over  Elviras  Ansigt. 

—  Sagnet  siger  vel,  at  den,  som  uden  Nødvendighed 
besøger  dem,  skal  dø  Døden  ? 

Hun  saa  skælmsk  paa  den  gamle. 

—  Sagnet  siger  ingen  Ting,  men  det  kan  alligevel  være 
urigtigt  at  besøge  dem  uden  Nødvendighed. 

—  Ja,  ja,  sagde  Esvira,  vi  vil  da  udføre  min  Ide  paa  en 
anden  Maade,  men  mærk  Dem  vel,  min  gode  Hr.  Ignelius, 
kun  paa  et  eneste  Vilkaar,  at  jeg  i  et  hvert  Fald  faar  de 
Kamre  at  se  og  faar  fuld  Besked  om  dem. 

—  Nej,  naadige  Frøken,  hverken  det  ene  eller  det  andet, 
svarede  Ignelius  bestemt. 

—  Naa,  saa  faar  det  da  være. 

Men  den,  der  kendte  Elvira  saa  godt  som  Ignelius,  vilde 
have  forstaaet,  at  netop  i  denne  Eftergivenhed  laa  det  stær- 
keste Bevis  for,  at  hendes  Forsæt  skulde  føres  igennem. 
Imidlertid  nikkede  hun  til  den  gamle  og  forsvandt. 

Fra  Kontoret  vendte  Elvira  tilbage  til  den  Fløj,  der 
beboedes  af  hendes  Fader  og  hende  selv  tillige  med  to  nære 
Slægtninge,  en  ung  fattig  Frøken,   Elviras  Selskabsdame,    og 

en  gammel,  ligeledes  fattig  Friherreinde,  som  allerede  før 
Kommandørkaptejnens  Giftermaal  havde  været  Værtinde  paa 
Helgenæs,  en  Værdighed,  som  hun,  efter  den  tidlige  Opløs- 
ning af  hans  Ægteskab,  paa  ny  havde  indtaget  tilligemed 
Overopsynet  med  Elviras  Opdragelse. 

Men  var  Friherreinden  allerede  den  Gang  ikke  synderlig 
skikket  til  med  al  den  Opmærksomhed,  der  fordredes,  at 
røgte  sit  ansvarsfulde  Kald,  saa  var  det  hende  saa  meget 
vanskeligere  nu ;  og  »Naadig-Fruen«,  som  hun  i  Almindelighed 
benævnedes  af  de  fornemmere  i  Egnen,  sad  nu  ved  de  halv- 
fjerdsindstyve Aar,  fængslet  af  Alderdomssvaghed  til  Rulle- 
stolen og  vidste  aldrig  mere  om  hvad  Elvira  tog  sig  for,  end 
hvad  denne  selv  fortalte,  eller  hvad  Friherreinden  kunde  se, 
naar  hun  paa  Højtidsdage,  for  at  gøre  Honnør,  blev  rullet  ind 
i  Salen. 

Det  var  til  Naadig-Fruens  Værelser,  Elvira  nu  vendte 
sine  Skridt. 

—  Du  har  ikke  været  her  siden  i  Morges,  mit  Barn, 
sagde  Friherreinden,  der  lod  til  ikke  at  være  tilfreds,  naar 
man  ikke  flere  Gange  om  Dagen  kom  for  at  spørge  til  hendes 
Befindende.  Hun  hilsede  dog  paa  Elvira  med  en  Hovedbøj- 
ning saa  fuld  af  Ynde  og  naturlig  Værdighed,  at  Elvira  endnu 
en  Gang  nejede  og  trykkede  sine  Læber  paa  den  gamle 
Dames  endnu  hvide  Haand. 

Friherreinden  kyssede  sin  unge  Slægtning  paa  Panden 
og  Elvira  udtalte  det  Haab,  at  Middagssøvnen  havde  bekom- 
met den  naadige  Tante  godt. 

—  Den  har,  Gud  ske  Lov,  været  rolig  . . .  Men  hvad 
synes  Du  om  dette  Mønster?  Friherreinden  strikkede  altid 
Blonder,  men  huskede  sjældent,  hvor  ofte  hun  gjorde  det 
samme  Spørgsmaal. 

—  Det  er  meget  smagfuldt,  svarede  Elvira  lige  saa 
agtelsesfuldt  som  sædvanligt. 

Friherreinden  smilede. 

—  De  vil  passe  udmærket  til  mine  Kapper. 

—  Ja,  det  er  jeg  vis  paa;  de  ligner  jo  dem.  Du  tidligere 
har  benyttet,  og  der  er  ikke  noget,  der  ser  smukkere  ud  paa 
det  sølvhvide  Haar,  end  disse  luftige  Blondestrimler. 

—  Aa  kære  Elvira,  sagde  den  gamle  smigret,  Du  char- 
merer mig  med  Dine  Komplimenter.  Men  jeg  skal  sige  Dig, 
at   i  min  Alder  er  det  en  Hemmelighed  mellem  Smagen  og 

Digitized  by  VjOOQ IC 


20 

Forstanden  at  vælge  sin  Dragt  og  sine  Farver  saa  at  det 
hele  harmonerer. 

—  Dette  Problem  har  Du  løst,  Tante  . . .  Men  hvis  Du 
tillader  det,  vil  jeg  blive  lidt  hos  Dig.  Elvira  tog  sit  Haand- 
arbejde  frem  og  satte  en  Taburet  tilrette. 

—  Det  glæder  mig  at  beholde  Dig,  mit  Barn  ...  Du 
syr  Linnédsyning,  er  Du  blevet  ked  af  Dine  charmante 
Broderier? 

—  Nej,  Du  ved  nok,  Tante,  at  jeg  ikke  er  flygtig  i  min 
Smag.    Men  til  en  Forandring  en  Gang  imellem  ...  — 

—  ...  laver  Du  med  egne  Hænder  et  nyt  Stykke  til  at 
lægge  i  Lageret  til  Dine  Protegeer,  omkringdrivende  Sømænd 
og  Haandværkssvende. 

—  Ja,  jeg  skal  sige  Dig,  Tante,  jeg  synes  ikke  jeg  kan 
tage  mig  noget  nyttigere  for;  især  arbejder  jeg  gærne  for 
gamle  Sømænd,  som  jeg  elsker  for  Faders  Skyld.  Denne 
Virksomhed  minder  mig  desuden  om  den  smukke  Historie, 
Du  fortalte  mig,  da  jeg  var  Barn,  om  min  Stammoder. 

Et  fint  Smil  spillede  om  den  gamle  Dames  Læber. 

—  Jeg  tror  dog  ikke,  lille  Elvira,  svarede  hun,  at  Du  har 
videre  Anlæg  for  en  saa  stræng  Hellighed. 

—  Nej,  det  har  Du  Ret  i,  Tante.  Men  fortalte  Du  ikke, 
at  den  værdige  Frue  arbejdede  halve  Nætter  igennem  for  de 
fattige  som  et  Sonoffer  til  den  mørke  Skæbne,  der  syntes  at 
hvile  over  hendes  Hus  ? 

Hvorfor   siger  Du   syntes?  Du   ved   vel    nok,    at  det 

virkelig  var  og  endnu  er  Tilfældet.  Din  Stammoder  over- 
levede alle  sine  Børn  og  Børnebørn,  med  Undtagelse  af  et 
Barnebarn,  som  hun,  for  at  beskytte  mod  Husets  Smitte,  lod 
opdrage  langt  fra  sig.    Hun  døde  forladt  og  ensom. 

—  Som  maaske  jeg  en  Gang. 

—  Mon  dieul  min  Engel,  saadan  noget  maa  vi  ikke  tro. 
Men  naar  Du  har  decideret  Dit  Valg,  tilføjede  Friherreinden 
med  et  Suk,  indtræder  den  tnalheur,  at  vort  gamle  Helgenæs 
gaar  over  til  et  fremmed  Navn. 

—  Derfor  er  det  bedst,  jeg  ikke  gifter  mig.  Jeg  skal  sige 
Dig,  hvad  jeg  tror,  Tante:  at  i  Fald  jeg  skulde  overleve 
Fader,  vil  jeg  gøre  mig  udødelig  ved  at  skænke  Ejndommen 
til  et  eller  andet  nyttigt  Formaal.  Jeg  kan  godt  lide,  at  naar 
et  Stamgods   skal    gaa   ud  af  en  Slægt,   som  længe  har  haft 

det  i  Besiddelse,  det  da  kommer  Landet  og  ikke  Enkeltmand 
til  gode. 

—  Jeg  tænker  nok,  sagde  Tante  Rezia  smilende,  at  Du 
opgiver  en  saa  heroisk  Ide,  og  det  vilde  være  unaturligt,  om 
Du  ofrede  Din  Lykke  for  et  Maal,  som  ganske  vist  er  lok- 
kende for  en  ren  Stolthed. 

—  Skal  der  være  Tale  om  nogen  Lykke,  bliver  der  vist 
ikke  noget  af  det  ...  Men,  kære  Tante,  da  vi  nu  er  kommet 
ind  paa  Kapitlet  om  gamle  Familjeforhold,  vilde  jeg  gærne 
vide,  hvad  det  egentlig  er  for  Historier,  der  har  gaaet  om 
Taarnkamrene  i  nederste  Etage? 

Ved  dette  Spørgsmaal  blegnede  Friherreinden  lidt,  men 
efter  at  hun  havde  lugtet  til  sine  Parfumeflasker,  som  altid 
stod  hos  hende  paa  Bordet,  svarede  hun,  at  hun  ikke  erin- 
drede sig  at  have  hørt  noget  om  det. 

—  Jo  vist  saa,  lille  Tante,  vedblev  Elvira,  hvis  Nyfigen- 
hed piitedes  af  denne  Tilbageholdenhed,  der  var  saa  meget 
mere  paafaldende,  som  Tante  Rezia  ikke  kendte  noget  bedre, 
end  at  fortælle  Traditionerne  om  Helgenæs.  —  Du  ved 
ganske  bestemt  en  hel  Del.  Jeg  er  overbevist  om,  at  der 
ikke  har  kunnet  ske  noget  her,  som  har  kunnet  undgaa  Dit 
skarpe  Blik. 

—  Maaske  har  Du  ikke  saa  ganske  Uret.  Men  der  findes 
Ting,  min  bedste  Elvira,  hvorom  Erindringen  virker  forstyr- 
rende paa  Nattesøvnen. 

—  Jeg  tør  ikke  være  egennyttig  nok  til  at  forlange  en 
saadan  Opofrelse.  Elvira  bøjede  sig  ned  og  kyssede  den 
gamles  Haand. 

—  Muligvis  sover  jeg  ikke  alligevel,  sagde  Friherreinden, 
paa  hvem  enhver  Artighed  virkede  som  forfriskende  Dug. 
Men  først  vil  jeg  spørge  Dig.  om  Du  ikke  tror,  at  jeg  er  et 
alt  for  oplyst  Menneske  til  at  lade  mig  vildlede  af  min 
Fantasi? 

Dette  var  et  temmelig  kildent  Spørgsmaal.  Vilde  Elvira 
følge  Sandheden,  kunde  hun  ikke  besvare  det  med  ja,  men 
da  et  nej  ikke  alene  vilde  være  upassende,  men  tillige  afskære 
al  videre  Samtale,  gjorde  hun  en  bejaende  Gestus. 

—  Naa  altsaa,  hvad  vil  Du  da  tro,  naar  jeg  siger  Dig, 
at  jeg  ikke  har  nogen  fornuftig  Grund  til  Forklaring  over, 
hvad  jeg  har  set  og  hørt  fra  disse  Værelser.  Jeg  har  set  Ting 

hvorover   en  Person   med    mindre  Selvbeherskelse  vilde  have 
taget  sin  Død. 

—  Men  min  Gud,  hvad  har  Du  da  set,  Tante? 

—  Ja,  først  og  fremmest  har  ikke  alene  jeg,  men  flere 
Personer,  som  levede  her  paa  den  Tid,  set  Lys,  og  set  Menne- 
sker gaa  forbi  de  smaa  Ruder.  Jeg  har  ogsaa  selv  en  Gang 
set  ind  igennem  en  af  disse  smaa  Ruder,  men  aldrig  har  jeg 
saaledes  angret  min  Nysgærrighed ;  det  Syn  jeg  saa,  kan  jeg 
aldrig  nogensinde  glemme.  Det  var  et  lyslevende  Billede  af 
Jomfru  Marie  med  Barnet. 

—  Der  er  maaske  gæmt  et  Kunstværk  derinde,  afbrød 
Elvira  livligt. 

—  Nej,  mit  Barn,  her  var  ikke  Tale  om  et  Kunstværk, 
men  snarere  om  et  Blændværk.  Figurerne  var  ikke  malet  paa 
Lærred,  men  de  var  lyslevende,  og  endskønt  jeg  kun  saa 
Kvinden  i  et  Par  Øjeblikke  —  det  er  nemlig  meget  vanske- 
ligt at  komme  op  paa  Stengærdet  til  de  Vinduer  —  saa  ind- 
præntede  de  smukke  Ansigtstræk  sig  saa  stærkt  i  min  Erin- 
dring, at  jeg  uden  Vanskelighed  vilde  kunne  genkende  dem, 
hvis  de  paany  viste  sig  for  mig  i  Virkeligheden. 

—  Aa,  søde  Tante,  hvad  er  det  for  Ruder?  De  ligger 
ikke  til  Gaarden. 

—  Du  ved,  at  Taarnet  paa  Søsiden  har  et  Par  store 
Døre  med  Udgang  til  den  forfaldne  Bro,  og  det  er  Ruderne 
til  venstre  for  Dørene,  jeg  mener  . . .  Jeg  har  kendt  Personer, 
som  derfra  tror  at  have  hørt  Lyden  af  Menneskestemmer,  ja, 
endogsaa  en  grædende  Barnestemme. 

—  Er  det  mange  Aar  siden,  at  det  Hekseri  ophørte? 

—  Ja,  det  er  længe  siden.  I  min  Tid  har  Taarnkamrene 
aldrig  været  aabnet,  og  da  jeg  en  Gang  vilde  vise  dem  for 
nogle  rejsende,  som  havde  hørt  Spøgelseværelserne  omtale, 
blev  det  udtrykkelig  forbudt  af  Din  Fader,  som  med  det 
samme  lod  sig  forstaa  med,  at  det  var  hans  Vilje,  at  de  ikke 
oftere  burde  nævnes.  Men  hvem  der  ved  mere  end  andre, 
det  er  den  gamle  Ignelius. 

—  Hvoraf  slutter  Du  det  ? 

—  Jeg  har  mine  Formodninger,  men  de  vil  maaske  fore- 
komme Dig  barokke. 

—  Tantes  Formodninger  kan  ikke  være  barokke. 

—  Jeg  burde  tie,  men  den  Tillid,  Du  viser  min  Alder  og 
Erfaring,    animerer   mig   til    mod   min  Vilje   at  fortsætte  vor 

Samtale  ....  Saa  vid  da,  at  flere  Personer  med  egne  Øjne 
har  set  —  her  sænkede  hun  Stemmen  — ,  at  Ignelius  ved 
Nattetide  har  sneget  sig  til  Taarnet,  og  at  han  har  medbragt 
tildækkede  Kurve  .... 

—  Naadigste  Tante,  hvad  bliver  der  nu  af  Din  Spøgelse- 
historie. Har  den  maaske  kun  været  et  Skalkeskjul  for  endnu 
hemmelighedsfuldere  Sager.  Det  kunde  være  ganske  interes- 
sant at  udforske  det. 

—  For  Guds  Skyld,  mit  Barn,  rør  ikke  ved  de  Dum- 
heder, som  vist  nu  har  slumret  i  Fred  i  tyve  Aar;  jeg  for- 
tryder, at  jeg  har  været  saa  aabenhjærtig. 

—  Du  har  bestemt  ikke  været  aabenhjærtig;  jeg  er  sikker 
paa,  at  Du  ved  meget  mere.  Lad  mig  i  det  mindste  vide, 
om  man  træde,  at  der  fandtes  levende  Mennesker  i  Taarnet. 

—  Naa,  ja,  de  døde  kan  vel  ikke  spise. 

—  Aa,  der  dukker  pludselig  noget  op  i  min  Erindring . . . 
udbrød  Elvira.  I  min  Barndom  hørte  jeg  hviske  om  en  Per- 
son, som . . . 

—  Gud,  jeg  ulykkelige  Menneske,  som  har  glemt  Din 
Faders  Forbud.  At  jeg  har  kunnet  tale  om  den  Sag  til  Dig, 
som  er  saa  hæftig  og  egensindig.  Men,  min  søde  Pige,  glem 
alt  dette,  som  en  gammel  Kone  har  moret  sig  med  at  for- 
tælle Dig,  fordi  Du  var  saa  horribel  paatrængende....  Ak, 
mit  Barn,  Du  er  altfor  hæftig  i  Dine  Indtryk;  jeg  har  jo  saa 
ofte  sagt  Dig,  at  en  beskeden  og  klædelig  Ro,  en  Mine,  som 
ikke  lader  sig  forandre  ved  noget  Vindpust,  bør  være  karakte- 
ristisk for  Kvinder  af  vor  Stand. 

—  Jeg  er  jo  rolig,  gode  Tante.  Hvis  jeg  udtrykte  mig 
lidt  hæftigt,  kom  det  kun  af,  at  jeg  ikke  kunde  tilbageholde 
de  Tanker  og  Erindringer,  som  vor  Samtale  vakte.  Men  Du 
skal  ikke  være  urolig,  Tante,  jeg  glemmer  snart  disse  Sager. 

—  Og  deri  gør  Du  klogt.  Men  i  Dine  Øjne  og  i  Dine 
Bevægelser  ligger  undertiden  noget,  som  indvirker  forstyrrende 
paa  mig.  Gud  bevare  Dig,  mit  Barn,  naar  Kærlighedens  Tid 
kommer. 

—  Naa,  det  var  sandelig  en  morsom  Overgang.  Hvad 
har  Kærlighed  med  denne  Sag  at  gøre? 

—  Mere  end  Du  tror.  Naar  jeg  ser  Dig  saaledes  som 
før,  tænker  jeg:  Gud  fri  os  for  Ildebrand. 

Leende  svarede  Elvira: 

—  Jeg  haaber,  at  Du  er  ene  om  denne  Frygt.  Jeg  er 
mere  bekendt  for  Kulde  end  for  Varme. 

—  Ja,  fordi  Din  Tid  endnu  ikke  er  kommen. 

—  Tetimen  er  snart  kommen,  lille  Tante  .  .  .  Elvira  rejste 
sig.  Baron  Henning  har  vel  ikke  forsømt  at  gøre  Dig  sin 
Opvartning  i  Dag? 

—  Han  forsømmer  sikkert  aldrig  en  Høflighed,  langt 
mindre  en  Pligt,  den  elskværdige,  unge  Mand.  Det  mærkes 
paa  hans  Tone,  at  han  har  frekventeret  gode  Selskaber,  og 
hvis  han  ikke  var  saa  grusom  fattig,  vilde  jeg  rekommendere 
ham  til  Din  Bevaagenhed.  Hans  Navn  er  lige  saa  gammelt, 
om  ikke,  nøje  regnet,  ældre  end  vort. 

—  I  min  Bevaagenhed  staar  han  allerede  saa  højt,  som 
han  kan  komme,  sagde  Elvira,  idet  hun  pakkede  sine  Sysager 
sammen. 

—  Jeg  tror  ikke,  lille  Du,  at  en  Dame  kan  sige  om  en 
Mand,  der  endnu  ikke  er  optraadt  som  erklæret  Frier,  at  han 
har  vundet  nogensomhelst  Grad  i  hendes  Bevaagenhed;  i  Din 
Alder  vilde  jeg  aldrig  have  ytret  mig  saaledes. 

—  Ja,  men  jeg  har  ikke  saa  strænge  Principer,  sagde 
Elvira  irriteret,  da  Tante  Rezia  opfattede  hendes  Mening 
urigtigt. 

Friherreinden  rødmede. 

—  Jeg  har  altsaa  ikke  været  saa  heldig  med  Din  Opdra- 
gelse, som  man  har  Lov  til  at  fordre  af  Opdragersken,  jeg  er 
meget  bedrøvet  herover,  mit  Barn. 

—  Naadigste  Tante,  det  er  ikke  Opdragelsens  Skyld. 
Du  havde  mit  Sind  imod  Dig,  og  maaske  desuden  selve  Tidens 
Aand,  som  ikke  mere  kræver  en  saa  stor  Strænghed  i  Eti- 
ketten. 

Tante  Rezia  tog  den  pyntelige  Vifte,  som  laa  paa  Bordet 
ved  Siden  af  Flakonen,  og  viftede  sig  meget  ivrigt. 

—  Du  vilde  gøre  mig  en  Tjeneste,  mit  Barn,  om  Du  vilde 
sige  til  Lisette,  at  hun  maa  bære  Teen  mere  forsigtigt;  iGaar 
havde  hun  spildt  et  Par  Teskefulde  paa  Tebakken. 

—  Hvad  —  bærer  hun  Teen  ind  opskænketf 

—  Hun  bærer  den  undertiden  ind  opskænket  i  et  Par  af 
de  kinesiske  Kopper,  sommetider  hel  sommetider  halv  fuld. 
Men,  kære  Du,  det  har  intet  at  betyde,  det  er  jo  altid  saa- 
ledes med  Tjenestefolk,  naar  ingen  ser  efter  dem.  Og  Viften 
benyttedes  endnu  ivrigere. 

—  Det  skal  aldrig  ske  mere,  gode  Tante,  svarede 
Elvira,  medens  hun  under  den  dybe  Afskedsnejen  skjulte  sin 
Fortrydelse  over  den  gamles  Stikpille.  Og  jeg  er  bedrøvet 
over,  at  det  nogensinde  er  sket. 

—  Jeg  tænkte  ikke  paa  Dig,  lille  Elvira,  sagde  Fri- 
herreinden formildet,  jeg  tænkte  kun  paa  Vendela  , . . .  hun 
har  ikke  andet  at  bestille. 

—  Men,  søde  Tante,  hun  har  jo  været  borte  hele  Ugen. 
Stakkels  Vendela  vilde   nok   aldrig   have  vovet  at  sende 

opskænket  Te  ind  til  den  naadige  Frue. 


Tredje  Kapitel. 

I  Familjens  sædvanlige  Forsamlingsværelse,  en  hyggelig 
og  livlig  Salon  med  Udsigt  baade  til  Haven  og  Havbugten, 
sad  Georgs  forrige  Chef,  Kommandørkaptejnen,  foran  et  Bord, 
hvorpaa  et  Par  Spil  Kort  var  udbredt  til  »Patience«,  og  den 
gamle  Sømand  var  nu  lige  saa  fordybet  i  disse  smaa  Korts 
Vekslinger,  som  før,  naar  han  granskede  sine  Søkort  i  Fre- 
gattens Kahyt. 

Baron  Henning  morede  sig  med  at  lade  sine  Fingre  løbe 
over  Pianoets  Tangenter,  ikke  just  for  at  musicere,  men  kun 
for  ved  dette  Signal  at  lade  Frøkenen  vide,  at  han  befandt 
sig  i  Nærheden. 

Men  Vandet  paa  Temaskinen  var  gaaet  af  Kog,  og 
Jomfru  Lisette  havde  flyttet  Kopperne  mindst  ti  Gange, 
før  man  hørte  noget  til  Frøkenen. 

Endelig  kom  hun,  men  ikke  med  »Himlen  i  sit  Blikc, 
som  Baron  Henning  plejede  at  sige,  naar  han  var  i  sit  poetiske 
Lune.  Elvira  var  kølig  og  smaagnaven.  Samtalen  saavel 
med  Friherreinden  som  med  Forvalteren  havde  forstemt 
hende.  Hendes  eneste  Tanke  var  nu  at  trænge  ind  i  Taarn- 
kammeret,  hvilke  Forhindringer  hun  end  mødte.  Hun  havde 
ganske  vist  et  Øjeblik  tænkt  paa  at  henvende  sig  til  sin 
Fader,  men  da  hun  erindrede  sig  den  Tavshed,  han  altid  havde 
bevaret  overfor  denne  Sag,  betænkte  hun  sig  paa  at  tale  til 
ham  derom.    Hun  maatte  finde  paa  noget  andet. 

—  Du  er  saa  tankefuld,  mit  kære  Barn,  sagde  Kom- 
mandørkaptejnen, efterat  han  havde  indtaget  sin  Plads  ved 
Bordet. 

—  Kære  Fader,  jeg  tænkte  kun  paa  en  Bagatel.  Jeg 
kommer  fra  Tante,  hun  var  ikke  i  godt  Humør  i  Dag. 

—  Stakkels  gamle,  svarede  Kommandørkaptejnen  med 
megen  Godhed.  Jeg  er  dog  overbevist  om,  at  Du,  saa  vidt 
det  er  Dig  muligt,  opfylder  alle  hendes  Ønsker. 

—  Det  gør  jeg,  Fader.  Jeg  holder  jo  saa  inderlig  meget 
af  hende,  og  til  Trods  for  hendes  lidt  fornemme  Stivhed  er 
jeg  sikker  paa,  at  hun  ogsaa  holder  af  mig  .  .  .  Men  jeg  har 
jo  glemt  Baron  Hennings  Kopx  undskyd  mig. 

—  Aa,  jeg  be'er,  svarede  Henning,  henrykt  over  denne 
Adspredthed,  som  han  kun  kunde  forklare  sig  paa  énMaade. 
Jeg  er  mer  end  lykkelig,  naar  kun  ikke  Frøkenen  glemmer 
mig  selv. 

Elvira  saa  op.  Hendes  Blik  faldt  med  ligegyldig  Vel- 
vilje paa  Baronens  nette  Ydre. 

—  Det  er  jeg  sikker  paa,  Baron  Henning  ikke  giver  mig 
Tid  til,  svarede  hun  leende. 

Fra  den  Side  Baronen  nu  en  Gang  uigenkaldeligt  havde 
besluttet  sig  til  at  se  Sagen,  kunde  ethvert  af  Elviras  Svar 
være  gunstigt,  og  ved  det  sidste  svimlede  det  saaledes  for 
ham,  at  han  næppe  kunde  mærke  Gulvet  under  sine  Fødder; 
nej,  en  saa  tydelig  Opmærksomhed  havde  hun  aldrig  vist 
ham.  Og  den,  >om  havde  set  Elvira  i  dette  Øjeblik,  vilde 
have  sandet,  at  hendes  straalende  Øjne  havde  et  usædvanligt 
skælmsk  Udtryk. 

—  Giv  mig  en  Kop  Te  til,  min  Pige,  bad  Kommandør- 
kaptejnen, som  længtes  efter  at  komme  tilbage  til  sin  »Pa- 
tiencec 

Den  gamle  Sømand,  som  nu  i  fire  Aar  havde  været  for- 
tøjet paa  Landjorden,  følte  levende  Savnet  af  en  Beskæftigelse, 
som  kunde  optage  hans  Tanker,  og  da  han  ikke  havde  nogen 
bedre,  morede  han  sig  med  at  lægge  »Patience«. 

Ensformigheden  ved  dette  Liv,  saa  uligt  det,  han  tid- 
ligere havde  ført,  i  Forening  med  Sorgen  over  hans  Søns 
Bortgang  tilligemed  andre  hemmelige  Bekymringer,  tærede 
paa  hans  Legeme  og  indvirkede  paa  Humøret. 

Han  havde  altid  holdt  mest  af  Datteren,  han  forgudede 
næsten  sin  Elvira   og   kunde   ikke   godt  nægte  hende  noget. 

Men  naar  ikke  en  Gang  hendes  Kærlighed  og  Kærtegn  for- 
maaede  at  opmuntre  ham,  uden  at  Længselen  efter  Søen 
vaagnede  for  mægiigt,  saa  gik  han  ombord  paa  sin  lette  Lyst- 
jagt, som  han  havde  ladet  bygge  til  mindre  Rejser  —  og  saa 
snart,  han  mærkede  den  velbekendte  Lugt  af  Sø  og  Tjære  og 
atter  fik  Lov  til  at  udtale  de  alvorlige  Kommandoord,  vaag- 
nede hans  Livsaander,  og  han  kom  altid  hjem  igen  i  godt 
Humør. 

Elvira  havde  med  sit  Arbejde  taget  Plads  ved  det  ene 
Vindu.  Kommandørkaptejnen  var  midt  inde  i  Patiencen,  som 
han  nu  i  de  sidste  Uger  lagde  oftere  end  sædvanligt. 

Baron  Henning,  som  et  Øjeblik  havde  staaet  i  sine  egne 
Tanker,  kom  nu  hen,  bortryddede  den  Del  af  Elviras  Arbejde, 
som  laa  paa  Stolen  ved  Siden  af  hende,  og  tog  Plads  med 
en  Sikkerhed,  der  varslede  Held. 

—  Nej,  det  er  næsten  for  galt,  sagde  Elvira.    Jeg  er  vis 

£aa,  at  hvis  Tante  Rezia  havde  set  et  saadant  Uvæsen,  vilde 
endes  gode  Tanker   om  Baronen   falde   lige   ned   til  Fryse- 
punktet. 

—  Friherreinden  kunde  ogsaa  være  aldeles  sikker  paa,  at 
jeg  ikke  uden  naadig  Tilladelse  vilde  have  lagt  Beslag  paa 
en  Stol  ved  Siden  af  hendes. 

—  Nu  synes  jeg,  at  Vendela  kunde  være  her. 

—  Vendela  kommer  vist  ikke  tilbage  før  i  Morgen,  sagde 
Kommandørkaptejnen.  De  slipper  hende  ikke  saa  snart  i 
Bryllupsgaarden. 

—  Men  jeg  har  en  Anelse  om,  lille  Fader,  at  hun  kom- 
mer i  Aften,  og  jeg  vil  gaa  hende  i  Møde. 

—  Gør  det  .  .  .  Luften  er  frisk  og  klar.  Men  Du  maa 
først  give  mig  min  Pibe. 

Elvira  løb  let  hen  over  Gulvet  og  hentede  Pibe,  Tobak 
og  Ild,  hvilket  hun  altsammen  gav  sin  Fader  med  indsmig- 
rende Venlighed. 

Kommandørkaptejnen  kyssede  hende  paa  Panden  og 
rykkede  lidt  i  en  af  hendes  sorte,  silkeagtige  Lokker.  I  hans 
Øjne  lyste  en  stolt  og  lykkelig  Faderglæde. 

—  Tillader  Frøkenen  sin  ydmygste  Tjener  at  gøre  Følge- 
skab? 

—  Naturligvis,  hvis  De  har  Lyst  til  det. 

—  Er  dette  ikke  en  bestemt  Beregning,  saa  kommer  jeg 
aldrig  til  at  forstaa  mig  paa  Fruentimmer,  tænkte  Henning. 

Han  havde  Ret;  det  var  virkelig  en  bestemt  Beregning. 
Fejltagelsen  bestod  blot  i,  at  Spadsereturen  ikke  var  arran- 
geret for  hans  Skyld,  og  formodentlig  heller  ikke  for  Frøken 
Vendelas. 

Den  ventede,  en  fattig  Slægtning  af  Kommandørkap- 
tejnens afdøde  Hustru,  var  omtrent  af  samme  Alder  som 
Helgenæs'  unge  Herskerinde.  Fader-  og  moderløs  sluttede 
den  milde,  bløde  Vendela  sig  med  inderlig  Varme  til  den 
stærke,  kraftige  Elvira,  som  netop  elsk.de  hende  for  de  mod- 
satte Egenskabers  Skyld. 

Det  laa  ikke  i  Elviras  Karakter  at  vise  sine  Følelser  paa 
samme  Maade,  som  det  var  en  Nødvendighed  for  Vendelas 
Hjærte,  og  deraf  kom  det,  at  denne,  som  dog  bedre  .end 
nogen  anden  burde  kende  Elvira,  ofte  troede,  at  hun  ikke 
var  afholdt,  ja  næppe  taalt.  Og  den  stakkels  Pige  plagede 
sig  saa  længe  med  disse  Indbildninger,  til  hun  tilsidst  sikkert 
troede  at  være  forsmaaet  og  foragtet  af  alle  Mennesker. 

Tante  Rezia  fortalte  hende  bestandigt,  at  fattige  Frøkener 
burde  være  begavede  med  ti  Sanser  i  Stedet  for  med  fem, 
og  at  hun,  hvis  hun,  som  selv  var  en  fattig  Frøken,  klogt 
anvendte  de  Sanser,  Vorherre  havde  begavet  hende  med,  nok 
kunde  erhværve  sig  de  øvrige.  Men  hvormeget  Vendela  end 
arbejdede  paa  at  udvide  sine  fem  Sanser,  vilde  de  endda  ikke 
være  tilstrækkelige  til  at  vise  hende  paa  hvad  Maade,  hun 
skulde  være  den  naadige  Tante  til  Behag.  Alene  Nejningen 
foran  den  gamles  Rullestol  optog  ti  Minutter  hver  Gang,  og 
gentoges  mindst  tre  Gange  om  Dagen. 

Nu  var  Vendela  til  Bryllup  hos  en  Ungdomsveninde.  Og 
Elvira,  som  var  fuldt  overbevist  om,  at  hun  ikke  vilde  komme 
hjem  før  den  følgende  Dag,  var  dog  alligevel  gaaet  ud  for  at 
møde  hende. 

Efter  at  have  spadseret  et  lille  Stykke  ned  ad  Alléen,  i 
hvilken  Tid  Frøkenen  behagede  at  tale  saa  meget  og  saa 
hurtigt,  at  det  ikke  lykkedes  Henning  at  faa  et  eneste  Ord 
indført,  stansede  hun  pludseligt  og  sagde,  at  nu  troede  hun 
ikke,  det  var  værd  at  gaa  længere,  fordi  Fader  vistnok  havde 
haft  Ret  i,  at  Vendela  ikke  kom  i  Aften. 

—  Hvis  jeg  kunde  trylle  hende  herhen,  skulde  hun  øje- 
blikkelig staa  ved  Siden  af  Frøken  Elvira,  selv  om  jeg  ved 
en  saadan  Tjenstvillighed  berøvede  mig  selv  den  største  Lykke, 

jeg  hidtil . . .    Han  maatte   afbryde  her  i  den   allersmukkeste 
Tirade,  fordi  Elvira  vendte  sig  om. 

—  Vil  Frøkenen  allerede  ende  vor  Tur? 

—  Tillands,  ja  —  men  skal  vi  ikke  forsøge  at  ro  lidt? 

—  Uendeligt  gærne.  Jeg  er  ikke  ganske  uduelig  i  den 
Kunst,  for  paa  min  Udenlandsrejse  lod  jeg  mig  overtale  af 
en  god  Ven,  til  at  rejse  til  Frankrig  paa  hans  Fartøj. 

Frøkenen  og  hendes  KavaJler  begav  sig  nu  paa  Vej  ned 
til  den  store  Bro.  Her  laa  altid  en  pyntelig,  grønmalet  Baad 
i  Beredskab  til  smaa  Sejlture. 

Baronen  var  saa  opmærksom  som  en  Tilbeder,  der 
stræber  efter  at  genvinde  de  tabte  Koncepter. 

Og  Elvira  lod  ham  ganske  ugenert  opvarte  sig. 

Det  var  en  rolig  og  smuk  Aften.  De  høje  Linde  af- 
spejledes i  de  stille  Vand,  den  nedgaaende  Sol  brændte 
gyldenrød  paa  Firmamentet  og  forgyldte  baade  Vinduerne  i 
den  gamle  Bygning,  saavelsom  Træernes  Kroner  og  den  spejl- 
glatte Bugt. 

Let  som  en  svømmende  Svane  gyngede  Baaden  ud. 

—  Nu  eller  aldrig,  tænkte  Henning,  som  saa  mange  havde 
tænkt  før  han. 

Men  for  at  blive  dristig  nok  til  at  faa  Ordet  over  Læberne, 
maatte  han  først  møde  hendes  Blik.  Desværre  var  hendes 
Øjne  bortvendte,  de  søgte  en  anden  Genstand.  Hvad  var  det 
hun  saa  paa?    Det  kunde  han  ikke  forstaa. 

—  Dyrebare  Frøken  Elvira. . . 
Hun  for  sammen . . . 

—  Baron  Henning,  udbrød  hun  hurtigt,  hvor  den  gamle, 
forfaldne  Stenbro  der,  som  springer  ud  fra  den  nordre  Side 
af  Taarnet,  ser  interessant  ud,  jeg  tror,  vi  vil  forsøge  at  lægge 
til  Land  der. 

—  Kan  Frøkenen  da  se  noget  Land  der?  spurgte  Henning, 
ikke  lidt  ærgerlig  over  den  ny  Afbrydelse.  Dørene  gaar  jo 
helt  ud  i  Muren.  Den  Trappe,  som  naturligvis  en  Gang 
fandtes,  ligger  begravet  under  det  store  Stengærde. 

Vi  kan  jo  imidlertid  se  ad,  og  for  en  saa  dygtig  Sømand 
som  Baron  Henning...  En  let  Bøjning  med  Hovedet  fuld- 
byrdede baade  Meningen  og  Sejren  over  Baronens  Modvilje. 

Baaden  vendte  og  styrede  imod  den  nordre  Side. 

—  Jeg  tror  bestemt,  vi  kan  finde  Trappetrinene  op, 
sagde  Elvira,  der  med  spændte  Blikke  betragtede  Stenbunken 

ovenfor  den  nedstyrtede  Bro,  som  hun  vel  tusind  Gange 
tidligere  havde  set.  uden  at  den  havde  indgivet  hende  anden 
Interesse,  end  hvad  den  som  Levning  af  en  forbigangen  Tid 
kunde  vække. 

—  Jeg  drister  mig  til  at  være  af  andre  Tanker,  vi  kan 
muligvis  nok  lægge  til  ved  den  ene  Ende,  men  at  vove  et 
Forsøg  paa  at  komme  op,  kunde,  forsikrer  jeg,  løbe  mere 
uheldigt  af  for  Frøkenen,  end  jeg  tør  sige, 

—  Og  jeg  for  min  Part  forsikrer,  Hr.  Baron,  at  jeg  har 
tvende  nødvendige  Egenskaber  for  et  saadant  Strejftog:  jeg 
er  nemlig  baade  behændig  og  modig. 

—  Ingen  kan  mere  end  jeg  være  overbevist  om  begge 
Dele.  Men  hvis  De  vil  overbevise  Dem  om,  at  Trappen  kan 
bære,  var  det  jo  lige  saa  godt,  vi  roede  tilbage  og  gik  derind 
fra  Gaarden. 

—  Hvor  kan  De  dog  foreslaa  noget  saa  . . .  saa  uendelig 
naturligt  som  ganske  ligefrem  at  gaa  ind  eller  rettere  ud  ad 
en  Dør,  for  at  overbevise  sig  om  en  Sag,  der  absolut  vil 
tabe  ethvert  Spor  af  Interesse,  hvis  den  skal  opnaas  paa  en 
saa  simpel  Maade. 

—  Men,  min  Gud,  sagde  Henning  leende,  jeg  har  aldrig 
vidst  af,  at  Frøkenen  var  en  Ven  af  det  over-  og  unaturlige. 

—  Ven  ?  Jeg  sværmer  for  alle  Æventyr,  som  lover  noget 
usædvanligt. 

—  Men  vil  Frøkenen  ikke  være  saa  naadig  at  forklare 
mig,  hvad  usædvanligt  der  er  i  dette.  Enten  kan  de  gamle 
sammenfaldne  Trappetrin  bære,  eller  ogsaa  kan  de  ikke  bære, 
og  i  begge  Tilfælde  er  det  uden  Vægt. 

—  Det  beror  vel  paa,  med  hvilke  Øjne,  man  ser  det. 
For  mig  er  det  ikke  uden  Vægt.  Finder  vi  blot  Trappe- 
trinene, saa  kommer  jeg  op  og  faar  Lov  til  at  kigge  gennem 
Gluggerne  der;  ser  de  ikke  interessante  ud? 

—  Jeg  synes,  de  ser  ud,  som  om  de  kunde  være  Søskende 
til  dem,  vi  hver  Dag  ser  fra  Gaarden.  Men  da  det  bereder 
Dem  en  Fornøjelse,  er  jeg  altfor  lykkelig  over  at  kunne 
adlyde. 

—  Se  det  kalder  jeg  Artighed.  Lad  os  nu  forsøge  vor 
Lykke.  Aa,  gid  jeg  blot  vidste,  hvem  der  først  har  traadt 
paa  denne  Bro,  der  nu  ligger  som  en  stor,  forkrøblet  Tradi- 
tion. Jeg  gad  ogsaa  vide,  om  Naturen  eller  Menneskehænder 
har  plantet  det  første  Træ  paa  dette  Næs,  en  Oase  i  Ørkenen. 

Jeg  kan  aldrig  uden  Forundring  og  Bevægelse   betragte    det 
her  ude  fra  denne  ensomme  Bugt. 

—  Frøken  Elvira  er  i  Aften  mere  end  sædvanlig  oplagt 
til  poetiske  Betragtninger,  mente  Baronen,  idet  han  med 
Øjnene  søgte  en  Plads,  hvor  Baaden  kunde  lægge  til.  Endelig 
fandtes  en  saadan,  og  Tovet  fæstedes  ved  en  fremskydende 
Bjælke. 

Nu  var  der  ikke  andet  tilbage  end  at  prøve  Ruinen. 

—  Tillader  Frøkenen,  at  jeg  gør  det  første  Forsøg? 
Baron  Henning  steg  op  paa  Levningerne  af  Broen.  Stene  og 
Murbrokker  ramlede  ned  rundt  omkring  ham. 

.—  Nej,  nej,  raabte  Elvira,  De  er  naturligvis  tungere  end 
jeg,  og  hvis  det  $ik  galt  .  .  . 

—  Ja  netop  for  den  Muligheds  Skyld,  dyrebare  Frøken 
Elvira,  sagde  Henning  med  et  saa  inderligt  Tonefald  i  Stemmen, 
at  Elviras  Blik,  som  for  Øjeblikket  var  vendt  imod  Taarn- 
gluggerne,  uvilkaarligt  fæstedes  paa  ham.  —  Hvad  betyder 
det  med  mig  —  lad  mig  gaa  foran. 

—  Bestemt  ikke.  Jeg  ser,  at  Trappetrinene  er  langt 
mere  ødelagte,  end  jeg  troede,  men  efter  som  jeg  har  sat 
mig  i  Hovedet  at  komme  derop,  saa  skal  det  gaa. 

—  Og  hvis  der  indtræffer  en  Ulykke,  hvis  Frøkenen 
kommer  til  Skade,  eller  De  maaske  falder  ned  og  slaar  Dem 
fordærvet,  hvorledes  skal  jeg  da  kunne  vende  tilbage,  hvorledes 
forsvare  det  for  Deres  Fader?  Jeg  be'r  Dem  saa  inderligt 
opgive  Deres  egensindige  Plan  .  .  .  jeg  kommer  til  at  gen- 
nemgaa  en  formelig  Tortur. 

—  Aa,  gør  for  Guds  Skyld  ikke  saameget  Væsen  af  et 
Indfald  .  .  . 

Og  uden  at  værdige  Hennings  Bønner  videre  Opmærk- 
somhed, begav  Elvira  sig  paa  sin  farlige  Vandring.  —  Intet 
skal  idetmindste  forhindre  mig  i  at  gøre  Dem  Selskab.  Han 
fulgte  efter. 

Mange  Stene  gled  ned  under  Elviras  Fødder,  men  det 
lykkedes  hende  altid  at  faa  Fodfæste  paa  andre,  og  hun 
havde  snart  (efter  en  Anstrængelse,  som  passede  udmærket 
for  hendes  Sind)  naaet  Gallerilugen,  i  hvilken  hun  fik  et 
sikkert  Tag. 

Hun  stod  nu  hurtigt  paa  den  øverste  Afsats  og  kunde, 
naar  hun  strakte  Kroppen  til  venstre  Side,  endelig  tilfredsstille 
sin  Nysgærrighed  og  kigge  ind  gennem  Vindusgluggen. 

—  Frøken  Elvira,  for  alt  i  Verden  staa  ikke  paa  den 
Maade. 

Men  alle  Elviras  Tanker  var  fæstede  ved  den  lille  Rude. 

Nogle  Sekunder  stod  hun  ubevægelig.  Bevidstløs  slap 
hun  derpaa  Taget  i  Lugen  —  og  i  samme  Øjeblik  faldt  hun 
ned  i  Vandet. 

Lykkeligvis  kom  hun  saa  langt  ud,  at  hun  undgik  at 
blive  knust  imod  Stensætningen. 

Uden  et  Sekunds  Betænkning  kastede  Henning  sig  ud 
efter  hende.  Og  selv  om  det  ikke  kunde  siges,  at  han  frelste 
Elvira  fra  Livsfare  —  for  med  hendes  Aandsnærværelse  havde 
hun  vel  nok  faaet  Tag  i  Stenene  —  havde  han  dog  gjort  sig 
i  høj  Grad  fortjent  til  hendes  Taknemmelighed. 

Og  den  skimtedes  ogsaa  i  hendes  Øjne. 

—  Store  Gud,  Frøken  Elvira,  sagde  Henning,  da  de  atter 
sad  i  Baaden,  hvor  jeg  er  bedrøvet  over  dette,  jeg  bebrejder 
mig,  at  jeg  var  saa  svag  at  give  efter. 

—  De  har  intet  at  bebrejde  Dem,  det  er  ikke  saa  let  at 
blive  fri  for  min  Stivsindethed ...  og  vær  overbevist  om  min 
Forbindtlighed. 

—  Frøken  Elvira  kan  ikke  staa  i  nogen  Forbindtlighed 
til  mig...  Men  hvorfor,  vedblev  han,  medens  han  roede  af 
alle  Kræfter,  ser  De  Dem  saaledes  tilbage?  . . .  Var  der  noget, 
der  forskrækkede  Dem? 

—  Forskrækkede  mig,  nej  paa  ingen  Maade.  Hvoraf 
slutter  De  det? 

—  Af  Deres  Udraab. 

—  I  Faldet,  ja. 

—  Nej,  før.  De  var  ikke  faldet,  hvis  De  ikke  af  Angst 
havde  sluppet  Taget. 

—  Det  er  en  fuldstændig  Fejltagelse. 

—  Som  De  befaler,  jeg  kan  naturligvis  ikke  disputere 
om  en  Ting,  hvis  Tilværelse  det  ikke  behager  Dem  at 
erkende. 

—  Min  bedste  Baron  Henning  (Elviras  Stemme  var  nu 
særdeles  indsmigrende),  vilde  jeg  være  for  fordringsfuld,  hvis 
jeg  sagde:  Nævn  ikke  et  Ord  om  dette  dumme  Æventyr. 
Hvis  ingen  møder  os,  inden  vi  naar  at  komme  til  hver  sit 
Værelse,  saa  er  der  ingen,  der  ved  noget  om  Ulykken,  men 
ser  man  os  derimod,  naar  vi  gaar  op,  saa  er  jeg  ved  en  lille 
Uforsigtighed  faldet  ud  af  Baaden  og  min  Kavaller  har  fisket 

mig  op  .  .  .  Giver  De  mig  Deres  Æresord  paa,  at  De  ikke 
omtaler,  hvor  vi  har  været?  De  kan  nok  begribe,  at  jeg  ikke 
gærne  vil  udles. 

—  Jeg  er  altfor  lykkelig  over  at  have  en  Hemmelighed 
sammen  med  Frøken  Elvira,  til  at  der  kunde  være  Tale  om, 
at  jeg  skulde  forraade  Dem.  Og  for  første  Gang  havde .  Hen- 
ning Mod  til  at  lade  sine  Blikke  tale  et  saa  ufordulgt  Sprog, 
at  Elvira  ikke  havde  kunnet  undgaa  at  forstaa,  hvilket  Haab 
han  troede  at  have  faaet,  hvis  hun  havde  haft  et  eneste  Se- 
kunds Tanke  for  ham.  Men  Elviras  Tanker  dvælede  paa  saa 
helt  andre  Steder,  at  Baronen,  hvis  Tiden  havde  tilladt  det, 
kunde  have  naaet  at  gøre  hende  en  fuldstændig  Kærligheds- 
erklæring, inden  hun  havde  opfattet  et  Bogstav  deraf. 

Da  de  skød  omkring  Odden  og  naaede  den  store  Bro, 
overraskedes  de  ubehageligt  ved  en  munter  Stemme,  der  hilste 
dem  Velkommen. 

Det  var  Vendela,  som  nylig  var  kommen  tilbage,  og  som, 
da  hun  saa  Baaden,  løb  dem  i  Møde. 

—  Søde  Elvira,  raabte  den  bestyrtede  Veninde,  Du  har 
været  i  Søen,  lad  os  for  Guds  Skyld  skynde  os  op. 

Vendela  spurgte  ikke  paa  sædvanlig  Pigemaner:  »hvordan 
i  Alverden  er  det  gaaet  til,  paa  hvad  Maade  faldt  Du  i  Søen?« 
Hun  skyndte  blot  paa  Elvira  for  at  faa  hende  ind  i  hendes 
Værelse. 

Med  en  bly  og  indtagende  Hovedbøjning  lod  hun  ogsaa 
nogle  beklagende  Ord  falde  om  Baronens  Uheld.  Men  Hen- 
ning hørte  ikke  de  sagte  udtalte  Ord  og  vidste  kun  lidt  om, 
hvor  smukke  Bøjninger  hun  kunde  gøre  med  sit  lille  tække- 
lige Hoved.  Han  saa  kun  Elvira.  Og  rødmende  over  at 
blive  saa  lidt  bemærket,  skyndte  Vendela  sig  op  til  Gaarden 
med  Elvira. 

—  Der  er  ingen  her,  som  kan  opdage  mit  Uheld,  sagde 
Elvira  til  sin  unge  Veninde,  lad  os  derfor  ikke  gøre  unyttig 
Allarm.     Du  siger  jo  ikke  et  Ord,  søde  Vendela. 

—  Men  hvad  vil  Du  have,  at  jeg  skal  foregive  for  Onkel  ? 
Han  sendte  mig  ud  for  at  sige,  at  han  ventede  Dig  straks. 

—  Aa,  det  sagde  han  vist  ikke. 

—  Jo,  det  sagde  han  netop.  Han  fik  nylig  et  Brev,  som 
syntes  at  more  og  beskæftige  ham. 

—  Saa  gaa  Du  ind,  gode  Vendela,  og  sig,  at  jeg  gled, 
da  jeg   steg   ud  af  Baaden,    og  at  jeg  kommer,   saasnart  jeg 

har   skiftet  Klæder    ....    Men    har  Du  moret  Dig  ved  Bryl- 
luppet? 

—  Ja,  det  har  jeg.  Jeg  turde  ikke  blive  til  i  Morgen, 
saa  havde  jeg  aldrig  kunnet  formilde  Tante.  Men  nu  var  hun 
ret  naadig. 


Fjerde  Kapitel. 

Da  Elvira  traadte  ind  i  Selskabsværelset,  saa  hendes 
Fader  usædvanlig  oprømt  ud.  Han  holdt  et  sammenlagt  Brev 
i  Haanden  og  sagde  med  en  saa  munter  Stemme,  som 
Datteren  ikke  havde  hørt  i  lang  Tid:  —  Jeg  har  en  Rejse 
at  foreslaa  Dig  mit  Barn. 

—  En  Rejse,  lille  Fader? 

—  Ja,  til  Gøteborg  . . .  Ser  Du,  dette  Brev  er  fra  min 
Yndling,  Georg  Letsler.  Han  er  kommen  tilbage  fra  sin 
tredje  ostindiske  Rejse,  og  efterat  han  har  rejst  saa  længe  som 
Styrmand,  tænker  han  vel  nu  paa  at  blive  Kaptejn. 

—  Ja,  Du  har  saa  ofte  talt  om  ham,  at  jeg  ikke  har 
kunnet  glemme,  at  han  er  Din  Yndling,  selv  om  jeg  ikke 
erindrede  Frits's  smukke  Fortællinger;  han  holdt  meget  af 
ham. 

—  Det  havde  han  Grund  til.  Men  foruden  den  raske 
Handling,  som  karakteriserede  hans  gode  Hjærte  og  kække 
Mod,  har  jeg  set  saa  mange  andre  berømmelige  Træk  af  ham 
som  gør  ham  fortjent  til  min  Agtelse,  og  ligeledes  til  Din 
mit  Barn. 

—  Du  agter  maaske  at  invitere  ham  til  at  tilbringe  Vin- 
teren her  paa  Helgenæs? 

—  Nej,  det  agter  jeg  ganske  vist  ikke.  Jeg  rejser  derfor 
til  Gøteborg  for  at  møde  ham,  og  jeg  skulde  tage  meget 
fejl,  om  han  ikke  fremfor  Vmterhvilen  foretrækker  nu  i  Efter- 
aaret  at  gøre  sin  første  Rejse  som  Kaptejn.  Han  har  ikke 
Haab  om  at  blive  Kaptejn  før  til  næste  Aar  —  han  har 
nemlig  den  smukke  Stolthedsfølelse  selv  at  ville  arbejde  sig 
frem  til  sin  Lykke  —  men  jeg  staar  allerede  i  Handel  om  en 
ny,  smuk  Brig  til  ham,  som  han  nok  vil  synes  om  ....  Kan 

Du  være  færdig  til  i  Overmorgen,  lille  Elvira?  Men  vi  bliver 
der  nok  i  nogle  Uger. 

—  Jeg  kan  være  færdig  i  Morgen,  hvis  Du  ønsker  det. 

—  Saa  meget  desbedre,  mit  Barn,  saa  rejser  vi  i  Morgen  ? 

—  Men  Baron  Henning,  Fader,  hvor  skal  vi  gøre  af 
ham? 

—  Han  kan  følge  med  eller  blive  hjemme,  hvad  han 
synes  bedst  om.  Men  jeg  er  bange  for,  atVendela  kommer 
til  at  holde  Tante  Rezia  med  Selskab. 

—  Aa,  jeg  paatager  mig  at  skaffe  Tantes  Samtykke  . . . 
Jeg  maa  absolut  have  Vendela  med. 

—  Uendelig  gærne,  mit  Barn.  Og  Kl.  12  i  Morgen 
Middag  staar  Hestene  for  Døren  .... 

Samtalen  afbrødes  ved,  at  der  blev  kaldt  paa  dem  til 
Aftensmaaltidet. 

—  Hvor  er  Ignelius?  spurgte  Kommandørkaptejnen,  da 
han  savnede  den  gamle. 

Paa  dette  Spørgsmaal  fulgte  det  Svar,  at  man  forgæves 
havde  søgt  Forvalteren  baade  paa  hans  Værelse  og  de  Steder 
hvor  han  ellers  sædvanlig  plejede  at  opholde  sig. 

—  Han  er  vel  ude  paa  en  lang  Spaseretur,  sagde  Kom- 
mandørkaptejnen.   Lad  os  imidlertid  sætte  os. 

En  hemmelig  Angst  gennemfor  Elvira.  Den  gamles 
Fraværelse  stod  i  Forbindelse  med  Anledningen  til  det  Ud- 
raab,  som  undslap  hende  udenfor  Taarnvinduet.  Og  idet  hun 
hurtig  fik  en  Ide,  som  hun  straks  maatte  udføre,  sagde  hun, 
idet  hun  klappede  Faderens  Haand: 

—  Tillader  Du,  Fader,  at  jeg  bliver  borte  fra  Bordet  i 
Aften,  jeg  har  saa  meget  at  ordne  ved  mit  Tøj. 

—  Ja,  det  kender  jeg  fra  gammel  Tid,  mit  Barn  —  Du 
vil  vel  pynte  Dig  lidt  for  vor  unge  Kaptejn. 

Et  Øjeblik  derefter  sneg  Elvira  sig  —  med  en  lille  Lygte 
gæmt  under  Sjalet,  —  over  Gaarden  til  Taarnet. 

Alt  var  roligt  og  stille  omkring  den  gamle,  graa  Bygning, 
og  i  det  blege  Maaneskin  syntes  de  store  Ridderstatuer  at 
være  vokset  op  til  tvende  Kæmper,  som  forenede  holdt 
Vagt. 

Elvira  besteg  ikke  den  hemmelighedsfulde  Trappe  uden  en 
Smule  Hjertebanken;  for  hvert  Skridt  hun  tog,  forekom  det  hende, 
som  om  et  Genfærd  var  parat  til  at  rejse  sig  over  de  vanhelligeds 
Gravstene.    Men  snart  stod  hun  i  den  høje,  hvælvede  Gang. 

Paa  venstre  Haand  laa  altsaa  de  Værelser,  som  i  Dag 
havde  givet  Elvira  Anledning  til  saa  mange  Betragtninger, 
saa  mange  taabelige  Ideer,  saa  langt  borte  fra  den  smukke 
Tanke,  med  hvilken  hun  først  kom  til  den  gamle  Ignelius, 
for  at  erhværve  disse  senere  saa  omtvistede  Værelser.  For 
hver  tillukket  Dør,  hun  gik  forbi,  overbeviste  hun  sig  om, 
at  hun  havde  haft  et  urigtigt  Begreb  om  deres  Beliggenhed, 
de  laa  jo  alt  for  tjærht  til  at  passe  til  den  Hensigt,  hun  havde 
haft  med  dem. 

Efter  at  hun  havde  passeret  det  saakaldte  Taarns  Længde, 
brød  Gangen  af. 

Nu  er  jeg  da  paa  den  nordre  Side,  tænkte  hun,  og  spe- 
kulerede paa,  hvilke  af  disse  Døre,  hun  kendte  igen  fra  gam- 
mel Tid,  da  hun  i  det  samme  saa  en  stor  Nøgle  sidde  i 
Laasen  paa  den,  der  var  længst  borte. 

En  uhyggelig  Knirken  besvarede  hendes  første  Forsøg 
paa  at  aabne  Døren. 

—  De  er  sandelig  meget  uhyggelige,  disse  lange,  mørke 
Gange.  Elvira  satte  Lygten  fra  sig  for  bedre  at  kunne  om- 
fatte Laasen  og  forsøgte  at  besejre  sin  ufrivillige  Frygt. 
Hun  genkaldte  sig  det  Øjeblik,  da  hun  stod  paa  Ruinen,  og 
var  nu  fuldt  og  fast  overbevist  om,  at  det  Hoved,  hun  den 
Gang  saa,  ikke  kunde  tilhøre  nogen  anden  end  gamle  Igne- 
lius, endskønt  hun  i  sin  første  Overraskelse  indbildte  sig,  at 
den  hemmelighedsfulde  Bopæl  indesluttede  en  hemmeligheds- 
fuld Person,  som  levede  inkognito  der.  »Men  hvem  ved 
alligevel«,  tænkte  vor  hemmelighedselskende  Frøken  »om  jeg 
ikke  finder  to  i  Stedet  for  en,  maaske  en  Eremit  med  sne- 
hvidt Skæg.« 

Med  en  rask  Beslutning  og  med  forøget  Styrke  drejede 
hun  nu  Nøglen  om,  lukkede  Døren  op  og  traadte  over  Dør- 
tærskelen. 

Det  var  et  langt,  forundret  Blik,  Elvira  nu  kastede  om- 
kring sig. 

Disse  Taarnkamre,  som  hun  havde  forestillet  sig  saa 
romantisk  forfaldne  som  muligt,  med  nedfaldne  Gesimser, 
Stengulv  og  Vægge,  sorte  af  Alderdom,  disse  Kamre  var 
tværtimod  indrettet  smagfuldt  og  bekvemt,  hvilket  i  højeste 
Grad  opvakte  Elviras  Forundring. 

Men  dette  Indtryk  gav  straks  Plads  for  et  nyt,  da  hun 
ved  at  se  ind  i  det  andet  Kammer,  fandt  den  gamle  Ignelius 

i  en  Tilstand,  som  vidnede  om,   at  han  nylig  var  vaagnet  af 
en  Besvimelse. 

—  Ak,  min  gamle,  kære  Ven,  klagede  Elvira  og  bøjede 
sig  ned  over  den  gamle.  Sikkert,  tænkte  hun,  er  han  blevet 
bange  for  min  Aabenbarelse  i  Vinduet.  Og  nu  begyndte  hun 
ivrigt  at  gnide  hans  Puls  og  hans  Tindinger. 

Ignelius  rejste  sig  og  stirrede  omkring  sig. 

—  Om  Forladelse,  min  bedste  Hr.  Ignelius,  bad  hun  med 
en  øm,  overtalende  Stemme.  Det  var  mig,  som  stod  ved 
Vinduet. 

—  Frøken,  stammede  den  gamle,  det  var  jo  hendes  hvide 
Slør. 

—  Jeg  ved  ikke,  hvem  De  nu  taler  om,  men  det  er  sik- 
kert, at  De  ikke  saa  noget  andet  hvidt  Slør  end  mit,  der 
faldt  ned  foran  Hatten,  da  jeg  hældede  mig  frem.  Jeg  kom 
for  at  se  gennem  Ruden,  da  jeg  ikke  maatte  faa  Lov  til  at 
se  gennem  Døren  Jeg  var  roet  omkring  Stengærdet  og 
klatret  op  ad  det. 

—  Min  Gud,  Frøken  Elvira,  hvor  kan  man  være  saa  for- 
voven. Disse  stakkels  gamle  Kamre  (den  gamle  drog  et  dybt 
og  smærteligt  Suk)  er  for  mig  det  samme  som  Frænder  og 
Venner  ...  og  dem  skulde  jeg  ikke  have  Lov  til  at  have  for 
mig  selv. 

—  Bedste,  kæreste  Hr.  Ignelius,  tal  ikke  saaledes,  saa 
faar  De  mig  til  at  græde  . . .  Hvor  jeg  er  bedrøvet  over,  at 
jeg  aldrig  kan  lægge  Baand  paa  mine  Indfald. 

—  Ja,  det  maa  Frøkenen  nok  sige.  Det  Indfald  havde 
nær  kostet  mig  Livet.  I  det  samme  jeg  saa  Hovedet  med 
det  hvide  Slør,  syntes  jeg  at  gense  en  Person,  hvis  Minde  i 
det  Øjeblik  opfyldte  mine  Tanker.  Jeg  blev  saa  forfærdet,  at 
jeg  slog  Hovedet  imod  Jernkrogen.  Og  jeg  har  vel  ligget 
besvimet,  kan  jeg  tro  ? 

—  Ja,  det  anede  mig  netop,  da  De  ikke  kom  til  Aftens- 
bordet. 

—  Hvad  . . .  hvad,  har  de  søgt  efter  mig?  Er  der  flere 
derude? 

Elvira  beroligede  ham  med  den  Forsikring,  at  hans  Fra- 
værelse ikke  havde  vakt  Opmærksomhed  hos  nogen  anden 
end  hende. 

Saa  lad  os  da  skynde  os  herfra,  opfordrede  den  gamle, 
idet  han  skød  Lugen  for  Vindusruden. 

—  Hvil  Dem  blot  nogle  Øjeblikke,  bad  Elvira.  Lad  os 
sætte  os  her  i  denne  lille  Sofa  . . .  Aa,  hvor  jeg  gærne  vilde 
vide,  hvem  der  har  boet  her  . . .  Min  Gud,  her  har  været 
Kvinder  —  et  Sybord  ....  en  gammeldags  Hat.  Hvilke  be- 
synderlige Hemmeligheder  staar  i  Forbindelse  hermed  .... 
jeg  spekulerer  mig  gal,  hvis  De  ikke  vil  være  oprigtig. 

Den  gamle  svarede  ikke  et  Ord,  men  tog  Elviras  Lygte 
fra  Bordet  og  gik  med  urokkeligt  Stivsind  foran.  Hvor  pin- 
ligt det  end  var  for  Elvira  at  forlade  sine  Opdagelser  i  samme 
Øjeblik,  de  var  gjorte,  havde  hun  dog  nu  ikke  Hjærte  til  at 
trodse  den  gamle,  men  fulgte  langsomt  efter. 

Men  et  dybt  Længselssuk  undslap  hendes  Læber,  da 
Ignelius  drejede  Nøglen  om  og  lod  den  falde  ned  i  sin  Lomme, 
hvorefter  Bommen  tillukkedes  med  en  Hængelaas. 

—  Jeg  synes,  sagde  den  gamle,  at  Frøkenen  nu  kunde 
være  saa  god  og  lyve  en  lille  Smule  til  Tak  for  det  onde, 
De  har  gjort  mig. 

—  Hvad  skal  jeg  da  sige? 

—  At  De  traf  mig  ved  Magasindøren,  og  jeg  skal  nok 
selv  forklare,  at  jeg  slog  Hovedet  mod  Pillen,  som  jeg  saa 
mange  Gange  før  har  gjort 

—  Det  skal  jeg  gærne  sige,  for  jeg  bryder  mig  heller 
ikke  meget  om,  at  mit  lille  Æventyr  skal  blive  bekendt. 
Imorgen  rejser  vi  desuden  til  Gøteborg,  og  saa  glemmer  jeg 
snart  det  hele. 

—  Til  Gøteborg?  Har  Kommandørkaptejnen  faaet  Brev 
nu  i  Aften  ?  spurgte  han  med  en  vis  l  eftighed. 

—  Ja,  fra  den  unge  Lfetsler. 

—  Ja  det  kan  jeg  tænke,  sagde  den  gamle  nikkende,  og 
et  Udtryk,  som  det  var  umuligt  for  Elvira  at  forklare  sig, 
udbredte  sig  over  hans  Ansigt.  Det  er  sikkert,  tilføjede  han, 
en  smuk  og  fortræffelig  ung  Mand,  og  Frøkenen  kan  godt 
være  lidt  venlig  imod  ham. 

—  Hr.  Ignelius  ....  Elvira  betragtede  skarpt  den  gamle 
Forvalters  Ansigt.  Men  han  skyndte  sig  at  vende  sig  bort, 
idet  han  bad  Frøkenen  være  saa  god  at  gaa  foran. 

—  Saa  gaar  jeg  da. 

Da  Glimtet  af  Frøkenens  Klæder  flagrede  forbi  Ridder- 
billederne, foldede  Ignelius  sine  Hænder  med  andægtig 
Ømhed. 

—  Hvis    mine   mange  brændende  Bønner  nu  bliver  op- 

fyldte !  sukkede  han.  Georg  og  Elvira  forenet  . . .  Disse 
Urostiftere  (Himlens  naadige  Herre  tilgiv  mig,  om  jeg  taler 
syndigt,  tilføjede  han  ydmygt,  da  han  satte  Foden  paa  den 
første  Trappesten)  disse  Urostiftere  skal  da  sænkes  i  Havets 
Dyb  som  Minnesangeren  befalede,  for  saa  længe  de  bliver 
liggende,  vil  den  ulyksalige  Aand  ikke  ophøre  med  at  drive 
sit  Spil  paa  Helgenæs. 


—  Lad  os  nu  ordne  vore  Sager,  sagde  Elvira,  da  hun 
efter  at  have  sagt  Godnat  til  sin  Fader,  traf  sammen  med 
Vendela  paa  sit  Værelse  der  laa  lige  op  til  Vendelas.  Jeg 
lover  mig  rigtig  megen  Fornøjelse  af  den  Tur  —  og  Du? 

—  Jeg  lover  mig  ingen  Ting  paa  Forhaand,  vi  har  ikke 
talt  med  Tante  endnu.  Men  giver  hun  Lov  til  det,  saa  bliver 
jeg  glad,  selv  om  jeg  ikke  siger  som  Baron  Henning,  da 
Onkel  foreslog  ham  at  gøre  Selskab  . . . 

—  Hvad  sagde  han  da? 

—  Ja,  at  han  kunde  mærke  paa  sig  selv,  at  denne  Rejse 
vilde  blive  en  Himmelfærd. 

—  Naa,  det  var  naivt.  Jeg  gad  nok  vide,  hvem  der 
skal  hjælpe  ham  til  at  komme  op  fra  Jorden;  temmelig  sikkert 
Frøken  Vendela. 

—  Fy,  udbrød  Vendela  rødmende,  Du  er  styg. 

—  Saa  tag  Revanche  min  Pige. 

—  Naa,  ja  naar  Du  tillader  det,  saa  vil  jeg  sige,  at  ingen 
er  nærmere  end  Du  til  at  gøre  ham  den  Tjeneste,  og  at  han 
vist  ganske  bestemt  gør  Regning  paa,  at  Du  paatager  Dig 
Besværet. 

—  Men  Vendela,  sagde  Elvira  fortrydeligt. 

—  Du  gav  mig  jo  selv  Lov  til  det.  Og  hvorfor  skal 
man  desuden  have  Lov  til  at  træde  paa  Ormen,  uden  at  den 
en  Gang  faar  Lov  til  at  hævne  sig? 

—  En  daarlig  Lignelse  Vendela.  Elvira  slog  i  det  samme 
Armen  hjærteligt  om  Vendelas  Hals.  Lad  os  nu  imidlertid 
blive  enige  angaaende  vor  Baron  . . .  Jeg  foreslaar,  at  han 
maa  sno  sig  op  ad  Himmelstigen  saa  godt  han  kan,  for,  op- 
rigtig talt,  jeg  agter  ikke  at  række  ham  Haanden,  hverken 
til  den^Rejse,*eller  til  Rejsen  gennemJLivet. 

—  Er  det  Dit  Alvor,  Elvira? 

—  Det  er  mit  Alvor,  Vendela. 

—  Og  jeg,  som  troede  .  .  .  som  tænkte  .  .  .  jeg  har 
ikke  kunnet  tænke  mig  andet  end  .  .  . 

—  ...  end  at  alle  burde  være  forelskede  i  Baron  Hen- 
nings fortryllende  Moustacher,  Veste  og  Manerer. 

Ved  disse  af  Elvira  letsindig  ytrede  Ord,  for  en  Bleghed 
over  Vendelas  fine  Kind. 

—  Elvira,  sagde  hun  mildt  bebrejdende,  jeg  gad  vide, 
om  Du  tænker  meget  over,  hvad  Du  siger? 

—  Gud  ved,  det  faldt  mig  nu  bare  saadan  ud  af  Munden. . . 
Om  Forladelse.  Jeg  er  altid  lidt  styg.  Men  véd  Du  hvad, 
Vendela?  Maaske  var  det  for  at  .  .  .  naa,  det  kan  være  lige- 
meget  .  .  .  Jeg  (her  lynede  hendes  Øjne)  vilde  hellere  dø, 
end  kaste  mine  Følelser  paa  en  Mand,  som  ... 

—  Stille,  for  Himlens  Skyld,  bad  Vendela  og  lagde  sin 
Haand  paa  Venindens  Læber;  Du  er  farlig  Elvira,  jeg  tør 
ikke  mere  høre  paa  Dig. 

—  Gør  det  alligevel,  for,  tro  mig  Vendela,  det  er  bedre  at 
blive  fortrolig  med  sin  Svaghed,  end  at  gyse  tilbage  for 
den  .  .  .  Han,  som  Du  tænker  paa,  tænker  ikke  paa  Dig 
nu  —  hør  Du  nu  det  og  vær  stærk.  Følelsen  af  eget  Værd 
giver  Kvinden  Mod  Du  bør  kende  Dit,  og  ogsaa  han  vil 
en  Gang,  naar  Forblindelsen  falder  fra  hans  Øjne,  se  Dig  i 
et  andet  Lys.    Men  Du,  Du  skal  saa  betænke  Dig. 

Vendela  stod  stum,  med  Hænderne  haardt  trykkede 
imod  Øjnene,  hvori  der  var  Taarer.  Elvira  forekom  hende  i 
dette  Øjeblik  grusommere  end  selve  Skæbnen.  Hvorfor  skulde 
hun  ubarmhjærtigt  trække  denne  Lidelse  frem  for  Lyset,  den 
havde  jo  hidtil  været  gæmt  i  den  skjulteste  Krog  af  Vendelas 
Hjærte. 

Men  nu  drog  Elvira  Vendela  ind  til  sig  og  sagde  med 
en  blidere  Stemme: 

—  Græd  ud,  Din  lille  Stakkel,  jeg  forstaar  det  godt, 
skønt  jeg  ikke  kender  det  .  .  .  Sig  mig  alligevel,  forklar 
mig  tydeligt,  hvorledes  er  det  muligt,  at  Du  kan  taale  mig, 
mig  som  Du  véd  er  foretrukket  for  Dig? 

—  Du  staar  jo  saa  højt  over  mig. 

—  Svar  ikke  saa  enfoldigt,  kære  Venoela.  Hvem  tænker 
paa  høj  og  lav  i  saadanne  Sager?  Naar  man  elsker,  maa 
man  vel  tro,  at  man  ejer  alle  de  Egenskaber,  som  udfordres 

til  at  gøre   den   lykkelig,   som   man   ønsker   sig  ...  er   det 
ikke  saaledes? 

—  Jeg  véd. det  ikke,  spørg  mig  ikke  ...  Du  faar  nok 
en  Gang  at  vide,  hvor  svagt  Hjærtet  kan  være. 

Elvira  lo  .  .  .  dog  ikke  bifaldende. 

—  Hvis  Du  elsker  mig,  sagde  hun,  saa  svar  oprigtigt. 

—  Jeg  maa  vel  tilstaa,  at  der  har  været  Øjeblikke,  hvor 
min  Indbildning  har  gjort  besynderlige  Udflugter.  Jeg  har 
da  tænkt  mig  Muligheden  af,  at  han  ikke  kunde  se  mine 
fattige  Egenskaber  (hvis  han  overhovedet  nogensinde  ser  dem) 
uden  at  finde,  at  jeg  .  .  .  Nej  Elvira,  forlang  ikke,  at  jeg 
skal  tale  ud. 

—  Aa  jo,  kæreste  Vendela,  Du  kan  godt  sige,  at  han 
da  vil  finde  Dig  ligesaa  elskværdig,  som  han  nu  finder  mig, 
og  ligesaa  værdig  til  at  fængsle  ham 

Vendela  bøjede  sig  i  ubeskrivelig  Forvirring  imod  Elvira 
og  sagde :  —  Le  kun  af  mig,  det  fortjener  jeg. 

—  Langt  fra.  Nu  først  fatter  jeg  saa  meget  Venskab 
for  Dig,  at  jeg  næsten  ikke  kan  lide  mig  selv,  fordi  jeg  staar 
i  Vejen  for  Din  Lykke  .  .  .  Men  Du  har  ikke  sagt  mig,  om 
Du  ikke  undertiden  har  mærket,  at  Du  nærede  hadefulde 
Følelser  imod  mig?  Tal  aabent,  søde  Vendela,  og  tro  mig, 
jeg  vil  altid  forstaa  at  skælne  mellem  Din  virkelige  Følelse 
for  mig,  og  den,  Du  muligvis  mærker  som  en  Følge  af  dette 
Forhold. 

—  Nej,  dette  er  en  Fejltagelse,  forsikrede  Vendela,  og 
hævede  sine  smukke  Øjne  mod  Elvira.  Aldrig,  Gud  være 
lovet,  har  jeg  næret  hadefulde  Følelser;  hvorledes  skulde  det 
ogsaa  være  muligt,  imod  Dig,  som  endskønt  Du  undertiden 
er  noget  lunefuld,  sikkert  alligevel  holder  af  mig.  Dog  har 
jeg  undertiden  (jeg  vil  ikke  have  nogen  Hemmelighed  for 
Dig)  i  Din  Nærværelse  mærket  en  Lidelse,  som  jeg  ikke  paa 
nogen  Maade  har  kunnet  forklare  mig  . .  .  maaske  en  Blanding 
af  Smærte  og  en  Smule  Vrede,  men  bestemt  ikke  Had. 

—  Det  er  højst  besynderligt,  men  beviser,  at  Du  har  en 
Duenatur,  for  mild  til  at  kende  nogen  uædel  Følelse,  men 
ogsaa  for  blid  til  at  føle  nogen  stor  og  dyb  Lidelse.  Jeg 
siger  Dig,  Vendela,  at  hvis  jeg  en  Gang  kommer  til  at  gøre 
Bekendtskab  med  Kærligheden,  saa  gælder  det  for  mig  Liv 
eller  Død.    Jeg  vil  have  Ild  og  Luer   Storm  og  Poesi  i  Kær- 

ligheden.    Jeg  vilde  kede  mig  tildøde  ved  den  Følelse,  som  Du 
og  mange  tusind  med  Dig,  giver  dette  Navn. 

—  Gud,  hvor  Du  taler,  svarede  Vendela,  som  ikke  kunde 
fatte  sin  Venindes  Hæftighed.  Jeg  vilde  ikke  gærne  være 
med  og  se  paa  Din  Kærlighed. 

Elvira  lo. 

—  Saa  meget  desto  bedre,  for  hvis  jeg  blev  skinsyg,  løb 
det  ikke  saa  let  af. 

—  Det  tror  jeg  nok.    Du  kan  være  i  Stand  til  meget. 

—  Lad  os  nu  ikke  tale  videre  om  den  Sag,  men  lad  os 
i  Stedet  for  kaste  et  Blik  paa  vor  Garderobe,  og  se,  hvad 
der  findes  værdigt  til  at  gøre  Selskab  paa  Rejsen  Mørkerødt 
og  sort  klæder  især  min  mørke  Teint.  Du  kan  briljere  i  baade 
Himlens  og  Solens  Farver,  Du,  som  staar  Dig  godt  med 
baade  Liljer  og  Roser. 

—  Og  saaledes  kan  Du  tale,  Elvira,  efter  det  alvorlige 
Æmne,  vi  nylig  har  haft  paa  Læberne?  Nej,  jeg  forstaar 
Dig  aldrig. 

Men,  kære  Vendela,  naar  et  Æmne  er  udtømt,  saa  gør 
man  klogest  i  at  vælge  et  nyt  ...  Nu  maa  Du  kun  tænke 
paa  Toiletterne 

I  de  lette  Underklæder,  med  opløste  Haarflætninger  og 
Sjalerne  svøbte  om  Skuldrene,  gik  vore  Damer,  bærende 
hver  sin  Lysestage,  ind  i  det  ved  Siden  af  deres  Værelser 
beliggende  Kammer.  Og  den  Raadslagning,  som  holdtes 
derinde,  varede  et  godt  Stykke  udover  Midnat. 

Da  de  kom  igen,  sagde  Elvira,  som  lod  til  at  være 
kommen  i  et  usædvanligt  spøgende  Humør :  —  Har  Du  rigtig 
tænkt  paa,  hvor  dybt  Du  vil  neje  i  Morgen  tidlig  ved  Tante 
Rezias  Rullestol?  Jeg  Vaader  Dig  venskabeligt  til  at  huske 
paa,  at  hendes  Samtykke  beror  først  og  fremmest  paa  den 
heldigeJMaade,  hvorpaa  Du  udfører  denne  Manøvre. 

—  Jeg  vil  ikke  rejse,  Elvira,  jeg  bliver  hjemme. 

—  Hvad  siger  Du? 

—  Min  oprigtige  Mening. 

—  Det  er  umuligt  ...  Du  plejer  jo  aldrig  at  være  lune- 
fuld, Vendela. 

—  Det  er  jeg  heller  ikke  nu  .  .  .  Har  Du  ikke  bemærket, 
at  det  kun  var  Dine  Klæder,  vi  udsøgte? 

Elvira  rødmede  lidt  og  gav  Vendela  et  let  Slag. 

—  Hvorledes  vover  Du,  sagde  hun,   at   sige   mig   ligej 

Ansigtet,  at  jeg  har  været  saa  egoistisk.  Tror  Du,  jeg  kun 
tænker  paa  mig  selv?  Nej,  i  mit  Hoved  har  jeg  allerede 
udsøgt  Frøken  Vendelas  Garderobe  og  arrangeret  de  mest 
henrivende  Toiletter.    Frøken  Vendela  maa  følge  med.j 

—  Du  forlanger  noget,  som  ikke  er  rigtigt. 

—  Noget,  som  ikke  alene  er  rigtigt,  men  ogsaa  klogt . . . 
Man  bør  øve  sig  i  alt,  hvad  der  ikke  er  let. 

—  Men  naar  man  kan  undgaa  denne  Øvelse  .  .  . 

—  ...  saa  er  det  alligevel  en  Pligt  ikke  at  gøre  det. 
Hjemme  for  Dig  selv,  vilde  Du  sammenlave  en  mindst  fire 
Dele  lang  Roman  om  Dine  Lidelser.  Paa  Rejsen  derimod, 
ved  Siden  af,  eller  ligeoverfor  .  .  .  naa,  se  nu  ikke  saa  hjærte- 
angst  ud.  Døm  paa  nært  Hold,  saa  er  jeg  næsten  vis  paa, 
at  Illusionen  formindskes 

Vendela  tav  og  vendte  sig  bort.  Hun  var  fuldt  overbevist 
om,  at  al  Undersøgelse  forøgede  Faren.  Vendela  var  ikke 
blind  for  Hennings  Fejl,  hun  saa  dem,  men  i  et  mildere  Lys 
end  Elvira. 

—  Bort  med  alle  Sorger,  raabte  nu  Helgenæs'  unge  Her- 
skerinde muntert.  Skynd  Dig  ...  vi  vil  foretage  en  lille 
Prøve.  Og  sættende  sig  i  den  gamle  Lænestol,  udbredte 
hun  sirligt  det  hvide  Skørt,  og  den  store,  i  Hast  paakastede 
Mantille  i  store  Folder  omkring  sig  .  .  . 

—  Se  saa,  mit  Barn,  kom  nu  og  hils  god  Morgen  paa  Din 
Tante.    Og  Elvira  søgte  at  gengive  Rezias  statelige  Værdighed. 

Vendela  kunde  ikke  modstaa  den  uskyldige  Skæmt,  hun 
nærmede  sig  med  den  beskedne  Holdning,  som  altid  til  en 
vis  Grad  udmærkede  hende,  men  dog  aldrig  saa  synligt,  som 
naar  hun  traadte  ind  i  den  gamle  Friherreindes  Værelse. 

—  God  Morgen,  naadige  Tante  Jeg  haaber  ikke,  at 
Tantes  Søvn  har  været  urolig  i  Nat.  Og  Vendela  nejede 
saa  dybt  og  ærbødigt,  at  hendes  Knæ  næsten  berørte  Gulvet, 
medens  hun  samtidigt  kyssede  den  Haand,  Tante  Rezias  Re- 
præsentant naadigt  smilende  rakte  imod  hende,  idet  hun  sagde: 

—  Mit  Barn,  jeg  er  bedrøvet  over,  at  Du  ikke  med  mere 
%  Attention*  følger  mine  Raad.  Du  har  endnu  langt  fra  den 
Tournure^  jeg  ønsker,  Du  maa  erhværve  Dig.  Du  har  ingen 
egentlig  »Elegance«  min  lille  Ven  .  .  .  hils  om  igen,  men 
bøj  ikke  Hovedet  saa  langt  frem,  at  Du  strejfer  Garneringen 
paa  min  Morgenkjole,    og   hold   den   venstre  Fod   en  Smule 

mere  til  højre  Side  .  .  .  Gaa  nogle  Skridt  tilbage  og  gør 
Din  Kompliment  uden  at  kysse  paa  Haanden. 

Vendela  fulgte  med  al  mulig  Nøjagtighed  de  givne  Ordrer. 
Men  nu  kunde  de  unge  Damer  heller  ikke  beherske  sig  længere, 
en  saa  hjærtelig  og  sund  Latter,  som  nogensinde  er  lydt  fra 
syttenaarige  Læber,  gav  Ekko  i  Værelset,  og  senere  var  det 
ikke  værd  at  tænke  paa  nogen  Fortsættelse  af  Prøven. 

Denne  virkede  imidlertid  saa  meget,  at  da  Vendela  næste 
Morgen  stod  nejende  foran  Tante  Rezias  Rullestol,  bemærkede 
den  gamle  Dame  med  et  Udtryk  af  den  dybeste  Forbavselse: 

—  Min  Gud,  Barn,  jeg  tror  Du  ler? 

—  Ler  .  .  .  naadige  Tante?  stammede  den  bestyrtede 
Vendela.  Hvorledes  skulde  jeg  vove  det,  og  hvoraf?  ( . . .  Aa 
den  slemme  Elvira  med  alle  sine  Paafund,  tænkte  hun,  da 
hun  hele  Tiden  i  Tante  Rezias  struttende  Kniplingskappe 
syntes  at  se  Kiviras  blomstrende  Ansigt.  Den  stakkels  Ven- 
dela stod  ligesom  paa  Naale  eller  glødende  Kul.) 

—  Nej,  om  igen,  gaa  nogle  Skridt  tilbage  ...  Du  har 
ikke  mindste  Grace  i  Dine  Bevægelser.  Hovedet  ikke  saa 
meget  hævet  .  .  .  Kroppen  mere  tilbage,  Du  er  stiv  som  en 
Dukke,  og  echaufferet  som  en  Kokkepige. 

Vendela  svedte  og  nejede. 

Men  da  den  sædvanlige  Morgenceremoni  endelig  var 
forbi,  vovede  hun  i  al  Ydmyghed  at  spørge  om,  hvorvidt 
Tante  befalede,  at  hun  skulde  blive  hjemme,  eller  modtage 
Onkels  artige  Tilbud  om  at  følge  med  til  Gøteborg.  Vendela 
vogtede  sig  nok  for  at  sige  Onkels  Befaling,  for  ligeoverfor 
Tante  Rezia,  det  gamle  Herresædes  fornemste  Pragteksemplar, 
tog  man  sig  godt  i  Agt,  —  især  naar  man  vilde  se  hende  i 
godt  Humør  —  for  at  hentyde  til,  at  nogen  anden  end  hun,  ud- 
stedte Befalinger. 

Denne  vel  beregnede  Fremstillingsmaade  slog  godt  an 
hos  Friherreinden.  Og  da  straks  efter,  —  inden  hun  endnu 
havde  naaet  at  sige  hvad  hun  tænkte,  —  Elvira  kom  ind  og 
afleverede  sin  Morgenhilsen  paa  den  mest  ærbødige  og  artige 
Maade,  drog  et  tilfreds  Smil  over  den  gamles  fine  Læber,  et 
Varsel  om  det  Bifald,  der  fulgte  senere,  da  Elvira  hensyns- 
fuldt henstillede  til  Tantes  Afgørelse,  om  det  kunde  under- 
kastes nogen  Bagtalelse,  hvis  hun  gjorde  en  saa  lang  Rejse 
uden  Dameselskab  .  .  . 

Vadsækkene  var  pakket  og  paasnørt,  Rejsefrokosten 
ventede. 

Baron  Henning  havde  foran  Spejlet  iført  sig  den  inter- 
essante, men  ubetalte  Rejsedragt,  i  hvilken  han  uden  Tvivl, 
hvis  Lykken  da  ikke  kom  ham  aldeles  paatværs,  skulde 
erobre  hele  Helgenæs. 

Holdende  i  Haanden  en  yderst  moderne  Sommerhat,  som 
netop  for  et  Par  Uger  siden  var  ankommen  med  en  Ven  fra 
Italien,  gik  han  frem  og  tilbage  i  Salonen,  ventende  at  for- 
trylle og  sejre. 

Foruden  dette  ventede  Henning  ogsaa  paa  Frokosten. 
Hans  gode  Hjærte  led  ved  at  tænke  paa,  hvorledes  Kar- 
toflerne og  den  dejlige  Bøfsteg  blev  koldere  og  koldere,  og 
han  henstillede  til  sin  egen  Afgørelse,  om  han  en  Gang  i 
Fremtiden,  naar  Skæbnen  bestemte  ham  til  et  huldt  Forsyn 
for  den  unge  Skønhed,  som  nu  ilede  op  og  ned  ad  Trapperne 
uden  at  tænke  paa  nogensinde  at  komme  ind,  om  han  da 
ikke  burde  sætte  en  afgørende  Grænse  for  al  unyttig  Geskæf- 
tighed, idetmindste  under  Spisetiderne. 

Medens  Henning  saaledes  søgte  at  fordrive  Tiden  paa 
egen  Haand,  og  de  unge  Damer  vedblev  at  glemme  og  atter 
finde  forskællige  Sager,  hvilket  gav  dem  forøget  Beskæftigelse, 
stod  Kommandørkaptejnen  i  sit  eget  Værelse,  i  en  fortrolig 
Samtale  med  Ignelius. 

—  Hr.  Baron,  sagde  den  gamle  (den  gamle  Forvalter 
holdt  mest  af  at  tiltale  sin  Husbond  med  hans  arvede  Titel, 
som  denne  alligevel  satte  et  godt  Stykke  under  den  erhvær- 
vede).  Hr.  Baronen  véd  bedst  selv,  hvad  der  er  at  gøre. 
Jeg  tilraader  imidlertid,  at  Frøkenens  Nysgærrighed  bliver 
tilfredsstillet,  for  hun  vil  ikke  slaa  sig  til  Ro,  før  hun  paa  en 
eller  anden  Maade,  faar  rede  paa,  hvad  hun  ønsker  at  vide. 

—  Jeg  vil  haabe,  gamle  Ven,  svarede  Kommandørkap- 
tajnen, og  gav  den  højt  skattede  Tjener  et  fortroligt  Haandslag, 
at  Vorherre  selv  paa  denne  Rejse  vil  oplyse  mig  om,  hvad 
der  er  det  bedste. 

Ved   disse   Ord   straalede   den   gamles   Øjne   af  Glæde. 
Hans  eneste  Svar  var  alligevel:  —  Gud    bevare  Hr.  Baronen, 
og  hele  hans  Hus. 

Nu  kiggede  Elvira  ind  ad  Døren,  og  bagved  hende  stod 
Vendela  paa  Tæerne  og  raabte:  —  Onkel,  Frokosten  bliver 
kold. 

En  Time  senere  sad  Familjen  i  Vognen,  modtagende  fra 
Vinduet  en  Afskedsviften  fra  Tante  Rezias  Kniplingslomme- 
tørklæde. 


Sjette  Afsnit. 
Kaptejn  Georg  Letsler. 


Femte  Kapitel.. 

Milde  Sommervinde  viftede  omkring  den  ensomme  Klippe 
i  Havet. 

I  klar,  blaa  Himmeldragt,  med  hvidt  Perlediadem,  opsteg 
Skageraks  elskelige  Døtre  fra  deres  elastiske  Seng  og  kastede 
sig  i  vild  Leg  over  og  omkring  hverandre,  snart  nedsynkende 
i  den  moderlige  Favn,  snart  hoppende  op  igen  med  lette 
Spring,  for  paany  at  begynde  den  glade  Leg. 

Fordybet  i  Beskuelsen  af  de  legende  Bølger,  sad  en 
gammel  Søfugl  og  hvilede  sig  paa  Toppen  af  et  Skær. 
Saaledes  sad  han  hver  Morgen  med  hængende  Vinger,  ligesom 
om  det  smærtede  ham  at  se  den  muntre  Leg,  medens  han 
alligevel  savnede  Mod  til  at  unddrage  sig  den  vemodige  Nydelse 
af  de  smaa  Bølgers  Glæde. 

Kom  der  derimod  en  Morgen,  hvor  Skagerak  var  i 
daarligt  Humør  og  piskede  sine  Døtre,  til  de  i  trodsigt  Over- 
mod pustede  sig  op  og  rystede  deres  Hoveder,  saa  at  Perle- 
diademet paa  deres  Lokker  siedes  voldsomt  itu,  og  Perlerne 
spredtes  omkring,  og  det  siden  blev  en  Kamp  paa  Liv  og 
Død,  hvori  Stormens  mægtige  Aand  tilsidst  blandede  sin 
Herskermagt,  da  flygtede  den  gamle  Søfugl  bedrøvet  bort. 

Før  havde  han  med  vild  Nydelse  beskuet  denne  Leg. 
Nu  skyede  han  den  og  søgte  Havn  i  det  ensomme  Hjem. 

Endnu  glimtede  der  hist  og  her  en  Dugdraabe  paa  den 
vuggende  Søtang  ved  Johannesskæret,  Solen  begyndte  allerede 
at  varme   den    stakkels   Tidsel   og   Granitblokken,   hvorpaa 

Eneboeren  plejede  at  sidde.  Men  hans  Plads  var  endnu 
tom. 

Vesterø  Nisse  havde  dog  været  oppe  før  Solen  for  at  sy 
paa  sine  Sko  og  lappe  sine  Trøjer.  Thi  nu  som  før  arbejdede 
Nisse,  og  arbejdede  dobbelt,  fordi  Moder  nu  var  gammel  og 
udygtig  til  at  arbejde,  og  begge  hans  Søskende  fordrede 
endnu  mere  Hjælp  end  ellers. 

I  Dejgtruget  stod  Nisses  Have  og  blomstrede,  ligesom  da 
han  var  paa  Strand,  En  Mængde  ny  Planter  var  kommet  til. 
Og  alt  medens  han  syede,  bøjede  han  sig  ned  og  kastede  et 
kærlighedsfuldt  Blik  paa  sine  Blomster,  hans  Trøst  og  Glæde 
i  de  lange  Timer,  han  gennemvaagede,  naar  de  andre  sov. 

Men  medens  han  nu  var  i  Færd  med  at  vokse  Traaden, 
rørte  det  sig  i  det  andet  Værelse.  Som  et  Lyn  kastedes 
Sko  og  Syl  til  Side,  og  med  et  hjærteligt  Smil  paa  Læberne 
skyndte  han  sig  ind  i  Naboværelset. 

Letsler  sad  halvt  paaklædt  paa  Sengen.  Han  nikkede 
til  Nisse  og  Nisse  nikkede  igen  og  lagde  nogle  Kul  i  Kak- 
kelovnen. 

Ak,  hvor  forandret  var  Letsler  ikke  blevet  i  disse  fire 
Aar,  hvor  meget  mere  forandret  end  mod  hvad  han  var,  da 
han  for  tolv  Aar  siden  ankom  til  »Gravene«. 

Det  iskolde  Ansigt,  det  stive,  mørke  og  umilde  Væsen, 
som  karakteriserede  ham  ved  hans  Ankomst  til  denne  Klippe, 
fandtes  ikke  mere.  Ligesaa  lidt  mærkedes  Sporene  af  den 
dybe  Miltsyge,  den  store  Slappelse  paa  Legeme  og  Sjæl, 
som  senere  havde  lagt  sine  Baand  paa  ham.  I  dette  Stadium 
af  sit  Liv  synes  Letsler  at  være  kommet  til  Enden  med  den 
store  Regning,  han  havde  haft  at  afgøre  med  Gud  og  sig 
selv.  Tolv  Aars  Kamp  paa  det  øde  Skær  havde  endelig 
skaffet  ham  en  Ro,  som  ogsaa  syntes  at  have  trykt  sit 
Stempel  paa  hans  Træk. 

Hans  Haar  var  blevet  sølvgraat,  hans  Kinder  gule  og 
indtørrede  af  Vaagen  og  indre  Lidelser.  De  Klæder,  han 
en  Gang  udfyldte,  hang  nu  ligesom  flagrende  Tøjstykker 
omkring  ham.  Han  var  blevet  mindre,  de  fire  sidste  Aar 
havde  gjort  ham  til  Olding.  Men  Oldingens  Blik  ilede  ikke 
mere  uroligt  om  uden  Maal,  det  røbede  en  Sjæl,  som  havde 
fundet  Gud  og  nu  holdt  fast  ved  ham. 

Døren  til  Nikolines  Værelse  stod  nu  næsten  altid  aaben, 
for  at  han  straks  om  Morgenen,    naar   han  vaagnede,    kunde 

kaste  sit  Blik  ind  paa  den  ny  Kristiblodsdraabe  og  den  ny 
Vedbend,  som  han  selv  havde  opelsket.  Norske  Fanny 
hoppede  ikke  mere  i  det  gyldne  Bur,  men  en  meget  smuk 
Efterfølgerske,  som  Georg  ved  et  senere  Besøg  havde  hjem- 
bragt, havde  indtaget  hendes  Plads.  Og  hele  Timer  kunde 
det  more  Letsler  at  lege  med  Fuglen,  at  lade  den  spise  af 
sin  Haand  og  flagre  omkring.  Lang  Tid  af  Dagen  medgik 
ogsaa  til  at  passe  Blomsterne  og  ordne  og  bøje  dem  saaledes, 
at  hver  Kvist,  hvert  Blad  fik  samme  Form,  som  de  havde, 
da  Nikolines  Hænder  passede  dem. 

Tidligere  var  det  med  usigelig  Sorg,  med  Forfærdelse  og 
Samvittighedsnag,  at  Letsler  saa  ind  i  det  lille  Værelse,  hvor 
den  Engel  havde  levet,  som  i  mange  Aar  havde  lært  ham, 
hvor  mægtig  Kærligheden  er.  Men  efter  at  Fredens  Haand 
havde  berørt  ham,  havde  disse  Følelser  forandret  sig. 

Hans  Hovedgærde  var  nu  vendt  saaledes,  at  han  —  naar 
han  undertiden  ikke  kunde  sove  om  Natten,  kunde  se  Niko-  . 
lines  Vindu,  hvor  det  fine,  blege  Ansigt,  ombølget  af  de 
gyldne  Lokker,  ofte  i  Maaneskinnet  viste  sig  for  hans  indre 
Blik.  Men  naar  hans  Fantasi  fremkaldte  dette  milde  og 
skønne  Billede,  var  det  ikke  med  fortærende  Savn  eller  Øn- 
sket om  at  drage  hende  tilbage  til  sig,  men  derimod  med  en 
dyb,  inderlig  Længsel  efter  snart  at  komme  op  til  hende. 

Hvis  vi  nu  vilde  undersøge  gennem  hvilke  Forhold 
Letslers  aarelange  Kampe,  hans  grublende  Tanker  uden  Værn 
og  Fæste,  var  kommen  ind  paa  en  Vej,  hvor  de  kunde  hvile 
og  opløses,  for  aldrig  mere  at  fare  vild  i  det  Kaos,  hvortil 
de  hidtil  havde  været  fordømt,  saa  vilde  vi  snart  finde,  at  det 
ikke  har  været  Frugten,  Tankekraftens  Ævne,  Fornuftens 
Anstrængelse. 

Han  havde  en  Gang  med  brændende  Begær,  med  Mis- 
undelse, betragtet  den  i  ensformig  Sløvhed  fremkravlende 
Skildpadde.  Han  havde  givet  efter  for  Trangen  til  at  ville 
ligne  denne,  men  med  Skam  og  endnu  dybere  Nedslagenhed 
erkendt  sin  Uduelighed  til  at  blive  Herre  over  det  Værksted, 
i  hvilken  Sjælen  rastløs  smedede  ny  Lænker  til  sig  selv. 

Han  genfandt  heller  ikke  denne  Vej  ved  Betragtning  af 
Naturen,  ved  dens  kraftige  Indvirkning  paa  hans  Følelser. 

Hans  Følelser  var  jo  en  lang  Tid  saa  sløvede,  at  han 
ikke  saa,  hvad  Naturen  viste  ham,  ikke  kendte  dens  mægtige 

Kraft.    Endnu  mindre  havde  han  haft  Lejlighed  til  filosofiske 
Betragtninger. 

Men  i  de  senere  Aar  saa  han  daglig  en  Skabning  om 
sig,  som  vandrede  gennem  Verden  næsten  lige  saa  stille  og 
rolig  som  Skildpadden,  men  som  alligevel  ejede  et  Hjærte, 
der  kunde  føle  Glæde  og  Sorg.  Og  dette  Hjærte  led  ved 
hans  Kvaler  uden  at  kende  dem  og  glædede  sig,  naar  en 
Solstraale  kiggede  ind  i  Eneboerens  Værelse.  Han,  som 
havde  dette  Hjærte,  havde  ogsaa  et  Sind,  saa  fuldt  af  Yd- 
myghed og  barnlig  Renhed,  at  hver  lille  Sorg  forsvandt,  naar 
han  saa  paa  de  fordringsløse  Blomster,  ligesom  enhver  større 
Sorg  vilde  være  forsvundet  ved  Aabningen  af  det  faderlige 
Testamente,  den  hellige,  lærindbundne  Bog  med  de  store 
Messingspænder. 

Hvoraf  kom  det  sig,  at  denne  fattige  Yngling,  Fiskerhyt- 
tens udannede  Søn  med  de  fromme  Vaner,  lidt  efter  lidt  ind- 
virkede paa  hans  stivnede  Sind?  Det  kunde  Letsler  ikke 
forklare  sig.  Men  saa  længe  havde  han  hver  Morgen  hørt 
Nisse  læse  sit  Kapitel  højt,  helst  af  det  ny  Testamente,  at 
det  tilsidst  blev  ham  en  Nødvendighed  at  høre  ham.  Og 
Letsler,  som  endnu  havde  søvnløse  Nætter,  ventede  med 
Utaalmodighed  paa,  at  Nisse  skulde  vaagne  og  begynde. 

De  talte  aldrig  om  deres  Andagtsøvelser.  Men  Nisse 
syntes  dog  at  ane,  at  han  ikke  var  alene  om  dem,  for  altid 
valgte  han  Pladsen  ved  den  tynde  Dør,  som  skilte  hans  og 
Letslers  Værelse,  og  læste  med  fyldig  og  klar  Stemme,  hvor- 
efter han  istemte  en  Salme,  medens  han  begyndte  at  ordne 
sine  Forretninger  og  voksede  sin  Traad. 

Naar  Nisse  saa  senere  kom  ind  og  kogte  Kaffe,  saa  han 
undertiden  paa  sin  Herre,  og  en  smuk  Dag  overraskedes  han 
af  et  —  Smil,  et  Smil  som  virkede  forunderligt  paa  Nisse, 
thi  næsten  i  samme  Øjeblik  styrtede  han  paa  Knæ  foran 
Letsler  og  udbrød  med  skælvende  og  dyb  Stemme: 

—  Priset  og  lovet  være  Vorherre  Jesus  Kristus.  Gennem 
hans  Magt  er  den  onde  Aand  bunden. 

—  Hvad  mener  Du?  spurgte  Letsler,  grebet  af  Nisses 
inspirerede  Blik  og  Stemme. 

—  Jo,  svarede  Nisse,  jeg  har  nok  vidst,  hvad  Slags  ondt 
det  har  været.  Da  Far  levede  fortalte  han  mig,  og  jeg  har 
ogsaa  tydeligt  set  det  af  Bibelen,  at  der  findes  Mennesker, 
som  den  Onde  har  Magt   til  at  gaa  ind  i,   og  saa  tiltage  sig 

en  saadan  Magt  over  dem,  at  de  aldrig  ser  Vorherres  Dag  og 
Sol  saaledes  som  andre  kristne  Folk.  De  pines,  vaander  sig 
og  plages  for  at  blive  ham  kvit,  men  han  martrer  og  piner 
dem  til  de  bliver  saa  tynde  som  en  Humlestang,  og  saa  for- 
tørrede som  Søtangen  paa  Klippen.  Saalænge  de  anfægtedes, 
sa'e  Fa'r,  kunde  de  aldrig  smile,  men  var  det  først  kommet 
saavidt,  at  Vorherre  i  Naade  forbarmede  sig  over  deres  Syn- 
der, toede  dem  rene,  og  lod  den  Onde  vige,  saa  kunde  de 
igen  le  og  prise  Gud  ...  Og  jeg  er  sikker  paa,  tilføjede 
Nisse,  og  strøg  med  sin  Haand  over  Letslers,  at  De  nu 
er  blevet  et  andet  Menneske  og  for  stedse  er  bleven  Deres 
Genvordighed  og  Vaande  kvit. 

Den  overtroiske  Ynglings  Ild,  hans  stærke  Tro,  Overbe- 
visningen i  hans  Blik,  alt  virkede  paa  Letslers  allerede 
vaagnede  Tanker.  Nisses  Tale,  vidste  han  godt,  var  Følgen 
af  en  til  Overspændthed  grænsende  Tro  paa  det  vidunderlige. 
Men  ikke  desto  mindre  syntes  han,  at  Guds  Aand  havde 
talt  mægtigt  til  ham  gennem  dette  Redskab. 

Fra  den  ukyndige,  enfoldige  Karls  Mund  udgik  Visdoms- 
ord,  selv  om  de  tolkedes  i  en  videre  Mening  end  den,  hvori 
Nisse  selv  opfattede  dem. 

Rørt,  ydmyget,  opløftet,  bøjede  Letsler  sit  Hoved  og 
vinkede  til  Nisse,  at  han  skulde  forlade  ham. 

Og  nu  formaaede  han  at  bede,  bede  paa  en  Maade,  som 
længe  havde  været  ham  fremmed. 

Fra  og  med  denne  Tildragelse,  som  alligevel  aldrig  om- 
taltes videre  imellem  dem,  begyndte  Freden  atter  at  flytte 
ind  i  Letslers  Sjæl.  Han  kunde  nu  tænke  over  forrige 
Tiders  Lidenskaber  og  Synder,  Lidelser  og  Forvildelser,  og 
han  formaaede  at  hæve  sine  Bønner  og  sin  Anger  saa  højt, 
at  han  mærkede,  de  tog  Plads  ved  Himlens  Naadeskammel. 

Og  stille  gik  Aar  efter  Aar. 

Nisse  læste  sin  Bibel  og  sang  sin  Salme,  og  sad  saa 
glad  og  fornøjet  ved  Sytøjet  og  Sylen.  Om  Søndagen 
plukkede  han  fra  Dejgtruget  en  Buket  til  sin  Moder.  Ved 
Kirken  mødtes  han  ofte  med  Brødrene  og  fulgte  med  dem 
hjem  til  den  gamle  Hytte  paa  Vesterø,  hvor  han  med  sine 
hjærtelige  Ord  husvalede  og  glædede  den  gamle  svagelige 
Moder. 

Letsler  omtalte  aldrig  for  Nisse,  hvor  lange  Søndagene 
forekom   ham   under  hans  Fraværelse.     Men  han  plejede  da 

ikke  sjældent  at  gaa  ind  i  Nisses  Kammer  og  sætte  sig  paa 
Nisses  Stol,  hvor  han  læste  i  den  Bibel,  paa  hvis  Blade 
Nikolines  Øjne  ofte  havde  hvilet. 

Naar  han  siden  nøje  betragtede  hver  eneste  af  disse  smaa 
Ubetydeligheder,  som  udgjorde  Ynglingens  Liv  og  Glæde, 
disse  mangfoldige  Tegn  paa  hans  Virksomhed,  og  fremfor  alt 
dette  Dejgtrug,  som  duftede  af  Balsam,  Krusemynte  og  Roser 
i  alle  Farver,  gik  et  stille  Fredspust  gennem  hans  Tilværelse. 

Nisse  var  jo  allerede  her  paa  Jorden  en  af  de  salige,  som 
ser  Gud  og  er  ham  nær. 

Men  vi  vender  tilbage  til  den  Morgen,  som  var  omtalt 
ved  Kapitlets  Begyndelse. 

Kedlen  brummede  og  sydede  paa  Ilden,  Nisse  sad  paa 
Bænken  og  malede  Kaffe.  Letsler  morede  sig  med  at  pudse 
en  Muslingeskal.  Det  var  ham  nu  en  Nødvendighed  altid  at 
være  beskæftiget.  Han  roede  ofte  omkring  til  Holmene  for 
at  søge  Sneglehuse  og  Sten,  som  han  siden  ordnede  i  sit  en- 
somme Kammer. 

—  Det  banker  paa  Døren,  Herre,  jeg  kommer  til  at 
lukke  op. 

Letsler  tog  Kaffemøllen.  Nisse  gik,  og  kom  straks  til- 
bage med  en  lille  rask  Dreng,  Karolus'  ældste  Søn,  som  med- 
bragte et  Brev  til  Letsler. 

—  Tak,  lille  Elias,  sagde  Letsler  og  saa  paa  Brevets 
Udskrift  med  Blikke,  som  tydelig  talte  om  Glæde  og  Længsel ; 
det  var  Georgs  Skrift  . . .  Hvorledes  har  de  det  hjemme  hos 
Dig  i  Dag? 

—  Tak,  som  spørger.  Bedstefader  skulde  selv  have  roet 
over  med  Brevet,  men  han  maatte  ud  i  et  Ærinde  til 
Strand. 

—  Naa,  nu  længes  Du  vel  meget  efter,  at  Fa'r  skal 
komme  hjem,  kan  jeg  tænke? 

—  Det  gør  jeg  nok  altid,  svarede  Drengen,  venligt 
smilende  med  de  friske  Læber,  som  lignede  den  smukke 
Johannes.  Men  med  Moder,  tilføjede  han,  er  det  meget  værre; 
hun  synes  aldrig  Dagene  faar  Ende. 

Den  lille  Elias  Karolussen  fik  nogle  Skillinger  for  sin 
Ulejlighed  og  satte  sig  paa  Bænken  ved  Siden  af  Nisse, 
medens  Letsler  gik  ind  i  Nikolines  lille  Værelse,  for  ufor- 
styrret at  læse  Georgs  Brev: 

4* 

»Kære,  elskede  Fader. 

Takket  være  Gud,  er  jeg  nu  atter  paa  svensk  Jord- 
bund, efter  min  tredje  ostindiske  Rejse.  Det  fylder  Hjærtet 
med  saa  megen  Glæde  at  kunne  sige:  »Nu  er  jeg  atter  i 
mit  eget  Lande.  Jeg  ved  dog  noget  endnu  skønnere:  i  mit 
eget  Hjem.  Ja,  det  er  dog  det  bedste,  selv  om  Hjemmet 
staar  paa  den  fattigste  Klippe. 

Jeg  udstrækker  mine  Arme  imod  Dig,  Fader  til  en 
kraftig  Omfavnelse  . . .  Det  er  himmelsk  at  elske  af  Sjæl 
og  Hjærte.  Jeg  er  nu  saa  glad,  saa  henrykt,  saa  lykkelig, 
men  det  forsvinder  altsammen,  naar  jeg  tænker  paa  min 
alvorlige  Sorg,  Du  ved  selv,  hvad  jeg  mener.  Vi  skal 
straks  tale  om  den.  Lad  mig  dog  først  tale  om  andre 
Ting  ... 

Efter  en  lykkelig  Rejse,  med  alle  Mand  ved  godt 
Helbred,  ankrede  vi  igaar  Morges  ved  Klippan*),  og  min 
Glæde  over  at  se  min  gamle  hæderlige  Storrabom  tilvifte 
mig  sin  Velkomsthilsen,  forøgedes  uendeligt,  da  han  ved 
vort  Møde  straks  stak  mig  Dine  Breve  i  Haanden.  Hvilken 
Godhed  og  Ømhed  at  sende  mig  dem  i  Møde.  De  var  vel 
noget  gamle,  men  derfor  lige  kærkomne.  Hvor  inderligt 
har  jeg  ikke  takket  Gud,  fordi  Du  er  rask,  og  for  det,  som 
jeg  ved,  Du  sætter  endnu  større  Pris  paa,  Din  vedblivende 
Sindsro. 

Jeg  skriver  i  Dag,  eller  rettere  sagt  nu  straks  i  Nat, 
til  Kommandørkaptejnen,  for  at  underrette  ham  om  min 
Ankomst;  han  har  selv  for  længe  siden  ladet  mig  vide, 
at  han  saa  vilde  møde  mig  her  i  Gøteborg.  Jeg  er  vel 
nu  saa  vant  til  hans  Godhed  og  den  Omsorg,  han  viser 
mig,  en  Omsorg,  som  godt  kan  kaldes  faderlig,  men  des- 
uagtet vil  Vanen  ikke  blive  Natur,  disse  to  Ting  er  dog 
ikke  saa  nær  forbundne,  som  Ordsproget  siger.  Jeg 
kan  aldrig  lade  være  med  at  tænke  paa  det  hemmelige 
Baand  mellem  ham  og  mig.  Det  vil  jo  nu  ikke  vare  længe, 
Fader,  før  jeg  faar  rede  paa  disse  Omstændigheder,  som 
har  haft  og  vel  endnu  vil  faa  Indflydelse  paa  min  Skæbne. 
Imidlertid  siger  jeg  med  Stolthed  og  Glæde,  at  det  ingen- 
lunde er  ham,   som  jeg   helt   og  holdent  har  at  takke  for 


*)    En  af  Gøteborgs  Havnepladser.  O.  A. 

min  Fremgang;  jeg  føler  ved  mig  selv,  at  det  er  min  egen 
Kraft.     Gud  har  ladet  den  bære  Frugt. 

Jeg  har  en  god  Afregning  og  har  ogsaa,  som  Du  ved, 
drevet  en  lille  Handel  for  egen  Regning.  Endnu  en  Rejse, 
og  jeg  vil  være  i  Stand  til  at  naa  detMaal,jeg  har  stræbt 
efter  fra  Begyndelsen:  en  egen  Skude. 

Men  nu  til  det,  som  ligger  mig  mest  paa  Hjærtet. 

Faar  jeg  ikke  Lov  til  at  komme  hjem?  Faar  jeg  ikke 
Lov  til  at  nyde  mit  Liv  saa  lyst  og  smukt,  som  det  kunde 
møde  mig?  Ak,  elskede  Fader,  tænk  nøje  over  Svaret, 
giv  det  ikke  for  hastigt.  Lad  mig  haabe,  at  Du  under  et 
helt  langt  Aar  har  skiftet  Tanker  . . .  Hvis  jeg  blot  kunde 
begribe,  hvortil  det  skal  nytte  at  opsætte  min  Lykke  saa 
længe;  den  Lykke,  som  bestandig  foresvæver  mig,  og  uden 
den  er  alt  godt  mig  dog  intet. 

Jeg  sørger  saa  meget  over,  at  hun,  for  hvem  jeg  altid 
vil  staa  klar  og  ren,  for  hvem  jeg  ikke  vil  have  en  eneste 
skjult  Tanke,  at  hun  tilsidst  skal  anse  mig  for  letsindig, 
aa,  hvilken  Tanke.     Fanny,  anse  mig  for  letsindig. 

Men  jeg  spørger,  hvorledes  skal  hun  kunne  gøre  andet, 
hun,  som  ligefra  Barndommen  har  levet  i  den  Tro,  at  hun 
er  mig  mere  end  kær,  og  som  senere,  for  hver  Gang  jeg 
har  været  hjemme,  bestandigt  har  kunnet  se  mine  Følelser 
antage  en  stærkere  og  bestemtere  Form,  og  dog  aldrig  fra 
mine  Læber  har  hørt  det  Ord,  som  skal  afgøre  vor  Lykke. 

Jeg  be'r  Dig,  dyrebare  Fader,  betænk,  at  selv  en  saa 
prøvet  Engels  Taalmodighed  kan  briste.  Fanny,  min  søde, 
tilbedte  Fanny  (ak,  hvor  sød,  hvor  himmelsk  sød  var  hun 
ikke,  da  hun  fra  Strandbredden  tilviftede  mig  sin  sidste 
Afskedshilsen)  ejer  vist  ikke  en  Gnist  di  Flygtighed,  og 
hvis  hun  blot  rigtigt  kunde  skatte  sit  eget  Værd,  vilde  hun 
ikke  behøve  nogen  Forsikring  om,  at  hun  for  mig  er  den 
eneste.  Men  hun  maa  have  Vished  om,  at  vi  er  ét,  thi 
ellers  kunde  hun  fatte  Mistanke;  jeg  gyser  ved  den  blotte 
Tanke  om,  at  hun  skulde  plages  af  Forestillinger  om 
Ustadighed  hos  den,  som  hendes  Hjærte  har  valgt.  Og 
tænk  saa  ogsaa  paa,  at  Toldassistenten,  efter  gamle  Peter 
Grans  Død,  er  et  Parti,  som  Grosserer  Holmef,  naar  han 
ikke  hører  noget  fra  mig,  ikke  gærne  giver  Afkald  paa, 
eller  rent  ud  sagt,  slet  ikke  vil  give  Afkald  paa;  for  Hol- 
mer  er   netop   en   af  de  Købmænd,  som   ikke  vilde  have 

noget  imod  at  faa  en  Toldembedsmand  til  Svigersøn,  og 
hvor  stor  Magt  Fanny  end  ejer  over  ham,  en  Magt,  som 
hun  efter  sit  gode  Hjærte  og  klare  Forstand  anvender 
til  de  stakkels  Strandboeres  bedste,  saa  vil  hun  alligevel, 
naar  hun  ikke  er  bundet  ved  faste  Baand,  ikke  kunne  mod- 
staa  ham  i  Længden.  Hun  har  jo  ogsaa  mistet  sin  bedste 
Støtte;  hvilken  Sorg,  at  den  gode  og  forstandige  Fru  Hol- 
mer gik  saa  tidligt  bort. 

Bestandigt  drømmer  jeg  om,  hvorledes  hun  nu,  naar 
hun  faar  at  vide  om  min  Ankomst  til  Gøteborg,  vil  længes 
og  vente,  og  forgæves  spekulere  paa,  hvorfor  jeg  venter. 
Og  jeg,  jeg  beV  med  hende.  Giv  mig  Lov  til  at  komme 
hjem,  d.  v.  s.  forklare  hende  mine  Følelser  og  min  Tavs- 
hed. Faar  jeg  ikke  Lov  til  det,  rejser  jeg  bestemt  ud  til 
Efteraaret  igen.  Desto  før  bliver  jeg  Kaptejn,  og  jeg  vil 
af  hele  min  Magt,  med  hele  min  Kraft  søge  at  fremskynde 
den  Tid,  hvor  jeg  kan  faa  Lov  til  at  aabne  mit  Hjærte. 
»Hvis«,  sagde  Du,  »Du  ikke  før  den  Tid«  .  .  .  Jeg  fuld- 
fører ikke  Sætningen.  I  mit  Hjærte  ler  jeg  ad  den,  det  vil 
sige,  at  jeg  vilde  le,  hvis  nogen  anden  end  Du  havde  sagt 
de  Ord.  Det  er  dog  sikkert,  at  jeg  ikke  bryder  det  Løfte, 
jeg  en  Gang  har  givet,  nej,  jeg  vil  eje  Fanny  med  Dit  fulde 
Bifald.  Hun  vil  vist  heller  ikke  tilhøre  mig  paa  andre  Vil- 
kaar.  Og  hvis  Du  derfor  ikke  ædelmodigt  forbarmer  Dig 
over  min  uhørte,  brændende,  dræbende  Længsel,  og  løser 
mig  fra  det  ulyksalige  Løfte,  saa  vil  jeg  ikke  sige  eller 
skrive  et  Ord  om  Kærlighed  inden  ...  ja  Resten  kender  Du. 

Skriv  nu  straks,  elskede  Fader;  jeg  mener,  for  Guds 
Skyld  ikke  om  nogle  Dage,  men  med  det  samme,  saaledes 
at  Du  næste  Morgen  kan  sende  Brevet  med  Grosserer  Hol- 
mers  Post.  Efter  en  hel  Nat,  som  er  mer  end  tilstrækkelig 
til  at  fatte  tusinde  Beslutninger,  end  sige  en  eneste,  har 
Du  nok  kunnet  bestemme  Dig  til  at  skrive:  >kom  hjem, 
min  Søn,  og  vær  lykkelig«. 

Men  bliver  det  modsatte  Tilfældet,  saa  faar  jeg  jo 
heller  ikke  Dig  at  se.  Nej,  nej,  det  kan  ikke  gaa  an,  det 
er  altfor  tungt  for  en  Sømand,  hvis  Hjærte  svulmer  af  Kær- 
lighed og  Længsel  efter  Hjemmet  og  sine  Kære. 

Naar  man  i  Maaneder  har  pløjet  Havet,  trodset  Storme 
og  Besværligheder,  og  ikke  i  lang  Tid  set  andet  end  frem- 
mede Lande,  fremmede  Mennesker,  saa  er  det  vel  naturligt, 

at  man  føler  den  mægtigste  Trang  til  at  omfavne  nogen, 
til  at  gøre  nogen  bekendt  med  alle  de  Glæder  og  Galska- 
ber, som  bor  i  Hoved  og  Hjærte.  Men  ak,  hvor  det  saa 
er  forfærdeligt,  naar  man  ved  Tilbagekomsten  til  sit  eget 
Land,  naar  man  synes,  at  man  med  lette  Vinger  vil  flyve 
mpd  dem,  man  elsker,  at  man  da  tvinges  til  at  holde  sig 
stille  og  sige  til  Følelserne:  »Gaa  til  Ro,  mine  Børn,  I 
kan  sove  denne  Vagt  over  .  .  .  der  er  ingen,  som  behøver 
Jerc 

Men  det  var  dog  for  meget  sagt.  Hvem  er  den  gamle 
Mand  der  i  Medaljekjolen,  de  vide  Benklæder  og  med  de 
buskede  Øjnbryn?  Hvem  er  den  gamle,  pyntelige  Kone 
med  Bindehuen  og  med  det  sorte  Hovedtøj,  som  saa 
stolt  støtter  sig  til  Højlandsheltens  Arm  og  vifter  med 
Snusdaasen  ud  til  Skibet.  Det  er  to  Mennesker,  som  siger: 
»Kom  til  osl  her  er  toHjærter,  som  længes  efter  at  banke 
imod  Dit!  Kom,  Du  unge  Sømand,  med  Dine  overstrøm- 
mende Følelser,  og  lad  dem  faa  Luft  her  hos  den,  der  en 
Gang  med  Rektifikatorens  Hjælp  indpræntede  Dig  Dine 
Sømandskundskaber  « . 

Ja,  Fader,  jeg  græd  næsten  som  et  Barn  ved  den 
gamle  Stormboms  Bryst  og  ved  den  ærværdige  Madam 
Rebekkas  moderlige  Omfavnelse.  Det  er  en  himmelsk 
Trøst,  at  jeg  har  dem  at  holde  af,  og  at  de  holder  af  mig 
igen,  og  jeg  ler  af  Henrykkelse,  naar  jeg  hører  Madam 
Rebekka  begynde  sine  Efterspørgsler  om  mine  »Affærer«, 
som  hun  næsten  ved  ligesaa  god  Besked  om  som  jeg  selv, 
og  Stormboms  Spørgsmaal,  om  jeg  har  medbragt  ægte  Last 
til  Bambus-Ole.  Alt  dette  er  visselig  kun  smaa  Ting,  men 
for  mig  er  de  vigtige,  for  de  kommer  fra  Hjærtet  og  gaar 
til  Hjærtet. 

Men  nu  maa  jeg  slutte.  Jeg  har  hele  Dagen  haft 
meget  at  bestille  og  Natten  kræver  nu  sin  Ro.  Jeg  drøm- 
mer om  Dig,  min  dyrebare  Fader,  og  om  min  elskede,  til- 
bedte Moder,  som  jeg  endnu  altid  ser  sidde  i  Skyerne  med 
sine  blaa  Øjne  og  gyldne  Lokker  og  smile  til  mig.  Og  jeg 
drømmer  om  Fanny,  min  Fanny,  Din  tilkommende  Datter. 

Hjærtelig  Hilsen  til  Karolus  og  hele  hans  Hus  og  til 
min  hæderlige  og  gode  Vesterø-Nisse. 

Din  ømt  hengivne  og  ærbødige 

Georg.« 

Under  Læsningen  af  dette  Brev  gik  skiftende  Udtryk 
over  Letslers  Ansigt.  Ved  Ynglingens  glødende  Længsels 
Udtryk  sneg  sig  et  bedrøvet  og  vemodsfuldt  Smil  over  hans 
Læber.  Men  ved  den  sidste  Skildring  af  den  unge  Sømands 
overfyldte  Hjærte  kom  der  Taarer  i  hans  Øjne.  Uvilkaarligt 
udstrakte  han  Haanden  efter  Pennen,  men  trak  den  atter 
tilbage. 

Georgs  Lykkestjærne  syntes  at  skulle  sejre,  thi  flere 
Gange  gjorde  Letsler  den  samme  Bevægelse.  Men  den  blev 
ikke  fuldført. 

Idet  han  tilsidst  rejste  sig  for  at  vende  tilbage  til  det 
andet  Værelse,  undslap  der  ham  et  halvkvalt  Suk,  og  over 
hans  Læber  kom  der  følgende  Ord,  som  heldigvis  ikke  op- 
fattedes af  Nisse:  »Jeg  elsker  denne  Pige,  som  allerede  for 
længe  siden  har  stjaalet  sig  ind  i  mit  Hjærte,  men  hun  kan 
ikke  fuldbyrde  Forsoningen«. 


Sjette  Kapitel. 

Fanny  Holmer  var  ikke  alene  den  smukkeste  Pige  i  hele 
Skærgaarden,  ogsaa  den  mest  elskede,  omtalte  og  lovpriste. 
Hun  stod  samme  Morgen  foran  det  opslaaede  Bord  i  Køkkenet 
paa  Strand  og  uddelte  hele,  halve  og  fjerdedels  Brød  tillige 
med  nogle  andre  smaa  Ting  til  alle  de  besøgende,  som  efter 
Tur  fik  Lov  til  at  komme  ind. 

Det  var  Lørdag,  denne  unge  Piges  egen  Helligdag,  for 
paa  den  var  det,  at  hun  samlede  omkring  sig  alle  gamle 
Mænd,  Kvinder  og  Børn,  og  et  saa  lyst  Smil,  som  Fanny 
havde  til  hver  enkelt  af  dem,  et  saa  venligt  Ord,  som  fulgte 
med  hver  Gave,  fordoblede  dens  Værd  og  gav  mangen  fattig 
Stakkel  Mod  til  at  bære  sit  tunge  Kors  taalmodigere. 

—  Det  bliver  nok  sen  Middag  i  Dag,  sagde  Grosserer 
Holmer,  idet  han  stak  Hovedet  ud  fra  Butikslemmen. 

—  Vi  spiser  straks,  lille  Fader.  Fanny  rakte  sin  lille 
hvide  Haand  ind  gennem  Lugen. 

—  Søde  Fader,  et  Par  Ruller  Tobak  til Middags- 
maden er  straks  færdig. 

—  Dette  her  kan  sandelig  ikke  betale  sig,  Fanny.  Hvad 
kan  det  hjælpe  at  handle,  naar  man  giver  Varerne  bort? 

—  Det  er  ikke  Dit  Alvor,  Fader. 

—  Jo  saa  min  Sjæl  er  det  saa,  fuldt  Alvor. 

—  Hvem  er  det,  der  sparer  Dig  Husholdersken,  som  Du 
vilde  have  fæstet?  hviskede  Fanny  og  stak  nu  Hovedet 
igennem  Lugen. 

—  Det  ved  jeg  nok,  men  tror  Du  ikke,  at  Du  ødsler 
mere  bort  paa  alle  Dine  Yndlinge,  end  Løn  og  Foræringer 
vilde  koste  til  en  Husholderske?  Ja,  tre  Gange  saameget. 
Du  vidste  nok,  hvorfor  Du  vilde  være  alene  om  Arbejdet. 

—  Det  kan  nok  være.  Fader,  men  Du  bliver  alligevel 
ikke  ruineret,  det  indser  jeg.  Og  da  alligevel  altid  nogle  af 
vore  Varer  bliver  overgæmte,  saa  er  det  da  bedre  at  give 
dem  til  de  fattige,  som  ikke  har  Raad  til  at  købe  dem,  end 
at  lade  dem  skimle. 

—  Du  Ødeland  sørger  nok  for,  at  der  ikke  er  noget,  der 
skimler  .  .  .  Men  Klokken  er  nu  næsten  et  Kvarter  over  et; 
det  kunde  nok  være  paa  Tiden  at  faa  Middagsmad  i  et  or- 
dentligt borgerligt  Hus. 

—  Tobaken,  lille  Fader.  Jeg  kan  ikke  udholde  gamle 
Tolles  og  Såfø-Peters  bedende  Blikke,  og  jeg  kunde  ellers 
let  falde  paa  den  smukke  Tanke  at  stjæle  Tobak,  hvis  Du 
ikke  forærer  mig  den. 

—  Og  bagefter  bliver  det  vel  Snus,  Kaffe  og  Sukker? 
Mel  og  Kartofler  vil  jeg  slet  ikke  tale  om,  for  hvis  Du  ikke 
giver  mer  bort  af  det,  end  jeg  giver  Dig  Lov  til,  saa  vil  jeg 
ikke  være  en  ærlig  Mand. 

—  Kokkepigen  siger,  at  den  dejlige  Sauce  til  Ørreden 
bliver  kold,  sagde  Fanny  leende. 

—  Der  har  Du  det  da.  Og  Grosserer  Holmer  rakte  hende 
en  Rulle  Tobak. 

Med  bevingede  Skridt  fløj  Fanny  tilbage  og  uddelte  sine 
Skatte  blandt  de  gamle,  som  takkede  hende  med  Blikke,  hvis 
Veltalenhed  kun  kan  forstaas  af  den,  som  har  set  en  stakkels 
Skærgaardsfisker,  naar  han  efter  en  lang  Faste  kan  glæde  sig 
ved  Synet  af  et  Tobaksblad,  som,  hvad  vi  allerede  tidligere 
har  sagt,  for  denne  er  mere  værd  end  baade  Mad  og  Drikke, 
ja,  Gud  ved,  om  der  ikke  gives  Tilfælde,  hvor  Skraaen  har 
mere  Værd  for  ham  end  selve  Livet  .  .  . 

Og  i  venlig  Husholdnings-  og  Kærlighedsvirksomhed  — 

den  kristelige  Kærligheds  nemlig  —  var  Fanny  allevegne  paa- 
færde,  og  fra  hendes  smukke  Læber  lød  det  omtrent  saaledes: 
»Tak,  Fader  Tolle,  selv  .  .  .  Nej,  lad  være  med  at  kysse  mig 
paa  Haanden,  gamle  Peter  .  .  .  Har  Du  sat  Saucen  paa, 
Stine?  Se  til,  at  Æggene  bliver  hakkede  ....  Her,  gode 
Moder  Lise,  er  Betaling  for  Garnet,  to  Rigsdaler  og  seks 
Skilling,  og  lidt  Smaating  i  Lommetørklædet  til  Børnene. 
Spindet  er  saa  smukt,  som  jeg  kan  forlange,  kom  igen  næste 
Lørdag,  saa  skal  jeg  have  afvejet  det  andet  .  .  .  Lovise,  jeg 
kan   jo    høre   at  Æggesøben    koger   over.    Kan  Du   ikke  se 

efter,    hvad  Du  har  mellem  Hænder Der  har  vi  jo  lille 

Ole  fra  Nødø.  Du  kommer  til  at  vente,  min  Dreng.  Gaa 
hen  til  Komfuret  hos  Stine   og   bed    hende   give  Dig   et  Par 

varme  Kartofler  at  more  Dig  med  saalænge Hæderlige 

Fader  Mathias,  har  I  vovet  Jer  ud  i  Dag?  Det  er  længe 
siden,  vi  har  set  hinanden,  I  skulde  komme  lidt  oftere  nu, 
medens  det  er  Sommer.  Men  sid  nu  pænt  ned  og  fortæl  mig, 
om  I  har  hørt  noget  fra  gamle  Anna  paa  Skagern?  Bed 
hende  sende  Drengen  herhen  en  af  Dagene,  glem  ikke  det.  c 

—  Maa  jeg  øse  Maden  op,  Frøken?  afbrød  Stine  med 
høj  Stemme. 

Og  Mændene,  Kvinderne  og  Børnene  bukkede,  nejede  og 
forsvandt  saa  lidt  efter  lidt  med  deres  Skatte. 

Undervejs  roste  de  den  prægtige  og  gavmilde  Frøken 
Fanny.  Ingen  gik  sultne  hjem,  for  ved  Tolvtiden  havde  de 
allesammen  faaet  hver  en  Tallerken  Ærter  og  et  Stykke 
Flæsk. 

—  Hendes  Mage  kommer  aldrig  mere  til  at  gaa  paa 
Strand,  sagde  Tolle. 

—  Hverken  paa  Land  eller  Strand,  rettede  gamle  Såfø- 
Peter. 

Og  Kvinderne  sagde  Amen . . . 

Samme  Dag  henimod  Aften  sad  Fanny  paa  den  grøn- 
malede, trebenede  Stol  ved  sin  Faders  Pult  og  hjalp  ham 
med  Korrespondancen,  noget,  hvorved  hans  Hustru,  medens 
hun  levede,  havde  givet  ham  en  god  Haandsrækning. 

Fanny  havde  lært  sig  Tysk  og  Engelsk,  ikke  for  at  bril- 
jere,  men  kun  for,  som  Grosserer  Holmer  klogeligt  havde  ud- 
regnet, at  blive  ham  en  tro  og  paalidelig  Tolk,  naar  han 
havde  Forretninger  med  udenlandske  Skippere,  som  strandede 
paa  Kysten.     Men  Fannys  overordentlig  smukke  Haandskrift 

og  hendes  Dygtighed  i  Regnekunsten  gjorde  tillige,  at  Gros- 
serer Holmer,  som  selv  skrev  en  meget  daarlig  Haandskrift 
og,  hvad  Regnekunsten  angik,  i  høj  Grad  savnede  sin  salig 
Hustrus  Hoved,  ogsaa  lod  Fanny  hjælpe  til  ved  Bogholderiet, 
thi  Kommisen,  eller  maaske  rettere  Krambodsvenden,  kunde 
aldrig  paatage  sig  mere  end  at  holde  Kladden  i  Orden. 

Men  Fanny  havde  ogsaa  sin  gode  Løn  baade  som  Bog- 
holder og  Husholderske.  Det  var  Grossererens  egen  Ide, 
fordi  han  derved  slap  fri  for  at  give  Fanny  Naalepenge  og 
fordi  hun,  som  han  sagde,  havde  godt  af  at  lære  baade  at 
arbejde  for  sine  Penge  og  at  forvalte  dem,  i  Fald  han  skulde 
falde  bort,  og  hun,  hvilket  han  helst  ønskede,  vilde  drive  For- 
retningen for  egen  Regning. 

Fanny  havde  for  sit  Vedkommende  heller  ikke  noget 
imod  at  komme  i  Besiddelse  af  disse  bestemte  Pengesummer, 
der  satte  hende  i  Stand  til  at  udøve  de  Velgærninger,  til 
hvilke  hendes  Hjærte,  der  følte  saa  varmt  for  andres  Nød, 
opfordrede  hende.  De  Udgifter,  hun  anvendte  paa  sin  egen 
Klædedragt,  var  derimod  ringe  i  Forhold  til  den  Formue,  hun 
en  Gang  kunde  vente  sig.  Men  uagtet  Fanny  vel  var  saa 
tilpas  forfængelig  og  godt  kunde  lide,  at  man  beundrede 
hendes  Smag,  ansaa  hun  dog  Tarvelighed  for  Hovedsagen, 
og  naar  Kjolen  var  magelig  og  godt  syt,  tog  hun  ikke  Hen- 
syn til,  om  Tøjet  var  mer  eller  mindre  kostbart. 

Kun  i  et  Tilfælde  tillod  Fanny  sig  en  virkelig  Luksus; 
det  var  i  Henseende  til  sine  Fødder. 

Disse  Fødder,  saa  usædvanligt  smaa  og  vel  formede,  var 
altid  beklædte  ikke  alene  med  den  yderste  Omsorg,  men  med 
virkelig  Elegance,  enten  de  paa  Sørejser  var  anbragte  i  smaa 
fine  Skaftestøvler  eller  til  andre  Tider  i  en  lille  Saffiansstøvle 
eller  nydelig  Tøffel.  Sko  benyttede  hun  kun  ved  højtideligere 
Lejligheder. 

—  Færdig!  sagde  Fanny  og  skød  Brevet  over  til  sin 
Fader  til  Underskrift. 

—  Du  har  vel  ikke  glemt  noget?  Du  huskede,  at  jeg 
havde  femten  og  nitten  Rdl.  Banko  tilgode  ved  sidste  Op- 
gørelse? 

—  Bemærket,  Fa'r!    Fanny  tog  et  nyt  Ark. 

—  Vent  lidtl  vent  lidt  I  —  har  Du  gennemgaaet  Reg- 
ningerne til  den  danske  Skonnert?     Det  er  bedst,  Du  kopierer 


Digitized  by  VjOOQ  IC 


60 

mine  Regninger.    I  visse  Sager   kan  Du   jo   ikke  være   fuldt 
hjemme. 

—  Det  kan  nok  være,  Fa'r,  men  denne  Sag  har  jeg  jo 
hele  Tiden  haft  med  at  gøre.  Jeg  saa,  at  Du  havde  begaaet 
en  lille  Fejltagelse  ved  Overslaget  over  den  havarerede  Havre. 

—  Saa— saa?  Ja,  en  lille  Fejl  kan  let  snige  sig  ind,  naar 
man  har  travlt.  Men  Du  har  vel  ikke  prøvet  paa  at  gøre 
nogen  Forandring  i,  hvad  jeg  har  ført  mig  til  gode  for  Ulej- 
ligheden? Det  er  jo  et  fandens  Sjov,  jeg  har  haft  med  den 
Skonnert. 

—  Det  har  jeg  ikke  gjort  noget  ved,  men  jeg  synes  nok, 
Din  Saldo  var  lidt  rigelig. 

Her  blev  Samtalen  afbrudt  af  Svenden,  som  kom  ind 
med  Aviserne. 

Fanny  greb  straks  Gøteborgsbladet  og  gennemløb  den 
Spalte,  som  interesserede  hende  mest. 

Pludselig  bedækkede  en  høj  Rødme  hendes  Kind.  Brystet 
blev  hende  for  trangt  og  hun  maatte  stige  ned  fra  Kontor- 
stolen, for,  ved  en  eller  anden  tilfældig  Forretning,  at  skjule 
den  stærke  Bevægelse,  den  dybe,  gennemgribende  Følelse  af 
Glæde,  som  gennemrystede  hele  hendes  Væsen. 

—  Var  det  ikke  Aviserne?  spurgte  Grosserer  Holmer, 
idet  han  skød  Brevene  fra  sig  og  gav  Brillerne  en  bedre  Stil- 
ling.   Hvor  blev  de  af?    Jeg  ser  ikke  noget  til  dem. 

—  Hvad  behager,  Fa'r? 

—  Var  det  ikke  Berglund,   som  kom  ind  med  Aviserne? 

—  Jo,  det  tror  jeg  nok . . .  Han  lagde  dem  vist  paa 
Pulten,  svarede  Fanny,  medens  hun  havde  travlt  med  at  hænge 
Faderens  Frakke  op  paa  Væggen. 

—  De  ligger  nok  i  Stedet  for  paa  Gulvet,  sef  jeg  —  giv 
mig  dem,  min  Pige! 

Saa  svært  det  end  var,  maatte  Fanny  vende  sig  om. 

—  Død  og  Pine,  hvor  Du  er  rød! 

—  Rød?    Og  Fanny  blev  endnu  rødere. 

—  Naa,  hænger  det  saadan  sammen !  Holmers  første  Blik 
paa  »ankomne  Skibe«  lod  ham  ane  Aarsagen  til  Fannys  Be- 
vægelse. Se,  se,  lille  Du,  Fyren  er  nu  saa  godt  som  hjemme, 
ser  jeg.  Rask  Fyr,  flink  Gut.  Faar  nok  snart  eget  Fartøj, 
tænker  jeg. 

—  Vil  Du  ikke  have  Vandet  ind  til  Din  Toddy,  Fa'r? 

—  Aa  jo,  Du  —  det  kunde  vel  være  paa  Tide. 

Fanny  fløj  ud  og  var  nær  løbet  lige  i  Armene  paa  en 
ung  Mand,  der  mødte  hende  i  Forstuen. 

—  Ærbødigste  Tjener,  Frøken  Fanny!...  Saa  glad!  Det 
maa  sikkert  være  et  heldigt  Møde. 

—  Ja,  det  er  det  vist,  tænkte  Fanny  og  hilste  paa  den 
unge  Toldassistent  Ture  Gran. 

—  Hr.  Holmer  er  maaske  for  Øjeblikket  optaget  af 
Posten? 

—  Nej,  bevares!  den  er  allerede  afsluttet  —  vær  saa  god 
at  træde  indenfor!  svarede  Fanny,  som  med  Glæde  greb  denne 
lille  Nødløgn  for  at  slippe  bort. 

Hun  takkede  Gud  for,  at  hun  ikke  havde  mødt  den  uvel- 
komne Gæst  i  Salen,  for  saa  havde  hun  maattet  blive  der. 
Men  nu,  efter  at  hun  havde  set  ham  vel  anbragt  i  Kontoret, 
var  hun  befriet  for  den  Tvang  at  gøre  ham  Selskab. 

Toldassistenten  saa  slet  ikke  fornøjet  ud,  men  han  havde 
intet  andet  at  gøre  end  at  følge  Anvisningen. 

Ene  i  sit  eget  Værelse,  der  laa  indenfor  Salen,  gav  Fanny 
sine  Følelser  Luft  i  Taarer,  Smil  og  halve  Udraab  af  Hen- 
rykkelse. »Han  kommer!  han  kommer...  O  Gud,  hvor  jeg 
er  taabelig!  Ganske  sikkert«  —  her  gik  Ordene  over  til  Tan- 
ker, bly,  urolige  —  »ganske  sikkert  er  hans  Følelser  nu  de 
samme,  som  de  altid  har  været,  og  som  de  altid  vil  vedblive 
at  være,  selv  om  han  tier. . .  Jeg  ved  nok,  hvoraf  den  Tavs- 
hed kommer;  han  har  Æresfølelse.  Han  vil  ikke  byde  mig 
at  dele  en  Styrmands  Lod;  han  vil  først  være  Kaptejn.  Og 
hvorfor  det?  Jo,  fordi  han  ikke  kender  mig  saa  nøje  som  jeg 
kender  mig  selv.  Hvis  han  var  Matros,  ja  selv  om  han  kun 
var  Skibsdreng,  ved  jeg  nok,  hvad  jeg  gjorde,  hvis  han  sagde: 
—  Fanny,  lille  søde,  kære  Fanny,  Lykken  har  været  mig 
imod,  jeg  har  ikke  kunnet  avancere,  men  det  kan  være  det 
samme,  det  skal  ikke  tynge  paa  mit  Hjærte,  naar  blot  Du, 
Fanny,  ikke  synes,  jeg  er  for  simpel!  —  Ja,  ja,  hvis  han  sagde 
det,  skulde  jeg  nok  trøste  ham  og  lade  ham  vide,  at  Fanny 
Holmer  alligevel  gærne  vilde  være  hans  Hustru . . .  Men  hvoraf 
kommer  undertiden  Uro  og  Sorg?  Lige  saa  vis  som  jeg  er 
paa,  at  jeg  lever,    lige  saa  vis  er  jeg  jo  paa,  at  den  Dag  vil 

komme,    da   han   taler  saaledes  til  mig hvis  jeg  saa  blot 

ikke  dør  af  Glæde!  Thi  Georg  er  mere  for  mig  end  alt 
andet  paa  Jorden.  Jeg  vilde  selv  være  ulykkelig,  hvis  han 
var  ulykkelig.« 

—  Faar  vi  Toddyen  her  ind  i  Salen,  Fanny. . .  Vor  Ven 
her  kunde  ikke  taale  Varmen  inde  paa  Kontoret.  —  Det  var 
Grosserer  Holmer,  som  ytrede  disse  Ord,  idet  han  kiggede  ind 
ad  Døren  til  Fannys  Kammer. 

—  Toddyen!  det  er  sandt  1. . .  nu  skal  den  straks  komme. 

—  Bær  selv  Glassene  ind,  min  Pige,  og  hold  Assistenten 
med  Selskab,  medens  jeg  forsegler  min  Post  og  opgør  Fragten 
med  Niels  fra  Nødø. 

—  Kan  jeg  ikke  gøre  det,  Fa'r? 

—  Nej,  Tak  skal  Du  haM  —  mine  Fragter  passer  jeg 
helst  selv. 

Og  med  et  ærgerligt  Smil  over  Fannys  Uvilje  lukkede 
Grossereren  Døren  og  vendte  tilbage  til  Kontoret. 

Efter  at  Fanny  med  Kvindernes  sædvanlige  Talent  havde 
søgt  at  give  sig  Udseende  af  fuldkommen  Ro  og  ventet  saa 
længe,  som  hun  paa  nogen  Maade  vovede  af  Frygt  for  et 
nyt  Besøg  af  Faderen,  gik  hun  med  Bakken  ind  i  Salen,  hvor 
Hr.  Gran,  for  at  sætte  Kronen  paa  Fortrædelighederne,  sad 
og  studerede  netop  den  for  Fanny  saa  interessante  Spalte  i 
Gøteborgbladet. 

Men  den  unge  Assistent  gjorde  ingen  Bemærkninger. 
Han  var  en  altfor  dannet  Mand,  i  det  mindste  efter  sin  egen 
Anskuelse,  til  at  begaa  tnfaute;  han  havde  ingen  Ting  set 
og  lagde  med  al  optænkelig  Ligegyldighed  Bladet  paa  Bordet. 

Fire  Aar  var  nu  forløbne,  efter  at  gamle  Peter  Gran 
havde  udklækket  den  i  alle  Maader  saa  fortræffelige  Plan  om 
sin  Brodersøns  og  Fanny  Holmers  Giftermaal.  Han  havde 
ønsket  før  sin  salige  Henfart  at  se  denne  Sag  bragt  i  Orden, 
mer*  Døden  overraskede  ham  saa  pludseligt,  at  han  ikke  »efter 
Kompetencec  fik  Lejlighed  til  at  ordne  de  jordiske  Affærer. 

Desto  mere  sysselsatte  hans  unge  Efterfølger  sig  nu  med 
disse. 

Efter  at  han  havde  været  saa  heldig  at  faa  sin  salig  Far- 
broders Embede,  steg  ikke  alene  hans  Haab  om  Fannys 
Haand  paa  en  Maade  . . .  han  opfattede  fuldt  vel  Grossererens 
Karakter  . . .  men  han  begyndte  ogsaa  paa  anden  Vis  at  ar- 
bejde for  dette  Haabs  Virkeliggørelse. 

Uvidende  om  den  Indflydelse,  Toldassistenten  mulig  kunde 
komme  til  at  udøve  eller  maaske  allerede  udøvede  paa  hen- 
des Fremtid  og  uden  Anelse  om,  at  det  stod  i  hans  Magt  at 
gøre   hende   mere   ondt   end    det    at  forfølge  hende  med  sin 

Kærlighed  og  stræbe  efter  hendes  Haand,  satte  Fanny  sig 
ned  med  sit  Arbejde  saa  langt  fra  den  besværlige  Gæst  som 
Høflighed  tillod. 

Uden  tilsyneladende  at  lægge  Mærke  hertil,  talte  Told- 
assistenten en  Tid  om  ligegyldige  Æmner.  Derpaa  rejste  han 
sig  og  gik  et  Par  Gange  over  Gulvet,  hvorpaa  han  ligesom 
tilfældig  kom  til  at  sætte  sig  saa  nær  ved  Fannys  Stol,  at 
hans  Arm,  naar  han  bøjede  sig  frem,  næsten  rørte  ved 
hendes. 

Men  dette  var  mere  end  Fanny  kunde  udholde-,  nu  var 
det  hende,  som  fik  et  Ærinde  over  Gulvet,  og  dermed  var 
Afstanden  igen  behørig  afmaalt. 

—  Det  ser  ud,  Frøken  Fanny,  som  om  vi  legede  »Bytte 
Huse«,  Blindebuk  eller  en  anden  morsom  Leg,  bemærkede 
Hr.  Ture  med  et  Smil,  som  det  var  hans  Hensigt  at  gøre 
muntert,  men  som  han  med  al  sin  Selvbeherskelse  dog  ikke 
formaaede  at  frigøre  for  en  vis  Bitterhed. 

—  Det  synes  jeg  ikke,  svarede  Fanny  og  vedblev  at 
hækle  paa  et  smukt  Tørklæde. 

—  Det  er  et  udmærket,  et  meget  smagfuldt  Arbejde! 
ytrede  Assistenten  efter  en  lille  Stansning  i  Samtalen.  Maa- 
ske  Grosserer  Holmer  agter  sig  ud  paa  Rejse? 

—  Ikke  det  jeg  ved. 

—  Naa,  jeg  troede  —  undskyld,  hvis  jeg  tager  fejl  —  at 
dette  Tørklæde  var. . . 

—  ...  til  ham?  Nej,  det  er  en  Fejltagelse;  jeg  hækler 
det  til  min  Barndomsven,  Styrmand  Letsler,  som  for  længe 
siden  har  bedet  mig  om  det. 

Dette  var  efter  Hr.  Tures  Mening  en  vel  stærk  Til- 
staaelse.  Rødmende  af  Harme  svarede  den  oversete  Tilbeder,  at 
han  troede,  det  kun  var  forlovede  Piger,  der  paatog  sig  saa- 
danne  ømme  Kommissioner,  og  at  han  følgelig  ansaa  det  for 
givet,  at  han  maatte  gratulere. 

—  U!  det  stygge,  utaalelige  Menneske!  tænkte  Fanny, 
men  til  det  stygge,  utaalelige  Menneske  ytrede  hun  med  en 
Alvor,  som  klædte  hende  godt: 

—  Jeg  kan  ikke  modtage  nogen  Gratulation,  men  hækler 
ikke  desto  mindre  dette  Tørklæde  til  Georg  Letsler. 

Toldassistenten  rejste  sig.  Hans  Blod  sydede  saaledes, 
at  han  kun  med  Møje  holdt  sig  indenfor  Grænserne  af  det 
passende.    Men    han   lovede   dyrt,   at  Fanny   skulde  komme 

til  at  betale  den  Ligegyldighed,  hun  saa  gærne  vilde  lægge 
for  Dagen. 

Da  Grosserer  Holmer  straks  efter  kom  ind  fra  Kontoret, 
fortalte  Assistenten,  for  at  undskylde  sin  hurtige  Afrejse,  at 
han  maatte  ud  i  Embeds  Medfør  i  Anledning  af  en  lille  Af- 
fære, han  havde  faaet  Snu  paa. 

Grosserer  Holmer,  som  ikke  havde  noget  imod,  at  Lan- 
dets Embedsmænd  passede  deres  Pligter,  naar  de  ikke  gjaldt 
ham  sehf  var  denne  Gang  ikke  paastaaelig.  Og  da  Fanny 
saa  den  forhadte  Toldassistent,  efter  sin  sædvanlige  artige 
Afskedshilsen,  vandre  ned  ad  Skibsbroen,  velsignede  hun  den 
Dristighed,  hun  havde  haft,  aabent  at  sige  ham  for  hvem 
Tørklædet  var  bestemt. 


Østerberg,  den  skikkelige  Sjæl,  som  efter  Peter  Grans 
Død  ikke  mere  befandt  sig  vel  paa  Toldkutteren,  var  —  tro 
mod  sin  Vane  altid  at  gaa  bagefter  sin  Foresatte  —  ogsaa 
nu  fulgt  efter  ham.  Og  den  saakaidte  Snuser-Karl  havde  i 
Østerbergs  Sted  faaet  en  fuldt  værdig  Kamerat. 

Disse  ny  Hjælpere  benævnedes  under  et  »Sporhundene« 
og  frygtede,  efter  deres  Befalingsmands  eget  Udsagn,  hverken 
Mennesker  eller  Djævle.  De  var  ogsaa  paa  hele  Kysten  saa 
forhadte,  at  kun  deres  Foresatte  var  det  i  endnu  højere  Grad. 
Men  det  brød  Ture  Gran  sig  kun  lidt  om;  han  stolede  paa 
sin  Magt  og  sin  Ævne  til  at  kue  enhver  oprørsk  Modstand, 
og  til  i  Nødsfald  at  kunne  hævne  sig.  En  forhadt  Toldem- 
bedsmand har  dog  altid  noget  at  frygte.  Men  Ture  Gran 
vidste,  at  et  saadant  Had  talte  for  sig  selv,  og  at  en  saadan 
Toldembedsmand  netop  maatte  være  bedst  anskreven  paa 
højere  Steder. 

Med  denne  Anskuelse  stadigt  i  Tanken,  var  Hr.  Ture 
den,  der  aldrig  lukkede  et  Øje  til  for  Skærgaardskøbmændene 
—  Grosserer  Holmer  undtagen  i  Haab  om  Svogerskabet. 
Men  bristede  ogsaa  det  Haab,  vilde  Holmer  gøre  bedst  i  for 
bestandigt  at  nedlægge  Smugleriet.  Kærligheden  og  Hævnen 
var  et  Par  Forbundsfæller,  som  gamle  Peter  Gran  ikke  havde  haft 
Lejlighed  til  at  drage  videre  Nytte  af;  hans  Tjenesteiver  skrev 

sig  fra  Kærlighed  til  Tjenesten,  og  hans  Hævn  traf  kun  den, 
som  paa  Tjenestens  Vegne  havde  spillet  ham  et  Puds  eller 
saaret  hans  Egennytte.  Han  var  oven  i  Købet  saa  flink  og 
godmodig  paa  sin  Maade,  at  han  aldrig  modtog  nogen 
Trasel. 

—  Vi  lægger  til  ved  Gravene  i  Nat,  Folkens!  sagde 
Toldassistenten,  idet  han  slog  Kahytsdøren  til  efter  sig. 

Det  lille  Rum  havde  nu  et  helt  andet  Udseende  end  i 
den  forrige  Toldskippers  Tid;  den  gamle  Uorden,  Uhygge 
ogToddylugt  havde  veget  Pladsen  for  den  ny  Befalingsmands 
finere  Vaner.  Væggene  nymalede  og  behængte  med  Malerier, 
blandt  hvilke  hist  og  her  en  Pistol  lynede  frem,  saa  ligefrem 
elegant  ud.  Paa  Hylden  prangede  nogle  Bøger  tilligemed 
Assistentens  KafTeservice,  der  for  mulige  Slingringers  Skyld 
var  stuvet  ind  i  smaa  Rum,  og  lige  under  Hylden  fandtes  det 
polerede  Pibebræt  med  smukke,  sølvbeslaaede  Merskums- 
piber. Paa  Bordet  laa  Journalen  saa  pyntelig  indbunden  som 
noget  Pragteksemplar,  hvormed  en  stakkels  Forfatter  under- 
danigst opvarter  sin  fornemme  Velynder.  Ture  Gran  var 
heller  ingen  daarlig  Forfatter  i  Henseende  til  sine  Rapporter, 
og  Distriktschefen,  hos  hvem  han  allerede  stod  særdeles  vel 
anskreven,  ingen  ilde  Velynder. 

Det  begyndte  at  skumre,  da  Kutteren  lagde  til  ved 
Gravene ,  dog  ikke  ved  den  Side,  hvor  Elias  Asbjørnsens 
Hus  laa. 

—  Jeg  har  et  Ærinde  op  til  Andersens,  sagde  Told- 
assistenten og  gjorde  sig  klar  til  at  gaa  i  Land   . . . 

En  halv  Time  senere  kunde  man  se  en  lille  Baad  med 
en  enkelt  Mand  i  glide  hen  mod  Johannesskæret.  Det  var 
Hr.  Ture,  hvem  det  behagede  at  aflægge  et  Besøg  der. 

—  God  Aften,  Nisse  I  sagde  Assistenten  indsmigrende  til 
Vesterø-Nisse,  som  ude  paa  Klippen  var  beskæftiget  med  at 
rense  Hvidlingerne,  som  han  havde  fisket  til  Aftensmaden. 

—  Guds  Fred  I  svarede  Nisse.  Er  Assistenten  saa  sent 
ude? 

—  Jeg  havde  et  lille  Ærinde  hertil.  Vil  Du  gaa  ind  og 
spørge  fir.  Letsler,  om  han  tillader,  jeg  hilser  paa  ham. 

Nisse  gik  og  kom  tilbage  med  den  Besked,  at  Assistenten 
kunde  træde  indenfor  hvis  det  behagede  ham. 

Letsler  sad  ved  Vinduet  og  snittede  Pinde  til  et  nyt 
Fuglebur.     Da  han  saa  Assistenten,  gik  en  let  Farveveksling 

over  hans  Ansigt.     Men   hans   Stemme   røbede   ikke   nogen 
Bevægelse,  da  han  høfligt  bad  sin  Gæst  om  at  tage  Plads. 

—  Jeg  takker,  svarede  Ture.  Jeg  formoder  at  Hr.  Letsler 
aner  Hensigten  med  mit  Besøg. 

—  Nej,  jeg  aner  ikke  noget. 

—  De  har  maaske  glemt,  at  jeg  to  Gange  tidligere  har 
haft  den  Ære  at  bemærke  »at  De  gjorde  bedst  i  i  et  hvert 
Tilfælde  ikke  at  gøre  Dem  Uvenner  med  en  Mand,  som 
har  det  i  sin  Magt  at  skade  Dem  —  bestemt  skade  Dem. c 

—  Paa  hvilken  Maade  vilde  det  staa  i  Deres  Magt,  Hr. 
Assistent?  Er  det  ikke  andet,  end  det  sædvanlige,  at  De 
agter  at  henlede  Avtoriteternes  Opmærksomhed  paa,  at  en 
stakkels  Fremmed  for  tolv  Aar  siden  har  nedsat  sig  her  og  i 
saa  lang  Tid  har  levet  for  sig  selv,  saa  kan  De  lige  saa 
gærne  opgive  det  —  jeg  erklærer,  at  jeg  ikke  bryder  mig 
om  saadanne  Trusler,  da  jeg  intet  har  at  frygte.  Og  uagtet 
jeg  ikke  befordrer  min  Søns  Tilbøjelighed  for  Fanny,  da  jeg 
har  andre  Planer  med  ham,  agter  jeg  heller  ikke  at  bruge 
en  Myndighed,  som  Faderen  ikke  kan  gøre  gældende  over 
for  Ynglingen,  efter  at  han  er  vokset  op  til  Mand. 

—  Ahal  sagde  Assistenten,  og  et  ondskabsfuldt  Smil, 
fuldt  af  Had  og  Bitterhed,  fløj  over  hans  Ansigt  —  er  det 
saaledes  fat  —  godtl  —  Her  stod  hans  skurkagtige  Natur 
ham  bi  med  alt  for  megen  Tjenstvillighed.  —  De  maa  da 
vide  (han  antog  Mine  og  Sikkerhed  som  en  Person,  der  holder 
en  andens  Liv  og  Død  i  sin  Haand),  De  maa  da  vide,  at  jeg 
ikke  er  uden  Kendskab  . . .  jeg  har  mine  Kilder  . . .  Kilder 
som  er  paalidelige. 

—  Vis  mig  dem.  Men  der  findes  ingen,  fordi  de  ikke 
kan  findes.  —  Letslers  Stemme  havde  dog  ikke  den  forrige 
sikre  Tone. 

Hr.  Ture  triumferede.  Det  lod  til  at  hans  lave  List  vilde 
bære  Frugt. 

—  Vise  dem,  skal  jeg  naar  det  behøves;  de  ligger  nær 
nok  for  Haanden  . . .  Men  af  Overbærenhed  vil  jeg  ikke  gøre 
Brug  af  dem,  for  saa  vidt  jeg  kan  undgaa  det.  Denne  Pige 
er  alt,  hvad  jeg  attraar.  Hold  den  unge  Letsler  borte  her 
fra  til  mit  Frieri  er  afgjort  —  saa  har  de  ingen  Ting  at 
frygte  af  mig. 

—  Jeg  giver  ingen  Løfter!  sagde  Letsler  nu  med  fuld 
og  kold  Bestemthed.    Kan  De  gøre  mig  noget  ondt,    saa  lad 

det  ske.  Mit  Afslag  er  urokkeligt;  Georg  skal  have  fri 
Hænder.  Men  saa  meget  kan  jeg  sige,  at  han  ikke  frier  til 
Fanny,  før  han  er  Kaptejn.  Dette  er  et  Løfte  han  har 
givet  under  Æresord,  og  det  vil  han  holde. 

—  Godt,  svarede  Toldassistenten  med  lettet  Sind,  — 
iudtil  da  slutter  vi  Fred.  Jeg  anser  ham  for  saa  hæderlig, 
at  han  holder  dette  Løfte,  naar  han  har  været  stolt  nok  til 
at  give  det.  Men  indtræffer  det  modsatte,  saa  sværger  jeg, 
at  De  har  skaffet  Dem  en  Uven,  som  ikke  agter  at  lade 
noget  Middel  ubenyttet  for  at  hævne  sig. 

—  Lad  det  være  nok,  Herre,  med  dette  taabelige 
Skryderi,  jeg  er  træt  og  vil  være  ene  . . . 

—  Din  nedrige  Skurk  1  mumlede  Letsler,  da  Toldassisten- 
tens Baad  forsvandt  i  Skyggen  under  Bjærget  . . .  Var  jeg 
vis  paa,  at  Du  havde  opsporet  noget  af  Betydning,  burde  jeg 
fly  langt  bort,  ikke  for  min  egen  Skyld  (hvad  Betydning  har 
Verdens  Dom  nu  for  mig?)  men  for  Drengens  Skyld  og  for 
hendes  Minde  . . .  Men  niogtredive  Aars  Pine  og  Anger  er 
jo  en  Bod,  som  Himlen  har  godkendt  . . .  Og  den  slette 
Mand  ved  ingen  Ting. 

Denne  Nat  førte  urolige  Billeder  tilbage  i  Eneboerens 
Drømme.  Men  han  priste  Gud,  at  han  havde  formaaet  at 
beherske  sig  og  ikke  af  Svaghed  givet  et  Løfte,  som  senere 
kunde  have  blevet  det  værste  Vaaben  imod  ham. 


Syvende  Kapitel. 

Efter  at  Kommandørkaptejnens  Vogn  var  kørt  ind  i 
Hotellets  Gaard,  og  Damerne  med  deres  Bagage  var  blevet 
indlogerede  i  et  stort  og  smukt  Værelse,  gjorde  Kommandør- 
kaptejnen sig  færdig  til  at  køre  ud  til  Klippan,  for  paa 
Ostindiefareren,  Skibet  »Skandinavien«,  at  opsøge  Styrmand 
Letsler  og  hans  Overordnede,  Kaptejn  Broschér.  Baron 
Henning  gjorde  Toilette,  for  med  tilbørlig  Anstand  at  kunne 
gaa  ud  i  Byen,  hvor  han  haabede  at  træffe  Bekendte,  som 
kunde   foranstalte   en  lille  Festlighed  for  ham;    han   trængte 

til  Adspredelse,   thi    imod    al  Beregning   havde   Rejsen   ikke 
givet  ham  Lejlighed  til  at  rykke  frem  med  Frieriet. 

—  Saa  er  vi  altsaa  i  den  store  By,  sagde  Vendela  og 
rystede  Rejsestøvet  af  Sløret. 

—  Jeg  er  i  daarligt  Humør,  erklærede  E'vira,  og  vilde 
ønske,  jeg  var  tilbage  paa  Helgenæs  igen. 

—  Hvor  Du  er  ustadig! 

—  Du  er  saa  meget  mere  lig  Dig  selv  —  i  Dag  som 
i  Gaar.    Man  bliver  ogsaa  træt  af  det  gode. 

—  Saa  bliver  Du  vel  aldrig  træt  af  Dig  selv,  spurgte 
Vendela  leende,  da  Du  er  Modsætningen  til  mig? 

—  Jo,  det  først  og  fremmest  Jeg  vilde  blive  træt  af  en 
Erkeengels  Selskab.  Og  hvis  jeg  selv  var  en  Erkeengel,  vilde 
jeg  kede  mig  ihjæl. 

—  Aa,  Englene  i  deres  Fuldkommenhed  er  bestemt  hævede 
over  saadanne  Indtryk. 

—  Saa  meget  desto  værre  for  dem.  De  fuldkomne 
Væsener  maa  absolut  have  det  endnu  kedsommeligere,  end 
vi  ufuldkomne;  vi  tiltager  os  i  det  mindste  Ret  til  at  være 
lunefulde,  ufordragelige,  ubehagelige,  byrde  ulde  for  os  selv 
og  andre,  og  det  er  endda  ikke  saa  ringe  Fortrin  . . .  Sæt 
blot,  kære  Vendela,  at  jeg  bestandig  var  nødt  til  at  være 
fuldkommen ! 

—  Den,  der  hørte  Dig,  Elvira,  uden  at  kende  Dig, 
maatte  tro,  at  Du  var  frygtelig  letsindig. 

—  Det  vilde  kun  de  tro,  som  har  vanskeligt  ved  at  for- 
staa  andet,  end  hvad  de  kan  tage  paa  med  Hænderne.  Andre 
vilde  sige  eller  i  det  mindste  tænke,  at  der  er  en  hel  Del 
Fornuft  i,  hvad  jeg  har  sagt.  Ak,  kære  Vendela,  hvor 
mange  sukker  ikke  efter  Fuldkommenhed,  men  savner  al 
mulig  Kaldelse,  stundom  Vilje  til  at  naa  den. 

—  Hvad  mig  angaar  . . . 

—  Ja,  hvad  Dig  angaar,  saa  er  Du  et  uforligneligt  godt 
Barn,  men  lige  saa  kedelig  . . .  undskyld,  jeg  kan  ikke  gøre 
for  det,  men  Du  er  virkelig  umaadelig  kedelig,  naar  Du  be- 
gynder med  Beviser,  som  skal  tillæmpes  paa  Dig  selv.  Har 
Du  nogensinde  hørt  kedelige  Mennesker  kunne  hjælpe  sig 
selv  frem  i  Verden  uden  det  evige:  »Hvad  mig  angaar,  saa 
har  jeg  netop  erfaret,«  eller  »jeg  for  min  Part  kan  bedst 
bevidne«,  ...  kortsagt:  altid  »jeg«  og  bestandigt  »jeg«,  som 
om   de   tre  fattige  Bogstaver   i  dette  Ord  var  det  mest  fuld- 

komne  i  hele  vort  Sprog.  Skynd  Dig  nu  at  finde  paa 
noget  nyt. 

—  Gode  Gud,  sagde  Vendela,  halvt  i  Spøg  og  halvt  i 
Alvor;  Folk  skulde  blot  vide,  hvad  det  vil  sige  at  være 
Selskabsdame  hos  Frøken  Elvira  v.  U.;  de  vilde  da  sige: 
»Himlen  bevare  os  . . . « 

—  Det  var  dog  altid  noget,  afbrød  Elvira,  idet  hun 
skødesløst  tilbagelænet  i  Sofaen  morede  sig  ved  med  sin 
lille  Fod  at  bortsparke  og  atter  drage  til  sig  en  af  Vært- 
indens broderede  Sofapuder.  —  Mere,  Vendela,  mere  af 
d'enne  Slags  ...  Du  er  altsaa  træt  af  Din  Virksomhed? 

—  Stundom  ...  og  hvis  jeg  ikke  holdt  saa  meget  af 
Dig  ... 

—  Se,  se!  nu  er  vi  igen  inde  i  Følsomheden  ...  Ti 
saa  hellere  stille!  Du  ved,  Vendela,  at  Du  forpester  mig, 
naar  Du  lige  over  for  mine  Fejl  hejser  den  kristelige 
Menneskekærligheds  Flag.  Stryg  det,  hvis  Du  vil  have  at 
jeg  i  Dag  skal  hejse  Parlamentsflag. 

—  Det  banker  paa  Døren. 

—  Lad  det  banke,  svarede  Elvira  ligegyldigt. 

—  Men  det  er  maaske  Baron  Henning,  som  kommer  for 
at  spørge,  om  han  maa  gøre  sin  Opvartning,  inden  han  gaar 
ud  . . .  Kaffen  maa  vel  straks  være  her. 

—  Den  maa  Du  servere  ude  i  Salen. 

—  Det  banker  igen.  —  Vendela  lyitede. 

—  Saa  luk  da  op  og  gaa  udi 

—  Men  hvad  skal  jeg  give  som  Grund  til,  at  Du   ... 

—  Hvad  Du  selv  vil.  Jeg  har  set  mig  træt  paa  hans 
fagre  Ansigt  paa  hele  Vejen  fra  Helgenæs  og  hertil. 

—  Vær  saa  god  at  vente  derude  et  Øjeblik,  bad  Vendela 
ved  Døren.  —  Vær  nu  ikke  saa  urimelig,  vendte  hun  sig  til 
Elvira  med  ængstelig  og  overtalende  Stemme;  jeg  kan  da 
ikke  gaa  ud  og  drikke  Kaffe  med  ham  under  fire  Øjne. 

—  Vist  saa  I  —  jeg  gaar  ikke  ud  af  Flækken. 

—  I  Dag  skulde  Din  tilkommende  Mand  se  Dig. 

—  Naa,  saa  kommer  jeg  vel  til  at  rejse  mig  for  haml 
Og  idet  hun  kastede  Florsjalet  om  Skuldrene  —  thi  hun 

følte  sig  forpligtet  til  at  spille  Skærmbræt  for  Vendela  — 
gik  Elvira  selv  hen  og  aabnede  Døren  med  et:  »Vær  saa 
god  at  komme  indenfor.« 

Men   baade  Elvira   og  Vendela   veg   rødmende   tilbage, 

Baron  Henning,  men  en  dem  helt  og  holdent  ube- 
jrson  efter  denne  fortrolige  Opfordring  traadte  ind 
ede  artigt. 

var  en  høj,  ung  Mand  med  en  utvungen  Holdning 
>ikant,  talende  Ansigt.  Hans  Klædedragt  var  ikke 
:  moderne  som  Baron  Hennings,  men  det  var  et  fint 
'ggeligt  Toilette  fra  Top  til  Taa,  og  hans  Øine  havde 
dtligt  og  aabent  Udtryk.  Omkring  den  hvide  Rand' 
is  solbrændte  Pande  krusede  det  bløde,  brune  Haar 
fuldt. 

[eg  beder  om  Forladelse  1  er  Kommandørkaptejn  von 
me? 
tf  ej,   han  er  nylig   gaaet   udi   svarede  Vendela,   som 

ventede  paa,  at  Elvira  skulde  svare, 
fremmede   bukkede   atter   og  var  i  Begreb  med  at 
ig.     Men   hans   Blik    var   som   fastgroet   til    Elvira. 

Øjebliks  Betænkning   nærmede   han   sig   hende   og 
ærbødigt : 

eg  tager  næppe  fejl;  jeg  staar  sikkert  overfor  min 
;hefs  Datter? 

ra  bøjede  Hovedet.  Hun  var  stum  af  Overraskelse; 
isigt  havde  hun  jo  set  tusinde  Gange;  ligefra  sin 
i  var  hun  fortrolig  med  ethvert  af  dets  Træk,  og  dog 
nu  for  første  Gang  denne  unge  Mand. 
des  Mangel  paa  Artighed  syntes  at  indvirke  ube- 
paa  den  besøgende, 
[eg   skal    have  den  Ære  at  komme  igen   senere  paa 

sagde  han  og  greb  Dørlaasen. 

?ra  hvem  maa  vi  hilse?   spurgte  Vendela,   som  vilde 
shed  for  sin  Anelse, 
tøit  Navn  er  Letsler. 
en  lukkedes. 

^ej,  hvad  det  var  for  et  morsomt  lille  Æventyr  —  det 
u  ikke  forijent  for  Dit  daarlige  Humør.    Ja,  Du  blev 

saa  jeg.  Men  hvem  skulde  have  troet,  at  en  Styr- 
mde  være  saa  elegant. 

dela   vilde  have   faaet  Lov  at  tale  uden  Afbrydelse 
•as   Side,    saafremt   ikke    Ordet    Styrmand  var   fore- 
Elvira   vendte   sig  hurtigt  fra  Vinduet,    hvor  hun 
iget  Plads,  og  ytrede  med  en  vis  Heftighed: 

—  Han  har  været  Styrmand.  I  disse  Dage  køber  han 
eget  Skib. 

—  Det  glæder  mig.  Kaptejn  Letsler  lyder,  som  Tante 
vilde  sige,  ret  præsentabelt,  ligesom  hele  Hr.  Kaptejnens 
Person  er  det  mest  præsentable,  man  kan  forestille  sig.  Han 
vilde  bestemt  finde  Naade  for  selve  Tante  Rezias  Øjne. 

—  Ja,  det  tror  jeg  nok!  det  er  et  ægte  aristokratisk 
Ansigt.  Og  genkalder  det  ikke  en,  som  vi  ofte  har  set?  Jeg 
kan  ikke  komme  i  Tanker  om  ham. 

—  Jo,  Du  har  virkelig  Ret  . . .  Det  er  ingen  Person, 
men  et  rortræt  han  ligner  . . . 

—  Nu  har  jeg  det!  udbrød  Elvira.  Det  er  det  Portræt, 
som  hænger  i  Ignelius  Værelse,  lige  over  hans  Seng,  og  som 
forestiller,  jeg  husker  ikke  hvilken,  af  Ejerne  til  Helgenæs, 
Gud  ved,  om  det  ikke  er  den  Ejer,  der  kom  lige  foran 
Fader. 

—  Det  er  vigtigt,  indskød  Vendela.  Men  saa  smuk  er 
Din  tilkommende  nu  ikke  —  Du  husker  vel,  Du  nylig  sagde, 
at  Du  skulde  aabne  Døren  for  Din  tilkommende  Mand? 

—  En  taabelig  Spøg ;  jeg  troede,  det  var  Baron  Henning. 
Men  Du  maa  ikke  raillere  over  dette  Æmne,  det  vilde  være 
meget  upassende. 

—  I  det  mindste  saa  længe  han  er  Styr  . . . 

—  Stille,  Vendela  1  hører  Du  ikke,  der  kommer  nogen? 
Nu  er  det  da  vor  Baron! 

Og  det  var  virkelig  »vor  Baron«,  der  kom  for  i  Forbi- 
gaaende  at  spørge,  om  Damerne  havde  nogle  Befalinger  til 
ham. 


Georg,  som  tilfældig  havde  faaet  at  vide,  at  Komman- 
dørkaptejnen allerede  var  kommen  til  Byen,  og  som  derfor 
havde  skyndt  sig  at  opsøge  ham,  vandrede  nu  tankefuld  hen 
ad  Gaden. 

Billedet  af  denne  Elvira,  som  han  allerede  i  mange  Aar 
havde  kendt  gennem  Frits*  Beskrivelse,  og  hvis  Navn  han 
saa  ofte  havde  sammenstillet  med  et  andet  Navn,  der  var 
ham   uendeligt   dyrebart,   stod    uophørligt  for  ham.    Hendes 

mørke  Taint  med  dens  klare  Purpur,  de  store,  sorte  Øjne, 
det  sorte  Haar,  alt  dannede  den  stærkeste  Modsætning  til 
Fannys  fine,  skære  Roser,  guldglinsende  Lokker  og  blaa 
Øjne.  Og  til  Trods  for  at  blaa  Øjne  og  guldglinsende  Lokker 
som  ogsaa  hans  Moder  havde  haft,  dannede  den  Maalestok, 
hvormed  han  havde  maalt  Skønhedens  Værdi,  kunde  han 
ikke  lade  være  med  i  Mindet  at  genkalde  den  brunette  Elvira. 
Fanny  var  smukkere,  men  til  Elviras  Øjne  havde  han  aldrig 
set  Mage,  og  han  kom  vel  aldrig  til  at  se  saadanne  Øjne. 

—  Ærbødigste  Tjener,  Kaptejn  Letslerl  Det  glæder 
en  gammel  Bekendt,  lød  en  Stemme  ret  forude,  som  gamle 
Stormbom  vilde  have  udtrykt  sig.  Og  da  Georg  saa  op,  saa 
han  sin  fordums  Chef,  som  med  et  hjærteligt  Smil  slog  ham 
paa  Skulderen. 

—  Nej,  Hr.  Kommandørkaptejn,  det  er  for  tidligt!  -sva- 
rede Georg  rødmende  af  Henrykkelse;  det  var  jo  første  Gang 
han  hørte  sig  nævne  saaledes.  —  Jeg  har  haft  den  Ære  at 
søge  Dem  paa  Hotellet,  Hr.  Kommandørkaptejn. 

—  Og  Jeg>  D*n  Protektor,  har  søgt  Dig  . . .  Naa,  vel- 
kommen hjem  først  og  fremmest.  Jeg  har  talt  lidt  med  min 
gamle  Ven,  Kaptejn  Broscher  og  har  erfaret,  at  Du  vedbliver 
at  gøre  Standen  Ære.  Men  Du  agter  vel  ikke  at  gaa  saa 
tidligt  i  Vinterkvarter? 

—  Det  vil  helt  og  holdent  afhænge  af  et  Brev  fra  min 
Fader,  som  jeg  venter  med  Utaalmodighed.  Ønsker  han  ikke, 
at  jeg  skal  rejse  hjem,  er  der  ingen  Grund  for  mig  til  at 
ligge  her. 

—  Det  er  netop  min  Tanke  . . .  Følg  med  mig  lidt 
(jeg  har  et  Ærinde  hos  en  Købmand  ikke  langt  herfra)  saa 
kan  vi  tale  sammen  ...  Du  vilde  altsaa  ikke  have  noget 
imod  at  rejse  ud  iEfteraaret  igen? 

—  Jeg  nægter  ikke,  at  det  kunde  være  ganske  morsomt 
at  tilbringe  en  Vinter  paa  Landjorden,  men  kan  jeg  finde  en 
godt  lønnet  Plads,  eftersom  »Skandinavien«  ikke  gaar  ud 
mere  i  Aar,  saa  tager  jeg  imod  den,  især  hvis  jeg  kunde  faa 
et  Skib  at  føre. 

—  Ser  man  det!  Men  Du  vilde  vel  allerhelst  gaa  ud 
med  eget  Skib? 

—  la,  det  tror  jeg,  svarede  Georg  smilende,  men  endnu 
er  jeg  ikke  saaledes  situeret,  at  jeg  kan  tænke  paa  det. 

—  Derfor  har  en  gammel  Ven  tænkt  for  Dig.  Kort  sagt: 

jeg  kunde  for  længe  siden  have  betalt  min  Gæld  til  min  for- 
dums Skibsdreng  og  skaffet  Dig  Fartøj,  men  jeg  har  altid 
haft  den  Overbevisning,  at  den,  som  skal  blive  dygtig  til  at 
befale,  først  maa  lære  at  lyde.  Du  har  nu  aflagt  tilstrække- 
lige Prøver  paa  Din  Dygtighed  i  Dit  Fag,  paa  Mod  og  Kold- 
blodighed i  Faren;  Du  er  en  virkelig  Sømand.  Og  naar  Du 
finder  for  godt,  kan  Du  tænke  paa  at  bemande  [og  udruste 
Din  Brig,  som  Du  maaske  allerede  har  set,  da  den  ligger  tæt 
ved  »Skandinavien«. 

Georg  standsede  pludseligt  og  saa  paa  sin  Velynder. 

—  Naa,  min  Dreng  I  det  er  den  til  højre. 

—  Hvad,  udbrød  Georg  og  Blodet  for  op  i  hans  Kinder 
. . .  den,  netop  den,  der  har  været  mig  som  en  Torn  i  Øjet 
lige  siden  vi  kom  hertil,  og  jeg  hørte,  den  skulde  sælges. 
Det  er  det  smukkeste,  det  bedst  taklede  Skib,  man  kan  ønske 
sig  og  oven  i  Købet  helt  nyt.  Men  det  er  vel  kun  Spøg? 
. . .  Det  er  ikke  muligt. 

—  Dit  Tossehoved,  vist  er  det  muligt.  Briggen  skal 
være  Dig  et  Minde  om  min  stakkels  Frits  . . .  Men  Købman- 
den venter,  og  da  jeg  var  saa  heldig  at  fiske  Dig  op,  følger 
Du  nu  med,  for  Købet  skal  afsluttes  i  Dit  Navn. 

—  Og  netop  denne  —  netop  denne  1  gentog  Georg  vild 
af  Glæde.  Den  har  jo  samme  Rejsning,  som  jeg  selv  vilde 
have  givet  den. 

—  Ja,  skulde  Din  gamle  Chef  ikke  forstaa  sig  paa  at 
vælge  et  Fartøj  efter  Din  Smag?  Og  et  godt  og  stærkt 
Skib  er  det  og  en  Hurtigsejler  maaske  af  første  Rang  . . . 
Men  her  skal  vi  omkring  Hjørnet.  Det  er  mig  om  at  gøre 
at  faa  alt  bragt  i  Orden  i  Aften,  for  at  jeg  i  Morgen  Middag 
kan  presentere  Kaptejn  Georg  Letsler  for  mine  Damer,  som 
jeg  har  med  hertil  Byen. 

—  Det  løber  rundt  i  Hovedet  paa  mig,  men  et  staar  dog 
klart  for  mig:  jeg  har  set  Frøken  Elvira. 

—  Det  vilde  jeg  ikke  saa  gærne  have  haft,  før  jeg  selv 
havde  forestillet  Dig. 

—  Det  var  ganske  tilfældigt,  Hr.  Kommandørkaptejn, 
men  det  var  kun  nogle  Sekunder,  og  hun  sagde  ikke  saa 
meget  som  et  eneste  Ord  til  mig. 

—  Og  det  ærgrede  Dig,  kan  jeg  tænke? 

—  Nej,  det  kan  der  ikke  være  Tale  om,  men  jeg  vilde 
have  været  glad  ved  at  høre  hendes  Stemme. 

—  Maaske  var  det  ikke  Elvira,  men  vor  Slægtning  Ven- 
dela  Du  traf? 

—  Ja,  der  var  to  Damer  i  Værelset,  men  jeg  kendte 
straks  Frøken  Elviras  vidunderlige  Øjne,  som  Baron  Frits 
beskrev  for  mig,  naar  han  talte  om  sin  Søster. 

—  Nu  er  vi  deri  —  Kommandørkaptejnen  standsede. 

—  Men  et  Ord,  om  De  tillader,  inden  vi  gaar  ind,  Hr. 
Kommandørkaptejn.  Gør  mig  ikke  Glæden  for  tungat  bære; 
tillad,  at  jeg  til  Minde  om  Baron  Frits  kun  modtager  saa 
meget,  som  der  mangler  i  den  Kapital,  hvorover  jeg  selv 
disponerer. 

—  Skammer  Du  Dig  ikke?  sagde  Kommandørkaptejnen, 
halv  uvillig,  halvt  tilfreds. 

—  Nej,  Hr.  Kommandørkaptejn,  jeg  vilde  sandelig 
skamme  mig  mere,  hvis  jeg  —  en  ung,  kraftig  Mand  — 
modtog  som  ren  Gave  et  helt  Skib,  og  det  et  saa  stort  Skib, 
at  hvis  jeg  skulde  have  købt  det  udelukkende  for  egne  Midler, 
maatte  jeg  vel  have  arbejdet  derfor  i  mindst  tre  Aar  endnu. 
Det  vilde  heller  ikke  paa  denne  Maade  gøre  mig  den  samme 
Glæde,  som  naar  jeg  havde  Ret  til  at  tænke:  For  disse 
Planker  har  jeg  arbejdet  i  mit  Ansigts  Sved,  de  er  Lønnen 
for  mit  eget  Slid. 

—  Du  er  stolt,  Georg,  det  krænker  Dig  at  tage  mod  det 
ringeste. 

—  Stolt  . . .  maaske.  Men  af  min  ædle  Beskytter  mod- 
tager jeg  med  varm  Taknemmelighed  og  som  Minde  om  Baron 
Frits  den  Del,  jeg  endnu  mangler. 

—  Vel,  Georg;  jeg  vil  ikke  nægte,  at  jeg  synes  godt  om 
Din  Handlemaade.  Jeg  er  ingen  Ven  af  overdreven  Stolthed 
—  det  er  Du  heller  ikke  —  men  jeg  ser  gærne  at  Mennesket 
bygger  sin  Lykke  ved  egne  Kræfter;  man  tager  sig  da  lettere 
sammen,  naar  Ulykken  en  Gang  staar  for  Døren. 


Ottende  Kapitel. 

—  Fanden  ta'  mig,  Farbror,  om  Du  skal  pille  en  ottende- 
dels Klud  mere  i  Aften,  raabte  Kaptejn  Letsler,    da  han  ved 

Nitiden  traadte  ind  i  Flagskipper  Stormboms  Hus.  —  Se,  her 
har  vi  andet  at  bestille!  —  Georg  viste  to  Flasker. 

Efter  at  han  var  gaaet  fra  Kommandørkaptejnen,  da  hele 
Forretningen  var  bleven  ordnet,  var  det  Georg  umuligt  ikke 
straks  at  gaa  ombord  paa  den  smukke  Brig.  Og  efter  at 
han  havde  set  sig  —  ikke  mæt,  men  endnu  mere  længsels- 
fuld, tog  han  atter  i  Land  og  skyndte  sig  op  til  gamle 
Stormbom,  hos  hvem  han  endnu  stadig  beholdt  sin  gamle 
Bopæl. 

—  Dreng!  er  Du  bleven  gal,  eller  hvad  gaarderad  Dig? 
udbrød  Stormbom  og  fejede,  i  Travlheden  med  rigtigt  at 
betragte  de  storartede  Flasker,  hele  Kludebunken  paa  Gulvet. 
Hvilket  Held,  at  Madam  Rebekka  endnu  var  beskæftiget  i 
Køkkenet! 

—  Respekt,  om  jeg  maa  bede,  Hr.  Flagskipper.  — 
Georg  rettede  sig  i  sin  fulde  Højde.  —  Man  siger  ikke  Dreng, 
naar  man  taler  med  Kaptejnen  paa  Briggen  »Elvira  Kornelia« 
—  Kaptejn  paa  eget  Fartøj  I 

Den  gamle  sprang  op  med  hele  sin  tidligere  Livlighed, 
rykkede  den  slumrende  Rektifikator  ned  fra  Væggen  og 
raabte,  idet  han  gav  Bordet  et  saa  hæftigt  Slag,  at  Madam 
Rebekkas  Snusdaase  og  alle  Listenøglerne  trillede  paa 
Gulvet: 

—  Et  det  sandt? 

—  Saa  sandt  som  Guds  eget  Ord! 

—  Ja,  saa  bander  jeg  paa,  at  Flagskipper  Stormbom  ikke 
en  Dag  længere  skal  ligge  i  Hi!  Behager  det  Hr.  Kaptejnen 
at  udnævne  tidligere  Flagskipper  ved  den  kongelige  Flaade 
Kristian  Stormbom,  til  Styrmand  paa  sit  Fartøj? 

Den  gamle  udtalte  disse  Ord  med  rørt  og  dyb  Stemme 
og  gjorde  samtidig  det  første  underdanige  Buk  for  sin  Fore- 
satte. 

—  Fa'rbror  Stormbom  I  det  var  det  eneste,  der  manglede, 
udbrød  Georg  og  trykkede  den  Gamle  i  sine  Arme.  — Aldrig 
i  Livet  kunde  en  større  og  inderligere  Glæde  vederfares  mig. 

—  Træk  Flasken  op,  stammede  Gubben,  thi  Stemmen 
blev  ligesom  lidt  uklar  under  Bestræbelsen  for  at  skjule, 
hvorledes  Glæden  over  Georgs  Lykke  vilde  trænge  op  i 
Øjnene  . . . 

—  Proptrækkeren   og   tre    Glas,    Madam  Stormbom   . . . 

bedste,    kæreste   Madam   Stormbom,    kom   endelig   indenfor. 
Georg  stak  Hovedet  ud  ad  Kjøkkendøren. 

—  Nej,  se,  se  I  udbrød  Madam  Stormbom  ved  det  første 
Trin,  hun  tog  over  Tærskelen,  saadan  et  Postyr,  De  har 
lavet  —  skal  her  maaske  være  samme  Komedie,  som  da  han 
tog  sin  Styrmandseksamen,  unge  Herre? 

—  Tand  for  Tunge,  Kælling!  dundrede  Gamlingen,  som 
ved  Tanken  om  sin  tilkommende  Virksomhed  allerede  følte 
Søluftens  Indflydelse,  —  Du  skal  vide,  at  han  er  Kaptejn  paa 
sit  eget  Fartøj. 

Madam  Rebekka  nejede  dybt  og  slog  Hænderne  sammen. 

—  Saa  vil  jeg  ogsaa  drikke  et  Glas,  der  er  Kaptejn 
Georg  værd.  Gud  velsigne  haml  —  jeg  føler  hans  Lykke 
lige  saa  varmt,  som  var  han  min  egen  Søn. 

Det  var  Champagne,  der  nu  bruste  i  Glassene.  Og  til 
Trods  for  alle  $tormboms  Bestræbelser,  faldt  en  Taare  i 
Skummet,  da  han  af  alle  Kræfter  raabte: 

—  Hurra  for  Briggen  »Elvira  Kornelia«,  Kaptejn  Letsler 
og  —  hans  Styrmand  Kristian  Stormbom  1 

Madam  Rebekka  havde  ved  de  sidste  Ord  nær  faaet 
Champagnen  i  Vrangstruben. 

—  Hvad  siger  Du,  Fatter?  Du  vil  da  ikke  give  Dig  ud 
paa  Søen  igen. 

—  Stille  Mutter,  ingen  Vrøvl!  Tror  Du,  jeg  har  i  Smde 
i  al  Evighed  at  sidde  her  og  pille  Dine  Klude  som  et  Fattig- 
lem?   Endnu  er  der  Liv  i  den  gamle! 

—  Men  jeg,  Fatter?  —  Den  stærke  Kvindes  Stemme 
skælvede.  —  Tænker  Du  ikke  paa  mig? 

—  Skulde  jeg  ikke  tænke  paa  Dig,  Mo'r?  det  har  jeg 
gjort  lige  siden  Vorherre  sendte  Dig  i  mit  Farvand  og  vU 
vel  ogsaa  blive  ved  med  det  lige  til  jeg  kaster  Anker  i  den 
sidste  Vinterhavn.  Men  Søen,  ved  Du,  er  Halvdelen  af  mit 
Liv. 

—  Drik,  lille  Madam  Stormbom,  drik  og  lad  os  være 
glade,  formanede  Georg.  Fatter  kommer  hjem  igen  dobbelt 
saa  kry  ...  lad  ham  nu  fejre  sin  Fødselsdag  i  Ro. 

Madam  Rebekka  smilede. 

—  Du  ved  vel  selv  bedst,  hvad  Du  taaler,  Fatter.  Men 
Du  er  bleven  gammel  nu. 

—  Ja,  ja!  saa  er  der  en,  som  er  ung  og  har  Kræfter,  og 
jeg  har  Erfaring.     Naa,   tag  den  nu  med  Ro,   Mutter  —  Du 

skal  bare  se,  hvilke  prægtige  Ting  jeg  skal  tage  med  hjem 
til  Dig.  Og  nu  maa  vi  til  Ære  for  Kaptejnen  lave  os  en 
lille  Bolle  ...  det  var  en  Satans  fin  og  dejlig  Arrak,  jeg  fik 
af  Dig,  Georg.  Champagnen  kan  være  god  til  at  klare 
Struben  med,  naar  man  først  har  taget  noget  ind,  saa  at  den 
trænger  til  at  klares. 

—  Ja,  nu  kan  man  høre,  Fatter,  at  Du  agter  at  forlade 
Landjorden,  mente  Madam  Rebekka  smilende  . . . 

Over  det  Hav  af  glimrende  Forhaabninger,  paa  hvilket 
Georgs  Fantasi  denne  Nat  sejlede,  lyste  en  Stjærne,  som  gav 
den  rette  Glans  og  Liv  til  de  spredte  Partier.  Denne  Stjærne 
var  Fannys  Billede,  og  jo  længere  Georg  betragtede  den, 
desto  klarere  og  renere  syntes  dens  Lys  ham  at  være. 

—  Nu,  sagde  han  til  sig  selv,  eksisterer  —  Himlen  og 
min  gamle  Chef  være  priset  —  ikke  længere  den  Hindring, 
som  Fader  har  rejst  mellem  hende  og  mig.  Nu  er  jeg  min 
egen  Herre.  Men  hvad  vilde  det  være  bevendt  med  al  denne 
Lykke,  naar  hun  ikke  skulde  dele  den? 

Da  altsaa  intet  var  fuldkomment  for  Georg,  uden  at 
Fannys  Besiddelse  satte  Kronen  derpaa,  gjaldt  det  kun  om 
at  komme  til  fuld  Klarhed  over,  hvad  der  var  bedst,  enten 
at  skrive  og  fortælle  Faderen  den  store  Nyhed  med  et  ved- 
lagt Brev  til  Fanny  eller  —  dette  var  dog  utvivlsomt  det 
der  vilde  give  den  sandeste  Glæde  —  selv  rejse  hjem  en 
Ugestid  for,  med  Faderens  Velsignelse,  at  hente  sin  Lykke  fra 
Fannys  egne  Læber. 

Men  vilde  Kommandørkaptejnen  synes  om  det? 

—  Vilde  han  ikke  synes  underligt  om  at  jeg,  netop  som 
jeg  har  faaet  mit  mest  brændende  Ønske  opfyldt,  i  samme 
Øjeblik,  min  Virksomhed  skal  begynde,  foretager  en  Rejse, 
og  det  endog  en,  som  ikke  forud  har  været  bestemt  . . . 
Ganske  sikkert,  vedblev  Georg,  vil  han  ikke  synes  om  det. 
Men  han  vil  kunne  forstaa,  at  jeg  ønsker  at  rejse  hjem  for 
at  ordne  mine  Pengesager,  han  ved,  at  Fader  har  en  lille 
Kapital  til  mig  .  .  .  men  det  er  sandt,  det  Paaskud  duer 
heller  ikke  —  hans  sidste  Ord,  da  vi  skiltes  i  Aftes,  var  jo: 
iBriggens  Udstyr  og  Proviantering  kommer  paa  Frits*  Delt 
.  .  .  Vidste  han  blot,  hvordan  det  er  fat.  Aldrig  vilde  han 
have  undret  sig  over,  at  jeg  vilde  rejse  h'em  og  hilse  paa 
Fader,  som  han  ved,  jeg  holder  saa  meget  af,  hvis  jeg  ikke 
havde  svaret  saa  ubetænksomt,   at   det   beroede  paa  et  Brev 

fra  Fader  —  som  om  det  kunde  antages,  at  han  ikke  vilde 
se  mig,  naar  jeg  har  været  saa  længe  borte  .  .  .  Hvis  jeg 
aabenhjærtigt  betroede  ham  det  hele  og  sagde:  »Hr.  Kom- 
mandørkaptejn,  jeg  har  i  Sinde  at  rejse  hjem  og  fri«,  saa 
vilde  han  sikkert  sige:  »Rejs  med  Gud,  min  Dreng,  Du  kan 
ikke  gøre  bedrel«  .  .  .  Men  nej,  jeg  bør  ikke  tale  om,  hvor- 
ledes det  staar  til  med  Hjærtet,  førend  .  .  .  Her  betragtede 
Georg  sin  venstre  Haand  og  var  nær  ved  i  sin  Henrykkelse 
at  kysse  den  Finger,  paa  hvilken  en  Ring  med  Fanny  Holmers 
Navn  snart  skulde  blinke.*) 

—  Men  Kom  dog  I  hvad  tænker  Du  paa,  sagde  Georg 
og  klappede  den  paa  Gulvet  ved  Siden  af  Sengen  liggende 
Favorit.  Hør  en  Gang,  Hr.  Kom,  hvordan  kan  Du  nænne  at 
sove,  naar  Din  Husbond  ikke  kan  faa  et  Blund  i  Øjnene  af 
lutter  Glæde?  Du  maa  være  vaagen,  Krabat  .  .  .  husk  paa, 
at  hun  har  kælet  for  Dig  over  tyve  Gange,  at  hun  endogsaa 
har  kysset  Dig.  Men  hovmod  Dig  ikke!  Ser  Du,  her  ligger 
Din  Husbond,  som  snart  skal  fortrænge  Dig  .  .  .  aha!  jeg 
kan  se  paa  Dig,  at  Da  forstaar  en  halvkvædet  Vise  —  men 
det  siger  jeg  Dig:  viser  Du  ikke  Tænder  ad  en  vis  Person... 
hahal  Du  prægtige  Fyr,  Du  begynder  allerede  at  sætte  Dig 
i  Positur,  ligesom  den  Gang,  da  Du  boede  i  Garderoben  .  .  . 
Du  kan  ikke  en  Gang  taale  at  høre  Lyden  af  Ture  Grans 
Navn. 

Og  fra  Fanny,  Kærligheden  og  sidst  fra  Elviras  sorte 
Øjne,  som  mærkeligt  nok  vilde  blande  sig  ind  i  det  altsam- 
men, gik  Georgs  Tanker  lidt  efter  lidt  over  til  hans  elskede 
Livselement,  Søen,  og  da  stod  han  paa  Dækket  af  sit  smukke, 
prægtige  Skib  og  kommanderede  med  klar  og  fast  Stemme. 

Henad  Morgenstunden  lukkede  endelig  Søvnen  hans  Øjn- 
laag.  Og  den  stærke  Sjælsspænding  laa  endnu  i  Dvale,  da 
han  hurtigt  for  op,  vækket  af  en  Larm  i  Naboværelset.  Han 
vidste,  at  det  var  Stormbom,  der  sagde  God-Morgen  til  Bam- 
bus-Ole, men  som  rimeligvis  paa  Grund  af  sin  forestaaende 
Rejse  følte  sig  saa  kry,  at  han  ansaa  den  sædvanlige  Forsig- 
tighed overflødig.  Snart  hørtes  han  i  Forstuen,  og  Georg 
bankede  paa  Væggen. 

—  God  Morgen,  Farbror! 

*)  1  Sverig  bæres  Forlove' sesringen  paa  venstre  Haands  Ringfinger.     O.  A. 

—  God  Morgen,  Kaptejn  1  .  .  .  Flagskipperen  aabnede 
Døren.  —  Skal  vi  ikke  snart  afsted? 

—  Straks,  Farbror  I  Jeg  skal  ikke  være  mange  Minuter 
om  at  klæde  mig  paa. 

Touren  gjaldt  naturligvis  en  Visit  paa  Briggen . . . 

—  Tag  Medaljekjolen  frem,  Mutter,  sagde  Stormbom,  da 
han  ved  Tolvtiden  kom  ene  tilbage.  —  Børst  den  saa  den 
skinner  som  den  var  ny  og  giv  mig  mit  sorte  Silkehalstør- 
klæde og  det  rødblomstrede  bengalske  Lommetørklæde;  den 
gamle  skal  i  fint  Selskab. 

Og  den  gamle  Flagskipper  indhyllede  sig  i  en  saadan 
Værdighed,  at  Madam  Rebekka  fuldstændig  faldt  i  Forbav- 
selse. 

—  Hvor  i  Alverden  da,  Fatter? 

—  Jeg  spiser  til  Middag  hos  min  gamle  Chef. 

—  Nej,  hvad  siger  Du?  —  Madam  Stormbom  var  paa 
ingen  Maade  uden  Følelse  for  den  Ære,  der  vederfaredes 
hendes  Mand. 

—  Som  jeg  siger,  Mutter  I  —  lad  det  nu  gaa  lidt  flinkt. 
Du  kan  vel  nok  indse,  at  jeg  ikke  er  saadan  en  Svækling, 
som  Du  vilde  bilde  mig  ind  i  Nat  for  at  faa  mig  til  at  blive 
hjemme.  —  Den  gamle  saa  ved  disse  Ord  saa  hjærtensgod 
ud,  tog  Konens  Haand  med  en  Sirlighed,  som  om  han  skulde 
føre  hende  til  en  Menuet,  og  kyssede  den.  —  Hvadbehager, 
Mutter,  gjorde  jeg  mine  Sager  bedre  for  fyrretyve  Aar  siden? 
Fanden  skal  tage  mig!  —  spise  til  Middag  hos  Chefen  med 
to  Kaptejner,  Kaptejn  Broscher  og  Kaptejn  Letslerl  Det  er 
rart  at  være  anset  og  se,  at  de  kan  forstaa,  at  selv  om  Skroget 
er  blevet  lidt  ormstukket,  er  det  dog  for  godt  til  at  hug- 
ges op. 

—  Og  Briggen? 

—  Ja,  Briggen  . . .  ved  Du  hvad,  Mutter,  selv  om  Gud 
Fader  selv  havde  været  Bygmester,  kunde  den  ikke  have 
faaet  bedre  Rejsning  og  Takling.  Men  børst  nu,  Mutter, 
børst  nu! 

Niende  Kapitel. 

Med  Himlen  i  Hjærtet  og  dens  Afglans  i  Øjet  traadte 
Georg  ind  i  det  Hotel,  hvor  hans  faderlige  Velynder  med 
FamiTje  var  taget  ind. 

—  Naa,  Henning,  sagde  Kommandørkaptejnen,  som  sam- 
men med  Baronen  stod  ved  Vinduet  og  saa  Georg  gaa  op 
ad  Trappen,  hvad*  synes  Du  om  den  Figur? 

—  Den  ser  ud  til  at  være  Hylster  for  en  virkelig  Gentle- 
manssjæl,  Onkel. 

—  Vel  talt,  paa  min  Ære  —  synes  Du  ikke,  Elvira? 

—  Jof  FaVl  Baron  Hennings  Bemærkninger  er  som 
oftest  træffende. 

Baronen  vilde  svare  med  en  vittig  Skæmt,  men  havde 
endnu  ikke  faaet  den  færdig,  da  Døren  aabnedes  og  Lejlig- 
heden gik  tabt. 

—  Kaptejn  Letsler!    præsenterede  Kommandørkaptejnen. 
Og  saa  snart  de  almindelige  Hilsener  var  forbi,   tog  han 

sin  Protegée  ved  Haanden  og  førte  ham  hen  til  sin  Datter. 

—  Elvira,  mit  Barn,  sagde  den  gamle  Sømand,  som  i 
Dag  var  i  et  usædvanligt  straalende  Humør,  jeg  har  bedt 
Kaptejn  Letsler  om  at  komme  en  halv  Time  før  vore  to 
andre  Gæster,  for  at  Du  kunde  faa  Lejlighed  til  at  gøre  min 
unge  Ven  en  Undskyldning,  fordi  Du  i  Gaar  var  saa  umed- 
gørlig, at  Du  ikke  sagde  »et  eneste  Ord«  til  ham,  som  han 
selv  fortalte. 

- —  Men  Hr.  Kommandørkaptejn,  udbrød  Georg  med  en 
dyb  Rødme  paa  Kinderne,  det  er  jo  at  bringe  mig  i  Mis- 
kredit hos  Frøkenen. 

—  Ja,  Du  skulde  ikke  have  sladret  i  Gaar. 

—  Og  De  skulde  ikke  have  gjort  det  i  Dag,  Hr.  Kom- 
mandørkaptejn. 

Det  var  første  Gang,  Georg  vovede  en  lille  Spøg  med 
sin  tidligere  Chef.  Og  netop  i  denne  Bagatel  viste  sig  hans 
glade  Triumf  over,  at  han  var  naaet  saa  vidt,  at  det  gik  an 
at  skæmte  med  den,  der  før  havde  været  hans  Overordnede. 

—  Jeg  forstaar  det  godt,  sagde  Elvira,  idet  hun  med  et 
indtagende  Smil  optog  den  Traad,  som  hendes  Fader  med  et 

nu  maa  I  selv  klare  den  Sag«,   fandt   for   godt   at 

slippe.  —  Jeg  forstaar  det  godtl    Kaptejn  Letsler  troede,  jeg 
var  uartig,  medens  jeg  i  Virkeligheden  kun  var  forbavset. 

—  Over  hvad?  spurgte  Georg.  Og  endnu  behersket  af 
den  gamle  Hæftighed,  følte  han,  hvorledes  Blodet  steg  ham 
til  Hovedet.  Kunde  hun  mene,  at  det  var  en  altfor  stor  Dri- 
stighed at  tiltale  hende? 

—  Ikke  over  andet,  end  over  Deres  overordentlige  Lig- 
hed med  et  gammelt  Familjeportræt  hjemme  paa  Helgenæs. 

Da  Elvira  ytrede  dette,  uden  tilsyneladende  at  lægge 
nogen  videre  Vægt  paa  sine  Ord,  kastede  hun  et  flygtigt 
Blik  paa  sin  Fader,  som  om  hun  appellerede  til  hans  Me- 
ning. 

Kommandørkaptejnens  Opmærksomhed  blev  i  det  samme 
rettet  paa  noget,  som  tildrog  sig  paa  Gaden ;  han  syntes  ikke 
at  have  hørt  Elviras  Ytring.  Men  Elviras  Blik  fulgte  ham-, 
og  dette  Blik  førtes  ikke  let  bag  Lyset. 

Paa  Georg,  som  allerede  i  saa  lang  Tid  havde  været  op- 
taget af  Ønsket  om  at  komme  til  Bunds  i  det  dunkle  For- 
hold, hvori  han  stod  til  Kommandørkaptejnen,  gjorde  Elviras 
Ord  et  uudsletteligt  Indtryk,  og  kun  med  den  yderste  An- 
strængelse  formaaede  han  at  spørge  i  en  ligegyldig  Tone,  om 
han  ikke  vilde  forekomme  hende  altfor  ubeskeden,  hvis  han 
anmodede  om  at  faa  Navnet  at  vide  paa  den  Person,  hvis 
Portræt  han  havde  den  Ære  at  ligne. 

—  Jeg  er  ikke  ganske  sikker  paa,  hvilket  Navn  jeg  skal 
nævne.  Saavidt  jeg  tror,  er  det  et  Portræt  af  en  af  de  Herrer, 
som  har  ejet  Helgenæs  nærmest  før  Fader. 

—  Jeg  erindrer  ikke,  jeg  har  set  det  Portræt,  indskød 
Baron  Henning,  en  Del  forundret  over  Elviras  Forklaring. 

—  Hvilket  maaske  kommer  af,  at  De  aldrig  har  gjort 
noget  længere  Besøg  hos  gamle  Ignelius,  saa  at  Deres  Op- 
mærksomhed ikke  er  bleven  vakt  for  det,  som  hænger  i  hans 
Værelse. 

—  Nej,  det  maa  jeg  indrømme.  Men  Frøken  Vendela, 
som  er  der  saa  meget  oftere,  ved  sikkert  Besked  om  For- 
holdet. Og  Baron  Henning  bukkede  artigt  for  Vendela,  lige- 
som for  at  anmode  om  hendes  Bistand. 

Ogsaa  Georg  saa  nu  spændt  paa  Vendela,  hvem  han 
hidtil  knapt  havde  bemærket,  thi  ogsaa  i  Dag  havde  Elviras 
sorte  Øjne  fanget  en  stor  Del  af  hans  Tanker. 

—  Jeg  kender   meget   godt   det  Portræt.     Det  hænger 
H  6 

over  Forvalterens  Seng,  og  dets  Lighed  med  Kaptejn  Letsler, 
eller  rettere  sagt  Kaptejn  Letslers  Lighed  med  dette  Portræt, 
er  saa  stor  som  en  vel  truffet  Kopis  Lighed  med  Originalen. 

Medens  dette  Æmne  afhandledes  blandt  de  unge,  var 
Kommandørkaptejnen  gaaet  ud,  for  at  se  efter  Bordet.  Men 
den,  som  her  havde  kunnet  følge  hans  Blik,  der  var  rettet 
mod  det  indre  Værelse,  og  hans  lyttende  Øre,  vilde  let  have 
overbevist  sig  om,  at  han  ikke  var  ligegyldig  for,  hvad  der 
taltes  om,  noget,  som  endnu  mere  bestyrkedes  af  den  Til- 
fredshed, hans  Ansigt  udtrykte,  da  en  ny  Banken  paa  Døren 
forkyndte  en  ny  Gæst  og  altsaa  en  ikke  uvelkommen  Af- 
brydelse. 

Det  var  gamle  Stormbom  med  Medaljefrakken,  det  sorle 
Silkehalstørklæde,  der  af  Madam  Rebekkas  egne  Hænder  var 
bundet  i  en  pyntelig  Sløjfe,  og  med  det  røde  bengalske  Lomme- 
tørklæde, som  den  gamle  svingede  i  Haanden  med  al  den 
Værdighed,  Øjeblikkets  Betydning  krævede. 

—  Velkommen,  gamle  Kamerat  I  sagde  Kommandør- 
kaptejnen og  rakte  Stormbom  Haanden  med  denne  elskvær- 
dige, til  Hjærtet  gaaende  Nedladenhed,  der  gør  et  saa  godt 
Indtryk  paa  underordnede  Personer. 

—  Hvordan  gaar  det  med  Helbredet  og  Humøret,  efter 
at  Rektifikatoren  er  bleven  hængt  paa  Væggen? 

—  Aa,  jo  Tak,  Hr.  Kommandørkaptejn,  det  gaar  an  . . . 
Landjorden  og  Konen  har  ogsaa  sin  Tiltrækning.  Men  man 
trænger  jo  en  Gang  imellem  til  at  komme  ud  af  Stueluften, 
og  saa  kært  Hjemmet  end  er  mig,  har  jeg  alligevel  —  den 
gamle  nikkede  hen  imod  det  Sted,  hvor  Georg  stod  —  be- 
sluttet, som  Hr.  Kommandørkaptejnen  vel  har  hørt,  paa  mine 
gamle  Dage  at  gaa  til  Koffardis  igen  .  .  . 

—  .  .  .  hvortil  jeg  særlig  lykønsker  vor  unge  Kaptejn. 

Og  nu  holdt  Ekschefen,  efter  at  han  først  havde  præ- 
senteret sin  gamle  Flagskipper,  en  lille  gemytlig  Tale,  hvori 
han  fortalte  de  tilstedeværende  om  Stormboms  gamle  Be- 
drifter, hvor  stor  Pris  baade  Officerer  og  Mandskab  havde  sat 
paa  ham,  hvorledes  han  i  alle  Retninger  havde  været  som  en 
Fader  for  Georg,  der  ogsaa  paa  sin  Side  agtede  og  ærede 
ham  som  en  Fader,  og  meget  andet,  som  i  høj  Grad  rørte 
og  smigrede  den  gamle  og  optog  hele  Selskabets  Opmærk- 
somhed i  den  Grad,  at  da  Klaptejn  Broscher,  Georgs  sidste 
Foresatte,   traadte  ind,  var  der  ikke  en  eneste,  næppe  Georg 

selv  —  saa  glad  var  han  over  den  Hæder,  Kommandørkap- 
tejnen viste  Stormbom  — ,  som  tænkte  mere  paa  Forhand- 
lingerne om  Portrættet. 

Kaptejn  Broscher,  en  lille  gemytlig,  glad  og  munter 
Mand,  en  af  den  Slags  Mennesker,  som,  i  det  samme  de  træ- 
der ind  i  et  Selskabsværelse,  straks  føler  sig  hjemme,  som 
om  de  havde  været  der  alle  deres  Dage,  var  en  mangeaarig 
og  fortrolig  Bekendt  af  Kommandørkaptejnen.  Men  da  det 
var  første  Gang,  han  havde  den  Ære  at  se  Frøken  Elvira, 
hvis  Skønhed  i  høj  Grad  slog  an  paa  hans  for  alle  skønne 
Kvinder  aabne  Hjærte,  tog  han  sig  den  Frihed  ved  Middags- 
bordet, hvor  han  var  hendes  Nabo,  med  Glasset  i  Haanden 
at  forsikre,  at  dette  var  en  Lykke,  som  maatte  betales,  be- 
tales efter  Værdi  —  og  med  det  samme  saa  den  gamle  frit- 
talende Ungkarl  saa  henrykt  ud,  at  Elvira  ikke  kunde  lade 
være  med  leende  at  spørge,  hvor  højt  han  da  vurderede  denne 
Lykke. 

—  Jeg  gi'er,  Fanden  tav  m  .  .  .  undskyld,  naadige  Frø- 
ken 1  det  er  ikke  af  Mangel  paa  god  Vilje  til  at  være  artig, 
at  jeg  en  Gang  imellem  kommer  til  at  give  et  Spark  til  den 
gode  Tone.  For  Resten  er  jeg  Karl  for  min  Hat  til  at  klare 
Bugterne,  selv  om  jeg  brænder  Fingrene  en  Gang  eller  to, 
og  derfor  bekendtgør  jeg  herved  for  alle  vedkommende,  at 
jeg,  for  den  Lykke  at  have  set  min  gamle  Vens  smukke  Datter, 
giver  et  Bal  ved  Lys  og  Lampers  Skin  ombord  paa  »Skan- 
dinavien« .  .  .  Og  min  ny  Dusbroder  her  —  Skaal,  Kaptejn 
Letsler  .  .  .  satans  saa  godt  det  smager  i  Begyndelsen  at 
høre  Klangen  af  Kaptejnstitelen  ...  vil  nok  hjælpe  mig  med 
at  arrangere  Balletten  paa  bedste  Maade,  for  saa  vidt  da 
Frøkenen  vil  beære  Skibet  og  Deres  ydmyge  Tjener  med 
Deres  høje  Nærværelse. 

—  Aa,  det  skal  blive  dejligt  I  jeg  kan  ikke  ønske  noget 
bedre,  sagde  Elvira  med  en  Venlighed,  som  yderligere  for- 
øgede Kaptejn  Broschers  Begejstring  —  end  at  være  Gæst 
ved  et  saadant  Bal.  Det  maa  være  et  prægtigt  Skuespil,  i 
Nattens  Mørke  at  se  Lamperne  spejle  sig  i  Vandet  og  ved 
deres  magiske  Skær  at  danse  paa  de  Planker,  der  selv  saa 
ofte  danser. 

—  Aa,  Frøken,  De  forstaaer  til  Gavns  den  Kunst  at 
varme  en  gammel  Sømands  Hjærte.  Men  for  Resten,  hvad 
Fornøjelsen  angaar,   saa  tror  jeg  uden  at  prale,   at  den  kan 

væ.e  mindst  lige  saa  stor  som  at  danse  under  Lysekroner 
og  paa  stillestaaende  Planker  —  tror  De  ikke  det  samme,  Hr. 
Kommandørkaptejn?    Maa  vi  høre  Deres  Mening. 

—  Jeg  er  vis  paa,  bedste  Kaptejn  Broscher,  at  det  vil 
være  en  lige  saa  stor  som  ny  Fornøjelse  for  mine  Pigebørn. 
Men  gaar  det  ogsaa  an  at  tage  den  Spøg  for  Alvor? 

—  Hvad  behager?  Er  Svend  Broscher  maaske  en  Mand, 
der  er  bekendt  for  at  snakke  hen  i  Vejr  og  Vind?  Det  kræ- 
ver Oprejsning,  og  den  maa  De  give  mig,  Hr.  Kommandør- 
kaptejn, til  Gavns,  naar  vi  træffes  paa  mit  Bal  ombord  paa 
»Skandinavienc 

—  Det  drikker  vi  paa,  sagde  Værten. 

Kort  efter,  da  Elviras  snaksomme  Nabo  optog  en  Sam- 
tale med  gamle  Stormbom,  benyttede  Elvira  Lejligheden  og 
henvendte  sig  til  Georg,  som  sad  ved  hendes  venstre  Side. 

—  Det  maa  vel  være  forbundet  med  stor  Ulejlighed, 
Kaptejn  Letsler,  at  arrangere  et  Bal  paa  et  Skib? 

—  Ja,  ganske  vist;  men  med  saa  mange  Hænder  at  raade 
over,  lader  det  sig  dog  let  ordne.  Alene  Ordet  Bal  og  Musik 
opliver  Mandskabet  i  en  forbavsende  Grad.  Alt  gaar  som  et 
Uhrværk  eller  som  det  bør  gaa  paa  et  vel  disciplineret  Skib, 
hvor  Kaptejnens  Ordrer,  enten  det  nu  er  til  Fornøjelse  eller 
til  Arbejde,  er  Besætningens  Orakel. 

—  Det  er  i  Sandhed  en  smuk  Stilling  at  være  den  første 
paa  et  Skib. 

—  Det  er  en  ansvarsfuld  Stilling.  Men  det  er  ogsaa  et 
ædelt  Kald  at  staa  forrest  blandt  et  Fartøjs  Besætning,  med 
sit  Vink,  sit  Ord,  sin  Tanke  at  styre  det  flydende  Hus  og 
dets  Befolkning.  Jeg  —  Georgs  Stemme  skælvede,  og  hans 
Øje,  som  nylig  skuede  dristigt  ind  i  Elviras,  sænkedes  plud- 
seligt —  jeg  har  hidtil  nærmest  kun  som  adlydende  befaret 
Oceanet.  Nu  derimod  kommer  Dage,  da  ]cg  maa  lægge  paa 
Hjærte,  hvad  jeg  nylig  sagde,  og  min  Sjæl  er  saa  glad  og 
stolt  ved  Tanken  om  mit  forestaaende  Kald,  at  jeg  hvert  Mi- 
nut ser  for  mig  det  Øjeblik,  da  jeg  første  Gang  kommanderer 
Briggen. 

Under  Slutningen  af  denne  Georgs  Udgydelse  havde 
hans  Kinder  antaget  en  stadigt  stærkere  Glød.  Det  sænkede 
Øje  havde  atter  løftet  sig,  lynende  af  Glæde.  Han  var  saa 
smuk-,   der   laa   noget   paa  en  Gang  saa  inderlig  barnligt  og 

mandigt  i  hans  Henrykkelse,  at  Elviras  Blik  med  magisk 
Kraft  følte  sig  lænket  til  den  unge,  ildfulde  Sømand. 

Kun  Baron  Henning  lagde  Mærke  hertil.  Men  han,  som 
var  vant  til  at  se  Elvira  i  saa  mange  forskællige  Sindsstem- 
ninger, kun  ikke  som  en  opmærksom  og  interesseret  Til- 
hørerinde,  følte  ved  denne  Opmærksomhed  et  Sting  i  Hjærtet. 
Og  da  han  havde  betragtet  hende  saa  længe,  at  hun  tilsidst 
bemærkede  hans  forskende  Blik,  rødmede  hun. 

Denne  Rødme  antog  en  endnu  højere  Farve,  da  Georg 
et  Par  Sekunder  senere  tilføjede: 

—  Endnu  har  mit  Skib  intet  Navn,  men  allerede  for 
flere  Aar  siden,  da  jeg  kun  var  Skibsdreng,  besluttede  jeg, 
hvis  jeg  fik  Tilladelse  dertil,  at  opkalde  det  efter  min  da- 
værende Chefs  Datter.  Elvira  er  et  smukt  Navn  —  og  hvis 
jeg  er  saa  heldig  at  faa  Frøkenens  Samtykke,  skal  min  Brig 
bære  det. 

—  Det  er  noget,  jeg  maa  tænke  over  og  henstille  til 
Faders  Afgørelse,  svarede  Elvira,  synlig  forvirret  over  den 
unge  Kaptejns  aabne  Fremstilling  og  maaske  lige  saa  for- 
virret over  sit  eget  Svar.  Det  havde  jo  været  den  letteste 
Sag  af  Verden  at  udtale,  at  et  Døbenavn  var  et  Særeje  af 
den  Slags,  som  alle  og  enhver  kunde  tilegne  sig. 

Georg,  som  havde  tænkt,  at  dette  Spørgsmaal  kunde 
afgøres  med  det  samme,  indsaa  først  bagefter,  at  han  med 
det  samme  burde  have  nævnet  det  andet  Navn.  Saaledes 
som  han  nu  havde  fremstillet  Sagen,  saa  det  virkelig  ud,  som 
om  han  havde  forlangt  en  mere  end  sædvanlig  Gunst.  Havde 
han  derimod  sammenstillet  Navnet  Elvira  med  Kornelia,  vilde 
Frøkenen  naturligvis  have  spurgt  og  blevet  oplyst  om,  at 
Skibet  skulde  bære  to  Kvindenavne. 

En  Tid  lang  sad  han,  saa  ærgerlig  paa  sig  selv,  som  han 
nogensinde  havde  været,  og  spekulerede  og  spekulerede  igen 
paa,  hvorledes  han  paa  en  fin  og  naturlig  Maade  kunde 
komme  frem  med  det.  halve,  han  havde  glemt,  men  hvor 
meget  han  end  brød  sit  Hoved,  var  det  dog  umuligt  for  ham 
at  finde  noget  Middel  til  at  raade  Bod  paa  Sagen.  Et  Par 
Gange  var  han  paa  Vej  til  at  gøre  et  Forsøg  i  denne  Ret- 
ning, men  Frøkenens  sorte  Øjne  forvildede  ham,  og  da  hun 
kort  efter  var  nødt  til  at  laane  Øre  til  Kaptejn  Broschers  Kon- 
versation, maatte  han  lade  Sagen  bero  paa  Kommandørkap- 
tejnens Afgørelse,    og  Georg  satte  sig  for,   at  han,    naar  han 

blev  gjort  bekendt  med  denne,    nok  skulde  udtrykke  sin  Me- 
ning tydeligere,  end  han  nu  havde  gjort. 

—  Smag  paa  Varerne,  Stormbom,  formanede  Komman- 
dørkaptejnen. —  Den  gamle  Flagskipper  glemmer  jo  rent  sig 
selvl  Se  paa  ham.  Kaptejn  Broscher,  hvor  han  har  lagt  bi 
hos  Frøken  Vendela;  hvis  han  var  Enkemand,  kunde  han  be- 
stemt gøre  sig  Forhaabninger. 

—  Undskyld,  Hr.  Kommandørkaptejn,  men  gift  eller 
ikke,  har  jeg  altid  holdt  af  en  god  Havn.  Det  fryder  Hjærtet 
og  giver  Vinen  bedre  Smag,  naar  man  kan  slaa  to  Fluer  med 
et  Smæk. 

Uagtet  hun  ved  denne  Artighed  blev  sammenlignet  med 
en  Flue,  fyldte  Vendela  paany  i  den  gamles  Glas  og  hørte 
fremdeles  med  samme  venlige  Deltagelse  som  før  paa  den 
gamle  Mands  Fortællinger  om  hans  Rejse  med  Hvalfangeren. 
Det  behøver  næppe  at  bemærkes,  at  gamle  Stormbom  havde 
alt  for  megen  Takt  til  at  indblande  noget  af  den  Slags,  han 
tidligere  havde  fortalt  Georg... 

Efter  Maaltidets  Slutning,  efter  at  saavel  gamle  Storm- 
bom som  Kaptejn  Broscher  havde  fjærnet  sig  —  den  sidste 
med  Forsikringen  om,  at  det  lovede  Bal  skulde  finde  Sted, 
saa  snart  han  var  færdig  med  at  losse  —  blev  Georg  tilbage, 
for,  efter  Værtens  Anmodning,  at  drikke  Te  med  Familjen. 

Imidlertid  gik  Kommandørkaptejnen  ind  for  at  tage  sig 
en  lille  Middagslur,  saa  at  de  fire  unge  var  samlede  paa  egen 
Haand. 

Vendela,  som  saa  ofte  følte  sig  tilovers,  tog  sit  Arbejde 
og  satte  sig  ved  et  Vindue,  medens  Elvira  med  sædvanlig 
Ugenerthed  gjorde  sig  det  mageligt  i  et  Hjørne  af  Sofaen. 
Disse  magelige  Stillinger,  som  end  ikke  selv  Elvira  vovede  at 
indtage  i  Tante  Rezias  Nærværelse,  fordi  den  gamle  Kone 
selv  altid  sad  saa  rank  som  et  Lys,  var  hende  saa  meget 
kærere,  som  de  egentlig  udgjorde  Kontrabande,  thi  selv  Kom- 
mandørkaptejnen fandt  stundom  for  godt  at  sige:  »Kære 
Elvira,  hvis  Tante  Rezia  saa  Dig  sidde  saaledes!«  eller:  »Hvis 
Din  salig  Moder  saa  Dig  hengive  Dig  til  denne  magelige 
Ugenerthed,  hun,  som  altid  førte  sig  med  saa  megen  Vær- 
dighed 1«  Men  nu  var  hverken  Tante  Rezia  eller  Fa'r  til 
Stede.  Derfor  tog  Elvira  nu  Revanche  og  aabnede  ogsaa 
Samtalen  med  den  Indledning,  at  Hoteller  egentlig  var  umaa- 

delig  kedelige:  der  fandtes  jo  ikke  saa  meget  som  en  stakkels 
Skammel. 

Havde  Baron  Henning  været  i  sit  sædvanlige  elskværdige 
Humør,  havde  han  straks  sprunget  Trappe  op  og  Trappe  ned, 
hele  Huset  igennem,  for  at  faa  fat  paa  eft  Opvartningspige, 
der  igen  kunde  have  skaffet  en  Skammel.  Men  nu  syntes 
Baronen,  han  havde  tilstrækkelig  Anledning  til  ikke  at  vise 
nogen  overstrømmende  Artighed,  hvorfor  han  denne  Gang 
indskrænkede  sig  til  at  give  hende  Ret  i,  at  Hoteller  var  ked- 
sommelige. 

Anderledes  var  det  med  Georg.  Uden  et  Øjebliks  Be- 
tænkning snappede  han  to  af  Sofaens  Puder  og  lagde  disse 
for  Elviras  Fødder  med  saa  megen  naturlig  Ynde,  at  hun  be- 
lønnede hans  Opmærksomhed  med  et  Smil,  der  sagde  meget 
mere  end  selve  Taksigelsen. 

Baron  Henning  bed  sig  i  Læben.  Og  Gud  ved,  hvordan 
det  kunde  være,  at  han  netop  i  Dag  for  førse  Gang  saa,  at 
Vendela  var  en  ganske  sød  Pige.  Hun  havde  i  det  mindste 
ikke  Kapricer. 

Han  satte  sig  ved  Siden  af  den  af  ham  ellers  saa  ofte 
oversete  elskværdige  Vendela.  Og  Vendela  var  for  godmodig 
til  nu,  da  hun  saa,  hvorledes  det  stod  til  med  Hennings 
Sindsstemning,  efter  Tour  at  overse  ham. 

Taknemmelig  for  denne  Hensynsfuldhed  (maaske  ogsaa  i 
det  hemmelige  Haab  at  gøre  Elvira  skinsyg),  lod  han  i  en 
halv  Timestid  som  om  han  ikke  saa  hen  til  Sofaen,  men  saa 
dog  mere,  end  han  vilde.  Der  havde  den  dristige  Sømand 
sat  sig  paa  en  Stol  lige  ved  Siden  af  Elvira  og  talte  saa 
utvungent  som  om  han,  i  Stedet  for  at  være  opfødt  blandt 
Tov  og  Tjære,  al  sin  Tid  havde  bevæget  sig  i  Salonerne. 
Og  hvad  talte  han  om?  Netop  om  et  Æmne,  der  kunde 
gøre  ham  interessant,  fordi  han  deri  kunde  indlægge  al  den 
Varme,  som  han  rimeligvis  ikke  havde  givet  noget  andet 
Æmne  end  dette  og  Livet  paa  Søen.  Han  talte  om,  hvor 
varmt  han  elskede  sin  Fader  og  beskrev  sin  afdøde  Moder, 
hvis  Billede  han  endnu  bestandigt  syntes  at  se  i  Drømme, 
ligesom  han  saa  det  i  Erindringen.  Og  til  alt  dette,  som  vel 
ikke  var  andet,  end  hvad  enhver  kunde  meddele,  hvis  han 
havde  troet,  at  det  skulde  blive  saa  godt  optaget,  havde  El- 
vira saa  opmuntrende  Øjekast,    at   han    rimeligvis  vilde  have 

fortsat  lige  til  Aften,  hvis  der  ikke  var  kommen  nogen  Af- 
brydelse i  Vejen. 

For  Henning  var  det  pinligt,  skærende  at  se  dette.  Det 
var  en  Fortrolighed,  der  var  som  falden  fra  Skyerne  og  saa 
dlig  den,  hun  viste  ham.  Den  paafaldende  Forskæl  burde 
ogsaa  med  Magt  have  aabnet  Hennings  Øjne  og  vist  ham 
den  Vildfarelse,  hans  Egenkærlighed  saa  længe  havde  holdt 
vedlige.  Men  Henning  vilde  ikke  befries  for  sin  Blindhed  og 
fandt  det  derfor  raadeligt  ved  et  eller  andet  Paafund  at  vække 
Kommandørkaptejnen  og  saaledes  gøre  en  Ende  paa  Pinen. 

Idet  han  hurtigt  rejste  sig,  stødte  han  med  Armen  mod 
en  paa  en  Søjle  staaende  Porcellænsvase.  Vasen  faldt  til 
Gulvet  og  sloges  i  Stykker. 

Først  ved  Synet  af  Skaarene  opstod  hos  Henning  det  af- 
kølende Spørgsmaal:  »Hvorledes  skal  jeg  betale  den?c 

Dette  var  et  af  de  faa  Tilfælde,  da  Sindsbevægelsen  fik 
en  saadan  Magt  over  ham,  at  han  glemte  ikke  alene  den 
studerede  Kunst  at  beherske  sig,  men  ogsaa  sine  økonomiske 
Principer.  Og  Erkendelsen  heraf  var  ham  saa  meget  bitrere, 
som  han  tillige  havde  det  Uheld  ikke  at  opnaa  sin  Hensigt; 
Kommandørkaptejnen  vaagnede  ikke  og  Georg  og  Elvira  lod 
ikke  den  øjeblikkelige  Deltagelse  i  Vasens  Undergang  afbryde 
Samtalens  Fortsættelse . . . 

Ved  Te-Tid  traadte  Kommandørkaptejnen  ind  og  fore- 
slog en  Spadseretour  i  den  dejlige  Aften  »for  saa  vidt«,  til- 
føjede han  spøgende,  »som  Georg  ikke  foretrækker  at  gaa 
omborde 

—  Skulde  det  afhænge  af  mit  Valg,  svarede  Georg  op- 
rømt, maa  jeg  tilstaa,  at  for  Øjeblikket  ikke  en  Gang  Briggen 
lokker  mig. 

—  Naada,  Pigebørn  1  sagde  Kommandørkaptejnen,  hvad 
siger  I  om  denne  aabne  Erkendelse  af  Eders  Magt? 

—  At  Kaptejn  Letsler  allerede  har  lært  den  Kunst  at 
ofre  til  Kvindernes  Forfængelighed,  Fa'r!  bemærkede  Elvira, 
idet  hun  lod  Georg  tage  den  varme  Tepotte,  hun  holdt  i 
Haanden. 

—  Og  denne  Kunst,  indskød  Baron  Henning  ligegyldig, 
udøver  Kaptejnen  med  et  uforligneligt  Held. 

—  Hører  Du,  hører  Du,  Georg? 

—  J°>   Je&    hører  det,    Hr.  Kommandørkaptejn,    men  jeg 

tror,  jeg  gør  bedst  i  ikke  at  høre,  hvorledes  Hr.  Baronen 
morer  sig  med  at  ofre  til  min  Forfængelighed. 

Elvira  lo  bifaldende. 

Hvor  stolt  han  følte  sig,  den  unge  Kaptejn,  da  han  se- 
nere ved  den  smukke  Frøkens  Side  vandrede  gennem  Byens 
Gader. 


Tiende  Kapitel. 

Det  var  Dagen  før  Kaptejn  Broschers  Bal  paa  »Skandi- 
navien«. 

I  de  fjorten  Dage,  der  var  hengaaet  mellem  denne  Dag 
og  Middagen  hos  Kommandørkaptejnen,  havde  Georg  efter 
daglig  tilendebragt  Arbejde  tilbragt  Aftenen  i  sin  fordums 
Chefs  og  hans  Familjes  Selskab.  Men  desuagtet  havde  han 
ikke  været  i  Stand  til  at  finde  nogen  passende  Lejlighed  til 
at  omtale  sin  paatænkte  Hjemrejse,  som  hans  Fader  i  sit  Brev 
inderligt  havde  ønsket,  uden  dog  derfor  at  ville  ændre  sine 
Anskuelser  angaaende  Tiden  for  hans  Frieri.  Ikke  heller 
havde  vor  Kaptejn  kunnet  formaa  sig  selv  til  at  spørge,  hvor- 
vidt hans  Anmodning  om  at  maatte  give  sin  Brig  Frøkenens 
Navn,  var  bleven  imødekommen. 

Misfornøjet  med  en  Undseelse,  som  var  fremmed  for  hans 
Natur,  og  til  hvilken  han  ikke  kunde  finde  nogen  gyldig  An- 
ledning, da  begge  Dele  var  saa  ligefremme,  begyndte  han 
nøjere  at  ransage  den  Følelse,  der  holdt  hans  Læber  lukkede 
saavel  for  det  ene  som  for  det  andet  Æmne,  og  kom  ved 
disse  Betragtninger  snart  under  Vejr  med,  at  hans  Undseelse 
havde  sit  Udspring  fra  forskællige  Kilder. 

Vilde  han  spørge  Kommandørkaptejnen  om  den  paa- 
tænkte Rejse,  opstod  der  i  hans  Bryst  Følelser  af  en  saa 
mærkelig  Beskaffenhed,  at  han,  rødmende  for  sig  selv,  maatte 
tilstaa,  at  Kommandørkaptejnens  Uvilje  mod  denne  Rejse 
maaske  ikke  var  det,  han  frygtede  mest 

Vilde  han  paa  den  anden  Side  aabne  sine  Læber  til  et 
Spørgsmaal,    en  Bøn   til  Frøkenen,    følte  han  en  b  g 

Skælven  ved  Tanken  om  et  Nej.    Men  ved  et  Ja  t;  n 

med  Uro  paa  den  Forundring,  hun  maaske  vilde  udtale,  naar 
han  først  saa  sent  omtalte,  at  der  fandtes  endnu  et  Navn,  med 
hvilket  hendes  skulde  sammenknyttes. 

Og  jo  længere  Georg  naaede  i  sin  Selvprøvelse  desto 
flere  Opdagelser  gjorde  han.  Han  begyndte  at  skælve  for 
sig  selv.  Saa  han  Spøgelser  ved  høj  lys  Dag,  eller  skulde 
han  tro  sine  egne  Sanser? 

—  Fanny,  min  Elskede,  —  sagde  han,  naar  Dagens 
mægtige  Illusioner  brast  og  hans  Sjæl  og  Hjærte  vendte  til- 
bage til  hans  Ungdomskærligheds  blide  Genstand  —  Fanny  l 
jeg  forfærdes  og  ved  ikke  hvorledes  det  er  fat  med  mig  .  .  . 
Jeg  maa  til  Dig  —  jeg  maa  snart  til  Dig! 

Han  fremmanede  uophørligt  Fannys  Billede  og  besvor 
det  med  hele  Kærlighedens  Ømhed  ikke  at  vige  bort.  Og 
dog,  naar  Dagen  gryede,  gryede  atter  en  ny  Opsættelse,  og 
han  følte  den  samme  brændende  Længsel,  kun  den  ene  Dag 
stærkere  end  den  anden,  efter  at  vende  tilbage  til  hende  med 
de  sorte  Troldomsøjne. 


Paa  Skibet  »Skandinavien«  var  alt  Liv  og  Bevægelse. 

Alt  rørligt  Gods  var  forsvundet  og  Dækket  saa  omhyg- 
geligt spulet,  at  det  glinsede  saa  fint  og  hvidt  som  et  Salon- 
gulv. 

Paa  Agterdækket,  dannet  af  Bram-  og  Borenbramsejlene, 
stod  et  elegant  Telt,  som  nu  baade  ud-  og  indvendigt  ud- 
stafferedes med  alle  Nationers  Flag.  Ved  Tagskægget  fæstedes 
Rosetter  af  gule,  røde,  blaa  og  grønne  Silketørklæder,  mellem 
hvilke  der  slyngede  sig  duftende  Blomsterkæder,  som  vug- 
gede let  for  Vindens  Pust  gennem  det  luftige  Hus. 

Skibets  fire  Metalkanoner,  blanke  som  Spejlglas,  var 
allerede  blevet  forsynede  med  dobbelte  Krudtladninger,  til 
Højtidelighedens  Fremme. 

Men  intet  syntes  at  blive  saa  prægtigt  et  Skue,  som  den 
i  Merset  paa  Stormasten  indrettede  Orkesterplads,  som,  naar 
den  om  Aftenen  belystes  af  de  blinkende  Lygter,  uden  Tvivl 
mere  end  noget  andet  vilde  drage  Damernes  Blik  til  sig. 
Nede  ved  Masten  stod  en  med  fire  stærke  Stropper  forsynet 
Vandtønde,  bestemt  til  at  modtage  de  Forfriskninger,  der 
skulde   hejses    op   til  Musikanterne,    eftersom  det  naturligvis 

vilde  blive  for  besværligt  at  transportere  Glas  og  Flasker  op 
langs  Vanterne. 

Paa  begge  Sider  af  Fokkemasten  var  der  rejst  et  mindre 
Telt,  ganske  vist  uden  Flag  og  Rosetter,  men  det  var  præg- 
tigt dekoreret  med  fire  kinesiske  Punscheboller,  omkring 
hvilke  der  stod  en  hel  Vagtparade  af  Flasker  med  Halsbaand 
i  alle  mulige  Farver.  Hist  og  her  tittede  en  Kasse  Cigarer 
frem  og  paa  et  Par  Borde  i  det  andet  Telt  fandtes  Kort  og 
Jettonsæsker. 

Kiggede  man  nu  tilsidst  ind  i  Kabyssen,  vilde  man  — 
hvis  den  virksomme  Kok  vilde  tillade  det  —  i  de  fortræffelig- 
engelske Kedler  kunne  se  al  Slags  Mad  af  den  solideste  Slags. 
Den  mindre  grundige  var,  tilligemed  Desserten,  bestilt  fra 
Byen. 

Og  over  alt  dette  svævede  Kaptejn  Brochers  livlige 
Aand,  uddelende  en  Ordre  her,  en  Ros  der  »vel,  Gutter!« 
atter  her  et  »for  Satan l«  alt  medens  Arbejdet  gik  som  drevet 
af  en  Maskine.  Mandskabet  havde  ogsaa  tre  Dage  i  Træk 
faaet  Ekstraforplejning.  Og  da  alt  var  færdigt,  sagde  Kap- 
tejnen til  Georg,  som  varm  og  svedende  kom  løbende  fra 
den  sidste  Inspektion  i  de  øverste  og  nederste  Regioner: 

—  Naa,  er  der  noget  at  bemærke?  Er  det  ikke  altsam- 
men Kaptejn  Brochers  og  hans  Ven  Kaptejn  Letslers  [Smag 
\ærdigt? 

•—  Jeg  tror  ikke,  der  skal  kunne  gjøres  nogen  Bemærk- 
ning, mente  Georg.  Og  Vorherre  selv  er  gaaet  i  Forbund 
med  os,  at  han  har  givet  os  et  saadant  Vejr;  Vinden  vil  ikke 
kunne  bringe  Uorden  i  saa  meget  som  et  Haar  af  Damernes 
Lokker  . . .  Men  hvis  jeg  skal  hente  Kommandørkaptejnens 
Familje  er  det  vel  ikke  for  tidligt,  jeg  klæder  mig  om  og 
kommer  afsted  . . . 

En  Time  senere  satte  Barkassen  af,  bemandet  med  seks 
Sluproere,  alle  udstyrede  med  hvide  Nankinsbenklæder  og 
røde  Skjorter,  blanke  Hatte  og  med  gule  ostindiske  Silke- 
tørklæder om  Hatten  og  i  Trøjelommerne.  Georg,  omhyggelig 
paaklædt,  sad  ved  Roret,  og  glattede  og  rettede  imellem- 
stunder paa  Flagdugen,  hvormed  Tofterne  og  Bænkene  i 
Agterenden  var  bedækkede. 

Under  Dagens  Virksomhed  havde  han  ikke  haft  Tid, 
maaske  heller  ikke  Vilje,  til  at  komme  tilbage  til  detÆmne, 
der  nu  saa  mange  Nætter  havde  berøvet  ham  hans  ellers  saa 

gode  Søvn.  Men  i  dette  Øjeblik,  da  hans  Tanker  under 
Hvilen  atter  vendte  sig  mod  Hjemmet  og  den  Elskede,  fore- 
satte han  sig  bestemt  i  Aftenens  Løb  at  finde  Lejlighed  til 
at  lette  sit  Hjærte  for  de  Bekymringer,  der  trykkede  det. 
Naar  han  først  en  Gang  var  kommen  under  Beskyttelse  af 
Fannys  milde,  blaa  Øjne,  vilde  han  ikke  mere  mærke  de 
sorte  Øjnes  Indflydelse.  Og  naar  han  senere  vendte  tilbage 
til  Gøteborg,  var  Elvira  borte,  og  hans  Lykke  for  bestandigt 
stadfæstet. 

Men  nu  fik  en  ny,  en  ikke  god  Aand  Magt  med  den 
unge  Kaptejn.  Han  lo  ad  sig  selv  og  sine  taabelige  Indbild- 
ninger; der  var  jo  ikke  Spor  af  Rimelighed  i  den  Forestilling, 
at  en  Kvinde,  som  han  kun  havde  kendt  i  fjorten  Dage,  to 
Uger,  skulde  kunne  undergive  ham  en  Indflydelse,  som  kunde 
blive  farlig  for  hans  egen  og  Fannys  Ro.  Men  atter  nød- 
sagedes han  til  at  indrømme,  at  Elvira  ikke  var  noget  saa 
helt  og  holdent  nyt  Bekendtskab;  havde  hans  Tanker  ikke 
utallige  Gange  været  sysselsatte  med  hende?  Havde  han 
ikke  i  Indbildningen  prydet  sit  Skib  med  hendes  Navn?  Og 
havde  han  ikke  allerede  ved  deres  første  Møde  følt,  at  Lynene 
fra  hendes  Øjne  havde  tændt  hans  Sanser?  ...  Hjærtet  — 
nej,  det  kunde  aldrig,  aldrig  blive  Fanny  utro. 


Hotellet,  som  Kommandørkaptejnen  beboede,  laa  kun  et 
kort  Stykke  Vej  fra  den  Plads,  hvor  Georg  lagde  til  med 
Barkassen.     Let  sprang  han  i  Land  og  ilede  opad  Gaden. 

Klokken  var  nu  over  fem  om  Eftermiddagen  og  Kaptejn 
Broscher  havde  anmodet  om  at  se  sine  Gæster  senest  Klokken 
halv  syv. 

Nu  hændte  det  sig,  at  Damerne  naturligvis  ikke  var 
færdige,  hvorfor  Georg  ikke  fik  Adgang  til  de  indre  Værelser. 
Kommandørkaptejnen  var  nylig  gaaet  ud,  men  i  Salen  var  en 
Person,  med  hvem  Georg  hidtil  ikke  var  kommet  ret  meget 
i  Berøring,  nemlig  Baron  Henning. 

Da  Georg  traadte  ind,  lod  Baronen,  der  dog  sad  paa  en 
Sofa  ligefor  Døren,  som  om  han  ikke  bemærkede  hans  An- 
komst, men  fortsatte  Læsningen  af  en  Avis,  til  Trods  for  at 
Georg  sagde:  »Ærbødigste  Tjener,  Hr.  Baron!« 

Rødmende  gentog  han  sin  Hilsen,  og  endelig  saa  Baronen 

op  og  besvarede  den  med  et  let  Buk,  der  snarere  kunde 
siges  at  gøres  i  siddende  end  i  oprejst  Stilling,  hvorefter  han 
igen  tog  fat  paa  Bladet,  uden  at  bekymre  sig  om  den  Person, 
der  fremdeles  stod  paa  Gulvet. 

En  saa  usædvanlig  Uhøflighed  fra  den  ellers  smidige 
Baron  Hennings  Side  røbede  en  af  disse  beklagelige  Smaa- 
ligheder,  som  stundom  kan  overraske  selv  den,  der  har  gjort 
sig  til  Regel  aldrig  at  vise  Smaalighed,  og  som  uden  Tvivl 
er  det  sikreste  Kendetegn  paa  en  oprørt  Sindsstemning,  der, 
uden  at  kunne  finde  Anledning  til  at  bryde  ud  i  stor  Maale- 
stok,  nøjes  med  den  mindre. 

Henning  havde  i  disse  Dage,  som  Georg  havde  anvendt 
til  saa  lidet  beroligende  Iagttagelser,  ogsaa  gjort  sine,  og  for 
hver  Aften,  han  havde  set  Georg  fjærne  sig,  havde  den  mer 
og  mere  indlysende  Sandhed  paatrængt  sig  ham,  at  Elviras 
Opførsel  ikke  var  en  Piges,  som  allerede  havde  truffet  sit 
Valg.  Efter  denne  bedrøvelige  Opdagelse  fulgte  Reflektioner 
over  hans  egen  taabelige  Blindhed.  Eller  lod  han  sig  kun 
bedrage  deraf,  at  han  aldrig  før  nu  havde  set  hende  komme 
nogen  Mand  i  Møde  med  en  finere  og  artigere  Opmærksom- 
hed? Og  alligevel  kunde  han  ikke  paastaa,  at  den  Opmærk- 
somhed, hun  viste  den  nybagte  Kaptejn,  prægedes  af  over- 
dreven Finhed  og  Artighed,  thi  det  havde  han  kunnet  finde 
sig  i,  men  i  denne  Opmærksomhed  laa  noget  langt  værre  — 
der  laa  Hjærte. 

Nu  spurgte  han  sig  selv:  »Hvori  ligger  egentlig  denne 
Hjærtelighed?«  Og  han  fik  det  Svar:  »I  Øjnene,  naar  hun 
ser  paa  ham  ...  i  Læberne,  naar  hun  smiler  til  ham  .... 
og  i  hele  hendes  Væsen,  naar  han  er  tilstede  . . .  Desuagtet 
har  hun  ikke  sagt  ham  en  Ottendedel  af  de  forbindtlige  og 
spøgefulde  Ting,  hun  har  sagt  til  mig  .  .  .  Nej,  for  hun 
ved,  at  hun  giver  ham  mere  i  et  eneste  Blik,  end  mig  i 
tusinde  Ord  ...  Og  alt  dette  efter  fjorten  Dage  eller  rettere 
sagt  i  Løbet  af  fjorten  Dage,  og  det  til  en  Person,  som  .  .  .c 

Saa  vidt  var  Baron  Henning  kommet,  da  han,  i  det 
mest  pirrelige  Lune  over  at  have  ventet  forgæves  et  helt 
Kvarter  paa  Elvira,  for  at  faa  nogle  Øjeblikkes  privat  Samtale, 
blev  afbrudt  af  Kaptejn  Letslers  allerede  vel  bekendte  Trin 
i  Forstuen.  Ude  af  Stand  til  at  være  høflig  mod  en  Person, 
som   med   eller   mod   sin  Vilje    havde  forstyrret  hans  Planer 

og  Forhaabninger,  fulgte  han  den  øjeblikkelige  onde  Indsky- 
delse at  være  saa  uhøflig  som  muligt. 

Brusende  af  Harme  spurgte  Georg:  —  Er  Kommandør- 
kaptejnen ikke  hjemme? 

—  Det  ved  jeg  ikke,  svarede  Henning  og  fortsatte  ube- 
kymret sin  Læsning,  medens  Hjærtet  hoppede  af  Glæde  over, 
at  han  kunde  ydmyge  et  Menneske,  som  han  foresatte  sig  at 
ophidse  til  det  yderste. 

Dette  lykkedes  dog  ikke,  thi  af  den  Tone,  hvori  Svaret 
blev  givet,  mærkede  Georg  snart  »fra  hvad  Kant  Vinden 
blæstec,  og  uagtet  han  langt  fra  var  dristig  nok  til  at  ane, 
hvorfra  denne  Vind  havde  sit  Udspring,  var  den  Opdagelse, 
han  havde  gjort,  alligevel  tilstrækkelig  til  at  han  tog  vare  paa 
sig  selv.  Roligt  gik  han  hen  til  den  anden  Ende  af  Salen, 
tog  en  Notitsbog  frem  og  satte  sig  til  at  blade  i  nogle  Reg- 
ninger, hvilke  han  dog  ikke  studerede  videre  nøje,  thi  i  Lig- 
hed med  Baron  Henning  var  han  tilfreds  med  Skinnet  af  at 
være  beskæftiget. 

Paa  denne  behagelige  Maade  forløb  omtrent  en  halv 
Time. 

Da  aabnedes  Døren  hurtigt  og  Elvira  kom  ind. 

Hendes  Baldragt,  tillæmpet  efter  Ballokalet,  bestod  na- 
turligvis ikke  af  Gaze  med  flyvende  Baand  og  Sløjfer.  Hun 
bar  en  mørkerød  Silkekjole,  rigt  garneret,  og  over  Skuldrene 
en  Mantille  af  sort  Silketyll,  prydet  med  et  Broderi,  som 
kunde  have  fortjent  at  være  udført  i  et  Kloster.  Kun  et  Par 
naturlige  Mosroser  var  flættet  ind  i  hendes  sorte  Haar,  der 
var  fæstet  op  i  Nakken  med  en  Pil  besat  med  Briljanter. 

Dette  Toilette,  om  end  ikke ,  pragtfuldt,  klædte  hende 
ubeskriveligt.  Smidigheden  i  hendes  Vækst,  hendes  Hals  og 
Arms  plastiske  Former,  de  dybt  sorte  Lokker  og  det  smukke 
Hoved,  alt  sammensmæltede  til  det  Hele,  som  danner  Skøn- 
heden. 

Georg  og  Henning  hensank  i  Beskuelsen.  Elviras  Øjne 
havde  heller  aldrig  straalet  som  i  Dag;  det  var  som  Ilden 
fra  dem  havde  udbredt  sig  til  hver  Fiber  i  den  elastiske 
Skikkelse. 

Kun  en  Tanke  fløj  gennem  Georgs  Sjæl:  »Gid  jeg  ikke 
havde  set  hende  i  DagU 

—  Jeg  vidste  ikke,   sagde  hun   og  hilste  let,   at  Kaptejn 

Letsler  allerede  var  kommen ;  jeg  troede,  at  kun  Baronen  var 
her,  da  der  var  saa  stille  i  Salen. 

«Kun  Baronen «,  tænkte  Henning  ...  »Og  det  i  hans 
Nærværelse  . . .  Men  vent,  vent  blot,  Frøken  —  min  Tur 
kommer  vel  ogsaa.« 

—  Jeg  hår  allerede  en  lille  Stund  nydt  godt  af  Hr. 
Baronens  Selskab,  svarede  Georg,  men  da  vi  frygtede  for  at 
forstyrre  Damerne,  førte  vi  vor  Samtale  ganske  sagte. 

Overlegent  ytrede  Baron  Henning: 

—  Frøken  Elvira  er  vistnok  uimodtagelig  for  den  For- 
nøjelse at  modtage  en  Artighed  paa  Sandhedens  Bekostning. 

—  Og  jeg  —  svarede  Georg  og  sendte  Baronen  et  Blik, 
der  satte  begges  Blod  i  raskere  Bevægelse  —  jeg  vover  at 
tro,  at  Frøkenen  ikke  bryder  sig  meget  om  paa  Artighedens 
Bekostning  at  høre  en  Sandhed,  som  naturligvis  maa  være 
hende  fuldkommen  ligegyldig. 

—  Jeg  er  vis  paa,  mine  Herrer,  sagde  Elvira  i  en  glad 
og  venlig  Tone,  at  De  begge  to  har  Uret.  Imidlertid  tilstaar 
Je&  at  jeg  er  en  erklæret  Fjende  af  alt,  hvad  der  sker  og 
gjøres  paa  Artighedens  Bekostning  og  for  at  vise,  hvor 
fest  jeg  hylder  denne  Grundsætning,  vil  jeg  ikke,  paa  en  Tid, 
der  udelukkende  bør  tilhøre  vor  glade  Kaptejn  Broscher, 
bede  om  en  Forklaring  over  Grunden  til  Herrernes  forskællige 
Anskuelser  .  .  .  Men  jeg  glemmer  jo  rent  at  spørge  efter 
»Skandinaviens«  Behersker  —  jeg  er  vis  paa,  at  baade  han 
og  De,  Kaptejn  Letsler,  har  haft  forfærdelig  Ulejlighed  i 
Dag. 

—  Ubetydelig  i  Forhold  til  den  Fornøjelse,  vi  venter  os. 
Men  jeg  tør  forsikre,  at  Kaptejn  Broscher  bliver  utrøstelig, 
hvis  han  alt  for  længe  skal  vente  efter  sine  kæreste  Gæster. 
Tekedlen  staar  allerede  og  snurrer. 

—  Nu  kom  Vendela  ind  og  straks  efter  Kommandør- 
kaptejnen og  med  dem  kom  der  Liv  og  Bevægelse  endog 
over  Baron  Henning,  som  ikke  vilde  lade  Onkelen  mærke, 
at  han  havde  et  mindre  godt  Øje  til  den  erklærede  Ynd- 
ling 

Georg  snappede  Elviras  Sjal,  som  Tjeneren  holdt  tillige- 
med Kaaben,  og  hjalp  hende  at  svøbe  det  om  sig,  ikke  med 
paatrængende  Artighed,  men  med  en  Iver,  som  ganske  vist 
udmærkede  sig  ved  Varme,  og  Elvira  modtog  hans  Tjeneste 
som  om  hun  fandt  den  ganske  paa  sin  Plads. 

Kommandørkaptejnen  fandt  maaske  det  samme,  men  da 
han  bemærkede  en  tor  ham  let  forstaaelig  Skælven  i  Baron 
Hennings  Ansigtstræk  (han  havde  længe  været  paa  det  rene 
med  Baronens  Hensigter),  sagde  han  i  den  lette,  muntre  Tone 
som  i  den  senere  Tid  havde  været  herskende: 

—  Storartet,  hvad  de  Sømænd  egentlig  er  for  dristige 
Krabater;  se  en  Gang,  hvor  gærne  de  hjælper  til  med  at 
tiltakle  en  smuk  Dame.  Men  man  kan  ikke  lade  være  at  le 
ad  den  Varsomhed,  hvormed  de  rører  ved  Godset ;  er  det  nu 
ikke  akkurat  som  om  de  tog  paa  Glas?  .  .  .  Jeg  tror,  han 
sprang  lige  forbi  Dig,  kære  Henning. 

—  Det  var  mig,  Onkel  —  svarede  Henning  og  drejede 
heftigt  paa  Mustacherne  —  det  var  mig,  der  ikke  sprang 
forbi  ham. 

Georg  gav  ikke  Agt  hverken  paa  den  ene  eller  anden 
af  disse  Ytringer.  Hans  Blik  var  fængslet  ved  det  store 
Spejl,  som  gengav  Elviras  Billede,  medens  hun  stod  foran 
det  sysselsat  med  at  binde  sin  Hat. 

—  Skal  vi  saa  tage  afsted,  min  Dreng  —  sagde  Kom- 
mandørkaptejnen, hvis  Øje  troligt  havde  fulgt  Georgs  .  .  . 

Da  Selskabet  kom  ned  til  det  Sted,  hvor  Barkassen  laa, 
sprang  Georg  naturligvis  først  ned  for  at  hjælpe  Damerne. 
Men  til  hans  ubeskrivelige  Harme  —  da  dette  var  noget,  der 
egentlig  maatte  anses  for  hans  ubestridelige  Rettighed  — 
sprang  ogsaa  Baronen  ned  i  samme  Øjeblik,  greb  Elviras 
Haand  og  løftede  hende  næsten  ned  i  Baaden.  Et  haanende 
Blik  til  Georg,  som  nødsagedes  til  at  sænke  den  allerede 
fremstrakte  Arm,  forøgede  hans  indre  Raseri  til  en  saa  meget 
højere  Grad,  som  Elvira  havde  maattet  set,  at  han  var  blevet 
saa  godt  som  skubbet  til  Side  paa  det  Fartøj,  han  selv  kom- 
manderede. 

Hvorledes  det  nu  ordnedes  med  Placeringen  i  Baaden, 
vidste  Georg  næppe.  Udtrykket  i  hans  Ansigt  mindede  om 
de  Skyer,  der  gaar  forud  for  en  Storm.  De  rynkede  Øjn- 
bryn,  de  lynende  Øjne  maatte  imidlertid  have  bibragt  de  seks 
Sluproere  Ideen  om  en  eller  anden  Fejl  fra  deres  Side,  thi 
ligesom  ved  et  elektrisk  Stød  rettede  de  sig  og  afventede, 
med  opløftede  Aarer  og  ubevægelige  som  Billedstøtter,  Ordre 
til  at  sætte  af. 

Havde  Georg  set,  hvilket  behageligt  Indtryk  dette  lille 
Skuespil  gjorde  paa  Elvira,  og  havde  han  set,  hvor  unaadigt 

det  Blik  var,  Baron  Henning  fik,  vilde  han  have  følt  sig 
noget  beroliget.  Men  nu  brændte  Fornærmelsen  i  hans  Blod, 
og  det  var  først  efter  at  Kommandørkaptejnen  havde  givet 
ham  et  Vink,  at  han  kommanderede  »Sæt  af!«  i  en  Tone, 
saa  at  Frøken  Vendela  hoppede  højt  op  fra  den  flagklædte 
Toft. 

Det  var  et  prægtigt  Syn  at  se  den  Mængde  Baade,  som 
i  den  herlige  Avgustaften  gyngede  hen  mod  det  festligt 
smykkede  Skib,  fra  hvis  Dæk  allerede  et  Bord,  dannet  af  to 
Reserve-Storluger,  der  hvilede  paa  et  Dusin  tomme  Vand- 
tønder og  var  prydet  med  en  snehvid  Dug  og  høje  Blomster- 
vaser, lyste  dem  i  Møde.  Paa  den  anden  Side  kunde  Her- 
rernes Blikke  overskue  den  mest  storartede,  indbydende 
»Sexa«,  hvorimod  Damernes  med  naadigt  Velbehag  kunde 
hvile  paa  den  anden,  hvor  alt,  hvad  der  hørte  til  Teserve- 
ring,  maatte  overtyde  dem  om,  at  Kaptejn  Broscher  forstod 
den  Kunst  at  arrangere  med  al  den  Rigdom  og  Yppighed, 
man  kunde  ønske. 

»Vel  roet  I«  sagde  Georg.  Og  i  samme  Øjeblik  hævedes 
Aarerne  og  lagdes  med  et  smukt  Sving  parallelt  med  hver- 
andre langs  Baadens  Sider. 

En  af  Sluproerne  greb  den  pyntelige  grøntmalede  Baads- 
hage,  tog  Tørn,  og  snart  laa  Barkassen  langskibs  med  »Skan- 
dinavien.« 

Ved  Faldrebstrappen  stod  Kaptejn  Broscher  med  Hatten 
i  Haanden,  bukkende,  hilsende  og  komplimenterede  »Baldron- 
ningen« —  som  han  hviskede  Elvira  i  Øret,  da  han,  med  al 
den  Elegance,  som  hørte  til  hans  Ceremoniel,  ærbødigt  bød 
hende  Haanden. 

—  Dit  Blod  er  for  hedt  for  en  Sømand,  sagde  Kom- 
mandørkaptejnen sagte  til  Georg,  da  de  gik  bagefter  til 
Teltet,  hvorhen  Værten  gik  foran  med  en  af  Damerne  under 
hver  Arm. 

—  Hr.  Kommandørkaptejn,  den  ...  Georg  standsede. 
De  ved  ikke,  Hr.  Kommandørkaptejn,  at  han  allerede  en  Gang 
tidligere  i  Aften  med  Forsæt  har  fornærmet  mig  —  jeg  er 
ikke  vant  til  at  taale  den  Slags  Ting. 

—  En  klog  Mand,  Georg,  vælger  altid  sin  Tid.  Undskyld, 
min  Dreng,  at  jeg  siger  Dig  dette  Men  Du  har  for  Resten 
vel  allerede  lagt  Mærke  til  (da  de  nn  var  kommet  til  selve 
Teltaabningen,  lagde  Kommandørkaptejnen  fortroligt  Munden 

til  Georgs  Øre),  at  Baronen  er  fejg,  som  vi  allesammen  har 
været,  er  eller  bliver,  naar  vi  har  kastet  Krogen  ud  for  at 
fange  et  Kvindehjærte. 

Georg  løftede  hurtigt  Hovedet,  rødmede  stærkt,  men 
sagde  ingen  Ting. 

Nu  kom  Gæsterne  i  store  Flokke.  Og  hver  en  Vraa 
fik  Liv. 

Snart  samlede  Herrerne  sig  under  munter  Taffelmusk 
omkring  det  velbesatte  Bord,  hvor  Vinen  strømmede,  lyste 
og  gnistrede  i  Glasset.  Damerne  sad  paa  de  rødt  beklædte 
Bænke  i  Tæltet,  drak  Te  og  hørte  paa  Værten,  der  for 
Størstedelen  overlod  til  Georg  at  fungere  som  Vært  der  ude, 
for  selv  at  opfylde  den  behagelige  Pligt  at  underholde  Da- 
merne med  interessante  Historier. 

Efter  at  Selskabet  omkring  Bordet  havde  sluttet  For- 
spillet til  den  Super,  som  man  efter  Begyndelsen  at  dømme, 
kunde  vente  vilde  blive  den  liberale  Kaptejn  paa  en  prægtig 
Ostindiefarer  fuldt  værdig,  indtog  de  blæsende  Apollo-Sønner 
en  nødvendig  Forstærkning  til  det  Arbejde,  der  ventede  dem, 
og  begav  sig,  da  alt,  hvad  der  hørte  til  Serveringen,  var 
skaffet  til  Side,  paa  den  luftige  Vandring  opad  Vanterne  til 
Mærset.  Og  snart  hørtes  derfra  Toner  saa  harmonisk  ind- 
bydende, at  Damernes  smaa  Fødder  allerede  begyndte  at 
bevæge  sig. 

Men  endnu  var  man  ikke  naaet  saavidt.  Store  Bakker 
med  fulde  Glas,  og  andre  belæssede  med  Konfekturer  og 
ostindiske  Syltetøjer,  sejlede  nu  omkring  i  alle  Retninger. 
Og  af  Værtens  Udseende  kunde  man  tydeligt  mærke,  at  en 
Skaal  med  tilhørende  Tale  var  i  Farvandet 

Man  tog  ikke  fejl. 

Kaptejn  Broscher,  som  vilde  have  den  Fornøjelse  at  lade 
sig  høre  som  Taler,  medens  han  var  ganske  sikker  paa  at 
kunne  udføre  dette  Hværv,  antog  en  højtidelig  Mine,  anmodede 
bukkende  med  Glasset  i  Haand,  Gæsterne  om  Opmærksomhed 
og  hævede  sin  Stemme  i  en  lydelig  Tale  til  sin  gamle  og 
højt  ærede  Ven,  en  af  den  svenske  Flaades  mest  skattede 
Officerer,  Kommandørkaptejn  og  Ridder,  Baron  vonU.,  under 
hvilken  Tale  Selskabet  vel  flere  Gange  følte  Trang  til  at  le 
ad  de  temmelig  bratte  Vendinger,  men  dog  blev  greben  af 
den  uforstilte  Bevægelse  Taleren  selv  følte,  da  han  sluttede 
saaledes : 

—  Ja,  mine  Damer  og  Herrer,  Hr.  Kommandørkaptejn 
von  U.  var  netop  den  Mand,  som,  da  Svend  Broscher  ikke 
havde  en  Hvid  i  Lommen,  stod  ham  bi  baade  med  Penge, 
Raad  og  Daad  .  .  .  naa,  saadant  noget  er  maaske  det  ene 
Menneskes  Pligt  mod  det  andet,  men  Gud  forbande  mig  — 
undskyld,  mine  Damer  —  om  det  ikke  er  grumme  sjældent, 
at  nogen  husker  paa  det,  netop  naar  det  allermest  behøves. 
Pengene  har  jeg  som  en  ærlig  Laantager  betalt  tilbage,  men 
de  gode  og  kioge  Raad,  af  hvilke  de  ledsagedes,  da  de  stu- 
vedes ned  i  min  Lomme,  formaar  jeg  aldrig  at  betale.  Og 
derfor  beder  jeg  samtlige  mine  ærede  Gæster  om  at  slutte 
sig  til  denne  Skaal  for  Hr.  Baron  og  Kommandørkaptejn 
von  U. ! 

I  samme  Øjeblik  som  Glassene  hævedes,  dundrede  Ka- 
nonerne, og  i  det  stormende,  tre  Gange  gentagne  Hurraraab 
fra  Skansen,  hvor  Besætningen  var  opstillet,  blandede  sig 
Fanfaren  fra  Orkestret  i  Mærset. 

Nu  omsider  gav  Kaptejnen  Signal  med  Lommetørklædet. 
Musiken  spillede  en  Vals. 

Kavallererne  stormede  ind  gjennem  Tæltaabningen,  Georg 
blandt  de  forreste.  Baron  Henning  var  ikke  med.  Thi  da 
han  paa  Overfarten  havde  villet  engagere  Elvira,  havde  hun 
paa  en  saa  bestemt  Maade  været  døv,  at  han  snart  trak  sig 
tilbage. 

Georg  var  imidlertid  ikke  saa  heldig,  som  han  havde 
haabet,  thi  imod  al  Formodning  styrede  Kaptejn  Broscher 
selv  med  lange  Skridt  frem  og  bød  Ballets  Dronning  op. 

Par  efter  Par,  anførte  af  Værten,  begyndte  nu  den  hvirv- 
lende Dans  omkring  Storlugen.  Den  gamle,  hæderlige  Svend 
Broscher  førte  sin  Dame  med  al  den  højtidelige  Værdighed, 
der  kan  ligge  i  en  stift  udstrakt  Arm,  et  tilbagebøjet  Hoved 
og  smaa  nette  Slingninger  med  Benene. 

For  Broscher  syntes  Dansen  at  være  det  samme  som  en 
Spadseretur  paa  Dækket  under  en  rygende  Storm,  naar  selv 
Kaptejnen  har  ondt  ved  at  holde  Balancen. 

Tilsidst  blev  de  mer  og  mere  paatrængende  Par  —  eller 
>  Styrtesøerne  c,  som  han  udtrykte  sig  —  ham  saa  nærgaaende, 
at  han  nødsagedes  til  at  søge  Havn. 

—  Det  var  Satans  til  Arbejde,  naadige  Frøken!  Jeg 
vil  hellere  ride  for  en  fejende  Storm  under  Gibraltar  end  . . . 
se  saa,  for  Djævlen,  fik  jeg  ikke  der  en  Overhaling.   Uha  da  I 

isser,  som  ikke  kan  føre  deres  Damer  paa  gammel 
s,  men  farer  frem  som  gale  Mennesker? 

disse  Ord  bukkede  Kaptejn  Broscher,  tilfreds  med 
[hed,  han  havde  vist  sin  Dame  og  skyndte  sig  ud  i 

Tælt  for  der,  paa  samme  Tid  som  han  ved  Bollen 
Værtens  Pligter,  at  høste  Lønnen  for  sin  Møje. 


Ellevte  Kapitel. 

hvis  allerede  den  første  Afdeling  af  Aftenens  For- 
tenrykkede  Gæsterne,  indrømmede  de  alligevel  en- 
at  det  egentlige  Liv  kom  i  den  anden.  Det  var 
kkeligt  mørkt  til  at  der  kunde  tænkes  paa  Illumina- 
)g  medens  der  under  et  Ophold  i  Dansen  blev  budt 
m  af  Frugt  og  Is  omkring  i  Tæltene,  Salonen  og 
lenes  Kahytter,  der  var  indrettede  til  Toiletteværelser 
rne,  løb  Georg  frem  og  tilbage  paa  Dækket  og  ud- 
e  Befalinger,  og  snart  efter  klatrede  en  Mængde 
gurer  op  ad  Tovværket. 

i  et  Kvarters  Forløb  glimrede  Hundreder  klare 
•  mod  Sommerhimlen,  der  mørknede  mer  og  mere, 
ver  Orkestret  i  Mærset  var  farvede  Lygter  saa  sind- 
agte,  at  de  dannede  et  E  og  et  U,  atter  et  nyt 
af  Kaptejn  Broscher  mod  Elvira.  Ved  de  snart 
t  lavt  fordelte  Lanterner,  fik  visse  Dele  af  Dækket 
sre  Belysning,  medens  andre  igen  var  hensunkne  i 
ligt  Halvmørke,  og  nogle,  saasom  Forstavnen  og 
rnen  bagved  Tæltet,  indsvøbte  i  fuldstændigt  Mørke, 
t  ud  ad  Kattegattets  Spejl  glimrede  Skibet  med  dets 
Takkel  og  Tov. 

bifaldsmumlen  tilkendegav,  at  Gæsterne  atter  traadte 
selokalet.  Og  medens  Marschens  Toner,  klingende 
den  aabne  Sø,  indbød  til  en  Promenade  omkring 
saas  Par  efter  Par  vandre  langs  Skibets  Sider, 
lvor  havde  han  dog  sit  Hoved?)  havde  trukket 
irm  ind  under  sin  og  gik  saa  stolt,  saa  glædedruk- 
om  han  havde  vundet  den  halve  Verden.      Og  vid- 

underligt  skønt  straalede  Elviras  Ansigt  i  den  magiske  Be- 
lysning. 

Han  bad  om  den  første  Vals  og  fik  ja. 

Efter  Marschen  delte  Gæsterne,  der  trængte  sig  imellem 
hverandre,  i  flere  Grupper.  Gennem  det  forførende  Punsche- 
tælt  strømmed  Herrerne  ud  og  ind.  Kor  og  Kvartetter  veks- 
lede. Cigarrøgen  for  i  lette  Hvirvler  gennem  Aabningen. 
Og  de  i  Forstavnen  omkring  den  vældige  Bolle  med  Rom 
punsch  forsamlede  Matrosers  mørke  Skikkelser  fuldførte  Bille- 
det, hvis  Ejndommelighed  ikke  formindskedes,  naar  man 
fulgte  Dagens  første  »Skaffere,  Flagskipper  Stormbom,  som  i 
Medaljefrakken  og  med  de  omhyggeligt  friserede  graa  Lokker 
saa  ualmindelig  ærefrygtindgydende  ud,  enten  han  troligt 
fyldte  Bollerne,  opvartede  i  Damernes  Tælt  eller,  lokket  af 
Herrernes  Opfordringer,  slog  sig  ned  hos  dem  for  at  fortælle 
en  og  anden  af  sine  Hvalfangerhistorier.  Kommandørkap- 
tejnen og  nogle  andre  sad  ved  Spillebordet.  Og  Kaptejn 
Broscher,  mer  og  mere  oprømt,  jo  længere  det  led  hen  ad 
Aftenen,  saas  tilsidst  selv  vandre  omkring  med  Bollen,  fulgt 
af  Stormbom  med  Glassene,  for  at  nøde  Gæsterne  og  paase, 
at  ingen  skulkede. 

Dansen  begyndte  paany. 

Georg  førte  Elvira  ind  i  Dansens  Hvirvel,  mer  og  mere 
beruset.    Den  Vals  havde  nær  aldrig  faaet  Ende. 

—  Vi  maa  hvile  lidt! 

—  Aa  nej,  bad  han,  halvt  i  Vildelse,  indtil  han,  ved  at 
passere  et  stærkere  belyst  Sted,  saa  Elvira  blegne.  Da  førte 
han  hende  hurtigt  til  et  af  de  mørkeste  Steder  og  skød  en 
Feltstol  hen  til  Rælingen.  —  Tilgiv  mig,  tilgiv  mig!  sagde 
han  sagte  og  ilede  ind  i  Tæltet  efter  hendes  Sjæl,  som  han 
hurtigt  svøbte  omkring  hende. 

Elvira  lænede  sig  ud  over  Rælingen.  Georg  stod  ved 
Siden  af  hende.  Hun  betragtede  de  skinnende  Gnister,  som 
fremkom,  naar  Strømmen  drev  Vandet  mod  Ankertovet.     Han 

betragtede   kun   hende Blodet  brændte  stadigt  hedere. 

Fannys  Billede  med  de  lyse  Lokker  og  de  blaa,  tillidsfulde 
Øjne  trængtes  mer  og  mere  i  Baggrunden,  og  Moderens  Ad- 
varsler for  Fristelsens  Stund  og  Faren  ved  at  give  sig  hen  i 
de  brusende  Lidenskabers  Vold,  susede  uhørte  forbi.  Georg 
vilde  i  dette  Øjeblik  ikke  have  set  hende,  selv  om  hun  havde 

ikyerne,   thi  hele  hans  Væsen  laa  bunden  i 

:lse. 

ret  en  Tanke  paa  den  Bøn,   jeg  rettede  til 

ira?  —  Og  Georg  bøjede  sig  dybt  ned  for 

Svar.     Det  var   ham  nu  ikke  om  at  gøre, 

det. 

lt  med  min  Fader. 
.? 

irladt  Spørgsmaalets  Afgørelse  til  mig  selv. 
iu  nogle  Øjeblikkes  Tavshed.  For  ingen 
ve  været  Georg  muligt  at  spørge,  hvilken 
havde  taget.  Han  skælvede  for  den  Betyd- 
•  bleven  tillagt  og  frygtede  for  det  Øjeblik, 
ja  rimeligvis,  vilde  føle  sig  krænket  ved 
n,    at    hun    ikke   ene   skulde    give   Briggen 

ikke  længere  udholde  den  trykkende  Vel- 
tavshed.     Hun  brød  den,  dog  ikke  uden  en 

ridste,   at  Navnet  Elvira  vilde  bringe  Deres 

jeg  ikke  sige  nej,  eftersom  De  allerede  saa 

besluttet   at  benytte  dette  Navn,    men    det 

\  dybt,    hvis  Briggen  kom  til  at  sejle  uhel- 

leforandring. 

leld  og  Uheld   staar   i    Guds  Haand,    men 

ræbe  mig   for,    naadige  Frøken,    med  Ære 

nker,    som   bærer  —  (her  gjorde  Georg  et 

an,    turde  han  vove,   ja,    han   maatte.     Og 

rysen   skyndte   han  sig  at  slutte)  —  to  for 

Navne. 

y  Elvira  og  saa  op  med  et  Blik  som  Lynet, 

ud  af  en  kulsort  Nat,  slaar  ned  i  Kronen 
:t  Træ  og  antænder  det. 

aldrig  før  følt  Magten  af  et  saadant  Blik, 
ar  ufejlbarlig.  For  hans  indre  Øje  syntes 
op  i  klare  Luer  og  kun  Elviras  Skikkelse 
im. 

<kt  ud,  Kaptejn  Letsler,  sagde  hun  med 
f . . .     Er   det   en   Moders   eller   en  Søsters 

mit  skal  have  den  Ære  at  forenes? 
:ns   Rand    stod   Fristelsen    og   vinkede    til 

Georg:  —  Endnu  kan  hun  forsones,  endnu  —  Elvira  Niko- 
line! —  Men  inden  den  gærende  Løgn  var  kommen  over 
hans  Læber  (og  vi  maa  sige,  at  det  var  uvist,  om  den  nogen- 
sinde vilde  være  bleven  udtalt),  var  der  noget,  der  strejfede 
forbi  ham,  og  Kom,  der  løb  omkring  for  at  finde  sin  Herre, 
lagde  begge  Forpoterne  paa  Rælingen  lige  midt  imellem  Georg 
og  Elvira. 

En  Følelse  af  bittert  Samvittighedsnag  for  gennem  Georgs 
Hjærte. 

—  Er  den  smukke  Hund  Deres,  Kaptejn  Letsler?  Og 
Elviras  Haand  klappede  Hundens  Hoved. 

—  Ja,  svarede  Georg  hurtigt,  idet  han  klappede  Hunden; 
det  er  min,  og  den  er  en  Gave,  en  Erindring  om  en  Ung- 
domsveninde, hvis  Navn  jeg  ønsker  ogsaa  maatte  give  Lykke 
og  Held  til  Briggen  Elvira  Kornelia* 

Pladsen,  paa  hvilken  de  befandt  sig,  var,  som  allerede 
omtalt,  svagt  belyst,  men  dog  ikke  tilstrækkelig  mørk  til  at 
skjule  de  blodrøde  Flammer,  som  strømmede  ud  over  Elviras 
Kinder.     Med  let  Betoning,  men  med  iskold  Ro  sagde,  hun: 

—  Kornelia  er  næsten  for  smukt  et  Navn  til  at  forenes 
med  Elvira  —  og  vil  Kaptejn  Letslers  Forlovede  taale  at  se 
sit  Navn  ved  Siden  af  en  andens? 

—  Jeg  er  endnu  ikke  forlovet,  svarede  Georg,  og  det 
var  med  en  uforklarlig  Blanding  af  Fryd  og  Smærte,  han  ud- 
talte denne  halve  Sandhed.  Hans  Øjne  søgte  atter  Elviras; 
han  kunde  ikke  længere  undvære  deres  Varme.  Men  han  søgte 
dem  forgæves. 

Nu  kom  Vendela,  som  just  havde  endt  en  Dans,  hen  til 
dem.  Elvira  rejste  sig,  tog  hendes  Arm  og  gik  ned  i  Toi- 
letteværelset. 

Skælvende  af  Uro  bemærkede  Vendela  Forandringen  i 
Elviras  Ansigt. 

—  Hvad  er  det?  Befinder  Du  Dig  ikke  vel  eller  er  Du 
ked  af,  at  Baron  Henning  saa  uformodet  tog  til  Byen? 

Elvira  trak  paa  Skuldrene  paa  en  Maade,  som  viste,  at 
Baronen  ikke  var  Formaalet  for  hendes  Tanker. 

Tøvende  tilføjede  Vendela:  —  Du  kan  da  umuligt  god- 
kende den  Hævn,  Kaptejn  Letsler  tog  for  det  ubetydelige 
Chikaneri,  da  vi  gik  i  Baaden? 

—  Hvilken  Hævn?    Det  ved  jeg  ikke  noget  om. 

— _Men  jeg  ved  det.     Det  var  i  Mørkningen,    da  Du  og 

de  fleste  andre  Damer  var   gaaet  ned  i  Salonen  —  hørte  Du 
da  ikke  en  lystig  Latter  mellem  Herrerne? 

—  Jo,  det  tror  jeg  nok  —  og  hvad  saa  videre? 

—  Det  var  paa  Baron  Hennings  Bekostning,  og  han 
glemmer  sikkert  ikke,  at  nogen  har  gjort  ham  til  Genstand 
for  Latter. 

—  Men  saa  fortæl  dog! 

—  Jeg  stod  i  Indgangen  til  Damernes  Tælt.  Det  var 
som  sagt  i  Skumringen,  da  Lygterne  skulde  tændes,  men  jeg 
lagde  alligevel  Mærke  til,  at  Baron  Henning,  som  hele  Aftenen 
havde  været  i  daarligt  Humør,  havde  taget  Plads  paa  den 
Vandtønde  med  Stropperne,  som  Du  nok  har  set  blev  be- 
nyttet til  at  føre  Forfriskninger  op  til  Orkestret.  Han  sad 
saa  fordybet  i  Tanker,  at  han  ikke  lagde  Mærke  til,  at  Kap- 
tejn Letsler  gik  tæt  forbi  ham.  Straks  efter  saa  jeg  Letsler 
hviske  noget  i  Øret  paa  en  Matros,  og  Du  kan  dømme  om 
min  Forbavselse  —  ja,  jeg  havde  vist  let  med,  hvis  det  ikke 
vilde  have  saaret  Baron  Henning  at  faa  flere  Tilskuere  — ,  da 
jeg  saa  Fadet,  hvorpaa  han  sad,  hæve  sig  i  Vejret.  Og  rime- 
ligvis var  det  de  dybe  Tanker,  der  hindrede  ham  i  at  springe 
ned,  inden  han  kom  saa  højt,  at  det  ikke  mere  kunde  lade 
sig  gøre. 

—  Aa,  jeg  skulde  blot  have  set  ham!  Et  halvt  foragte- 
ligt Smil  krusede  Elviras  Læber. 

—  Hvor  ondskabsfuld!  men  selv  om  Du  aldrig  saa  gærne 
havde  villet  le  i  Begyndelsen,  vilde  Du  nok  ligesom  jeg  være 
blevet  lidt  ængstelig,  om  Du  havde  hørt  ham  med  dæmpet 
Stemme  raabe:  »Fir  Fadet  nedlc  Uheldigvis  kom  i  det 
samme  Kaptejn  Broscher  og  flere  andre  Herrer  ud  af  Tæltet, 
og  saa  lød  der  en  Lattersalve,  som  ikke  blev  mindre,  da  der 
ogsaa  kom  flere  Damer  til.  Midt  under  Lystigheden  raabte 
gamle  Broscher  paa  sin  egne  grove  Maade  til  Matroserne:  »I 
Asener  I  hvor  kunde  I  tage  Baronen  for  et  Glas  Punschft 
Og  da  Henning  kom  ned.  bad  han  ham  paa  alle  Maader  om 
Undskyldning  for  sine  Folks  Klodsethed.  Baronen  svarede 
med  sin  sædvanlige  Artighed,  at  det  helt  og  holdent  var  hans 
egen  Fejl.  Men  saa  snart  han  kunde,  listede  han  sig  bort, 
og  hvem  der  kendte  ham  og  saa  det  Blik,  han  tilkastede 
Kaptejn  Letsler,  kunde  let  forstaa,  hvad  der  foregfik  i  ham. 
Naa,  Du  tier  endnu  —  var  det  ikke  en  daarlig  Streg? 

—  Det  kan  jeg  just   ikke  sigel    Baronens  Opførsel,   da 

vi  gik  i  Baaden,  var  saa  upassende,  at  Hævnen  ikke  kan  an- 
ses for  at  være  overdreven,  hvis  det  overhovedet  var  en  Hævn 
og  ikke  en  ren  Tilfældighed. 

—  En  rar  Tilfældighed  .  .  .  Men  Musiken  spiller  op ;  jeg 
maa  ud,  danser  Du  ikke  denne  Kvadrille  med? 

—  Jeg  husker  ikke  om  .  .  .  men  jeg  beder  Dig,  gaa  inden 
nogen  søger  Dig. 

Vendela  forsvandt. 

Elvira  huskede  nok,  at  Georg  havde  faaet  Løfte  ogsaa 
om  denne  Dans,  men  hun  vilde  glemme  det;  hun  vilde,  sine 
sidste  Ytringer  uagtet,  gærne  glemme,  at  disse  fjorten  Dage 
nogensinde  havde  eksisteret .  .  .  Først  anmode  om  hendes 
Navn  —  og  saa,  lang  Tid  efter,  underrette  hende  om,  at 
dette  Navn  var  bestemt  til  at  være  Tilhæng  til  et  andet.  Og 
hvilket  andet?  Det  tilhørte  ikke  en  Fæstemø,  men  en  Ung- 
domsveninde ...  Ja,  en  Ungdomsveninde  bliver  let  forvandlet 
til  .  .  .  nej,  det  kan  ikke  være  Tilfældet.  Hans  Blik,  hans  Ord, 
hans  Bevægelser,  alt  modsiger  det!« 

Flere  Damer  traadte  ind  i  Toiletteværelset.  Elvira,  som 
længtes  efter  at  være  ene,  gik  ud  i  Salonen,  som  for  Øje- 
blikket var  tom. 

Det  sydede  i  hendes  Aarer;  Hjærtet  bankede  med  hør- 
lige Slag.  Hvad  var  det  egentlig  mere  end  et  Bekendtskab 
af  denne  flygtige  Art,  hvoraf  man  gør  tusinde  i  sit  Liv?  Her 
imod  var  der  dog  noget,  der  talte  i  hendes  Indre  .  .  .  nej, 
saaledes  var  det  ikke;  der  var  allerede  etBaand  imellem  dem. 
Hendes  Faders  ubegribelige  Deltagelse  for  denne  unge  Mand, 
hans  Lighed  med  Portrættet,  Tante  Rezias  Fortælling,  de 
gamle  Taarnkamre  og  gamle  Ignelius'  Ord:  »De  kan  vel  nok 
give  ham  et  venligt  Ord!«  alt  flød  sammen  i  Elviras  Tanker 
og  udgjorde  samlet  en  Magt,  der  mægtigt  styrkede  de  Fø- 
lelser, som  hun  nu  fandt  var  opvoksede  saa  hurtigt  og  saa 
hæftigt,  at  hun  ikke  kunde  tænke  paa  at  befæste  sit  Hjærte, 
inden  det  allerede  var  indtaget. 

Der  kom  nogen  fra  Kaptejn  Broschers  indre  Kahyt. 

—  Frøken  Elviral  Georg  stod  for  hende.  Luen  paa 
hans  Kind  var  blegnet.  —  De  danser  allerede  deroppe  —  jeg 
kommer  for  sent,  tilgiv,  tilgiv  mig,  men  jeg  befandt  mig  ikke 
rigtigt  vel. 

—  De  er  virkelig  bleg,  Kaptejn  Letsler.    Elviras  Stemme 

klang   atter   med    de   Sirenetoner,    der    fortryllede   ham   saa 
stærkt. 

Georg  var  ikke  skabt  til  i  Fred  at  nyde  godt  af  de  ro- 
ligere Følelser;  de  stormende  passede  bedre  for  ham.  I  dette 
Øjeblik,  i  Strid  med  sig  selv,  hjemsøgt  af  Anger  og  Bebrej- 
delser, følte  han  en  ny  Trang  til  at  kaste  sig  i  det  svimlende 
Dyb,  som  trak  baade  det  forbigangne,  det  nuværende  og  det 
tilkommende  ned  i  sig. 

—  Denne  Stemme,  sagde  han  og  hans  lynende  Øjne  saa 
ind  i  Elviras,  denne  Stemme,  som  den  nu  lyder,  vilde  jeg 
kunne  høre  midt  i  den  stærkest  brusende  Storm  —  ja,  jeg 
vilde  kunne  høre  den,  om  jeg  var  paa  Vej  til  Havets  Dyb 
og  den  kaldte  paa  mig  oppe  fra. 

Elvira  vendte  s»g  næsten  halvt  bort  og  lod  sit  Blik  glide 
over  Blomsterne  paa  Bordet;  hun  maatte  have  Tid  til  at  give 
Stemmen  et  andet  Udtryk. 

—  Kaptejn  Letsler,  undskyld,  at  jeg  aabent  siger  Dem, 
at  det  næsten  er  en  ærlig  Sømand  uværdigt  at  føre  Smiger 
paa  Læberne. 

—  Har  jeg  da  gjort  mig  skyldig  i  det?  Nej,  jeg  kan 
ikke  smigre;  jeg  er  desværre  kun  altfor  aabenhjærtig. 

—  Jeg  har  hørt  om  en  Begivenhed,  som  tildrog  sig  her 
i  Aften,  afbrød  Elvira  den  Retning  Samtalen  atter  vilde  tage. 
Var  Baron  Hennings  Luftrejse  en  Tilfældighed? 

Georgs  Kind  fik  atter  Farve;  han  vilde  ikke  lyve.  Hæv- 
nen, smaalig  eller  ikke,  vilde  han  erkende,  fordi  den  efter 
hans  Mening  var  retfærdig. 

—  Tillad  mig  et  Spørgsmaal,  sagde  han.  Saa  De,  Frø- 
ken, paa  hvilken  Maade  Baronen  gjorde  Indgreb  i  en  Rettig- 
hed, som  for  Øjeblikket  var  min? 

De  sidste  Ord,  udtalte  med  nogen  Vægt,  overbeviste  El- 
vira om,  at  han  kendte  Hensigten  med  den  Opmærksomhed, 
Henning  viste  hende,  og  da  hun  deraf  drog  den  Slutning,  at 
Georg  nu  følte  det  samme,  som  hun  selv  nylig  følte,  be- 
gyndte hun  at  tro,  at  .  .  .     Men  heri  tog  hun  fejl. 

Og  det  var  ret  heldigt,  at  Dansen  der  oppe  sluttede,  og 
at  Gæsterne  strømmede  ind  saavel  i  Tæltet  som  i  Salonen, 
medens  de  to  Reserve- Storluger  med  Vandtønderne  atter  for- 
vandledes til  Spiseborde  .  .  . 

Samtale,  Vin  og  Sang   suste    og   bruste   en  Time  senere 

omkring  det  lange  Bord.  De  solidere  Retter  var  allerede 
borttagne;  Desserten  og  Bollerne  blev  baaret  frem. 

Kaptejn  Broscher,  som  havde  næret  den  beskedne  Frygt, 
at  han  ikke  skulde  have  Ordet  i  sin  Magt  paa  det  Tidspunkt, 
hvortil  Festen  nu  var  skredet  frem,  holdt  Taler,  der  strøm- 
mede som  Vand.  Den  hæderlige  Broscher  befandt  sig  ogsaa 
under  Indflydelse  af  en  stor  og  mægtig  Inspiration,  der  op- 
fyldte ham  saaledes,  at  han  en  Gang  imellem  smuglede  et 
halvhvisket  Ord  til  sin  Naboerske,  Frøken  Elvira,  og  alle 
disse  kærnefulde  Galanterier  sammenlagte  blev  tilsidst  en 
fuldstændig  Kærlighedserklæring,  som  Georg,  der  stod  bagved, 
helt  og  holdent  opfangede  og  senere  meddelte  Kommandør- 
kaptejnen, der  gærne  gjorde  Selskab  ved  en  uskyldig  Latter 
paa  den  gamle,  fortræffelige,  nu  forelskede  Sømands  Bekost- 
ning. 

Da  Selskabet  tilsidst  kvitterede  Bordets  Glæder,  opstod 
der  en  babylonisk  Forvirring.  Der  blev  en  voldsom  Løben, 
Larm  og  Skrigen  efter  Baadene.  Betjeningen  ilede  frem  og 
tilbage  for  at  være  til  Tjeneste;  de  sprang  over  Stole,  Flasker 
og  Glas;  her  blev  der  spurgt  efter  en  Frakke,  der  efter  en 
Parasol  .  .  .  her  var  Snippen  af  en  Dames  Sjal  kommen  i 
Klemme  under  en  Stol,  paa  hvilken  en  gammel  Herre  sad 
og  sov,  medens  en  anden  samlede  Indholdet  af  sin  Snusdaase, 
der  var  væltet  .  .  .  her  faldt  en  Hat,  der  et  Lommetørklæde 
overbord  .  .  .  der  havde  gamle  Stormbom  fanget  et  Par  ær- 
lige Sjæle,  der  hjalp  ham  at  drikke  »Stor-Admiralensc  Skaal 
—  og  midt  i  alt  dette  knaldede  Champagnepropperne  til  Af- 
skedsskaaler  hist  og  her  .  .  .  den  brændende  Punschebolle 
knittrede,  Cigarer  rekvireredes  og  ved  Falderebstrappen  stod 
Værten  og  modtog  Strømmen  af  Taksigelser,  medens  han  i 
et  væk  raabte :  —  Ærbødigste  Tjener,  mine  Damer,  ærbødigste 
Tjener  I 

Baad  efter  Baad  lagde  ud.  Og  da  hele  Eskadren  havde 
det  straalende  Skib  bagved  sig,  og  hvert  Blik  endnu  var 
vendt  imod  det,  saluterede  Kanonerne,  Raketter  kastedes  op 
i  Luften  og  et  muntert  Kor  istemmedes  af  de  Herrer,  som 
havde  bestemt  sig  til  i  god  Ro  at  blive  paa  »Skandinavien« 
Natten  over. 


Digitized  by  VjOOQ  IC 


108 


Tolvte  Kapitel. 

Klokken  omtrent  elleve  den  næste  Formiddag,  da  Kom- 
mandørkaptejnen og  hans  Familje  netop  havde  sat  sig  til 
Kaffebordet,  blev  Flagskipper  Stormbom  anmældt. 

—  Bed  den  gamle  Hædersmand  om  at  komme  ind,  sagde 
Kommandørkaptejnen. 

Stormbom  viste  sig,  men  ikke  med  sin  sædvanlige  joviale 
Mine.  Han  bukkede  dybt  for  Damerne,  endnu  dybere  for 
sin  fordums  Chef,  og  efter  at  han  havde  maattet  modtage 
mange  hjærtelige  Taksigelser  for  den  fortræffelige  Maade, 
hvorpaa  han  den  foregaaende  Aften  havde  udført  sit  Hværv, 
tog  han  et  Brev  frem  og  overleverede  det  til  Kommandør- 
kaptejnen. 

—  Hvad  skal  det  betyde?  ...  Naa,  sæt  Dem,  gamle 
Venl  .  .  .  Det  er  jo  fra  Georg  —  hvorfor  kommer  han  ikke 
selv? 

—  Han  er  rejst  bort,  svarede  Stormbom,  rejst,  Hr.  Kom- 
mandørkaptejn, som  om  han  havde  haft  Fjenden  i  Hælene 
paa  sig. 

—  Det  er  vel  Deres  Spøg? 

—  Nej,  den  rene,  skære  Sandhed  —  jeg  fulgte  ham  selv 
ombord  for  tre  Timer  siden. 

—  Det  var  da  mærkeligt  1 
Kommandørkaptejnen  brød  Brevet  og  læste: 

»Jeg  har  allerede  i  flere  Dage  tænkt  paa,  at  jeg  burde 
gøre  en  Rejse  hjem  til  min  Fader,  for  at  underrette  ham 
om  min  Lykke  og  paa  samme  Tid  hæve  den  lille  Kapital, 
han  opbevarer  for  mig.  Det  havde  været  min  Pligt  tid- 
ligere at  omtale  dette  for  Dem,  Hr.  Kommandørkaptejn, 
men  jeg  har  ikke  .  .  .  jeg  tænkte  ikke  .  .  .  med  et  Ord, 
det  var  min  Hensigt,  men  jeg  bestemte  mig  først  nu,  da 
jeg  i  Nat  spaserede  ud  ad  Havnegade  og  ved  den  store 
Bom  traf  en  Skærgaardsbaad,  som  netop  afgaar  nu  til 
Morgen.  Saa  tidligt  vovede  jeg  ikke  at  forstyrre  Dem,  Hr. 
Kommandørkaptejn,  og  beder  Dem  derfor  ikke  at  dømme 
mig  for  strængt,  fordi  jeg  rejser  uden  Afsked.  Om  otte 
Dage  er  jeg  tilbage.  Imidlertid  har  Stormbom  Instruktioner 
hvad  Briggen   angaar,    og   hvis  jeg  ikke  er  saa  heldig  ved 

Tilbagekomsten  at  træffe  Dem,  beder  jeg  Dem  være  for- 
sikret om  den  Højagtelse  og  Taknemmelighed,  hvormed  jeg 
har  den  Ære  at  forblive 

Hr.  Kommandørkaptejnens 

ydmygste  Tjener 

Georg  Letsler. 
Jeg  beder  Dem  bringe  Damerne  min  ærbødige  Hilsen.« 

—  Er  Drengen  bleven  gal!  udbrød  Kommandørkaptejnen, 
efter  at  han  en  Tid  lang  havde  stirret  paa  dette  Brev,  der 
forraadte  saa  megen  Aandsfraværelse.  —  Det  kan  jo  ikke 
hænge  rigtigt  sammen  .  .  .     Han  saa  paa  Stormbom. 

Med  tilkæmpet  Ligegyldighed  tog  Elvira  Brevet,  som 
hendes  Fader  havde  lagt  paa  Bordet,  men  medens  hun  løb 
Indholdet  igennem,  kunde  hun  dog  ikke  forhindre,  at  Rødme 
og  Bleghed  vekslede  paa  hendes  Kinder. 

Gamle  Stormbom  rystede  paa  Hovedet. 

—  Jeg  tvivler  næsten  om,  at  det  staar  rigtigt  til,  Hr, 
Kommandørkaptejn. 

—  Fortæl  mig  altl 

—  Det  er  snart  fortalt,  Hr.  Kommandørkaptejn.  Jeg  saa 
min  unge  Kaptejn  forlade  Skibet  kort  efter  at  Baaden  var 
afgaaet.  Hvad  Fanden,  tænkte  jeg,  gaar  der  ad  ham,  at  han 
ikke  siger  et  Ord  til  mig.  Men  jeg  slog  det  hen  igen,  for 
jeg  havde  jo  noget  at  tage  vare  med  de  lystige  Fyre,  som 
blev  tilbage  —  og  sandt  at  sige,  kunde  jeg  nok  trænge  til  at 
tage  mig  en  lille  Skraber  inden  jeg  tog  afsted.  Ved  Seks- 
tiden gik  jeg  i  Land  og  undrede  mig  ikke  saa  lidt,  da  jeg 
ved  Hjemkomsten  hørte  Mutter  spørge,  om  Kaptejnen  var 
bleven  ombord.  Er  han  ikke  her?  sagde  jeg.  Han  forlod 
»Skandinavien  c  mindst  en  tre,  fire  Timer  før  jeg.  Men  inden 
jeg  var  bleven  færdig  med  at  tænke  over  Tingene,  bankede 
det  paa  Forstuedøren,  saa  jeg  troede,  den  skulde  flyve  op 
ved  det,  hvad  den  ogsaa  ganske  rigtigt  gjorde,  eftersom  jeg 
kun  havde  trukket  den  til.  Det  var  min  Kaptejn,  og  han  saa 
ud  akkurat  som  om  han  havde  gjort  Havari  baade  med  Brig 
og  med  Mod;  han  var  saa  hvid  i  Ansigtet  som  et  Stykke 
Sejldug.  Paa  mit  første  Spørgsmaal:  hvor  han  havde  været? 
svarede  han  kort,  at  han  havde  spaseret  .  .  .  paa  det  andet: 
om  han  ikke  havde  i  Sinde  at  lægge  sig?  at  han  havde  i 
Sinde  at  pakke  sit  Tøj,  og  paa  det  tredje:    hvad  det  skulde 

gøre  godt  for?  svarede  han,  at  han  skulde  rejse  hjem  om  en 
Time.  Derefter  gik  han  ind  sit  Værelse,  skrev  dette  hersens 
Brev,  pakkede  sin  Vadsæk,  og  da  det  var  bestilt,  kom  han 
ud  og  talte  lidt  om,  hvad  der  skulde  gøres  paa  Briggen. 
Dermed  sagde  han  Farvel  til  mig  og  Mutter,  kaldte  paa  en 
Drager,  som  ventede  udenfor,  og  gik  sin  Vej,  uden  at  jeg 
kunde  faa  et  Ord  mere  ud  af  ham  . . .  For  en  Sikkerheds 
Skyld  —  for  Jeg  kunde  godt  mærke,  at  det  ikke  var  rigtigt 
fat  med  ham,  og  det  undrede  mig  saa  meget  mere,  som  han 
ved  Gildet  stadigt  skulkede  sig  fra  at  drikke  og  knap  og  nap 
nød  saa  meget,  at  det  i  det  hele  kunde  fylde  et  Glas  —  naa, 
for  en  Sikkerheds  Skyld  fulgte  jeg  med  ned  til  Baaden  i 
Haab  om  tilsidst  at  faa  en  Forklaring  paa,  om  han  var  syg 
eller  hvad  der  var  arriveret  ham.  Men  han  trykkede  bare 
min  Haand  og  sagde:     »Om  otte  Dage  kommer  jeg  igen.« 

—  Og  ellers  sagde  han  ingen  Ting?  spurgte  Komman- 
dørkaptejnen med  forskende  Forundring. 

—  Nej,  ikke  andet,  end  at  han  tre  Gange  bad  mig  om 
at  hilse  Frøken  Elvira  —  men  da  han  lige  saa  mange  Gange 
tog  sin  Hilsen  tilbage,  kan  jeg  jo  ikke  udføre  den  Kom- 
mission. 

Paa  Kommandørkaptejnens  Ansigt  bemærkedes  ved  denne 
sidste  Meddelelse  en  synlig  Forandring.  I  en  roligere  Tone 
sagde  han  idet  han  indbød  Stormbom  til  at  tage  Plads  ved 
Kaffebordet: 

—  Det  er  mærkværdigt,  hvilke  besynderlige  Griller  man 
kan  have  i  den  unge  Alder  —  de  kommer  som  en  Nysen 
selv  over  de  klogeste  Fyre.  Naturligvis  skulde  han  rejse 
hjem,  det  har  jeg  betragtet  som  en  afgjort  Sag,  men  han 
behøvede  da  ikke  at  tage  afsted  som  et  galt  Menneske.  Det 
eneste  kloge  er  imidlertid,  at  han  har  beregnet,  at  han  lettere 
kan  være  borte  fra  Briggen  nu  end  senere. 

—  Hvad  det  angaar  —  mente  Stormbom,  idet  han  ikke 
uden  en  vis  Selvtilfredshed  indtog  sin  Plads  og  gjorde  Be- 
kendtskab med,  hvad  der  stod  paa  Bordet  —  kan  han  være 
temmelig  rolig  . . . 

Efterat  den  gamle  var  gaaet,  vinkede  Kommandørkap- 
tejnen sin  Datter  ind  i  det  indre  Værelse,  hvor  de,  uden  at 
sige  et  Ord  fra  nogen  af  Siderne,  satte  sig  i  Sofaen. 

Over  Elviras  Ansigt  hvilede  fremdeles  Blegheden.  Hendes 
Indre   var   i    et  Oprør,   som  den  paatagne  Ro  næppe  kunde 

skjule,  og  hun  frygtede  for  ikke  en  Gang  at  kunne  blive 
Herre  over  Skinnet,  i  Fald  Faderen  nu  straks  nævnede  et 
Navn,  hvis  Lyd  hun  ikke  var  i  Stand  til  at  høre,  uden  at 
Blodet  kom  i  hurtigere  Omløb. 

Hun  beroligedes  dog  af  Kommandørkaptejnens  første 
Ord:  —  Elvira,  mit  Barn,  sig  mig  oprigtigt,  om  der  ikke 
igaar  forefaldt  noget  mellem  Dig  og  Baron  Henning. 

—  Ikke  noget  af  Betydning,  Fa'r  I 

—  Og  hvis  jeg  ikke  tager  fejl.  vil  ikke  noget,  som  ved- 
rører vor  stakkels  Baron  blive  af  synderlig  Betydning  for 
Dig. 

—  Det  er  fuldkommen  rigtigt,  Fa'r!  Jeg  vilde  ønske 
han  var  noget  mindre  indbildsk.  Men  hvis  jeg  skal  sige,  hvad' 
jeg  tror,  er  det  egentlig  hans  saarede  Egenkærlighed,  der 
lider,  naar  han  begynder  at  forstaa  sin  Vildfarelse,  og  man 
tør  nok  haabe  —  hvis  Du  tillader  mig  at  lede  Sagen,  og 
hvis  det  er  Din  Hensigt  at  gøre  noget  for  hans  økonomiske 
Stilling  —  at  han  let  vil  forvinde  Sorgen. 

Elvira  havde  talt  saa  hurtigt,  saa  resolut,  som  om  den 
ene  Tanke  havde  jaget  den  anden  og  hun  mistvivlede  om  at 
kunne  opfange  dem  alle. 

Med  et  Udtryk  af  Forundring  og  hemmelig  Glæde  be- 
tragtede Kommandørkaptejnen  sin  Datter.  Derpaa  sagde  han 
med  megen  Venlighed: 

—  Forklar  Dig,  mit  Barn  —  og  hvis  det  staar  i  min 
Magt,  vil  jeg  gærne  gøre  noget  for  hans  bristede  Forhaab- 
ninger. 

—  Med  Undtagelse  af  hans  Hovmod  og  hans  taabelige 
Praleri,  fortsatte  Elvira,  er  han  i  Grunden  et  hæderligt  og 
godt  Menneske,  med  hvem  en  Pige  som  elsker  ham,  kunde 
blive  ganske  lykkelig. 

—  Uden  Tvivl. 

—  Ja,  Fa'r  —  jeg  ved,  at  Du  har  i  Sinde  at  give  Ven- 
dela  en  Medgift.  Jeg  har  længe  syntes,  at  gamle  Ignelius 
for  sin  Alder  har  mer  end  nok  at  gøre  med  Helgenæs,  uden 
at  han  oven  i  Købet  skal  have  det  lille  Axelholm. 

Leende  svarede  Kommandørkaptejnen: 

—  Du  tror  da  vel  ikke,  at  Henning  er  parat  til  at  lægge 
sit  forsmaaede  Hjærte  for  Vendelas  Fødder?  Og  heller  ikke 
kan  jeg  give  Afkald  paa  Gaarden  . . .  Din  Mødrenearv. 

—  Det  ved  jeg  nok,   Fa'r!    Men  hvis  det  skete,  som  jeg 

siger,  kunde  det  nygifte  Par  bo  paa  Axelholm  og  nyde  Ind- 
komsterne af  det,  indtil  der  bliver  —  hvis  der  bliver  — 
nogen  Forandring.  Og  saa,  med  Vendelas  Medgift,  Fa'r  . . . 
Kommandørkaptejnen  rystede  paa  Hovedet.  Han  saa 
ikke  ud  til  at  have  videre  Tiltro  til  Elviras  Plan,  for  hvilken 
hun  røbede  den  Hemmelighed,  hun  havde  lokket  ud  af 
Vendela. 

—  Det  forandrer  Sagen.  Og  hvis  Du  er  i  Stand  til, 
hvad  jeg  imidlertid  betvivler,  at  ordne  Sagen  saaledes,  at  han 
melder  sig  til  Vendelas  Haand,  i  Stedet  for  til  Din,  skal  han 
nok  blive  saa  uafhængig,  som  han  med  sine  smaa  Udsigter 
kan  gøre  Regning  paa  . . .  Men,  min  egen  Elvira,  siden  vi 
nu  har  talt  om  dette,  har  jeg  et  andet  mere  kildent  Æmne 
at  bringe  paa  Bane,  og  jeg  be'r  Dig,  mit  Barn,  at  Du,  med 
den  fulde  Oprigtighed,  Du  altid  har  vist  Din  Fader,  ikke 
skjuler  noget  for  mig,    men  frit  lader  mig  læse  i  Dit  Hjærte. 

—  Lad  mig  saa  da  høre,  Fa'r  . . .  Elvira  samlede  hele 
sin  Selvbeherskelse. 

—  Kaptejn  Letsler,  mit  Barn  . . .  Kommandørkaptejnen 
standsede  midt  i  Sætningen,  saaledes  blev  han  slaaet  af  den 
pludselige  Forandring  i  Elviras  Ansigt.  Med  sagtere  Stemme 
fortsatte  han:  —  Du  har  ikke  megen  Magt  over  Dig  selv, 
min  Pige. 

Harmen  kaldte  en  Taare  frem  i  Elviras  Øje. 

—  Er  dette  rigtigt  af  Dig,  Fa'r  ? 

—  Mellem  Fader  og  Datter  er  alt  rigtigt,  mit  Barn.  Du 
kan  være  overbevist  om,  at  jeg  ikke  vilde  have  sat  Din  Blu- 
færdighed paa  denne  Prøve,  hvis  det  ikke  havde  været  en 
magtpaaliggende  Nødvendighed  for  mig  at  lære  den  rette 
Beskaffenhed  af  Dine  Følelser  at  kende. 

—  Var  denne  Nødvendighed  virkelig  saa  magtpaaliggende, 
Fa'r,  naar  den  Person,  som  den  angaar  lige  saa  nær,  har 
kunnet  rejse  sin  Vej?  Beviser  det  ikke,  at  vor  Samtale  har 
været  overflødig? 

—  Tak,  mit  Barn,  for  denne  Oprigtighed,  som  forsmaar 
enhver  Udflugt.  Imidlertid  har  Du  Uret  i  Dit  Ræsonnement, 
thi  det  er  netop  hans  Bortrejse,  som  har  gjort  denne  Forkla- 
ring nødvendig.  Georgs  Sjæl,  heftig  som  en  Orkan  og  glø- 
dende som  Tropernes  Sol,  har  ikke  kunnet  skjule  det  stærke 
Indtryk,  Du  fra  Begyndelsen  af  har  gjort  paa  ham,  og  enhver 

har   kunnet   se,    at  han  var  forelsket,    forelsket  som  en  Van- 
vittig, hvilket  bedst  fremgaar  af  det  forvirrede  Brev. 
Mørke  Skyer  for  over  Elviras  Ansigt. 

—  Jeg  ved  ikke,  hviskede  hun,  om  Du  gør  rigtigt  i  at 
bibringe  mig  disse  Tanker  —  jeg  kan  være  taabelig  nok 
endda.     Hvorfor  rejser  han? 

—  Netop  for  sin  Kærligheds  Skyld. 

—  Nej,  nej,  Fa'r,  det  er  ikke  muligt. 

—  Mere  end  Du  forestiller  Dig.  Han  har  stærk  Æres- 
følelse og  tror  sikkert,  at  det  vilde  være  en  himmelraabende 
Fornærmelse  mod  mit  gamle  Stamtræ  at  modtage  en  borger- 
lig Gren.  Med  et  Ord:  Æren  og  Taknemmeligheden  binder 
ham  . . .  han  anser  denne  Forening  for  umulig. 

—  Jeg  er  vis  paa,  at  han  er  altfor  kæk  og  stolt  til  at 
anse  den  i  mindste  Maade  upassende.  Han  ved,  at  Du  er 
fordomsfri,  at  . . .  nej,  det  er  ikke  det.  Maaske  . . .  jeg  aner 
noget  andet. 

—  Hvad  mener  Du? 

—  Maaske  en  tidligere  indgaaet  Forbindelse. 

Ved  disse  Ord  drog  et  Udtryk  af  alvorlig  Uro  over 
Kommandørkaptejnens  Ansigt. 

—  Gud  forbyde  det!  sagdz  han. 

Elvira  betragtede  sin  Fader  med  forskende  Blikke.  Kom- 
mandørkaptejnen undveg  dem.  Men  saa  greb  Datteren  ømt 
hans  Haand. 

—  Jeg,  sagde  hun,  har  vist  mit  Hjærte  saa  aabent  som 
det  ligger  for  Gud  —  vil  Du  nu  ikke  belønne  min  Oprigtig- 
hed og  lige  saa  aabent  tilstaa,  at  Tilfældet  paa  en  forunderlig 
Maade  har  begunstiget  Dine  egne  Ønsker,  med  et  Ord,  at 
min  Nærværelse  paa  denne  Rejse  ikke  har  været  uden  Hen- 
sigt? 

—  Ja,  mit  Barn,  hvis  det  er  som  Du  aner,  at  denne  unge 
Mand  allerede  saa  længe  har  været  mig  kær,  at  jeg  ikke  har 
noget  højere  Ønske,  end  at  kalde  ham  min  Søn,  saa  har  jo 
Gud  selv,  idet  han  har  vendt  Eders  Hjærter  til  hinanden, 
vist  at  han  bifalder  mit  Ønske. 

—  Det  kan  se  saaledes  ud,  Fa'r.  Men  det  kan  maaske 
ogsaa  være  anderledes.  Men  der  staar  endnu  meget  tilbage 
for  at  vide  ....  Disse  Taarnkamre  (her  brød  Elvira  pludselig 
en  ny  Vej)  gæmmer  en  eller  anden  Hemmelighed,  som  jeg 
allerede    har   gjort  flere   taabelige  Forsøg   paa   at   udforske. 

II  8 

Kaptejn  Letslers  ubetingede  Lighed  med  den  sidste  Ejer,  som 
besad  Helgenæs  før  Dig,  dette,  forenet  med  de  hemmeligheds- 
fulde Beretninger,  som  fra  min  Barndom  har  foresvævet  mig 
om  denne  Person,  har  overbevist  mig  om,  at  Din  Deltagelse 
for  den  unge  Skibsdreng  ikke  helt  og  holdent  skriver  sig  fra 
at  han  reddede  Frits,  og  heller  ikke  fra  det  endnu  smukkere 
Træk,  at  han  tog  hans  Skyld  paa  sig  —  nej,  jeg  aner,  at  der 
er  en  nærmere  Forbindelse  mellem  Georg  Letsler  og  os. 

Efter  at  Kommandørkaptejnen  havde  bevaret  nogle  Øje- 
blikkes Tavshed  sagde  han: 

—  Det  Resultat,  hvortil  Din  Skarpsindighed  har  bragt 
Dig,  er  rigtigt.  Men  Hemmeligheden  er  ikke  min,  den  til- 
hører Georgs  Fader,  og  endnu  kan  Sønnen  kun  ane  den,  om 
han  endda  gør  det.  Dog  vil  jeg  sige  Dig,  at  i  et  saadant 
Sind  som  denne  unge  Mands  staar  Kærlighedens  Rod  stær- 
kest uden  Støtte  og  uden  Næring  fra  nogen  Bikilde.  Hvis 
han  en  Dag  gennem  Dig  med  lovlig  Ret  besidder  Helgenæs, 
maa  han  gærne  vide  det,  thi  saa  meget  kan  jeg  betro  Dig, 
at  paa  intet  andet  Vilkaar  kan  hverken  han  eller  hans  Efter- 
kommere gøre  nogen  Fordring  gældende. 

—  Fa'rl  —  udbrød  Elvira,  og  hele  den  tilbageholdte 
Glød  aabenbarede  sig  i  hendes  Stemme  —  jeg  forstaar  og  er 
dobbelt  glad  over,  at  \oin  jeg  kan  skænke  ham  disse  Rettig- 
heder. 

—  Og  det  andet,  som  Du  omtalte,  var  naturligvis  kun 
en  Fantesi  vil  jeg  haabe. 

Disse  Ord  slyngede  Elvira  tilbage  fra  den  Himmel,  hun 
allerede  havde  betraadt. 

—  Han  talte  til  mig  om  en  Barndomsveninde,  hvis  Navn 
han  ønskede,  Briggen  skulde  bære  tilligemed  med  mit. 

—  Du  har  drømt,  mit  Barn.  Over  den  gamle  Krigers 
vejrbidte  Kind  udgød  sig  en  stærk  Rødme. 

—  Nej,  Fa'r!  jeg  har  ikke  glemt  Navnet  Kornelia. 

—  Det  er  mærkværdigt,  sagde  Kommandørkaptejnen 
langsomt.  Formodentlig  Barnestreger  eller  maaske  et  Forsøg 
for  at  se,  hvorledes  Du  vilde  optage  denne  Spøg;  Alvor  kan 
det  ikke  have  været. 

—  Forudsæt  alligevel  det,  Fa'rl 

—  Hvorledes  vil  Du  have,  at  jeg  skal  kunne  forudsætte 
en  afgjort  Galskab?  Skulde  Georg  Letsler  have  vovet  at 
forulæmpe  sin  gamle  Chef  gennem  hans  Datter?     Hvor  kan 

jeg  tænke  noget  saadant  om  ham,  som  jeg  har  elsket  næsten 
mere  end  min  egen  Søn? 

—  Husk  paa,  Fa'r  —  sagde  Elvira  med  en  Mildhed, 
som,  netop  fordi  den  var  fremmed  for  hendes  Væsen,  udøvede 
en  saa  meget  stærkere  Magt  over  den,  hun  vilde  indtage  — 
husk  paa,  at  det  var  den  første  Dag,  han  anmodede  om  mit 
Samtykke  til  dette  Forslag,  og  jeg  maa  tilstaa,  at  det  ikke 
skete  i  nogen  Tone,  som  berettigede  mig  til  at  tro,  at  jeg 
bevilgede  ham  en  personlig  Gunst.  Tværtimod  var  det  den 
Gang  kun  sin  Chefs  Datter,  han  vilde  opkalde.  Han  havde 
taget  Beslutningen  lang  Tid  forud,  og  under  disse  Omstæn- 
digheder maa  Du  indrømme,  at  det  paa  ingen  Maade  kunde 
anses  for  en  Forulæmpelse,  at  han  døbte  Briggen  efter  to 
Kvinder. 

—  Det  er  sandt  nok  . .  .  men  hvorfor  nævnede  han  da 
ikke  straks  det  andet  Navn  og  Anledningen  til,  at  han  vilde 
benytte  det? 

—  Maaske  var  det  af  Undseelse. 

—  Undseelse  ?  Georg  er  ikke  undselig  —  Du  har  jo  selv 
nylig  udtalt,  at  Du  anser  ham  dristig  nok  til  ikke  at  betænke 
sig  paa  at  fri  til  Dig. 

Elvira  tav. 

—  Jeg  siger,  at  dette  er  en  kilden  Sag,  som  jeg  vilde 
ønske,  jeg  rigtigt  kunde  forstaa  . . .  Kornelia  —  jeg  har  al- 
drig hørt  ham  nævne  det  Navn,  og  at  det  ikke  kan  være  af 
dybere  Betydning  for  ham,  har  han  mere  end  tilstrækkeligt 
bevist  i  disse  fjorten  Dage.  Imidlertid  vil  jeg  ikke  forhaste 
mig  med  det  Brev,  jeg  havde  i  Sinde  at  skrive  til  hans 
Fader  ...  og  hvis  Du  synes,  saa  bliver  vi  her  endnu  i  ijorten 
Dage. 

—  Nej,  Fa'r,  det  maa  vi  opgive.  Troede  jeg  som  Du, 
at  det  var  Frygten  for  min  Fødsel  og  Rigdom,  der  tvang 
ham  til  at  fly  mig,  saa  vilde  jeg  ikke  behøve  at  rødme  for 
mig  selv,  hvis  jeg  blev  her.  Men  jeg  tager  ikke  fejl  —  han 
styres  af  en  anden  Magt  . . .     Lad   os  rejse  jo  før  jo  hellere, 

—  Og  opgive  det  hele  .  .  .  Men  hvis  Du  nu  siden 
angrer  det? 

—  Det  gør  jeg  ikke  . . .  Skulde  det  Indtryk,  han  har 
modtaget,  ikke  være  stærkt  nok  til  at  være  bestemmende  for 
ham,  saa  formaar  heller  ikke  et  aarelangt  Samvær  at  fængsle 
hans  Hjærte.    For  mig  er  fjorten  Dage  eller  fjorten  Aar  det 

samme;  jeg  bortskænker  ikke  mit  Hjærte  mer  end  en 
Gang  . . .  Lad  det  blive  ved  det,  Fa'rl  er  Kaptejn  Letsler 
ved  sin  Tilbagekomst  til  Sverige  ligesaa  tvivlraadig  som  han 
nu  synes  at  være,  bør  han  aldrig  ane,  at  han  har  vundet  mit 
Hjærte. 

Efter  at  Elvira  havde  sagt  disse  Ord  med  en  Sikkerhed, 
som  stak  grelt  af  mod  den  foregaaende  Sindsbevægelse,  men 
som  sikkert  kostede  hende  en  større  Anstrængelse,  end  Kom- 
mandørkaptejnen kunde  forstaa,  rejste  hun  sig,  kyssede  sin 
Faders  Haand  og  bortfjærnede  sig. 

Ene  med  sig  selv  brast  dog  snart  det  tynde  Slør,  som 
Kvindestolthed  og  Blufærdighed  havde  kastet  over  hendes 
virkelige  Følelser,  og  saa  ustanseligt  arbejdede  det  ophedede 
Blod,  at  hun  tilsidst  udmattet  faldt  i  en  Dvale,  i  hvilken  Til- 
stand Vendela  traf  hende. 

—  Søde  Elvira,  jeg  ved  ikke,  hvorledes  det  er  fat  med 
Dig  ...     Du  lider,  betro  Dig  til  mig. 

—  Lider?  Hvorfor  tror  Du  det?  sagde  Elvira  og  stødte 
den  deltagende  Veninde  haardt  bort  fra  sig. 

Vendela  vovede  ikke  at  sige,  hvorfor  Elviras  Hæftighed 
skræmmede  hende.  Men  Elvira  læste  til  sin  inderlige  Yd- 
mygelse sin  Hemmelighed  i  Vendelas  usikre  Øjekast,  og  hun 
lovede  sig  selv  helligt,  at  hun  skulde  befri  sig  fra  de  to 
Væsener,  som  udspionerede  hendes  Tanker,  Følelser  og  Be- 
vægelser. Hun  søgte  imidlertid  at  lægge  Fasthed  i  Stemmen 
og  Sikkerhed  i  Blikket,  da  hun  tilføjede:  —  Du  kan  vel  se, 
Vendela,  at  jeg  ikke  er  ganske  rask.  Men  bryd  Dig  ikke  om 
det;  det  gaar  snart  over... 


Trettende  Kapitel. 

Medens  Kommandørkaptejnen  og  hans  Datter,  hver  paa 
sin  Side,  søgte  at  udforske  det  ubegribelige  og  højst  utilfreds- 
stillende i  Georgs  Handlemaade,  laa  denne  udstrakt  paa  Toften 
i  en  aaben  Brændebaad,  som  for  fuld  Vind  gyngede  mod 
»Gravenet. 

Georg   trak  Vejret   dybt   og   syntes  at  indsuge  ny  Livs- 

aander  med  den  friske  Luftning,  som  førte  ham  mod  Hjemmet. 
Den  stærke,  unaturlige  Spænding  lagde  sig  mer  og  mere, 
mer  og  mere  tilbagetrængtes  de  vilde  Fantasier.  Han  be- 
gyndte at  føle  en  vis  Ro,  en  Ro,  som  kan  føles,  naar  man 
er  bleven  befriet  for  en  uhyggelig  Virkelighed  eller  en  styg 
Drøm.  Han  vilde  ikke  huske,  og  han  huskede  virkelig  heller 
ikke  alt,  hvad  han  havde  sagt  den  foregaaende  Nat,  men  han 
havde  en  dunkel  Anelse  om,  at  hans  tro  Hunds  Mellemkomst 
havde  hindret  ham  i  under  Vildelsen  at  begaa  en  Daarskab, 
som  vilde  have  ladet  hans  Ære  i  Stikken.  Nøje  regnet  havde 
han  maaske  under  Indflydelsen  af  den  Magt,  fra  hvilken  han 
med  Vold  søgte  at  løsrive  sig,  allerede  sagt  og  gjort  mere, 
end  Ære  og  Samvittighed  kunde  retfærdiggøre  under  Hensyn 
til  det  Forhold,  han  stod  i.  Men  nu,  da  han  for  første  Gang 
i  disse  fjorten  Dage  begyndte  at  føle  klart  og  bestemt,  søgte 
han  at  overbevise  sig  om,  at  denne  Indflydelse  kun  havde 
været  en  Sanserus,  en  Slags  Troldom.  Uimodsigeligt  havde 
han,  allerede  i  samme  Sekund,  hans  Blik  fordybede  sig  i  El- 
viras, modtaget  Spiren  til  den  Galskab,  som  bagefter  i  disse 
fjorten  Dage  havde  udviklet  sig  med  en  saa  forbavsende  Hur- 
tighed. 

Men  nu  var  Elviras  Magt  brudt. 

Allerede  det,  at  han  ikke  kunde  sige  til  sig  selv:  »Jeg 
skal  gense  hende  om  nogle  Timer,  om  en  Time,  om  et  Øje- 
blik«, virkede  velgørende  paa  hans  Hjærtefred.  Han  sagde  i 
Stedet  for:  »Himlen  være  lovet,  at  min  gode  Engel  førte  mig 
til  Havnen  ...  om  nogle  Timer  skal  jeg  være  Fanny  saa 
nær,  at  intet  farligt  kan  lægge  sig  mellem  hende  og  mig.« 

Ganske  vist  forfærdedes  han  og  rødmede  ved  Tanken 
om  den  Vrede,  Kommandørkaptejnen  rimeligvis  vilde  føle, 
naar  han  erfarede  hans  Forsvinden,  som,  med  et  Udseende  af 
den  groveste  Utaknemmelighed,  næsten  lignede  en  Flugt. 
Det  græmmede  ham  dybt,  at  han,  med  Sjælen  opfyldt  af 
Erkendtlighed,  dog  maatte  mistænkes  for  at  have  glemt  alt, 
hvad  hans  fordums  Chef  havde  gjort  for  ham.  Men  hvis  han 
havde  givet  efter  for  Lysten  til  at  blive,  havde  han  snart 
været  saa  stærkt  fangen,  at  han  aldrig  var  kommen  løs,  han^ 
som  var  bunden  til  Fanny  ved  Ærens  og  Hjærtets  Baand. . . 
Men  her  —  for  første  Gang  kom  Georg  ind  paa  en  Sidevej, 
som  han  ikke  før  havde  betraadt.  Hvis  ingen  saadanne  Baand 
fandtes?    Hvis  hans  Følelser   ikke   allerede  havde  haft  noget 

Maal,  da  Elvira  lagde  dem  under  sin  korte  Herskermagt? 
Vilde  Kommandørkaptejnen,  vilde  hun  .  .  .  han  vilde  bryde 
af  —  det  var  jo  Galskab  at  tænke  paa  det.  Og  dog  maatte 
han  dvæle  ved  det  .  .  .  Hvilken  Bevaagenhed  havde  Kom- 
mandørkaptejnen eller  Elvira  selv  egentlig  vist  ham,  som  ret- 
færdiggjorde den  forvovne  og  forføreriske  Tanke,  der  nu  op- 
stod hos  ham?  Resultatet  af  denne  Undersøgelse  blev,  at 
Kommandørkaptejnen  ikke  vilde  have  givet  ham  fri  Adgang, 
hvis  han  ikke  havde  anset  ham  for  at  kunne  optræde  som 
Rival  til  Baron  Henning,  og  at  Elvira  den  foregaaende  Aften 
paa  Ballet  ikke  vilde  have  skænket  ham  det  Blik,  han  mod- 
tog, da  han  udtalte  Navnet  Kornelia,  i  Fald  hun  ikke  havde 
kunnet  besvare  den  Lue  .  .  .  Han  afbrød  sig  selv  pludseligt 
med  et  Spørgsmaal  til  Skipperen  angaaende  Tiden  for  An- 
komsten. 

—  Inden  Klokken  fem  i  Eftermiddag  skal  Kaptejnen  være 
paa  Gravene,  sagde  denne. 

—  Naa,  er  der  noget  nyt  nu  for  Tiden  her  paa  Egnen? 
Er  der  Gang  i  Forretningerne  og  har  der  været  foretaget 
nogen  større  Beslaglæggelse,  siden  Peter  Gran  gik  bort? 

—  Beslaglæggelse,  svarede  Skipperen  og  skar  sig  en 
Skive  af  Faarelaaret;  jo,  det  skal  jeg  love  for!  Gamle  Peter 
var  en  dygtig  Karl  i  Tjenesten,  men  han  var  det  dog  paa  en 
hæderlig  Maade,  Brodersønnen  er  derimod  en  rigtig  Satan, 
og  hvis  jeg  var  ligesaa  vis  paa  altid  at  faa  gode  Fragter,  som 
paa  at  han  en  skønne  Dag  bliver  godt  gennembanket  eller 
slaaet  helt  ihjæl,  saa  kunde  jeg  sove  ubekymret  for  den  Dag 
i  Morgen. 

—  Hvad  for  noget,  er  han  saa  hadet? 

—  Ja,  det  kan  De  være  stødt  paa.  En  stakkels  Baad- 
fører  behøver  bare  at  have  et  Anker  Brændevin  eller  lidt 
Kaffe  og  Sukker  med  fra  Frederikshald,  vips  skal  der  lægges 
Beslag  paa  det,  og  man  kommer  til  at  betale  mere  i  Bøde 
end  det  hele  er  værd. 

—  Er  han  saa  ivrig  i  Tjenesten? 

—  Ja,  naar  det  passer  ham  ...  De  kender  jo  nok  Hol- 
mers  paa  Strand? 

—  Ja,  meget  godt. 

—  Naa,  det  er  jo  meget  godt  nu,  saa  længe  det  varer, 
mellem  Assistenten  og  Grossereren,  for  Ræven  tror,  at  han 
kau  fange  Lammet,    men   hvis    nu  Lammet   ikke  vil  lade  sig 

fange,  pas  saa  bare  paa,  om  ikke  Ræven  bliver  til  Ulv. 
Frøken  Fanny  er  altfor  smuk  til  at  komme  i  Kløerne  paa 
saadan  en  Filur,  og  hun  er  altfor  klog  og  beleven  til  at  lade 
sig  narre. 

—  Ja,  det  er  vist.  Er  Fanny  Holmer  (hans  Stemme 
skælvede,  da  han  udtalte  det  dyrebare  Navn)  endnu  lige  saa 
afholdt  i  Skærgaarden? 

—  Aa,  hun  er  vist  endnu  mere  afholdt  end  før.  Hvis 
De  nogensinde  har  set  saadan  en  lille  Plante  vokse  op,  saa 
ved  De  nok,  at  man  i  Begyndelsen  kun  har  Morskab  af  den. 
Da  Fanny  var  en  lille  Tulle,  var  alle  glade  ved  at  se  hende, 
fordi  hun  var  saadan  et  smukt  og  geskæftigt  Barn,  men  nu 
er  hun  vokset  op  til  den  dejligste  Jomfru,  som  gaar  i  vor 
Skærgaard,  og  hun  er  saa  gudfrygtig  og  hjærtensgod,  at  hun 
spreder  Velsignelse  om  sig,  hvor  hun  vender  sig. 

Som  en  herlig,  kølende  Dug  efter  en  solhed  Dag  faldt 
disse  simple  rosende  Ord  paa  Georgs  Hjærte. 


Nogle  Timer  senere  laa  Georg  i  den  elskede  Faders 
Arme. 

Og  Letslers  Ansigt  oplivedes  og  skinnede  med  en  mat 
Ild,  da  han  betragtede  Sønnen,  den  prægtige,  stærke,  smukke 
Yngling  med  Hjærtet  paa  Læben  og  Sjælen  i  Øjet. 

Og  Vesterø-Nisse  stod  fornøjet  paa  Dørtærskelen  og  lo, 
medens  han  med  det  samme  nikkede  og  slog  sig  snart  paa 
den  ene  Arm  og  snart  paa  den  anden  som  Tegn  paa  hans 
glade  Deltagelse. 

I  ét  Aandedræt  fik  Letsler  at  vide,  at  Georg  havde  faaet 
Skib,  at  Kommandørkaptejnen  paa  den  faderligste  Maade 
havde  hjulpet  ham  til  det,  men  at  denne,  som  endnu  var  i 
Gøteborg,  ikke  vidste  af,  at  han  netop  i  Nat  havde  besluttet 
sig  til  at  rejse  hjem. 

—  Og  hvorfor  vidste  han  ikke  det,  min  kære  Dreng? 
s&gde  Letsler  forundret  og  satte  sig  ved  Siden  af  Sønnen. 

Men  Georg  svarede  med  at  rejse  sig  pludseligt;  han 
havde  hørt  nogle  velbekendte,  uforglemmelige  Trin.  Det  var 
Karolus,  som  for  et  Par  Dage  siden  var  kommen  hjem. 

De   gamle  Venner   gav   hinanden   et   trofast  Haandtryk, 

og  i  deres  Øjne  glinsede  endog  noget,   som  er  temmelig  tve- 
tydigt for  raske  Sømænd. 

—  Naa,  Styrmand  Letsler,  hvornaar  bliver  han  sin  egen 
Mand?    Tiden  gaar. 

—  Kaptejn  Letsler,  om  Du  behager,  Kaptejn  Letsler, 
førende  Briggen  .  .  .  men  her  standsede  Georg;  Navnet  vilde 
ikke  mer  flyde  saa  let  over  hans  Læber.  Langsomt  kom 
Fortsættelsen  .  .  .  Briggen  »Elvira  Kornelia«. 

Endnu  et  Haandtryk  til  Lykønskning.  Og  nu  maatte 
Georg  igen  fortælle,  hvorledes  alt  dette  var  gaaet  til.  Og 
Karolus  blinkede  og  nikkede  og  lo  og  var  over  al  Beskrivelse 
henrykt.     Men  tilsidst  sagde  han: 

—  Hvad  er  det  for  kunstige  Navne,  Kaptejnen  har  lagt 
sig  til  .  .  .  eller  hed  Briggen  saaledes  tidligere? 

—  Hvad  for  noget,  Karolus,  skammer  Du  Dig  ikke? 
Kaptejn?  Prøv  ikke  paa  at  sige  andet  end  Georg.  Har  Du 
maaske  glemt,  at  jeg  har  været  Skibsdreng  paa  »Frisejleren«, 
da  det  slet  og  ret  hed  »min  Dreng«. 

Man  kunde  se  paa  Karolus1  ærlige  Ansigt,  at  han  syntes 
godt  om  Georgs  gode  Hukommelse. 

—  Det  gaar  ikke  an,  sagde  han,  Skipperen  paa  en  Skær- 
gaardsskude  dutter  ikke  Kaptejnen  paa  en  Brig  .  .  .  Naa, 
se  nu  ikke  saa  gnaven  ud,  naar  det  saadan  falder  for,  kan 
jeg  vel  nok  sige  Georg  en  Gang  endnu.  Men  jeg  fik  jo  ikke 
at  vide,  hvorledes  det  var  gaaet  til  med  Daaben? 

—  Jo,  ser  Du,  Elvira  ...  er  det  ikke  et  smukt  Navn? 

—  Aa  jo,  det  kan  nok  gaa  an,  og  naar  jeg  husker  mig 
om,  saa  tror  jeg  nok,  at  jeg  en  Gang  før  har  hørt,  at  Dit 
første  Fartøj  skulde  hedde  Elvira  efter  Chefens  Datter.  Og 
Kornelia  er  jo  Frøken  Fannys  andet  Navn. 

—  Netop.  Og  er  det  ikke  en  Ære  for  mig  at  opkalde 
de  to  smukkeste  Kvindemennesker,  man  kan  se  for  sine 
Øjne? 

—  Stop,  min  Ven,  sagde  Karolus  og  slog  med  al  Kraft 
den  brune  Haand  imod  Bordpladen.  Har  Du  set  Chefens 
Datter? 

—  Set  ...  ja  vist  har  jeg  set  hende.  Om  det  havde 
gældt  Georgs  Liv,  havde  han  ikke  kunnet  forhindre,  at  Blodet 
steg  ham  op  i  Ansigtet.  Et  ærgerligt  Udtryk  saas  i  hans 
Ansigt,  saa  meget  mere,  som  Faderen,  der  under  hans  Sam- 
tale med  Karolus  havde  siddet  aldeles  tavs,   hurtigt  spærrede 

Øjnene  op  og  betragtede  Sønnen  med  en,  man  kunde  næsten 
sige,  glad  Forhaabning. 

—  Se,  se,  nikkede  Karolus,  er  han  nu  saa  god  Karl,  at 
han  vil  opkalde  Briggen  efter  to  smukke  Kvindemennesker, 
som  maaske  begge  to  har  bragt  ham  i  Klemme.  Tænk  bare 
paa,  at  man  har  bedst  af  at  hjælpe  sig  med  en.  Og  Karolus 
—  som  ikke  drømte  om,  hvor  forfærdeligt  hans  Munterhed 
over  dette  Æmne  plagede  Georg  —  lo  af  Hjærtens  Lyst, 
hvorpaa  han  i  samme  Tone  sagde,  at  han  vilde  udfordre  Georg 
til  en  ægte  engelsk  Bokserkamp,  hvis  han  understod  sig  til 
at  svigte  Fanny  Holmer  .  .  . 

Efterat  Karolus  var  roet  hjem  til  sit  eget  —  for  han 
havde  al  for  megen  Taktfølelse  til  at  blive  længere  nu,  da 
han  nok  kunde  begribe,  at  Fader  og  Søn  helst  vilde  være 
alene  efter  den  lange  Skilsmisse  —  optog  Letsler  det  af  Ka- 
gjorte  Spørgsmaal  og  sagde:  —Du  har  altsaa  set  Din  forrige 
Chefs  Datter?    Er  hun  smuk  ...  og  god? 

—  Aa,  Fa'r,  jeg  tør  ikke  tænke  paa  hende,  og  Georg 
kastede  sig  ned  paa  Sofaen,  hvor  han  saa  ofte  havde  siddet 
med  den  kære,  allerede  i  lang  Tid  begrædte  Moder.  Han 
kyssede  de  Puder,  til  hvilke  hun  havde  hældet  sit  Hoved,  og 
med  kærtegnende  Haand  for  han  hen  over  den  gamle  Gitars 
halvbrustne  Strænge. 

—  Hvorfor  tør  Du  ikke  tænke?  Du  mener  vel  ikke,  min 
Søn,  at  Du  ikke  tør  tænke  paa  Din  Moder? 

—  Jeg  tør  ikke  tænke  paa  Elvira,  Fa'r,  sagde  Georg 
hurtigt. 

—  Aa!  Letsler  for  sammen  -—  hvilke  Ord.  Georg,  mit 
Barn,  Du  elsker  hende?  Du  elsker  Arnold  von  U.s  Datter. 
Og  den  sammensunkne  Skikkelse  rettede  sig  af  egen  indvor- 
tes Kraft. 

I  stum  Forbavselse  betragtede  Georg  sin  Fader. 

—  Ja,  Du  elsker  hende  sikkert,  Dit  Blik,  Din  Rødmen, 
hele  Dit  Væsen  siger  mig  det,  og  Du  elsker  hende  lidenska- 
beligt. 

—  Nej,  nej,  for  Guds  Skyld,  bad  Georg,  grebet  af  en  for- 
færdelig Angst,  sig  ikke  det,  jeg  elsker  hende  ikke  .  .  .  jeg 
kan  ikke,  jeg  bør  ikke  elske  hende. 

—  Er  Du  ikke  rigtig  klog?  sagde  Faderen  med  et  straf- 
fende Blik. 

—  Ikke  naar  jeg  ser  hende,  men  nu  er  jeg  det.     Ser  Du, 

Fa'r»  Jeg  V>1  ikke  elske  nogen  anden  end  Fanny,  hun  har  mit 
Hjærte,  min  Sjæl,  min  Tro.    Elvira  daarer  kun  mine  Sanser? 

—  Skam  Dig  ved  at  tale  saaledes  om  Din  Velgørers 
Datter,  en  Kvinde  af  saa  ædelt  Blod  . . .  Det  er  kun  et 
Ungdoms-  eller  rettere  Barndoms- Venskab,  som  binder  Dig 
til  Fanny  Holmer. 

—  Nej,  udbrød  Georg,  og  hans  Stemme  forraadte  en 
stærk  Misfornøjelse,  det  var  og  det  er  noget  mere,  det  er 
Kærlighed  og  Erkendtlighed.  Hvad  har  ikke  hun,  netop  hun, 
den  milde,  elskelige  Engel,  virket  for  Din  Lykke,  og  det  er 
Dig,  som  taler  imod  hende. 

—  Jeg  taler  ikke  imod  hende.  Hun  er  en  elskværdig 
Skabning,  hvis  Værd  Du  maaske  ikke  skatter  højere  end  jeg. 
Jeg  vilde  gærne  lukke  mine  Øjne  sammen  i  Dag,  hvis  hun 
var  den  Pige,  som  jeg  i  mine  Bønner  saa  varmt  har  ønsket 
Dig... 

—  Og  hvorfor  er  hun  ikke  det?  Det  maa  have  været 
disse  Bønner,  som  har  brændt  i  mit  Blod,  og  optændt  den 
Ild,  som  flammede  op  i  samme  Øjeblik,  jeg  saa  Elvira.  Men 
jeg  har  fast  besluttet,  at  denne  Ild  skal  slukkes,  hvad  siger 
jeg,  den  slukkedes  jo  i  det  Øjeblik,  da  jeg  begyndte  at  ind- 
aande  Luften  fra  Fannys  Hjem  ...  Nu  er  jeg  min  egen,  nu 
er  alle  Forbehold  opfyldte.  I  Morgen,  saa  sandt  jeg  lever, 
maa  jeg  hen  til  hende  for  at  sikre  min  Lykke. 

—  Sikre,  nej  ødelægge,  tilintetgøre  den,  mener  Du,  gen- 
tog Letsler  med  bekymret  Blik  . . .  Men,  min  Søn,  lad  os 
ikke  trættes  den  første  Aften,  Du  er  i  Din  Faders  Hjem.  I 
Morgen,  inden  Du  tager  afsted,  vil  vi  alligevel  endnu  en  Gang 
tales  ved.  Lad  os  nu  være  rolige  og  tænke  paa  hende,  hvem 
det  vilde  gøre  ondt  at  se,  at  Gensynets  Glæde  forstyrredes 
af  Planer,  i  hvilke  vi  ikke  er  enige. 

Sukkende  sagde  Georg:  —  Men  jeg  er  vis  paa,  at  hun 
holder  med  mig. 

—  Og  jeg  er  vis  paa,  at  hvis  alt  var  hende  klart,  vilde 
hun  holde  med,  hvad  jeg  og  Din  egen  stærke  Følelse  vil 
formaa  Dig  til  ...  Men  er  vi  nu  ikke  igen  paa  urette  Spor 
. . .  Nisse,  kaldte  Letsler  ud  i  Forstuen,  hvor  denne  var  i 
Færd  med  at  rense  nogle  store  Rødspætter.  —  Nisse,  hvad 
giver  Du  os  til  Aften,  har  vi  nogle  Æg? 

—  Vist  har  vi  det,  svarede  Nisse.  Og  sikke  dejlige 
Fisk,  jeg  har  trukket  op.      Og  saa   har  vi  Smør  og  Brød  og 

Ost,   og  jeg   tror   ogsaa,   at    der   er   lidt   endnu  paa  Gaase- 
brystet. 

—  Og  her  har  vi  noget  til  at  drikke  Kaptejn  Letslers 
Skaal  i,  raabte  Karolus,  som  nu  atter  lagde  til,  og  havde 
begge  sine  Drenge,  der  bar  paa  en  stor  Kurv,  med  sig.  Og 
den  gamle  Elias,  som  var  bleven  endnu  mere  gammel  og 
graa,  men  alligevel  var  rask,  kom  med  lange  Skridt  stolprende 
bagefter. 

Elias  Asbjørnsens  første  Ord  til  Georg,  da  denne  kom 
løbende  imod  ham,  var  disse: 

—  Naa,  min  kære  Kaptejn,  kan  De  huske  da  De  var  en 
lille  en,  —  maaske  lidt  større  end  lille  Elias  her,  —  og  De 
første  Gang  sejlede  over  Kristianiafjord  paa  »Frisejleren«, 
hvorledes  De  da  krøb  tæt  ind  til  den  gamle,  for  at  liste  Dem 
til  at  faa  fat  i  Roret,  og  hvorledes  De  løftede  den  store  Sten 
for  at  vise,  hvor  stærk  De  var?  Herregud,  mer  end  en  Dag, 
har  Vorherre  ladet  Solen  skinne  siden  den  Gang.  Men  nu  er 
der  blevet  en  Mand  af  den  lille  Georg,  og  det  en  Kærnekarl 
endda. 

Og  paa  Bordet  i  Eneboerens  Værelse  dækkedes  op  med 
de  medførte  gode  Sager  og  Nisses  Rødspætter. 

Karolus  bryggede  Toddy,  og  Letsler,  som  sjældent 
smagte  saadant  noget,  kunde  ikke  nægte  at  drikke  en  Skaal 
for  sin  Georg.  For  første  Gang  ansaa  Letsler  det  for  en 
Lykke,  at  Johannesskæret  fik  Besøg,  for  efter  den  Samtale, 
han  nylig  havde  haft  med  Georg,  var  det  nødvendigt,  at  en 
roligere  Sindsstemning  opstod  hos  ham  inden  Sagen  gen- 
optoges. 

—  Og  Mo'r  Malene  og  den  smukke  Johanne  er  raske  og 
lever  godt,  haaber  jeg?  sagde  Georg  og  klappede  gamle  Elias 
paa  Skulderen. 

—  Kællingen  bliver  rundere  og  rundere,  i  Stedet  for  at 
krybe  ind,  svarede  den  gamle  skæmtende.  Og  bedre  Kone 
end  der  er  blevet  af  vor  lille  Johanne,  kunde  Karolus  aldrig 
have  faaet. 

—  Ja,  hun  er  aldeles  mageløs,  det  maa  jeg  rigtignok 
selv  indrømme  ligeoverfor  en  gammel  Ven,  sagde  Karolus. 
Og  jeg  siger  kun,  at  hvis  Kaptejn  Georgs  Kone  bliver  lige- 
saa  god,  saa  er  han  godt  bjærget. 

—  Staar  Du  ved  det  Løfte,  jeg  fik  for  fire  Aar  siden, 
Karolus?  sagde  Georg,    og  pegede  paa  den  yngre  Elias,   Ka- 

rolus's  ældste  Søn,  som  var  i  Færd  med  at  hjælpe  Nisse  med 
at  stege  de  sidste  Rødspætter. 

—  Top,  vil  Kaptejnen  ha'e  Knægten  til  Kahytsdreng, 
saa  skal  jeg  ikke  ha'e  noget  imod  det,  for  jeg  ved,  at  han 
kan  ikke  sejle  under  dygtigere  Karl.  Men  nu  skal  han  først 
rejse  lidt  med  sin  Fa'r,  til  han  faar  den  første  Dannelse  og 
lærer  at  passe  Sejlene  paa  »Frisejleren c 

—  I  Morgen  tidlig  vil  jeg  straks  ombord  paa  »Frisej- 
leren« !  og  ved  Erindringen  om  de  mange  morsomme  Æven- 
tyr,  han  havde  oplevet  der,  straalede  Georgs  Øjne.  —  Aa, 
den  Frisejler,  den  Frisejler! 

Nu  blev  der  Latter  og  Snakken,  og  Liv  og  Glæde.  Og 
i  saa  godt  Humør,  som  om  Forskæl  i  Følelser  og  Tanker 
aldrig  havde  fundet  Sted,  skiltes  Georg  fra  sine  gamle  Ven- 
ner og  sov  ind  med  Tankerne  midt  inde  i  sin  Ungdoms  glade 
Drømmeverden ... 

Hvor  fredelig  vækkedes  han  ikke  ved  den  venlige  Lyd 
af  Nisses  Morgensalme. 

Sagte  stod  han  op  fra  sin  Seng  i  Moderens  forrige  Væ- 
relse, gik  gennem  Faderens,  og  kiggede  ind  i  Nisses  lille 
Helligdom.  Nisse  sang  og  syede  store  Lapper  paa  Albuerne 
af  en  graa  Trøje.  Han  mærkede  ikke,  at  han  han  havde  en 
Tilhører,  men  selv  om  han  havde  mærket  det,  vilde  han  dog 
ubekymret  have  sunget  sin  Salme  færdig. 

Georg  følte  en  dyb  mild  Bevægelse  gennem  Sjælen. 
Solen  skinnede  saa  smukt  ind  paa  Nisse  og  det  blomstrende 
Dejgtrug.  Alle  Nisses  færdiggjorte  Arbejder  hang  med  deres 
paasyede  Mærker  omkring  paa  Væggene  og  viste,  hvilken 
Orden  han  endnu  bestandig  holdt  med  den  Smule,  han  havde 
mellem  Hænder. 

—  Gud  velsigne  Dig,  Nisse,  sagde  Georg,  da  Sangen 
sluttede. ..  Har  Du  nylig  set  hende,  som  sendte  Dig  her  hen 
til  Johannesskæret? 

—  Ja,  Kaptejn,  i  Søndags  i  Kirken,  og  hun  var  saa 
smuk  som . . . 

—  Er  Du  allerede  oppe  min  Søn?  lød  Letslers  Stemme 
indefra.  Og  Georg,  som  gærne  vilde  have  hørt,  hvor  smuk 
Fanny  var,  maatte  straks  forlade  Nisses  Kammer  for  at  gaa 
ind  i  Faderens  . . . 

Nu  kom  Nisse  med  den  allerede  færdigkogte  Kaffe.  Og 
efterat  Faderen  og  Sønnen  havde  indtaget    deres  simple  Fro- 

kost,  gik  de  sammen  ud  i  den  smukke  Morgenstund  og  satte 
sig  paa  den  sædvanlige  Klippeblok,  Letslers  Yndlingsplads. 

—  Og  Jomfruens  Tidsel  staar  endnu  lige  trofast  paa  sin 
Post,  sagde  Georg,  og  saa  paa  Johannesskærets  eneste  Prydelse. 
Har  Du  aldrig  mærket  Klangen  af  de  smaa  Sølvtriller? 
Georg  gjorde  alt  for  at  forhindre  den  Samtale,  der  ventede 
ham. 

—  Jeg  forstaar  Dig  min  Søn,  og  Gud  give,  at  Du  nu 
ogsaa  forstod  mig,  naar  jeg  siger  Dig,  at  hvis  Du  vil  lyde 
Din  Faders  Raad,  vender  Du  i  Morgen  tilbage  til  Gøteborg. 
Din  gamle  Chef  har  den  største  Ret  til  at  vente  det  af  Dig. 
Tænk,  om  kan  nu  rejste  inden  Du  kom  tilbage.  Hvad  vilde 
han  tænke  om  en  saa  mærkværdig  Opførsel?  Du  maa  ind- 
rømme, min  kære  Georg,  at  han  har  Grund  til  at  kalde  det 
for  en  grov  Utaknemmelighed. 

—  Nej,  Fa'r,  jeg  kan  ikke  vende  tilbage  saa  snart.  Er 
jeg  ikke  netop  rejst  for  at  være  borte  derfra,  til  Kommandør- 
kaptejnen tilligemed  Familjen  har  forladt  Byen? 

—  Det  er  et  ganske  mærkeligt  Forhold,  min  Søn  Du 
indrømmer  selv,  at  Faren  er  saa  stor,  at  Du  behøver  at 
flygte  for  den,  og  alligevel  vil  Du  paastaa,  at  Du  ikke  er  al- 
vorligt fængslet. 

—  Selv  om  jeg  var  det,  hvad  jeg  dog  umulig  kan  være 
efter  fjorten  Dages  Forvildelse,  saa  forhindrer  det  mig  jo  dog 
ikke  i  at  ville  befri  mig  fra  en  Følelse,  som  ikke  gør  mig 
lykkelig,  som  aldrig  kan  gøre  mig  lykkelig,  selv  om  den 
deltes. 

—  Er  det  ikke  en  Slags  Galskab? 

—  Jeg  tror  det  ikke,  Fa'r. 

—  Du  vil  altsaa  ganske  simpelt  sige  mig,  at  Du  elsker 
to  Kvinder  paa  en  Gang? 

—  Jeg  elsker  dem  ikke  begge,  Fa'r,  jeg  elsker  kun  Fanny, 
og  jeg  synes  næsten,  at  jeg  kan  hade  Elvira,  fordi  hun  har 
tændt  en  Ild,  som  jeg  afskyr  at  føle  for  nogen  anden,  end 
for  den  jeg  altid  har  elsket. 

—  Og  ved  Du,  hvad  jeg  vil  sige  Dig,  Georg?  Jeg  vil 
sige,  at  hvad  Du  føler  for  Elvira,  er  en  Kærlighed  saa  glø- 
dende som  Blodet  omkring  Dit  Hjærte.  For  Fanny  derimod,' 
gentager  jeg,  at  det  er  en  Barndomserindring,  som  Du,  fordi 
Du  finder  det  Ædelt  og  rigtigt,  synes  at  betragte  som  en 
stærk  Tilbøjelighed.    Men  tag  Dig  i  Agt!  Begaa  ikke,  i  den 

Sindsforvildelse  hvori  Du  for  Øjeblikket  befinder  Dig,  en 
Handling,  der  vil  stemple  Dig  som  et  Menneske  af  mildest 
talt  tvetydig  Karakter.  Ingen  Mand,  som  vil  gøre  Fordring 
paa  at  eje  en  Gnist  af  Fornuft,  frir,  uden  Tvang,  til  en  Kvinde 
naar  hele  hans  Sjæl  er  opfyldt  af  en  anden* 

—  I  denne  Sag  maa  jeg  have  Lov  til  at  dømme  selv, 
Fa'r.  Hvis  det  er  muligt,  at  man  kan  brænde  for  to  Kvinder 
paa  samme  Tid  (dette  var  virkelig  Tilfældet  med  Georg), 
saa  maa  alligevel  den  ene  "Lue  slukkes  af  sig  selv,  naar  den 
anden  faar  Lov  til  at  flamme  op  til  fuld  Klarhed.  Jeg  frier 
til  Fanny  i  Dag. 

—  •  •  •  °S  £ør»  hvad  Du  evigt  vil  angre, 

—  Aldrig,  Fa'r,  det  kan  aldrig  blive  Tilfældet,  naar  jeg 
bliver  forenet  med  Fanny,  som  er  saa  god,  mild  og  smuk, 
og  som  ejer  alle  de  Egenskaber  der  fordres  for  at  gøre  mig 
lykkelig. 

—  Jeg  har  hørt  nok  om  Fannys  Fortjenester  —  beskriv 
nu  ogsaa  Elviras. 

Georg  rødmede  stærkt. 

—  Jeg  ved  ikke,  om  hun  har  nogen,  i  det  mindste  har 
jeg  ikke  kunnet  mærke  dem,  for  naar  man  er  hende  nær,  op- 
fatter man  ingen  Ting ;  man  ser,  man  hører  hende,  kun  . . . 
man  fryder  sig,  men  man  ved  ikke  over  hvad.  I  hendes 
sorte  Øjne  er  en  magisk  Kraft,  som  drager  alle  Tanker  til 
sig.  Hun  holder  mig  i  en  Fortryllelse,  som  næsten  er  pinelig, 
og  skilt  fra  hende,  midt  under  Angst  og  Samvittighedsnag, 
længes  jeg  alligevel  efter  at  komme  i  samme  Rus. 

—  Godt,  sagde  Letsler.  Og  under  Indflydelse  af  denne 
Trolddomsmagt,  som  efter  min  Mening  sandelig  ikke  er  ube- 
tydelig, vil  Du  eller  rettere  vover  Du  at  være  saa  dristig, 
saa  egoistisk  at  tilbyde  Din  Haand  til  Fanny,  Fanny,  som 
maa  blive  den  ulykkeligste  Skabning  med  en  Mand,  der  i  sit 
Hjærte  har  Plads  for  en  anden  ved  Siden  af  hende,  eller  som 
rettere  sagt  giver  hende  den  anden  Plads. 

—  Fanny  vil  ikke  blive  ulykkelig  med  mig  Fa'r,  det 
siger  en  indre  Stemme  mig. 

—  Men  min  Fornufts  og  min  Følelses  Stemme,  Georg, 
siger  mig,  at  hun  bliver  det,  og  at  Du  handler  uværdigt, 
hvis  Du  nu  frir  til  hende.  Se  Tiden  an,  lad  den  bestemme, 
paa  hvem  Dit  Valg  tilsidst  skal  falde,  og  hvad  end  mit  sær- 
lige Ønske    maa   være,    saa    vil   jeg   tie.     Vent   blot  i  den 

Sindsbevægelse,  hvori  Du  nu  befinder  Dig,    kan  Din  Fornuft 
ikke  tale. 

—  Umuligt,  Fa'r,  jeg  har  uigenkaldeligt  besluttet,  at  min 
Skæbne  skal  være  afgjort  inden  Aften.  Jeg  faar  ikke  Fred 
før  Men  har  Fanny  sagt  Ja,  saa  er  Forblindelsen  borte,  og 
kun  hendes  Billede  bliver  tilbage  ...  og  saa  vil  jeg,  om  Du 
ønsker  det,  allerede  i  Morgen  vende  tilbage  til  Gøteborg  og 
med  største  Ro  fortælle,  at  jeg  har  været  borte  og  for- 
lovet mig. 

—  I  mange  Aar,  sagde  Letsler  med  blidere  Stemme,  har 
jeg  ikke  villet  kalde  Din  Moder  tilbage  til  Jorden,  men  i 
dette  Øjeblik  ønsker  jeg,  at  hun  var  os  nær  og  kunde  se  og 
høre,  hvorledes  Dit  hæftige  Sind  til  Trods  for  hendes  Raad 
og  Advarsler  dog  bryder  frem.  Hende  vilde  Du  dog  have 
adlydt. 

—  Elskede  Fa'r,  tag  ikke  Sagen  fra  den  Side,  Bliver 
jeg  ulykkelig,  saa  har  jeg  jo  selv  beredt  min  Skæbne,  men 
bliver  jeg  ulykkelig  uden  at  være  forenet  med  Fanny,  saa 
kunde  jeg  i  mit  Hjærte  bebrejde  Dig  Dine  Raad. 

—  Godt!  .  .  .  gør  som  Du  vil.  Men  naar  Du  foretager 
Dig  et  Skridt,  som  for  Dig  bliver  af  den  uberegneligste  Vægt, 
saa  gør  det  i  det  mindste  med  aabne  Øjne  .  .  .  Jeg  har 
hidtil  ønsket,  at  Du  ikke  endnu  skulde  blive  bekendt  med 
Din  Faders  tidligere  Skæbne,  hvormed  alligevel  Din  egen 
Fremtid  er  forbunden,  men  for  at  give  Dig  en  klarere  Over- 
sigt fra  det  Punkt,  hvorpaa  Du  nu  staar,  tillader  jeg  Dig  at 
gennemlæse  mine  Optegnelser,  som  jeg  dog  helst  havde  set, 
at  Du  ikke  læste  paa  Johannesskæret,  og  vil  Du  saa  fri  til 
Fanny,  ved  Du  i  det  mindste,  hvad  Du  foretager  Dig. 

—  Længe,  svarede  Georg,  har  Gennemlæsningen  af  disse 
Papirer  været  Maalet  for  min  brændende  Længsel,  men  jeg 
vilde  bebrejde  mig  selv,  hvis  jeg  i  Dag  modtog  Dit  Tilbud, 
ikke  fordi  jeg  tror,  at  jeg  er  saa  svag,  at  Visheden  om  en 
nærmere  Forbindelse  mellem  os  og  Kommandørkaptejnens 
Familje  —  hvad  jeg  længe  har  anet  —  vil  formaa  mig  til  i 
mindste  Maade  at  rokke  min  Beslutning,  men  til  denne  Op- 
dagelse at  vælge  et  Øjeblik,  hvor  jeg  søger  at  befri  mig  fra 
det  trykkende  Baand,  var  alligevel  Uret. 

Letslers  Ansigt  udtrykte  Bedrøvelse.  Han  havde  imid- 
lertid for  stor  Menneskekundskab  til  ikke  at  indse,  at  ethvert 

videre  Forsøg  —   efter   at   dette   sidste   mislykkedes  —  vilde 
være  til  ingen  Nytte.     Han  tav. 

Det  var  imidlertid  for  Georg  ikke  en  Sindsstemning,  som 
var  overensstemmende  med  de  Følelser,  han  paa  denne  Dag 
ønskede  at  eje.  Han  ønskede,  at  hans  Hjærte  i  dette  Øje- 
blik, da  hans  og  Fannys  Skæbne  var  saa  nær  ved  at  forenes, 
skulde  svulme  af  Haab  og  Salighed.  Nu  var  det  tværtimod 
en  urolig  og  tvungen  Følelse,  der  havde  den  højeste  Magt. 
Men  dette  forekom  ham  at  være  helt  naturligt,  da  han  gik  at 
søge  sit  Livs  højeste  Lykke  uden  sin  Faders  gode  Ønsker  og 
uden  hans  Bifald,  et  Savn,  som  dybt  og  smærteligt  maatte 
føles  af  Georg. 

—  Dog,  jo  før  det  er  forbi,  desto  før  bliver  der  Fred, 
tænkte  han  og  rejste  sig  op  for,  efter  et  Besøg  paa  Gravene, 
at  fortsætte  Rejsen  til  Strand. 

—  Tilgiv,  elskede  Fa'r,  tilgiv,  og  tal  et  kærligt  Ord  til 
mig,  naar  jeg  vender  tilbage.  Jeg  kan  ikke  inden  fire  Vægge 
indeslutte  al  den  himmelske  Salighed,  som  jeg  da  kommer 
til  at  føle,  men  midt  i  Glædesrusen  vil  jeg  fortvivle,  hvis  Du 
viser  mig  et  mørkt  Blik. 

—  Naar  jeg  faar  Dig  at  se  i  denne  Glædesrus,  min  Søn, 
er  det  tidsnok  at  glædes  med  Dig,  men  endnu  ser  jeg  just 
ingen  Udsigt  dertil,  og  jeg  synes,  at  Du  burde  vise  den  Ag- 
telse i  det  mindste  at  tvivle  om,  hvorvidt  hun  giver  Dig  et 
Ja  eller  ikke. 

—  Jeg  er  sikker,  ganske  sikker  paa,  at  Fanny  elsker 
mig  lige  saa  varmt,  som  jeg  elsker  hende. 

—  Naa,  er  det  ikke  varmere,  saa  tvivler  jeg  paa  Ud- 
faldet. Hvad  vilde  Du  sige,  hvis  hun  gjorde  Dig  den  aaben- 
hjærtige  Tilstaaelse,  at  hendes  Følelser  var  delte  mellem  f.  Eks. 
Toldassistenten  og  Dig? 

Som  bidt  af  en  Slange  raabte  Georg: 

—  Aldrig  vil  hun  gøre  mig  en  saadan  Tilstaaelse.  Hun 
vilde  da  ikke  kunne  se  mig  i  Øjnene. 

—  Men  Du,  Du  kan  se  hende  i  Øjnene,  Du,  som  kom- 
mer og  byder  hende  et  halvt  Hjærte;  thi  jeg  tvivler  ikke  om, 
at  Du  vil  sige  Fanny  Sandheden. 

—  Jeg  lyver  ikke,  naar  jeg  siger,  at  jeg  ikke  kan  blive 
lykkelig  uden  hende,  for  selv  om  jeg  til  Galskab  elskede  en 
anden,  findes  Lykken  kun  hos  Fanny. 

Fjortende  Kapitel. 

Fanny  Holmer  havde  sluttet  sit  Morgenarbejde  paa  Fa- 
derens Kontor.  Træt  af  Arbejdets  Ensformighed  lukkede  hun 
Hovedbogen  sammen  for  at  gaa  en  Runde  gennem  Køkkenet 
og  Væverstuen  og  se  efter,  om  alt  gik  med  sædvanlig  Liv 
og  Bevægelse.  Nu  var  der  intet  mere  at  efterse.  Stille  og 
forstemt  gik  hun  ind  i  sit  eget  Værelse. 

I  Sykurven  ved  Siden  af  hende  laa  endnu  den  Avis,  som 
anmældte  »Skandinaviens«  Ankomst  til  Gøteborg.  Tre  Uger 
var  gaaet  siden  den  Tid. 

Hendes  Hænder,  vante  til  Arbejdsomhed,  var  nu  kommet 
ud  af  deres  sædvanlige  Takt;  de  smaa  Fingre  førte  mekanisk 
Lærredet  frem  og  tilbage,  Tilsidst  faldt  Sytøjet  ned  paa 
Gulvet,  og  idet  hun  lagde  Hovedet  i  Haanden,  lod  hun  det 
synke  ned  mod  Vindueskarmen. 

Længe  sad  hun  saaledes  stum  og  lyttede  ud  imod  Broen, 
hvorfra  Larmen  af  Dagens  Arbejde  naaede  hendes  Øre,  men 
ikke  en  eneste  Lyd  af  dem  hun  ventede. 

Atter  løftede  hun  sit  Ansigt,  i  hvilket  et  ubeskriveligt 
Udtryk  af  stille  Smærte  saas  i  hvert  Træk.  Hun  saa  paa 
den  lille  »Pirog«  i  Loftet,  den  Georg  en  Gang  lavede  til 
hende,  og  efterat  hun  havde  betragtet  den  til  Taarerne  stod 
hende  i  Øjnene,  tog  hun  Avisen  og  læste  for  tusinde  Gang 
den  Linje  om  igen:  »Den  30.  Juli,  Skibet  »Skandinavien«, 
Kaptejn  Broscher,  fra  Kanton«. 

Plaget  af  indre  Uro  vilde  hun  atter  gaa  ud  og  søge  sig 
et  Maal  for  sin  Virksomhed,  da  Døren  gik  saa  sagte  op,  at 
hun  næppe  hørte  det,  og  i  samme  Øjeblik  befandt  Fanny  sig, 
uden  et  Ord,  et  Suk,  indesluttet  i  Georgs  Arme. 

Smukke  Rosenskyer  drog  over  hendes  Kinder.  Aandeløs 
vilde  hun  unddrage  sig  den  stormende  Hilsen. 

—  Fanny,  Fannyl  .  .  .  hvor  Du  er  dejlig,  nej  vend  Dig 
ikke  bort.  Lad  mig  se  ind  i  Dine  blaa  Øjne.  Min  elskede 
Moders  Øjne  spejler  sig  i  Dine.  Aa,  det  gør  saa  godt  at  se 
i  saadanne  himmelske,  blaa  Øjne  som  Dine;  Du  kan  ikke  be- 
gribe, hvor  godt  det  virker  paa  Sjælen. 

I  lyksalig  Forvirring  snoede  Fanny  sig  ud  af  hans  Arme. 

Hun  var  dødelig  angst  for  at  blive  overrasket,  men  ak, 
II  9 

det  var  jo  saa  dejligt,  at  Georg  lagde  hele  sit  Hjærte  aabent. 
Hun  svimlede.    Det  kom  dog  saa  hurtigt,  saa ...  saa  ..  . 

Men  Fanny  fik  ikke  Tid  til  at  sige  noget,  før  Georg 
greb  hendes  Haand  og  spurgte: 

—  Fanny,  Du  har  jo  aldrig  haft  en  Tanke  for  nogen 
anden  end  mig?  Den  forhadte  Toldassistent .  .  .  sig  mig,  har 
han  vovet  at  skaffe  Dig  et  eneste  Øjebliks  Bekymring? 

—  Han  har  ingen  Ting  gjort  mig,  eftersom  han  er  mig 
aldeles  ligegyldig  .  .  .  Men  —  men  det  er  længe  siden  »Skan- 
dinavien« kom  til  Gøteborg,  Georg,  har  Du  ikke  kunnet  skrive 
en  eneste  Linje  siden  den  30.  Juli? 

Enhver  Undskyldning  døde  paa  Georgs  Læber. 

—  Aa,  bliv  ikke  bedrøvet,  vedblev  hun.  Du  har  haft 
saa  meget  at  bestille,  jeg  forstaar  det  godt.  Men  ser  Du,  det 
er  nu  saaledes,  at  man  undertiden  har  lidt  vanskeligt  ved  at 
forstaa  visse  Ting. 

Georg  rødmede  og  trykkede  hendes  Haand  haardt. 

—  Og  Du  vilde  berede  mig  en  Overraskelse,  sluttede 
Fanny,  som,  nu  syntes  at  kunne  forstaa  det  altsammen  saa 
godt,  at  hun  bebrejdede  sig  sine  Bekymringer. 

—  Er  Grosserer  Holmer  hjemme?  spurgte  Georg  næsten 
ude  af  sig  selv,  saa  nedstemt  og  forvirret  følte  han  sig  ved 
Fannys  uskyldige  Undskyldninger. 

—  Nej,  han  er  i  Lysekil. 

Georg  satte  sig  ved  Siden  af  Fanny  i  Sofaen.  Men  da 
Fanny  sagde,  at  hun  maatte  ud  for  at  give  nogle  Ordrer  an- 
gaaende  Middagen,  fattede  Georg,  af  Frygt  for  en  Afbrydelse, 
atter  Mod. 

—  Søde  Fanny,  bad  han,  bryd  Dig  ikke  om  saadanne 
Bagateller.  Behøver  jeg,  eller  kan  jeg  tænke  paa  Middags- 
mad, naar  jeg  sidder  ved  Siden  af  Dig? .  .  .  Dyrebare  Fanny, 
hør  en  stor  Nyhed,  jeg  har  faaet  Skib,  eget  Skib. 

—  Hvad  siger  Du?  Fanny  sprang  op  med  et  sprudlende 
Glædesudtryk.    Eget  Fartøj  1 

—  Men  nu  burde  jeg,  for  at  være  Mand  fuldt  ud,  have 
noget  mere,  som  var  mit  eget,  noget  meget  bedre,  som  jeg 
dog  ikke  vovede  at  begære,  før  jeg  havde  Fartøjet .  .  .  Du 
ved,  elskede  Fanny,  at  dette  bedre  er  Dig,  thi  Du  kender 
mig  tilstrækkeligt  til  at  være  sikker  paa,  at  jeg  ikke  vilde 
føle  mig  hjemme  i  selve  Himmelen,  hvis  Du  ikke  var  med. 

Hvor  Fannys  Hjærte  bankede. 

—  Men  er  Du  sikker  paa,  Georg,  at  jeg  virkelig  er  Dig 
saa  kær,  og  at  jeg  altid  vil  vedblive  at  være  det? 

Fanny  sagde  ikke  dette,  fordi  hun  troede  at  have  mindste 
Grund  dertil,  men  snarere  for  at  blive  bedre  overbevist  om,  hvad 
hun  allerede  vidste. 

Et  Øjeblik  mærkede  Georg  en  Følelse  ar  ubeskrivelig 
Angst.  Men  straks  efter  sagde  han  bestemt,  idet  han  drog 
Fanny  ind  til  sit  Hjærte: 

—  Fuldkommen  sikker,  elskede  Fanny.  Men  jeg  vil  ikke 
vove  at  forlange  Dit  Løfte,  før  jeg  har  skriftet. 

Georgs  bedrøvede  og  alvorlige  Stemme  bortjog  Roserne 
fra  Fannys  Kinder. 

—  Skrifte  .  .  .  hvad  mener  Du? 

—  Læg  Dit  Hoved  imod  mit  Bryst,  dyrebare  Fanny .  .  . 
saaledes  ...  nu  vil  det  blive  lettere  .  .  .  Ser  Du,  lille  Fanny, 
lige  fra  de  første  Dage,  da  jeg  som  Dreng  ombord  paa  »Fri- 
sejleren« hjalp  Karolus  med  at  smugle,  og  en  Gang  imellem 
blev  inviteret  op  til  Din  Fader  og  saa  den  lille,  glade  Fanny, 
lige  fra  de  Dage  elskede  jeg  Dig  af  Sjæl  og  Hjærte,  og 
længe  inden  jeg  havde  Begreb  om  de  Følelser,  som  kan 
storme  i  en  Ynglings  Bryst,  var  det  mig  umuligt  at  tænke 
mig  noget  Forhold  i  Livet,  som  ikke  forenede  sig  med  Tan- 
ken om  Dig. 

—  Det  har  jeg  altid  været  sikker  paa. 

—  De  barnlige  Følelser  voksede  imidlertjd  til  stærke  Fø- 
lelser, og  allerede  da  jeg  havde  gjort  min  første  Styrmands- 
rejse  agtede  jeg  at  fri;  jeg  var  længe  før  ligesaa  sikker  paa 
Dit  Hjærte,  som  jeg  vidste  at  Du  var  sikker  paa  mit  Men 
det  var  min  Ulykke,  elskede  Fanny,  at  jeg  lod  mig  overtale 
af  min  Fader  til  at  give  det  Løfte  ikke  at  fri  til  Dig,  før  jeg 
havde  eget  Skib.  Jeg  har  senere  erfaret,  at  han  ved  denne 
Bøn  kun  har  haft  til  Hensigt  at  vinde  Tid,  fordi  han  hemme- 
ligt nærede  det  Ønske,  at  jeg  skulde  gifte  mig  med  Datteren 
af  en  Mand,  til  hvem  han  har  staaet  i  mange  og  vigtige  For- 
hold, jeg  mener  min  forrige  Chefs  Datter  .  .  . 

—  Aa,  Elvira,  udbrød  Fanny,  hende,  hvis  Navn  Fartøjet 
skulde  bære? 

—  Ja,  Elvira. 

—  Men  Du  har  ikke  set  hende,  Du  kender  hende  ikke, 
Du  elsker  hende  ikke,  hvorledes  kan  saa  Din  Fader  ønske, 
at  Du  ...  ?    Fanny  tav. 

9* 

i,  Fanny,  det  er  ikke  saaledes  som  Du  tror. 

cælven  gennemfor  den  unge  Pige. 

mme  Dag,  som  jeg  kom  tilbage  til  Gøteborg,  skrev 

ler  og  sagde  ham,    at  hvis  han  endnu  fordrede,   at 

fortie  min  Kærlighed  til  Dig,  saa  vilde  jeg  hellere 

end   komme   hjem    uden  at  aabne  mit  Hjærte  for 

inden  Faders  Svar  kom,  var  Udsigterne  forandrede- 

arkaptejnen    kom  til  Byen   (han  havde  allerede  ud- 

tøj  til  mig),  og  den  betydelige  Sum,  som  jeg  endnu 

til  Købet,    fik    jeg    af  ham   som  en  Erindring  om 

Alt   var  jo    nu   saa  lykkeligt  og  godt,    som  det 

e,   for  efter  min  Faders  Løfte,    at  jeg  maatte  have 

t   fri,    saasnart  jeg  var  min  egen  Mand,    havde  jeg 

til   at   flyve   til  Dig   ...    og  alligevel  ventede  jeg 

n  Dage. 

r  saa  paa  ham  med  store  forundrede  Øjne. 
f  ventede,  men  af  hvad  Grund?  Hvorledes  skal 
vove  at  sige  Dig  det?  Fanny,  min  dyrebare 
behøver  jeg  hele  Din  Kærlighed-,  jeg  ved  den  er 
u  maa  ikke  tage  den  fra  mig,  for  saa  ved  jeg  ikke 
jør,  Fanny. 

org,  udraabte  hun  med  en  Stemme,  som  gav  stærk 
hans  Hjærte,  og  hun  rev  sig  med  en  hæftig  Be- 
l  af  hans  Favn.  —  Nu  forstaar  jeg  alt,  Elvira  har 
l  sin  Fader  i  Gøteborg,  og  forsmaaet  af  hende 
u  til  mig. 

nny,  Fanny,  vær  ikke  saa  vred.  Hvorledes  kan 
t  jeg,  forsmaaet  af  hende,  kunde  have  .  .  .  nej, 
g  har  ikke  elsket  hende  saaledes,  at  jeg  for  hende 
min  højeste  Lykke  paa  Jorden,  Dig.  Men  jeg  vil 
noget  for  Dig.  Hun  har  i  et  Par  Uger  beruset 
er,  mit  Hoved,  aldrig  mit  Hjærte,  det  har  ikke 
utro,  Fanny,  og  derfor  flygtede  jeg  fra  hende  til 
it  Du  med  Din  Kærlighed  kunde  holde  mig  fast, 
ter  denne  Bekendelse  anser  mig  for  at  være  værdig 
irlighed. 

s   stærke  Bevægelse   hindrede   hende   en  lang  Tid 
e.    Tilsidst  sagde  hun,  medens  hun  havde  ondt  ved 
de  frembrydende  Taarer: 
er  ikke  sikker  paa  det,    Georg,   jeg  tror  ikke,   at 

en  Mand,  som  lader  sig  beruse  af  den  ene  Kvinde,  kan  sætte 
saa  stor  Pris  paa  den  anden. 

—  Hvis  han  ikke  kunde  det,  vilde  han  ikke  af  sig  selv 
være  kommen  tilbage.  Men  han  har  ikke  alene  gjort  det, 
Fanny,  han  har  jo  midt  under  Forblindelsen  indset,  at  Lykken 
kun  vindes  med  Dig. 

—  Det  kan  være,  Du  tror  det  Georg,  men  jeg  elsker  Dig 
for  dybt  og  inderligt  til  at  billige  et  Forsøg,  som,  efter  hvad 
Du  nu  har  meddelt  mig,  sikkert  ikke  vil  faa  et  lykkeligt 
Udfald  . . .  Desuden,  Georg,  jeg  er  virkelig  ikke  stolt,  det 
ved  Du  ogsaa  godt,  at  jeg  ikke  er  .  .  .  men  jeg  giver  hellere 
helt  og  holdent  Atkald  paa  min  største  Rigdom,  end  jeg  deler 
den  med  en  anden. 

—  Nej,  Fanny,  Du  maa  ikke  være  uretfærdig.  Min 
aabne  Bekendelse  maa  bedst  kunne  overbevise  Dig  om,  hvad 
Du  er  for  mig ;  forsmaaet  af  Dig,  .  .  . 

—  ...  gaar  Du  til  hende,  udbrød  Fanny. 

—  Nej,  nejl  Forsmaaet  af  Dig  lever  jeg  kun  for  mit 
Arbejde;  jeg  kender  kun  en  Kvinde,  som  kan  skænke  mig 
Lykken,  og  hvis  hun  nægter  mig  den,  søger  jeg  den  ikke 
hos  nogen  anden,  i  det  mindste  aldrig  saa  længe,  der  findes 
et  Glimt  af  Haab,  og  det  findes  altid  saa  længe  Fanny  Hol- 
mer er  fri. 

—  Nej,  Georg,  saaledes  vil  jeg  ikke  have  det.  Jeg 
skammer  mig  ved  at  lade  Dig  se,  at  jeg  græder  over  Tabet 
af  en  Vished,  som  gjorde  mig  saa  lykkelig,  men  svagere  skal 
Du  ikke  se  mig,  og  det  vilde  være  en  Svaghed,  som  gjorde 
mig  uværdig  til  min  egen  Agtelse,  hvis  jeg  under  disse  For- 
hold indgik  en  Forbindelse  med  Dig.  I  Begyndelsen  af  Din 
Meddelelse  forhindrede  Overraskelsen  mig  i  at  tænke  fornuf- 
tigt, men  nu,  efterat  jeg  har  samlet  mig,  er  jeg  sikker,  fuld- 
kommen sikker  paa,  Georg,  at  jeg  ikke  vil  blive  Din. 

—  Og  det  vil  Du  ikke,  fordi  Du  finder  mig  uværdig 
baade  til  Din  Kærlighed  og  til  Din  Agtelse. 

—  Hvis  jeg  tænker  saaledes,  Georg,  kan  Du  være  sikker 
paa,  at  det  koster  mig  meget,  og  at  jeg  ikke  ved,  hvorledes 
jeg  skal  kunne  leve,  naar  jeg  ikke  mere  for  mine  Øjne,  har 
Dit  Billede  saa  rent  og  klart  som  før. 

—  Fanny,  sagde  Georg  med  dyb  og  stærk  Bevægelse, 
hvis  min  Moder  levede,  vilde  hun  forstaa  mig,  og  det  var  jeg 
saa  sikker  paa,  at  ogsaa  Du  vilde.     Men   jeg   har  taget  fejl, 

kun  Gud,  som  ved,  om  Du  handler  rigtigt,  naar 
:  straffe  en  uforsætlig  og  dybt  angret  Utroskab  op- 
Baand,  som  jeg  af  hele  min  Sjæl  har  længtes  efter 
yttet.  Jeg  vilde  først  have  været  uværdig  til  Din 
g  Kærlighed,  hvis  jeg  havde  glemt  Dig  og  skænket 
te  og  min  Fremtid  til  Elvira,  eller  hvis  jeg,  da  jeg 
om  at  blive  min,  havde  skjult,  at  jeg  nærede  Følel- 
n  anden  .  .  .  Tænk  paa,  Fanny,  at  jeg  endnu  for 
[je  siden  kunde  sige,  at  jeg  havde  frit  Valg.  Hvis 
le  hende  højere,  hvad  havde  da  forhindret  mig  i  at 
inde  i  samme  Ærinde  som  det,  hvori  jeg  nu  kommer 
Intet  Løfte  har  bundet  mig. 

y  rystede  let  paa  Hovedet.  Hun  kunde  ikke  billige 
rd,  fordi  hendes  ømmeste  Følelser  var  dybt  saarede. 
g  det  er  Fanny,  sagde  Georg  med  bedrøvet  Stemme, 
ge    og    retfærdige  Fanny,    som    elsker   hele  Verden 

jeg  kan  ikke  tro,  at  min  Skæbne  saa  snart  skal 
ort.      Du  er  alt  for  ædel  til  at  ligne  disse  Kvinder, 

jeg  har  læst  og  hørt  sige,  at  de  ofte  ved  Mangel 
bærelse    har   forstyrret   baade  deres  egen  og  andres 

At  fordømme  en  Fejl  er  let,  at  tilgive  den  er  svært 

stemmer    nu  bedst  overens  med  en  Sjæl  som  Din, 

y  forholdt  sig  tavs  i  nogle  Øjeblikke.  Hun  var 
væget. 

:g  maa  tilgive  Dig,  sagde  hun,  hvorledes  kan  jeg 
eg  kan  heller  ikke  ophøre  at  elske  Dig,  men  binde 
nu.  da  Du  har  vist  saa  stor  Flygtighed,  det  bør 
og  det  bør  Du  ikke  klage  over  .  .  .  Tag  Din  Fri- 
>rg  .  .  .  gør  med  den,  hvad  Du  vil  .  .  .  lad  Tiden 
i  Du  tilsidst  vælger. 

u  giver  mig  atter  Livet,  Fanny,  udbrød  Georg  med 
Øjne,  siger  ikke  Dine  Ord  »rejs  med  Gud,  Georg 
Du  kommer  tilbage,  holder  vi  Bryllup.« 
ej,  vist  ikke,  svarede  Fanny,  blussende  rød,  de 
y's  med  Gud,  Georg,  baade  denne  og  flere  Gange, 
em  for  alt  ik'<e  at  komme  sammen  med  hende,  som 
:  saaledes  paa  Dig,  og  finder  Du  tilsidst,  efter  streng 
;,  at  Dine  Følelser  ikke  ejer  mere  end  et  Maal,  op- 
da  igen  og  forny  Dit  Spørgsmaal,  men  ikke  før. 
aa,  Fanny,  eftersom  det  er  umuligt,   at  jeg  kan  faa 

Dit  Løfte,  saa  hør,  hvad  jeg.  for  at  berolige  Dig  og  bort- 
rydde al  Din  Frygt,  har  i  Sinde  at  foretage  mig:  jeg  vil  gøre 
akkurat  samme  Forsøg  med  mit  Hjærte,  som  Mødrene  gør 
med  deres  Børn,  naar  de  vil  bevare  dem  fra  at  faa  Kopper:  de 
fører  dem  derhen,  hvor  Smitten  findes.  Den  Dag  i  Morgen 
rejser  jeg,  uden  Hensyn  til  det  mulige  Resultat,  tilbage 
til  Gøteborg  og  opsøger  Kommandørkaptejnens  Familje,  for 
at  jeg  hver  Dag  kan  se  Elvira.  Er  de  rejst,  rejser  jeg  efter 
til  Helgenæs  for  at  tage  Afsked  og  undskylde  mit  hastige 
Opbrud,  og  gaar  jeg  da  fuldkommen  frelst  gennem  denne 
Skærsild,  saa  skriver  jeg  til  Dig  og  lader  Dig  vide,  at  Haabet 
om  at  eje  Dig  har  holdt  mig  oppe.  Men  paa  den  anden 
Side  sværger  jeg  Dig  ved  min  Moders  Minde  (jeg  har  aldrig 
før  svoret  en  saadan  Ed),  at  jeg  ikke  skriver,  hvis  jeg  ikke 
finder,  at  jeg  bør  gøre  det. 

—  Saaledes  er  det  godt,  Georg  —  det  er  jeg  tilfreds  med 
Og  efter  to  eller  tre  Rejser  . . . 

—  Nej,  ikke  mer  end  en  . . .  men  det  bliver  en  lang 
Rejse.  Jeg  gaar  i  udenrigsk  Fart,  thi  jeg  vil  fortjene  lidt, 
inden  jeg  kommer  hjem  igen.     Og  naar  jeg  kommer  . . . 

—  Ja,  saa  faar  vi  se,  forsaavidt  jeg  inden  Din  Afrejse 
faar  noget  Brev. 

—  Men,  Fanny,  hvis  —  jeg  vil  ikke  antage  det,  men  for 
at  have  alt  paa  det  rene  siger  jeg  det  —  Avis  Du  ikke  faar 
noget  Brev,  saa  forsikrer  jeg  Dig  alligevel,  at  for  et  saadant 
Indtryk,   som   det   maaske   kan  fremkalde,   vil  et  halvt  Aars 

.Sørejse  ndgøre  den  grundigste  Kur,  og  saa  meget  mere  da 
en  Sørejse  paa  halvandet  eller  to  Aar.  Og  naar  jeg  kommer 
tilbage  som  den  mest  satte  af  alle  satte  unge  Søkaptejner, 
saa  maa  Du  ikke  sige  nej  Fanny,  thi  saa  vilde  al  Livets 
bedste  Glæde  være  forbi  tor  mig.  Med  et  saa  iltert  Sind  som 
mit  og  med  saa  megen  Varme  i  Blodet,  kan  jeg  nok  komme 
lidt  paa  Afveje,  men  aldrig  af  hele  min  Sjæl  elske  mer  end 
en.  Og  naar  man  kommer  saa  aabent  som  jeg  og  siger: 
»Læs  mit  Synderegister  og  tilgiv  migc,  saa  bør  en  Sømands- 
. . .  hvad  skal  jeg  sige  —  ikke  Trolovede,  end  mindre  Hu- 
stru, thi  en  Hustru  skal,  ved  Gud,  aldrig  af  mig  blive  sat  paa 
den  haarde  Prøve  at  tilgive  saadanne  Fejl  . . .  men  den  ædle 
Pige,  han  stræberjefter,  bør  være  ædelmodig  og  klog  nok  til 
at  gøre  det.     Og  nu,   Fanny,    min  lille  tilbedte  Gudinde,    er 

jeg   atter   lykkelig,   thi  saa  vist  som  jeg  lever,   bliver  der  et 
Ægtepar  af  Fanny  Holmer  og  Kaptejn  Georg  Letsler. 

—  Aa,  Du  taabelige  Georg!  sagde  Fanny  idet  hun  lige- 
som følte  et  Pust  af  Haab. 

—  Ikke  taabelig,  Fanny!  Vi  Sømænd  maa  nyde  Livet, 
medens  det  bydes  os;  i  Dag  har  vi  Ævne  til  at  være  lykke- 
lige, i  Morgen  ligger  vi  kæmpende  med  Havet  om  Liv  og 
Ejndom  og  i  Overmorgen  sover  vi  allerede  med  alle  vore 
skønne  og  lyse  Planer  stille  og  fredeligt  paa  Havets  Bund. 
Nej,  »lev  og  nyd,  medens  Du  kanl«  det  er  Sømandens  Valg- 
sprog og  netop  derfor  (her  trak  Georg  med  Hæftighed  Fanny 
til  sit  Hjærte  og  røvede  et  Kys  fra  hendes  Læber)  derfor  vil 
jeg  vide,  at  jeg  i  det  mindste  en  Gang  har  levet  ...  Ja, 
Fanny,  Dine  Læber  er  røde  som  de  rødeste  Koraller,  friske 
som  Morgenvinden  paa  Havet  og  varme  som  Dit  eget  Hjærte- 
blod  —  og  Du  skulde  ikke  blive  min?  Jo,  det  sværger  jeg 
Dig  ved  Dit  Kys,  Fanny  . . .  jeg  sværger,  at  Du  skal  blive 
min! 

—  Du  er  et  frygtelig  letsindigt  Menneske,  Georg! 

—  Nej,  ikke  letsindig,  men  et  Menneske  med  et  ///Sind. 
Og  nu,  elskede  Fanny,  føler  jeg  mig  saa  staalsat,  at  jeg  kunde 
møde  den  halve  Verdens  Skønheder  uden  at  løbe  den  ringeste 
Fare  derved. 

Det  tog  i  Dørlaasen. 

Fanny  fløj  hen  til  Vinduet. 

Det  var  blot  Kokkepigen  Britta,  som,  forbavset  over  ikke 
at  have  modtaget  nogen  særlig  Ordre,   kom   og   forlangte  af 
tale  med  Fanny. 

Men  der  behøvedes  ingen  særlige  Ordrer.  Thi  som  Sa- 
gerne nu  stod,  var  Georg  hensynsfuld  nok  til  ikke  at  blive 
længere,  men  tog  hjem,  for  at  tilbringe  Resten  af  Dagen 
sammen  med  sin  Fader. 

Fanny  fulgte  ham  ned  til  Broen. 

—  Gud  velsigne  Dig,  elskede  Fanny!  Er  Du  ikke  til- 
freds med  mig  som  jeg  er,  saa  lad  Din  Kærlighed  overskygge 
mine  Fejl  og  trøste  Dig  med,  at  Du  en  Gang  skal  faa  den 
taknemmeligste  og  kærligste  Ægtemand. 

—  Jeg  beder  Dig  inderligt  og  alvorligt,  sagde  Fanny  og 
hældede  sig  ned  o  er  Georg,  som  allerede  stod  nede  i  Baaden, 
ikke  at  skuffe  mig.  Bedrage  mig  kan  Du  ikke,  det  ved  jeg. 
Derfor:    kommer   der  Brev,   saa   tror  jeg   paa   det   som  paa 

Guds  egne  Ord,  men  kommer  der  ikke  Brev,  saa  byg  ingen 
Forhaabninger  paa  min  Svaghed  —  thi  de  vil  styrte  sammen. 

Efter  at  Fanny  havde  sagt  disse  alvorligt  mente  Ord  og 
endnu  en  Gang  besvaret  hans  varme  Haandtryk,  løb  hun  til- 
bage ad  Broen,-  tilvinkede  ham  endnu  et  Farvel  og  for- 
svandt. 

—  Hvor  jeg  tilbeder  hende!  var  Georgs  sidste  Tanke,  da 
han  forlod  Strand. 


Ved  Tilbagekomsten  til  Johanneskæret  fandt  han  sin 
Fader  staaende  paa  Broen.  Og  det  første  Blik,  de  vekslede 
med  hinanden,  overbeviste  Letsler  om,  at  Georgs  Ærinde  ikke 
var  lykkedes.  Tavs  nikkede  han  til  Sønnen,  og  denne  sagde 
sit  »God  Dag,  Fa'r!«  i  en  Tone,  som  tilkendegav,  at  han  i 
det  mindste  ikke  bar  hele  Himlen  i  sit  Bryst. 

—  Hvornaar  rejser  Du,  min  Søn? 

—  I  Morgen!  Jeg  fik  at  mærke,  at  Dine  gode  Ønsker 
ikke  ledsagede  mig.  Fanny  . . .  hvad  skal  jeg  sige?  Du  kan 
vistnok  gætte,  hvorledes  det  gik;  jeg  var  aabenhjærtig,  som  jeg 
burde  være,  men  det  lader  ikke  til  at  behage  Kvinderne. 

—  Jeg  kan  ikke  andet  end  højlig  rose  Fanny  for  denne 
Finfølelse. 

—  Blot  nu  ikke  Toldassistenten  imidlertid  lægger  sine 
Garn  ud  for  Holmer. . .  Han  skal  være  en  daarlig  og  ond- 
skabsfuld Karl. 

—  En  meget  daarlig  Karl.  Og  da  Du  nu  i  enhver  Hen- 
seende har  fulgt  Din  egen  Vilje,  maa  Du  nu  dømme  om, 
hvorvidt  jeg,  uden  Uro  for  Følgerne,  kunde  imødese  Dit 
Frieri.  Denne  Herre  er  enten  virkelig  kommen  under  Vejr 
med,  at  det  er  af  Betydning  for  mig  at  vedblive  at  være  ube- 
mærket, eller  ogsaa  har  han,  blot  af  skurkagtig  Beregning 
for  derved  at  gøre  sig  en  Fordel,  søgt  at  faa  mig  til  at  tro, 
at  han  har  tilstrækkeligt  Kendskab  til  mine  tidligere  Forhold 
til  at  skade  mig,  hvis  han  ikke  kunde  bevæge  mig  til  at  give 
ham  det  Løfte,  at  Du  skulde  opgive  Dine  Fordringer  paa 
Fanny  Holmer,  hvem  han  efterstræber. 

Medens  Letsler  langsomt  udtalte  disse  Ord,  drog  Vredens 

Bleghed  over  Georgs  Ansigt,  men  Frygten  for  at  det,  han 
vilde  spørge  om,  skulde  saare  Faderens  Følelser  for  dybt, 
holdt  hans  Tunge  bunden.    Halv  højt  mumlede  han: 

—  Den  Nidding  1  . . .  jeg  vilde  ønske,  jeg  havde  ham 
under  fire  Øjne. 

—  Jeg  haaber,  min  Søn,  sagde  Letsler  med  den  Værdig- 
hed, som  udmærker  visse  Naturer,  at  Du  ikke  har  i  Sinde  at 
gøre  noget,  som  vilde  være  Dig  og  mig  uværdigt.  Skæbnen 
synes  desuden  selv  at  have  bestemt,  at  Din  Livsbane  ikke 
skal  komme  i  Berøring  med  hans. 

—  Det  er  langt  fra  min  Tanke,  thi  i  hvilken  Retning 
min  Livsbane  end  bugter  sig,  opgiver  jeg  dog  aldrig  Haabet 
om  at  kalde  Fanny  min  Hustru.  Og  (her  var  det  ude  med 
Georgs  paatagne  Kulde)  den  skændige  Skurk  skal  staa  mig 
til  Ansvar,  fordi  han  har  vovet  at  true  Dig  med  sine  urene 
Trusler  og  Forslag. 

—  Men,  Georg,  har  Du  ogsaa  betænkt  Følgerne  af  en 
saadan  Handling  fra  Din  Side?  Forestil  Dig,  at  han,  paa  en 
eller  anden  Maade,  som  jeg  ikke  kender,  er  kommen  paa 
Spor  efter  min  smærteligste  Hemmelighed;  man  vil  da  sige, 
at  Georg  Letsler  for  at  tilfredsstille  sin  private  Hævn,  sin 
Skinsyge,  prisgav  sin  Faders  Ære,  maaske  hans  Liv,  thi  han 
vilde  ikke  være  i  Stand  til  at  overleve  Opdagelsen  af  visse 
Ting. 

Georg  saa  paa  sin  Fader  med  Forbavselse  og  Uro,  men 
derpaa  førte  han  Faderens  Haand  til  sine  Læber,  ømt  og 
ærbødigt,  og  gik  ud  for  ved  Vindens  og  Vovernes  Spil  at 
dæmpe  sine  Følelser. 

Aftenen  tilbragte  Georg  alene  med  sin  Fader.  Og  til 
Trods  for  den  store  Modgang,  Formiddagen  havde  bragt  med 
sig,  fremdrog  han  —  efter  at  han  havde  opnaaet  at  berolige 
sig  —  et  saa  stort  Forraad  af  muntre  og  livlige  Billeder,  at 
Letsler  snart  med  stille  Glæde  atter  saa  ham  hensat  i  den 
gamle,  gode  Sindsstemning.  Dette  var  alligevel  ikke  Tilfældet ; 
men  Georgs  varme  Hjerte  bebrejdede  ham,  at  han  havde  vist 
saa  stor  Heftighed, "og  med  inderlig  kærlig  Ømhed  søgte  han 
at  udslette  Indtrykket  heraf. 

Den  halve  Nat  talte  Fader  og  Søn  sammen. 

Næste  Morgen  tog  han  en  kærlig  Afsked  for  at  vende 
tilbage  til  Gøteborg.  Og  da  Letsler  fulgte  ham  ned  ad 
Klippen,  sagde  han: 

—  I  Bunden  paa  Vadsækken,  min  kære  Søn,  ligger  en 
lille  forseglet  Pakke  —  læs  Indholdet  naar  Du  føler  Dig 
kaldet,  hvor  og  hvornaar  Du  vil,  og  husk  paa,  at  de  Ord,  jeg 
har  tilføjet  i  Slutningen,  kommer  fra  et  Faderhjærte,  som 
uophørligt  vil  bede  for  Dig. 

—  Og  disse  Bønner,  sagde  Georg,  idet  han  stærkt  be- 
væget gengældte  Faderens  Haandtryk,  vil  blive  mine  Skyts- 
engle. Jeg  er  ofte  en  stor  Taabe,  men  jeg  haaber,  at  jeg 
ved  min  Hjemkomst  lige  saa  troværdigt  §om  nu,  kan  forsikre 
Dig,  at  jeg  ikke  har  begaaet  nogen  Handling,  som  jeg  ikke 
kan  lægge  for  min  Faders  Øjne . . .  hvad  Papirerne  angaar, 
saa  skal  jeg  gæmme  dem  mellem  mine  Skibsdokumenter. 
Overalt  skal  de  følge  mig,  men  endnu  vil  jeg  ikke  læse  dem, 
thi  jeg  synes  altid  at  have  friere  Hænder  til  at  handle,  saa 
længe  jeg  er  ubekendt  med  Forhold,  som  maaske  ellers  kunde 
faa  for  megen  Magt  over  mig.  Og  nu,  Fa*  er . . .  Herre  Gud, 
hvor  det  er  forfærdeligt  svært  at  skilles  1 

—  Gud  beskytte  og  ledsage  Dig,  min  elskede  Søn! 
Skulde  Johannesskæret  være  tomt,  naar  Du  kommer  tilbage, 
saa  .  .  . 

—  Nej,  nej,  udbrød  Georg  og  trykkede  sig  fastere  til 
Faderens  Bryst,  mange,  mange  Gange  endnu  skal  jeg  skrifte 
for  Dig  og  mange  flere  Glædestaarer  skal  jeg  fælde,  fordi  Gud 
lader  mig  beholde  Dig. 

Fra  Baaden  raabte  han  sit  aller  sidste  Farvel,  ledsaget 
af  Forsikringen  om,  at  den  hele  Ladning  af  de  Herligheder, 
han  havde  ført  med  hjem  til  Faderen  og  Vennerne,  og  hvilke 
han  uheldigvis  havde  glemt  ved  den  hastige  Afrejse  fra 
Gøteborg,  allesammen  skulde  komme  med  »Frisejleren c 

Karolus  gjorde  denne  Rejse  alene  for  endnu  en  Dag  at 
kunne  tale  med  Georg  og  tage  hans  Brig  i  Øjesyn. 


Femtende  Kapitel. 

Baron  Henning  havde  i  nogle  Dage  været  i  en  Tilstand 
som  den,  et  Menneske  føler  sig  hensat  i,  naar  det  fra  Drømme- 
verdenens bedrageriske  Lykke  modstræbende  vender  tilbage 

hedens  Tomhed  og  imidlertid  langsomt  klarer  sine 

>rekom  Hennings  Forn-ift  utænkeligt,  at  en  Pige 
l,  opdraget  efter  Tante  Rezias  strænge  Grundsæt- 
hidtil  saa  kold  i  hele  sit  Væsen,  uden  Modstand 
\  efter  for  de  første  vilde  Luner,  som  bemægtigede 
. .  og  hvad  andet  kunde  den  kaldes,  denne  aaben- 
jelighed  for  en  hende  aldeles  fremmed  Person,  en 
Mellemklassen,  af  forvoven  Dristighed  . . .  Hennings 
rimod  lod  ham,  langt  tydeligere   end   han   kunde 

at  netop  paa  et  saadant  Temperament  som  hendes, 
rreligt,  selvstændigt,  kunde  et  Lune  blive  af  ube- 
aegt.  Havde  han  desuden  vidst,  at  Skinsygen  alle- 
aagnet  og  havde  pustet  til  Ilden,  vilde  han  ikke 
forundret  sig  over  den  Hurtighed,  hvormed  dette 
e  sat  sig  i  Besiddelse  af  hele  Elviras  Væsen, 
e  Sindsstemning,  som  under  Ballet  paa  »Skandina- 
/okset  til  den  yderste  Grad  af  Uro  og  Utilfredshed, 
ji  Underretningen    om  Georgs  pludselige   Afrejse, 

da  han  første  Gang  derefter  gensaa  Elvira,  syntes 
lyt  opblussende  Haab  at  finde  en  Venlighed  hos 
i  nu,  da  han  var  forberedt  paa  alt  andet,  gjorde  et 
stærkere  Indtryk  paa  ham.  Og  da  han  hørte  Tale 
nrejsen  var  bestemt  til  fire  Dage  senere,  troede  han, 

indtruffet  en  eller  anden  for  hans  egne  Forhaab- 
istig  Omstændighed ;  maaske  havde  Georg  i  sin 
)ristighed  friet  paa  Ballet  og  faaet  nej  . . .  maaske 
andørkaptejnen  selv  bleven  opmærksom  paa  den 
:s  Planer  og  havde  rask  afskaaret  dem. 
r  det:  Udsigterne  var  atter  bleven  lysere, 
ir  den  tredje  Dag  efter  Georgs  Afrejse. 

og  Vendela  var  nylig  kommen  tilbage  fra  en 
ur  i  Byen,  hvor  de  havde  gjort  deres  sidste  Indkøb, 
r  bestilte  til  næste  Middag. 

Dage  havde  Elviras  Humør  staaet  paa  lutter  Sol- 
ndes  Omgivelser.  I  hendes  Indre  derimod  var  der 
rmørkelse.  Hendes  Stolthed,  som  ikke  vilde  lade 
ue  af  den  nylig  vaagnende  Kærlighed,  kæmpede 
med  denne  om  Herredømmet, 
es  for  Eksempel  sagde  hun  det  ene  Øjeblik  til  sig 
l»  Jeg  rejser  ikke,  jeg  maa  gense  ham  og  høre  ham ! 

jeg  vil  overbevises  om,  at  alt  det  har  været  Hekseri  . . . 
Ja,  jeg  vil  finde  et  Paaskud  til   at  udsætte  Rejsen«  . . .  Men 

Øjeblikket  efter  hed  det  endnu  mere  afgørende:    »Hvad 

skulde  jeg  vente  for  at  se  en  fjorten  Dages  Beundrer 
triumfere  over  den  Svaghed,  jeg  vilde  vise  ved  taalmodig 
at  afvente  hans  Tilbagekomst?  Nej,  det  maa  der  aldrig 
være  Tale  om  og  det  skal  der  heller  ikke  blive  Tale  om! 
Jeg  har  været  vanvittig  —  jeg  vilde  ønske,  jeg  kunde  rejse 
i  denne  Time,  ja,  i  dette  Øjeblik  1  Men  fremfor  alt  vilde 
jeg  ønske,  at  disse  Mennesker  ikke  udspionerede  mig.«  .... 

—  God  Dag,  Baron  Henning  1  Morer  vi  os  ikke  ypper- 
ligt her  i  Gøteborg?  Igaar  var  vi  ude  til  Middag  ...  i 
Aften  skal  vi  i  Selskab,  og  i  Morgen  .  .  .  ja,  i  Morgen,  ak 
jal  saa  rejser  vi  tilbage  til  vor  landlige  Ensomhed  for  at  be- 
gynde vor  Idyl  paany. 

Det  var  ved  Tilbagekomsten  fra  den  nævnte  Spadseretour, 
at  Elvira,  idet  hun  kastede  nogle  mindre  Pakker  paa  et  Bord 
i  Salen,  udtalte  sig  saaledes  til  Henning,  medens  han  galant 
skilte  hende  ved  Hat  og  Sjal. 

—  Vor  Idyl,  gentog  han  og  søgte  at  antage  samme  liv- 
lige Tone,  —  ja,  den  var  bedaarende. 

—  Ja,  var  den  ikke.  Jeg  kan  ikke  tænke  mig  noget 
behageligere,  end  i  evig  Ro  at  vegetere  i  det  grønne  med  en 
Bog  under  Armen,  en  Straahat  paa  Hovedet  og  en  Handske 
i  Haanden  til  at  lege  med. 

—  Nu  bliver  De  ondskabsfuld,  Frøken,  sagde  Henning. 
Men  da  Vendela  i  det  samme  fjærnede  sig  med  de  indkøbte 
Sager,  tilføjede  han  sagte  og  mere  udtryksfuldt:  —  Ond- 
skabsfuld er  for  lidt  sagt  —  det  er  grusomt,  Frøken  Elvira, 
at  De  til  Maal  for  Deres  Satire  tager  en  Tid,  som,  i  det 
mindste  for  mig,  var  den  lykkeligste,  jeg  har  oplevet. 

—  Hvad  berettiger  Dem  til,  Baron  Henning,  at  paastaa, 
at  det,  jeg  sagde,  var  Satire? 

—  Tonen  og  fremfor  alt  det  ubehagelige  Indtryk,  Deres 
Skæmt  gjorde  paa  mit  Hjærte. 

—  Hjærte,  gentog  Elvira  og  satte  sig  . . .  Hvor  De  ofte 
fører  det  Ord  paa  Læberne.  Jeg  vilde  ønske,  jeg  kunde  være 
saa  lykkelig  en  Gang  at  se  Deres  Hjærte  i  Havn,  i  en  god, 
hyggelig  °g  lykkelig  Havn. 

—  Virkelig?  —  Vilde  De,  Frøken  Elvira,  ønske  mig  saa 
megen  Lykke? 

—  Af  mit  ganske  Hjærte  . . .  tvivl  ikke  om  det. 

—  Og  dog  tvivler  jeg;  thi  denne  aabne,  himmelske  God- 
hed, der  er  Dem,  Frøken  Elvira,  saa  ulig,  klinger  mildt  nok 
i  Ordene,  men  maa  dog  indeholde  en  skuffende  Illusion  . . . 
Jeg  har  i  disse  fjorten  Dage  lidt  alt  for  mange  Kvaler  til  at 
jeg  kan  tro,  at  de  nu  alle  skulde  være  forsvundne. 

Ved  denne  Hentydning  gød  en  mørk  Rødme  sig  over 
Elviras  Ansigt,  og  hvis  hun  havde  haft  til  Hensigt  kun  at 
lade  Tilfældet  føre  til  det  Resultat,  hun  saa  meget  ønskede, 
saa  besluttede  hun  nu  saa  meget  sikrere  at  gribe  Traaden. 
Og  Henning,  som  allerede  stod  mellem  Himlen  og  Afgrunden, 
blev  dristigere  ved  hendes  Tavshed,  som  Rødmen  gjorde 
endnu  mere  veltalende. 

—  Dyrebare  Frøken  Elvira,  turde  jeg  —  jeg  ved,  hvor 
uendelig  lidt  jeg  fortjener  en  saadan  Lykke  —  turde  jeg, 
uden  at  anses  for  at  være  en  alt  for  stor  Daare,  vove  at 
haabe,  at  De  har  kastet  et  Blik  i  mit  Hjærte . . . 

—  Jeg  tror  ikke,  det  er  nødvendigt  at  nægte  det. 

—  Min  Gudl  drømmer  jeg,  eller  er  det  muligt,  at  De 
ikke  spøger?  Men  gør  ikke  det!  . . .  Henning  greb  hendes 
Hannd  og  førte  den  til  sine  Læber.  —  Er  de  Ord,  jeg  har 
hørt,  Deres  fulde  virkelige  Alvor? 

—  Mit  fulde,  virkelige  Alvor  1  Og  jeg  føler  mig  smigret 
af  den  Finfølelse,  som  faar  Dem  til  først  at  henvende  Dem 
til  mig,  thi  derved  haaber  jeg,  at  den  Smule  Modstand,  der 
kunde  møde  fra  Faders  Side,  helt  og  holdent  skal  hæves. 

—  Store  Gudl  udbrød  Henning  og  trykkede  endnu  en 
Gang  i  sin  Henrykkelse  den  Haand,  som  Elvira  vilde  trække 
tilbage  —  naar,  hvornaar  maa  jeg  tale  med  Onkel? 

—  I  Morgen  Formiddag  vilde  jeg  anse  det  for  passende. 
Thi  for  at  være  fuldt  oprigtig,  kan  jeg  lige  saa  gærne  sige, 
at  jeg  for  længe  siden  har  anet  Deres  Følelser  og  talt  med 
Fader  om  dem.    Han  havde  ganske  vist  nogle  smaa . .  . 

—  Ja,  jeg  forstaar  saa  godtl  Jeg  er  fattig,  og  han  har 
Ret  til  at  anse  disse  Følelser  som  den  aller  højeste  Grad  af 
Dristighed  —  men  .  .  . 

—  Sig  ikke  det.     Lad    mig   hellere   tilføje,   at   han  med 
*  den  smukke  Medgift,   han   for   længe   siden   har  bestemt  for 

Vendela,  forener  Retten  for  det  unge  Par  til  at  bo  paa  Axel- 
holm —  og  jeg  haaber,  at  De  er  tilstrækkeligt  overbevist  om 
min  varme  Deltagelse   saavel  i  Vendelas  som  i  Deres  Lykke 

Digitized  by  VjOOQ IC 


143 

til  at  vide,  at  jeg  vil  gøre  alt,  hvad  der  staar  i  min  Magt  for 
at  skabe  et  hyggeligt  Hjem. 

Henning  var  ikke  rigtig  sikker  paa  sine  egne  Sanser,  da 
han  først  hørte  Vendelas  Navn  nævne  i  Forening  med  sit  eget 
og  det  paa  en  Maade  som  om  det  for  længe  siden  havde 
været  en  afgjort  Sag.  Vendela  —  hvad  .  .  .  Vendela,  den 
fattige  Vendela,  den  lille  ubetydelige,  beskedne,  afhængige 
Vendela?  Det  var  dog  det  mest  uhørte  Gækken,  nogen  havde 
været  udsat  for. 

Men  netop  i  dette  Øjeblik,  saa  overmenneskeligt  dybt 
krænket,  netop  i  dette  vanskelige,  usalige  Øjeblik  bevarede 
Henning  sit  stolte  Hovmod.  De  fiffigt  udkastede  Ord  om 
Medgift  og  Bolig  paa  Axelholm  gjorde,  at  Partiet  i  det  mindste 
ikke  blev  latterligt,  men  selv  om  hele  Verden  vilde  trække 
paa  Skuldrene  af,  at  den  fattige  Baron  Henning  vilde  gifte 
sig  med  den  lige  saa  fattige  Frøken  Vendela,  saa  vilde  dette 
dog  være  tusinde  Gange  at  foretrække  for  en  omløbende 
Beretning  om  den  grusomme  Spøg,  Elvira  havde  drevet  med 
hans  Egenkærlighed.  Og  den  bedste  Hævn,  der  i  Øjeblikket 
tilbød  sig,  var  at  gaa  ind  paa  hendes  Planer  uden  saa  meget 
som  et  Sekund  at  falde  ud  af  Rollen.  Dette  var  just  værdigt 
hans  Klogskab,  »og  skulde  det  end  koste  mit  Hjærtes  sidste 
Slag«,  sagde  han  i  Forbavselsen  og  Forbitrelsen  til  sig  selv, 
»saa  skal  hun  ikke  se  et  Tegn,  ikke  høre  et  Udraab  af  For- 
undring, Harme  eller  Smærte  •,  hun  skal  i  det  mindste  indrømme, 
at  jeg  havde  kunnet  være  hende  værdig.« 

Tavsheden  varede  kuu  et  Øjeblik. 

Elvira  saa  ud  af  Vinduet,  men  tabte  i  det  samme  sit 
Lommetørklæde,  som  Henning  med  sædvanlig  Opmærksomhed 
tog  op  og  rakte  hende.  Og  han  triumferede,  da  han  saa 
hende  rødme  af  Forundring. 

Ingen  kunde  bedre  end  Henning  spille  en  i  Hast  paa- 
tvungen,  ikke  indøvet  Rolle. 

—  Kære  Frøken  Elvira,  sagde  han  med  en  Blødhed  i 
Stemmen,  beregnet  paa  ikke  alt  for  meget  at  stikke  af  mod 
den  foregaaende  Henrykkelse,  og  hvis  fuldkomne  Fasthed 
netop  var  beregnet  paa  at  vise  Elvira,  at  hun  havde  fundet 
sin  Mester,  —  kære  Frøken  denne  usigelige,  omsorgsfulde 
Godhed,  hvormed  har  jeg  fortjent  den  ?  Hvad  mener  De  vel, 
Frøken?  jeg  har  været  saa  opfyldt  af  Tvivl,  at  jeg  endnu  ikke 
har  dristet  mig  til  at  betro  Frøken  Vendela  mine  inderste  Tanker, 

—  Men  ganske  bestemt,  sagde  Elvira,  henrykt  over  Ba- 
ronens Fatning  og  denne  Gang  indrømmende,  at  hans  Stolt- 
hed ogsaa  kunde  være  ædel,  idet  han  opofrede  sig  selv  for 
ikke  at  synes  latterlig  ved   for  højt  spændte  Forventninger, 

—  ganske  bestemt  har  hun  gættet  den  lige  saa  vel  som  jeg. 

Nu  syntes  der  at  gaa  et  Lys  op  for  Henning.  Skulde 
Vendela  maaske  elske  ham  . . .  elske  ham  lidenskabeligt,  til 
Raseri  ?  Skulde  Elvira  af  Venskab  (hun  havde  jo  altid  anset 
Vendela  som  en  Søster)  have  opofret  sig  selv?  Man  havde 
jo  Eksempler  paa  saadanne  Kvindeluner. 

Baronen  fandt  denne  Gisning  saa  sandsynlig,  at  han  be- 
væget greb  Elviras  Haand  og  udbrød: 

—  Sig  mig,,  skulde  i  det  mindste  denne  Anelse  være 
sand,  skulde  Vendela . . . 

Elvira,  som  misforstod  Udtrykket  i  Hennings  Stemme 
og  Gestus,  troede,  at  han  virkelig  følte  sig  rørt  ved  den 
Mulighed,  at  han  hos  Vendela  kunde  have  vakt  en  Følelse, 
som  fra  hans  Side  da  lettere  kunde  deles.  Delikatessen 
forbød  hende  dog  at  være  fuldt  oprigtig,  og  idet  hun  lagde 
Fingeren  paa  Læberne  til  Tegn  paa,  at  den,  de  talte  om, 
kunde  være  i  Nærheden,  hviskede  hun  fortroligt: 

—  Selv  om  jeg  vidste  noget  derom,  vovede  jeg  dog  ikke 
at  sladre  af  Skole.  Men  det  forekommer  mig  dog  nødvendigt, 
at  De  taler  med  Vendela  før  end  med  Fader. 

Idet  Elvira  sagde  dette,  rejste  hun  sig  og  gik  saa  hurtigt 
ud,  at  Henning  ikke  fik  Lejlighed  til  at  standse  hende.  Og 
hvad  skulde  han  ogsaa  have  sagt  efter  det,  der  var  forefaldet? 
Oprørt,  narret,  bedraget,  men  dog  i  sit  Indre  tilbøjelig  til  at 
søge  Trøst  i  den  usandsynligste  af  alle  Usandsynligheder, 
stod  han  ubevægelig  i  nogle  Minuter.  Derpaa,  overbevist  om 
at  han  ikke  kunde  trække  sig  tilbage,  da  det  første  Skridt 
nu  en  Gang  var  gjort,  besluttede  han  fremdeles  at  handle  sig 
selv  saa  værdigt,  som  han  allerede  havde  begyndt,  thi  det 
var  dog  paa  en  vis  Maade  en  sikret  Fremtid. 

Da  han  imidlertid  ikke  med  det  samme  kunde  fremsætte 
sin  Begæring  hos  Vendela,  gik  han  i  Stedet  for  op  paa  sit 
Værelse  for  at  affatte  en  Fortegnelse  over  sin  Gæld;  dette 
gjorde  han  ikke  saa  meget  for  sin  egen  Skyld  —  han  vidste 
naturligvis  til  Hvid  og  Skilling,  hvor  meget  han  skyldte  bort 

—  som   for  at   have   den  i  Beredskab  ved  sit  forestaaende 
Besøg    hos    Kommandørkaptejnen.     Da    han  havde   Anled- 

ning  til  at  tro,  at  denne  var  vidende  om  hans  paatænkte 
Frieri,  ansaa  han  det  for  en  Pligt  mod  sig  selv,  at  gaa  saa 
meget  paa  Akkord  med  sin  Æresfølelse,  at  han  lod  Vendelas 
Plejefader  tage  Beslutning  om,  hvorvidt  han  vilde  ordne 
hendes  tilkommende  Mands  Affærer  saaledes,  at  han  kunde 
slaa  sig  igennem  uden  alt  for  store  økonomiske  Bekymringer. 

Baron  Hennings  Kaikyler,  som  senere  gik  over  til  Over- 
slag over  Bosætning  m.  m.,  optog  en  ikke  ringe  Del  af 
Eftermiddagen,  og  han  vilde  netop,  efter  at  have  klædt  sig 
paa  til  Aftenselskabet,  træde  ind  i  Salen,  da  han  overraskedes 
af  en  Stemme,  som  fik  ham  til  at  standse,  og  med  Haanden 
hvilende  paa  Dørhaandtaget,  lytte  til. 

Det  var  Georgs  Stemme,  og  i  denne  laa  noget  uklart  og 
hæftigt.  Det  syntes  som  om  han  forklarede  Aarsagen  til  sin 
uventede  Bortrejse  og  lige  saa  uventede  Tilbagekomst  Der 
var  tydeligt  nok  kun  Kommandørkaptejnen  tilstede. 

—  Sig  mig  aabent,  Dreng,  hvorfor  Du  rejste  . . .  var  der 
noget  eller  nogen,  Du  vilde  undgaa? 

—  Begge  Dele,  Hr.  Kommandørkaptejn! 

—  Og  dog  kommer  Du  saa  snart  igen.  Har  Du  nu  ikke 
betænkt  Dig  bedre,  end  da  Du  rejste? 

—  Jeg  havde  betænkt  det  samme  den  Gang  som  nu,  og 
hvis  De,  Hr.  Kommandørkaptejn,  ikke  tager  min  Oprigtighed 
ilde  op,  vil  jeg  tilstaa,  at  jeg  rejste  hjem  for  at  fri,  men 
Fanny  Holmer,  en  Pige,  som  jeg  har  elsket  lige  fra  min 
Barndom,  havde  Betænkeligheder,  og  har  sendt  mig  ud  i  Ver- 
den, inden  hun  afgør . . . 

Sagte  trak  Henning  sin  Haand  fra  Laasen. 

Havde  Elvira  ladet  sig  bedaare  af  denne  dumdristige  Sø- 
mand, saa  blev  hun  nu  ogsaa  lønnet  for  sit  ubetænksomme 
Valg;  han  elskede  en  anden  —  aa,  Elvira  skulde  nu  erfare, 
hvorledes  det  smagte  at  blive  forsmaaet,  og  hun  skulde  erfare 
det  netop  gennem  kam,  over  hvem  hun  nylig  havde  triumferet. 

For  første  Geng  i  sit  Liv  følte  Henning  Trang  til  at 
begaa  en  slet  Handling.  Han  sagde  sig  det  selv,  men  hans 
Karakter  var  ikke  ædel  nok  til  at  overvinde  en  saa  lokkende 
Fristelse;  han  gav  sig  ikke  en  Gang  Tid  til  at  kæmpe  imod 
den.  Øjeblikkets  uklare  Indskydelse  manede  ham  til  hurtig 
Handling. 

Skraas  over  for  i  Forstuen  var  Døren  til  en  lille  Stue 
II  10 

ved    Siden   af  Frøkenens   Værelse.     Og   Henning    bankede 
dristigt  paa  denne  Dør. 

Det  var  Elvira,  som  lukkede  op. 

—  Vi  er  straks  færdige,  sagde  hun  og  syntes  forbavset 
over,  at  Baronen  opsøgte  hende  her.  —  Vær  saa  god  at 
vente  paa  os  i  Salen. 

—  Hvis  De  er  optaget,  eller  hvis  De  ikke  tillader  mig 
at  vente  her,  gaar  jeg  op  paa  mit  eget  Værelse.  Jeg  havde 
i  Sinde  at  gaa  ind  i  Salen,  men  da  jeg  kom  til  Døren,  hørte 
jeg  Stemmer,  og  opfangede  mod  min  Vilje  et  Æmne,  som 
vistnok  ikke  var  bestemt  for  fremmede  Ører. 

—  Det  er  vist  en  Fejltagelse,  svarede  Elvfra  og  vendte 
sig  bort  for  at  skjule  den  stærke  Rødme,  hvoraf  hun  følte 
sit  Ansigt  overgydes.  Selv  om  hun  ikke  havde  kunnet  ane, 
at  hendes  Fader  kun  kunde  føre  en  saadan  Samtale  med  en 
Person,  vilde  hun  dog  i  Hennings  Ansigt  have  læst  Navnet 
Georg. 

—  Fa' er  er  jo  ene,  tilføjede  hun  nølende. 

—  Jeg  forsikrer  Dem,  Frøken,  han  er  ikke  ene,  og  hans 
og  Kaptejn  Letslers  Samtale  drejede  sig  om  —  gæt,  hvis  De 
kan,  Frøken  Elvira. 

-—  Umuligt!  jeg  har  aldrig  haft  min  Styrke  i  at  gætte. 

—  Heller  ikke  jeg.  Derfor  har  man  stundom  den  For- 
nøjelse ai  blive  overrasket  paa  den  mærkeligste  Maade. 
Overraskelser,  husker  jeg,  har  altid  hørt  til  Deres  mest  ud- 
valgte Fornøjelser. 

Elvira  formaaede  næppe  at  skjule  sin  hæftige  Uro.  Med 
slet  skjult  Harme  svarede  hun: 

—  Vær  saa  god  at  tale  lidt  tydeligere  om  det  Æmne, 
der  har  kunnet  forbavse  Dem  saa  meget. 

—  Ikke  forbavse,  men  interessere,  fordi  det  netop  tilfæl- 
digvis var  det  samme,  som  De  nylig  gjorde  Deres  ydmyge 
Tjener  den  Ære  at  tale  om,  nemlig  et  Giftermaal. 

—  Et  Giftermaal? 

—  Ja  —  og  jeg  tror,  at  den  Dame,  der  taltes  om,  hed 
Fanny  Holmer . . .  Jeg  forsikrer,  at  jeg  ikke  lyttede,  thi  netop 
i  det  samme,  jeg  lagde  Haanden  paa  Laasen,  ytrede  Kaptejn 
Letsler  i  et  Aandedrag,  at  han  havde  været  i  Skærgaarden 
for  at  fri,  men  at  Frøken  Holmer  havde  sendt  ham  et  Par 
Aar  ud  i  Verden,  medens  hun  betænkte  sig.    I  Sandhed  — 

denne  lille  Skærgaardsdame  maa  ikke  være  af  den  Sort,  som 
let  fænger  Ild. 

Elvira  lo,  men  hun  lo  kun  ved  en  Slags  Muskel  trækning; 
derfor  lød  det  skærende. 

Henning  betragtede  hendes  Ansigt  og  følte  sig  ikke  fuldt 
tilfreds  med  den  Hævn,  han  havde  faaet. 

—  Det  var  da  ikke  saa  morsomt,  sagde  han  og  traadte 
nærmere,  thi  det  forekom  ham,  at  Elvira  ikke  stod  ganske 
sikkert  paa  Fødderne. 

—  Jo,  svarede  hun,  vist  var  det  morsomt,  jeg  mener 
Deres  . . .  Opmærksomhed. . .  Men  vent  et  Øjeblik,  mens  jeg 
tager  Sjalet  paa,  saa  gaar  vi  sammen  ind  og  hilser  paa  Kap- 
tejnen . . .  Og  aandsfraværende  greb  hun  en  sort  Silkemantille, 
som  hun  benyttede  paa  Rejsen. 

Baron  Henning  saa  det  røde,  ægte  Sjal,  som  laa  ved 
Siden  af  og  spurgte  sagte:  —  Er  det  ikke  dette? 

Forvirret  lod  hun  Mantillen  falde  og  tog  Sjalet  paa. 

Men  ved  selve  Døren  standsede  hun  og  saa  paa  Henning 
med  et  Blik,  som  han  aldrig  glemte. 

—  Hvorledet  er  det  —  hun  vaklede  og  støttede  sig  til 
Dørstolpen  —  var  dat  et  Æventyr,  De  nylig  fortalte  mig, 
eller  laa  der  en  Sandhed  til  Grund  for,  hvad  jeg  hørte? 

—  Frøken  Elvira,  jeg  vilde  .  .  .  jeg  sværger  ved  min 
Ære,  at  jeg  ønskede,  jeg  ikke  havde  sagt  dette. 

—  Stille  1  sagde  Elvira  saa  koldt,  saa  befalende,  at  enhver 
Undskyldning  døde  paa  Hennings  Læber  .  .  .  Lad  os  gaa 
indl  —  Hun  satte  Foden  paa  Tærskelen,  men  i  det  samme 
sank  hun  sammen. 

Henning  forstod  det  Blik,  han  havde  modtaget.  Og  uden 
et  Ord,  som  havde  kunnet  tilkalde  Vendela  fra  det  næste 
Værelse,  bar  han  Elvira  hen  til  Sofaen  med  den  ømmeste 
Delikatesse.  I  hans  Bryst  gærede  paa  en  Gang  Harmen  over, 
hvad  han  havde  set,  og  Skammen  over,  at  det  var  ham,  som 
havde  fremkaldt  dette  Optrin.  Mod  Georg  følte  han  nu  ingen 
Skinsyge  mere;  han  elskede  jo  en  anden. 

Stum,  med  lukkede  Øjne,  laa  Elvira  lænet  mod  Sofaens 
ene  Side.  Lyttende  stod  Henning  ved  Siden  af,  belavet  paa 
et  passende  Svar,  hvis  der  skulde  komme  nogen. 

Efter  nogle  Øjeblikke  havde  hun  samlet  de  efter  det 
hæftige  Slag  bedøvede  Tanker. 

10* 

—  Hvad  skulde  dette  betyde  —  sig  mig  det.  Hun  be- 
tragtede Henning. 

—  Frøken  Elvira,  sagde  han  og  trykkede  hendes  Haand 
paa  en  Maade,  som  denne  Gang  lod  hende  se  bedre  i  hans 
Hjærte,  end  hun  hidtil  havde  gjort  —  det  var  en  slet 
Hævn  af  mig,  en  Hævn,  som  jeg  dybt  angrer.  Men  De, 
Frøken  Elvira,  legede  nylig  endnu  grusommere  med  mine 
Følelser  .  .  .  Jeg  er  ikke  letsindig;  jeg  har  elsket  dybt  og 
længe,  men  forsmaaet  vilde  jeg  ikke  misforstaa  Deres  Vink, 
uagtet  jeg  kunde  have  faaet  det  paa  en  mere  skaansom  Maade. 

—  Baron  Henning,  De  vil  aldrig  faa  Grund  til  at  beklage 
Dem  over  Byttet  .  .  .  Men  tilgiv,  tilgiv  mig;  vi  maa  tilgive 
hinanden. 

—  Af  Hjærte  og  Sjæl!  Og  min  Finfølelse  maa  være 
Dem  B.orgen  for  .  .  . 

—  Stille!  sig  ikke  mere  —  forlad  mig  .  .  .  jeg  synes, 
jeg  hører  Faders  Trin. 


Sekstende  Kapitel. 

Elvira  var  ene. 

Med  blussende  Kinder  og  bankende  Puls  støttede  hun 
Hovedet  mod  Haanden.  Hun  følte  en  stærk  Trang  til  at 
briste  i  Taarer,  men  Undseelse  og  Frygt  for  at  blive  over- 
rasket gav  hende  Styrke  til  at  bekæmpe  Naturens  Udbrud. 
Havde  hun  ikke  allerede  været  svag  nok,  og  ligeoverfor 
hvem  —  o,  hvilken  Pine!  Hun  foragtede  sig  selv  for  denne 
Svaghed,  denne  Hæftighed,  og  hun  syntes,  hun  kunde  foragte 
ham,  som,  uden  selv  at  være  fri,  havde  vakt  disse  usalige, 
forvirrende  Følelser  i  hendes  Bryst;  men  kunde  hun  foragte 
ham?  Nej  —  thi  hun  vidste,  at  ogsaa  han  elskede  hende 
med  en  vild,  glødende  Lue,  og  hun  anede,  at  hans  hurtige 
Frieri  var  sket  af  Frygt  for,  at  den  senere,  mægtigere  Kær- 
lighed skulde  hindre  ham  i  at  opfylde  de  Forpligtelser,  Æren 
paalagde  ham.  Og  langt  fra  at  foragte  eller  ikke  al  forstaa 
denne  Svaghed,  denne  Flygtighed,  avlet  af  Lidnnskab,  æggedes 
hun  af  den  Triumf,  huu  syntes  at  have  vundet  over  sin  Med- 


Digitized  by  VjOOQ  IC 


149 

bejlérske.  Thi  at  han  kom  tilbage,  hvad  betød  det  vel  andet, 
end  at  han  havde  givet  efter,  at  han  sig  selv  uafvidende  stod 
rede  til  at  hylde  den  Magt,  han  ikke  kunde  modstaa  .... 
Men  denne  Fanny,  var  hun  en  Kvinde,  en  elskende  Kvinde, 
naar  hun  saaledes  sendte  ham  fra  sig?  »Hvor  forskællige  kan 
Kvinder  ikke  være.«  tænkte  Elvira.  %Jeg  vilde  fængsle  ham 
med  uløselige  Lænker,  c 

Atter  hørtes  Kommandørkapiejnens  Skridt  nærmere. 
Denne  Gang  vendte  de  ikke  om;  Døren  gik  op  og  hendes 
Fader  traadte  ind. 

—  Hvorledes  har  Du  det,  mit  Barn?  Han  saa  ømt  paa 
hende. 

—  Fortræffeligt,  Fa' er!  Kan  Du  ikke  se  det  paa  mig? 
Hun  stillede  sig  foran  Spejlet  og  ordnede  Lokkerne. 

—  Elviral  —  Kommandørkaptejnen  rystede  let  paa 
Hovedet. 

—  Du  har  Fremmede? 

—  Har  haft  .  .  .  Det  var  Letsler,  som  uventet  er  kommen 
tilbage,  men  da  vi  skal  ud  i  Aften,  faar  vi  ham  ikke  at  se 
før  i  Morgen  Formiddag;  saa  ser  han  herhen  og  tager  Af- 
sked, inden  vi  rejser. 

—  Og  hvad  Nyt,  Fa'er? 

—  Aa,  ikke  videre.  Hans  Optræden  var  noget  usjkker; 
jeg  er  bange  for,  han  ikke  besidder  saa  megen  Karakterfasthed, 
som  jeg  havde  tiltroet  ham,  med  et  Ord  at  hans  Sind  er 
noget  flygtigt. 

—  Jeg  tror  desværre,  det  er  hans  Hjærte. 

—  Ja,  ja!  det  var  noget  lignende,  jeg  mente.  Jeg  er 
ikke  tilfreds. 

—  Hvorfor  skulde  Du  ikke  være  det?  Hvis  —  hendes 
Aandedræt  blev  kortere  og  Ordene  formelig  styrtede  fra 
hendes  Læber  —  hvis  han  bliver  lykkelig  med  denne  Fanny 
Holmer,  saa. . . 

Bevæget  lagde  Kommandørkaptejnen  Armen  om  sin 
Datters  Liv,  og  idet  han  lagde  hendes  Hoved  mod  sit  Bryst, 
hviskede  han  med  den  inderligste  Ømhed: 

—  For  Guds  Skyld,  Elvira,  mit  Barn,  læg  mere  Baand 
paa  Dine  Følelser.  Din  Sjæl  er  Ild,  Du  vil  gaa  til  Grunde, 
hvis  Du  ikke  snart  samler  Dine  Kræfter  til  at  kæmpe ...  Du 
har  lyttet,  Barn? 

—  Nej,   svarede   Elvira   med   nedslagne   Øjne,  —   dybt 

truffet  af  Faderens  Ord,  —  ikke  jeg;  en  anden  har  gjort 
det. . .  Men  lad  os  ikke  tale  om  mig,  Fa' er.  I  Morgen  frier 
Henning  til  Vendela.    Lad  os  snart  komme  af  med  dem. 

—  I  Morgen  ?    Du  har   altsaa  bragt  ham  saa  vidt 

Men  endnu  kan  alt  forandres,  for  saa  vidt  han  ikke  har  talt 
med  Vendela.  Henning  er  mere  værd,  end  Du  tror;  han  er 
en  Mand  af  Ære,  og  mangen  en  Pige,  som  ikke  selv  har 
haft  et  Hjærte  at  bortskænke . . . 

—  Nej,  Fa'erl  enten  gifter  jeg  mig  af  Kærlighed  eller 
jeg  gifter  mig  aldrig   —  noget  andet  kan  ikke  ske. 

—  Ønsker  Du  da,  at  vi  rejser  et  eller  andet  Sted  hen? 
Jeg  vilde  give  meget  til,  ai  jeg  aldrig  havde  lagt  denne  Plan, 
at  jeg  aldrig  havde  ført  Dig  her  til. 

—  Tilfældet  havde  jo  kunnet  føre  til  det  samme  Maal 
.  .  .  Jeg  kan  ikke  taale,  at  Du  gør  Dig  selv  Bebrejdelser. 
Men  vi  rejser  ingen  Steder  hen.  Jeg  synes  ikke  om  det 
gamle  Klynkeri,  at  rejse  Verden  rundt  med  den  Slags  Syg- 
domme.   Luften  virker  ens  overalt,  naar  Hjærtet  er  saaret. 

—  Og  i  Morgen,  mit  Barn,   Klokken  et  som  bestemt  .  . 

—  -  .  .  rejser  vil 

Nu  traadte  Vendela  ind. 

Uden  at  ane,  hvad  der  nylig  var  foregaaet,  syntes  hun 
heller  ikke  nu  at  ane  noget.  Hele  hendes  Væsen  var  som 
forklaret.  Elvira  havde  sagt  hende  Ting,  hun  ikke  kunde 
tvivle  om,  da  hun  vel  vidste,  at  Elvira  aldrig  vilde  have 
tilladt  sig  at  spøge  med  dette  delikate  Æmne.  Men  hvor- 
ledes Elvira  kunde  vide,  at  Henning  agtede  at  begære  hende, 
den  fattige  Vendela,  til  Hustru,  det  forstod  hun  ikke.  Hun 
troede  ganske  vist  ikke,  at  Henning  kunde  elske  hende  meget 
højt,  men  at  han  dog  til  en  vis  Grad  holdt  af  hende  og 
skattede  hendes  ringe  Værd,  det  troede  hun,  thi  ellers  vilde 
intet  have  formaaet  ham  til  at  gøre  et  Skridt  imod  sin 
Vilje 

Kommandørkaptejnen  og  hans  Familje  begav  sig  til  det 
for  dem  arrangerede  Aftenselskab. 

Henning  var  opmærksom  mod  Vendela.  Opmærksom- 
heden gik  ikke  til  Overdrivelse,  men  dog  lige  til  det  Punkt, 
at  man  i  Selskabet  hviskede  om,  at  det  nok  kunde  ses,  hvor 
han  var  fængslet.  En  saadan  Hentydning  naaede  Vendelas 
Øre,  og  hendes  Hjærte  bankede  af  Lykke.  Naar  andre  som 
havde   mere   upartiske  Øjne   end   hun   selv,    kunde   tro   det, 

hvorfor  skulde  saa  ikke  ogsaa  hun  tro  det?  Og  hans  Smil, 
hans  hensynsfulde  Omsorg  .  .  .  Lykkelige  Vendelal  i  Stedet 
for  at  falde  ned  fra  Himlen  var  hun  kommen  lige  op  i  den. 
Intet  kunde  være  elskeligere,  end  hendes  bly  Forvirring,  da 
Baronen  lejlighedsvis  sagde  hviskende: 

—  Se  dog  en  Gang  imellem  paa  mig,  gode  Ven- 
delal .  .  . 

Elvira  sad  omgivet  af  en  Kreds  af  Herrer  og  Damer. 
Den  voldsomme  Sindsbevægelse,  hun  havde  vist  i  sit  Kam- 
mers Ensomhed,  var  bleven  forvist  til  et  af  disse  skjulte 
Sjælens  Gæmmer,  hvorhen  intet  Øje  trænger. 

Men  medens  hun  spøgede  og  lo  og  tog  livlig  Del  i  Sam- 
talen, gik  pludselig  en  Gysen  gennem  hendes  Legeme  og 
Hjærtet  skælvede  som  et  Æspeløv,  thi  der  ude  i  Værelset 
hørte  hun  en  Stemme,  som  nær  havde  faaet  hende  til  at  tabe 
Samtalens  Traad  til  Trods  for  det  Sted,  hun  befandt  sig  paa. 
Men  da  mødte  hun  sin  Faders  formanende  Blik,  og  inden 
nogen  kunde  mærke  den  indre  Omvæltning,  der  foregik  i 
hende,  havde  hun  genvundet  Herredømmet  over  sig  selv  og 
syntes  at  være  saa  optaget,  at  hun  næppe  bemærkede  —  det 
vil  sige:  lod  til  at  bemærke,  at  Kaptejn  Letsler  traadte  ind 
ved  Værtens  Side. 

Georg  havde  besøgt  Kommandørkaptejnen  i  samme  Øje- 
blik, han  forlod  Baaden,  men  da  han  efter  den  Forklaring,  som 
Henning  kavde  opsnappet,  tydelig  kunde  mærke  noget  koldt 
i  sin  gamle  Chefs  Væsen,  og  selv  ikke  kunde  undgaa  at  føle 
en  vis  Tvang,  havde  han  benyttet  Kommandørkaptejnens 
Underretning  om  Familjens  Fraværelse  denne  Aften  som  et 
Paaskud  til  at  fjærne  sig,  inden  han  havde  genset  Elvira. 

Dette  var  vel  noget,  som  han  paa  Vejen  til  Stormboms 
fandt  ikke  fuldt  stemmende  med  det  Løfte,  han  havde  givet 
Fanny,  og  hvorledes  skulde  han  senere  kunne  opfylde  dette 
Løfte,  da  Kommandørkaptejnen  allerede  næste  Middag  rejste 
med  sine  Damer?  »I  det  mindste«,  tænkte  han  med  en  vis 
Harme  »vil  jeg  træffe  hende  i  Morgen,  og  jeg  skal  vise,  at 
hendes  sorte  Øjne  da  ikke  skal  røve  min  Forstand.« 

Ved  Ankomsten  til  Flagskipperens  lille  Hus  fik  han  at 
vide  af  Rebekka,  at  den  gamle  var  nede  paa  Briggen,  og  han 
stod  netop  i  Begreb  med  ogsaa  at  begive  sig  derned,  da 
Madam  Stormbom  gav  ham  en  Billet,  som  forandrede  hans 
Tanker.     Billetten   indeholdt   nemlig   en  Indbydelse  fra   den 

Købmand,  som  havde  solgt  Skibet,  og  som  ikke  var  bekendt 
med  Georgs  Afrejse.  Det  var  i  hans  Hus,  Kommandørkap- 
tejnen og  hans  Familje  skulde  tilbringe  Aftenen. 

Uden  et  Øjebliks  Betænkning  klædte  Georg  sig  om,  og 
i  den  Hensigt  at  trodse  enhver  Fare,  som  kunde  blive  farlig 
for  den  Lykke,  han  eftertragtede  hos  Fanny,  traadte  han  nu 
ind  i  det  Værelse,  hvor  Størstedelen  af  Selskabet  var  for- 
samlet. 

Georg  havde  egentlig  kun  haft  ringe  Lejlighed  til  at  be- 
væge sig  i  hvad  man  kalder  »det  bedre  Selskab«,  men  han 
var  bleven  opdraget  af  en  Moder,  hvis  naturlige  Takt  og  fine 
Følelse  havde  ledet  hans  Dømmekraft.  Og  selv  begavet  med 
denne  sande  Takt  for  det  passende,  saa  man  ham  aldrig  gøre 
eller  si^e  noget,  som  ikke  fuldt  vel  kunde  gøres  og  siges  af 
en  ung.  livsglad  Sømand,  der,  som  hver  Mand  ved,  aldrig 
anses  for  at  være  saa  stærkt  bunden  ved  de  fine  Former  som 
Herrerne  paa  Landjorden. 

Georg  havde  hilst  paa  og  vekslet  nogle  høflige  Ord  med 
Værtinden,  og  nu  gik  han  dristigt  hen  til  Frøken  von  U., 
som  utvungent  sagde: 

—  Jeg  tror,  Kaptejn  Letsler  har  indrangeret  sig  i  Træk- 
fuglenes Skare. 

Dette  lød  jo  meget  uskyldigt,  og  ingen  gav  Agt  paa 
Ordene,  der  blev  sagt  uden  mindste  Betoning.  Men  fra  El- 
viras Øjne  skød  en  hurtigt  forsvindende  Straale,  der  som  en 
Pil  traf  Georgs  Sjæl  og  gav  hans  kraftige  Beslutning  et  stærkt 
Stød. 

Jeg  vil  ikke  se  paa  hende,  tænkte  han,  men  mod  sin 
Vilje  maatte  han  se  op,  da  han  svarede:  —  Jeg  indrømmer 
mit  Slægtskab  med  disse  ulykkelige  Stakler,  som  jeg  saa 
ofte  har  beklaget,  og  jeg  forlanger  ikke  noget  bedre,  end  at 
andre  igen  vil  beklage  mig. 

—  Jeg  haaber  dog,  at  ingen  viser  Dem  en  saa  uberettiget 
Deltagelse. 

—  Det  var  egentlig  lidt  haardt  sagt,  Frøken,  men  hvis 
De  kunde  føle,  hvilken  Magt  Omstændighederne  udøver,  især 
paa  Sømanden,   saa  vilde  De  ganske  sikkert  dømme  mildere. 

—  Det  tvivler  jeg  om,  man  har  desuden  sagt,  at  Sømænd 
i  Almindelighed  er  lidt  sangvinske  og  tror  blindt  paa  Skæb- 
nen, og  i  saa  Tilfælde  antager  enhver  Omstændighed  gærne 
Skæbnens  Skikkelse. 

De  blev  afbrudte. 

Men  i  Dansen  senere  paa  Aftenen  søgte  Georg  atter 
Elvira. 

Hendes  Øjne  straalede  ikke  mere  af  den  Glans,  som 
havde  beruset  ham  saa  mægtigt  i  Begyndelsen  af  deres  Be- 
kendtskab, men  der  laa  nu  noget  andet  ligesaa  fængslende 
i  dem.  Skyer  og  Lyn  krydsede  hinanden  ...  Is  og  Ild 
vekslede. 

Aa,  tænkte  han  og  trak  sig  med  et  dybt  Suk  bort  fra 
hendes  Aasyn,  hvis  Fanny  kunde  le  saaledes,  hvis  hun  kunde 
faa  dette  Udtryk  i  sine  Øjne,  men  Fanny  er  langt  blidere,  og 
i  Morgen  skriver  jeg,  for  endnu  kan  jeg  det. 

—  Endnu  kan  jeg  det,  sagde  Georg  igen  senere  hen  paa 
Natten,  da  han  gik  til  Hvile  og  ventede  paa,  at  Drømmen 
skulde  føre  Fannys  Billede  mere  levende  frem  for  hans  Sjæl, 
end  det  havde  været  i  de  sidste  Tider.  Men  Drømmen  var 
gaaet  i  Forbund  med  Elvira,  og  det  var  kun  hendes  Billede, 
den  gengav. 

Efterat  han  den  næste  Morgen  i  Selskab  med  Karolus 
og  den  gamle  Stormbom  havde  besøgt  Fartøjet,  og  med 
lettet  Sind  fundet,  at  Virksomheden  ved  dettes  Tiltakling 
bedst  af  alt  vilde  adsprede  ham,  forlod  han,  medens  Karolus' 
glade,  rosende  Ord  endnu  genlød  i  hans  Øre,  begge  disse 
Hædersmænd,  der  blev  tilbage  i  Kahytten  for  ved  en  Flaske 
Portvin  at  vente  paa  hans  Tilbagekomst.  Han  selv  gik  for 
at  tage  Afsked  hos  Kommandørkaptejnen. 

Det  var  netop  ved  denne  Tid,  at  Henning  havde  begivet 
sig  ind  til  Onkelen  for  at  fremføre  sit  Frieri  til  Vendela. 

Iagttagelserne  den  foregaaende  Aften  havde  bibragt 
Henning  den  dobbelte  Overbevisning,  at  Elvira  aldrig  vilde 
have  bønhørt  ham,  men  at  Vendelas  Lykke  helt  og  holdent 
beroede  paa  ham,  og  dette  sidste  var  i  ethvert  Tilfælde  saa 
smigrende,  at  han,  da  han  ikke  kunde  komme  til  at  eje  den 
ene,  med  fuldt  Forsæt  ædelmodigt  skænkede  sig  selv  til  den 
anden.  Han  forstod  godt,  at  Kommandørkaptejnen  paaskøn- 
nede hans  Resignation  og  paa  en  liberal  Maade  vilde  bevise 
dette . . .  For  at  faa  Vished  herom,  ansaa  han  det  for  klogest 
at  forandrede  Programmet  saaledes,  at  han  først  vendte  sig 
til  Onkelen,  inden  han  gjorde  den  udvalgte  sin  Opvartning. 

Vendela  havde  lukket  sig  inde  i  det  inderste  Værelse 
under  Foregivende   af  at  fuldende  Indpakningen    af  Sagerne 

(dette  var  dog  allerede  gjort  tidligt  om  Morgenen),  men 
egentlig  for  rigtigt  af  Hjærtet  at  tænke  over,  hvorledes  alt 
dette  saa  uformodet  havde  kunnet  ske.  Spekulationerne  op- 
løstes alligevel  snart  i  et  taknemligt  Suk  til  den  som  godt 
vidste,  hvor  træt  Vendela  var  ved  at  være  alt  for  alle.  Nuskulde 
hun  blive  lykkelig  og  gøre  ham  lykkelig,  som  hun  allerede 
længe  hemmelig  havde  elsket.  Ingen  Misundelse  pinte  Ven- 
delas  Sjæl,  fordi  Henning  havde  elsket  Elvira  først  og  slet 
ikke  tænkt  paa  hende,  før  han  havde  mistet  alt  Haab  hos 
Elvira.  Nej,  Vendela  hørte  til  de  ydmyge  Naturer,  som  med 
blidt  Aasyn  tager  imod  Lykken,  naar  den  kommer,  og  holder 
af  den  uden  at  rynke  paa  Næsen,  fordi  den  indfinder  sig  saa 
sent. 

—  De  maa  vist  alle  være  gaaet  ud,  tænkte  Georg,  da 
han  ikke  fandt  nogen  i  Salen,  og  baade  Kommandørkaptejnen 
og  Frøkenens  Dør  var  lukket.  Han  bankede  paa,  men  fik 
intet  Svar. 

Han  gik  ned  igen  og  spurgte  om  Herskabet  var 
gaaet  ud. 

—  Ikke  saavidt  jeg  ved,  svartes  der,  med  Undtagelse  af 
Frøken  Elvira,  hun  gik  nylig  ned  i  Haven. 

—  Maaske  de  andre  ogsaa  er  der?  Han  løb  ned  ad 
Trappen  og  over  Gaarden. 

Efterat  han  havde  gaaet  lidt  omkring  i  Haven,  bemær- 
kede han  en  lille  afsides  Grotte.  Der  fandt  han  den,  han 
søgte,  og  som  han  maaske  skulde  se  for  sidste  Gang  i  sit 
Liv  .  .  . 

I  Skyggen  af  to  sammenflættede  Piletræer  sad  Elvira 
tilbagelænet  mod  Mosbænken  og  legede  mekanisk  med  en 
halwissen  Rose,  hvis  Blade  laa  strøet  over  de  bløde  Folder 
paa  hendes  sorte  Silkekjole. 

Denne  Gang  hverken  saa  eller  hørte  hun  Georg,  hendes 
Blik,  fordybet  i  hendes  eget  Indre,  kunde  hun  leve  der.  El- 
vira vidste  heller  ikke,  at  to  Taarer  skælvede  paa  hendes 
Kind.  Hun  saa  op  mod  den  Plet  af  Himlen,  der  lyste  over 
Grottens  Indgang,  og  den  ledige  Haand  faldt  ned  ved  Bæn- 
kens ene  Side,  paa  en  Maade,  som  forlenede  hele  hendes 
Stiling,  saa  usøgt  og  uvilkaarlig  den  end  var,  med  en  for- 
tryllende Ynde. 

Georg  standsede  og  betragtede  hende.  Hans  Hjærte 
bankede  stærkt 

—  Vend  oml  hviskede  hans  beskyttende  Engel,  Fannys 
gode  Engel. 

Men  fængslet  af  det  blændende  Syn,  kunde  han  ikke 
røre  sig,  og  det  var  kun  ved  en  ufrivillig  Bevægelse,  han  til- 
drog sig  Elviras  Opmærksomhed. 

Deres  Øjne  mødtes. 

Georg,  slaaet  af  Samvittighedens  og  Ærens  manende 
Stemmer,  vilde  tale,  vilde  fly.  Elvira  havde  kunnet  le  og 
spøge.  Og  der  sad  alligevel  hun>  der  stod  alligevel  han,  som 
om  de  begge  var  bleven  forvandlet  til  Marmor  med  tusind- 
fold Liv  i  hver  Aare. 

Endelig  stammede  Georg: 

—  Jeg  kom  for  at  sige  Farvel ! 

Jeg  ønsker  Dem  Lykke,  svarede  hun  med  usikker 
Stemme. 

—  Nej,  jeg  ønsker  ingen  Lykke,  vedblev  han  og  nær- 
mede sig  et  Par  Skridt  .  .  .  Jeg  vil  heller  aldrig  vinde  den, 
thi  —  mine  Ønsker  er  i  stadig  Strid  med  hinanden. 

—  En  saadan  Strid,  ytrede  hun  med  blussende  Kinder 
er  ... 

—  ...  Forræderi  mod  den,  der  vekselvis  er  Genstand 
for  disse  Ønsker,  hviskede  Georg  og  sank,  glemmende  alt, 
for  Elviras  Fødder. 

Hun  omfattede  ham  med  et  Blik,  som  ikke  var  egnet  til 
at  genkalde  hans  Fornuft. 

—  Ak,  sagde  han,  jeg  var  altfor  formastelig,  som  paany 
vovede  at  udsætte  mig  for  Faren  . . .  hør,  Elvira  —  tilgiv, 
tilgiv  . . .  jeg  elsker,  jeg  tilbeder,  jeg  forguder  . . .  nej,  nej ! 
jeg  ved  jo,  at  jeg  aldrig  kan  blive  lykkelig  uden  kende,  min 
første  Kærlighed.  Foragt  mig  ikke  derfor,  Elvira;  jeg  har 
nok  i  min  egen  Foragt  ...  og  se  ikke  saaledes  paa  mig  — 
saa  vilde  jeg  være  i  Stand  til  at  bryde  Eder,  Forsætter,  Tro 
og  Love. 

Han  trykkede  Elviras  Haand  til  sine  Læber  og  sprang 
op.    Men  da  kaldte  hendes  Stemme  ham  tilbage. 

—  Georg. 

Hvilken  Lydl  Var  det  Vanvid  eller  Fortvivlelse,  der 
greb  ham.    Han  lyttede  med  Henrykkelse. 

—  Georg,  hviskede  hun  igen  —  og  nu  laa  han  atter  ved 
den  glødende  Kvindes  Fødder. 

—  Tag   mit  Liv,   min  Sjæl,  hvad  Du  vil,  bad  han  stor- 

mende,  men  lad  mig  beholde  min  Hæderlighed  . . .  Ved 
hellige  Løfter  er  jeg  bunden  til  Fanny  —  kun  maa  blive 
min. 

—  Hun  vil  ikke  blive  Din  I  sagde  Elvira,  helt  og  holdent 
revet  med  af  Smærtens  Dønninger.    Du  elsker  kun  mig. 

—  Og  Du,  hviskede  han  —  Du? 

—  Naar  denne  fejge  Kamp  ophører  ... 

—  Kamp?  Alt  er  jo  for  længe  siden  afgjort.  Ak, 
Elvira,  kun  kan  ikke  erstatte  mig  Dig  —  Du  kan  ikke  er- 
statte mig  hende  . . .  Det  er  en  Afgrundens  Pine  at  elske  to 
Kvinder.    Jeg  kommer  ikke  til  at  eje  nogen  af  Eder. 

—  Du  er  heller  ikke  værd  nogen  af  os,  sagde  Elvira  og 
stødte  ham  tilbage. 

Men  netop  denne  talende  Gestus  af  vild  Afsky  kostede 
Georg  den  sidste  Gnist  af  hans  mer  og  mere  svindende 
Kraft. 

—  Elvira,  hviskede  han,  Du  lægger  hele  min  Sjæl  i 
Lænker.    Tag  Dine  grusomme  Ord  tilbage  og  jeg  er  .  .  . 

Men  nu  hørtes  Skridt.  Det  varVendela,  som  afskar  det 
afgjørende  Ord  .  .  .  Din. 

—  Jeg  er  frelst!  udbrød  Georg  som  i  Vildelse  og  styr- 
tede bort  ...  Til  Søs  l 


Forgæves  ventede  Fanny  paa  det  lovede  Brev. 


Syvende  Afsnit. 
»Eilvira  Korneiia.« 


Syttende  Kapitel. 

Briggen    »Elvira  Kornelia  c    kommende   fra  Charlestown, 
destineret  til  København,  havde  allerede   for  tre  Timer  siden 

Skagens  Fyrtaarn  bag  sig  og  fløj  nu  med  otte  Knobs  Fart 
over  Kattegattets  blaagrønne  Vover. 

Endnu  var  det  ikke  en  Gang  en  halv  Storm,  men  de 
tætte  Skybanker,  som  i  Nordvest  grupperede  sig  i  de  mærke- 
ligste Skikkelser,  og  Skyerne,  som  i  hæftig  Fart  jog  hver- 
andre over  Himlen,  mindede  den  erfarne  Sømand  om,  hvad 
saadanne  Varsler  plejer  at  bebude. 

Med  korslagte  Arme  stod  Kaptejn  Georg  Letsler  paa  sit 
Dæk  og  saa  med  spændt  Opmærksomhed  snart  paa  de  om- 
talte Tegn,  og  snart  paa  de  mange  Sejlere  af  alle  Slags,  som 
passerede.  Vinden  rykkede  ofte  den  lille  Filthue  fra  hans 
brune  Lokker  og  viste  hver  Gang  et  Glimt  af  den  hvide  Rand 
paa  den  øverste  Del  af  hans  smukke  Pande.  Endnu  havde 
Georgs  Ansigt,  brændt  af  Tropernes  Sol,  det  samme  glade, 
varme  og  aabne  Udtryk,  som  havde  udmærket  Ynglingens, 
men  var  nu  dog  forenet  med  Mandens  Alvor.  I  hans  Blik 
laa  i  dette  Øjeblik  kun  Sømandens  strænge  Aarvaagenhed, 
omkring  Munden  spillede  intet  Smil,  men  et  Træk  af  inderlig 
Godhed  tegnede  sig  nu  som  før  omkring  de  friske  Læber . .  . 

Noget  over  to  Aar  var  hengaaet  siden  Briggen  »Elvira 
Kornelia  c  forlod  Gøteborgs  Red.  Georg  havde  i  denne  Tid 
mest  gaaet  i  Fragtfart  mellem  Holland  og  Amerika  og  havde 
i  disse  to  Aar  lagt  saa  betydelig  en  Gevinst  op,  at  han  nu 
mente  at  kunne  følge  sit  Hjærtes  Stemme  og  overvintre  i 
Fædrelandet.  Sine  Penge  havde  han  for  længe  siden  i  Sik- 
kerhed, men  i  Henseende  til  sine  Følelser,  sin  indre  Lykke, 
kunde  han  ikke  sige  det  samme. 

Tiden  og  uafbrudte  Forretninger  havde  ganske  vist  trængt 
den  farlige  Erindring  om  hans  sidste  Møde  med  Elvira  i 
Baggrunden  .  .  .  men  glemt  var  det  ikke,  uagtet  han  med 
Kraft  anstrængte  sig  for  at  anse  sin  Opførsel  ved  denne  Lej- 
lighed som  en  Ynglings  Opbrusning.  Til  Fanny  havde  han 
skrevet  flere  Gange  og  med  sædvanlig  Aabenhed  bekendt  og 
undskyldt  sin  sidste  Forvildelse.  Men  enten  havde  hun  ikke 
villet  svare  eller  ogsaa  havde  hendes  Svar  ikke  truffet  ham 
paa  Grund  af  hans  stadige  Skiften  Opholdssted.  Maaske  var 
ogsaa  baade  hun  og  Elvira  allerede  gifte  og  havde  for  længe 
siden  glemt,  at  Georg  Letsler  var  til  i  Verden.  Dog  dette 
kunde    han    tro    om  Elvira,    men   aldrig,    aldrig   om  Fanny. 

Og  mangen  Gang  efter  Anstrængelsens  Timer  fløj  hans 
Sukke  vekselvis  til  de  to  Kvinder.     Varmest   og   renest   var 

dog  Sukkene  til  Ungdomsveninden,  den  lille  muntre,  blide 
Fanny,  saa  mild,  saa  god,  saa  elskelig,  saa  aldeles  skabt  til 
at  gøre  ham  lykkelig,  og  saa  harmedes  han  over  Skæbnen, 
over  sig  selv,  at  han  var  bleven  kastet  ind  i  et  saa  vildt,  saa 
fremmed  Forhold.  Uden  dette  vilde  Fanny  maaske  nu  som 
hans  hengivne  Hustru  have  sejlet  med  ham  over  Havene, 
fulgt  ham  i  Faren,  og  med  sit  kærlige  Smil,  sit  sjælsvarme 
Blik  have  opmuntret  ham  under  Arbejdets  Anstrængelser. 

Men  det  var  ikke  i  det  nuværende  Øjeblik,  alt  dette 
trængte  sig  ind  paa  ham;  det  var  tidligere  tænkt  og  tænkt 
om  igen  tusinde  Gange.  Nu  var  det  kun  Befalingsmanden, 
der  gjorde  sine  Beregninger,  og  hvis  en  Tanke  fløj  bort  fra 
dem,  saa  gik  den  til  hans  gamle  Fader,  til  Eneboeren  paa 
Johannesskæret,  som,  efter  hvad  Georg  haabede  i  Følge  de 
sidste  Underretninger,  endnu  opsendte  sine  Bønner  for  den 
fraværende  Søn. 

Under  Vandringerne  frem  og  tilbage  paa  Dækket,  hvor 
han  fulgtes  tæt  i  Hælene  af  Hr.  Kom,  som  standsede  hver 
Gang  dens  Herre  standsede  og  betænksomt  kiggede  til  Vejrs 
hver  Gang  denne  gjorde  det,  besøgte  han  som  oftest  Ror- 
gængeren, for  at  se,  om  han  stadigt  holdt  den  bestemte  Kurs, 
og  han  var  netop  ved  Tilbagekomsten  fra  et  saadant  Besøg 
i  Færd  med  at  se  efter  Farbror  Stormbom,  da  den  gamle 
med  Piben  i  Munden  kom  op  ad  Trappen  og  satte  sig  paa 
Storlugen. 

Den<  gamle  Flagskipper  var  ikke  mere  samme  Natur, 
som  da  vi  først  lærte  ham  at  kende  ombord  paa  Fregatten, 
eller  som  vi  saa  for  to  Aar  siden,  da  han  besluttede  sig  til 
at  gaa  ud  med  Briggen,  thi  da  havde  Livet  endnu  en  frisk 
Brise  for  ham.  Men  i  det  sidste  Halvaarstid  var  Humøret  og 
Kræfterne  sakket  mer  og  mere  af.  Gamlingens  Hjærte  havde 
faaet  et  Saar,  som  aldrig  skulde  heles  her  paa  Jorden. 

Et  Brev  fra  det  Handelshus  i  Gøteborg,  med  hvilket 
Georg  stod  i  Forretningsforbindelse,  havde  for  omtrent  syv 
Maaneder  siden  sendt  den  Underretning,  at  Madam  Rebekka 
var  gaaet  til  Hvile.  Men  inden  sin  Død  havde  hun  selv  til 
det  samme  Handelshus  sendt  et  Brev  med  Anmodning  om  at 
faa  det  befordret  videre  til  Kaptejn  Letsler.  Dette  Brev, 
skrevet  et  Par  Uger  før  hendes  Bortgang,  underrettede  Stormbom 
i  de  ømmeste  og  hjærteligste  Ord  om,  at  en  i  Begyndelsen 
ubetydelig  Forkølelse  havde  taget  saaledes  Overhaand,  at  hun 

nok  kunde  indse,  at  hun  blev  nødt  til  at  give  Afkald  paa 
den  Lykke  atter  at  træffe  »Fatter«  her  i  Verden,  men  Gen- 
synet skulde  blive  saa  meget  kærere  og  gladere  deroppe. 
Endvidere  fortalte  hun,  at  hun  havde  taget  en  skikkelig  Kone 
til  at  passe  og  pleje  sig,  og  at  hun  ofte  i  sine  Bønner  takkede 
Gud  varmt,  at  hendes  gamle  Mand  nu  var  ude  med  den  eneste 
kære  Ven,  han  havde  tilbage,  naar  hun  var  borte  »thi  Gud 
naade  mig,  Fatter«,  sluttede  den  værdige  Kvinde,  »for  den 
Ro,  jfg  vilde  have  fundet,  om  jeg  skulde  have  ladet  Dig  blive 
ene  tilbage  her.  Nu  er  jeg  rolig  og  velsigner  Dig  for  hver 
glad  Dag,  Du  har  skaffet  mig.  Jeg  siger  Dig,  at  Du  ikke 
skal  sørge,  fordi  Du  var  borte.  Du  har  jo  altid  troet  mine 
Ord,  Fatter,  saa  tro  dem  ogsaa  nu,  naar  jeg  siger,  at  dette 
var  det  bedste.  En  lys  Anelse  siger  mig,  at  det  i  al  Fald 
ikke  vil  vare  længe,  inden  Du  opsøger  mig,  og  indtil  da  vil 
Kaptejnen,  som  baade  Du  og  jeg  har  elsket  fra  han  var 
Dreng,  elske  og  pleje  Dig  igen.  Hils  ham,  at  jeg  tænker 
paa  ham  nu  i  mine  sidste  Timer,  den  hæderlige  unge  Herre, 
men  min  sidste  Tanke  er  hos  Dig,  Fatter!  —  og  modtag  nu 
et  hjærteligt,  varmt  Farvel  fra  din  trofaste 

Rebekka.« 

Dette  Brev,  som  med  den  ømmeste  Skaansomhed  blev 
ham  leveret  af  Georg,  brød  Gubbens  Kraft.  Han  sagde  vel 
aldrig  rent  rent  ud,  at  han  angrede,  at  han  paa  sine  gamle 
Dage  var  gaaet  til  Søs  igen,  men  Georg  saa,  at  han,  til  Trods 
for  Mutters  sidste  Ord,  alligevel  gjorde  det,  og  at  den  tidligere 
saa  stærke  og  muntre  Mand  vilde  have  givet  mange  af  sine 
bedste  Aar,  hvis  han  havde  kunnet  kalde  disse  to  Aar  tilbage 
og  endnu  en  Gang  havde  kunnet  sidde  ved  sin  trofaste  Re- 
bekkas Side  —  ja,  han  vilde  gærne  have  pillet  tyvedobbelte 
Portioner  af  de  smaa  Silkelapper,  hvis  denne  Glæde  var 
bleven  ham  forundt. 

Men  nu  var  Stuen  tom;  hans  trofaste  Rebekka  i  Graven. 

—  Gid  jeg  snart  maa  komme  til  hende,  var  hans  hemme- 
lige Ønske. 

Mellem  Kaptejnen  og  Styrmanden  paa  Briggen  »Elvira 
Kornelia«  herskede  et  saa  venskabeligt  og  inderligt  Forhold, 
at  den  ene  ikke  kunde  føle  en  Sorg,  som  den  anden  ikke 
delte. 

Georg  vovede  ikke  ofte  at  føre  Samtalen  hen  paa  den 
gamles  Hjærtesaar,  men  skete  det  undertiden,  var   det  altid 

med  Henvisning  til  Rebekkas  trøstende  og  opmuntrende  Af- 
sked. Ingen  Søn  kunde  vise  sin  Fader  en  mere  hensynsfuld 
Opmærksomhed,  end  Georg  viste  den  gamle  Flagskipper,  og 
denne  Opmærksomhed  fordobledes,  da  han  mærkede,  at 
»Bambus-Ole«  mer  og  mere  gik  af  Brug,  et  Tegn  paa,  at  den 
tærende  Længsel  i  den  gamles  Bryst  kvalte  alle  gamle  Lyster. 

—  Nu,  sagde  Georg,  idet  han  nærmede  sig  den  gamle 
og  venligt  klappede  ham  paa  Skulderen  —  nu  trænger 
Farbro'r  Stormbom  lige  saa  vel  til  at  sidde  i  Ro  hjemme  i 
den  lille  Bolig,  vi  tilsammen  skal  bygge  os,  som  mine  Reserve- 
sejl til  at  repareres  af  Dine  erfarne  Hænder  . . .  Men  ser  jeg 
fejl  —  bærer  Du  ikke  Uniformsfrakken  under  Stortrøjen?... 
Jejg  syntes,  Hoglands-Medaljen  kiggede  frem? 

—  Ja»  Jeg  har  taget  den  paa  i  Dag,  svarede  den  gamle 
og  rejste  sig  med  en  Kraft,  som  synlig  forhøjedes  ved  Mindet 
om  den  Tid,  da  dette  Hæderstegn  vandtes  —  jeg  har  taget 
den  paa,  fordi  vi  i  Dag  har  den  19.  Oktober,  min  og  salig 
Rebekkas  Bryllupsdag. 

—  Kæreste  Farbro'r,  saa  skal  vi  drikke  en  Skaal  i  Aften 
for  en  af  de  værdigste  Kvinder,  jeg  nogensinde  har  kendt. 
Lykkelig  den,  som  med  Dig  kan  sige:  »Jeg  har  haft  den 
bedste  Del.« 

—  Du  gør  mig  helt  blød  om  Hjærtet,  sagde  den  gamle 
med  skælvende  Stemme.  Rebekka  var  den  bedste  Kvinde, 
Vorherre  har  skabt,  og  skønt  Glasset  ikke  mere  smager  mig 
som  før,  takker  jeg  Dig,  fordi  Du  foreslog  den  Skaal.  For- 
resten er  det  skralt  med  gamle  Stormbom  nu;  faar  en  af 
Drengene  et  Rap,  saa  lader  han  som  han  ryster,  bare  for 
Respektens  Skyld.  Og  kræves  der  et  rask  Tag  i  Spillet 
eller  i  et  af  Faldene,  og  jeg  springer  til  for  at  hjælpe,  saa 
beder  de  mig  være  saa  god  at  »humme  mig.«  Dette,  min 
kære  Kaptejn,  selv  om  det  saa  er  Verdens  og  Tidens  Gang, 
kan  Du  tro,  svier  i  Brystet  paa  en  gammel  Sømand,  som  al 
Tid  har  været  vant  til  at  være  den  første  i  saadanne  Tilfælde. 

Ved  Slutningen  af  disse  Ord  svøbte  den  gamle  Stor- 
tiøjen  tættere  om  sig  og  satte  sig  igen  ned  paa  Lugen. 

—  Du  er  i  Aften  i  en  usædvanlig  nedtrykt  Stemning, 
sagde  Georg  og  tog  Plads  ved  den  gamles  Side.  Tænk  nu 
ikke  paa  det,  som  Du  kalder  Tidens  Gang  —  det  gaar  mig 
og  tusind  Sømænd  paa  samme  Maade.  Styrken  og  Manddoms- 
alderen  kan  ikke  vare  evigt;  hos  Dig  har  de  dog  varet  langt 

længere  end  hos  andre.  Lad  os  i  Stedet  for  udmale  os  et 
hyggeligt  Kammer,  som  Du  bebor  i  det  Hjem,  hvor  jeg 
kommer  til  at  opslaa  mine  Husguder.  En  Fader  skal  ikke 
blive  kærligere  plejet. 

—  Har  Du  ikke  altid  været  saaledes  mod  gamle  Storm- 
bom? En  Søn  med  Ære  og  Kærlighed.  Jeg  skatter  Dig 
højt,  Kaptejn,  men  min  Længsel  staar  ikke  mere  til  et  hyg- 
geligt Kammer  paa  Landjorden.  Her,  udenfor  Rælingen, 
vilde  jeg  helst  have  mit  Hjem;  paa  Havet  har  jeg  levet  og 
paa  Havet  ønsker  jeg  at  dø,  hvis  det  saa  er  Herrens  Bestem- 
melse. Alle  mine  gamle  Ungdomsvenner  har  ogsaa  for  længe 
siden  takket  af. 

Georg  tav  et  Øjeblik.  Men  da  udbrød  den  gamle  paa 
sit  eget  raske  Sømandssprog: 

—  Den  fordømte  Taage  gør,  at  vi  allerede  har  Aftenen 
over  os.  Tror  Du,  vi  faar  Kullens  Fyr  i  Sigte  før  Hunde- 
vagten ? 

—  Det  har  ingen  Nød  med  det,  Farbro'r.  Efter  min 
Beregning  passerer  vi  Anholt  før  otte,  og  vil  Gud,  ser  vi, 
som  Du  siger,  Kullens  Fyr  før  Midnat. 

—  Du  kan  gøre  som  Du  vil,  Kaptejn,  men  vil  Du  lyde 
mit  Raad,  saa  lægger  vi  bi  til  Daggryningen,  til  hvilken  Tid 
vi,  hvis  Stormen  tager  til,  i  ethvert  Fald  tager  alle  Kludene  ind. 

—  Aldrig,  saa  længe  vi  har  sejlet  sammen,  har  jeg  hørt 
Dig  give  mig  et  saa  besynderligt  Raad  —  jeg  skulde  lægge 
bi,  naar  der  er  god  Vind  og  rent  Farvand. 

—  Hm!  hml  jeg  kan  føle  paa  mig  selv,  at  vi  faar  en 
rygende  Storm. 

—  Kun  en  frisk  Kuling,  FarbroV,  og  jeg  tør  ikke  for- 
hale Rejsen.    Men  bliv  ikke  vred  for  det. 

—  Nej,  nej,  vist  ikkel   Vorherre  gør  jo  dog,  som  han  vil. 
Den   unge    kraftfulde  Sømand  smilte  ved  sig  selv   over 

den  gamles  Frygt,  som  ikke  kunde  tilskrives  andet  end  hans 
Sinds  almindelige  Nedslagenhed. 

Efter  at  Kaptejnen  paa  »Elvira  Kornelia«  endnu  en  Gang 
havde  berigtiget  Kursen  og  givet  Befaling  til,  at  Smaasejlene 
skulde  bjærges,  gik  han  med  den  gamle  ned  i  Kahytten. 

Straks,  i  det  man  traadte  ind  i  denne,  mødtes  man  af 

sit  eget  Billede  i  det   lige  over  Døren  indfattede  Spejl,  ved 

Siden  af  hvilket  smalle  Bogreoler  strakte  sig  fra  Gulvet  til 

Loftet.     Væggene  var  egetræsmalede,  overstrøgne  med  den 

II  il 

g  alle  Paneleringer  og  Prydelser  omkring  de 
>e  forgyldte.  Paa  Mahognihylder  prunkede  i 
ystalglas  og  ægte  Porcellænskopper.  Grønne 
Kaptejnen  slille  Sovekammer,  og  grønt  Klæde 
ade  til  Sofaerne  og  Bordet,  over  hvis  Midte 
i  Siden  af  hinanden  et  londonsk  Patent-Kom- 

Broncelampe. 

ikkelovnen,  kogt  Vand,  to  Glas  og  en  Flaske 
i  Ordre,  Kaptejnen  gav  sin  Kahytsvagt. 
:oldere  i  Aften  end  sædvanligt,  sagde  Storm- 
de   magre  Hænder  hen  til  Ilden,   eller  ogsaa 

langsommere,   end   det  plejer  . . .     Satte  Du 
,    at  vi  i  det  mindste  kommer  op  under  An- 

tsserer  den  i  en  halv  Mils  Afstand. 

Glassene  sammen  til  Madam  Rebekkas  Ære. 
(Emne  kunde  ikke  holde  Uroen  borte  fra  den 
Kort  efter  sagde  han: 

ikke  op,  Kaptejn,  og  lader  brase  bak  for  at 
vi  driver  af? 

straks,  men  øjnsynligt  kun  for  at  føje  den 
•  at  han  var  kommen  tilbage  og  havde  givet 
ide  Oplysninger,  sagde  han: 
le  gaa  tidligt  til  Køjs  i  Aften,  Farbror,  saa 
idhvilet  til  Din  Vagt  kommer. 
Du,  jeg  har  i  Sinde  at  blive  oppe  baade 
in  Vagt  . . .  Men  hvad  er  det,  der  gnaver 
Jeg  tror,  min  Sjæl,  der  er  kommen  en  Rotte 

)gsaa  virkelig  Tilfældet.  Til  Trods  for  Ilden 
to  Mænds  Nærværelse,  fandtes  en  forvildet 
ned  at  gnave  paa  Døren;  den  havde  rimelig- 
Nysgærrighed,  men  syntes  endnu  mere  opsat 
lette  fornemme  Omraade. 
>  Ildtangen  for  at  befri  sin  Kahyt  for  den 
len  Stormbom  rykkede  ham  hæftigt  i  Armen 
>r  Guds  Skyld  lade  være.  Raadet  kom  dog 
havde  truffet, 
[ede.      Kahytsvagten    bortførte     den     faldne 

Med  et  bebrejdende  Blik  betragtede  Stormbom  sin  unge 
Kaptejn. 

—  Rottemord,  sagde  han,  har  jeg  flere  Gange  set  be- 
tyde Uheld,  og  det  er  ikke  godt,  naar  disse  Dyr  søger 
Dækket. 

—  Jeg  har  ganske  vist  ogsaa  mange  Gange  hørt  det 
samme,  men  jeg  kan  ikke  bekvemme  mig  til  at  tro  paa  det. 
Og  sig  mig,  om  Du  selv  kan  tænke  Dig,  at  Vorherre  skulde 
straffe  med  et  Skibbrud,  fordi  man  er  kommen  til  at  slaa  en 
Rotte  ihjæl,  eller  at  det  skulde  være  et  daarligt  Tegn,  at 
Rotterne  en  Gang  fik  Lyst  til  at  trække  lidt  frisk  Luft  paa 
Dækket? 

—  Ja,  jeg  tilstaar,  jeg  tror  paa  begge  Dele  5  jeg  har  set 
det  med  mine  egne  Øjne  . . .  Som  Dreng  for  jeg  en  Gang 
til  Koffardis  med  en  Russer.  Vi  havde  passeret  Gibraltar, 
Vejret  var  smukt,  og  vi  sad  alle  som  en  ved  vort  Arbejde, 
da  Kaptejnen  kom  op  med  en  Fælde,  hvori  han  havde  fanget 
en  Rotte.  Han  svor  værre  end  en  Tyrk  over,  at  det  satans 
Dyr  havde  ædt  Hul  paa  en  ny  Frakke,  og  med  en  Ondskab, 
som  jeg  den  Dag  i  Dag  ikke  begriber  kunde  more  et  kristent 
Menneske,  begyndte  han  at  pine  Rotten  paa  en  Maade,  som 
voldte  os  Drenge  stor  Fornøjelse.  En  gammel  Finne  om- 
bord sagde  til  Kaptejnen,  at  hvis  han  fik  Lov,  skulde  han 
tage  Livet  af  hver  eneste  Rotte  paa  Skibet.  Baade  Folkene 
og  Kaptejnen  lo,  og  Kaptejnen  lovede  ham  en  Flaske  Rom, 
hvis  han  inden  Aften  havde  dræbt  ti  Stykker.  Naa,  Finnen 
svarede,  at  han  ikke  kunde  tage  Betaling,  hvis  det  skulde 
lykkes,  men  i  Fald  Kaptejnen  paa  Forhaand  vilde  tilstaa  hele 
Besætningen  en  dobbelt  Ration,  saa  skulde  han  være  villig 
til  at  tage  mod  femogtyve  af  den  bedste  Ende  ombord,  i 
Fald  han  ikke  inden  Klokken  seks  Aften  havde  ekspederet 
alle  de  Rotter,  der  fandtes  fra  for  til  agter. 

—  Naa,  hvordan  bar  han  sig  ad  med  det? 

—  Ja,  nu  skal  Du  høre  # . .  Kaptejnen,  der  var  bleven  i 
godt  Humør  igen,  gik  ind  paa  Forslaget,  og  under  Fryd  og 
Gammen  fortærede  vi  det  uveutede  Traktemente.  Men  Fin- 
nen, som  ellers  ikke  spyttede  i  Glasset,  smagte  ikke  en  Draabe, 
men  gik  ned  i  Kabyssen  og  forbød  alle,  hve^m  det  end  maatte 
være,  at  kigge  der  ned  før  Klokken  seks  .  .  . 

—  Du  glemmer  helt  at  væde  Læberne,  Farbror!  Georg 
skød  Glasset  over  til  den  gamle. 

11* 

—  Lidt  efter  kom  Finnen  op,  og  hvorvel  han  passede 
sit  Arbejde  med  sædvanlig  Iver,  saa  han  dog  alvorlig  og  be- 
synderlig ud  . . .  Hen  paa  Eftermiddagen  skulde  han  og  jeg 
klare  en  Talje,  som  var  bleven  uklar,  og  gik  begge  to  til 
Vejrs.  Da  vi  var  færdige  og  traf  hinanden  ved  Salingen  for 
at  gaa  ned  ad  Vantet,  sagde  han  til  mig:  »Hør  Du,  Kristian, 
kan  Du  huske,  at  Kaptejnen  lod  mig  tampe  forleden  Dag, 
fordi  jeg  havde  to  Flasker  Rom,  som  jeg  trakterede  Jer  med?« 
»Ja  vist,«  svarede  jeg,  »og  hvad  saa?«  »Ikke  andet,  sagde 
han,  »end  at  Kaptejnen  aldrig  mere  kommer  til  at  lade  nogen 
tampe,  og  hør  en  Gang,  Kristian,  tag  Dine  bedste  Klæder 
paa  og  træk  de  gamle  udenpaa  .  . .  gør  Dig  klar  til  at  gaa  i 
Land,  thi  inden  Daggry  gaar  vi  allesammen  der  hen  .  .  . 

—  Stop  lidt,  Farbror,   mens  jeg  kigger  op  paa  Dækket. 

—  Naa,  Kaptejn?  spurgte  den  gamle  ved  Georgs  Til- 
bagekomst. 

—  Alt  vel,  Farbror!  om  en  Time  eller  halvanden  har  vi 
Anholt  i  Sigte. 

Georg  indtog  paany  sin  Plads  og  Stormbom  vedblev: 

—  Da  Finnen  havde  sagt  det,  gik  han  ned  ad  Vantet 
paa  den  ene  Side,  og  jeg  fulgte  ham  paa  den  anden  og  tænkte 
paa,  hvad  han  vel  kunde  mene.  Jeg  vidste,  at  vi  var  be- 
stemte til  Messina  og  forstod  derfor  ikke,  hvorledes  vi  skulde 
komme  i  Land  inden  Daggry  og  endnu  mindre,  hvorledes 
han  skulde  kunne  hindre  Kaptejnen  i  at  uddele  sine  kæreste 
Ordrer.  Imidlertid  ved  jeg  ikke,  hvad  Magt  Spaadommen 
havde  over  mig,  men  næsten  uden  at  jeg  vidste  det,  adlød 
jeg  Raadet  og  tog  mine  Ejndele  paa  mig  ...  Da  Klokken 
blev  seks,  kom  Kaptejnen  op,  og  efterat  han  havde  kastet  et 
Blik  paa  Kompasset,  gik  han  hen  til  os  paa  Skansen  og 
spurgte  leende:  »Naa,  Knud  Finne,  jeg  tror  det  er  paa  Tiden, 
Du  viser  os  Din  Fangst«.  Uden  at  sige  saa  meget  som  et 
Ord,  gik  Finnen  ned  i  Kabyssen  —  og  saa  sandt  Du  tror, 
jeg  er  en  ærlig  Sømand,  vendte  han  tilbage  med  sytten  døde 
Rotter.  Men  noget  uhyggeligere  end  Udtrykket  i  hans  An- 
sigt, da  han  lagde  Byttet  for  Kaptejnens  Fødder,  har  jeg  ikke 
set  hverken  før  eller  siden.  Kaptejnen  lo  vel  nok,  da  han 
befalede,  at  Kadaverne  skulde  kastes  overbord,  men  hans 
Latter  lød  ikke  videre  muntert. 

—  Det  var  ogsaa  et  højst  aparte  Paafund,  afbrød  Georg. 
.  .  .  Men  hvad   er   det  for  et  Spektakkel  og  en  Kradsen  der 

henne?  Se  sel  har  vi  ikke  der  Kom  med  min  Hovedpude  . . . 
Er  Du  nu  saa  sulten,  at  Du  behøver  at  udrette  saadanne 
større  Tjenester  for  at  faa  Dig  en  Bid  Mad?  Men  dette  er 
ikke  at  apportere,  min  kære  Kom;  Du  tager  jo,  hvad  der 
falder  for,  for  at  bringe  Dig  i  Erinding  .  .  .  Naa,  saa  skal 
Du  vel  have  Dig  en  Tvebak!  Georg  stak  Haanden  ned  i 
Bordskuffen,  hvor  han  altid  havde  lidt  Forraad  til  Yndlingen, 
som  nu  tilfreds  lagde  sig  foran  Ovnen. 

—  Nattevagten  var  sat,  vedblev  Stormbom,  Kaptejnen 
gik  til  Køjs  .  .-.  Finnen  havde  Ror-Tørn,  og  jeg  tilligemed 
Styrmanden  og  en  Matros  udgjorde  Vagten.  Styrmanden 
havde  sat  sig  paa  en  Vandtønde  til  Luvart,  og  Matrosen  holdt 
Udkig,  da  Finnen  hviskede  mig  i  Øret:  »Tag  Roret,  Kristian, 
et  Øjeblik,  jeg  har  noget  at  udrette«.  Efter  at  jeg  havde 
gjort  som  han  bad,  satte  han  sig  ned  paa  Dækket,  satte 
Ryggen  mod  Kappen  og  fremtog  en  gammel  udslidt  Salme- 
bog, i  hvilken  han  ved  Skinnet  fra  Kompaslampen  i  Nathuset 
læste  med  sagte  Stemme.  Kort  efter  rejste  han  sig,  holdt 
Timeglasset  mod  Lyset  og  indtog  tavs  sin  Plads  ved  Roret. 
Jeg  stod  ved  Rælingen  og  saa  ud  over  Søen;  Natten  var  ikke 
særlig  mørk.  Bedst  som  jeg  stod,  hørte  jeg  en  underlig 
Susen,  som  især  paa  Middelhavet  plejer  at  varsko  en  Orkan. 
Styrmanden,  som  kendte  Varslet,  bad  mig  purre  alle  Mand 
paa  Dæk  *  og  gik  selv  for  at  kalde  paa  Kaptejnen.  Men  vi 
havde  ikke  faaet  taget  et  eneste  Reb  ind  eller  bjærget  et 
eneste  Sejl,  førend  Orkanen  kom  brusende  fra  den  afrikanske 
Kyst.  Mesanmasten  knækkede  som  om  den  havde  været  et 
Rør,  og  der  var  knap  saa  stor  en  Lap  Sejl  tilbage,  at  der 
kunde  laves  en  ordentlig  »Sydvest«  af  den. 

—  Den  bliver  varm  l  bemærkede  Georg  interesseret.  Hvad 
sagde  Kaptejnen. 

—  Han  raabte  med  fuld  Stemme:  »Ingen  Fare,  Gutter! 
—  Bygen  er  snart  forbi,  og  vi  kan  godt  klare  Landet«.  Men 
se,  det  kunde  vi  nu  ikke,  for  da  Klokken  var  omtrent  to  om 
Morgenen,  tørnede  Skuden  paa  den  franske  Kyst,  og  det  syn- 
tes umuligt  at  bjærge  Livet.  Men  vi  blev  frelste  alle  Mand, 
saa  nær  som  Kaptejnen  og  Finnen  .  .  .  Naa,  tror  Du  nu  ikke, 
at  Finnen  vidste  det  forud,  og  at  han  netop  tog  Livet  af 
Rotterne,  fordi  han  vilde  hævne  sig  paa  Kaptejnen  med  Op- 
ofrelse af  sit  eget  Liv? 

—  Aa  nej,  Farbror,  sagde  Georg  med  et  tvivlende  Smil, 

det  kan  jeg  aldrig  tro.  Orkanen  og  Skibbrudet  stod  vist  ikke 
i  nogen  Forbindelse  med  Finnens  Paafund,  selv  om  det  i  vor 
Sømands-Poesi  kan  synes  saa. 

—  Hvad  er  nu  det  for  Snak?  svarede  den  gamle  lidt 
stødt.  Du  tror  vel  ikke,  jeg  vaaser  som  et  Barn  eller  er  fuld 
af  Overtro,  som  jeg  vel  kan  tænke,  Du  mener  med  Din  »Sø- 
mands-Poesi«. I  Guds  Verden  findes  meget,  som  vor  Smule 
Forstand  ikke  mægter  at  forstaa.  Os  har  han  givet  Fornuften, 
men  Dyrene,  som  ingen  Sjæl  har,  har  ogsaa  faaet  mange 
Egenskaber,  som  vi  savner  —  og  jeg  holder  fast  ved  den 
Tro,  at  de  ved  Hjælp  af  Instinktet  har  en  vis  Forudfølelse 
om  Død  og  Undergang. 

Medens  Stormbom,  som  endnu  i  Disputer  bibeholdt  sin 
gamle  Hæftighed,  atter  beroligede  sig  ved  at  opsamle  de  ned- 
faldne Kul,  gjorde  Georg  et  nyt  Besøg  paa  Dækket  for  at 
paase,  at  enhver  Ordre  nøje  blev  udført.  Men  næppe  havde 
han  igen  sat  Foden  indenfor  Kahytsdøren,  før  den  gamle 
raabte  til  ham: 

—  Naa,  Dul  endnu  et  Bevis,  endnu  et  Bevis  for  min  Paa- 
stand —  og  tvivler  Du  endnu,  saa  erklærer  jeg,  at  Du  ikke 
er  en  ærlig  Sømand. 

—  Lad  mig  saa  da  høre,  Farbror  —  det  er  jo  en  for- 
melig Udfordring. 

—  Hør  nu  .  .  .  Det  var  ogsaa  et  russisk  Fartøj,  en 
Skonnertbrig,  næst  efter  »Elvira  Konelia«  den  fineste  Skude, 
jeg  har  set  flyde  paa  Vandet.  Vi  laa  under  Madeira  i  Blik- 
stille. Det  var  midt  paa  lyse  Dagen,  da  vi  Matroser,  som 
sad  paa  Storlugen  og  plukkede  Værk,  saa  en  hel  Armé  af 
godt  og  vel  halvtredsindstyve  Rotter  komme  op  ad  den  aabne 
Kabelgatsluge  og  spadsere  hen  til  Spygattet,  hvor  hele  Ræk- 
ken, den  ene  efter  den  anden,  krøb  igennem,  kastede  sig  i 
Søen  og  svømmede  mod  Land  saa  langt,  vi  kunde  se  .  .  . 

—  Jeg  indrømmer  allerede  paa  Forhaand,  at  dette  tyder 
paa  mere  bestemte  Tegn,  sagde  Georg,  medens  den  gamle 
syslede  med  Piben. 

—  Vent  lidt,  Kaptejn,  jeg  haaber,  at  Du  straks  skal  er- 
kende det .  .  .  denne  Historie  er  ikke  lang  .  . .  Hen  imod  Mid- 
dag, da  vi  pejlede  Pumperne,  havde  vi  til  vor  Forbavselse  fire 
Fod  Vand.  Kaptejnen  kommanderede  os  straks  til  Pumpning, 
men  uagtet  alle  Anstrængelser  steg  Vandet  dog  saaledes,  at 
han  tilsidst   befalede    os   at  sætte  ud  Barkassen  og  flytte  det 

rørligste  Gods  ned  i  den.  Naa,  efter  at  Søinstrumenterne, 
vore  Sager  og  noget  Proviant  var  kommen  ombord,  raabte 
Kaptejnen:  »Til  Baadene!«  og  næppe  var  vi  kommen  en 
Kabellængde  fra  Stedet,  før  den  prægtige  Brig  sank  .  .  . 
Hvorledes  Lækken  var  kommen  i  et  splinternyt  Fartøj,  det 
var  og  blev  en  Gaade  . . .  men  sket  var  det  —  og  sig  nu, 
om  Du  tør,  at  Skibsrotterne  ikke  kan  mærke  en  forestaaende 
Ulykke. 

—  Jeg  frygter  virkelig,  sagde  Georg,  at  jeg  bliver  om- 
vendt, hvis  Du  længere  bliver  ved  at  .  .  . 

Her  blev  de  afbrudte  af  Vagten,  som  rapporterede,  at 
Anholt  var  i  Sigte  til  Luvart  og  Blæsten  var  tiltaget. 


Attende  Kapitel. 

—  Et  Reb  i  Mærssejlet,  kommanderede  Kaptejnen,  da 
han  kom  op  paa  Dækket,  men  tilføjede  straks  efter,  at  Dob- 
beltrebene skulde  tages  ind,  medens  Folkene  var  oppe. 

—  Kaptejn!  Taagen  tiltager  mer  og  mere:  man  kan  jo 
snart  ikke  se  en  Kabellængde  fra  Skibet  —  følg  mit  Raad 
og  lad  os  lægge  bil  bad  Stormbom,  som  var  kommen  op 
med. 

Georg  tav  et  Øjeblik  og  saa  ud  over  det  øde  Hav. 
Da    den    gamle    mærkede,    at    han    betænkte    sig,    til- 
føjede han: 

—  Vi  har  i  hvert  Fald  ikke  Plads  nok  at  sejle  paa  for 
Natten.    Det  er  bedre  at  vente  her  end  nærmere  Sundet. 

—  Lad  gaa  da!  Strømmen  er  der  stærkere  og  Kryds- 
rummet mindre.  Vi  er  kommen  hurtigere  afsted,  end  jeg 
troede  .  .  .  Bras  bak  for!  befalede  han,  og  efter  at  dette 
var  sket:  —  Baadsmandl  giv  dem  en  stor  Snaps!  .  .  .  Styr- 
bords Vagt  kan  gaa  lidt  til  Køjs,  men  Bagbords  Vagt  holder 
Udkig  alle  Mand! 

Efter  at  Georg,  Stormbom  og  Kom,  hvilken  sidste  op- 
vartede med  Tobakspiben,  havde  taget  sig  en  Kvarterstids 
Promenade  paa  Dækket,  gik  de  atter  ned. 

—  Varsko,  hvis  der  indtræffer  nogen  Forandring!  var 
Kaptejnens  sidste  Ordre. 

—  Lad  mig  nu  høre  en  Historie  af  en  anden  Slags,  bad 
Georg,  eftersom  Du  er  bestemt  paa   ikke  at  ville  lægge  Dig. 

—  Ja,  men  Du  .  .  .  Jeg  skal  fortælle  Dig  en  højst  mær- 
kelig Hændelse  om  min  bedste  Ungdomsven  .  .  .  Kremer. 
Jeg  taler  sjældent  om  den,  fordi  den  er  noget  højtidelig. 

—  Saa  meget  desto  bedre.  Det  er  altid  en  Forandring 
fra  det  dagligdags. 

—  Naa,  vi  havde  faret  sammen  et  Par  Aar,  og  han  var 
en  usædvanligdygtig  og  rask  Søgut.  For  mig  havde  han  fattet  et 
Venskab,  paa  nvilket  han  gav  utallige  Beviser,  og  jeg  —  ja, 
jeg  har  aldrig  været  den,  som  ikke  har  betalt  lige  med  lige. 
Paa  de  mange  Nattevagter,  vi  havde  sammen,  blev  vi  ligesom 
et  Liv  og  en  Sjæl  og  blev  omsider  enige  om,  at  alt  hvad  vi 
ejede  skulde  være  fælles.  Om  muligt  vilde  vi  altid  sejle 
sammen,  men  skulde  vi  skilles,  saa  skulde  den,  som  først  døde, 
vise  sig  for  den  anden,  og  flere  saadanne  taabelige  Løfter, 
som  man  i  Ungdommen  saa  gærne  giver  og  tror  paa. 

—  Godt,  Farbror !  dette  lader  jo  til  at  blive  noget  over- 
naturligt .  .  .  Men  Toddyen  staar  jo  næsten  urørt  —  vil  Du 
ikke  drikke  paa  Kremers  Minde? 

—  Lad  gaa,  jeg  har  netop  i  Dag  tænkt  mer  end  sæd- 
vanligt paa  ham  .  .  .  Skaal,  gamle  Fyr,  Skaal  Kremer,  paa 
godt  og  snarligt  Gensyn  .  .  .  Men  det  blæser  jo  som  bare 
Fanden  —  Skuden  slingrer  stærkt. 

—  Ja,  vist  blæser  det,  men  det  har  ikke  noget  at  sige. 
...  er  Piben  gaaet  ud,  Farbror?  .  .  .  Her  er  Ild! 

—  Nej  Tak,   Du,  jeg  vil  vente  lidt  .  .  .   Men   hvor  var 

det  nu,  jeg  slap? Naa,  nu  husker  jeg  .  .  .  Det  var  ved 

Efteraarstid.  Vi  var  destineret  til  Antwerpen  med  en  Ladning 
Kobber  og  laa  paa  Reden  udenfor  Vliessingen  og  ventede 
paa  god  Vind.  En  Lørdag  Aften  —  det  var  et  Herrens 
Vejr,  og  Skuden  red  for  begge  Ankrene,  saa  at  Bugsprydet 
uophørligt  dyppede  Næsen  i  Vandet  —  befalede  Kaptejnen 
mig  og  Kremer  at  gaa  i  Land  med  Storbaaden,  for  som  sæd- 
vanligt at  købe  færsk  Kød  og  Grøntsager  til  om  Søndagen. 
Styrmanden  vovede  vel  at  indvende,  at  det  var  vanskeligt  at 
komme  til  Land,  førend  Ebben  kom,  men  Kaptejnen  var  en 
Mand,  som  aldrig  tog  en  Ordre  tilbage,  selv  om  'det  gjaldt 
den  halve  Besætnings  Liv. 

Naa,  vi  kom  heldigt  fraborde.  Det  var  en  god  Baad, 
og  vi  nærmede  os  Land  uden  Fare,  men  da  ingen  sad  ved 
Roret,  da  vi  søgte  Aabningen  mellem  begge  Brohovederne 
ind  til  Kajen,  saa  skete  det,  at  en  Styrtesø  kastede  Baaden 
mod  det  ydre  Brohoved  og  kæntrede  den.  Vi  klyngede  os 
naturligvis  ved  Pælen  saa  godt,  vi  kunde,  og  Folk  paa  Broen 
stak  et  Par  Aarer  hen  til  os  for  at  hjælpe  os  op.  Det  lyk- 
kedes ogsaa  for  Kremer.  Men  netop  som  jeg  fik  Hold  i  min 
Aare,  væltede  en  ny  Styrtesø  Baaden  imod  mig,  saa  at  mit 
Legeme  kom  mellem  den  og  Broen.  Det  sortnede  for  mine 
Øjne   . . .  jeg  slap  Aaren  og  sank. 

Hvad  der  senere  skete  vidste  jeg  i  lang  Tid  ikke.  Da 
jeg  vaagnede,  befandt  jeg  mig  med  et  Par  knækkede  Ribben 
paa  Vliessingens  Lasaret,  hvor  jeg  havde  ligget  i  tre  Dage  i 
Saarfeber.  Jeg  fik  da  at  vide,  at  Kremer  med  egen  Livsfare 
havde  frelst  mig.  Men  nu  maatte  vi  skilles  . . .  Skibet  sejlede 
op  til  Antwerpen,  og  da  det  tre  Uger  efter  kom  tilbage,  var 
jeg  endnu  langt  fra  helbredet.  Kaptejnen  selv  besøgte  mig, 
betalte  mig  Resten  af  min  Hyre  og  gav  mig  fem  og  tyve 
Gylden  (37 '|2  Kr.)  til  Rejsepenge.  Desuden  gav  han  sit  Sam- 
tykke til,  at  Kremer  maatte  blive  hos  mig  et  Par  Timer  . . . 
Ja,  Kaptejn,  her  kneb  Stormbom  Øjnene  sammen  for  at  knuse 
en  Taare  —  disse  Timer  var  de  sidste,  Kremer  og  jeg  til- 
bragte sammen.  Til  en  Erindring  forærede  han  mig  sit  Uhr, 
men  med  tungt  Hjærte  forudsagde  han,  at  vi  aldrig  mer 
skulde  træffes  . . .  Jeg  havde  ham  kær  som  en  Broder  . . . 
Du  ved  ikke,  hvad  det  vil  sige  at  miste  en  Ven,  man  har 
sejlet  sammen  med  i  flere  Aar.  Vi  havde  haft  mangen  en 
glad  Dag  og  meget  Sjov  sammen,  men  ogsaa  mangen  en 
alvorlig  Time.  Han  var  mit  alt  —  for  den  Gang  havde  jeg 
endnu  ikke  lært  Rebekka  at  kende. 

Skibet  sejlede. 

Det  var  omtrent  fjorten  Dage  senere;  da  jeg  en  Nat, 
fordi  jeg  ikke  kunde  sove,  laa  og  læste  ved  Skinnet  af  Lampen, 
som  hang  i  Sygeværelset.  I  samme  Værelse  laa  ogsaa  en 
gammel  hollandsk  Matros,  som  længe  havde  ligget  i  Døds- 
kamp. Sygevogtersken  var  gaaet  ind  i  sit  Rum,  og  jeg  var 
ganske  ene  med  den  døende.  Længe  hørte  jeg  paa  de  dybe 
trange  Aandedrag,  men  tilsidst  rejste  jeg  mig  op  og  gik  hen 
til  ham.  »Vil  Du  noget,  Kamerat?«  spurgte  jeg.  Med  An- 
strængelse  viste  han  paa  de  tørre  Læber.    Jeg   forstod,  hvad 

han  mente,  løftede  hans  Hoved  og  lod  ham  drikke  nogle 
Draaber  Vand.  Han  lod  til  at  være  tilfreds,  takkede  med 
Øjnene  og  lukkede  dem  saa.  Efter  at  jeg  havde  anstillet 
nogle  Betragtninger  af  den  Slags,  som  Du  nok  kan  forstaa 
paalvinger  sig  et  stakkels  syndigt  Menneske  ved  en  saadan 
Lejlighed,  gik  jeg  tilbage  til  min  Ser.g  og  fortsatte  min 
Læsning  i  Salmebogen. 

Jeg  har  aldrig  kendt  noget  uhyggeligere  end  om  Natten, 
naar  man  ikke  kan  sove,  at  ligge  og  høre  paa  den  grimme  Kling- 
ren  af  Hollændernes  Klokkespil  ...  I  Gangen  udenfor  Syge- 
værelset stod  saadant  et  Uhrværk,  som  altid  spillede  ved 
Tolvtiden.  Det  begyndte  netop  nu  sin  evindelige  Midnats- 
sang,  der  klang  saa  meget  stærkere,  som  alt  var  stille.  Det 
undrede  mig,  at  den  stakkels  Matros,  som  altid  jamrede  sig, 
naar  denne  Lyd  naaede  hans  Ører,  nu  laa  ganske  stille  . . . 
og  jeg  havde  just  i  Sinde  at  staa  op  og  se,  hvorledes  det 
var  med  ham,  da  jeg,  netop  i  det  Klokkespillet  ophørte,  saa 
Kremer,  saa  levende  som  jeg  nogensinde  har  set  ham  her  i 
Verden,  staa  ved  Fodenden  af  Sengen  foran  mig. 

Jeg  har  aldrig  været  fejg.  Men  nu  gik  en  Gysen  gennem 
hele  mit  Legeme.  Jeg  lukkede  Øjnene,  men  syntes  alligevel 
jeg  saa  ham.  Da  jeg  endelig  havde  faaet  saa  meget  Mod  i 
Brystet,  at  jeg  kunde  se  mig  om,  var  Synet  forsvundet.  Lam- 
pen brændte,  og  saa  tydelig  kunde  jeg  se  alle  Genstandene 
i  Værelset,  at  jeg  klart  indsaa,  at  det  ikke  havde  været  noget 
Febersyn.  Lidt  efter  stod  jeg  op  for  at  undersøge,  om 
Døren  var  aflaaset.  Det  var  den,  og  ingen  levende  Skabning 
havde  kunnet  komme  ind,  uden  at  jeg  maatte  have  set  og 
hørt  det.  Hjærtet  bankede  endnu  lidt,  da  jeg  gik  hen  til 
den  hollandske  Matros  . . .  jeg  havde  vist  ham  den  sidste 
Tjeneste;  han  sov  den  bedste  Søvn.  Men  jeg  gennemvaagede 
en  af  de  tungeste  Nætter  i  mit  Liv.  — 

—  Jeg  forstaar  det  med  hele  min  Sjæl,  sagde  Georg. 
Du  har  oplevet  mærkelige  Æventyr,  og  dette  er  endnu  ikke 
ude. 

—  Man  bliver  ikke  gammel  uden  Erfaring.  Den  gamle 
nikkede  . . .  Efter  at  jeg  var  bleven  udskreven  fra  Hospitalet, 
blev  jeg  Vinteren  over  i  Vliessingen,  hvor  jeg  levede  af  mit 
Sømandsarbejde.  Om  Foraaret  rejste  jeg  med  et  dansk 
Skib  over  til  Sverige,  hvor  jeg  fik  at  vide,  at  netop  ved  den 
Tid,    jeg   laa   paa  Sygehuset    og   saa  Kremers  Genfærd,  var 

Briggen,  med  hvilken  han  for,  forlist  paa  Doggersbanker 
med  Mand  og  Mus  .  .  .  Og  nu,  tilføjede  den  gamle,  vil  jeg 
kun  sige,  at  jeg  senere,  kun  en  eneste  Gang  senere,  har  set 
noget  lige  saa  mærkværdigt  —  og  det  var  netop  paa  min 
Vagt  sidste  Nat. 

—  Hvad  saa  Du  da,  Farbror?  Det  er  jo  noget  uhygge- 
ligt noget. 

—  Paa  en  at  mine  Nattevandringer  paa  Dækket,  kom  jeg 
til  at  se  ud  over  Søen,  og  da  saa  jeg  et  ualmindeligt  stort 
Punkt,  som  bevægede  sig  et  Stykke  fra  Skibet.  Jeg  stirrede 
med  Anspændelse  af  hele  mit  Syn,  og  da  det  efterhaanden 
kom  nærmere,  blev  det  lidt  efter  lidt  til  en  Sejler  af  en  aparte 
Slags;  det  var  et  saakaldet  Dødningeskib,  det  eneste  jeg  i 
i  mit  Liv  har  set.  Uagtet  det  var  saa  nær,  at  jeg  kunde  se 
det  mindste  Tov,  og  se  Figurer  glide  op  og  ned  ad  Vanterne, 
hørtes  ikke  en  Lyd,  ikke  en  Gang  fra  Kølvandet.  Det  sejlede 
lige  mod  Vinden,  og  ved  Roret  stod  en  Mand,  som  jeg  godt 
kendte;  det  var  Kremer.  Han  gav  mig  et  Tegn  som  om  han 
havde  villet  lægge  til  langskibs  ad  os.  Men  det  blev  der  ikke 
noget  af,  thi  i  et  Nu  sejlede  Skibet  bort  i  Taagen  .  .  . 

Nogle  Øjeblikke  efter  at  Stormbom  havde  sluttet  sin 
Fortælling,  sad  de  to  Mænd  ubevægelige,  hensunken  i  indre 
Betragtninger. 

Endelig  rejste  Georg  sig  og  bortjog  med  Magt  de  be- 
synderlige Tanker,  der  vilde  trænge  ind  paa  ham;  han  stod 
just  i  Begreb  med  at  forlade  Kahytten,  da  en  Stemme  fra 
Trappen  rapporterede: 

—  Taagen  letter  Kaptejn  —  der  er  et  Fyr  i  Sigte 
i  Læ. 

—  Det  er  Kullens,  sagde  Georg. 

Men  den  gamle  rystede  paa  Hovedet  og  sagde  tviv- 
lende: 

—  Nej,  nej,  Ka;.tejn  det  er  ikke  muligt  —  det  maa  være 
en  Øjenforblændelse;  vi  kan  ikke  være  saa  nær. 

—  Det  skal  vi  snart  faa  at  se.  Og  Georg  var  i  et  Spring 
oppe  ad  Trappen,  fulgt  af  den  gamle,  .  .  .  Naa,  hvad  siger 
Du  nu  Farbror? 

—  Jeg  siger,  at  dette  er  højst  besynderligt.  Ganske  vist 
gjorde  hun  i  forrige  Vagt  ni  a  ti  Knobs  Fart,  men  saa  hurtigt 
synes  jeg  alligevel  ikke  vi,  kan  være  kommen  frem  .  .  . 
Strømmen  maa  have  forsat  os  betydeligt  Syd-Sydost  paa  .  .  . 

En  Sejler   kan   det   ikke   være  —  dertil   er  Lyset   for   stort. 
Men  mærkeligt  er  det. 

—  Det  er  Kullens  Fyr,  Farbror,  eftersom  det  ikke  kan 
være  noget  andet,  sagde  Georg  i  en  bestemt  Tone  og  følle 
sig  i  sit  Indre  lidt  ærgerlig  over  saa  mange  unyttige  Bemærk- 
ninger. Og  umiddelbart  herpaa  uddelte  han  sine  Ordrer: 
—  Bras  fuldt  forude,  stik  ud  et  Reb  i  Mærssejlet  —  hold 
Kursen!  —  Og  idet  han  atter  vendte  sig  til  den  gamle,  til- 
føjede han:  —  Vi  maa  skynde  os  nu,  hvis  vi  skal  naa  Sundet 
inden  Morgen;  Solopgangen  stilner  Vinden,  og  saa  sætter 
Strømmen  os  tilbage  ud  i  Kattegattet. 

Georg  syntes,  det  var  paa  Tide  at  oprette,  hvad  han 
havde  forsømt  i  de  sidste  to  Timer,  og  »Elvira  Korneliac 
dansede  nu  med  den  forøgede  Sejlmasse  saa  let  over  de  rul- 
lende Bølger  som  en  Danserinde  svæver  hen  over  Teatrets 
blomstersmykkede  Brædder. 

—  Jeg  bliver  heroppe  under  Resten  af  Vagten,  sagde 
Georg.  Føj  mig  nu  i,  Farbror,  at  gaa  ned  og  tage  Dig  en 
lille  Lur,  Lidt  længere  hen  mod  Daggry  vil  jeg  ogsaa  lægge 
mig  lidt,  saa  at  jeg  ikke  ser  for  medtaget  ud,  naar  vi  kommer 
ned  til  Helsingør. 

—  Nej,  jeg  lægger  mig  ikke,  sagde  den  gamle  kort,  idet 
han  vedblev  at  stirre  paa  Fyret 

Efter  et  Øjebliks  Tavshed  og  efter  at  Georg  havde  aflagt 
et  af  sine  sædvanlige  Besøg  hos  Rorgængeren,  sagde  Storm- 
bom: 

—  Du  har  vel  hørt  Tale  om  Fyrmanden  paa  Læsø? 

—  Ikke  saavidt  jeg  husker. 

—  Saa  skal  Du  høre  ...  I  Slutningen  af  de  1600  blev 
han  radbrækket,  fordi  han  havde  tændt  falsk  Fyr  paa  Læsø, 
hvorved  han  foraarsagede  utallige  Skibbrud,  og  fordi  han  bag- 
efter myrdede  og  plyndrede  de  skibbrudne.  Men  lige  til  vore 
Dage  har  det  Sagn  forplantet  sig,  at  hans  Aand,  for  at  hævne 
den  frygtelige  Straf,  hans  Legeme  maatte  døje,  endnu  i  de 
mørke  Efteraarsnætter  farer  omkring  og  tænder  Fyr  op,  snart 
her,  snart  der,  for  at  narre  de  søfarende.  Selv  har  jeg  aldrig 
faaet  Sigte  paa  et  saadant  Blændværk,  men  troværdige  Sø- 
mænd har  fortalt  om  mange  Tilfælde,  hvor  de  har  været 
nær  ved  at  tilsætte  baade  Liv  og  Skude  for  et  saadant  Fyrs 
Skyld  —  og  det  skal  forholde  sig  med  Læsømandens  Fyr 
akkurat  som  med  Lygtemændene  paa  Landjorden. 

—  Hvis  Du  ikke  vilde  optage  det  ilde,  Farbror,  sagde 
Georg,  saa  vilde  jeg  sige,  at  dette  atter  er  et  Bidrag  til  vor 
Sømands-Poesi.  Disse  gamle  Sagn  er  saa  tiltrækkende,  at 
man  ikke  kan  andet  end  lytte  til  dem,  men  det  gaar  ikke  an 
at  lade  overtroiske  Tanker  fæste  Rod. 

Dén  gamlede  fjærnede  sig,  idet  han  sagde: 

—  Jeg  gaar  hen  paa  Skansen  og  ser  mig  lidt  omkring. 
Med  Stortrøjen   svøbt   tæt   om  sig  vandrede  Georg  frem 

og  tilbage.  Hans  Øje  skuede  ud  i  den  mørke  Nat  og  fæste- 
des ofte  paa  det  ensomme,  blinkende  Fyr,  der  skulde  lede 
hans  Vej  over  de  skummende  Bølger  . . .  stundom  hvilede 
det  paa  de  spøgelseagtige  Master,  der,  hver  Gang  Skibet  løf- 
tedes af  Søerne,  syntes  at  hæve  sig  højere  og  højere  indtil 
de  naaede  Himlens  Skyer. 

Imellem  tittede  Maanen  frem,  naar  den  fandt  en  fri  Plet 
mellem  de  farende  Skyer,  og  Stormen  drønede  med  vældig 
Kraft  under  Kampen  med  Voverne. 

Georgs  Bryst  svulmede,  som  det  altid  gjorde,  naar  han 
var  Vidne  til  disse  alvorlige  Kæmpers  Strid.  Det  var  en  vild 
Nydelse  at  være  Tilskuer  ved  den.  Men  undertiden  vendte 
hans  Tanker  tilbage  til  Billedet  af  Læsømanden,  der  gik  saa 
hemmelighedsfuld  og  tændte  sine  Fyr. 

Han  frigjorde  dog  snart  sit  Sind  fra  den  urolige  Stem- 
ning, der  var  bleven  fremkaldt  af  denne  saavelsom  af  de  andre 
af  Stormboms  Fortællinger. 

Efter  nogen  Tids  Vandring  sagde  han: 

—  Det  var  dog  mærkværdigt  —  det  ser  ud  som  om 
Søen  blev  mere  krap  . . .  Loddet  i  Orden,  saa  vi  kan  se, 
hvor  mange  Favne  vi  har.    Kan  I  høre  noget  der  forude? 

—  Ja,  Kaptejn!  der  er  vist  noget  galt  paa  Færde!  Det 
er  akkurat  som  om  vi  var  nær  ved  Land. 

Stormbom,  som  havde  været  nede  et  Øjeblik,  kom  i  det 
samme  styrtende  op  gennem  Kappen. 

—  Mine  Anelser!  mumlede  han  og  ilede  til  sin  Plads. 

—  Bak  der!  —  ud  med  Loddet!  befalede  Georg  med 
fast  Stemme. 

En   let  Skraben   af  Skibets  Køl   mod  Havbunden   sagde 
ham  imidlertid,  at  dette  var  overflødigt. 
Nu  lød  den  sidste  Ordre: 

—  Ned  med  Roret  —  hal  skarpt  bidevind. 

Men  ogsaa  dette  kom  for  sent;  Briggen  stødte  tre,  fire 
Gange  i  Minuten. 

—  Tømmermand  1  frem  med  Økserne  . . .  klar  til  at  kappe 
Masterne,  om  det  behøves. 

Atter  en  Skraben  . . .  Skibet  havde  Slagside  og  sad  nu 
fast  —  boret  ind  i  Banken. 

—  Død  og  Fordømmelse  1  rasede  Georg.  Nu  ved  jeg, 
hvor  vi  er;  vi  er  strandet  paa  Hallands  Væderø  —  de  Skurke 
har  tændt  falsk  Fyr  ...  Kap  Masterne. 

Den  ene  Styrtesø  jagede  den  anden.  Briggen  var  nær 
ved  at  kæntre. 

—  Hold  Jer  fastl  —  der  kommer  en  stor  .  . .  Farbror 
Stormbom,  for  Himlens  Skyld  ikke  derhen!  .  .  .  Men  næppe 
havde  Georg  udtalt  disse  Ord,  før  han  saa  den  gamle,  som 
vilde  være  med  til  at  udføre  en  Manøvre,  paa  Bølgens  Top 
løftes  over  Rælingen. 

Hurtig  som  et  Lyn  var  Georg  ved  Haanden  og  fik  fat  i 
sin  gamle  Vens  ene  Ben.  Men  Bølgen,  den  graadige,  tog 
hans  ædle  Plejefader  og  lod  Georg  staa  tilbage  kun  med  en 
Søstøvle  i  Haanden. 

Hvad  der  i  dette  forfærdelige  og  minderige  Sekund  gik 
igennem  Georgs  Sjæl,  det  ved  kun  Livets  og  Dødens  Herre. 
Øjeblikkelig  kastede  Georg  Stortrøjen  og  Støvlerne,  og  idet 
han  spændte  Redningsbæltet  paa,  raabte  han: 

—  Ud  med  Storbaaden,  Folk!  Red  Skrivepulten  og 
Blikskrinet  —  naar  I  til  Stranden,  saa  lyt  efter,  om  I  kan 
høre  et  Søfugl-Signal;  vi  træffes  igen,  hvis  det  er  Guds  Vilje. 
Men  fremfor  alt,  vær  fuldstændig  stille,  naar  I  lægger  til. 

Efter  at  han  havde  kastet  et  langt,  smærteligt  Blik  paa 
sin  stolte  i  Elvira  Korneliac,  der  ikke  fik  Lov  til  i  værdig 
Tvekamp  at  stride  mod  Bølgerne,  men  maatte  falde  for  en 
lumsk  Niddingsdaad,  og  hvis  Mastestumper  nu  tilvinkede  ham 
en  sorgfuld  Afskedshilsen,  styrtede  han  sig,  uden  at  lytte  til 
Folkenes  Bønner,  uforfærdet  i  Søen  for  at  kræve  sin  fader- 
lige Ven  tilbage,  om  det  saa  var  fra  Havfruens  dybeste  Sale. 

Dette  var  et  vildt,  et  afsindigt  Foretagende.  Men  Georgs 
Følelser  var  altfor  stærkt  oprørte  af  det  hjærteskærende  Syn 
til  at  lade  Forstanden  raade.  Han  stolede  paa  Gud,  paa  sin 
Ungdomskraft  og  sin  usædvanlige  Dygtighed  i  Svømning, 
især  da  han  havde  opdaget  et  Glimt  af  Land. 

Og  Kræfterne,    som   fordobledes   i  dette  Selvopofringens 

Øjeblik,  svigtede  ham  ikke  i  denne  skønne  Kamp.  I  Begyn- 
delsen var  dog  hans  Anstrængelser,  hans  Søgen,  hans  Raaben 
uden  Resultat.  Men  nu  brød  en  Maanestraale  frem  mellem 
de  sønderrevne  Skyer,  og  ved  dens  matte  Skin  bemærkede 
Georg  nogle  faa  Alen  fra  sig  den  gamles  Hoved  stikke  op 
fra  Toppen  af  en  Bølge,  dog  ikke  i  svømmende  Stilling.  Og 
Tilfældet,  nej,  Guds  Forsyn  begunstigede  den  raske  Sømands 
Anstrængelser;  han  fik  fat  i  en  Flig  af  Stormboms  Frakke 
og  saa  i  det  samme  hans  Ansigt  for  anden  Gang  hæve  sig 
over  Vandet. 

—  Georg,  min  Dreng,  Gud  vels . . .  kom  som  en  svag 
Lyd  over  de  skælvende  Læber. 

Maanen  gled  tilbage  i  Skyen  og  lod  de  to  skibbrudne 
blive  tilbage  i  den  sorteste  Nat.  Men  nu,  i  hele  sin  Ung- 
domsstyrke  opildnet  af  Haabet  om  et  heldigt  Udfald,  stræbte 
Georg  med  sin  kære  Byrde  mod  Strandbredden. 

Bølgerne  hvælvede  og  rullede  sig  over  ham,  under  ham, 
omkring  ham,,  og  han  var  nær  ved  selv,  med  udtømte  Kræfter 
og  uden  Bevidsthed,  at  give  sig  hen  i  Døden,  da  en  skyhøj 
Styrtesø  kastede  ham  flere  Favne  op  i  det  bløde  Sand  paa 
Stranden . . . 

Flere  Minuter  laa  han  bevidstløs.  Men  saa  følte  han  en 
varm  Aande  over  sit  Ansigt.  Han  aabnede  Øjnene  og  saa 
sin  trofaste  Hund  ved  Siden  af  sig,  Kom  var  svømmet  efter 
sin  Herre,  og  efter  at  den  havde  snuset  til  ham  og  kradset 
ham  vaagen,   gav  den  sin  Glæde  til  Kende  ved  høje  Spring. 

Det  første,  Georg  foretog  sig,  saa  snart  hans  tilbage- 
vendende Kræfter  tillod  ham  det,  var,  med  en  Iver  som  bort- 
vendte alle  hans  Tanker  fra  hans  ejndommelige  Stilling,  at 
søge  at  kalde  Stormboms  Livsaander  tilbage.  Men  de  fuld- 
stændigt stivnede  Lemmer  paatvang  ham  tilsidst  den  frygte- 
lige, bitre  Vished,  at  den  hæderlige  og  højtskattede  Ven, 
hvem  han  saa  længe  havde  skænket  en  Søns  Kærl;ghed,  nu 
havde  set  sit  sidste  Ønske  opfyldt,  at  dø  paa  Søen.  Anelsen 
havde  altsaa  ikke  bedraget  ham;  paa  sin  Bryllupsdag  var  han 
gaaet  bort  for  at  genforenes  med  sin  saa  dybt,  saa  inderligt 
savnede  Rebekka. 

I  tavs  Smerte  stod  Georg  bøjet  over  den  gamle  Flag- 
skippers Lig.  Var  denne  Stemme  da  virkelig  forstummet  for 
al  Tid,  denne  Stemme,  hvis  vekslende  Toner  i  saa  mange 
Fortællinger  havde  frydet  ham  baade  som  Yngling  og  Mand? 

Var  de  for  evigt  lukkede,  disse  Øjne,  der  nylig  havde  smilet 
saa  varmt  til  ham?  Ja  —  de  var  stumme,  disse  Læber,  de 
var  lukkede,  disse  Øjne.  Og  kun  Mindet,  det  sørgende  Minde 
stod  tilbage  om  denne  hans  anden  Fader. 

Overvældet  af  ungdommelig  Fortvivlelse,  gjorde  han 
endnu  en  Gang  alle  mulige  Forsøg  paa  at  opdage,  om  der 
ikke  endnu  fandtes  den  mindste  Gnist  af  Liv.  Men  disse  For- 
søg kunde  ikke  skænke  ham  et  Øjebliks  Haab.  Da  blev 
Sorgen  ham  for  mægtig;  store  Taarer,  saa  fremmede  paa  den 
raske  Sømands  Kind,  faldt  ned  paa  Stormboms  blege 
Pande;  de  var  ægte,  disse  Perler,  og  varme  som  den  søn- 
lige Sorg. 

Men  Sømandens  nødtvungne  Vane,  rastløst  at  rette  Op- 
mærksomheden og  Omtanken  fra  Maal  til  Maal,  tillader  ikke 
Følelsen  at  gøre  sig  længe  gældende,  selv  om  den  maaske 
netop  hos  ham  gløder  varmere  end  hos  andre.  Georg  kom 
snart  til  Besindelse  og  rettede  Tanken  paa  sin  nuværende 
skrækkelige  Stilling,  og  hertil  bidrog  vel  ogsaa  hans  inder- 
lige Higen  efter  at  forsøge  paa  at  fange  de  falske  Fyrtændere, 
tilligemed  den  Omstændighed,  at  han  en  kold  og  stormfuld 
Oktobernat  befandt  sig  lier  gennemvaad  og  begyndte  at  føle 
stærke  Kuldegysninger. 

Hurtigt,  men  varligt,  som  om  den  livløse  Ven  endnu 
havde  kunnet  føle  nogen  Smærte,  bar  han  ham  til  et  lille 
Krat  af  Buske,  trykkede  hans  Øjne  til,  lagde  Medaljerne  til 
rette  over  det  Hjærte,  der  altid  havde  banket  saa  varmt  for 
Ære  og  Venskab,  og  tildækkede  Legemet  med  nogle  Elle- 
kviste.  Derefter  vendte  han  tilbage  til  Stranden  og  gentog 
Tid  efter  anden  det  aftalte  Signal  ad  Læsiden  til,  hvorBaaden 
efter  al  Beregning  maatte  lande. 

Han  frygtede  dog  for,  at  disse  Signaler  ikke  vilde  blive 
hørte.  Men  Stormen  var  nu  ikke  saa  stærk;  den  havde  ud- 
raset og  næsten  ufordunklet  af  Skyer  stod  Maanen  paa  Him- 
lens Bue. 

—  Er  det  Guds  Vilje,  saa  lykkes  detl  tænke  han,  men 
skælvede  ved  den  rædselsfulde  Forestilling,  at  hele  hans  raske 
Besætning  maaske  var  vandret  til  det  Land,  hvorhen  gamle 
Stormbom  var  gaaet  forud. 

Paa  en  Gang  slog  dog  hans  Hjærte  med  dobbelte  Slag. 
Det  var  kun  en  Sømands  øvede  Øre,  som  kunde  høre  noget, 
og  hvad  Georg  hørte,   opfyldte  ham  midt  under  Sorgen  med 

en  Følelse  af  dyb  Glæde;  hans  Besætning  var  frelst,  og  snart 
kunde  han  desuden  overtyde  sig  om,  at  hans  Ordrer  var  ble- 
ven saa  nøjagtigt  udførte,  at  hvis  han  ikke  havde  anstrængt 
sine*  Høreorganer  til  det  yderste,  vilde  han  ikke  have  hørt,  at 
Baaden  var  landet  saa  nær  ved  ham. 

—  Kaptejnen,  Gud  ske  Lov!  hørtes  en  Stemme  fra  Agter- 
enden. Det  var  Baadsmanden,  der  næsten  saa  godt  som  havde 
svoret  paa,  at  de  aldrig  mer  vilde  komme  til  at  høre  et  Sig- 
nal fra  deres  elskede  Kaptejns  Læber. 

—  Kaptejn!  Kaptejn!  lød  det  sagte  fra  Mund  til  Mund 
og  de  alvorlige  Sømænds  Ansigter  lyste  af  den  mest  uforstilte 
Glæde. 

—  Tak,  Folk!     I  er  her  vel  alle  Mand? 

—  Alle  Mand,  Kaptejn! 

—  Godt!  ...  Nu  stille  som  en  Mur.  Her  er  ingen  Tid 
at  spilde. 

—  Vor  Styrmand,  gamle  Stormbom? 

—  Han,  sagde  Georg  stærkt  bevæget  og  pegede  op  mod 
Buskene,  er  gaaet  ind  til  den  lange  Hvile.  Jeg  kunde  kun 
frelse  hans  Lig,  men  give  Gud,  at  vi  allesammen,  naar  den 
Time  en  Gang  slaar  for  os,  maatte  kunne  mønstre  af  med  en 
saa  god  Samvittighed  som  han. 

Der  gik  ligesom  et  Suk  over  hele  Besætningens  Læber 
—  den  gamle  Flagskipper  havde  jo  været  som  en  Fader  for 
dem  alle  —  øjeblikkelig  blottedes  alle  Hoveder  og  et  højtide- 
ligt Afskedsnik  rettedes  mod  den  Plads,  Kaptejnen  havde  ud- 
peget. 

—  Og  nu,  sagde  Georg,  da  han  havde  iført  sig  de  Klæ- 
der, som  Kahytsvagten  havde  været  betænksom  nok  til  at 
tage  med,  og  følte  sine  Lemmer  genvinde  Varme  og  Spænd- 
stighed, —  nu  rask  til  Handling ...  det  er  paa  Tiden,  vi 
spiller  med  i  dennne  natlige  Historie.  Om  Gud  vil,  og  min 
Plan  lykkes,  skal  vi  fange  Skurkene  i  deres  eget  Næt.  Vi 
faar  imidlertid  et  godt  Stykke  Arbejde.  Giv  nu  Agt  paa 
mine  Ordrer  ...  I  sejler  med  Baaden  længere  Vest  paa, 
men  ikke  længere,  end  at  I  kan  høre  mine  Signaler.  Naar 
jeg  har  givet  første  Tegn,  svarer  en  af  Jer  og  gentager 
omtrent  hvert  femte  Minut  samme  Lyd,  indtil  jeg  kommer 
til  Jer. 

—  Vel,  Kaptejn! 

—  Baaden  og  Jer  selv  søger  I  at  skjule  saa  godt  I  kan. 
n  12 

Hold  alle  seks  Aarer  i  Beredskab,  Roret  klart  og  Baads- 
hagerne  i  Stævnen.  Fremfor  alt,  Folk,  Tavshed  og  Forsig- 
tighed —  vi  ved  ikke,  hvor  mange  Djævle  vi  har  imod  os. 
Vær  ikke  ængstelige  for  mig,  i  Fald  jeg  tøver  .  .  .  Lok  Hun- 
den med  Jer.    Gaa,  Kom  —  gamle  Kamerat  1 

Et  sagte  »Vel,  Kaptejn!«  var  atter  Svaret. 

Og  efter  at  have  vekslet  et  Par  Ord  med  Understyrmanden 
om  Briggens  Stilling,  saa  Georg  Baaden  fjærne  sig,  hvorefter 
vor  Kaptejn,  med  Fjed  saa  lydløse  som  en  Rødhuds,  begav 
sig  langs  Strandbredden. 


Nittende  Kapitel. 

Paa  den  østlige  Side  af  Hallands  Væderø,  ind  imod 
Skaane,  laa,  paa  den  Tid  dette  Kystæventyr  foregaar,  en  tæt 
Klynge  Trær,  som  strakte  sig  tværs  over  Øen  fra  Nord 
til  Syd. 

Tæt  op  til  disse  Trær  lyste  nu  paa  den  højeste  Pynt  en 
Ild,  som  det  var  umuligt  at  opdage  fra  Fastlandet,  men  som 
derimod  var  saa  meget  mere  iøjnefaldende  for  de  søfarende, 
navnlig  for  dem,  der  kom  Nord  fra. 

Ved  det  første  Syn  af  dette  vildledende  Skin,  det:e  falske 
Fyr,  som  havde  kostet  Georg  Skib  og  Ven,  flammede  hans 
Vrede  op  til  en  saadan  Grad,  at  han,  glemmende  enhver 
Fare,  var  lige  ved  blindt  at  styrte  frem,  men  nogle  Øjeblikke 
var  tilstrækkelige  til  at  overtyde  ham  om,  at  kun  hans  en 
Gang  fattede  Plan  kunde  bringe  ham  nogen  Frugt.  Og  idet 
han  med  Anstrængelse  bekæmpede  det  brusende  Ungdoms- 
blod, listede  han  sig  Skridt  for  Skridt  over  Bakker  og  Buske 
og  kunde  snart  skælne,  at  nogle  Skikkelser  bevægede  sig 
frem  og  tilbage  ved  Ilden.  Rigtigt  beregnende,  at  disse  ikke 
kunde  observere  Genstande  i  længere  Afstand,  havde  han  nu 
nærmet  sig  paa  omtrent  tolv  Skridts  Afstand,  hvorfra  han,  i 
Skygge  af  et  tæt  Krat,  hørte  og  saa  alt,  hvad  der  foregik. 

I  en  lille  Fordybning  i  Bjærget,  der  syntes  endnu  dybere 
paa  Grund  af  nogle  paa  de  tre  Sider  opstablede  Sten,  var 
Ilden  antændt  og   flammede   højt   op,    men   foran  den  aabne 

Side  mod  Nord  var  der  anbragt  en  lav  Mur,  for  at  den,  der 
kom  fra  denne  Side  og  i  en  Natkikkert  betragtede  Fyret,  ikke 
skulde  opdage,  hvad  der  fremkaldte  Luen. 

Foran  Ilden  befandt  sig  fire  Mænd.  De  tre  laa  paa  Jor- 
den, hver  af  dem  med  en  Madkasse  ved  Siden  af  sig,  og  med 
en  stor  Brændevinsflaske  og  et  Par  Glas  imellem  sig.  Af 
disse  tre  Personers  Ansigter  kunde  Georg  kun  opdage  de 
mørke  Omrids,  der  ligesom  Skyggebilleder  aftegnede  sig  paa 
Muren.  Men  lige  for  ham,  paa  den  modsatte  Side,  støttet 
mod  Muren,  stod  en  Mand,  hvis  Ansigt  klart  belystes  af 
Flammen. 

.  Denne  Person,  en  stor,  firskaaren  Karl,  aabenbart  den, 
der  spillede  den  fornemste  Rolle  i  det  natlige  Drama,  bar  paa 
Hovedet  en  rød  ulden  Hue,  spids  og  med  en  Dusk  i  Spidsen. 
Denne  Hue  rykkede  og  skubbede  han  fra  den  ene  Side  til 
den  anden,  medens  han  en  Gang  imellem  strøg  sig  med  de 
knoklede  Hænder  over  et  opsvulmet  Ansigt  med  et  yderst 
modbydeligt  Udtryk.  Men  den  Følelse  af  ubeskriveligt  Mis- 
hag, Synet  af  ham  indgød,  forøgedes  yderligere,  naar  man 
kastede  et  Blik  ind  i  de  smaa,  uhyggelige  Øjne,  der  uophør- 
ligt blinkede  og  blinkede,  som  om  de  ikke  kunde  udholde  at 
møde  andres. 

Ved  Siden  af  denne  Mand,  lige  som  ved  Siden  af  de 
andre,  laa  en  Haandøkse,  maaske  for  at  benyttes  til  Hugst  af 
det  nødvendige  Brændsel. 

I  det  Øjeblik,  Georg  fik  Øje  paa  Gruppen,  var  alle  fire 
beskæftigede  med  at  spise.  Men  i  de  aabne  Madkasser  viste 
sig  ikke  den  fattige  nordlige  Skærgaardsbos  magre  Kost  af 
Sild  og  Havre-Fladbrød;  her  afskar  man  vældige  Stykker 
Flæsk  og  godt  Kød,  som  fortæredes  til  store,  runde  Kager 
af  syret  Rugbrød.     Og  Glassene  gik  flittigt  omkring  i  Laget. 

—  Naa,  Sorte- Jan,  sagde  han,  hvis  Udseende  vi  nylig 
har  beskrevet,  det  dages  vel  snart,  og  vi  maa  tænke  paa  at 
røgte  Bakkerne*).  —  Stormen  har  vel  ikke  kastet  dem  F — n 
i  Vold! 

—  Aa,  det  har  ingen  Nød,  svarede  en  høj,  mager,  og 
sortsmudset  Mand,  som  laa  udstrakt  paa  den  anden  Side  af 
Ilden.  —  Jeg  har  set  efter  dem  og  Vagerne  ligger  med  godt 
Fæste  i  god  Bund  .  .  .     Men  tænk    en  Gang,    Du  Fedt-Mads, 


•)  Fiskeredskaber.  O.  A. 

om  vi   kunde  faa  bedre  Fisk  paa  Krogen,  hvad   mener  Du 
om  denne  Var  her?  —  Han  pegede  paa  Fyret. 

—  Jeg  tænker,  svarede  den  første  vrippent,  at  jeg  har 
gjort  Struben  snævrere  paa  den,  der  var  mindre  gabflabet 
end  Du . . .  Med  disse  Ord  tørrede  han  Foldekniven  af  paa 
Trøjeærmet,  prøvede  Æggen  mod  Neglen  paa  den  højre 
Tommelfinger  og  tilkastede  sin  Kammerat  et  Blik,  som  fik  denne 
til  at  studse.  —  Jeg  vil  blot  bede  Dig  om,  tilføjede  han  med 
et  uhyggeligt  Grin,  at  Du  husker  paa,  at  Øgenavnet  Fedt- 
Mads  en  Gang  før  har  kostet  varmt  Hjærteblod. 

—  Naa,  naa,  Mogensen,  svarede  Sorte- Jan,  Du  behøver 
da  ikke  at  tage  et  Kælenavn  af  en  gammel  Bekendt  saa  ilde 
op . . .  Men  svar  mig  nu,  hvad  mener  Du  om  Fyret  ?  —  Mon 
ikke  en  eller  anden  Myg  har  brændt  Vingerne  paa  det  i  Nat 
Det  har  blæst  frisk,  om  hun  nu  ogsaa  har  bedaget  sig  . . . 
Maaske  har  vi  sparet  nogen  for  at  betale  Told  i  Helsingør.*) 

—  Kan  nok  være,  svarede  Mogensen,  tilsyneladende  for- 
mildet. Men  det  er  ellers  ikke  stort  bevendt  med  Sømændene 
nu  for  T:den^  der  er  kun  en  og  anden,  som  lader  sig  lokke 
af  de  høje  Fragter  til  at  gaa  ud  om  Efteraaret  og  Vinteren, 
og  er  de  ude,  saa  lægger  de  hellere  bi,  naar  de  faar  en  Storm 
om  Natten,  end  de  vover  en  Dyst  med  Katten**).  Anderledes 
var  det  for  en  Snes  Aar  siden  —  da  kunde  en  fattig  Stakkel 
fortjene  noget  ved  at  fiske  paa  Hallands  Væderø.  Jeg  husker 
nok,  da  jeg  paa  en  eneste  Nat,  i  Stedet  for  nogle  Fjerdinger 
Torsk,  netop  her  udenfor  fiskede  et  Skrin  med  200  Pund 
Sterling  GO  Piastre  og  omtrent  40  eller  50  Albertdalere, 
foruden  et  splinternyt  Storsejl  og  løbende  Gods  for  flere 
hundrede  Rigsdaler.  Ganske  vist  var  Kaptejnen  endnu  i 
Live,  da  vi  kom  ombord,  og  bad,  saa  jeg  husker  det  den 
Dag  i  Dag,  at  vi  vilde  skaane  ham  for  Kone  og  Børns  Skyld, 
men  det  syntes  jeg  nu  var  Synd  for  ham.  Benene  var  aldeles 
frosne,  og  det  gjorde  mig  saa  ondt  for  den  Stakkel,  at  jeg, 
for  at  gøre  Ende  paa  hans  Pinsler,  straks  kastede  ham  overbord. 
Men  —  tilføjede  den  frygtelige  Strandrøver  med  et  dybt 
Suk  —  det  er  forbi  med  saadanne  Fortjenester.  I  Begyndelsen 
af  vort  Kompagniskab  var  der  vel  endnu  noget,    men  laa  vi 


*)      Indtil  1857  maatte  ethvert  Koflardiskib,  som  passerede  Øresund,  betale 
den  saakaldte  Sundtold  i  Helsingør. 
•k)      Kattegatet,  O.  A. 

ikke  her  hele  forrige  Efteraar  mangen  en  Nat  baade  i  Storm 
og  Regn,  og  ikke  en  Gang  saa  meget  som  en  ussel  Bergenser 
med  Sildetønder  hilste  paa  os. 

—  Det  kommer  ogsaa  af,  mente  Sorte-Jan,  at  alle  For- 
retninger skal  ske  i  den  mørke  Nat  eller  i  Dagningen.  Tol- 
deren holder  godt  Udkig  fra  Torekow,  og  vi  vilde  sidde  som 
Mus  i  en  Fælde,  hvis  vi  vovede  os  længere  ud  paa  Dybet. 

Under  denne  Tale  stirrede  Manden  med  ufravendt  Blik 
paa  den  næsten  forkullede  Ild.  De  to  andre,  som  syntes  at 
være  de  samtalendes  Tjenestekarle,  havde  nu,  trætte  af  Natte- 
vagten, lagt  sig  paa  Jorden  med  Armene  under  Hovedet;  de 
havde  foretrukket  Søvnen  fremfor  den  Fornøjelse  at  høre  paa 
deres  Foresatte. 

—  Skal  ]eg  lægge  mere  Fyr  til  Ilden  ?  spurgte  Sorte- Jan, 
som  endnu  ikke  var  naaet  saa  vidt  i  Haandteringen  som  Mo- 
gensen, og  som  derfor  i  ham  erkendte  en  Slags  Overhoved. 

—  Nej,  det  er  ingen  Nytte  til  . . .  Spark  Liv  i  Knægtene, 
saa  skal  jeg  kigge  lidt  ned  paa  Stranden.  Jeg  tror,  Dagen 
er  gryet  saa  meget,  at  vi  kan  se  nogenlunde.  Men  lad  os 
først  slukke  Fyret. 

Sorte-Jan  ruskede  i  de  to  Karle.  De  var  snart  paa  Benene, 
og  de  hjalp  nu  hinanden  med  at  udslette  dette  Spor  af  den 
natlige  Virksomhed. 

—  Raslede  det  ikke  i  Buskene?  sagde  Mogensen,  medens 
de  et  Øjeblik  stod  stille,  som  det  syntes  for  at  vænne  Øjnene 
til  Mørket  efter  det  hurtige  Ophør  af  Ildens  Skin. 

—  Nej,  det  tror  jeg  ikke,  det  er  vel  den  Brand,  jeg  ka- 
stede der  hen,  som  ligger  og  sprutter  i  Løvet,  sagde  en  af 
de  yngre. 

—  Kom  saa,  befalede  Mogensen  og  stillede  sig  i  Spidsen 
for  Selskabet. 

Georg  laa  paa  Hug  i  sit  Gæmmested  og  vovede  næppe 
at  trække  Vejret,  da  de  mørke  Skikkelser  passerede  forbi 
ham.  Han  ventede  en  kort  Tid,  lyttede  spændt  og  fulgte 
saa  langsomt  og  forsigtigt  efter. 

Stormen  havde  draget  sit  sidste  Suk  og  kun  den  ens- 
formige Lyd  af  Dønningerne,  som  nu  i  Ro  og  Mag  væltede 
sig  over  Sandbankerne  paa  Øens  nordlige  Side,  afbrød  den 
ellers  saa  dybe  Stilhed.  I  Horisonten  bebudede  nogle  matte 
Skyer  Dagens  Nærmelse. 

Nær  ved  det  Sted,  hvor  Georg   havde  lagt  den  gamle 

Flagskippers  Lig,  stod  en  Gruppe  Træer,  hvor  man  selv  ved 
fuldt  Dagslys  kunde  være  godt  gæmt.  Her  søgte  Georg  et 
nyt  Skjul. 

Afstanden  var  nu  for  stor,  til  at  han  kunde  høre,  hvad 
de  talte  om.  Men  paa  deres  livlige  Bevægelse  og  deres  Pegen 
ud  over  Søen  kunde  han  mærke,  at  De  havde  opdaget  Vraget, 
og  han  forstod,  at  Mogensen  befalede  de  to  Haandlangere  at 
løbe  over  Øen  og  ro  omkring  den  med  Baaden. 

Under  Karlenes  Fraværelse  —  omtrent  en  halv  Times 
Tid  —  gættede  Georg  af  de  Miner  og  Tegn,  som  ledsagede 
Mogensens  og  Sorte-Jans  Samtale,  at  der  var  opstaaet  en  ind- 
byrdes Strid  imellem  dem,  men  de  udsendte  Mænds  Tilbage- 
komst syntes  at  stemme  Deres  Sind  til  Forsonlighed. 

Efter  en  kort  Tids  Forløb  var  alle  fire  i  Baaden,  som 
hurtigt  styrede  ud  mod  Briggen. 

Hviiket  Syn  for  Georg  ved  Dagens  første  Lys  at  se  sin 
»Elvira  Kornelia«  ligge  viljeløs,  ubevægelig,  i  dyb  Slummer, 
hvilende  med  Siden  mod  den  bølgende  Seng.  Af  dens  hvide 
Skrud  flagrede  hist  og  her  en  Flig  mellem  den  søndersplittede 
Takkelage,  men  med  mild  Haand  havde  Stormen  og  Bølgen 
berørt  de  elskede  Navne,  den  bar.  Disse  sendte  nu  Georg 
deres  Hilsen,  som  syntes  at  omfatte  det  trøstende  Haab,  at 
saa  længe  de  var  uskadte,  havde  Lykken  ikke  svigtet  ham 
for  Alvor;  »Elvira  Kornelia«  skulde  rejse  sig  paany. 

Georg,  som  vilde  vente  lidt  endnu  med  Udførelsen  af 
sin  Plan,  kunde  nu  tydeligt  se,  at  Røverne  begav  sig  ned  i 
Kahytten.  Kort  efter  halede  de  Sengeklæderne  op,  tilligemed 
den  løse  Jærnkakkelovn  og  Spejlet,  som  de  havde  brudt  løst 
fra  Væggen.  Men  til  sin  yderlige  Forskrækkelse  saa  han 
tillige,  at  De  medbragte  Blikskrinet,  som  indeholt  Skibs- 
papirerne og  Faderens  endnu  uaabnede  Optegnelser.  Folkene 
havde  altsaa  i  Forstyrrelsen  glemt  Skrinet. 

Efter  at  de  frække  Ransmænd  havde  bragt  disse  Sager 
ned  i  Baaden  og  yderligere  lastet  den  med  saa  meget  af  det 
løse  Gods,  som  den  kunde  rumme,  steg  De  selv  ned. 

I  dette  Øjeblik  var  Georg  i  Færd  med  at  sætte  Fingrene 
til  Munden,  for  at  give  sine  Folk  det  aftalte  Signal,  da  han 
i  det  samme  til  sin  umaadelige  Forbavselse  bemærkede,  at 
Skurkene  roede  lige  tilbage  til  Øen.  Alligevel  tænkte  han 
paa  at  udføre  sin  Beslutning,  da  han  frygtede  for,  at  de 
kunde  have  opdaget  ham  og  nu  kom  tilbage  for  at  bortrydde 

et  saa  besværligt  Vidne.    Men  da  han  kastede  et  nærmere 
Blik  over  det  tætte  Krat,  hvori  han  var  skjult,  indsaa  han 
Umuligheden  af  en  Opdagelse. 
Baaden  lagde  til. 

—  Skynd  Ter,  I  Sataner,  flyv,  løb  alt  hvad  Remmer  og 
Tøj  kan  holde!  hørte  han  Mogensen  tiltordne  de  to  Karle. 
—  Jo,  det  var  en  net  Historie,  tilføjede  han,  henvendt  til 
Sorte- Jan,  at  glemme  Økserne,  naar  baade  Dit  og  mit  Navn 
staar  udskaaret  i  Skafterne ...  Og  nu  har  vi  straks  Dagen, 
og  Vraget  bliver  opdaget  fra  Land. 

Medens  de  yngre  Medlemmer  i  dette  værdige  Broderskab 
skyndte  sig  afsted  for  at  sikre  sig  de  farlige  Vidner  til  Nattens 
mørke  Bedrift,  spadserede  Mogensen  og  Sorte-Jan  frem  og 
tilbage  paa  Stranden,  lyttende  og  spejdende,  og  nærmede  sig 
mer  og  mere  det  Sted,  hvor  gamle  Stormbom  hvilede. 

—  De  fordømte  Hunde;  fortsatte  Mogensen.  Jeg  er  vis 
paa,  vi  slipper  ikke  bort  i  Tide  . . .  Saa,  for  Djævelen  I  — 
ser  Du  den  Sejler  der  Nord  ude?  Om  en  halv  Time  er  han, 
Fanden  skal  ta'e  mig  saa  nær,  at  han  kan  se  Vraget. 

—  Inden  den  Tid,  mente  Sorte-Jan,  er  vi  til  Søs.  Pro- 
viant har  vi  jo  for  flere  Dage. 

—  Og  skulde  Satan,  udbrød  Mogensen,  sende  os  en  af 
sine  Toldsnoge  paa  Halsen,  maa  vi  vel  bekvemme  os  til  at 
sænke  det  farligste;  det  andet  har  vi  kappet  fra  en  Mast, 
som  vi  naturligvis  har  funden  i  Søen. 

—  Ja,  det  kan  vi  gøre  Ed  paa,  sagde  Sorte-Jan  leende. 
Men  jeg  kan  ikke  lade  være  at  tænke  paa,  at  der  ingen  Lig 
findes  paa  Stranden,  og  at  heller  ikke  Storbaaden  var  paa 
Vraget;  havde  Besætningen  reddet  sig  i  den  og  naaet  ind  til 
Kysten,  maatte  vi  vel  for  længe  siden  have  hørt  noget  til 
dem.  Det  forekommer  mig  mere  rimeligt,  at  de  maaske  har 
skjult  sig  her  paa  Øen.  Tænk  om  de  har  hørt,  hvad  vi  har 
sagt*  °S  set>  hvad  vi  har  gjort! 

—  Aa,  Fanden  heller!  sagde  Mogensen  blegnende. 
Briggen  har  haft  mindst  fjorten  Mands  Besætning  og  skulde 
saa  mange  ikke  have  vovet  sig  mod  fire? 

—  Jo,  det  er  sandt  nok,  det  tænkte  jeg  ikke  paa.  De 
er  nok  gaaet  i  Baaden  og  er  kæntret  under  Vejs. 

...  —  Men  hvad  er  det  for  noget?  udbrød  Mogensen  og 
pegede  paa  det  Sted,  hvor  Flagskipperen  laa.  —  Er  det  ikke 
en  Flig  af  en  Frakke  ? 

De  afdækkede  hurtigt  Liget. 

—  Død  og  Pine!  udbrød  Sorte  Jan  glad,  det  er  en  af 
Besætningen,  som  Søen  har  kastet  op  her.  Maaske  ligger  de 
andre  ogsaa  her  omkring. 

—  Dit  enfoldige  Asen!  svarede  Mogensen.  Han  er  vel 
først  druknet,  er  saa  spadseret  her  op  og  har  derpaa  lagt  de 
Riskviste  over  sig,  for  at  han  ikke  skulde  fryse.  Indser  Du 
ikke,  at  her  ganske  rigtigt  er  Folk  paa  Øen?  Men  det  gør 
ingen  Ting,  tilføjede  han  roligere,  og  de  smaa  Øjne  tindrede 
af  Glæde.  Baaden  maa  være  bleven  slaaet  i  Stykker  for 
dem;  ellers  havde  de  nok  hindret  os  i  at  plyndre  Vraget. 
Og  da  Skibet  ikke  er  her  fra  Egnen,  saa  har  de  ikke 
kendt  os. 

Nu  kom  Karlene  med  Økserne. 

—  Afsted  med  Jerl  befalede  Mogensen.  Jeg  maa  kappe 
disse  Sølvpenge  af  . . .  Fanden  ved,  hvordan  den  gamle  Svend 
er  kommen  ombord  paa  en  Koffardimand  —  jeg  kan  se  paa 
Knapperne,  at  han  har  hørt  til  Flaaden. 

—  Nej,  nej,  raabte  Sorte-Jan,  lad  ham  ha'e  dem.  Det 
fører  Ulykke  med  sig  at  røve  Kongens  Hæderstegn. 

—  Det  bryder  jeg  mig  Fanden  om  . . .  Han  skar  Me- 
daljerne af  og  puttede  dem  i  Lommen. 

Georg  havde  den  største  Møje  med  at  afholde  sig  fra  at 
styrte  frem  ved  denne  skændige  Daad,  men  Haabet  om  at 
tage  selve  Skurken  til  Fange  og  saaledes  ogsaa  tilbageerobre 
den  gamle  Mands  dyrebareste  Klenodier,  der  skulde  følge 
ham  i  Graven,  holdt  ham  tilbage,  indtil  de  atter  var  kommen 
i  Baaden  og  havde  roet  et  lille  Stykke. 

Da  gav  han  det  aftalte  Signal,  som  besvaredes  nærmere, 
end  han  troede. 

Vragrøverne  hvilede  paa  Aarerne  og  stirrede  paa  Georg, 
som  nu  var  traadt  frem  og  skyndsomt  ilede  ad  den  Kant, 
hvorfra  Signalet  var  bleven  besvaret. 

Det  syntes  som  de  raadslog.  Men  pludseligt  greb  de 
Aarerne  og  roede  af  alle  Kræfter. 

Georg  fik  nu  det  andet  Signal  fra  sin  Besætning.  Og 
nogle  Øjeblikke  senere  sad  han  i  sin  egen  Baad,  efter  at  han 
havde  befalet,  at  en  Del  af  Folkene  skulde  blive  tilbage  som 
Vagt  ved  Vraget. 

—  Sæt  af  og  hal  ud,  Folk!     Vi  skal  vise  de  Skurke,  at 

vi  kun  har  ladet  dem  husere  til  Tidens  Fylde  var  kommen .. . 
I  saa  vel,  at  de  plyndrede  Vraget? 

—  Fra  først  til  sidst,  Kaptejn!  men  det  kneb  med  at 
lystre  Ordre  og  holde  sig  uvirksom,  da  vi  begyndte  at  tro,  at 
vor  Kaptejn  maaske  var  falden  for  de  Niddingers  Haand. 

—  Jeg  skulde  nok  tage  mig  i  Agt.  Husk  nu  vel  paa, 
at  I  skal  bevidne,  hvad  I  har  set. 

Seks  hvidmalede  Aareblade  glitrede  mod  den  opgaaende 
Sols  første  Straaler. 

Baaden  syntes  at  flyve  hen  over  Bølgerne. 

Endnu  havde  de  falske  Fyr:  ændere  noget  Forspring.  Men 
da  de  indsaa,  at  de  ufravigelg  inden  kort  Tid  vilde  blive 
indhentede  af  den  bedre  bemandede  Storbaad,  satte  de  hurtigt 
Sejl  til,  forandrede  Kurs  og  styrede  lige  til  Søs.* 

Med  Raseri  saa  Georg,  at  det,  ved  dette  ganske  ufor- 
modede Tilfælde,  blev  næsten  umuligt  for  ham  at  indhente 
de  frække  Sørøvere.  Et  Øjeblik  vaklede  han  mellem  Lysten 
til  at  fortsætte  Jagten  og  den  maaske  klogere  Udvej  straks 
at  tage  ind  lil  Torekow  for  at  anmælde  Skibbruddet  og  af- 
give Søforklaring,  da  hans  Opmærksomhed  blev  henvendt 
paa  den  samme  Sejler,  som  han  —  saavelsom  Mogensen  og 
Sorte  Jan  —  for  lidt  siden  havde  opdaget. 

Sejleren,  et  lille  Lystfartøj,  taklet  som  en  Orlogsmand, 
og  med  malede  Kanonporte,  var  nu  kommen  indenfor  Prajehold. 

—  Baad  ohøjl  hvorfra  —  hvorhen? 

—  Baad  fra  den  forulykkede  Brig  »Elvira  Kornelia«, 
strandet  paa  Hallands  Væderø,  Kaptejn  Letsler  —  falske  Fyr- 
tændere og  Vragplyndrere  eftersættes. 

Videre  Forbindelse  kunde  ikke  opnaaes,  da  Jagten 
allerede  var  saa  langt  forbi,  at  man  ikke  mere  kunde   høres. 

Men  Georg  saa,  at  den  brasede  bidevind,  satte  alle  Sejl 
til  og  styrede  efter  Vragplyndrernes  Baad. 

—  Hal  ud,  mine  raske  Gutter l  Vi  følger  efter,  saa 
huitigt  vi  kan.    Den  der  slipper  de  ikke  fra. 

Efter  et  Kv.  rters  Jagt  saa  Georg,  at  Baaden  var  bleven 
indhentet  og  med  et  Dræg,  som  blev  kastet  ned  i  den,  halet 
hen  til  Fartøjet.  Og  saa  opsatte  var  >Elvira  Kornelias« 
Matroser  efter  at  være  Deres  Kaptejn  til  Behag,  at  Vragplyn- 
drerne  endnu  befandt  sig  i  deres  egen  Baad,  da  Georgs 
lagde  til. 

Saa  snart  Mogensen  og  hans  Meskyldige*  saa,  at  de  blev 

eftersatte  af  den  fremmede  Sejler,  havde  de  straks  kastet  den 
røvede  Kakkelovn,  Spejlet  og  Blikskrinet  overbord.  De  to 
førstnævnte  Genstande  sank  naturligvis,  men  den  sidstnævnte 
(det  største  og  farligste  Bevis  for  deres  Forbrydelse)  flød,  til 
deres  ubeskrivelige  Forbavselse,  paa  Vandet  lige  saa  let  som  et 
Stykke  Kork  og  blev  taget  op  af  Georg.  De  vidste  ikke, 
at  den  var  forsynet  med  en  dobbelt,  lufttæt  Bund,  saaledes 
som  Sømændene  nutildags  sædvanligt  bruger  til  Opbevaring 
af  Skibspapirerne,  for  at  Skrinet,  i  Tilfælde  af  en  Ulykke,  kan 
flyde  i  Land  og  give  Underretning  om  Skibet. 

—  Hvad  skal  dette  hersens  betyde?  spurgte  Mogensen  i 
en  trodsig  Tone.  —  Kan  nu  en  stakkels  Fisker  ikke  sejle  ud 
i  Fred  og  røgte  sine  Bakker,  eller  er  vi  maaske  falden  i 
Hænderne  paa  Sørøvere?  Vi  har  bjærget  dette  Gods  fra  en 
Brig,  som  formodentlig  i  Nat  er  strandet  paa  Øen  her,  og  vi 
agter  os  ind  til  Torekow  med  det,  saasnart  vi  har  set  til 
vore  Fiskeredskaber. 

—  Hvorfor  roede  I  da  Nord  paa?  Hvorfor  satte  I  bagefter 
Sejl  til  og  satte  Vest  paa?  Hvorfor  kastede  I  da  min  Kakkel- 
ovn, mit  Spejl  og  dette  Skrin  overbord?  Og  hvorfra  har  Du 
endelig  faaet  disse,  Din  Usling  ?  . . .  raabte  Georg.  Og  inden 
Mogensen  var  naaet  saa  vidt,  at  han  kunde  forsvare  sig,  havde 
den  unge  Kaptejn  draget  de  to  Medaljer  frem  med  de  ved- 
hængende, afskaarne  Baandstumper. 

—  Kaptejn  Letsler  ...  saa  hør  dog,  Georg  1  raabte  en 
Stemme,  som  med  velkendte  Toner  lød  i  Georgs  Øre.  —  Kom 
op  paa  Dækket...  Lad  Besætningen  bringe  de  Skurke  op 
—  vi  vil  forhøre  dem  i  Fællesskab. 

Georgs  Hjærte  bankede  højt.  Han  ilede  op  ad  Falde- 
rebstrappen  og  modtoges  af  sin  gamle  Chef,  Kommandør- 
kaptejnen. 


Ottende  Afsnit. 
To  Kvinder. 


Tyvende  Kapitel. 

Omtrent  en  Uge  efter  de  sidst  omtalte  Begivenheder 
foregik  paa  Helgenæs  den  usædvanlige  Omstændighed,  at 
Tante  Rezia  lod  sin  Sygestol  rulle  ind  i  Dagligstuen. 

Hun  havde  allerede  længe,  ja  meget  længe,  hos  Elvira 
savnet  den  muntre  Hjærtelighed,  som,  uagtet  Tante  Rezia 
selv  savnede  denne  Munterhed  i  Sindet,  udøvede  en  saa  vel- 
gørende Indflydelse  paa  hende.  Men  i  den  sidste  Tid  havde 
hun  ogsaa  savnet  noget  andet;  hun  savnede  Elviras  punktlige 
Morgen-,  Middags-  og  Aftenvisiter. 

Det  skete  ganske  vist,  at  hendes  unge  Slægtning  visse 
Dage  besøgte  hende  seks  eller  syv  Gange,  men  det  skete 
ogsaa,  at  hun  ikke  kom  hele  Dagen;  ja,  en  Gang  var  hun 
endogsaa  bleven  borte  i  halvanden  Dag. 

Begge  disse  store  og  vigtige  Forseelser  var  lige  betydelige, 
ithit,  sagde  Tante  Rezia  ved  sig  selv,  »at  løbe  her  i  Tid  og 
Utide,  uden  Hensyn  til  de  Timer,  da  jeg  er  vant  til  at  hvile, 
lægge  min  Patience  o.  s.  v.,  viser  lige  saa  liden  Hensynsfuld- 
hed som  en  halv  Dags  Tid  at  undlade  en  af  de  vigtigste 
Pligter,  en  ung  Dame  har  at  iagttage  mod  sin  ældre  Slægtning 
og  Opdragerinde.«  Og  Tante  Rezia  befalede,  at  Stolen 
skulde  rulles  ind,  thi  nu  var  det  uheldigvis  to  Timer  og 
femten  Minuter  over  halvanden  Dag.  Dette  var  noget  altfor 
mærkværdigt  til  at  det  ikke  krævede  tilbørlig  Opmærksomhed. 

Dørrene  sloges  op  med  den  lette  Larm,  som  Tjenerskabet 
saa  godt  vidste,  at  hendes  Naade  elskede  for  sig  selv  og  sin 
Rullestol,  og  en,  to,  tre,  stod  denne  med  sin  Herskerinde 
paa  Dagligstuens  Gulv  i  Nærheden  af  Kakkelovnen. 

Tante  Rezia  vinkede  med  Haanden  og  Tjeneren  forsvandt. 

Det  begyndte  allerede  at  mørkne  i  Salen,  men  vor  naadige 
Tantes  gode  Øjne  saa  snart,  at  et  Par  smaa  Fløjlstøfler  stak 
frem  udenfor  Kanten  af  den  lille  Sofa.  Imidlertid  hørtes  ikke 
en  Lyd,  men  alt  vedblev  at  være  stille.  Det  var  noget,  som 
den  gamle  Dame  med  Opbydelse  af  al  sin  Skarpsindighed 
ikke  kunde  forklare  sig,  hvorledes  Elvira  kunde  ligge  saa 
ubevægelig,  naar  hun  hørte  Rullestolen.  Eller  sov  *  hun 
maaske?  Nej,  det  var  jo  heller  ikke  muligt.  Sagen  var  den, 
at  hendes  Naade  ansaa  det  for  en  Umulighed,  at  noget  Men- 
neske kunde  sove,  naar  hun  var  nærværende. 

Tante  Rezia  hostede  nogle  Gange,  men  det  hjalp  ikke. 
—  Skulde  jeg  prøve  at  tabe  Snusdaasen?  Daasen  var  ganske 
vist  af  Agat,  men  paa  det  bløde  Tæppe  kunde  Forsøget  vel 
voves. 

Snusdaasen  faldt,  men  udrettede  ikke  mere  end  Hosten. 

Nu  begyndte  den   naadige  Tantes   Kinder   ordentligt  at 

blomstre  af  Ærgrelse.  —  Elvira,  raabte  hun,  Du  glemmer 
Dig  selv  —  hun  glemte  selv  sin  sædvanlige  blide  og  stille 
Stemme  —  det  er  mig  som  er  herinde,  det  er  mig,  Frøken. 
Ved  den  noget  skærende  Lyd  i  disse  Ord  bevægede  de 
smaa  Fløjlstøfler  sig  hurtigt,  og  et  Sekund  efter  stod  Ejer- 
inden  foran  Tante  Rezia,  som  helt  majestætisk  lænede  sig 
tilbage  mod  Rygstødet  af  sin  Stol. 

—  Aa,  er  det  Dig  Tante?    Hvad  var  det?  spurgte  Elvira. 

—  Hvad  det  var?  Aa  ikke  andet,  end  at  jeg  vilde  gøre 
mig  bemærket,  da  Du  selv. . . 

—  Aa,  lille  Tante,  tænk  ikke  paa  saadan  en  Bagatel. 

—  Elvira,  mit  Barn,  sagde  den  naadige  Tante  med  et 
Udtryk  af  virkelig  Uro,  jeg  mærker  saavel  af  Dine  Ord  som 
af  Din  Maade  at  være  paa,  at  Du  ikke  befinder  Dig  vel; 
hvad  er  der  hændet?  Jeg  har  en  Tid  bemærket,  at  Du  er 
disponeret  for  Sygelighed. 

—  Nej,  jeg  er  ikke  syg,  men  jeg  er  bedrøvet  og  kan 
ikke  tænke  paa  andet  end  paa  Fa'er;  hvad  i  Alverden  kan 
holde  ham  saa  længe  tilbage  i  Torekow?  Han  skulde  jo 
ikke  blive  borte  i  mere  end  tre  eller  fire  Dage;  det  er  jo 
aldeles  uforklarligt. 

—  Jeg  finder  ikke  noget  uforklarligt  deri;  en  Sømand 
er  jo  udsat  for  ba  de  Storm  og  Modvind,  endskønt  det  jo 
ikke  har  blæst  nu.  Din  Fader  havde  desuden  Forretninger 
der;  men  selv  om  jeg  ogsaa  var  trolig  over  hans  forlængede 
Fraværelse,  vilde  jeg  alligevel  ikke  derfor  tilsidesætte  alt 
andet.  , 

Elvira  tav,  men  ringede  efter  Lys. 

I  det  samme  hørte  man  Støj  i  Gaarden.  Stemmer  talte 
højt.     Mennesker  løb  frem  og  tilbage. 

Elvira  kiggede  ud  ad  Vinduet,  men  Mørket  hindrede 
hende  i  at  se,  hvad  der  tildrog  sig  i  Gaardens  anden  Ende. 
Anende,  at  det  var  hendes  Fader,  vilde  hun  løbe  ud,  da  Døren 
i  det  samme  aabnedes  af  gamle  Ignelius. 

—  Er  det  Fa'er? 

—  Ja,  Gud  ske  Lov,  naadige  Frøken,  frisk  og  munter. 
Han  har  sendt  mig  forud  for  at  sige  Dem,  at  han  har  en 
Gæst  med  sig. 

—  En  Gæst?  Kom  herhen,  Hr.  Ignelius,  sagde  Tante 
Rezia,  og  hævede  Hovedet.  Hvad  Slags  Gæst  er  det?  Lad 
mig  vide,  om  vi  skal  anbringe  ham  i  Hovedbygningen  ?    Det 

bliver  nødvendigt,  hvis  det  er  en  Rangsperson,  i  modsat  Fald 
kan  De  anbringe  ham  i  de  to  Værelser,  som  Baron  Henning 
beboede. 

—  Frøkenen  kommer  vel  til  at  afgøre,  hvor  han  skal 
bo;  jeg  skal  blot  sige  hende  et  Par  Ord  i  Enrum  fra  Hr. 
Baronen. 

—  Hvorledes,  Hr.  Ignelius,  staar  Respekten  her  i  Huset 
nu  paa  den  Fod,  at  det  er  Frøkenen,  som  bestemmer,  hvor 
Gæsterne  skal  bo,  og  det  uden  at  »konsuleret  mig  i  en  saa 
vigtig  Sag?    Og  taler  man  i  Enrum  i  min  »presence«? 

Forvalteren  rev  sig  utaalmodigt  i  Hovedet.  Den  strænge 
gamle  Dames  Overherredømme  var  ikke  efter  den  gamle 
Mands  Smag. 

Men  nu  sagde  Elvira  mæglende: 

—  Det  falder  jo  af  sig  selv,  at  Tante  afgør  det  Spørgs- 
maal. 

Hun  gik  nu  med  Ignelius  hen  til  Vindusfordybningen. 

—  Altsaa,  Faders  Hilsen  .  .  . 

—  ...  er,  at  den  naadige  Frøken  ikke  skal  blive  bange. 
Det  er  en  skibbruden,  som  er  strandet,  fordi  der  vistes  falsk 
Fyr  paa  Hallands  Væderø. 

—  Han  kan  bo  i  det  brune  Hjørneværelse,  sagde  Tante 
Rezia,  som  havde  opsnappet  Ordet  skibbruden;  saadan  et 
stakkels  Menneske  behøver  ikke  at  sætte  os  Fluer  i  Hovedet. 

—  Og  Fartøjets  Navn?  stammede  Elvira,  som  ved  Fa- 
derens forsigtige  Forberedelse  begyndte  at  ane  noget  forfær- 
deligt.    Fartøjets  Navn,  Hr.  Ignelius? 

—  »Elvira  Kornelia«,  lille  Frøken. 

—  Og  den  skibbrudne?  spurgte  hun  med  blegnende 
Kinder. 

—  Er  Kaptejnen  selv. 

Et  »akc  undslap  Elvira,  og  Blodet  strømmede  atter  til 
Hjærtet,  som  næsten  havde  ophørt  at  slaa. 

—  Jeg  tror,  Pigebarnet  er  tosset,  mumlede  Tante  Rezia 
ved  sig  selv,  men  højt  sagde  hun:  —  Du  er  airfor  »sensibel c, 
mit  Barn,  som  tager  Dig  en  stakkels  Sømands  »malheur« 
saa  nær. 

Men  Elvira  hørte  ingen  Ting;  hun  spurgte  hurtigt:  —  Be- 
faler Fa'r,  at  han  modtages  her,  eller  skal  vi  føre  ham  til 
Baron  Hennings  Værelse  .  .  .  Han  er  vel  ikke  syg,  eller 
kommen  til  Skade? 

—  Nej  bevare's!  han  er  her  vist  lige  straks  tilligemed 
Hr.  Baronen,  og  —  tilføjede  han  hviskende  —  jeg  laver  et 
Par  Værelser  i  Stand  i  Hovedbygningen,  det  gule  Soveværelse 
og  Kabinettet? 

—  Det  gaar  ikke  an,  aldeles  ikke,  at  en  Sømand  sætter 
sine  grove  Støvler  paa  de  tyrkiske  Tæpper  i  Hovedbyg- 
ningen .  .  .  Hr.  Ignelius  maa  ikke  tillade  sig  en  saadan  For- 
nærmelse. 

Nu  gik  Elvira  frem:  —  Lille  Tante,  det  er  en  Ven  af 
Fa'r,  saa  godt  som  hans  Adoptivsøn,  Kaptejn  Letslerl 

—  Kan  godt  være,  men  saalænge  jeg  er  den,  som  gør 
»honneurs«  i  dette  Hus,  skal  slige  »malplacerede«  Artigheder 
ikke  finde  Sted  .  .  .  Hvor  skål  Landshøvdingen  bo,  naar  han 
kommer  herud,  hvor  General  P.,  Grev  H.  med  flere  andre 
højbaarne  Personer,  naar  en  Skipper  optager  det  første  Sove- 
værelse i  Huset? 

Elvira  hviskede  igen  et  Par  Ord  i  den  gamle  Mands  Øre, 
og  Ignelius  skyndte  sig  ud. 

—  Teg  ser,  hvor  langt  Forberedelserne  nu  er  »avanceretc, 
og  da  jeg  lader  til  at  være  en  overflødig  Person,  anholder 
jeg  som  en  grace  om,  at  Du  vil  ringe  efter  Jansson;  jeg  vil 
straks  rulles  ud. 

—  Aa  nej,  gode,  naadige  Tante,  bliv  dog  endelig  her 
inde. 

—  Nej,  ikke  et  Minut,  ikke  et  Sekund  ...  En  Skipper 
i  det  gule  Soveværelse  med  de  ægte  Silkebrokades  Gardiner, 
ved  hun,  Frøken,  at  ikke  mindre  end  fire  kongelige  Personer 
har  sovet  i  den  Seng?  En  Skipper,  »mon  dieu«,  en  Skipper. 
Tante  Rezias  Hoved  skælvede  og  Kniplingerne  paa  hendes 
Kappe  skælvede. 

Tjeneren  og  Husjomfruen  kom,  og  triumferende  over  i 
det  mindste  at  kunne  afslaa  en  Bøn  (nemlig  Elviras  fornyede 
Bøn  om  at  blive),  blev  den  naadige  Tante  i  sin  Rullestol  ført 
ud  gennem  de  dobbelte  Døre. 

Da  Døren  lukkedes  efter  den  saa  dybt  fornærmede  gamle 
Dame,  sank  Elvira  med  sammenfoldede  Hænder  ned  paa  So- 
faen. Et  Øjeblik  laa  hun  stille  og  lyttede,  uden  en  Gang  at 
ville  drage  Aande.  Derpaa  sprang  hun  op,  tog  et  Lys  fra 
Bordet,  stillede  sig  foran  Spejlet  og  betragtede  sit  Ansigt, 
hvor  Rødme  og  Bleghed  uafbrudt  vekslede. 

—  Er  jeg  smuk,  eller  har  jeg  tabt  mig?  spurgte  hun  sig 

selv,  medens  hun  frygtede  for  at  bedrages  af  den  smigrende 
Stemme,  som  tilhviskede  hende,  at  disse  to  Aar  havde  fuld- 
endt hendes  Figur,  og  idet  de  havde  formildet  Kindernes 
Purpur,  havde  de  givet  hendes  Ansigtstræk  et  finere  og  æd- 
lere Udtryk.  I  det  mindste,  tilføjede  hun  med  Bestemthed, 
skal  han  finde  mig  forandret  i  en  Henseende;  en  Pige  mellem 
sytten  og  atten  Aar  har  endnu  en  Mængde  overspændte  Ideer, 
men  hos  en  Kvinde  mellem  nitten  og  tyve  Aar  har  For- 
standen Magt  over  Følelserne,  og  han  skal  komme  til  at  tro, 
at  han  har  glemt  det,  der  fandt  Sted  imellem  os  den  sidste 
Time  før  vi  skiltes  ...    Nu ! 

Uagtet  det  Herredømme,  Fornuften  og  Vanen  at  savne, 
virkelig  i  en  vis  Grad  havde  tiltrodset  sig  over  Elviras  glø- 
dende Sjæl,  var  hun  alligevel  ved  Tanken  om  det  uventede 
Gensyn  saa  rystet,  at  hun  næppe  kunde  staa  uden  at  støtte 
sig,  da  Fodtrinene  af  et  Par  Personer  hørtes  i  det  ydre 
Værelse. 

Men  gysende  ved  Tanken  om  at  synke  for  dybt  i  den 
Mands  Agtelse,  som  havde  set  hendes  Svaghed,  hvis  han  nu, 
to  Aar  efter  deres  Forklaring,  fandt  samme  Svaghed  ubesejret, 
rejste  hendes  Stolthed  sig  med  fornyet  Kraft. 

Døren  sloges  op. 

Det  var  den  tungeste,  men  for  Elviras  Selvfølelse  den 
mest  tilfredsstillende  Time  i  hendes  Liv,  da  hun  med  utvun- 
gen Ynde  og  kun  med  Deltagelsen  præget  i  sit  Ansigt  gik 
hen  imod  den  ved  Siden  af  Faderen  indtrædende  unge  Mand. 

—  Se  her,  mit  elskede  Barn,  sagde  Kommandørkaptejnen 
og  sluttede  Datteren  i  sine  Arme,  en  gammel  Bekendt,  som 
har  været  udsat  for  et  af  de  største  Niddingsværk,  der  kan 
træffe  en  ærlig  Sømand.  Men  Kaptejn  Letsler  har  ogsaa  i 
dette  Tilfælde  vist  en  Raadsnarhed  og  en  Aandsnærværelse, 
som  gør  hans  Ungdom  Ære. 

Georg  bukkede  dybt  for  Frøkenen. 

—  Hr.  Kommandørkaptejnens  Udtryk,  sagde  han,  er  alt- 
for smigrende,  da  det  var  den  behageligste  Pligt  imod  mig 
selv  at  fange  de  Niddinger,  som  bragte  mig  i  Snaren,  men 
det  vil  smærte  mig  dybt,  tilføjede  han,  om  de  Damer,  hvis 
Navn  Briggen  har  den  Lykke  at  bære,  et  eneste  Minut  kunde 
tro,  at  jeg  ikke  har  gjort  alt,  hvad  der  stod  i  min  Magt,  for 
at  kæmpe  for  mit  Skib. 

Denne  bestemte  Hentydning  til  det  gamle  dobbelte  For- 

hold  gjorde  et  højst  pinligt  Indtryk  paa  Elvira,  og  som  en 
Følge  heraf  var  der  en  Del  Kulde  i  hendes  Stemme,  da  hun 
svarede: 

—  Dette  er  der  vistnok  ingen,  der  betvivler,  men  da  det 
nu  har  vist  sig,  at  Valget  af  Kvindenavne  ikke  var  heldigt, 
saa  er  jeg  sikker  paa,  at  Kaptejn  Letsler  til  sit  næste  Skib 
kun  vil  benytte  det  eneste  og  rette? 

Georg  vendte  sig  et  Øjeblik  saaret  bort  fra  den  stolte 
Kvinde,  ved  Synet  af  hvem  —  efter  to  Aars  Skilsmisse,  og 
til  Trods  for  den  Sorg,  som  hvilede  paa  hans  Hjærte  —  en- 
hver af  hans  Fibre  skælvede.  Men  overvindende  den  Smærte, 
hun  tilføjede  ham,  og  som  han  nok  syntes,  hun  kunde  have 
sparet  ham  for,  svarede  han: 

—  Der  bliver  ikke  Tale  om  nogen  Navneforandring,  saa- 
fremt  De  ikke  befaler,  at  Deres  Navn  skal  tages  bort,  thi 
endnu  har  Briggen,  Gud  ske  Lov,  ikke  taget  værre  Skade, 
end  at  jeg  forhaabentlig  kan  gøre  mange  Rejser  med  den, 
før  jeg  behøver  en  ny.  Den  blev  straks  taget  op  og  ligger 
nu  og  sover  Vinteren  over  ved  Torekow,  hvor  jeg  til  Foraaret 
skal  reparere  og  udruste  den. 

Nu  afgav  Kommandørkaptejnen  i  Georgs  Sted  en  detalje- 
ret Beretning  om  Skibbrudet  og  gamle  Stormboms  Bortgang, 
Georgs  smukke  Forsøg  paa  at  frelse  ham,  Natten  paa  Øen, 
de  falske  Fyrtændere,  Jagten  efter  dem,  Ankomsten  til  Tore- 
kow og  tilsidst  om  Georgs  og  sin  egen  dybe  Bevægelse,  da 
de  fulgte  den  gamle  Flagskipper  til  Graven. 

—  Hvis,  tilføjede  han,  noget,  som  angaar  det  jordiske, 
kan  glæde  den  ærlige  Mand  der,  hvor  han  nu  lever,  saa  er 
jeg  sikker  paa,  at  det  netop  vil  være  den  Omstændighed,  at 
hans  forrige  Chef,  hans  unge  Kaptejn  og  bedste  Ven  og  hele 
Besætningen  paa  det  Skib,  hvor  han  var  elsket  som  en  Fader, 
med  stort  Savn  fulgte  ham  til  hans  sidste  Hvilested,  og  jeg 
tror  heller  ikke,  at  han  da  vilde  være  følesløs  for  den  Ære 
at  være  blevet  ledsaget  derhen  under  Flagning  og  Kanon- 
salut. 

Medens  Kommandørkaptejnen  opholdt  sig  ved  dette 
Æmne  og  fortalte  det,  ikke  alene  til  Elvira,  men  ogsaa  til 
den  gamle  Ignelius,  som  var  bleven  kaldt  op  til  Te,  havde 
Georg  siddet  fordybet  i  Betragtning,  ikke  af  Elvira,  men  af 
den  gamle  Forvalter,  hvis  hele  Figur,  Væsen,  Tale  og  Hold- 
ning mindede  ham    om  en  aldeles  lignende  Person,    som  han 

ikke  kunde  huske,  hvor  han  havde  set,  men  som  han  bestemt 
havde  set. 

Ignelius  stirrede  ogsaa  hele  Tiden  paa  Georg  og  viste 
ham  en  saadan  Opmærksomhed,  at  Georg  blev  forlegen  over 
den  gamle  Mands  Artighed.  Faldt  hans  Lommetørklæde 
C  Eks.  paa  Gulvet,  vips  var  den  gamle  Ignelius  næsten  paa 
Knæ  for  at  tage  det  op,  og  da  Georg  skulde  sætte  sin  Kop 
ned  paa  Bordet,  var  den  gamle  ligeved  at  rive  alle  de  andre 
Kopper  paa  Gulvet,  for  at  gøre  Plads  for  den  unge  Kap- 
tejns. 

Elvira  smilede  og  nikkede  til  den  gamle,  men  Kom- 
mandørkaptejnen gav  ham  et  Øjekast,  som  bevirkede,  at  han 
atter  sad  paa  Stolen  saa  lige  som  et  Lys. 

—  Ak,  udbrød  Georg,  hvorledes  har  jeg  kunnet  glemme 
at  spørge  efter  Frøken  VendelaJ? 

—  Vendela  er  for  længe  siden  gift,  svarede  Elvira,  gift 
med  en  Person,  som  De  maaske  heller  ikke  har  glemt,  Baron 
Henning  G. 

—  Nej  virkelig?  Hvis  gamle  Stormbom  havde  levet 
endnu,  vilde  han  have  sagt,  at  Baron  G.  var  gaaet  til  Ankers 
i  en  helt  anden  Havn  end  den,  hvorefter  han  styrede  sin 
Kurs,  da  vi  traf  hinanden  i  Gøteborg. 

—  Jeg  formoder,  svarede  Elvira  smilende,  at  det  paa 
Rejsen  gennem  Livet  undertiden  er  nødvendigt  at  forandre 
Kurs,  det  gør  vi  jo  allesammen,  og  jeg  kan  forsikkre  Dem 
om,  at  Baron  Henning  er  styret  ind  i  en  særdeles  behagelig 
Havn.  Vendela  er  en  lykkelig  Hustru,  han  er  en  lykkelig 
Mand,  og  hvis  han  ikke  helt  og  holdent  har  aflagt  sit  gamle 
Praleri,  saa  har  han  i  det  mindste  nu  noget  at  prale  af,  for 
de  fører  et  af  de  livligste  og  behageligste  Huse  her  paa 
Egnen. 

—  Det  glæder  mig  meget  at  høre,  især  for  den  lille  søde 
Frøken  Vendelas  Skyld. 

—  Den  lille,  søde  Frøken  Vendela  er  nu  en  lille,  elegant 
Friherreinde;  altid  fordringsløs  og  elskværdig,  ved  hun  dog, 
at  hun  nu  ikke  mere  er  den  ubetydelige  Vendela. 

—  Er  der  foregaaet  nogen  stor  Forandring  i  Baronens 
Omstændigheder  ? 

—  Ganske  vist  nogen,  dog  ingen,  som  fortjener  at  kaldes 
stor,  men  Henning  havde  jo  allerede  som  Ungkarl  en  Ævne 
til   at    »vise  sig«,   som   man   virkelig   maa  indrømme  røbede 

Geni,  og  hans  Talent  i  den  Retning  er  stadig  steget  i  Stedet 
for  at  falde.  Med  Klogskab  og  Beregning  anvender  han 
baade  det  ene  og  det  andet,  sælger,  køber  og  sælger  igen 
og  gør  med  et  Ord,  som  vor  første  Landjunker,  udmærket 
gode  Forretninger,  medens  han  alligevel  følger  sin  Grund- 
sætning, at  man  arbejder  ikke  blot  for  at  leve,  men  ogsaa 
for  at  lade  andre  se,  at  man  lever. 

—  Nu,  da  Georg  spørger  efter  Vendela,  sagde  Kommandør- 
kaptejnen, kommer  jeg  i  Tanker  om,  at  jeg  endnu  ikke  har 
spurgt  til  Helgenæs,  Skytspatronesse;  hvorledes  har  Tante 
det?  Jeg  maa  gaa  ind  og  se  til  hende;  forsømmer  jeg  en 
saadan  Opmærksomhed,  sover  den  gamle  ikke  i  Nat. 

Kommandørkaptejnen  gik,  og  efterat  den  gamle  Ignelius 
med  Hænderne  paa  Ryggen,  h^vde  staaet  ved  Kakkelovnen 
i  et  Kvarterstid,  gik  lian  ogsaa  ud,  for,  som  han  sagde,  at  se 
efter,  om  Hr.  Kaptejnens  Værelser  var  i  Orden. 

Georg  sad  i  en  Lænestol  lige  overfor  Elvira;  han  følte 
sig  meget  ilde  berørt  ved,  at  han  nu  af  selve  Skæbnen  var 
blevet  kastet  til  netop  den  Plet  paa  Jorden,  hvor  han  næsten 
havde  foresat  sig  aldrig  at  komme,  men  da  Helgenæs  ikke 
laa  langt  fra  Torekow,  vilde  det  have  været  mere  end  be- 
synderligt, om  han  —  da  Kommandørkaptejnen  vilde  vente 
til  de  første  vigtige  Skridt  var  bleven  foretagne,  og  desuden 
havde  skaffet  ham  en  ærlig  Komisionær  —  ikke  havde  mod- 
taget Tilbudet  om  en  Hvile,  som  han  saa  vel  behøvede.  Var 
denne  Hændelse  nu  imidlertid  et  Tilfælde  eller  Guds  umiddel- 
bare Styrelse?  Skulde  han  nu  igen  her  begynde  den  Kamp, 
han  troede  saa  lykkeligt  at  have  udkæmpet? 

—  Hvorledes  gik  det  med  Deres  Skibslast,  Kaptejn 
Letsler?  spurgte  Elvira,  ligesaa  roligt  som  hun  vilde  have 
spurgt  Kaptejn  Broscher,  hvis  det  var  ham,  som  havde  lidt 
Havari  med  »Skandinavien«. 

—  Jo,  —  svarede  Georg  idet  han  bøjede  sig  over  Bordet 
for  at  række  Elvira  Saksen,  som  hun  søgte  efter  —  den  blev 
kun  ubetydelig  beskadiget;  det  var  heldigvis  let  Gods,  jeg 
havde  med  fra  Charlestown,  Ris  og  Bomuld,  og  det  er  nu 
altsammen  i  Magasin. 

—  De  lider  altsaa  ikke  noget  betydeligt  Tab? 

—  Nej,  ikke  i  økonomisk  Henseende,  for  Skibet  var 
assureret,  men  jeg  led  desværre  et  andet  Tab,  som  jeg  aldrig 
vil  glemme;  jeg  mistede  en  Ven,  som  ikke  kan  erstattes. 

—  Og  Besætningen? 

—  Den  afmønstredes  i  Torekow,  med  Undtagelse  af 
Skibsvagten,  som  bliver  der  i  Vinter,  for  at  have  Tilsyn  med 
Fartøjet  og  Arbejdet,  saasnart  det  kan  begynde.  Det  var  vel 
svært  for  mig  at  skilles  fra  mine  raske  Gutter  paa  den  Maade, 
men  vil  Gud,  saa  mødes  vi  atter  til  Foraaret  paa  »Elvira 
Kornelia.  c 

—  De  vil  altsaa  have,  at  Briggen  vedblivende  skal  sejle 
under  sit  nuværende  Navn?  Hvis  jeg  fik  Lov  til  at  omdøbe 
den,  skulde  den  kun  hedde  »Fannyc,  fordi  denne  elskværdige 
og  højst  indtagende  Skabning  nok  burde  have  den  Rettighed, 
kun  at  se  sit  Navn  pryde  sin  Forlovedes  Fartøj. 

—  De  forbavser  mig  i  dobbelt  Henseende,  Frøken;  jeg 
er  ikke  forlovet,  selv  om  jeg  paa  en  vis  Maade  har  givet 
mit  Løfte,  men  De  taler  jo  om  Fanny,  som  om  de  havde 
set  hende? 

Han  rødmede  hæftigt;  ligeoverfor  Elvira  kunde  Fannys 
Navn  ikke  komme  over  hans  Læber,  uden  at  Blodet  kom  i 
Bevægelse. 

—  Og  om  jeg  havde  det   . . .   var  det  saa  mærkværdigt? 

—  Ja  sandelig,  jeg  kan  ikke  forklare  mig  et  saadant 
Tilfælde. 

—  Men  det  kan  jeg  meget  let  ...  I  Sommer  var  Ven- 
delas  Helbred  saa  daarligt,  at  Lægen  ordinerede  Søbade  ved 
Marstrand.  Jeg  blev  hurtigt  overtalt  til  at  gøre  hende  Sel- 
skab, og  under  vort  Ophold  i  den  lille  By,  saa  jeg  Frøken 
Holmer  paa  et  Bal,  hvor  hun  var  ledsaget  af  sin  Fader  og 
en  Herre  til,  hvem  jeg  vilde  have  anset  for  en  Inklination, 
hvis  jeg  ikke  havde  været  bedre  underrettet. 

Georgs  Øjnbryn  rynkedes  let.  Fanny  paa  Bal  i  Mar- 
strand . . .  Fanny,  som  han  troede  henlevede  hele  sit  Liv  i 
Savn. 

—  Og  paa  dette  Bal  var  hun  ledsaget  af  Toldassistenten  ? 
udbrød  han  højt. 

—  Netop,  min  Tro,  en  ikke  helt  ubetydelig  Person.  Jeg 
maa  alligevel,  for  at  forjage  al  Skinsyge,  underrette  Dem  om, 
at  endskønt  man  i  Almindelighed  ansaa  Partiet  mellem  Told- 
assistenten og  Frøken  Holmer  for  afgjort,  saa  opdagede  jeg 
alligevel  straks,  at  hun  i  højeste  Grad  følte  sig  besværet  af 
hans  Paatrængenhed. 

—  Hvor  De  er  god,  Frøken,  at  De  siger  mig  det,  sagde 
Georg,  og  Elvira  saa,  at  hans  Øjne  tindrede  af  Glæde. 

—  Det  er  slet  ingen  Godhed,  min  bedste  Hr.  Kaptejn  1 
jeg  er  inderlig  glad  over  at  kunne  give  Dem  denne  Trøst 
netop  nu,  da  De,  som  Følge  af  den  foregaaende  Modgang, 
nok  kan  behøve  den. 

Georg  følte,  at  Elvira  mente,  hvad  hun  sagde,  men  til 
Trods  for  det  glade  Budskab,  som  hun  fremsatte  saa  venligt, 
kunde  han  alligevel  ikke  forlige  sig  med  at  høre  denne  samme, 
unge  Kvinde,  hvis  Sprog  sidst  havde  lydt  saa  himmelvidt 
forskælligt  fra  nu,  tale  saa  roligt  og  ubekymret,  som  om 
intet  var  forefaldet  imellem  dem.  Hun  behandlede  ham  jo 
som  en  gammel  Bekendt,  hvem  man  med  en  vis  Fortrolighed 
erindrer  sig  og  endnu  ønsker  at  gøre  en  Tjeneste. 

Hvorledes  kunde  nu  dette  saare  Georg,  som  altid  havde 
været  henrykt  over  enhver  Hentydning  til  sit  Forhold  til 
Fanny?  Hvorledes  kunde  han,  som  ikke  ønskede  noget  bedre, 
end  at  faa  Havet  mellem  sig  og  Elvira,  nu  ærgres  og  plages 
ved,  at  hun  lagde  et  Ishav  mellem  deres  Følelser  og  Tanker? 
I  sin  Sjæl  burde  han  have  takket  hende,  men  i  Stedet  for 
tænkte  han:     »Hvor  de  Kvinder  dog  er  foranderlige.« 

—  Hvilket  guddommeligt  Maaneskin,  sagde  Elvira,  idet 
hun  saa  til  Vinduerne. 

(Maaneskin  ...  nu  taler  hun  om  Maaneskin,  fordi  hendes 
Følelser  er  blevet  kolde  og  blege  som  Maaneskin.  Der  var 
en  Tid,  det  er  ikke  saa  længe  siden,  da  vilde  hun  have  talt 
om  Middagssolen,  og  denne  vilde  have  brændt  mindre). 

Som  Sømand  havde  Georg  i  Farens  Øjeblik  den  største 
Magt  over  sig  selv.  Som  Verdensmand,  og  i  Forhold,  hvor 
hans  let  vakte  Følelser  og  endnu  lettere  vakte  Fantasi  fik 
Spillerum,  viste  han  der  imod  saa  lidt  Selvbeherskelse,  at 
hvem  som  helst  kunde  tyde  hans  Ansigts  skiftende  Bevæ- 
gelser. 

Elvira  havde  i  disse  to  sidste  Aar  bedre  lært  at  be- 
herske sine  Ansigtstræk.  Hvis  Georg  havde  kunnet  se  ind  i 
hendes  Sjæl,  vilde  han  netop  nu  have  tænkt  paa  Middags- 
solen, og  det  endda  naar  den  stod  i  Zenith.  Men  jo  tyde- 
ligere Elvira  i  Georgs  bevægelige  Mimik  og  udtryksfulde 
Øjne  læste  den  Undren,  Uro  og  hemmelige  Vrede,  som 
hendes  Ro  og  hendes  Berømmelse  over  Fanny  var  Skyld  i, 
desto  stærkere  blev  hendes  Ønske  om  at  bringe  ham  til  den 

Overbevisning,  at  hvad  der  havde  været  imellem  dem  —  et 
nogle  Uger  gammelt  Sværmeri  —  for  længe  siden  var  bleven 
udslettet  af  hendes  Erindring. 

Og  dybt  og  alvorligt  havde  Elvira  virkelig  ogsaa  ønsket, 
hvis  hun  havde  kunnet  det,  at  glemme  dette  Sværmeri,  for 
hun  var  sikker  paa,  at  Georg,  med  den  Karakter  han  havde, 
ved  sin  Tilbagekomst  ikke  vilde  ile  til  hende,  men  til  Fanny; 
men  alt  for  mange  Omstændigheder,  som  desværre  stod  i 
Forbindelse  med  Elviras  egne  brændende  Ønsker,  modvirkede 
Viljen  til  at  glemme. 

Da  var  det,  efter  at  hun  i  halvandet  Aar  havde  kæmpet 
uden  at  vinde  Sejr,  at  hun  besluttede  sig  til  personlig  at  lære 
den  Kvinde  at  kende,  som  sikkert  vilde  blive  foretrukket  for 
hende. 

Ikke  Vendelas  daarlige  Helbred,  men  Elviras  eget, 
gav  hende  Paaskud  til  at  faa  Tilladelse  af  Faderen  til  at 
besøge  Marstrands  Bad.  Baron  Henning  med  sin  unge  Frue 
rejste  i  Elviras  Selskab,  men  efter  hendes  eget  Ønske  og  til 
Baronens  fuldstændige  Tilfredsstillelse  paa  en  Maade  som  om 
hun  rejste  i  deres.  Da  de  først  var  i  Marstrand,  passede  en- 
hver sine  egne  Anliggender.  I  den  forvandlede  Egenskab 
fra  Elsker  til  Kasserer,  var  Henning  et  langt  behageligere 
Selskab  for  Elvira  end  tidligere,  og  hun  lyttede  nu  ikke 
sjældent  til  de  Raad,  han  nu  og  da  fandt  sig  forpligtet  til  at 
give.  Smigret  af  den  Smule  Magt,  han  som  Ven  og  Beskytter 
syntes  at  have,  pralede  han,  ganske  vist  fint,  men  han  pralede 
dog,  af  den  Tillid,  hvormed  Kommandørkaptejnens  Familje 
beærede  ham,  og  han  betragtede  dens  Affærer  som  sine 
egne.. .» 

—  Denne  Aften,  sagde  Elvira  efter  nogle  Øjeblikkes 
Tavshed,  erindrer  mig  om  en  anden  Maaneskinsaften.  [Det 
var  en  dejlig  Sommeraften,  Bjærgenes  Skygger  begyndte 
allerede  at  tegne  sig  paa  Havet,  da  jeg,  som  allerede  længe 
havde  ønsket  at  gøre  en  lille  Tur  gennem  Bohuslåns  interes- 
sante Skærgaard,  sad  i  Agterstavnen  paa  ...  nu  maa  De 
gætte. 

—  Paa  en  lille  Fiskerbaad? 

—  Nej,  paa  selve  Toldkutteren. 

—  Virkelig,  hvorledes  gik  det  til? 

—  Det  gik  saaledes  til,  at  jeg  benyttede  Lejligheden  til 
at  gøre  Følgeskab   med  Grosserer  Holmers   til    deres   Hjem. 

Jeg  maa  indrømme,  at  jeg  var  aldeles  forelsket  i  den  smukke 
Fanny. 

Dette  var  tildels  sandt,  for  Elvira  havde  i  Grunden  et 
for  ædelt  Sind  til  ikke  at  indse  sin  Medbejlerskes  Værd. 

Hun  pintes  naturligvis  i  den  allerhøjeste  Grad  i  Fannys 
Nærhed;  hvert  Smil  paa  Fannys  smukke  Læber,  hvert  Blik 
fra  hendes  milde  Øjne,  var  et  Sting  i  Elviras  Hjærte,  men 
alligevel  ønskede  hun  at  mærke  Stinget  dybere,  i  Haab  om 
at  nærmere  Bekendtskab  med  den  Kvinde,  hun  vilde  lære  sig 
til  at  betragte  som  Georgs  tilkommende  Hustru,  vilde  dræbe 
hendes  haabløse  Kærlighed  .  .  .  Elvira  havde  dog  endnu  en 
Grund  til  at  tale  om  sin  brændende  Længsel  efter  en  Rejse  i 
Skærgaarden,  og  til  med  sin  Elskværdighed  *  at  besnære  baade 
Grosserer  Holmer  og  Toldassistenten,  saaledes  at  den  første, 
i  højeste  Grad  smigret  af  den  smukke,  fornemme  Frøkens 
Fortrolighed,  tilbød  sit  Hus  til  Hovedstation,  og  den  sidste 
tilbød  sin  Kutter  til  Lystture. 

Fanny,  stakkels  Fanny  tilbød  ingen  Ting,  men  hun  fandt 
sig  i  dette  besynderlige  Forhold  og  foresatte  sig,  paa  samme 
Tid  som  hun  ikke  lod  se  et  Glimt  af  Svaghed,  til  Bunds  at 
udforske  denne  Elvira,  der  havde  fortryllet  hendes  Georg  . . . 

—  Og  Fanny,  sagde  Georg,  som  behøvede  nogle  Øje- 
blikke for  at  fatte  sig,  Fanny  fandt  altsaa  virkelig  Naade  for 
Deres  Øjne? 

—  Jeg  har  aldrig  set  en  tækkeligere,  elskværdigere  og 
mere  værdig  ung  Kvinde;  man  maa  se  hende  i  hendes  egne 
Omgivelser,  for  ret  at  kunne  vurdere  hendes  Fortjenester. 

—  Ja,  der  er  ikke  mange  som  hun.  Disse  Ord  lød  næ- 
sten som  et  Suk. 

Elvira  udtydede  maaske  ikke  urigtigt  Meningen  af  dette  Suk, 
da  hun  deri  syntes  at  høre  en  Klage  over  den  Berømmelse, 
hun  udtalte. 

—  Og  hvilke  Ture  vi  gjorde  sammen  i  Skærgaarden. 
Jeg  vilde  ønske,  at  De  havde  set  os  klattre  om  mellem 
Klipperne  . . .  Jeg  besøgte  ogsaa  —  her  dæmpede  Elvira  sin 
Stemme  til  en  Slags  Hvisken;  hun  lyttede  ud  imod  det  ydre 
Værelse,  hvorra  hun  hørte  Trin  og  nogle  Ord  af  sin  Fader, 
der  talte  med  Ignelius. 

—  Hvem,  for  Guds  Skyld,  hvem  besøgte  De? 

Elvira    lagde  Fingeren    paa  Læben    som    Tegn    paa    at 

Georg     skulde     være     stille:    —     Jeg     besøgte     Johannes- 
skæret. 

—  Store  Gud,  De  har  været  hos  min  Fader,  og  . . . 

—  Hys  .  .  .  Fader  ved  intet  om  denne  Udflugt,  i  Morgen 
skal  jeg  fortælle  det  øvrige. 

Georgs  Blik  tiggede  om  endnu  en  Oplysning,  men  Kom- 
mandørkaptejnen traadte  ind,  og  Samtalen  blev  almindelig. 

Efter  Aftensmaaltidet,  da  Georg  skiltes  fra  sin  Vært  og 
unge  Værtinde,  greb  den  gamle  Ignelius  den  massive  Sølv- 
lysestage, for  at  ledsage  Gæsten  til  Bestemmelsesstedet. 

Georg  troede,  at  de  mange  Gange  aldrig  vilde  faa  Ende, 
da  han  endelig  kom  ind  i  denne  Pragtbolig,  tung  og  gammel- 
dags, og  tilsidst  havnede  i  det  gule  Soveværelse,  hvor  en 
hyggelig  Ild  bød  ham  velkommen. 

Gamle  Ignelius  satte  Armstagen  paa  Bordet,  ønskede 
Kaptejnen  ærbødigt  Godnat,  og  bukkede  saa  dybt,  at  han 
aldrig  havde  bukket  sig  dybere,  ikke  en  Gang  naar  han 
havde  ledsaget  Amtmanden  til  det  samme  Soveværelse. 


Enogtyvende  Kapitel. 

Da  Georg  blev  ene,  satte  han  sig  ned  foran  Kaminen  og 
grundede  over  sin  Skæbne. 

Hvad  havde  de  vel  at  betyde,  disse  hemmelighedsfulde 
Følelser,  denne  bævende  Uro,  dette  Tryk,  der  havde  lagt  sig 
paa  hans  Bryst,  da  Kommandørkaptejnens  Jagt  kastede  Anker 
ved  Helgenæs,  og  den  store  Graastensmasse  i  Skumringen 
viste  sig  for  ham?  Noget  mægtigt,  noget  bekendt  havde  i 
dette  Øjeblik  talt  til  hele  hans  Sjæl.  Men  dette  Indtryk 
bortblæstes  af  Frygten  for  Mødet  med  Elvira. 

Nu  havde  han  mødt  hende.  Frygten  for  de  ildfulde 
Blik  havde  han  dog  kunnet  spare  sig,  thi  hendes  Blik  ejede 
ikke  mere  denne  Ild;  Elvira  forekom  ham  nu  saa  kold,  saa 
rolig,  at  han  begyndte  at  tænke,  at  Scenen  i  Havegrotten 
kun  havde  været  et  Spil  af  hans  Fantasi. 

Dette  kunde  alligevel  ikke  være  Tilfældet.  Denne  kolde 
Elvira,  som  nylig  med  søsterlig  Frihed  havne  omtalt  Fannys 

Fortjenster  og  fremhævet  dem  med  en  Klarhed,  som  tilstræk- 
keligt antydede,  at  de  ikke  voldte  hende  nogen  Pine,  denne 
samme  Elvira  havde  virkelig  skælvet  og  brændt  for  ham,  og 
havde  holdt  ham  fast,  da  han  vilde  fly  fra  hende. 

—  Naa,  tænkte  han  videre,  saa  meget  des  bedre,  at  hun 
har  overvundet  denne  Fantasi  . . .  men  jeg  vil  alligevel  herfra 
med  det  første,  med  det  allerførste,  jeg  vilde  ønske,  at  jeg 
kunde  undgaa  nogensinde  at  komme  hertil. 

Hans  Hoved  sank  ned  imod  Haanden.  I  Asken  dannede 
sig  fantastiske  Figurer,  snart  var  det  den  gamle  Flagskippers 
Skikkelse,  som  hilste  og  nikkede,  snart  hans  gamle  Fader, 
snart  Fanny  med  de  lyse,  flagrende  Lokker,  og  snart  Elvira, 
hvis  lynende  Øjne,  selv  om  de  ikke  aabenbarede  det  tidligere 
Trylleri,   dog   alligevel   fortryllede  ham. 

—  Aa,  Mo'r,  sukkede  han,  Du  vilde  havehjulpet,  raadet 
og  oplyst  mig. 

Og  atter  spekulerede  han  paa,  hvad  det  var  for  Raad 
og  Oplysninger,  han  ønskede,  da  alt  jo  var  saa  klart  paa 
den  Vej,  han  havde  at  vandre,  den  var  jo  for  længe  siden 
bestemt. 

Han  gik  til  et  af  Vinduerne,  hvorfra  Bølgernes  tunge 
Vuggesang  naaede  hans  Øre.  Længselsfuld  efter  at  kaste  et 
Blik  paa  sit  elskede  Element,  trak  han  Gardinet  op,  og  hvad 
han  saa,  fængslede  ham  med  aandeløs  Opmærksomhed;  det 
var  den  gamle,  forfaldne  Stenbro  udenfor  Bygningens  nordre 
Side;  det  gule  Soveværelse  var  beliggende  en  Etage  over  de 
tidligere  omtalte  Taarnværelser. 

Blodet  kom  og  forsvandt  fra  begge  Georgs  Kinder,  snart 
brændende,  snart  koldt.  Han  havde  tidligere  set  denne  Bro, 
disse  sammenramlede  Stene,  hele  denne  Masse,  men  hvor... 
naar?  I  hans  Erindring  oprulledes  Billeder  fra  en  længst  for- 
svunden Tid,  hvor  han  absolut  maatte  have  staaet  paa  den 
samme  Bro  og  set  enBaad  flyve  op  og  ned  mellem  de  store 
Bølger,  og  hans  Moder  havde  den  Gang  holdt  ham  i 
Haanden. 

En  kold  Sved  bedækkede  hans  Pande,  han  gik  fra 
Vinduet  og  vandrede  frem  og  tilbage  med  lange  Skridt. 

Hvis  han  havde  været  saa  nær  knyttet  til  denne  Plads, 
hvad  havde  da  skilt  ham  fra  den?  Men  han  maatte  vel  tage 
fejl?  Hvis  han  havde  levet  paa  dette  Sted,  maatte  han  jo 
ogsaa   kunne   huske   disse  Værelser;    intet   her  var  moderne, 

alt  vidnede   om,   at   det  havde  staaet  der  i  mange  Aar 

Nej  . . .  hvad  der  laa  bag  den  Dag,  da  han  havde  set  Baaden 
og  de  store  Bølger,  var  et  fuldkomment  Kaos. 

Endelig  standsede  han  sine  Skridt  og  greb  Blikæsken, 
som  gæmte  hans  Faders  Optegnelser. 

—  Her,  tænkte  han,  findes  Oplysning,  jeg  kan  faa  den 
nu,  i  dette  Øjeblik  . . . 

Han  tog  allerede  til  Lommen  efter  Nøglen,  men  der  var 
noget,  som  holdt  ham  tilbage,  en  Stemme  i  hans  Indre 
hviskede:  »naar  Du  har  læst  disse  Papirer,  har  Du  maaske 
ikke  mere  nogen  Magt  over  Din  egen  Vilje.  Maaske  er  Fanny 
da  for  evig  tabt  for  Dig«. 

Han  skød  Æsken  bort  og  laasede  den  inde  i  et  af  Al- 
koveskabene, og  straks  forekom  det  ham,  at  Fannys  Billede 
straalede  klarere. 

—  Aa,  Fanny,  skulde  jeg  give  slip  paa  Dig  ?  . . .  Før 
Du  er  min,  vil  jeg  ikke  . . .  Han  fuldførte  alligevel  ikke 
Løftet,  han  vidste,  hvor  meget  det  undertiden  kostede  at  holde 
et  Løfte. 

Siden  Georg  var  traadt  ind  i  Soveværelset,  havde  han 
ikke  bemærket  sin  gamle  Selskabsbroder  »Kom«,  som  snart 
krøb  sammen  foran  Kakkelovnen,  snart  igen  fulgte  efter  sin 
Herre,  medens  den  paa  forskællig  Maade  søgte  at  bringe  sig 
i  Erindring.  Dens  kloge  Øjne  havde  imidlertid  allerede  be- 
mærket, at  det  var  et  af  de  Tilfælde,  hvor  dens  Herre  ikke 
lod  sig  vække  af  nogen  Ting,  og  den  var  netop  i  Færd  med 
i  god  Ro  at  stige  op  i  Paradesengen  (hvilket  Syn  vilde  det 
ikke  have  været  for  Tante  Rezia),  da  Georg,  hvis  Tanker  nu 
havde  taget  en  roligere  Retning,  bemærkede  dette  dristige 
Forsøg. 

—  »Kom c,  hvad  tænker  Du  paa?  Ved  Du  ikke,  at  vi 
befinder  os  i  et  fornemt  Hus? 

Misfornøjet  trak  »Kom«  Forpoterne  tilbage  fra  det  ind- 
bydende Silketæppe  og  rystede  med  synlig  Utilfredshed  paa 
Hovedet. 

—  Hjælper  ikke,  min  Dreng,  hen  til  Kakkelovnen,  og 
trøst  Dig  med,  at  vi  snart  kommer  til  et  Sted,  hvor  man  vil 
gøre  mere  Stads  af  Dig. 

Udmattet  af  den  stærke  Spænding,  hvori  han  hele  Aftenen 
havde  befundet  sig,  og  endnu  ligesom  lammet  i  Kroppen  efter 
alle  de  Anstrængelser,  han  havde  udstaaet  den  Nat,  da  Briggen 

forliste,  gik  Georg  nu  i  Seng,  paakaldende  sin  Moders  Aand. 
Men  hans  sidste  klare  Tanke,  inden  han  sov  ind,  var  Skib- 
brudet  og  det  forfærdelige  Øjeblik,  da  han  stod  paa  »Elvira 
Kornelia«s  knagende  Dæk  med  den  gamle  Stormboms  Støvle 
i  Haanden . . . 

Da  han  den  næste  Morgen  atter  stod  ved  Vinduet  og  i 
den  gryende  Dag  kiggede  ned  paa  den  forfaldne  Bro,  sank 
lidt  efter  lidt  den  Taage,  som  havde  skjult  det  forbigangne. 
Med  begærlig  Opmærksomhed  betragtede  Georg  hver  Plet, 
der  laa  indenfor  hans  Øjnes  Rækkevidde. 

Der  er  ofte  Øjeblikke  i  Livet,  hvor  Sjælen  lever  udenfor 
det  nærværende,  i  hvilke  vi  overraskes  af  Anelser  og  Ideer, 
om  hvilke  vi  ikke  ved,  hvorfra  de  kommer  eller  paa  hvad 
Maade  de  bliver  os  saa  fortrolige,  og  som  atter  borttjærner 
sig,  uden  at  vi  er  i  Stand  til  at  gøre  os  rede  for  deres  Ud- 
spring og  Forbindelse  med  os.  Da  kommer  Drømmen,  dette 
andet  forunderlige  Liv,  som  driver  sit  Spil  og  ikke  lader  sig 
genere  af  den  ydre  Verden,  og  vi  genfinder  da  vore  Anelser 
og  Ideer  klarere  og  sandere.  De  fører  os  med  sig  tilbage 
til  bortflygtede  Dages  henblegnede  Liv,  og  med  Sjælens  Øje, 
som  ofte  i  Drømme  faar  fri  Udsigt,  ser  vi  en  Mængde  Skik- 
kelser, som  vi  nu  tydeligt  kender  igen. 

For  Georg  havde  Drømmen  denne  Nat  oplukket  sit 
hemmelighedsfulde  Rige. 

—  En  Dør,  sagde  han  til  sig  selv,  maa  der  findes  her 
nede  i  Muren,  en  Dør,  som  gaar  ud  til  denne  Bro,  og  nu  be- 
gyndte han  i  vaagen  Tijstand  at  forvilde  sig  i  en  Labyrint 
af  Tanker  og  Slutninger. 

Han  kastede  sin  Kappe  omkring  sig  og  skyndte  sig  ned 
i  Gaarden.  Det  var  hans  Hensigt  at  tage  en  Baad  og  ro 
omkring,  men  da  han  traf  Kommandørkaptejnen,  blev  det 
ikke  til  noget,  fordi  han  ikke  vilde  have,  at  nogen  skulde 
vide  det . . . 

Ved  Frokosten  gensaa  han  Elvira,  som,  straalende  af 
Lykke  over  at  vide  mere  om  Georgs  Hjærte  end  han  selv, 
nu  i  Dagens  fulde  Belysning  syntes  ham  saa  fortryllende,  at 
han  ikke  kunde  forstaa,  hvorledes  det  var  muligt,  at  hendes 
Billede  nogensinde  havde  været  blegnet  i  hans  Minde,  men 
hvad  var  hun  vel  ogsaa  for  to  Aar  siden  imod  nu. 

Da  Kommandørkaptejnen  og  den  gamle  Ignelius  havde 
bortfjærnet   sig,   bad  Georg   ivrigt    om  Fortsættelsen   af  den 

Beretning,   som  Frøkenen   den    foregaaende  Aften   havde  be- 
gyndt paa. 

—  Gærne,  sagde  Elvira,  og  satte  sig  med  sit  Broderi  i 
den  lille  Sofa. 

Georg  slog  sig  ned  i  Lænestolen  ved  Siden  af. 

—  Frøken  Elvira  har  været  paa  Johannesskæret. . .  hvor- 
ledes skal  jeg  fatte  og  forstaa  det? 

—  Ikke  som  nogen  lav  Nysgærrighed,  det  haaber  jeg, 
De  er  overbevist  om? 

—  Fuldkomment,  De  havde  vel  en  anden  Grund. 

—  Jeg  er  glad  ved  at  høre  Dem  sige  dette,  men  jeg  har 
vanskeligt  ved  at  udtrykke  mig  klart,  da  jeg  forstaar,  at  De 
er  ukendt  med  Deres  Faders  tidligere  Forhold. 

—  Kender  De  da  dem? 

—  Aldeles  ikke,  men  der  gives  Ting,  som  et  Sind,  der 
er  saa  modtageligt  for  Indtryk  som  mit,  ikke  let  forbiser. 
Nok  sagt,  jeg  interesserer  mig  meget  for  den  Mand,  som  har 
bosat  sig  paa  en  ensom  Klippe  i  Havet,  og  som  fra  Aar  til 
Aar  vedbliver  at  leve  i  denne  Afsondring.  Jeg  brændte  af 
Lyst  til  at  se  Johannesskæret,  og  da  vi  en  Dag  sejlede  det 
saa  nær  forbi,  at  jeg  skimtede  Omridsene  af  en  gammel  Mand, 
der  sad  paa  Klippen,  medens  Vinden  lod  de  sølvhvide  Lokker 
flagre  omkring  hans  Pande,  da  foresatte  jeg  mig,  at  jeg  vilde 
have  den  Glæde  at  se  ham  paa  nærmere  Hold, 

—  Og  hvorledes  blev  det  Dem  muligt? 

—  TU  Sirand  kom  en  Dag  en  Skipper,  hvis  raske  Væsen 
behagede  mig  meget,  dertil  bidrog  maaske  ogsaa  den  Om- 
stændighed, at  han  var  fra  Gravene.  Da  han  vendte  tilbage 
til  sin  Baad,  stod  jeg  paa  Broen  og  begyndte  at  tale  med 
den  hæderlige  Karolus . . . 

—  Aa,  Karolus,  min  gamle  Ven . . .  Gode  Gud,  hvor 
man  har  Uret  i  at  klage;  netop  nu,  da  Hjærtet  smærter  ved 
Tabet  af  den  ene  Ven,  fremtræder  Billedet  af  den  anden  saa 
meget  klarere.  Stormbom  og  Karolus  var  hinanden  meget 
ulige,  men  begge  var  Mænd  af  Hjærte  og  Ære.  Jeg  bliver 
glad,  selv  om  jeg  er  aldrig  saa  bedrøvet,  naar  jeg  kun  tæn- 
ker paa  Karolus  og  »Frisejlerenc . . .  Men  jeg  brænder  af 
Begærlighed  efter  at  høre  videre. 

—  Taalmodighed,  sagde  Elvira  smilende,  jeg  har  været 
ombord  paa  »Frisejleren c,  jeg  har  siddet  paa  samme  Sted  i 
Fordybningen   ved   Roret,   hvor   Georg  Letsler   som  Dreng, 

under  Rejsen  paa  Kristianiatjorden,  trængte  sig  ind  ved  Siden 
af  den  gamle  Elias,  der  nu  lever  som  en  Patriark  blandt  sine 
lykkelige  Børn . . . 

—  Frøken  —  Frøken  l 

—  Naa,  vedblev  Elvira  behersket,  jeg  talte  med  Karolus, 
gik  ligesom  tilfældigt  ned  i  Baaden  og  bad  ham  ro  mig  et 
Stykke  ud  paa  Vandet. 

—  Gærne,  sagde  den  tjenstvillige  Sømand,  men  hver 
Gang  han  spurgte,  om  jeg  vilde  vende  om,  forsikrede  jeg 
ham,  at  jeg  befandt  mig  saa  vel  ved  at  sejle  videre.  Tilsidst 
lod  jeg  ham  ogsaa  forstaa,  at  jeg  havde  hørt  hans  Hustru 
lovprise  som  en  stor  Skønhed,  og  at  jeg  ønskede  at  følge 
med  ham  til  Gravene  for  at  se,  om  Skærgaarden  virkelig 
ejede  saa  mange  smukke  Kvinder,  som  der  paastodes.  Han 
lo  og  sagde,  at  der  slet  ikke  var  noget  at  se  for  saadan  en 
fin  Frøken,  og  at  jeg  desuden  havde  set  det  bedste,  som 
fandtes  i  hele  Skærgaarden,  den  Gang  jeg  saa  Frøken  Fanny 
paa  Strand.  Men  hvis  jeg  absolut  vilde,  saa  . . .  Med  et  Ord, 
vi  blev  enige  og  under  Touren  saa  gode  Venner,  at  jeg  tror, 
vi  gensidig  var  lige  tilfredse. 

—  Karolus  har  altid  været  forsigtig,  han  omtalte  ikke 
noget,  som  angik  min  Fader? 

—  Langt  fra,  han  vidste  ikke  den  Gang,  at  jeg  kendte 
Dem,  og  vi  talte  kun  om  Skærgaarden  og  om  dens  fattige 
Beboere.  Jeg  beundrer  deres  Ævne  til  at  forsage,  og  det  har 
glædet  mig  at  lære  et  Liv  at  kende,  hvorom  jeg  tidligere 
ikke  har  kunnet  danne  mig  nogen  Forestilling  .  . .  men  jeg 
sætter  vist  Deres  Taalmodighed  paa  Prøve  . . .  Naa,  jeg  blev 
indtaget  i  Karolus  og  hans  Familje,  jeg  lyttede  med  Del- 
tagelse til  den  gamle  Elias  og  den  venlige  Mo'r  Malene,  jeg 
fulgte  omkring  med  den  smukke  Johanne  for  at  bese  alle 
hendes  Herligheder,  jeg  lo  med  Børnene,  for  jeg  var  hele 
Tiden  selv  glad  som  et  Barn. 

—  Jeg  vilde  gærne  have  set  Frøkenen  den  Dag. 

—  Den  var  ganske  vist  ulig  alle  de  andre  Dage,  jeg  har 
levet  . . .  Efter  at  jeg  et  Par  Timer  havde  dvælet  hos  Fa- 
miljen  uden  en  Gang  at  se  Johannesskæret,  som  dog  ikke  et 
eneste  Øjeblik  var  ude  af  mine  Tanker,  tog  jeg  Lejligheden 
i  Agt,  medens  jeg  nogle  Øjeblikke  var  alene  ved  Stranden 
med  Karolus'  ældste  Søn  og  bad  ham  ro  mig  ud  til  Skæret, 
for  at  se  Udsigten  derfra. 

—  Ikke  derhen,  ikke  derhen,  Elias,  raabte  Karolus,  som 
kom  løbende,  ikke  til  Johannesskæret,  Dreng.  Men  inden 
Drengen  naaede '  at  adlyde  Befalingen,  laa  Baaden  saa  nær 
ved  Broen,   at  jeg  kunde  gribe  en  Bjælke  og  svinge  mig  op. 

—  Aa,  hvilken  Uforsigtighed  1 

—  Ingen  var  at  se  paa  Skæret.  Jeg  sneg  mig  op  og 
standsede  udenfor  en  halvaaben  Dør,  hvorfra  jeg  hørte  en 
smuk  Fiskersang.  Jeg  saa  ind  i  Værelset,  hvis  Vægge  havde 
en  morsom  Beklædning  af  alle  Slags  Klædningsstykker  med 
paafæstede  Papirstrimler.  Foran  Vinduet  sad  Sangeren,  en 
lille,  sammenkrøben  Figur,  og  syede  paa  en  Trøje,  medens 
han  en  Gang  imellem  med  højst  fornøjede  Blikke  betragtede 
et  lille,  for  lille  Blomsterparti,  som  han  havde  ved  Siden 
af  sig. 

Georg  nikkede  sagte  med  Hovedet. 

—  Jeg  kan  ikke  beskrive  Dem,  hvilket  Indtryk  hele 
denne  Omgivelse  og  den  fattige  Yngling  gjorde  paa  mig,  det 
var  dybt.  Han  havde  ikke  bemærket  mig,  og  jeg  tænkte,  at 
det  var  meget  godt,  for  ellers  vilde  han  maaske  have  for- 
hindret mit  Besøg.  Jeg  gik  altsaa  paa  egen  Haand  nogle 
Skridt  længere  frem  i  Forstuen;  der  var  en  anden  Dør,  som 
jeg  sagte  aabnede,  men  jeg  formaar  ikke  at  beskrive  Dem, 
hvilken  Hjærtebanken  jeg  havde  over  min  egen  Dristighed. 
Det  var  først  i  det  Øjeblik,  da  jeg  drejede  Nøglen  omkring, 
at  jeg  kom  til  fuld  Bevidsthed  om,  hvor  meget  jeg  vovede, 
og  hvor  lidt  jeg  havde  at  fremføre  til  Retfærdiggørelse  af  et 
saadant  Skridt,  og  jeg  ved  virkelig  ikke,  hvorledes  jeg  bar 
mig  ad  med  at  komme  over  Dørtærskelen. 

—  Jeg  aander  næppe,  sagde  Georg. 

—  Jeg  kunde  næsten  heller  ikke  aande,  da  jeg  opløftede 
mit  Blik  og  foran  mig  saa  en  Mand,  hvis  Ansigtstræk,  paa 
en  Gang  fremmede  og  bekendte,  indvirkede  forunderligt  paa 
mig.  Han  havde  et  saa  ærefrygtindgydende  Udseende,  at  jeg 
ganske  sikkert  vilde  have  knælet  ned  og  bedt  ham  om  Til- 
givelse for  min  forvovne  Indtrængen  i  hans  Ensomhed,  hvis 
han  ikke  selv  havde  bemærket  min  pinlige  Uro  og  med  en 
Stemme,  som  jeg  aldrig  kan  glemme,  ytret:  »Berolige  Dig, 
mit  Barn«. 

—  Sagde  han  det?  Aldrig  havde  jeg  troet,  at  en  frem- 
med kunde  faa  en  saadan  Magt  over  ham. 

—  Men  jeg,  vedblev  Elvira,   og  hendes  Kinder  begyndte 

at  brænde,  maa  ikke  være  ham  aldeles  ubekendt,  for  han  ud- 
talte mit  Navn. 

Nu  var  det  Georgs  Tur  at  rødme. 

—  >Hvad«,  sagde  han  mildt,  »hvad  kan  føre  Elvira  v.  U. 
hertil?«  og  han  førte  mig  ind  i  et  lille  Værelse,  saa  fredeligt, 
luftigt  og  grønt,  at  jeg  med  Forundring  saa  mig  om. 

—  Min  Moders  Værelse,  hendes  Yndlingsblomster,  og 
der  har  De  dvælet? 

—  Ja,  Kaptejn  Letsler,  der  har  jeg  dvælet  hos  Eneboeren, 
og  mine  Taarer  er  faldet  paa  hans  fortørrede  Hænder.  En 
Gang  var  han  anderledes.  Aa,  min  Gud,  hvor  jeg  holder  af 
den  gamle  Mand  . . .  her  blev  Elviras  Stemme  stærkere,  hun 
talte  hurtigere  . . .  Jeg  var  gærne  blevet  hos  ham  altid,  hvis 
jeg  havde  kunnet  det  og  faaet  Lov  til  det  Hvor  min  Sjæl 
vuggede  sig  i  denne  lille  Verden,  hvor  et  Menneske  i  fjorten 
Aar  havde  sukket  og  lidt.  Men  nu  lider  han  ikke,  han  føler 
en  Fred,  som  paa  mig  gjorde  et  uforglemmeligt  Indtryk. 

Georg  bøjede  sig  ned  til  Bordet,  som  skilte  ham  fra  El- 
vira, hvis  Arm  laa  henstrakt  over  det,  og  inden  hari  vidste 
det,  brændte  hans  Læber  paa  hendes  Haand,  hvilken  han  i 
dette  Øjeblik  gærne  havde  sluttet  i  sin,  hvis  han  havde 
vovet  det. 

—  Talte  min  Fader  om  mig,  stammede  han  og  trak  sig 
tilbage,  forvirret  af  det  Blik,  hvormed  Elvira  betragtede  ham. 

—  Ja,  meget. 

—  Og  om  ...  om  Fanny? 

—  Noget.  Men  for  dette  kan  jeg  ikke  gøre  rede  . . . 
Hun  afbrød  sig  selv  og  begyndte  igen  at  arbejde. 

Georg  indsaa,  at  han  ved  det  sidste  Spørgsmaal  havde 
bragt  dem  begge  ud  af  det  rolige  ForhoH,  og  for  at  aflede 
denne  Tvang,  sagde  han: 

—  Det  varede  vel  ikke  længe,  inden  Karolus  ind- 
fandt sig? 

—  Nej,  han  kom  snart,  men  da  Hr.  Letsler  havde  talt 
nogle  Ord  med  ham,  blev  han  beroliget  og  vendte  tilbage 
til  sit  Hjem.  Det  var  først  et  Par  Timer  senere,  at  den 
skikkelige  Nisse  roede  mig  over  til  Gravene  .  .  .  Paa  »Fri- 
sejlerens«  Dæk  rustede  Karolus  sig,  han  skulde  rejse  næste 
Dag  og  inviterede  mig  til  et  kort  Besøg  ombord.  »Hr.  Lets- 
ler«, sagde  han,  >har  vel  talt  om  Georg?  Og  jeg  maatte  da 
være  lidt  dummere,  end  jeg  er,  hvis  jeg  ikke  forstod,   at  det 


Digitized  by  VjOOQ  IC 


207 

er  efter  Frøkenen,  at  Kaptejnens  Brig  er  opkaldt;  jeg  hørte 
desuden  den  gamle  Herre  nævne  Deres  Navn«.  Efterat  de 
nu  kendte  mig,  var  vi  lige  som  gamle  Bekendte;  baade  Ka- 
rolus  og  gamle  Elias  talte  om  Kaptejn  Letslers  Barndom,  og 
de  gode  Mennesker  havde  saa  meget  godt  at  sige  om  Dem. 

—  Havde  de  det?    Naa,  Gud  velsigne  dem. 

—  Og  nu  er  min  Beretning  tilende.  Paa  Strand,  hvor 
man  havde  set  mig  gaa  i  Baaden,  var  ikke  opstaaet  nogen  Uro. 

—  Ja,  nu  har  De  sluttet,  men  hvorledes  skal  jeg  kunne 
udtrykke  min  Taknemmelighed  ?  Jeg  har  lige  som  i  et  smukt 
Skuespil  set  Billederne  af  mine  Kære. 

Elvira  kastede  et  hurtigt  Blik  paa  Uhret  og  udbrød: 

—  Har  jeg  nu  ikke  bortsnakket  Tiden  og  glemt  mit 
Morgenbesøg  hos  Tante!  Jeg  skal  senere  underrette  Dem 
om,  hvad  Tid  hun  kan  modtage  Dem. 


Toogtyvende  Kapitel. 

Klokken  var  noget  over  tolv,  da  Georg  vendte  tilbage 
fra  en  lille  Tur  paa  Søen. 

Han  havde  været  ved  den  gamle  Bro,  han  var  kravlet 
op  paa  Stengærdet,  og  havde  forsøgt  at  se  ind  gennem  de 
smaa  Ruder,  men  Lugerne  var  trukket  for  indvendigt,  og  ikke 
en  Gang  hans  Indbildningskraft  havde  kunnet  gennemtrænge 
dem. 

Med  brændende  Hoved,  med  Længsel  efter  at  se  klart, 
men  frygtende  for  at  bortrykke  Sløret,  steg  han  atter  i  Land, 
og  den  første,  som  mødte  ham,  var  den  gamle  Forvalter,  som 
venligt  spurgte  om  det  morede  Hr.  Kaptejnen  at  se  sig  om 
i  den  gamle  Bygning. 

—  Jeg  ønsker  intet  hellere,  men  jeg  maa  være  færdig 
inden  Kaokken  halv  et. 

—  Ja  saa,  jeg  forstaar  —  den  gamle  Friherreindes  Mod- 
tagelsestid.  Naa,  saa  kan  vi  jo  vente  til  i  Eftermiddag  eller 
i  Morgen  .  .  .  Men  se  imidlertid  paa  denne  mærkværdige 
Trappe.  Har  Hr.  Kaptejnen  før  set  saadanne  Stene?  De  har 
ogsaa  deres  Sagn,   der   har    været  af  stor  Vægt  for  den  Fa- 

milje,  som  saalænge,   endskøndt  i  ulige  Grene,   har  ejet  Hel- 
genæs. 

—  Trappen,  spurgte  Georg  forundret,  hvad  Betydning 
kan  den  have?  Jeg  indrømmer  dog  gærne,  at  Stenene  baade 
har  en  mærkværdig  Bredde  og  Længde. 

—  Det  er  hellige  Stene,  Hr.  Kaptejn.  I  en  forsvunden 
Tid,  som  ingen  nu  kender  eller  erindrer,  blev  de  røvet  fra  en 
Kirke;  det  er  Gravstene,  og  mangen  Nat,  naar  jeg  har  staaet 
her  nedenfor,  har  jeg  mærket  ligesom  en  lille  Gysen  og 
tænkt,  hvis  de  nu  langsomt  løftede  sig  og  en  hvid  Skikkelse 
rejste  sig  op. 

—  Jeg  vilde  aldrig  have  de  Trapper,  hvis  de  var  mine, 
udbrød  Georg,  hvis  Hang  til  det  overnaturlige  havde  et  lille 
Anstrøg  af  Overtro. 

Over  den  gamle,  trohjærtede  Forvalters  Ansigt  fløj  en 
Glædesstraale  og  han  mumlede  sagte  for  sig  selv:  —  Jeg 
spaar,  at  I  snart  kommer  til  Ro;  men  højt  sagde  han: 

—  Gud  give,  at  nogen  af  Godsets  forrige  Ejere  havde 
tænkt  ligesaa,  men  de  har  allesammen  let  af  Traditionen,  som 
siger,  at  før  Stenene  bliver  sænket  ned,  opblomstrer  ingen 
varig  Lykke  for  den,  som  besidder  Helgenæs. 

—  Besynderligt.  Og  er  denne  Spaadom  opfyldt?  spurgte 
Georg  og  kunde,  til  Trods  for  de  flygtende  Minuter,  ikke 
afholde  sig  fra  at  sætte  sig  paa  Trappens  nederste  Afsats, 
medens  han  forskende  saa  paa  den  gamle  Mand. 

—  Den  er  opfyldt  paa  en  mærkelig  og  sørgelig  Maade. 
Ejndommen  er  gaaet  frem  og  tilbage  fra  Ejer  til  Ejer.  Den 
nuværende  Baron  kunde  aldrig  have  gjort  Regning  paa  at 
faa  den,  men  da  Ulykken  kom,  tilfaldt  den  alligevel  ham. 
Han  er  den  fjerde  Ejer  i  min  Tid,  men  naar  Frøken  Elvira 
gifter  sig,  gaar  den  ud  af  Familjen  paa  Mandssiden. 

—  Findes  der  da  ingen  Gren  mere,  spurgte  Georg 
med  hæftigt  bankende  Hjærte,  som  kan  regne  sig  i  Slægt- 
skab? 

—  Nej,  ingen,  afbrød  den  gamle  Mand  sukkende. 

—  Og  den,  efter  hvem  Kommandørkaptejnen  arvede 
Godset,  havde  han  ingen  Arving? 

Den  gamle  betragtede  den  unge  Kaptejn  med  forskende 
Blik,  derefter  sagde  han: 

—  Ikke  saa  vidt  vi  ved;  han  døde  udenlands  .  .  .     For- 

inden   skete   der   dog   et  og  andet .  . .    Men  Klokken  er  vel 
snart  et,  og  jeg  opholder  maaske  Hr.  Kaptejnen . . . 


Med  opsat  Kappe  og  i  en  prægtig,  stiftrynket  graa  Silke- 
kjole og  opstaaende  Halspibe,  sad  Tante  Rezia  i  sin  Rulle- 
stol, morende  sig  med,  med  en  lille  Sølvbørste  at  pudse  de 
glinsende  Negle  endnu  finere  og  jævnere.  Jomfru  Sofie  stod 
ved  Siden  af  med  en  Flaske,  indeholdende  en  vellugtende 
Essens  til  Hænderne.  Da  dette  Arbejde  var  endt,  sagde  Tante 
Rezia: 

—  Har  Du  hørt,  min  Pige,  om  Baron  G.s  kommer 
hertil? 

—  Ja,  til  Middag,  Deres  Naade. 

—  Det  er  godt .  .  .  Giv  nu  Agt  paa,  hvad  jeg  siger 
Digl  Hvis  jeg  bestemmer  mig  til  at  Teen  skal  drikkes  her- 
inde, saa  pas  paa,  naar  Serveringen  er  færdig,  at  trække  min 
Pude  saa  højt  op  under  min  Ryg,  at  jeg  bekvemt  kan  hælde 
Hovedet  til  den. 

—  Teg  skal  ikke  glemme  det,  Deres  Naade.  Sofie  vidste 
saa  godt,  at  efter  at  Friherreinden,  af  Respekt  for  Baron 
Henning,  ikke  mere  turde  befale  over  Vendela,  ikke  vidste 
noget  behageligere,  end  hændelsesvis  at  faa  denne  til  at  yd- 
myge sig.  Et  af  den  gamles  Midler  hertil  var,  naar  Puden 
havde  faaet  sin  rigtige  Stilling,  med  Hovedet  at  skyde  den 
langsomt  op  over  Rygstødet  og  ned  paa  Gulvet,  og  naar  den 
gjorde  en  saa  uformodet  Rejse,  var  Tante  Rezia  altid  saa  op- 
taget af  Samtalen,  at  hun  ikke  bemærkede,  hvor  artigt  Ven- 
dela stod  der  med  Puden  i  Haanden,  ventende  paa  at  komme 
til  at  lægge  den  tilrette.  Men  naar  det  nu  tilsidst  ikke  gik 
an  længere  at  være  døv  for  Vendelas  gentagne  »naadige  lille 
Tante«,  sagde  hun  smilende:  »Ja  saa,  er  det  Dig,  min  lille! 
det  var  pænt,  at  Du  erindrer  Din  forrige  Bestilling  hos  Din 
gamle  Tantec 

—  Gaa  ud,  Sofie,  sagde  den  gamle,  jeg  hører  Komman- 
dørkaptejnen komme  med  sin  Søbjørn. 

—  Søbjørn,  tænkte  Sofie,  jeg  gad  nok  vide,  om  hun  har 
set  en  saa  smuk  Mand  . .  . 

Kommandørkaptejnen  traadte  med  sin  Yndling  frem  foran 
Tante  Rezias  Rullestol,   men  netop  som  han  ved  Georgs  ær- 
Il  14 

bødige  Hilsen  præsenterede  Kaptejn  Letsler,  undslap  et  let 
Udraab  den  gamles  Læber,  og  hun  fik  en  saa  stærk  Nerve- 
rystelse,  at  hun  var  nærved  at  besvime. 

Friherreindens  Eau  de  cologne  var  straks  ved  Haanden. 
Men  da  hun  langsomt  rejste  sig,  understøttet  af  Elvira,  som 
netop  kom  ind,  saa  hun  med  ~  spændte  Blikke  paa  Georg,  der 
stod  ganske  nær  ved  hende,  og  med  virkelig  Uro,  blandet 
med  Forundring,  betragtede  den  gamle  Dame. 

—  Tilgiv  min  indescretion,  Hr.  Kaptejn,  bad  Tante 
Rezia  med  nedladende  Forbindtlighed,  jeg  er  lidt  nervesvag. 

■ —  Jeg  {rygter  f°r»  at  jeg  paa  en  eller  anden  Maade  har 
skræmmet  Deres  Naade. 

—  Selv  om  jeg  vilde  give  Dem  Ret  i  denne  Paastand, 
bliver  det  dog  alligevel  kun  mine  Nerver,  som  vi  maa  anklage 
derfor.  Jeg  tilstaar  imidlertid,  at  Deres  Udseende  frapperede 
mig  . . .  Cousin  —  Tante  Rezia  bøjede  sig  over  imod  Kom- 
mandørkaptejnen —  jeg  er  sikker  paa,  at  ogsaa  De  har  be- 
mærket den  paafaldende  Lighed  mellem  Kaptejn  Letsler  og 
salig  Baron  Vilhelm? 

—  Det  har  jeg  ikke  tænkt  paa,  svarede  Kommandør- 
kaptejnen, men  det  er  jo  saa  ofte,  at  det  ene  Menneskes  Ud- 
seende erindrer  om  det  andets.  Saaledes  har  jeg  for  Ekspl. 
hørt  Øjevidner  patastaa,  at  Deres  Lighed  med  salig  Enke- 
dronningen skal  have  været  saa  stor,  at  da  hun  en  Gang  paa 
en  af  sine  Rejser  gæstede  Helgenæs,  troede  man  det  var  en 
Øjenforblændelse,  naar  man  saa  Dem  ved  hendes  Majestæts 
Side. 

Nu  tænkte  Tante  Rezia  ikke  mere  paa  sin  Nervelidelse. 
Venligt  smilende  vendte  hun  sig  til  den  unge  Kaptejn  med 
en  Beretning,  hvori  hun  med  særdeles  Utilfredshed  saa  sig 
afbrudt  ved  Underretningen  om  de  fremmedes  Ankomst. 

Avdiensen  var  forbi,  men  Tante  Rezia  hviskede  til  Elvira: 
—  Jeg  tror,  at  jeg  befinder  mig  saa  vel  mit  Barn,  at  vi,  hvis 
Du  synes  om  det,  kan  drikke  Te  i  min  Dagligstue  ...  Han 
er  virkelig  forbavsende,  den  unge  Mand  —  af  en  Koffardi 
kaptejn  at  være. 

Baron  Henning,  i  Egenskab  af  gift  og  sat  Ægtemand, 
ansaa  det  for  under  sin  Værdighed  at  mindes  det  lille  Puds, 
Georg  spillede  ham  ombord  paa  »Skandinavien«.  Han  hilste 
tværtimod  paa  Georg  med  den  venskabelige  og  elskværdige 
Ligefremhed,  hvormed  Hr.  Baronen  plejede  at  nærme  sig  den, 
han  syntes  at  burde  lyksaliggøre  ved  en  vis  nedladende 
Fortrolighed. 

Den  lille  Friherreinde  Vendela,  som  ung  Pige  den  for- 
dringsløseste  Skabning,  der  nogensinde  havde  været  Potte  og 
Pande  i  en  Familje,  havde  ikke  i  halvandet  Aar  været  gift 
med  en  Mand,  som  hver  Dag  sagde  til  hende:  »Du  er  lige 
saa  smuk  som  saa  mange  andre,  der  tror,  at  de  er  kønnere 
end  Du,  lille  Vendela,  og  med  Undtagelse  af  en  eller  anden 
Bagatel,  som  jeg  nok  skal  rette,  fører  Du  Dig  meget  ordentligt. 
Klæd  Dig  altid  med  Smag,  men  saa  økonomisk  som  muligt, 
og  glem  frem  for  alt  ikke,  at  Du  ikke  mere  er  den  ubetyde- 
lige Vendela,  men  gift  med  en  Mand,  som  ønsker  at  Du  skal 
forstaa,  at  han  giver  Dig  Anseelse.  Vore  Vilkaar  er  ikke 
glimrende,  men  det  maa  se  ud  som  om  de  er  det.  Til  dag- 
ligt Brug  sparer  vi  saa  meget  mere;  en  let  og  tarvelig  Leve- 
maade  er  egentlig  det  bedste  for  Helbredet ... 

—  Hvor  han  er  bleven  smuk  og  mandig,  denne  Kaptejn 
Letsler,  hviskede  Vendela  til  Elvira,  da  de  efter  Middagen 
havde  trukket  sig  tilbage  i  en  Vinduesfordybning.  —  Nu  kan 
jeg  nok  i  Fortrolighed  sige  Dig,  at  jeg  kan  se,  at  han  vir- 
kelig er  smukkere  end  Henning. 

—  Og  ved  Du,  hvorfor  Du  nu  kan  sige  det?  hviskede 
Elvira  lige  saa  sagte. 

—  Nej,  hvorfor  da? 

—  Fordi  Henning,  da  Du  sidste  Gang  saa  Letsler,  stod 
for  Dine  Øjne  i  et  forførende  Lys  som  en  Person,  man  elsker 
uden  Haab.    Nu  er  han  Din  Mand. 

—  Fy,  sagde  Vendela.  Ved  Du  da  ikke,  at  hvis  jeg 
den  Gang  elskede  ham,  saa  tilbe 

—  Fy,  sagde  Elvira  nu,  hvor  kan  man  tilbede  noget  saa 
ufuldkomment  som  en  Mand? 

—  Tag  Dig  i  Agt !   . . .  Hvis  nogen  hørte  Dig 

—  Lad  hvem  som  helst  høre  det  —  det  er  naturligis  en 
Hustru  tilladt  at  ære  sin  Mand  ...  er  Din  Mand  taknemme- 
lig for  det? 

—  Ja,  han  er  ... 

—  Jeg  kender  Fortsættelsen  1  Naa,  han  er  en  god  Mand 
med  den  lille  Undtagelse,  som  aldrig  forlader  ham. 

—  Hvem  har  ikke  sine  smaa  Svagheder.  Men  jeg  ser 
at  Kaptejn  Letsler  har  Lyst  til  at  komme  her  hen.  Jeg 
sætter  mig  hen  til  Onkel. 

—  Saa  gør  jeg  Dig  Selskab. 

Og  i  Stedet  for  at  blive  ved  Vinduet,  som  Georg  lidt 
efter  lidt  nærmede  sig,  slog  Elvira  sig  nu  ned  paa  Siden  af 
sin  Fader  og  begyndte  med  dyb  Opmærksomhed  at  følge 
Patiensens  Gang. 

—  Skal  vi  gaa  en  Tur,  Hr.  Kaptejn?  spurgte  Henning. 

—  Aa  ja  saamændl 

Under  denne  Spadseretur  benyttede  Baronen  med  sit 
sædvanlige  Forretningstalent  Lejligheden  til  at  spørge,  hvor- 
ledes det  ved  »Ulykken«  gik  med  Kaptejnens  Garderobe. 

—  Jeg  kan  tænke,  at  Størstedelen  af  den  gik  tabt,  og  i 
det  Tilfælde  skal  det  være  mig  en  Fornøjelse  at  være  til 
Tjeneste.  Jeg  fik  nemlig  for  en  Maanedstid  siden  . . .  Her 
fulgte  en  Specifikation  over  overflødig  Tilførsel. 

—  Jeg  er  Dem  i  høj  Grad  forbunden,  Hr.  Baron,  sagde 
Georg  artigt,  men  heldigvis  blev  alt  bjærget 

Henning  saa  noget  skuffet  ud,  men  Humøret  klarede 
straks  op,  da  Georg  spurgte,  om  det  ikke  kunde  more  Ba- 
ronen, som  Kender,  at  gøre  ham  Selskab  op  paa  hans  Væ- 
relse og  se  paa  nogle  Smaating,  hvoriblandt  han  specielt 
vilde  nævne  ostindiske  Lommetørklæder. 

Baronen,  som  med  største  Fornøjelse  gjorde  Selskab, 
var  henrykt  over  alt,  navnlig  over  de  veritable  Silketørklæder 
og  over  et  Stykke  Sjalstøj,  som  han  fandt  vilde  passe  glim- 
rende til  en  Slaabrok.  Og  da  Georg  udbad  sig  den  Ære  at 
maatte  gøre  ham  en  Foræring  med  dette  Sjalstøj  og  med  et 
halvt  Dusin  Lommetørklæder,  blev  denne  Anmodning  optaget 
med  den  største  Bevaagenhed,  og  Baronen  forsikrede,  at  naar 
han  fik  den  Glæde  at  se  Kaptejnen  paa  Axelholm,  vilde  han 
udtrykke  sin  Taknemlighed  ved  at  forære  Letsler  en  Dolk, 
som  vel  ikke  havde  det  Ydre  for  sig,  men  som  sikkert  vilde 
have  høj  Værdi  for  en  Sømand,  da  den  havde  tilhørt  Sø- 
helten Norrby,  som  havde  taget  den  fra  en  Sørøver  paa  den 
afrikanske  Kyst. 

Fra  dette  Øjeblik  var  der  afsluttet  en  Freds-  og  Ven- 
skabspagt  mellem   de  to  unge  Mænd;     Og  med  fuldstændig 

Forglemmelse  af,  hvad  der  tidligere  var  foregaaet  imellem 
dem,  lod  Baronen  sig  lede  ind  paa  eller  indledede  rettere 
sagt  selv  sn  vidtløftig  Beretning  om  Baderejsen  til  Marstrand, 
ved  hvilken  Lejlighed  han  navnlig  dvælede  ved  det  af  Elvira 
omtalte  Bal,  og  med  saa  livlige  Farver  skildrede  han  Fannys 
Skønhed,  Smag  og  Ynde,  at  Georg  den  ene  Gang  efter  den 
anden  havde  kunnet  omfavne  Henning  og  takke  ham.  Især 
bankede  hans  Hjærte,  da  Baronen  tilføjede: 

—  Jeg  kender-  flere  Personer,  og  blandt  dem  først  og 
fremmest  mig  selv,  som  ikke  kunde  afgøre,  hvem  den  første  Pris 
skulde  tilfalde,  enten  min  Slægtning  Elvira  eller  den  fortryl- 
lende Frøken  Holmer. 

—  Virkelig?  udbrød  Georg  noget  tankeløst.  Hun  maa 
altsaa  have  vokset  sig  smukkere  i  disse  to  Aar. 

—  Utvivlsomt;  det  er  jo  netop  i  denne  Periode,  Kvinden 
navnlig  udvikler  alle  sine  Ynder.  Jeg  ser  endnu  for  mig 
hendes  smidige  Vækst  og  hvorledes  hendes  blonde  Lokker  i 
Dansen  omsvævede  hendes  Kavaler,  for  Øjeblikket  en  Kryds- 
toldassistent ved  Navn  Gran. 

Georg  for  sammen.  Dette  Medikament  smagte  højst  ilde 
men  havde  en  vidunderlig  Virkning.  Han  saa  intet  andet  end 
Fannys  blonde  Lokker,  omsvævende  den  skurkagtige  Ture 
Grans  Kinder.  Ilden  brændte  i  ham,  og  hvis  han  ikke  havde 
frygtet  for  atter  at  gøre  sig  latterlig  ved  en  Afrejse,  lige  saa 
pludselig  som  den  fra  Gøteborg,  nu  saa  meget  mere  ube- 
timelig som  Forretninger  krævede  hans  Nærværelse  i  Tore- 
kow,  vilde  han  have  rejst  over  Hals  og  Hoved. 

Intet  Øjeblik  faldt  det  den  aabne  og  ligefremme  Georg  ind, 
at  Baron  Henning  kunde  have  en  privat  Grund  til  at  udbrede 
sig  over  Fannys  Skønhed  og  Elskværdighed. 

Og  man  vilde  gøre  Henning  Uret,  hvis  man  troede,  at  han 
kunde  gøre  sig  selv  rede  for  Bevæggrunden  til  denne  Handle- 
maade.  Ganske  vist  havde  Georg  været  en  medvirkende 
Aarsag  til  hans  Livs  store  Modgang,  men  Henning  havde 
allerede  indset,  at  Udfaldet  kunde  være  blevet  tvivlsomt, 
selv  om  Georg  aldrig  havde  krydset  hans  Vej.  Der  laa  alt- 
saa ingen  gammel  Skinsyge  til  Grund  for  hans  Lovtale  over 
Fanny.  Men  uden  at  han  egentlig  vilde  det,  paakom  der 
ham  stundom  en  dunkel  Tanke,  som  tilhviskede  ham,  at 
hvis  det  kunde  tænkes,  at  Elvira  vedblev  at  være  ugift,  var 
han  sikker  paa  ved  Kommandørkaptejnens  Død  i  det  mindste 

at  komme  til  at  overtage  Ledelsen  af  hendes  Affærer,  en  Funktion, 
hvis  Fordel  var  indlysende,  og  hvem  vidste,  hvorledes  det  i 
Fremtiden  kunde  gaa;  hans  Hustru  var  jo  Elviras  eneste 
Slægtning  og  bedste  Ven 

I  alle  disse  svævende  Tanker  fandtes  dog  hverken  Plan 
eller  alvorlig  Beregning.  Men  nu  vilde  Tilfældet,  at  det  var 
lykkedes  ham  at  overbevise  sig  selv  om,  at  Fanny  virkelig 
var  en  Engel,  som  maatte  eje  alle  de  Egenskaber,  der  udfor- 
dredes til  at  gøre  en  Sømand  lykkelig,  og  navnlig  da  Georg, 
hvem  hun  havde  viet  hele  sit  Hjærte. 

Herrerne  blev  sammen,  indtil  Tjeneren  kom  med  Under- 
retning om,  at  det  øvrige  Selskab  var  samlet  i  den  gamle 
Friherreindes  Dagligstue 

Det  var  en  sand  Fornøjelse  at  se  Tante  Rezia  paradere 
foran  et  Tebord.  Den  gamle  Dame  lagde  der  en  saa  ind- 
tagende Ynde  for  Dagen,  at  man  næppe  kunde  se  sig  mæt 
paa  hende.  De  endnu  fine  Hænder  ordnede  Kopperne  med 
en  Smag,  som,  uagtet  den  ikke  forefaldt  indstuderet,  alligevel 
røbede  den  fuldendte  Kunst.  Tante  Rezia  behandlede  Te- 
serveringen  kunstnerisk.  Hun  tildrog  sig  ved  disse  højtidelige 
Lejligheder  alles  Blikke,  hvilket  udgjorde  en  velgørende 
Balsam  for  Smærten  i  hendes  værkende  Haand.  Men  selv  om 
Pinen  havde  været  aldrig  saa  stor  eller  om  hun  havde  brændt 
sig  aldrig  saa  slemt,  vilde  hun  ikke,  før  Tidens  Fylde  var 
kommen,  have  sat  Tepotten  fra  sig,  thi  saa  naturligt  dette 
end  havde  været,  vilde  dette  have  forstyrret  hele  Effekten, 

For  en  Sikkerheds  Skyld  stod  alligevel  nu  Jomfruen  bag 
ved  Stolen.  Men  det  hele  gik  fortræffeligt,  og  med  et  fint 
Smil  læste  den  gamle  Dame  sin  Triumf  i  Selskabets  Øjne. 

Nu  kom  Programmets  anden  Afdeling. 

Teen  var  taget  bort.  De  unge  Damer  satte  sig  med 
deres  Broderier  tættere  ind  til  Bordet,  da  Tante  Rezia,  som 
netop  var  ved  at  gøre  Kajtejn  Letsler  nogle  Spøtgsmaal  om 
hans  Rejser,  lidt  efter  lidt  med  Hovedet  skød  den  paa  behørigt 
Sted  anbragte  Pude  højere  op,  indtil  den  tilsidst  kom  op  over 
Stoleryggen  og  faldt  paa  Gulvet. 

Efter  at  dette  var  sket,  lod  Fante  Rezias  Opmærksomhed 
til  at  være  lige  stærkt  fængslet,  men  var  alligevel  i  høj  Grad 
spændt,  thi  til  hendes  yderste  Forbavselse  indtraf  det  ubegribelige 
Tilfælde,   at   den   lille  fromme  Vendela,   til  Tak  for  al  den 

Ulejlighed,  Tanten   havde   haft   med  hendes   Opdragelse,  nu 
blev  siddende  ganske  ugenert  ved  sit  Sytøj. 

Men  Tilfældet  vilde  nu,  at  Vendela  slet  ikke  var  saa 
ugenert;  tværtimod  var  hun  ganske  genert,  thi  hun  havde 
baade  set  Pudens  Fald  og  Tante  Rezias  Blik,  men  hun  havde 
samtidigt  faaet  et  Øjekast  af  sin  Mand,  som  tydeligt  erindrede 
hende  om,  hvad  han  tidligere  havde  sagt : 

—  Sid  stille  en  Gang,  saa  aflægger  nok  den  gamle  den 
irriterende  Vane  at  ville  se  Dig  fremdeles  spille  Kammer- 
jomfru. 

Nu  hostede  Tante  Rezia,  lænede  sig  tilbage  og  syntes  at 
søge  noget. 

—  Lille  Vendela,  der  er  noget  i  Vejen. 

Men  se  . . .  inden  Vendela  kunde  rejse  sig,  havde  Henning 
atter  lagt  Puden  paa  sin  Plads. 

—  Excuse,  mon  cousinl  sagde  hun  og  nikkede  med 
Værdighed  til  Baronen.  —  Uagtet  det  generer  mig  at  have 
Domestiker  nærværende,  naar  man  sidder  saadan  en  famille, 
ønsker  jeg,  at  jeg  for  Fremtiden  maa  have  Sofie  her  inde,  da 
jeg  ikke  kan  bukke  mig  ned,  naar  jeg  taber  noget  eller  naar 
noget  kommer  i  Uorden. 

Ved  disse  Ord  forlod  baade  Georg  og  Elvira  deres  Stole. 
Men  Tante   smilede  mildt  og  sagde   med  uendelig  blid 
Stemme: 

—  Det  var  ikke  til  Deres  Side,  Puden  faldt  . . .  det  var 
til  Din  Side,  lille  Vendela. 

Samme  Nat  fik  Tante  Rezia  et  stærkt  nervøst  Anfald. 
Og  denne  Teservering  var  den  sidste,  den  gamle  Dame  i  lang 
Tid  havde  i  sine  Værelser. 


Femogtyvende  Kapitel. 

Samme  Nat  som  Briggen  »Elvira  Kornelia«  forliste  paa 
Hollands  Væderø,  forstyrredes  Fannys  lette  Søvn  af  de  mest 
rystende  Drømme.  Ogsaa  over  Bohuslåns  Skærgaard  havde 
Stormen  udbredt  sine  sorte  Vinger  og  hvinede  larmende  gennem 
Døre  og  Vinduer. 

Fanny  befandt  sig  i  en- Tiktand  mellem  Søvn  og  Vaagen. 
Hun  tænkte  paa  alle  søfarende,  men  først  og  sidst  paa  Georg, 
som  hun  saa  for  sig  i  alle  mulige  Skikkelser,  og  hendes  Ind- 
bildningskraft udmalede  et  Skibbrud  fuldt  saa  uhyggeligt  som 
det  virkelige. 

—  Ak,  ak,  min  Georg!  sukkede  hun  og  befriede  sig  med 
en  Kraftanstrengelse  af  Søvnens  Fængsel,  —  kommer  Du  mon 
nogensinde  tilbage?    Og  hvis  Du  kommer  .... 

Dette  Suk,  dette  Spørgsmaal  var  utallige  Gange  fløjet 
over  Fannys  Læber,  men  aldrig  havde  Hjærtets  Anelser  kunnet 
besvare  Spørgsmaalet  tilfredsstillende. 

Efter  at  Elvira  havde  besøgt  Marstrand  og  Strand,  havde 
Fanny,  som  vurderede  sin  egen  Skønhed,  sine  egne  Fortjenester 
meget  lavt  i  Sammenligning  med  sin  Medbejlerindes,  næret 
mindre  Haab  end  nogensinde.  Nu  følte  hun  alligevel  ikke 
mere  den  usigelige  Smærte,  som  nagede  hende,  da  hun,  efter 
Georgs  Frieri  og  Afrejse  tilGøteboig,  i  dødelig  Uro  afventede 
Opfyldelsen  af  hans  dristige  Løfte,  eller  den  Pine,  hun  senere 
følte,  da  dette  Brev,  som  skulde  overbevise  hende  om  hans 
Troskab  . . .  aldrig  indtraf. 

Efter  denne  -Tid  foresatte  Fanny  sig  i  Begyndelsen  med 
hele  sin  Viljekraft  at  søge  at  glemme  Georg.  Thi  hvad  vilde 
det  føre  til,  om  han  ogsaa  en  Gang  vendte  tilbage?  Ved 
den  første  Lejlighed,  der  førte  ham  i  Elviras  Nærhed,  vilde 
han  paa  ny  give  efter  for  den  Magt,  hun  udøvede  over  ham. 

Fanny  skulde  dog  lære  at  kende,  hvor  svag  Viljens 
Magt  er  mod  Hjærtets.  Tre  Maaneder  var  ikke  forløbne, 
inden  hun  atter  betragtede  den  fraværendes  Skæbne  som 
sin  egen. 

Bekendtskabet  med  Elvira  havde  udøvet  en  mærkelig 
Indflydelse  paa  Fannys  Følelser.  Hun  kunde  ikke  elske  den 
Kvinde,  som  Georg  havde  foretrukket  for  hende,  men  Elvira 
syntes  heller  ikke  skabt  til  at  bære  den  forsagendes  Lod. 
Den  skønne,  ildfulde  Elvira,  hvis  Passion  Fanny  læste  langt 
tydeligere,  end  Elvira  troede,  havde  ganske  vist  ikke  Vilje  til 
at  give  efter.     »Hvem  maa  da  gøre  det?  —  Ja,  hvem?c 

Mellem  Fanny  og  Elvira  havde  Georgs  Navn  aldrig  været 
nævnt.  Den  ene  forstod  dog  saa  godt,  hvad  den  anden  tænkte, 
og  de  greb  sig  ofte  selv  i,  med  glødende  Kinder,  forsigtigt 
at  kaste  et  Blik  i  hinandens  Hjærter.  Snart  søgte  den  ene 
den   anden   med  en  Iver,  som  om  de  aldrig  stærkt  og  uud- 

sletteligt  nok  kunde  indprænte  sig  hinandens  Træk  i  Mindet, 
og  snart  flygtede  de  for  den  isnende  Kulde,  de  indgød 
hinanden. 

Efter  Elviras  Udflugt  til  Johannesskæret,  havde  Fanny 
foresat  sig,  hvis  Georg  endnu  en  Gang  skulde  stille  Valget  i 
hendes  Magt,  at  give  ham  et  afslaaende  Svar,  men  dog  paa 
en  Maade,  som  ikke  skulde  volde  ham  Selvbebrejdelser,  thi 
tynget  af  dem,  vilde  Georg  aldrig  kunne  blive  lykkelig,  ikke 
en  Gang  med  Elvira. 

Dette  var  dog  kun  en  halv  Beslutning;  den  skulde  ikke 
modnes,  førend  hun  saa,  hvorhen  Georg  ved  sin  Hjemkomst 
styrede  Kursen. 

I  de  sidst  forløbne  to  Aar  havde  Fanny  vedblivende 
besøgt  Eneboeren.  Og  skønt  han  altid  modtog  hende  som 
en  varmt  elsket  Datter,  saa  og  følte  Fanny  allivevel,  at  den 
gamles  Tanker  ikke  fæstede  sig  ved  den  Forestilling  i  Ordets  fulde 
Betydning  at  kalde  hende  Datter.  Ja,  efter  Elviras  Besøg 
havde  han  endog  en  Gang  hentydet  til  sit  Ønske;  at  Sønnens 
Valg  maatte  falde  paa  hende,  saafremt  han  kunde  vinde  et 
saadant  Parti. 

Dette  saarede  egentlig  ikke  Fanny,  der  var  overbevist  om 
at  Faderen  havde  Bevæggrunde,  som  i  hans  Tanker  absolut 
forbandt  Sønnens  Lykke  med  Elviras,  og  det  virkede  heller 
ikke  afgørende  paa  hendes  Beslutning,  i  hvilken  hun  ikke 
vilde  lade!  sig  lede  af  noget  andet  end  Hensynet  til  Georgs 
virkelige  Lykke. 

Det  var  disse  Tanker,  som  nu,  da  hun  vidste,  at  Georg 
var  paa  Hjemrejsen,  optog  hende  under  de  feberagtige  Drømme. 
Hun  gennemgik  i  Indbildningen  de  Breve,  hun  Tid  efter  anden 
havde  faaet  fra  ham,  og  hvilke  hun  ikke  havde  vovet  at  besvare, 
fordi  hun  ikke  havde  villet  give  ham  et  Haab,  der  senere 
vilde  blive  bindende  for  dem  begge. 

Pludseligt  satte  hun  sig  op  og  lyttede. 

En  dump,  besynderlig  Larm  hørtes  baade  over,  under  og 
omkring  hende. 

Hendes  Hjærte  begyndte  at  banke.  Men  tilsidst  blev 
Lyden  for  tydelig  til  at  hun  kunde  tage  fejl ;  det  var  Mennesker, 
som  listede  sig  omkring  og  tumlede  med  tunge  Genstande. 

—  Det  er  Tyve,  tænkte  hun  og  var  hurtigt  oppe,  men 
hun  havde  næppe  faaet  Klæderne  kastet  paa  sig,  før  Døren 

aabnedes   og,  hendes  Fader  med  en  Blændlygte  i  Haanden 
traadte  ind. 

—  Hvad  i  Alverden  er  det,  Fa'erf 

—  Aa,  det  kan  Du  vel  nok  begribe. 

—  Min  Gud,  svarede  Fanny  blegnende,  jeg  kan  da  aldrig 
tro,  Fa'er  . . .  nej,  det  vilde  virkelig  være  altfor  uforsigtigt, 
naar  man  betænker  paa  hvilken  Fod  vi  staar  med  Gran. 

—  Den  Fod  er  ikke  saa  gal,  Du. 

—  Fa'er  I  det  gaar  aldrig  godt!  Hvorfor  har  jeg  ikke 
faaet  noget  at  vide?  Og  hvad  er  det  for  Gods,  som  behøver 
at  gæmmes  baade  i  Kælderen  og  paa  Loftet? 

—  Jeg  vidste,  at  Du  vilde  trætte  mig  med  Indvendninger, 
og  derfor  vilde  Jeg  ikke  tidligere  sige  Djg  noget.  Men  efter 
at  alt  nu  er  heldigt  indstuvet,  kan  jeg  nok  betro  Dig,  at  hvis 
Sagerne  ikke  stod  som  de  gør  mellem  mig  og  Gran,  saa 
vilde  —  hvis  Ulykken  indtraf  —  Bøden  medtage  min  halve 
Formue. 

—  Saa  kan  Du  umulig  være  ene  om  den  Affære,  Fa'er. 

—  Det  skal  Du  ikke  bryde  Dig  om,  mit  Barn.  Din 
Fader  forstaar  sig  tilstrækkeligt  paa  den  Slags  Sager.  Naar 
man  staar  sig  saa  godt  med  Toldassistenten  som  jeg,  kan  man 
gøre,  hvad  man  vil  . . . 

—  ...  og  saa  tilsidst  komme  i  Fattigdom  og  Ulykke. 
Og  Du,  Fa'er,  som  har  lovet  mig  ikke  at  give  Dig  den  haarde 
Ture  Gran  i  Vold  . . . 

—  Er  han  haard  imod  os?  —  Det  burde  Du  aller 
mindst  sige. 

—  Jo,  netop  jeg.  Han  har  i  de  sidste  tre  eller  fire  Aar 
ikke  gjort  andet  end  lure  paa  en  passende  Lejlighed  til  at 
skade  Dig. 

—  Er  Du  gal?  —  Han  og  jeg  er  jo  som  et  Liv  og 
en  Sjæl. 

—  Ja,  saa  længe  han  bilder  sig  ind  en  Dag  at  kunne 
kalde  alt,  hvad  Du  ejer,  for  sit;  saa  længe  lader  han  den 
groveste  Ulovlighed  passere.  Men  kommer  det  saa  vidt,  at 
han  ser  sig  i  Stand  til  at  ruinere  Dig,  saa  hedder  det  rent 
ud:     »Giv  mig  Pigen  til  Hustru,  eller  ogsaa  angiver  jeg  Dem. c 

—  Du  har  vist  fornylig  læst  en  Røverroman,  min  kære 
Fanny,  hvori  der  tales  om  »Pengene  eller  Livet«.  Forstaar 
Du   ikke,   at  hvis  han  havde   villet  skade  mig  —  og   hans 

Falkeøjne  har  vist  ikke  blundet  —  vilde  han  have  haft  den 
bedste  Lejlighed  dertil  i  Nat 

—  ForstaarDu  ikke,  hvorfor  han  ikke  gjorde  det  i  Nat? 

—  Nej,  det  forstaar  jeg  ikke. 

—  Hvis  han  nu  havde  lagt  Beslag  paa  Dit  Gods,  vilde 
han  ganske  vist  have  gjort  en  god  Fangst,  men  han  mener 
at  gøre  en  endnu  bedre,  naar  han  venter  til  i  Morgen. 

—  De  Fruentimmer  er  da  kun  til  for  at  optænke  alle 
mulige  Ulykker.  Har  Gran  først  en  Gang  ført  sine  Folk  paa 
fejlt  Spor,  saa  . . . 

—  Ved  Du,  om  han  har  været  her  i  Nat? 

—  Ja,  det  ved  jeg.  Jeg  saa  Toldkutteren  lys  levende, 
men  den  styrede  en  anden  Kurs. 

—  Det  slette  Menneske  —  saa  meget  farligere  bliver  det. 
Er  det  altsammen  Stykgods? 

—  For  største  Delen  . . .  men  der  er  ogsaa  Vin,  Konjak 
og  tyrkisk  Garn. 

Nogle  Øjeblikke  forholdt  Fanny  sig  tavs.  Derpaa  sagde  hun : 

—  Hvis  Du  vil  lyde  mit  Raad,  Fa'er,  saa  før  endnu  i 
Nat  Godset  til  Vesterø;  der,  i  de  store  Klippehuler,  kan  det 
ligge  sikkert,  til  vi  tør  vove  at  føre  det  hjem.  Nu  tror  Gran, 
at  Du,  i  Tillid  til  hans  Overbærenhed,  har  bragt  Sagerne 
hjem  i  Fred  og  Ro,  og  at  de  findes  her  i  Morgen,  saa  at 
han  rigtigt  kan  faa  Dig  paa  glat  Is. 

—  Nej,  nu  vil  jeg  ikke  længere  høre  paa  Dig.  Det  kan 
lige  saa  godt  falde  Maanen  som  Ture  Gran  ind  at  foretage 
Visitation  paa  Strand.  Og  hvorledes  skulde  jeg,  som  nylig 
er  kommen  hjem,  holde  ud  at  tage  afsted  igen? 

—  Det  er  ikke  nødvendigt,  at  Du  selv  tager  denne 
anden  Tour.  Jeg  beder  Dig,  Fa'er,  betro  mig  dette  Hværv. 
Jeg  er  tilstrækkelig  vant  til  farlige  Forretninger  til  ikke  at 
begaa  nogen  Uforsigtighed. 

—  Naa,  saa  jeg  skulde  lade  Dig  komme  ud  i  det  Herrens 
Vejr?  Læg  Du  Dig  kun  roligt,  mit  Barn.  Du  kan  være 
rolig;  Din  Fader  ved,  hvad  han  vover.  I  Morgen  skal  jeg 
tage  op  til  Ærsengen  og  tale  med  Rasmussen  om  at  befordre 
Godset  til  Bestemmelsesstedet  . . .  God  Nat,  mit  Barn  1 

—  Gaa  ikke  i  Seng  endnu,  Fa'er  1  —  jeg  skal  straks 
komme  med  noget  varmt  til  Dig. 

--  Det   har  jeg   ikke   noget   imod.     Og  Du   gør   langt 

klogere  i  at  tænke  paa  den  Slags  Ting  end  paa  at  plage  os 
med  en  Hoben  Dumheder,  som  aldrig  vil  indtræffe. 

Fanny  svarede  ikke. 

Hun  sørgede  hurtigt  for  en  Forfriskning  til  Faderen, 
hvorefter  han  gik  for  at  søge  den  længe  savnede  Hvile,  og 
saa  tung  og  dyb  blev  Grosserer  Holmers  Søvn,  efter  de  overstaaede 
Anstrængelser,  at  han  ikke  vilde  have  hørt,  om  der  var  bleven 
foretaget  Visitation  i  hans  eget  Værelse  . . . 

Omtrent  en  halv  Time  efter  at  Holmer  var  falden  i  Søvn, 
aabnedes  Døren  meget  forsigtigt,  og  Fanny  listede  sig  ind. 
Med  lette  Skridt  nærmede  hun  sig  Sengen,  strakte  Haanden 
ind  over  Hovedgærdet,  og  tog  en  stor  Nøgle,  som  hun  stak 
i  Lommen,  hvorefter  hun  lige  saa  let  forsvandt. 

Ved  Hjørnet  af  Gangen  ventede  to  af  Karlene,  om  hvem 
Fanny  vidste,  at  hun  kunde  stole  ikke  alene  paa  deres 
Tavshed,  men  ogsaa  paa  enhver  tænkelig  Anstrengelse,  hun 
vilde  forlange. 

I  det  hun  tog  Blændlygten  fra  den  ene,  gik  hun  i  Spidsen 
for  dem  op  ad  Loftstrappen,  og  efter  at  hun  havde  aabnet 
Døren  til  Loftet  og  ladet  Karlene  gaa  først  ind,  tog  hun 
Nøglen  ud  og  laasede  Døren. 

—  Hvor  er  det,  Bernt  .  .  .  under  det  første,  andet  eller 
tredje  Fag? 

—  Under  dem  alle  tre,  Frøken.  Grossereren  har  aldrig 
før  taget  saa  meget  Stykgods  hjem. 

—  Godtl  saa  frem  med  Værktøjet  . . .  bliv  Du  ved  det 
midterste,  Bernt,  og  tag  Du,  Svend,  fat  paa  det  nederste. 

Karlene  tog  Knive  og  Brækjærn  frem. 

Og  Fanny,  paa  hvis  Ansigt  Frygten  for  Faderens 
Sikkerhed  havde  udslettet  Sporene  af  den  Uro,  som  saa  nylig 
havde  holdt  hendes  Sjæl  i  Spænding,  stod  nu  bøjet  over 
Skillerummet  og  vendte  Lygten  snart  til  den  ene,  snart  til 
den  anden  Side. 

Efter  at  Sprækkerne  i  det  falske  Gulv  var  bleven  befriede 
fra  det  sædvanlige  Fyld  og  den  første  Gulvplanke  opbrudt, 
gik  Arbejdet  lettere  med  de  øvrige,  og  nu  viste  sig  flere 
rummelige  Gæmmesteder.  Af  disse  opsamledes  nu  den  ene 
Pakke  efter  den  anden,  og  Fanny,  som  talte  og  noterede  dem, 
mærkede  af  deres  Form  og  Lethed,  at  det  var  langt  kostbarere 
Varer  end  sædvanligt 

—  Hvor  er  nu  Garnet?  spurgte  hun. 

Karlene  gik  hen  til  et  andet  Sted  paa  Loftet,  hvor  samme 
Arbejde  begyndte.  Og  snart  fik  Fanny  ikke  mindre  Grund 
til  Forbavselse,  da  hun  saa  denne  Mængde  Bundter  af  det 
kostbare  tyrkiske  Garn  opstablede  omkring  sig.  Hun  gyste 
for   sin   Faders  Dristigbed 

Efter  at  de  farlige  Rum  atter  omhyggeligt  var  bragt  i 
Orden,  spurgte  hun: 

—  Er  Baaden  klar? 

—  Ja,  Frøken. 

—  Godt  . . .  Bliv  Du  der  nede,  Bernt,  medens  Svend 
henter  de  andre  Sække.  Vinen  og  Konjakken  bliver  vi  nødt 
til  at  lade  blive  tilbage  . . .  Det  blæser  vel  for  stærkt  til  at 
Baaden  kan  føre  Sejl? 

—  Vi  ror,  Frøken  . . .  det  er  det  sikreste. 

Da  den  sidste  Sæk  var  kommen  i  Baaden,  listede  Fanny 
sig  atter  ganske  sagte  ind  i  Faderens  Værelse  og  hængte  Nøglen 
paa  sin  Plads. 

Hun  ilede  hen  til  sit  Kammer,  men  kom  snart  tilbage 
iført  en  tætsluttende  Pelstrøje,  smaa  Sælskindsstøvler  og  en 
Hue  af  samme  Stof  over  det  opbundne  Haar. 

Da  Baaden  lagde  ud,  var  Taagen  saa  stærk,  at  Maanen, 
uagtet  den  skulde  lyse,  ikke  kunde  udføre  sin  Tjeneste.  Og 
det  var  endnu  langt  fra,  at  Stormen  sang  paa  sit  sidste  Vers. 

Under  saa  farlige  Omstændigheder  havde  Fanny  aldrig 
tidligere  grebet  Roret.  Men  idet  hun  skjulte  sin  Uro,  svarede 
hun  paa  Bernts  Forslag  om  at  vække  Nikolai,  for  at  han 
kunde  passe  Roret,  at  dette  vilde  være  meget  uklogt,  da  hun 
vidste,  at  Nikolai  ikke  var  til  at  stole  paa. 

—  Til  Jer  to,  tilføjede  hun  med  indsmigrende  Stemme, 
har  jeg  derimod  fuld  Tillid,  og  jeg  synes,  at  I  ogsaa  kan 
have  det  til  mig;  I  ved  jo,  at  det  ikke  er  første  Gang,  jeg 
sidder  her. 

Bernt  og  Svend  nikkede  bejaende,  hvorefter  de  spyttede 
i  Hænderne  og  løftede  paa  Aarerne. 

Paa  store  for-dwinds-Bølgcr  gyngede  Baaden  hen  ad 
Fjorden.  Fra  fjærnere  °S  nærmere  Hold  rullede  Drønet  af 
Brændingerne.  Snart  kom  dog  et  Glimt  af  Maanen  for  at 
lette  den  modige  unge  Kvindes  Bestræbelser.  Det  gik  vildt 
med  Farten,  men  den  gik  dog  uden  Uheld. 

—  Jeg  ^de  ønske,  at  de  paa  Vesterø  kunde  drømme  om 
vort   Besøg,    s^a   skulde   der   snart   blive   sat   tændte  Lys   i 

Vinduerne,  sagde  hun  til  de  raske  Karle,  som  arbejdede  saa 
stærkt  det  var  dem  muligt. 

—  Vi  kommer  nok  til  at  hjælpe  os  uden  Fyr,  bemærkede 
Svend.  Men  vel  er  det,  at  vi  ikke  har  saa  langt  at  ro,  for 
det  er  et  Arbejde,  der  kan  mærkes  i  Kroppen. 

—  Ja,  mente  Bernt,  Stormen  er  endda  ikke  saa  farlig, 
men  Søen  er  slem. 

Fanny  rejste  sig  nu  for,  ved  et  nyt  Glimt  af  Maanen,  at 
se  efter  Vesterø.  Men  hastigt  gennemfor  hende  en  stikkende 
Smærte,  som  ikke  skyldtes  Stormens  Indvirkning,  og  med 
hæftig  Hjærtebanken  sagde  hun: 

—  Nu  er  gode  Raad  dyre;  vi  har  ikke  mange  at  vælge 
imellem  —  der  ligger  Toldkutteren  i  Læ  af  Vesterø-Odden. 

—  Ja,  Fanden  i  mit  Piberør  gør  han  saa  I  udbrød  Bernt 
. . .  Hvad  skal  det  betyde? 

—  Netop  hvad  }og  fra  Begyndelsen  af  troede;  han  har 
givet  Fa'er  Forspring  til  at  komme  hjem;  men  efter  at  han 
har  ført  Fa'er  bag  Lyset  og  givet  det  Udseende,  af  at  han 
tog  en  anden  Vej,  er  han  vendt  tilbage  for  i  Morgen  tidlig 
at  begynde  sin  Forretning. 

—  Den  fordømte  Ravn  . . .  Men  han  staar  sig  jo  godt 
med  Grossereren,  lille  Frøken. 

—  Ja,  hvad  han  end  gør,  saa  ligger  han  nu  der  og  spærrer 
Vejen  for  os.  Det  vilde  være  Galskab  blot  at  tænke  paa  at 
lægge  til  ved  den  anden  Side,  for  Ture  Gran  sover  aldrig 
med  mer  end  et  Øje. 

—  Det  er  nok  ogsaa  det  raadeligste  for  ham,  med  de 
mange  Fjender,  han  har.    Men  hvad  skal  vi  nu  gøre,  Frøken? 

—  Der  er  for  langt  til  »Gravene«.  Jeg  vil  heller  ikke 
bringe  Karolus  i  Fortræd. 

—  Og  Vinden  lige  imod,  bemærkede  Svend. 

—  Hjem,  vedblev  Fanny,  duer  slet  ikke.  Et  Sted  ved 
jeg  dog,  som  vilde  være  godt,  hvis  det  ikke  laa  saa  nær  ved 
Strand)  det  er  Hulen  paa  Mosholmen. 

—  Den  er  godl  sagde  Bernt.  Netop  fordi  Mosholmen 
ligger  saa  nær  ved  vort,  tror  jeg,  at  Hr.  Tures  Tanker  ikke 
gaar  i  den  Retning,  for  Ræven  bider  ikke  de  Gæs,  som  er 
ham  nærmest.    Ja,  hvad  siger  Du,  Svend? 

—  Jeg  siger,  at  vi  maa  skynde  os,  hvor  Fanden  vi  saa 
skal  hen,  og  Hulen  paa  Mosholmen  er  det  bedste  Gæmmested 
i  denne  Nød. 

—  Naa,  saa  er  vi  jo  enige. 

Men  Bølgerne  og  Baaden  var  ikke  enige  ved  Vendin- 
gen. Og  kun  efter  alvorlige  og  store  Anstrængelser  naaede 
de  Holmen.  Heldigvis  var  Hulen  saa  rummelig,  at  Sækkene 
kunde  gæmmes  sikkert  i  dens  Udhuling  over  hvilken  de  senere 
væltede  nogle  store  Stene  . '. . 

Ved  Tilbagekomsten  til  Strand  sprang  Fanny  med  lettet 
Hjærte  op  ad  den  lange  Bro,  og  saa  snart  Karlene  havde 
fortøjet  Baaden  og  var  kommen  efter,  uddelte  hun  gavmildt 
baade  Forfriskninger  og  Drikkepenge. 

Og  nu  endelig  kunde  Fanny  ile  ind  i  sit  eget  Værelse, 
hvor  hun,  efter  at  have  gæmt  Søkostymet,  skyndte  sig  i  Seng. 
Men  mørke  Drømme  kjemsøgte  hende  atter.  Hun  saa  Georg 
udsat  for  alle  Farer.  Og  da  hun  senere  fik  at  vide,  hvilken 
Nat  »Elvira  Kornelia«  var  forlist,  følte  hun  tydeligt  det  stærke 
Baand,  som  Drømmen  eller  Anelsen  kan  sammenknytte  mel- 
lem tæt  forenede  Sjæle. 


Fireogtyvende  Kapitel. 

Klokken  var  omtrent  ti  den  næste  Formiddag.  Grosserer 
Holmer  havde  spist  sin  gode  Frokost,  let  af  sin  Datters  taabe- 
lige  Natskrupler  og  skulde  lige  til  at  sætte  sig  ved  Pulten 
for  at  opsætte  et  af  de  Breve,  som  ikke  kom  til  Fannys 
Kundskab,  da  Svenden  stak  Hovedet  ind  og  rapporterede,  at 
Toldkutteren  var  under  Opsejling. 

Ved  denne  Nyhed  faldt  Pennen  ud  af  Holmers  Haand. 

—  Toldkutteren?  sagde  han  langsomt.  Hr.  Gran  vil  af- 
lægge en  Morgenvisit  —  sig  til  Frøkenen,  at  hun  straks  laver 
en  god  Frokost  i  Stand  og  hent  saa  to  Flasker  af  den  gamle 
Madera  op. 

Fanny  var  allerede  i  Døren. 

—  Naa,  Fa'r? 

—  Ja,  hvad  saa?  svarede  Holmer  og  hyklede  en  Sikker- 
hed, som  han  nu  var  langt  fra  at  føle.  —  Lad  kun  Frokosten 
staa  paa  Bordet,  naar  han  kommer. 

—  Tror  Du  virkelig  at  Vinen  og  Konjakken  undgaar 
hans  Opmærksomhed? 

—  Frokosten,  Frokosten  1 

Et  Kvarter  senere  laa  Toldkutteren  ved  Broen.  Og  As- 
sistent Grans  Udseende,  da  han  gik  op  mod  Gaarden,  havde 
et  saa  usædvanligt  Anstrøg  af  Munterhed,  at  hvis  Grosserer 
Holrtier  havde  set  sin  Gæst  paa  dette  Tidspunkt,  vilde  han 
ved  det  første  Blik  i  hans  Øjne,  følt  sig  forvandlet  til  en 
fuldstændig  Hare.  Men  inden  Hr.  Ture  bankede  paa  Døren 
til  Kontoret,  havde  hans  Ansigt  atter  antaget  sit  sædvaafcge 
indsmigrende  Udtryk.  Han  bad  om  Undskyldning,  fordi  han 
indfandt  sig,  saa  tidligt  paa  Dagen,  men  da  Kutteren  hele 
Natten  havde  været  ude  paa  Patruljering,  havde  han  nu  i 
Sinde  at  tage  sig  en  lille  Hvile  paa  Strand. 

Ved  disse  Ord  gik  Holmers  Frygt  i  Fælden. 

Snart  sad  Herrerne  i  god  Ro  ved  det  dækkede  Bord. 
Toldassistenten  lod  sig  Maden  smage,  og  medens  han  en 
Gang  imellem  sagde  Fanny  en  Artighed  om  Anretningen, 
gjorde  han  Værten  Besked  i  et  Glas  af  den  gamle  Madera. 

Under  Paaskud  af  Travlhed  i  Køkkenet,  fjærnede  Fanny 
sig  snart. 

Da  Herrerne  var  blevet  ene  og  fortroligere,  paa  Grund 
af  den  Hurtighed,  hvoimed  Glassene  tømtes,  sagde  Gran, 
idet  han  pludseligt  afbrød  den  foregaaende  Samtale: 

—  Min  gode  Grosserer  Holmer,  det  er  urigtigt  af  mig  at 
lade  Tiden  gaa  paa  denne  Maade  uden  at  drage  Ny  tte  af  den. 
Efter  den  venskabelige  Maade,  hvorpaa  vi  -har  omgaaedes 
hinanden,  er  jeg  vis  paa,  at  De  for  længe  siden  har  været 
paa  det  rene  med,  i  hvilken  Retning  mine  mest  brændende 
Ønsker  gaar.  Jeg  har  elsket  Frøken  Fanny  fra  den  Dag,  da 
min  salig  Onkel  førte  mig  ind  i  Familjen.  Hun  har  dog  ikke, 
saavidt  jeg  tror,  været  mig  bevaagen,  men  af  den  Godhed. 
jeg  altid  har  mødt  hos  hendes  Fader,  tør  jeg  i  det  mindste 
drage  det  Haab,  at  min  Anmodning  om  hendes  Haand  ikke 
vil  blive  ugunstigt  optaget. 

—  I,  Du  alstyrende  Gud  1  udbrød  Holmer,  snart  rødmende, 
snart  blegnende,  (thi  nu  indsaa  han  tydeligt,  at  han  ikke 
vilde  kunde  undgaa  at  brænde  i  Skærsilden  paa  en  eller  anden 
Maade.)  Nej,  jeg  har  sandelig  ikke  modarbejdet  Deres  Ønsker;  det 
forsikkrer  jeg  ved  min  Ære.  Et  saadant  Parti  kunde  jo  kun 
være  den  største  Ære  for  os. 

Efter  saa  mange  venskabelige  Forsikringer  haabede  Told- 
assistenten endnu  i  Dag  at  kunne  kalde  Fanny  sin  For- 
lovede. 

— i  Ja,  det  vil  sige  . . .  forsaavidt  man  kun  . . .  med  et 
Ord,  bedste  Hr.  Gran,  Pigebarnet  er  ikke  saa  let  at  haand- 
tere;  hun  har  sine  egne  Ideer.  De  ved  nok,  hvad  jeg  mener; 
der  er  ingen  Brand  saa  lille,  uden  at  der  gaar  Røg  af  den. 

—  Ja,  vist  saa  —  og  den  Røg  har  tidt  pirret  mig  i 
Næsen.  Men  i  de  lange  Aar,  jeg  trofast  og  taalmodigt  har 
afventet  min  Skæbne,  har  jeg  ikke  set  dette  Parti  komme  i 
Stand,  og  derfor  maa  vel  Turen  nu  være  kommet  til  mig  at 
forsøge  min  Lykke.  m, 

—  Ganske  vist,  højstærede  Hr.  Assistent,  svarede  Holmer, 
i  sit  Hjærtes  Angst  næsten  kvalt  af  Uro.  Men  Iwad  skal  vi 
tage  os  til,  hvis  Pigebarnet  svarer  nej  ? 

—  Saa  maa  vi,  sagde  Frieren  med  stærk  Betoning,  finde 
et  Middel  til  at  formaa  hende  |il  at  svare  ja. 

—  Hvem  der  blot  kunde !  c  .■ 

—  Holder  hun  ikke  meget  af  en  saa  god  Fader? 

—  Jo,  vist  holder  hun  af  mig,  min  lille  Fanny,  stakkels 
Tøs  —  det  gør  hun. 

—  Saa  tror  jeg,  vi  kan  finde  en  Maade  at  indvirke 
paa  hende.  Hvis  f.  Eks.  De  vilde  sige  (jeg  sætter  blot  I)  . . . 
at  De  vidste,  at  Toldassistenten  havde  i  Sinde  at  gøre  Hus- 
visitation  nu  i  dette  Øjeblik,  og  at  hele  det  kostbare  Lager, 
som  blev  indsmuglet  i  Nat,  da  uden  Tvivl  vilde  blive  beslag- 
lagt. 

En  Febergysen  rystede  Holmer  fra  Top  til  Taa.  Gamle 
Peter  Gran  havde  han  mer  end  en  Gang  ved  Husundersøgel- 
ser  ført  bag  Lyset,  men  Ture  kunde  ikke,  som  hele  Omegnen 
sagde,  Fanden  selv  narre.  Maaske  havde  han  endogsaa  af 
mindre  tro  Tjenestefolk  tilkøbt  sig  Underretning  om  de  hem- 
melige Gæmmesteder. 

—  Hr.  Assistent,  sagde  Holmer  og  satte  Glasset  fra  sig, 
det  var  en  grim  Spøg  —  det  var  jeg  ikke  forberedt  paa. 

—  Tag  kun  Sagen  roligt,  bedste  Grosserer.  Som  jeg 
nylig  havde  den  Ære  at  sige,  behøver  den  jo  ikke  at  blive 
andet  end  en  Forudsætning.  Jeg  kan  ikke  gøre  mere  end*  at 
lægge  alt  i  Deres  og  Deres  Datters  egne  Hænder;  Frøken 
Fannys  Ja,  saa  tager  jeg  bort  lige  saa  fredeligt  som  jeg  er 
kommen. 

II  15 

—  Men  endnu  en  Gang:  i  det  Tilfælde,  pustede  Holmer, 
at  jeg  ikke  kan  bevæge  hende  til  at  sige  dette  ja? 

—  I  det  Tilfælde  —  hvilket  jeg  for  vort  gamle  Venskabs 
Skyld  og  for  Deres  fremtidige  Affærers  Skyld  inderligt  ønsker 
ikke  maa  indtræffe,  ser  jeg  mig  tvungen  til  at  forvandle  vor 
lille  Spøg  til  Alvor.  Og  har  man  en  Gang  vendt  Vaabnene 
imod  hinanden,  nedlægges  de  ikke  saa  let  igen.  Ja,  De  maa 
undskylde,  at  jeg  nu  teler  med  al  den  Tydelighed,  jeg  mener 
Sagen  fordrer,  men  jeg  vil  bede  Dem  tillige  være  overbevist 
om,  at  en  saadan  Forandring  vilde  volde  mig  selv  den  dybeste 
Sorg,  fordi  der  ligger  noget  bittert  i  at  se  en  Mand,  saa 
agtet,  og  jeg  kan  vel  sige  saa  misundt  af  de  andre  Købmænd, 
paa  en  Gang  falde  fra  sin  betydelige  Stilling  ned  til  en  højst 
middelmaadig.  De  ved,  Hr.  Grosserer,  at  jeg  ikke  overdriver 
Følgerne. 

Holmer  sad  som  himmelfalden. 

—  Lad  os  endnu  ikke  tabe  Modet,  min  gode  Assistent, 
stammede  han.  Jeg  skal  gøre  alt,  hvad  der  staar  i  min 
Magt;  thi  jeg  ved  ingen  paa  hele  Jorden,  jeg  nødigere  vilde 
have  til  Uven. 

—  Det  tror  jeg  gærne  . . .  Men  endnu  et  1  Ved  den 
ubegrænsede  Eftergivenhed,  jeg  har  vist  lige  overfor  Deres 
Smuglerier,  Hr.  Grosserer,  har  jeg  paadraget  mig  Fjendskab 
fra  saa  mange  Sider,  at  jeg  næppe  kan  tælle  mine  Fjenders 
Tal.  Bliver  nu  vore  Baand  brudte,  saa  vil  De  kunne  indse, 
at  jeg,  for  at  genvinde  den  tabte  Tillid  hos  Massen,  saa 
meget  strængere  maa  vise,  at  alle  private  Interesser  har  maattet 
vige. 

—  Se,  sel  pustede  Grossereren.  Havde  jeg  tænkt  mig 
det,  saa  skulde  Fanden  og  ikke  jeg . . . 

—  ...  have  givet  mig  af  med  saa  store  Forretninger 
for  andre,  for  hvem  man  tilsidst  faar  Lov  at  bære  Svie  og 
Smærte  alene,  afbrød  Ture  drillende. 

Holmer  satte  et  Par  forbavsede  Øjne  op. 

—  Lad  os  ikke  spilde  Tiden,  min  gode  Grosserer.  Tal 
med  Frøken  Fanny,  og  lykkes  det  Dem  at  vinde  hendes 
Samtykke,  saa  skal  jeg,  uagtet  mine  Folk  har  fine  Næser, 
lede  dem  paa  Vildspor  nu  og  fremdeles. 

Med  tungt  Hjærte  begav  Grosserer  Holmer  sig  til  sin 
Datters  Værelse. 

Fanny  stod  i  ventende  Stilling  midt  paa  Gulvet 

—  Du  behøver  ikke  at  sige  et  eneste  Ord,  Fa'r;  selv 
om  jeg  ikke  havde  gættet  mig  til  det  altsammen,  vilde  jeg 
straks  kunne  læse  det  paa  Dit  Ansigt. 

—  Saa  meget  desbedre,  mit  Barn.  Naar  Du  ved  det, 
behøver  vi  ikke  at  snakke  længe  om  Sagen.  Det  er  virkelig 
Assistentens  bestemte  Hensigt,  hvis  han  ikke  faar  ja,  straks 
at  foretage  Visitation,  og  jeg  er  bange  for,  at  mine  Gæmme- 
steder  ikke  vil  undgaa  ham. 

—  Jeg  er  bange  for  det  samme,  Fa1  ri  Men  nu  kan 
Sagen  ikke  ændres,  og  der  er  ikke  andet  for  end  at  sætte 
Nøglerne  i  Dørene. 

—  Er  Du  stik  tosset  —  sagde  jeg  Dig  ikke  i  Gaar,  at 
den  Beslaglæggelse,  naar  Mulkten  kommer  til,  kan  Halv- 
delen af  min  Ejendom  ikke  dække.  Jeg  har  desværre  vovet 
mig  ind  i  forvovne  Spekulationer  sammen  med  en  anden 
Købmand,  en  Matador.  Pakkerne  indeholder  kostbare  Silke- 
og  Møbeltøjer,  tyrkisk  Garn  og  lignende  Kram.  Jeg  bliver 
ulykkelig;  jeg  mister  ikke  alene  en  stor  Del  af  min  Formue 
men  Assistentens  Had  vil  gøre,  at  jeg  for  Fremtiden  ikke 
kan  klare  mig.  Jeg  bliver  igen  en  lille  Skillingskøbmand  og 
maa  maaske  oven  i  Købet  gaa  fallit. 

—  Men  ikke  desmindre,  sagde  Fanny  med  fast  Stemme, 
er  der  ikke  andet  at  gøre,  end  at  lade  Visitationen  ske,  selv 
om  vi  saa  skal  miste  alt,  hvad  vi  ejer.  Hellere  det  Tab,  end 
at  jeg  skulde  ødelægge  hele  min  Fremtid.  Min  Lykke  er 
for  kostbar,  Fa'r,  til  at  jeg  vil  lægge  den  i  Vægtskaalen  for 
Penge;  jeg  gifter  mig  aldrig  med  Ture  Gran. 

—  Du  vil  altsaa  se  Din  Fader  ruineret. 

—  Du  kan  ikke  blive  ruineret,  fordi  Du  lider  et  bety- 
deligt Tab.  Vi  maa  begynde  forfra  igen  og  gøre  mindre 
Forretninger. 

—  Forretninger,  naar  man  har  mistet  Krediten?  Fanny, 
mit  Barn,  Du  burde  betænke,  hvad  Du  nu  saa  hurtigt  og 
ubetænksomt  vil  afgøre.  Dette  Stød  vil  udøve  en  frygtelig 
Indflydelse  paa  mit  Humør,  og  kan  Du,  som  altid  har  set 
med  hvilken  Glæde,  jeg  opfyldte  dine  mindste  Ønsker,  saa 
unaturligt  koldt  afslaa  den  første  Bøn,  Din  Fader  retter  til 
Dig? 

—  Det  kan  jeg,  fordi  jeg  ved,  at  min  Lykke  er  Dig 
kjærere   end   alle  Dine  Ejndele,   og   at  alt,    hvad  Du  vinder 

ved  Assistentens  Overbærelse,  ikke  i  Fremtiden  vil  være 
nogen  Erstatning  for  den  Bevidsthed,  at  Du  havde  været 
Skyld  i  min  Ulykke. 

—  Er  dette  nej  Dit  sidste  Ord? 

—  Det  maa  det  være,  Far,  og  jeg  forsikrer  Dig,  jeg  gør 
ikke  nogen  Forandring  heri.  Og  lad  os  nu  vise  os  saa  rolige 
som  muligt;  vi  maa  ikke  give  ham  den  Overvægt  at  se  os 
svage  og  forskræmte. 

I  Vrede  forlod  Holmer  Værelset.  Og  da  han  igen 
traadte  ind  til  Toldassistenten,  behøvede  denne  ikke  at  spørge 
om,  hvilket  Budskab  han  bragte. 

—  Hun  er  ubevægelig,  ser  jeg.  Og  hvor  stor  Ture 
Grans  Egenkærlighed  end  var,  faldt  det  ham  ikke  ind  per- 
sonlig at  forsøge  sin  Lykke,  thi  flere  Aars  Erfaring  havde 
tilstrækkeligt  overbevist  ham  om  Fannys  Modvilje  til  at  han 
kunde  tro,  at  det  nogensinde  kunde  lykkes,  efter  at  hun 
havde  foretrukket  hellere  at  sætte  sin  Faders  Formue  paa 
Spil  end  at  modtage  Frieriet.  —  Tror  De  ikke  hun  kan 
skifte  Sind? 

—  Aldrig,  naar  hun  en  Gang  har  sagt  Ordet  —  og  uagtet 
jeg  er  hendes  Fader,  har  jeg  en  vis  Respekt  for  hende. 

—  Naa  ja  . . .  saa  til  Forretningerne,  Hr.  Grosserer. 

Og  i  et  Nu  forvandledes  den  indsmigrende  Frier,  den 
sleskende  Ven  sig  til  en  barsk  Embedsmand,  og  Forvandlingen 
skete  saa  pludseligt,  at  Grosserer  Holmer  ikke  kunde  se, 
hvornaar  han  kastede  denne  Maske  og  tog  den  anden  paa. 

Toldassistenten  gik  hurtigt  ned  til  Broen  og  kaldte  paa 
sine  tjenende  Aander,  hvorefter  han  i  Kongens  og  Lovens 
Navn  forlangte  alle  Nøgler,  paa  Grund  af  at  Grosserer  Hol- 
mer var  mistænkt  for  i  sit  Hus  at  skjule  indsmuglet  Gods. 

Holmers  Mod  var  i  den  Grad  sunket,  at  ikke  alene  hans 
Haand,  men  hele  hans  Legeme  skælvede,  da  han  rakte  Nøg- 
lerne frem. 

Efter  Opfordring  af  Krydstoldassistenten  stolprede  han 
med  til  Pakhuset  og  Kælderen,   som  først  skulde  undersøges. 

I  Pakhuset  fandtes,  under  et  helt  Bjærg  af  Tovværk, 
Sejldug  og  gamle  Trosser,  en  Luge,  som  førte  ned  til  et 
mindre  Rum,  udhugget  i  den  Klippe,  paa  hvilken  Pakhuset 
laa,  og  i  Hr.  Tures  Øje  spillede  en  friskere  Glød,  da  han  be- 
falede sine  Folk  at  tage  de  der  værende  Fade  op. 

Derefter     blev    Kælderen    Maalet     for    Toldassistentens 

Undersøgelse.  Men  hans  Anstrængelser  kronedes  ikke  mere 
af  saa  stort  Held;  det  var  først  efter  et  Par  Timers  Forløb, 
at  Holmer  under  hjærtegribende  Suk  saa  ogsaa  Vinfadene 
prydes  med  sit  eget  og  Beslaglæggerens  Segl. 

Som  en  forsagt  Stakkel  fulgte  han  med  op  paa  Loftet. 

Men  paa  en  Gang  følte  han  ligesom  et  Pust  af  Lettelse, 
da  han  mærkede  det  Raseri  og  det  skuffede  Haab,  der  af- 
tegnede sig  paa  Tures  Ansigt,  da  han  ikke  opdagede  noget 
mistænkeligt  paa  Loftet  og  ikke  fandt  Skjulestederne  i  det 
dobbelte  Gulv. 

—  Finder  de  blot  ikke  Stykgodset,  tænkte  vor  Grosserer, 
saa  maa  Du,  i  alle  Djævles  Navn,  gærne  stikke  af  med  det 
andet  ...  det  Smæk  kan  jeg  taale. 

Men  netop  som  han  havde  begyndt  at  fatte  sig  en  Smule, 
havde  Toldassistenten  for  anden  Gang  undersøgt  Gulvbrædder- 
nes Rævner  og  faaet  et  Bræt  til  at  give  efter  —  og  saa  Farvel 
baade  med  Grans  Misfornøjelse  og  Holmers  nysvaagnede 
Mod;  den  enes  Haab  steg  ligesaa  hurtigt  som  den  andens 
sank,  thi  nu  havde  ogsaa  Assistentens  Sporhunde  vist,  hvilken 
fortræffelig  Sporsans  de  havde,  og  i  den  anden  Ende  af  Loftet 
fundet  det  Rum,  i  hvilket  Grosserer  Holmer  troede  at  Garnet 
endnu  laa. 

Men  vanskeligt  kan  nogen  forestille  sig  Holmers  og 
Grans  gensidige  Forbavselse,  da  der  ikke,  efter  at  alle  Rum- 
mene var  bleven  opbrudte,  fandtes  saa  meget  som  en  Klud 
i  noget  af  dem. 

—  Fanden  skulde  da  ...  i  saadan  en  Snedighed,  udbrød 
Toldassistenten  og  sparkede  de  løse  Brædder  til  højre  og 
venstre.  —  Men  vent,  vent  blotl  jeg  skal  undersøge  hver 
Plet  her  i  Huset,  selv  Mamsellens  Sovekammer,  ja  selv  hendes 
egen  Seng. 

Og  i  Raseri  styrtede  han  ned  ad  Trapperne,  fulgt  af  sine 
Haandlangere. 

—  Hvorledes  forstaar  jeg  dette?  mumlede  Holmer  og 
gned  sig  fornøjet  i  Hænderne.  —  Det  er  Fanny,  stakkels 
Tøs,  som  til  Trods  for  min  fordømte  Paastaaelighed  har  reddet 
Varerne  . . .  Men  hvor  Pokker  kan  hun  have  ført  dem  hen? 
Maaske  en  Del  til  sit  eget  Værelse,  som  hun  har  troet,  at 
den  Hund  skulde  være  delikat  nok  til  at  skaane  —  jo,  det 
skal  jeg  love  for! 

Og  saa  hurtigt  Holmer  kunde,   fulgte  han  efter  til  sin 

Datters  Værelse,  hvor  han  hørte  en  temmelig  højrøstet  Disput. 
Thi  Fanny,  som  var  ganske  uforberedt  paa  dette  Indgreb, 
vilde  ikke  gærne  underkaste  sig  Assistentens  Forgodtbefindende. 

Hun  blev  imidlertid  nødt  til  at  give  efter,  thi  nu  var  Ture 
i  Udøvelse  af  sin  Embedsmagt,  og  hendes  Modstand  havde 
kun  bestyrket  ham  i  den  Overbevisning,  at  han  her  vilde 
finde  de  kostbareste  Varer  gæmte. 

Ledet  af  dette  Haab  og  lykkelig  ved  Udsigten  til  at 
kunne  hævne  sig  paa  Fanny,  gik  han  frem  paa  en  Maade, 
som  beviste,  at  den  Dannelse,  han  i  Almindelighed  søgte  at 
lægge  for  Dagen,  ikke  var  andet  end  den  grove  Fernis  over 
et  i  Grunden  raat  Sind,  og  dette  viste  sig  i  fuldeste  Maal,  da 
han  ogsaa  her  fandt  sit  Haab  skuffet . . . 

Den  mærkelige  Visitation  var  omsider  sluttet. 

Men  den  vilde  Hævngærrighed,  som  luede  i  Assistentens 
Øjne,  da  han  forlod  Strand,  overbeviste  baade  Fader  og 
Datter,  langt  mere  end  hans  uhøflige  Optræden,  om  at  de  nu 
havde  en  Fjende,  som  ikke  vilde  lade  noget  Middel  uforsøgt 
til  at  lade  dem  føle  Følgerne  af  denne  Dag. 

—  Du  store  Gud!  udbrød  Holmer,  da  han  ved  Told- 
kutterens Afsejling  sank  ned  paa  en  Stol;  hvorfor  sagde  Du 
mig  ikke,  Barn,  at  Du  havde  reddet  det  kostbareste?  Jeg 
vilde  da  have  sluppet  fri  for  at  komme  i  denne  fordømte 
Tilstand,  der  var  nær  ved  at  gøre  mig  gal. 

—  Tilgiv  mig,  Fa'er,  at  jeg  ikke  gav  Dig  denne  Trøst, 
som  nu  er  saa  meget  mere  velkommen.  Men  jeg  havde  to 
Grunde  til  min  Tavshed.  Først  og  fremmest  var  jeg  bange 
for,  at  hvis  Du  selv  havde  vidst,  at  det  vigtigste  var  i  Sik- 
kerhed, vilde  Dit  Ansigt  have  udtrykt  en  Triumf,  som  straks 
vilde  have  røbet  for  Toldassistenten,  at  Du  ikke  frygtede  ham, 
hvilket  vilde  sige  det  samme  som:  »Jeg  har  mit  paa  det 
tørre!«  og  hvis  Gran  havde  set  det,  vilde  han  bestemt  have 
vidst,  at  vi  havde  skjult  Godset  udenfor  Huset.  Nu  derimod, 
da  han  mærkede  Din  Angst,  kan  han  ikke  tro  andet,  end  at 
Din  Angst  gjaldt  det,  Du  allerede  havde  mistet,  og  han  har 
da  tilsidst  troet,  at  vi  ikke  havde  mere  end  det,  han  nu  har 
beslaglagt. 

—  Det  har  Du  ikke  saa  ganske  Uret  i,  min  Pige.  Men 
hvad  var  saa  den  anden  Grund? 

—  Det  var  den  —  sagde  Fanny,  idet  hun  venligt  og  med 
indtagende  Ydmyghed   kyssede   Faderens   Haand   —  at  jeg 

haabede,  at  denne  forfærdelige  Dag  skulde  blive  Dig  et  varigt 
Minde,  saaledes  at  Du  for  Fremtiden  alholdt  Dig  fra  at 

—  Godt,  godt  I  Du  er  et  kærligt  Barn,  et  velsignet  Barn 
—  jeg  vilde  ønske,  at  enhver  Fader  havde  en  saadan  Datter. 
Det  Tab,  jeg  har  lidt,  er  stort,  men  det  er  intet  mod,  hvad 
det  kunde  være  blevet  . . .  Men  hvor  Pokker  har  Du  gjort  af 
Sagerne?    Det  gaar  over  min  Forstand. 

—  Vi  har  i  Nat  været  ude  med  dem,  jeg,  Bernt  og  Svend. 

Fanny  aflagde  nu  en  omstændelig  Beretning  om  sin  nat- 
lige Virksomhed  og  fortalte,  at  Sækkene  var  skjulte  i  Hulen 
paa  Mosholmen. 

—  Pigebarn  1  jeg*sværger,  ja,  jeg  sværger  ved  min  salig 
Faders  Minde,  at'  Du  passer  bedre  til  at  være  et  Mandfolk 
end  et  Fruentimmer.  Jeg  vil  fra  i  Dag  af  optage  Dig  som 
min  Kompagnon  . . .  det  vil  jeg. 

—  Aa  nej,  jeg  kan  nok  hjælpe  mig  med  mindre,  Fa'er. 
Jeg  takker  imidlertid  Gud,  at  jeg  nu  for  bestandigt  slipper 
fri  for  den  utaalelige,  paatrængende  Gran. 

—  Ja,  men  jeg  —  svarede  Holmer,  og  dumpede  lige  fra 
Henrykkelsens  svimlende  Tinde  ned  til  Virkeligheden  —  jeg 
har  ved  hans  Uvenskab  faaet  et  Knæk,  som  . . .  som  . . . 

—  Tænk  nu  ikke  paa  det,  Fa'er,  men  vær  glad  ved,  hvad 
Du  har  vundet. 

—  Det  er  sandt,  mit  Barn;  det  vilde  være  utaknemmeligt 
andet ...  Du  har  vel  givet  Karlene  en  passende  Betaling  for 
deres  Besvær? 

—  Jeg  har  givet  dem  fem  Rigsdaler  hver. 

—  De  skal  have  fem  Rigsdaler  til,  mit  Barn.  Men  Gud 
hjælpe  os  til  at  faa  Varerne  vel  hjem  igen.  Mislykkes  det, 
saa  bliver  der  ny  Beslaglæggelse,  og  det  sidste  bliver  værre 
end  det  første  ...  Vi  kommer  først  til  Ro,  naar  Varerne  er 
afgaaet  her  fra. 


Femogtyvende  Kapitel. 

Da  vi  sidst  forlod  Georg,  var  han  under  Indflydelse  af 
den  friske  Brise,  som  Mindet  om  Fanny,  fremkaldt  ved  Hen- 
nings Udtalelser,  lod  spille  om  ham. 

Men  allerede  efter  nogle  Dages  Forløb  var  Vinden  fra 
denne  Kant  (for  at  laane  et  kønt  Sømands-Udtryk)  løjet  af, 
og  nu  befandt  hans  Hjærte  sig  i  samme  bedrøvelige  Tilstand 
som  en  Sejler,  der  driver  om  uden  Søkort  og  Kompas. 

Uger  var  forløbne. 

Georg  havde  været  i  Torekow,  dels  i  Forretninger  ved- 
rørende Briggen  og  dels  for  at  overvære  Forhørerne  over  de 
falske  Fyrtændere.  Men  efter  det  andet  Forhør  havde  denne 
Sag  faaet  en  pludselig  Afslutning,  i  det  mindste  indtil  videre: 
Sorte-Jan  havde  hængt  sig  om  Nattten  i  Fængslet,  og  Mogensen 
og  Karlene  var  brudt  ud  og  flygtet.  De  to  Karle  blev  vel 
nogen  Tid  efter  paagrebne,  men  alle  Efterforskninger  efter 
Mogensen  var  forgæves;  man  hørte  aldrig  mere  til  ham. 

Fri  for  Forretninger  —  thi  med  Skibet  var  der  nu,  da 
Vinteren  stundede  til,  intet  videre  at  tage  Vare  —  fulgte 
Georg  sin  manende  Følelse  og  vendte  ufortøvet  tilbage  til 
Helgenæs. 

Her  modtog  han  et  Brev  fra  sin  Fader,  et  Brev  opfyldt 
af  et  varmt  Faderhjærtes  taknemmelige  Udgydelser  over  den 
elskede  Søns  Redning.  Men  ud  over  det  skrev  han  intet. 
Fanny  var  ikke  nævnt  og  Elvira  ikke  heller.  Det  eneste,  der 
kunde  hentyde  til  Elvira,  var  Understregningen  af  disse  Ord : 
»Jeg  ser  tydeligt  Guds  Haand,  min  Søn,  i  den  Omstændighed, 
at  Din  Brig  strandede  saa  nær  ved  den  hollandske  Kyst,  hvor 
Kommandørkaptejnen  ligesom  kom  Dig  i  Møde.« 

—  Ja,  sagde  Georg,  efter  at  han  vel  for  tiende  Gang 
havde  gennemlæst  denne  Periode,  sikkert  var  det  Guds  Haand 

—  et  blindt  Tilfælde  var  det  ikke. 

Denne  Slutning,  om  end  ganske  naturlig,  var  i  dette 
Øjeblik  den  farligste  for  hans  indre  Fred,  thi  den  hjalp  ham 
til  at  opsøge  andre,  som  —  mod  hans  bedre  Overbevisning 

—  gav  fornyet  Næring  til  den  paa  ny  opflammende  Lue  for 
Elvira. 

Denne  Lue  blussede  nu  ogsaa  med  stærkere  Skin  end 
nogensinde  før.  Thi  jo  koldere  og .  mere  tilbageholdende 
Elvira  for  hver  Dag  syntes,  desto  hæftigere  brændte  Georg, 
som  troede,  at  han  ved  sine  dobbelte  Daarskaber  havde  for- 
spildt hendes  Agtelse  og  med  den  hendes  Kærlighed. 

Med  Agtelsen  havde  det  dog  ingen  Nød;  hun  viste  ham 
altid  Agtelse,  den  mest  velvillige  Agtelse  og  tillige  Venskab, 
Deltagelse,   og   flere  saadanne  Hensyn,  der  i  en  utrolig  Grad 


Digitized  by  VjOOQ  IC 


233 

piner  en  Mand,  som  ikke  finder  noget  saa  trættende  og  util- 
fredsstillende som  Venskab  og  Velvilje  hos  den  Kvinde,  han 
elsker.  Desiden  talte  hun  ofte  med  ham  om  Fanny,  spurgte 
om  han  ikke  havde  skrevet  og  formanede  ham,  hver  Gang 
han  kom  med  en  Udflugt,  til  i  det  mindste  ikke  at  lade  næste 
Postdag  gaa  tabt. 

Men  Postdag  efter  Postdag  gik,  uden  at  Georg  kunde 
blive  enig  med  sig  selv  om,  hvorledes  han  burde  stille  sig  for 
endnu  at  kunne  gøre  Fordring  paa  at  kaldes  en  hæderlig 
Mand  eller  for  i  det  mindste  at  bevare  Skinnet  af  at  være 
det,  thi  han  begyndte  virkelig  at  frygte  for,  at  han  maatte 
se  sig  om,  for  at  kunne  bevare  blot  det. 

—  Pinedød  1  —  svor  han  en  Dag,  da  han  i  flere  Timer 
forgæves  havde  søgt  at  finde  en  passende  Grund  til  værdigt 
at  bryde  med  Fanny  —  Pinedød  I  var  det  ikke  lige  saa  godt 
aldrig  at  forlade  Søen.  Jeg  har  jo  ikke  saa  snart  sat  Foden 
paa  Landjorden,  førend  Kvinderne  gør  mig  gal .  . .  Det  er  et 
ulyksaligt  Hjærte,  jeg  har.  Ak,  min  ædle  Fanny  —  jeg  tør 
ikke  rejse  hjem  og  se  Dig,  thi  jeg  tør  sværge  paa,  at  jeg  da 
vilde  blive  lige  saa  indtaget  i  Dig,  som  jeg  nu  er  i  Elvira,  og 
saadan  vilde  det  ogsaa  gaa  mig,  naar  jeg  kom  tilbage  til  hende 
.  .  .  Og  alligevel,  tænkte  han  videre,  er  det  umuligt,  at  jeg 
ikke  skulde  være  en  hæderlig  Mand.  Har  jeg  maaske  endnu 
bedraget  noget  Menneske?  Har  jeg  ikke  gærne  villet  tage 
Frakken  af  Kroppen  for  at  hjælpe  min  Næste  eller  tjene  en 
Ven?  Jo,  jo  .  .  .  Men  naar  det  drejer  sig  om  Kvinder,  er  jeg 
fortabt. 

Naar  disse  Ræsonnementer  imidlertid  ikke  tilfredsstillede 
ham,  indsaa  han,  at  han  forgæves  havde  anvendt  dem;  han 
følte  sig  hverken  beroliget  eller  trøstet.  Han  besluttede  dog, 
hvad  han  saa  mange  Gange  tidligere  havde  besluttet,  med 
den  yderste  Omhyggelighed  at  overveje,  om  han  ikke  kunde 
blive  lige  saa  lykkelig  med  Fanny.  Og  hvis  han  indsaa,  at 
dette  ikke  kunde  blive  Tilfældet  —  hvilket  vilde  sige  det 
samme,  som  at  han  heller  ikke  kunde  gøre  hende  lykkelig  — 
da  først  vilde  han  give  efter  for  den  mægtige  Kraft,  som  drog 
ham  til  Elvira  og  søge  at  overvinde  hendes  Kulde. 

Han  kunde  have  sparet  sig  alle  sine  Forsætter,  thi  han 
fulgte  ingen  af  dem.  Han  følte  sig  draget  bort  baade  fra 
Fornuft  og  Anger.  Han  tilbad  Elvira,  og  hvilketsomhdst 
Øjeblik,  hun  havde  villet  eller   blot  givet  den  mindste  An- 

ledning  dertil,  vilde  han  have  ligget  for  hendes  Fødder,  tigget 
om  hendes  Kærlighed  og  fornægtet  Fanny  —  thi  Fannys 
Billede  formaaede  nu  ikke  at  beskytte  ham  længere  end  nogle 
Timer,  efter  at  Baron  Henning  havde  fremkaldt  det  sammen 
med  Toldassistentens  for  at  opvække  hans  Skinsyge. 

Kommandørkaptejnen  gav  i  Stilhed  Agt  paa  Udviklingen 
af  Georgs  Følelser.  Men  strængt  hyldende  Ærens  Fordringer, 
billigede  han  ikke  Georgs  Forhold,  da  han  endnu  paa  en  vis 
Maade  kunde  betragtes  som  bunden  til  en  anden.  Og  i  det 
han  helt  og  holdent  saa  bort  fra  sine  egne  Ønsker,  brød  han 
en  Dag  Isen,  efter  at  han  forgæves  havde  ventet,  at  Georg 
skulde  ytre  noget  om  sin  Afrejse  eller  ogsaa  tilkendegive,  at 
han  havde  løst  sin  tidligere  Forbindelse. 

—  Jeg  tror,  min  Dreng,  sagde  han  en  Formiddag,  da  de 
befandt-  sig  ene  i  Salen,  at  Dine  Forretninger  i  Torekow  ikke 
vilde  lide  noget  Afbræk  ved,  at  Du  gjorde  en  Rejse  til  Dit 
Hjem  —  jeg  kan  godt  forstaa,  at  Din  Fader  længes  efter  at 
se  Dig,  og  at  Du  ogsaa  længes  efter  ham.  Desuden  —  hvis 
jeg  ikke  husker  fejl  —  er  der  jo  visse  Baand,  som  fængsler 
Dig  der. 

—  Egentlig  ikke  noget  Baand,  svarede  Georg,  blodrød 
—  jeg  har  en  Gang  faaet  nej  og  ikke  modtaget  Svar  paa 
mine  Breve. 

—  Du  anser  Dig  altsaa  løst  fra  enhver  Forbindelse  med 
Frøken  Holmer? 

—  Ikke  . . .  nej,  ikke  aldeles.  Jeg  er  vis  paa,  at  hun 
endnu  elsker  mig,  og  jeg  ved,  at  hun  er  mig  tro. 

—  I  saa  Fald  ser  jeg  ikke,  at  Dine  Udsigter  kan  staa 
bedre. 

Disse  Ord  var  et  Stik  i  Georgs  Hjærte.  Nu  var  han 
fangen  i  sin  egen  Snare.  Forlegen  viftede  han  med  Lomme- 
tørklædet, men  sagde  til  sidst  med  sin  gamle  Aabenhjærtighed: 

—  Hr.  Kommandørkaptejn!  De  har  hørt  saa  meget  i 
Verden,  at  jeg  haaber,  De  ikke  bliver  altfor  forundret,  naar 
jeg  tilstaar,  at  mine  Ønsker  er  lige  saa  vekslende  som  saa 
meget  andet  her  paa  Jorden. 

—  Jo,  Georg,  det  forundrer  mig  virkelig,  at  en  saa 
hæderlig  og  prægtig  Karl  som  Du,  i  Kærlighedssager  skal 
være  en  rigtig  Vejrhane!  kan  Du  da  i  Guds  Navn  ikke  en 
Gang  vide  Besked  med  Dit  eget  Hjærte? 

— Det  er  min  Sjæl    daarligt  nok!    svarede  Georg  med 


Digitized  by  VjOOQ  IC 


235 

et   saa   muntert  Smil,  at  Kommandørkaptejnens  Ansigtstræk 
formildedes. 

—  Hvordan  er  det  fat  med  Dig?  spurgte  han  i  en  mere 
faderlig  Tone.  Er  det  virkelig  saa  galt  fat,  at  Du  ikke  mere 
ved,  hvilken  Kurs  Du  styrer? 

—  Det  er  det,  Hr.  Kommandørkaptejn  . . .  Braadsøer  og 
Brændinger  til  højre  og  venstre;  jeg  ser  ingen  Udvej  til  at 
slippe  helskindet  igennem. 

—  Saa  kommander  Roret  i  Læ  og  hold  Søen. 

—  Har  jeg  ikke  holdt  Søen  i  to  Aar,  Hr.  Kommandør- 
kaptejn? Men  nu,  da  jeg  er  kommen  tilbage,  befinder  jeg 
mig  i  samme  Stilling.  Jeg  skammer  mig  ved  at  tilstaa  det, 
men  jeg  maa  indrømme,  at  jeg  befinder  mig  i  et  Farvand, 
over  hvilket  jeg  ingen  Søkort  har,  intet  Kompas,  som  viser 
mig  Vejen  —  og  jeg  vilde  derfor  anse  mig  for  mere  end 
lykkelig,  hvis  jeg  maatte  benytte  mig  af  Deres  Erfaring. 

—  Jeg  føler  mig  meget  smigret  af  Din  Tillid,  min  kære 
Georg.  Men  jeg  maa  med  samme  Aabenhjærtighed  svare  Dig,, 
at  min  Erfaring,  om  end  temmeligt  udstrakt,  aldrig  har  prøvet 
et  saadant  Tilfælde  som  det,  Du  befinder  Dig  i.  Jeg  tror 
imidlertid,  at  Du  gør  baade  rettest  og  klogest  i  at  følge  det 
sikreste  af  alle  Kompasser :  Samvittigheden. 

—  Det  vil  sige,  bemærkede  Georg,  at  De  ønsker  mig  en 
lykkelig  Rejse. 

—  Det  gør  jeg,  min  Dreng,  fordi  denne  Din  Mening 
indeholder  et  klart  Vidnesbyrd  om,  hvad  Din  Samvittighed 
byder  Dig  . . .  Rejs  hjem,  stadfæst  eller  opløs  Din  Forbindelse 
(hvilken  af  Delene  der  nu  er  bedst  for  hendes  Lykke),  men 
lad  det  komme  til  en  afgørende  Beslutning,  saa  fremt  Du 
ønsker,  at  jeg  vedblivende  skal  anse  Dig  for  en  Mand  med 
Grundsætninger  og  Agtelse  for  Dig  selv. 

Stærkere  og  stærkere  blussede  Blodet  i  Georgs  Kinder. 

—  Jeg  rejser  endnu  i  Morgen. 

—  Jeg  lykønsker  Dig  til,  at  Du  har  vundet  denne  Sejr 
over  Dig  selv !  var  Kommandørkaptejnens  Svar,  idet  han  forlod 
Værelset. 

Fordybet  i  Tanker  over  den  Vending,  Sagen  havde  taget, 
stod  Georg  ved  Vinduet  og  tegnede  paa  den  duggede  Rude 
vekselvis  Fannys  og  Elviras  Navn,  medens  han  sukkede: 

—  Maaske   ser  jeg   i  Dag  Elvira   for    sidste  Gang,    thi 

hvis  det   bliver  til  Alvor   med  Fanny,  saa  vover  jeg  aldrig, 
aldrig  mere  at  gense  hende. 

I  det  samme  kom  netop  hun,  hvem  han  vilde  fly,  hen 
til  ham  og  spurgte  ham  i  sin  sædvanlige  venlige  Tone,  hvad 
det  var,  der  optog  hans  Tanker. 

—  Min  Hjemrejse,  svarede  Georg. 

—  Deres  Hjemrejse?  Underretningen  kom  saa  pludseligt, 
at  hun  helt  og  holdent  faldt  ud  af  den  hidtil  med  saa  stort 
Held  spillede  Rolle ;  hun  blev  rød  . . .  hun  skælvede. 

Georgs  Blik  opfangede  disse  Tegn,  og  hans  Hjærte  bankede 
voldsomt. 

—  Ja,  sagde  han  sagte,  jeg  vender  i  Morgen  tilbage  til 
Johannesskæret. 

—  Er  der  kommet  foruroligende  Efterretninger? 

—  Nej,  det  er  ikke  noget  Brev,  der  kalder  mig. 

—  Hvad  da? 

—  Den  Pligt,  som  allerede  burde  være  opfyldt. 

—  Jeg  forstaar  Dem.  (Elviras  Kinder  blev  nu  lige  saa 
hvide  som  de  nylig  havde  været  røde.) 

Georg  vovede  ikke  at  sige  et  Ord  mere.  Han  vilde  for- 
lade Værelset  for  at  befri  sig  for  det  nu  dobbelt  farlige  Nabo- 
skab af  en  Kvinde,  som  det  var  hans  strænge  Pligt  at  fly 
indtil  alt  var  afgjort,  men  der  fordredes  en  uhørt  Styrke  til 
at  gaa  netop  i  det  Øjeblik,  da  han  mente  at  have  opdaget, 
at  Isskorpen  kun  havde  været  et  Skjold,  som  skulde  dølge 
den  endnu  lige  stærkt  glødende  Ild  ...  Han  benyttede  sit 
sidste  Herredømme  over  sig  selv  til  at  bortfjærne  sig,  men 
standsede  ved  Tærskelen ;  han  syntes  —  men  det  var  lom  en 
Indbildning  —  at  Elviras  Stemme  sagte,  ligesom  en  Gang 
tidligere,  kaldte  ham  tilbage. 

Elvira  sad  ubevægelig.  Hendes  Kind  beholdt  den  samme 
hvide  Farve,  men  ikke  et  Ord  kom  over  hendes  Læber. 

Dette  var  for  meget,  for  haardt,  umuligt  At  udholde. 

...  —  Frøken  Elviral 

—  Kaptejn  Letsler  —  jeg  . . .  jeg  ved  ikke  . . .  jeg  tror, 
at  jeg  ikke  rigtigt  opfattede  Formaalet  for  Deres  Rejse.  En 
Pligt  . . . 

—  Min  Ære,  stammede  Georg. 

—  Ja  rigtigt!  og  De  gør  vel  i  en  Gang  imellem  at  tænke 
paa  den.     Ser  vi  dem  ikke  mere  paa  Helgenæs? 

—  Nej,  hvad  skulde  jeg  her?    Hvorledes  skulde  jeg  driste 

mig  til  at  komme  hertil,  hvis  . . .  hvis  Fanny  vil  tage  til  Takke 
med  mig?  Hvis  hun  mener,  at  hun  kan  og  bør  tilgive  mig, 
saa  kommer  jeg  ikke  mere  til  Hælgenæs  —  jeg  vil  da  i 
mange  Aar  ikke  en  Gang  vende  tilbage  til  Sverige. 

—  Og  Deres  Hustru? 

—  Hun,  svarede  Georg  med  usikker  Stemme ;  min  Hustru, 
hvis  hun  bliver  det,  følger  mig. 

Atter  flød  Blodet  i  .stærke  Bølger  gennem  Elviras  Aarer. 
Hendes  Selvbeherskelse  udholdt  nu  en  frygtelig  Prøve,  men 
et  Tilbageblik  paa,  hvad  der  for  to  Aar  siden  fandt  Sted 
mellem  hende  og  Georg,  farvede  hendes  Kind  med  Harmens 
Rødme.  Hun  rejste  sig,  tvang  sine  Læber  til  et  Smil  og  gik 
med  faste  Skridt  ud  og  op  ad  Trappen  til  sit  Værelse. 

Da  hun  kom  derind,  sank  hun  ned  paa  den  første  Stol, 
forvandlet  fra  en  rolig,  stolt  Skønhed,  til  en  med  Skinsyge, 
Sorg  og  Fortvivlelse  kæmpende  Kvinde.  Men  kun  en  Minut 
sad  hun  her  med  sammenfoldede  Hænder ;  i  den  næste  kastede 
hun  sig  voldsomt  ned  paa  Sofaen  og  gav  helt  og  holdent 
efter  for  sit  Sinds  vilde  Oprør.  En  konvulsivisk  Hulken  rystede 
hele  hendes  Legeme,  men  hun  fældede  ikke  en  Taare.  Hendes 
Øjne  brændte,  hendes  Blod  brændte,  hendes  Sjæl,  hendes 
Hjærte,  hendes  Hoved,  alt  stod  i  Brand;  hun  sank  hen  i  et 
Ildhav.  Hun  nærede  det  Ønske,  at  Kræfterne  maatte  forlade 
hende  og  alle  Sanser  sløves.  Men  tværtimod  —  de  vedblev 
at  være  spændte,  spændte  til  det  yderste;  hun  fik  forøget 
Ævne  til  at  lide,  mangefold  Liv  at  give  til  Pris  for  Skinsygens 
Furier. 

Hun  vred  og  vendte  sig,  men  uagtet  hun  lukkede  Øjnene, 
stod  Fannys  Billede  med  de  lyse,  flyvende  Lokker,  ved  Siden 
af  hans.  Fanny  var  hans  Hustru  ...  I  den  fortrolige  Kahyt, 
som  af  den  elskende  Ægtemand  var  bleven  omhyggeligt  ind- 
rettet for  den  tilbedte  Mage,  sad  de  sammeni,  spøgende,  kær- 
tegnende, lykkelige,  medens  hun,  den  forsmaaede,  i  uendelig 
Kval  talte  Dage  og  Nætter. 

—  Nej,  nej,  afbrød  hun  sine  Tankers  dræbende  Gang, 
jeg  kan  ikke  udholde  dette.  Er  jeg  da  skabt  til  at  henslæbe 
mit  Liv  i  Elendighed,  medens  hun  tager  den  Himmel  i  Be- 
siddelse, der  er  lukket  for  mig,  og  følger  ham  paa  Havet,  i 
Stormen,  til  fremmede  Lande,  gennem  Livet,  i  Døden  . . .  Og 
hvorfor,  hvormed  har  hun  fortjent  dette?  Har  ikke  ogsaa  jeg 
elsket  ham  ?  —  jo,  og  dobbelt,  tyvedobbelt  mere  end  hun  har 

kunnet  elske  ham.  Og  det  er  mig,  som  saa  utallige  Gange 
har  kunnet  lægge  ham  for  mine  Fødder,  hvis  jeg  havde  villet 
drive  Sejren  til  det  yderste,  der  nu  ser  mig  forladt,  ser  mig 
tvungen  til  at  vige  . . .  Men  hvorledes  er  det  kommen  saa 
hurtigt?    Ikke  fra  ham  selv  . . .  Skulde  Henning  . . .? 

Her  standsede  Elviras  uklare  Forestillinger.  Der  kom 
nogen  op  ad  Trappen.  Hurtigere  end  Lynet  var  hun  ved 
Døren  og  laasede  af. 

Det  bankede  paa  Døren. 

Elvira  svarede  ikke.  Hun  stod  med  Armen  støttet  mod 
Dørstolpen  i  lyttende  Stilling;  hun  kunde  næppe  drage 
Aande  og  var  nær  ved  at  skrige  for  at  faa  Luft. 

—  Det  er  mig,  mit  Barn,  sagde  Kommandørkaptejnen 
udenfor. 

—  Undskyld,  Fa'er  —  jeg  kan  ikke  lukke  op,  sagde 
hun  og  bestræbte  sig  forgæves  for  at  lægge  Sikkerhed  i 
Stemmen. 

—  Jo,  vist  saa  . . .  luk  mig  kun  ind. 

—  Om  en  halv  Time,  Fa'er  I  Jeg  .  .  .  jeg  .  .  .  Vær  saa 
god  at  gaa  ned  igen,  Fa'er!  jeg  har  det  ikke  rigtig  godt  . . . 
Stemmen  blev  mer  og  mere  usikker. 

Der  blev  nu  ganske  stille.  Og  da  der  hengik  nogen  Tid, 
uden  at  Døren  aabnedes,  bankede  Faderen  igen  paa. 

—  Luk  op,  Barn,  jeg  bliver  urolig  ...  luk  for  Guds  Skyld 
op,  ellers  maa  jeg  lade  Laasen  bryde  op. 

—  Straks,  Fa'r  —  hent  blot  ingen  fremmede. 
Umiddelbart  derefter  blev  Nøglen  drejet  om  i  Laasen. 
Kommandørkaptejnen  traadte  ind  og  bemærkede  tued  dyb 

Forskrækkelse  sin  Datters  Tilstand. 

Hun  stod  lænet  mod  Væggen,  og  hun  trængte  øjnsyn- 
synligt  til  Støtte;  hendes  Ansigtstræk  var  forvildede  og 
spændte. 

—  Men,  mit  elskede  Barn,  hvorledes  er  det  fat?  Du  er 
jo  hæftigt  syg.  Du  maa  aarelades  —  alt  Blodet  er  jo  strømmet 
til  Hovedet  . . . 

—  ...  og  hertil  —  hun  trykkede  voldsomt  Haanden 
mod  Hjærtet  —  det  sprænges;  jeg  mangler  Luft,  jeg  kvæles 
. . . jeg  . . . 

Kommandørkaptejnen  lagde  hende  paa  Sofaen.  Og  da 
han  anede  Aarsagen   til   hendes  Tilstand,  ilede  han  selv  — 

bange  for  at  vække  Uro,  der  kunde  kompromittere  hende, 
hvis  den  trængte  til  Georgs  eller  Tante  Rezias  Ører  —  for 
at  hente  gamle  Ignelius,  som  i  mange  Herrens  Aar  havde 
ført  Lancetten  saa  godt  som  nogen  Kirurg. 

Snart  stod  de  begge  i  Elviras  Værelse,  Døren  blev  lukket 
og  inden  faa  Øjeblikkes  Forløb  sprang  en  Straale  fra  den 
marmorhvide  Arm. 

Nu  svandt  den  stærke  Farve  paa  Elviras  Kinder,  et  langt, 
dybt  Aandedrag  trængte  sig  fra  det  lettede  Bryst,  hun  saa 
sig  om,  og  da  hun  saa,  at  hun  var  ene  med  sin  Fader  og 
gamle  Ignelius,  sendte  hun  dem  begge  et  taknemmeligt  Blik, 
som  tydeligt  viste,  hvor  tilfreds  hun  var  med,  at  der  ikke 
fandtes  andre  Vidner  til  hendes  Svaghed. 

Gamle  Ignelius  vandt  med  Taarer  i  Øjnene  Forbindingen 
om  sin  unge  Frøkens  Arm. 

—  Hvis  han  vidste  dette,  den  stakkels  hæderlige  Kaptejn, 
hviskede  han,  da  Kommandørkaptejnen  var  gaaet  ned  et 
Øjeblik,  saa  kunde  han  vist  ikke  følge  det  Raad  eller  rettere 
sagt  den  Befaling,  han  fik  i  Dag  . . . 

—  Hvilken  Befaling?    Han  rejser  jo  af  fri  Vilje. 

—  Jo  vist  gør  han!  Jeg  kom  tilfældigvis  til  at  staa  i 
Dagligstuen,  da  Kommandør  kaptejnen  nede  i  den  lille  Sal 
sagde  til  ham,  at  det  var  en  Samvittighedspligt  for  ham  at 
rejse  hjem  og  gøre  en  Ende  paa  det  paa  den  ene  eller  den 
anden  Maade. 

—  Var  det  Fa'r?  . . .  Han  havde  fuldkommen  Ret.  Men 
gaa  nu,  gode,  trofaste  Ignelius,  og  lad  som  ingen  Ting  —  jeg 
vilde  ikke  for  alt  i  Verden  have,  at  han  skulde  vide,  at  jeg 
har  været  saa  . . .  saa. . . 

—  Nej,  Gud  bevare's  vel,  naadige  Frøken,  og  jeg  skal 
være  den  sidste,  som  sladrer  af  Skole  om  den  Ting. 


Saa  gærne  Elvira  end  havde  villet,  var  det  hende  dog 
umuligt  at  komme  til  Bordet  denne  Middag.  Og  saa 
omhyggeligt  de  andre  end  søgte  at  iagttage  Ligegyldighed, 
forstod  Georg  dog  godt,  at  der  var  noget  paa  Færde,  og  de 
mest  foruroligende  Forestillinger  hjemsøgte  ham  stadigt. 

Han  tilbragte  en  Del  af  Aftenen  med  at  pakke  sine  Sager 
ind,  men  da  han  hvert  Minut  atbrød  sig  selv  med  at  se  paa 
Uhret,  om  det  endnu  ikke  var  Tetid,  gik  det  ikke  saa  meget 
hurtigt. 

Endelig  traadte  Tjeneren  ind  med  den  utaalmodigt  ventede 
Tilsigelse. 

—  Nu,  tænkte  Georg,  faar  jeg  Vished.  Er  hun  heller 
ikke  inde  nu,  saa  er  hun  syg  —  syg  for  min  Skyld,  og  intet 
Menneske  faar  mig  da  til  at  rejse  ud  af  Stedet  uden  at  anvende 
Tvangsmidler. 

Han  traadte  ind  i  Salen  og  havde  ondt  ved  at  tilbage- 
holde et  Udraab  af  Glæde,  da  han  saa  Elvira  sidde  i  Sofaen 
med  smilende  Læber  og  frisk  Rødme  paa  Kinderne. 

Hun  havde  altsaa  ikke  været  syg;  hun  havde  blot  for- 
smaaet  at  se  ham  i  den  korte  Tid,  der  endnu  var  tilbage. 

Men  Georg  forsmaaede  ikke  at  se  hende;  hans  Øjne  kunde 
næppe  et  Sekund  rive  sig  løs  fra  hendes  Ansigt,  og  med 
Undren  gav  han  da  Agt  paa  den  Omstændighed,  at  Blodet, 
som  ellers  vekslede  saa  hurtigt  paa  hendes  Ansigt,  var  lige- 
som fastvokset  i  den  fine  Blomst  paa  hver  Kind. 

Efter  at  Teen  var  bleven  taget  bort,  kunde  han  ikke 
modstaa  Fristelsen  til  at  sætte  sig  ved  Siden  af  hende  i 
Sofaen,  og  da  —  hvad  opdager  ikke  en  Elskers  Blik?  —  saa 
han  tydeligt,  at  de  fine  Roser  var  anbragt  ved  Kunst,  og  at 
den  Grund,  de  hvilede  paa,  var  hvid  som  Sne. 

•  Hvilket  Indtryk  denne  Opdagelse  gjorde  paa  Georg,  fattes 
let.  Han  forstod  nu,  hvorledes  hun  anstrængte  og  havde 
anstrængt  sig  for  at  skjule  en  Kærlighed,  som  aldrig  en 
Minut  havde  været  udslukket,  og  Bevæggrunden  til  denne 
Handlemaade,  da  hun  allerede  længe  maatte  have  indset  hans 
Svaghed,  stod  nu  for  Georg  i  et  Lys,  som  —  vi  nødes  til  at 
tilstaa  det  —  ikke  kom  Sandheden  nær. 

Det  løb  rundt  for  ham.  Han  syntes,  at  de  var  ene,  han 
bøjede  sig  dybt  ned  og  støttede  i  Forvirringen  Hovedet  mod 
hendes  Arm.  Med  en  hurtig  Bevægelse  trak  hun  den  tilbage 
. . .  Forbindingen  løsnedes,  og  et  Par  Bloddraaber  rislede  ned 
over  Haanden. 

Georg  saa  dem.    Atter  en  Oplysning. 

Hans  Øjne  søgte  Elviras  og  fandt  dem.  Det  blev  et 
langt,  lidenskabeligt,  brændende  Blik. 

—  Elvira  ...  ak,  Elviral 

—  Gaa,  gaal  —  vi  er  skilte!  hviskede  hun. 
Georg  styrtede  ud  og  op  paa  sit  Værelse. 

—  Min  Sjæl,  mit  Liv  maa  tilhøre  hende.  Saaledes  som 
hun  elsker,  kan  Fanny  aldrig  elske  ...  Vi  er  ganske  sikkert 
allerede  forenede  ved  andre  Baand.  Jeg  vil  se  klart,  jeg  maa 
se  klart,  inden  jeg  styrter  afsted  for  at  knytte  min  Skæbne 
til  en  anden. 

Han  tog  Blikskrinet  frem,  som  indeholdt  Faderens  Op- 
tegnelser og  aabnede  Pakken. 

—  Dette,  raabte  han  i  Febervildelse,  skal  vise  mig  Vejen. 
Han  brød  Seglet. 


Ende  paa  anden  Del. 


n  10 

Niende  Afdeling. 
Eneboerens  Skriftemaal. 


Første  Kapitel. 
I. 

Øverst  i  Pakken  laa  et  Papir,  som  øjnsynligt  var  skrevet 
langt  senere  end  de  egentlige  Optegnelser.  Det  indeholdt 
kun  følgende  Ord: 

»Her  ser  Du,  min  Søn,  Skildringen  af  en  Mands  hele 
indre  Liv,  hærdet  og  udbrændt  af  stormende  Lidenskaber. 
Maatte  Du  ikke,  Georg,  forgæves  læse  Bladene  om  Din 
Faders  Forvildelser.  Ogsaa  Du  har  stærke  Lidenskaber  — 
lær  Dig  i  Tide  at  beherske  deml  Er  Du  en  Gang  under 
deres  Aag,  bliver  det  Dig  vanskeligt,  ja  maaske  umuligt,  at 
genvinde  Herredømmet  over  dem ;  de  vilde  da  rive  Dig  med 
sig  til  Afgrunden.« 

Med  næsten  hellig  Gysen  berørte  Georgs  Læber  disse 
Linjer,  Indledningen  til  det  hemmelighedsfulde  Sørgespil,  i 
hvilket  hans  elskede  Fader  havde  haft  Hovedrollen.  Et  Par 
Øjeblikke  sank  hans  Hoved  ned  imod  Brystet,  men  snart 
greb  han  med  fordoblet  Hæftighed  de  gulnede  Papirsblade, 
af  hvilke  han  haabede  og  forlangte,  at  de  skulde  vise  ham 
den  Vej,  han  havde  at  gaa. 

»Baron  Vilhelm  Bernhard  von  U.  er  for  længe  siden  død 
for  Verden.  To  Gange  ti  Aar  dækker  hans  Navn  med 
Glemsel;  gid  de  ogsaa  bedækkede  hans  Støv. 

Da  han  ikke  efterlod  nogen  Arving  til  sit  Navn,  overgik 
hans  gamle  Stamhus  Helgenæs  til  hans  Fætter,  Baron  Arnold 
von  U.,  medens  Bernhard  Letsler,  den  vildsomme  Flygtning, 
den  fredløse  Mand,  efter  i  mange  og  lange  Aar  at  være  jaget 
hid  og  did,  tilsidst  med  Hustru  og  Barn  fandt  et  Fristed  paa 
den  nøgneste  af  Skærgaardens  Klipper,  det  fattige  Johannes- 
skær . . . 

(Georg  for  op.  »leg  anede  det  jo,  altsaa  skulde  Helge- 
næs egentlig  ...  O,  Fa'r,  Fa'r  I«  Han  sank  atter  ned  og  der 
hengik  nogle  Minuter,  inden  han  var  i  Stand  til  at  samle 
sine  Tanker  saa  meget,  at  han  kunde  fortsætte.) 

Der  var  en  Tid,  da  ogsaa  jeg  var  lykkelig  og  uden 
Brøde...  Salige,  himmelske  Tid,  jeg  ved,  at  Du  fandtes, 
men  jeg  ved  ogsaa  noget  andet,  jeg  ved  at  Du  vil  aldrig, 
aldrig  komme  tilbade  til  den  af  sin  egen  Samvittighed  ban- 
lyste. 

Ogsaa  jeg  jagede  en  Gang  efter  Livets  sædvanlige  Glæder, 
og  fandt  dem  overalt,  thi  et  ungt,  friskt  Sind  søger  ikke  for- 
gæves Glæden;  den  kommer  af  sig  selv,  ligesom  senere  Sorg 
Lidelse.  Naar  da  de  onde  Dage  kommer,  skifter  ogsaa 
Sindet  Dragt;  alt  omskiftes.  Middagens  Hede  afsvider  den 
fine  Duft,  som  i  Ynglingens  Morgenrøde  ligger  udbredt  over 
hans  Sjæl;  Freden  bliver  til  Ufred,  Roligheden  til  Storm, 
Følelsens  milde  Varme  til  Ild  og  Brand. 

Som  Arv  efter  en  agtet  og  dybt  savnet  Farbroder,  kom 
Helgenæs  i  min  Haand,  og  jeg  elskede  det  gamle  Herresæde 
med  en  Varme,  som  om  det  ejede  en  Sjæl,  hvormed  det 
kunde  elske  mig  igen. 

Og  ejede  det  ikke  ogsaa  en  saadan  Sjæl  i  den  tro  Igne- 
lius,  som  var  bleven  født  og  opfostret  paa  Ejndommen,  og 
som  efter  sin  Fader  havde  arvet  baade  Forvalterembedet  og 
hans  Kærlighed  til  Familjen  og  Familjegodset.  Denne  for- 
træffelige Mand  elskede  mig  med  en  Styrke  og  en  Troskab, 
som  aldrig  fornægtede  sig. 

Ak,  mit  Helgenæs,  min  gamle  Ignelius,  jeg  vilde  gærne 
se  Eder  endnu  en  Gang  her  i  Livet,  men  jeg  skal  kun  se 
denne  Klippe,  disse  brydende  Bølger. 

Men  findes  der  ikke  ogsaa  noget  andet,  som  jeg  hører  og  ser 

omkring  mig?  Hvem  svæver  uophørligt  for  mine  Øjne?  Er 
det  ikke  hende?  Jo,  det  er  min  Nikoline  ...  Hvor  dette 
Navn  nager  mig,  hvor  det  piner  mit  Hjærte!  Jeg  .erjorde 
hende  ikke  lykkelig,  aldrig  lykkelig;  det  var  kun  at  Med- 
lidenhed med  mig,  at  hun  syntes  saa  . . .  Men  var  jeg  da 
lykkelig?  Jeg  var  det  kun  saa  længe  jeg  kunde  drukne  min 
Sorg  og  mit  Samvittighedsnag  i  hendes  Smil  og  kærlige 
Blik. 

Ak,  Nikoline,  nu  ser  Du  mig  i  min  Nøgenhed,  ser  hvad 
jeg  har  gjort,  hvad  jeg  har  opofret  for  at  faa  Lov  til  at  eje 
Dig.  Du  anede  intet, .  men  nu,  da  alt  er  Dig  klart,  vender 
Du  Dig  maaske  bort  fra  mig?  Gør  ikke  det  I  Englene  kan 
jo  tilgive  —  vend  Dig  ikke  bort ;  paa  mine  Knæ  tigger  jeg 
Dig  om  Tilgivelse. 

Hvor  vildt  det  end  stormer  udenfor  Johannesskæret, 
indeni  mig  stormer  det  endnu  værre;  ak,  om  jeg  vovede  at 
kaste  den  ene  Storm  i  den  anden;  men  nej,  en  saadan  Vel- 
lyst er  ikke  til  for  mig,  jeg  maa  leve  for  Draabe  efter  Draabe 
at  synke  den  bittre  Livssaft,  til  Flasken  bliver  tom  . . .  Mit 
Hoved  er  ikke  godt!  jeg  vilde  jo  indbilde  mig,  at  jeg  havde 
en  vis  Ro;  jeg  vilde  jo  nedskrive  disse  Bekendelser  til  vor 
Georg  —  til  Nikolines  Søn  . . . 

Jeg  elskede  Helgenæs.  Denne  smukke  Plet  paa  den 
ensomme  Strand  var  min  Verden,  og  hver  Gang  jeg  vendte 
tilbage  fra  en  Rejse,  lovede  jeg  mig  selv  ikke  saa  snart  at 
forlade  den,  thi  intet  Sted  følte  jeg  den  sande  Glæde  og 
Hyggelighed,  som  jeg  nød  i  Hjemmet 

Den  første  Ungdomsrus,  troede  jeg,  var  forbi.  Endskønt 
jeg  endnu  ikke  var  en  og  tyve  Aar,  troede  jeg,  at  jeg  alle- 
rede modnedes  til  en  rolig  og  kraftig  Mand. 

Ak,  hvor  helt  anderledes  blev  det  ikke  I 

I  Danmark  havde  jeg  en  Ven.  Tør  jeg  vove  at  ned- 
skrive Richard  Tanks  Navn  . . .  nej,  Pennen  falder,  jeg  maa 
hvile  et  Par  Dage  og  vænne  mig  til  at  se  det  paa  Papiret, 
hvert  Bogstav  indeholder  et  Anklagepunkt  . . . 

Richard  Tank  var  ikke  rig  paa  jordisk  Gods,  men  desto 
mere  paa  Ære,  Selvstændighed  og  ædel  Tænkemaade.  Han 
var  en  stolt  Mand  med  et  agtet  Navn,  og  det  var  hans  høje- 
ste Ønske  at  overlevere  det  lige  saa  uplettet  til  sine  Efter- 
kommere, som  han  havde  modtaget  det  af  sin  Fader. 

Paa  en  Rejse  grundlagdes  vort  Bekendtskab.     En  mæg- 

tig  Tiltrækningskraft  udviklede  snart  en  fortroligere  Omgang 
imellem  os.  Vi  blev  Venner,  og  da  vi  var  lige  hæftige  i 
vore  Indtryk,  klyngede  vi  os  til  dette  Venskab  med  en  Styrke, 
som  snart  gjorde  alle  andre  Følelser  overflødige;  det  troede 
vi  i  det  mindste  selv. 

Richard,  som  ofte  besøgte  mig  i  Sverige,  havde  tilbragt 
nogle  Uger  paa  Helgenæs,  da  han  ved  Permissionstidens 
Udløb  —  han  var  Løjtnant  i  den  danske  Armé  —  blev  kom- 
manderet til  at  gøre  Tjeneste  paa  en  afsides  Fæstning. 

Aldrig  glemmer  jeg  den  Dag,  da  vi  skiltes.  Det  havde 
været  heldigere,  om  dette  Farvel  var  blevet  en  Skilsmisse  for 
evigt,  saaledes  som  Anelserne  tilhviskede  os  . . .  Anelser  har 
ved  deres  hemmelighedsfulde  Forbindelse  med  den  ydre  Verden 
altid  en  indgribende  Betydning,  men  sjældent  er  det  givet  os 
at  kunne  tyde  disse  Gaader  rigtigt.  Vi  aner  Døden  i  alt, 
som  om  der  ikke  fandtes  gyseligere  og  fuldkomnere  Skils- 
misser end  dem,  der  skabes  af  Døden  .  .  . 

Det  var  en  raakold  Efteraarsmorgen.  De  graa  Bølger 
rullede  tungt  mod  den  halvt  sammenstyrtede  Bro  ved  det 
saakaldte  Taarns  nordre  Side.  Richard  og  jeg  stod  Arm  i 
Arm  ved  et  af  de  Vinduer,  som  vender  ud  til  denne  Side. 
Det  var  i  Richards  Værelse.  Han  elskede  saa  meget  denne 
forældede  Del  af  Bygningen  og  beboede  altid  et  af  dens 
Gæstekamre. 

Dreven  af  en  samstemmende  Uro  ved  Tanken  om  at 
miste  en  eneste  af  de  faa  tilbageværende  Timer,  var  vi  staaet 
tidligt  op,  og  dog  —  da  vi  nu  var  i  hinandens  Selskab,  da 
vi  nu  stod  Arm  i  Arm,  havde  vi  næppe  Ord  til  at  udtrykke 
vort  Savn.  En  Taage  lejrede  sig  mer  og  mere  over  vore 
Sjæle  og  gjorde  det  umuligt  for  os  at  forjage  Øjeblikkets 
Bitterhed  med  selv  det  ubetydeligste,  lyse  Fremtidsbillede. 

—  Aldrig,  sagde  endelig  Richardt,  idet  han  saa  paa  mig 
med  sit  trofaste  Blik  —  aldrig  tidligere  har  vi  følt,  hvad  vi 
nu  føler  —  jeg  ser  paa  Dig,  Vilhelm,  at  ogsaa  Du  føler  Dig 
nedtrykt  af  Forudanelsen  om  en  Sorg. 

Jeg  trykkede  hans  Haand  til  Svar.  Jeg  troede,  at  en  af 
os  stod  ved  Bredden  af  Tidens  Flod. 

—  Hvad  der  end  sker,  fortsatte  han,  saa  har  vi  dog 
nydt  mere  Glæde  sammen,  end  der  som  oftest  tilstaas  et 
helt  Menneskeliv.  Og  desuden  —  at  vide,  at  enhver  af  os  to, 
enten  han  er  nær  eller  tjærn,    er    rede   til    for  den  anden  at 

ofre  Gods,  Blod,  Liv,  alt,  undtagen  Æren,  at  vide  dette,  vide, 
at  der  findes  et  Menneske,  man  kan  tro  paa  i  alle  Lykkens 
Omskiftelser,  et  Menneske,  der  ikke  er  i  Stand  til  Svig  — 
det  er  en  Frstatning  for  enhver  Smærte,  selv  for  Skils- 
missens. 

Da  han  udtalte  disse  Ord,  straalede  hans  skønne  og  ædle 
Ansigt.  Ogsaa  jeg  blev  revet  med.  Og  vi  skiltes  som  kun 
to  Venner  kan  skilles,  der  anser  sig  uopløseligt  forenede  .  .  . 

Richard  var  borte. 

Men  Venskabets  Følelser  ligner  ikke  Kærlighedens,  der 
fordyber  os  saaledes  i  os  selv,  at  vi  glemmer  alt,  hvad  der 
er  omkring  os.  Venskabet  klarer  Begrebet,  skærper  Synet 
og  udvider  Følelsen  for  Frihed  og  Ret. 

I  nyttig  Virksomhed  hengik  flere  Uger.  En  munter  og 
hyggelig  Brevveksling  havde  netop  bragt  mig  til  at  glemme 
Afskedsstunden,  da  der  fra  Richards  Side  indtraadte  en  læn- 
gere Tavshed,  som  satte  mig  i  stor  Uro.  Allerede  troede  jeg, 
at  vore  onde  Anelser  havde  baaret  Frugt  og  stod  i  Begreb 
med  at  rejse,  da  jeg  modtog  et  Brev,  men  et  Brev,  som 
gjorde  et  højst  pinligt  Indtryk  paa  mig.  Hver  Linje  i  det 
indblæste  i  min  Sjæl  de  første  lave  Følelser,  jeg  til  dette 
Øjeblik  havde  næret;  denne  Følelse  var  Misundelsens.  Jeg 
havde  troet,  at  Richard  under  hvilket  somhelst  Forhold  aldrig 
kunde  føle  en  ublandet  Lykke,  naar  vi  var  skilte,  men  dette 
Brev,  hvori  han  indrømmede,  at  han  i  en  hel  Maaned  havde 
glemt  Venskabet  for  Kærligheden,  aandede  en  saadan  Lyk- 
salighedsrus,  at  jeg  ikke  betvivlede,  at  han  nu  kunde  leve 
fuldstændig  lykkelig,  hvad  enten  jeg  var  nær  eller  fjærn. 

I  mit  Brev  søgte  jeg  at  maskere  min  Harme,  men  et 
skarpt  Øje  vilde  dog  let  have  kunnet  opdage  den.  Richard 
opdagede  dog  ikke  andet,  end  hvad  Ordene  bogstaveligt 
indeholdt,  thi  han  var  for  højsindet  til  at  fatte,  hvad  jeg 
følte. 

Et  Aar  forløb.  Richard  bad  mig  indtrængende  at  komme 
til  sit  Bryllup.    Jeg  kunde  ikke  undslaa  mig  for  at  komme. 

Da  jeg  forlod  Helgenæs  for  at  tiltræde  denne  Rejse, 
hvilede  Mørket  over  min  Sjæl.  Da  jeg  vendte  tilbage  var 
Mørket  endnu  dybere. 

I  et  lille  venligt  Landsted  paa  Sjællands  Kyst  stod 
Richards  Bryllup  . . .  Nej,  jeg  kan  ikke  dvæle  heri  Furierne 
jager   mig   fremad.      Det   overstiger  mine  Kræfter   paany   at 

leve  dette  Liv,   og   dog  . . .    jeg   maa  Fod  for  Fod  gennem- 
vandre  Erindringens  udbrændte  Ørken. 

Jeg  er  fejg  .  .  .  jeg  har  ikke  været  det  før,  men  jeg 
føler  Rædsel  for  at  se  disse  Skikkelser  rejse  sig  af  deres 
Grave.  Og  det  er  mig,  der  skal  vække  dem  —  mig,  hvis 
Ønske  er,  at  de  maatte  sove  længere  end  til  Dommens  Dag, 
og  at  jeg  selv  maatte  sove  ved  deres  Side,  det  vil  sige,  hvis 
denne  Søvn  var  evig  Tilintetgørelse. 

Hvad  .  .  .  banker  det  ikke  paa  Døren?  .  .  .  Nej,  det  er 
Stormen;  et  Pust  fra  Guderne  —  det  køler  saa  godt  .  .  . 
Læg  Eder  tilbage  til  Ro  i  Eders  Gravel  Jeg  vil  Eder  ingen 
Ting  .  «  .  ingen  Ting  .  .  . 

Hvad  er  det  for  Vanvid  jeg  skrev  igaar?  ...  O,  Usselhed, 
naar  Sjælen  lader  sig  bøje  under  det  vilde  Raseri.  I  Dag 
raser  jeg  ikke. 

Richard  var  gift.     Han  boede  i  det  lille  Landsted  med 
sin  Hustru,  Leopoldine. 

Leopoldine  tilbad  den  Mand,  hun  havde  valgt.  Han 
forgudede  sin  unge  Kone,  og  begge  fortjente  gensidig  denne 
Forgudelse,  thi  de  var  begge  to  ædle,  saaledes  som  den 
højeste  Kærligheds  Afbilleder  bør  være.  Men  findes  der  et 
Paradis  uden  Slangen? 

Ved  dette  Tidspunkt  (jeg  var  nylig  fyldt  en  og  tyve 
Aar)  kendte  jeg  kun  Kærligheden  af  Navn.  Men  jeg  saa 
Leopoldine  under  flere  Ugers  Samvær  og  lærte  paa  en  Gang 
at  kende  tre  frygtelige  Fjender  for  min  Ro:  Kærlighed, 
Skinsyge  og  Selvforagt. 

Richard,  der  var  langt  fra  at  nære  en  for  mig  saa  kræn- 
kende Mistanke,  førte  uophørligt  den  fortryllende  Kvinde  ind 
paa  min  Vej.  Han  ønskede,  at  et  fortroligt  Venskab  ogsaa 
skulde  finde  Sted  mellem  hans  Ven  og  hans  Hustru. 

Og  min  onde  Aand  tillod,  at  Leopoldine  ogsaa  i  denne 
Retning  tænkte  som  Richard.  Jo  mere  jeg  undveg  hende, 
desto  mere  søgte  hun  mit  Selskab  for  at  overvinde  den 
Uvilje,  som  hun  i  sit  rene  Sind  troede,  jeg  nærede  imod 
hende,  fordi  hun  havde  berøvet  mig  den  første  Plads  i  Richards 
Hjærte.  Jeg  lod  hende  blive  i  denne  Tro.  Thi  min  Sjæl 
følte  en  Afgrundens  Salighed,  naar  hun  med  det  uskyldigste 
Koketteri  søgte  at  tildrage  sig  min  Opmærksomhed  og  mere 
end  en  Gang  i  spøgende  Trods   sagde  til  sin  Mand:      »Hvor 

frastødende  Vilhelm  end  er  imod  mig,  skal  Du  dog  se,  Richard, 
at  jeg  tilsidst  stikker  Dig  ud.« 

Saa  vidt  kom  det  dog  aldrig. 

Jo  mere  brødefuld  og  skinsyg  jeg  følte  mig  mod  Richard, 
desto  højere  elskede  jeg  ham.  i  ette  var  besynderligt.  Det 
forekom  mig  som  om  kun  hans  Nærværelse  kunde  beskytte 
mig  mod  min  uværdige  Svaghed. 

To  Maaneder  levede  jeg  i  denne  Skærsild.  Hver  Dag 
skænkede  min  Lidenskab  et  eller  andet  lykkeligt  Øjeblik,  men 
lod  tillige  min  bedre  Følelse  mærke  hele  denne  Frygt,  der 
er  Følgen  af  brødefulde  Indtryk.  Omsider  paakaldte  jeg  al 
den  Kraft,  jeg  endnu  havde  tilbage,  til  Værn  mod  Fristeren, 
°S  JeS  vandt  Sejr. 

Jeg  besluttede  at  vende  tilbag-e  til  Helgenæs. 

En  Aften  sad  vi  som  sædvanligt  alle  tre  sammen  efter  at 
Dagens  Forretninger  var  forbi. 

Leopoldine  var  nylig  bleven  færdig  med  at  tage  Te- 
servicen  bort,  og  hun  erklærede  nu  i  sin  sædvanlige  spøgende 
Tone,  at  vi  maatte  finde  paa  noget  at  more  hende  med;  hun 
vilde  høre  noget  nyt. 

—  Nu  skal  jeg  fortælle  Dig  noget  nyt,  sagde  Richard. 
Der  er  en  vis  lille,  nygift  Kone,  om  hvem  der  siges,  at  hun 
helt  og  holdent  har  glemt  det  gamle  Ord,  som  siger,  at  naar 
Manden  i  Forlovelsestiden  har  søgt  at  more  sin  Forlovede, 
saa  maa  Konen  i  Ægteskabet  søge  at  more  sin  Mand. 

—  Uf,  hvor  det  er  gammeldags  .  .  .  Vilhelm  har  vist 
noget  bedre  at  sige? 

—  Det  er  som  man  tager  det,  svarede  jeg  i  den  tvungent- 
spøgefulde  Tone,  som  jeg  saa  ofte  nødtes  til  at  anvende.  — 
Jeg  rejser  hjem  til  Sverige  om  nogle  Dage. 

Nu  forvandledes  Munterheden  til  Alvor.  Richard  slap 
sin  Hustrus  Haand,  der,  for  at  straffe  hans  uridderlige  Ytring, 
havde  forvildet  sig  i  hans  Haar,  og  Leopoldine  sendte  mig 
et  Blik,  der  udtalte  den  udtryksfuldeste  Forundring. 

—  Er  det  sandt?  spurgte  de  begge  paa  en  Gang. 

Jeg  forsikrede,  at  et  Brev  fra  fgnelius  kaldte  mig  hjem 
til  Helgenæs,  hvor  en  Mængde  Forretninger  absolut  krævede 
min  Nærværelse,  og  jeg  fremtvang  nogle  Ord  om  min  Be- 
drøvelse over  at  skulle  skilles  fra  Venner,  der  var  mitHjærte 
saa  dyrebare.    Men  uden  Tvivl   lød   denne  Forklaring  noget 

usandsyndsynlig,  thi  Richard  betragtede  mig  med  Forbav- 
selse. 

Dette  Blik  gengav  mig  imidlertid  Ævnen  til  i  det  Ydre 
at  dæmpe  enhver  Opbrusning.  Det  lykkedes  mig  at  antage 
et  saadant  Skin  af  Inderlighed  og  Varme,  at  Richards  Uro 
beroligedes. 

Leopoldine  sagde  næsten  ingen  Ting.  Det  lod  til,  hun 
snarere  var  stødt  end  bedrøvet. 

Og  uden  at  hun  havde  kastet  saa  meget  som  det  mindste 
Blik  i  min  Sjæl,  som  havde  kunnet  oplyse  hende  om  den 
egentlige  Grund  til  min  Afrejse,  forlod  jeg  Sorgenfri  —  ak, 
det  var  en  bitter  Ironi,  at  dette  lille  Sted  bar  et  saadant 
Navn  —  og  jeg  genvandt  først  en  Smule  Fred,  da  jeg  atter 
befandt  mig  indenfor  Helgenæs'  gamle  Mure. 

Nu  følte  jeg  den  Lykke,  som  ligger  i  Bevidstheden  om 
at  have  opfyldt  en  vanskelig  Pligt,  i  at  have  overvundet  sig 
selv.  Og  i  Stoltheden  over  denne  min  Sejr,  hvis  Storhed  jeg 
ikke  selv  miskendte,  lovede  jeg  helligt  i  mine  Tanker  ikke 
at  gense  Leopoldine,  førend  hendes  Billede  var  blegnet  i  min 
Erindring  og  død  i  mit  Hjærte. 

Jeg  kastede  mig  ind  i  den  mest  anstrængende  Virksom- 
hed. Midlet  var  dulmende,  men  ikke  lægende.  Og  dette 
kunde  heller  ikke  blive  Tilfældet,  fordi  Richards  Breve,  op- 
fyldte af  Skildringer  over  deres  mer  og  mere  grundfæstede 
Lykke,  Gang  paa  Gang  tilintetgjorde  de  Forsætter,  som  For- 
nuften og  en  fast  Vilje  havde  fremkaldt. 

Endelig  gjorde  jeget  betydningsfuldt  Skridt:  jeg  gik  paa 
Rejser  til  Udlandet,  og  ved  den  uophørlige  Omvæksling  af 
Opholdssted,  udelukkede  jeg  Richard  fra  den  Mulighed  at 
sende  mig  Breve.  Jeg  paa  min  Side  skrev  heller  ikke  ofte, 
og  under  allehaande  opdigtede  Paaskud,  udvidede  jeg  lidt 
efter  lidt  det  Svælg,  som  skilte  os. 

Saaledes  forløb  to  Aar. 


II. 

Jeg    led   af  Hjemve   under  den  lange  Adskillelse  fra  mit 
Helgenæs  og  besluttede  at  vende  hjem. 

Paa  den  Tid  var  min  Indbildningskraft  næsten  udtømt. 
Billedet  af  min  Vens  Hustru  stod  ikke  længere  i  den  første, 
glødende  Lidenskabs  fortryllende  Glans.  Jeg  havde  kæmpet 
imod  den  og  troede,  at  den  tilsidst  var  bukket  under. 

Men  den  havde  kun  skjult  sig  i  en  forborgen  Vraa  i 
Sjælen. 

Jeg  sagde  tusinde  Gange  til  mig  selv:  »Denne  Rus  er 
forbi;  jeg  tænker  næppe  mere  paa  hende. c  Og  det  forholdt 
sig  virkelig  saaledes,  at  jeg  kun  sjældent  tænkte  paa  Leopoldine 
—  men  hun  boede  dog  i  mit  Hjærte,  hvor  hun  ikke 
burde  bo. 

Richards  instændige  Bønner,  at  jeg  skulde  lægge  Vejen 
over  Danmark,  afslog  jeg  bestemt.  Jeg  vilde  ikke  udfordre 
Skæbnen  .  .  .  Den  naaede  mig  desværre  alligevel. 

Det  var  i  Høstens  Tid  jeg  kom  tilbage  til  Helgenæs. 

Hvor  mange  Gange  sagde  ikke  min  trofaste  Ijpelius: 

—  De  skulde  gifte  Dem,  Hr.  Baron  —  saa  er  jeg  vis  paa, 
det  blev  igen  som  i  de  gode  Dage,  da  vor  unge  Husbond 
var  munter  og  lykkelig. 

—  Saa  find  mig  da  en  Kone,  og  synes  jeg  om  hende, 
skal  jeg  ikke  tøve  med  at  gifte  mig,  svarede  jeg. 

Jeg  forlangte  ikke  bedre  end  at  kunne  danne  mig  et 
Hjem,  som  kunde  skænke  mit  Hjærte  Fred  om  end  ikke 
Lykke.  Men  forgæves  foreslog  Ignelius  alle  giftefærdige 
Piger  baade  fjærn  og  nær.  Selv  rejste  jeg  snart  her  snart 
der  hen.  Jeg  havde  foresat  mig  ikke  blot  at  søge,  men  ogsaa 
at  finde.  Men  jeg  fandt  ingen,  som  kunde  sammenlignes  med 
den  Kvinde,  jeg  havde  set  ved  min  Vens  Side,  ingen  ved 
hvem  blot  det  fjærneste  Haab  om  Lykke  kunde  fæste  sig. 

—  Det  er  forgæves,  sagde  jeg  til  Ignelius,  jeg  kan  ikke 
blive  forelsket. 

—  Se,  se!  sagde  den  trofaste  Sjæl  og  rystede  paa  Hovedet, 
Herberget  er  maaske  optaget,  og  derfor  er  der  ingen  Plads 
til  en  ny  Gæst. 

—  Hvad  skal  de  Fantasier  betyde?  udbrød  jeg  næsten 
strængt.  Det  ærgrede  mig,  at  nogen  havde  gennemskuet 
mig. 

—  Ikke  noget,  Hr.  Baroni  var  hans  eneste  Svar,  og  han 
trak  sig  med  et  Suk  tilbage. 

Vi  genoptog  ikke  dette  Æmne  før  langt  senere. 
Vinteren  forløb.     Med  Undtagelse   af  en  Tur  til  Hoved- 

staden,  for  at  se,  om  ikke  dens  Fornøjelser  skulde  lokke  mig 
med  sin  gamle  Magt  —  hvilket  de  dog  ikke  formaaede  — 
tilbragte  jeg  Tiden  paa  Helgenæs.  Om  Dagen  var  Bibliothe- 
ket  mit  Selskab,  men  en  Del  af  Aftenen  hørte  jeg  med  en 
egen  Fornøjelse  paa  Ignelius'  Fortællinger  om  Medlemmerne 
af  vor  Familje  og  en  Mængde  nedarvede  Sagn,  der  knyttede 
sig  saavel  til  Familjen  som  til  selve  Godset  .  .  . 

(Her  forekom  i  Letslers  Optegnelser  en  nærmere  Be- 
skrivelse over  den  gamle  Bygning,  i  hvilken  Georg  for  Tiden 
befandt  sig,  en  Beskrivelse,  som  ogsaa  omfattede  de  hemme- 
lighedsfulde Trappesten.) 

.  .  .  Flere  Gange,  hed  det  i  Fortsættelsen,  foreslog  Ig- 
nelius,  som  nærede  en  Slags  hellig  Frygt  for  disse  Sten,  at 
jeg  skulde  lade  dem  sænke.  Men  hvor  kunde  jeg  overlade 
mig  selv  til,  for  en  saadan  Overtros  Skyld,  at  berøve  Taarnet 
dets  mest  storartede  Prydelse?  Det  vilde  jo  være  Vanvid 
at  tro,  at  Lykke  eller  Ulykke  stod  i  Forbindelse  med  dem. 

Ved  Foraarets  Komme  fik  jeg  Brev  fra  Richard. 

»Hvis  Du  heller  ikke  kommer  i  Aar«  skrev  han,  »lad  os 
saa  hellere  bryde  det  sidste  Baand ;  thi  da  indser  jeg,  at  vort 
Venskab  kun  har  været  en  tom  Ungdomsdrøm,  c 

Uden  Overlæg  fulgte  jeg  Øjeblikkets  Indskydelse  og 
skrev  de  ulykkelige  Ord:     »Jeg  skal  komme.« 

Først  efter  at  de  var  afsendte,  gik  jeg  i  Rette  med  mig 
selv.  »Endnu  kan  det  forandres«,  tænkte  jeg.  Jeg  ransagede 
hver  Krog  af  mit  Hjærte,  og  dette  stræiigt  prøvende  Blik 
kunde  ikke  undgaa  at  opdage  den  Vraa,  hvor  det  tilslørede 
Afgudsbillede  var  skjult.  Forfærdelse  og  Smærte  nedbøjede 
m'g;  Jeg  var  ikke  helbredt. 

Jeg  skrev  paany  til  Richardt  og  tog  Løftet  tilbage.  Men 
mit  Brev  maa  have  forraadt  den  Uorden,  hvori  mine  Tanker 
befandt  sig,  thi  langtfra,  som  jeg  havde  haabet,  at  dette 
Brev  for  bestandigt  skulde  afbryde  vort  fortrolige  Forhold, 
iik  jeg  endnu  indstændigere  Opfordringer  end  tidligere.  »Jeg 
er  vis  paac,  skrev  han,  »at  Du  lider  under  en  eller  anden 
Bekymring.    Kommer  Du  ikke  saa  henter  jeg  Dig.« 

I  Slutningen  af  Brevet  stod  følgende  Ord  fraLeopoldine: 
»Vilhelm  vi  længes  efter  Digl« 

Og  atter  skrev  jeg:     »Jeg  skal  komme«. 

Saa  laante  jeg  ikke  længere  Øre  hverken  til  de  mørke 
Anelser  eller  til  Sjælens  hemmelige  Advarsler  .  .  . 

Over  Sorgenfris  duftende  Lunde  havde  den  synkende 
Sol  kastet  sin  gyldne  Aftenklædnings  Slæb.  Det  lille  hvide 
Hus  med  Syringhækken,  de  grønne  Jalousier,  og  den  lille 
paradisisk  smukke  Have,  i  hvilken  to  smaa  Aaer  mødtes  og 
Omfavnede  hinanden,  stod  som  en  smykket  Brud  omgivet  af 
Roser. 

Jeg  standsede  et  Stykke  fra  Gaarden;  der  laa  over  dette 
lille  Eden  et  Skær .  af  Renhed,  som  gjorde  det  umuligt  for 
mig  at  nærme  mig  det  i  et  buldrende  Køretøj. 

Langsomt,  med  usikre  Skridt,  skælvende  for  min  tilta- 
gende Svaghed,  traadte  jeg  ind  ad  den  grøntmalede  Port. 
Men  hvad  var  det  for  en  Følelse,  der  betog  mig,  da  jeg, 
under  Skyggen  af  den  store  Lind,  der  bredte  sine  Grene  ud 
over  Indgangen,  saa  en  lille  Pige,  en  lyslokket  Engel,  hvis 
skønne  Træk  kun  altfor  tydeligt  fortalte,  af  hvis  Blod  hun 
var.  Hun  tumlede  sig  omkring  i  Græsset  med  Richards  store 
Hund,  gamle  Kastor,  som  straks  kendte  mig  og  modtog  mig 
med  voldsomme  Kærtegn. 

I  samme  Øjeblik  viste  Leopoldine  sig  paa  Trappen. 

Ak,  min  Fornuft,  mit  Hoved,  mit  stakkels  Hjærte  l  Denne 
Kvinde,  der  var  bleven  saa  tidligt  gift,  var  først  nu  naaet  til 
sin  Skønheds  højeste  Modenhed. 

Med  voldsom  Anstrængelse  søgte  jeg  at  fremtvinge  en 
passende  Glæde  i  mine  Ansigtstræk.  Havde  Richard  i  dette 
Øjeblik  været  nærværende,  vilde  rimeligvis  denne  Gensynets 
Minut  have  aabnet  hans  Øjne. 

Leopoldine  ilede  mig  i  Møde.  Og  idet  hun  rakte  mig 
sin  hvide,  bløde  Haand,  udbrød  hun  smilende: 

—  Hvor  Du  er  bleven  forandret,  Vilhelm  1  Skal  jeg  sige 
Dig  en  Artighed,  saa  er  Forandringen  til  Din  Fordel;  Din 
Teint  har  faaet  en  mere  mandig  Farve,  og  Din  Maade  at 
være  paa  . . .  naa  ja,  Du  ser  lidt  affekteret  ud  —  men  det 
er  vel  heller  ikke  for  ingen  Ting,  Du  har  været  i  Paris. 

—  Min  bedste  Leopold  ine,  jeg  kommer  tilbage  som  det 
samme  Menneske,  der  rejste. 

—  Saa  meget  desbedre.  Aa,  hvor  Richard  vil  blive 
glad;  uheldigvis  er  han  nu  borte  .  .  .  Men  maa  jeg  nu  i 
Stedet  for  her  præsentere  og  anbefale  til  Din  Bevaagenhed 
én  lille  Arvetagerske  til  Sorgenfri.  Leopoldine  løftede  den 
lille  op  og  rakte  mig  hende  med  et  Udtryk  af  Lykke  og 
stolt  Glæde.    Rystet  af  en  sønderknusende  Følelse,  trykkede 

jeg  Barnet  saa  haardt  ind  til  mit  Bryst,  at  det  grædende  tog 
sine  smaa  Arme  fra  min  Hals,  hvor  Moderen  havde  lagt  dem. 

—  Jeg  ser,  sagde  hun  spøgende,  at  Du  bliver  meget 
faderlig  .  .  .  Men  lad  os  nu  gaa  ind,  min  gode  Vilhelm;  i 
Aften  har  jeg  mer  end  nogensinde  Ret  til  at  forlange,  at  Du 
skal  more  mig;  Du  har  jo  skrevet  saa  sjældent. 

—  Teg  har  sparet  paa  mine  Beretninger,  fordi  jeg  anede, 
at  Du  ikke  havde  ophørt  med  Dine  smaa  Fordringer  paa  at 
blive  moret. 

—  Ophørt?  Richardt  kan  fortælle  Dig,  at  mine  For- 
dringer tværtimod  er  steget.  Men  apropos,  tror  Du  —  her 
fik  hendes  Ansigtsudtryk  en  fortryllende  Blanding  af  tanke- 
fuld Alvor  og  rørende  Simpelhed  —  tror  Du  ikke,  at  Ægte- 
mændene holder  mere  af  den  glade  og  livsfriske  Kærlighed, 
end  af  den  højtidelige  og  alt  for  sentimentale  ? 

—  Jeg  tror,  at  den  bestandig  smilende  Kærlighed  fængsler 
Manden  mer  end  nogen  anden,  men  derimod  tror  jeg,  at  en 
Kvinde,  som  elsker  paa  den  Maade,  ikke  er  i  Besiddelse  af 
den  dybeste  Følelse. 

Jeg  ved  ikke  om  dette  virkelig  var  min  fulde  Tanke, 
idetmindste  var  en  saadan  aldrig  før  bidet  mig  ind,  jeg  vidste 
jo,  hvor  ubegrænset  Leopoldine  elskede  sin  Mand.  Jeg  tror 
at  jeg  vilde  drille  hende  og  indbilde  hende,  at  jeg  ikke  var 
saa  overbevist  om  hendes  Kærlighed  til  Manden,  som  jeg  i 
Grunden  var.    Det  var  en  ond  Indskydelse  .  .  . 

Der  indtraadte  et  Øjebliks  Tavshed.  Da  jeg  atter  saa 
op,  rødmede  jeg.  I  Leopoldines  Øjne  glimtede  Taarer,  ak, 
hvor  de  Taarer  brændte  paa  mit  Hjærte,  saa  vel  som  hendes 
Ord,  da  hun  med  den  mildeste  Englegodhed  svarede: 

—  Hvor  jeg  er  bedrøvet  over  at  høre  Dig  tale  saaledes, 
og  jeg  takker  Gud  for,  at  Richard  ikke  hørte  det.  Jeg  ved 
at  et,  maaske  of»  e  ubetænksomt  udkastet  Ord  af  den  ene  Ven 
kan  bære  bitter  Frugt  hos  den  anden.  Dog,  Richard  er  alt 
for  overbevist  om,  at  der  kan  bo  Alvor  under  et  muntert 
Ydre,  til  at  han  vilde  føle  sig  truffet  over,  hvad  Du  ytrede, 
men  det  vilde  saare  ham,  Vilhelm,  fordi  det  blev  ytret  af 
hans  bedste  Ven,  om  den  Kvinde,  som  endnu  i  hans  Øjne  er, 
hvad  hun  var,  da  han  tilbød  hende  sit  Hjærte. 

—  Tilgiv  mig,  Leopoldine.  Jeg  kyssede  hendes  Haand 
med  en  Hæftighed,  som  hun  tilskrev  Angeren  over  mine 
ubetænksomme  Ord. 

Hun  lo  og  trak  ikke  Haanden  tilbage,  før  jeg  som  i 
Vildelse  trykkede  endnu  et  Kys  paa  den. 

—  Naa,  naa,  Hr.  Baron,  jeg  bryder  mig  ikke  om  en  saa 
fuldstændig  Bod;  har  man  vel  nogensinde  hørt,  at  man  kys- 
ser paa  Haanden  mer  end  en  Gang,  naar  en  velopdragen 
Mand  gør  en  Dame  en  Undskyldning?  Men  da  Forseelsen 
var  overordentlig  stor,  maa  jeg  vel  anse  Efterspillet  for  en 
oprigtig  Ytring  af  Bedrøvelse  og  Anger. 

Havde  hun  kastet  det  første  Blik  i  mit  Hjærte,  eller 
havde  hun  kun  spøgt? 

Det  fik  jeg  aldrig  at  vide. 

Hendes  Ord  vækkede  mig  imidlertid,  og  jeg  beherskede 
mig.  Da  Richard  en  Time  senere  kom  hjem,  havde  jeg  fattet 
mig  saa  fuldstændigt,  at  han  med  jublende  Glæde  raabte: 

—  Gud  ske  Lovl  Du  er  bedre  og  muntrere  end  Dine 
Breve  .  .  .  Tak,  fordi  Du  kom,  kære  Vilhelm;  jeg  var  lige 
ved  at  forlade  Hustru  og  Barn  for  at  opsøge  Dig  og  faa  Dig 
til  at  blive  Menneske  igen;  for  ser  Du,  mit  Hjærte  er  ikke 
forandret.  Og  han  trykkede  mig  ind  til  sit  trofaste,  tillids- 
fulde Hjærte. 

Hvilket  Liv  der  nu  begyndte  1 

Teg  vandrede  ved  Randen  af  en  Afgrund  .  .  .  Men  de  er 
vanskelige  at  se,  disse  Afgrunde,  over  hvilke  der  vokser  be- 
rusende Blomster. 

Aldrig  har  et  Ægteskab  været  lykkeligere  end  Richards 
og  Leopoldines.  I  hendes  Hjærte  brændte  en  inderlig  Kær- 
lighed, og  der  boede  han  ene  som  Selvhersker,  medens  jeg, 
skælvende  af  Skinsyge,  stod  udenfor  og  kastede  misundelige 
Blikke  derind. 

Og  alligevel  —  alligevel  holdt  jeg  af  ham. 

Jeg  havde  svoret  paa  at  forlade  Sorgenfri,  saasnart  Richard 
eller  Leopoldine  selv  forstod  min  virkelige  Tilstand,  men  saa 
længe  jeg  formaaede  at  beherske  mine  Blikke,  mine  Ord  og 
Handlinger,  vilde  jeg  blive.  Jeg  vidste  alt  for  godt,  at  jeg 
aldrig  mere  vilde  gense  hende;  for  havde  jtg  endnu  en  Gang 
Mod  til  at  fly  Faren,  vilde  jeg  ved  Ed  —  ja  ved  at  gifte 
mig,  det  maatte  saa  blive  som  det  vilde  —  afskære  mig  den 
Mulighed  at  begaa  Forræderi  imod  Venskabet. 

Jeg  har  ofte  troet,  at  hvis  Leopoldine  havde  besvaret 
mine  Følelser,  da  vilde  Foragten  have  overvundet  Kærligheden, 
men  hun  var  saa  hæderlig,  saa  helt  og  holdent  opfyldt  af 
IH  2 

Kærlighed  til  sin  Mand,  at  hendes  rene  Tanker  aldrig  et 
eneste  Øjeblik  forestillede  sig  Muligheden  af,  at  hun  kunde 
vække  en  brødefuld  Kærlighed. 


UI. 

Dagen  efter  min  Ankomst  til  Sorgenfri,  havde  Leopol- 
dine  faaet  en  ung  Pige  i  Huset,  som  skulde  være  hende  til 
Nytte  og  Selskab.  Hun  var  langt  ude  beslægtet  med  Richard, 
men  forøvrigt  en  Skabning,  som  med  Hensyn  til  Hjærtets 
Egenskaber  ikke  havde  det  mindste  tilfælles  med  min  ædle 
Ven. 

Henrikka  var  langt  fra  styg,  men  ved  Siden  af  Leopol- 
dine  var  hun  det,  fordi  en  tydelig  Misundelse,  en  sødsur 
Bitterhed  skæmmede  hendes  Ansigt.  Leopoldine  var  engle- 
god  mod  den  fattige  Henrikka  og  fandt  sig  med  Taalmodighed 
i  den  Mangel  paa  Kærlighed,  ja,  paa  sædvanlig  Høflighed, 
som  røbede  sig  hos  hende,  saasnart  der  var  Tale  om  at  op- 
fylde noget  af  Leopoldines  Ønsker.  Denne  Uvilje  bemærke- 
des imidlertid  af  Richard,  og  han  forestillede  hende,  at  hun 
maatte  forandre  sin  Opførsel,  hvis  hun  vilde  blive  et  velset 
Medlem  af  Familjen. 

Men  Henrikka  lod  sig  ikke  bøje.  Hun  hadede  Leopoldine 
for  hendes  Skønhed,  hendes  Mildhed  og  Elskværdigheds 
Skyld,  ja,  for  alle  hendes  gode  Egenskaber,  og  jo  mere  hun 
indsaa,  at  dette  Had,  som  hun  ikke  formaaede  at  skjule,  gjorde 
hende  selv  ubehagelig  i  vore  Øjne,  desto  mere  tiltog  det. 

Først  længe  efter  fik  jeg  at  vide,  at  hendes  Opførsel 
havde  endnu  en  anden  Aarsag;  den  uværdige  Kvinde  elskede 
mig  med  vild  Lidenskab.  Hendes  Kærlighed  til  mig  havde 
ladet  hende  opdage,  at  jeg  elskede  Leopoldine,  og  nu  havde 
hun  de  forfærdeligste  Vaaben  til  Hævn  for  min  Ligegyldighed 
og  Leopoldines  Overlegenhed. 

Men  denne  veludtænkte  Hævn  skulde  komme  saa  umærke- 
ligt, at  vi  selv  ikke  maatte  vide,  hvor  nær  den  var,  før  den 
paa  en  Gang  styrtede  over  os.  Med  en  ond  Aands  Ihærdig- 
hed afventede  hun  Tidens  Fylde. 

Hun  studerede  nøje  de  Karakterer,  med  hvilke  hun  havde 
at  gøre,  og  var  snu  nok  til  at  bedømme  dem  rigtigt. 

Det  første,  hun  gjorde,  var  under  Tavshedsløfte  at  betro 
en  af  Nabofruerne  sin  dybe  Sorg  over  den  Opdagelse,  hun 
straks  ved  sin  Ankomst  til  Sorgenfri  havde  gjort,  en  Opdagelse 
som  helt  og  holdent  var  Grunden  til  hendes  uovervindelige 
Uvilje  mod  Leopoldine,  denne  falske  Kvinde,  som  under 
Skinnet  af  et  smilende  Barns  og  en  Helgens  forenede  Egen- 
skaber, drev  det  grusomste  Spil  med  sin  Mands  Godtroenhed, 
og  lige  for  hans  Øjne  havde  en  Kærlighedsforbindelse  med 
hans  bedste  Ven. 

Og  Rygtet  fløj  med  Rakettens  Hurtighed  fra  Mund  til 
Mund. 

Nogle  vilde  vel  ikke  tro  paa  det,  men  andre,  der  lige- 
som Henrikka  ærgrede  sig  over,  Leopoldines  Fortrin,  troede 
for  længe  siden  at  have  bemærket  »noget  saadantc,  skønt  de 
af  Skaansomhed  tav  og  endnu  vilde  tie,  fordi  de  altfor  godt 
begreb,  hvad  Virkning  en  saadan  Skandale  vilde  have  paa 
den  bundhæderlige  Tank. 

Henrikka  triumferede.  Hun  vovede  allerede  i  sin  Opførsel 
mod  Richards  Hustru  at  vise  noget  mere  stødende  end  Mangel 
paa  Artighed.  Den  umistænksomme  Leopoldine  betragtede 
hende  forundret  og  troede  sikkert  at  have  hørt  galt,  da  Hen- 
rikka med  halv  næsvis  eller  næsten  foragtelig  Tone  kom  med 
Udtryk,  som  endnu  ingen  andre  end  hun  selv  forstod. 

Men  ved  en  saadan  Lejlighed  hørte  jeg  for  første  Gang, 
Richard  ytre  sig  med  Strænghed. 

—  Jeg  maa  erindre  Dig  om,  Henrikka,  at  hvis  Du  oftere 
glemmer  Dig  i  den  Grad  som  nu,  saa  maa  Du  undskylde,  at 
jeg  beder  Dig  om  at  søge  et  andet  Hjem. 

—  Og  jeg,  svarede  den  frække  Kvinde  dristigt  —  hun  var 
bleven  yderlig  ophidset,  fordi  jeg  hørte  Tilrettevisningen  — 
jeg  vilde  ønske,  at  her  ikke  fandtes  nogen,  som  glemmer  sig 
selv  mere  end  jeg. 

—  Hvad  mener  Du?  spurgte  Richard  hæftigt,  med  et 
forbavset  Udtryk.  Mener  Du  maaske,  at  jeg  ikke  har  Ret 
til  at  tage  min  Hustrus  Parti  imod  Dig,  fordi  Du  befinder 
Dig  i  en  Stilling,  som  fordrer  Hensynsfuldhed?  Men  misforstaa 
mig  ikke,  Henrikka,  naar  jeg  siger :  gør  Dig  værdig  til  denne 
Hensynsfuldhed,  og  den  skal  ikke  udeblive. 

Efter  disse  Ord  forlod  han  Værelset. 

in  2 

Henrikka  opslog  en  modbydelig  Latter,  som  vidnede 
om  Mangel  baade  paa  Finfølelse  og  god  Opdragelse,  og  der- 
paa  forsvandt  ogsaa  hun. 

—  Jeg  begriber  ikke,  sagde  Leopoldine,  hvad  det  er  for 
en  ond  Aand,  der  har  faaet  Magt  med  Henrikka?  Hun  har 
vel  aldrig  været  mig  god,  men  nu  bliver  hun  virkelig  for 
slem. 

Der  gik  nu  et  Lys  op  for  mig.  Endskønt  jeg  ikke 
kunde  erindre  et  eneste  Tilfælde,  hvor  jeg  i  Henrikkas  Nær- 
værelse havde  forsømt  at  vogte  over  mine  Følelser  og  Ansigts- 
træk, kunde  alligevel  hendes  tvetydige  Hentydning  næppe 
tages  paa  mere  end  en  Maade.  Jeg  skælvede,  jeg  mærkede 
at  jeg  var  bleg,  jeg  lod  som  om  jeg  ikke  havde  hørt  Leopol- 
dines  Ytring. 

—  Jeg  ser,  vedblev  hun,  at  Du  er  lige  saa  oprørt  som 
Richard.  Men  tænk  ikke  paa  den  stakkels  Taabe;  hun  vil 
søge  at  skade  mig,  men  hos  hvem  skulde  det  vel  lykkes? 

—  Den  afskyelige,  udbrød  jeg  ufrivilligt,  og  min  Stemme 
maa  have  røbet  noget  mere  end  blot  og  bar  Fortrydelse. 

—  Aa,  Du  er  for  hæftig,  sagde  Leopoldine,  lad  os  glemme 
det  altsammen  ...  Se  her,  hvad  synes  Du  om  dette?  Hun 
tog  fra  et  hemmeligt  Rum  i  sin  Syæske  et  lille  Arbejde,  som 
hun  agtede  at  give  Richard  til  hans  Fødselsdag,  sæt  Dig  her 
og  betragt  det,  jeg  tør  ikke  lade  det  komme  ud  af  mine 
Hænder,  min  Hr.  Mand  kunde  komme. 

Jeg  trak  min  Stol  hen  til  hendes,  jeg  bøjede  mit  Hoved 
ned  over  hendes  Haand  og  betragtede  —  ikke  Arbejdet,  men 
kun  denne  fortryllende  Haand,  med  Blikke  som  hun  dog  ikke 
kunde  se.  Mit  Aandedræt  blev  hedere,  og  jeg  var  nær  ved 
at  lade  mine  Læber  berøre  de  smaa  Fingre,  da  en  ung  Frue 
af  Leopoldines  nærmeste  Omgangskreds,  traadte  ind  tillige- 
med Henrikka. 

Jeg  er  sikker  paa,  at  mit  Ansigt  i  dette  Øjeblik  maa 
have  forraadt,  at  jeg  følte  mig  overrasket.  Naturligvis  søgte 
jeg  at  genvinde  hele  min  Selvbeherskelse,  men  følte  en  For- 
bryders Uro  og  fordømte  Kval,  da  jeg  bemærkede  den  paa- 
tagne  Blanding  af  Stolthed,  Nedladenhed  og  Harme,  hvormed 
den  unge  Fru  B.  hilste  paa  Leopoldine,  som  ulykkeligvis 
i  største  Hast  kastede  sit  Arbejde  i  Skrinet.  Og  dette  lille 
Arbejde,  som  hun  troede  skulde  blive  til  saa  megen  Glæde, 
blev  nu  et  Vaaben  mere  imod  hende. 

Fru  B.'s  Hilsen  til  mig  var  paa  en  Gang  fornem  og  kold. 

Med  næsten  satirisk  Glæde  sagde  hun  til  Leopoldine: 
—  Hvad  var  det  for  en  lille  Hemmelighed,  Du  viste  Baron 
U.,  og  som  Du  skjuler  for  os?  Ved  Du  vel,  dette  her  kan, 
min  Tro,  vække  Mistanke  hos  den  —  som  notabene,  er 
mistænksom. 

—  Du  har  jo  selv  kaldt  det  en  Hemmelighed,  sagde 
Leopoldine  smilende,  og  Du  forstaar  vel  nok,  at  man  ikke 
betror  en  Hemmelighed  til  tre. 

Ved  disse  Ord  saa  jeg  Fru  B.  og  Henrikka  veksle  et  Blik, 
som  jeg  ikke  havde  vanskeligt  ved  at  tyde. 

Og  da  nu  den  værdige  Frue,  efter  hvad  hun  troede  at 
have  opdaget,  ansaa  det  for  næsten  upassende  at  blive  længere 
i  Leopoldines  Selskab,  tog  hun  snart  Afsked,  hentydende  til, 
at  hun  i  den  første  Tid  var  meget  optaget. 

Efter  dette  viste  det  sig  snart  i  hver  Selskabskreds,  hvor 
Leopoldine  lod  sig  se,  at  hun  var  faldet  ned  fra  den  Højde, 
hvor  hun  før  havde  staaet.  Man  viste  hende  kun  en  afmaalt 
Høflighed,  saa  helt  og  holdent  uden  fortrolig  Hjærtelighed,  at 
Leopoldines  Øjne  snart  begyndte  at  se  uroligt  omkring.  Hun 
kunde  intet  opdage.  Men  det  forekom  hende  dog,  som  om 
hun  var  fuldstændig  ene,  i  hvilket  Selskab  hun  end  befandt 
sig 

Hvor  jeg  led,  hvor  jeg  bebrejdede  mig  at  være  Skyld  i 
den  uskyldige,  ædle  Kvindes  Tilsidesættelse.  Jeg  vilde  rejse, 
men  kom  snart  til  den  fejlagtige  Overbevisning,  at  det  vilde 
skade  hende  endnu  mere,  men  fra  det  Øjeblik,  da  denne  Be- 
slutning fæstnedes  hos  mig,  iagttog  jeg  den  overordenligste 
Forsigtighed;  jeg  viste  mig  mere  broderlig  fortrolig  i  min 
Opførsel  imod  Leopoldine,  og  benyttede  nu  oftere  et  hvert 
Tilfælde  til  at  være  sammen  med  Richard,  som  ogsaa  paa  sin 
Side  —  det  var  det  første  Tegn  fra  ham,  som  vakte  min 
Opmærksomhed  —  syntes  meget  opsat  paa  at  lade  Verden 
se  og  fornemme,  hvor  inderlig  fortrolige  og  uadskillelige  vi 
var,  men  midt  under  dette,  opdagede  jeg  i  hans  Øjne,  at  han 
begyndte  at  fatte  Mistanke. 

Skulde  jeg  kaste  mig  til  hans  Bryst,  bekende  alt  og  saa 
flygte  bort  for  evigt,  men  samtidigt  vise  ham,  at,  selv  om 
jeg  ikke  formaaede  at  underkue  min  brødefulde  Følelse,  havde 
jeg  dog  aldrig  forraadt  Venskabets  Pligt  eller  Agtelsen  for 
Leopoldine  ved  at  tilstaa  hende  min  Kærlighed. 

Disse  Planer  var  endnu  en  hæderlig  Mands,  men  Liden- 
skabens Kastevinde  ødelagde  dem  og  strøede  dem  ud  i 
Luften. 

Dette  Hus,  dette  lille  Sorgenfri,  som  ved  min  Ankomst 
var  et  Fredens,  Glædens  og  Lykkens  Tempel,  var  nu  kun  et 
Genfærd  af,  hvad  det  var  for  et  Par  Maaneder  siden. 

Leopoldine,  som  endnu  ikke  var  i  Stand  til  at  forstaa 
denne  mørke  Hemmelighed,  som  spandt  sig  tættere  og  tættere 
omkring  hende,  følte  dog  med  en  vis  Skræk  og  en  stadigt 
pinligere  Uro,  at  den  forstyrrede  hendes  huslige  Lykke.  Da 
hun  i  den  ydre  Verden  følte  sig  gjort  til  Genstand  for  den 
uretfærdigste  Behandling,  vilde  hun  med  fordoblet  Kærlighed 
vaage  over  den  indre,  men  snart  gyste  hun  tilbage  for  den 
Afgrund,  der  aabnedes  for  hende,  da  hun  af  sin  Mands  for- 
andrede Væsen  gættede  sig  til  den  største  af  alle  Ulykker : 
at  ogsaa  han  trak  sig  tilbage  fra  hende. 

Undertiden  syntes  hele  hans  »forriget  Lidenskab  (det 
var  kun  Leopoldine,  som  kaldte  den  saaledes;  hun  vidste  ikke, 
at  den  aldrig  havde  været  dybere  end  nu)  atter  at  flamme  op, 
og  det  til  en  saadan  Styrke,  at  han  næppe  vilde  slippe  hende 
af  sine  Arme.  Men  i  disse  flygtige  Øjeblikke  mærkede  hun 
ofte  paa  sin  Kind  en  brændende  Taare,  som  ikke  kom  fra 
hendes  egne  Øjne.  Naar  hun  da  spurgte,  bønfaldt  han  hende 
om  aldrig  at  have  nogen  Hemmelighed  for  ham. 

Den  stakkels  Leopoldine,  som  ikke  havde  nogen  Hemme- 
lighed, saaredes  tilsidst,  men  tav,  fordi  hun  intet  havde  at 
skjule. 

Undertiden  lagde  Henrikka  en  beundringsværdig  Snuhed 
for  Dagen.  Hun  viste  i  sin  Opførsel  mod  Richard  den  største 
Hensynsfuldhed  blandet  med  en  stille  Medlidenhed.  Mod  mig 
viste  hun  aabenlyst  Had  og  en  saa  lav  Skinsyge,  at  jeg  gyste 
endnu  mere  for  det  Punkt,  hvorpaa  vi  alle  stod.  Hun  havde 
nu  igen  forandret  sin  Opførsel  imod  Lepoldine,  nu  var  det 
mere  en  Slags  ædelmodig  Nedladenhed,  som  undgik  at  saare 
en  Skabning,   der  burde  have  nok  af  sine  egne  Bebrejdelser. 

Saaledes  stod  Sagerne,  da  jeg,  en  Aften  ved  Høstens 
Begyndelse,  sad  alene  i  den  forreste  Stue,  og  Leopoldine 
hurtigt  kom  ind  med  Haanden  fuld  af  Breve. 

Grædende  kastede  hun  sig  paa  Sofaen  og  sagde  i  stor 
Bevægelse:  —  Har  da  hele  Verden  sammensvoret  sig  mod 
mig  for  at  vise  mig  Mangel  paa  Agtelse,  og  det  uden  at  jeg 

kan  finde  nogen  Grund  dertil.  Se,  min  gode  Ven,  Du  som 
ikke  foragter  mig.  men  endnu  er  min  Ven,  se,  hvilke  kolde, 
høflige,  tvungne  Afslag  jeg  har  faaet  paa  mine  Indbydelser 
til  Richards  Fødselsdag.  Jeg  havde  haabet  ved  en  lille  Fest, 
hvor  alle  kunde  være  glade  og  fornøjede,  igen  at  oprette  den 
gamle  Fortrolighed,  men  se  her,  blandt  tredive  som  jeg  har 
inviteret,  er  der  næppe  ti,  som  kan  komme  . . .  Forstaar  Du. 
dette?    Hun  rakte  mig  de  afskyelige  Papirlapper. 

For  at  vinde  Tid  aabnede  jeg  den  ene  efter  den  anden 
Jeg  begreb,  hvor  alle  disse  smaa  Naalestik  maatte  saare 
Leopol  dines  Finfølelse,  og  jeg  rasede  af  Fortvivlelse;  det  var 
for  min,  for  min  Skyld  at  den  uskyldige  led. 

Mit  Hoved  brændte,  min  Puls  slog  hurtigere,  jeg  tvivlede 
om  at  kunne  frelse  hende.  O,  min  Gud,  hvad  skulde 
jeg  gøre. 

»Flygt,  flygt  1«  raabte  den  advarende  Stemme  indeni  mig, 
°S  Je£  besluttede  at  følge  den.  Først  maatte  jeg  dog  tale 
med  Richard;  jeg  vilde  ikke  forlade  hans  Hus  som  en 
Forbryder. 

—  Jeg  bønfalder  Dig,  Vilhelm,  bad  Leopoldine  med  sin 
blideste  Stemme,  at  Du  oplyser  mig,  hvis  Du  ved  eller  aner, 
hvad  der  kan  have  foraarsaget  dette. 

Jeg  tav  i  ubeskrivelig  Angst. 

—  Jeg  ser  det  paa  Din  Bevægelse,  Vilhelm,  Du  ved  det 
meget  godt,  og  da  ingen  anden  vil  sige  mig  det,  saa  hav 
Du  Medlidenhed  med  mig  . . .  Tro  mig,  jeg  har  Styrke  til  at 
høre  alt,  blot  jeg  slipper  denne  pinlige  Uvished. 

—  Du  vil  ikke  have  Styrke  dertil,  Leopoldine,  sagde  jeg, 
og  besluttede  at  vove  det  farlige  Skridt,  uden  at  røbe  mig  selv, 
at  røbe  Rygtet,  og  jeg  fattede  denne  Beslutning  af  to  Grunde: 
hun  vilde  da  faa  Ret  til  selv  at  forvise  mig,  og  — -  o,  brøde- 
fulde Tanke  —  jeg  skulde  kaste  et  Blik  i  hendes  Hjærte,  naar 
hun  hørte  Tale  om  Kærlighed  fra  min  Side,  en  Kærlighed, 
som  ansaas  for  at  være  delt  af  hende. 

Modet  svigtede  mig  næsten  alligevel,  da  jeg  kastede  et 
Blik  paa  hendes  uskyldige  Ansigtstræk,  hvor  skiftende  Bevæ- 
gelser genspejledes. 

—  Tal,  Vilhelm,  sagde  hun.  Hvad  det  end  maa  være, 
vil  jeg  høre  det. 

—  Glem  saa  ikke,  Leopoldine,  at  det  var  Din  egen  Vilje, 

som  formaaede  mig  dertil,  bliv  ikke  vred  paa  mi%y  for  hvad 
Du  faar  at  høre. 

—  Aa  nej,  nej  ...  begynd  blot. 

—  Du  vil  næppe  tro  Dine  egne  Øren. 

—  Er  denne  pinlige  Forberedelse  nødvendig  . . .  hvad  i 
Guds  Navn  beskylder  man  mig  for? 

—  ...  for  at  —  min  Stemme  skælvede,  saa  at  jeg  næppe 
kunde  faa  Ordene  frem  —  for  at  besvare  en  brødefuld  Kær- 
lighed. 

Leopoldine  for  sammen.  Hun  hævede  sit  smukke  Hoved, 
med  et  hurtigt  Kast. 

Ak,  havde  Richard  blot  set  hende  den  Gang. 

—  Og  hvem,  spurgte  hun  spottende,  anser  man  for  at 
være  dristig  nok  til  at  tale  om  Kærlighed  til  Richards 
Hustru? 

—  Mig! 

—  Dig .. . .  nej  en  saadan  Skændighed  er  ikke  mulig  . . . 
Du,  Richards  ædleste,  mest  skattede  Ven,  Du  skulde  saaledes 
have  krænket  og  bedraget  ham,  saaledes  foragtet  den  Kvinde, 
som  har  modtaget  Dig  med  en  Søsters  Hengivenhed.  Synes 
Du  ikke  selv,  at  dette  er  mer  end  naragtigt,  Vilhelm?  Og 
finder  Du  ikke,  at  naar  vi  modtager  Richard  med  en  hjærtelig 
Latter  —  og  man  kan  jo  ikke  andet  end  le  ad  denne  Mor- 
somhed —  og  siger  ham,  hvad  Du  har  sagt  mig,  at  han  da 
kun  behøver  at  kaste  et  Blik  paa  os  for  at  vide,  at  han  har 
været  Genstand  for  en  afskyelfg  Ondskab,  og  ser  Du,  gode 
Vilhelm,  er  Richard  overbevist,  saa  skal  det  ikke  blive  van- 
skeligt at  overbevise  hele  Verden  . . .  men  jeg  ved,  hvem  jeg 
kan  takke  for  dette  ...  Richard  maa  sende  hende  bort  fra 
vort  Hus. 

Medens  Leopoldine  saaledes  lod  den  ene  Tanke  jage  den 
anden,  led  jeg  utaalelige  Smærter  paa  den  Pinebænk,  jeg  selv 
havde  rejst.  Hvis  Richard  var  traadt  ind  i  det  samme,  vilde 
hendes  uskyldige  Forklaring  have  sat  min  Selvbeherskelse 
paa  Prøve  saa  umulig  at  bestaa,  at  min  Forvirring  vilde  have 
modsagt  Sandheden.  Og  da  jeg  ganske  bestemt  var  en  daarlig 
Skuespiller,  vilde  han  derimod  have  anset  hende  for  at  være 
en  saa  meget  dygtigere  Skuespillerinde. 

—  Du  tier,  Vilhelm!  fortsatte  hun  og  saa  forundret  paa  mig. 
Hvorfor  har  Du  ikke  hævet  denne  Misforstaaelse  og  vist  ham 
det  grundløse  i  et  for  Dig  saa  fornærmeligt  Rygte? 

—  Leopoldine,  Du  er  altfor  stræng. 

—  Nej,  vist  ikke  . . .  men  hvorfor  tale  om,  hvad  der 
burde  have  været  gjort,  da  vi  har  nok  at  gøre  med  det  nu- 
værende. Naar  jeg  rigtigt  betænker  Sagen,  Vilhelm,  vover 
jeg  ikke,  for  ikke  at  saare  Richard,  at  tage  Sagen  alvorligt; 
som  Spøg  lader  alt  sig  bedre  forklare,  for  hvis  min  ædle 
Richard  et  eneste  Øjeblik  har  kunnet  nære  en  flygtig  Mis- 
tanke, har  han  dog  aldrig  næret  den  for  Alvor,  og  det  vilde 
sikkert  smærte  ham,  hvis  jeg  behøvede   en  Retfærdiggørelse. 

Aa,  hvor  hun  pinte  mig.  Jeg  vilde  gaa,  jeg  vilde  hurtigt 
træffe  Forberedelser  til  min  Afrejse. 

—  Nej,  hvorfor  gaar  Du  ?  Bliv  her,  bad  hun  indtrængende. 
Ene  er  jeg  kun  ene;  vi  maa  begge  fortælle  Richard  denne 
Historie,  og  Du  . . .  Her  tav  hun  pludseligt;  hendes  Blik  veg 
hæftigt  tilbage  fra  mit  Ansigt,  som  ikke  kunde  bevare  Masken. 

—  Vilhelm  I  Hun  sagde  kun  dette  ene  Ord,  men  i  Lyden 
af  dette  laa  et  saa  sønderknusende  Udtryk  af  Smærte,  Vrede 
og  Angst,  at  jeg  derved  tabte  den  sidste  Gnist  af  Besindelse. 

—  Leopoldine,  udbrød  jeg  og  sank  ned  for  hendes  Fødder, 
kan  Du  foragte  den,  som  i  tre  Aar  har  baaret  Dit  Billede  i 
sin  Sjæl,  uden  med  et  Blik  eller  et  Ord  at  have  forraadt  sin 
Kval,  eller  forulempet  Dig  med  en  Tanke  . . . 

—  Forlad  mig,  rejs  paa  Øjeblikket,  alt  er  forbi.  Og  hendes 
Taarer  strømmede,  ikke  for  mig,  men  over  det  onde,  som  min 
elendige  Svaghed  var  Skyld  i. 

Hvem  der  havde  set  disse  Taarer,  hvem  der  havde  hørt 
disse  Ord:  »forlad  mig,  rejs  paa  Øjeblikket,  alt  er  forbit,  og 
havde  kendt  Aarsagen  til  dette  Udbrud,  vilde  ikke  have  mis- 
forstaaet  det.  Men  der  fandtes  en,  som,  uden  at  have  hørt 
den  foregaaende  Samtale,  gennem  den  sagte  oplukkede  Dør 
havde  set  Taarerne  og  hørt  de  sidste  Ord.  Der  fandtes  en, 
som  havde  set  Vennen  for  sin  Hustrus  Fødder. 

Der  var  halv  mørkt  i  Værelset.    Vi  anede  intet. 

Jeg  flygtede  til  mit  Værelse. 

Leopoldine  blev  tilbage  i  stum  Smærte. 

Den  Aften  talte  hun  ikke  med  Richard;  det  var  formo- 
dentlig Kendskaben  til  den  elskede  Mands  strænge  Grundsæt- 
ninger med  Hensyn  til  Ære,  som  bestemte  hende  til  at  afvente 
min  Afrejse. 

Jeg  skulde  rejse   tidlig  om  Morgenen.     Jeg  havde  sagt 


Digitized  by  VjOOQ  IC 


24 

hende  det  . . .  Men  hun  havde  ikke  haft  et  Blik  eller  et  Ord 
til  Tilgivelse. 


IV. 

Natten  kom,  hvilken  Nat. 

Jeg  tilbragte  en  Del  af  den  med  at  skrive  et  langt  Brev 
til  Richard,  i  hvilket  jeg  søgte  at  ordne  og  samle  alle  de 
Tanker,  som  i  de  sidste  tre  Aar  havde  hersket  i  mit  Hoved 
og  Hjærte.  Jeg  beskrev  Leopoldines  store  Afsky  for  min 
Svaghed.  Ak,  jeg  vidste  ikke,  at  Richards  egne  Øjne,  at  hans 
egne  Øren  ved  den  grusomste  Misforstaaelse  opfattede  For- 
holdet helt  anderledes. 

Men  medens  jeg  skrev,  fyldtes  jeg  af  den  bitreste  Vished 
om,  at  den  Kvinde,  som  jeg  tilbad  med  den  varmeste  Kær- 
lighed, hun  tænkte  paa  mig  med  Had  og  Foragt.  Foragtet 
af  hende,  hvad  havde  jeg  saa  mere  med  Livet  at  bestille? 

Ude  af  Stand  til  at  søge  Ro  i  Søvnen;  gik  jeg  ud  for  at 
afkøle  mit  brændende  Hoved. 

Jeg  saa  op  til  Richards  Værelse  og  mærkede  en  skæl- 
vende Anelse  gennemfare  mig,  da  jeg  bemærkede,  at  han 
endnu  saa  sent  paa  Natten  befkndt  sig  der. 

En  Tanke  banede  sig  hurtigt  Vej  gennem  mit  Sindsoprør: 
»Jeg  vil  opsøge  ham  nu,  i  dette  Øjeblik  c 

Og  jeg  sneg  mig  med  en  Forbryders  forsigtige  Skridt  op 
ad  Trappen,  standsede  ved  Døren  og  lyttede.  Alt  var  stille, 
og  Nøglen  taget  af. 

Tilsidst  bankede  jeg  paa.  Men  ikke  en  eneste  Lyd  for- 
raadte,  at  jeg  blev  hørt.  Jeg  bøjede  mig  ned  og  kiggede  ind 
gennem  Nøglehullet.  Da  saa  jeg  et  Syn,  som  min  Tanke 
trofast  endnu  hver  Dag  lader  mig  gense. 

Richard  stod  ved  Bordet,  med  den  ene  Haand  støttet  imod 
Pladen.  I  den  anden  holdt  han  Leopoldines  Portræt.  Paa 
hans  Ansigt  kæmpede  Fortvivlelsen.  Han  græd,  han  trykkede 
Portrættet  hæftigt  til  sine  Læber,  han  holdt  det  atter  langt 
fra  sig,  og  da  fordrejedes  hans  Ansigtstræk  i  en  saa  forfær- 
delig Kval,  at  jeg  derved  mærkede  Dødens  Kulde  gennem- 
isne  mine  Lemmer. 

Han  er  overbevist  om  hendes  Utroskab.  Stakkels  Leo- 
poldine,  skal  jeg  kunne  udslette  den  sorte  Plet,  hvormed  man  , 
har  villet  besudle  Din  snehvide  Sjæl?  Vil  Richard  tro  mig? 
Jeg  kastede  atter  et  Blik  paa  denne  stumme  Fortvivlelse. 
Han  laa  nu  bøjet  over  Bordet,  med  Ansigtet  skjult  i  Haanden. 
En  Tvivl  opsteg  i  min  Sjæl.  En  Mand,  der  er  saa  længe  om 
at  fatte  Mistanke  som  Richard,  slipper  den  næsten  aldrig  . . . 
Men  hvad  der  end  sker,  jeg  maa  tale  med  ham. 

Jeg  bankede  atter,  og  denne  Gang  saa  haardt,  at  han 
sprang  op. 

Men  i  det  samme  hørte  jeg  lette  Trin  paa  Trappen.  Jeg 
trak  mig  hastigt  bag  ved  den  Dør,  som  førte  til  Korridoren, 
indenfor  hvilken  mit  Værelse  var  beliggende,  og  næppe  havde 
jeg  naaet  at  lukke  den  efter  mig,  før  jeg  gennem  Sprækken 
saa  Leopoldines  fine  Skikkelse  i  den  hvide  Natdragt  svæve 
frem  mod  Richards  Dør.  Nu  var  det  hende,  der  ban- 
kede paa. 

—  Hvem  er  det,  spurgte  Richard. 

—  Mig,  min  elskede,  svarede  hun  med  Uskyldighedens 
sikre  Udtryk.    Jeg  er  urolig  fordi  Du  ikke  kommer. 

—  Og  hvorfor  det?  sagde  han  strængt. 

—  Gode  Richard,  luk  mig  ind. 

Han  lukkede  Døren  paa  Klem.  —  Gaa  og  læg  Dig, 
Leopoldine,  i  Morgen  skal  Du  høre  fra  mig,  i  Nat  vil  jeg 
være  ene. 

—  Aa  nej,  jeg  beder  Dig,  jag  mig  ikke  fra  Dig  ...  Du 
har  en  Sorg,  del  den  med  mig. 

Disse  Ord  syntes  næsten  at  bringe  ham  i  Raseri. 

—  Gaa,  ulykkelige,  uværdige  I  udbrød  han  hæftigt  og  luk- 
kede Døren  i  Laas. 

Jeg  troede,  at  Leopoldine  var  besvimet  ved  denne  haarde 
Tiltale,  men  i  Stedet  for  hørte  jeg  hende  sige  —  med  en 
Stemme  som  paa  en  Gang  udtrykte  saaret  Stolthed  og  hjærte- 
skærende  Sorg: 

—  Saa  Farvel,  Richard!  disse  Ord  vil  Du  komme  til  at 
fortryde. 

Udtrykket,  Oprigtigheden  i  hendes  Stemme  maa  have 
slaaet  ham,  thi  han  aabnede  atter  Døren. 

—  Kom  tilbage,  Leopoldine  . . .  jeg  vil  høre  Dig. 

Men  Leopoldine  kom  ikke,  hun  var  saaret  i  sit  Hjærtes 
helligste  Følelser. 

Endnu  en  Gang  raabtc  han  med  hæs  Stemme:  —  Kom, 
Leopoldine,  og  jeg  vil  anse  det  som  et  Tegn  paa  Din 
Uskyldighed. 

—  I  Morgen,  svarede  hun  lidt  mindre  oprørt,  kan  vi  for- 
klare os  for  hinanden.    Og  hun  ilede  bort. 

Paa  Richard  maatte  denne  Vægring  kun  have  gjort  et 
Indtryk;  det  stadfæstede  fuldstændigt  hans  forudfattede  Over- 
bevisning. Han  saa  i  hende  en  Kvinde,  som  endnu  havde 
Agtelse  nok  for  Sandheden  til  ikke  at  vove  at  vende  tilbage, 
da  han  forlangte  det  som  et  Tegn  paa  hendes  Uskyldighed. 

Men  i  den  Sindsstemning,  hvori  Leopoldine  befandt  sig, 
tænkte  hun  slet  ikke  paa,  hvor  stor  Virkning  denne  Vægring 
kunde  gøre  paa  Richard. 

Der  blev  atter  stille  i  Værelset. 

Jeg  forlod  mit  Gæmmested,  bankede  paa  Døren  og 
sagde: 

—  Luk  op,  Richard!  jeg  kommer  for  at  tage  Afsked. 

—  Det  ved  jeg,  svarede  han  med  en  unaturlig  rolig 
Stemme,  men  da  jeg  nu  har  nogle  Fotretninger,  som  optoger 
min  Tid,  vil  vi  opsætte  denne  Afsked  nogle  Timer.  Klokken 
6  er  jeg  til  Din  Tjeneste. 


(Her  var  en  Mængde  Overstregninger  og  Tilføjelser  i 
Optegnelserne,  hvoraf  man  tydeligt  kunde  se,  hvor  vanskeligt 
det  havde  været  for  den  stakkels  Eneboer  paa  Johannesskæret 
at  fortsætte  sin  Beretning.  Omsider  begyndte  han  med 
disse  Ord): 

Inden  Du  fortsætter,  Georg,  saa  læs  vedlagte  Brev  fra 
Richard  til  hans  Hustru;  det  fik  hun  Morgenen  efter  oven- 
nævnte Nat. 

(Georg  adlød  øjeblikkeligt  Faderens  Befaling  og  læste 
følgende) : 

»Leopoldine  1 

I  to  Maaneder  har  jeg  Grad  for  Grad  gennemgaaet  alle 

Afgrundens  Pinsler. 

Jeg  var   gift  med  en  Kvinde,  som  jeg  forgudede.    Hele 

min   Sjæl   var   opfyldt   af  Taknemmelighed  mod    ham,    som 

havde  givet  mig  Jordens  herligste  Gave,  en  smuk,  højhjærtet 

Hustru.  Hele  mit  Liv  var  en  uendelig  Kærlighed,  som  om- 
svævede hende. 

Det  er  dejligt  endnu  en  Gang  at  mindes  dette;  det  er 
min  sidste  Glæde  her  paa  Jorden.  Jeg  levede  ved  Din  Kær- 
lighed, min  Leopoldine  . . .  jeg  overlever  ikke  Tabet  af  den. 

O,  Kvinde,  Afgud,  som  jeg  tilbad  for  højt,  hvorledes  var 
det  muligt,  at  Du  kunde  ofre  Din  ægteskabelige  Troskab? 
Hvorfra  fik  Du  dette  uhørte  Hykleri?  Har  jeg  ikke  set  Dig 
paa  en  Gang  saa  uskyldig  og  saa  brødefuld  . . . 

Jeg  hader,  jeg  afskyr  denne  modbydelige,  misundelige 
Kvinde,  som  med  infernalsk  Skadefryd  rev  Bindet  fra  mine 
Øjne,  som  med  forsigtig  Snuhed  begyndte  med  giftige  Hen- 
tydninger og  siden  viste  mig,  at  alle  andre  Mennesker  vidste 
mere  end  jeg,  at  man  skænkede  mig  en  ussel  Medlidenhed, 
medens  man  lo  af  min  Blindhed. 

Jeg  kæmpede  af  al  min  Kraft  imod  det  onde;  jeg  var  for 
lykkelig  til  at  ville  tro  paa  noget  saa  græsseligt  som  en  fuld- 
stændig Ødelæggelse  af  mit  Livs  Salighed. 

Hvilke  Timer  begyndte  ikke  nul 

Med  spejdende  Blikke  afventede  jeg  hans  Ankomst.  Han 
spillede  saa  godt  Komedie,  at  jeg  undertiden  vilde  kaste  mig 
i  hans  Arme  og  tilstaa  min  Mistanke,  men  naar  han  saa,  at 
jeg  var  nærved  at  gøre  det,  flygtede  han  og  undgik  mit  Blik. 
Og  alligevel  tvivlede  jeg.  Jeg  havde  ikke  Ro  hverken  Dag 
eller  Nat,  Skinsygens  Dæmoner  søndersled  mit  Hjærte. 

Hvorfra  fik  Du  denne  uhørte  Sikkerhed,  saa  at  Du  roligt 
kunde  møde  ham  lige  for  mine  Øjne?  Jeg  saa  Eder  veksle 
hemmelige,  fortrolige  Blikke,  Du  og  han.  Jeg  vil  aldrig  mere 
nævne  ham  ved  Navn. 

Kan  der  paa  Jorden  være  en  større  Forræder,  end  den, 
der  under  Venskabets  Maske  drypper  den  dræbende  Gift  i 
Vennens  Hjærte,  undergraver  det  Tempel,  han  byggede  paa 
sin  Kærlighed,  stjæler  hans  største  Klenodie  og  giver  hans 
ærlige  Navn  til  Pris  for  det  skrækkeligste  af  alt,  Vanære  og 
Bagtalelse  ? 

Denne  Forbryder  er  mer'  end  foragtelig.... 

Da  Du  i  Nat  kom  til  min  Dør,  Leopoldine,  fyldtes  min 
sønderslidte  Sjæl  endnu  en  Gang  af  en  vanvittig  Drøm  om 
Din  Uskyldighed  —  hvorledes  kunde  jeg  dog  være  saa 
taabelig,  efter  hvad  jeg  selv  har  hørt  og  set  i  Aften. 

Men  Dit  Rygte,   Dit  Rygte,   ak,   min  Leopoldine 

hvormange  brændende  Taarer  har  jeg  ikke  i  søvnløse  Nætter 
grædt  over  dette  plettede  Rygte,  som  en  Gang  var  min 
Stolthed! 

Saa  længe  jeg  troede  paa  eller  lod  som  om  jeg  troede 
paa  Din  Uskyldighed,  kunde  Ondskab  og  Bagtalelse  ikke 
helt  og  holdent  rejse  Hovedet;  Din  Mand  beskyttede  Dig 
endnu.  Medens  jeg  havde  en  rasende  Lyst  til  at  se  hans 
Blod  flyde,  tvang  jeg  mig  til  at  vise  ham  mit  Venskab  endnu 
mere  end  før;  det  var  for  Din  Skyld,  Leopoldine  —  Verden 
maatte  jo  tvivle,  naar  den  saa  min  Ro. 

Hvis  Du  endnu  havde  ejet  den  mindste  Gnist  af  den 
Sympati,  som  tidligere  forenede  os,  da  vilde  Du  i  Søvne 
have  mærket  de  Angstens  hede  Kys,  jeg  trykkede  paa  Dine 
Lokker.  Men  da  jeg  paa  Grund  af  disse  Helvedskvaler  var 
nær  ved  at  mbte  Forstanden,  kom  atter  et  velgørende  Glimt 
af  Haab,  som  hviskede,  at  alt,  hvad  jeg  havde  lidt,  kun  var 
en  Sygdom,  som  snart  vilde  helbredes  ved  en  aaben  For- 
trolighed  

Saaledes  kæmpende  frem  og  tilbage  red  jeg1  ud  igaar 
Morges.  Jeg  lod  Tilfældet  føre  mig,  og  uheldivgis  førte  det 
mig  til  D's,  den  Familie,  som  vi  før  regnede  blandt  vore 
Omgangsvenner.  Ved  Bordet,  hvor  Vinen  gjorde  den  ube- 
tænksomme Vært  altfor  snaksom,  undslap  der  ham  Ord,  som 
maatte  bringe  mit  Blod  i  Kog,  og  hans  senere  Undskyldninger 
bragte  mig  tilsidst  til  Toppunktet  af  Raseri.  Det  havde 
været  min  Hensigt  at  blive  der  Nattten  over,  men  jeg  kastede 
mig  nu  paa  Hesten  og  jagede  hjem,  fast  bestemt  paa  straks 
at  gøre  en  Ende  paa  dette  Helvede. 

Da  jeg  kom  ind  i  Salen,  mødte  jeg  Henrikka.  Hun 
gjorde  Tegn  til  mig  om  at  være  stille  og  gaa  sagte,  idet  hun 
med  en  Bevægelse,  som  jeg  alt  for  godt  opfattede,  pegede  paa 
den  paa  Klem  staaende  Dør  til  det  forreste  Værelse. 

En  Feberglød  brændte  i  mit  Blod ....  Jeg  sneg  mig  til 
Døren. 

Du  forstaar,  Leopoldine,  elskede,  ulykkelige  Kvinde,  at 
jeg,  Din  Mand,  saa  Din  Elsker  ved  Dine  Fødder  og  hørte 
ham  udaande  sin  varme  Kærlighed,  hørte  Dig  udtale  disse 
Ord,  (som  formodentlig  var  fremkaldt  af  den  overhængende 
Fare  for  at  blive  forraadt) :  »Forlad  mig,  rejs  paa  Øjeblikket, 
alt  er  forbi.« 

Jeg  saa  ikke  mere,  jeg  hørte  ikke  mere,  Henrikka  trak 
mig  bort.... 

Og  nu  er  det  igen  Nat,  denne  Nat,  i  hvilken  jeg  har  set 
Dig  for  sidste  Gang. 

Jeg  havde  allerede  taget  Afsked  med  Dit  Billede,  dette 
Billede,  der  lignede  Dig  saa  godt.  Da  for  paa  en  Gang  en 
hæftig  Skælven  gennem  mine  Lemmer;  jeg  hørte  Dine  Skridt. 
Du  kom  og  bad  mig  om  at  gaa  ned.  Jeg  véd  næppe,  hvad 
jeg  sagde,  maaske  nogle  haarde  Ord,  som  røbede  mine  Tanker, 
endskønt  det  ikke  den  Gang  var  min  Hensigt  at  røbe  dem. 
Du  blev  fornærmet  og  med  en  Stemme,  som  havde  hele 
Sandhedens  Styrke,  sagde  Du:  »Richard,  disse  Ord  skal  Du 
komme  til  at  fortryde  U 

Fuld  af  Angst  holdt  jeg  fast  paa  den  sidste  Gnist  af 
Haab,  som  derved  tændtes  i  min  Sjæl,  og  jeg  kaldte  Dig 
tilbage.  Men  skønt  jeg  er  sikker  paa,  at  min  Stemme  for- 
raadte  den  Uorden,  hvori  mine  Tanker  var,  kom  Du  ikke. 
Jeg  raabte  af  hele  min  Sjæls  Dybde:  »Kom  tilbage  I  og  jeg 
vil  anse  det  som  et  Tegn  paa  Din  Uskyldighed !«  Du  standsede 
og  svarede:     »I  Morgen  vil  vi  forklare  os  for  hinanden! c 

Du  forsvandt,  og  med  Dig  forsvandt  ligeledes  den  sidste 
Drøm.  Jeg  kender  Dig,  Du  var  for  stolt  til  at  berolige  mig 
ved  en  Løgn,  den  Gang  jeg  forlangte  et  bestemt  Tegn  paa 
Din  Uskyldighed.  Og  jeg,  Leopoldine,  skal  som  Gengæld 
for  denne  sidste  Agtelse  for  Sandheden  spare  Dig  den  For- 
klaring, som  Du  i  Morgen  vil  give  mig.  Inden  Du  naar  at 
afgive  /?/«,  vil  Du  have  modtaget  en,  som  for  stedse  befrier 
Dig  fra  den  Skam  at  vise  mig  Din  rødmende  Pande. . . 

Nu  Farvel,  stakkels,  beklagelsesværdige  Kvinde!  Jeg  kan 
ikke  hade  Dig,  thi  jeg  véd,  at  der  venter  Dig  en  Straf, 
grusommere  end  mine  Ord  kan  være,  og  efter  denne  Angeren. 
Men,  ulykkelige  Leopoldine,  naar  Du  i  søvnløse  Nætter  ser 
mit  Billede  omsvæve  Dig,  naar  Du  omfavner  vort  Barn  og 
synes  at  have  drømt  en  skrækkelig  Drøm,  som  maa  forsvinde 
med  Nattens  Mørke,  da  skal  han,  som  Du  berøvede  det,  der 
var  skønnnest  for  ham  her  i  Livet,  Din  Kærlighed  og  hans 
uplettede  Navn,  da  skal  han  bede  for  Dig  hos  Gud.  Han 
vil  ikke  selv  kunne  nyde  godt  af  Himlens  Salighed,  før  hans 
Bønner  har  lutret  Dig  og  ført  Din  befriede  Aand  fra  det 
mørke  Land,  gennem  hvilket  Din  Vej  vel  gaar  endnu  en  Tid, 
fort  den  op  til.  Lysets  Hjem.    Der,  min  Leopoldine,  vil  Du 

atter  være  ren,  der  vil  jeg  sætte  Tilgivelsens  og  den  paa  ny 
tilkæmpede  Dyds  Sejrskrone  paa  Din  Pande  —  der  skal  Du 
atter  tilhøre  Din  Richard.« 

Da  Georg  havde  endt  Læsningen  af  dette  Brev,  var  han 
saa  dybt  rystet  ved  Tanken  om  den  Smærte,  hans  stakkels 
Fader  maatte  have  lidt,  hver  Gang  hans  Øje  havde  hvilet 
paa  det  (de  afslidte  Kanter  viste,  hvor  ofte  det  havde  været 
aabnet  og  lagt  sammen  igen),  at  han  helt  og  holdent  glemte 
sine  egne  Sorger  for  sin  Deltagelse  med  Faderens. 

—  Hvor  meget,  tænkte  han,  maa  det  ikke  have  kostet 
ham,  inden  han  har  kunnet  bekvemme  sig  til  at  overgive  i 
Sønnens  Hænder  dette  Bevis  paa  sin  Ungdoms  . . .  Georg 
vidste  ikke,  hvilken  Betegnelse,  han  skulde  bruge  ...  sin  Ung- 
doms Forvildelse  og  fremfor  alt  Ulykke,  tilføjede  han  sagte. 

—  Men  hvad  bliver  Enden  paa  det?  Han  anede,  at  han 
nu  stod  ved  Indgangen  til  den  mørke  Labyrint,  i  hvilken 
hans  Fader  havde  flakket  fredløs  omkring  i  saa  mange  Aar. 

Han  greb  atter  Manuskriptet. 


»Jeg  havde  sat  mig  ved  Vinduet,  for  at  afvente  Solens 
Opgang...  Den  disede  Efteraarsmorgen  syntes  aldrig  at 
ville  faa  Ende.  Ak,  den  oprandt  alt  for  hurtigt.  Den  stod 
op,  denne  blodige  Sol . . .    Klokken  slog  halv  seks. 

Endnu  var  der  en  halv  Time  tilbage.  Jeg  søgte  at  dræbe 
den  ved  at  samle  og  ordne  de  sidste  af  mine  Sager.  Jeg 
skulde  rejse  umiddelbart  efter  min  Samtale  med  Richard. 

Jo  mere  Tiden  for  dette  vigtige  Møde  nærmede  sig, 
desto  mere  nedtrykt  blev  jeg.  Jeg  forekom  mig  ikke  selv 
saa  uværdig,  som  jeg  burde  føle  mig  lige  over  for  Richard; 
den  usalige  Hemmelighed  havde  jo  ligget  gæmt  i  mit  eget 
Bryst.  Kun  en  Gang,  en  eneste,  havde  Læberne  brudt  det 
Løfte,  de  havde  givet  Æren. 

Endelig  stod  Uhrviserne  paa  seks. 

Jeg  greb  min  Hat.  Jeg  for  med  Lommetørklædet  over 
Panden  for  at  borttørre  Angstsveden,   som   flød   ned  ad  den 

i  store  Draaber.    Samvittigheden  har  Vaaben,  som  kan  bringe 
den  modigste  til  at  blegne. 

Jeg  traadte  over  Tærskelen,  men  gik  atter  ind  og  saa 
endnu  en  Gang  paa  Uhret.  Det  hjalp  ikke  —  jeg  maatte 
afsted- 

Endelig  stod  jeg  udenfor  Richards  Dør. 

Jeg  var  da  saa  udmattet,  at  jeg  i  lang  Tid  ikke  for- 
maaede  at  banke  paa. . . 

Nøglen  sad  i.    Men  Gravens  Stilhed  herskede  derinde. 

Nu  blev  jeg  grebet  af  den  frygteligste  Forfærdelse. 
Skulde  Richard...?    Jeg  skælvede  over  hele  Legemet. 

Jeg  aabnede  Døren...    Richard  stod  midt  paa  Gulvet. 

Jeg  havde  villet  knæle  og  for  Herrens  Aasyn  lægge  hele 
mit  Hjærte  som  Offer,  men  da  jeg  saa  Richards  Ansigt,  faldt 
atter  Rædselens  Tyngde  paa  mit  Bryst.  Dette  Ansigt,  som 
en  Gang  belystes  af  Lykkens  og  Kærlighedens  Solskin,  var 
nu  blegt  og  koldt  som  Døden.  Disse  Læber,  som  tusinde 
Gange  havde  smilet  til  mig,  krusedes  ikke  af  den  mindste 
Bevægelse.  Disse  Øjne,  før  saa  veltalende,  lignede  nu  duggede 
Spejle,  som  ikke  mere  kan  optage  noget  Billede  Det  var 
ikke  Richard  —  og  dog  var  det  ham. 

Jeg  nærmede  mig  til  ham.  Men  jeg  kunde  blot  frem- 
stamme et  Par  afbrudte  Sætninger:  —  Jeg  sværger  Dig  ved 
min  Sjæls  Salighed,  at  det  igaar  var  første  Gang... 

Med  en  befalende  Bevægelse  gav  han  mig  Tegn  til  at 
tie  og  ikke  komme  nærmere.  Derefter  sagde  han  disse  Ord, 
som  aldrig  har  ophørt  at  lyde  i  mine  Øren  —  de  kommer 
til  mig  i  Tordenens  Larm,  i  Bølgens  Brusen,  i  Stilheden,  i 
Hvilen: 

—  Vilhelm  von  U.!  jeg  under  Dig  ikke  den  Lykke  at 
dø  i  ærlig  Kamp  —  heller  ikke  vil  jeg  modtage  Døden  af 
Din  Haand.  Men  jeg  stævner  Dig  til  for  Guds  Domstol  at 
staa  til  Regnskab,  fordi  Du  har  røvet  og  stjaalet  alt  fra  mig. . . 
her  ser  Du  Frugten  af  Dit  Værk. 

Med  Lynets  Hurtighed  greb  han  en  Pistol,  den  ene  af 
de  to,  som  havde  ligget  skjult  under  Bordtæppet,  og  inden 
jeg  kunde  kaste  mig  over  ham,  havde  han  trykket  af ...  alt 
for  sikkert;  han  faldt  —  og  hans  Blod  stænkede  op  paa  mig. 

Georg  . . .  min  Søn  . . .  hvad  der  da  greb  mig,  ved  jeg 
ikke.  Thi  næsten  samtidigt  med  det  Skud,  som  endte  Richards 
Liv,  lød  et  andet. 

III  3 


T»T^ 


32 

Men  min  Haand   havde    rystet;   Døden  vilde   ikke   have 
flere  Ofre. 


Uger  var  henrundne,  da  jeg  vaagnede  paa  et  Sygehus. 

Ved  min  Seng  sad  en  Kvinde.  Hendes  Ansigtstræk  var 
gulnede  og  indfaldne.  Men  af  den  voldsomme  Krampe,  som 
sammensnørede  mit  Hjærte,  kunde  jeg  genkende  hende;  det 
var  Henrikka. 

Og  denne  Skabning  havde  Taarer  i  Øjnene. 

—  Du  vaagner,  Du  lever!  hulkede  hun  med  en  Stemme, 
hvis  lidenskabelige  Udtryk  sønderrev  det  Slør,  som  Sygdom- 
men havde  udbredt  over  den  sidste  Nat  paa  Sorgenfri;  jeg 
genvandt  Besindelsen  for  paa  ny  at  gennemleve  det  Liv,  fra 
hvilket  min  egen  Haand  havde  villet  befri  mig. 

Med  Rædsel  stødte  jeg  hende  fra  mig. 

Men  hun  forstod  mig  ikke.  Hun  faldt  paa  Knæ,  hun 
forpestede  mig  med  sit  Aandedræt,  hun  fremstammede  Ord 
om  en  ulykkelig  Kærligheds  Ydmygelser,  hun  bad,  hun  bøn- 
faldt mig  om  Tilgivelse,  om  Forbarmelse.  Hun  sagde,  at 
hun  havde  forladt  alt  for  at  pleje  mig,  hun  vilde  altid  følge 
og  tjene  mig. 

Jeg  svarede  ikke  et  Ord;  jeg  forsøgte  endog  at  skjule 
min  Afsky  til  jeg  havde  faaet  Svar  paa  et  Spørgsmaal,  som 
uophørgligt  vilde  trænge  over  mine  Læber.  Omsider  fattede 
jeg  Mod;  jeg  udtalte  et  Navn: 

—  Leopoldine? 

Nu  blegnede  hun,  denne  forhærdede  Skabning,  som,  for 
at  hævne  sin  ubesvarede  Følelse,  havde  foraarsaget  saa  megen 
Elendighed. 

Det  maatte  altsaa  være  noget  frygteligt.  Tegmaattedog 
vide  det,  skulde  det  end  koste  mit  Liv.  Hvad  var  Livet  vel 
for  mig? 

—  Tal,  sagde  jeg,  tal! 

Og  min  Stemme  lod  hende  sikkert  ane,  at  hun  havde 
med  et  Menneske  at  gøre,  som  ikke  vilde  slippe  hende  uden 
Svar. 

—  Bliv  først  roligere,  bad  hun  med  indsmigrende  Slange- 
tunge, saa  skal  jeg  ikke  skjule  noget. 

—  Er  hun  død? 

Jeg  greb  hende  fast  i  Armen,  ligesom  af  Frygt  for  at 
hun  skulde  fly. 

—  Nej,  nej,  hun  er  ikke  død  —  hun  . . . 

—  Hvilket? 

—  Hun  er  i  en  Sindssygeanstalt. 

Georg,   naar  Du  læser  disse  Ord,   saa  tænk  paa 

den,  der  har  skrevet  dem. 

En  Gang  var  ogsaa  han  en  lykkelig  og  glad  Yngling 
med  en  lys  og  herlig  Fremtid  for  sig.  Men  han  for  vild  i 
Lidenskabens  glødende  Ørken,  og  forgæves  søgte  han  senere 
en  Vej;  de  hede  Hvirvelvinde  susede  omkring  ham,  han  blev 
blind,  han  blev  draget  med  —  indtil  han  efter  en  forfærdelig 
Vandring  fik  Øjnene  aabnede  og  saa  sig  jaget  ud  i  et  andet 
Øde,  koldt,  isnende  koldt.  Det  var  i  Angerens  uendelige 
Rige»  jeg  befandt  mig;  Billedet  af  Leopoldine  ved  Daarean- 
staltens  Gitter  var  den  Sol,  som  lyste  for  mig.  Richards 
blodige  Lig  stod  stadigt  i  det  blege  Maaneskin,  Samvittigheds- 
nag var  mine  Stjærner,  Erindringen  min  Dag  og  Tanken  om 
Evigheden  min  Nat  . . .  Saaledes  var  mit  Liv.  Og  dog  havde 
jeg  kun  været  svag  som  saa  mange  andre.  Det  var  ikke  min 
Haand,  der  satte  Begivenhederne  i  Gang.  Men  denne  usle 
Svaghed  lagdes  ikke  under  en  fast  Tømme.  Og  deraf  Vom 
det,  at  jeg  i  Stedet  for  lagdes  i  Lænker,  der  var  smeddede  af 
en  andens  Synd  . . .  Forfærdeligt!  jeg  havde  i  dette  Sørgespil 
kun  udført  et  Værktøjs  Rolle. 

Henrikka  blev  overbevist   om,    at  hun  ikke 

kunde  vinde  andet  af  mig  end  den  dybeste  Afsky.  Til  Tak 
lod  hun  mig  vide,  at  Richards  Brev  til  Leopoldine  havde  ud- 
slukket den  sidste  Gnist  af  Fornuft,  som  Dødsbudskabet  havde 
sparet.  Angeren  over  at  vide,  at  hun  selv,  ved  ikke  at  ad- 
lyde hans  Bøn  om  at  vende  om,  havde  været  Skyld  i  det 
blodige  Udfald,  tilligemed  Sorgen  over,  at  Richard  var  gaaet 
bort  i  Troen  paa  hendes  Brødeftildhed,  havde  givet  hende  det 
sidste  Slag;  i  en  Alder  af  toogtyve  Aar  blev  hun  levende 
begravet  indenfor  Murene  af  de  vanvittiges  Hjem,  hvorfra 
hun  først  efter  en  fleraarig  Kamp  gik  bort  for  atter  at  møde 
den  elskede. 

Da  jeg  var  helbredt,  blev  jeg  stillet  for  Retten.    Richards 

S* 

Brev  blev  paa  Henrikkas  Foranstaltning  indsendt  til  Dom- 
stolen, thi  hendes  Had  til  Leopoldine  var  endnu  ikke  udslukt; 
den  ulykkeliges  Rygte  skulde  fuldstændig  nedbrydes  og  mit 
Forhold  til  de  to  Ægtefæller  samtidigt  stilles  i  et  ftddstæn- 
dig  brødefuldt  Lys.  Imidlertid  fandtes  der  ingen  Beviser  i 
denne  mørke  Sag;  den  kunde  aldrig  udgrundes.  Det  hed  sig, 
at  Richard  var  falden  i  en  Duel,  som  havde  fundet  Sted 
imellem  os  i  hans  Værelse,  og  til  denne  Formodning  gav  de 
to  afskudte  Pistoler  Anledning.  Men  det  ansaas  ogsaa  for 
muligt,  at  jeg  uden  alle  Forberedelser  havde  skudt  ham  og 
bagefter,  vækket  af  Samvittigheden,  havde  villet  berøve  mig 
selv  Livet.  Atter  andre  ansaa  det  for  sandsynligt,  at  Richard 
havde  affyret  begge  Skud.  Slutningen  af  Brevet  til  hans 
Hustru  tydede  bestemt  paa  en  forudfattet  Beslutning. 

Efter  at  have  siddet  i  Fængsel  et  Aar,  blev  jeg  dømt 
til  en  Bøde  for  forsøgt  Selvmord,  og  blev  atter  sat  i  Frihed, 
medens  Sagen  blev  udsat  paa  ubestemt  Tid.  Min  Ære  havde 
faaet  en  uudslettelig  Plet. 

Jeg  vendte  tilbage  til  mit  gamle  Helgenæs,  lukkede  mig 
fuldstændigt  inde,  omgikkes  ikke  med  nogen,  talte  ikke  med 
andre  end  med  gamle  Ignelius  og  var  i  en  Alder  af  femog- 
tyve Aar  aldeles  folkesky,  et  Menneske  med  et  fortørret 
Hjærte,  uden  Haab,  uden  Fremtid  og  —  det  værste  af  det 
hele  —  uden  Samvittighedsfred. 

Og  selv  medens  jeg  levede  dette  usle  Liv,  skælvede  jeg. 
Sagen  kunde  naarsomhelst  blive  genoptaget.  Skulde  Retfær- 
dighedens Tjenere  maaske  igen  Skygge  for  Skygge  blotte 
det  Dødens  Billede,  der  gæmtes  i  mit  Hjærte?  Skulde  jeg 
endnu  en  Gang  høre  fremmede  Læber  med  ligegyldig  Kulde 
vanhellige  Leopoldines  og  Richards  Navne?  Mit  eget  vovede 
jeg  ikke  at  nævne. 

Denne  evige  Tanke  var  nær  ved  at  brænde  min  Hjærae 
til  Aske  . . . 

En  ubestemt  Higen,  fremkaldt  af  en  bestemt  Vilje  til  ikke 
at  lade  mig  beskæmme  og  haane  mere  end  jeg  allerede  var 
bleven,  forvandledes  tilsidst  til  en  Slags  fiks  Idé  om  i  Frem- 
tiden at  leve  som  Eremit.  I  Taarnets  nordre  Side  lod  jeg 
indrette  et  Par  Værelser  i  nederste  Etage,  og  dette  var  den 
eneste  Adspredelse,  der  for  en  Tid  formaaede  at  sysselsætte 
mine  Tanker. 

I  disse  Værelser,   fra  hvilke  jeg   i  Havets  Bølger  havde 

et  stadigt  Billede  af  mit  indre  Liv  for  mig,  stængede  jeg  mig 
ude  fra  Verden,  ligegyldig  for,  hvad  Folk  sagde  om  dette 
mit  frivillige  Fangenskab.  Jeg  vilde  have  et  Sted,  hvor  jeg 
uforstyrret  kunde  hengive  mig  til  mine  Kvaler  —  Samvittig- 
hedskvaler, af  hvilke  jeg  dog  uophørligt  hidsedes  til  Afsky 
for  mig  selv  og  hele  Menneskeheden. 

Mit  Helbred  begyndte  at  vakle.  Vilde  mine  Lidelser 
snart  faa  Ende?  Ak  nej,  det  var  ikke  saa  vell  Derimod 
forvirredes  mine  Sanser  i  den  Grad,  at  jeg  skælvede  for  den 
gyselige  Mulighed,  at  ogsaa  jeg  maatte  flytte  til  en  lignende 
Bolig  som  den,  der  havde  optaget  Leopoldine. 

Jeg  modsatte  mig  ikke  længere  Ignelius'  Bønner,  men  lod 
mig  overtale  til  at  rejse  til  fremmede  Lande. 

Nu  kastede  jeg  mig  fra  den  ene  Yderlighed  til  den  anden. 
Og  tusinde  Fornøjelsers  Rus  var  de  Vaaben,  jeg  greb,  for  at 
jage  mine  Plageaander  paa  Flugten. 

Men  er  der  nogensinde  vundet  Sejr  med  saadanne 
Vaaben? 

Gik  Aftensolen  glødende  ned  over  Orgiernes  Brand,  be- 
budede Morgenens  isnende  Kulde,  Død  og  Undergang  for 
Sjælen.  Og  saa  flygtede  den  atter  til  en  afsondret  En- 
somhed. 

I  ti  Aar  henslæbte  jeg  dette  vekslende  Liv,  mere  elendig 
end  et  Menneske  belastet  med  alle  de  Forbrydelser,  man 
havde  paabyrdet  mig.  Jeg.  var  i  denne  Tid  flere  Gange  i 
Sverige,  men  levede  der  næsten  altid  i  mine  Taarnkamre. 

Alt,  hvad  der  vedrørte  Ejndommen,  styrede  min  trofaste 
Ignelius  som  han  selv  vilde. 

Blandt  de  andre  forrykte  Ideer,  som  hjemsøgte  mig  i 
denne  Periode,  foresvævede  mig  ogsaa  den  Tanke,  at  jeg 
burde  give  Helgenæs  en  anden  Herre,  og,  idet  jeg  udgav  mig 
for  død,  overflytte  Arveretten  til  min  Fætter,  daværende 
Premierløjtnant  Arnold  von  U.,  det  eneste  Menneske  foruden 
Ignelius,  for  hvem  jeg  nærede  Agtelse  og  Venskab,  thi  da 
mine  fordums  Venner  vendte  sig  bort  fra  mig,  kom  han 
mere  end  en  Gang  for  at  tilbyde  mig  sit  Selskab,  sit  Ven- 
skab, sin  Trøst,  uagtet  jeg  hverken  vilde  eller  kunde  modtage 
hans  Velvilje.  Idet  jeg  foregreb  Tidens  Gang  ved  et  saadant 
Skridt,  vilde  jeg  i  det  mindste  frigøre  mig  for  den  Frygt 
paany  at  blive  stillet  for  Rettens  Skranke;  Henrikka,  min 
svorne  Fjende  levede  jo  endnu. 

Denne  Beslutning  var  imidlertid  aldrig  kommen  til  Ud- 
førelse, hvis  ikke  Skæbnen  senere  havde  føjet  det  saaledes, 
at  jeg  maatte  se  min  Fordel  derved. 

Atter  var  der  hengaaet  et  Par  Aar. 

Den  ulykkelige,  forurettede  Leopoldine  havde  allerede 
længe  hvilet  i  den  Grav,  jeg  havde  aabnet  for  hende.  Hen- 
rikka  var  flyttet  fra  den  Egn,  hvor  disse  sørgelige  Begiven- 
heder havde  tildraget  sig,  og  det  varede  ikke  længe  inden 
jeg  fik  at  vide,  at  ogsaa  hun  var  død. 

Hun,  denne  Furie,  opsteget  fra  Afgrunden,  var  altsaa 
gaaet  bort  for  at  aflægge  Regnskab  for  sine  Gærninger  og 
deres  Følger. 

Jeg  følte  nu  en  vis  Lettelse,  opgav  mit  omflakkende  Liv, 
forlod  mine  triste  Taarnkamre  og  flyttede  atter  ind  i  den 
Bolig,  jeg  havde  beboet  i  tidligere,  bedre  Dage.  En  Gang 
imellem  modtog  jeg  Besøg  og  begyndte  atter  at  lytte  til 
Ignelius'  gamle  Raad,  at  jeg  burde  gifte  mig  og  begynde 
et  nyt  Liv. 

Hvorhen  skulde  jeg  imidlertid  vende  mig  med  etsaadant 
Forslag?  Min  Fortid  var  tilstrækkelig  kendt  til  at  sætte  en 
Stopper  for  ethvert  Forsøg  paa  at  vinde  nogen  af  min  egen 
Stands  Døttre.  Og  i  hvilken  som  helst  Stand  jeg  end  vilde 
vælge  mig  en  Mage,  syntes  det  mig  umuligt  at  byde  nogen 
at  dele  et  Navn,  der  havde  vundet  en  saa  vanærende  Navn- 
kundighed. 

Min  forladte  Ensomhed  og  min  genopvaagnede  Trang  til 
endnu  en  Gang  at  knytte  mig  til  Menneskene,  sejrede  tilsidst 
over  enhver  Betænkelighed.  Jeg  aabnede  en  skriftlig  Under- 
handling med  en  af  mine  Naboer,  en  forarmet  Adelsmand, 
der  havde  en  Datter,  som  jeg  et  Par  Gange  havde  set,  og 
som  forekom  mig  at  besidde  et  godt  og  elskværdigt  Væsen. 
Det  var  mit  Haab,  at  deres  Fattigdom  skulde  stemme  dem 
til  min  Fordel.  Men  hvor  grusomt  blev  jeg  ikke  skuffet  1 
Saaledes  lød  det  kolde,  fornærmelige  Svar,  der  blev  mig 
sendt : 

»Jeg  er  en  fattig  Mand,  Hr.  Baron,  men  min  Datter 
bringer  som  Medgift  et  hæderligt  Navn,  og  De  maa  und- 
skylde, at  jeg  stiller  samme  Fordring  til  det  Navn,  hun  en 
Gang  kan  komme  til  at  bære,  naar  hun  aflægger  sin  Faders 
Navn.t 

Du   kan   forstaa,    Georg,   det  Indtryk   dette   gjorde   paa 
mig. 

Min  Bitterhed  mod  Menneskene  vaagnede  paa  ny. 


VI. 

Nu,  min  Søn,  har  Du  gennemgaaet  det  første  . 
mit  Liv.  Du  har  set,  hvorledes  de  uberegnelige  Følj 
svag  Givenefter  for  det  første  farlige  Indtryk,  Slag 
er  faldet  over  mit  Hoved.  Dette  har  været  min  sj 
Verden  kendte  Historie. 

Hør  nu  en  anden,   som   aldrig   før   er   kommen 
Grænserne   af   min  egen  Verden,    en  Historie,   som 
bliver  mellem  Dig  og  mig. 

Fjorten  Aar  var  henrundet,  siden  Solen  gik  r 
det  blodige  Drama  paa  Sorgenfri  ...  I  de  to  sidst 
jeg  ikke  forladt  Helgenæs. 

Da  vaagnede  i  mit  Bryst  en  forunderlig  Længsel 
se  Richards  og  Leopoldines  Grave,  efter  at  bede  v 
Støv. 

Ignelius,   som   ikke   havde   set   noget  Udbytte 
Rejser,  og  som  kun  følte  sig  rolig,  naar  han  havde  ni 
sine  Øjne,   begyndte   hæftigt   at  bekæmpe  denne  Be 
Men   min  Længsel   var   stærkere   end    alle   hans  Gn 
Bønner.    Jeg  maatte  absolut  rejse. 

Og  jeg  rejste. 

Denne  Gang  tog  jeg  ikke   den  Vej,   jeg   tidligei 
men  gik  længere  ind  i  Landet  for  lidt  efter  lidt  at  f 
mig   paa  Gensynet   af  et  Sted,   som    ikke   vilde   op 
Hjærtes   Saar   (de   var   aldrig   bleven   lægte),  men 
til  at  bløde  endnu  mere. 

Jeg  havde  Grund  til  at  haabe,  at  ijorten  saada 
havde  forandret  mit  Udseende  saa  meget,  at  jeg, 
traf  bekendte  fra  tidligere  Tid,  kunde  være  sikker  ] 
at  blive  genkendt.  Men  hvad  der  bestemt  krævedes 
Rejse,  var  en  fuldstændig  Forandring  af  Navn  og  Sti 
kaldte  mig  Letsler  og  rejste  kun  for  at  lære  Landet  a 

Jeg  vil  ikke  opholde  mig  ved  smaa  Detaljer  eller  ved  de 
Følelser,  denne  Rejse  fremkaldte  . . .  Jeg  gaar  lige  over  til 
den  sidste  Udvikling. 

For  at  kunne  hvile  ud  i  Dagens  hedeste  Timer,  havde 
jeg  en  Morgen  begivet  mig  fra  mit  Natteherberge  før  Solens 
Opgang,  og  den  havde  ikke  længe  prydet  Jorden  med  sit 
velsignede  Lys,  da  jeg,  medens  jeg  fulgte  en  ensom  Skovstis 
yndefulde  Bugtninger  —  Vognen  var  kørt  forud  —  uventet 
befandt  mig  paa  en  temmelig  fri  Plads,  hvor  flere  opstillede 
Bænke  underrettede  mig,  om,  at  jeg  befandt  mig  i  Nærheden 
af  en  eller  anden  Landejendom.  Fra  den  Høj,  jeg  stod  paa, 
havde  jeg  fri  Udsigt  over  Dalen.  Jeg  opdagede  et  smukt 
Hus  omgivet  af  en  Have. 

I  det  næste  Øjeblik  vilde  jeg  uden  Tvivl  have  fortsat 
min  Vej,  hvis  jeg  ikke  pludseligt  var  bleven  fængslet  af  et 
Syn,  som  gjorde  et  velgørende  Indtlyk  paa  mit  den  Gang 
saa  bittre  Sind.  Det  var  en  ung  Piges  næsten  forklarede 
Skønhed,  som  fik  mit  Hjærte  til  at  banke  endnu  en  Gang. 

Jeg  forstummede  først  ved  denne  Følelse,  men  snart 
troede  jeg  at  forstaa  den.  Denne  unge  Pige,  som  nylig  havde 
overskredet  Barndommens  Grænse  og  derfor,  med  den  Hjær- 
tensgodhed  og  Uskyldighed,  der  talte  ud  af  hendes  Træk, 
maatte  kunne  tælle  sig  selv  blandt  de  lykkelige,  lod  til  at 
være  saa  dybt  bedrøvet  og  nedtrykt,  saaledes  som  hun  der 
ad  Stien  fra  Haven  nærmede  sig  Skoven,  at  man  ikke  kunde 
se  hendes  Kind  glødende  af  Taarer,  uden  inderligt  at  ønske, 
at  man  havde  Ævne  til  at  borttørre  dem. 

Da  hun  kom  hen  til  Bænkene,  satte  hun  sig  der.  Og 
idet  hun  med  et  varmt,  bedende  Blik  saa  op  imod  Himlen, 
mærkede  hun  ikke,  at  den  lette  Straahat,  hvis  Baand  hun 
havde  løst,  faldt  fra  hendes  Hoved  og  lod  hendes  Haar  i  rige 
Bølger,  glinsende  som  Solens  Guld,  svæve  frit  omkring 
hendes  fine  Skikkelse. 

Jeg  vidste  ikke,  om  det  var  Virkelighed  eller  et  af  disse 
Febersyner,  der  bestandigt  hjemsøgte  mig,  men  jeg  syntes, 
da  jeg  nu  saa  dette  Ansigt,  dette  Hoved,  frit  fra  ethvert 
Dække,  at  det  med  vidunderlig  Magt  fremkaldte  Billedet  af 
den  eneste  Kvinde,  jeg  nogensinde  havde  tilbedt,  af  hende, 
som  blev  mit  Livs  evige  Ulykke.  Men  hvoraf  kom  denne 
Fantasi?  Denne  levende  Engel  lignede  jo  dog  ikke  den  fra 
Jorden  bortflygtede. 

Det  varede  ikke  længe,  inden  jeg  mærkede,  at  hun  ven- 
tede paa  nogen.  Hendes  Blik  fløj  ofte  med  ængstelig  Uro 
til  en  anden  Side  end  den,  hvorfra  hun  var  kommen,  og 
snart  ilede  hende  i  Møde  en  anden  ung  Pige,  i  hvis  Arme 
hun  kastede  sig,  medens  hun  gav  sine  Taarer  frit  Løb. 

—  Min  Gud,  hvor  Du  ser  ulykkelig  ud  i  Dag,  min 
stakkels  Nikoline,  sagde  den  sidst  ankomne.  —  Hvad  sørger 
Du  over? 

Og  Nikoline  (hører  Du  det  Navn,  Georg?)  svarede  med 
en  Stemme,  som  forraadte  Sandheden  og  Dybden  af  hendes 
Ord: 

—  Jeg  sørger  over,  at  jeg  savner  alt,  Moder,  Fader, 
Søster,  Broder  —  jeg  savner  fremfor  alt  et  kærligt  Hjærtel 
Hvis  jeg  ikke  havde  Dig,  saa  . . .  men  hvor  ofte  kan  vi  være 
sammen? 

—  Det  er  sandt!  og  for  Din  Skyld  kunde  jeg  næsten 
hade  den  gamle,  skinhellige  Kone  . . .  Men  jeg  er  vis  paa, 
at  der  nu  har  været  noget  særdeles  paa  Færde. 

—  Det  er  ikke  rigtigt  at  klage  over  den,  som  dog  har 
vist  os  Velgærninger. 

—  Men  Du  er  overdreven  samvittighedsfuld.  Hvem 
kender  ikke  hendes  Hellighed;  hun  taler  til  alle  Mennesker 
om  en  Kristens  Pligt  at  tage  sig  af  dem,  der  ingen  Beskyt- 
telse har  her  i  Verden,  men  naar  ingen  ser  hende,  hvorledes 
opfylder  hun  saa  disse  Pligter  mod  Dig,  den  værgeløse? 

—  Ak,  alt  dette  er  intet  imod,  hvad  hun  nu  har  fundet 
paa;  hun  vil  tvinge  mig  til  et  Ægteskab,  som  jeg  afskyer  og 
aldrig  vil  indgaa  —  tænk  Dig,  den  forfærdelige,  gamle  Hr. 
G.,  der  er  fuldt  saa  skinhellig  som  hun. 

—  Himlen  bevare  Dig! 

—  Gid  den  vilde.  Men  i  Gaar  sagde  hun  til  mig  med 
et  Blik,  som  jeg  godt  forstod:  > Lystrer  Du  ikke,  skal  Du 
komme  til  at  føle  Følgerne  af  Din  Vægring.«  Efter  en  saadan 
Trusel  ved  Du,  hvad  jeg  har  at  frygte.  Og  jeg  har  ingen 
i  den  hele  vide  Verden. 

Du  kan  forstaa  de  Følelser,  min  Søn,  som  greb  mig  ved 
disse  saa  sørgmodigt  udtalte  Ord.  Denne  unge  skønne  Skab- 
ning havde  ingen  at  støtte  sig  til  her  i  Verden  —  jeg  havde 
heller  ingen. 

Jeg  var  nu  syvogtredive  Aar,  havde  overlevet  Liden- 
skabernes Storme,  jeg  var   pansret   mod  Kærlighedens   Pile 

—  hvorledes  skulde  de  kunne  fæstne  sig  i  et  Hjærte,  der  var 
udbrændt  og  tomt  som  en  Ørken?  Og  dog  følte  jeg  en 
bitter  Sødme,  som  længe  havde  været  mig  fremmed. 

Den  fortrolige  Veninde  havde  venlige  Ord,  men  ingen 
Trøst  at  give.  Og  snart  var  Nikoline  ene  med  sine  Bekym- 
ringer. 

Jeg  kunde  ikke  modstaa  Trangen  til  at  nærme  mig  hende, 
og  jeg  hilste  saa  ærbødigt,  at  den  unge  Pige,  der  forskræk- 
ket var  sprungen  op,  atter  satte  sig  beroliget,  idet  hun  med 
en  vis  sympathetisk  Deltagelse  betragtede  mit  Ansigt,  i  hvil- 
ket hun,  som  allerede  selv  havde  lært  Lidelsen  at  kende, 
havde  let  ved  at  genfinde  Sporene  af  en  dyb,  ubodelig 
Ulykke. 

En  Gang,  min  Søn  —  jeg  siger  ikke  dette  for  at  prale, 
men  for  at  Du  kan  forstaa,  hvorledes  det  var  muligt  for  en 
ung  Kvinde  endnu  at  fæste  sine  Øjne  paa  mig  —  en  Gang 
havde  man  kaldt  mig  en  Mand  af  usædvanlig  Skønhed,  og 
uagtet  denne  Skønheds  Blomst  havde  mistet  sin  første  friske 
Farve,  havde  mit  Udseende  endnu  den  Gang  bevaret  nogle 
Rester.  Og  Sjælens  Sørgmodighed,  der  havde  afløst  Ungdom- 
friskheden, kunde  for  hende,  som  ogsaa  levede  i  Sorgen,  blive 
en  farligere  Snare  end  Ynglingens  bedaarende  Munterhed. 

Jeg  talte  om,  at  jeg  var  en  Fremmed,  en  Eneboer,  der 
plejede  at  tilbringe  Størstedelen  af  mit  Liv  paa  Rejser,  og 
fortalte  tillige,  at  det  var  min  Hensigt  nogen  Tid  at  opholde 
mig  i  den  nærliggende  By,  da  Egnen  her  tiltalte  mig 
meget. 

Denne  Beslutning  fattede  jeg,  medens  jeg  talte,  og  det 
var  under  et  for  mig  fuldstændig  nyt  Indtryk  af  Glæde,  jeg 
ved  disse  Ord  bemærkede,  at  et  Glimt  af  Tilfredshed  fløj 
over  hendes  Træk. 

Hele  Samtalen  optog  kun  nogle  Minuter.  Jeg  tog  Af- 
sked og  gik,  dog  ikke  uden  at  mit  Blik  maa  have  røbet, 
hvad  jeg  følte. 

Samme  Aften,  efter  at  jeg  havde  bosat  mig  i  den  lille 
By,  gjorde  jeg,  med  den  for  en  Rejsende  tilladelige  Frihed, 
Visit  hos  Nicolines  Plejemoder,  Fru  B.,  som  under  sit  hyk- 
kelske  Skin  af  venlig  Menneskekærlighed  ikke  kunde  undgaa 
at  vise  Imødekommen  mod  en  Fremmed,  som  ydmygt  og 
artigt  anmodede  om  Gæstfrihed.  Hun  indbød  mig  til,  saa 
længe  jeg  blev  i  Egnen,    en  Gang  imellem  at  tilbringe  Afte- 

nerne  i  hendes  Hus  —  en  Plage,  som  jeg  ikke  vilde  have 
underkastet  mig  (jeg  kunde  ikke  taale  denne  Kvinde),  hvis 
ikke  den  hver  Dag  voksende  Tiltrækningskraft,  den  stille 
Lykke  at  kunne  kaste  et  Blik  paa  Nikolines  uskyldsrene 
Ansigt,  havde  holdt  mig  skadesløs  for  de  lange  Samtaler, 
jeg  nødtes  til  at  føre  med  den  gamle  Kone. 

Den,  der  har  Kærligheden  at  takke  for  sit  Livs  Elendig- 
hed, har  vanskeligt  ved  at  give  efter,  naar  en  ny  Tilbøjelig- 
hed vil  gøre  sig  gældende,  selv  om  det  er  efter  aldrig  saa 
mange  Aars  Forløb.  Man  bortviser  med  Harme,  med  Tvivl, 
næsten  med  Afsky  den  blotte  Mulighed  af  et  saadant  Til- 
fælde. Man  kan  ikke  tænke  sig  hele  sit  Væsen  omstyrtet, 
uden  at  gyse  tilbagefor  denne  Magt,  som  under  indsmigrende 
og  berusende  Ord  lader  skimte  Lænker,  til  hvilke  man  til- 
sidst  uopfordret  strækker  Hænderne  hen,  naar  man  mangler 
Mod  til  at  skyde  fra  sig  den  ny  Blomsterverden,  som  staar 
i  Begreb  med  at  springe  ud  i  Hjærtet. 

Ak,  dette  Mod  havde  jeg  allerede  længe  manglet.  Den 
til  ny  Lykke  genfødte  bøjede  Knæ  for  det  himmelske  Haab, 
der  skulde  aabne  hans  lukkede  Øjne  for  Lysets  Magt. 

Hvad  var  nu  Jorden  med  dens  Lidelser? 

Snart  indsaa  jeg,  at  den  Vulkan,  der  begyndte  at  syde 
i  mit  Indre,  Vilde  blive  lige  saa  stærk  som  den,  der  havde 
haft  saa  ødelæggende  en  Virkning.  »Men«,  tænkte  jeg,  og 
denne  Tanke  tilførte  mit  Hjærte  endnu  højere  Glæde,  »nu  er 
Din  Kærlighed  ren;  den  kan  ikke  medføre  andet  end  Lykke, 
Lykke  for  den,  der  allerede  har  lidt  saa  meget,  at  den  evige 
Kærlighed  af  Forbarmelse  har  sendt  ham  en  af  sine  Engle.« 

I  dette  himmelske  Haab  indvuggede  jeg  mig  mer  og 
mere.  Jeg  kunde  ikke  leve,  naar  jeg  ikke  hver  Dag  saa 
Nikolines  yndige  Ansigt.  Kun  saa  længe  jeg  var  hos  hende, 
havde  jeg  fuldkommen  Ro-,  ved  hendes  Ankomst  flyede  alle 
mørke  Minder,  som  ellers  stadigt  vilde  rykke  mig  op  af  min 
salige  Drøm  og  tvinge  mig  til  at  kaste  mit  Blik  tilbage  i  den 
tidligere  sorte  ,Nat.  Men  jeg  var  nu  bleven  mørkeræd;  jeg 
vilde  have  lys  Dag,  og  jeg  tyede  til  Nikoline. 

Ofte  mødtes  vi  paa  hendes  Spadsereture  i  den  ensomme 
Lund,  og  jeg  vil  ikke  forsøge  paa  at  udmale  for  Dig  den 
Henrykkelse,  som  berøvede  mig  al  Fornuft,  da  jeg  først  op- 
dagede, at  hendes  Kind  overgødes  med  Purpur  ved  min  Ankomst, 

og  at  hendes  urolige  Blik  søgte  et  Maal  at  fæste  sig  ved, 
men  saa,  naarde  ikke  fandt  noget,  sænkedes  bly  mod  Jorden. 

For  længe  siden  havde  jeg  betroet  hende,  at  jeg  havde 
hørt  hendes  Samtale  med  Veninden,  og  at  min  dybe,  varme 
Deltagelse  i  hendes  Sorger  havde  bragt  mig  til  mindre  at  føle 
min  egen. 

Hun  havde  besvaret  min  Fortrolighed  lige  saa  aabent  og 
omtalt,  at  da  den  Person,  der  havde  anmodet  om  hendes 
Haand,  var  kommen  tilbage  fra  en  længere  Rejse,  maatte  hun 
give  sit  Svar,  og  for  dettes  Følger  var  det,  hendes  Taarer  i 
Begyndelsen  randt.  Men  efter  den  Tid  græd  hun  ikke  mere, 
°S  JeS  vovede  at  tro,  at  hendes  Tanker  havde  fundet  et 
andet  Maal. 

Jeg  havde  hidtil  undgaaet  at  tale  med  hende  om  mine 
Forhold  i  Fædrelandet.  Hun  vidste  ikke,  om  jeg  var  rig  eller 
fattig;  hun  ansaa  mig  for  en  Mand  af  Middelstand,  hjemsøgt 
af  dybe  og  langvarige  Ulykker,  og  jeg  kunde  ikke  undgaa  at 
se,  at  hendes  uskyldige,  barnlige  Sjæl  havde  sat  sig  den 
vanskelige  Opgave  at  løse  mig  af  de  mørke  Aanders  Lænker, 
for  at  give  mig  Fred  og  forsone  mig  med  Livet  og  mig  selv 
. . .  Ak,  hun  havde  allerede  for  min  Skyld  glemt  sine  egne 
Lidelser  lige  til  Erindringen  om  dem. 

Utallige  Gange  spurgte  jeg  mig  selv,  om  det  var  rigtigt 
at  modtage  et  saadant  Offer  af  dette  unge,  tillidsfulde  Hjærte. 
Vilde  hun  for  bestandigt  føle  sig  lykkelig  paa  det  ensomme 
Helgenæs,  hvor  der  kom  saa  faa  besøgende  for  at  afbryde 
Ensomheden  .  .  .  Ak,  hvor  langt  var  jeg  ikke  den  Gang  fra 
at  ane  den  langt  forfærdeligere  Ensomhed,  hvortil  jeg  i  Virke- 
ligheden maatte  fordømme  hende  —  en  Ensomhed,  en  Fattig- 
dom, mod  hvilken  de  høje,  pyntelige  og  mennesketomme 
Sale  paa  Helgenæs  vilde  være  Paradisets  højeste  Himmel, 
Rigdommens  rigeste  Overflødighed. 

Men  da  dette  ogsaa  var  alt,  hvad  jeg  af  ydre  Goder  kunde 
love  min  Elskede,  vilde  jeg  gæmme  denne  min  Over- 
raskelse til  den  Stund,  da  hun  aabenbarede  mig  sin  Hemme- 
lighed :  den  søde,  den  længselsfuldt  ventede  Tilstaaelse  af 
hendes  Kærlighed. 

Hvis  jeg  havde  fundet  Nikoline  i  Lykkens  Skød,  omgivet 
af  Ungdommens  og  Skønhedens  sædvanlige  Adspredelser  og 
Fornøjelser,  vilde  jeg  rimeligvis  aldrig  —  selv  om  det  havde 
været  muligt,   at  jeg  havde  kunnet  elske   hende  højere  end 

jeg  gjorde  —  have  vovet  at  forlange,  at  hun  skulde  dele 
Skæbne  med  en  Mand,  som,  idet  han  skænkede  hende  sit 
Navn,  paa  samme  Tid  maatte  udelukke  hende  fra  den  friske 
Ungdomsverden,  i  hvilken  hun  havde  været  saa  vant  til 
at  leve« 

Men  Nikoline  var  ubekendt  med  denne  glimrende,  hurtigt 
forsvindende  Lykke,  som  udgør  en  af  hendes  Alders  Rettig- 
heder; hun  var  ubekendt  med  Lykken,  hun  var  ubekendt 
med  Livet,  og  hvad  jeg  stod  i  Begreb  med  at  byde  hende, 
kunde,  naar  det  farvedes  af  Kærlighedens  Rosenskær,  anses 
som  en  stor  Lykke  i  Forhold  til,  hvad  der  ventede  hende, 
hvad  enten  hun  indgik  Forbindelse  med  den  Person,  hun 
dybt  afskyede,  eller  hun  blev  hos  den  Kvinde,  som  i  dette 
Tilfælde  ikke  vilde  spare  noget  for  at  forbitre  hendes  Til- 
værelse. 

Jeg  var  altsaa  uden  Samvittighedsnag  bestemt  paa  at 
lægge  vort  fælles  Vel  i  den  Elskedes  Hænder;  hun  skulde 
træffe  Afgørelsen  . . . 

Dagen  for  den  forhadte  Friers  Hjemkomst  nærmede  sig. 
Jeg  saa  atter  Taarerne  fugte  Nikolines  Øjne,  og  Frygten  af- 
løste den  Glæde,  der  nylig  hvilede  over  hendes  skønne  Træk. 
Da,  i  en  af  disse  hellige  Aftentimer,  medens  Solen  kaster 
sin  brændende  Glorie  over  Skovens  Kroner,  tilhviskede  jeg 
hende  min  Kærlighed  og  min  Bøn,  at  hun  vilde  blive  den 
Forbarmelsens  Engel,  som  Drømmen  allerede  for  længe  siden 
havde  forjættet  mig  til  Ledestjerne  paa  min  mørke  Vej. 

Georg  1  Du  har  ligesom  jeg,  om  end  med  en  anden 
Kærlighed,  tilbedt  denne  rene,  denne  himmelske  Kvinde  — 
Du  kan  forstaa,  hvorledes  Din  Moder  saa  ud  i  sin  første 
Ungdoms  Skønhed  og  i  det  Øjeblik,  da  hun,  i  sød  Bevidsthed 
om  at  kunne  opfylde  min  Bøn,  lagde  sit  guldlokkede  Hoved 
op  til  mit  Bryst  og  lovede  at  blive  mit  alt,  at  følge  mig  i 
Liv  og  Død. 

Jeg  følte  nu  Betydningen  af  min  Drøm.  Jeg  drak  af 
Lykkens  Kilde;  min  Elskede  hvilede  tæt  trykket  til  mit  Bryst, 
vore  Sjæle  fordybede  sig  i  det  uendelige  Rum. 

Men  hvilken  Opvaagnenl  . . .  Mørkets  Aander  lurede  paa 
dette  Øjeblik  for  haanligt  at  udle  mine  Beregninger  paa 
jordisk  Lykke. 

—  Min  Nikoline,  min  Elskede,  sagde  jeg,  vil  Du  ikke 
om  nogle  Aar  i  mig  kun  se  den  ældre  Mand,  som  ikke  kan 

vække  andet  end  Din  Medlidenhed?  Jeg  staar  allerede  ved 
Manddomsalderens  Middag  ...  det  gaar  hurtigt  ned  ad  Bakke 
—  har  Du  tænkt  paa  det? 

—  Ja,  jeg  har  tænkt  paa  detl  svarede  hun  med  den 
uskyldigste  Aabenhjærtighed.  Thi  næsten  fra  det  første  Øje- 
blik, vi  saa.  hinanden,  forekom  det  mig,  at  et  Øjeblik  som 
dette  maatte  indtræffe.  En  lille,  god  Fe  hviskede  det  i  mit 
Hjærte,  og  jeg  har  sagt  til  mig  selv:  »Han  er  ikke  saa  ung 
mere;  desto  bedre  1  han  har  prøvet  tunge  Sorger  og  Lidelser 
. . .  saa  meget  desbedre  —  han  vil  da  ikke  mere  fristes  og 
besejres  af  de  onde  Lidenskaber,  som  lægger  den  unge  Mand 
i  sine  Lænker  og  hidser  ham  til  frygtelige  Gærninger  . . . 
Min  stakkels,  ulykkelige  Moder  valgte  en  ganske  ung  Mand, 
og  . . .  ak  . . .  hun  endte  sit  Liv  i  Daareanstalten !  Jeg  vil 
vælge  en  sat  Mand;  paa  hans  Kærlighed  kan  jeg  bygge  en 
varig  Lykke  1« 

Jeg  for  tilbage,  grebet  af  en  usalig  Anelse  . . .  men  jeg 
var  ikke  vaagen  —  det  var  kun  den  gamle  uhyggelige  Sang, 
der  lød  i  mine  Ører. 

—  Du  gyser  1  sagde  hun  med  blid,  indsmigrende  Stemme. 
Vil  Du  ikke  høre  mere? 

Jeg  pressede  hendes  Hænder  mod  mit  Hjærte.  Hvor- 
ledes kunde  jeg  vægre  mig  ved  at  høre,  hvad  hun  havde  at 
sige  mig? 

Hun  fortsatte: 

—  Du  vil  gyse  endnu  mere  . . .  men  Du  maa  jo  dog  vide 
det  . . .  Min  Fader  hed  Tank  —  Du  har  aldrig  hørt  hans 
Navn,  fordi  min  Plejemoder  gav  mig  sit;  hun  vilde  ikke,  at 
jeg  skulde  bære  min  Faders,  til  hvilket  saa  mange  bitre 
Minder  knyttede  sig.  Han  var  en  ædel  og  god  Mand  og  le- 
vede med  min  Moder  i  et  Paradis,  som  Englene  kunde  have 
misundt  dem.  Men  var  deres  Lykke  stor,  blev  deres  Elen- 
dighed saa  meget  dybere.  En  højt  skattet  Ven,  som  besad 
min  Faders  fulde  Tillid,  levede  en  Tid  i  hans  Hus  og  elskede 
hemmeligt  hans  Hustru.  Min  Moder  var  ren  som  en  Lilje, 
og  dog  —  det  er  bleven  mig  fortalt  —  lyttede  hun  en  Dag 
til  de  uædle  Følelser,  som  luede  i  den  falske  Vens  Bryst. 
Hun  var  ganske  sikkert  ikke  brødefuld,  men  det  troede  min 
Fader,  og  ude  af  Stand  til  at  leve,  efter  at  han  havde  feaet 
den  Tanke,  faldt  han  for  sin  egen  eller  den  falske  Mands 
Haand  . . .  hvilken  af  Delene   er  aldrig  blevet  opdage\    Min 

Moders  Forstand  udslukkedes  den  forfærdelige,  blodige  Mor- 
gen, og  hun  døde  som  vanvittig  . . .  Hjælpeløs  og  forladt  var 
jeg  tidlig  bleven  stødt  ud  blandt  fremmede,  da  Fru  B.  tog 
sig  af  mig  og  opdrog  mig. 

At  de  tusindtakkede  Torne,  som  i  dette  Øjeblik  gennem- 
borede min  Sjæl,  ikke  samtidigt  berøvede  mig  Livet,  kom 
formodentlig  af,  at  dette  vilde  have  været  en  altfor  stor  Vel- 
gærning  for  mig. 

Jeg  levede  altsaa,  men  Kampen  i  mit  Hjærte  var  for- 
færdelig. 

Min  Ære  og  den  bedre  Del  af  min  Kærlighed  bønfaldt 
min  Lidenskab  om  Nikolines  Frihed.  Laa  ikke  allerede  hen- 
des røvede  Barndomsglæde,  hendes  bitre  Ungdom  tungt  paa 
min  Samvittighed,  uden  at  jeg  burde  indvie  hendes  kommende 
Liv  til  evige  Forsagelser  . . . 

Som  Baron  Vilhelm  v.  U.  kunde  jeg  ikke  tænke  paa  at 
eje  hende ;  dette  Navn  maatte  hun  have  hørt,  men  med  Bern- 
hard Letsler  vilde  hun  jo  komme  til  bestandigt  at  føre  et 
omflakkende  Liv,  hvis  Uensartethed  ikke  en  Gang  den  højeste 
Kærlighed  kunde  udjævne. 

Med  Tordenrøst  genlød  i  denne  Time  Richard  Tanks 
sidste  Ord  i  mit  Øre:  »For  Guds  Domstol  stævner  jeg  Dig 
til  Regnskab  fordi  Du  har  røvet  og  stjaalet  alt  fra  mig.« 

En  voldsom  Gysen  rystede  mit  Legeme  og  min  Sjæl. 
Stod  jeg  ikke  nu,  endog  efter  hans  Død,  i  Begreb  med  at 
bestjæle  ham  for  den  eneste  Skat,  han  havde  efterladt  her  i 
Verden,  hans  Barn?  Stod  jeg  ikke  i  Begreb  med  at  berede 
dette  Barns  Ulykke?  Thi  for  Fornuftens  Domstol  kunde  den 
Tanke  ikke  holde  Stand,  at  hun  med  mig  skulde  vinde  det 
mindste  Glimt  af  Lykke. 

Nikoline  sad  forstummet. 

—  Jeg  har  bragt  Dig  i  alt  for  stærkt  Oprør,  sagde  hun 
omsider,  næsten  undskyldende. 

—  Ja,  forfærdeligt  1  svarede  jeg.  Og  jeg  trænger  til  i 
Ensomhed  at  samle  mine  Tanker  . . .  Denne  Historie  ...  ak, 
Du  ved  ikke  . . . 

—  Jo,  jeg  forstaar  det,  hviskede  hun  inderligt;  jeg  ser, 
at  den  har  oprevet  et  Saar  i  Dit  Hjærte  —  og  jeg  lider 
med  Dig  og  kan  ikke  tilgive  mig  selv,  at  jeg  har  gjort 
Dig  ondt. 

Jeg  var   ikke  i  Stand   til   at  høre  paa  hende.    Jeg  flyg- 

tede,   efter   at  jeg   havde  sagt,  at  jeg  skulde  komme  tilbage 
næste  Aften  ved  samme  Tid. 


VII. 

Hidtil  var  det  kun  en  brødefuld  Forblindelses,  en  skræk- 
kelig Ulykkes  Straffedomme,  der  havde  beredt  mit  Livs 
Elendighed;  endnu  var  det  ikke  den  nøgne  Forbrydelse.  Jeg 
havde  endnu  ikke  gjort  mig  skyldig  i  noget,  for  hvis  Op- 
dagelse jeg  behøvede  at  skælve;  tværtimod  havde  jeg  jo  i 
fjorten  Aar  skælvet,  fordi  den  rette  Sammenhæng  af  den 
mørke  Tildragelse  paa  Sorgenfri  ikke  kunde  blive  opdaget  og 
konstateret. 

Men,  min  Søn,  fra  denne  Aften  daterede  sig  mit  egent- 
lige Forbund  med  Afgrunden. 

For  første  Gang  satte  jeg  mig  for  med  en  uskyldigt 
lidendes  Iver  at  gennemgaa  Stykke  for  Stykke,  at  undersøge 
den  henrundne  Tids  Hændelser  og  udgranske  deres  Indvirk- 
ning paa  mit  Liv  i  disse  fjorten  Aar,  og  deres  Indflydelse 
paa  selve  det  Øjeblik,  da  jeg  stod  beredt  til  at  modtage  en 
Erstatning  for  alle  de  Kvaler,  jeg  —  berøvet  min  Ære  og 
mine  Medborgeres  Agtelse  —  havde  været  nødt  til  at  udstaa 
uden  at  eje  det  ringeste  Middel  til  min  Retfærdiggørelse. 

Kunde  det  være  min  Pligt  at  lide  mere,  end  jeg  allerede 
havde  lidt?  Skulde  jeg  paa  Grund  af  en  Ungdomskærlighed, 
som  aldrig  i  sit  Indre  havde  baaret  Syndens  Farve  —  thi 
havde  jeg  ikke  tilbedt  denne  Kvindes  moralske  Værd,  havde 
jeg  ikke  æret  min  Vens  Hustru,  havde  jeg  nogensinde,  und- 
tagen i  et  eneste  Øjeblik,  da  Tilfældet  næsten  tvang  mig 
dertil,  røbet  min  Lidenskab?  —  skulde  jeg  for  alt  dette 
uigenkaldeligt  være  dømt  til  at  henslæbe  et  Liv,  elendigere 
og  uslere  end  selve  Forbryderens? 

Skyldte  jeg  ikke  denne  unge  Pige,  til  hvem  min  Kærlig- 
hed, ved  den  mindste  Udsigt  til  at  miste  hende,  voksede  til 
en  utæmmelig  Lidenskab,  skyldte  jeg  ikke  hende,  (netop  jeg 
som  ved  en  Kæde  af  uberegnelige  Tilfældigheder,  var  bleven 
den,  der  havde  berøvet  hende  alt)  at  erstatte  hende  alt.    Og 

hvorledes  kunde  jeg  gjøre  dette,  naar  jeg  rykkede  det  vel- 
gørende Bind  fra  hendes  Øjne,  rev  Lykken  ud  af  hendes 
Hjærte  og  paany  styrtede  hende,  som  nu  mente  at  staa  paa 
Tærskelen  til;  Lyksalighedens  Tempel,  ud  i  det  kolde  Liv  og 
sagde  til  hende;  »Glem  Din  Drøm,  glem  alt,  hvad  Du  haa- 
bede,  thi  jeg  er  indirekte  Dine  Forældres  Morder,  c 

Var  de  ikke  fortræffelige  disse  Sofismer? 

Min  Søn,  min  elskede  Søn,  tag  Dig  i  Agt  for  falske 
Argumenter.  Vi  har  ingen  farligere  og  snildere  Fjender  end 
dem,  der  stiger  op  af  vort  eget  Bryst. 

Jeg  (det  er  en  Forbrydelse,  for  hvilken  der  ingen  Bod 
gives)  kæmpede  alt  for  svagt.  Jeg  vilde  for  hvilken  somhelst 
Pris  smage  Lykken;   jeg  havde  jo  aldrig  kendt  dens  Sødme. 

Efter  at  jeg  var  naaet  til  den  frygtelige  Overenskomst 
med  mig  selv  ikke  at  kæmpe  imod,  men  at  ofre  Nikolines 
Lykke  for  min  egen,  var  Midlerne  mig  næsten  ligegyldige. 

Baron  v.  U.  maatte  for  evigt  forsvinde  og  udslettes  saa 
grundigt,  at  jeg  aldrig  ved  nogen  uforsigtig  Hentydning  kunde 
komme  til  at  vække  Nikolines  Mistanke  om  en  dobbelt  Til- 
værelse. Thi  om  det  end  var  muligt,  at  hun  ikke  erin- 
drede den  9  falske  Venst  Navn,  saa  levede  det  dog  i  deres 
Minde,  som  med  saa  stor  Spænding  havde  fulgt  den  famøse 
Undersøgelse. 

Jeg  besluttede  nu  at  sætte  den  Plan  i  Værk,  som  jeg 
en  Gang  tidligere  under  et  Anfald  af  sygeligt  Galskab  havde 
udklækket  i  mit  Hoved,  den  nemlig  at  give  Afkald  paa 
Helgenæs  og  mit  Navn,  hvilket  ikke  kunde  ske  paa  anden 
Maade,  end  at  jeg  udgav  mig  for  død,  hvorved  Ejndommen 
vilde  komme  i  Baron  Arnolds  Hænder  .  .  .  Saa  dybt  mit 
Hjærte  end  var  fæstet  ved  mine  Fædres  Stamhus,  forekom  et 
saadant  Offer  mig  dog  ringe  paa  denne  Tid. 

Men  selv  om  det  ogsaa  lykkedes  mig,  paa  et  eller  andet 
Sted  i  et  fremmed  Land,  at  gøre  min  Død  saa  naturlig,  at 
den  ved  mine  efterladte  Papirer  fuldt  ud  bestyrkedes,  hvorfra 
skulde  jeg  da  faa  de  Papirer,  som  godtgjorde,  at  Navnet 
Letsler  virkelig  tilkom  mig?  Ingen  Præst  vilde  velsigne  mit 
Forbund  med  Nikoline,  inden  jeg  præsterede  gyldige  Attester. 

Hvis  jeg   offentlig   havde   kunnet   frasige   mig  Navn  og 

Rang   og   i   alle  Aviser   havde   kunnet   bekendtgøre,   at  jeg 

herefter   antog   Navnet   Letsler,   vilde   der   ikke    have  været 

noget   i  Vejen.    Men   det   var   umuligt,    thi   aldrig  saa  snart 

vilde  man  have  hørt  og  læst  dette,  før  man,  saavel  i  Danmark 
som  i  Sverige  havde  søgt  Oplysning  om,  hvorvidt  det  var 
den  samme  Baron  U.,  som  havde  været  indviklet  i  Ægte- 
skabsdramaet —  og  naar  dette  havde  fundet  Bekræftelse, 
vilde  min  Opofrelse  ikke  have  nyttet  noget  . . . 

Atter  traf  jeg  Nikoline.  Hendes  Skønhed,  hendes  Mild- 
hed, hendes  ømme  Deltagelse  i  min  skjulte  Sorg,  kvalte 
mine  Selvbebrejdelser.  Jeg  besvarede  dem  alle  med  det 
ene  Spørgsmaal:  »Hvorledes  skulde  jeg  kunde  leve  uden 
hende?« 

Jeg  anholdt  om  Nikolines  Haand  hos  hendes  Plejemoder, 
som,  da  hun  kun  havde  det  lave  Ønske  at  blive  sin  Myndling 
kvit,  gærne  gav  sit  Samtykke,  især  da  jeg  oplyste  hende  om 
mine  Formuesforhold!  thi  selv  om  jeg  gav  Afkald  paa 
Helgenæs,  havde  jeg  i  min  private  Kapital  rigelige  Midler  til 
et  godt  Udkomme. 

Vi  blev  forlovede.  Og  for  en  Tid  glemte  jeg,  at  jeg  var 
paa  Vej  til  at  begaa  en  virkelig  Forbrydelse;  jeg  vidste  kim 
at  hun  var  min,  hun,  som  jeg  for  hver  Dag,  der  gik,  tilbad 
mer  og  mere. 

Jeg  underrettede  hende  om,  at  jeg,  for  at  ordne 
mine  Sager  og  opsøge  en  lille  Krog  af  Verden,  hvor  vi  ufor- 
styrret kunde  nyde  vor  stille  Lykke,  maatte  skilles  fra  hende 
i  et  Par  Maaneder. 

Hendes  Fortvivlelse  ved  Skilsmissen  bestyrkede  min  Be- 
slutning om  ikke  at  gøre  den  evig. 

Jeg  havde  for  længe  siden,  i  en  af  vor  Kærligheds  hel- 
ligste Timer,  betroet  hende,  at  der  ved  mit  Liv  klæbede 
noget  mørkt,  som  hun  aldrig  vilde  lære  at  kende,  og  jeg 
havde  modtaget  hendes  Løfte  om  aldrig  at  ville  forske  i  dette 
Mørke  —  ak,  et  saadaht  Løfte  var  ikke  vanskeligt  at  opnaa, 
thi  hendes  Tillid  til  min  Ære  var  grænseløs.  Hun  vidste  ogsaa, 
at  mine  Forhold  ikke  tillod  hende  at  leve  ude  i  Verden  blandt 
Menneskene,  hvem  jeg  i  det  hele  taget  afskyede,  og  at  altsaa 
hendes  Livs  Lykke  vilde  blive  indskrænket  alene  til  den,  som 
vi  kunde  finde  i  vore  Hjærter  og  vort  Hjem.  Og  tusinde 
Gange  sagde  hun,  at  den  var  hende  nok. 

Vi  skiltes  under  fornyede  Troskabsløfter. 

Jeg  ankom  til  Helgenæs,  men  min  Nedslagenhed  ved  at 
vide,  at  jeg  for  sidste  Gang  hilste  det  gamle  Herresæde  som 
♦**/,   var   saa  dyb   og  talende,   at  den,   efter  hvad  jeg  senere 

hørte,  ansaas  for  et  tydeligt  Bevis  paa,  at  jeg  havde  i  Sinde 
snart  at  slutte  et  Liv,  der  havde  været  saa  rigt  paa  Modgang. 

Ignelius  bønfaldt  mig  paa  sine  Knæ  med  de  varmeste 
Bønner  om,  at  jeg  vilde  afetaa  den  Plan,  som  jeg  kun  havde 
betroet  ham.  Men  jeg  var  ubevægelig.  Jeg  sagde  ham,  at 
min  fremtidige  Fred  beroede  paa,  at  jeg  aldrig  mere  hørte 
Lyden  af  et  Navn,  under  hvilket  jeg  havde  lidt  saa  meget. 
Jeg  sagde  ham  ogsaa,  at  jeg  havde  fundet  en  Kvinde,  som 
jeg  elskede  inderlig,  og  som  ogsaa  elskede  mig  højt  nok  til 
at  ville  dele  mit  selvvalgte  Eneboerliv.  Men  paa  hans  Spørgs- 
maal,  om  jeg  agtede  at  berøve  mine  Børn  deres  lovlige  Arv, 
gav  jeg  undvigende  Svar;  thi  hvorledes  skulde  jeg  kunne  af- 
sløre en  Beslutning,  som  jeg  endnu  ikke  vilde  tilstaa  for  mig 
selv.  Kun  det  yttrede  jeg  (ak,  vil  Du  min  Søn,  tilgive  mig 
de  Ord?):  »Baron  Vilhelm  von  U.  efterlader  sig,  naar  han 
dør,  ingen  Livsarvinger  —  og  Bernhard  Letsler  opdrager 
ikke  sine  Børn,  hvis  han  faar  nogle,  til  at  savne  Rang  og 
Rigdom,  c 

Efter  at  jeg  med  Ignelius  havde  ordnet  alt,  og  Pengefor- 
holdene var  blevet  ordnede  overensstemmende  med,  hvad  der 
vilde  indtræffe,  rustede  jeg  mig  til  den  sidste  Rejse  —  og,  i 
Sandhed,  jeg  vilde  den  Dag  have  været  tilfreds,  om  den 
havde  ført  ned  i  den  gamle  Familjebegravelse  i  Stedet  for 
ud  i  den  store  Ørken,  hvor  jeg  kun  ved  et  dobbelt  Bedrageri, 
et  Bedrageri  fortsat  gennem  hele  Livet,  kunde  vinde  mine 
Ønskers  Maal.  Og  dog,  naar  det  var  naaet,  dette  Maal,  hvor 
fandt  jeg  da  en  Borgen  for,  at  min  saa  dyrt  betalte  Lyksa- 
lighed vilde  vare  ved? 

I  Tyskland  iværksatte  jeg  paa  en  ganske  simpel  Maade 
min  Plan.  Man  troede,  at  jeg  af  egen  fri  Vilje  havde  endt 
mit  Liv  i  Rhinen,  medens  jeg  flygtede  langt  bort  fra  det 
Sted,  hvor  mit  aabne  Brev,  som  tilkendegav  denne  min  Be- 
slutning, tilligemed  mit  Pas  og  alle  andre  Dokumenter,  for- 
talte, hvem  den  sindssyge  rejsende. havde  været,  og  hvorhen 
hans  Papirer  skulde  sendes. 

Fra  Tyskland  jagede  jeg  Dag  og  Nat  igennem  til  Notge, 
hvor  jeg  et  Par  Ugers  Tid  levede  i  den  fuldstændigste  Af- 
sondring, for  lidt  efter  lidt  at  samle  mine  Tanker  til  det  sidste 
Skridt,  et  Skridt,  paa  hvilket  hele  Udfaldet  beroede. 

I  en  afsides  Dal,  omgivet  af  mægtige  Fjælde,  gennem- 
skaaret  af  en  vældig  Elv,  men  dog  ikke  saa  mennesketom,  at 

man  ikke  kunde  faa  alt,  hvad  der  behøvedes  til  Livets  Op- 
hold, udsaa  jeg  vort  blivende  Sted.  Jeg  købte  mig  et  lille 
net  Hus  og  indrettede  og  møblerede  det  med  en  Komfort  og 
Smag,  som  var  Nikoline  fremmed.  Jeg  var  ikke  længere  rig, 
men  jeg  var  formuende,  og  da  vi  ikke  kunde  komme  til  at 
ødsle  paa  anden  Maade,  ønskede  jeg,  at  det  Hjem,  jeg  kunde 
byde  hende,  skulde  være  hyggeligt  og  smukt.  Og  det  blev 
det... 

Nu,  min  Søn,  hvor  mange  Omveje  jeg  end  har  gaaet, 
kommer  det,  som  jeg  vilde  ønske,  jeg  kunde  undgaa  at  ned- 
skrive . . .  Men  har  jeg  ikke  som  min  bittreste  Straf  paalagt 
mig  selv  at  fuldføre  disse  Optegnelser  . . .  Dog,  denne  Straf 
er  altfor  bitter  . . .  Jeg  kaster  Pennen  . . .  jeg  tager  den 
igen. 

Hidtil  har  Du  kunnet  skænke  Din  ulykkelige  Fader  Ag- 
telse —   i   det   uæste  Øjeblik   vil  Du   ikke   mere  kunne  det. 

Vid  da:  De  Papirer  jeg  afleverede  til  Præsten  i  det 
Sogn,  hvor  Nikoline  boede,  og  ved  Hjælp  af  hvilke  vi  blev 
viede,  disse  Papirer  var  falske,  var  fra  min  egen  Haand. 

Ja,  nu  er  det  sagtl  Og  kunde  Du  nu  kaste  et  Blik  i 
Din  Faders  Sjæl,  saa  vilde  Du  se,  at  en  seksten  Aars  lang 
Anger  ikke  har  formaaet  at  forsone  ham  med  sin  Gud,  med 
sig  selv  ... 

I  Løbet  af  det  første  Aar  efter  at  jeg  med  min  elskede 
Hustru  var  flyttet  ind  i  vort  Hjem  blandt  de  skærmende 
Bjærge,  levede  jeg  i  en  saadan  Rus  af  Salighed,  at  jeg  næppe 
tænkte  paa  det  Middel,   ved   hvilket  jeg  havde    vundet  det. 

Men  jeg  skulde  atter  vaagne  —  og  denne  Opvaagnen 
indtraf  den  Dag,  da  Du,  min  Søn,  første  Gang  saa  Lyset. 

Jeg  er  vis  paa,  at  Du,  hvis  Du  kunde  danne  Dig  blot 
den  fjærneste  Forestilling  om  min  Smærte,  da  jeg  første 
Gang  trykkede  Dig  til  mit  Hjærte,  Dig,  hvem  jeg,  endnu 
inden  Du  blev  født,  berøvede  alt,  hvem  jeg  bestjal  for  Navn 
Rang,  Ejndom,  vilde  ...  dog  ikke  mere  derom;  Gud  døm- 
mer, og  han  har  allerede  dømt  ...  Men  nej  —  Hvorfor  vil 
jeg  fortie,  hvad  jeg  ved,  hvad  jeg  er  overbevist  om:  at  Du, 
min  ædle  Søn,  saa  lig  Din  forevigede  Moder,  ikke  alene  vilde 
tilgive  Din  Fader  alt  det  onde,  han  har  gjort  Dig,  men  endog 
vilde  give  ti  Gange  Afkald  paa  disse  Skatte,  hvis  Du  dermed 
kunde  genkøbe  ham  hans  Samvittighedsfred  og  tilkøbe  Dig 
Ret  til  at  gengive  ham  Din  Agtelse.  Navn,  Anseelse,  Rigdom, 

disse  Goder  er  af  en  saadan  Art,  at  den  driftige,  redelige 
Mand  selv  kan  skabe  sig  dem. 

Men  Dine  gode  Ønsker  er  forgæves!  Baade  det  ene  og 
det  andet  er  tabt  for  mig  for  evigt.  ... 

Med  al  sin  Kærligheds  milde  Overtalelse  søgte  Nikoline 
at  bevæge  mig  til  at  sige  hende,  hvilken  ny  Sorg  det  nu  var, 
som  truede  med  at  forstyrre  min  Fred.  Jeg  kunde  ikke  sige 
hende  det,  og  jeg  lod  hende  tro  —  en  Tro,  hun  stadig  bi- 
beholdt —  at  jeg  nærede  en  vis  Skinsyge,  fordi  Du  havde 
trængt  Dig  ind  og  berøvet  mig  en  Del  af  hendes  Tid  og 
delt  hendes  Følelser,  som  jeg  alerte  vilde  beholde.  Ak,  jeg 
vidste  alt  for  vel,  at  hendes  Hjærte  var  rigt  nok  for  os 
begge. 

Fem  Aar  levede  vi  i  vor  Dal.  Og  uagtet  jeg  altid  følte 
Bebrejdelser,  havde  disse  dog  endnu  ikke  naaet  den  Højde, 
hvortil  de  senere  steg,  jo  ældre  jeg  blev,  jo  mere  de  hæftige 
Lidenskaber  traadte  i  Baggrunden,  og  en  roligere,  renere  Kær- 
lighed med  Fornuft  og  Besindighed  traadte  i  deres  Sted. 

Nu  blev  jeg  atter  grebet  af  mine  gamle,  urolige  Ideer. 
Jeg  var  i  Ro,  men  trivedes  ikke  længere  der-,  jeg  vilde  ud, 
jeg  maatte  ud,  og  med  vanvittig  Magt  droges  jeg  til  Sverige 
og  til  mit  tabte,  mit  evigt  savnede  Helgenæs. 

Jeg  foreslog  Nikoline,  at  vi  skulde  gøre  en  Tur  til  mit 
Fødeland  —  ikke  en  Gang  i  den  korte  Tid,  som  dertil  be- 
høvedes, kunde  jeg  skilles  fra  hende.  Men  jeg  sagde  hende, 
at  det  Sted,  hvorefter  jeg  især  længtes,  ikke  kunde  modtage 
os  uden  i  dybeste  Hemmelighedsfuldhed,  og  jeg  henstillede 
til  hendes  Kærlighed,  til  hvilken  jeg  aldrig  forgæves  appel- 
lerede, om  hun  for  min  Skyld  vilde  dvæle  en  kort  Tid  med 
mig  paa  dette  Sted. 

Hvad  forsager  ikke  den  elskende  Kvinde  I  Hun  slap  mig 
dog  ikke  uden  de  indstændigste  Bønner  om,  at  jeg  vilde  sige 
hende,  hvorfor  Besøget  skulde  være  hemmeligt.  Men  da  hun 
saa,  hvilket  Oprør  jeg  kom  i,  bebrejdede  hun  sig  sit  Ønske 
og  søgte  ved  tusinde  smaa  Opmærksomheder  at  forsone  den 
Smærte,  hun  havde  tilføjet  mig  . . .  Jorden  ejede  ikke  mere 
end  en  saadan  Kvinde  —  og  ofte  synes  jeg,  at  hendes  Be- 
siddelse i  seksten  Aar  ikke  havde  kunnet  betales  med  mindre, 
end  hvad  jeg  har  lidt  for  den   . . . 

I  et  Brev  til  Ignelius,  med  hvem  jeg  endnu  stod  i  For- 
bindelse,   underrettede  jeg   ham    om  min  dristige  Beslutning. 

Og  hans  Svar  forsikrede  mig  om,  at  de  to  Taarnkamre,  i 
hvilke  jeg  en  Gang  tidligere  havde  levet,  af  ham  skulde  blive 
satte  i  den  bedste  Orden,  og  at  det  var  saa  meget  mere  be- 
lejligt, som  Kommandørkaptejnen  var  ude,  og  Friherreinden 
kun  sjældent  hjemme.  (Denne  Dame  var  en  af  vore  fjærneste 
Slægtninge  og  den  Gang  fungerende  Husmoder  paa  Helgenæs.) 
Alligevel  maatte  Ankomsten  helst  ske  ved  Nattetid. 

Nu  tændtes  en  Gnist  af  Glæde  i  mit  Hjærte,  og  jeg 
troede,  at  jeg  vilde  føle  mig  bedre  tilmode  og  blive  mere 
rolig,  naar  jeg  endnu  en  Gang  kunde  indaande  Luften  indenfor 
Murene  af  min  Familjes  gamle  Stamhus  . . .  Ak,  min  Søn, 
disse  Ord  røber  for  Dig,  at  jeg  ikke  mere  var  lykkelig.  Jeg 
trængte  til  noget  nyt,  hvormed  jeg  kunde  døve  mine  Sorger. 

Uset,  om  Natten,  traadte  jeg  —  den  døde  —  tilligemed 
mine  to  kære  over  Tærskelen  til  mine  Fædres  Hjem,  nu  ikke 
længere  mit. 

Med  hvilke  Følelser  satte  jeg  ikke  min  Fod  paa  disse 
hemmelighedsfulde  Trappetrin,  disse  Sagnsten,  som  havde  be- 
dækket Støvet  af  Væsner,  hvis  Liv  maaske  var  henrundet 
lige  saa  tungt  og  bittert  som  mit.  Jeg  bøjede  Knæ  og  hede 
Taarer  brændte  paa  de  kolde  Stene  . . .  Dog  nok  herom ! 

Nikoline  befandt  sig  ikke  vel  i  Taarnkamrenes  Luft. 
Det  lakkede  allerede  mod  Efteraaret;  vi  kunde  derfor  sjældent 
slippe  frisk  Luft  ind.  Og  saaledes  —  naar  jeg  saa  hende 
lide,  om  end  aldrig  saa  ubetydeligt  —  var  ogsaa  den  fattige 
Glæde  forspildt,  som  jeg  havde  haabet  at  kunne  nyde  her. 
Alt,  hvad  jeg  foretog  migr  førte  Anger  med  sig. 

Imidlertid  lod  Ignelius  det  ikke  mangle  paa  noget,  der 
kunde  bidrage  til  at  forsøde  vort  Liv  i  den  Ensomhed,  som 
han  selv  saa  ofte  som  muligt  delte  med  os.  Han  saa  i  Niko- 
line en  Helgeninde;  ogsaa  paa  ham  gjorde  hendes  ubesrivelige 
Skønhed,  hendes  uskyldsfulde  og  milde  Væsen,  et  varigt 
Indtryk,  og  hun  behøvede  kun  at  give  ham  et  venligt  Blik, 
saa  var  han  parat  til  alt  —  ja,  han  grublede  baade  Dag  og 
Nat  paa  Udveje  til  at  formilde  hendes  Fangenskab,  som  han 
kaldte  det. 

Du  ved,  om  hun  kunde  være  utaknemmelig.  Ignelius 
vandt  desuden  hendes  højeste  Bevaagenhed,  fordi  han  elskede 
Dig  næsten  lige  saa  højt  som  hun  selv.  Bestandigt  bragte 
han  Dig  nyt  Legetøj,  og  dog  er  Forestillingen  om  ham  saa 
helt  og  holdent  gledet  fra  Dig,  at  Du,  hvis  Du  nogensinde  i 

Din  Erindring  synes  at  se  en  gammel  Mand,  med  hvis  graa- 
sprængte  Bakkenbarter  Du  ofte  har  leget,  tror  at  have  dette 
Billede  fra  en  Drøm  .... 

Inden  jeg  endnu  havde  kunnet  beslutte  mig  til  at  rejse 
tilbage  til  Norge,  indtraf  en  tidlig  og  stræng  Vinter,  og  vi 
maatte  overvintre  i  vore  Taarnkamre,  da  det  var  umuligt  at 
færdes  ad  Landevejen. 

En  Aften  traadte  Ignelius  ind  paa  en  Maade,  som  tyde- 
ligt viste,  at  han  var  i  stærk  Sindsbevægelse.  Han  gav  mig 
et  Vink  om  at  følge  med  ham  ud  i  det  yderste  Værelse,  hvor 
han  fortalte  mig,  at  Baron  Arnold  uformodet  var  kommen 
hjem. 

Denne  Nyhed  gjorde  mig  meget  nedslagen,  fordi  jegind- 
saa,  at  det  nu  vilde  blive  umuligt  for  Ignelius,  uden  at  vække 
Mistanke,  at  udføre  det  samme  som  hidtil,  medens  han  alene 
havde  været  den  øverste  Avtoritet  paa  Stedet.  Thi  selv  om 
den  gamle  Friherreinde  havde  Overledelsen  i  den  indre  Hus- 
holdning, kunde  man  dog  være  sikker  paa,  at  hvis  hun  havde 
fattet  nogen  Mistanke,  vilde  hun  med  sin  velkendte  Familje- 
stolthed,  aldrig  forraade  den  Person,  hvis  Død  hun  havde 
anset  som  en  Lykke  for  Familjen. 

Snart  indsaa  jeg  det  kloge  i  at  følge  Ignelius'  Raad,  at 
betro  mie  til  min  Fætters  Ære.  Arnold  havde  uden  Tvivl 
aldrig  haft  nogen  Tvivl  om  Rigtigheden  af  min  Død ;  men 
selv  om  det  nu  smærtede  ham  at  sidde  inde  med  Ejndommen, 
hvis  lovlige  Ejer  levede,  maatte  det  dog  være  lige  saa  vigtigt 
for  ham  som  for  mig  at  iagttage  den  dybeste  Tavshed. 

Dagen  efter  hans  Hjemkomst,  paatog  Ignelius  sig  at  for- 
berede ham  paa  den  rystende  Nyhed.  Og  med  det  Ædelmod, 
som  altid  havde  udmærket  ham,  ønskede  han  at  kunne  gøre 
alt  for  at  forsone  mig  med  min  haarde,  selvvalgte  Skæbne, 
og  forlangte  straks  at  blive  ført  til  Taarnkamrene. 

Jeg  havde  sagt  Nikoline,  at  Godsets  Ejer  var  kommen 
hjem,  og  at  jeg  havde  betroet  mig  til  ham,  da  han  var  en 
almenagtet  Mand 

Vort  Møde  var  sørgeligt.  Han  var  dog  mere  bevæget 
end  jeg,  og  i  en  Tone,  hvis  ærlige  Oprigtighed  jeg  ikke  kunde 
tage  fejl  af,  sagde  han: 

—  Jeg  bønfalder  Dig,  Vilhelm,  om  at  træde  offentlig 
frem  dg  gøre  Dine  Fordringer  gældende.  Hvor  let  kan  ikke 
en  Tilfældighed  have  reddet  dit  Liv? 

Jeg  pegede  paa  det  indre  Kammer  og  svarede  ham  i 
sagte,  men  bestemt  Tone: 

—  Aldrigl  Jeg  sværger  ved  det  kæreste,  jeg  ejer  paa 
Jorden,  at  jeg  ikke  nærer  noget  højere  Ønske  end  det,  altid 
at  bevare  mig  for  Opdagelse.  Min  Hustru  aner  ikke,  at  jeg 
har  baaret  et  andet  Navn,  og  det  var  for  at  komme  til  at 
eje  hende,  at  jeg  frivilligt  frasagde  mig  min  Fødsel,  mit  Gods 
og  mit  Navn. 

Jeg  maatte  da  love  ham,  at  hvis  jeg  kom  i  Betryk, 
skulde  jeg  henvende  mig  til  ham  og  aldrig  betænke  mig  paa 
at  disponere  over  Indkomsterne  af  Helgenæs. 

Aftenen  efter  saa  Arnold  for  første  Gang  min  Nikoline, 
og  den  stakkels  fredløse  Mand  følte  endnu  en  vis  Stolthed, 
da  han  bemærkede  den  dybe  Forbavselse,  den  ærbødige  Be- 
undring, med  hvilken  Arnold  betragtede  hende. 

Han  havde  rimeligvis  ikke  forestillet  sig,  at  Taarnkamrene 
indeholdt  en  saadan  Skat;  han  havde  ikke  troet,  at  den 
Hustru,  der  havde  samtykket  i  at  følge  mig  i  et  saadant  Liv, 
var  en  Kvinde  af  den  mest  billedrene  Skønhed,  den  mest 
fortryllende  Ynde.  Nikoline  selv  kunde  ikke  undgaa  at  lægge 
Mærke  til  det  Indtryk,  hun  gjorde,  og  med  en  let  Rødme  paa 
den  fine  Kind  ytrede  hun  nogle  forbindtlige  Ord  for  den 
Gæstfrihed,  vi  havde  fundet. 

Næsten  hver  Aften,  naar  han  ikke  var  ude  eller  havde 
Fremmede,  besøgte  Arnold  os  i  dybeste  Hemmelighed,  og  vi 
tilbragte  i  hinandens  Selskab  mange  Timer,  som  havde  en 
velgørende  Indflydelse  baade  paa  Nikoline  og  mig. 

Allerede  paa  den  Tid,  jeg  var  Ejer  af  Helgenæs,  stod 
den  ældste  Bygning  i  Vanry  for  Spøgeri  og  lignende,  og  efter 
min  formentlige  Død  ansaa  hele  Godsets  Personale  de  to 
Værelser,  jeg  selv  havde  indrettet,  som  Opholdssted  for  min 
omflakkende  Aand.  Denne  Overtro,  saa  gunstig  for  os  Flygt* 
ninge,  voksede  mer .  og  mere  derved,  at  Fiskere,  som  ved 
Aftenstid  kom  fra  denne  Side,  der  ikke  kunde  ses  andetsteds 
fra  end  fra  Søen,  stadfæstede  den  ved  Forsikringer  om,  at  de 
havde  set  Lys  skinne  der  inde. 

Men  jeg  nærmer  mig  nu  Slutningen  af  mit  Skriftemaal. 
Der  er  kun  et  Blad  tilbage. 

VIII. 

Du  kender  nu  mit  Sinds  vulkanske  Natur;  Du  ved,  hvor- 
ledes jeg  med  hele  min  Sjæl  tilbad  den  Kvinde,  for  hvem  jeg 
har  ofret  saa  meget,  og  som  til  Gengæld  har  ofret  saa  meget 
for  mig.  Jeg  kan  altsaa  fatte  mig  i  Korthed,  og  Du  vil 
alligevel  fuldt  ud  forstaa  hele  det  dybe  Indhold  i  disse  faa 
Ord:  >Jeg  har  ogsaa  kendt  Skinsygens  Kvaler«.  Og  de  har 
været  nær  ved  at  berøve  mig  Forstanden. 

Arnold  von  U.  kunde  ikke  se  Nikoline  uden  at  røres 
over  hendes  Ulykker.  Fra  den  dybe  Medlidenhed  med  en 
skøn  Kvinde,  er  Overgangen  til  Kærlighed  let.  Fra  en  ren 
Kærlighed  til  en  flammende  Lidenskaber  er  der  kun  et 
Hanefjed. 

Med  lignende  Blik  som  det,  hvormed  Tank  i  sin  Tid  maa 
have  fulgt  mig,  saa  og  fulgte  jeg  Udviklingen  af  Arnolds 
Følelser,  og  eftersom  jeg  Skridt  for  Skridt  udspejdede  dem, 
steg  ogsaa  Skridt  for  Skridt  Heden  i  min  Indbildning.  Nu 
først  forstod  jeg  klart  alt,  hvad  Richard  havde  udstaaet  i  de 
Nætter,  han  taler  om  i  sit  Brev  til  Leopoldine. 

Touren  var  nu  kommen  til  mig. 

I  de  Timer,  der  burde  være  viede  til  Søvnen,  vovede  jeg 
næppe  at  lukke  mine  Øjne  af  Frygt  for  at  gaa  glip  af  en 
Bevægelse  eller  et  i  Søvne  udtalt  Ord.  Jeg  kunde  ikke  mis- 
tænke hende,  dehne  kyske  Kvinde,  Leopoldines  tro  Billede, 
men  dog  udspejdede  jeg  hende  af  Frygt,  for  at  den  Dag  i 
Morgen  i  hendes  Hjærte  kunde  indriste  et  Billede,  som  i  Dag 
var  hende  ligegyldigt,  og  idet  jeg  frem  for  alt  frygtede,  at 
Tabet  af  hendes  Kærlighed  og  Troskab  vilde  blive  den 
frygtelige  Straf,  som  Forsynet  havde  bestemt  for  den  For- 
brydelse, ved  hvilken  jeg  havde  tilkøbt  mig  Besiddelsen  af 
hende. 

Men  Gud  var  barmhjærtig! 

Næsten  hver  Nat  hørte  jeg  ligesom  før  mit  eget  Navn 
svæve  paa  hendes  Læber,  og  min  Glæde  derover  var  saa  stor, 
at  jeg  ikke  kunde  give  Plads  for  den  Tanke  at  miste  den. 
Dog  kunde  hendes  Træk  ikke  saa  snart  faa  et  Udtryk  af 
Sorg,  før  jeg  atter  skælvede,  og  naar  jeg  saa  Arnolds  Blik, 
som  han  ikke  havde  Kraft  til  at  beherske,  var  det  helt  ude 
med  den  Smule  Ro,  jeg  nylig  havde  tilkæmpet  mig. 

Men  jeg  havde  en  Skytsengel.    Det  var  min  gamle,  kære 

Ignelius.  Han  —  kun  han  —  anede,  hvad  der  foregik  i  mig, 
og  han  bevægede  mig  til  at  aabne  mit  Hjærte  for  Nikoline. 

Dette  blev  min  Frelse.  Hendes  Øjne,  hendes  Læber  — 
som  aldrig  kande  sige  en  Usandhed  —  overbeviste  mig  om, 
at  jeg  endnu  havde  min  Lykke  i  Behold. 

Arnold  maatte  have  forstaaet,  at  hans  Hemmelighed  var 
røbet,  thi  en  Aften,  kort  efter  min  Samtale  med  Nikoline, 
sagde  han  mig  aabent,  som  det  anstaar  sig  en  hæderlig  Mand 
(ak,  havde  jeg  en  Gang  handlet  saaledes  mod  Richard): 

—  Du  har  vundet  et  Klenodie,  som  ogsaa  jeg  til  min 
Ulykke  skatter  højere  end  dette  gamle  Herresæde  . . .  jeg 
rejser  i  Morgen,  Broder  —  vi  ses  ikke  mere. 

Efter  et  varmt  Haandtryk  skiltes  vi,  og  vore  Veje  har 
ikke  senere  krydset  hinanden. 

Saa  snart  Vandet  blev  aabent,  havde  Ignelius  sørget  for 
en  Baad,  som  skulde  føre  Flygtningene  over  til  det  norske 
Land. 

Det  var  en  stormfuld  Nat.  Det  var  sidste  Gang,  jeg  saa 
Ignelius,  sidste  Gang,  jeg  saa  Helgenæs.  Ogsaa  derhen  havde 
Straffedommen  fulgt  mig;  stod  ikke  Fristelsen  der  og  ventede 
for  at  kæmpe  med  mig  om  min  sidste  Skat  . . .  Paa  mine 
Knæ  har  jeg  takket  Gud  for  hans  Naade. 

Endnu  en  Gang  vendte  vi  tilbage  til  Hjemmet. 

Men  jeg  havde  ikke  længere  Ro  paa  mig.  Jeg  havde 
indaandet  den  svenske  Luft,  og  jeg  trivedes  ikke  i  nogen 
anden« 

For  at  inddysse  og  bestikke  den  urolige  Aand,  som  atter 
begyndte  at  rase  i  mig,  forlod  vi  for  bestandigt  vort  lille 
Pavlun  og  drog  fra  Sted  til  Sted  i  fremmede  Lande.  Kun  i 
Tyskland  opholdt  vi  os  i  længere  Tid. 

Paa  denne  Maade  var  der  forløbet  en  Række  af  Aar,  og 
mit  Humør  blev  mørkere  og  mørkere. 

Vi  havde  atter  tilbragt  de  tre  sidste  Aar  i  Norge,  men  i 
en  anden  Egn,  langt  mere  øde.  Men  da  Folk  efterhaanden 
flyttede  dertil,  mistede  den  for  mig  sin  største  Tiltræknings- 
kraft, og  jeg  gav  da  atter  efter  for  min  inderlige  Trang  til 
at  bygge  et  Hjem  paa  den  svenske  Jord. 

Mine  Resourcer  var  ved  de  stadige  Rejser  svundet  bety- 
deligt ind.  I  mange  Aar  havde  jeg  ikke  vekslet  Breve  med 
Ignelius-,  jeg  vilde  være  død  ogsaa  for  ham.  Og  efter  hvad 
der  var  forefaldet  mellem  Arnold  og  mig,  vilde  jeg  ikke,  selv 

om  jeg  havde  trængt  dertil,  kunne  modtage  nogen  Hjælp 
af  ham. 

Vi  samlede  sammen,  hvad  der  indkom  ved  Salget  af  vort 
Bohave,  jeg  hævede  min  sidste  Kapital,  og  saa,  med  hele 
min  Ejndom  i  Lommen,  med  min  elskede,  uforglemmelige, 
altid  taalmodige  Nikoline  ved  Haanden  og  Dig  ved  vor  Side, 
forlod  jeg  dette  Hjem  for,  som  Du  vil  kunne  huske,  i  Dram- 
men at  finde  en  Lejlighed  til  den  bohuslånske  Skærgaard. 
Du  var  allerede  elleve  Aar  gammel  og  maatte  begynde  at 
øve  Dig  i  Din  tilkommende  Levevej. 

For  min  Hustrus  og  Din  Skyld,  min  Søn,  sendte  Himlen 
mig  den  ærlige,  gamle  Elias  og  den  kraftfulde  Karolus.  Da 
jeg  gik  ombord  paa  »Frisejleren«  havde  jeg  ingen  bestemt 
Plan  i  Henseende  til  vort  tilkommende  Opholdssted ;  jeg  vilde 
kun  søge  et  Sted  saa  ensomt  som  muligt,  og  jeg  fandt  det 
paa  Johannesskæret,  denne  Plet,  hvor  jeg  vil  dø  ... . 

Jeg  har  med  Anstrængelse  af  oiine  Kræfter  ilet  mod 
Slutningen;  jeg  har  med  Magt  afholdt  mig  fra  at  lade  mine 
Optegnelser  afbrydes  af  hættige  Udbrud,  som  ofte,  medens 
jeg  har  skrevet,  har  formørket  mit  Sind;  jeg  har  mistet  min 
Sol,  min  Ledestjærne.  Med  hende  slukkedes  det  sidste  Lys. 
Min  Sjæl  er  atter  hjemfalden  til  de  mørke  Magters  Vælde. 

Min  Gud,  hvilke  Dage  falde  af  Sorg,  hvilke  Nætter, 
hvilke  endeløse  Timer,  hvilke  Angerens  brændende  Nag  .... 

Ak,  min  Søn,  min  dyrebare  Søn!  Gid  Din  Skæbne  maa 
blive  lykkeligere.  Gid  Du  aldrig,  naar  Fristelsen  kommer,  vil 
gaa  paa  Akkord  med  den  1  Tænk  paa  Din  Fader  . . .  Tænk 
paa  den  fattige  Klippe,  hvor  han  hentæres  —  tænk  paa 
Angeren c 

(Her  endte  den  stakkels  Eneboers  Skriftemaal.  Men  paa 
det  sidste  Blad  havde  han  flere  Aar  senere  skrevet  et  Tillæg) : 

>Min  elskede  Søn  1  Efter  at  jeg  sluttede  disse  Optegnelser, 
har  en  lang,  stormende  Kamp,  en  Kamp  i  vildt  Vanvid,  rystet 
Din  Faders  Sjæl,  og  stundom  har  dens  Lys  været  nærved  at 
gaa  helt  under  i  det  dybe  Mørke,  som  paa  alle  Sider  har 
omgivet  den,  men  Herrens  Barmhjertighed  har  ved  et  af  sine 
mindste  Redskaber  ladet  mig  genfinde  ikke  alene  den  lammede 
Forstands  Kraft,  men  ogsaa,  hvad  jeg  fordum  aldrig  ret  har 
ejet:  en  fast  Tro. 

Velsignet  være  den  Stund,  da  den  Højeste  for  Dine 
Bønners  Skyld  sendte  en  af  sine  Apostle  over  min  Tærskel, 

den  ringe,  men  gudfrygtige  Fiskersøn,  den  fattige  Vesterø- 
Nisse ! 

Han  havde  ingen  spidsfindig  Lære,  mod  hvilken  jeg  kunde 
kæmpe,  han  havde  kun  sit  varme  Hjærte,  sin  dybe  Menneske- 
kærlighed, sin  levende  Tro  og  sin  Bibel,  som  han  havde  arvet 
efter  sin  Fader. 

Han  tænkte  aldrig  paa  at  lære  andre,  men  hans  Eksempel 
var  lærerigt.  Hans  Ro,  hans  Underkastelse,  hans  Fromhed, 
og  de  Ord,  han  tog  ud  af  sin  ukunstlede  Sjæl,  bevirkede  hos 
mig,  hvad  aldrig  den  dybsindigste  Theolog,  selv  med  den 
bedste  Vilje  til  at  hele  mit  Hjærtes  Saar,  vilde  have  bevirket, 
thi  det  var  det  ubeskrivelig  jævne  i  Ynglingens  Tanker  og 
hele  hans  sandt  gudfrygtige  Liv  og  Levned,  der  lidt  efter 
lidt  optøede  den  Isskorpe,  som  havde  lagt  sig  om  mit  Hjærte, 
og  som  derinde  tændte  Trangen  til  at  bede. 

Og  nu,  min  Georg,  mit  Barn,  efter  at  jeg  nærer  denne 
Trang,  har  den  saa  længe  savnede  Fred  begyndt  at  vende 
tilbage  til  min  Sjæl.  Nu  og  altid  er  jeg  en  dybt  angrende 
Synder.  Men  jeg  har  ogsaa  set  Guds  Naade  aabnes  for  den 
angerfulde;  jeg  lider  ikke  mere  haabløst.  Mine  Nætter  bringer 
Søvn,  og  ikke  mere  gyser  min  Sjæl  for  Døden.  Hele  mit 
Liv  er  nu  en  stadig  Beredelse,  og  enten  den  bliver  lang  eller 
kort  . . .  Herrens  Vilje  ske ! 

De  verdslige  Ønsker,  som  endnu  staar  tilbage,  og  som 
hindrer  min  fuldkomne  Fred,  er  ikke  andre  end  dem,  der 
angaar  Din  Lykke.  Lad  Gud  styre  ...  og  hans  Styrelse  var 
aabenbar,  da  han  førte  Skibsdrengen  og  Kommandørkaptejnen 
sammen,  c 

(Her  nedenfor  fandtes  yderligere  en  Tilføjelse,  skrevet  da 
Georg  sidst  var  paa  Johannesskæret,  netop  paa  samme  Tid, 
han  mod  sin  Faders  Ønske  rejste  til  Strand  for  at  fri): 

»Gud  har  styret.  Du  har  set  Arnold  von  U's  Datter  • 
Du  har  set  Elvira.  Du  elsker  hende  —  og  dog  gaar  Du  i 
Dag  ud  for  at  begære  en  anden  til  Hustru. 

Faar  Du  Fannys  ja,  saa  maa  jeg  tro,  at  jeg  har  taget 
fejl,  og  at  det,  hvorom  jeg  saa  ivrigt  har  bedt,  ikke  vilde 
komme  til  at  udgøre  Din  Lykke.  Men  giver  Fanny  Dig  et 
Afslag,  hvilket  nok  kan  ske,  da  hun  er  en  Kvinde  med  et 
ædelt  og  fast  Sind,  netop  en  saadan  Kvinde,  som  formaar  at 
bære  en  Ulykke  uden  at  bukke  under,  saa  tror  jeg  fuldt  og 
fast,  at  det  er  den  Højestes  Vilje,  at  Du  skal  forenes  med  en 

Pige  af  Dit  eget  Blod,  den  eneste,  som  kan  gengive  Dig, 
hvad  jeg,  Din  Fader,  har  frastjaalet  Dig  . . .  dog,  hvad  siger 
jeg?  Kan  hun  ogsaa  gengive  Dig  Dit  Navn?  Aldrig  .... 
aldrigl  .... 

Georg,  min  ædle  Søn,  forlanger  jeg  for  meget,  idet  jeg 
ønsker,  at  Graven  maa  gæmme  mig  for  Dit  Blik,  naar  Du, 
efter  at  have  læst  dette,  vender  tilbage  til  Johannesskæret? 

Men  lever  jeg  da,  saa  bliver  mit  sidste  Ønske  det  samme 
som  nu :  Din  Forening  med  Elvira.  Faar  jeg  at  høre,  at  den 
har  fundet  Sted,  da  vil  jeg  endnu  en  Gang  her  paa  Jorden 
kunne  være  lykkelig,  lykkelig  ved  Dig  —  og  saa  tør  jeg  vove 
at  anraabe  mit  Livs  gode  Engel  om,  at  hun  bønfalder  om 
min  Forløsning  af  mit  lange  Fangenskab,  c 


Tiende  Afsnit. 
En  af  de  to. 


Andet  Kapitel. 

Stormens  Susen,  Havets  Brusen,  Brændingens  Brølen  havde 
tusinde  Gange  tidligere  sammensmæltet  deres  stærke  Akkorder, 
men  endnu  aldrig  havde  denne  Musik  formaaet  at  døve 
hans  Øre. 

Men  nu,  med  Øjnene  fæstede  paa  disse  Blade,  som  kun 
indeholdt  et  Menneskelivs  korte  Saga,  følte  han  sig  i  denne 
trykkende  Luft  omsuset  af  Lidenskabernes  Brændinger,  Sorgens 
Veraab  og  Angerens  Dødskval  —  saa  sønderknust,  saa  bedøvet, 
at  alt  sammenblandedes  i  Uorden  i  hans  Sanser. 

I  Indbildningens  Fartøj  drev  han  for  Vind  og  Vove  om- 
kring paa  dette  ubekendte  Hav,  slynget  snart  hid,  snart  did, 
stræbende  efter  at  finde  en  Ankerplads. 

Endelig  lyste  en  vejledende  Straale  for  ham;  det  var 
den  første  ordnede  Tanke,  og  det  var  ikke  nogen  egenkærlig 
Tanke : 

—  Og  jeg,  jeg  har  ikke  skyndt  mig  til  min  ulykkelige> 

min  beklagelsesværdige  Fader.  Jeg  har  ladet  ham,  som  i 
endeløse  Aar  er  bleven  fortæret  af  de  forfærdeligste  Kvaler, 
være  uden  Trøst,  uagtet  det  for  længe  siden  har  staaet  i  min 
Magt  at  aabne  disse  Papirer  og  ile  til  ham.  Nu  tilsidst  har 
jeg  gaaet  i  flere  Uger  og  drømt,  medens  han  har  sukket  og 
længtes  efter  min  Hjemkomst  . . .  Men  jeg  vil  rejse  —  jeg  vil 
rejse  straks  i  Morgen. 

Her,  ved  dette  »i  Morgene  mødtes  han  af  en  hel  Styrtesø 
af  Tanker,  forstyrrende,  forvildende  Tanker.  Han  greb  sig 
med  begge  Hænder  om  Hovedet,  som  brændte  og  svimlede. 
Hvorledes  var  det  nu  . . .  hvorfor  havde  han  netop  i  Aften 
brudt  sin  Faders  Optegnelser  ? . . .  Paa  en  Gang  stod  for  hans 
Øjne  Billedet  af  Elviras  marmorblege  Ansigt  med  de  fest- 
voksede  Roser,  Billedet  af  den  Bloddraabe,  der  løb  fra  hendes 
Arm  ned  ad  den  lille  fine  Haand,  og  Mindet  om  hendes  Blik 
og  om  hendes  Ord:    Gaa,  gaa!  —  vi  maa  skilles. 

—  Skilles,  skilles  I  . . .  mumlede  han  . . .  nej,  saaledes  stod 
der  ikke  her  —  Og  atter  greb  han  Manuskriptet  og  læste  de 
sidste  Linjer,  som  første  £ang  ikke  havde  fæstet  sig  fuldt  i 
hans  Sjæl,  der  den  Gang  var  bukket  under  for  Vægten  af 
denne  sønderrevne  Tilværelse  . . . 

Hans  Kind  blussede,  hans  Øje  smilte. 

—  Jeg  maa  se  hende,  se  hende  straks  ...  Ja,  Elvira,  vi 
er  forenede  —  jeg  vidste  jo,  at  vi  allerede  var  det  for  længe 
siden,  og  min  Faders  Velsignelse,  hans  varme  Ønsker  helliger 
vor  Forbindelse  ...  Men  hvad  er  Klokken?  Hvad  skal  det 
betyde?  (hans  Blik  faldt  paa  de  næsten  nedbrændte  Lys). 
Har  de  ikke  kaldt  mig  ned  til  Aftensbordet? 

Han  sprang  op;  han  vilde  uden  Betænkning  ile  ud,  men 
stødte  i  Døren  paa  en  Person,  ved  Synet  af  hvem  han  atter 
kom  til  Besindelse.  I  dette  Øjeblik  havde  de  rystende  Sinds- 
bevægelser virkelig  hensat  ham  i  en  ligesaa  stærk  som  farlig 
Rus,  og  hvis  Skæbnen  havde  villet,  at  han  havde  mødt  Elvira, 
vilde  han  under  Indflydelsen  af  denne  Rus  have  fulgt  den 
eneste  Røst,  han  nu  havde  Ævne  til  at  opfange. 

—  Ignelius  —  gamle,  trofaste  Sjæll  raabte  han,  kastet 
tilbage  midt  i  det  Liv,  hvis  mørke  Gange  han  nylig  havde 
gennemvandret,  og  inden  Ignelius  kunde  gætte,  hvad  der  var 
paa  Færde,  var  han  saa  fast  omslynget  af  Georgs  Arme,  at 
den  stakkels  gamle  Mand  var  nær  ved  at  tabe  Vejret 

—  Jeg  ser,   hvorledes   det  hænger  sammen !   stammede 

han  endelig,  rystende  af  Glæde.  Disse  Papirer  har  oplyst  Dem 
om  alt . . .  Ak,  al  Naadens  Gud  —  om  jeg  endnu  en  Gang 
skulde  have  den  Hjærtensglæde  at  se  min  gamle  Herre,  min 
mest  elskede  Husbond! 

Ved  disse  Ord  sprang  det  haardt  strammede  Baand,  som 
hidtil  havde  sammenpresset  Georgs  Følelser. 

—  Min  Fader,  min  Fader  —  min  Moder,  min  stakkels, 
elskede  Moder  I 

Og  han  græd,  hulkede  og  trykkede  endnu  en  Gang  Igne- 
lius  til  sit  Bryst,  dette  unge  Bryst,  som  var  rede  til  at 
bølge  ved  hvert  Vindpust,  der  trængte  ind  ad  dets  saa  ofte 
aabnede  Dør. 

—  Lad  mig  straks  komme  ind  i  disse  Taarnkamre,  Hr. 
Ignelius  —  jeg  kan  ikke  vente  til  i  Morgen. 

—  Vi  har  ikke  saa  langt  til  dem,  Hr.  Kaptejn,  sagde 
den  gamle  Mand  smilende,  idet  han  saa  tydeligt  genkendte 
det  hede,  urolige  Blod.  —  Lad  os  vente  lidt  . . .  det  er  jo 
Nat  endnu. 

—  Hvad  —  er  det  saa  sent?  . . .  Hvorfor  er  der  da  ikke 
bleven  sendt  Bud  efter  mig? 

—  Her  har  været  Bud  to  Gange,  men  da  De  ikke 
indfandt  Dem,  gik  Familjen  baade  til  og  fra  Bordet,  og  nu 
sover  alle. 

—  Men  'den  gode,  gamle  Ignelius,  han  vilde  ikke  lade 
mig  gaa  for  Vind  og  Vove  i  Nat! 

Georgs  Øie  udtrykte  en  inderlig  Tilfredshed. 

—  Jeg  fulgte  en  Stemme,  som  kaldte  mig  hid,  og  her 
har  jeg  staaet  [paa  Post.  I  Fald,  tænkte  jeg,  Hr.  Kaptejnen 
vil  noget  eller  trænger  til  noget  naar  han  er  færdig  med  at 
læse  (jeg  indsaa,  at  kun  et  Æmne  saaledes  kunde  optage  min 
kære  Husbonds  Søn),  saa  maa  han  ikke  være  ene. 

—  Og  hvad  kunde  jeg  vel  trænge  mere  til  end  til  at 
træffe  en  Ven,  som  har  kendt,  elsket  og  lidt  med  den,  hvis 
Skæbne  har  bevæget  og  rystet  min  Sjæl,  saa  at  jeg  næppe 
tilsidst  vidste,  om  jeg  ikke  levede  med  i  Hvirvelen  af  alle 
disse  forfærde  .... 

Her  tav  Georg  pludseligt.  Med  fuld  Klarhed  stod  det 
for  hans  Erindring,  at  der  var  en  Hemmelighed,  som  Ignelius 
ikke  kendte,  en  Hemmelighed,  som  for  bestandigt  skulde  være 
indesluttet  i  hans  eget  og  hans  Faders  Bryst. 

—  Ak,  sagde  han  sagte  og  med  et  Udtryk  af  uendelig 

Sørgmodighed,  der  er  saa  meget,  saa  meget,  jeg  vilde 
høre  og  sige  om  disse  Begivenheder,  men  jeg  indser,  at  jeg 
først  maa  samle  mine  Tanker.  Lad  os  derfor,  bedste  Hr. 
Ignelius,  tale  om  noget  andet  —  var  Frøkenen  ved  Bordet  i 
Aften  ? 

—  Nej,  sandt  at  sige,  Hr.  Kaptejn,  det  var  hun  ikke. 

—  Og  hvorfor  kom  hun  ikke  i  Middags? 
Ignelius  tav. 

—  Bedste,  kære  Hr.  Ignelius,  jeg  maa  vide  det!  Jeg  har 
hele  denne  Dag  været  pint  af  en  forfærdelig  Uro. 

—  Og  hvortil  skulde  det  tjene  at  vide  det,  naar  . . .  men 
jeg  har  ikke  Ret  til  at  udtale  mig.  De  er  ikke  vant  til  at 
høre  en  gammel  Mand  tale  frit  fra  Leveren. 

—  Er  jeg  ikke?  Jo,  jeg  havde  indtil  for  kort  siden  en 
Ven,  som  oprigtigt  sagde  mig  alt  Hvad  jeg  har  mistet  i  ham, 
kan  ingen  erstatte  mig  —  men  jeg  ønsker  og  forlanger  ikke 
bedre,  end  at  udveksle  Tanker  med  min  Faders  prøvede 
Ven. 

Ignelius  rettede  sig,  og  i  hans  Blik  lyste  en  ædel  Stolthed, 
en  foraarsvarm  Glæde. 

—  Der  staar  altsaa  ogsaa  noget  om  mig  i  disse  Papirer, 
Hr.  Kaptejn? 

—  Ja,  der  staar  saa  meget,  at  jeg  aldrig  kan  udtrykke 
min  dybe  Taknemmelighed  for  alt,  hvad  De  har  gjort  for 
mine  ulykkelige  Forældre  . . .  Men  tilgiv  mig,  at  jeg  nu  er 
saa  stærkt  interesseret  af  det  Spørgsmaal,  De  lod  ubesvaret, 
at  jeg  endnu  en  Gang  maa  forny  det.  Hvorfor  kom  Frøkenen  ikke 
til  Middagsbordet? 

—  Naar  De  gør  mig,  Husets  gamle,  tro  Tjener,  dette 
Spørgsmaal,  mig,  hvem  enhver  Hemmelighed  vedrørende  Fa- 
miljen  ligger  nærmere,  end  om  den  var  min  egen,  saa  tror 
jeg,  at  De,  Hr.  Kaptejn,  ikke  vilde  gøre  dette  Spørgsmaal, 
hvis  ikke  Svaret  var  af  overordentlig  magtpaaliggende  Inter- 
esse>  thi  ingen  kan  vel  af  Forfængelighed  eller  Nyfigenhed 
ville  udspejde,  hvad  der  foregaar  i  min  unge,  ædle  Frøken. 

—  Vær  rolig  for  det  I  udbrød  Georg  hæftigt  og 
overbevisende.  Den  vi  taler  om,  ligger  mig  desværre  alt  for 
meget  paa  Hjærte. 

—  Det  var  ikke  noget  godt  Ord,  Hr.  Kaptejn  I  det  lyder 
jo  næsten  som  om  De  ønskede,  at  hun  ikke  laa  Dem  saa 
meget  paa  Hjærte. 

—  Ja,  saa  besynderlige  Modsigelser  kan  der  gives,  svarede 
Georg  med  et  Suk,  der  trængte  frem  fra  hans  inderste 
Hjærte. 

Hvorfor  kom  dette  Suk  i  dette  Øjeblik?  Hvilken  Magt 
kunde  nu  banke  paa  hos  Samvittigheden  og  hviske  om  Fanny 
og  om  Morgenens  Samtale  med  Kommandørkaptejnen,  om 
Ære  og  Pligt  og  alt  det,  som  var  i  Færd  med  at  gaa  under 
i  den  store  Omvæltning  ?  Kun  den  ubetydeligste  Tilfældighed ; 
medens  Georg  hæftigt  gik  over  Gulvet,  kom  han  til  at  røre 
med  Foden  ved  en  Genstand.  Det  var  Kom,  og  i  Hundens 
Øjne,  da  den,  sagte  klagende,  luskede  bort,  laa  —  det  fore- 
kom Georg  —  et  saa  sørgmodigt  Udtryk,  at  det,  langt  stær- 
kere end  enhver  anden  Erindring  vilde  have  formaaet,  talte 
for  hende,  hvis  Billede  begyndte  at  blegne. 

—  I  saa  Fald,  Hr.  Kaptejn,  er  mine  Læber  lukkede  som 
Graven. 

—  Hr.  Ignelius  —  det  er  ikke  rigtigt  mod  Sønnen  af 
den  Mand,  De  har  elsket  saa  varmt,  og  som  De  endnu  elsker 
i  Mindet. 

—  Jo,  Hr.  Kaptejn,  det  maa  saa  være.  Min  Samvittighed 
vilde  anklage  mig,  hvis  jeg  handlede  anderledes,  og  da  jeg 
anser  mig  for  at  staa  i  samme  nære  Forhold  til  Dem  som 
til  de  øvrige  Medlemmer  af  denne  Slægt,  vil  jeg  tilføje,  at 
jeg  synes,  at  Deres  egen  Samvittighed  maatte  have  skyndet 
paa  Rejsen  her  fra,  naar  der  virkelig  findes  saa  »besynderlige 
Modsigelser«,  som  De  nylig  sagde. 

—  Det  var  Ret!  svarede  Georg  bittert.  Skaan  mig  ikke 
. . .  det  vilde  være  alt  for  ædelmodigt  mod  et  Menneske,  der 
er  paa  Vej  til  at  gøre  Havari  med  alt  ...  Men,  tilføjede  han 
roligere  —  tag  mig  ikke  min  Hæftighed  ilde  op.  Min  Rejse 
i  Morgen  var  allerede  forud  besluttet,  og,  koste  hvad  det  vil, 
jeg  rejser! 

—  Og  disse  (den  gamle  Mand  pegede  med  et  halvkvalt 
Suk  paa  Papirerne),  har  de  ikke  forandret  noget  i  Deres  Be- 
slutning?   Rejser  De  for  bestandigt? 

—  Som  Gud  vil  . . .  Disse  Optegnelser  har  næsten  for- 
virret mine  Sanser,  idet  de  klart  har  vist  mig  alt  det,  som 
hidtil  har  været  dunkelt.  Men  om  de  end  har  forhøjet  den 
allerede  forud  stærke  Følelse,  som  bandt  mig  til  dette  Sted, 
saa  har  de  tillige  i  de  bestemteste  Træk  vist  mig  Faren  ved 
kun  at  lade  sig  lede  af  Lidenskaben. 

III  5 

Den  gamles  Ansigt  røbede  en  dyb  Nedslagenhed.  Hans 
Hjærte  blødte,  naar  han  tænkte  paa  sin  unge  Frøken,  og  Ig- 
nelius,  der  havde  et  saa  varmt  Hjærte  for  alle  Mennesker,  var 
næsten  fristet  til  at  hade  hende,  som  stod  Elviras  Lykke  i 
Vejen.  Et  Øjeblik  var  han  fristet  til  at  forraade  alt,  men 
snart  indsaa  han,  at  der  derved  ikke  vilde  være  stort  vundet, 
selv  om  det  nu  vilde  have  -haft  samme  Virkning  som  at  kaste 
en  Gnist  i  en  Kruttønde.  Tilhørte  Georg  Elvira  i  Dag,  vilde 
han  i  Morgen  hjemsøges  af  Anger.  Ligesaa  godt  var  det  da, 
at  han  rejste  derhen,  hvor  Samvittighed  og  Pligt  kaldte  ham, 
og  var  det  Guds  Vilje,  vilde  han  i  ethvert  Fald  styre  alt 
saaledes,  at  den  stakkels  Kaptejn  kom  tilbage  med  lettet 
Hjærte. 

—  Bedste  Hr.  Ignelius,  fortsatte  Georg  efter  et  Øjebliks 
Tavshed,  hvad  har  Tiden  at  sige?  Lige  meget  om  det  er 
Nat  eller  Dag  —  følg  mig  nu  til  et  Sted,  hvor  Indtrykket  af 
dette  sidste  Æmne  skal  tilbagetrænges  af  det  eneste,  der  bør 
optage  mig,  saa  længe  jeg  endnu  bliver  paa  Helgenæs;  lad 
mig  se  de  Værelser,  hvor  min  Fader  levede  som  en  stakkels 
bodfærdig  Eremit,  medens  Følgerne  af  en  djævelsk  Intrige 
besudlede  hans  Navn,  og  hvor  han  senere  levede  sammen 
med  min  Moder,  da  han  ikke  kunde  modstaa  Længselen  efter 
at  indsuge  Hjemmets  Luft  . . .  Gud  i  Himlen,  hvor  han  har 
maattet  lide, 

—  Lide  —  gentog  Ignelius,  hvis  hele  Sjæl  nu  var  hos 
Eneboeren  paa  Johannesskæret  —  Hr.  Kaptejn!  han  pintes 
saaledes,  at . . .  nej,  det  er  forgæves  at  forsøge  en  Beskrivelse 
deraf.  Men  jeg,  hans  Tjener,  som  elskede  ham  saa  varmt, 
jeg  led  ogsaa  ved  at  se  den  unge,  smukke,  kraftige  Mand 
svinde  hen  som  en  Skygge,  se,  hvor  det  bedste  og  ædleste 
Hjærte  knustes  under  Tyngden  af  en  ufortjent  Vanære,  som 
han  ikke  kunde  ryste  afsig,  se  ham  bløde  af  de  tusinde  Stik 
Avind  rettede  imod  ham,  og  endelig  at  være  nødt  til  at  høre 
hans  uigenkaldelige  Beslutning  at  frasige  sig  en  Stand,  som  han, 
hvis  ikke  en  ulykkelig  Ungdomsforvildelse  havde  draget  en 
grænseløs  Elendighed  over  ham,  tilhørte  med  saa  stor  Ret, 
et  Navn,  med  hvilket  han  mistede  det  eneste,  han  elskede: 
sit  gamle  Helgenæs.  Alt  dette,  min  bedste,  kære,  unge  Hr. 
Kaptejn  har  kostet  mig  utallige  Taarer,  og  hvad  det  har 
kostet  ham,  det,  tænker  jeg,  ved  kun  Gud  . . . 

—  ...  og  Johannesskæret  1  fuldførte  Georg,  denne  Klippe, 

hvor  han  i  de  sidste  fjorten  Aar  har  henslæbt  sit  Liv.  Men, 
Herren  være  lovet,  allerede  længe  har  hans  Sjæl  haft  Fred. 
Hvor  denne  Fred  maa  have  smagt  ham  efter  den  endeløse 
Kamp  I  Fred,  Fred  over  haml  —  kan  jeg  forlange  at  virke 
for  et  skønnere  Formaal? 

Og  atter  sprang  en  Glædesstraale  frem  i  Georgs  Øje, 
en  Frister  frem  i  hans  Hjærte. 

—  Hvis  jeg  gifter  mig  med  Fanny,  tænkte  han,  tvinger 
jeg  min  stakkels  Fader  til  at  opgive  sit  sidste  jordiske  Ønske. 
Gifter  jeg  mig  derimod  med  Elvira,  saa  lader  jeg  ham  føle 
det  eneste  Glimt  af  Lykke,  Livet  endnu  kan  byde  ham. 

Men  hurtigt  —  bange  for  ved  denne  Tanke  atter  at  blive 
kastet  ind  paa  det  gamle  Vildspor  —  samlede  han  sine 
Papirer  sammen,  disse  Papirer,  der  indgav  ham  den  dybeste 
Afsky  og  Rædsel  for  alle  Snigveje,  og  i  sit  Hjærte  opsendte 
han  et  dybt  Taknemmelighedssuk,  fordi  hans  elskede  Moder 
aldrig  havde  haft  en  Anelse  om  sin  Ægtefælles  Hemmelig- 
heder . . . 

Ignelius  havde  hentet  Nøglen. 

De  gik  nu  sammen  gennem  de  lange,  øde  Gange,  og  da 
de  kom  ned  i  Forstuen  og  passerede  den  med  saa  megen 
Overtro  betegnede  Trappe  og  de  gamle  Ridderskikkelser, 
over  hvis  kolossale  Hoveder  Vinden  uophørligt  lod  det  regne 
ned  med  hele  Byger  af  det  visnede  Løv,  som  endnu  skælvede 
i  Træernes  Kroner,  hviskede  Georg: 

—  Dette  gamle  saakaldte  Taarn,  er  jo  en  uhyggelig 
Rede!    Det  er  . . . 

—  ...  salig  Baron  Vilhelms  Yndlingsplads,  fuldførte 
gamle  Ignelius.  Gud  forlade  mig,  at  jeg  saa  uforvarende  kom 
til  at  sige  salig.  Er  hans  Liv  ikke  alt  for  bittert  ...  saa 
vilde  jeg  ikke  for  alt  i  Verden  kalde  ham  salig,  inden  jeg 
endnu  en  Gang  har  faaet  ham  at  se. 

—  Ja,  Hr.  Ignelius,  Baron  Vilhelm  er  jo  dog  for  længe 
siden  hensovet  . . .  det  er  ganske  besynderligt  at  tænke  paa, 
at  hvis  alt  havde  gaaet  sin  rette  Gang,  havde  jeg  ogsaa  været 
Baron. 

—  Det  skulde  jeg  mene  De  ogsaa  er,  og  det  saa  godt 
som  nogen,  og  naar  en  Proces  ikke  var  noget  saa  afskyeligt, 
eftersom  den  vilde  bringe  mange  andre  gamle  Sager  frem 
for  Dagens  Lys,  kunde  De  nok  bevise  Deres  Ret  til  Helge- 
næs. 

ra  5* 

Ved  disse  i  en  overbevisende  Tone  udtalte  Ord,  følte 
Georg  en  tung  Byrde  paa  sit  Hjærte.  Hans  Tanker  dvælede 
hos  Faderen  ved  det  Tidspunkt,  da  han  besluttede  sig  til 
at  give  den  Pris,  for  hvilken  han  købte  sin  Kærlighedslykke. 

—  Ak,  Mo'er!  Mo'er!  udbrød  han  næsten  højt. 

—  Ja,  her  var  det,  hun  boede,  svarede  den  gamle  Mand, 
uden  i  fjærneste  Maade  at  ane  den  Tanke,  som  i  dette  Øje- 
blik nedtrykkede  Georg. 

Ignelius  havde  altid  anset  sin  Herres  Ægteskab  for  fuldt 
lovligt,  eller,  rettere  sagt,  han  var  aldrig  kommen  til  at  tænke 
paa,  at  det  kunde  være  andet. 

Ved  den  gamle  Dør,  foran  hvilken  Elvira  en  Gang  havde 
staaet  og  lyttet  med  bankende  Hjærte  og  romantiske  For- 
ventninger, stod  nu  ogsaa  Georg  og  lyttede. 

Bommen  faldt  sagte  ned,  Nøglen  raslede  og  med  Lygten 
i  Haanden  gik  Ignelius  foran  for  at  vise  Vejen. 

Hvilke  mægtige,  tyngende,  rystende  Følelser  greb  ikke 
Sønnen,  da  han  tog  det  første  Skridt  over  Tærskelen  til 
disse  Værelser,  indenfor  hvis  Mure  der  gæmtes  saa  sørgelige 
Minder.  Disse  Værelser,  hvor  han  selv  som  Barn  havde  levet, 
hvor  den  kærligste  Moder  havde  baaret  Omsorg  for  ham, 
hvor  hun  havde  grædt  utallige  hede  Taarer  og  med  milde 
Ord  søgt  at  lindre  den  elskede  Ægtefælles  mørke  Sind,  hvor 
hans  Faders  tunge  Skridt  havde  givet  Genlyd,  naar  han  i  de 
søvnløse  Nætter,  jaget  af  Skinsygens  Magter,  vandrede  frem 
og  tilbage,  ak,  disse  store,  alvorlige  Værelser  indeholdt  et 
Hav  af  Erindringer.  Det  var  ogsaa  fra  dem,  han  havde  be- 
varet Mindet  om  den  stormfulde  Nat,  da  han  som  Barn  saa 
de  store  Bølger  slaa  op  omkring  Baaden,  som  havde  ført 
ham  bort  fra  denne  gamle,  uhyggelige  Bygning,  hvor  hans 
Moders  Helbred  fik  det  første  ubodelige  Knæk. 

Længe  stod  Georg  stille  midt  paa  Gulvet  i  det  ydre 
Værelse,  ligesom  skræmmet  ved  Synet  af  enhver  Genstand, 
der  vilde  drage  ham  tilbage  til  de  svundne  Tider.  Omsider 
vendte  hans  Kræfter  tilbage;  hans  Øje  fløj  fra  den  ene  Side 
til  den  anden,  men  da  han  kom  ind  i  det  indre  Værelse  og 
saa  Sybordet  og  den  lille  Hat,  bankede  hans  Hjærte  saa 
stærkt,  at  det  truede  med  at  sprænge  Brystet  Han  greb 
denne  Hat,  som  hans  elskede  Moder  en  Gang  havde  baaret, 
han  trykkede  den  i  Feberhede  til  sine  Læber,  hans  Taarer 
fugtede  den,   han   talte  Ord   uden  Sammenhæng   og  tumlede 

tilsidst,  bedøvet  af  sin  ubetvingelige  Sindsbevægelse,  om  i  det 
Sofa,  paa  hvilken  hun,  den  stakkels  Moder,  saa  ofte  havdt 
hvilet 

—  Gud  bevare  os!  tænkte  Ignelius,  jeg  tror,  at  det  vilde 
Blod  spøger  igen  . . .  Stakkels  unge  Herre  I 

—  Og  her,  her  har  hun  siddet  —  her,  hvor  jeg  nu  sid- 
der 1  Ak,  Hr.  Ignelius,  hvor  jeg  er  taknemmelig,  fordi  disse 
Værelser  er  blevet  saa  fuldstændig  bibeholdte.  Hvis  jeg 
nogensinde  kommer  tilbage  til  Helgenæs,  vil  jeg  betragte 
dem  som  et  helligt  Kapel,  hvor  —  selv  i  den  dybeste  Tavs- 
hed —  en  Prædiken  lyder  for  mine  Øren,  en  Prædiken,  som 
indeholder  alle  de  store  og  vigtige  Lærdomme,  jeg  saavel  be- 
høver at  indprænte  i  min  Erindring,  og  som  forklarer  mig 
den  Tvivl  og  den  Forvirring,  som  alt  for  ofte  sætter  mit 
hæftige  Sind  i  Oprør.  Her  vil  jeg  bedre  end  noget  andet 
Sted  kunne  høre  min  Moders  Stemme,  hendes  milde  Bønner, 
hendes  ømme  Formaninger  ...  ak,  jeg  hører  dem  allerede 
...  de  opfordrer  mig  til  at  fly  —  og  jeg  adlyder. 


Tredje  Kapitel. 

Den  graa,  kølige  Efteraarsmorgens  første  Solstraale,  havde 
ikke  saa  snart  fundet  Vej  gennem  de  tunge  Gardiner  i  det 
gule  Gæstekammer,  førend  den  unge  Kaptejn,  som  efter  sit 
natlige  Besøg  i  Taarnkamrene  havde  fundet  nogle  Timers 
Hvile,  hastigt  for  op. 

Han  vilde  ikke  forsømme  en  eneste  Minut;  han  vilde 
hjem.  Med  denne  Beslutning  var  han  sovet  ind,  og  med 
denne  Beslutning  vaagnede  han  —  alt,  alt  havde  maattet  vige 
for  hans  uimodstaaelige  Længsel  efter  at  hvile  ved  det  ven- 
tende Faderhjærte. 

Og  der,  i  denne  Havn,  ved  sin  Faders  Bryst,  vilde  han 
selv  finde  Ro. 

Han  kunde  nu  sige: 

—  Fa'er!  jeg  ved  alt;  Jeg  kender  Dit  varmeste  Ønske; 
jeg  ved  ogsaa,  at  Elvira  elsker  mig,  at  jeg  elsker  hende  højere 
end  alt  andet,  ja,  endogsaa  højere  end  Fanny.     Og   dog  vil 

jeg  hverken  kunne  finde  Fred  eller  Lykke,  hvis  jeg  ikke 
endnu  en  Gang  lægger  min  Skæbne  i  Fannys  Hænder;  hun, 
hun  alene  skal  fælde  Afgørelsen.  Giver  hun  mig  —  saaledes 
som  jeg  er  og  har  været  —  sit  trofaste  varme  Hjærte,  siger 
hun:  »Georg,  til  Trods  for  alt,  hvad  der  er  sket,  vil  jeg  til- 
give Dig,  tro  Dig  og  blive  Din,  da  jeg  ved,  at  Du  ikke  er 
halvt  saa  vild  og  slet,  som  det  kan  forekomme  andre,  der 
ikke  kender  Dig  saa  godt  som  jeg,  c  saa  bliver  jeg  ogsaa 
hendes  af  hele  min  Sjæl,  thi  ved  Fannys  Side  kan  ikke 
findes  Ulykker,  Utilfredshed  og  Nedslagenhed.  Men  forskyder 
hun  mig,  saa  har  jeg  dog  gjort  alt,  hvad  en  hæderlig  Mand 
kan  gøre  for  at  oprette,  hvad  ondt  han  har  gjort,  ogsaa  har 
jeg  kun,  i  Stedet  for  Lykken  ved  Fannys  Side,  at  søge 
Himlen  ved  Elviras  ...  Til  denne  smukke  og  gode  Beslut- 
ning, Fa'er,  er  jeg,  da  jeg  var  nær  ved  at  vakle,  bleven  ført 
af  disse  Papirer,  som  jeg  troede  vilde  føre  til  et  ganske 
andet  Maal.  Men  Din  bittre  Skæbne,  elskede  Fa'er,  skal  i 
det  mindste  bære  den  Frugt,  at  den  holder  Din  Søn  fast  paa 
Pligtens  Vej . . . 

—  Naa  —  er  Du  allerede  i  Begreb  med  at  rejse,  Geotg? 
hørtes  et  Par  Timer  senere  Kommandørkaptejnens  Stemme. 

—  Ja,  Hr.  Kommandørkaptejn,  og  nu  kaldes  jeg  hjem  af 
en  dobbelt  Pligt  . . .  Allerede  for  et  Par  Aar  siden,  da  jeg 
rejste  ud  som  min  egen  Mand,  modtog  jeg  af  min  Fader 
nogle  vigtige  Papirer,  som  indeholdt  Beretningen  om  hans 
Livs  Tildragelser.  Men  maaske  vil  De,  Hr.  Kommandørkap- 
tejn, ikke  kunne  forstaa,  hvorfor  jeg  har  ladet  dem  ligge 
uaabnede  lige  til  igaar  Aftes,  da  jeg,  overvunden  af  en  saa 
mægtig  Følelse,  at  jeg  ikke  kunde  betvinge  den,  ilede  her 
op  for  at  se,  om  ikke  ogsaa  disse  Papirer  vilde  gaa  i  Forbund 
med   . . . 

Georg  kunde  ikke  tale  ud;  han  styrtede  i  de  Arme,  som 
hans  gamle  Chef  og  Slægtning  faderligt  strakte  ud  imod  ham, 
og  længe  stod  de  saaledes,  uden  at  et  Ord  afbrød  Tavs- 
heden. 

—  Endelig!  sagde  Kommandørkaptejnen,  idet  han  dæm- 
pede Udbrudet  af  disse  forskælligartede  Følelser.  —  Jeg  har 
længe,  meget  længe  ventet  paa  dette  Øjeblik,  min  Søn  I  Jeg 
vidste,  Du  havde  Din  Faders  Papirer  og  stolede  altid  paa, 
at  den  Stund  vilde  komme,  da  Du  vilde  komme  til  at  se  klart 
i  Tingene, 

—  Ja,  men  hvad  har  jeg  vundet  derved?  Kun  den 
Overbevisning,  at  et  Menneske,  som  blindt  følger  sine  Liden- 
skaber, til  sidst  gaar  under.  Er  jeg  ikke  i  Dag  lige  saa  me- 
get som  i  Gaar  bunden  af  mine  gamle  Løfter? 

—  Det  er  Du,  thi  Æren  binder  Dig.  Men,  Georg  —  et 
Ord  i  Fortrolighed,  sagt  af  en  Fader,  som  ikke  vil  hykle 
Uvidenhed  om  det,  der  har  været  alt  for  tydeligt  . . .  Faar 
Du  et  Afslag,  saa  forhast  Dig  ikke  med  Tilbagerejsen  hertil. 
Det  beder  jeg  Dig  endogsaa  om,  thi  jeg  er  ikke  ganske 
sikker  paa  Dit  Hjærte,  det  er  godt  som  Guld,  men  for  flyg- 
tigt at  bygge  paa.  Mit  Barns  Lykke,  forstaar  Du,  er  mig 
langt  mere  magtpaaliggende  ena  min  egen,  og  hvis  det  en 
Gang  skulde  blive  Dig,  hvem  jeg  skulde  anklage  for,  at  hen- 
des unge  Liv  hengled  glædetomt,  saa. . . 

Kommandørkaptejnen  tav. 
Georg  blegnede. 

—  Nej,  ved  Gud,  sagde  han,  denne  Frygt  nedsætter  mig 
under  mit  virkelige  Værd.  Jeg  har  kunnet  elske  to  Kvinder 
paa  en  Gang,  saa  længe  jeg  ikke  ved  hellige  Baand  var 
knyttet  til  nogen  af  dem,  men  det  føler  jeg  og  sætter  min 
Salighed  i  Pant  paa,  at  den  af  dem,  der  er  højsindet  nok  til 
at  vove  Forsøget  med  mig,  skal  i  mig  finde  den  kærligste, 
taknemmeligste  og  mest  trofaste  Ægtemand; 

Et  sørgmodigt  Smil  for  over  Kommandørkaptejnens 
Læber. 

—  Og  vil  Du  ogsaa  blive  lykkelig  med  den  af  dem, 
som  Skæbnen  tildeler  Dig?    Du  har  et  rummeligt  Hjærte. 

—  Ikke  saa  rummeligt  som  før,  Hr.  Kommandørkaptejn. 
For  et  Par  Aar  siden  troede  jeg  aldrig  at  kunne  finde  nogen 
virkelig  Lykke  uden  Fanny.  Nu  derimod  tror  jeg,  at  jeg 
med  hende  nok  kan  blive  lykkelig,  ja,  jeg  maa  tilstaa  det, 
jeg  anser  det  for  aldeles  umuligt  at  blive  ulykkelig  med  en 
saadan  Kvinde,  men  jeg  aflægger  tillige  den  Tilstaaelse,  at 
jeg  har  drømt  mig  en  endnu  højere  Lykke,  uden  Maal  og 
uden  Grænse,  og  den  vilde  jeg  opnaa,  hvis  jeg  uden  at  for- 
uroliges af  Bebrejdelser,  kunde  nedlægge  mit  Hjærte,  min 
Sjæl,  min  Tro,  hele  mit  Liv  for  Elviras  Fødder  —  ak,  tilgiv! 
jeg  maatte  dog  en  Gang  højt  udtale  dette  Navn! 

—  Ja,  til  at  begynde  med,  Georg,  .  .  •  jeg  tvivler  gan- 
ske vist  ikke  om,  at  Du  med  Din  ildfulde  Natur  i  saa  Til- 
fælde vilde  føle  Lykken  lige  til  Svimmelhed.      Men  det  Øje- 

blik,  da  man  første  Gang  slutter  en  tilbedt  Kvinde  i  sine 
Arme,  er  snart  forbi.  Andre  Tider,  Maaneder,  Aar  følger 
efter,  og  naar  man  ikke  omgaas  husholderisk  med  Lykken, 
saaledes  at  den  bliver  varig  nok  til  at  besmykke,  hvad  der  i 
Livet  er  tørt  og  koldt,  da  bliver  de  Isenere  Aar  tomme  i 
samme  Forhold,  som  de  første  har  været  rige.  Du  vil  maaske 
tænke  paa,  hvorledes  Fanny  trofast  bortsørger  sit  Liv  for  Din 
Skyld  og  tænke,  at  Du  med  Dit  hæftige  Sind  maaske  var 
bleven  lykkeligere  ved  Siden  af  en  Hustru  med  en  roligere 
Sjæl,  mildere  Følelser,  bøjeligere  Sind  end  Elviras. 

—  Dette  kan  aldrig  blive  Tilfældet.  Vel  er  jeg  et 
Menneske  med  varmt  Blod  og  varme  Følelser,  men  selv  om 
de  var  dobbelt  saa  glødende,  og  selv  om  jeg  holdt  slet  Hus 
med  den  overjordiske  Lykke,  Himlen  skænkede  mig,  hvis  jeg 
kunde  kalde  Elvira  min,  saa  var  dog  denne  Lykke  alt  for 
umaalelig,  ren  og  hellig  til  nogensinde  at  faa  Ende  eller  give 
Plads  for  Tanker,  som  var  den  uværdige.  Erindringen  vilde 
ogsaa  da  føre  Fannys  venlige  Billede  for  mine  Øjne,  men  ikke 
i  det  Lys,  hvori  jeg  fordum  saa  det.  Naar  hun  for  sidste 
Gang  har  givet  mig  et  Afslag,  hvis  hun  giver  mig  det,  bliver 
hun  for  mig  kun  en  Ungdomsveninde,  en  elsket  Søster. 

—Jeg  vil  tro  Dig  i  saa  Henseende.  Men  lad  os  betragte 
Sagen  fra  en  anden  Side  ...  Du  har  ikke  set  meget  af  Elviras 
indre  Væsen;  Du  ved  ikke,  at  hun  har  lige  saa  hæftige,  om 
end  ikke  saa  flygtige  Følelser  som  Du.  Elvira  er  min  Datter, 
min  Stolthed,  min  Glæde,  men  jeg  kan  ikke  være  blind  for 
hendes  Fejl,  som  ikke  en  Gang  i  mine  Øjne  dækkes  af  de 
ædle  Egenskaber,  der  pryder  hende.  Tænk  Dig,  om  Du 
vækker  hendes  Skinsyge  —  jeg  siger  Dig,  hun  vilde  aldrig 
med  Taalmod  kunne  bære  saa  meget  som  Skyggen  af  en  Mis- 
tanke. Og  efter  hvad  jeg  tror,  vil  heller  aldrig  Dit  gamle 
Forhold  fuldstændig  udslettes  af  hendes  Hukommelse. 

Nu  stod  Georg  tavs  et  Øjeblik.  Derefter  udbrød  han  med 
stigende  Bevægelse: 

—  Hr.  Kommandørkaptejn  1  Vil  alt  dette  ikke  sige  det 
samme  som:  »Jeg  har  nu  ikke  sparet  noget  for  at  lade  Dig 
forstaa,  at  jeg  af  mit  ganske  Hjærte  ønsker,  at  Du  aldrig 
mere  sætter  Din  Fod  paa  Helgenæs*  Grund? 

—  Dit  Brushoved  I  det  er  spildt  Ulejlighed  at  tale  aabent 
med  Dig.  Kommandørkaptejnen  rakte  Haanden  frem;  Georg 
greb    den   ivrigt   og  trykkede  den  haardt  i  sin.  —  Kan  Du, 

som  vi  nu  staar  her,  de  to  sidste  Ætlinger  af  vort  Hus, 
tvivle  om,  at  jeg  ikke  af  mit  fulde  Hjærte  skulde  ønske,  at 
den  gamle  og  den  unge.  Stamme  maatte  forenes  paa  den 
eneste  Maade,  som  kan  gengive  Dig  Dine  Fædres  Hjem? 
Imidlertid  kan  Du  tro  mig  —  enten  Din  Hustru  kommer  til 
at  hedde  Fanny  eller  Elvira  . . .  min  Velsignelse  vil  følge 
Dig  og  hendel 

—  Tak  for  disse  Ord,  som  skænker  mig  den  største 
Glæde,  jeg  for  Øjeblikket  kan  føle  . . .  Og  kommer  jeg  til- 
bage, frygt  da  kun  ikke.  Som  gift  Mand  tilhører  jeg  i  min 
Kærlighed  kun  en,  og  denne  Kærlighed  vil  nok  finde  saa- 
danne  Udtryk,  at  der  ikke  vil  blive  Anledning  til  at  tvivle 
om  dens  Renhed  og  Varighed. 

—  Imidlertid,  min  Søn,  bemærkede  Kommandørkaptejnen, 
rejser  Du  uden  Afsked. 

—  Uden  Afsked,  uden  at  se  hende,  som  jeg  maaske 
aldrig  skal  gense?  Hvorledes  skal  jeg  kunne  det?  —  Eller 
er  det  hendes  Vilje? 

—  Jeg  tror,  det  er  hendes  Ønske.  Naturligvis  er  dette 
noget,  jeg  ikke  kan  spørge  om,  men  jeg  slutter  mig  dertil  af 
den  Omstændighed,  at  hun  ikke  kom  til  Bords  i  Gaar  Aftes 
og  heller  ikke  har  ladet  sig  se  i  Morges. 

—  Naar  hun  blot  ikke  . . .  stammede  Georg,  der  var 
bleven  ganske  bleg  ved  den  paany  vaagnede  Overbevisning 
at  Elvira  var  syg,  at  noget  holdtes  skjult  for  ham  . . .  naar 
hun  blot  ikke  . .  #  han  skammede  sig  ved  at  udtale  sin  Frygt. 

—  Hvad  mener  Du,  min  Dreng? 

—  Igaar  Aftes  (men  jeg  befandt  mig  i  en  saadan  Til- 
stand, at  jeg  let  har  kunnet  tage  fejl)  forekom  det  mig  som 
. . .  som  om  alt  ikke  var,  som  det  ourde  være.  Hun  ...  ak, 
Hr.  Kommandørkaptejn,  hav Barmhjærtighed  med  min  Angst; 
jeg  har  været  gal  nok  til  at  indbilde  mig  . . .  jeg  vover  ikke 
at  sige  mere;  De  forstaar  mig  nok. 

—  Det  gør  jeg,  Georg;  men  Du  maa  ikke  tro,  at  det 
staar  saa  galt  til  med  Elviras  Følelser,  at  hun  bliver  syg  af 
Sorg,  fordi  Du,  som  ikke  maa  eller  bør  være  noget  for  hende, 
rejser  bort  Hun  var  virkelig  ikke  ganske  rask,  og  at  hun 
kom  ned  til  Te,  skete,  tror  jeg,  fordi  hun  vilde  betage  Dig 
alle  mulige  Griller,  som  kunde  være  saarende  for  hendes 
Finfølelse.    Nu  i  Dag  ved  jeg  bestemt,  at  hun  er  fuldstændig 

rask,  men  hun  bliver  dog  paa  sit  Værelse  for  at  spare  Eder 
begge  Forlegenheden  ved  Afskeden. 

Denne  Forklaring,  langt  fra  at  tilfredsstille  Georg,  gød 
kun  Olje  til  Ilden. 

Han  indsaa  godt  at  Kommandørkaptejnen  vilde  undvige 
Sandheden,  men  han  forstod  og  billigede  ogsaa  den  naturlige 
Følelse,  som  havde  foranlediget  Faderen  til  at  bevare  sin 
Datters  Hemmelighed,  som  ikke  en  Gang  L;nelius,  Husets 
gamle  Tjener,  havde  villet  røbe. 

Dybt  sukkende  vendte  han  sig  igen  til  sine  Kufferter, 
idet  han  mere  henvendt  til  sig  selv  end  til  Kommandørkap- 
tejnen sagde: 

—  Jeg  gør  vel  altsaa  bedst  i  at  se  at  komme  afsted  saa 
snart  som  muligt. 

—  Hvornaar  vil  Du  have  Hestene  forspændt,  min  kære 
Georg? 

—  Om  to  Timer,  Hr.  Kommandørkaptejn. 

—  Ret  saa,  min  Dreng. . .  Om  en  Time  venter  jeg  og 
Ignelius  Dig  til  Frokost. 

Kommandørkaptejnen  lukkede  Døren. 

—  Og  jeg  maa  rejse  uden  at  se  hende. . .  Ja,  jal  det  er 
maaske  godt  det  samme  —  saa  beholder  jeg  da  i  det  mindste 
en  Smule  Fornuft  tilbage. 

Et  Par  Timer  senere  havde  Georg  forladt  Helgenæs  .... 

I  Elviras  Soveværelse  var  Rullegardinerne  halvt  optrukne. 

Natten,  som  ikke  havde  skænket  hende  nogen  Søvn, 
havde  været  desto  rigere  paa  Smærte . . .  Skinsygens  Nætter 
kan  nærmest  give  et  Begreb  om  Afgrundens  Kvaler. 

Udmattet  af  denne  Overspænding,  hilste  hun  omsider  den 
Morgen,  som  skulde  give  hende  det  sidste  Slag  og  forvandle 
Tvivlen  mellem  Frygt  og  Haab  (»vil  han  være  i  Stand  til  at 
rejse  eller  ej?«)  til  en  Virkelighed,  som  ikke  lod  noget  Haab 
blive  tilbage. 

Hun  stod  op;  hun  havde  sat  sig  ved  Vinduet  for  ret  at 
indprænte  sig  disse  Træk,  som  hun  sikkert  saa  for  sidste 
Gang.  I  den  lange  Ventetid  inden  han  lod  sig  se,  syntes 
hun,  at  Smærten  dog  ikke  var  saa  tung;  det  forekom  hende 
næsten,  som  om  hendes  Hjærte  havde  ophørt  at  slaa.  Den 
gjorde  godt,  denne  Tilstand  af  Kraftløshed,  hun  ønskede,  at 
den  maatte  vare  længe. 

Men  nu  hørtes  Skridt  i  Gaarden.    Og  ligesom  berørt  af 

en  usynlig  Haand,  rejste  hun  sig  op.  Hver  af  hendes  Fibre 
fik  Liv.  Sjælen  genvandt  hele  sin  Ævne  til  at  lide,  Hjærtet 
bankede  med  fordoblet  Hurtighed,  Blodet  bruste,  Øjet 
brændte,  Læben  skælvede  i  nervøse  Trækninger...  hun  var 
lutter  Liv  og  Spænding. 

Staaende  ved  det  ene  Vindue,  lænede  hun  sig  forover. 
Gennem  den  kinesiske  Rørjalousi  kunde  hun,  selv  skjult,  se 
Georg,  da  han  ved  hendes  Faders  Side  gik  over  Gaarden  til 
Vognen.  Hun  saa  hans  Blik  med  Uro  svæve  omkring  og 
tilsidst  ligesom  vokse  fast  ved  hendes  Vindu  —  og  hun 
læste  i  dette  Blik  en  talende  Bøn:  »Lad  mig  endnu  en 
Gang  se  et  Glimt  af  Dig...»  Og  det  var  kun  en  over- 
menneskelig Anspændelse  af  Blufærdigheden,  der  bevægede 
hende  til  ikke  vildt  at  bortrive  baade  Jalousier  og  Gardiner. 

Kvindeligheden  vandt  Sejr. 

Og  nu  var  de  kostbare  Minuter  forbi;  han  var  forsvunden. 

Dødbleg,  med  det  sorte  Haar  opløst  spredt  over  den 
hvide  Morgendragt,  stod  Elvira  forstummet  af  Sorg. . . . 

Spændingen  begyndte  imidlertid  at  tabe  sig,  Ilden  i  Øjet 
slukkedes,  Hjærtet  slog  langsommere,  Blodets  Brusen  lagde 
sig;  det  vilde  Liv  sank  Tomme  for  Tomme  tilbage  til  sine 
Kilder.  Da  kom  Faderen,  sluttede  hende  i  sine  Arme  og 
sagde  med  Ømhed: 

—  Nu  kan  jeg  være  stolt  over  Dig,  mit  Barn!  Havde 
Du  blot  saa  meget  som  løftet  Gardinet  der,  havde  jeg  maattet 
rødme  for  Din  Svaghed . . . 

—  Vær  ikke  stolt  over  mig,  Fafer  —  jeg  fortjener  det 
ikke;  han  ved  langt  mere  om  min  Svaghed,  end  Du  tror. 

Elvira  var  nu  i  en  saadan  Sindstemning,  at  hun  for- 
agtede al  Forestillelse  lige  over  for  Faderen. 

—  Han  har  vel  den  Overbevisning,  at  Du  bevarer  hans 
Kærlighed,  men  ikke  om  Dine  Følelsers  Højde. 

—  Døm  da  selv,  Fa'erl  Og  siddende  ved  Siden  af  sin 
Fader,  med  Hovedet  støttet  mod  hans  Arm,  fortalte  Elvira 
mange  Ting,  som  Kommandørkaptejnen  »ikke  en  Gang  havde 
drømt  om«;  Scenen  i  Gøteborg  mellem  hende  og  Georg,  Be- 
søget paa  Johannesskæret,  hendes  Følelser  under  og  efter 
dette  Besøg,  hendes  Skinsyge  mod  Medbejlerinden  og  hendes 
halvt  bevidste  onde  Hensigt  at  drive  Georgs  Følelser  til  det 
yderste  ved  kunstlet  Kulde  og  ved  stadigt  at  tale  om  Fanny, 

kort   sagt,    hele   hendes   indre   Historie,  i  hvilken   hun   intet 
sparede  for  at  stille  sig  selv  i  Skyggen. 

—  Saa  ond,  saa  foragtelig.  Fa'er,  har  denne  vanvittige 
Kærlighed  gjort  mig.  Men  nu,  da  alt  er  forbi,  lad  mig  nu 
tilføje,  at  jeg  har  Mod  til  at  takke  Gud,  fordi  Georg  ikke 
paa  denne  Maade  blev  min...  Og  et  forsonende  Minde  har 
jeg  ogsaa  tilbage,  det  nemlig,  at  jeg  i  Aftes  havde  Styrke 
nok  til  at  holde  ham  tilbage,  medens  der  kun  behøvedes  et 
halvt  Ord  af  mig  for  at  kaste  alle  hans  Forsætter  over  Ende 
og  se  ham  for  mine  Fødder  tigge  om  min  Kærlighed.  Jeg 
havde  Mod  til  at  lytte  til  en  bedre  Stemme  end  Lidenskabens, 
jeg  havde  Mod  til  at  bede  ham  om  at  gaa,  at  sige  ham,  at 
vi  maatte  skilles  —  og  at  jeg  mente,  hvad  jeg  sagde,  derom 
vidner  denne  Nats  Kampe  og  denne  Morgens  Sejr,  som  ikke 
var  let  vunden;  ti  Gange  greb  min  Haand  efter  Gardinet. 

—  Gud  være  priset,  mit  Barn,  saa  kan  jeg  atter  hilse 
Dig  velkommen  til  Din  Faders  Agtelse.  Havde  Du  ikke  haft 
det  sidste  at  tilføje,  vilde  min  Sorg  have  været  stor.  Nu 
takker  jeg  Dig  for  Din  Fortrolighed.  Du  har  været  paa  en 
Vej,  som  langt  fra  var  god,  men  Du  er  kommen  tilbage, 
inden  Du  gik  til  Grunde,  og  det  er  noget,  for  hvilket  vi 
aldrig  kan  love  og  prise  Gud  nok.  Var  Georg  blevet  Din 
paa  denne  Maade,  vilde  Du  aldrig  være  bleven  lykkelig. 

—  Nej,  Lykken  vilde  da  være  bleven  mig  forbitret.  Nu 
faar  Fanny  ham  tilbage ;  det  er  mig,  der  har  afstaaet  ham  — 
mig,  Fa'er! 

Og  Elviras  Bryst  hævedes  af  et  Suk,  hvis  Dybde  og 
Bitterhed  lod  ane,  hvad  dette  mig  kostede  hende. 

Kommandørkaptejnen  var  langt  fra  at  give  mindste  Vink 
om,  hvad  der  var  bleven  aftalt  og  vedtaget  mellem  ham  og 
Georg  for  det  Tilfælde,  at  han  endnu  en  Gang  fik  Kurven 
af  Fanny.  Og  for  at  betage  Elvira  alt  Haab,  hvis  et  saadant 
endnu  ubevidst  levede  i  hendes  Hjærte,  sagde  han: 

—  Det  maa  ogsaa  være  beroligende  for  Dig,  mit  Barn, 
at  vide,  at  han  nu  helt  og  holdent  følger  sin  egen  Vilje.  I 
Aftes  læste  han  de  Papirer,  hans  Fader  havde  overgivet  ham. 
Af  dem  erfarede  han  de  hemmelige  Forhold,  som  knytter 
ham  til  vort  Hus;  af  dem  fik  han  at  vide,  at  Du  havde  kunnet 
gengive  ham  hans  Fædres  Stamgods,  og  dog  havde  han  Mod 
til  at  adlyde  Pligtens  Stemme. 

Elviras  snehvide  Kind  luede  straks  op. 

—  Er  det  vist,  Fa'er?  —  Vidste  han  alt  og  forsmaaede 
mig  alligevel? 

—  Hvorfor  benytter  Du  dette  saarende  Ord,  mit  Barn? 
Sagde  Du  ikke  selv  nylig,  at  Du  igaar  havde  lamnet. . . . 

—  Tal  ikke  derom,  Fa'erl  —  Hun  bøjede  sig  dybere  ned 
mod  Faderen.  —  Det  er  jo  kun  hans  glødende  Lidenskab, 
der  drager  ham  til  mig;  saa  snart  Fornuften  kan  raade,  vender 
han  igen  tilbage  til  hende.  Han  ved,  at  kun  med  hende  kan 
han  blive  lykkelig. 

Elvira  havde  ikke  tidligere  Ladet  Taarer  i  sin  Smærte 
—  nu  fandt  hun  dem. 

—  Græd  ud,  min  elskede  Datter,  og  vær  tilfreds  med 
den  Vished,  at  Du  udgør  Din  Faders  højeste  Lykke. 

—  Ja,  stammede  Elvira,  maatte  det  kun  være  sidste  Gang, 
jeg  begræder  ham.  Jeg  forfærdes  selv  over  min  uhørte  Svag- 
hed, men  vent  blot  en  kort  Tid,  Fa'er  —  her  skal  nok  blive 
roligt. 

—  Hvad  mener  Du  nu?.#.  Ak.  Barn,  Du  kan  vel  ikke 
nære  det  Ønske  at  forlade  mig? 

—  Nej,  Fa'er,  det  ønsker  jeg  ikke.  Er  jeg  ikke  død 
under  Udbruddet  af  disse  Vanvids-Timers  Smærte,  saa  bliver 
det  ikke  min  Lod  at  dø  langsomt  af  tærende  Længsel. 

Ømt  kyssede  Kommandørkaptejnen  den  elskede  Datters 
Pande. 

En  skøn  Jomfruelighed  havde  glattet  hendes  forstyrrede 
Ansigtstræk,  en  lutret  Ild  flammede  i  hendes  sorte  Øjne  og 
hele  hendes  Væsen  forklaredes. 


Fjerde  Kapitel. 

Forinden  vi  træffer  sammen  med  Georg  paa  Johannes- 
skæret, maa  vi  først  vende  tilbage  til  Strand  og  se,  hvorledes 
Begivenhederne  har  udviklet  sig  der. 

Dagen  efter  den  store  Husundersøgelse  kom  Grosserer 
Holmer  hen  imod  Aften  løbende  ind  i  Fannys  Værelse,  og 
med  et  Ansigt,  som  bogstaveligt  talt  skinnede  af  Glæde  og 
Triumf,  raabte  han,  allerede  i  Døren: 

—  Lad  uddele  en  Tønde  Mel  og  to  Tønder  Kartofler 
blandt  de  fattige,  mit  Barn.  Man  kan  ikke  gøre  mindre,  naar 
man  faar  en  saa  glædelig  Tidende.  Luk  Ørerne  op  og  hør, 
at  Krydstoldassistenten  (aa,  hvor  det  gør  godt  at  sige  det!) 
igaar  Aftes,  da  han,  formodentlig  for  at  sætte  os  Kniven  paa 
Struben,  lagde  til  ved  Røsø,  blev  overfalden  af  tre  Karle  og 
mørbanket,  mørbanket,  forstaar  Du,  saa  grundigt  mørbanket, 
at  han  for  Øjeblikket  ligger  paa  sit  Smærtensleje  mellem  Dynerne 
i  Fru  Strømstens  Gæstekammer.  Herren  velsigne  de  ærlige 
Sjæle,  som  udøvede  denne  Bannhjærtighedsgæraing  —  kendte 
jeg  dem,  og  de  behøvede  det,  vilde  jeg  give  dem  en  Tiert  hver. 

—  Men  Gud  bevare's  Fa'er,  udbrød  Fanny,  hvorledes 
kan  Du  dog  glæde  Dig  saadan  over  en  Fjendes  Modgang. 

—  Hva'  behager?  Er  Du  gall  Skulde  jeg  ikke  glæde 
mig  over,  at  den  Usling,  den  Rævepels,  den  skammelige 
Filur  nu  er  ude  af  Stand  til  at  snuse  op,  hvornaar  vi  skal 
hente  Pakkerne  hjem  fra  Mosholmen?  Véd  Du,  hvad  det  vil 
sige,  om  han  paa  ny  foretager  Beslaglæggelse?  Du  kender 
ikke  Loven  rigtigt,  men  jeg  kender  den. 

—  Hvad  mener  Du,  Fa'er? 

—  Jeg  mener  ganske  simpelt,  at  hvis  vi  ikke  var  sikre 
paa  at  faa  Pakkernehertil  og  atter  bort  herfra  lige  saa  heldigt, 
som  Du  fik  dem  til  Holmen,  saa,  hvor  haardt  det  Slag  end 
havde  været,  maatte  det  dog  anses  for  en  Lykke,  om  de  var 
fulgt  med  Vinen  og  Konjakken,  thi  hvis  der  efter  Gaarsdagens 
Begivenheder  paatræffes  Smuglegods  hos  mig,  koster  det  mere 
end  Penge...  men  det  har  ingen  Nød,  slet  ingen  Nød;  han 
ligger  nu  Gud  ske  Lov,  hvor  han  ligger. 

—  Men  for  Guds  Skyld!  spurgte  Fanny  blegnende,  hvad 
kunde  det  da  koste  mer  end  Penge? 

—  Jo,  ser  Du  —  men  vær  kun  ikke  bange,  det  bliver 
der  aldrig  Tale  om . . .  Ser  Du,  i  salig  Peter  Grans  Tid  blev 
jeg  en  Gang  dømt  for  Smugleri  til  at  bøde  Halvdelen  af  Va- 
rernes Værdi.  For  hvad  de  huggede  igaar  i  mit  Hus  ved 
den  anden  Beslaglæggelse,  bliver  Bøden  Varernes  fulde  Værdi, 
men  sker  der  endnu  en  Beslaglæggelse  (hvad  den  almægtige 
Gud  forbydel),  saa  maa  jeg  bøde  ikke  alene  den  dobbelte 
Værdi,  men  jeg  mister  desuden  mine  Handelsrettigheder. 

—  Du  gør  mig  ganske  bange  1  Paa  den  Maade  bliver 
jeg  maaske  Skyld  i  den  dybeste  og  fuldstændigste  Ulykke,  i 

Stedet  for  —  som  jeg  havde  glædet  mig  til  —  at  have  gjort 
Dig  en  Tjeneste.    Det  ulyksalige  Smugleri! 

—  Men  Fanny,  er  det  Dit  Mod  og  Din  Klogskab?  Du, 
mit  Barn,  som  plejer  at  have  Forstand  for  ti  Fruentimmer, 
ved  Du  ikke  noget  bedre  end  at  klage,  naar  Lykken  løber 
lige  i  Armene  paa  os? 

—  Havde  jeg  dog  blot  ladet  det  altsammen  være  1  vedblev 
Fanny,  som,  ved  Forestillingen  om  at  blive  Skyld  i  sin  Faders 
fuldstændige  Ruin,  for  første  Gang  følte  sig  ganske  modløs. 

—  Jeg  siger  tværtimod,  min  Pige,  at  Du  har  frelst  mig. 
Men  hør  nu  en  Gang,  hvorledes  vi  skal  bære  os  ad  for  ikke 
at  tabe  den  ringeste  Tid. 

—  Fa'er  afbrød  Fanny,  der  genvandt  sin  sædvanlige 
Snarraadighed,  tro  mig,  vi  har  kun  et  Valg,  men  for  at  be- 
nytte det,  maa  Du  tage  alt  Dit  Mod  fangen. 

Grosserer  Holmer  saa  paa  sin  Datter  med  store,  for- 
undrede Øjne. 

—  Nu  da? 

— -  Vi  maa  lade  Varerne  ligge,  hvor  de  ligger,  til  bedre 
Tider  kommer. 

—  Jeg  tror,  Du  er  fra  Sans  og  Samling,  Barn,  eller  hvad 
vil  Du,  at  jeg  skal  tro?  Nu,  da  jeg,  ved  den  eneste  Lejlighed, 
der  maaske  nogensinde  tilbyder  sig,  kan  faa  dem  hjem  saa 
let  som  saa  og  straks  sende  dem  af  til  Bestemmelsesstedet, 
skulde  jeg  lade  dem  ligge  og  blive  ødelagte  af  Fugt  og 
Skimmel? 

—  Det  kan*  maaske  i  første  Øjeblik  forekomme  Dig 
ufornuftigt,  men  lad  os  antage,  at  vi  endogsaa  havde  sænket 
dem  i  Vandet,  saa  havde  Du  jo  kun  mistet  Varerne,  hvad 
der  i  ethvert  Tilfælde  vilde  være  sket  ved  Visitationen. 
Ødelægges  de  nu  paa  denne  Maade,  sparer  Du  derimod 
det  halve  Tab,  eftersom  Du  har  Pengebøderne  i  Behold.  Vil 
Du  absolut  have  Sækkene  hjem,  saa  udsætter  vi  os  for  Faren 
af  et  Udfald,  som  næppe  er  tvivlsomt,  thi  hvem  ved,  om  ikke 
Historien  om  Toldassistentens  Uheld  er  en  List  for  at  faa 
Dig  til  at  gaa  saa  meget  sikrere  i  Fælden  ?  Desuden  har  han  sine 
Spejdere. 

—  Hvad  Du  der  siger,  mit  Barn,  røber  en  skarpsindig 
Tænkning,  men,  ser  Du,  naar  der  er  Spørgsmaal  om  noget 
saa  betydeligt  —  det  være  til  Gevinst  eller  til  Ulykke  —  maa 
der  ogsaa  voves  noget.    Men  med  Gran  har  det  sin  fuldkomne 

Rigtighed.  Niels  fra  Elgø  kom  derfra  i  Eftermiddags;  han 
har  været  inde  hos  Fru  Strømsten  og  hørt  det  af  hendes 
egen  Mund.  Desuden  er  Snuser-Karl  i  Byen  for  at  .hente 
Doktoren  —  jeg  havde  nær  glemt  det  vigtigste. 

Fanny  besvarede  kun  med  et  Suk  denne  beroligende 
Meddelelse. 

—  Og  nu,  min  Pige,  for  at  smede  mens  Jærnet  er  varmt, 
tager  jeg  endnu  i  Aften  op  til  Ersengen,  og  træffer  Aftale 
med  Rasmussen  om,  at  han  møder  her  i  Morgen  Aften  ved 
Titiden  med  Heste  og  Vogn,  for  at  køre  Varerne  til  Bro. 
Derfra  sørger  en  anden  for  deres  videre  Befordring,  og  saa 
maa  han  staa  for  Skud,  hvis  der  skulde  ske  en  Ulykke. 

—  Ja,  var  vi  blot  saa  vidtl 

—  Vi  kommer,  vi  kommer  —  det  kommer  altsammen 
til  at  gaa  efter  en  Snor,  og  det  kunde  aldrig  passe  bedre  end 
netop  nu,  da  jeg  har  tænkt  paa  at  sende  et  Læs  Tørfisk  til 
Sanne  Marked.  Naar  Pakkerne  er  bleven  lagt  paa  Bunden  af 
Vognen  og  er  bleven  godt  dækket  til  med  Halm,  stabler  vi 
deroven  paa  et  helt  Bjærg  af  Torsk  og  Hvidlinger,  og  saa 
gad  jeg  nok  set,  hvem  der  kan  formene  Rasmussen  at  køre 
med  sin  Fisk,  hvorhen  han  lyster.  Men  for  fuldstængigt  at 
berolige  Dig,  lover  jeg,  at  jeg  i  Morgen  tidlig,  saa  snart  jeg 
kommer  hjem  fra  Ersengen,  selv  skal  tage  over  til  Røsø.  Og 
er  det  ikke  sandt,  hvert  Ord,  jeg  har  hørt,  saa  sværger  jeg 
Dig  til,  at  Sækkene  skal  blive  liggende  og  Rasmussen  ikke 
faa  andet  end  Fisken  at  køre  med. 

—  Det  var  rigtigt  og  fornuftigt  af  Dig,  Fa'er.  Men  hvor- 
dan vil  Du  komme  paa  det  rene  med  den  rette  Sammenhæng  ? 
Fru  Strømsten  kan  jo  selv  være  ført  bag  Lyset. 

—  Jeg  har  i  Sinde  at  gøre  en  Visit  hos  Patienten.  I 
Sorgens  og  Nødens  Stund  glemmes  jo  altid  alt  Nag,  og 
gamle  Venner  opsøger  da  hinanden.  Jeg  er  naturligvis  bleven 
saa  bedrøvet  over  det  Uheld,  der  har  ramt  ham,  at  jeg  ikke 
har  haft  nogen  Ro,  inden  jeg  havde  vist  ham  min  Del- 
tagelse. 

—  Og  det  skulde  han  tro  paa? 

—  Jeg  bryder  mig  Fanden  om,  hvad  han  tror,  naar  jeg 
blot  faar  ham  at  se.  Maaske  bilder  han  sig  ogsaa  ind,  at  jeg 
for  fuldt  Alvor  søger  Forlig  —  og  det  kan  han  godt  faa  Lov 
at  trøste  sig  med,  til  jeg  faar  mine  Varer  i  Sikkerhed. 

—  Naa,  nu  forstaar  jeg  Din  Mening,  Fa'er,  sagde  Fanny 

rødmende.  Men  jeg  beder  Dig  for  Guds  Skyld,  Fa'er,  at  Du 
ikke  fornedrer  os  ved  at  give  ham  Vink,  som  Du,  hvis  de 
toges  for  gode  Vare,  vilde  benytte  Dig  af  paa  en  saa  smuk 
Maade. 

—  Vist  ikke  nej,  vist  ikke  nej ;  jeg  agter  ikke  at  sige  et 
Ord  om  den  Ting  . . .  Men  ved  Du  hvad,  min  Pige,  Du 
kommer  vistnok  til  selv  at  føre  de  Sager  hjem,  Du  har  ført 
bort.  Jeg  tænker  det  er  bedst,  Du  i  Morgen  Formiddag,  hvis 
Vejret  bliver  godt,  tager  en  lille  Tour  over  til  Johannesskæret 
—  det  vil  give  mindst  Anledning  til  Mistanke.  Bernt  og 
Svend  følger  med  for  at  ro  Baaden.  NaarDu  saa  har  forladt 
Gravene,  hvilket  ikke  bør  ske,  før  efter  at  det  er  bleven  mørkt, 
lægger  Du  paa  Hjemvejen  til  ved  Mosholmen.  Ser  Du  da 
to  Lys  i  det  venstre  Kvistkammervindue  her  fra  Strand,  saa 
ved  Du,  at  jeg  har  funden  Vejen  klar.  Har  jeg  derimod  op- 
daget mindste  Tegn  til  Fare,  er  der  mørkt,  og  i  det  Tilfælde 
lader  Du  Godset  ligge  urørt. 

—  Naa,  lad  saa  være  . . .  Men  Du  maa  ogsaa  iagttage 
den  Forsigtighed  saa  sent  som  muligt  at  forlade  Røsø  og  paa 
ingen  Maade  give  Signalet,  hvis  Du  ikke  med  egne  Øjne  har 
set  Toldassistenten  og  fundet  ham  sengeliggende. 

—  Det  er  en  Aftale! 

Nu  lavede  Fanny  Aftensmaden  i  Orden.  Og  ved  Ottetiden 
tog  Grosserer  Holmer  afsted  for  at  udføre  sine  Forretninger 
til  Lands  . . . 

Da  Fanny  var  bleven  ene  med  sine  Tanker  og  Bekym- 
ringer, gik  hun  op  og  ned  af  Gulvet  i  sit  ensomme  Kammer. 
Men  hvor  længe  hun  end  grublede  og  spekulerede  paa  de 
vigtige  Anliggender,  hun  var  nødt  til  at  virke  i,  bortdunstede 
dog  disse  Grublerier  og  Spekulationer  —  og  i  Sjælens  Spejl 
stod  atter  et  Billede,  som  drog  alle  hendes  Tanker  og  Følelser 
til  sig. 

Dette  elskede  Billede  forlod  næsten  aldrig  Fanny;  det 
var  hendes  Ven,  hendes  Fortrolige,  hendes  Trøst,  hendes  alt. 

—  Georg,  min  stakkels  Georg,  hvor  er  Du  nu,  hvor 
dvæler  Du,  da  Du  ikke  kommer  tilbage  . . .  hvor? 

Først  en  fjorten  Dages  Tid  senere  fik  hun  noget  at  vide 
om  Georgs  Skibbrud  og  om,  hvor  han  derefter  opholdt  sig. 
Endnu  nærede  Fanny  noget  Haab;  endnu  kunde  hun  sukke 
efter  ham,  drømme  om  Glæden  af  hans  Tilbagekomst  og  i 
Indbildningen  se  og  høre,  hvorledes  han  med  sit  varme  Hjærte 
HI.  6 

sit  aabne  Væsen,  trofast  og  paalideligt  forsikrede  hende,  at 
han  nu  havde  raset  ud  og  aldrig,  aldrig  mere  skulde  være 
hende  utro  med  saa  meget  som  et  Blik.  Og  efter  disse  For- 
sikringer,  disse  Løfter  kunde  det  maaske  hænde  —  ja,  det 

var  vel  saa  temmelig  afgjort  —  at  hun  tilsidst »Nej,  nej, 

det  gaar  ikke  saaledes  til;  afbrød  hun  sig  selv  midt  i  den 
skønneste  Forestilling,  »saa  nær  kan  Lykken  ikke  ligge.  Jeg 
maa  ikke  smigre  mig  selv  med  saadanne  Tanker.« 

Stakkels  Fanny  —  hun  behøvede  saa  vist  ikke  at  smigre 
sig  selv  med  disse  lokkende  Forestillinger 

Næste  Morgen  havde  hun  næppe  forladt  Sengen,  før 
hendes  Faders  Gig  rullede  ind  i  Gaarden. 

Som  en  Pil  var  hun  ude  i  Køkkenet,  og  fem  Minuter 
efter  stod  Frokosten  paa  Bordet,  og  Fanny  stod  lige  overfor 
Faderen,  som  med  den  bedste  Appetit  gav  sig  i  Lag  med 
Anretningen. 

—  Naa,  Fa.er? 

—  Klokken  ti  i  Aften  har  vi  Rasmussen  her.  Jeg  vilde 
ikke  lade  ham  komme,  før  alt  er  stille  her  i  Huset  —  og  til 
den  Tid  lægger  vi  Sagerne  ned  i  Pakhuset  ved  Søen. 

—  Hvor  naar  tager  Du  til  Røsø? 

—  Saa  snart  jeg  har  faaet  mig  en  lille  Lur.  Vent  nu 
ikke  for  længe,  inden  Du  tager  afsted  til  Johannesskæret  . . . 
Du  har  ingen  rigtig  Kurage,  kan  jeg  se.  lu  kan  godt  tro 
mig  paa  mit  Ord,  at  jeg  ikke  giver  Dig  det  aftalte  Signal, 
hvis  jeg  ikke  finder  alt  i  Orden. 

—  Endnu  en  Ting  l  Hvis  Du  alligevel  bliver  ført  bag 
Lyset,  og  jeg  mærker  Uraad  .  .  . 

—  Tag  Dig  i  Agt,  Pigebarn,  for  at  gøre  noget,  som  Du 
senere  vil  angre.  Hvor  let  kan  Du  ikke  i  Mørket  tage  Skyggen 
af  en  Odde  for  en  Baad?  .  .  .  Det  er  ingen  Spøg;  Affæren 
er  for  betydelig. 

—  Netop  derfor  maa  man  være  forberedt  paa  ikke  at 
gøre  den  betydeligere,  end  den  allerede  er,  og  Du  maa  give 
mig  fri  Hænder  til  at  sænke  det  hele  i  Søen,  hvis  jeg  op- 
dager, at  vi  er  forfulgte. 

—  Jeg  vilde  ønske,  jeg  selv  kunde  tage  afsted,  sagde 
Holmer  vred.  At  gaa  hele  Dagen  i  Angst  for  at  Du  i  Gal- 
skab og  Uforstand  skal  begaa  en  eller  anden  Dumhed,  det 
er  næsten  for  galt  .  .  .  Naa,    jeg  kommer  vel  til  at  tale  med 

Karlene,    saa  at  jeg  kan  stole  paa,  hvis  noget  saa  forbistret 
og  galt  skulde  ske,  at  i  det  mindste  .  .  . 

—  Nej,  Fa'er,  det  kan  ikke  gaa  an  at  give  specielle 
Ordrer.  Enten  maa  jeg  have  hele  Ansvaret  og  selvstændig 
kunne  bestemme,  hvad  jeg  finder  passende,  eller  ogsaa  maa 
Bernt  og  Svend  tage  ene  afsted.  Jeg  anser  dem  begge  to 
for  fornuftige  Mænd  og  foretager  derfor .  ikke  noget  uden 
deres  Raad,  men  naar  jeg  har  hørt  dem,  vil  jeg  ogsaa  have 
Ret  til  at  tage  Bestemmelse. 

—  Du  er  en  lille  paastaaelig  Ting,  men  jeg  maa  vel  gaa 
ind  paa  Dine  Vilkaar  .  .  .  Men  endnu  en  Gang  siger  jeg  Dig: 
grib  ikke  til  et  saa  daarekistegalt  Middel,  uden  at  F — n  selv 
er  sluppet  løs  .  .  .  Og  husk  saa  paa  at  pakke  Dig  godt  ind, 
Barn.  Gud  ved  bedst,  hvor  det  skærer  mig  i  Hjærtet  at 
sende  Dig  ud  en  kold  Novemberaften  —  men  Gud  ske  Lov, 
vi  har  da  i  det  mindste  godt  Vejr  nu. 

Nogle  Timer  senere,  da  Grosserer  Holmer  allerede  var 
paa  Vejen  til  Røsø,  steg  Fanny  i  Baaden  for  at  gøre  en 
Visit  hos  den  stakkels  Eneboer  paa  Johannesskæret. 


Femte  Kapitel. 

I  de  gode,  gamle  Dage,  da  Sildene  ikke  forsmaaede  i 
store  Skarer  at  tumle  sig  i  muntre  Lege  ved  Bohuslåns  Kyst, 
og  Skærgaardskøbmændene  ikke  behøvede  bedre  Bundsfor- 
vandte  for  at  gøre  »brillante  Aflærer«  —  i  den  Tid  var  Røsø 
kendt  som  et  Samlingssted  for  Fiskere  og  Sømænd,  der 
huserede  og  svirede  der  paa  eri  Maade,  som  gjorde,  at  den 
paa  Øen  liggende  »Restavration«  var  nær  ved  at  komme  i 
Vanry.  Det  var  ogsaa  en  ganske  mærkelig  Kendsgærning, 
at  selv  de  fredsommeligste  Mennesker,  saa  snart  de  lugtede 
Tobaks-  og  Brændevinsosen  fra  Skænkestuen  paa  Røsø,  for- 
vandledes til  formelige  Bærsærker;  Skænderi,  Fylden  og 
Slagsmaal,  hørte  der  til  de  daglige  Forlystelser. 

Men  med  Sildene  forsvandt  ogsaa  de  glimrende  Tider. 
Kroen  overlevede  ikke  sin  Blomstringstid;  den  faldt  og  blev 
af  en   fattig  Enke   indrettet   til  Handelsbod.     I  Begyndelsen 

vilde  der  ikke  rigtig  komme  Gang  i  Forretningen,  fordi  alle 
ordentlige  Mennesker  helst  vilde  undgaa  at  komme  i  Berø- 
relse  med  et  saa  tvetydigt  Sted.  Men  efterhaanden  blev 
Fru  Strømstens  Forretning  saa  god,  som  hun  da  overhovedet 
kunde  ønske.  Et  nyt  Hus  blev  opført,  den  ny  Butik  forsy- 
nedes med  Lager  fra  næsten  alle  Skærgaardsgrossererne,  og 
Nysgærrigheden  efter  at  se  alt  dette  paa  nært  Hold  overvandt 
enhver  Betænkelighed;  Trafiken  kom  atter  i  Gang,  men  med 
den  begyndte  ogsaa  Øens  onde  Aander  at  rejse  sig  paany, 
og  det  vilde  Liv  begyndte  igen. 

Angaaende  den  hurtigt  erhværvede  Velstand  blev  det 
snart  bekendt,  at  Fru  Strømsten  velvilligt  paatog  sig  at  give 
smaa  Haandsrækninger  til  sine  ansete  Grosereres  hemmelige 
Forretninger.  Men  allerede  i  Peter  Grans  Tid  var  alle 
Smuglerhulerne  paa  Øen  blevet  stængede,  og  for  Tiden  levede 
Fru  Strømsten,  med  sin  atter  hensygnende  Handel,  paa  Lav- 
ningerne af  den  Fortjeneste,  Smuglerperioden  havde  bragt 
hende. 

Krydstoldassistent  Gran  den  yngre  havde  altid  saa  meget 
som  muligt  undgaaet  at  komme  i  Berøring  med  Røsø,  dels 
fordi  |  han  alt  for  vel  kendte  dens  daarlige  Rygte,  og  dels 
fordi  han  vidste,  at  Folkene  der  paa  Øen  havde  arvet  det 
indædte  Had  til  alle  Toldembedsmænd  og  især  til  ham,  Hr. 
Ture  selv,  som  flere  Gange  havde  plukket  dem  lige  til  Skin- 
det, naar  de  havde  forsøgt  at  skuffe  hans  Aarvaagenhed  og 
for  egen  Regning  fusket  Købmændene  i  Haandværket  .  .  . 

Men  den  Aften,  han  forlod  Strand  med  skuffede  For- 
haabninger  baade  i  Henseende  til  Frieriet  og  til  den  store 
Beslaglæggelse,  befandt  han  sig  i  en  Sindsstemning,  som  ikke 
tillod  ham  at  fæste  saa  meget  som  en  halv  Tanke  paa  sin 
personlige  Sikkerhed. 

Røsø  var  af  alle  de  Steder,  han  havde  at  vælge  imellem, 
det  mest  fordelagtige  til  de  Observationer,  der  nu  skulde  an- 
stilles; Øen  laa  ikke  alene  nær  ved  det  faste  Land,  men  den 
laa  omtrent  lige  i  Midten  af  alle  de  Øer,  som  grænsede  til 
Strand;  den  havde  den  største  Højde  og  var  i  alle  Retninger 
en  uvurderlig  Plads. 

Uden  at  vente  paa  sine  Karle,  som  gjorde  Kutteren  klar 
til  den  natlige  Hvile,  ilede  Ture  Gran  bort  fra  Stranden. 

Imedens  han  i  Tankerne  overvejede  hvilke  Ordrer  han 
skulde  give  Snuser-Karl,    som  om  en  Time  skulde  afsted  i  et 

hemmeligt  Hværv,  mærkede  han  ikke,  at  nogle  Skikkelser 
listede  sig  omkring  i  Skyggen  af  et  gammelt  Pakhus  og 
endnu  mindre,  at  disse  Skikkelser  var  tre  af  de  dristige 
hadefulde  Røsøkarle,  som  allerede  længe  havde  givet  Agt  paa 
Toldkutteren,  og,  da  den  landede,  lagt  sig  i  Baghold.  Men 
han  fik  snart  at  føle  til  hvilken  Grad  han  havde  glemt  al 
Forsigtighed;  pludselig  fik  han  et  Nakkedrag  som  var  nær 
ved  at  kaste  ham  omkuld. 

Ture  Gran  var  hverken  fejg  eller  ueffen  til  Forsvar,  naar 
det  gjaldt  en  Kamp  paa  Næverne.  Men  mod  en  Overmagt 
af  tre  Personer  blev  han  dog  nødt  til  at  anvende  Lungerne 
for  at  tilkalde  sine  Medhjælpere,  men  inden  disse,  som  var 
i  Færd  med  at  beslaa  Sejlene,  kunde  komme  ud  af  Kutteren 
og  op  til  Stedet,  var  der  haglet  saa  mange  Rap  af  muskel- 
stærke Hænder  ned  over  hans  Hoved,  Ansigt,  Ryg  og  Arme 
at  Karl  og  hans  Kammerat,  i  det  samme,  de  forpustede  kom 
til,  saa  deres  Husbonde  falde  næsegrus  til  Jorden,  medens  de 
tre  Angribere  greb  til  Harens  Vaaben  med  en  saadan  Hurtig- 
hed, at  Toldkarlene  denne  Gang  maatte  opgive  Hævnen  og 
i  Stedet  for  nøjes  med  at  opfylde  den  mere  paatrængende 
Pligt  at  efterse,  hvorvidt  der  endnu  fandtes  Gnist  af  Liv  i 
deres  faldne  Befalingsmand  ... 

Morgenen  efter  denne  Nat  finder  vi  Toldassistenten  lig- 
gende i  Fru  Strømstens  bedste  Gæstekammer. 

De  blaatærnede  Gardiner  omkring  Sengen  var  trukne  for, 
og  de  korte,  uregelmæssige  Aandedrag  der  indenfor  forkyndte, 
at  Hr.  Ture  sov. 

Nu  aabnedes  Døren  og  Toldassistenten  (som  aldrig  sov 
med  mere  end  det  ene  Øje,  med  mere  end  det  ene  Øre)  rejste 
sig,  uagtet  han  var  som  lammet  i  hele  Kroppen,  og  spurgte 
hæftigt  den  indtrædende  Pige,  om  Karl  ikke  var  kommen  med 
Doktoren. 

—  Nej,  endnu  har  vi  ikke  set  noget  til  ham.  Doktoren 
har  vel  ikke  været  hjemme  —  men  vil  Assistenten  ikke  have 
Kaffe? 

—  Jo,  lad  gaa ! 

Da  Pigen  var  forsvunden,  rejste  Hr.  Ture  sig  helt  op. 
Han  strakte  først  den  ene  Arm,  saa  den  anden,  rettede 
Benene  og  følte  med  inderlig  Fornøjelse,  at  de  uvurderlige 
Lemmer  begyndte  at  genvinde,  om  ikke  deres  Spændstighed 
(det   vilde  vel   vare   en  Tid   endnu)    saa   dog   i  det  mindste 

Ævnen  til  at  bevæges.  Efter  at  han  endnu  en  Gang  havde 
overbevist  sig  herom,  trak  han  Omhænget  fra  paa  den  ene 
Side  og  greb  det  paa  Bordet  ved  Siden  af  Sengen  staaende 
Spejl.  Han  holdt  det  op  for  Ansigtet.  Men  han  var  nærved 
i  Raseri  at  slynge  det  uforskammede  Spejl  mod  Gulvet;  det 
viste  ham  et  Øjelaag,  som  spillede  i  gult  og  blaat,  et  Par 
Skrammer  paa  Næsen  og  den  ene  Kind,  og  et  stort  blaat 
Mærke  paa  den  anden. 

—  Ogsaa  dette  kræver  Hævn,  mumlede  han,  idet  han 
satte  Spejlet  tilbage,  og,  ved  alle  Djævle,  jeg  vil  have  Hævn. 

Han  havde  ikke  Ro  til  at  ligge  stille;  han  kastede  sig 
frem  og  tilbage  og  tilsidst  maatte  igen  en  eller  anden  Ting 
fra  Bordet  tjene  til  Afleder  for  hans  urolige  Sind;  denne 
Gang  var  det  en  tyk  Bog  i  Kvartformat,  en  Bog,  som  Ture 
godt  kendte.  Han  slog  op  paa  en  bestemt  Side.  en  bestemt 
Paragraf,  ofte  læst,  men  den  kunde  ikke  læses  tor  ofte;  han 
gennemløb  følgende  Linjer :  »Enhver,  som  gribes  i  nogen  af 
disse  Forbrydelser,  bøder  første  Gang  Varernes  halve  Værdi: 
Forøver  han  etc . . .  For  den,  som  driver  borgerlig  Næring 
eller  Forretning,  bliver  Straffen . . .  t  etc.  etc. 

—  Jeg  kan  ikke  begribe,  at  jeg  ikke  hører  noget  til  Karl. 
Skulde  de  allerede  have  sendt  det  af  Sted  i  Nat?  Umuligt 
—  de  kunde  jo  ikke  være  sikre.  Men  nu,  da  de  har  hørt,  at 
jeg  ligger  her  som  en  Hund  ...  Vent  blot,  vent  blot;  jeg 
skal  nok  ... 

Hr  Ture  naaede  ikke  at  ftddføre  Sætningen,  inden  Pigen 
med  Kaffen  kom  sejlende  ind  ad  Døren  og  meddelte,  at  Karl 
omsider  nærmede  sig  hurtigt,  men  var  alene  i  Baaden. 

—  Saa  har  han  ikke  truffet  Doktoren,  sagde  Toldassistenten 
med  forstilt  Nedslagenhed,  skyllede  Kaffen  i  sig  og  gav  Pigen 
Tegn  til,  at  hun  kunde  gaa  sin  Vej  . . . 

—  Naa,  Karl,  kvad  for  Nyheder  har  Du  saa?  var 
Hr.  Tures  første  Spørgsmaal,  da  Karl  havde  lukket  Døren 
efter  sig. 

—  Hvordan  staar  det  til  med  Helbredet?  —  Tror  De, 
De  kan  vove  Dem  ud  i  Mørkningen? 

—  Ja,  i  dette  Øjeblik,  hvis  der  er  noget  at  tjene  ved  det 
. . .  Hvad  er  det? 

—  Jo  se,  igaar  Nat  tog  jeg  Post  ved  Strand.  Men  ikke 
saa  meget  som  en  Kat  rørte  sig  derfra.  Det  var  ganske 
rigtigt,   som  De  havde  forudset;   de  turde  ikke   saa  hurtigt 

stikke  Næsen  frem  efter  den  Dravat,  de  fik  i  Forgaars.  »Jeg 
maa  derfor«,  tænkte  jeg,  »lige  saa  godt  først  som  sidst  følge 
den  anden  Ordre  og  tage  op  til  Ersengen;  der  kan  jeg  i  det 
mindste  faa  at  vide,  om  Rasmussen  er  borte.  Er  han  ikke 
det,  har  vi  godt  Haab  om  at  snuppe  hele  Kagen.« 

—  Naa,  min  Beregning  slog  vel  til? 

—  Ja,  nu  skal  De  høre  . . .  Hele  Dagen  igaar  snusede 
jeg  omkring  Ersengen  for  at  holde  Udkig  efter  Holmer.  Jeg 
vovede  mig  ikke  frem  før  i  Mørkningen.  Men  saa  kunde  jeg 
ogsaa  nok,  forklædt  og  malet  i  Ansigtet,  som  jeg  var,  stole 
paa  ikke  at  blive  genkendt;  der  var  ingen*  der  skulde  ane  at 
Snuser-Karl  stak  i  den  Forklædning  —  men  Snuser-Karl  var 
Mand  for  at  tage  hele  Kodiljen  ved  Næsen. 

—  Jeg  véd  nok,  at  Du  er  en  Mand  af  uskatterlige  For- 
tjenester, men  dem  kan  Du  gærne  gæmme  for  Øjeblikket;  de 
skal  ikke  blive  ubelønnede,  naar  Tid  kommer  ...  Til  Sagen. 

—  Ja  som  sagt  —  i  Mørkningen  gik  jeg  dristigt  frem  og 
traadte  ind  i  Rasmussens  Stue.  Rasmussen  selv  sad  ved  Skor- 
stenen og  snittede  Pinde.  Jeg  bad  om  Ivattekvarter  og  fik  en 
Slagbænk  i  Stuen;  jeg  lagde  mig  straks,  idet  jeg  diskede  op 
om  Føret  og  om  Træthed. 

—  Videre,  videre  1 

—  Ja,  saa  gik  de  jo  til  Sengs  den  ene  efter  den  anden, 
og  snart  hørte  jeg  Rasmussen  sove  saa  fast  og  saa  trygt,  som 
om  han  aldrig  havde  tænkt  paa  at  køre  med  Smuglergods. 
Selv  var  jeg,  forstaar  Assistenten  nok,  lidt  mat  i  Sokkerne 
efter  al  den  Farten  om,  og  jeg  blundede  allerede  med  det 
venstre  Øje,  da  jeg  paa  en  Gang  fik  Liv  i  alle  Lemmer, 
uagtet  jeg  naturligvis  snorkede,  saa  det  knagede  i  hele  Huset. 
Det,  der  satte  Liv  i  mig,  var  en  Hest  som  vrinskede. .. 

—  Saa  skynd  Dig  dog  lidt,  mumlede  Assistenten. 

—  Oho,  min  gode  Hr.  Assistent!  sagde  Snuser-Karl  med 
den  Fortrolighed,  som  fælles  Interesser  plejer  at  medføre,  det 
er  ikke  sundt  i  Deres  Tilstand  at  tage  Sagen  saa  hidsigt. 
Desuden  véd  De  nok,  at  jeg  ikke  vilde  give  mig  saa  god  Tid, 
hvis  der  var  Hastværk  paa  Færde,  men  nu  tænkte  jeg  som 
saa:  Hvis  Assistenten  nu  tog  sin  Død  af  bare  Glæde,  saa 
vilde  det  falde  tungt  paa  min  Samvittighed. 

—  Jeg  kan  mærke,  at  Du  er  i  usædvanlig  godt  Humør, 
svarede  Assistenten,  idet  han  anstrængte  sig  for  at  bevare  en 
Smule  Ro,  og  da  jeg  deraf  kan  slutte,  at  Du  atter  har  fundet 

Lejlighed  til  at  vise  Staten  en  vigtig  Tjeneste,  saa  beder  jeg 
Dig  om  at  gøre  Pinen  kort. 

—  Ja,  ja,  jeg  skal  heller  ikke  holde  den  Himmerigs- 
mundfuld for  mig  selv.  Det  var  som  jeg  tænkte,  at  den 
Rejsende . . . 

Assistenten  gav  formelig  et  Hop  i  Sengen. 

—  Holmer  selv?  udbrød  han  og  knyttede  uvilkaarligt 
Haanden. 

—  Rigtigt  1  rigtigt!...  Efter  at  han  havde  banket  et  Par 
Gange  paa  Forstuedøren,  vaagnede  Rasmussen  og  gik  selv 
ud  for  at  lukke  op.  »Død  og  Pinel«  sagde  han,  »er  Gros- 
sereren saa  sent  ude?«...  »Tys!«  svarede  Holmer,  » hvor  kan 
vi  gaa  hen?  Jeg  har  noget  vigtigt  at  tale  med  Dig  om.«. . . 
»De  kan  saamænd  godt  sige  her  i  Stuen,  hvad  De  vil,  Hr. 
Grosserer«,  svarede  Rasmussen,  »hver  en  Kæft  sover« .... 
»Sørg  saa  for,  at  Hesten  kommer  ind  i  Stalden  et  Øjeblik,« 
hviskede  Holmer,  »saa  venter  jeg  her.  Jeg  trænger  til  at 
varme  mig  lidt.« 

Toldassistenten  drog  et  dybt  Suk,  men  vovede  ikke  med 
det  mindste  Ord  at  skynde  paa  sin  Underordnede,  for  ikke 
yderligere  at  forhale  Slutningen  af  den  Beretning,  som  det 
tilsynladende  morede  ham  kun  at  meddele  Stump  for  Stump. 

—  Da  Rasmussen  kom  ind  igen,  hørte  jeg  Holmer,  efter 
at  de  havde  trukket  sig  hen  imod  Døren,  sige:  »Kan  Du 
paatage  Dig  at  befordre  et  Læs  Fisk  for  mig?  Du  maa  møde 
paa  Strand  i  Morgen  Aften  ved  Titiden. 

. . .  »Jeg  kender  fra  gammel  Tid  Deres  Fisk,  Hr.  Gros- 
serer,« svarede  Rasmussen,  »men  nu  tør  jeg  ikke  lægge  mig 
ombord  med  den  Kommers,  for  det  er  rygtedes  her  i  Egnen, 
at  De  er  bleven  Uvenner  med  Krydstoldskipperen ;  han  kunde 
maaske  ligge  i  Baghold  og  faa  Færten  af,  hvornaar  jeg  skulde 
tage  afsted,  og  saa  véd  De  nok,  hvad  jeg  faar  for  min  Ulej- 
lighed.« . . .  »Snak«,  sagde  Holmer,  »jeg  har  altid  betalt  Dig 
godt,  Rasmussen,  og  Du  kan  være  saa  meget  mere  sikker  for 
Assistenten,  som  den  Filur«  (undskyld,  men  det  var  Holmers 
Ord)  »er  bleven  pryglet  halvt  fordærvet  paa  Røsø;  Røsø-Kar- 
lene  har  lavet  Bankekød  af  Ræven,  saa  han  har  ikke  Hast- 
værk med  at  gaa  ærlige  Folk  i  Bedene,  og  derfor,  min  kære 
Rasmussen,  maa  vi  skynde  os  at  smede,  medens  Jærnet  er 
varmt.« 

Hr.  Ture  var  nær  ved  at  kvæles  af  sin  grænseløse 
Harme. 

— Jeg  skal  huske  ham  . . .  Hvad  Beslutning  tog  de  saa? 

—  Efter  store  Tilbud  og  en  hel  Del  Snakken  frem  og 
tilbage,  blev  det  endelig  besluttet,  at  Rasmussen  skulde  møde 
paa  Strand  i  Morgen  Aften  ved  den  nævnte  Tid.  Og  for  at 
være  rigtig  sikker  paa  ikke  at  blive  overraskede  ...  hi,  hi  hi  \ 
jeg   havde  nær   bidt  Lagnet  i  Stykker  for  ikke  at  skoggerle 

. . .  skulde  Holmer  i  Formiddag  tage  her  over  til  Røsø  for 
at  faa  at  vide,  hvordan  det  stod  til  med  Assistenten  og  der- 
efter afgøre,  om  han  kunde  ro  hjem  med  Varerne,  som  han 
havde  lige  ved  Haanden,  sagde  han. 

—  Se,  se!  altsaa  alligevel  paa  en  af  Holmene  . . .  godt, 
godt,  fortræffeligt  1  ...  Men  det  var  dog  pokkers,  at  Holmer 
kommer  her  til. 

—  Saa  meget  desto  bedre  I  De  kan  jo  nok  gøre  Dem 
lidt  daarligere  end  De  er,  og  Olaus  og  jeg  skal  gaa  og  drive 
den  af,  som  om  vi  havde  i  Sinde  at  blive  liggende  her  en  hel 
Maaned.  Holmer  var  ikke  med,  da  Krudtet  blev  opfuAdet; 
han  lader  sig  nok  narre,  naar  han  ser  os  alle  tre  i  Stilhed« 
Og  saa  snart  han  er  taget  bort  igen,  gør  vi  os  klar  og  kommer 
efter  ham  i  god  Tid. 

—  Ja,  de  kan  ikke  slippe  os  ud  af  Hænderne,  og  det  er 
Kontrabande,  som  vil  give  os  god  Fortjeneste,  den  største, 
vi  har  haft,  siden  vi  begyndte  at  sejle  sammen. 

—  Ikke  at  tale  om,  hvad  De  vinder  for  egen  Regning 
ved  at  faa  Hævn  over  Holmer. 

Karl  var  betydelig  dristigere  end  salig  Østerberg.  Medens 
denne  altid  vilde  gaa  bagefter  sin  Foresatte,  ønskede  Karl 
derimod  intet  hellere,  end  at  gaa  foran  ham.  Men  Hr.  Ture 
tog  sig  i  Agt  for,  at  det  skulde  komme  saa  vidt.  En  Gang 
imellem  lod  han  vel,  naar  Vinden  blæste  fra  en  vis  Kant,  sin 
Myndigheds  Sejl  ligge  kiodsrebede,  men  bedst  som  det  var, 
vendte  Vinden  sig  —  saa  stak  Hr.  Ture  et  Reb  ud  . . .  saa 
et  til  ...  og  naar  saa  hele  Sejlet  udbredte  sig,  blev  det  Snu- 
ser-Karls  Tour  at  rebe  og  ufortøvet  hejse  Subordinationens  Flag, 
thi  det  stod  i  Toldassistentens  Magt  at  skade  Karl  i  det 
mindste  lige  saa  meget,  som  Karl  kunde  skade  ham. 

—  Men  ikke  et  Ord  hørte  Du  om  Stedet,  hvor  de  havde 
gæmt  Varerne?  spurgte  Hr.  Ture,  der  lod  som  om  han  ikke 
havde  forstaaet  den  sidste  Hentydning. 

—  Nej  —  men  det  kan  jo  ogsaa  være  os  det  samme, 
naar  vi  ved,  hvilken  Tid  de  skal  indtræffe ...  Ja,  Assistenten 
tager  da  vel  imod  Holmer? 

—  Det  koster  Overvindelse,  men  for  at  gøre  ham  ganske 
sikker,  maa  jeg  vel  bekvemme  mig  dertil. 


Grosserer  Holmer,  langt  fra  at  nære  nogen  Forestilling 
om  den  Magt,  Toldassistenten  selv  under  sin  nuværende  For- 
fatning udøvede,  lagde  snart  til  ved  Røsøbroen  og  fandt  det 
passende  at  falde  i  dyb  Forbavselse,  da  han  saa  Toldkutteren 
ligge  der  lige  saa  aftaklet  som  om  det  var  Meningen,  den 
skulde  overvintre. 

Paa  Vejen  op  til  Fru  Strømsten,  hos  hvem  Grossereren 
naturligvis  havde  sit  Hovedkvarter,  mødte  han  en  af  Røsø 
karlene,  netop  en  af  dem,  der  havde  været  med  i  Bagholdet 
mod  Toldassistenten.  Og  paa  sit  Spørgsmaal  efter  denne  fik 
Holmer,  om  end  i  fordægtige  Ord,  nok  at  vide  til  at  føle  sit 
Mod  vokse  syv  Procent,  og  det  voksede  yderligere  syv  Pro- 
cent, da  han,  idet  han  traadte  ind  i  Dagligstuen,  fandt  Snuser- 
Karl  siddende  i  god  Ro,  med  Benene  over  Kors  foran  Kakel- 
ovnen,  sysselsat  med  at  lappe  en  Trøje,  og  Olaus.  hans 
Kamerat,  staaende  ved  Disken  i  Færd  med  en  Rulle  Tobak. 

Efter  at  Holmer  havde  hilst  og  spurgt  efter  Værtinden, 
som  for  Øjeblikket  ikke  var  hjemme,  tog  ogsaa  han  Plads 
ved  Kakelovnen  og  begyndte  at  tale  med  Toldkarlene,  som 
saa  yderst  nedslagne  ud. 

—  Naa,  Karl,  Tak  for  sidsti  Du  havde  et  andet  Ansigt 
paa  den  Gang . . .  Jeg  beklager,  at  en  saa  stor  Ulykke  har 
ramt  vor  brave  Toldskipper. 

—  I  Forgaars,  ja  —  svarede  Karl,  der  lod  som  om  han 
ikke  havde  hørt  den  sidste  Hentydning  —  da  havde  Gros- 
sereren ogsaa  et  andet  Ansigt  paa,  og  hvis  jeg  maatte  være 
ham  næsvis  at  sige  min  Mening,  saa  vilde  jeg  komme  frem 
med  en  Lignelse .... 

—  Vær  saa  god,  min  Ven,  gener  Dig  ikke,  Du  mener 
jo  ikke  ikke  noget  ondt  med  det. 

—  Nej,  Gud  bevar's,  Hr.  Grosserer;  det  vilde  være  en 
daarlig  Løn  for  det  gode  Traktement,  jeg  har  faaet  paa  Strand. 

—  Naa,  Du  Krabat,  hvad  er  det  saa,  Du  vil  have  frem? 

—  Ikke  andet  end  at  i  Fdrgaars,  da  saa  Grossereren 
akkurat  ud  som  en  Hare,  men  i  Dag  ser  De  ud  som  en  rigtig 
Løve. 

Grosserer  Holmer  behagede  selv  at  finde  denne  Lignelse 
meget  morsom  og  lo  af  Hjærtens  Grund. 

—  Naa,  sagde  han,  hvem  bliver  ikke  Hare,  naar  man 
mister  sine  Varer  —  men  man  kommer  vel  til  Hægterne  igen. 

—  De  vilde  ikke  være  saa  stor  paa  det,  Hr.  Grosserer, 
hvis  De  havde  Udsigt  til  at  miste  mere. 

—  Du  er  en  rigtig  Menneskekender,  min  kære  Karl; 
Toldassistenten  har  sat  en  Stopper  for,  at  jeg  nogensinde  mere 
kan  faa  noget  at  tabe.  Og  jeg  siger  til  mig  selv  som  saa: 
»Gjort  Gærning  staar  ikke  til  at  ændre;  værre  end  det  er, 
kan  det  ikke  blive;  er  Modet  atter  oppe,  saa. . .  .t  Men  hør 
en  Gang:  kunde  det  ikke  tillades  mig  at  bevidne  Toldassi- 
stenten min  Deltagelse? 

—  Det  tror  jeg  ikke  kan  lade  sig  gøre,  tror  Du  vel, 
Olaus? 

—  Du,  som  er  Kammertjener,  kan  jo  gaa  ind  og  spørge 
om  det  —  men  jeg  tror  ikke,  at  Assistenten  vil  være  Dig 
videre  taknemmelig  for  Din  Ulejlighed,  mente  den  træge 
Kamerat  og  saa  ikke  en  Gang  op  fra  sin  Tobak. 

—  Næ  . . .  det  kunde  nok  ske  —  og  det  er  bedst,  De 
opsætter  Deres  Artighed  til  en  anden  Gang,  Hr.  Grosserer. 

—  Gud  forbyde,  at  Assistentens  Upasselighed  skulde  vare 
saa  længe,  at  jeg  kunde  komme  igen  flere  Gange.    Jeg  haaber 

—  Grosserer  Holmers  Hjærte  bankede  af  glade  Forhaabninger 

—  at  der  ikke  er  Fare  for  Livet? 

—  Og  jeg  haaber,  sagde  Karl  med  godt  gennemført 
Harme,  at  ingen  har  udspredt  et  saadant  Rygte...  Men  nu 
skal  jeg  spørge,  om  han  vil  se  Grossereren. 

Karl  gik  og  kom  snart  efter  tilbage  med  den  Besked,  at 
Assistenten  fandt  Grosserens  Besøg  saa  venskabeligt,  at  han 
ikke  vilde  nægte  at  tage  imod  ham. 

—  J°«  j°l  Jeg  er  Mand  for  at  tage  dem  ved  Næsen,  sagde 
Holmer  til  sig  selv,  strøg  sig  fornøjet  om  Hagen  og  fulgte 
paa  Taaspidserne  Karl  ind  i  Sygeværelset. 

Hr.  Ture  havde  nu  Panden  omviklet  med  et  bredt  Bind, 

der,  som  Indfatning  til  det  gule  Øjelaag,  Skrammerne  og 
Svulsten,  gav  ham  et  højst  betænkeligt  Udseende.  Han  laa 
ubevægelig  udstrakt  i  Sengen,  saa  lan^  han  var,  og  det  saa 
ud,  som  om  han  kun  med  yderste  Møje  kunde  dreje  Hovedet 
lidt  til  Tegn  paa,  at  han  kendte  og  hilste  sin  gode  Ven. 

Grosserer  Holmer  blev  ved  Synet  af  Hr.  Ture  saa  be- 
styrtet, at  han,  til  Trods  for  Henrykkelsen  over  at  se  sine 
dristigste  Forventninger  langt  overtrufne,  i  første  Øjeblik  ikke 
havde  sit  sædvanlige  Ordforraad  til  Rede. 

—  Kom  nærmere,  Hr.  Grosserer,  sagde  Toldassistenten 
med  svag  Stemme.  Det  var  smukt,  at  . . .  aa,  de  Skurke  . . . 
nej,  jeg  kan  ikke  mere  . . . 

—  Gud  fordømme  dem,  sagde  Holmer  skinhelligt,  medens 
han  i  sit  Hjærte  velsignede  disse  værdige  Mænd,  som  havde 
villet  hævne  sig  paa  den  forhadte  Embedsmand.  —  Gud  for- 
fordømme de  Uslinger!  Min  bedste  Hr.  Assistent,  jeg  er  saa 
bevæget  og  saa  oprørt,  at  jeg  ikke  kan  finde  Ord  for  min 
Harme. 

—  Tak,  Takl  havde  vi  levet  paa  den  gamle,  gode  Fod 
med  hinanden  ...  av,  mit  Bryst  . . .  mit  Hoved,  mine  Øjne  . . . 
Jeg  haaber  i  det  mindste,  at  den  godhjærtede  Frøken  Fanny 
ikke  har  lét  ad  mit  Uheld? 

—  Nej,  saa  uopdragen  er  hun  ikke,  Hr.  Assistent  I  Da 
hun  hørte  om  Ulykken,  udbrød  hun:  »Gud,  Fa'er;  jeg  faar 
ikke  et  Blund  i  mine  Øjne  i  Nat.  Den  stakkels  Toldassistent 
—  ganske  vist  var  han  stræng  imod  os,  men  det  var  i  lovlig 
Retfærdighed,  som  ingen  kan  fortænke  ham  i.« 

—  Sagde  hun  virkelig  det?  udbrød  Gran  noget  for 
hæftigt.  Men  straks  efter  tilføjede  han  langsomt:  —  Aa, 
hvor  jeg  lider  . . .  denne  Pige  ...  ja,  Hr.  Grosserer,  hvis  jeg 
endnu  havde  mindste  Glimt  af  Haab  . . .  Men  jeg  véd  ikke, 
hvad  jeg  siger. 

Holmer,  som  frygtede  for  at  komme  galt  afsted,  hvis 
der  blev  talt  videre  om  dette  Æmne,  og  som  desuden  ikke 
behøvede  mere  Vished,  end  han  allerede  havde  vunden,  tog 
nu  Afsked,  idet  han  foregav,  at  han  ikke  længere  turde  falde 
Assistenten  til  Besvær. 

—  Kom  snart  tilbage,  bad  Hr.  Ture.  Jeg  slipper  vel 
ikke  med  mindre  end  et  Par  Ugers  Karantæne. 

—  Det  skal  jeg  nok,  min  bedste  Hr.  Assistent;  med  det 
aller  første  skal  jeg  have  den  Ære  og  Glæde  at  komme  igen. 

Din  Rævl  —  Du  er  snart  i  Fælden  1  mumlede  den 
triumferende  Toldembedsmand,  da  Gæsten  bortfjærnede  sig. 

I  et  saa  godt  Humør,  at  han  ikke  selv  kunde  mindes, 
hvornaar  han  sidst  var  saa  glad,  satte  Grosserer  Holmer  sig  i 
Baaden  og  roede  til  sit  Hjem.  Undervejs  morede  han  sig 
med  i  Tankerne  at  gennemgaa  den  Fornøjelse,  han  vilde  have 
af  at  fortælle  Fanny  om  sit  Besøg  paa  Røsø  og  paa  den 
Maade  leve  det  om  igen. 

—  Nu,  udbrød  Toldassistenten,  da  Karl  kom  tilbage  fra 
Skibsbroen,  hvortil  han  havde  fulgt  den  saa  lumsk  narrede 
Mand,  —  bort  med  alle  Skrøbeligheder!  Vel  er  jeg  saa  øm 
i  Kroppen,  at  jeg  kunde  have  mere  Lyst  til  at  blive  {iggende 
her  og  skrige  op,  end  til  at  give  mig  i  Lag  med  Strabadser, 
men  det  faar  nu  være.  Bagefter  kommer  Touren  til  Røsø- 
Skurkene;  Statens  Anliggender  gaar  foran  de  private...  Giv 
mig  mine  Klæder  herhen,  saa  forsøger  vi  en  Gang. 

Og  støttet  til  Karls  Arm  vandrede  Toldassistenten  frem 
og  tilbage  i  Værelset,  indtil  han  efterhaanden  fik  Magt  over 
Benene  og,  som  han  sagde,  hærdede  sig  mod  Pinen.  Lidt 
efter  lidt  tilendebragtes  Toilettet,  og  omsider  stod  han  fuldt 
paaklædt  i  simpel  Sømandsdragt  og  med  Sydvesten  trykket 
dybt  ned  over  Ansigtet  —  dog  kun  som  en  Prøve,  thi  der 
var  endnu  nogle  Timer  til  Slaget  skulde  slaas. 

Karl  hentede  Middagsmaden  og  meddelte  derefter,  at 
Assistenten  vilde  sove,  og  for  at  ikke  en  Sjæl  skulde  sætte 
Foden  ind  i  Værelset  og  forstyrre  ham,  puttede  Karl  Nøglen 
til  Døren  i  sin  Lomme. 

I  Mørkningen  traadte  han  atter  ind  i  Værelset,  klædt  paa 
samme  Maade  som  Assistenten.  Og  efter  at  Uniformsfrakken 
var  bleven  indpakket  og  gæmt,  for  i  behørig  Tid  at  give 
den  ubetydelige  Sømand  hele  den  Vægt,  som  en  forandret 
Rolle  kunde  fordre,  listede  de  sig  begge  ud  af  Bagporten, 
satte  sig  i  en  Baad,  som  Karl  i  den  Anledning,  uden  Ejerens 
Vidende,  havde  laant,  og  fulgt  af  gode  Ønsker  fra  Olaus, 
som  skulde  blive  tilbage  for  at  røgte  Toldkutteren  og  aflede 
enhver  Mistanke,  stødte  de  sagte  fra  Land,  uden  at  nogen 
paa  Øen  havde  bemærket  deres  Forehavende  eller  anede 
andet,  end  at  Toldassistenten  hvilede  i  sin  Seng. 

Sjette  Kapitel. 

Omtrent  en  Time  efter  at  Toldassistentens  Baad  var 
gledet  forbi  Odden  paa  Mosholmen,  nærmede  sig  en  anden 
med  næppe  hørlige  Åareslag.    Det  var  Fannys. 

Allerede  længe  havde  Faderens  Signal,  de  to  Lys  i  det 
venstre  Kvistkammervindu,  oplyst  Fanny  om  at  Vejen  var 
fri.  Og  da  nu  hverken  hun  eller  Karlene,  uagtet  de  til  det 
yderste  anspændte  baade  Høre-  og  Synsorganer,  kunde  opdage 
noget  mistænkeligt,  blev  Landstigning  besluttet. 

Endnu  en  Gang,  inden  Stenen  blev  væltet  bort,  saa  hun 
med  beklemt  Hjærte  over  mod  Faderens  Hus.  Lysenes  klare 
Flamme,  som  vidnede  om,  at  de  blev  omhyggeligt  passede, 
tilvinkede  hende  Opfordring  til  at  tro,  haabe  og  skynde  sig, 
og  dog  tøvede  hun  i  tvivlraadig  Srænding.  Hver  Gang  hun 
vilde  give  Karlene  Ordre  til  at  begynde  Arbejdet,  blev  hun 
holdt  tilbage  af  en  indre  urolig  Anelse,  af  en  forfærdelig  til- 
tagende Angst.  Hvis  hele  Historien  mislykkedes,  stod  jo  saa 
meget  paa  Spil.  Til  Trods  for  alle  heldige  Varsler  vilde  hun 
endnu*,  hvis  ikke  det  havde  voldet  hendes  Fader  en  saa 
ubodelig  Sorg,  have  betroet  Kilden  til  saa  store  Bekymringer 
til  Havets  Bund. 

—  Lille  Frøken,  sagde  Bernt  med  en  Stemme,  der  til- 
kendegav, at  de  havde  nølet  tilstrækkeligt,  ja  mer  end  nød- 
vendigt, —  jeg  tror,  det  er  bedst,  vi  nu  tager  fat;  thi  det 
kan  ikke  være  sundt  for  Dem  at  staa  her  i  Kulden,  og  det 
kan  heller  ikke  være  til  Gavn  for  Grossereren,  at  Baaden 
bliver  liggende  her  saa  længe;  kommer  der  nogen  forbi,  vilde 
det  se  mistænkeligt  ud. 

Fanny  vendte  sit  blege  Ansigt  bort  fra  Strand  til  Hulen 
hvor  Varerne  laa  gæmte. 

—  Saa  tag  dem  da  op!  sagde  hun,  men  ved  den  Befaling 
kunde  hun  ikke  undertrykke  et  dybt  Suk. 

Kariene  tog  fat  paa  Arbejdet.  Et  Kvarterstid  efter  var 
Sækkene  i  Baaden,  der  nu  styrede  hurtigt  mod  Hjemmet. 

Der  laa  en  mørk,  uhyggelig  Farve  over  det  natlige 
Efteraarsbillede. 

Søens  graagrønne  Bølger  væltede  sig  søvnige  frem  og 
tilbage  i  ensformig,  slæbende  Takt,  som  vidnede  om,  at  de 
tog  sig  en  Slags  Hvile  efter   den  sidste  Fejde   med  Stormen, 

De  smaa,  sorte  Skær,  med  de  hvide  Sten  strøede  hist  og  her, 
forekom  Fanny,  medens  hun  ved  Roret  skuede  ud  i  Rummet, 
som  opdukkende  Ligkister  . . .  Bjærgenes  Kæmpeskygger 
dannede  Drapperierne  i  det  store  Sørgegemak,  hvis  eneste 
tændte  Lampe  var  Maanen,  medens  Ligsalmen  istemtes  af 
nogle  ensomme,  skrigende  Søfugle. 

—  Kan  I  ikke  se  Fa'er?  Jeg  kan  ikke  opdage  ham, 
sagde  Fanny,  idet  hun  forlod  sine  Drømme  og  kastede  et 
spejdende  Blik  langs  med  Landgangsbroen. 

—  Han  har  ikke  hørt  Baaden  endnu.  Men  der  er  ikke 
længe  mellem  hver  Gang,  han  kigger  her  ned,  det  vil  jeg 
give  mit  Hoved  paa,  erklærede  Svend. 

—  Se  der,  kigger  han  ikke  frem  der  bag  ved  Stalden? 
udbrød  Bernt,  som  syntes  at  se  Skyggen  af  et  Menneske. 

—  Det  er  nogle  rare  Øjne,  Du  har  . . .  der  kommer 
Grossereren  jo  løbende  lige  ned  ad  Trappen  1 

Fanny  var  allerede  sprungen  op,  og  advaret  ved  Bernts 
Ord,  anende  en  Fare  fra  hvert  fremspringende  Hjørne  af  de 
lange  Bygninger,  ilede  hun  uden  et  Øjebliks  Betænkning  op 
imod  Gaarden,  løb  forbi  sin  Fader,  hvem  hun  gav  et  Tegn 
til  Tavshed,  og  stod  et  Øjeblik  senere  ved  Staldbygningen. 

Men  der  var  ikke  Spor  af  Mennesker  at  se.  Hun  under- 
søgte med  haardnakket  Ihærdighed  Pladsen  rundt  omkring. 
Alt  var  stille  som  i  Graven. 

Hun  løb  tilbage  igen. 

Men  da  Lyden  af  Fannys  Skridt  var  bortdøet,  blev  den 
Luge,  som  oven  over  den  ene  Staldvæg  førte  op  til  Høstænget, 
skudt  til  Side,  og  et  Legeme,  hvis  Bevægelser  var  smidigere 
end  selve  Aalens,  gled  beundringsværdig  uhørligt  ud  ad 
Lugen. 

Da  han  var  kommen  ned  paa  Jorden,  lyttede  den  spi- 
onerende Snuser-Karl  i  sammenkrøben  Stilling  ned  i  mod 
Landgangsbroen,  hvorefter  han  paa  Hænder  og  Fødder  krøb 
langs  med  Væggen  og  forsvandt  ad  de  bugtede  Klippestier, 
indtil  han  tilstdst  smuttede  ind  i  en  Kløft,  hvor  han  nærmede 
sig  en  stor  Sten,  bag  hvilken  der  befandt  sig  en  Person,  lige 
saa  ubevægelig  som  selve  Stenen. 

—  Hr.  Assistent,  hviskede  Karl,  det  var  dem.  Frøken 
Fanny,  som  har  en  fandens  fin  Næse,  havde  nær  snuset  mig 
op  —  det  er  hende,  der  har  været  ude  at  hente  Varerne. 

—  Godt,  godt  l  sagde  Toldassistenten  lige  saa  sagte. 
Hvor  blev  de  bragt  hen? 

—  Jeg  turde  ikke  vente  saa  længe,  til  jeg  fik  det  op- 
daget, men  jeg  syntes  at  Pakhusdøren  knirkede.  Og  saa 
tænkte  jeg:  nu  ved  Du  nok. 

—  Det  var  klogt  gjort. 

—  Hvor  meget  tror  De,  der  kan  falde  paa  min  Part? 

—  Det  er  umuligt  at  sige,  men  det  er  sikkert,  at  Du 
aldrig  har  gjort  Mage  til  Lykke,  og  det  vil  vare  længe,  inden 
en  saadan  Fangst  atter  løber  i  Armene  paa  os  . ..  Tysl  der 
kommer  nogen. 

Og  ubevægelige  som  Klipperne  laa  Toldassistenten  og 
hans  Medhjælper  sammenkrøbne. 

Stemmer  og  Skridt  nærmede  sig. 

—  Du  er  helt  besat  i  Aften,  min  Pige,  hørte  de  Holmer 
sige.  Hvor  mange  Gange  skal  jeg  forsikre  Dig,  at  den  gen- 
nemtærskede Skurk  ikke  kan  røre  et  Lem,  end  sige  da  kravle 
op  ad  Væggen  til  Høstænget  ...  Ha  ha  hal  jeg  tog  dem 
ved  Næsen,  gjorde  jeg.  Jeg  er  en  Mand,  der  ved,  hvad  jeg- 
ger;  Hr.  Ture  er  min  Sjæl  ikke  den  første  Ræv  jeg  har 
narret. 

( —  Din  Helvedes  Skruptudse,  Du  skal  snart  blive  blæst 
op,  skal  Du,  mumlede  Karl  og  bed  i  Stenen  for  ikke  at  le 
i  Utide.) 

Den  opblæste  Købmand  vedblev  fremdeles  i  samme  Tone, 
indtil  de  standsede  ved  Væggen,  hvor  Lugen  var. 

—  Bernt,  sagde  han  saa  til  en  af  Karlene,  som  fulgte 
med  dem,  Frøkenen  har  Lyst  til  en  lille  Tour  op  paa  Høstænget 
—  sæt  Stigen  til,  tag  Lygten  og  gaa  foran. 

Dette  Rum,  hvor  kun  en  mindre  Del  Foder  opbevaredes, 
var  snart  gennemsøgt;  Bernt  havde  med  sine  stærke  Arme 
klemt  hvert  eneste  Halmstraa  saaledes,  at  hvis  et  levende 
Væsen  havde  været  skjult  der,  vilde  det  være  bleven  kvalt 
ved  første  Favntag. 

Men  der  fandtes  ingen.  Og  leende  udbrød  Holmer,  da 
Fanny  kom  ned : 

—  Naa,  fandt  Du  noget,  mit  Barn  ?  —  Maaske  lagde  Du 
Beslag  paa  hans  Majestæt  Kongens  og  Statens  højtbetroede 
Snushaner? 

—  Spøg  ikke,  Fa'erl  —  lad  os  hellere  gennemsøge  hver 

en  Krog.     Og,  hviskede  hun  sagte,  hold  Døren  aaben  ud  imod 
Søen,  i  Fald  . . . 

—  Nej,  nu  kan  det  være  nok  med  Forsigtigheden.  Gaa 
ind  og  læg  Dig,  lille  Fanny  . . .  Dit  Hoved  er  ikke  saa  klart 
og  stærkt  som  ellers. 

—  Jo,  Fa'er,  det  er  aldeles  klart,  og  mit  Raad,  ved  første 
Glimt  af  Fare  at  kaste  Varerne  i  Søen,  .er  ogsaa  godt.  Var 
min  Frygt  maaske  ikke  paa  sin  Plads  sidste  Gang?  Kan  Du 
ikke  .... 

—  Skal  jeg  ingen  Aftensmad  have  i  Aften?  brummede 
Holm  er,  hengivende  sig  i  sin  Skæbne.  Du  glemmer  alt  for 
Dine  Griller. 

—  Lise  har  nok  sørget  for  Maden.  Men  jeg  gaar 
ikke  ind,  førend  jeg  har  gennemsøgt  Hulvejen  her  ved 
Siden  af. 

—  For  mig  gærne,  hvis  det  kan  more  Dig  paa  egen 
Haand.  Men  nu  maa  Bernt  følge  med  mig  tilbage  til  Pak- 
huset —  vi  har  meget  at  bringe  i  Stand  der;  jeg  skal  tælle 
og  sortere  Pakkerne. 

Og  uden  at  agte  paa  Fannys  Bønner,  gik  han  til  Pakhuset 
med  Bernt  og  Lygten. 

Nogle  Øjeblik  stod  Fanny  tvivlraadig  med  sig  selv,  om 
hun  skulde  hente  en  anden  Lygte  og  alene  gaa  paa  Husunder- 
søgelse.  Men  da  hun  kom  til  at  tænke  paa,  hvor  frygteligt 
det  vilde  blive,  om  hun  saaledes,  ganske  uden  Beskytter,  faldt 
i  Hænderne  paa  den  skændige  Gran,  opgav  hun  sin  Beslutning 
og  gik  langsomt  op  imod  Huset. 

—  Baaden  kan  da  vel  aldrig  opdages,  hvis  de  gaar  ud 
paa  Undersøgelse?  hviskede  Toldassistenten  og  trak  atter 
Vejret. 

—  Den  opdages  F— n  ikke;  saa  langt  her  fra,  som  vi 
landede,  gaar  de  ikke  —  og  jeg  trak  den  oven  i  Købet  saa 
langt  ind  under  Bjærget  og  dængede  saa  meget  Søtang  over 
den,  at  de  aldrig  vil  kunne  snuse  den  op  % . .  Men  for  Resten 
vil  jeg  ydmygst  spørge,  om  De  ikke  synes,  det  var  lige  saa 
godt,  vi  kastede  os  over  dem  nu,  medens  de  er  ved  Arbejdet? 
Kommer  den  lille  Satan  . . .  jeg  mener  Frøken  Fanny  . . .  ned 
igen,  er  det  sikkert  nok,  at  hele  Herligheden  bliver  smidt  i 
Søen,  saasnart  hun  hører  den  første  Lyd  fra  os,  og  hun  hører 
os,  om  vi  saa  gik  paa  Kattepoter. 

—  Duer   ikke!   var  Hr.  Tures   afgørende   Svar.     Vi  vil 
III  7 

ikke  lade  den  mindste  Stump  slippe  os  ud  af  Hænderne; 
naar  Vognmanden  er  kommen  og  Varerne  er  læsset  paa,  saa 
er  det  Tid  at  handle. 

—  Men  hvis  vi  bliver  opdagede  imens,  saa  kan  vi  sige 
Farvel  til  hele  Sylten. 

—  Vær  Du  blot  rolig;  jeg  gør  ikke  noget  uden  at  tænke 
over  det.  Men  for  ethvert  Tilfældes  Skyld,  trækker  vi  os  lidt 
længere  ned  imod  Kørevejen  og  skjuler  os  mellem  Stenrøsene. 

Karl  mumlede  ved  sig  selv  noget,  der  ikke  lød  uligt  en 
Beklagelse  over  unyttigt  Smøleri  og  en  Udtalelse  af  den 
Anskuelse,  at  det  vistnok  var  andre  Grunde  end  Vognmandens 
Ankomst,  der  hindrede  hans  Foresatte  i  at  opfylde  den  Pligt, 
som  allerede  kunde  være  fuldbyrdet  —  det  er  ikke  Meningen, 
at  Kari  ikke  vidste  paa  sine  fem  Fingre,  at  en  forøget 
Gevinst  vilde  tilfalde  dem,  hvis  Heste  og  Vogn  dømtes  til  at 
være  forbrudte,  men  det  forekom  hans  klare  Fornuft  urimeligt, 
at  Assistenten  for  denne  forholdsvis  ubetydelige  Fordel  satte 
den  større  paa  Spil. 

Karl  var  baade  for  snu  og  for  godt  hjemme  i  sin  Fore- 
sattes Planer  til  ikke  at  gætte  rigtigt. . . . 

Klokken  led  hen  imod  ti  om  Aftenen. 

I  Pakhuset  ved  Søen  holdt  begge  Karlene  Vagt. 

Træt  af  Dagens  Anstrængelser  havde  Holmer  kastet  sig 
paa  Sofaen  i  Kammeret  ved  Butiken.  Men  Fanny  gik  frem 
og  tilbage  i  sit  Væreide,  uophørligt  lyttende  ud  imod  Gaarden, 
medens  hun  baade  med  Længsel  og  Frygt  imødesaa  det  Øje- 
blik, da  Rasmussen  skulde  komme. 

Aldrig  i  sit  Liv  havde  hun  følt  en  saadan  Uro  som  denne 
Aften.  Hendes  Tanker  havde  ikke  en  Gang  Plads  for  Georg, 
saa  livagtigt  end  hans  Billede  for  nogle  Timer  siden  var 
bleven  fremkaldt  ved  den  Samtale,  hun  paa  Johannesskæret 
havde  haft  med  hans  Fader.  Det  var  lutter  mørke  Billeder, 
hendes  Fantasi  nu  fremkaldte. 

Klokken  blev  ti,  den  blev  et  Kvarter  over  ti. 

Hele  Husets  tjenende  Personale  var  allerede  gaaet  i  Seng 
med  Undtagelse  af  de  indviede,  og  endnu  hørtes  der  ikke 
noget  til  Rasmussen. 

Først  da  Kiokeen  var  hen  imod  halv  elleve  hørtes  Lyden 
af  knirkende  Hjul.  Fanny  fløj  afsted  til  Butikskammeret  og 
vækkede  Faderen. 

—  Naa,  kan  Du  nu   se,   at  jeg   talte   sandt;   hvis  Told- 

assistenten  havde  tænkt  paa  at  følge  mig,  tror  Du   saa,   han 
havde  ventet  til  nu? 

—  Søde  Fa'er,  skynd  Dig  med  Paalæsningen,  saa  at 
Rasmussen  kan  komme  afsted. 

—  Ja,  det  kan  jeg  sige  mig  selv  . . .  gaa  Du  roligt  og 
læg  Dig  —  jeg  kan  godt  skøtte  mig  selv. 

Holmer  skyndte  sig  ned  ad  Trappen  og  bød  Rasmussen 
velkommen. . . . 

Tæt  efter  Fragtmandens  Køretøj  havde  imidlertid  Told- 
assistenten og  Snuser-Karl  sneget  sig  tilbage  til  deres  første 
Skjulested.  Og  da  de  derfra  havde  set  Holmer  med  sin 
Agent  forsvinde  indenfor  Pakhusets  Dørre,  skred  de  sagte  frem 
mod  Huset. 

—  Du  holder  Udkig  her,  befalede  Assistenten,  idet  han 
pegede  paa  en  ypperlig  Plads  mellem  en  Del  gamle,  tomme 
Øltønder,  der  laa  opstablede  ved  Siden  af  den  fremspringende 
Kælderhals.  —  Hører  Du  ikke  noget  fra  mig,  forholder  Du 
Dig  stille,  indtil  jeg  selv  optræder.  Men  hvis  .Du  hører  en 
skarp  Fløjten,  efter  at  Pakkerne  er  bleven  læssede  paa  Vog- 
nen, saa  styrter  Du  frem  og  er  ansvarlig  for  Godset  indtil 
jeg  kommer  til. 

Efter  at  Hr.  Ture  havde  ytret  disse  Ord  til  Karl,  paa 
hvis  Læber  der  svævede  et  foragteligt  Smil,  som  syntes  at 
sige:  »Tænkte  jeg  det  ikke  nok  l«  ti  ak  han  med  største  Be- 
svær Uniformsfrakken  paa  sig  og  gled  derpaa  langs  Væggen 
indtil  han  naaede  Husets  Trappe,  ad  hvilken  han  sneg  sig  op 
og  tog  Post  i  et  lille  Aflukke,  hvor  han  var  nær  ved  at  gøre 
Havari  blandt  Bøtter  og  Baljer. 

Fra  dette  Sted,  der  laa  lige  over  for  Trappen,  kunde  han, 
idet  han  holdt  Døren  paa  Klem,  se,  hvorledes  Karlene  be- 
gydte at  læsse  Pakkerne  paa  og  tillige  høre  Holmers  Stemme, 
da  han  med  en  vis  Humor  sagde: 

—  Nu  til  de  rette  Pakker,  Folk;  det  er  jo  ikke  andet 
^nd  Fisk,  forstaar  I! 

I  dette  Øjeblik  forlod  Assistenten  sit  Skjulested  og  var 
«t  Øjeblik  efter  ved  Fannys  Kammerdør,  som  han  sagte 
aabnede. 

Fanny,  der  fremdeles  stod  ved  Vinduet  og  lyttede  —  se 
kunde  hun  ikke  —  vendte  sig  hurtigt  om. 

Men  da  hun  ved  Lysets  Skin  opdagede  selve  Ture  Gran, 
hans   saa   forfærdelig   vansirede   Ansigt,   paa   hvilket   oven  i 

Købet  den  vildeste  Lidenskab  prægede  sig,  blev  hun  grebet 
af  en  saa  lammende  Rædsel,  at  hun  mekanisk  adlød  hans 
truende  Ord: 

—  Skrig  ikke,  saa  er  alt  tabtl 

Hun  gyste,  hun  skælvede,  hun  syntes,  hun  maatte  forgaa 
af  Rædsel,  da  han  Skridt  for  Skridt  nærmede  sig  til  hende 
og  tilsidst  med  dristig  Haand  forsøgte  at  drage  hende  ind 
til  sig. 

Men  nu  vaagnede  hendes  Mod  og  Kraft;  med  et  rask 
Spring  stod  hun  ved  Døren.  Hans  Haand  havde  dog  atter 
grebet  fast  i  hendes  Kjole. 

Da  standsede  Fanny  uopfordret,  overbevist  om,  at  hun 
ikke  vilde  vinde  det  mindste  ved  at  skrige,  thi  det  var  jo 
givet,  at  hans  Haandlangere  ventede  der  nede. 

—  Hvad  søger  De  heroppe,  Hr.  Asssistent? 

—  Jeg  søger  den,  jeg  har  fundet  1  svarede  han  med  Hæf- 
tighed.  —  Vil  De  frelse  Deres  Fader,  Frøken  Holmér,  saa 
lader  det  sig  endnu  gjøre.  men  om  et  Par  Minuter  er  det  for 
sent.  Lov  at  blive  min,  og  Varerne  køres  bort  i  Fred.  I 
modsat  Fald  . . .  mine  Folk  ligger  allerede  i  Baghold  ...  og 
De  véd,  at  Hr.  Holmers  Tab  ikke  alene  omfatter  hans  For- 
mue, men  ogsaa  ... 

—  Det  faar  saa  være!  stammede  Fanny  tynget  af  sin 
Angst.    Jeg  kan  ikke  frelse  os. 

—  U barmhjærtige  1  udbrød  han  nu,  idet  han  fuldstændigt 
gav  efter  for  sin  vilde  Kærligheds  ukuelige  Attraa;  jeg  har 
aldrig  før  vovet  at  tale  til  Dig  om  mine  Følelser,  men  nu 
gør  jeg  det ;  nu  trodser  jeg  Dit  kolde  Blik,  Dine  kolde  Ord  { 
Du  maa  jo  kunne  indse,  at  jeg  vil  Dit  Vel,  at  jeg  elsker  Dig 
over  alt  paa  Jorden,  naar  jeg  for  Din  Skyld  vil  paatage  mig 
det  næsten  umulige,  at  stille  de  Blodhunde  til  Fred,  som 
ligger  der  ude  og  venter  paa  Rov.  Jeg  er  ikke  hævngærrig. .  „ 
jeg  elsker,  jeg  kunde  dø  for  Dig;  jeg  bryder  mig  ikke  om 
din  Formue,  jeg  vil  kun  have  Dig  . . .  Dig  l 

Han  bøjede  sig  nærmere  og  nærmere  ind  imod  hende. 

Da  vaklede  Fanny  ikke  mere  mellem  Tab  og  Vinden 
ved  sin  Tavshed ;  hun  udstødte  et  Skrig,  som  trængte  gennem 
hele  Huset  og  vækkede  dets  Beboere. 

I  samme  Øjeblik  aabnede  Toldassistenten  Døren  og  ud- 
stødte en  Piben  saa  høj  og  gennemtrængende,  at  Lyden  fra 
en  Jægerpibe  ikke  kunde  høres  mere  klart. 

—  Vanvittige  1  det  kommer  Du  nok  til  at  angre!  var 
hans  sidste  Ord.  Og  uden  at  føle  til  nogen  legemlig  Smærte, 
styrtede  han  ned  ad  Trappen,  over  Gaarden  og  slog  Haanden 
ned  i  Køretøjet  saa  at  det  raslede  næsten  lige  saa  højt  som 
Holmers  Tænder.  —  I  hans  Majestæt  Kongens  og  Lovens 
Navn  lægger  jeg  Beslag  baade  paa  Gods  og  Befordring  l 
dundrede  han  med  en  Stemme,  som  forvandlede  de  fire 
handlende  Personer  til  fuldstændige  Billedstøtter. 

Den  søvndrukne  Handelsbetjent,  der  med  en  Lygte  i 
Haanden  kom  løbende  til,  veg  flere  Skridt  tilbage,  da  han 
opdagede  den  stumme  Gruppe.  Endnu  laa  Toldassistentens 
Haand  udstrakt  over  Vognfjællen,  Snuser-Karl  havde  grebet 
Hestene  ved  Tømmen  og  holdt  Dyrene  fast,  Fragtmanden, 
halvt  knælende,  holdt  sig  fast  ved  det  ene  Hjul,  Karlene 
stod  gabende,  men  Grosserer  Holmer  selv  var  segnet  om  paa 
Jorden;  han  laa  knust  under  Lynene  fra  Toldassistentens 
Øjne,  under  de  Tordenord,  der  ødelæggende  var  udgaaet  fra 
hans  Læber. 

Der  oppe  stod  Fanny  bleg  som  Døden. 


Syvende  Kapitel. 

Over  en  Maaned  var  hengaaet,  siden  Købmandsgaarden 
paa  Strand  i  sine  Annaler  havde  indregistreret  det  sidste 
Smugleræventyr,  der  havde  tildraget  sig  indenfor  dens  Mure. 

Det  var  en  graa,  kold  Eftermiddag  i  Begyndelsen  af 
December.  Lette  Sneflokke  dansede  gennem  Luften  og  jagede 
hverandre  i  stadigt  stærkere  Fart  ned  ad  Bjærge  og  Klipper, 
fra  hvilke  Vinden  atter  bortblæste  de  fredløse.  I  den  store  Kløft 
paa  Johannesskæt  havde  de  stakkels  Sneflokke  dog  fundet  et 
rummeligt  og  gæstevenligt  Fristed.  De  kendte  fra  gammel 
Tid  dette  Sted,  hvor  en  lige  saa  arm  Flygtning  som  de,  havde 
bygget  sit  Bo,  og  hvor  han  ved  hver  Vinters  Begyndelse 
hilste  dem  velkommen,  medens  han  i  sine  Tanker  fortalte  dem 
alt,  hvad  der  havde  tildraget  sig  i  det  sidst  forløbne  Aar  fra 
den  Tid,  de  tog  Afsked  og  rejste,  og  til  den  Tid,  da  de  igen 
kom  tilbage. 

I  Foraaret  var  det  Trækfuglene,  han  betroede  Omskiftel- 
serne i  sin  indre  Verden  . . . 

Som  det  venlige  Skin  fra  et  Fyrtaarn  lyste  nu  en  Flamme 
fra  Johannesskæret;  det  var  Kaminilden  i  Eneboerens  Værelse. 

Selv  stod  han  ved  Vinduet  og  hilste  med  stumme  Nik 
paa  de  vinterlige  Gæster.  Hans  Haar  var  nu  lige  saa  hvidt 
som  Sneflokkene,  men  for  øvrigt  saas  ingen  mærkelig  Foran- 
dring at  være  indtraadt  i  de  sidste  to  Aar;  det  var  de  fire 
foregaaende,  der  havde  gjort  ham  til  Olding.  Med  Liden- 
skabens, Fortvivlelsens  og  den  uendelige  Uros  tilendebragte 
Kampe  'havde  han  ophørt  at  ældes.  De  Aar  for  Aar  mer  og 
mere  formildede  Træk  begyndte  at  genvinde  den  Renhed, 
som  havde  udmærket  dem  i  skyldfri  Dage;  han  blev  smuk; 
thi  Sjælefreden  gav  det  blege,  ædelt  formede  Ansigt  en  Ro, 
som  udbredte  sig  til  enhver  Bevægelse. 

—  I  kommer  nu  tilbage  for  anden  Gang,  tænkte  han  i 
sit  Hjærte,  medens  Blikket  fløj  over  det  mørke  Firmament  og 
fulgte  de  svævende  Himmelbørn,  —  I  kommer  tilbage  for 
anden  Gang,  siden  han  rejste,  men  inden  T  har  bygget  Eders 
Driver  til  Vintersøvnen,  er  han  her  sikkert  . . .  Ak,  banker 
Du  endnu  saa  hæftigt,  Du  gamle  Hjærte,  har  Du  endnu  saa 
megen  Varme,  at  Du  kan  sætte  Blodet  i  Omløb,  naar  Du 
tænker:  »Om  en  Uge,  om  to,  om  tre,  maaske  venter  han 
fire  —  kan  Du  hvile  ved  hans«  . . .  Jeg  har  ikke  villet  skynde 
paa  ham,  nej,  nej  1  hvis  han  har  godt  af  at  være  der,  hvor 
han  nu  er,  saa  ...  Ak,  mit  Helgenæs!  sukkede  han  sig  selv 
uafvidende.  —  Dog  ikke  mit,  men  hans  ...  I  ser,  I  stakkels 
Flygtninge,  at  jeg  stadigt  betror  Eder  det  samme  Ønske,  Aar 

for  Aar  det  samme,  men  i  Aar  langt  varmere  end  før 

Hun  kom  til  mig.  Jeg  genkendte  disse  sorte,  ildfulde  Øjne. 
Hvorfor  kom  hun?  Hun  sagde  det  ikke.  men  hvad  Læberne 
fortav,  det  udtalte  hendes  Blik,  hendes  Ømhed  for  mig. 
Stakkels,  ædle  Elvira,  Du  græd  ud  ved  dette  Bryst,  og  Dine 
Taarer  sagde :  »Vend  hans  Hjærte  til  mig,  og  Du  har  en 
Skabning  paa  Jorden,  der  vil  bede  lige  saa  varmt  og  vedhol- 
dende  for  Din  Fred,  som  hun  der  oppe« Nu  har  en 

højere  Magt  end  et  jordisk  Ønske  kastet  ham  ind  i  den  Havn, 
som  han  flyede.  Maaske  har  de  allerede  i  dette  Øjeblik  fundet 
hinanden,  og  saa,  saa  vover  jeg  frit  at  aabne  mine  Arme  for 
denne  anden  Datter,  hvem  jeg  ogsaa  elsker  saa  varmt 

Letsler  vendte  sig  bort  fra  Vinduet. 

Det  flammende  Skin  fra  Kaminilden  oplyste  Værelset, 
som  ved  Georgs  kærlighedsfulde  Omsorg  nu  havde  faaet  flere 
Bekvemmeligheder,  flere  Prydelser,  end  det  tidligere  havde 
haft.  Døren  til  Nikolines  Kammer  stod  fremdeles  aaben,  og 
ogsaa  derind,  paa  de  hvide  Gardiner  og  de  friske  Vedbend- 
ranker, kastede  Ilden  sine  lysende  Striber. 

Malerier  og  Kort,  udstoppede  Fugle,  indiske  Fluevifter 
med  mere,  beklædte  Væggene  i  Letslers  eget  Værelse,  hvor 
en  Bogreol  og  en  lille  Drejerbænk  vidnede  om,  at  Eneboeren 
nu  atter  kunde  fordrive  den  lange  Tid  med  de  Beskæftigelser, 
han  tidligere  havde  elsket.  En  Æolsharpe  i  det  ene  Hjørne 
fortalte  om  en  af  hans  Yndlingsfornøjelser  i  Sommertiden,  og 
et  Par  større  Bure,  i  hvilke  en  Mængde  bevingede  Indvaanere 
gyngede  op  og  ned,  tilkendegav,  at  han  morede  sig  med  at 
danne  en  lille  Koloni  omkring  sig;  han  var  begyndt  atter  at 
elske  de  levende  Væsener. 

Men  ikke  nok  med  disse  Tegn  paa  den  mildere  Retning, 
hans  Følelser  havde  taget  —  her  saas  ogsaa  andre  Midler  til 
Tidsfordriv,  som  lod  ane  den  Forandring,  der  var  foregaaet 
med  hans  Temperament.  Paa  et  større  Bord  laa  to  Spil 
Kort  lagte  op  til  Patience,  paa  et  mindre  stod  et  kinesisk 
Skakspil,  og  begge  disse  Afledere  for  et  overflødigt  Tanke- 
forraad  optog  vekselvis  mange  Timer  af  hans  Dage. 

I  sin  Ungdom  havde  Letsler  holdt  meget  af  denne  sidste 
Adspredelse.  Og  da  han  blandt  den  Mængde  smukke  Sager, 
som  Georg  for  to  Aar  siden  havde  sendt  hjem  med  iFrisejleren« 
fra  Gøteborg,  fandt  dette  Spil,  havde  han,  idet  han  gav  efter 
for  Lysten  til  endnu  en  Gang  at  nyde  denne  Fornøjelse,  for- 
søgt at  give  Nisse  et  Begreb  om  Spillets  Sammenhæng,  og 
til  hans  virkelige  Fornøjelse  var  Nisse,  af  Kærlighed  til  sin 
Husbond,  saa  lærvillig,  at  han,  inden  der  var  gaaet  nogle 
Uger,  spillede  nogenlunde,  og  efter  et  Par  Maaneders  Forløb 
saa  godt,  at  Letsler  maatte  anvende  hele  sin  Eftertanke  for 
at  beholde  Sejren  ved  deres  Partier.  Da  saa  Vinteren  kom, 
og  med  den  Karolus,  fik  han  atter  en  ny  Lærling,  og  der 
hengik  næppe  en  eneste  Aften,  uden  at  Karolus  mødte  paa 
fohannesskæret,  for,  som  han  med  sin  godmodige  Spøge- 
fuldhed udtrykte  sig,  at  vove  en  Dyst  med  Georgs  Kinesere. 

At  Georg  og  hans  Breve,  der  indtraf  temmelig  ofte,  ud- 
gjorde Hovedæmnet  for  deres  Samtaler  baade  før  og  efter 
Spillet,  falder  af  sig  selv.    Men  i  den  sidste  Maaned  var  der 

to  uudtømmelige  Kilder,  som  navnlig  afgav  Stof  ved  deres 
Aftenmøder:  Ulykken  paa  Strand  og  Georgs  Skibbrud,  idet 
de  falske  Fyrtændere,  gamle  Stormboms  Død  og  den  unge 
Kaptejns  kække  Redningsforsøg  skiftevis  lod  deres  Følelser 
omveksle  mellem  Harme,  Sorg  og  Deltagelse .... 

Letsler  var  begyndt  at  vandre  frem  og  tilbage  i  Værelset, 
medens  han  tænkte  paa,  om  ikke  Karolus  snart  vilde  komme. 
Han  syntes  ogsaa,  at  Nisse  ventede  for  længe  med  at  sætte 
Tekedlen  paa,  der  nu  daglig  var  kommen  i  Gang. 

Endelig  hørtes  Nisses  velbekendte  Trin  fra  Naboværelset, 
og  kort  efter  snurrede  Vandet  paa  Ilden. 

Nisses  Udseende  var  ikke  ganske  det  samme  som  før; 
over  hans  hjærtensgode  Ansigt  havde  der  lejret  sig  en  let 
Skygge,  og  mellem  Øjnbrynene  havde  der  dannet  sig  tre 
Rynker;  den  første  kom,  da  hans  gamle  Moder  gik  bort,  den 
anden,  da  det  store  Tusindfrydsbed  døde  ud  og  efterlod  et 
næsten  uerstatteligt  Rum  i  Dejgtruget,  den  tredje,  da  Kryds- 
toldassistenten med  en  saadan  Snedighed  udførte  den  store 
Beslaglæggelse  paa  Strand,  der  næsten  bragte  Holmer  til 
Fattigdommens  Rand  og  kostede  Fanny  saa  mange  Taarer. 
Disse  tre  Sorger,  der  havde  fulgt  efter  hverandre  i  Løbet  af 
et  Aarstid,  havde  vel  ikke  nedstemt  Nisses  rolige  Tillid  til 
den,  det  sender  baade  Sorg  og  Glæde,  men  de  havde  grebet 
ham  saa  stærkt,  at  han  for  første  Gang  i  sit  Liv  lærte  at 
kende,  hvor  meget  det  undertiden  kan  koste  at  lægge  Baand 
paa  Sindet,  thi  Nisse  havde  ikke  Hjærte  til  at  lade  Letsler 
se,  hvor  nedtrykt  det  nu  var.  Det  var  jo  mer  end  tilstrækkeligt, 
at .  han  led  alene,  og  naar  Letsler  beklagede  Fannys  bitre 
Modgang,  rejste  Nisse  Hovedet  og  forsikrede,  at  enhver  Mod- 
gang var  til  Nytte  for  Menneskene,  som  derved  kom  til  Rette 
med  sig  selv,  og  at  han  efter  Ulykken  havde  set  tilstrækkeligt 
af  Frøken  Fanny  til  tydeligt  at  mærke,  at  hun  bar  den,  som 
det  anstod  en  kristen  Kvinde,  der  vel  kunde  være  bedrøvet 
en  Tid,  men  snart  igen  vilde  tage  sig  sammen. 

—  Jeg  længes  efter  at  faa  en  Kop  varm  Te;  det  er  koldt 
i  Aften,  sagde  Letsler,  idet  han  trak  Rullegardinet  ned  og 
bød  god  Nat  til  de  stadigt  forbiilende  Sneflokke,  medens  han 
i  sit  Hjærte  takkede  Gud  for,  at  den  Tid  var  forbi,  da  han 
i  saadant  Vejr  søgte  sin  Plads  der  ude  paa  den  kolde  Klippe. 
Nu  følte  han  sig  saa  rolig  og  vel  tilpas  i  Værelset,  der  var  forsynet 
med  et  godt  Tæppe  og  tykke  Gardiner. 

—  Jeg  blev  lidt  forsinket,  sagde  Nisse,  undertrykkende 
et  let  Suk,  men  jeg  kunde  næsten  ikke  faa  Øjnene  fra  det 
smukke  Vestetøj,  som  Frøken  Fanny  sendte  mig  i  Eftermid- 
dags med  min  Broder.  Hun,  som  er  saa  optaget  af  Bekym- 
ringer, tænker  dog  alligevel  paa  mig  og  andre  Stakler.  Hun 
har  ladet  væve  et  helt  Stykke  Uldtøj  til  Vinterveste  til  alle 
sine  fattige  og  betroet  mig  at  sy  dem;  men  jeg  tager  ikke 
en  Smule,  nej  ikke  en  rød  Øre  for  de  Veste. 

Og  i  Nisses  Øje  stod  en  Taare,  som  han  med  al  sin 
Magt  ikke  kunde  holde  tilbage. 

—  Ja,  hun  er  en  fortræffelig  Pige,  bemærkede  Letsler; 
Du  behøver  ikke  at  skamme  Dig  over  den  Taare,  Nisse. 

—  Nej,  Herre,  jeg  skammer  mig  ikke  over  den  —  jeg 
kunde  lige  saa  gærne  skamme  mig  over  min  Tro,  at  Vor- 
herre en  Gang  imellem  sender  en  af  sine  Engle  ned  for  at 
vandre  her  paa  Jorden.  Jeg  anser  Frøken  Fanny  for  at  være 
baade  min  og  mange  andres  gode  Engel,  og  den  Tro  er  jeg 
vist  ikke  ene  om. 

Letsler  tav.  Han  tænkte  paa,  hvor  meget  tungere  Fannys 
Byrde  var  bleven,  efter  at  hun  havde  faaet  at  vide,  at  Georgs 
Brig  var  strandet,  og  at  han  selv  befandt  sig  paa  Helgenæs. 
Thi  til  Svar  paa  et  Brev  fra  Fanny,  hvori  hun  med  hverken 
mer  eller  mindre  end  en  Ungdomsvenindes  Deltagelse  for- 
langte Bekræftelse  paa  disse  Rygter,  havde  Letsler  saa  skaan- 
somt  som  muligt  meddelt  hende  Sandheden.  Senere  kom  der 
hverken  Brev  eller  Bud  fra  hende.  Han  indsaa,  at  hun  havde 
opgivet  det  sidste  Haab,  og  hans  Hjærte  længtes  efter  den 
Stund,  da  de  kunde  være  fuldt  fortrolige  med  hinanden. 

Medens  Nisse  dækkede  det  lille  Tebord,  lagde  Letsler 
nogle  smukke  Muslingeskaller,  som  han  i  Dag  havde  taget 
ned  og  afstøvet,  til  Rette  paa  Hylderne,  og  han  havde  næppe 
lagt  den  sidste  paa  sin  Plads,  før  hurtige  Skridt  hørtes  fra 
Klippen. 

Letsler  for  sammen;  vel  var  det  Karolus,  men  han  var 
ikke  ene.  Sindsbevægelsen  greb  ham  saa  stærkt,  at  han 
maatte  støtte  sig  mod  Kakkelovnen. 

Døren  gik  op. 

Kun  Karolus  traadte  ind.  Men  hans  Ansigt  havde  ikke 
alene  det  sædvanlige  muntre  Udtryk ;  det  straalede  formeligt. 

—  God  Aften,  Hr.  Letsler  1  ...  Hvordan  staar  det  til? 
Jeg   kommer   sejlende    med  en  Nyhed  saa  stor,   glædelig  og 

rosenrød,   at   Hr.  Letslcr   ikke  faar   Tid   at   sørge   i   mange 
Herrens  Aar. 

—  Lad  ham  komme,  lad  ham  komme!  stammede  Ene-, 
boeren  og  pegede  paa  Døren.  Tror  Du  ikke,  jeg  har  kendt 
hans  Trin? 

Den  Person,  der  stod  udenfor  og  lyttede,  hørte  Ordene. 
Endnu  en  Gang  sprang  Døren  op  ...  og  nu  laa  Georg  i  sin 
Faders  Arme. 

—  Min  Søn,  min  Sønl 

Aldrig  havde  Letsler  vist  en  saa  dyb  Bevægelse. 

Georg,  med  det  brusende  Sind,  havde  glemt  hver  Sorg 
over  den  Lykke  at  hvile  ved  Faderens  Favn  —  ja,  han  havde 
endogsaa  glemt,  at  han  om  denne  Fader  vidste  Ting,  som 
det  ikke  var  heldigt  for  Sønnen  at  kende.  Det  fik  Faderen 
dog  ikke  saa  snart  at  vide,  men  da  han  erfarede  det,  skulde 
han  paa  samme  Tid  lære  Dybden  af  sin  Søns  Kærlighed  at 
kende. 

—  Naa,  raabte  Karolus  og  nikkede  Takten  til  sine  Hæn- 
ders kraftige  Bevægelser,  er  han  ikke  en  Karl,  saa  at  man 
formelig  kan  græde  af  Glæde  over  ham?  Nu  er  han  akkurat 
saadan,  som  jeg  vilde  ha'e  ham;  lidt  mere  sat  i  Kroppen, 
netop  som  det  passer  til  hans  Højde,  og  brun  og  vejrbidt 
som  en  Sømand  skal  være,  og  med  et  saadant  Udseende 
af  en  højfornem  Kavaller,  at  der  gaar  tre  Grever  og  to 
Baroner  paa  ham  alene  . . .  naa,  naa,  Kaptejn  Georg,  bliv  nu 
ikke  hovmodig  —  det  er  kun  Karolus,  Din  gamle  Læremester, 
der  giver  sit  Hjærte  Luft. 

Omsider  løftede  Georg  Hovedet  fra  Faderens  Bryst, 
Du  kan  tro  mig,  Fa' er,  jeg  haraldrig  følt  mig  saa  lykke- 
lig som  i  denne  Stund,  da  jeg  i  Dine  Øjne  og  Kraften  i  Dit 
Favntag  kan  mærke,  hvor  meget  kærere  jeg  er  bleven  Dig* 
efter  at  det  var  paa  Nippet  til,  at  vi  aldrig  mere  skulde 
mødes  her  i  Verden.  Ak,  havde  jeg  blot  ikke  den  Gang 
mistet  en  højtskattet  Ven,  vilde  jeg  gærne,  for  den  Lykke 
at  blive  saaledes  modtaget,  hundrede  Gange  have  kastet 
mig   i  Søen  den  koldeste  Oktobernat. 

—  Naa,  indskød  Karolus,  vi  har  jo  allesammen  Hjærte 
nok  i  Livet  til  at  kunne  forstaa  Kaptejn  Georgs  Sorg  og 
Savn.  Gamle  Stormbom  var,  min  Sjæl,  nok  værd  at  savnes. 
Men  stop  nu  med  det  bedrøvelige;  det  maa  ikke  være  med, 
naar  Glæden  er   til  Huse  .  .  .   Ræk   nu   ogsaa   Haanden  til 

Nisse,  den  Stakkel,  som  staar  der  og  venter  saa  taalmodigt, 
at  jeg  ikke  kunde  have  gjort  ham  det  efter,  hvis  jeg  ikke 
allerede  havde  faaet  min  Ration. 

—  Nisse,  ærlige,  trofaste  Nisse,  Du  skal  saavist  have 
baade  Haand  og  Favntag!  Jeg  vil  sige  Dig,  Nisse,  at  jeg 
ikke  ved  nogen  paa  Jorderi,  jeg  skylder  saa  megen  Taknemme- 
lighed; var  Du  ikke  kommen  hertil  .  .  . 

Bly,  men  med  et  Smil  af  himmelsk  Glæde,  gled  Nisse 
ud  ad  Døren;  han  vilde  sørge  for  Husholdningsaffærerne 
men  ogsaa  i  Stilhed  fælde  en  Taare  over  de  Ord,  han  havde' 
hørt  og  over  det  Haab  (det  gladeste  og  herligste  Haab  i 
Nisses  Hjærte),  at  Frøken  Fanny  nu  vilde  finde  nogen  Glæde, 
nogen  Trøst  for  alt,  hvad  hun  havde  lidt  i  de  lange  Aar; 
thi  Nisse  var  ikke  saa  dum,  at  han  ikke  kunde  gætte  sig 
frem,  hvor  han  ikke  i  rene  Ord  hørte  noget  om  visse  For- 
hold .  .  . 

Denne  Aften  var  en  af  de  faa  ublandet  lykkelige  paa 
Johannesskæret.  Sikkert  svævede  Nikolines  forklarede  Aand 
over  de  lykkelige,  som  der  sluttede  sig  sammen. 

Efter  at  Karolus  omsider  var  taget  hjem,  vilde  Fader  og 
Søn  endnu  tale  et  Øjeblik  sammen.  Men  af  Øjeblikket  blev 
uformærket  en  hel  Time,  og  af  Timen  blev  Timer. 

Aldrig  kunde  Letsler  høre  tilstrækkelig  mange  Beskri- 
velser over  Helgenæs  og  dets  Beboere.  Han  fulgte  Georgs 
Læber  med  en  Opmærksomhed,  som  om  han  havde  villet  op- 
snappe Ordene,  inden  de  vel  kom  frem.  Men  Georg  var 
nødt  til  at  vælge  disse  Ord  med  største  Forsigtighed,  for  at 
hans  Fader  ikke  skulde  ane,  at  han  allerede  kendte  alt 

I  Længden  blev  det  ham  dog  umuligt  paa  en  naturlig 
Maade  at  vedblive  med  denne  Omgaaen,  især  da  hans  egne 
Følelser  truede  med  at  bruse  over  —  og  inden  Fader  og 
Søn  til  det  sidste  god  Nat  trykkede  Bryst  mod  Bryst,  var 
alt  forraadt. 

Georg  havde  talt  saaledes,  som  kun  det  varmeste  Hjærte, 
den  hensynsfuldeste  Kærlighed  kunde  tale.  Og  Nattens 
Skygger  skjulte  for  ham  Faderens  skælvende  Angst,  hans 
afvekslende  blodrøde  og  askeblege  Kind.  Men  deres  Taarer, 
deres  Suk  og  Bønner  blandedes  og  smæltede  sammen.  Georgs 
Læber  adlød  den  manende  indre  jStemme:  paa  sine  egne  og 
den  elskede  hedengangne  Moders  Vegne  bar  han  Tilgivelsens 
og  Forsoningens  Budskab    til  Letslers  lidende  Hjærte,    og  de 

ovede  hinanden,  at  dette  skulde  være  den  første,  sidste  og 
eneste  Lejlighed,  ved  hvilken  de  berørte  den  bittreste  af 
Fortidens  Hemmeligheder. 

Denne  Hemmelighed,   som   ikke   vedrørte    nogen   anden 
paa  Jorden  end  dem,  skulde  ogsaa  dø  med  dem. 


Ottende  Kapitel. 

Naar  Stormen  under  den  skarpe  Kamp  presser  Havet 
haardt  i  sine  Arme  og  vildt  jager  det  fremad,  overgiver 
Havet  sig  til  Stormens  Naade  og  adlyder  Overmagten.  Men 
naar  Fejden  er  sluttet,  vender  det  oprørte  Hav  sig  imod  sig 
selv;  da  opstaar  en  anden  Kamp,  udsprungen  fra  dets  eget 
inderste  Dyb  og  ofte  pinligere  end  den  forrige,  som  var  en 
ærlig  Strid,  Fjende  mod  Fjende.  Den  anden  derimod  ud- 
kæmpes under  egen  Ve  og  Klage.  Hvilke  Sørgesange  synger 
da  ej  Dønningerne  for  den  øde  Strandbred! 

Naar  de  menneskelige  Sindsbevægelsers  Stemme  slaar  sine 
stærke  Arme  omkring  det  skælvende  Hjærte,  overgiver  dette 
sig  ogsaa  til  Overmagtens  Naade.  Men  naar  Hjærtet  føler 
sig  frit  igen,  formaar  det  ikke  saa  snart  at  genvinde  den 
Fred,  hvoraf  det  blev  rykket  op. 

Letsler  var  i  de  Timer,  han  talte  med  sin  Søn,  blevet 
fuldstændig  revet  med  af  Sindsbevægelsernes  Magt;  den  ene 
havde  jaget  den  anden,  og  Stormen  af  Georgs  Følelser  havde 
bruset  saaledes  over  og  omkring  ham,  at  Hjærtets  Dønninger 
først  begyndte  deres  Sørgesang,  efter  at  han  paa  sin  ensomme 
Seng  kunde  overveje,  hvad  disse  Timer  havde  tilført  ham. 

Angerens,  Fortvivlelsens,  Selvforagtens  Plageaander  havde 
nu  i  lang  Tid  holdt  sig  stille;  de  havde  slumret.  Men  i 
denne  Nat  rejste  den  ene  sig  efter  den  anden,  rystede  Søvnen 
ud  af  deres  Øjelaag  og  begyndte  saa,  i  samme  Orden  som 
de  vaagnede,  at  banke  paa  Letslers  Hjærte.  Et  langt,  dybt 
Suk  forkyndte,  at  han  følte  deres  Nærmelse. 

Angstfuld  opfordrede  han  de  venlige  Billeder  fra  den 
senere  Tid  til  at  blive.    Men  de  flygtede  bort,   idet   de,  som 


Digitized  by  VjOOQ  IC 


107 

det  forekom  ham,  sørgmodigt  tilhviskede  ham:  »Dine  gode 
Dage  er  forbi  —  begynd  nu  atter  at  tælle  Dine  Synder.« 

Den  stakkels  Eneboer.  Den  henrundne  Tid  tændte  paa 
ny  sine  Lys  omkring  ham,  Skyggen  fra  de  dødes  Rige  tog 
atter  Plads  ved  hans  Leje,  paa  sine  Knæ  bad  han  Himlens 
Herre  forbarme  sig  over  hans  Elendighed  og  gengive  ham 
Freden. 

Men  Freden  kom  ikke.  Thi  efter  den  mørke  Fortids 
Billeder  kom  Forsmagen  paa  det  Øjeblik,  da  han  ved  Dagens 
Lys  skulde  gense  sin  Søn. 

Denne  Nat  genvakte  Erindringen  om  de  utallige  Nætter, 
han  fordum  havde  gennemvaaget  paa  samme  Maade.  Hvor- 
ledes havde  han  da  kunnet  udholde  at  lide  saa  uhørt,  fra 
Dag  til  Dag,  fra  Nat  til  Nat  at  tælle  ny  Smærtens  Timer? 

Gud  havde  i  sin  Barmhjærtighed  sendt  ham  en  lang 
Lindringstid.  Kunde  det  være  muligt,  at  denne  samme  for- 
barmende Fader,  nu,  efter  at  han  var  bleven  gammel  og 
Sjælen  ikke  mere  havde  Ævne  til  at  modstaa  de  tærende 
Kvaler,  vilde  tilstede,  at  han  mistede  sin  Støtte,  sit  Haab, 
sin  lykkelige  Tro  paa  en  glad  Udløsning  og  atter  blev  stødt 
nd  i  det  bundløse  Dyb,  af  hvilket  han  var  bleven  draget  op  ? 

Og  endnu  en  Gang  bad  han,  bad,  medens  Angst:>vedens 
kolde  Draaber  fugtede  hans  Pande: 

—  Giv  mig  Fred,  o  Fader,  og  ethvert  jordisk  Ønske 
skal  være  dødt  for  mig  . . .  Jeg  føler  det  nu,  jeg  har  ikke 
forstjent  den  Naade,  der  har  husvalet  mine  sidste  Aar.  Jeg 
har,  for  at  tilfredsstille  mit  hemmelige  Hovmod,  næsten  ledet 
min  Søns  Hjærte  paa  Afveje,  jeg  har  altfor  ivrigt  bedet  om 
det,  der  maaske  ikke  vil  være  ham  gavnligt,  for  at  jeg  selv 
kunde  vinde  den  Lykke,  at  se  min  Ætling  komme  i  Besiddelse 
af  sine  Fædres  jordiske  Gods  . . .  Nej,  ingen  Ro  . . .  Niko- 
line, ak  Nikoline  jag  dem  bort,  alle  disse  Gengangere,  som  er 
kommen  tilbage    . . .  Nikoline,   hellige  Engel,  jeg  hører  ikke 

Dine  Bønner bed,  bed,   saa  at  jeg  kan  høre  Lyden  af 

Din  Stemme! 

Og  i  sin  overspændte  Stemning  syntes  Letsler  at  høre 
himmelske  Toner,  høre,  hvorledes  Nikoline  endnu  en  Gang 
ved  Alfaders  Trone  søgte  at  udvirke  Naade  for  den  bodfær- 
dige Synder;  og  i  den  samme  stærkt  overspændte  Sinds- 
stemning syntes  han  ogsaa  at  se,  at  for  hver  Bøn  faldt  der 
en  Lys-Straale  ned  paa  den  forklarede  Kvindes  Haand,  og  at 

disse  Straaler  formede  sig  til  en  Krone.  Men  endnu  var  den 
ikke  færdig  ...  Da  begyndte  hun  at  græde  —  ak,  hvilke 
Taarer,  klare,  sølvklare  Taarer  og  for  hver  Taare  faldt  en  ny 
Lysstraale  ned.  Med  Henrykkelse,  med  salig  Begejstring 
bemærkede  den  udmattede  Drømmer,  at  Kronen  mer  og  mere 
nærmede  sig  sin  Fuldendelse,  indtil  den  ved  Nikolines  sidste 
brændende  Bøn.  ved  hendes  sidste  Sølvtaare,  omsider  lukkede 
sig*  Og  samtidigt  følte  han  en  let  Haand  fare  over  sin 
Pande  —  et  sagte  Vindpust  bortblæste  alle  de  forfærdelige 
Skikkelser,  han  havde  kaldt  frem  omkring  sig,  og  hans  Øre 
opfattede  følgende  Ord:  »Denne  Krone  bliver  en  Gang 
Dinl* 

En  velgørende  Søvn  fulgte  efter  denne  oversanselige  Til- 
stand. 

Da  han  vaagnede  ved  at  Nisse  lagde  Ild  i  Kakkelovnen, 
havde  han  alt,  hvad  der  havde  tildraget  sig  i  Nattens  Løb, 
i  klar  og  fuld  Erindring,  og  han  ansaa  den  forfærdelige  Del 
af  sine  Syner  som  et  Spejl,  i  hvilket  Gud  havde  ladet  ham 
gense  sig  selv,  saaledes  som  han,  omgivet  af  sine  mørke  Er- 
indringer, var,  inden  han  søgte  og  fandt  den  rette  Ledestjærne. 
Han  havde  faaet  Lov  at  se  i  dette  Spejl,  gennemleve  disse 
gamle  Kvaler  for  ret  dybt  at  kunne  vurdere  denne  uendelige 
Lykke,  der  var  tilfaldet  ham  ved  at  han  havde  vundet  Fred 
med  Gud  og  sig  selv. 

Den  Omvæltning,  hans  Samtale  med  Georg  havde  frem- 
kaldt baade  paa  Legeme  og  Sjæl,  havde  brudt  Selvsikker- 
hedens Skal.  Nu  følte  han  med  stille  Ydmyghed,  at  han 
havde  haft  for  mange  verdslige  Ønsker  tilbage,  til  at  han 
udelukkende  havde  kunnet  hengive  sig  til  Forsoningen.  Niko- 
lines lysende  Aabenbarelse  udtydede  han  som  et  herligt 
Haab;  jo  ivrigere  han  her  søgte  Gud,  desto  ivrigere  vilde  hun 
der  oppe  bede  for  ham,  og  baade  i  vaagen  og  i  drømmende 
Tilstand  troede  han  paa  Magten  af  den  elskede  Aands 
Bønner. 

Nu  gik  hans  Tanker  over  til  Sønnen,  og  med  brændende 
Andagt  takkede  han  Forsynet  for  den  Lykke,  at  den  tunge- 
ste Samtale  var  forbi  . . .  Georg  skulde  ikke  ane,  hvad  denne 
Nat  havde  kostet  hans  Fader. 

Letsler  vidste  ikke,  at  Georg  ikke  havde  lukket  et  Øje 
før  nu  hen  ad  Morgenstunden.  Først  havde  Glædens  op- 
livende Magt  holdt  ham  vaagen,  senere,  da  han  fra  sin  Faders 

Værelse  hørte  de  tunge  Suk,  de  halvkvalte  Ord,  vaagede 
han  i  Bønnen  for  ham.  Thi  disse  tunge  Suk,  disse  halvkvalte 
Ord,  disse  vaandefulde  Bevægelser,  fortalte  de  ikke,  at  hans 
Fader  i  denne  Nat  havde  forvildet  sig  ind  i  Fortiden? 

—  Ak,  stakkels  gamle  Mand,  tænkte  han  i  sin  Sjæl, 
har  Du  atter  mistet  det  Fredens  Lys,  som  Du  efter  endeløse 
Lidelser  fandt  til  at  vejlede  Dig  med?  Og  det  er  mig  — 
mig,  Din  Søn  —  som  har  berøvet  Dig  detl  Hvis  jeg  havde 
tiet,  hvis  jeg  for  bestandigt  havde  skjult,  at  jeg  havde  gennem, 
gaaet  disse  Papirer  ...  aa,  det  havde  været  umuligt;  han 
maatte  jo  en  Gang  have  faaet  det  at  vide  . . .  Skulde  jeg 
vove  at  gaa  ind  til  ham? 

Georg  vilde  flere  Gange  gaa  derind,  men  en  Magt, 
stærkere  end  hans  Vilje,  holdt  ham  tilbage. 

—  Maaske,  tænkte  han,  er  det  ikke  rigtigt,  at  jeg  i  dette 
Øjeblik  stiller  mig  imellem  ham  og  hans  Samvittighed ;  maaske 
er  det  bedst,  at  han  udkæmper  Kampen  i  Enrum.  Gud,  som 
har  skænket  ham  sin  Fred,  vil  atter  optage  ham,  vil  ikke 
tillade,  at  hans  Sjæl  bukker  under ...  O,  Moder,  Du  Engel 
i  Himlen,  Du  er  for  længe  siden  forsonet.  Bed  med  mig  for 
hans  Ro! 

Og  Georg  bad,  indtil  Sukkene  derinde  hørtes  mindre 
tunge,  indtil  de  vaandefulde  Bevægelser  ophørte,  og  indtil 
Faderens  Læber  udtalte  Nikolines  Navn  i  en  Tone,  som  vid- 
nede om,  at  den  evige  Kærlighed  havde  forbarmet  sig  over 
den  lidende. 

Da  sov  Georg  roligt  og  vaagnede  ikke,  førend  Ildens 
Skin  viste  ham  Genstandene  i  Værelset  saa  muntre  og  smukke, 
som  han  havde  set  dem  om  Aftenen.  Og  han  vaagnede  i 
Fred,  thi  den  første  Lyd,  der  naaede  hans  Øre,  var  Nisses 
Morgensalme. 

—  Mon  han  sover  endnu?  Georg  strakte  Hovedet  frem 
saa  langt  som  muligt  for  at  lytte  hen  imod  Faderens  Væ- 
relse. —  Jeg  vil  haabe  det  . . .  Jeg  vil  dog  se  efter. 

Han  klædte  sig  paa  saa  hurtigt  og  tillige  saa  stille,  at 
Letsler  ikke  hørte  noget,  førend  han  sagte  traadte  ind  ad 
Døren.  Men  da,  grebet  af  en  ubestemt  Frygt  for  at  møde 
Sønnens  Blik,  lod  han,  som  han  sov. 

Georg  listede  sig  hen  til  Sengen. 

—  Hvis  jeg  nu,  tænkte  Letsler,  kunde  skimte  hans  An- 

sigt,   vilde  det   maaske  —  ja,    rimeligvis  —  udtrykke  andre 
Følelser  end  dem,  jeg  faar  at  se. 

Men  denne  Frygt  veg  snart  Pladsen  for  en  mild  og 
inderlig  Glæde;  han  følte  sin  Pande  let  berørt  af  Sønnens 
kærlighedsvarme  Kys  og  hørte  ham  hviske: 

—  Sov,  sov!  . . .  medens  Du  sover  vil  jeg  bede  for  Dig 
ligesom  i  Nat! 

Nu  forsvandt  fra  Letslers  Sjæl  baade  Undseelse  og 
Mistro. 

—  Har  Du  ogsaa  bedt  for  mig  i  Nat,  Georg,  sagde  han 
dybt  bevæget,  saa  vid  da,  at  jeg  tror,  at  Dine  Bønner  har 
tilbagegivet  mig  den  Ro,  som  var  nær  ved  atter  at  gaa  under. 
Jeg  føler  mig  endnu  mat  og  lammet,  men  kun  legemligt; 
Sjælen  har  med  nyt  Mod  rejst  sig  af  Kampen.  Gud  har  ikke 
forkastet  mig,  thi  jeg  føler  i  mit  Hjærte,  at  Du  endnu  elsker 
mig  med  samme  Kærlighed. 

—  Ikke  med  samme  Kærlighed,  Fa'er  —  nej,  med  en 
langt  stærkere.  Har  jeg  ikke  tilstrækkelig  hæftige  Lidenskaber 
til  at  kunne  fatte  Magten  af  Lidenskabens  Storme,  og  har 
jeg  ikke  Hjærte  til  at  forstaa  hvilket  —  uendelig  pinligt  Liv, 
Du  har  ført,  og  har  jeg  ikke  tilstrækkelig  varme  Følelser  til 
at  takke  Gud,  fordi  han  endelig  har  ladet  sin  Naades  Sol 
lyse  over  den  trætte  Vandringsmand?  Ak  jo,  jo  —  jeg  føler 
det  altsammen  i  min  Sjæl.  Og  jeg  føler  ogsaa,  saa  fast  som 
om  jeg  havde  været  oppe  i  Himlen  og  hentet  Løftet,  at 
denne  Guds  herlige  Sol  herefter  ikke  vil  lyse  mindre  klart 
for  Dig.  Nu  er  alt  for  længe  siden  forklaret  og  forsvaret  der 
oppe,  forsonet  i  Himlen,  forsonet  paa  Jorden  1 

Med  Øjne,  der  lyste  af  Tro  og  Kærlighed,  betragtede 
Letsler  sin  Søns  af  en  sværmerisk  Ild  straalende  Ansigt. 

Med  et  Blik,  et  Haandtryk  fornyedes  derefter  Overens- 
komsten om  at  lade  det  gamle  være  begravet  dybt  nede  i 
Glemselens  Grav. . . . 

Højere  op  ad  Formiddagen,  da  de  sad  sammen  i  Niko- 
lines Værelse,  udtalte  de  sig  om,  hvad  der  vedkom  Georgs 
vanskeligste  Anliggende. 

Hidtil  havde  dette  Æmne  været  trængt  i  Baggrunden. 
Men  nu  var  Øjeblikket  kommet. 

Letsler,  som  ikke  var  sikker  paa,  om  den  Bøn,  han 
havde  udtalt  i  Slutningen  af  sin  Levnedsbeskrivelse,  maaske 
allerede   havde   baaret   Frugt,   kunde  i  denne   Uvished   ikke 

meddele  Sønnen,  hvorledes  nogle  faa  Timer  havde  omstyrtet 
baade  Planer  og  Ønsker.  Paa  den  anden  Side  frygtede  Georg, 
i  Erindringen  om  sin  Faders  gamle  Yndlingsplan,  for  at  saare 
ham  dybt,  naar  hai*  udtalte,  at  netop  de  Oplysninger,  han 
havde  indhentet  af  Papirerne,  havde  haft  en  helt  anden  Ind- 
flydelse, end  de  havde  haft  til  Hensigt;  i  Stedet  for  at  styrte 
ham  i  Elviras  Favn,  havde  de  bragt  ham  til  Besindelse. 

En  kort  Tid  sad  de  saaledes  tavse.  Det  var  Georg,  som 
først  brød  Tavsheden,  thi  af  Udtrykket  i  Faderens  Ansigts- 
træk forstod  han,  at  denne  ikke  havde  i  Sinde  at  gøre  Be- 
gyndelsen. 

—  Elvira  har  været  her,  Fa'er. 

—  Ja,  min  Søn. 

—  Og  Du  fandt  vel  alle  Dine  gode  Tanker  om  hende 
bekræftede,  overtrufne? 

—  Jeg  fandt  hende,  som  jeg  havde  forestillet  mig  hende 
—  saaledes  som  Du  havde  skildret  hende  for  mig. 

—  Hvorledes  skulde  jeg  for  to  Aar  siden  kunne  skildre 
hendes  Udseende?  Ingen  kan  skildre  Elvira  ...  Og  dog, 
Fa'er,  har  jeg  atter  haft  Styrke  til  at  forlade  hende. 

—  Har  Du  forladt  hende  for  at  vende  tilbage,  eller  har 
Du  forladt  Helgenæs  (her  gik  dog  et  let  Suk  over  Letslers 
Læber)  for  aldrig  mer  at  vende  tilbage  dertil  ? 

—  Vil  Du  kunne  tilgive  mig,  hvis  det  sidste  var  Tilfældet, 
hvis  jeg,  til  Trods  for  Din  varme  Bøn  i  de  sidste  Linjer 
(eller  maaske  netop  som  Følge  af  denne  Bøn,  der  kun  alt 
for  meget  stemmede  overens  med  min  egen  lidenskabelige 
Tilbøjelighed),  besluttede  at  rive  mig  løs,  besluttede  i  bedre 
Forstand  at  føre  mig  Dine  Lidelser  til  Indtægt,  idet  jeg  fulgte 
den  Formaning,  som  Du  fremsætter  i  Begyndelsen? 

Georg  tav,  han  havde  ikke  Mod  til  at  se  paa  sin  Fader, 
indtil  han,  overrasket  af  hans  Ord,    hurtigt  løftede  Hovedet. 

—  Hvis  Du,  Georg,  efter  Gennemlæsningen  af  mine  Pa- 
pirer, har  faaet.  bedre  Lejlighed  til  at  bedømme  Kampen  i 
Dit  eget  Hjærte,  saa  takker  jeg  Gud,  fordi  mine  Vildfarelser 
har  oplyst  Dig,  og  langt  fra  at  føle  mig  saaret  af,  at  Du 
ikke  har  taget  Hensyn  til  mit  udtalte  Ønske,  agter  jeg  Dig 
tværtimod  om  muligt  endnu  højere,  fordi  Du,  uagtet  denne 
forførende  Opfordring,  hellere  valgte  den  Vej,  som  Din  Sam- 
vittighed opfordrer  Dig  til  at  følge.     Gud  selv  har  da  villet, 

at  mine  Ord  skulde  fremkalde   en   anden  Virkning,   end  jeg 
beregnede,  da  jeg  nedskrev  dem. 

—  Hvorledes,  Fa'er,  udbrød  Georg  med  brændende  Kin- 
der, jeg  er  altsaa  helt  og  holdent  fri  i  mit  Valg?  Dette  er 
en  uendelig  Glæde!  Men  tilføjer  jeg  Dig  ikke  en  dyb  Sorg, 
Fa'er,  hvis  Helgenæs  for  bestandig  gaar  tabt  for  os  f 

—  Naar  blot  Din  Lykke  ikke  gaar  tabt,  saa  maa  Du 
selv,  min  Søn,  bestemme,  om  den  skal  søges  paa  Helgenæs 
eller  paa  Strand. 

—  Denne  Forandring  i  Dine  Anskuelser  koster  Dig  meget 
—  det  er  jeg  vis  paa. 

—  Igaar  vilde  den  have  kostet  mig  bitre  Suk,  thi  da 
havde  jeg  endnu  ingen  Mistanke  om,  hvor  stor  Del  min  egen 
Selviskhed  havde  i  Haabet  om  Din  Lykke.  Jeg  har  forsaget 
alle  jordiske  Ønsker,  og  det  med  Glæde.  Vær  derfor  rolig, 
Georg  1  hvorledes  Dit  Valg  end  falder  ud,  vil  jeg  velsigne 
det;  naar  det  grundlægger  Din  Lykke,  grundlægger  det  og- 
saa  min. 

Georg  kunde  ikke  frigøre  sig  for  Tanken  om,  hvor  godt 
det  vilde  have  været,  om  hans  Fader  tidligere  havde  udtalt 
disse  Ord  —  i  det  Tilfælde  vilde  denne  tvivlraadige  Vaklen 
ikke  være  indtruffen.  Og  uagtet  han  ikke  vilde  tilstaa  det 
for  sig  selv,  følte  han,  uagtet  den  Glæde  han  havde  udtalt, 
en  vis  Tomhed  ved  denne  Overensstemmelse  i  Hovedsagen. 
Han  følte  sig  hensat  i  en  helt  fremmed  Tilstand,  saa  vidt 
forskællig  fra  den,  med  hvilken  han  i  de  sidste  to  Aar  havde 
gjort  sig  fortrolig.  Han  havde  ventet  sig  den  sædvanlige 
Kamp,  ventet  Overtalelser  af  enhver  Art,  ventet,  at  hans 
Ønsker  vilde  blive  modarbejdede  ved  varme  Skildringer  om 
Elviras  Kærlighed  og  Sorg,  og  fremfor  alt  ved  hans  Faders 
egen  Smærte  over  ae  se  det  kære  Helgenæs  gaa  ud  af  Slæg- 
ten. Men  der  var  ikke  Tale  om  nogen  Kamp  eller  Over- 
talelse; han  kunde  uhindret  fri  til  Fanny,  hvornaar  han  be- 
hagede —  ingen  satte  sig  derimod,  og  strængt  taget  lod  det 
til,  at  hans  Fader  i  sin  nuværende  Sindsstemning  lige  saa 
gærne  vilde  have  Fanny  som  Elvira  til  Svigerdatter. 

Letsler  forstod  fuldkomment  Georgs  stumme.  Overvejelser. 
Men  han  foresatte  sig  at  lade,  som  om  han  ikke  bemærkede 
hans  Svaghed,  idet  han  var  overbevist  om,  at  enhver  Hen- 
tydning vilde  saare  hans  følsomme  Sind  og  drive  dette  forud 
for  Eftertanken. 

I  denne  Henseende  bedrog  Letsler  sig  dog. 

Georg  var  ikke  i  den  Grad  svag,  at  han  et  eneste  Øje- 
blik betænkte  sig  paa  den  Ting,  for  hvis  Skyld  han  havde 
haft  saa  mangen  en  drøj  Time,  og  i  hvilken  han  nu  havde 
taget  en  ufravigelig  Beslutning-,  han  følte  sig  kun  lidt  over- 
rasket ved  ikke  mere  at  have  noget  at  bekæmpe.  Men  efter 
Forløbet  af  nogle  Minuter  —  som  han,  i  Mangel  af  noget 
bedre,  havde  anvendt  til  at  bekæmpe  sin  egen  uforklarlige 
Modstræben  —  sagde  han  med  et  hjærteligt  Smil: 

—  Naa,  det  gode  kommer  aldrig  for  sent,  Fa'er  . . .  Jeg 
tager  snart  til  Strand  —  Fanny  har  ganske  sikkert  haft  mere 
end  et  deltagende  Suk  for  mig,  efter  at  hun  har  hørt  om  mit 
Uheld. 

—  Ja,  uden  Tvivl.  Stakkels  Pige,  hun  har  haft  Bekym- 
ringer nok  i  Aar. 

—  Karolus  omtalte  i  Forbigaaende  igaar,  at  Grosserer 
Holmer  havde  indviklet  sig  i  nogle  Ubehageligheder  med 
Toldassistenten  —  men  det  er  vel  ikke  saa  slemt,  vil  jeg 
haabe? 

—  Jo,  slemt  nokijkt  angaar  ikke  mindre  end  hele  hans 
Formue  og  Tabet  ar  Handelsrettighederne.  Toldassistenten 
har  længe  gaaet  paa  Jagt  efter  en  Lejlighed  til  rigtigt  at 
plukke  Holmer,  forsaavidt  han  ikke,  til  Gengæld  for  Assisten- 
tens Overbærenhed,  vilde  overtale  Fanny  til  at  svare  ja  paa 
hans  mangeaarige  Frieri.  Da  Lejligheden  nu  endelig  kom, 
og  Fanny  vægrede  sig,  fik  de  rigelig  Anledning  til  at  lære 
Ture  Gran  at  kende. 

—  Store  Gud!  min  stakkels,  stakkels  Fanny  1  udbrød 
Georg,  der  nu  atter  med  hele  sin  ildfulde  Sjæl  var  hos  Barn- 
domsveninden . . .  Fortæl  mig  dog  de  nærmere  Omstændig- 
heder, Fa'erl 

Letsler,  som  kendte  hele  den  ubehagelige  Historie,  kunde 
opfylde  dette  sin  Søns  Ønske.  Og  med  den  varmeste  Del- 
tagelse fulgte  Georg  alle  de  Scener,  som  Faderen  skildrede. 

Der  behøvedes  ikke  mere  end  Visheden  om  Fannys 
Fattigdom  og  næsten  værgeløse  Stilling  til  paany  at  opvække 
Georgs  slumrende  Kærlighed.  Hans  Hjærte  optøede  helt  og 
holdent  ved  den  fuldstændige  Beskrivelse  af  alt,  hvad  hun 
havde  foretaget  sig;  Letsler  havde  sin  Viden  dels  fra  Nisse 
og  dels  fra  Karolus,  som  straks  havde  begivet  sig  der  over 
III  8* 

og  hørt  alt  af  Holmer,  der  var  falden  sammen  som  en  Klud 
og  nu  anklagede  sin  Datters  Stivsindethed   for  hele  Ulykken. 

Georg  syntes  at  se  Fanny  i  den  stormfulde  Nat,  da  han 
selv  kæmpede  for  Liv  og  Gods,  se  hende  med  en  Mands 
urokkelige  Mod  udøve  den  Klogskabshandling,  hvortil  hun 
blev  drevet  af  Omsorgen  for  Faderen.  Derefter  saa  han 
hende  med  ædel  Bestemthed  afslaa  Tures  Tilbud  og  af  frit 
Valg  foretrække  ethvert  Onde  fremfor  at  binde  sig  til  ham. 
Men  alier  klarest  stod  hun  for  ham  den  anden  Nat,  da  Told- 
assistenten for  sidste  Gang  stillede  hende  Valget,  den  Nat,  da 
hun  havde  Faderens  Skæbne  i  sine  Hænder  og  dog  vedblev 
at  være  standhaftig. 

Fanny  selv  havde  ikke  røbet  noget  om  dette  Toldassi- 
stentens sidste  Forsøg.  Underretning  derom  spredtes  af  ingen 
ringere  Person  end  Snuser-Karl,  som,  opbragt  over  sin  Fore- 
sattes Dobbeltspil  i  en  Sag,  der  burde  være  paa  det  rene 
mellem  dem,  havde  besluttet  at  handle  paa  egen  Haand; 
han  havde,  da  de  skiltes  ved  Kælderhalsen,  listet  sig  efter 
Assistenten  og  udspioneret  hans  Ærinde  for,  hvis  det  lykkedes, 
og  alt  var  vedblevet  at  være  stille,  i  egen  Person  at  tage 
Myndigheden  paa  sig  og  udføre  Beslaglæggelsen,  thi  Karl 
vilde  ikke  have  haft  alt  det  Besvær  med  denne  Sag,  for  at 
se  den  komme  Toldassistenten  alene  til  gode.  Men  da  Frieren 
fik  en  ny  Kurv,  vidste  Karl  paa  sine  Fingre,  at  han  kun  be- 
høvede at  fortsætte  den  underordnede  Rolle,  og,  som  man 
ved,  kom  han  ikke  til  at  vente  paa  det  aftalte  Tegn. 

Om  noget  vedrørende  denne  Karls  paatænkte  Egen- 
mægtighed var  kommen  hans  Befalingsmand  for  Øre  er  ikke 
bekendt,  men  hvis  saa  var,  er  det  rimeligt,  at  han  har  fundet 
det  raadeligst  ikke  at  vide  noget  derom  . . . 

—  Er  hun  ikke  en  Kvinde  af  sjældent  Værd,  Fa'er? 
spurgte  Georg  og  samlede  i  sit  Hjærte  alle  de  spredte  Træk 
af  Fannys  lyse  Billede. 

—  Af  høj  Værd,  Georg  —  men  jeg  behøver  ikke  at  for- 
maa  Dig  til  at  gaa  frem  med  den  højeste  Grad  af  Hensyns- 
fuldhed, eftersom  Du  . . .  Du  forstaar  . . .  ikke  har  skrevet 
efter  Din  Hjemkomst,  og  jeg  naturligvis  ikke  har  kunnet 
skjule  og  heller  ikke  har  anset  det  for  rigtigt  at  skjule,  hvor 
Du  opholdt  Dig. 

—  Vær  kun  ikke  bange,  Fa'er!  —  Jeg  kan  kun  gaa  grad- 


Digitized  by  VjOOQ  IC 


115 

vis  frem.     Men  jeg  har  jo  Tiden  for  mig;  thi  bliver  jeg  ikke 
afvist  med  det  samme,  overvintrer  jeg  her  paa  Johannesskæret. 
Letsler  tilnikkede  ham  sit  fuldstændige  Bifald. 

—  Og  hvilke  glade,  hyggelige  Dage  skal  vi  ikke  gennem- 
leve sammen,  Fa'er  —  aa,  det  er  nu  saa  længe  siden,  jeg  har 
kunnet  tilbringe  en  længere  Tid  i  mit  gamle,  kære  Hjeml 
Vi  skal  indrette  os  paa  den  fortræffeligste  Maade,  og  Du  skal 
faa  at  se,  at  jeg  skal  opfinde  saa  mange  Midler  til  Din  Ad- 
spredelse, at  Du  ikke  vil  skilles  fra  mig,  naar  Foraaret  kom- 
mer, men  giver  Dit  Minde  til  et  Forslag,  som  jeg  længe  har 
haft  i  Hovedet,  nemlig  til  en  lille  Flytning  paa  et  Par  Aar 
eller  saa  fra  Johannesskæret  til  Kahyten  paa  »Elvira-Kor- 
nelia«. Hvis  det  Forslag  vinder  Dit  Bifald,  kunde  vi  altid  være 
sammen  —  og  hvor  vil  Du  kunne  leve  mere  uforstyrret,  hvor 
have  et  bedre  eget  Hjem  end  paa  mine  Planker? 

Letslers  Kind  havde  faaet  en  let  Farve.  Hans  Bryst 
udvidede  sig  ved  Tanken  om  endnu  at  komme  til  at  skue 
ud  over  det  uendelige  Rum,  at  gynge  paa  Georgs  Brig,  høre 
Georgs  Stemme,  naar  han  udtalte  Kommandoordene,  og  at 
se  sig  selv  bestandig  hygget  af  hans  Kærlighed;  alt  dette 
udøvede  paa  ham  et  saa  nyt,  saa  overraskende  Indtryk,  at 
Georg  næsten  ventede  sig  et  ja. 

Men  Farven  veg  fra  Kinden,  Ønskerne  slukkedes,  og  med 
uendelig  Mildhed  i  Stemmen  svarede  han: 

—  Jeg  velsigner  Dig,  Georg,  fordi  Du  fremkaldte  denne 
Tanke;  den  gav  mig  et  Øjebliks  ublandet  Glæde.  Men  nu, 
da  jeg  er  bleven  gammel,  anstaar  det  mig  bedst  at  blive 
paa  denne  Klippe,  hvor  jeg  har  boet  saa  mange  Aar  for  alt 
i  Verden  vilde  jeg  ikke  dø  paa  noget  andet  Sted  end  det, 
hvor  hun  døde. 

—  Saa  maa  vi  nyde  den  Tid,  vi  er  sammen,  Fa'er  . . . 
Og  nu  vil  vi  aabne  Kufferterne. 

—  Min  kære  Dreng,  Du  har  saa  meget  hjem  med  Dig, 
at  vi  tilsidst  ikke  faar  Plads  til  det. 

—  Naa,  saa  bygger  vi  et  lille  Kammer  til  —  det  skaffer 
mig  saa  megen  Glæde  at  tro,  at  Du,  i  den  lange  Tid,  medens 
jeg  er  borte,  gaar  her  og  glæder  Dig  over  disse  Smaating. 

—  Det  gør  jeg  ogsaa;  jeg  ser  Dig  i  alt  ...  Men  nu 
kan  jeg  høre,  Du  faar  en  anden  Hjælper;  her  har  vi  Ka- 
rolus  . . . 

—  Ja,  her  er  han,    og  at  han  ikke  allerede  har  gjort  en 

lille  Visit  paa  Morgenstunden,  kommer  deraf,  at  han  har 
haft  Hænderne  fulde  der  hjemme,  for  at  lave  i  Stand  til  et 
større  Gilde.  Og  nu  vil  han  indbyde  Kaptejn  Letsler  og  den 
f?amle  Herre  . . .  Ingen  nej,  Hr.  Letsler,  det  hjælper  Pinedød 
ikke! 

Og  det  hjalp  heller  ikke,  thi  Georg  gik  over  paa  Karo- 
lus*  Parti,  og  nu  sad  de  alle  fire,  Letsler,  Georg,  Karolus  og 
Nisse  i  Baaden,  som  snart  stødte  mod  Gravenes  Landgangs- 
bro. 

Paa  Broen  stod  gamle  Elias,  svingende  med  Huen  ud 
mod  de  kære  Gæster,  og  bag  ved  ham  stod  den  smukke  Jo- 
hanne med  Drengen. 


Niende  Kapitel. 

Efter  at  Grosserer  Holmer  paa  Grund  af  fuldstændig 
Sjælssvaghed  havde  holdt  Sengen  i  flere  Uger,  begyndte  han 
omsider  at  bruge  sine  medtagne  Kræfter  og  færdes  oppe. 
Men  han  var  saa  modløs,  saa  nedslagen,  saa  forsagt,  at  han 
ikke  formaaede  at  tænke  ud  over  den  nærværende  Tid.  Det 
eneste  han  kunde,  var  uophørligt  at  klage  over  sine  Ulykker 
og  fra  Dagens  Begyndelse  til  dens  Ende  bebrejde  Fanny,  at 
hun  var  Skyld  i  alt,  hvorhos  han,  ligesom  for  at  hævne  sig, 
som  oftest  tilføjede  den  Forsikring,  at  hun  kunde  være  over- 
bevist om,  at  der  nu  ikke  mere  var  nogen,  der  spurgte  efter 
hende,  og  at  hun  nok  fik  Lov  at  gaa  i  Fred  for  Friere,  da 
hun  ikke  kunde  vente  at  faa  en  Øre  i  Medgift. 

Med  næsten  overmenneskelig  Taalmodig  hørte  Fanny  paa 
alt  dette,  men  hun  hørte  det  ikke  under  ligegyldig  Sorgløs- 
hed; men  da  hun  i  sin  Sjæl  følte,  at  hendes  Fader,  i  det 
mindste  paa  en  vis  Maade,  havde  Ret,  blev  hun  aldrig  træt 
af  at  opmuntre,  at  trøste  og  forespejle  ham  en  bedre  Frem- 
tid, og  dette  uagtet  hun  for  sig  selv  ikke  ventede  nogen 
Glæde  af  Fremtiden;  thi  efter  at  Underretningen  om  Georgs 
Skibbrud  og  hans  Ophold  paa  Helgenæs  havde  føjet  sig  til 
hendes  øvrige  Sorger,  nærede  Fanny  den  Anskuelse,  at  hans 
Hjærte  var  uigenkaldelig  tabt  for  hende. 

Men  nu  var  det  ikke  Tid  at  hengive  sig  til  blødagtig 
Sorg;  her  maatte  handles. 

—  Jeg  ved  ikke,  hvad  Du  har  at  haabe  af  Fremtiden, 
sagde  Holmer  en  Dag.  Naar  jeg  nødsages  til  at  ophæve 
Handelen  —  og  Dommen  falder  snart  —  maa  vi  være  for- 
beredte paa  det  værste  og  leve  af  intet, 

—  Jeg  haaber,  vi  skal  leve  af  Guds  Naade  og  vort  Ar 
bejde,  kære  Fa'erl  Jeg  har  allerede  et  Forslag  ...  Du  tilbød 
mig  for  ikke  længe  siden  at  blive  Din  Kompagnon ;  det  beviste, 
at  Du  tiltroede  mig  nogen  Dygtighed.  Hvis  Du  har  samme 
Tanke  endnu,  kunde  vi  jo  ansøge  om  Tilladelse  for  mig  til 
for  egen  Regning  at  drive  Handel  her  paa  Strand.  Saa  blev 
det  akkurat  som  før,  kun  med  den  Forskæl,  at  Forretningen 
gik  i  mit  Navn. 

—  Hm,  Hml  det  var  ikke  saa  galt,  men  hvordan  Pokker 
vil  Du  drive  Handel  uden  Kredit  og  Borgen,  og  hvem  tror 
Du  gaar  i  Borgen  for  Dig? 

—  Det  gør  Karolus  Eliason,  og  han  er  en  saa  vel  holden 
og  vel  kendt  Mand,  at  hans  Navn  bliver  taget  for  godt 
overalt. 

—  Naa,  ...  Du  mener  saadan  en  Skillingshandel? 

—  Hvorfor  just  det,  Fa'er?  Forresten  kan  en  saadan 
Handel  ogsaa  kaste  noget  af  sig.  Indtil  videre  maa  vi  allige- 
vel slaa  alle  større  Spekulationer  ud  af  Hovedet,  og  aldrig, 
selv  om  jeg  i  Fremtiden  kunde  gøre  lige  saa  gode  Forret- 
ninger, som  Du  har  gjort,  vilde  jeg  tage  Smugleri  til  Hjælp 
—  jeg  har  faaet  en  Afsky  derfor,   som  jeg   ikke  bliver  kvit. 


Et  Par  Dage  efter  denne  Samtale  blev  det  fortalt,  at 
Kaptejn  Letsler  var  kommen  hjem. 

Fanny,  som  sad  inde  hos  sin  Fader,  havde  Vanskelighed 
ved  at  skjule  det  rystende  Indtryk  af  denne  Nyhed.  Hun 
vilde  rejse  sig  for  at  gaa  ud,  men  Holmer  sagde  med  stor 
Livlighed:  »Vent  lidt,  mit  Barn!«  Og  saa  snart  de  var  bleven 
ene,  blinkede  han  listigt  med  Øjnene  og  tilføjede: 

—  Jeg  vil  blot  sige  Dig  et  Par  Ord  i  Fortrolighed  . . . 
hold  nu  Øjnene  aabne  og  lad  ikke  det  Parti  for  anden  Gang 
glide  Dig  ud  af  Hænderne.  Han  spørger  ikke,  om  Du  har 
nogen  Medgift  eller  ikke. 

—  Jeg  ved,  hvad  Du  mener  . . .  men  det  er  lige  saa 
godt  at  sige  det  med  det  samme,  at  Du  ikke  maa  bygge  det 

ringeste  Haab  paa  Kaptejn  Letslers  Besøg  i  Hjemmet;  det 
skyldes  udelukkende  hans  Fader,  og  hvis  han  kommer  her 
til  os,  maa  Du  alligevel  ikke  tiltro  mig  en  saadan  Handle- 
maade,  som  Du  antydede. 

—  Nej,  nej  —  men . . . 

Den  følgende  Dag  ved  Middagstid,  netop  som  Fanny 
for  tiende  Gang  sagde  til  sig  selv:  »Han  kommer  ikke.'c 
lød  hurtige  Skridt  op  fra  Gaarden,  og  ved  et  flygtigt  Øje- 
kast der  ud,  standsedes  hendes  Aandedræt 

Det  var  ham. 

Fanny  havde  næppe  genvundet  Ligevægten,  inden  Georg 
stod  midt  i  Værelset.  Men  hvor  forskælligt  var  ikke  dette 
Møde  det,  der  fandt  Sted  for  et  Par  Aar  siden!  Han 
trykkede  hende  ikke  med  stormende  Hæftighed  til  sit  Bryst; 
han  greb  lom  hendes  Haand  og  trykkede  den  til  sine  Læber 
—  ganske  vist  varmt,  men  ikke  med  den  Varme,  som  Fanny 
kendte  fra  tidligere  Tid. 

—  Det  er  forbi,  for  evigt  forbi  I  hviskede  en  Stemme  i 
hendes  Indre,  og  hun  følte  en  Smærte,  som  næsten  trodsede 
alle  hendes  Anstrengelser  for  at  skjule  den.  Det  lykkedes 
hende  dog,  og  da  de  første  Sekunder  var  forbi,  kunde  hun 
endogsaa  hilse  Georg  velkommen  til  sine  gamle  Venner. 

—  Jeg  takker  Dig,  kære  Fanny,  for  Din  Velkomsthilsen  I 
Af  hele  min  Sjæl  har  jeg  længtes  efter  det  kære,  gamle  Strand, 
hvor  jeg  har  oplevet  saa  mange  nydelsesrige  Timer,  at  jeg 
aldrig  andetsteds  har  oplevet  lignende  ...  Og  se  her  en  til, 
som  har  længtes  efter  Dig. 

Han  pegede  paa  Kom,  som  med  høje  Glædeshop  søgte 
at  gøre  sig  bemærket. 

—  Velkommen  Du  ogsaal  sagde  Fanny  og  bøjede  sig 
ned  over  Yndlingsdyret,  som  hun  en  Gang  under  andre  For- 
hold havde  sendt  Georg  som  en  Erindring  om  sig.  Det  var 
hende  umuligt  at  hindre,  at  en  Taare  faldt  paa  Korns  Hoved. 

Georg  maatte  vende  sig  bort.  Han  havde  ondt  ved  at 
tæmme  sin  sædvanlige  Hæftighed,  vanskeligt  ved  at  skjule, 
at  Fanny  nu,  ligesom  altid  naar  han  saa  hende,  genvandt  sit 
gamle  Overherredømme.  Men  helligt  havde  han  besluttet 
ikke  ved  nogen  Overilelse  at  skaffe  sig  et  nej  med  det  samme. 
Hans  Fader,  ogogsaa  hans  eget  Hjærte,  havde  sagt  til  ham: 

—  Fanny  maa  have  Tid  til  at  overbevise  sig  om,  at  Dit 
Frieri  ikke  er  Gøgl. 

Nu  traadte  Grosserer  Holmer  ind,  og  i  en  fuld  Time, 
medens  Fanny  var  ude  for  at  sørge  for  Middagsmaden  —  i 
Dag  vilde  Georg  vistnok  ikke  finde  den  overflødig  —  fortalte 
Grossereren  vidt  og  bredt  om  sine  uhørte  Uheld,  og  om  at 
han  havde  Fannys  Stivsindethed  at  takke  for  en  stor  Del 
af  dem. 

Georg  anstrængte  sig  af  al  Ævne  for  at  bringe  Samtalen 
ind  i  et  andet  Spor,  men  forgæves ;  Holmer  havde  kun  en 
Tanke,  den,  at  han  var  ruineret. 

—  Jeg  maa  nu,  sagde  han,  henleve  mine  sidste  Dage  i 
Nød  ... 

Nej,  aldrig  saa  længe  en  Ven  kan  være  til  Hjælp!  ud- 
brød Georg. 

Han  vilde  ikke  udtale  sig  videre  om  sine  Planer,  førend 
han  havde  hørt  Fannys  Bestemmelse. 

Da  han  om  Eftermiddagen  gjorde  Mine  til  at  vende  til- 
bage, bad  Holmer  ham  høfligt  om  at  tilbringe  Natten  paa 
Strand,  et  Forslag,  som  han  modtog  med  synlig  Glæde.  Den 
næste  Dag  stormede  det,  og  uden  at  gøre  videre  Modstand, 
lod  han  sig  overtale  til  ogsaa  at  blive  denne  Dag  over. 

I  disse  to  Dage  kom  der  dog  ikke  noget  fortroligere 
Forhold  i  Stand  mellem  Georg  og  Fanny.  Han  tænkte: 
»Hun  mistror  mig  —  og  hvorledes  kunde  hun  ogsaa  have 
Tillid  til  den,  der  har  bedraget  hende  saaledes?«  Fanny 
tænkte:  »Han  er  saa  tvungen,  han  har  noget  paa  Hjærte; 
rimeligvis  sin  Forlovelse  med  hende.* 

Elvira  blev  aldrig  nævnet,  efter  at  Georg  for  en  Ordens 
Skyld  havde  bragt  hendes  Hilsen.  Desto  mere  blev  der 
talt  om  Skibbruddet  og  gamle  Stormbom. 

Den  tredje  Dag  gav  ikke  noget  rimeligt  Paaskud  til  Op- 
holdets Forlængelse. 

—  Er  jeg  velkommen,  hvis  jeg  kommer  igen?  sagde  han 
til  Fanny  1 

—  Du  er  altid  velkommen  her,  Georg  . . .  men  Du 
spørger,  som  om  Du  havde  i  Sinde  at  blive  en  længere  Tid 
paa  Johannesskæret. 

—  Det  har  jeg  ogsaa  i  Sinde;  jeg  behøver  ikke  at  tage 
tilbage  til  Torekow  førend  Arbejdet  paa  Skibet  kan  begynde. 

Da  Georg  var  taget  bort,  grundede  Fanny  over  den 
Omstændighed,  at  han  tænkte  paa  at  overvintre  paa  Johannes- 
skæret. 

—  Hvis  han  allerede  er  knyttet  til  Elvira,  hvorfor  bliver 
han  saa  ikke  hos  hende?  Hun  har  bestemt  ikke  givet  ham 
et  Afslag  . . .  Skulde  han  være  rejst  frivilligt?  Af  hvilken 
Aarsag?  Naturligvis  for  at  hilse  paa  sin  Fader.  Men  det 
kunde  jo  være  sket  paa  en  kortere  Tid  ....  Jeg  maa  ikke 
være  svag  . . .  sluttede  hun,  da  en  Mængde  Forklaringer,  der 
dog  alle  havde  samme  Farve,  efterhaanden  mældte  sig. 

Der  hjemme  traf  Fader  og  Søn  Aftale.  Georg  burde  ikke 
alt  for  ofte  tage  til  Strand. 

Men  hvorledes  var  Georg  egentlig  til  Mode? 

Han  var  urokkeligt  bestemt  paa  at  forene  sin  Skæbne 
med  Fannys,  men  denne  Beslutning  formaaede  hverken  at 
gøre  ham  lykkelig  eller  at  befri  ham  fra  Elviras  straalende 
Billede,  der  uophørligt  forfulgte  ham. 

—  Er  det  ikke  skrækkeligt,  Fa'er,  sagde  han  en  Aften, 
ude  af  Stand  til  at  skjule  sin  Utaalmodighed,  at  denne  Vinter, 
der  lovede  mig  saa  meget,  ikke  skal  skænke  mig  noget.  Inden 
vi  ser  os  for  har  vi  Foraar. 

—  Aa,  kære  Søn,  vi  er  jo  ikke  kommen  længere  end  til 
Midten  af  December;  endnu  kan  Du,  inden  vi  er  ude  af  April, 
fejre  baade  Forlovelse  og  Bryllup. 

—  Jovist  fejrer  jeg  —  ak  nej,  jeg  faar  min  S'æl  Lov  at 
vente  paa  begge  Dele  . . .  Paa  denne  Maade  kan  det  ikke 
blive  ved  at  gaa.  Jeg  maa  med  det  første  have  at  vide,  hvad 
jeg  har  i  Vente,  for  at  mine  Følelser  pænt  kan  holde  sig  paa 
et  Sted;  thi  saa  sandt  jeg  vil  være  en  ærlig  Mand,  er  jeg 
overbevist  om  Umuligheden  af  at  faa  tilstrækkelig  Magt  over 
mig  selv,  inden  jeg  er  bunden  til  en  af  dem  . . . 

Slutningen  af  December  Maaned  nærmede  sig. 

Mange  Aar  var  henrundne,  siden  Georg  sidste  Gang  til- 
bragte en  Juleaften  paa  Johannesskæret.  Og  nu  gjorde  han 
alt,  hvad  der  stod  i  hans  Magt,  for  at  hans  elskede  Fader  i 
det  mindste  en  eneste  Gang  paa  denne  ensomme  Klippe  skulde 
opleve  den  hellige  Højtid  i  Fred  og  Glæde. 

Alle  Forberedelser  skete  i  Stilhed.  Nisse  havde  fra  Fast- 
landet skaffet  et  stort,  smukt  Grantræ.  Johanne  fra  Gravene 
støbte  smaa  Vokslys.  Og  da  det  pyntelige  Juletræ,  i  hvis 
Krone  Lysene  straalede  i  mangedobbelte  Rækker,  paa  den 
hellige  Glædesaften  af  Nisse  blev  flyttet  ind  i  Letslers  Værelse, 
fremkaldtes  fredelige,  milde,  højtidelige  Følelser  baade  i 
Faderens   og   Sønnens    Sjæle.     Senere   paa   Aftenen   mødte 

Georg  med  alle  sine  smaa  Gaver;  med  den  kærligste  Om- 
hyggelighed havde  han  udfundet  alt,  hvad  der  kunde  more  og 
tiltale  hans  Fader.  Og  saa  glad,  saa  varm,  saa  sjælfuld  og 
næsten  barnlig  var  Georg  nu,  at  Letsler  ikke  kunde  modstaa 
den  oplivende  Indflydelse  af  Sønnens  Væsen. 

Ogsaa  Nisses  Hjærte  havde  stor  Glæde  af  denne  Aften, 
ikke  saa  meget  fordi  den  unge  Kaptejn  saa  rigeligt  havde 
betænkt  ogsaa  ham,  som  fordi  han  tænkte  (og  ved  denne 
Tanke  skottede  Nisse  fra  Grødfadet  som  han  var  i  Færd  med 
at  udpynte  med  Kanel,  over  til  Georg),  at  »naar  Kaptejnen 
opholdt  sig  saa  længe  paa  Strand,  hver  Gang  han  tog  der- 
over, maatte  der  vel  ske  noget  inden  næste  Aar.«  Og  Nisse 
nikkede  ved  sig  selv  og  skyndte  sig  ind  i  sit  eget  Kammer, 
for  at  bryde  et  grønt  Blad  af  sin  lille  Have  i  det  gamle 
Dejgtrug;  Bladet  skulde  til  Minde  om  hans  Spaadom  lægges 
i  Bibelen. 

For  Fanny  havde  Julen  kun  ringe  Glæde. 

—  Næste  Aar,  tænkte  hun,  er  det  mørkt  ligesom  nu. 

Men  snart  bebrejdede  hun  sig  selv  denne  Utaknemme- 
lighed ;  næste  Juleaften  kunde  jo  blive  meget  mørkere  —  og 
hvem  vidste,  om  hun  da  ejede  noget,  hun  kunde  dele  med 
andre.  Det  kunde  hun  i  det  mindste  i  Dag,  og  de  fattiges 
taknemmelige  Suk  lagde  sig  husvalende  paa  hendes  Hjærte; 
hun  følte,  at  der  foruden  Kærligheden  fandtes  saa  meget  andet 
skønt  paa  Jorden. 

Georg  kom  og  tog  bort  flere  Gange,  og  for  hver  Gang 
blev  han  sig  selv  mer  og  mere  lig. 

Fanny  anede  allerede,  at  hun  havde  taget  fejl  i  den  Tro, 
at  Georg  var  forlovet  med  Elvira,  og  vanskeligere  og  vanske- 
ligere kunde  hun  frigøre  sig  for  den  Tanke,  at  han  endnu  en 
Gang  vilde  lægge  sin  Skæbne  i  hendes  Hænder.  Men  hvad 
hun  ikke  kunde  forudse  var  Udfaldet  af  et  saadant  Øjeblik. 
Denne  sidste  Afgørelse  over  hendes  højeste  Lykke  eller  dybeste 
Smærte  vilde  helt  og  holdent  komme  til  at  bero  paa,  hvad 
Georg  havde  at  fortælle  om  den  Tid,  han  havde  tilbragt  paa 
Helgenæs.  Hun  gjorde  sig  ikke  fuldt  fortrolig  med  Haabet, 
men  hun  formaaede  heller  ikke  at  bortvise  det,  thi  Georgs 
Opsættelse   af  Frieriet  viste,   hvor  alvorligt  det  var  overlagt. 

Endelig  kom  det  afgørende  Øjeblik. 

Georg  havde  atter  tilbragt  et  Par  Dage  paa  Strand  og 
havde  i  Sinde  at  blive  der  endnu  en  Dag,  men  da  Fanny  ikke 

opfordrede  ham  dertil,  steg  Skuffelsen  ham  til  Hovedet  —  og 
saa  var  det  forbi  med  hans  Herredømme  over  Følelserne. 

—  Du  synes,  at  jeg  bliver  her  for  længe,  og  at  jeg 
kommer  her  for  ofte? 

—  Du  burde  kende  mig  bedre,  Georg. 

—  Ligesom  Du,  Fanny,  burde  kende  mig  for  godt  til  at. 
tro,  at  jeg  længere  kan  udholde  denne  Pønitense  — -  kan  Du 
da  aldrig  give  mig  et  opmuntrende  Ord? 

—  Jeg  forstaar  Dig  ikke. 

—  Jo,  Du  forstaar  mig  meget  godt!  Hvorledes  skulde 
det  være  muligt,  at  Du,  Du,  som  har  forstaaet  mig  lige  fra 
jeg  var  Dreng,  og  som  vil  forstaa  mig,  naar  jeg  er  bleven 
en  gammel  Mand,  ikke  ogsaa,  naar  Du  blot  vilde,  kan  forstaa 
min  nuværende  Tilstand? 

—  Kære  Georg,  jeg ... 

—  Kære,  -elskede  Fanny,  jeg  husker  godt  Dine  Ord,  da 
vi  sidst  skiltes:  »Kommer  der  ikke  Brev,  saa  byg  ingen 
Forhaabninger  paa  min  Svaghed.«  Men  ser  Du,  Fanny,  jeg 
stoler  i  Stedet  for  paa  Dit  ædle  Hjærte  ...  Du  ved,  jeg  har 
været  ikke  saa  lidt  taabelig,  og  jeg  siger  Dig,  at  det  aldrig 
bliver  bedre,  hvis  Du  ikke  tager  Dig  af  mig,  jo  før  jo  hellere 

. . .  Hører  Du,  elskede  Fanny! og  ved  disse  Ord  greb 

han  begge   hendes  Hænder,   trykkede  dem  mellem  sine,   og 
hans  Blik  bad  saa  varmt:  »vær  ikke  for  stræng!« 

Fanny  kunde  ikke  straks  vinde  den  Magt  over  sig  selv, 
som  udkrævedes  til  med  Ro  at  sige  alt,  hvad  hun  havde  at 
sige,  men  det  forekom  hende,  at  Georgs  Ord  desværre  inde- 
holdt en  alt  for  fuldstændig  Selvbekendelse.  Lemfældigt  søgte 
hun  at  frigøre  sine  Hænder,  og  det  Blik  fuldt  af  ubevidst 
Værdighed,  hvormed  hun  afviste  ham,  indeholdt  en  skarpere 
Bebrejdelse,  end  hvis  hendes  Læber  havde  udtalt  dem.  Om- 
sider sagde  hun  temmelig  utvungent: 

—  Hvad  er  det,  der  nu  fører  Dig  til  mig,  Georg? 

—  Hvad  andet  end  Haabet  om,  at  Du  vil  tilgive  mig  og 
blive  min? 

—  Og  hvorfor  ønsker  Du  det? 

—  Hvorfor  . . .  Georgs  Kind  glødede  stærkt.  Hvor  kan 
Du  spørge  saaledes? 

—  Fordi  jeg  har  Ret  til  at  vide  det  ... .  Vil  Du  være 
højsindet  nok  til  aabent  at  sige  mig,  om  Du  følger  Ærens  eller 
Kærlighedens  Bud? 

—  Begge  Dele,  det  forsikrer  jeg! 

—  Det  vil  jeg  overbevises  om  . . .  Jeg  ved,  at  de  Løfter, 
Du  sidst  gav,  næppe  var  bleven  kolde  paa  Dine  Læber,  før- 
end jeg  blev  glemt  for  hende,  som  Du  søgte  at  glemme  hos 
mig.  Derefter  rejste  Du  bort.  Hjemsøgt  af  Anger  over  Din 
Letsindighed  skrev  Du  mig  til  og  forsikrede  mig  i  flere  Breve, 
at  Du  betragtede  Dig  som  min  Trolovede  Jeg  svarede  ikke, 
fordi  Du  sendte  mig  disse  Forsikringer  fra  fremmede  Lande 
—  jeg  vilde  se,  hvorledes  Du  vilde  handle,  naar  Du  kom 
hjem. 

—  Men  det  har  Du  jo  set  nu,  Fanny  1 

—  Ja,  jeg  har  set,  hvorledes  Du  har  handlet,  efter  at 
Du  er  kommen  til  Johannesskæret,  men  jeg  savner  enhver 
Kundskab  om  Dine  Handlinger  i  den  Maaned,  Du  levede  paa 
Helgenæs.  Kan  Du  paa  Samvittighed  —  som  om  Din  Moder 
hørte  os  —  sige,  at  Du  ogsaa  der  har  betragtet  mig  som  Din 
Trolovede? 

—  Som  saadan  kunde  jeg  jo  ikke  betragte  Dig,  Fanny, 
da  jeg  ikke  havde  faaet  Svar  fra  Dig,  men  ...  Nu  gik  Georg 
fra  Koncepterne;  lyve  vilde  han  ikke,  og  at  sige  Fanny,  i 
hvilken  Grad  han  havde  været  hende  utro,  det  vilde  han  heller 
ikke.  Oprigtighed  kunde  være  god  nok,  men  den  kunde  og- 
saa fornærme  hende  saaledes,  at  ingen  Forsoning  mer  blev 
tænkelig. 

Fanny  var.  dog  ikke  til  Sinds  i  dette  vigtige  Øjeblik 
at  skaane  hverken  ham  eller  sig  selv.  Hun  tillod  ikke,  at 
deres  Lykke  blev  bygget  paa  en  falsk  Grund. 

—  Georg  —  sagde  hun  inderligt  og  hendes  milde,  uen- 
delig skønne  blaa  Øjne  fæstedes  med  et  bedende  Blik  paa 
hans  —  Du  maa  ikke  bedrage  mig.  Er  Din  Kærlighed  til 
Elvira  opflammet  paa  ny?  Sky  ikke  at  sige  mig  Sandheden 
. . .  den  kan  jeg  tilgive  Dig,  men  aldrig,  at  Du  bedrager 
mig. 

—  Du  faar  mig  til  at  rødme  og  skamme  mig  for  mig 
mig  selv,  Fanny,  og  det  lige  over  for  Dig,  den  trofasteste  og 
reneste  af  alle  Kvinder. 

—  Altsaa  ...  Du  elsker  hende  . . .  elsker  hende  højt  — 
jeg  ved,  hvorledes  Dine  Følelser  er. 

—  Ja,  Fanny,  jeg  elsker  hende  med  en  Lidenskab,  for 
hvilken  jeg  selv  mere  end  en  Gang  har  maattet  gyse,  og  jeg 
har  været  saa  svag  (det  er  ikke  let  at  sige  det,  men  da  Du 

vil  vide  alt,  skal  Du  i  det  mindste  ikke  sige,  at  jeg  har  be- 
draget Dig),  ja,  jeg  har  været  saa  svag,  at  hvis  Elvira  havde 
opmuntret  mig,  vilde  jeg  ...  ak,  Fanny,  Fanny,  hvorfor 
tvinger  Du  mig  til  at  sige  det . . .  vilde  jeg  maaske  have  glemt 
mine  Løfter,  have  glemt  Digl 

Paa  Fannys  Kinder  vekslede  hvide  og  røde  Roser,  medens 
Hjærtet  bankede,  som  det  aldrig  før  havde  banket.  Hun  tro- 
ede at  kunne  forstaa,  hvad  Elviras  Ligegyldighed  havde  haft 
til  Hensigt.  Men  Fanny  vilde  have  foragtet  sig  selv,  om  hun 
havde  berørt  dette  for  Georg.  Med  dæmpet  Vemod  sagde 
hun: 

—  Jeg  maa  altsaa  tro,  at  det  var  Fortvivlelse  over  hendes 
Kulde,  der  har  ført  Dig  tilbage  til  mig. 

—  Nej,  ved  den  evige  Gud,  Fanny,  det  er  ikke  Tilfældet. 
Hvad  der  fører  mig  til  Dig,  det  er  mit  inderlige  Ønske  at 
udsone  min  Letsindighed,  hvad  der  fører  mig  til  Dig  er  min 
Æresfølelse,  hvad  der  fører  mig  til  Dig  er  den  rene,  inderlige 
Kærlighed,  som  Kærligheden  til  Elvira  ikke  har  kunnet  slukke, 
hvad  der  fører  mig  til  Dig,  det  er  Overbevisningen  om,  at  Du 
vil  gøre  mig  lykkelig,  og  at  jeg  vil  gøre  Dig  lykkelig,  thi 
derom  er  Du  jo  fast  overbevist,  at  naar  Du  som  min  elskede 
Hustru  følger  mig  paa  mit  Skib,  vil  ingen  Kvindes  Billede 
kunne  lægge  sig  imellem  vore  Hjærter. 

—  Det  er  noget,  som  kun  Gud  ved!  I  Fannys  Stemme 
var  der  kommen  —  ikke  noget  køligt,  men  noget  usigelig 
smærtefuldt.  —  Sig  mig  endnu  en  Ting,  vedblev  hun.  Tror 
Du,  at  Elviras  Kulde  lader  sig  overvinde? 

—  Dette  Spørgsmaal  har  jeg  ikke  Ret  til  at  besvare,  selv 
om  jeg  var  dristig  nok  til  at  indbilde  mig  det.  Men,  Fanny, 
saaledes  som  nu  har  jeg  aldrig  set  Dig  ...  Du  sidder  saa 
rolig,  saa  bestemt!  Du  spørger  og  spørger  —  ved  Du  da 
ikke,  at  ogsaa  jeg  vil  spørge,  af  Sjæl  og  Hjærte  spørge,  om 
Du  tror,  at  jeg  med  mit  glødende  Sind  vilde  have  haft  Taal- 
modighed  til  at  ligge  her  en  hel  Maaned  for  at  afvente  et 
gunstigt  Øjeblik,  hvis  ikke  det,  som  jeg  venter  af  dette  Øje- 
blik, var  mig  dyrebarere  end  alt  andet  paa  Jorden.    Med  et 

Ord,   Fanny,   Du   maa   gengive   mig   Din  Agtelse Din 

Kærlighed  har  Du  ikke  haft  Kraft  til  at  tage  fra  mig,  og  naar 
Du  giver  mig  det  Løfte,  jeg  i  saa  mange  Aar  har  tigget  om, 
Løftet  om  Din  Tro  —  da,  elskede  Fanny,  skal  Du  blive  fast 

overtydet  om,  at  Du  har  bundet  mig  med  Lænker,  som  kun 
Døden  kan  løse. 

—  Ja,  med  Lænker,  men  ikke  med  Kærlighedens  1  — 
Fanny  rystede  sagte  paa  sit  skønne  Hoved.  —  Du  elsker 
mig  ikke  mere,  Georg,  ikke  en  Gang  halvt  saa  meget,  som  da 
Du  for  et  Par  Aar  siden  fremsatte  samme  Bøn  som  i 
Dag  ... . 

Og  nu  var  Fanny  i  Overmaalet  af  sin  Sorg  nær  ved  at 
briste  i  Taarer,  men  den  stærke  Kvinde  besejrede  sin  Svaghed. 
Forrige  Gang,  da  de  var  i  en  næsten  lignende  Situation,  kunde 
det  være  tilgiveligt  at  græde,  men  i  Dag  vilde  det  blive  en 
Plet  paa  hendes  kvindelige  Selvfølelse  . . .  nej,  koste  hvad  det 
vilde  —  græde  skulde  hun  ikke. 

Hæftigheden  i  hendes  Stemme  og  Bevægelser  havde  dog 
i  samme  Grad  røbet  den  Smærte,  hun  vilde  bekæmpe,  som 
Taarerne  vilde  have  røbet  den.  Georg,  som  hele  Tiden  havde 
staaet  foran  hende,  kastede  sig  nu  ved  Siden  af  hende  i  Sofaen, 
greb  paany  hendes  Hænder,  og,  greben  af  Samvittighedens 
lydelige  Bebrejdelser,  forsikrede  han,  at  han  aldrig  i  Livet 
vilde  finde  Lykken,  hvis  han  ikke  modtog  den  af  hendes 
Haand. 

—  Du,  min  Barndoms  fortrolige,  min  Ungdoms  Ideal, 
Du,  som  levede,  lever  og  evigt,  evigt  vil  leve  i  min  Sjæl  — 
forlad  mig  ikke.    Jeg  føler  en  Dødens  Kulde  om  mit  Hjærte, 

,  naar  jeg  tænker  paa  de  skrækkelige  Ord :  for  evigt  skilt  fra 
Dig  . . .  Fanny,  Fanny,  vend  Dig  ikke  bort  . . .  Tro  mine 
Ord,  de  mener  det  ærligt  med  os  begge  to. 

—  Det  ved  jeg,  Georg,  —  jeg  ved,  at  Du  i  dette  Øjeblik 
tror,  at  Du  ikke  kan  blive  lykkelig  uden  mig.  Men  husk  paa, 
det  er  ikke  længe  siden,  Du  ansaa  det  for  en  Lykke,  højere 
end  enhver  anden,  at  blive  Elviras  Mand  —  og  naar  Du  er 
kommen  tilbage  til  hende,  vil  Du  tro  det  paany  ...  I  disse 
Kampe  mellem  den  Lidenskab,  der  blusser  for  hende,  og  det 
blege  Ungdomssværmeri,  som  nu  og  da  flammer  op  for  mig, 
lider  Dine  Kræfter.  Du  bliver  utilfreds  med  Dig  selv  og  hele 
Livet.  Derfor,  Georg,  lyt  til  Din  Barndomsvenindes  Raad : 
søg  at  forjage  den  smukke  Vildfarelse,  hvori  Dit  ædle  Hjærte 
og  Din  følsomme  Samvittighed  er  fangen,  og  naar  det  lykkes 
Dig  at  se  fuldstændig  uhildet  paa  disse  Forhold,  vil  Du  finde, 
at  Du  med  egentlig  Kærlighed  kun  har  elsket  en,  og  denne 
ene  er  Elvira.    Hendes  glødende  Sjæl,  hele  hendes  Væsen  er 

saaledes  skabt  for  Dig,  at  jeg  selv  maa  indse,  at  hun  er  den 
rette, 

—  Og  hvor  blusser  Ilden  renere  end  hos  Dig?  Tror  Du 
da,  Fanny,  at  mine  Daarskaber  har  gjort  mig  blind? 

—  Mit  Hjærte  er  varmt,  og  jeg  elsker  Dig  endnu  —  men 
desuagtet  indser  jeg,  at  der  gives  en  mægtigere  og  mere  bræn- 
dende Kærlighed,  end  den  jeg  formaar  at  indgive  og  selv  at 
føle.  Denne  mægtige  Kærlighed  findes  mellem  Dig  og  hende. 
Med  Elvira  vil  Du  føle  Dig  løftet  op  til  Himlen  . . .  med  mig 
maatte  Du  være  bleven  ved  Jorden. 

—  Men  Fanny,  sagde  éeorg  og  betragtede  hende  med 
det  mest  uforstilte  Udtryk  af  angestfuld  Uro,  hvorledes  har 
Du  kunnet  komme  saa  vidt,  at  Du,  uden  at  afslaa  min  Bøn, 
dog  taler  om  vor  —  betænk,  Fanny,  —  Din  og  min  Skils- 
misse, som  om  den  faldt  af  sig  selv  . . .  Store  Gud  1  det  kan 
ikke  være  Dit  Alvor. 

—  Jeg  har  søgt  at  undgaa  at  saareDig  ved  et  formeligt 
Afslag.  Jeg  ønskede,  at  Du,  lige  saa  klart  som  jeg,  skulde 
indse,  at  Baandet  imellem  os  lidt  efter  lidt  er  bristet  ...  En 
Gang  sagde  jeg  Dig,  at  jeg  hellere  vilde  give  Afkald  paa  min 
højeste  Lykke,  end  dele  den  med  en  anden.  I  Dag  siger  jeg: 
jeg  vilde  modtage  Dit  halve  Hjærte,  hvis  jeg  var  sikker  paa, 
at  det  fremmede  Din  Lykke.  Men  jeg  er  bleven  overbevist 
om  det  modsatte,  og  efter  at  det  er  sket,  kan  Du  tro  mig, 
Georg,  at  Du  gør  bedst  mod  os  begge,  naar  Du  ikke  bort- 
ødsler nogen  Bøn  paa  mig.  Jeg  har  været  sen  til  at  fatte 
min  Beslutning,  men  en  Gang  fattet  er  den  urokkelig;  den 
forandres  aldrig. 

Truffet  i  Hjærtet  for  Georg  tilbage.  Han  kendte  Fann/s 
Karakter  og  vidste,  at  Ordene  betød,  hvad  de  udsagde.  Dødbleg 
gentog  han: 

—  Aldrig,  aldrig? 

Hvor  dog  hans  Smærte  pinte  Fanny  1  Hun,  som  allerede 
forud  led  saa  dyb  en  Smærte,  skulde  nu  ogsaa  lide  med 
ham  —  skulde  hun  ikke  trøste  og  forsone  ham  med  sig  selv. 

Men  hæftigt  udbrød  Georg,  som  om  han  troede,  at  dette 
kunde  forandre  hendes  Beslutning: 

—  Ak,  Fanny,  jeg  har  endnu  ikke  sagt  Dig,  at  jeg  denne 
Gang  medbringer  min  Faders  fulde  Bifald,  hans  varmeste 
Velsignelse.  Sit  første  Ønske  har  han  opgivet  —  han  længes 
efter  at  slutte  Dig  i  sin  Favn  som  en  højtelsket  Datter. 

—  Tak  ham  varmt  for  denne  Hilsen,  Georg  1  Den  volder 
mig  stor  Glæde  paa  en  Dag  som  denne,  men  den  forandrer 
intet;  da  jeg  ikke  havde  Tanke  om  at  lægge  hans  Uvilje  i 
Vægtskaalen  ved  Siden  af  Din  Lykke,  kan  jeg  endnu  mindre 
lægge  hans  Samtykke  der.  Og  nu,  Georg,  skal  Du  love  mig 
ved  vort  første  Ungdomsbekendtskab,  at  Du  tager  en  rask 
Beslutning.  Naar  det  er  gjort,  bliver  Du  roligere.  Og  stol 
paa  min  Forsikring,  at  Du  og  Elvira  ikke  kan  opsende  var- 
mere Bønner  for  Eders  egen  Lykke  end  jeg.  . 

Georg  sad  stum  med  Fannys  Haand  i  sin.  Det  var  ikke 
den  sædvanlige  voldsomme  Hæftighed,  der  arbejdede  inden  i 
ham;  hvad  han  følte  i  denne  Stund,  havde  han  aldrig  anet. 
Det  var  en  vidunderlig  dyb  Angst ;  det  forekom  ham,  som  om 
han,  med  Visheden  om  at  have  mistet  Fanny,  havde  mistet 
en  Del  af  sig  selv.  Skulde  han  begrave,  overgive  til  For- 
gængeligheden denne  hellige,  rene  Følelse,  som  havde  udgjort 
den  bedste  Del  af  hans  eget  Jeg,  denne  Følelse,  som  havde 
været  hans  Samvittighed,  hver  Gang  han  havde  forbrudt  sig 
imod  den,  og  som  havde  tilført  ham  Himlens  reneste  Fryd, 
naar  han  havde  følt  sig  den  værdig?  Var  det  ikke  en  Drøm, 
en  frygtelig  Drøm?  Bortkaste  Fannys  Billede  —  var  det  da 
ikke  vokset  saa  fast  i  hans  Sjæl,  at  det  ikke  kunde  fjærnes? 
Kunde  der  findes  nogen  Erstatning  paa  Jorden  for  Sorgen 
over  Tabet  af  en  saadan  Kvinde?  Og  hun,  som  for  hans 
Lykke  valgte  Forsagelsen,  hun  skulde  være  ene,  forladt,  om- 
givet af  alle  mulige  Bekymringer!  Det  var  jo  ikke  Hjærtets 
Kval  alene,  hun  havde  at  bekæmpe. 

Dybe,  tunge  Suk  løftede  Georgs  Bryst. 

—  Jeg  tror,  jeg  kan  forstaa  alt,  hvad  Du  føler,  min  gode, 
kære  Georg,  sagde  Fanny  i  denne  milde  og  beroligende  Tone, 
som  trøstede  saa  godt.  —  Men  vær  stærk,  Georg  —  Dig 
følger  mine  bedste  Ønsker.  Og  tro  mig,  at  for  mig  er  Be- 
kymringerne og  Omsorgen  for  andre  nu  en  virkelig  Velgærning 
...  Du  vil  nok  fremdeles  faa  at  høre,  at  Gud  i  sin  Naade 
har  givet  Velsignelse  til  min  Stræben;  Du  behøver  ikke  at 
frygte  for,  at  den  Sorg,  der  kommer  fra  Hjærtet,  skal  lamme 
mine  Kræfter ;  den  styrker  dem  tværtimod,  den  føder  Trangen 
til  al  Tid  at  gøre  mig  værdig  til  Din  Agtelse,  ligesom  Du  ved 
mandig  Kraft  og  Bestemthed  vil  gøre  Dig  værdig  til  min. 
Dette  bliver  et  Baand  mellem  os,  et  Baand  af  Agtelse  og 
Venskab,    som   i  Forening   med   vore  Barndomsminder   altid 

gør   os   dyrebare   for  hinanden,    selv  efter  at  enhver  Følelse 
der  ud  over  er  forsvunden. 

—  Riv  mig  ikke  altfor  snart  ud  af  Dit  Hjærte,  Fanny  . . . 
det  er  en  dræbende  Følelse  at  tænke  paa,  at  jeg  en  Dag  intet 
er  for  Dig. 

—  Georg,  hvor  kan  Du  være  saa  egenkærlig  at  forlange 
saa  meget  for  Dig?  Naar  Du  har  vundet  Din  højeste  Lyk- 
salighed med  en  anden,  kan  det  da  være  Dig  en  Tilfreds- 
stillelse at  tro,  at  jeg  endnu  sender  længselsfulde  og  sørgende 
Blik  tilbage  til  de  svundne  Dage?  Nej,  saaledes  er  jeg  ikke 
glad  ved  at  se  Dig.  Bed  mig  hellere  om  at  glemme  Dig; 
det  er  en  Bøn,  som  jeg  Dag  og  Nat  vil  opsende  til  Gud. 

—  Han  vil  nok  høre  Dig  I  sukkede  Georg  og  trykkede 
med  Hæftighed  Fannys  Haand  til  sine  Læber  og  sit  Hjærte. 


En  halv  Time  senere  forlod  han  Strand. 

Da,  efter  at  Georg  var  borte,  fik  Fannys  Følelser  Luft, 
ikke  i  vildt  Sindsoprør,  men  i  brændende  hede  Taarer,  der 
kom  fra  Hjærtet,  Taarer,  der  vidnede  om  en  Sorg  saa  grænse- 
løs, at  hun  ikke  kunde  udmaale  dens  Dyb.  Hun  havde  for- 
saget, for  evigt  bortkastet  dette  tryllende  Haab,  som  fra  hendes 
tidligste  Ungdom  havde  tilskyndet  hende  til  alt  ædelt  og  rent, 
Haabet  om  et  Liv  fuldt  af  unævnelig,  salig  Glæde  ved  hans 
Side. 

Hvorhen  gik  de  nu  for  at  skjule  sig,  alle  disse  lysende 
Stjærner,  som  havde  straalet  paa  hendes  Kærligheds  Himmel? 
De  var  allerede  for  længe  siden  begyndt  at  falde,  den  ene 
efter  den  anden,  og  de  faa,  som  endnu  var  bleven  tilbage, 
slukkedes  nu.  Med  Sorg  saa  Fanny  dem  alle  forsvinde,  saa 
sig  omgivet  af  Mørke  og  Nat.  Hurtigere  og  hurtigere  faldt 
hendes  Taarer,  varmere  og  varmere  lød  hendes  Bønner  om, 
at  i  det  mindste  en  eneste  af  hendes  smukke  Stjærner  vilde 
vende  tilbage;  hun  vilde  jo  ellers  bukke  under  blandt  de  kolde 
Skygger,  der  formørkede  hendes  Omgivelser. 

Og  han,  paa  hvis  mægtige  Herskervink  Verdenslysene 
tændes  og  slukkes,  forbarmede  sig  over  Fannys  Dødssmærte 
og  gav  hende  to  af  de  tabte  Stjærner  tilbage.  Først  forekom 
de  hende  kun  som  matte  Punkter,  men  de  voksede  mer  og 
mere,  og  tilsidst  spredtes  der  omkring  dem  en  Lysflod,  som 

lod  den  lidende  Kvinde  ane,  at  to  Venner,  trofastere  end  de 
andre,  kom  tilbage  for  aldrig  mere  at  forlade  hende.  Snart 
mærkede  hun  af  Løftelsen  i  hele  sit  Væsen  Virkningen  af 
deres  Nærhed,  og  da  hun  fandt,  at  det  var  Troens  og  det 
ungdommelige  Haabs  venlige  Stjærner,  der  var  bleven  hende 
tro,  aabnedes  hendes  Sjæl  for  en  saa  dyb  Taknemme- 
lighed mod  ham,  der  havde  sendt  dem  for  at  lyse  i  Mørket, 
at  hun  helligt  lovede  sig  selv  ikke  at  lade  dem  lyse  forgæves. 


Tiende  Kapitel. 

Tre  Uger  var  forløbne  siden  Georg  vendte  hjem  efter 
den  afgørende  Dag. 

Med  Bekymring  saa  Letsler  og  den  trofaste,  vennesæle 
Karolus,  at  hans  bitre  og  stumme  Sorg  truede  med  at  ind- 
virke skadeligt  paa  hans  følsomme  Sjæl. 

Han  var  ikke  sig  selv  lig.  Han  var  uimodtagelig  for 
enhver  Glæde,  og  uagtet  alt,  hvad  han  gjorde  for  at  vise  sig 
rolig,  for  ikke  at  bedrøve  sin  Fader,  var  det  øjnsynligt,  at 
han  kun  paalagde  sig  en  Tvang,  som  næsten  oversteg  hans 
Kræfter.  Samvittighedsnag  over  at  have  saaret  Fanny  var 
trængt  dybt  ind  i  hans  Hjærte. 

Fordømmende  snart  sine  Kærlighedsdaarskaber,  der  havde 
ladet  ham  miste  den  beundringsværdigste  Kvinde,  snart  den 
Svaghed,  han  viste  ved  at  blive  her  i  frugtesløs  Uro,  og  snart 
hele  denne  Stræben  efter  en  Lykke,  som  han  dog  rime- 
ligvis aldrig  kunde  nyde  uden  at  paadrage  sig  Bebrejdelser 
fra  den  ene  eller  den  anden  Side  —  saa  han  mer  og  mere 
modløs  den  ene  Dag  forsvinde  efter  den  anden. 

—  Guds  Død,  dette  kan  ikke  blive  ved  at  gaa!  ytrede 
Karolus  en  Morgen,  da  Georg  som  sædvanligt  vandrede 
frem  og  tilbage  ude  paa  Klippefladen.  —  Hun  har  givet  ham 
Kurven,  det  er  klart  som  Dagen.  Jeg  skal  sige  Dem  en  Ting 
Hr.  Letsler;  lige  siden  i  Sommer,  da  Chefens  Datter  var  her 
(det  var  F — n  til  Øjne,  der  sad  paa  hende;  de  kunde  nok 
forhekse  et  stakkels  Mandfolk),  har  jeg  tænkt,  at  Georg  havde 
brændt  sig  lidt  paa  hver  af  dem.    Og  at  hun,  den  sortøjede, 

ogsaa  havde  brændt  sig,  det  vil  jeg  sætte  Skuden  i  Pant  paa 
—  hun  havde  min  S'æl  ellers  ikke  haft  saa  mange  Spørgs- 
maal  at  gøre. 

Letsler  nikkede  halvt  bekræftende. 

—  Jo,  jol  jeg  forstod  og  læste  det  altsammen  saa  tyde- 
ligt, som  jeg  læser  mit  Fadervor,  og  at  Frøken  Fanny  med 
sin  gode  Forstand  saa  det  lige  saa  klart,  det  ved  jeg  ogsaa; 
for  saa  god,  som  hun  ogsaa  er,  saa  kunde  jeg  tydeligt  mærke 
af  den  Maade,  hvorpaa  hun  talte  til  Frøkenen,  at  hun  ikke 
syntej  videre  godt  om  hende.  Men  ser  De,  Hr.  Letsler,  naar 
det  nu  er  saa,  at  Fanny  har  sagt  bestemt  nej,  saa  siger  hun 
min  S'æl  ikke  ja  igen,  for  det  er  Pinedød  en  Pige,  der  ved, 
hvad  hun  vil.  Og  derfor  synes  jeg,  det  var  lige  saa  godt, 
at  De  ligefrem  sagde  til  ham,  at  han  skulde  lade  være  med 
at  gaa  saadan  her,  men  fatte  Mod  i  Brystet  og  tage  til  Hel- 
genæs —  kommer  han  først  dertil,  saa  kommer  han  nok  til 
Rette  med  sine  egne  Tankefunderinger. 

—  Tror  Du  det  saa  vist? 

—  Ja,  det  tager  Chefens  Datter  nok  paa  sig,  og  naar 
det  først  kommer  i  Orden  mellem  de  to,  saa  bliver  nok  alt 
godt.  Jeg  husker  saa  tydeligt  den  Gan.;,  da  jeg  var  i  Be- 
raad  med  mig  selv;  paa  den  ene  Side  stod  Kærligheden  til 
Johanne,  og  paa  den  anden  Lysten  til  Smugleriet.  Til  sidst 
fik  Kærligheden  mit  Ord,  og  da  det  var  givet,  følte  jeg  mig 
saa  rolig  til^Mode,  som  om  jeg  aldrig  havde  haft  noget  Ude- 
staaende  med  mig  selv. 

—  Der  er  stor  Forskæl  paa  det  og  paa  Georgs  Forhold, 
min  kære  Karolus. 

—  Det  tror  jeg  dog  inte,  Hr.  Letsler!  Han  har  smuglet 
med  Kærlighed  og  ført  forbudte  Varer  fra  den  ene  Haand 
til  den  anden.  Jeg  smuglede  med  Kognak  og  Brændevin; 
det  er  hele  Forskællen  —  og  hvad  nu  selve  Toldunderslæ- 
bene angaar,  saa  mener  jeg,  at  det  ikke  er  stort  bedre  at 
levere  Kærlighedsforsikringer,  som  mangler  Vorherres  eget 
Segl  (og  det  gør  de  Pinedød,  naar  de  gaar  af  Stabelen  i  Dag 
her,  i  Morgen  der),  end  at  levere  Kognaksfade  uden  det  kon- 
gelige Toldkammers  Mærke. 

—  Sandt  nok,  Karolus  1  Georgs  Fejl  er  ogsaa  uden  Tvivl 
langt  alvorligere. 

—  Det  var  Ret,   Hr.  Letsler  1   det   kan  jeg  lide  at  høre, 

og  rigtignok  havde  jeg  helst  set,  at  denne  Ubehagelighed 
med  vor  Kaptejn  ikke  var  indtruffen ;  det  er  lige  saa  vist  som 
jeg  tror,  at  Angeren  nok  har  varmet  mere  end  en  Badstue 
for  ham  for  Frøken  Fannys  Skyld.  Men  nu,  da  sket  er  sket, 
maa  han  afsted  og  gifte  sig;  bag  efter  bliver  han  nok  lige 
saa  reel  i  Kærlighedssager,  som  han  er  i  alle  andre  Maader. 

—  Men  Fanny  . . .  Fanny? 

—  Aa,  hun  er  Gud  ske  Lov  et  Fruentimmer,  som  kan 
trøste  sig;  hun  hører  ikke  til  den  Slags,  der  taber  Hovedet, 
fordi  hun  har  tabt  Kærligheden.  Jeg  vover,  at  hun  vilde 
give  Georg  sit  rødeste  Hjærteblod,  hvis  hans  Vel  krævede 
det,  men  alligevel  kan  hun  godt  se  ham  spadsere  af  til  en 
anden.  Jeg  kan  blive  saa  gal  i  Hovedet,  at  jeg  sveder  ved 
det,  naar  jeg  tænker  paa,  at  et  saadant  Fruentimmer  skulde 
slippe  ham  ud  af  Hænderne  . . .  men  jeg  tier  stille,   gør  je.g. 

—  Jeg  ogsaa,  sagde  Letsler  . . .  Men  kan  Georg  blive 
lykkelig  uden  hende? 

—  Det  tror  jeg  godt  I  Chefens  Datter  er  saa  dejlig,  at 
hun  kan  stikke  selve  Fanny.  Hvis  jeg  ikke  havde  set  hende 
med  de  store,  sorte  Øjne,  sortere  end  Stenkulsperlerne  i 
Johannes  Halsbaand  og  alligevel  saa  skinnende,  at  jeg  aldrig 
har  set  Mage  til  Glans  hverken  i  Solen,  Maanen  eller  Stjær- 
nerne,  saa  skulde  jeg  aldrig  have  tilgivet  Georg,  at  han  har 
kunnet  finde  Behag  i  nogen,  efter  at  han  har  været  saa  at 
sige  fæstet  til  Fanny.  Men  det  er  ikke  godt  at  være  udsat 
for  saadanne  Øjne,  og  naar  vi  lægger  det  ene  til  det  andet, 
var  det  godt  gjort,  at  han  fik  saa  meget  Magt  med  sig  selv, 
at  han  kom  hjem  og  friede  nok  en  Gang  til  Fanny.  Han 
har  gjort  alt,  hvad  en  hæderlig  Mand  kan  gøre. 

—  Elvira  har  en  god  Fortaler  i  Dig. 

—  Aa  jal  Vel  skulde  ikke  Havfruen  selv  kunne  lokke 
mig  til  Utroskab  mod  den,  jeg  en  Gang  har  svoret  Kærlig- 
hed til  Døden,  men  derfor  kan  jeg  godt  synes  om  at  se 
smukke  Fruentimmer  ...  og  jeg  syntes,  at  selv  Hr.  Letsler 
saa  helt  oplivet  ud,  da  De  havde  Besøg  af  Frøkenen. 

Georgs  Ankomst  afbrød  Samtalen. 

Samme  Aften  talte  Letsler  med  ham.  Det  var  smukt  at 
høre,  hvorledes  den  livstrætte  Fader  forsøgte  at  oplive,  trøste 
og  formane  den  unge  Søn. 

—  Hvad  skal  jeg  gøre?  udbrød  Georg.  Hvis  Du  endda 
vilde  lade  Dig  overtale  til  at  følge  med,  kunde  vi,  saa  snart 

Briggen  kommer  i  Orden,  gaa  under  Sejl  og  ikke  saa  snart 
vende  tilbage.  Det  er  kun  paa  Søen,  jeg  er  fuldstændig  lyk- 
kelig. Paa  Landjorden,  hvor  jeg  ikke  har  noget  at  befale 
over,  forvirres  jeg  af  alle  de  forskællige,  forbistrede  Kom- 
mandoord. 

—  Forskællen,  min  kære  Søn,  kommer  af,  at  Du  har 
adlydt  to  ulige  Magter.  Men  nu,  efter  at  den  ene  har  ned- 
lagt sit  Scepter,  maa  Du  udelukkende  hylde  den  anden  — 
saa  bliver  der  Harmoni  i  det  hele. 

—  Harmoni,  Fa'erl  Er  Fanny  en  Pige,  som  kan 
glemmes  ? 

—  Det  tror  jeg  vel  ikke.  Men  naar  Du  for  anden  Gang 
har  faaet  hendes  Afslag,  maa  hun  kun  indtage  en  Yndlings- 
søsters  Plads  i  Dit  Hjærte   saavelsom  i  Din  Erindring. 

Letsler  fortalte  nu  Georg  en  Del  af  sin  Samtale  med  Karolus 
og  dennes  venlige  Raad. 

—  Ja  vist,  den  hæderlige  Karolus  —  han  er  for  hensyns- 
fuld til  at  komme  til  mig,  naar  jeg  ikke  først  kommer  til  ham. 
Ja,  Fa'er,  jeg  har  nu  ikke  mere  end  to  Ting  at  vælge  imellem: 
enten  at  gaa  her  og  hentæres  eller  at  rejse  der  hen,  hvor  jeg 
haaber,  at  jeg  er  savnet.  Men  først  vil  jeg  skrive  til  Fanny. 
Maaske  har  hun  i  disse  Uger  forandret  Anskuelse.  Hvorledes 
Dommen  end  falder,  vil  jeg  saa  blive  roligere.  Giver  hun 
mig  Afslag  for  tredje  Gang,  saa,  ved  Gud,  pakker  jeg  min 
Kuffert. 

Letsler  modsatte  sig  ikke  Sønnens  Beslutning. 

Georg  benyttede  en  stor  Del  af  Natten  til  at  affatte  dette 
overtalende  Brev,  der  i  det  mindste  kunde  vise  Fanny,  hvor 
kær  hun  havde  været  ham,  hvor  dybt  han  sørgede  over  Tabet 
af  hende.  Nisse  tog  næste  Morgen  til  Strand  med  denne 
sidste  Post. 

Den  unge  Kaptejn  tilbragte  Timerne  i  brændende  Uro; 
hele  hans  Sjæl  var  nu,  ligesom  Brevet,  hos  Fanny.  Og  tu- 
sinde Gange  sagde  han  til  sig  selv: 

—  Hvor  højt  jeg  end  elsker  Elvira  —  mister  jeg  Fanny, 
mister  jeg  det  bedste. 

I  Mørkningen  kom  Nisse  tilbage  med  et  Brev. 

Det  indeholdt  kun  disse  Linjer: 

iGud  velsigne  Dig,  Georg!  Noget  yderligere  Svar,  end 
det,  Du  allerede  har  modtaget,  behøves  ikke.  Jeg  haaber 
snart  at  høre,    at  Du  har   ombyttet  Johannesskæret  med    et 

andet  Sted.    Hvor  Du  end  havner,  følger  mine  bedste  Ønsker 
Dig  altid. 

Fanny. « 

En  kort  Tid  stod  Georg  ubevægelig  med  lukkede  Øjn- 
laag  for  at  hindre  et  Par  Taarer  i  at  trænge  frem.  Han  for- 
maaede  det  dog  ikke;  de  faldt  paa  Fannys  Afskedsbrev,  som 
han,  efter  at  have  læst  det  endnu  en  Gang,  dybt  bevæget 
lukkede  til,  og  lagde  til  hendes  øvrige  Breve.  At  sende  dem 
tilbage  kunde  der  aldrig  være  Tale  om.  Men  da  han  for 
Fremtiden  vilde  berøve  sig  selv  den  sørgelige  Nydelse  at  læse 
dem,  forseglede  han  denne  Skat  og  overgav,  uden  at  sige  et 
Ord,  Pakken  til  sin  Fader. 

—  Skal  jeg  sende  den  tilbage  eller  brænde  den,  min 
Søn? 

—  Ingen  af  Delene,  Fa'er  1  En  Gang  i  Fremtiden,  om 
lang,  lang  Tid,  naar  jeg  er  bleven  roligere,  vil  jeg  læse  dem 
paany,  men  naar  hun  kommer  hertil,  saa  hils  hende  og  sig, 
at,  uagtet  hun  forsmaaede  at  blive  Georg  Letslers  Hustru, 
har  hun  dog  i  ham  en  Ven,  hvis  trofaste  Agtelse  og  varme, 
broderlige  Kærlighed  aldrig  kan  forvandles  eller  formindskes. 

Georg  udtalte  disse  Ord  med  en  vis  Ro,  men  hans  blege 
Kinder  vidnede  om,  at  denne  Ro  kun  fandtes  paa  Over- 
fladen. 

—  Ret  saa,  min  Søn  1  Efter  at  Du  har  udtalt  disse  Ord, 
ved  jeg,  at  Du  er  frelst,  thi  nu  har  Du  kun  en  Vej  at 
følge. 

—  Ja,  Fa'er!  sagde  Georg,    nu  har  jeg  kun  en  Vej   

Giv  mig  Din  Velsignelse   —  thi  Dine  Bønner  vil  blive  hørte. 

Rørt  lagde  Letsler  sine  rystende  Hænder  paa  Sønnens 
Hoved.  Den  gamle  Eneboer  skælvede  for  den  Følelse  af 
ublandet  Glæde,  der  strømmede  gennem  hans  Sjæl  —  men 
han  syntes  at  hans  gode  Engel  hviskede: 

—  Nyd  uden  Frygt  1  Du  har  Lov  til  at  være  lykkelig, 
efter  at  Du  helt  og  holdent  har  lagt  Dine  jordiske  Ønsker  i 
Guds  Haand. 

—  Nu  er  Du  lykkelig,  Fa'er  —  det  siger  Dine  Øjne 
mig. 

—  Ja,  Georg,  jeg  er  lykkelig,  rørt  og  dybt,  evigt  tak- 
nemmelig . . .  Herrens  Naade  er  stor. 

Sønnen  trykkede  kærligt  Faderens  Haand  og  gik  ud  for 
at  sende  endnu  et  Afskedsblik  til  Fannys  Hjem  . . . 

Den  næste  Dag  hjalp  Karolus  Georg  med  Indpakningen 
af  Kufferterne,  der  var  bleven  trukne  frem,  og  da  han  nok 
kunde  mærke,  at  Kaptejnens  Humør  ikke  var  det  bedste, 
indkastede  han  en  Gang  imellem  et  trøstende  Ord: 

—  Bare  Kurasje,  Kaptejn!  Naar  en  brav  Karl  har  gjort 
sin  Skyldighed,  kan  han  se  baade  Lykken  og  Ulykken  i 
Øjnkrogene.  Spild  barestens  ikke  Tiden  til  Unytte,  det  er 
mit  Raad  baade  først  og  sidst.  Monstro  vi  kommer  til  at 
gaa  her  længe  og  vente  inden  det  høres  og  spør'es,  at  Kap- 
tejnen er  kommen  vel  i  Havn?  Det  er  inte  sundt  at  ligge 
for  længe  og  krydse.  Og  Mage  til  hendes  sorte  Silkehaar  og 
hendes  sorte  Hekseøjne  . . .  Men  stop  og  fortøj !  Kaptejn 
Georg  er  saa  godt  hjemme  i  Navigationen,  at  han  nok  hitter 
Vejen  —  efter  Kompetence,  som  Birkedommeren  og  Peter 
Gran  sagde  en  Gang  her  i  Verden. 

Nu  maatte  Georg  le,  idet  han  rakte  Haanden  til  den 
gemytlige  Karolus  og  sagde: 

—  Jeg  skal  gøre  mit  bedste  for  at  svare  til  de  gode 
Tanker,  Du  har  om  mine  Kundskaber  . . .  Skal  jeg  hilse 
hende  fra  Dig? 

—  Ja,  Død  og  Pine,  hvis  hun  ikke  forsmaar  den  Hilsen, 
men  sandt  at  sige,  saa  syntes  jeg  ogsaa,  at  hun  var  meget 
for  god  til  at  være  stor  paa  'et  ...  Og  nu  et  Ord  i  Fortro- 
lighed: Du  behøver  inte  at  være  bange  for  Frøken  Fanny; 
plag  blot  ikke  Dig  selv  med  Bebrejdelser,  for  havde  hun 
villet  ha'e  Dig,  Kaptejn,  saa  havde  hun  sgu  nok  taget  Dig. 
Fanny  har  indset,  hvad  der  var  det  bedste.  Og  saa  længe 
jeg  lever,  skal  hun  hverken  savne  Støtte  eller  Raad,  hvorvel 
hun  er  et  Fruentimmer,  som  baade  kan  støtte  og  raade  sig 
selv. 

—  Det  var  netop  det,  jeg  vilde  tale  med  Dig  om;  selv 
vover  jeg  ikke,  i  det  mindste  ikke  for  Øjeblikket,  at  tilbyde 
min  Hjælp.  Men  skulde  Grosserer  Holmers  Sager  ...  Du 
forstaar  mig  nok. 

—  Vist  gør  jeg  det,  Kaptejn,  og  bliver  det  alt  for  galt, 
skriver  jeg,  for  at  vi  kan  lægge  vore  Hoveder  i  Blød  sammen. 
Men  for  Resten  er  det  min  Tro,  at  med  et  saa  godt  Hoved 
og  saa  god  Forstand,  som  Fanny  har  faaet  paa  sin  Part,  vil 

hun   ikke   komme   til   at   behøve   større  Hjælp,  end  der  kan 
skaffes  her  hjemme. 

Fulgt  af  sin  Faders  varmeste  Velsignelser  tiltraadte 
Georg  den  vigtige  Rejse.  Karolus  ledsagede  ham  et  langt 
Stykke  paa  Vejen. 


To  nærmere  Georg  kom  Helgenæs  —  som  han  efter  sine 
vekslende  Følelser  nærmede  sig  snart  med  en  Kurers  Hurtig- 
hed,  snart  med  en  krybende  Langsomhed  som  om  han  ikke 
kunde  taale  at  rejse  anderledes  end  Fod  for  Fod  —  desto 
mere  aftog  hans  Vished  om  et  lykkeligt  Udfald. 

Vel  var  han  elsket  . . .  det  vidste  han.  Men  elskede 
Fanny  ham  ikke  ogsaa  og  gav  ham  dog  et  Afslag.  Hvilken 
Grund  havde  han  da  til  at  turde  tro,  at  Elvira  vilde  modtage 
ham,  som,  først  efter  at  han  tre  Gange  var  bleven  forsmaaet 
af  en  anden,  endelig  kom  til  hende  . . .  Elviras  Stolthed  var 
dog  sikkert  alt  for  ædel  til,  at  en  smaalig  Følelse  kunde  faa 
Magt  over  hendes  Hjærte.  Hun  adlød  ikke  udelukkende 
Fornuftens  kolde  Stemme;  hun  vilde  ikke  hengive  sig  til 
Overvejelser,  naar  det  kom  an  paa  at  give  og  modtage 
Kærlighedens  Løfter,  for  saa  vidt  ...  for  saa  vidt  det  kunde 
antages,  at  Kærligheden  udelukkende  optog  hendes  Hjærte  og 
.  .  .  Geoig  vovede  sig  ikke  videre. 

Det  var  i  de  første  Dage  af  Februar,  at  hans  Vogn  rul- 
lede ind  i  Helgenæs'  Baggaard.  Skumringen  hvilede  allerede 
over  Jorden,  men  paa  Himlens  stjærneklare  Hvælving  stod 
Maanen,  og  dens  Sølvglans  faldt  over  det  gamle  Taarns  Vin- 
dusrækker.  I  Fløjen  skinnede  Lys  fra  flere  Steder,  men  den 
den  lille  Sal,  der  benyttedes  til  dagligt  Brug,  var  mørk. 

Det  forekom  Georg,  da  han  vandrede  over  Gaarden  til 
Ignelius'  Fløj,  som  om  Kæmperne  ved  Trappen  bevægede 
deres  Hoveder  og  tilvinkede  ham  en  Hilsen. 

—  Ja,  ja,  tænkte  han,  I  er  ældst  og  synes  derfor,  det 
tilkommer  Eder  at  give  mig  den  første  Velkomsthilsen .... 
Og  Du,  Du  gamle  Sagn,  Du  gamle  Helgenæs  vil  Du  aabne 
Dine  Arme  og  skænke  Lykke  og  Fred  til  den,  der  nu  kom- 

mer  for  at  bede  Dig  om  et  Hjem  for  Livet  .  .  .  eller  vil  Du 
forskyde  Sønnen  af  Din  fordums  Herre? 

En  Karl,  som  i  det  samme  gik  over  Gaarden,  forstyrrede 
Georgs  Betragtninger.  Og  da  han  paa  sit  Spørgsmaal,  om 
Herskabet  var  bortrejst,  fik  den  Underretning,  at  Komman- 
dørkaptejnen var  paa  Axelholm,  men  Frøkenen  hjemme,  op- 
gav han  sin  Plan  om  først  at  besøge  Ignelius.  Vel  var  der 
endnu  mørkt  i  Salen,  men  Elvira,  som  elskede  Maaneskin,  kunde 
maaske  alligevel  være  der.  Skulde  han  overraske  hende?  — 
Aldrig  vilde  han  kunne  finde  en  bedre  Lejlighed  til  at  overbevise 
sig  om,  hvorledes  hans  Tilbagekomst  vilde  blive  optaget. 

Efter  at  have  givet  nogle  Ordrer  angaaende  sine  Sager, 
gik  han  hurtigt  hen  til  den  højre  Fløj,  men  der  var  nær  ikke 
blevet  noget  af  Planen,  thi  i  Forstuen  mødte  han  en  Tjener, 
som  vilde  underrette  Frøkenen  om  hans  Ankomst.  Men  inden 
Tjeneren  kunde  røre  Dørlaasen,  greb  Georg  ham  med  et  rask 
Tag  i  Armen  og  aabnede  selv.  I  det  forreste  Kabinet  brændte 
en  enlig  Lampe.    Døren  til  Salen  stod  paa  Klem. 

Ved  denne  Dør  lyttede  han  et  Øjeblik  med  tilbageholdt 
Aandedræt.     Han  hørte  intet. 

—  Ak,  hun  var  der  vist  ikke. 

Han  gik  alligevel  ind.  Trinene  kunde  næppe  høres  paa 
Gulvtæppet. 

I  den  lille  Sofa  sad  Elvira.  Hendes  Hoved  var  let  bøjet 
nedad  mod  Haanden.  Hun  kastede  ikke  et  eneste  Blik  paa 
Maanen,  som  dog  gød  sin  herlige  Glans  ud  over  hele  hendes 
Skikkelse. 

Georgs  luende  Øje  hvilede  paa  hende,  som  ikke  anede 
hans  Nærhed.  Endnu  en  Gang  fløj  et  hastigt  Suk  tilbage  til 
Fanny  —  Gud  ved,  om  det  ikke  var  et  Taknemmelighedssuk. 

—  Akl 

Hvorfra  kom  dette  sagte  »aklc  som  lød  saa  nær  ved 
hende  ?    Elvira  løftede  Hovedet  og  saa  mod  Døren. 

—  Gode  Gud,  Georg  . . .  Kaptejn  Letsler ! 

Længere  kom  hun  ikke;  han  stod  allerede  ved  Siden  af 
hende.  Hans  Bevægelse,  hans  Blik  fortalte  alt,  men  hans 
Læber  fremstammede  kun  det  ene  Ord: 

—  Elvira! 

Hendes  Hjærtes  Slag  maatte  vistnok  have  givet  Genlyd 
i  hans,  thi  han  tog  hendes  Haand  og  lagde  den  over  sit  eget 
voldsomt  bankende  Hjærte. 

—  Saaledes,  Elvira,  saaledes  slaar  det  Dig  i  Møde  .... 
jeg  er  fri! 

Kun  et  eneste  let  Udraab  undslap  Elviras  Læber,  men 
dette  indeholdt  ogsaa  mere  end  den  fuldstændigste  Tilstaa- 
else. 

Der  blev  aldrig  Tale  om  noget,  der  lignede  et  formeligt 
Frieri.  Disse  to  Ildsjæle  havde  kun  Følelser,  og  selve  Maa- 
nen,  som  havde  set  saa  mange  Kærlighedsforbindelser  sluttes, 
studsede  i  den  Grad  over  alle  de  Luer,  der  flammede  op 
derinde,  at  den  fandt  sit  eget  Lys  overflødigt  og  trak  sig  ind 
mellem  Skyerne  . . . 

De  to,  der  sad  paa  den  lille  Sofa,  mærkede  ikke  Mørket. 
Værre  var  det  dog,  at  de  heller  ikke  hørte  en  Vogn  holde 
for  Trappen,  at  Stemmer  talte  der  ude  —  nej,  ingen  Ting 
hørte  de,  førend  Kommandørkaptejnen  selv,  bagefter  gamle 
Ignelius,  der  bar  Lys,  traadte  ind  i  Salen;  og  hvis  ikke  Ig- 
nelius,  som  Gud  ske  Lov  endnu  havde  de  bedste  Øjne,  saa 
hastigt  havde  slaaet  Døren  til,  vilde  ogsaa  Tjeneren  have 
fulgt  efter. 

—  Hvad  Pokker!  . . .  Georg  1  —  Fand.  ...  er  Du  gal, 
Dreng  ...  hvor  kommer  Du  fra? 

—  Direkte  fra  Himlen,  Hr.  Kommandørkaptejn. 

Og  med  lynende  Øjne  traadte  Georg  hurtigt  frem  for  sin 
gamle  Chef. 

—  Og  Du,  Frøken? 

Elvira  var  fløjet  hen  til  sin  Fader,  der,  næsten  lige  saa 
forbavset  som  Maanen,  iagttog  det  Udtryk  af  overstrømmende 
Glans,  der  hvilede  over  de  unges  Ansigter.  Hendes  Blufær- 
dighed kunde  næppe  udholde  Faderens  smilende  Blik,  men 
paa  hendes  Læber  svævede  et  mildt  Udtryk,  da  hun  svarede: 

—  Jeg,  Fa' er  —  jeg  har  gjort  ham  Selskab. 

—  Men  hvorledes  har  I  kunnet  vove,  uden  at  spørge  mig, 
at  afslutte  et  Forbund?  Jeg  kan  nok  forstaa,  Georg,  at  Du 
nu  er  fuldstændig  fri,  men  . . . 

—  Nej,  for  Guds  Skyld,  ikke  en  saadan  Paastand.  Jeg 
har  aldrig  været  mindre  fri  end  nu,  da  jeg  er  bleven  bunden 
for  hele  Livet,  og  at  det  er  sket  uden  at  spørge  Dem,  Hr. 
Kommandørkaptejn,  deri  er  jeg  virkelig  uskyldig;  om  det 
gjaldt  mit  Liv,  kan  jeg  ikke  sige,  hvorledes  jeg  er  kommen 
ind  i  Himlen.     Men  sket  er  sket  og  derfor  . . . 

—  ...    derfor,    mener  Du,    gør  jeg   bedst   i  at  betragte 

mit  Samtykke  som  givet.  Naa,  i  Guds  Navn  dal  Den  lykke- 
lige Fader  aabnede  Armene  for  dem  begge.  —  Er  Du  nu 
blot  sikker  paa,  mit  Barn  (hans  Læber  berørte  ømt  Elviras 
Pande),  at  Du  kan  holde  fast  paa  denne  Sommerfugl? 

—  Det  er  jeg,  Fa'erl  Han  vover  aldrig  at  flagre  fra 
mig. 

—  Nej,  mine  Sommerfuglevinger  er  for  bestandigt  stæk- 
kede; mit  stakkels  vildfarende  Hjærte  har  omsider  fundet  en 
Havn  for  Livet,  for  Evigheden  1 

Nu  blev  der  Tavshed  i  den  tredelte  Gruppe.  Ingen  gav 
Agt  paa  gamle  Ignelius,  som  han  stod  der  med  Lysestagen  i 
Haanden,  medens  store  Glædestaarer  rullede  ned  ad  de  ryn- 
kede Kinder  og  varme  Bønner  for  Baron  Vilhelms  Søn  og 
hans  unge  Brud  brændte  paa  hans  Læber. 


Ellevte  Afsnit. 
Endnu  en  Gang  paa  „Frisejleren' 


Ellevte  Kapitel. 

Torekow,  den  7.  April. 

»Atter  skriver  jeg,  Fader!  Midt  under  min  rastløse  Virk- 
somhed stjæler  jeg  en  Gang  imellem  nogle  Øjeblikke  for  at 
kunne  tale  med  Dig.  Og  nu  kan  jeg  fortælle,  at  min  smukke 
»Elvira  Korneliac  om  en  Maannd  er  færdig  til  at  løbe  ud  af 
Havnen.  Jeg  gaar  først  til  København  for  at  aflevere  Lad- 
ningen, som  jeg  magasinerede  der  i  Efteraaret  . . .  Derefter 
gaar  det  vel  afsted  til  England  eller  Holland  —  som  det  nu 
falder.  Jeg  haaber,  at  mit  gamle  Held  med  gode  Fragter 
ikke  skal  vende  mig  Ryggen.  Men  forinden,  Fader,  forinden 
. . .  hvilke  Nyheder  har  jeg  ikke  at  fortælle  Dig. 

Du  ved,  at  Kommandørkaptejnen  havde  fastsat  Brylluppet 
til  min  Tilbagekomst  til  Efteraaret.    Jeg  følte  mig  ikke  rigtig 


Digitized  by 


Google 


! 

J 


139 

tilfreds  med  denne  Ordning,  men  saa  længe  jeg  blev  paa 
Helgenæs,  kunde  jeg  ikke  fuldt  ud  maale,  hvor  lang  Tid  der 
var  fra  den  3die  Februar  til  Slutningen  af  Oktober,  thi  Du 
kan  nok  forstaa,  at  den  Tidsregning,  jeg  den  Gang  førte,  ikke 
lignede  nogen  anden,  som  jeg  tidligere  havde  ført,  hverken 
til  Søs  eller  til  Lands.  Men  siden  jeg  ankom  her  til  Torekow, 
begyndte  jeg  at  beregne  Tiden  efter  den  gamle  Stil,  kun  med 
den  Forskæl,  at  den  nu  voksede  mig  saadan  over  Hovedet, 
at  jeg  ikke  kunde  begribe,  hvorledes  en  saadan  Masse  Tid 
skulde  faa  Ende. 

Da  satte  jeg  mig  i  halv  Fortvivlelse  til  at  skrive  et  Brev 
til  Kommandørkaptejnen,  hvori  jeg  udviklede  al  den  Veltalen- 
hed, Himlen  har  begavet  mig  med.  Jeg  begyndte  med  at 
tale  den  fornuftigste  Fornuft  om  Briggen  og  al  min  Gøren 
og  Laden  ved  den,  men  derefter  rykkede  jeg  frem  med  den 
ydmyge  Ansøgning,  at  min  tilkommende  Svigerfader,  under 
Hensynet  til  alle  Tings  Usikkerhed  her  i  Verden  navnlig  for 
os  stakkels  Sømænd,  af  kristelig  Kærlighed  og  Barmhjærtighed 
vilde  forkorte  min  Ventetid  og  skyde  den  saa  meget  frem, 
at  Brylluppet  kunde  fejres  ved  Afrejsen  i  Stedet  for  ved 
Hjemkomsten. 

Her  paa  fik  jeg  det  lidet  trøstende  Svar,  at  min  kære 
Svigerfader  al  Tid  havde  anset  mig  for  lidt  forrykt,  men  at 
han  alligevel  aldrig  havde  fundet  noget  i  den  Grad  gal- 
mandsagtigt  hos  mig  som  det,  at  jeg  vilde  forlange  Lysning 
og  Bryllup  saaledes  over  Hals  og  Hoved.  Altsaa  ijej  —  be- 
stemt nej! 

Men  jeg  lod  mig  ikke  afskrække.  Komme  selv  vovede 
jeg  ikke,  thi  intet  kunde  have  bragt  mig  i  større  Miskredit 
hos  ham,  end  om  jeg  var  rejst  fra  Folk  og  Arbejde  kun  for 
at  passe  mine  Kærlighedsanliggender.  Jeg  foresatte  mig  der- 
for bestemt  hver  Postdag  at  opvarte  ham  med  et  Brev  om 
det  samme  Æmne,  og  hvad  enten  jeg  nu  havde  en  Talsmand- 
inde  der  paa  Stedet  eller  mine  egne  Bønner  var  saa  kraftige, 
nok  er  det :  i  Tirsdags  overraskedes  jeg  af  det  kæreste  Besøg, 
nemlig  min  gamle  Chef  og  . . .  Jeg  gad  nok  vide,  Fader,  om 
de  Mennesker,  som  i  fordums  lykkelige  Dage  havde  Besøg  af 
Englene,  kunde  føle  sig  mere  lyksalige  end  jeg,  da  jeg  kunde 
trykke  min  Elvira,  min  Trolovede,  min  Afgud,  i  mine  Arme. 

Jeg  ved  nok,  at  det  er  urigtigt  at  holde  mig  til  det 
samme   Thema,   som  jeg  tidligere   har   afhandlet   vel    de  ti 

Gange,  men  Du  kan  næppe  for  ofte  høre  mig  fortælle,  at  min 
Lykke  er  saa  stor,  at  det  ofte  forekommer  mig,  at  mit  Bryst 
ikke  kan  rumme  den.  Hvad  kan  jeg  da  gøre  andet  end  at 
udgyde  en  Del  deraf  paa  Papiret  ?  Du  synes,  at  jeg  skriver 
meget  til  Dig  om  min  Kærlighed  —  hvad  tror  Du  da,  jeg 
skriver  til  hende,  som  Gud  ske  Lov  ikke  bliver  træt  af  at 
læse  mine  Galskaber,  men  betaler  mig  med  samme  Mønt  . . . 
Jeg  spørger  stundom  mig  selv,  om  alt  dette  kan  blive  ved, 
om  ikke  selv  Himlens  Serafer  vil  misunde  mig  og  gøre  Op- 
rør mod  min  Lykke,  men  saa  trøster  jeg  mig  med,  at  hvis 
de  ikke  vil  vise  Overbærelse  mod  mig,  som  virkelig  er  meget 
langt  fra  at  have  fortjent  en  saadan  Lykke,  tør  de  dog  have 
Barmhjærtighed  med  min  englelige  Elvira;  de  kan  ikke  nænne 
at  tage  hendes  Himmel  fra  hende  —  og  hendes  Himmel  er 
hos  mig,  ligesom  min  er  hos  hende. 

En  Gang  imellem  overfaldes  jeg  af  Bekymringer,  fordi 
jeg  ikke  mere  føler  noget  Samvittighedsnag  i  Henseende  til 
Fanny  —  men  hvorledes  skulde  jeg  kunne  føle  Samvittigheds- 
nag i  denne  Rus.  Og  naar  stundom  en  Tanke  lister  sig 
frem  og  vil  forme  sig  til  en  tavs  Bebrejdelse,  saa  har  jeg 
straks  den  Indvending  parat,  at  hun  tre  Gange  gav  mig  Kur- 
ven, og  at  hun,  den  forstandige,  ædelt  sindede  og  varmhjærtede 
Kvinde,  nok  vidste,  hvad  hun  gjorde  baade  for  sig  selv  og 
for  mig.  Nu  og  altid  skal  hun  være  mig  hellig  som  Ven- 
inde, som  Søster,  men  noget,  der  ligner  Kærlighed,  findes 
ikke  mere.  Jeg  vidste  jo  forud,  at  jeg  hverken  i  Ord  eller 
Tanke  vilde  forsynde  mig,  naar  jeg  fuldt  ud  kunde  hengive 
mig  til  en,  og  da  denne  nu  blev  Elvira,  min  herlige,  min 
højsindede  Elvira,  kan  ingen  Fristelse  nærme  sig  mig. 

Det  er  ikke  alene  Kærlighed,  Fader,  som  bringer  mig  i 
Henrykkelse;  det  er,  ogsaa  en  retfærdig  Beundring.  Det  var 
først  efter  at  jeg  var  bleven  forsmaaet  af  hendes  Medbejlerske, 
jeg  kom  til  Elvira.  Havde  hun  ikke  haft  Ret,  selv  om  hun 
ikke  havde  villet  forkaste  mig,  til  at  tage  en  lang  Betænk- 
ningstid, med  et  Ord,  til  at  hævne  sig  paa  en  af  disse  utal- 
lige Maader,  paa  hvilke  Kvinder  kan  tage  Hævn  over  en 
Mand,  som  elsker  dem?  Men  min  Elvira  var  for  stor  til  at 
tage  en  saadan  Hævn;  ikke  en  Gang  et  Sekunds  Betænkning 
forlangte  hun,  og  i  Forening  svæ 

Men  jeg  taber  jo  ganske  Traaden  til  min  store  Nyhed 
eller  rettere  sagt  mine  to  overjordiske  Nyheder. . . . 

Nu  kommer  de. 

Jeg  forbigaar  mit  og  Elviras  Møde;  thi  ligesom  Kom- 
mandørkaptejnen ved  den  Lejlighed  erklærede,  at  han  var 
paa  Vej  til  at  tabe  al  Taalmodighed,  saaledes  vilde  det 
maaske  ogsaa  gaa  med  Dig.  Altsaa  kun  om  min  gamle 
Chefs  velsignede  Ord: 

—  Du  har  trættet  mig  saaledes  med  Dine  ensformige 
Breve,  min  kære  Georg,  at  jeg,  i  Haab  om  en  Gang  at  høre 
Dig  tale  om  noget  andet,  har  besluttet  fejre  Eders  Bryllup 
den  1.  Maj,  og  altsaa  maa  der  vel  lyses  for  Eder  næste 
Søndag. 

Det  høje  Purpur  paa  Elviras  Kind  lod  mig  forstaa,  at 
det  ikke  var  Spøg.  Jeg  tænkte,  jeg  skulde  tage  min  Død 
af  Glæde  . . .  men  der  manglede  endnu  noget. 

—  Hvorledes  er  det  Fa'er (jeg  maa  allerede  tiltale 

ham  med  dette  fortrolige  Navn,  og  har  han  ikke  længe  været 
min  anden  Fader?  Den  tredje  . . .  nej,  ved  Gud,  det  er 
umuligt  at  jeg  midt  i  min  Henrykkelse,  midt  i  Sætningen 
kan  forhindre,  at  en  Følelse  af  dyb  Sørgmodighed  gaar  mig 
gennem  Marv  og  Ben,  naar  jeg  kommer  til  at  tænke  paa 
min  tredje  Fader,  min  ærlige  Stormbom.  Næsten  hver  Aften 
besøger  jeg  hans  Grav,  for  at  tænke  paa  Forgængeligheden 
af  al  jordisk  Lykke,  men  jeg  tænker  ogsaa  paa  alle  vore 
glade  Timer,  den  Gang,  da  Bambus-Ole  og  Madam  Rebekka 
levede  og  regerede  og  kæmpede  om  Herredømmet  over  den 
gamle  Mand.  Ak,  hvor  han  var  lykkelig  med  sin  Kone, 
hvad  det  var  for  et  agtværdigt  Par,  den  gamle  Flagskipper 
og  hans  Hustru  —  aldrig  i  mit  Liv  glemmer  jeg  nogen  af 
dem,  og  aldrig  glemmer  jeg  »Rektifikatoren«  og  Styrmands- 
gildet.  Men  den  gamle  skal  have  en  Gravsten,  det  skal  han; 
det  fortjener  den  gamle  Hoglandshelt ... 

Nu  har  jeg  igen  tabt  Traaden  og  maa  begynde  for  fra.) 

—  Hvorledes  er  det,  Fa'er,  sagde  jeg,  naar  en  Kvinde 
indtræder  i  det  hellige  Ægteskab,  skal  hun  da  følge  sin 
Mand  . . .  eller  blive  hos  sin  Fader?  Skriften  siger  jo  noget 
derom. 

—  Hvad  mener  Du  nu,  Du  Galfrands  —  Du  har  da  vel 
aldrig  i  Sinde  at  udsætte  Elvira  for  en  lang  Sørejses  Ube- 
hageligheder og  Besværligheder? 

—  Aa,  hvad  Ubehageligheder  og  Besværligheder  angaar, 
Fa'er  —  bemærkede  Elvira  og  saa  paa  Kommandørkaptejnen 

med  et  Blik  og  et  Smil  saa  fuldt  af  blid  Overtalelse,  at  han 
maatte  vende  sig  bort  for  ikke  straks  at  blive  besejret  —  saa 
er  jeg  just  ikke  bange  for  dem. 

Nu  var  det  Tid  for  mig  at  falde  ind  med  en  hel  Styrteso 
at  Forsikringer  om,  at  ingen  Ubehageligheder,  som  det  stod 
i  menneskelig  Magt  at  forebygge,  skulde  møde  min  elskede 
Ledsagerinde.  Hvem  kunde  være  mere  ængstelig  for  hende 
end  jeg .... 

—  ...  og  saa  vilde  Du  lade  Fartøjet  skøtte  sig  selv, 
afbrød  min  gamle  Chef  mig  med  et  spottende  Smil. 

—  Nej,  nej,  Fa'er,  det  skal  vi  nok  passe,  sagde  Elvira 
muntert. 

—  Og  har  Du  Hjærte  til  at  lade  mig  blive  ene  tilbage, 
Barn?  spurgte  han  sagte. 

Baade  jeg  og  Elvira  var  nu  afvæbnede,  om  end  jeg  for 
min  Del  fandt  dtt  haardt  nok,  at  jeg,  i  min  forestaaende 
Værdighed  som  Ægtemand,  saadan  straks  skulde  give  elter. 

Imidlertid  syntes  Kommandørkaptejnen,  at  vi  begge  til- 
sammen dannede  en  saa  bedrøvelig  Gruppe,  at  han  maatte 
le  hjærteligt  af  den  pludselige  Forvandling.  Da  det  Humør 
vendte  tilbage,  begyndte  jeg  igen  med  mine  indtrængende 
Bønner,  og  tilsidst  gav  han  efter,  thi  han  saa  nok,  uagtet 
Elvira  ikke  sagde  et  eneste  Ord  mere  om  den  Ting,  hvorledes 
det  stod  sig  ogsaa  med  hendes  Ønsker. 

Altsaa  følger  min  Hustru  mig  nu  paa  mit  Skib!  Dette 
er  noget,  som  ingen  Kommentarer  behøver. 

Men  endnu  en  Indvending  havde  Kommandørkaptejnen  i 
Beredskab.  Hvem  skulde  forsone  Tante  Rezia  med  den 
storartede  Tilsidesættelse,  der  blev  hende  vist,  ved  at  to  saa 
vigtige  Sager  blev  afgjorte  uden  hendes  Raad?  Kommandør- 
kaptejnen havde,  betaget  af  en  Smule  Frygt  for  de  utallige 
Modsigelser,  der  ventede  ham,  ikke  endnu  omtalt,  at  der  skulde 
lyses  paa  Søndag,  og  naar  hertil  nu  kom  den  anden  Nyhed, 
at  Elvira  straks  efter  Brylluppet  gjorde  mig  Selskab  paa 
Rejsen,  mente  han,  at  det  blev  alt  for  meget  paa  en  Gang. 
»Hun  faar  et  Slagtilfælde  og  dør«,  sagde  han,  »og  saa  sidder 
jeg  der  fuldstændig  ene  og  forladt.« 

Elvira  paatog  sig  at  forberede  den  naadige  Tante  fint  og 
varligt  paa  Bryllupet,  og  jeg  foreslog,  hvad  da  ogsaa  enstem- 
migt blev  vedtaget,  at  jeg,  ved  min  Ankomst  til  Helgenæs, 
tillidsfuldt  og  vel  bekendt  med  den  Indflydelse,  hun  udøvede 

paa  Kommandørkaptejnen,  skulde  bønfalde  om  hendes  Assi- 
stance til  at  overtale  ham  til  Imødekommen  mod  mit  og 
Elviras  fælles  Ønske. 

Men  nu,  da  jeg  skriver  om  Tante  Rezia,  husker  jeg  paa, 
at  jeg  i  min  Lyksalighedsrus  helt  har  glemt  at  fortælle,  hvor 
nær  hun  tog  sig  det  tunge  Slag:  Elviras  Forlovelse  med  en. . . 
Koffardikaptejn  ...  en  Skipper  I  Først  tredje  Dagen  efter  fik 
jeg  Avdiens. 

Hvis  hendes  Naade  havde  kendt  det  rette  Forhold  med 
»Skipperen«,  vilde  hun  maaske  have  modtaget  ham  paa  en 
anden  Vis. 

Men  vi  vovede  ikke  at  komme  med  den  mindste  Hen- 
tydning til  vor  store  Hemmelighed.  Thi  da  den  gamle  Kone 
nu  er  mere  forfængelig  end  nogensinde,  havde  hun  maaske 
ikke  kunnet  modstaa  Fristelsen  til  ligeoverfor  en  eller  anden 
af  de  fornemme  Naboer  at  husvale  sit  Hjærte  med  en  lille 
mystisk  Hentydning  til  en  højere  Stand  end  den  tilsyneladende. 
Nok  er  det,  hun  blev  holdt  i  Uvidenhed  om  Hovedaarsagen 
til  Kommandørkaptejnens  Samtykke. 

Dette  kom  jeg  nu  til  at  sige  til  Dig,  Fader,  aldeles  uden 
Overlæg  —  men  hvem  ved  ogsaa,  om  ikke  dette  Samtykke 
var  udeblevet  uden  dette  hemmelige  Fortrin.  Selv  tænker  jeg 
ikke  mere  paa  disse  Forhold;  det  forekommer  mig  aldrig,  at 
jeg  er  i  Slægt  med  min  tidligere  Chef  ved  andre  Baand  end 
de  nu  knyttede.  Og  jeg  er  saa  tilfreds  med  min  Stand,  mit 
Navn,  min  Stilling  og  den  aldeles  uhørte  Lykke,  som  den 
gode  Gud  har  skænket  mig,  at  jeg  maatte  være  den  største 
Nar,  Jorden  har  baaret,  om  jeg  nogensinde  med  et  Gran  af 
Savn  tænkte  paa,  at  det  kunde  være  anderledes.  Helgenæs 
vil  nok  blomstre  lige  saa  godt  i  Kaptejn  Letslers  Slægt  som 
under  den  friherrelige  U:ske  Familje. 

Naa,  som  sagt,  det  var  først  efter  tre  Dages  Forløb,  jeg 
blev  underrettet  om,  at  den  gamle  Friherreinde  havde  givet 
sit  Minde  til  at  modtage  mig.  Og  hun  havde  da  paataget 
sig  en  saa  kongelig  Værdighed,  at  det  tydeligt  nok  var  hendes 
Mening  helt  og  holdent  at  bringe  mig  ud  af  Koncepterne. 
Denne  sin  Hensigt  opnaaede  hun  vel  ikke,  men  vist  er  det, 
at  jeg  aldrig  har  vist  mig  saa  ydmyg  over  for  noget  Men- 
neske —  dette  var  ganske  vist  ikke  af  Respekt  for  hendes 
Fordomme,  men  af  Respekt  for  den  gamle  Dame  selv,  for 
ni  10 

hendes  høje  Alder  og  den  store  Anseelse,  hun  nyder  i  Fa- 
miljen  og  i  hele  Egnen. 

Da  jeg  traadte  frem  for  at  kysse  hendes  Haand,  gjorde 
jeg  et  Buk  saa  dybt,  at  jeg  er  vis  paa,  hun  aldrig  lur  set 
Mage.  Den  højtidelige  Mine  forandredes  ogsaa  straks  til  et 
naadigt  Smil.    Jeg  fik  Tilladelse  til  at  tage  Plads. 

Hun  behagede  selv  at  aabne  Samtalen  med  en  Beklagelse 
over,  at  hendes  svage  Helbred  ikke  før  havde  tilladt  hende 
at  f elicitere  mig  til,  at  jeg  havde  indgaaet  en  Forbindelse,  som 
hun  haabede  vilde  blive  rig  paa  Lykke,  til  Trods  for  det 
gamle  Ord,  at  Ægteskaber  mellem  Personer  af  »ulige  Stande 
ikke  bringer  Lykke.  »I  fordums  Dage,  kære  Cousin  (i  samme 
Øjeblik,  hun  godkendte  Forlovelsen,  hædredes  jeg  ogsaa  med 
Cousin-Titelen),  gik  det  ikke  saa  let  for  en  borgerlig  Mand 
at  vinde  sig  en  adelig  Frøken  af  gammel  Familje.« 

—  I  selve  min  Lykke,  sagde  jeg  undskyldende,  vilde  jeg 
altid  savne  noget  væsentligt,  hvis  Deres  Naade  (den  gamle 
hører  sig  helst  af  alt  tituleret  »Deres  Naade«)  ikke  tilgiver 
mig  den  Dristighed,  jeg  har  vist  ved  at  trænge  ind  i  denne 
Familje.  Kun  Kærlighedens  Dristighed  kan  undskylde,  at  jeg 
har  hævet  mine  Øjne  saa  højt. 

Besejret  svarede  den  gamle  hovmodige  Dame: 

—  Jeg  haaber,  at  jeg  ikke  har  sagt  noget,  mon  cousin, 
som  kan  berettige  den  Supposition,  at  jeg  med  den  mindste 
Skygge  af  Antipati  modtager  Dem  i  min  Familje?  Selv  om 
jeg  ikke  kan  forsone  mig  med  alle  den  nuværende  Tids  Idéer, 
kan  jeg  dog  nok  vise  Overbærelse  imod  dem !  Men  da  vi  nu 
er  i  Familje  med  hinanden,  falder  det  af  sig  selv  at  De  kalder 
mig  Tante. 

Jeg  kunde  ikke  gøre  for,  at  et  lille  Suk  fulgteden  ærbø- 
dige Taksigelse.  Mine  Tanker  fløj  nemlig  tilbage  til  den  Tid, 
da  gamle  Stormbom,  siddende  paa  den  rødmalede  Kiste  i  sin 
Kahyt  paa  Fregatten,  tog  Flasken  med  det  vedhængende 
Pølsehorn,    fyldte  det  og  med  en  Højtidelighed,  næsten  lige 

saa  stor   som   selve  Tantes,  tillod  mig  at  sige  Farbro'r 

Hvilken  Rigdom  af  Minder  fremkaldte  ikke  Sammenligningen! 
Da  var  jeg  Skibsdreng  —  men  ak,  hvor  stolt,  da  jeg  med 
Dolken  i  Haanden  forlod  Chefens  Kahyt;  Jorden  kunde  næppe 
bære  migl  Nu  kunde  den  endnu  mindre  bære  mig,  da  jeg 
med  min  gamle  Chefs  Datter  svævede  ind  gennem  Helgenæs' 
ærværdige  Mure  . . .  Hvor  Tiderne  skifte,  Fader  . . .  jeg  bliver 

ganske  alvorlig,  naar  jeg  tænker  derpaa.    Hvor  længe  vil  vel 
min  Himmel  vedblive  at  være  klar? 

Nej,  nu  slutter  jeg,  inden  jeg  bliver  helt  melankolsk  af 
Lykke. 

Tusind,  tusind  Hilsener 

til  alle  Vennerne  fra 

Din  Georg« 


Tolvte  Kapitel. 

Vaarsolen  smilede  venligt  ind  ad  de  høje  Vinduer  i  Salen 
paa  Helgenæs  og  kastede  en  lysende  Glans  over  Sølvbroderiet 
paa  Brudesløret,  som  var  udspændt  i  Elviras  Syramme. 

Ved  Rammen  arbejdede  baade  Elvira  og  den  lille  Fri- 
herreinde Vendela  med  en  Iver,  som  gød  Purpur  over  begges 
Kinder. 

—  Nej,  nu  kan  jeg  ikke  holde  ud  at  tie  længere,  sagde 
omsider  Vendela.  Du  (hun  saa  paa  Elvira  tnzd  et  skælmsk 
Smil)  kan  vel  nok  underholde  Dig  saa  behageligt  paa  egen 
Haand,  at  Du  forsmaar  den  Skærv,  andre  kan  yde  til  Din 
Underholdning. 

—  Har  vi  da  tiet  stille  saa  længe?  svarede  Elvira,  paa 
hvis  skønne  Ansigt  aftegnede  sig  dette  drømmende  Liv, 
•som  helst  undgaar  enhver  Tankeudveksling.  —  Det  er 
virkelig  en  meget  utaknemmelig  Værtinde,  Du  har,  søde 
Vendela;  først  sætter  jeg  Dig  til  at  arbejde  alt,  hvad  Du  kan, 
-og  bagefter  sidder  jeg  og  fantaserer  for  mig  selv  —  men  det 
-er  i  al  Fald  ikke  første  Gang,  Du  lægger  Menneskekærlighed 
for  Dagen. 

—  Og  bliver  heller  ikke  sidste  Gang,  sagde  Vendela 
muntert.  Jeg  har  nok  hørt  paastaa,  at  Kærligheden  forædler 
alle  Skabninger,  men  jeg  gad  nok  vidst,  om  den  faar  Bugt 
med  Din  gamle  Utaalmodighed.  Hvis  vi  nu  for  Eksempel 
ikke  faar  Broderiet  færdigt  til  i  Moi^en  Aften,  naar  Din  Kaptejn 
kommer  —  hvad  saa? 

—  Ja  saa,  svarede  Elvira,  og  en  let  Sky  formørkede 
hendes  smukke  Pande,  vilde  jeg  virkelig  blive  meget  ked  af 
-det,  men  ikke  hæftig,  ikke  utaalmodig,  thi  jeg  ved  jo,  at  disse 

Sindsbevægelser  vansirer  mine  Ansigtstræk  —  og  Du  kan  nok 
begribe,  at  jeg,  for  at  være  smuk  i  hans  Øjne,  vil  underkue 
enhver  somhelst  Sindsbevægelse. 

—  Saa  er  det  jo  den  skæreste  Sandhed,  at  Kærligheden 
gør  Underværker. 

—  Hvem  tvivler  vel  om  det?  Men  at  underkue  visse 
Følelser  er  ikke  at  overvinde  dem.  Jeg  vilde  derfor  ogsaa 
være  misfornøjet  med  mig  selv,  hvis  jeg  ikke  var  færdig  med 
alt,  inden  han  kommer.  Du  vil  desuden  faa  at  se,  kære  Ven- 
dela,  at  jeg  ikke  senere  faar  ret  megen  Tid  tilovers ;  det  er 
jo  saa  længe  siden,  jeg  sidst  saa  ham. 

—  Ja,  hele  fjorten  Dage  . . .  Jeg  skal  sige  Dig  en  Ting, 
Elvira  —  jeg  var  rigtig  glad  over,  at  Tante  opgav  sit  Forsæt 
allerede  ved  Frokosten  paa  Din  første  Lysningsdag  at  over- 
raske Dig  med  sin  Nærværelse.  Havde  hun  set  Dig,  da  Du 
kom  ind  og  fik  Øje  paa  Georg,  saa  forsikrer  jeg  Dig,  at  Du 
var  kommen  til  at  høre  paa  en  hel  Prædiken  om  en  ung, 
forlovet  Piges  Pligt  at  holde  paa  sin  Værdighed. 

—  Det  vil  jeg  gærne  tro,  bemærkede  Elvira  med  en 
hjærtelig  Latter.  Men  Du  maa  ogsaa  indrømme,  at  det  var 
en  Overraskelse,  som  jeg  ikke  kunde  tage  roligt;  min  stakkels 
Georg  havde  jo  rejst  hele  Natten  for  at  naa  hertil  om  Mor- 
genen og  rejste  bort  igen  den  næste  Nat,  blot  for  at  kunne 
være  hos  mig  en  eneste  Dag. 

—  Aa,  jeg  tror,  at  Din  stakkels  Georg  blev  rigeligt  be- 
lønnet for  sin  Ulejlighed  . . .  husker  Du,  Elvira,  at  jeg  en 
Gang  for  lang  Tid  siden  sagde,  at  jeg  nødigt  vilde  se  Dig 
forelsket? 

—  Du  finder,  at  min  Kærlighed  er  overdreven  —  men 
hvoraf  kan  Du  vide  det,  Vendela? 

—  Det  kan  jeg  vide,  fordi  I  begge  to  ser  ud  som  I  stod 
i  lys  Lue;  aldrig  tager  I  Notits  af,  hvad  der  foregaar  omkring 
Eder.     I  lever  ikke  paa  Jorden.    Jeg  og  Henning  elsk 

—  Kære  Vendela,  albrød  Elvira  med  sin  gamle  Hæftig- 
hed,  tal  ikke  om  Dig  og  Henning.  Eders  Kærlighed  er  ganske 
vist  jordisk.  Men  jeg  er  stolt  over  at  min  og  Georgs  svæver 
over  Jorden.  Du  kan  ikke  sammenligne  Hennings  og  Georgs 
Følelser. 

—  Nej,  Gud  bevare  mig  for  det,  svarede  Vendela  lidt 
unaadigt,  Derimod  haaber  jeg,  at  Hennings  Følelser  for  mig 
skal  være  de  samme  om  ti  Aar,  som  de  er  i  Dag.    Den  rolige. 

stille  Lykke  er  vistnok  ogsaa  paalideligere  end  den,    der  kun 
beruser  lige  i  Øjeblikket. 

—  Er  min  Lykke  Dig  en  Torn  i  Øjet,  eftersom  Du  er  i 
Stand  til  at  saare  mig  saa  dybt?  udbrød  Elvira,  idet  hun  hur- 
tigt rejste  sig  og  skød  Stolen  bort. 

Med  Forbavselse  og  Bedrøvelse  saa  Vendela,  hvor  dybt 
Elvira  var  fornærmet.  Vendela  anede  ikke,  at  hun  i  sin 
Harme  havde  anslaaet  en  Stræng,  som  Elvira  selv,  endogsaa  i 
sin  højeste  Lykke,  ikke  kunde  lade  være  at  røre  ved,  men 
som  var  farlig  for  nogen  anden  at  komme  nær. 

—  Min  Gud,  Elvira,  hvor  kan  Du  tage  et  Par  Ord  saa 
ilde  op  ?  Det  ærgrede  mig,  at  Du  kunde  tro,  at  Henning  og 
jeg  ikke  en  Gang  var  i  Stand  til  at  forstaa  Eders  Følelser. 

—  Og  dog  har  jeg  Ret  deri.  Thi  hvis  Du  havde  for- 
staaet  dem,  vilde  Du  ikke  have  udtalt  Dig  saaledes,  som  Du 
gjorde.  Men,  kære  Vendela,  det  er  altfor  barnagtigt  af  mig 
at  spilde  min  kostbare  Tid  med  at  harmes  over  noget,  som 
Gud  ske  Lov  aldrig  vil  indtræffe.  Du  skal  faa  at  se,  Vendela, 
at,  hvor  hæftig  vor  Kærlighed  end  er,  vil  den  dog  overleve 
baade  ti  og  tyve  Aar. 

—  Gid  den  maatte  overleve  de  tredive,  sagde  Vendela 
formildet.  Men  hvis  Du  nu  ikke  havde  kunnet  følge  Din 
Mand  paa  hans  Rejse,  saa  vilde  Sorgen  jo  allerede  have  be- 
gyndt nogle  Dage  efter  Brylluppet. 

—  Har  Du  nogensinde  kunnet  tro  (et  noget  spotsk  Smil 
fløj  over  Elviras  Læber),  at  jeg  nogensinde  har  tænkt  paa  at 
blive  hjemme?  Nej,  i  samme  Øjeblik,  vi  blev  forlovede,  var 
det  min  urokkelige  Beslutning,  at  Bryllupet  skulde  holdes  saa 
tidligt  i  Foraaret,  at  jeg  kunde  følge  med  ham.  Jeg  havde 
jo  ikke  haft  et  Øjebliks  Ro,  hvis  jeg  fra  Begyndelsen  af  havde 
maattet  frygte  for  Adskillelsen. 

Medens  Elvira  sagde  dette,  havde  hun  genoptaget  sit 
Arbejde.  Men  endnu  fandtes  den  høje  Farve  paa  hendes 
Kind,  og  Øjet  lynede  af  den  nylig  vakte  Harme.  Da 
traadte  Kommandørkaptejnen  ind  med  et  aabnet  Brev  i 
Haanden. 

Han  saa  ud  som  En,  der  ikke  har  noget  videre  behageligt 
at  meddele. 

—  Det  er  vel  ikke  fra  Georg,  Fa'er. 

—  Jo  netop!  Han  kan  ikke  være  her  før  Aftenen  forud 
for  Brylluppet.   Jeg  tænkte  det  nok,  eftersom  der  skulde  gøres 

saa  mange  Forandringer  og  Anstalter  i  Kahyten.  Den  bliver 
ikke  færdig  i  de  fire  første  Dage. 

—  Fa'erl  (Elvira  blegnede  og  overfaldtes  af  en  hæftig 
Skælven).  Der  er  vel  ikke  noget  andet?  Han  er  vel  ikke 
taget  til  Joh . . . 

Men  nu  brød  Kommandørkaptejnen  ud  i  en  hjærtelig 
Latter  og  raabte: 

—  Kom  ind,  Din  Skælm,  og  lad  hende  se,  at  Du  ikke 
er  løbet  Din  Vej. 

Døren  sprang  op,  og  Georg  styrtede  ind  og  sluttede 
jublende  den  elskede  i  sin  Favn. 

Indvirkningen  paa  Elviras  let  bevægelige  Sind  af  to  hin- 
anden saa  modstridende  Følelser  viste  sig  ved,  at  hun  brast 
i  Graad.  Og  da  Vendela  saa  en  Taare  falde  mellem  Brude- 
slørets Blomster,  kastede  hun  sit  Lommetørklæde  derover; 
hun  frygtede  for,  at  Elvira,  hvis  hun  havde  set  den  mørke 
Plet,  vilde  have  erindret  sig  de  Ord,  hun  ønskede,  at  hun 
ikke  havde  udtalt. 

—  De  Kvinder,  de  Kvinder  1  sagde  Kommandørkaptejnen. 
Smil  og  Graad  i  samme  Minut. 

—  Jeg  kan  ikke  tilgive  mig  selv,  at  jeg  har  fremkaldt 
disse  Taarer,  udbrød  Georg  hæftigt.  Og  dog,  min  elskede, 
er  jeg  saa  uædel,  saa  egenkærlig,  at  jeg  ikke  for  nogen 
Pris  vilde  have  dette  Øjeblik  tilbage. 

—  Ja,  det  lader  til,  Du  har  meget  let  ved  at  tilgive  Dig 
selv,  svarede  Elvira,  som  ved  en  paatagen  Fortrydelighed 
søgte  at  fjærne  det  Indtryk,  hendes  nervøse  Pirrelighed  havde 
gjort.     Nu  staar  der  kun  tilbage  at  faa  mig  god  igen. 

Georg,  som  'ikke  ønskede  noget  hellere  end  at  ombytte 
det  højtidelige  i  Kærligheden  med  det  muntre,  kastede  sig 
spøgende  paa  Knæ  og  erklærede,  at  han  nok  kunde  indse,  at 
der  krævedes  et  Offer.  I  næste  Øjeblik  var  han  igen  oppe, 
ude  af  Døren  og  tilbage  igen  med  en  lille  Vidiekurv,  som 
han  satte  ved  Elviras  Fødder. 

Hun  løftede  Laaget,  og  i  Kurven  laa  paa  et  svulmende 
Leje  af  grønne  Blade  et  Par  smukke,  hvide  Duer,  forsvarligt 
fængslede  under  et  Gitter  af  rosenfarvede  Silkebaand. 

Elvira  skreg  højt  af  Glæde. 

—  Du  modtager  dem  altsaa. 

—  Ja,  som  et  fuldstændigt  Sonoffer. 

Hun    satte  Kurven  paa  sit  Skød  og  kælede  for  de  smaa 

elskede  Gæster,  de  nydelige  Budbærere  for  hendes  Kærligheds- 
lykke. 

—  Det  er  vel  det  første  Par,  som  indlades  i  Arken? 
mente  Kommandørkaptejnen  smilende. 

—  Jeg  vil  blot  ønske,  at  de  ikke  dør  af  Misundelse, 
hviskede  Georg  til  Elvira,  men  fik  af  hende  et  Vink  om,  at 
han  ikke  maatte  betragte  sig  som  rigtigt  ankommen,  førend 
det  i  Rammen  udspændte  Arbejde  var  færdigt. 

—  Det  er  det  smukkeste,  jeg  nogensinde  har  set,  erklæ- 
rede Georg  beundrende  . . .  Men  har  det  saa  megen  Hast 
med  det,  at  Tiden  nu  skal  anvendes  dertil? 

—  Det  har  den  yderste  Hast! 

—  Det  er  ikke  noget  Sjal  —  det  kan  det  ikke  være 
. . .  Men  hvad  er  det  ? 

—  Mit  Brudeslør! 

Dette  Ord  og  det  Blik,  den  Tone,  hvori  dette  blev  sagt, 
gjorde  det  dybeste  Indtryk  paa  Georg.  Han  bøjede  sig  hur- 
tigt ned  og  berørte  med  sine  Læber  de  prægtige  Blomster. 

—  Min  Gud,  hvor  Du  bliver  blændende  skøn  med  Myrte- 
krone  i  Dine  sorte  Lokker  og  dette  Sølverslør  derover. 


I  den  gamle,  tunge  Pragtbolig  vankede  Ignelius  frem  og 
tilbage,  paaseende,  at  der  blev  behørigt  pudset  og  støvet  af 
før  Bryllupshøjtideligheden.  Ingen  Ting  maatte  ske  uden  ham. 
Den  gamle  Mand  var  i  et  Solskinshumør,  man  aldrig  havde 
set  Mage  til;  flere  Gange  om  Dagen  indfandt  han  sig  hos 
den  gamle  Friherreinde,  for  at  modtage  hendes  Ordrer,  thi 
hvem  kunde  have  bedre  Smag  og  Erfaring  i  saadanne  Sager 
end  hun? 

Georg  overraskede  den  trofaste  Sjæl,  medens  han  ilede 
op  ad  Trappen  med  Favnen  fuld  af  Vokslys. 

—  Ak,  Hr.  Kaptejn,  hvilken  Dag  der  stunder  til.  Hvis 
min  gamle  ... 

Georg  turde  ikke  svare  et  Ord,   førend  de  var  indenfor 

lukkede  Dørre.     Da  sagde  han,  idet  han  befriede  den  gamle 
Mand  fra  Byrden  og  sluttede  ham  i  sine  Arme: 

—  Vær  vis  paa,  kæreste  Hr.  Ignelius,  at  selv  om  han 
ikke  personlig  er  tilstede,  er  han  her  dog  med  hele  sin  Sjæl 
Hvor  han  vil  være  lykkelig  paa  denne  Dag  —  ja,  jeg  føler 
paa  mig  selv,  at  han  vil  græde  af  Glæde,  efter  at  han  har 
fældet  saa  mange  Taarer  af  Smærte.  Og  han  skal  faa  at 
vide,  hvorledes  hans  højre  Haand,  hans  højt  agtede  Ven, 
gaar  her  og  laver  i  Stand  og  glæder  sig,  ligesom  han  selv 
vilde  have  gjort,  hvis  Skæbnen  havde  tilladt  ham  at  blive 
paa  sit  kære  Helgenæs. 

Nu  maatte  Ignelius  tage  Lommetørklædet  frem;  Mindet 
om  hans  forrige  Husbond  var  saa  indlevet  i  hans  hele  Tilvæ- 
relse, at  de  udgjorde  ét. 

—  Ak,  sukkede  han,  en  Gang  haabede  jeg,  at  hans 
Bryllup  skulde  staa  her  . . .  Men  hvor  stod  det?  Hvilke 
Venner  og  Frænder  var  tilstede  ved  det?  Ikke  en  Gang 
hans  ældste  Tjener  fik . . . 

—  For  Guds  Skyld,  lad  os  ikke  tale  om  det,  afbrød 
Georg  ham  ivrigt.  Tænk  hellere  paa,  hvor  vidunderligt  For- 
synet har  føjet  det,  idet  det  tillader  Vilhelm  von  U.s  Søn  at 
holde  sit  Bryllup  i  disse  Sale  —  og  saa  hvilket  Bryllup,  Hr. 
Ignelius ! 

—  Ja,  ja,  Gud  har  været  meget  naadig,  Hr.  Kaptejn! 
Thi  en  stor  Glæde  er  det  en  Gang,  den  første  i  min  lange 
Tjenestetid,  at  se  en  saadan  Fest  fejres  her  . . .  Men  lov  mig 
en  Ting  i  Dag.  da  De  er  saa  lykkelig,  Hr.  Kaptejn. 

—  Hvad  da.  gamle  Ven? 

—  At,  naar  den  Tid  kommer,  da  De  alene  regerer  her, 
■disse  Stene  . . .  Den  gamle  nikkede  betydningsfuldt,  idet  han 
saa  ud  ad  Vinduet. 

—  Vær  kun  rolig,  Hr.  Ignelius,  de  skal  faa  Lov  at  hvile 
paa  Havets  Bund  —  det  lover  jeg  bestemt! 

—  Selv  om  Frøkenen  (til  den  Tid  Friherreinden)  skulde 
sætte  sig  der  imod?  Hun  er  lidt  aparte  i  den  Slags  Ting  og 
tror  ikke  paa,  at  de  har  noget  at  betyde. 

—  Jeg  tror  heller  ikke,  de  har  noget  at  betyde,  sagde 
Georg,  pludselig  betaget  af  en  ubehagelig  Følelse,  hvis  Ud- 
spring Ignelius  var  langt  fra  at  ane  . . .  Men  ene  og  alene 
for  en  Gang  at  faa  Ende  paa   de   velsignede  Sagn,   maa   de 

bort.    Min  Elvira  er  alt  for  englegod  til  at  modsætte   sig  et 
Ønske,  som  jeg  fremsætter. 

—  Hm!  hm!  mumlede  Ignelius  tvivlende,  men  tilføjede 
hurtigt:  —  Frøkenen  er  i  det  hele  taget  mere  Engel,  end 
hun  lader  sig  mærke  med. 

Efter  at  den  gamle  Mand  havde  sagt  dette,  fortsatte  han 
Vejen  til  de  indre  Værelser. 

Georg  gik  ind  i  sit  eget  Værelse  for  at  befri  Kufferten 
fra  Brudegaverne. 

Men  han  var  ikke  i  Stand  til  at  lukke  sine  Ører  for  et 
Ord,  som  uophørligt  lød  for  dem.  Ignelius  havde  udtalt  det, 
som  om  det  faldt  af  sig  selv,  hvorimod  Georg  aldrig  havde 
tænkt  paa  det  førend  nu,  at  hans  Hustru  skulde  kaldes  Fri- 
herreinde. 

Hvis  Georg  havde  været  Baron  og  Elvira  Datter  af  en 
fattig  Pæreskipper,  vilde  det  uimodsigelig  have  glædet  ham 
at  høre  hende  saaledes  benævnt  . . .  men  nu  . . .  Skulde  Kap- 
tejnens Kone  tiltales  af  hans  Matroser  med  denne  Titel? 
Georgs  Pande  rynkedes;  han  led  formeligt  ved  Tanken  om, 
hvor  ofte  hans  Øre  vilde  blive  saaret.  Men  han  vilde  ikke 
bede  Elvira  om  at  give  Afkald  paa  sin  Titel,  for  det  første 
fordi  det  var  hendes  Ret  at  bære  den,  og  for  det  andet,  fordi 
en  saadan  Anmodning  rimeligvis  vilde  mishage  Kommandør- 
kaptejnen . . . 

—  Men  mig  og  min  Stolthed,  mumlede  han,  mishager 
det,  hvis  ikke  den  Kvinde,  som  bærer  mit  Navn,  ikke  finder, 
at  den  fornemste  Titel,  hun  kan  bære,  er  Titlen  af  en 
hæderlig  Mands  Hustru. 


Trettende  Kapitel. 

Den  første  Maj,  en  Søndag,  var  kommen. 

Men  det  er  ikke  paa  Helgenæs,  vi  skal  opholde  os  paa 
denne  for  Georg  og  Elvira  saa  lykkelige  Dag  . . .  deres  Fest 
fejredes  ogsaa  paa  en  anden  Plet  af  Jorden. 

Fra  Gravenes  Kapel  tonede  Klokkerne  ud  over  den  stille 
Natur.      Alt   var   søndagsagtigt   stille.    Det   blaa   Spejl   ved 

Johannesskærets  Fod  gengav  tro  alle  de  smaa  Baade,  som, 
fyldte  med  højtidsklædte  Fiskere,  deres  Koner  og  Børn, 
gyngede  hen  imod  Stranden.  Lærken  havde  for  længe  siden 
sluttet  sin  Lovsang;  den  havde  kappedes  med  Nisse  om  at 
tage  Morgenen  i  Agt  og  være  den  første,  som  paa  denne 
vigtige  Dag  vækkede  den  stakkels  Eneboer. 

Men  ham  havde  en  anden  Sang  vækket  endnu  tidligere; 
det  var  det  Jubelkor,  der  istemtes  i  hans  egen  Sjæl,  hvor 
Fredens,  Forsoningens,  Kærlighedens  og  Haabets  Aander  i 
Dag  var  tilhuse. 

Denne  Morgen  skrev  han  til  sin  Søn: 

»Georg,  mit  Baml  Du  beder  om  min  Velsignelse  for  Dig 
og  Din  Brud,  og  Du  vil  sikkert  føle,  at  den  omsvæver  Dig. 
Jeg  har  ikke  kunnet  sove  hele  Nætter,  ikke  af  Uro  og  Sorg 
over  svundne  Dages  Vildfarelser  —  Gud  har  haft  Miskundhed 
med  Synderen  og  taget  denne  Byrde  fra  hans  Hjærte  —  jeg 
har  ikke  kunnet  sove,  fordi  jeg  hvert  Øjeblik  har  maattet 
prise  og  love  denne  samme  Gud,  som  har  talt  selv  til  de 
elendigste  om  Fred  paa  Torden.  Jeg  skal  altsaa  endnu  en 
Gang  smage  Jordens  Fred  og  Fryd,  være  salig  ved  min  Søns 
Lykke;  jeg  kan  med  mine  Bønner  opsøge  ham  i  den  elskede 
Bolig,  jeg  fordum  kaldte  min,  og  som  nu  er  hans.     Ak,  min 

Søn,  min  dyrebare,  dyrebare  Søn,  mine  Taarer  strømme 

Priset  være  Gud,  at  hun,  som  fra  Himlen  velsigner  Dig,  nu 
er  borte,-  paa  denne  Dag  havde  jeg  maaske  forraadt  alt. 

Richard  . . .  Leopoldine  . . .  Jeg  har  kunnet  skrive  disse 
Navne,  uden  at  min  Haand  har  skælvet,  uden  at  min  Sjæl 
har  gyst  af  Rædsel  over  mig  selv.  Gud  Fader  i  Himlen,  nu 
er  alt  godt!  Disse  elskede  Skygger  er  forsonede  og  har 
længe  kendt  Sandheden;  min  gode  Engel  har  tiltigget  mig 
deres  Tilgivelse  . . .  Richard,  Leopoldine !  Maaske  siger  I 
snart:  »Velkommen,  Du  stakkels  bodfærdige  Eneboer  —  her 
er  Plads  til  Dig  ved  hendes  Side.« 

Ak,  Georg,  maa  jeg  ikke  glæde  mig?  Nu  vil  jeg  med 
Ro  og  Glæde  afvente  den  Dag,  som  skal  løse  Sjælens  Lænker. 
Maaske  kommer  den  ikke  saa  snart,  men  den  nærmer  sig 
mer  og  mere,  og  skulde  den  ogsaa  vente,  ja,  selv  om  den 
ventede  endnu  i  tyve  lange  Aar,  vil  jeg  dog  være  taalmodig, 
thi  jeg  ved,  at  min  Forløser  lever;  jeg  har  Troen. 

Troen  I  . . .  Du,  den  skønneste  af  alle  Himlens  Gaver,  Du 
vidunderlige  Magt,  som  formaar  at  gøre   det  sorte  snehvidt, 

som  paa  dine  usynlige  Vinger  løfter  Aanden  op  fra  Støvet 
til  Lysets  Boliger  . . .  velsignet  være  Du ! 

I  Dag,  min  Søn,  fejrer  jeg  Din  og  min  ædle  Datters 
Højtid  ved  en  Valfart  til  Din  forklarede  Moders  Grav.  Du 
ved,  at  jeg  ikke  har  været  der  mer  end  et  Par  Gange;  jeg 
har  ikke  haft  Styrke  dertil.  Men  i  Dag,  naar  Gudstjenesten 
er  forbi,  vil  jeg  derhen . . . 

Ak,  hvor  indbydende,  hvor  lifligt  klinger  ikke  Klokkerne 
—  salige  Stund,  naar  de  en  Gang  forkynder,  at  hun,  som 
hviler  der  under  Stenen,  har  faaet  Selskab  ved  sin  Side . . . 

Min  elskede  Søn  1  jeg  har  knælet  paa  hendes  Grav ;  jeg 
har  trykket  mine  Læber  mod  den  elskede  Jord,  som  dækker 
hendes  Støv.  Hvor  skønt,  hvor  helligt,  hvor  fuldt  af  Fred 
forekom  mig  ikke  hendes  Hvilested.  Jeg  medbragte  nogle 
Geraniums-  og  Vedbendgrene  til  at  pryde  det  med,  men  se . . . 
Stenen  var  allerede  smykket  med  friske  Blomster  og  ungt, 
duftende  Birkeløv.  Det  var  vel  Nisse,  den  trofaste  Sjæl,  og 
maaske  endnu  en  anden,  som  i  Dag  har  tænkt  paa  Din 
Moders  Grav. 

Jeg  følte  mig  saa  vel  til  Mode;  ingen  Storme  jagede  som 
før  gennem  mit  Bryst,  naar  jeg  stod  paa  denne  Plads.  Nu 
vil  jeg  ofte  gaa  derhen.  Thi,  hvis  jeg  ikke  bedrog  mig,  saa 
hørte  jeg  den  Vind,  som  susede  omkring  Gravhøjen,  tilhviske 
mig  et  sagte  snart* 

Om  Eftermiddagen,  efter  at  Letsler  en  Tid  lang  havde 
talt  med  Nisse  om  Bryllupshøjtidelighederne  paa  Helgenæs, 
fuldførte  han  en  Kommission,  han  nylig  havde  faaet  fra 
Georg,  idet  han  overleverede  Nisse  en  ret  betydelig  Sum 
Penge,  som  denne  efter  sin  bedste  Ævne  skulde  uddele  blandt 
Nabolagets  fattige  Beboere. 

—  Georg  har  netop  udset  Dig,  Nisse,  til  dette  smukke 
Hværv,  fordi  han  ved,  at  ingen  vil  kunne  opfylde  det  mere 
samvittighedsfuldt  end  Du,  som  har  et  venligt  Ord  at  for- 
høje hver  Gaves  Værdi  med  ...  Til  Dig  selv  og  Dine 
Søskende,  Nisse,  skal  Du  have  denne  Sum,  tilligemed  en 
anden,  som  jeg  for  længesiden  har  lagt  bort  til  Dig,  og  ved  hvis 
Hjælp  Du  kan  slaa  Dig  igennem,  naar  jeg  falder  fra.  Havde 
jeg  ikke  en  særlig  Hensigt  med  det  lille  Hus,  saa  skulde  det 
være  Dit;  jeg  ved  ingen,  jeg  bedre  kunde  unde  det. 

—  Naar  De  er  borte,  Hr.  Letsler,  svarede  Nisse  tro- 
skyldigt, vil  jeg  ikke  bo  her  en  Dag  længere;  jeg  vilde  kede 

mig  ihjæl,  det  siger  jeg  ved  Faders  Bibel  og  saa  sandt  som 
jeg  er  ærlig  . . .  Men  se  nu  en  Gang,  hvad  det  andet  om 
Fattigpengene  angaar,  saa  var  det  et  smukt  og  kristeligt 
Træk  af  Kaptejn  Georg,  og  jeg  føler  mig  formelig  fristet  til 
Hovmod,  fordi  han  har  anset  mig  god  nok  til  at  udføre  denne 
Kommission,  som  jeg  ogsaa  paatager  mig  at  udføre  efter 
bedste  Samvittighed.  Men  det  andet,  Hr.  Letsler,  det  har  jeg 
ikke  gjort  mig  fortjent  til.  Har  jeg  ikke  selv  været  saa  lykkelig 
ved  at  være  her,  og  har  jeg  ikke  haft  det  som  Blommen  i 
et  Æg? 

—  Hvad  er  den  Ubetydelighed,  jeg  kan  gøre  for  Dig, 
mod  alt  det,  Du  har  gjort  for  mig?  Hvilket  ulykkeligt  Men- 
neske var  jeg  ikke,  da  Du  kom  hertil?  Du  lærte  mig  at 
bære  min  Byrde,  Du  lærte  mig,  hvorledes  jeg  skulde  for- 
mindske den  —  kan  Du  huske  den  Morgen,  da  Du  sagde, 
at  jeg  var  bleven  befriet  fra  de  onde  Magter? 

Nisse  nikkede  atter.  Han  var  for  dybt  rørt  til  at  kunne 
sige  noget,  men  hans  Ansigt  og  fremfor  alt  hans  Øjne  ud- 
trykte den  inderlige  og  glade  Taknemmelighed,  han  følte 
over  Letslers  Ord  . . . 

Som  de  nu  sad  der  saa  lykkelige  sammen,  Eneboeren  og 
hans  trofaste  Selskabsbroder,  hørtes  lette  Fjed  udenfor  paa 
Klippefladen. 

Nisse  rejste  sig  hurtigt  og  aabnede  Døren.  Men  derefter 
gik  han  ned  og  satte  sig  ved  Stranden. 

—  God  Aften,  Hr.  Letsler,  lød  en  mild  og  blid  Stemme. 
Det  var  Fanny,  som  kom  for  at  besøge  sin  gamle  Ven. 

—  Guds  Fred,  Du  min  elskede  anden  Datter  1 

Letsler  hverken  vilde  eller  kunde  bekæmpe  sin  Bevæ- 
gelse, og  for  første  Gang  under  sit  lange  Bekendtskab  med 
den  unge  Pige,  aabnede  han  sin  Favn  for  hende,  idet  han 
anede,  at  hun  nok  kunde  behøve  at  trykke  sig  op  til  et 
Hjærte,  som  forstod  hendes. 

Villigt  og  ømt  lagde  Fanny  sit  Hoved  til  sin  faderlige 
Vens  Bryst.  Hun  græd  ikke,  heller  ikke  lagde  hun  ved  den 
mindste  Mine  noget  stærkere  Sindsoprør  for  Dagen.  Længe 
blev  hun  dog  i  denne  Stilling,  som  visselig  var  hende  dyre- 
bar, thi  da  hun  et  Par  Gange  løftede  sin  Kind  for  at  trække 
sig  tilbage,  sank  den  atter  ned  . . .  Ved  dette  Hjærte  havde 
Georg  jo  saa  ofte  hvilet. 

Omsider  rejste  hun  sig  helt,  og  med  dyb  Følelse,  men 

med  en  Styrke,  som  forbavsede,  men  ikke  skuffede  Letsler, 
sagde  hun: 

—  Jeg  kommer  fra  et  Sted,  hvor  De  har  været  tidligere 
i  Dag.  Der  har  jeg  bedt  for  Georg  og  hans  Brud,  thi  jeg 
var  vis  paa,  at  hans  Moders  Aand  vilde  føre  mine  Bønner  op 
til  Gud. 

—  Og  ingen  renere,  ingen  helligere  Bønner  er  i  Dag 
bleven  opsendt  for  deres  Lykke,  svarede  Letsler,  langt  mere 
rystet  af  Fannys  alvorlige  Ro,  end  han  vilde  være  bleven  ved 

alle  Tegn  paa   en  stærk  Smærte  eller  kold  Fortvivlelse 

—  Mit  Barn,  tilføjede  han  og  drog  hende  ømt  ned  ved  Siden 
af  sig  paa  Sofaen,  luk  ikke  Dit  Hjærte  til  for  mig.  En  Gang 
vilde  Du  se  ind  i  mit,  for  at  lindre  og  husvale  —  lad  nu  mig 
forsøge  at  bære  Husvalelse  til  Dig!  Jeg  ejer  desværre  saa 
rig  Erfaring,   at  jeg  i  det  mindste  kan  forstaa  Dine  Følelser. 

—  Hjærtelig  Tak  for  disse  milde,  venlige  Ord,  sagde 
Fanny  og  hævede  sine  skønne  Øjne,  Georgs  »blaa  Himle«,  op 
mod  Georgs  Fader.  —  Men,  bedste  Hr.  Letsler,  jeg  er  ung 
og  stærk;  det  vilde  være  uværdigt  af  mig  at  lægge  min 
Smærte  paa  den,  der  har  gennemgaaet  saa  mange  og  dybe 
Sorger.    Desuden  har  jeg  jo  selv  afgjort  min  Skæbne. 

—  Det  har  Du,  modige,  ædle  Kvinde  —  men  ikke  Din 
Lykke. 

—  Var  da  hans  Lykke  ikke  mere  for  mig?  . . .  Men  De 
maa  ikke  gøre  os  bedrøvede,  lad  os  hellere  tænke  paa  deres 
Lykke  . . .  Hvilket  Liv  er  der  ikke  i  Dag?  —  Ak,  var  jeg 
blot  vis  paa,  at  Georg  følte  sig  saa  lykkelig,  som  jeg  ønsker, 
han  maa  være. 

Letsler,  som  anede,  hvad  disse  Ord  indeholdt,  svarede 
straks : 

—  Hvis  Du  har  Styrke  til  at  overbevise  Dig  derom,  mit 
Barn,  maa  Du  læse  hans  sidste  Brev. 

—  Ja,  ja,  det  har  jegl  sagde  Fanny  med  en  Iver  i  Stemmen, 
som  fik  Letsler  til  at  angre  sit  Løfte. 

Men  hendes  bedende  Blik  overvandt  enhver  Betænkelighed. 
Han  vovede  desuden  at  haabe,  at  i  et  saa  mildt  Sind  som 
Fannys  kunde  Skinsygen  ikke  bore  sine  forgiftede  Pile ;  Fanny 
vilde  rimeligvis  midt  under  sin  egen  Kval  nyde  godt  af  Vis- 
heden om,  at  det  var  hende,  som  ved  sin  Forsagelse  havde 
beredt  hans  Lykke,  »og  desuden t,  tænkte  Letsler  videre,  »vil 
det  Afguderi  for  Elvira,  som  han  røber  i  hver  Linje,  bedst  af 

alt  overbevise  hende  om,  at  hans  forrige  Kærlighed  er  aldeles 
udslukket,  noget  som,  hvis  det  ikke  slukker  Ilden  i  hendes 
eget  Hjærte,  vil  bevare  hende  for  den  sørgelige  Vildfarelse, 
at  hun  endnu  er  ham  dyrebar  i  nogen  anden  Egenskab  end 
som  Ungdomsveninden. 

Han  tog  derfor  Georgs  Brev  frem  og  gav  hende  det  med 
et  Blik  saa  varmt  og  uroligt,  at  hun  rødmende  sænkende  sit 
Hoved  . . . 

Medens  hun  læste,  studerede  Letsler  hendes  Udseende. 
Nu  og  da  for  en  let  Sky  over  hendes  skønne  Pande,  men  det 
overvejende  Udtryk  i  hendes  Ansigt  viste  kun  en  varm 
Deltagelse. 

Da  hun  havde  tilendebragt  Læsningen,  lagde  hun,  uden 
at  sige  et  Ord,  Brevet  fra  sig,  og  hendes  Blik,  der  var  rettet 
mod  Jorden,  syntes  at  bede  om  at  slippe  for  ethvert 
Spørgsmaal. 

Letsler  kom  heller  ikke  med  et  eneste.  Han  saa  i  Fannys 
Sjæl  Dybden  af  en  Smærte,  som  kun  Gud  kunde  læge.  Men 
fra  denne  Dag  ejede  hun  i  hans  Hjærte  en  fuldt  saa  stor  Plads 
som  den,  Elvira  havde  indtaget 

Fanny  havde  forladt  Johannesskæret,  men  ikke  for  strab 
at  vende  tilbage  til  Strand,  Drengen,  som  roede  for  hende, 
fik  en  anden  Befaling;  Touren  gik  til  Georgs  Holm. 

Solen  begyndte  allerede  at  dale  mod  Enden  af  sin  Bane, 
da  Baaden  lagde  til  ved  en  Side,  som  gjorde  det  umuligt  for 
Roeren  at  kaste  et  Blik  ind  i  Grotten,  hvorhen  hans  unge 
Madmoder  straks  begav  sig. 

I  denne  Grotte  havde  Fanny  en  Gang  som  Barn  modtaget 
Georg  og  hans  Moder;  der  havde  hun  i  den  første  Ungdoms- 
vaar  siddet  Haand  i  Haand  med  den  unge  Mand  og  bort- 
sladret  mangen  glad  og  rosenrød  Stund,  der  havde  hun  senere, 
da  de  begge  havde  naaet  den  Alder,  hvor  Følelserne  havde 
begyndt  at  tale  et  tydeligere  Sprog,  ogsaa  siddet  ved  hans 
Side  og  hørt  ham  i  halvt  tilslørede  Ord,  med  hede  Suk  og 
luende  Blik,  tolke  Æventyret  om  en  Kærlighed,  som  skulde 
leve  helt  ind  i  Evigheden,  men  som  slukkedes,  inden  den 
endnu  var  blusset  rigtigt  op  paa  Jorden.  Der  sad  hun  nu  i 
dette  Øjeblik  sveget  for  Livets  skønneste  Drøm,  dets  yndigste 
Virkelighed,  ene  og  forladt,  og  græd  sin  Smærte  ud. 

Ja,  nu  græd  Fanny,  thi  kun  Himmelen,  Havet  og  den 
synkende  Sol  saa  hendes  Taarer;  kun  Gud  talte  dem. 

Hun  lagde  sin  brændende  Kind  mod  Grottens  kølige 
Stenmur,  og  det  forekom  hende,  som  om  Dødens  Kulde  med 
det  samme  havde  sneget  sig  ind  i  det  varme  Blod. 

—  Ak,  tænkte  hun  med  den  Vellyst,  som  kun  Sorgen 
kan  føle,  gid  det  vilde  køle  endnu  mere,  indtil  tilsidst  enhver 
Gnist  af  Liv  slukkedes  1  Gid  Døden  vilde  tage  mig  saa  let  i 
sin  Favn  —  hvor  herligt  at  slippe  for  at  lide  . . .  Men  har 
jeg  Lov  til  at  være  saa  egenkærlig,  jeg,  som  har  en  Fader, 
hvis  Støtte  jeg  er? 

Og  Pligtens  hellige  Bud  gav  Fannys  forvildede  Tanker 
en  anden  Retning. 

—  Nej,  sukkede  hun,  det  har  jeg  ikke  Lov  til.  Saa 
længe  jeg  har  et  Maal  her  paa  Jorden  at  leve  for,  maa  jeg 
ikke  omgaas  med  det  himmelske  Haab,  midt  under  disse 
endeløse  Sorger,  at  forlade  alt  og  kaste  mig  i  hans  Arme, 
som  siger:  »Kommer  til  mig,  alle  I,  som  ere  besværede,  og 
I  skal  finde  Hvile.«  . . .  Ak,  jo,  det  maa  jeg  jo  dog,  thi  hans 
Mening  var  ikke,  at  denne  Hvile  skulde  søges  blot  i  Døden; 
nej,  nej,  det  er  her,  vi  skal  søge  ham,  det  er  her,  vi  skal 
finde  Hvile  . . .  Kunde  jeg  blot  finde  ham  ....  ja,  kunde  jeg 
finde  ham  . . .  men  med  disse  forvirrede,  disse  stormende  Fø- 
lelser er  han  ikke  tilfreds 

Aftensvalingen  lod  sine  kolde  Vinde  svøbe  sig  omkring 
Grotten  ved  Havet.  De  svøbte  sig  ogsaa  omkring  hende,  som 
sukkede  der  inde  . . .  Men  intet  velgørende  Vindpust  vilde 
køle  den  brændende  Smærte,  som  holdt  hendes  Sjæl  i 
Spænding. 

Haardt  trykkede  hun  Haanden  mod  det  voldsomt  arbej- 
dende Hjærte. 

—  Kan  Du  ikke  slaa  roligere,  klagede  hun  i  et  Sprog, 
som  kun  har  Ord  i  vort  Indre,  kan  Du  ikke  en  Gang  vænne 
Dig  til  at  lide  ?  —  Det  er  jo  ikke  saa  nyt  . . .  Nej,  nyt  er  det 
ikke  I  Men  en  Dag  som  denne  staar  ogsaa  udenfor  Lidelsernes 
Maal  . . .  Det  kan  gaa  an  at  bære  Byrden,  naar  andre  ser  os, 
naar  vi  frygter  for  at  blive  beklagede.  I  Ensomheden  derimod 
er  vi  os  selv,  er  det  ude  med  Kræfterne  og  Stoltheden  .... 
ja,  ja,  helt  ude;  jeg  vilde  bukke  under,  hvis  jeg  ikke  en  Gang 
imellem  kunde  oprive  Saarene  og  lade  dem  bløde  ud. 

Hun  havde  en  Tid  siddet  oprejst.  Men  da  hun  nu  atter 
bøjede  sig  ind  mod  den  ujævne  Klippevæg,  for  en  ny  Tanke 
som  et  Lyn  gennem  hendes  Sjæl. 

—  Medens  jeg  hviler  min  Kind  mod  denne  haarde,  kølige 
Sten,  læner  hun  sig  maaske  til  en  varmere  Hovedpude  .... 
Solen  synker,  det  er  vel  nu  paa  den  Tid,  da  Bryllupsgæsterne 
samles  . . .  Hvor  hun  vistnok  er  smuk,  hvor  henrykt  han 
bliver,  naar  hanser  hende  i  Brudedragten!  Og  jeg. ..  jeg... 
til  mig  flyver  ikke  en  Tanke  . . .  Ak  nej,  hvor  kunde  det 
være  muligt?  —  Alle  hans  Tanker  er  hos  hende,  kun  hos 
hende;  ikke  saa  meget  som  en  eneste  flyver  til  den  stakkels 
Fanny  ...  Og  dog  kunde  jeg  have  kaldt  ham  min,  dog  kunde 

jeg  have  været  Bruden!  Men  saa  vilde  han  ikke  have  følt 
sig  saa  henrykt,  thi  hendes  Billede  vilde  have  forfulgt  ham 
selv  i  min  Favn  ...  O,  min  Gud,  hvorfor  kan  jeg  ikke  afsky 
og  foragte  ham?  Hvilken  Ret  havde  han  til  at  stjæle  mit 
Hjærte  for  siden  at  kaste  det  fra  sig?  ...  Hvorledes  bliver 
mit  Liv?  En  lang  Sørgedag  uden  Aften  —  men  nej,  ikke 
uden  Aften  . . .  naar  jeg  kun  kan  vente. 

Fannys  rolige,  milde  Sind  kom  længere  og  længere  bort 
fra  den  Kreds,  hvori  det  var  bleven  vant  til  at  leve.  Vilde, 
fremmede  Magter  herskede  i  hendes  Sjæl,  og  underkuet 
fulgte  hun  dem  uden  at  vide,  hvor  de  førte  hen  i  den  brusende 
Hvirvel. 

—  Hvor  de  høje  Sale  vistnok  strå  åler  af  Lys  .  . .  Men 
Lysene  slukkes,  Larmen  tier,  de  nygifte  har  modtaget  Lyk- 
ønskninger og  Omfavnelser.  Endelig  er  de  befriede  fra  alle 
disse  kolde  Formaliteter  —  de  er  ene  med  deres  Kærlighed 
. . .  Ser  jeg  ikke  dette  Værelse  . . .  svagt  oplyst  . . .  duftende 
af  Blomster  . . .  hører  jeg  ikke  lige  hertil  disse  halvt  hviskede 
Ord,  disse  Suk  ...  De  sætter  sig  paa  den  lille  Sofa,  hendes 
sorte  Lokker  omskygger  hans  Pande,  hans  Arme  slynges  om 
hendes  Liv  ...  Og  jeg  —  jegl 

Fannys  Taarer  strømmede  ikke  mere  stille,  men  vildt  og 
ustandseligt.  Hun  led  Skinsygens  Dødskvaler.  Hvad  Elvira 
en  Gang  havde  lidt  i  Indbildningen,  led  Fanny  nu  i  fuldt 
Maal,  thi  Fanny  led  i  Virkeligheden. 

Denne  Aften  var  den  forfærdeligste  i  hele  hendes  Liv; 
det  var  første  Gang,  hun  lærte  Kærlighedens  Skyggesider  at 
kende,  lærte  at  maale  Højden  og  Dybden  af  sine  egne  Lidelser. 
I  Overmaalet  af  sin  Smærte,  var  Fanny  kommen  udenfor  sit 
eget  Væsen. 

Nu  var  Solen  for  længe  siden  nede  blandt  Bjærgene. 
Havet    var    bleven   mørkt,    Skyggerne   forlængedes    og  kun 

Glimtet   af  et   og   andet   udspændt   Sejl    saas   i   det  fjærne. 

—  Je&  gad  nok  vidst,  tænkte  Drengen,  der  sad  og  vug- 
gede op  og  ned  i  Baaden,  om  vi  aldrig  skal  hjem  i  Aften? 
—  Og  han  tog  Mod  til  sig  og  raabte:  —  Det  bliver  snart 
mørkt,  Frøken. 

Fanny  for  op  af  sine  usalige  Drømme. 

—  Nu  kommer  jeg,  svarede  hun,  idet  hun  hurtigt  rejste 
sig.  Denne  Lyd  af  Drengens  Stemme  gjorde  hende  godt; 
det  var  jo  et  Menneskes  Stemme  . . .  nylig  syntes  hun,  hun 
var  saa  ganske  ene. 

—  Fader  i  Himlen  —  hun  strakte  de  foldede  Hænder 
op   mod   den  blaa  Hvælving,    hvor  hendes  venlige  Stjærner 

havde  begyndt  at  lyse  —  Fader,  forbarm  Dig  over  mig 

nu,  nu  trænger  jeg  til  Digl 

Og  Stjærnernes  Herre  forbarmede  sig  atter  over  den 
stakkels  bedende,  saa  at  hendes  lange  Vej  gennem  Livet  ikke 
blev  helt  uden  Roser. 

De  blomstrede  i  hendes  eget  Hjærte. 


Fjortende  Kapitel. 


Billeder  fra  Dagen  efter  Bryllupet. 

Baron  Henning,  iført  den  ny,  elegante  Morgenfrakke,  sad 
foran  Spejlet  og  barberede  sig. 

Imellemstunder  hvilede  dog  Arbejdet,  medens  Hr.  Baro- 
nen, med  den  venstre  Arm  støttet  paa  Bordet,  i  ligegyldig 
Adspredthed,  skubbede  den  guldbroderede  Røghue  (Vendelas 
Brudegave)  snart  højere  op  paa  Panden,  snart  paa  Snur  og 
snart  ned  igen,  uden  at  dog  nogen  af  Delene  vilde  falde  rig- 
tigt i  Smagen. 

Foran  et  andet  Spejl  stod  hans  unge  Friherreinde  og 
fæstede  den  sidste  Naal  i  Kniplingskraven. 

Paa  Ægtemandens  Ansigt  hvilede  en  Sky,  paa  Hustruens 
denne   svævende  Uro,   som   røber  Frygt   for,   at   hvert  Ord, 

HI  11 

Digitized  by  VjOOQ  IC 


160 

hver  Bevægelse  fra  hendes  Side  kan  bringe  Uvejret  til  at 
bryde  løs . . . 

For  nu  at  være  rigtig  fornuftig,  besluttede  Vendela  ikke 
at  gøre  sig  skyldig  hverken  i  Ord  eller  Bevægelser,  og  da 
hendes  Toilette  nu  var  tilendebragt,  vilde  hun  sætte  sig 
ganske  stille  ved  Bordet  og  se  ud  ad  Vinduet.  Men  for  at 
faa  Plads  til  Armen,  tog  hun  den  pragtfulde  Haarpynt,  hun 
havde  benyttet  den  foregaaende  Aften,  fra  den  venstre  Gar- 
dinbøjle, hvorpaa  den  hang,  og  flyttede  den,  indhyllet  i  det 
beskyttende  Flor,  over  til  højre. 

Ak,  at  Vendela  ikke  bedre  kunde  udføre  sin  fornuftige 
Beslutning  —  dette  var  jo  straks  en  Bevægelse. 

I  Spejlet  saa  Baronen  et  Glimt  af  den  hvide  Fjær. 

—  Den  Toupée  der,  for  hvilken  jeg  har  smidt  hele  sytten 
Kroner  bort,  kan  Du  passende  sende  ind  til  Byen  og  sælge 
til  en  eller  anden  Kræmmer.  Jeg  ved  ikke,  om  Du  er  saa 
blottet  for  al  Smag,  at  Du  ikke  ved,  hvordan  Du  skal  an- 
bringe den  paa  Dig,  men  det  ved  jeg,  at  Du  igaar  saa  saa 
smagløs  og  genert  ud  som  vel  muligt.  Jeg  var  fuldstændig 
misfornøjet  med  Dit  Toilette. 

—  Men  søde  Henning,  jeg  var  jo  netop . . . 

—  Hvis  det  ikke  generer  Dig  at  tie,  min  Engel,  vilde 
jeg  være  henrykt  ved  at  slippe  for  at  høre  Din  Mening  om 
Sager,  i  hvilke  jeg  haaber,  Du  har  den  Artighed  at  anse  mig 
som  den  mest  kompetente  Dommer. 

—  Det  gør  jeg  jo  ogsaa  al  Tid,  men  jeg  tør  nok  sige, 
at  Du  igaar  ikke  var  tilfreds  med  noget. 

—  Og  hvor  kan  Du  forlange,  at  jeg  skulde  være  tilfreds 
paa  en  saadan  Dag?  Det  var  ikke  min  første  Fejlregning 
her  i  Livet  —  men  det  var  den  største. 

Nu  flyttede  Vendela  Lommetørklædet  fra  Stolearmen  til 
Øjnene.  Hun  troede,  at  Henning  hentydede  til  sin  Kærlighed 
til  Elvira. 

Aldrig  havde  Vendela  kunnet  foretage  sig  noget  heldigere, 
om  det  var  sket  med  Beregning. 

Berolige  Dig,  mit  Barn!  sagde  Baronen  med  ned- 
ladende Godhed.  Det  er  ganske  naturligt,  at  Du  er  øm  om 
Din  Mands  Hjærte,  men  i  dette  Tilfælde  har  Du  ikke  noget 
at  befrygte ;  Du  er  en  saa  god,  kærlig  og  behagelig  lille  Kone, 
at  jeg  ikke  beklager  mig  over  Byttet. 

—  O,  Henning  (Vendela  tog  Lommetørklædet  fra  det 
rødmende  Ansigt),  hvor  Du  gør  mig  lykkelig! 

—  Det  er  jeg  overbevist  om,  min  Ven,  og  jeg  haaber, 
at  Du  al  Tid  vil  kunne  maale  Din  huslige  Lykke  med  hvil- 
kensomhelst  anden  Kvindes,  men  mit  Sind  kommer  ud  af  sin 
sædvanlige  Ligevægt,    naar  jeg  tænker  paa  den  Fejlregning, 

jeg  mente.  Havde  denne  Lykkeridder,  vor  elegante  Kaptejn, 
holdt  sig  paa  sin  Plads  i  Skærgaarden  og  giftet  sig  med 
Mamsel  Holmer  (en  Skønhed,  ti  Gange  for  god  til  ham),  saa 

—  forstaar  Du  —  vilde  Elvira  ganske  romantisk  have  moret 
sig  med  at  begræde  sin  Ungdomskærlighed,  til  det  var  for 
sent  at  tænke  paa  nogen  anden.  Og  til  hvem  tror  Du  vel, 
at  hun  havde  testamenteret . . . 

—  For  Guds  Skyld,  kære,  kære  Henning,  hvor. . . 

—  Hys!  der  kommer  nogen  ude  i  Korridoren  ...  I  Dag 
er  Du  ganske  smuk,  Vendela  . . .  træk  den  bageste  Sløjfe  i 
Din  Haarpynt  lidt  længere  ned  mod  Haaret  . . .  Men  det  var 
<la  ogsaa  et  satans  stolt  Fruentimmer,  denne  Skærgaardsdame 

—  jeg  vilde  ønske  til  Gud,  hun  havde  været  lidt  mindre 
nøjeregnende. 


Paa  første  Sal  i  den  højre  Fløj  var  en  lille,  fortryllende 
smuk  Bolig  nylig  bleven  ordnet. 

Der,  ved  Vinduet  i  et  Kabinet  foran  Soveværelset,  stod 
<le  nygifte  Arm  i  Arm. 

Elvira  bar  endnu  den  hvide  Morgendragt,  og  Folderne 
af  det  bløde  Musselin  bøjede  sig  fortroligt  ind  til  de  ædle, 
plastisk  rene  Former.  De  lange,  sorte  Lokker  var  endnu  ikke 
opfæstede,  men  snoede  sig  let  omkring  Halsen.  Men  den  lille 
Ungkonekappe,  som  snart  skulde  fængsle  dem,  laa  paa  Sofa- 
kanten ved  Siden  af  Brudesløret. 

Det  unge  Ægtepar  stod  vel  ved  Vinduet,  men  de  saa 
ikke  ud  paa  Naturens  nyvaagnede  Liv;  de  saa  kun  paa  hin- 
anden, og  deres  Ansigter  genspejlede  det  Paradis,  som  blom- 
strede i  deres  Hjærter. 

Omsider  sagde  Georg: 

—  Hvor  jeg  vilde  have  lidt,  hvis  jeg  havde  maattet  for- 
lade Digl 

—  Forlade!  —  jeg  gyser  ved  den  blotte  Lyd  af  dette 
Ord,  svarede  hun. 

—  Du  elsker  altsaa  mig  lige  saa  højt,  som  Du  selv  er 
elsket?    Han  saa  hende  ind  i  Øjet,  Sjælens  Spejl. 

—  Jeg  er  bange  for,  jeg  elsker  Dig  mere  end  det  ene 
Menneske  bør  elske  det  andet. 

—  Nej,  nej,  Du  kan  aldrig  elske  for  meget. 

—  J°»  je£  føler,  at  det  kan  blive  for  meget  . . .  Hvor- 
ledes kunde  jtg  finde  mig  i,  at  der  gik  en  Sky  over  min 
Lykkes  Himmel?  Uden  Dig  er  der  kun  Død  for  mig. 
Hvis  . . . 

—  Vi  maa  udelukke  alt,  hvad  der  hedder  hvis  og  men 
af  vor  Kærligheds  Ordbog,  elskede!  afbrød  Georg  hende,  idet 
han  henrykt  trykkede  sine  Læber  paa  den  lille  Haand,  som 
laa  i  hans. 

Uhret  slog. 

—  Jeg  maa  nok  gøre  Toilette  . . .  udbrød  Elvira  . . .  Fa'er 
. . .  Tante  . . .  Det  er  snart  paa  Tide  at  gaa  ned. 

—  Lad  mig  først  endnu  en  Gang  se  Dig  med  dette. 
Han  tog  Brudesløret  fra  Sofaen.  Jeg  skal  sige  Dig  noget: 
da  Du  traadte  ind  igaar  og  vi  mødtes  ved  den  fortryllende 
Brudeskammel,  troede  jeg,  Du  var  steget  ned  fra  selve  Him- 
len. Og  dog  er  Du  i  Dag  endnu  smukkere,  og  saaledes  vil 
Du  bestandig  blive  smukkere  for  hver  Dag  . . .  Se  nu  i  Spejlet, 
hvor  dejlig  Du  er  med  Sløret  over  Dit  yppige  Haar  . . .  netop 
saaledes  som  det  nu  falder. 

—  Jeg  vil  ikke  have  noget  andet  Spejl  end  Dine  Øjne. 
Men  vend  Dig  nu  bort,  saa  skal  jeg  tage  Konekappen  paa 
. . .  saa  faar  vi  at  se,  hvorledes  den  klæder  —  Din  Hustru, 
Georg! 


—  Kom  ind,  Ignelius,  sagde  Kommandørkaptejnen.  — 
Jeg  troede,  I  sov  endnu  allesammen. 

Ak  nej,  Hr.  Baron,  der  begynder  allerede  at  blive  Liv 
hist  og  her  i  Gæsteværelserne,  og  jeg  for  min  Del  har  ikke 
kunnet  sove  hele  Natten  af  Glæde.    Ak,    at  vi  skulde  opleve 

en    saadan  Dag   paa  Helgenæs!    Aldrig  —  det   sagde  ogsaa 
hver  eneste  Sjæl  —  kunde  man  se  et  smukkere  Par. 

—  Eller  lykkeligere,  Ignelius  . . .  jeg  syntes  virkelig,  at 
ogsaa  han  saa  ud  som  om  han  ikke  havde  noget  at  savne. 

—  Han  saa  ud,  Hr.  Baron,  som  om  han  stod  paa  Him- 
melstigens øverste  Trin,  og  at  han  ogsaa  i  sit  Hjærte  følte 
det,  der  var  synligt  for  alle  Menneskers  Øjne,  tør  jeg  vove 
mit  Liv  paa.  Han  forstaar  ikke  at  forstille  sig,  og  en  god 
og  fortræffelig  ung  Herre  er  han,  det  er  vist  . . .  Men  synes 
De  ikke,  Hr.  Baron,  at  en  vis  anden  Person  nu  godt  kunde 
flytte  hertil?  Naar  blot  den  gamle  Friherreinde  ikke  havde 
en  saa  god  Hukommelse,  naar  det  kommer  an  paa  Familje- 
ansigter,  saa  vilde  vist  ikke  et  Menneske  kunne  kende  ham. 
Og  som  Fader  til  Hr.  Baronens  Svigersøn  vilde  det  jo  være 
den  naturligste  Ting  af  Verden. 

—  Tror  De  ikke,  gamle,  at  jeg  har  tænkt  paa  det  hun- 
drede Gange.  Men  den  Plan  kan  vi  ikke  gøre  Alvor  af,  før 
Tante  er  salig  hensovet  —  og  det  varer  vist  ikke  saa  længe; 
hun  er  langt  mere  medgørlig  nu  end  før. 

—  Herren  give  hende  et  saligt  Endeligt  1  bad  Ignelius 
ydmygt.  Og  Gud  lade  mig  opleve  den  Lykke,  endnu  en 
Gang,  inden  jeg  dør,  at  se  min  kære  . . .  Den  gamle  Mand 
tørrede  Øjnene  og  skyndte  sig  ud  for,  som  han  sagde,  at  se 
efter,  om  det  store  Frokostbord  var  i  fuld  Parade. 


De  nygifte  havde  allerede  aflagt  deres  Morgenbesøg  hos 
Kommandørkaptejnen  og  kom  nu  for  at  gøre  den  naadige 
Tante  deres  Opvartning,  inden  hele  Selskabet  samledes  i 
Spisesalen. 

Den  gamle  Dame  sad  i  fuld  Pragt.  Allerede  for  en  halv 
Time  siden  havde  hun  været  færdig  til  at  give  den  vigtige 
Avdiens. 

Da  Georg  og  Elvira,  efter  ærbødigt  at  have  kysset  den 
udstrakte  Haand,  stod  foran  Rullestolen,  holdt  Friherreinden 
en  lille  pyntelig  Tale,  hvori  hun  frembar  ikke  alene  sine 
Lykønskninger,   men   ogsaa   det   specielle  Ønske,   at   hendes 

Ledelse  af  Elviras  Opdragelse  maatte  have  været  saaledes,  at 
den  kunde  berede  den  unge  Kone  en  lykkelig  Fremtid. 

Nu  sank  Elvira  ned  ved  sin  gamle  Slægtnings  Side, 
idet  oprigtige  Taknemmelighedstaarer  faldt  paa  Tantens  Hænder 
og  forsikrede,  at  hvilke  Fejl,  der  end  klæbede  ved  hende  og 
kunde  blive  til  Hinder  for  hendes  Fremtids  fuldkomne  Lykke, 
kunde  de  ikke  skrives  paa  Tantens  Regning. 

—  Men  jeg,  tilføjede  den  nu  saa  ydmyge  og  indtagende 
Kvinde,  har  meget  tilbage  at  afbede.  Gode,  højtagtede  Tante, 
Du  har  været  den  kærligste  Moder  for  mig,  og  dog  har  jeg 
med  mit  stridige  og  lunefulde  Sind  ofte  voldet  Dig  Bekym- 
ringer —  tilgiv  mig  det,  gode,  kære  Tante. 

Den  gamle  Friherreinde  blev  i  høj  Grad  rørt  af  dette 
uskrømtede  Bevis  paa  Elviras  Kærlighed,  og  aldrig  havde 
Niecen  faaet  en  mere  moderlig  Omfavnelse,  end  den  hun  nu 
modtog. 

—  Gud  velsigne  Dig,  mit  kærlige  Baml  Selv  om  jeg 
kunde  have  nogle  smaa,  uforsætlige  Fejl  at  tilgive  Dig,  saa 
har  Du  for  længe  siden  gjort  Din  Fejl  god  igen  ved  venlig 
Overbærelse  med  Din  gamle  Tantes  Svagheder. 

At  den  vigtigste  Aarsag  til  den  Bevægelse,  Elvira  nu 
viste,  hidførtes  af  Smærten  over  at  skulle  berede  hende  en  Sorg, 
anede  Tanten  ikke ;  ingen  havde  endnu  omtalt  den  forestaaende 
Skilsmisse  for  hende. 

Der  var  noget  eget  ved  Tante  Rezias  Herredømme.  Der 
blev  vel  besluttet  mange  Ting,  uden  at  man  spurgte  hende  til 
Raads,  men  det  var  dog,  som  om  intet  paa  Helgenæs  kunde 
komme  helt  i  Stand,  inden  det  havde  været  undergivet  den 
gamle  Dames  Prøvelse;  i  det  mindste  følte  ingen  sig  rigtig 
tilfreds  med  sine  Beslutninger,  naar  man  vidste,  at  de  vilde 
saare  hende.  Dette  var  et  kærligt  Hensyn,  som  hele  Familjen 
viste  den  gamle  Dame,  og  for  hende  var  disse  Beviser  paa 
Erkendelsen  af  hendes  Herredømme  den  vigtigste  Livsbe- 
tingelse. 

Det  var  Frygten  for  at  forurolige  hende  og  betage  hende 
hendes  nuværende  gode  Humør,  der  var  Aarsagen  til,  at 
ovennævnte  Spørgsmaal  endnu  ikke  var  bleven  hende  forelagt 

Mærkeligt  nok,  at  en  og  samme  Ting  kan  faa  et  saa 
forskælligt  Udseende,  naar  den  ses  fra  forskællige  Synspunkter. 
Hvis  Georg  ikke  havde  været  Søkaptejn  og  altsaa  ikke 
tvungen  til  at  rejse,  vilde  Tante  Rezia   have  anset  en  Uden- 

landsrejse  for  det  nygifte  Par  ikke  alene  som  fuldstændig 
passende,  men  som  noget,  der  var  aldeles  i  sin  Orden.  Men 
for  Elvira,  der  var  saa  fint  opdraget,  som  Hustru  at  følge 
med  »Skipperen«  paa  en  Brig,  at  indaande  Tjære-,  Beg-  og 
Havluft,  bo  trangt  og  daarligt  og  navnlig  savne  den  nødven- 
dige Betjening  ...  en  saadan  Rejse,  førte  den  end  til  Rom, 
var  jo  saa  bedrøvelig,  at  man  forud  kunde  vide,  at  Tante 
vilde  græde  virkelige  Sorgens  Taarer  derover. 

Friherreinden  —  i  dette  Øjeblik  langt  fra  at  tænke  paa 
Skyer  og  Taage  —  havde  ikke  i  lang  Tid  set  sin  Himmel  saa 
klar  som  i  disse  Højtidsdage,  da  hun,  hyldet  og  feteret  fra 
alle  Kanter,  kunde  vise  sig  i  sin  fulde  Værdighed.  Alt  var 
paa  denne  Maade  saa  godt,  som  det  kunde  være.  Og  idet 
hun  mildt  og  yndefuldt  smilede  til  det  unge  Par,  sagde  hun 
med  sin  mest  indtagende  Stemme: 

—  Jeg  vil  ikke  opholde  Eder  længere,  Børn! 

Og  Georg  og  Elvira  stod  allerede  efter  de  dybe  Afskeds- 
hilsener paa  Vej  til  at  forlade  Værelset,  da  den  gamle  Fri- 
herreindes Kammerjomfru  traadte  ind  og  gav  det  første  Stød 
til  Tante  Rezias  Forhaabninger  om  vedvarende  Lykke,  idet 
hun  sagde: 

Den  unge  Friherreinde  anmoder  om  at  maatte  tale  et 
Par  Ord  med  Fruen  førend  Frokosten. 

Den  naadige  Tante  løftede  Hovedet  og  saa  paa  Sofie 
med  et  Blik,  som  fik  denne  til  at  skælve. 

—  Til  hvem  taler  Du,  Menneske?  spurgte  hun  majestætisk. 
Naar  Tante  Rezia  benyttede  Ordet  Menneske  i  Tiltale,  var 
hun  yderst  fortørnet. 

Sofie  vovede  ikke  at  svare  et  Ord. 
Georg,  som  begyndte  at  ane  det   virkelige  Forhold,   da 
han  hørte  det  ligefrem  udtalte  Ord  bruen,  blev  stærkt  bevæget. 

—  Det  er  mig,  hun  taler  til,  lille  Tante,  sagde  Elvira, 
og  idet  hun  gav  Sofie  et  Vink  til  at  forlade  Værelset,  gik 
hun  igen  hen  til  Tantens  Stol. 

—  Til  Dig  —  til  Dig? 

—  Ja,  søde  Tante,  er  det  saa  underligt. 

—  Underligt,  gentog  Tanten.  Skal  Du  ikke,  som  det 
tilkommer  Dig,  en  født  Friherreinde,  tiltales  med  denne  Titel  i 

Ku  skælvede  ogsaa  Elvira.  Hun  tog  ikke  fejl,  da  hun 
begyndte  at  tro,  at  denne  Sorg   vilde   blive   den   værste   for 

Tante  Rezia.    Men  hendes  Stemme,  om  end   mild,   var  fuld- 
kommen fast,  da  hun  svarede: 

—  Gode,  elskede  Tante!  hvorledes  vilde  det  tage  sig 
ud  for  en  Søkaptejns  Hustru  at  lade  sig  kalde  Friherreinde? 
Jeg  —  hun  kastede  et  talende  Blik  til  Georg,  som  var  nær 
ved  at  synke  for  hendes  Fødder  og  takke  hende,  fordi  hun 
opfyldte  dette  Ønske,  som  hun  maatte  have  læst  i  hans 
Sjæl  —  jeg  er  saa  stolt  over  at  bære  min  Mands  Navn  og 

fanske  ligefrem  kaldes  Fru  Letsler,    at  jeg   ikke   for   nogen 
ris  vilde  bortbytte  denne  Titel  mod   den   tomme  Klang  af 
Navnet  Friherreinde. 

—  Du  gode  Gud!  denne  malheur  manglede  blot!  pustede 
hendes  Naade  . . .  Fru  Letsler  —  Fru  Letsler  . . .  Ved  Du 
da  ikke,  at  mange  Damer,  som  i  Lighed  med  Dig  har  valgt 
deres  Ægtefæller  i  den  borgerlige  Stand,  alligevel  har  bibe- 
holdt, hvad  der  tilkom  dem? 

—  Det  ved  jeg  ganske  vist,  lille  Tante,  men  det  er 
noget,  jeg  aldrig  har  kunnet  bifalde,  fordi  Hustruen  stiller 
sig  over  sin  Mand,  naar  hun  vil  lade  sin  Rang  falde  tilbage 
paa  ham.  Og  da  det,  efter  min  Mening,  tværtimod  er  Manden, 
der  skal  lade  sit  Værd  falde  tilbage  paa  Hustruen,  saa  gør 
hun  bedst  i  ikke  at  ønske  noget  andet. 

—  Mon  cousin  —  Tante  Rezia  saa  opfordrende  paa 
Georg,  som  naturligvis  hidtil  ikke  havde  kunnet  blande  sig  i 
Striden  —  jeg  haaber,  at  De  har  tilstrækkelig  Følelse  for 
det  passende,  til  ikke  at  tillade  en  Datter  af  vort  gamle  Hus 
at  synke  ned  under  sin  Værdighed. 

Ved  disse  Ord  kom  Georgs  Blod  i  saa  stærkt  Omløb, 
at  han  var  nær  ved  at  forse  sig  mod  selve  den  naadige  Tante 
Et  Blik  fra  Elvira  standsede  ham  dog  i  Tide,  men  i  hans 
Svar  laa  dog  en  usædvanlig  Alvor: 

—  Hvis  min  Hustru  havde  ladet  sig  kalde  Friherreinde, 
havde  jeg  ikke  villet  bede  hende  afstaa  fra  en  Rettighed, 
som  Fødselen  har  givet  hende,  thi  hun  havde  da  bevist,  at 
det  var  hendes  Ønske,  og  lige  over  for  ethvert  af  kendes 
Ønsker  tier  man.  Men  da  hun  har  været  højsindet  nok  til 
selv  at  give  Afkald  paa  en  Forfængelighed,  som  paa  det 
dybeste  vilde  have  saaret  min  Selvfølelse,  har  hun  derved 
vundet  min  fordoblede  Højagtelse. 

—  Det  er  nok,  mon  Cousin  —  jeg  har  levet  alt  for 
længel    Viften  rystede  hæftigt  i  den  gamle  Dames  Haand. 

Hun  følte  ikke  Elviras  Kys  paa  sin  Haand,  hørte  ikke 
de  i  den  kærligste  Tone  udtalte  Ord: 

—  Tilgiv  os,  gode,  naadige  Tante  1 

Hun  hørte  intet,  førend  Elvira  havde  forladt  Værelset, 
og  Georg,  som  ved  sig  selv  tænkte:  »Nu  er  det  lige  saa 
godt  med  det  samme  at  lade  det  andet  løbe  af  Stabelen«, 
ydmygt  og  artigt  kom  frem  med  den  inderlige  Bøn,  at  den 
naadige  Tante  vilde  give  sit  Samtykke  til  hans  varme  Ønske, 
at  Elvira  maatte  følge  ham  paa  hans  Rejse,  og  at  Tante 
vilde  finde  for  godt  at  vise  ham  den  uvurderlige  Yndest  med 
sin  Forbøn  at  udvirke  Kommandørkaptejnens  Samtykke. 

Georg  følte  sig  let  om  Hjærtet,  da  det  altsammen  var 
sagt.  Han  havde  frygtet  for,  at  dette  sidste  vilde  blive  det 
værste,  men  til  sin  yderlige  Forbavselse  saa  han,  Friherre- 
inden, efter  et  dybt  og  tungt  Suk,  genvinde  næsten  hele  sin 
statelige  Holdning,  og  der  laa  den  største  Forbindtlighed  i 
den  Tone,  hvori  hun  svarede: 

—  Mon  Cøusin,  jeg  føler  mig  meget  smigret  af  denne 
Tillid,  og  det  vilde  virkelig  være  Synd  at  berøve  en  Ægte- 
hustru, der  lader  til  saa  helt  og  holdent  at  ville  gaa  op  i 
sine  Pligter,  den  Fornøjelse  at  opfylde  disse  Pligter  med  den 
yderste  Selvopofrelse.  De  skal  ikke  gaa  glip  af  min  Forbøn 
hos  hendes  Fader. 

Georg  udgød  sig  i  en  Strøm  af  Taknemmelighedsudtryk, 
men  han  var  alligevel  lidt  ubehagelig  berørt  af  Aarsagen  til 
Tante  Rezias  letvundne  Samtykke. 


—  Mon  dieu  og  alle  Helgene  1  udbrød  Friherreinden,  da 
Kommandørkaptejnen  nogle  Timer  senere  traadte  ind  i  hendes 
Værelse,  —  hvorledes  kan  mon  cousin  tillade,  at  hun  kom- 
promitterer hele  sin  Familje  ved  paa  denne  Maade  at  frasige 
sig  sin  nedarvede  Titel? 

—  Hvad  kan  jeg  gøre,  naar  hun  selv  ikke  vil  bære  den  ? 
Hun  har  allerede  i  Aftes  paa  det  bestemteste  befalet  Tjener- 
skabet ikke  at  tiltale  hende  som  Friherreinde,  Deres  Naade 
eller  endog  blot  naadige  Frue  —  og  Kusine  ved  selv,  om  hun 
er  stivsindet  nok  til  at  fastholde  sine  Beslutninger. 

—  Spørg  mig  ikke,  om  jeg  ved  det  —  hun  græd  før 
saa  nydeligt  og  sagde  Ord,  som  virkelig  gjorde  mit  Hjærte 
godt;  hun  vidste  vel,  at  hun  snart  kunde  behøve  hele  min 
Kærlighed  og  min  Overbærelse.  Men,  mon  cousin,  jeg  vilde 
dø  af  chagrin,  hvis  jeg  var  nødt  til  hver  Dag  at  udholde  en 
saadan  Pønitense  som  den,  at  høre  Tjenestefolkene  kalde 
hende  slet  og  ret  Frue...  A'  propos!  har  cousin  hørt  de 
nygiftes  Plan? 

—  Ja,  der  er  en  Fugl,  der  har  sunget  om  det,  men  . . . 

—  Tillad,  mon  cousin,  at  jeg  lægger  et  godt  Ord  ind  for 
dem;  lad  hende  rejse.  I  et  halvt  Aars  Tid  dunster  nok  de 
romantiske  Ideer  bort;  naar  hun  kommer  tilbage,  vil  hun 
bestemt  ikke  have  saa  meget  imod  at  blive  kaldt  Friherre- 
inde. 

—  Naar  Kusine  tilraader  Rejsen,  vil  jeg  ikke  sætte  mig 
der  imod,  uagtet  her  vil  blive  i  høj  Grad  tomt  efter  hende. 

—  Cousin  gør  mig  en  Tjeneste  dermed  . . .  Men  endnu 
et  Ord:  vovede  Elvira  en  saa  dristig  Handling  uden  at  raad- 
føre  sig  med  sin  Fader  derom? 

Ikke  uden  en  vis  Forlegenhed,  svarede  Kommandørkap- 
tejnen: 

—  Jeg  kan  ikke  nægte,  at  hun  ganske  vist  omtalte  det 
for  mig,  og  hendes  Ræsonnement  var  ikke  saa  ganske  urigtigt 
Hvad  der  er  sikkert,  det  er,  at  denne  Ide  har  hævet  hende 
til  Skyerne  i  hendes  Mands  Øjne. 

For  et  Øjeblik  mistede  Tante  Rezias  Ansigt  al  Farve, 
hvilket  dog  var  for  intet  at  regne  mod  den  mærkelige  Om- 
stændighed, at  hun  nær  havde  tabt  »Kontenancen«  ved  det 
haarde  Stød  Kommandørkaptejnens  Udtalelse  tilføjede  hende. 

Endnu  en  Gang  havde  hun  dog  Kraft  til  at  genvinde 
sit  fine  Smil,  sin  yndefulde  Holdning,  thi  disse  Nødvendig- 
hedsartikler maatte  ikke  savnes  ved  den  store  Afskeds-Avdiens, 
hun  snart  skulde  give  til  hele  Bryllupsselskabet. 

Men  fra  dennft  Dag  kom  der  en  ikke  tidligere  kendt 
»Anstrængelse«  i  den  naadige  Tantes  Gøren  og  Laden.  Hun 
taklede  af  og  følte  selv,  at  hendes  Tid  var  udløben,  at  hun 
aldrig  mere  vilde  komme  til  at  optræde  som  Herskerinde 
paa  Helgenæs. 

Saa  længe  som  muligt  søgte  hun  dog  at  holde  sig  oppe, 
og  hun  syntes  til  en  Begyndelse  ikke  om,  at  der  blev  lagt 
nogen   videre    Vægt   paa    hendes   Upasselighed.     Men  hun 

ændrede  snart  Tanker.  Hun  hørte  op  med  at  beskæftige  sig 
med  Familjens  Anliggender.  Hun  havde  kun  en  Ting  i 
Hovedet,  nemlig  at  ordne  sin  egen  store  glimrende  Begravelse, 
og  heraf  var  hun  saa  optaget,  at  hun  glemte  endog  selve 
Døden  . . . 

Og  to  Maaneder  efter  den  Dag,  da  Helgenæs'  Sale  gen- 
lød af  Bryllupsmusiken,  fejredes  der  en  Sørgefest  med  saadan 
Pomp  og  Pragt,  at  Tante  Rezia  vilde  have  smilet  af  Hen- 
rykkelse, hvis  hun  selv  havde  kunnet  se  den. 


Femtende  Kapitel. 

Det  havde  været  en  brændende  hed  Sommerdag.  Koral- 
røde Skyer  hvilede  i  lange  Rækker  over  Aftenhimlen  og 
udgød  deres  Glans  over  de  mange  Sejlere,  som  for  rent  Blik 
stille  laa  uvirksomme  paa  Nordsøens  blanke  Spejl. 

Paa  et  af  disse  Skibe  læstes  det  os  velbekendte  Navn 
»Elvira  Kornelia«.  Og  paa  dets  fine,  hvide  Dæk  stod  ved 
Rælingen  to  os  lige  saa  vel  bekendte  Personer,  Kaptejn 
Letsler  og  hans  unge  Kone. 

Elvira  holdt  ved  Georgs  Hjælp  en  Kikkert  for  Øjet  og 
fulgte,  under  Udtryk  af  den  inderligste  Glæde,  nøje  enhver 
Oplysning,  han  gav  hende,  [om  de  fremmede  Skibe. 

Paa  Bakken  sad  Mandskabet  sysselsat  med  forskællige 
Beskæftigelser,  og  under  Arbejdet  vekslede  Sang  og  Fortæl- 
linger. Af  disse  genkaldtes  flere  af  den  salig  Flagskippers 
Historier,  som  altid  blev  indledede  med  de  Ord:  »Da  den 
gamle  levede  og  styrede  her,  hørte  jeg  af  hans  egen  Munde 
...  og  ved  disse  Ord  paatog  Fortælleren  sig  en  stolt  Mine, 
som  vidnede  om,  hvilken  Ære  han  fandt,  det  var  at  kunne 
fortælle  »en  ægte  Stormbommer«. 

Men  hvor  interessante  Samtalerne,  Sangene  og  Historierne 
end  var,  blev  alt  dog  altid  af  sig  selv  stille,  saasnart  Kap- 
tejnens Frue,  hvilket  ofte  var  Tilfældet,  nærmede  sig  de  raske 
Gutter.  Aldrig  havde  Georg  med  det  mindste  Ord  givet  dem 
noget  Vink  om  at  yde  hende  dette  Bevis  paa  Agtelse,  men 
med  ublandet  Fornøjelse  lagde  han  Mærke  til,  hvorledes  disse 

Havets  Sønner,  ikke  blot  af  Instinkt,  men  af  øjnsynlig  Hen- 
givenhed for  den  smukke  Kvinde,  ydede  hende  en  tavs  Hyl- 
dest ved  aldrig,  naar  hun  kom  i  deres  Nærhed,  at  give  den 
Slags  Munterhed  Luft,  som  ofte  spillede  paa  deres  Læber. 
Og  kunde  de  se  paa  hendes  Øjne,  hvad  hun  ønskede,  tog 
ikke  en  eneste  af  dem  i  Betænkning  at  indlade  sig  paa 
hvilket  som  helst  Vovestykke  for  at  vinde  et  Smil,  et  bi- 
faldende eller  takkende  Ord  af  hende. 

Elvira  var  heller  ikke  ufølsom  for  Glæden  over  denne 
Hyldest,  og  hun  viste  Folkene  sin  Taknemmelighed  ved  at 
skaffe  dem  mangen  Ekstraration,  hvori  de  kunde  drikke  hen- 
des Skaal. 

—  Nu  er  Du  træt,  sagde  Georg  med  en  Stemme,  som 
gav  Genlyd  af  den  inderligste  Kærlighed ;  han  tog  Kikkerten 
ud  af  hendes  Haand  og  lagde  den  paa  Feltstolen. 

Hvor  Havet  dog  er  skønt  —  hvor  det  gør  mig  godt  at 
være  her,  Georg! 

Hun  lagde  Hovedet  op  til  hans  Skulder. 

—  Ja,  Havet  er  skønt,  svarede  Georg  med  dyb  Betoning. 
Det  er  mit  elskede  Hjem,  nu  dobbelt  elsket  . . .  Men  hørte 
jeg  ikke  et  Suk?  . . .  Blandede  der  sig  en  vemodig  Tanke  i 
Din  Glæde? 

—  Ja,  en  vemodig,  men  ikke  sørgelig  Tanke.  Jeg  tænkte 
paa,  at  hvis  jeg  en  Gang  saa  Dig  her  udenfor  kæmpe  med 
Bølgerne  om  Dit  Liv,  vilde  jeg  ikke  tøve  med  at  komme 
efter  —  det  vilde  ogsaa  være  skønt. 

—  Sværmerskel  skændte  Georg  og  trykkede  hende  tæt- 
tere ind  til  sig. 

—  Er  et  saadant  Sværmeri  ikke  ganske  naturligt?  Kan 
vel  en  Lykke  som  vor  vare  bestandigt?  Dette  Overmaal  af 
Lykke  gør  mig  betænkelig  for  Fremtiden. 

—  Jeg  har  ingen  saadan  Frygt.  Jeg  bygger  mit  Haab 
paa  Guds  Godhed  og  Din  Kærlighed,  men  kommer  en  Gang 
de  bitre  Dage,  saa  har  vi  dog  oplevet  Maaneder,  som,  hvis 
vi  skulde  veje  dem,  ikke  kunde  opvejes  af  mange  Aars 
Sorger. 

—  Det  er  sandt,  min  elskede  Georg,  og  derfor  maa  ikke 
det  mindste  Skin  af  Bekymringer  komme  os  nær,  saa  længt 
Solen  skinner  saa  varmt  som  nu  over  vor  Kærligheds  Pa- 
radis. 


Digitized  by  VjOOQ  IC 


171 

Georg  trykkede  hendes  Haand  og  forlod  hende  kort  efter 
for  at  tale  med  sin  Styrmand. 

Da  Luften  blev  køligere  og  en  let  Dis  bebudede  Nattens 
Komme,  gik  Elvira  ned  i  sit  lille  rolige  Hjem,  den  saa  smag- 
fuldt og  bekvemt  indrettede  Kahyt,  hvor  hun  foran  det 
Spejl,  som  erstattede  det  af  Mogensen  og  Sorte-Jan  røvede, 
med  et  hurtigt,  koket  Blik  besaa  sit  Toilette. 

Aftensbordet  stod  allerede  dækket,  og  Kahytsvagten  af- 
ventede hendes  Befalinger. 

Men  Elvira  havde  intet  at  befale;  alt  var  godt,  og  idet 
hun  kastede  den  lille  Straahat  fra  sig,  varetog  hun  sine  hus- 
moderlige Pligter  ved  at  garnere  med  Syltetøj  en  prægtig 
Kage,  som  hun  selv  efter  Samraad  med  Kokken  havde  bagt 
i  Kabyssen.  Men  var  Kokken  naadig  nok  mod  Elvira  og 
tillod  hende  en  Gang  imellem  at  gribe  Regeringens  Tømmer 
i  hans  Rige,  var  han  derimod  saa  meget  mere  nøjeregnende 
med  sin  Enevælde,  naar  det  gjaldt  Elviras  Tjenestepige,  en 
gammel  Jomfru,  som  netop  for  Øjeblikket  laa  syg  af  Ærg- 
relse efter  den  sidste  Dyst. 

Den  unge  Frue  var  lige  bleven  færdig  med  sine  »Skaf- 
nings«-Forretninger,  da  Georg  traadte  ind,  fulgt  af  »Korne, 
som  bar  sin  ny  Madmoders  Sykurv  i  Munden. 

Hvilket  Aftensmaaltid  under  Skæmt  og  Glæde  1 

Kom  blev  heller  ikke  glemt.  Elvira  elskede  den  for 
dens  Herres  Skyld,  men  mange  Gange,  naar  hun  kælede  for 
den,  fløj  hendes  Tanker  tilbage  til  dens  fordums  Herskerinde, 
og  saa  kunde  det  ikke  undgaas,  at  en  Smule  Bitterhed  blan- 
dedes i  hendes  Glæde.  Fanny  var  ikke  glemt,  hverken  af 
Georg  eller  Elvira,  men  hendes  Navn  havde  hidtil  været 
Kontrabande  paa  deres  Læber. 

Da  der  var  bleven  taget  af  Bordet,  satte  Georg  sig  ved 
sin  Hustrus  Fødder  og  lagde  sit  Hoved  i  hendes  Skød,  som 
han  saa  ofte  plejede,  naar  hans  Pligter  tillod  ham  at  nyde 
Hvilen  i  det  huslige  Liv. 

—  Ak,  sagde  han  og  lagde  hendes  Arm  omkring  sin 
Hals,  hvor  min  Fader  længes  efter  at  se  vor  Lykke  —  det 
vil  sikkert  forynge  ham,  og  om  Gud  vil,  ligger  Briggen  i 
Begyndelsen  af  Oktober  Maaned  udenfor  »Gravenet.  Han 
faar  da  samtidigt  min  Hustru  og  mit  Skib  at  se  ...  min 
Hustru  og  mit  Skib !  hvilke  guddommelige  Ord !  ...  Tænk 
blot,  om  min  Moder  havde  levet  og  set  al  min  Lykke. 

Elvira,  som  ellers  var  saa  villig  til  at  dele  Georgs  Tan- 
ker, tav  nu :  noget,  som  han  ikke  kunde  udgrunde,  rørte  sig 
i  hendes  Bryst. 

Han  saa  op  og  blev  overrasket  ved  at  se  en  Taare  glimte 
i  de  lange,  sorte  Øjnhaar. 

—  Min  Gud,  raabte  han  hæftigt,  har  jeg  bedrøvet  Dig, 
elskede  Elvira?  . . .  Sig  mig  dog  —  hvorfra  kommer  denne 
Taare? 

—  Fra  . . .  nej,  nej,  tal  ikke  derom,  Georg.  ...  Jeg  er 
atter  glad  I 

Hun  smilte;  hendes  Øjne  sendte  ham  et  af  disse  velta- 
lende Blik,  som  altid  havde  samme  Virkning  paa  ham. 

—  Men  Du  maa  ikke  have  haft  en  Tanke,  en  Følelse, 
som  ikke  bliver  min.  Skulde  Du  fælde  en  Taare,  hvis  Kilde 
var  skjult  for  mig? 

—  Nu,  saa  maa  jeg  vel  sige  Dig,  at  det  var  et  lille,  et 
ganske  lille  Anstrøg  af  min  gamle  Frygt. 

—  Men  Elvira? 

Hun  kunde  ikke  udholde  det  sørgmodige  Spørgsmaals- 
tegn,  der  stod  at  læse  i  hans  Øje. 

—  Min  elskede  Georg,  jeg  mistror  Dig  ikke  —  men  ak 
ak,  hvis  vi,  i  Stedet  for  at  tage  til  Johannesskæret,  kunde 
overtale  Din  Fader  til  at  komme  til  Helgenæs. 

—  Du  mistror  mig  ikke  . . .  hvad  ligger  der  da  i  disse 
Ord? 

—  Kun  et  inderligt  Ønske  om  at  drage  Dig  aldeles  bort 
fra  denne  Egn. 

—  Du  kan  ikke  nære  dette  Ønske,  naar  Du  fuldt  ud 
stoler  paa  min  Kærlighed,  min  Æ  re  ; . .  Ved  Gud,  dette 
smærter  mig-,  en  Tanke  har  altsaa  i  denne  lykkelige  Tid 
ligget  skjult  i  Din  Sjæl,  en  Tanke,  som  har  forstyrret  Din 
Lykke. 

—  Nej,  nej,  det  er  ikke  Tilfældet  Georg  1  Kun  en  Gang 
imellem  forekommer  det  mig,  som  om  det  var  bedre  at  fly 
Faren  end  at  trodse  den  . . .  Skal  vi,  maa  vi  nødvendigvis 
til  Johannesskæret  til  Efteraaret? 

—  Du  ved  nok,  det  har  været  en  af  mine  skønneste 
Planer,  paa  Hjemvejen  —  efter  at  jeg  har  losset  i  Gøteborg, 
og  inden  jeg  lægger  op  for  Vinteren  —  at  tage  en  lille 
Tur  der  hen  til  en  Fader,  der  længes  saa  inderligt 
efter   os,  og   som    utaalmodigt   tæller   hver  Dag.    Men  hvis 

dette  Besøg  koster  Dig,  min  Elvira,  saa  megpn  Smærte,   saa 
giver  jeg  Atkald  derpaa  —  dog  ikke  uden  et  dybt  Savn. 

—  Din  kærlige  Eftergivenhed  bringer  mig  til  at  rødme 
over  min  Egenkærlighed.  Ogsaa  jeg  elsker  jo  saa  inderligt 
den  stakkels  Eneboer  paa  den  fattige  Klippe  . . .  Men  kom- 
mer Du  dertil,  kan  Du  ikke  undgaa  at  .  .  .  at  .  .  .  besøge 
Strand. 

—  Det  er  sandt,  thi  ellers  vilde  Fanny  —  han  udtalte 
dette  endnu  saa  dyrebare  Navn  uden  at  blive  bevæget,  men 
dog  med  en  vis  Sænkning  i  Stemmen  —  kunne  tro,  at  jeg 
ikke  vovede  at  se  hende.  Kunde  Du  ønske,  at  hun  troede 
det,  min  elskede? 

Elviras  Kinder  brændte  i  dyb  Rødme;  hendes  Øjne  ly- 
nede af  Ilden  fra  Blodets  varme  Brusen. 

—  Gør  mig  ikke  et  saadant  Spørgsmaal. 
Georg  trykkede  sine  Læber  paa  hendes  Hænder. 

—  Jeg  hører  af  Din-  Stemme,  hvilket  Oprør  Du  er  i  ved 
den  blotte  Tanke  derom,  og  dog  vil  Du  berøve  Dig  selv  den 
eneste  Mulighed  til  at  blive  fuldstændig  overbevist.  Kast 
ikke  Tjørne  ind  blandt  vore  smukke  Blomster,  Elvira,  men 
tro  mine  Ord,  de  lyver  ikke,  naar  De  siger  Dig  ...  at  Du, 
kun  Du  fylder  min  hele  Sjæl. 

—  Men  en  Gang  (hvorledes  kan  jeg  vel  nogensinde 
glemme  de  Ord?)  sagde  Du  mig,  at  kun  med  hende  kunde 
Du  blive  lykkelig  . . .  Og  Du  havde  ogsaa  valgt  hende 
den  sidste  Gang,   hvis  hun  havde  sagt  ja,    hvis hvis 

—  Hvor  Du  kan  pine  Dig  selv,  Du  varme,  stakkels 
Hjærte.  Er  vor  Lykke  ikke  stor  nok ;  behøver  den  at  styrkes 
ved  en  Tilstaaelse,  som  Du  maatte  have  kunnet  ane  uden 
Ord,  den  Tilstaaelse  nemlig,  at  kun  min  Æresfølelse  anden 
Gang  jagede  mig  fra  Dig?  Og  jeg  skjulte  ikke  for  Fanny, 
at  Du,  hvis  Du  havde  villet,  allerede  den  Gang  havde  kunnet 
befæste  Dit  Herredømme  over  mig. 

—  Sagde  Du  det?  O  Gud!  hvor  de  Ord  gør  mig 
lykkelig ! 

Og  Elviras  Hjærte  svulmede  af  stolt  Tilfredsstillelse  over, 
at  Fanny  til  sidst  havde  faaet  at  vide,  at  hun,  Elvira,  ikke 
havde  behøvet  at  tage  til  Takke  med  ham,  men  at  hun  havde 
kunnet  berøve  Fanny  Retten  til  for  anden  Gang  at  forskyde 
ham  (Elvira  vidste  ikke  noget  om  Georgs  tredje  Frieri.) 

Denne  Tilfredsstillelse  var  saa  at  sige  et  Skjold,  som 
Elvira  var  glad  ved  at  kunne  holde  op  for  sin  Samvittighed, 
hver  Gang  den  erindrede  hende  om  den  virkelige  Grund  til 
hendes  Adfærd  under  Georgs  første  Ophold  paa  Helgenæs. 

Georg  forstod  ikke  den  Følelse,  som  nu  overskyggede 
Glansen  i  hendes  Øjne,  men  hans  varme,  løfterige  Blik,  som 
fordybede  sig  i  hendes,  jagede  Blodet  op  i  hendes  Kinder. 
Mangen  en  Kvinde  har  vel  desværre  med  samme  Færdighed 
ført  Koketteriets  Vaaben,  uden  senere  at  tilstaa  det  for  sin 
Mand,  men  Elvira  følte  en  mægtig  Trang  til  overfor  sin 
Ægtefælle  at  synes  hverken  værre  eller  bedre,  end  hun  vir- 
kelig var.  Lidenskaberne  havde  været  hendes  Læremestre; 
deres  Magt  vilde  han  nok  kunne  forstaa,  og  det  vilde  føles 
som  et  himmelsk  Gode,  naar  der  ikke  laa  saa  meget  som  en 
Skygge  mellem  deres  Hjærter. 

—  Du  var  jo  nylig  saa  glad  —  hvilken  Tanke  har  da 
atter  faaet  Bugt  med  Dit  urolige  Hoved? 

—  Den  Tanke,  Georg,  at  jeg  maa  skrifte  mine  Synder 
for  Dig  . . .  Ak,  jeg  har  ikke  været  nogen  Helgen. 

—  Er  det  Kærlighedssynder,  sagde  han  muntert,  og  har 
Du  elsket  nogen  anden  end  mig,  saa  vogt  Dig  —  saa  bliver 
jeg  stræng.  Han  rejste  sig,  satte  sig  ved  Siden  af  hende  og 
drog  hende  ind  til  sig  ...  Saa,  skrift  nu,  Du  lille  Synder- 
inde! 

—  Ja,  men  det  er  ikke  saa  let. 

—  Har  Du  maaske  givet  mig  en  Elskovsdrik? 

—  Mere  end  en  har  mine  Øjne  givet  Dig. 

—  Den  Synd  skal  være  Dig  forladt,  thi  jeg  har  ærlig 
betalt  med  samme  Mønt. 

—  Jeg  havde  de  stolteste  Forsætter  til  at  glemme  Dig, 
men  det  vilde  ikke  lykkes,  uagtet  jeg  vidste,  Du  havde  givet 
en  anden  Din  Tro . . . 

—  Ligeledes  forladt  1  Jeg  har  vel  ogsaa,  skulde  jeg 
mene,  en  Smule  Erfaring  om,  hvad  saadanne  Forsætter  har 
at  betyde,  og  jeg  takker  Gud,  at  det  ikke  lykkedes  Dig,  thi 
i  saa  Fald  var  jeg  sikkert  bleven  uden  Hustru. 

—  Da  Du  kom  til  Helgenæs,  vilde  jeg  ikke  lade  Dig 
se  et  Glimt  af  min  Svaghed;  Du  skulde  overbevises  om,  at 
alt  var  glæmt. 

—  Uagtet   denne    Din  Beslutning   voldte   mig  en  stadig 

Pine,    forlader  jeg  Dig   ogsaa  dette,    fordi  det  var  ædelt  og 
Dig  værdigt. 

—  Nej,  nej,  langtfra  1  Allerede  den  første  Aften  kunde 
jeg  mærke,  at  min  Kulde  saarede  Dig,  at  den  oprev  alle  de 
gamle  Følelser,  at  Ilden  endnu  ulmede  under  Asken  —  og 
jeg  glædede  mig  derover. 

—  Den  Synd. var  saa  fuldt  ud  menneskelig,  at  jeg  alle- 
rede af  den  Grund  maatte  tilgive  Dig  den. 

—  Jeg  vedblev  at  vise  mig  kold ;  jeg  blev  som  en  søster- 
lig Veninde  for  Dig. 

Det  vilde  jeg  næppe  kunne  tilgive  Dig,  hvis  jeg  ikke 
kendte  Hensigten  ...  Og  for  nu  ogsaa  at  skrifte  lidt,  vil  jeg 
betro  Dig,  at  det  netop  var  Dine  saa  ofte  fornyede  Paamin- 
delser  om  Fannys  Rettigheder,  og  Dine  Lovtaler  over  hende, 
som  i  den  Grad  forøgede  Dit  Værd  og  hævede  Dig  i  mine 
Øjne,  at  jeg  . . . 

—  Sig  ikke  mere;  se  ikke  paa  mig  med  dette  kærlige, 
tillidsfulde  Blik  . . .  jeg  kan  ikke  udholde  det.  Ak,  Georg, 
min  dyrebare,  elskede  Georg,  det  var  Kærligheden,  Skinsygen, 
som  lærte  mig  alt  det.  Jeg  forholdt  mig  kølig  for  at  gøre 
Dig  varmere,  jeg  talte  om  Fanny  saa  længe,  at  Du  blev  træt, 
jeg  drog  Dit  Hjærte  fra  hende,  fordi  jeg  manglede  Mod  til 
at  forsage  saaledes,  som  hun  forsagede  ...  Og  nu,  nu,  da  Du 
ved  alt  dette,  og  jeg  ikke  vover  at  hæve  mit  Blik  op  til  Dig, 
føler  jeg  med  Dødens  Smærte  i  mit  Hjærte,  at  Du  ikke  mere 
ser  saa  kærlighedsfuldt  paa  mig. 

—  Saa  se  da  op,  og  Du  vil  blive  overbevist  om  det 
modsatte.  Thi  selv  om  jeg  ikke  imod  min  Samvittighed  kan 
frakende  Dig  en  lille  Smule  Synd,  saa  har  jeg  dog  et  Hjærte, 
som  er  i  Stand  til  at  forstaa  hele  Storheden  af  Din  Selv- 
bekendelse. Den  Kvinde,  der  aflægger  et  saadant  Skrifte- 
maal  for  sin  Mand,  kan  vel,  under  Indflydelse  af  en  stærk 
Følelse,  have  næret  Tanker,  som  ikke  altid  har  været  sne- 
hvide, men  til  hendes  Hjærtes  Renhed,  til  hendes  Sjæls 
Ædelhed  kan  han  senere  til  enhver  Tid  nære  en  usvigelig 
Fortrøstning.  Saaledes,  min  egen  Elvira,  er  den  Overbevis- 
ning, jeg  har  vunden  ved  Din  Aabenhjærtighed.  Desuden 
ved  jeg  jo,  at  Du,  i  det  mindste  den  sidste  Aften  forinden 
min  Afrejse,  i  fuldt  Alvor  sagde  disse  Ord:  »Vi  maa  skillesc 
—  og  dog  led  Du  baade  legemlige  og  sjælelige  Kvaler. 

—  Ja,    for  Guds  Aasyn   forsikrer  jeg  Dig,   at  jeg  i  det 
in  12 

Øjeblik  mente  det  alvorligt  med  min  Opofrelse,  og  det  beviste 
jeg  ved,  at  jeg  ikke  den  næste  Morgen  gav  efter  for  min 
Svaghed,  der  drev  mig  til  at  gense  Dig  . . .  Ak,  hvor  jeg 
led  den  Morgen! 

—  Og  jeg  da?  Men  lovet  være  Gud,  at  Du  ikke  længere 
skjulte  dette  for  mig.  Synes  Du  ikke,  min  elskede,  at  alt 
omkring  os  nu  bliver  renere,  skærere,  helligere? 

—  Ak  jo!  —  og  Du  tilgiver  mig  helt,  fuldt  ud,  uden 
noget  som  helst  Forbehold? 

—  Helt  og  fuldt  ud,  uden  noget  som  helst  Forbehold, 
fordi  jeg  ved,  at  Du  nu  ikke  mere  kan  have  nogen  hemmelig 
Tanke  for  mig. 

—  Aldrig,  aldrig!  ...  Du  er  min  Kærlighed,  mit  Liv, 
min  Samvittighed. 

Og  nu  var  det  Elvira,  som  satte  sig  paa  Puden  ved 
Georgs  Fødder.  Hendes  Hænder  lagde  sig  bedende  paa  hans, 
og  hendes  Øjne  udtalte,  da  de  saa  op  til  ham,  den  uendelige 
Lykke,  som  bruste  gennem  hendes  Hjærte. 

Der  blev  tyst  og  stille  der  inde. 

—  Kaptejn,  rapporterede  Styrmanden  udenfor,  hun  gaar 
paa  en  østlig  —  vi  faar  os  en  lille  Brise. 

—  Godt  ...  nu  skal  jeg  komme  op. 


Sekstende  Kapitel. 

I  Midten  af  Oktober  laa  Briggen  efter  fem  Maaneders 
Rejse  fortøjet  paa  »Gravenes  c  Red. 

Da  Elvira  hørte  Georgs  jublende  Henrykkelse  og  saa 
Eneboerens  blege  Ansigtstræk  oplives  af  en  stille,  hellig 
Glæde,  da  han  trykkede  Sønnen  og  Datteren  til  sit  Hjærte, 
kunde  hun  næppe  tilgive  sig  selv,  at  hun  havde  næret  det 
egenkærlige  Ønske  at  forhindre  dette  Gensyn.  Ved  en  tusind- 
fold fordoblet  Ømhed  mod  Georgs  Fader,  vilde  hun  afbøde 
denne  Synd. 

I  Nikolines  Værelse  indlogerede  de  unge  Ægtefolk  sig. 

Efter  at  de  med  strømmende  Veltalenhed  havde  afgivet 
Beskrivelse  af  deres  Liv  paa  Rejsen,    fortalte  Letsler  dem  til 

Gengæld,  at  han  i  dette  Efteraar  havde  nydt  en  Glæde,  som 
han  i  tyve  Aar  havde  længtes  efter;  han  havde  genset  Igne- 
lius,  sin  gamle,  trofaste  Ignelius.  Og  nu  fulgte  en  varm  Skil- 
dring  af  de  uendelig  store  Glædesdage,  som  ikke  alene  Ignelius 
men  ogsaa  den  stakkels  landflygtiges  anden  ædle  Ven, 
Kommandørkaptejnen,  havde  tilbragt  paa  Johannesskæret. 

—  Og  Je£  er  Y*s  P21^  sagde  Elvira  med  et  mildt  og 
inderligt  Smil,  at  de  ikke  kom  hertil  uden  Ærinde?  Tante 
Rezia  er  gaaet  til  Hvile,  og  paa  Helgenæs  venter  snart  fire 
Hjærter  paa  det  femte.  Hun  bøjede  sig  ned  og  kyssede  den 
gamle  Mands  Haand. 

—  Ak,  Fa'er,  udbrød  Georg,  skulde  virkelig  denne  store 
Lykke  falde  i  min  Lod,  vilde  Du  . . . 

—  Nej,  min  Søn,  tro  ikke,  at  det  vilde  være  nogen 
Lykke  . . .  Jeg  ønsker  ikke  mere  at  gense  Helgenæs;  dets 
gamle  Mure  vilde  kalde  alt  for  mange  bitre  Minder  til  Live. 
Her  er  jeg  lykkelig,  her  beder  jeg  Dag  og  Nat  for  Eders 
Vel,  og  da  jeg  nu  har  nydt  den  Glæde,  jeg  saa  længe  har 
længtes  efter,  at  gense  min  gamle  Tjener,  pg  efter  at  jeg  i 
mit  Hjem  har  set  Eder,  mine  Børn,  forenede  og  lykkelige, 
kan  intet  lokke  mig  herfra. 

—  Men  hele  den  lange  Vinter?  bemærkede  Elvira. 

—  Saa  har  jeg  min  hæderlige  Karolus  (hvor  han  vil 
blive  ked  af,  at  han  ikke  var  hjemme)  og  min  tro  Nisse  — 
vi  passer  saa  godt  sammen  —  desuden  Eders  Breve,  mine 
Børn,  og  endnu  en  Ven,  som  aldrig  bliver  fremmed  for  mig, 
min  anden  Datter. 

—  Ja,  jeg  tænkte  nok,  sagde  Georg  med  et  varmt  Blik, 
at  ingen  som  helst  Forhold  vUde  forandre  hende. 

—  Deri  har  Du  Ret  ...  Og  nu  gaar  Handelen  paa 
Strand  igen  ganske  godt,  om  end  i  mindre  Stil.  Fanny  er 
saa  driftig,  saa  virksom,  at  Folk  ikke  noksom  kan  berømme 
hende. 

—  Gud  ske  Lov!  sagde  Elvira  rødmende.  Jeg  har  en 
Gang  imellem  næret  Frygt  for  .  .  . 

—  Frygt  ikke  for  hende  min  ædle  Datter.  Hun  har  en 
af  de  Sjæle,  som  udvikler  sig  stærkest  i  Modgang.  Hendes 
rolige,  klare  Sind  lader  sig  ikke  forene  med  en  tærende  Sorg, 
og  man  kan  da  heller  ikke  se  paa  hende,  at  hun  har  haft  en 
saadan. 

Det   er   vanskeligt   at   afgøre,   om  Letsler    ytrede    dette 

enten  for  at  berolige  Georgs  og  Elviras  Frygt,  eller  for  at 
lade  Fanny  vederfares  den  Retfærdighed,  som  hendes  Maade 
at  forholde  sig  paa  fortjente. 

I  høj  Grad  lettet  udbrød  Elvira  uden  Betænkning: 

—  Lad  os  tage  derover  i  Morgen,  Georg. 

—  I  Morgen  ....  ja  ...  .  hvis  det  bliver  godt  Vejr, 
svarede  han  nølende. 

—  Og  hvorfor  skulde  det  ikke  blive  godt  Vejr?  Det 
bliver  det  nok. 

I  Elviras  Blik  viste  sig  et  Glimt  af  Uro. 

Georg  greb  hendes  Haand  og  saa  hende  ind  i  Øjet. 

—  Vi  tager  derover  1 

—  Og  til  i  Overmorgen  indbyder  vi  Grosserer  Holmers 
til  i  Selskab  med  Din  Fader  at  spise  til  Middag  hos  os  paa 
Skibet. 

Letsler  sagde  hverken  fra  eller  til  om  disse  Forslag.  Han 
forstod  meget  godt  Elviras  Uro  og  Georgs  beroligende  Blik, 
lige  saa  vel  som  han  havde  forstaaet  hans  hensynsfulde  Be- 
tænkelighed ved  saa  pludseligt  og  uforberedt  at  overraske 
Fanny,  men  han  stolede  fuldkomment  paa  Fannys  Styrke, 
hendes  kvindelige  Selvfølelse,  og  haabede  til  Gud,  at  det  nu 
skulde  vise  sig,  at  Georg  var  en  Mand,  paa  hvis  faste  og 
ærlige  Kærlighed  en  Hustru  kunde  bygge  sitLivsLykke. .  .  »Men 
alligevel,  hvis  jeg  havde  været  i  Georgs  Stede,  tænkte  han, 
»vilde  jeg  ikke  af  Eftergivenhed  for  min  Hustru  have  kunnet 
saare  en  Kvinde,  som  jeg  tidligere  har  eftertragtet,  ved  at 
indbyde  hende  til  det  Skib,  som  det  under  di$se  Forhold 
maatte  pine  hende  at  se.*  Men  med  Glæde  kom  han  til  at 
huske  paa,  at  Georg  endnu  ikke  havde  givet  noget  Svar. 

Senere  paa  Dagen  kiggede  Georg  ind  i  Nisses  Kammer 
og  omtalte  da,  at  han  næste  Dag  med  sin  Hustru  agtede  at 
hilse  paa  Grosserer  Holmers.    Som  tilfældigt  tilføjede  han: 

—  Gaar  der  ofte  Bud  mellem   Gravene  og  Strand} 
Med    sin  jævne  Forstand   og   sit  Kendskab   til  tidligere 

Forhold  tænkte  Nisse  ved  sig  selv: 

—  Jeg  kan  saa  godt  forstaa,  hvorfor  han  spørger  om 
det.     Men  højt  svarede  han: 

—  Jeg  tager  over  til  Strand  i  Eftermiddag  for  at  købe 
nogle  Sager. 

Og  Nisse  følte  en  vis  Triumf,  da  han  forestillede  sig,  at 

don  unge  Frue  ikke  vilde  faa  Fanny  at  se  saa  bedrøvet,  som 
hun  maaske  indbildte  sig. 

Da  det  unge  Par  om  Aftenen  var  kommen  i  Ensomhed, 
sagde  Elvira,  medens  hun  Arm  i  Arm  med  Georg  stod  ved 
Vinduet  og  saa  op  imod  Stjærnerne,  som  blinkede  venligt 
paa  den  mørke  Efteraarshimmel : 

—  Jeg  ved  ikke,  min  elskede,  om  jeg  mishagede  Dig 
med  mit  Forslag  at  byde  Holmers  ombord  paa  Briggen  — 
Du  svarede  mig  ikke. 

—  Jeg  svarede  Dig  ikke,  fordi  jeg  i  Faders  Nærværelse 
ikke  vilde  saare  Dig  ved  Modsigelse,  og  desuden  haabede 
jeg,  at  Du  selv  vilde  forkaste  Dit  Forslag,  naar  Du  havde 
faaet  det  bedre  overtænkt. 

—  Og  hvorfor  skulde  jeg  det?  spurgte  hun  med  en  let 
Skælven  i  Stemmen. 

—  Hvorfor?  .  .  .  Det  siger  vistnok  Din  egen  Finfølelse 
Dig  bedre,  end  jeg  kan  forklare  det. 

—  Nej,  den  giver  mig  ingen  Forklaring. 

—  Elvira,  nu  er  Du  ikke  ganske  oprigtig  .  .  .  Men  lad 
mig  gøre  Dig  et  Spørgsmaal,  som  jeg  beder  Dig  at  besvare 
aabenhjærtigt;  for  hvis  Fornøjelse  ønsker  Du  at  byde  Fanny 
ombord?  Det  kan  ikke  være  for  hendes,  thi  hvis  Du  blot 
et  Øjeblik  vil  sætte  Dig  i  Fannys  Sted,  tror  jeg,  Du  ikke  vil 
finde  en  saadan  Indbydelse  behagelig.  Heller  ikke  kan  det 
være  for  min  Fornøjelses  Skyld,  thi  uagtet  min  Kærlighed 
er  aldeles  udslukket,  kan  dog  den  Kvinde,  jeg  en  Gang  har 
elsket,  altid  gøre  Fordring  paa  min  Agtelse;  hun  kan  i  det 
mindste  fordre,  at  jeg  ikke  fornærmer  hende.  Der  bliver 
altsaa  kun  en  Mulighed  tilbage  .  .  . 

—  Og  denne  Mulighed,  svarede  Elvira,  hvis  Kinder  nu 
brændte  og  blussede,  hverken  kan  eller  vil  jeg  benægte.  Det 
er  oprigtigt  talt  ikke  for  min  Fornøjelses,  men  for  min  Ro- 
ligheds Skyld,  at  jeg  absolut  vil  se  Dig  og  hende  sammen, 
netop  paa  Dit  Skib.  Gode,  dyrebare  Georg,  Du  maa  ikke 
nægte  mig  det.  Dine  Ord,  Dit  varme  Forsvar  for  hende 
har  allerede  vakt  pinlige  Følelser  i  mit  Bryst  —  Du  siger 
ikke  nej? 

—  Jo,  jeg  siger  nej !  sagde  Georg,  og  ogsaa  paa  hans 
Kind  brændte  nu  en  højere  Farve. 

Han  elskede  sin  Hustru  næsten  til  Afguderi,  men  derfor 
kunde    han  ikke   fornægte   sin  Natur,    sin  Karakter.     Elviras 

Tvivl  var  fornærmende,  og  han  betragtede  det  som  en  Æres- 
sag ikke  at  give  efter.  Dette  var  desuden  et  Hensyn,  som 
han  skyldte  Fanny. 

Efter  Georgs  afgørende  Ord,  der  blev  udtalte,  om  just 
ikke  med  hele  hans  tidligere  Hæftighed,  saa  dog  i  en  Tone 
som  beviste,  at  de  var  alvorligt  mente,  fulgte  nogle  Øjebliks 
Tavshed. 

Elvira  havde  skiftet  Farve;  hendes  Ansigt  var  nu  saa 
hvidt  som  Skummet  paa  Bølgens  Top,  og  i  hendes  Indre  gik 
Bølger,  som  hendes  urolige  Sind  hverken  havde  Kraft  eller 
Mod  til  at  bekæmpe.  Med,  en  pludselig  Bevægelse  trak 
hun  sin  Arm  ud  af  hans.  Hun  havde  øjnsynligt  anstrængt 
sig  til  det  yderste,  i  Haab  om  at  han  skulde  tage  sine  Ord 
tilbage,  men  da  dette  ikke  skete,  kastede  hun  sig  paa  Sofaen, 
skjulte  Ansigtet  i  Hænderne  og  gav  de  strømmende  Taarer 
frit  Løb. 

Første  Gang  at  se  en  elsket  Hustru  græde,  er  noget,  som 
ingen  Mand  med  mildere  Følelser  kan  udholde,  uden  at  for- 
søge at  aftørre  disse  Taarer.  Dette  var  ogsaa  Tilfældet  med 
Georg,  uagtet  han  i  dette  Øjeblik  ikke  var  i  Stand  til  at 
skjule  for  sig  selv,  at  Elviras  Taarer  ikke  havde  deres  Ud- 
spring fra  en  ædel  Kilde.  Og  dog  havde  han,  efter  de  kær 
lighedsvarme  Ord,  der  for  nogle  Maaneder  siden  blev  veks- 
lede i  Kahytten  den  Aften,  da  Elvira  aflagde  sin  lille  Til- 
staaelse,  haabet  noget  andet. 

—  Min  dyrebare  Elvira,  bad  han  ømt,  kom  atter  til  Dig 
se!v,  og  Dit  varme  Hjærte  vil,  langt  fra  at  fordømme  mit 
Afslag,  ganske  bestemt  skænke  det  Dit  Bifald. 

—  Nej,  nej!  aldrig  mere  vil  Du  se  mig  rolig,  hvis  Du 
ikke  i  dette  eneste  Punkt  giver  efter.  Hvad  skal  jeg  tro? 
.  .  .  Du  kan  nok  se  hende  paa  Strand,  men  vover  ikke  at 
udsætte  Dig  for  Synet  af  hende  netop  paa  den  Brig,  hvor 
hun  en  Gang  havde  mere  Haab  end  jeg  om  at  komme  til  at 
leve  ved  Din  Side.  Der,  der  vilde  det  være  langt  farligere. 
Og  netop  derved,  at  Du  skyer  Faren,  netop  derved  indrøm- 
mer Du  den. 

—  Elvira,  jeg  tager  Gud  til  Vidne  paa,  at  Din  Skinsyge 
ikke  alene  fører  Dig  vild,  men  ogsaa  grusomt  fornærmer  mig. 
Har  vi  da  Ret  til,  paa  Bekostning  af  Fannys  gode  Mening 
om    min  Ære   og  min  Hensynsfuldhed,    at  sikre  os  Din  Ro? 

Og  her  kan  jo  slet  ikke  være  Tale  om  Din  Ro,  men  kun  om 
et  Lune,  der  er  Dig  ganske  uværdigt. 

—  Vidste  jeg  det  ikke  nok!  Du  tilstaar  altsaa,  at  hendes 
gode  Mening  om  Dig  er  Dig  af  langt  højere  Værd  end  min. 
Georg,  Georg,  hvorledes  kan  Du  sige  det?  Du  dræber  mig 
med  en  saadan  Aabenhjærtighed.  Og  dog,  hvis  Du  skjulte 
noget  for  mig  ...  Du  min  Sjæls  Afgud,  min  ædle,  tilbedte 
Mand,  Du  skjuler  intet  for  mig  .  .  .  ikke  en  eneste  Følelse 
. . .  ikke  en  eneste  Tanke  —  nej,  ikke  en  halv  Tanke,  ikke 
et  Gran  af  en  Tanke  maa  Du  skjule  for  mig. 

Hun  slyngede  sine  Arme  haardt  om  hans  Hals.  Hendes 
Kys,  hendes  Taarer,  hendes  ildfulde  Angst  besejrede  hans 
Kraft,  men  ikke  hans  Modvilje  mod  selve  Sagen. 

—  Min  elskede,  vær  nu  rolig  . . .  lad  mine  fornyede 
Løfter  om  en  Troskab,  som  intet  kan  rokke,  dysse  Din  Angst 
til  Ro.  Det  skal  ske,  som  Du  ønsker,  kun  jeg  selv  slipper 
fri  for  at  overbringe  denne  Indbydelse  .  .  .  Kan  Du  overbringe 
den  selv? 

—  O,  ja!  Tak,  min  egen  Georg.  Nu  vender  min  Ro- 
lighed snart  tilbage,  fordi  jeg  ved  at  Du  ikke  vilde  have  givet 
efter,  hvis  jeg  ikke  havde  været  Dig  kærere  end  hun, 

Og  i  himmelsk  Ro  slumrede  hun  ind  ved  hans  Hjærte, 
der  nu  var  lige  saa  lykkeligt.  Thi  Visheden  om,  at  hun 
elskede  ham  saa  uendeligt,  udviskede  Bitterheden  over  hendes 
Skinsyges  Udbrud. 


Roet  af  fire  flinke  Matroser,  fløj  »Elvira  Kornelias«  Chalup 
over  gamle  Skageraks  i  Dag  særdeles  naadige  Bølger.  Og 
da  Baadshagen  tog  Stød  mod  Landgangsbroen  ved  Strand, 
saa  de  to  unge  Ægtefolk  saa  trofast  og  kærligt  paa  hinanden, 
som  om  de  gensidig  vilde  sige:     »Se  ind  i  min  Sjæl.« 

Georgs  Sjæl  var  lys  og  rolig,  thi  han  troede  og  haabede, 
at  det  forbigangne  ikke  havde  lagt  sig  for  tungtover  Fannys 
Liv,  og  dybt  og  fast  følte  han,  at  hun  nu  ikke  kunde  blive 
ham  farlig. 

Elviras  Sjæl  var   langt  fra  saa  rolig,  som  hendes  Ansigt 

udviste;  hendes  Bryst  skælvede  af  Uro  og  Frygt.  Men  naar 
hun  saa  paa  sin  Mand,  maatte  enhver  Tvil  tie. 

Nu  kom  der  En  løbende  ned  ad  Trappen  og  over  Gaarden. 

Den  høje,  slanke  Skikkelse,  de  lyse,  flagrende  Lokker, 
de  smukke  blaa  Øjne,  alt  var  Fannys.  Se  hende  uden  Hjærte- 
banken  kunde  han  ikke.  Men  denne  Hjærtebanken  havde 
ikke  Spor  af  Lighed  med  den,  han  tidligere  følte. 

Endnu  en  Gang,  inden  han  gik  hende  i  Møde,  saa  han 
paa  Elvira  . . .  Hvilken  Skinsyge  læste  han  nu  ikke  i  dette 
Blik,  som  hun  i  det  afgørende  Øjeblik  ikke  kunde  beherske 
. . .  Han  kunde  kun  hviske  til  hende : 

—  Jeg  lægger  nu  min  Sjæl  aaben  for  Dine  Øjne. 

—  Velkommen,  velkommen  1  raabte  Fanny  saa  muntert, 
saa  varmt,  saa  søsterligt,  at  der  havde  behøvedes  syvdobbelte 
Øjne  for  at  trænge  til  hendes  Hjærte  .  .  .  Hun  rakte  en 
Haand  til  hver  af  dem.  —  Hvor  jeg  takker  Eder  at  I  kom 
til  Strand  . . .  Fa'er  er  ikke  hjemme,  saa  han  maa  nøjes  med 
at  høre  Tale  om  min  Glæde. 

—  Ak,  Fanny,  min  gode,  kære  Fanny  —  Georg  trykkede 
den  lille  hvide  Haand  til  sine  Læber  baade  en  og  to  Gange, 
ligefor  sin  Hustrus  Øjne  —  ak,  Fanny,  om  Du  vidste,  hvor 
lykkelig  jeg  er. 

Det  var  en  Himlens  Velgærning,  at  disse  sidste  Ord 
flød  saavel  fra  Georgs  Læber  som  fra  hans  Hjærte.  De 
bidrog  saa  vidunderligt  til  at  berolige  Elvira  og  fik  ogsaa 
hende  til  med  en  inderlig  Kærlighed  at  se  paa  Fanny. 

Og  ikke  en  eneste  Gang  i  de  Timer,  Besøget  varede, 
røbede  der  sig  nogen  Vanskelighed  i  Samtalen;  ingen  Uro 
ingen  Forlegenhed  mærkedes  hverken  fra  Georgs  eller  fra 
Fannys  Side.  Deres  Barndom,  deres  første  Ungdom  berørtes 
ofte,  og  Pirogen,  som  endnu  hang  i  Loftet,  erindrede  dem 
om  mangen  en  glad  Time,  men  alt  faldt  saa  naturligt,  som 
om  der  aldrig  havde  været  andet  end  Barndomsvenskab  imel- 
lem dem  ... 

Paa  Tilbageturen  til  Johannesskæret  hviskede  Elvira, 
idet  hun  trykkede  sin  Mands  Haand: 

—  Jeg  skal  sige  Dig  noget,  Georg;  Fanny  maa  aldrig 
have  næret  nogen  stærkere  Følelse  for  Dig  —  ellers,  tro  mig, 
havde  hun  i  Dag  ikke  kunnet  være  saaledes. 

—  Jo,  den  var  nok  stærk,  men  den  var  rolig  og  ren  .  .  . 

Og    kan  Du    nu,    min    egen  Elvira,  stole  paa  mig?    Har  Du 
set  Spor  af  den  Kærlighed,  som  Du  frygtede? 

—  Nej,  nej,  jeg  er  aldeles  overbevist.  Du,  som  har 
saa  hæftige  Følelser,  havde  ikke  kunnet  skjule  dem  . . . 
Ganske  vist  blev  jeg  i  Forbigaaende  lidt  bange,  da  Du  kys- 
sede hendes  Haand  saa  varmt,  men  straks  efter  indsaa  jeg, 
at  det  ikke  havde  noget  at  betyde,  da  Du  gjorde  det  i  min 
Nærværelse  —  det  var  heldigt,  at  vi  tog  derover  . . .  Men, 
Georg,  det  kan  dog  være  tilstrækkeligt,  at  Du  i  Morgen 
kysser  hende  en  Gang  paa  Haanden. 

—  I  Morgen  —  Du  indbød  hende  altsaa  virkelig?  Af 
Dine  glade,  tillidsfulde  Blik  sluttede  jeg,  at  Du  havde  givet 
Afkald  paa  Din  Beslutning. 

—  Jeg  burde  virkelig  have  gjort  det,  men  da  Du  gik 
ned  for  at  sige  Baaden  til,  fløj  Ordene  over  mine  Læber, 
inden  jeg  kom  saa  vidt,  at  jeg  kunde  tænke  andet  end:  »Vil 
hun  ikke,  saa  kan  hun  jo  sige  nejl«  Og  jeg  forsikrer  Dig, 
jeg  bad  hende  saa  hjærteligt,  at  hun  ikke  . . . 

Elvira  fuldførte  ikke  Sætningen. 

—  ...  kunde  have  nogen  Mistanke  om,  at  det  just  ikke 
var  saa  hjærteligt  ment?  hviskede  Georg  med  en  lidt  straf- 
fende Mine  ...  —  Og  hvad  svarede  hun? 

—  Hun  spurgte,  om  det  var  mit  eget  og  mit  oprigtige 
Ønske,  og  da  jeg  paa  begge  disse  Spørgsmaal  svarede  ja, 
sagde  hun  uden  Betænkning:     »Saa  skal  jeg  ogsaa  komme.« 

Da  Georg  senere  paa  Aftenen  var  taget  ombord  paa 
Briggen  for  at  give  nogle  Ordrer  angaaende  Middagen  Dagen 
efter,  sad  Elvira  ene  med  sin  Svigerfader  paa  den  lille  for- 
trolige Sofa  i  Nikolines  Værelse. 

Naa,  min  elskede  Datter,  var  Du  tilfreds  med  Dit  Besøg 
i  Dag? 

—  Over  al  Beskrivelse  l  —  Elvira  lagde  sin  glødende 
Kind  til  Letslers  Bryst  og  tilhviskede  ham  med  datterlig 
Fortrolighed,  at  hendes  skinsyge  Mistro  ikke  havde  fortjent 
en  saa  stor  Lykke.  —  Til  Georgs  Fader  kan  jeg  sige,  hvad 
jeg  ikke  har  Mod  til  at  tilstaa  for  ham,  at  jeg  mangler  meget 
i  at  ligne  hende ;  hun  er  ikke  alene  smuk,  hun  er  mild,  god, 
og  dog  saa  stærk  og  bestemt.  Bestemt  og  stærk  er  jeg 
ogsaa,  men  det  kommer  der  ikke  noget  godt  ud  af,  naar 
Mildheden  og  Godheden  mangler. 

—  Det  bliver  nok  godt,  mit  Barn,  thi  efter  at  Du  har 
set  og  opfattet  de  Egenskaber,  han  satte  saa  høj  Pris  paa  hos 
Fanny,  er  jeg  vis  paa,  at  Du  vil  gøre  Dig  Umage  ior  ogsaa 
at  erhværve  dem.  Og  jo  mere  ubegrænset  Du  viser  ham 
Din  Tillid,  desto  sikrere  fængsler  Du  ham  for  bestandigt  Jeg, 
som  kender  hans  Karakter  saa  godt,  kan  med  Sikkerhed  for- 
udsige Dig  dette  . . .  Desuden,  da  det  første  Gensyn  ikkt 
havde  nogen  Betydning  (og  det  saa  jeg  straks  af  hans  aabne 
Blik),  kan  Du  være  rolig. 

Men  sig  mig,  Fa'er,  hvorledes  er  en  Styrke  som  hendes 
mulig,  hvis  hun  da  virkelig  har  elsket  ham  ?  Hun  maatte  jo 
absolut  være  skinsyg,  og  dog  kunde  jeg  ikke  opdage  nogen 
Forstillelse  i  de  Ord,  hun  talte  med  mig. 

—  Jo,  en  saadan  Styrke  kan  findes,  og  den  findes  hos 
hende,  men  hun  besidder  en  sand  Gudsfrygt,  en  sand  Kær- 
lighed til  alle  Mennesker;  ser  Du,  det  er  hendes  Hjælpe- 
kilder. 

—  Det  er  mig  umuligt  at  forstaa  . . ,  Om  jeg  end  havde 
været  aldrig  saa  gudfrygtig,  vilde  jeg  dog  forgaa  af  Harme 
og  Sorg,  hvis  han  var  kommen  til  mig  med  hende;  som  sin 
Hustru. 

—  Du  undervurderer  Dine  egne  Følelser,  Dit  eget  Værd, 
mit  Barn.  Aldrig  havde  en  Datter  af  vort  Blod  kunnet  være 
saa  svag;  jeg  er-  vis  paa,  at  Du  vilde  have  overvundet  Dig 
selv  . . .  Men  naar  Du  troede,  at  Fanny  ikke  kunde  det,  hvor- 
ledes kunde  da  Du,  den  lykkelige,  sætte  hende  paa  to  saa 
haarde  Prøver?  Jeg  syntes,  at  Du  igaar  Aftes  (Døren  der, 
mit  Barn,  er  ganske  tynd)  gik  for  vidt  i  at  prøve,  hvilken 
Magt  Du  havde  over  Din  Mand.  Stol  paa  en  gammel 
Mands  Erfaring :  under  den  første  KærUghedsrus  kan  det  gaa 
an,  men  ikke  i  Fremtiden,  for  saavidt  Du  ønsker,  at  Eders 
Lykke  skal  vare  ved. 

Georgs  Ankomst  gjorde  Ende  paa  Samtalen.  Dog  naaede 
Elvira  at  hviske  i  Letslers  Øre: 

—  Jeg  skal  bevare  hvert  Ord  i  mit  Hjærte,  og  tro 
mig:  jeg  vilde  af  Hjærtet  ønske,  at  denne  Indbydelse  var 
ugjort. 

Og  da  der  nu  i  Løbet  af  den  fælles  Samtale  blev  Spøigs- 
maal  om  Vinteren  og  Ensomheden  paa  Johannesskæret,  sagde 
hun  ømt  og  med  et  Blik,  der  gjorde  Georgs  Hjærte  saa  godt, 
saa  godt: 

—  Jeg  kommer  vel  til  at  dele  lidt  af  min  Herres  og 
Mands  Selskab  med  Dig,  Fa'er;  Georg  kommer  til  at  besøge 
Dig  en  Gang  imellem  i  Vinter. 


Næste  Dag  styrede  Fanny  sin  lille  Baad  mod  »Gravenes« 
Strandbred. 

Vi  anser  os  ikke  berettigede  til  at  kaste  et  fuldt  Blik  ind 
i  hendes  Hjærte,  da  hun  første  Gang  saa  Georgs  Skib,  denne 
Brig,  denne  »Elvira  Kornelia«,  om  hvilken  hun  saa  ofte  havde 
talt  og  drømt.  Men  saa  meget  vover  vi  dog  at  røbe,  at 
Synet  af  Briggen  og  dens  to  Navne  satte  Fannys  Selvbeher- 
skelse paa  en  langt  haardere  Prøve,  end  hun  den  foregaaende 
Dag  havde  bestaaet.  Og  hvis  Elvira  havde  lagt  sin  Haand 
paa  hendes  Hjærte,  medens  Georg  hjalp  hende  op  ad  Falde- 
rebstrappen,  vilde  hun  ikke  have  dømt  saaledes,  som  hun  nu 
dømte;  hun  vilde  da  have  indset,  hvor  stort  et  Offer  Fanny 
havde  bragt  ved  at  efterkomme  hendes  Ønske.  Men  Fanny 
kunde  bringe  dette  Offer,  fordi  hun  følte,  at  dette  Ønske  ikke 
var  Georgs. 

Ogsaa  Letsler  besøgte  i  Dag  for  første  Gang  Georgs 
Skib;  for  første  Gang  var  han  Gæst  hos  sin  Søn. 

De  Følelser,  der  nu  vekslede  indenfor  Kahytens  Vægge, 
spillede  i  mange  forskællige  Brydninger. 

For  Georg  var  denne  Dag  vanskeligere  end  Gaarsdagen. 
Han  erindrede  sig  med  fuld  Klarhed  den  Dag,  da  han  af 
Fanny  forlangte  hendes  Navn  til  denne  Brig,  som  den  Gang 
kun  var  til  i  hans  Indbildning;  det  var  paa  Toldkutteren  i 
salig  Peter  Grans  Tid,  at  han  fremsatte  denne  Anmodning  og 
fik  den  bevilget.  Og  Georg  kunde  heller  ikke  undgaa  at 
tænke  paa,  hvad  der  vistnok  ogsaa  foregik  i  Fannys  Hu- 
kommelse   

Det  lille  Bord  stod  færdigt,  dækket  til  fire  Personer. 

I  Dag  viste  Elvira  sig  fra  sin  mest  indtagende  Side.  Det 
undgik  hende  ikke,  at  Georg,  i  det  mindste  for  en  Tid,  ikke 
viste  samme  Utvungenhed  som  igaar.  Men  hun  havde  en  saa 
fin  Dømmekraft,  naar  Lidenskaberne  ikke  formørkede  den,  at 
hun  godt  kunde  forstaa,  at  Samværet  paa  Skibet  kunde  med- 

føre  en  vis  Tvang,  som  hverken  tilførtes  af  Kærlighed  eller 
Anger. 

Men  hvem  skulde  bringe  den  rette  Tone  til  Veje,  om 
ikke  hun,  og  hvem  lagde  Mærke  til  hende,  om  ikke  Fanny? 
Og  begge  disse  unge,  smukke  Kvinder  stræbte  nu  gensidig 
at  hæve  sig  i  hinandens  Agtelse  og  i  hans,  som  de  begge 
tilbad. 

Ikke  en  Sekund  forsømte  Elvira  Omsorgen  for  sine  Gæster. 
Aldrig  havde  Georg  fundet  hende  saa  elskværdig  som  nu,  da 
hun  med  aaben  Fortrolighed  nærmede  sig  Fanny  og  med 
ærbødig  Opmærksomhed  fulgte  Letslers  Øjne,  søgende  at 
vinde  hans  Bifald,  hvilket  hun  ogsaa  følte,  at  hun  mer  og 
mere  vandt. 

En  Gang,  da  Letsler  gik  op  paa  Dækket,  forlod  ogsaa 
Elvira  Kahyten,  hvorefter  Georg  og  Fanny  blev  alene  i 
nogle  Minuter.  Og  hvis  Elvira  da  havde  kunnet  se  dem. 
vilde  hun  allerede  den  Gang  kunne  have  nydt  den  stille,  rene 
Følelse,  hun  senere  lærte  at  kende,  da  hun  af  Georgs  Læber 
hørte  den  korte  Samtale,  de  havde  ført. 

—  Du  er  lykkelig,  Georg,  sagde  Fanny  med  en  inderlig 
Klang  i  Stemmen,  og  ingen  kan  glæde  sig  mere  derover 
end  jeg. 

—  Ja,  svarede  Georg,  jeg  har  allerede  her  paa  Jorden 
faaet  en  Forsmag  paa  Himlen.  Dette  vilde  jeg  ikke  have 
sagt,  hvis  jeg  ikke  var  overbevist  om,  at  jo  større  min  Lykke 
er,  desto  større  er  Din  Tilfredsstillelse  over  at  have  skabt 
den  ...  Ak;  Fanny,' om  jeg  ogsaa  kunde  se  Dig  lykkelig  — 
nu  kan  jeg  ønske  det. 

Ved  disse  Ord  kunde  Fanny  ikke  forhindre,  at  en  mørk 
Purpursky  gik  over  hendes  Ansigt,  (Det  var  det  eneste, 
Georg  fortav  for  sin  Hustru.) 

—  Man  kan  være  lykkelig  paa  mange  forskællige  Maader, 
svarede  hun,  og  jeg  er  det  for  Øjeblikket  i  Bevidstheden  om 
at  kunne  være  til  Nytte  for  andre. 

Da  Fanny  havde  forladt  Skibet,  og  Johannesskæret  atter 
havde  optaget  Eneboeren  og  de  to  Ægtefolk,  udbrød 
Georg  glad: 

—  Kan  jeg  ikke  være  stolt,  Fa'er,  kan  jeg  ikke  vove  at 
næreHaab  om  en  varig  Lykke?  Elvira  ikke  blot  elsker  mig; 
hun  har  af  Kærlighed  til  mig  overvundet  sig  selv. 

—  Nej,  det  er  mig,  sagde  Elvira,  idet  hun  hæftigt  kastede 

sig  i  sin  Mands  Arme,  det  er  mig,  der  kan  være  stolt  over 
Dig,  Du,  som  har  behandlet  mig  med  saa  megen  Godhed  og 
Forstand,  efter  at  jeg  har  vist  mig  saa  ond  og  Dig  saa  ganske 
uværdig,  som  jeg  viste  mig  i  Gaar  Aftes.  Min  elskede  Georg, 
hvor  jeg  dog  velsigner  Dig,  fordi  Du  var  netop  saaledes,  som 
Du  var.  Men  paa  samme  Tid  beder  jeg  Dig  inderligt  og 
ydmygt,  her  i  Din  Faders  Nærværelse,  at  Du  vil  tilgive  mig 
. . .  sig,  at  Du  gør  det,  og  uagtet  jeg  ikke  vover  at  give  noget 
forhastet  Løfte,  vil  jeg  bestandigt  i  min  Erindring  tilbagekalde 
Dit  Billede,  saaledes  som  det  foresvæver  mig  baade  fra  igaar 
og  i  Dag  —  saa  haaber  jeg,  at  jeg  altid  skal  staa  stærk  imod 
Fristelsen. 

—  Jeg  ikke  blot  tilgiver  Dig  af  Sjæl  og  Hjærte,  min 
elskede  Elvira,  jeg  . . .  nej,  nej,  saa  ufornuftig  og  svag  vil  jeg 
dog  ikke  være.  Men  Du  er  en  fortryllende  bedende — er  hun 
ikke,  Fa'er? 

Varm  af  deres  Lykke,  trykkede  Letsler  dem  begge  til 
sit  Bryst.  ^ 

Men  derefter  gik  han  ud  paa  Klippen;  han  kunde  ikke 
modstaa  sin  Trang  til  at  kaste  endnu  et  Blik  efter  Fanny, 
efter  den  i  det  fjærne  forsvindende  lille  Baad. 


Syttende  Kapitel. 

I  denne  Vinter  blomstrede  for  de  unge  Ægtefolk  en  hel 
Sommers  Roser. 

Hen  imod  Slutningen  af  Februar  dansede  Georg  om  med 
sin  førstefødte  paa  Armen,  og  da  Kømmandørkaptejnen  saa, 
hvilke  uendelig  dybe  og  rene  Følelser,  der  havde  fæstet  Rod 
i  Georgs  varme  Hjærte,  frygtede  han  ikke  mere  for  Elviras 
Lykke. 

Denne  Lykke  syntes  ogsaa  nu  at  staa  paa  sit  Højde- 
punkt og  lovede  en  saa  meget  større  Varighed,  som  Elviras 
lunefulde  og  pirrelige  Sind  for  en  stor  Del  mildnedes  af  hendes 
Kærlighed.  Med  gensidige  Blik  ledede  de  unge  Ægtefæller 
hinanden,  og  glade  som  Børn,  lykkelige  som  Engle,  fløj  de 
Haand  i  Haand  gennem  Livets  Urtegaard. 

Digitized  by  VjOOQ  IC 


188 

Ved  Juletid  havde  Elvira  selv  udtalt  et  Ønske,  som  hun 
læste  i  sin  Georgs  Øjne,  og  tryg  ved  den  faste  Tillid,  hun 
viste  ham,  besøgte  han  sin  Fader,  men  denne  Gang  ikke 
Strand.  Og  da  han  kom  tilbage,  da  han  fortalte  hende  dette, 
sagde  hun  med  et  Blik,  som  trængte  til  hans  Hjærte: 

—  Georg,  jeg  kunde  jo  godt  sige:  » Hvorfor  tog  Du  ikke 
dertil,  jeg  vilde  ikke  være  bleven  bedrøvet  over  det«,  men  vi 
er  bleven  enige  om  aldrig  at  skjule  en  Tanke  for  hinanden, 
og  derfor  tilstaar  jeg,  at  jeg  føler  en  dyb  Glæde  over,  at  Du 
ikke  var  der.  Jeg  har  ikke  Raad  til  at  dele  med  nogen  anden 
et  eneste  af  Dine  varme  Blik,  og  paa  hende  havde  Du  kun 
kunnet  se  med  Varme. 

Men  var  der  mon  ingen,  der  glædede  sig  lige  saa  meget 
over  deres  Lykke  som  Kommandørkaptejnen?  Jo,  Ignelius, 
og  hans  Glæde  var  næsten  større,  thi  den  omfattede  ikke 
alene  Georgs  og  Elviras  Lykke,  men  det  inderlige  Haab,  at 
ved  dem  —  Skuddene  af  den  gamle  og  den  ny  Stamme  — 
skulde  Freden  for  bestandigt  fæste  Bo  paa  det  kære  Helgenæs. 
Og  om  disse  sine  sollyse  Tanker  skrev  han  lidt  hver  Dag  i 
et  af  de  Breve,  som  nu  altid  var  i  Gang  til  hans  fordums 
Herre. 

Efter  at  Ignelius  havde  set  ham  og  var  bleven  overbevist 
om,  at  en  sand  Ro,  en  dyb  Fred  havde  slaaet  Rod  i  den 
fredløse  Flygtnings  Hjærte,  efter  den  Tid  fandt  Jordens  Be- 
kymringer ikke  mere  Plads  i  hans  trofaste  Hjærte. 

—  De  onde  Dage  er  forbi,  Hr.  Baron!  sagde  han  ofte 
til  sin  nuværende  Herre,  hvis  Blik  svarede  ham  med  et  for- 
trøstningsfuldt Haab   . .  . 

—  Men,  min  kære  Georg,  sagde  Kommandørkaptejnen 
en  Aften  hen  imod  Slutningen  af  Marts,  det  forundrer  mig 
at  se  Dig,  en  driftig  Sømand,  give  Dig  saa  god  Ro  paa  Land- 
jorden, at  Du  ikke  en  Gang  taler  om  Søen.  Endnu  ligger 
vel  Isen,  men  den  tager  snart  Rejsaus  —  det  kan  jeg  da 
glæde  Dig  med. 

Med  et  muntert  Smil  svarede  Georg,  som  i  Dag,  for  første 
Gang  efter  lang  Tids  Forløb,  havde  ført  sin  Hustru  ned  i 
Salen  og  nu  var  ivrigt  beskæftiget  med  at  bringe  Skamlen 
og  Sofapuderne  i  den  bekvemmeste  Stilling: 

—  Jeg  ved  ikke,  Fa'er,  om  det  egentlig  er  en  saa  stor 
Glæde.     Jeg  faar  ikke  Rejseselskab  denne  Gang,   og  at  rejse 

fra  alle  mine  Skatte  ...    Du  kan  6elv  indse,   at  det  ikke  er 
misundelsesværdigt. 

—  Du  burde  skamme  Dig l  svarede  Kommandørkaptejnen 
med  en  hjærtelig  Latter.  —  Du  agter  Dig  vel  i  ethvert  Til- 
fælde hjem  i  Oktober,  saa  er  det  sandelig  ikke  for  tidligt  at 
lægge  ud  i  April. 

—  Nej,  det  maa  jeg  indrømme,  men  lad  os  høre,  hvad 
Elvira  siger. 

—  Jo  længere  det  varer,  jo  raskere  bliver  jeg  —  det  er 
min  Mening.  Og  det  kan  vist  aldrig  være  Dit  Alvor,  Georg 
at  jeg  skulde  blive  hjemme  ? 

Hun  saa  paa  sin  Mand  med  et  af  disse  Blikke,  som  det, 
til  Trods  for  den  sunde  Fornuft,  var  Georg  umuligt  at  mod- 
staa.  Og  Gud  ved,  hvad  han  havde  svaret,  hvis  ikke  Kom- 
mandørkaptejnen havde  taget  sin  Datters  Haand  mellem  sine 
og  alvorligt,  men  med  faderlig  Ømhed  havde  sagt: 

—  Kast  først  og  fremmest  Bliket  i  Spejlet,  mit 
Barn,  saa  vil  Du  finde,  at  Dine  blege  Kinder  minder  om,  at 
der  mindst  vil  hengaa  et  Par  Maaneder,  inden  Helbredet  er 
i  Orden  og  Roserne  sidder  fast,  og  kig  saa  bag  efter  ind  ad 
Døren  til  Kabinettet;  der  har  Du  Dit  Barns  Vugge  —  skal 
Drengen  saa  tidligt  faa  Grund  til  at  klage  over  Mangel  paa 
moderlig  Omsorg  \ 

—  Nej,  det  er  ogsaa  sandt  .  .  .  men,  Fa'er,  jeg  kan  jo 
tage  ham  med. 

Saa  gad  jeg  nok  vidst,  hvor  hyggeligt  Georg  vilde  faa 
det  i  sin  Kahyt.  Det  kan  nok  lade  sig  gøre,  at  en  Søkaptejn 
en  Gang  imellem  tager  sin  Hustru  med  sig,  men  at  indrette 
sit  Fartøj  til  Børnekammer,  det  er  jeg  overbevist  om,  at  selv 
Georg  siger  nej  til. 

—  Det  behøver  han  heller  ikke,  lille  Fa'er;  jeg  har  allerede 
indset,  at  det  ikke  kan  lade  sig  gøre  . . .  Men  Vendela,  som 
er  saa  kærlig  og  god,  vilde  ganske  bestemt  passe  mit  Barn 
som  sit  eget. 

—  Men  saa  svar  dog  Du,  Georg,  sagde  Kommandør- 
kaptejnen, der  saa  smaat  begyndte  at  blive  ærgerlig  over  en 
Kærlighed,  som  ikke  vilde  have  det  mindste  at  gøre  med 
Fornuft  og  sund  Sans,  men  som  endog  trængte  ind  paa 
Moderkærlighedens  Omraade.  Imidlertid  gjorde  Hensynet  til 
Elviras  endnu  saa  svage  Tilstand,  at  han  ikke  turde  tale  fra 
Leveren. 

Georg,  som  nærede  samme  Frygt,  havde  ikke  ønsket 
noget  hellere  end  at  slippe  fri  for  at  udtale  sig  i  en  Sag, 
hvor  han,  stik  imod  Elviras  og  sit  eget  Ønske,  maatte  give 
sin  Svigerfader  Ret,  men  efter  denne  sidste  Appel  var  det 
umuligt. 

—  Gud  og  Du  selv,  min  tilbedte  Engel,  sagde  han 
kærligt  men  fast,  ved,  hvor  det  smærter  mig  at  forlade  Dig. 
Denne  Gang  maa  jeg  dog  rejse  ene,  og  Du  vil  jo  ikke  sætte 
min  Standhaftighed  yderligere  paa  Prøve. 

—  Det  er  første  Gang,  Du  siger,  Du  maa  —  og  der 
ligger  næsten  en  Befaling  i  det  Ord. 

—  Selv  om  der  gør  det,  Elvira,  svarede  han,  og  for  at 
bevare  sin  Fasthed,  turde  han  ikke  udsætte  sig  for  de  farlige 
Blik,  —  saa  er  det  ikke  mig,  men  Nødvendigheden,  som 
befaler. 

Kommandørkaptejnen,  som  var  meget  tilfreds  med  at  se 
sin  Svigersøn  —  hvis  Svaghed  han  begyndte  at  frygte  skulde 
gaa  alt  for  vidt  —  en  Gang  vise  en  bmule  Myndighed,  gav 
ham  et  kraftigt  Slag  paa  Skulderen  og  sagde  muntert: 

—  Saadan  skal  det  være!  En  Mand  kan  elske  sin  Hustru 
højere  end  alt  andet  her  paa  Jorden,  men  mærker  han,  at  det 
bliver  alt  for  galt  under  hendes  Styrelse,  saa  maa  han  en 
Gang  imellem  tale  et  Ord  med  i  Laget. 

Elvira  følte  sig  fristet  til  at  græde,  ja  til  at  benytte  et 
endnu  farligere  Vaaben :  et  paataget  Ildebefindende.  Men  hun 
overvandt  heldigt  begge  disse  Fristelser,  og  kun  et  Udtryk 
af  dyb  Sørgmodighed  blev  tilbage  paa  hendes  Ansigt,  da  hun, 
uden  at  sige  et  Ord    lagde  sit  Hoved  mod  Georgs  Bryst. 

Han,  som  mindedes  hendes  Hæftighed  hin  Aften  paa 
Johannesskæret,  forstod  fuldt  ud  at  vurdere  den  Styrke,  hun 
viste,  og  varmt  og  taknemmeligt  var  hans  Blik. 

—  Hvorledes,  hviskede  hun  tilsidst,  skal  jeg  udholde  at 
leve,  naar  Du  er  borte? 

—  Ved  Din  Kærlighed  til  mig,  vort  Barn  og  Din  Fader 
—  maatte  han  ikke  savne  Dig  hele  Sommeren?  Og  opvejer 
en  Vinter  som  denne  ikke  nogle  Maaneders  Savn?  Kom  i 
Hu,  min  Elskede,  for  nogle  Uger  siden  frygtede  vi  for  en 
længere  Skilsmisse. 

—  Ja,  det  er  sandt.     Men  rejs  ikke  for  snart. 

—  Saa  længe  jeg  kan  forsvare  min  Uvirksomhed,    bliver 

jeg  hjemme,  men  det  Kald,  Manden  en  Gang  har  valgt,  maa 
han  ogsaa  elske. 

—  Maaske  mer  end  sin  Hustru? 

—  Mit  Kald  elsker  jeg,  min  Hustru  tilbeder  jeg.  Disse 
Følelser  kan  godt  forenes  . . . 

For  at  hæve  sig  i  sin  Mands  Agtelse,  forsøgte  Elvira  at 
lægge  Baand  paa  sin  Smærte,  som  Dag  for  Dag  blev  mere 
hæftig.  Taarerne  kunde  ikke  længere  standses;  hele  Timer 
laa  hun  hulkende  paa  Sofaen  med  Hænderne  trykkede  mod 
det  uroligt  bankende  Hjærte,  og  næsten  ikke  en  eneste  af  de 
nu  allerede  i  lang  Tid  talte  Minuter  kunde  hun  give  Slip  paa 
den  til  Yderlighed  forgudede  Mand. 

Georg  var  undertiden  bragt  Fortvivlelsen  nær  over  denne 
Sorg,  som  hverken  vilde  søge  eller  finde  Trøst.  Bedrøvet 
raadførte  han  sig  med  sin  Svigerfader. 

—  Du  maa  ud,  jo  før  jo  hellere.  Naar  Du  er  borte 
og  Slaget  slaaet,  faar  vi  mere  Magt  over  hende,  stakkels  lille. 

Georg  troede  det  samme,  men  med  beklemt  Hjærte  saa 
han  Afskedsdagen  nærme  sig  . . . 

Natten  før  den  Morgen,  paa  hviken  Skilsmissen  skulde 
finde  Sted,  lukkede  Elvira  ikke  sine  Øjne.  Ethvert  Glimt  af 
Selvbeherskelse  var  forsvundet,  og  hun  bragte  baade  Georg 
og  sig  selv  i  et  saadant  Oprør,  at  han,  da  Morgenen  kom,  og 
det  afgørende  Øjeblik  nærmede  sig,  næppe  kunde  opfinde 
flere  Trøstegrunde  til  hendes  Beroligelse. 

—  Vend  Dig  ikke  bort,  bad  hun,  søg  ikke  at  skjule  Din 
egen  Uro,  Dine  egne  Kvaler  —  lad  mig  se  dem;  jeg  føler 
Trøst  ved,  at  Du  lider  lige  saa  meget  som  jeg. 

—  Kan  det  trøste  Dig,  min  elskede,  saa  se  lige  ind  i 
min  Sjæl  ...  se,  at  den  er  sønderslidt  baade  af  Din  og  min 
Smærte,  thi  jeg  lider  ikke  blot  for  mig  selv,  men  ogsaa  for 
Dig!  Men,  min  tilbedte  Elvira,  giv  mig  i  Afskedens  Øjeblik 
et  endnu  større  Bevis  paa  Din  Kærlighed  end  denne  grænse- 
løse Sorg,  som  næsten  kan  fortørne  Gud  —  giv  mig  noget, 
som  kan  glæde  mig  i  den  Tid,  vi  er  adskilte. 

—  Hvilket,  hvilket?  Jeg  vil  give  Dig  altl  Det  er  mig 
en  himmelsk  Glæde  at  høre,  at  Du  endnu  vil  have  et  Bevis 
paa  en  Kærlighed,  som  kun  ligger  alt  for  klart  i  Dagen  — 
hvad  forlanger  Du? 

—  Jeg  forlanger  meget;  jeg  forlanger,  at  Du  ikke  ved 
disse  Udbrud   af  grænseløs  Smærte  svækker  min  Kraft 

III  13 

Digitized  by  VjOOQ  IC 


192 

Jeg  maa  jo  skamme  mig  for  mig  selv  over  at  være  saa  svag, 
ja,  jeg  maa  skamme  mig  overfor  Dig,  idet  jeg  nu  betror  Dig, 
at  jeg  flere  Gange  har  følt  mig  fristet  til  at  blive  hjemme 
hele  Aaret  . . .  betænk,  Elvira,  af  Kærlighed,  af  Sorg  over 
Din  Sorg  gik  jeg  saa  vidt,  at  jeg  tænkte  derpaa.  Men 
videre  gik  jeg  Gud  ske  Lov  ikke,  og  jeg  er  vis  paa,  at  Du 
selv  vil  føle  Dig  lykkelig  derover.  Thi  Du  vil  ikke,  min 
stolte  Elvira,  Du,  som  ved,  hvorledes  Kvindens  rene  Kærlig- 
hed formaar  at  opildne  og  styrke  Manden  til  hans  alvorlige 
Hværv  —  Du  vil  ikke  i  Stedet  for  kvæle,  denne  Kraft  og 
se  Din  Ægtefælle  forvandlet  fra  en  Mand,  som  Du  kan  agte, 
til  en  slet  og  ret  Elsker.  Nej,  Dybden  af  Din  Kærlighed  kan 
nok  vildlede  Dig,  men  ikke  i  den  Grad  —  derom  er  jeg  over- 
bevist; ja,  jeg  er  overbevist  om,  at  netop  denne  Tilstaaelse 
om  min  Svaghed  vil  gøre  Dig  stærk. 

I  Georgs  Ord  laa  dyb  Alvor  og  tillige  i  selve  Tonen 
noget,  som  forvissede  Elvira  om,  at  hun  vilde  tabe  alt  for 
meget,  hvis  hun  ikke  opfyldte  hans  Haab.  Frygten  gengav 
hende  det  Mod,  Sorgen  havde  berøvet  hende. 

Stille,  selvopgivende,  uden  Klage,  lagde  hun  sin  bræn- 
dende Pande  mod  hans  Skulder. 

—  Jeg  skal  ikke  mere  være  svag,  min  elskede  Georg. 
Selv  om  jegjikke  kan  hæve  mig  til  den  Styrke,  som  Dine  Ord 
bnrde  indgive  mig,  saa  vil  jeg  dog  vise  Dig,  at  Du  ikke  for- 
gæves har  apelleret  til  den  bedste  Følelse  i  Kvindens  Bryst: 
hendes  Ærgærrighed  over  sin  Mands  Anseelse.  Ak,  jeg  kan 
ikke  en  Gang  taale  den  blotte  Tanke,  at  man  skulde  sige. 
Du  sidder  hjemme  og  klynker  hos  Din  Hustru,  medens  andre 
Sømænd  ruster  sig  til  at  pløje  Havet.  Nej,  rejs  med  Gud, 
min  elskede  —  jeg  vil  være  fornuftig  for  at  kunne  bevare  Din 
Kærlighed  og  Din  Agtelse. 

—  Og  de  har  aldrig,  min  elskede  Elvira,  tilhørt  Dig  i 
saa  høj  en  Grad  som  i  dette  Øjeblik.  Nu  er  Du  en  værdig 
Sømandskone;  nu  vil  Din  Fader  glæde  sig  og  jeg  kan  rejse 
tryg  i  Haabet  om,  at  Du  vil  vedblive  at  være  stærk.  Du  har 
desuden  Din  anden  Georg,  medens  jeg  kun  har  Kom. 

—  Kom  I . . .  udbrød  Elvira.  Men  rødmende  over  det 
pludselige  Udbrud,  tav  hun  i  det  samme. 

—  Du  er  vel  ikke  skinsyg  paa  Kom,  min  elskede?  sagde 
Georg  leende. 

—  Nej  . . .  aa  nej  . . .  vist  ikke  —  men  . . .  Aa,  jeg  er  ret 

et  Barn!    Kærligheden  har  forandret  mig  meget.    Dog,  lad 
os  ikke  tale  om  det  . . .  jeg  synes,  jeg  kan  høre  Fa'er. 

—  Vil  Du  beholde  Kom  her  hjemme?  spurgte  Georg 
med  en  Ømhed,  som  tydeligt  gav  tilkende,  at  han  havde  for- 
staaet  hende. 

—  Hvor  Du  er  god ! . . .  men  jeg  kan  ikke  tage  ham  fra 
Dig.  Jeg  ved  jo,  at  skønt  han  ofte  i  Din  Erindring  tilbage- 
kalder et  Billede,  som  ikke  er  mit,  saa  er  dette  Billede  dog 
alt  for  ædelt  til  at  ville  skade  Din  Hustrus  Interesser. 

—  Ja,  ved  Gud,  selve  Billedet  af  hende,  Du  mener,  er 
alt  for  rent  til  at  tillade,  at  en  eneste  Tanke  kommer  paa 
Afveje,  og  ingen  af  mine  Tanker  vil  desuden  skilles  fra  Dig, 
Du  min  eneste  elskede  . . .  vær  forvisset  om,  at  de  alle  med 
inderlige  Bønner  vil  omsvæve  Dig. 

Kommandørkaptejnen  bankede  paa. 

—  Hvorledes  gaar  det  med  Afskeden,  Børn?  Jeg  venter 
Jer  der  nede. 

I  Salen  kom  Vendela  og  Henning  dem  i  Møde. 

Elvira  var  fortvivlet  over  at  have  Vidner  til  den  sidste 
Afsked.  Men  baade  hendes  Fader  og  Georg  indsaa  saa  meget 
desto  bedre  det  fornuftige  i  et  saadant  Arrangement  . . . 

Nu  var  Rejsefrokosten  baade  sat  ind  og  taget  ud  igen. 
Kun  den  sidste  Omfavnelse  stod  tilbage. 

Allerede  havde  Georg  knælet  ved  sin  Søns  Vugge,  mod- 
taget sin  Svigerfaders  hjærtelige  Omfavnelse,  Hennings  og 
Vendelas  Afskedsønsker,  og  nu  nærmede  han  sig  sin  Hustru 
i  en  saa  bevæget  Stemning,  at  han  ikke  med  hele  sin  Styrke 
formaaede  at  beherske  den.  Men  næppe  havde  hans  Arm 
omsluttet  hende,  hans  Læber  berørt  hendes  til  det  sidste 
Afskedskys,  førend  hun  blegnede  og  tabte  Bevidstheden. 

—  Lad  hende  være,  hviskede  Kommandørkaptejnen,  tog 
med  mild  Magt  Elvira  ud  af  hendes  Mands  Arme  og  lagde 
hende  paa  Sofaen.  —  Rejs,  skynd  Dig,  min  Søn,  inden  hun 
vaagner  op  for  at  gennemleve  sin  Smærte  paa  ny. 

Endnu  en  Gang  hvilede  Georgs  Læber  paa  hendes  Mund, 
hendes  Pande,  hendes  Hænder,  hvilke  han  trykkede  mod  sit 
Hjærte. 

Nogle  Øjeblikke  senere  var  han  borte  .... 

Maaneder  var  forløbne. 

Elviras   Sorg  var  ikke  udtømt,  men   var   omsider  gaaet 

over  til  en  stille  Længsel,  som  dog  ikke  hindrede  hende 
atter  at  føle  Livet  friskt  og  muntert  omkring  sig. 

Om  hun  end  i  Kampen  mellem  sine  Følelser  for  en  kort 
Tid  havde  glemt  de  nye  Pligter,  hun  havde  at  opfylde,  blev 
de  hende  nu  saa  meget  helligere  og  dyrebarere.  Og  aldrig 
havde  hun  været  en  kærligere  og  opmærksommere  Datter 
end  nu;  at  glæde  og  hygge  om  Faderen  var  hendes  daglige 
Opgave,  hendes  kæreste  Studium,  thi  hun  kunde  tydeligt 
mærke,  hvor  meget  ogsaa  han  savnede  Georg. 

Men  fremmed  Selskab  brød  hun  sig  ikke  om;  i  sit  Barn, 
sin  Fader,  sin  Georgs  Breve  havde  hun  alt,  hvad  hun  under 
Skilsmissen  fra  den  elskede  Mand  ønskede  og  behøvede,  og 
med  Undtagelse  af  et  og  andet  Besøg  hos  Vendela,  var  det 
aldeles  umuligt  at  bevæge  hende  til  at  søge  nogen  Adspredelse 
udenfor  Hjemmet. 

—  Jeg  gad  nok  vide,  om  ikke  en  lille  Rejse  skulde  be- 
hage vor  unge  Frue,  sagde  Kommandørkaptejnen  en  Dag, 
og  da  Elvira  i  samme  Aandedræt  hørte  Johannesskæret  nævne, 
fløj  hun  med  tindrende  Øjne  i  sin  Faders  Favn. 

—  Hvor  Du  er  kærlig  og  god,  Fa'er  —  hvor  Georg  vil 
takke  Dig  for  det.    Derhen  vil  jeg  gærne  rejse. 

Og  nu  blev  Elvira  lutter  Liv  og  Virksomhed. 

Men  i  selve  Midsommerdagene,  den  Tid,  der  var  bestemt 
til  Rejsen,  kom  der  en  alvorlig  Hindring  i  Vejen,  en  Hindring, 
som  atter  røvede  Glæden  og  Lykken  fra  hendes  Hjærte. 

Kommandørkaptejnen  blev  ligesaa  pludseligt  som  farligt 
syg,  og  snart  udviklede  Ondet  sig  til  en  svær  og  smitsom 
Sygdom,  som  havde  krævet  mange  Ofre  der  i  Egnen. 

Dag  og  Nat  vaagede  Elvira  med  rastløs  Uro,  med  aldrig 
trættede  Livsaander.  Hun  vilde  jo  aldrig  kunne  gøre  nok 
for  at  vise,  hvor  taknemmelig  hun  var  for  den  Lykke  i 
Ulykken,  at  hun  nu  var  hjemme. 

—  Tænk  blot,  Fa'er,  hviskede  hun  angstfuld,  tænk  blot, 
om  jeg  havde  faaet  min  Vilje  frem ;  om  jeg  nu  havde  været 
borte  —  aldrig,  aldrig  kunde  jeg  have  tilgivet  mig  selv. 

—  Du  stakkels,  hæftige  Hjærte,  jeg  kan  tænke  mig, 
hvor  Du  da  vilde  have  lidt  og  pint  Dig  selv,  og  selv  jeg 
vilde  have  sukket  langt  dybere  end  nu,  hvis  jeg  havde  været 
tvungen  til  at  undvære  Dine  kærlighedsrige  Blik,  Din  ømme 
Omsorg.     Men,  mit  elskede  Barn,   Du  glemmer  nu  alle  Dine 

andre  Pligter  for  Din  Faders  Skyld.  Du  maa  skaane  Dig 
selv  —  Du  kan  jo  selv  gaa  hen  og  blive  syg  af  stadigt  at 
opholde  Dig  i  Sygeværelset. 

—  Det  faar  saa  være,  Fa'er,  men  jeg  forlader  ikke  min 
Plads. 

—  Og  hvis  nu  Du,  saa  ung  og  lykkelig,  skulde  dø  . . . 
hvis  Du  gik  bort  fra  Din  Mand,  Dit  Barn  I 

—  Hvis  jeg  gjorde  det,  vilde  mit  Barn  sikkert  finde  en 
anden  Moder,  maaske  fornuftigere  og  bedre  end  jeg,  og  min 
Georg  vilde  sørge  over  mig,  ja,  han  vilde  sørge  meget  over 
mig,  meget!  Men  ligesom  jeg  maatte  afsky  mig  selv,  saaledes 
maatte  ogsaa  han,  som  er  saa  god  og  kærlig,  afsky  mig,  hvis 
jeg  for  min  egen  Sikkerheds  Skyld  kunde  forlade  Din  Syge- 
seng. 

Et  mildt  og  taknemmeligt  Smil  gled  over  Kommandør- 
kaptejnens Læber. 

—  Saa  bliv  da  hos  mig,  min  elskede  Datter.  Jeg  føler, 
at  det  i  al  Fald  ikke  bliver  længe  .  .  .  Gud  har  skænket 
mig  megen  Glæde  her  i  Livet,  men  jeg  har  ogsaa  haft  til- 
strækkelig mange  Sorger,  til  at  jeg  med  beredvillig  Under- 
kastelse skal  adlyde,  naar  han  kalder  mig.  Jeg  nærer  ingen 
Uro  for  Din  Fremtid,  mit  Barn;  derfor  er  Georgs  Hjærte  og 
Karakter  mig  en  Borgen  .  .  .  Jeg  vil  i  et  Par  Linjer  tage 
Afsked  med  ham,  som  har  været  mig  en  hengiven  Søn  —  og 
en  højt  elsket  Søn. 

Under  stille  Taarer  kyssede  Elvira  sin  Faders  Haand  og 
blev  ved  hans  Side,  indtil  Døden  for  bestandigt  havde  lukket 
de  Øjne,  som  endnu  i  den  sidste  Stund  havde  et  kærligt  Blik 
tilovers  for  hende  .  .  . 

Højt  havde  hun  elsket  sin  Fader;  dyb,  hæftig,  trøstesløs 
var  hendes  Sorg. 

Og  Georg  var  borte  —  hendes  Klager  naaede  ikke  hans 
Øre.  Men  et  trofast  Hjærte  havde  hun  ved  sin  Side;  Igne- 
lius,  han,  som  utrætteligt  havde  delt  den  syges  Pleje  med 
hende,  delte  ogsaa  hendes  Smærte. 

Nu  var  det  Henning,  som  paatog  sig  at  styre  og  ordne 
paa  Helgenæs,  indtil  den  unge  Ejer  kom  hjem.  Det  havde 
Ignelius  ikke  noget  imod;  han  var  træt  og  gammel.  Ogsaa 
aldeles  gik  Baronen  op  i  sin  Egenskab  af  Beskytter  og  Vært, 
at  han  stundom  glemte,  at  han  ikke  var  hjemme  hos  sig  selv. 

Men  naar  han  en  Gang  imellem  tænkte  paa  Virkeligheden, 
var  det  kun  for  at  erindre  sig  den  enorme  Taknemmeligheds- 
gæld, Georg  nu  stod  i  til  ham,  en  Gæld,  som  uden  Tvivl 
stadigt  vilde  fornyes,  da  det  omtrent  kunde  anses  for 
afgjort,  at  han,  som  foretrak  at  flyve  Havet  omkring  paa 
sine  Planker,  med  Glæde  vilde  modtage  Hennings  paatænkte 
Tilbud,  fremdeles  at  paatage  sig  Driften  af  saavel  Helgenæs 
som  Axelholm. 

I  et  Par  Maaneder  efter  det  første,  stærke  Udbrud  af 
Sorg,  var  Elvira  i  en  yderst  medtaget  og  modløs  Tilstand, 
og  hun  vilde  vel  næppe  for  det  første  have  kunnet  afryste 
denne  Sjælsslappelse,  hvis  der  ikke  var  opstaaet  en  Uenighed 
mellem  hende  og  Baronen.  Denne  Uenighed  fremkaldte  og 
genopvækkede  hendes  gamle  Stolthed  og  Selvstændighed. 

En  Dajy  kom  Ignelius  ind  til  sin  unge  Madmoder,  medens 
hun  med  sin  lille  Søn  paa  Skødet  sad  stille  og  sørgmodig, 
legende  med  hans  smukke  Lokker. 

—  Ak,  sagde  den  gamle  Mand,  som  nok  vidste,  hvor- 
ledes han  bedst  skulde  indlede  et  Æmne,  hvor  han  ligner 
Kaptejnen  —  det  er  ham  selv  op  ad  Dage. 

—  Ja,  kære  Ignelius,  jeg  synes  virkelig,  at  min  lille 
Georg  ligner  min  store  Georg;  et  blidt  Smil  viste  sig  paa 
hendes  Læber.  —  Men,  tilføjede  hun,  jeg  tror  næppe,  han 
bliver  saa  smuk  som  sin  Fader  —  der  skal  ogsaa  meget  til 

—  Aa,  det  bliver  han  nok;  det  skulde  være  mærkeligt 
andet  . . .  Men  skulde  vi  ikke  tænke  paa  en  eller  anden 
Overraskelse  til  Kaptejnen  kommer  hjem?  Glæden  over  at 
finde  Hustru  og  Barn  i  Live  og  ved  Helbred  overgaar  na- 
turligvis alt  andet,  men  naar  han  har  pustet  ud  efter  denne 
Glæde,  vilde  det  vistnok  være  ham  meget  kært,  om  De,  til 
Trods  for  Deres  Sorg,  havde  tænkt  paa  noget  at  overraske 
ham  med. 

—  Min  Gud,  udbrød  Elvira,  hvor  det  er  smukt  og  vel 
betænkt  af  Dem,  Hr.  Ignelius.  Jeg  er  parat  til  alt,  hvad  der 
kan  vinde  hans  Bifald. 

—  Jeg  ved  nok  noget,  som  vilde  berede  ham  en  rigtig 
stor  Glæde  . . .  Mer  end  en  Gang  har  han  sagt  til  mig: 
»Hvis  jeg  havde  noget  at  sige  paa  Helgenæs,  skulde  de  vel- 
signede Trappesten  faa  Lov  at  hvile  paa  Havets  Bund. 

—  Det  er  ikke  muligt;  Georg  er  ikke  overtroisk 

—  Tror  De,  naadige  Frue  (det  var  aldeles  umuligt  at 
faa  den  gamle  Mard  bort  fra  sine  >Naade«-Vaner),  at  jeg  er 
i  Stand  til  at  lyve?  Den  gamle  fremsatte  dette  Spørgsmaal 
i  en  saa  alvorlig  Tone,  at  Elvira  straks  forsikrede,  at  det 
havde  hun  aldrig  kunnet  tænke,  men  at  der  her  vistnok 
maatte  finde  en  Misforstaaelse  Sted. 

—  De  vil  snart  kunne  faa  Lejlighed  til  at  spørge  Kap- 
tejnen selv  om  den  Sag,  og  han  vil  da  kunne  bekræfte,  at 
da  vi  sidst  talte  derom,  i  Dagene  ligefør  Bryllupet,  tog  jeg 
mig  endog  den  Frihed  at  lade  ham  forstaa,  at  han  ikke  saa 
let  vilde  iaa  sin  naadige  Frues  Samtykke  dertil. 

—  Og  hvad  svarede  han? 

—  Hvis  jeg  husker  ret,  faldt  Ordene  saaledes,  at  hans 
Forlovede  var  alt  for  englegod  til  at  modsætte  sig  et  Ønske, 
som  han  fremsatte. 

—  Og  det  vil  hun  heller  ikke  som  Hustru,  selv  om  jeg 
ikke  forstaar,  at  Georg  kan  nære  et  saadant  Ønske. 

—  Det  tror  jeg  at  kunne  forklare.  En  oplyst  Aand  som 
Kaptejnen  er  ganske  vist  ikke  overtroisk,  men  han  er  ked  af 
at  høre  Tale  om  disse  ulyksalige  Kirkesten.  Vist  er  det 
imidlertid,  at  det  vilde  gøre  ham  en  stor  Glæde,  om  han  ved 
sin  Hjemkomst  slap  fri  for  at  se  dem. 

Men  nu  traadte  Henning  ind;  han  havde  fra  det  tilstø- 
dende Værelse  hørt  tilstrækkeligt  af  Samtalen  til  at  finde  sin 
Indblanding  nødvendig. 

—  Jeg  haaber,  kære  Elvira,  at  Du  ikke  lader  Hr.  Igne- 
lius  overtale  Dig  til  noget,  som  bestemt  aldrig  kan  være 
Georgs  Alvor. 

—  Vil  De  da  behage,  Hr.  Baron,  at  sige  mig,  hvad  der 
kunde  bevæge  Kaptejnen  til  at  gøre  sig  lystig  over  en  gam- 
mel Tjener?  sagde  Ignelius  med  en  Værdighed,  som  ikke  til- 
lod Henning  at  være  oprigtig  i  denne  Henseende. 

—  Naar  Georg  har  sagt  det,  er  det  ogsaa  hans  Alvor, 
erklærede  Elvira,  og  altsaa  min  bedste  Henning,  behøver  vi 
ikke  at  drøfte  en  Ting,  som  allerede  er  afgjort 

—  Forhast  Dig  ikke,  søde  Elvira  1  Hvis  Georg  virkelig 
har  haft  en  saa  taabelig  Ide  som  den,  at  berøve  Helgenæs 
dens  mest  værdifulde  Fortidslævning,  denne  Trappe,  som  ved 
sine  mystiske  Traditioner  fængsler  alle  rejsendes  Interesse, 
saa  burde  Du  i  det  mindste  ikke  give  Dit  Samtykke  dertil. 

—  Jeg  samtykker  uden  Indvending  i,  hvad  min  Mand 
finder  for  godt  at  beslutte. 

Et  spidst  Smil  krusede  Hennings  Læber. 

—  Man  kan  ikke  andet  end  beundre  Din  elskværdige 
Kvindelighed,  sagde  han,  i  Særdeleshed,  naar  man  ved,  at 
denne  indtagende  Egenskab  er  erhværvet  og  ikke  medfødt. 

—  Netop  derfor  sætter  jeg  en  Ære  i  aabent  at  vise  den 
for  mine  Venner,  idet  jeg  er  overbevist  om,  at  de  med  Del- 
tagelse ser,  at  jeg  har  vundet  en  saadan  Sejr  over  min  tid- 
ligere Egenmægtighed. 

—  Men  gaar  ikke  Din  smukke  Omvendelse  udover  Nød- 
vendighedens Grænser?  Vil  Du  ikke  i  Henseende  til  det 
omtalte  Spørgsmaal  først  høre  Georgs  Vilje  af  hans  egne 
Læber? 

—  Nej,  jeg  vil  udføre  den  inden  den  udtales. 

—  I  saa  Fald  maa  Du  undskylde,  at  jeg,  som  Mandata- 
nus i  dette  Dødsbo  ikke  kan  tillade  Dig  at  gaa  saa  vidt. 
Min  naadigste  Elvira,   Trappen  maa  indtil  videre  blive  urørt 

Rødmende  ved  Hennings  dristige  Forsøg  paa  at  spille 
Hersker,  rejste  Elvira  sig  og  sagde  til  Ignelius  i  en  Tone, 
som,  for  første  Gang  i  hendes  Liv,  naar  hun  talte  til  ham, 
indeholdt  en  bestemt  Befaling: 

—  Nu  straks,  inden  en  Time,  skal  Arbejdet  paabegyndes 
—  det  er  min  Vilje  I 

Aldrig  har  en  Befaling  lydt  lifligere  i  menneskelige  Øren 
end  denne  lød  i  den  gamle  Mands.  Og  der  var  ikke  gaaet 
saa  meget  som  det  halve  af  Timen,  før  ti  Karle  stod  samlede 
omkring  Sagntrappen,  hvis  Stene  endelig  skulde  finde  Ro  i 
Havets  Favn  .  .  .  Vilde  nu  ogsaa,  saaledes  som  Barden  havde 
lovet,  en  evig  Ro  fæste  Bo  indenfor  det  gamle  Herresædes 
Mure? 

Fra  denne  Dag  opgav  Henning  Haabet  om  at  kunne 
indvirke  paa  sin  smukke  Slægtning.  Og  uagtet  hans  for  vidt 
drevne  Nidkærhed  aldrig  mere  blev  nævnt,  lod  Elvira  ham 
dog  utvetydigt  forstaa,  at  det  kun  var  Kærlighedens  Enevælde, 
hun  anerkendte,  og  at  hun  godt  selv,  naar  hendes  Mand  var 
borte,  i  Nødsfald  kunde  føre  Styret  paa  Helgenæs 

I  Bvgust  havde  Elvira  Svar  paa  de  Breve,  som  under- 
rettede Georg  om  hans  Svigerfaders  Død.  Efter  at  Georg 
om  dette  Emne  havde   skrevet  alt,   hvad  hans  Hjærte  kunde 

udfinde  af  Trøst,  efter  at  han  havde  udtalt  sit  eget  dybe 
Savn  ved  Tabet  af  denne  sin  anden  Fader,  saa  elsket,  saa 
agtet  —  en  Fader,  som  med  sin  Kærlighed  havde  omfattet 
ham  lige  fra  Begyndelsen  af  hans  Bane  —  sluttede  han  sit 
Brev  saaledes: 

fHvis  ikke  min  Ære  vilde  lide  ved,  at  jeg  frigjorde  mig 
for  de  Forpligtelser,  jeg  har  paataget  mig  for  Resten  af 
Sommeren,  vilde  jeg  straks  ile  til  Dig,  min  dyrebare  Elvira, 
men  jeg  er  vis  paa,  at  Du  tror  Din  Georg,  naar  han  forsikrer 
Dig,  at  det  ikke  gaar  an,  og  at  Du  ogsaa  tror  ham,  naar 
han  siger,  at  han  fuldt  ud  lider  derunder,  hvad  Du  lider. 

Men  alt,  hvad  der  staar  i  menneskelig  Magt,  det  gør  jeg 
for  at  paaskynde  mine  Forretninger,  saa  at  jeg  desto  snarere 
kan  nyde  den  usigelige,  den  himmelske  Fryd  at  trykke  Dig 
og  vor  Søn  i  mine  Arme  —  Din  og  min  Søn!  Gud  alene 
ved,,  hvor  taknemmeligt  mit  Hjærte  banker  for  det  rige  Lod, 
som  er  tilfaldet  mig.  Han  ved  ogsaa,  hvor  fast  mit  Forsæt 
er,  bestandigt  at  gøre  mig  Dig  værdig,  Dig,  til  hvem  min 
Sjæl  altid  vender  tilbage,  for  hvem  mine  Bønner  daglig  op- 
sendes . . .  Elvira,  ingen  Kvinde  har  været  saaledes  tilbedt 
af  sin  Mand  som  Du.  Men  hvilken  Kvinde  var  vel  ogsaa 
værd  at  tilbedes  saaledes?  Om  Du  vidste,  hvor  skønt  Dit 
Billede  er,  naar  Du  besøger  mig,  enten  det  nu  er  i  mine 
stille  Kærlighedsdrømme  i  den  ensomme  Kahyt  eller  under 
mine  natlige  Vandringer  paa  Dækket,  naar  Briggen  flyver 
hen  over  de  brusende  Bølger  —  overalt  ser  jeg  Dig,  ved 
Solens  Lys,  i  Maanens  Glans,  i  Storm,  i  Stille,  ja,  stundom 
forekommer  det  mig  endogsaa,  at  Dit  Billede  danser  paa  det 
skummende  Kølvand  efter  Skibet  ...  Du  skønne  Engel,  mit 
Livs  Engel,  mit  Liv,  min  Sjæl,  vi  —  Du  og  jeg  —  ved,  hvad 
Kærlighed  er. 

Din  Fader  velsignede  i  mig  en  Søn,  som  aldrig  vil  svigte 
hans  Tillid  i  Henseende  til  den  dyrebare  Skat,  han  overgav 
i  min  Varetægt.  I  denne  Tro  døde  han  roligt,  og  han  har 
allerede  modtaget  mit  højtidelige  Løfte  om,  at  jeg  af  hele 
min  Sjæl  skal  søge  at  fortjene  hans  ædle  Tillid.  Og  har  jeg 
ikke  Haab  om  at  kunne  holde  dette  hellige  Løfte?  Jo,  thi 
lige  saa  vel  som  Din  Kærlighed  er  min  højeste,  jordiske 
Lykke,  saaledes  er  ogsaa  min  Kærlighed  Din  Verden,  og  i 
den  kan  Du  leve  uden  Frygt  for  nogensinde  at  se  Grænserne 
i  Dit  Rige  angrebne.« 

Elviras  Glædcstaarer  faldt  paa  dette  Brev  .  .  . 

Efteraaret  nærmede  sig. 

Førend  i  Slutningen  af  Oktober  eller  Begyndelsen  af 
November  kunde  hun  ikke  have  sin  Georg  hjemme.  De  var 
bleven  enige  om  at  mødes  i  Gøteborg,  hvor  Skibet  skulde 
ligge  i  Vinterhavn. 

Men  da  de  gulnede  Blade  begyndte  at  regne  ned  over 
Stenridderne,  som  stod  saa  skumle  og  mørke  ved  Siderne  af 
den  ny  Trappe,  blev  Elvira  mægtigt  grebet  ved  Tanken  om 
at  kunne  berede  sin  Mand  en  anden,  en  kærere  Overraskelse. 

Hun  underrettede  Ignelius  om,  at  hun  nu  havde  i  Sinde 
at  foretage  den  om  Sommeren  saa  sørgeligt  afbrudte  Rejse 
til  Johannesskæret,  for  med  hele  sin  Veltalenheds  Styrke  at 
søge  at  bevæge  Eneboeren  til  at  gøre  hende  Selskab  til 
bage. 

—  Nu,  sagde  hun,  nu,  da  han  ved,  at  kun  vi  tre^  Georg, 
jeg  og  gamle  Ignelius,  findes  her,  synes  jeg,  han  maatte 
knnne  ønske  at  gense  sit  gamle  Helgenæs,  se  sin  Sønnesøn, 
som  jeg  nu  i  det  sene  Efteraar  ikke  kan  tage  med  mig.  Men 
skulde  det  end  ikke  lykkes  mig  at  kunne  berede  Georg  den 
uhørte  Glæde  at  finde  sin  Fader  her  i  begges  Hjem,  saa  vil 
jeg  i  det  mindste  glæde  ham  med  ny,  friske  Hilsener,  og  hvor 
meget  vil  det  desuden  ikke  glæde  og  behage  ham,  at  jeg  har 
gjort  dette  Forsøg. 

Ignelius,  som  af  Erfaring  vidste,  at  hans  unge  Madmoder 
aldrig  modtog  Raad,  hvor  hun  kun  vilde  have  Bifald,  gjorde 
kun  nogle  faa  Indvendinger  i  Henseende  til  hendes  Helbred, 
Aarstiden  o.  s.  v. 

Men  da  hun  sagde :  —  Jeg  er  jo  nu  saa  rask,  at  jeg 
aldrig  har  været  stærkere,  og  er  det  desuden  ikke  bedre  at 
være  i  Virksomhed  end  at  sidde  hjemme  den  sidste  Maaned 
og  lide  af  Uro  og  Længsel,  saa  at  jeg  bliver  bleg  og  styg 
til  han  kommer?  —  da  maatte  Ignelius  falde  til  Føje,  uagtet 
han  inderligt  havde  ønsket  at  kunne  forhindre  denne  Rejse 
—  et  Ønske,  hvortil  han  havde  sine  Grunde.  Han  bad  dog 
Elvira  om  at  love  ikke  at  blive  over  en  Uge  paa  Johannes- 
skæret og  for  alt  i  Verden  ikke  med  det  samme  rejse  til 
Gøteborg  »thi  saa«,  sagde  den  gamle  Mand,  uroligt  og  over- 
talende, »vilde  det  blive  alt  for  haardt  for  den  lille.« 

—  Frygt  ikke,  kære,  gamle  Ven;  jeg  har  ikke  Hjærte 
til  at  være  saa  længe  borte  fra  min  lille  Afgud.     I  Dag  har 

vi  den  sidste  September,  den  12.  eller  13.  Oktober  er  jeg  til- 
bage, og  jeg  rejser  aldeles  bestemt  ikke  til  Gøteborg  førend 
henimod  den  29.  —  det  vilde  være  værre  end  alt  andet  at 
sidde  ene  der  og  vente. 

Og  nu  fulgte  Handlingen  straks  efter  Beslutningen.  En 
fattig  Enke,  som  ved  Elviras  Bryllup  var  kommen  til  Helge- 
næs som  Husbestyrerinde,  fik  det  ansvarsfulde  Hværv  at  bære 
moderlig  Omsorg  for  den  lille  Georg,  hvem  hun  allerede,  i 
Forening  med  Elvira,  havde  passet  fra  hans  Fødsel,  og  uden 
at  en  Gang  hverken  Henning  eller  Vendela  fik  et  Ord  at  vide 
om  hendes  Forehavende,  satte  Elvira  sig  i  Vognen. 

Men  netop  da  Ignelius  skulde  slaa  Vogntrinet  op,  blev 
hun  overfaldet  af  en  saa  hæftig  Sindsbevægelse,  at  den  gamle 
Mand  forundret  saa  op  paa  hende;  hendes  Kind  var  blegnet, 
en  iskold  Gysen  gennemfor  hendes  Legeme.  Hun  sprang 
atter  ned  af  Vognen  og  løb  op  i  sit  Barns  Værelse,  rykkede 
Drengen  ud  af  Plejemoderens  Arme,  trykkede  ham  til  sit 
Bryst,  overøste  ham  med  Kys  og  Taarer  og  viste  alle  Tegn 
ikke  blot  paa  en  Moders  naturlige  Sorg,  naar  hun  skilles  fra 
sit  Barn,  men  paa  en  virkelig  Fortvivlelse,  en  angstfuld, 
rystende,  trøstesløs  Fortvivlelse. 

—  Vorherre  bevare'sl  dette  gaar  aldrig  an  1  sagde  den 
gamle  Ignelius  med  faderlig  Stemme  . . .  Jeg  lader  spænde 
fra  igen. 

—  Nej,  Ignelius,  jeg  maa  rejse,  selv  om  det  gjaldt  mit 
Liv  ...  Nu  er  det  bedre. 

Og  atter  steg  hun  op  i  Vognen. 

—  Farvel,  Hr.  Ignelius.  Farvel,  trofaste,  faderlige  Ven! 
Vogt  den  Skat,  jeg  lader  blive  her  hjemme;  den  er  en  Del 
af  mig  selv  . . .  Vent  endnu  et  Øjeblik  —  hun  hældede  sig 
rødmende  ned  til  den  gamle  Mand  —  er  det  ikke  sandt,  at 
der  ikke  findes  et  saa  lykkeligt  Ægtepar  i  Verden  som  min 
Georg  og  jeg  . . .  tror  De,  Hr.  Ignelius,  at  nogen  Hustru  har 
været  elsket  saaledes  som  jeg? 

—  Elsket?  svarede  den  gamle  med  den  inderligste  Over- 
bevisning i  Tone  og  Blik.  —  Sig  tilbedt,  forgudet  . . .  Jeg 
kan  nok  huske,  da  min  naadige  Frue  var  saa  syg,  de  første 
Dage  efter  den  lilles  Fødsel.  Aldrig  har  jeg  set  en  saadan 
Sorg.  I  det  lille  Kabinet  udenfor  Deres  Værelse  laa  Kap- 
tejnen flere  Gange  paa  Knæ  og  bad,   og  da  Faren  var  over- 

staaet   var   han   saa   glad   som  et  Menneske,    der  er  sluppet 
levende  ind  i  Himmerige. 

—  Tak,  Tak !  jeg  er  alt  for  barnagtig,  men  det  er  jo  kun 
ham  og  min  kære  Ignelius,  som  ved  det. 

—  Og  for  de  to  kan  den  naadige  Frue  være  saa  barn- 
agtig, som  De  vil  ...  Kom  nu  blot  hjem  med  Glæde  og 
godt  Humør  og  tænk  paa  den  Vinter,  som  stunder  til .  . . 

—  ....   og  den  Sommer,  som  følger  efter,  thi  da   

Farvel,  gamle  Ven!  Farvel!  Farvel! 

Og  Vognen  rullede  bort. 

—  Det  var  ikke  rigtig  fat  med  hende,  det  kære,  stakkels 
Barn!  mumlede  den  gamle  Mand. 


Attende  Kapitel. 

Elvira  havde  haft  den  Lykke  at  finde  sin  Georgs  Fader 
ved  godt  Helbred,  og  med  den  inderligste  Tilfredsstillelse 
havde  hun  set  den  uskrømtede  Glæde,  hendes  Ankomst  for- 
aarsagede  ham,  en  Glæde  saa  veltalende,  at  den  fuldt  ud  er- 
stattede hendes  Rejse. 

Nu  talte  de  fortroligt  sammen  ved  Kaminildens  Skær. 
Elvira  klagede  sin  Sorg  over  den  elskede  Faders  Bortgang 
og  over,  hvor  tomt  der  var  blevet. 

—  Naar  Du  faar  Din  Mand  hjem,  mit  Barn,  bliver  det 
godt  igen,  uagtet  den  gamle  Plads  ikke  kan  udfyldes. 

—  Nej,  den  bliver  aldrig  udfyldt,  for  saa  vidt  ikke 
Georgs  Fader  vil  skænke  sine  Børn  den  usigelige  Lykke  at 
komme  til  dem.  Ak,  elskede  Fa'er,  lad  os  berede  ham  en 
uventet  Glæde  . . .  følg  med  mig  hjem. 

—  Kære,  kærlige  Datter,  hvor  Georg  har  Grund  til  at 
være  stolt  og  taknemmelig  fordi  han  ejer  en  saadan  Hustru 
—  og  hans  Breve  til  mig  viser  ogsaa,  at  han  er  det.  Men, 
mit  Barn,  bed  mig  ikke  herom,  thi  Dine  Øjne  kunde  være  i 
Stand  til  at  forføre  mig,  mig,  som  ikke  mere  burde  lade  mig 
paavirke  af  noget  . . .  Ser  Du,  min  Datter,  først  efter  lange 
Aars  Forløb  har  jeg  erhværvet  mig  den  Ro,  jeg  nu  besidder. 
Kan  Du  da  ville,  at  en  gammel  Mand,  som  bønfaldende  retter 

sine  Øjne  mod  Himlen,  atter  skulde  kaste  sig  midt  ind  i  disse 
begravede  Minders  Hvirvel,  blot  for  at  skaffe  Dig  en  maaske 
snart  angret  Glæde?  Hvem  siger  mig,  hvem  lover  mig,  at 
jeg  nogensinde  mere  genfinder  den  trygge  Vej,  paa  hvilken 
jeg  nu  vandrer?  For  denne  Pris  ønsker  Du  jo  ikke,  mit  Barn, 
at  købe  Din  Georg  nogle  Øjeblikkes  Lyksalighed. 

—  Nej,  dyrebare  Fader,  svarede  Elvira  sagte,  jeg  ønsker 
det  ikke  mere. 

—  Og  Du  skal  ikke  holde  fast  ved  den  Tro,  at  jeg  lider 
under  min  Ensomhed;  vær  forvisset  om,  at  jeg  elsker  den 
saaledes,  at  selv  Dit  og  Georgs  Selskab  vilde  trykke  mig,  hvis 
jeg  bestandigt  kunde  nyde  det  . . .  Nej,  som  det  nu  er,  finder 
jeg  det  bedst;    I  ser  en  Gang  imellem  til  Eders  gamle  Fader 

. . .  imellem  Stunder  har  jeg  Eders  Breve  ...  og  næste  Foraar, 
inden  I  rejser  ud,  kommer  I  og  viser  mig  min  lille  Sønnesøn 
. . .  efter  ham  længes  jeg. 

—  Og  han  skal  komme  for  at  modtage  sin  Farfaders 
Velsignelse 

Elvira  havde  ikke  tænkt  paa  under  sit  Ophold  paa. 
Johannesskæret  at  besøge  Strand,  thi  ofte  havde  hun  angretr 
at  hun  forrige  Gang  gik  til  Fanny  ligesom  for  at  prale  med 
sin  Lykke.  Snart  fik  hun  desudeu  at  høre,  at  Fanny  ikke 
var  hjemme.  Karolus,  som  just  i  de  Dage  kom  tilbage  fra 
Gøteborg,  fortalte,  at  hun  var  ankommen  dertil  samme  Dag, 
som  han  rejste  derfra,  og  saa  mange  Forretninger  havde  hun 
at  ordne  vedrørende  sin  Handel,  at  hun  ikke  kunde  ventes, 
tilbage  i  de  første  fjorten  Dage.  , 

—  Og  hvorledes  er  nu  hendes  Humør,  hendes  Liv,  Faer? 
spurgte  Elvira  med  et  Suk. 

-—  Hendes  Humør  besidder  nu  som  før  den  Jævnhed  og 
indtagende  Mildhed,  som  altid  har  gjort  hende  saa  indtagende,, 
men  af  den  gamle,  milde  Munterhed  findes  der  ikke  mere  Spor.. 
Hendes  Liv  er  forøvrigt  en  uophørlig  Virksomhed. 

—  Og  der  høres  ikke  noget  om  . . .  . 
-...om    en  ny   Kærlighed,   mener  Du  —  nej,  derom 

forlyder  der  ikke  noget.  Derimod  har  jeg  hørt  omtale,  at 
Holmer  atter  har  haft  den  Sorg  at  se  en  Svigersøn  glide  sig 
ud  af  Hænderne;  en  rig  Købmand  fra  Gøteborg  har  baade 
sidste  Vinter  og  i  Sommer  været  paa  Strand,  men  nu  er 
Rejserne  ophørt;  Fanny  foretrækker  sit  nuværende  Liv. 

—  Saa  længe  hun  gør  det,  har  hun  heller  ikke  glemt 
Georg. 

—  Maaske  ikke  glemt,  men  det  er  min  Overbevisning,  at 
hun  nu  ikke  mere  nærer  de  samme  Følelser  for  ham  som 
tidligere  . . . 

Den  Uge,  der  var  bestemt  for  Elviras  Opbrud  paa 
Johannesskæret,  nærmede  sig  sin  Ende,  og  ofte  mødtes  Ene- 
boerens og  hans  unge  Svigerdatters  Suk  ved  Tanken  om  den 
forestaaende  Skilsmisse.  Men  en  Gang  imellem  kom  Karolus 
og  opmuntrede  dem  ved  sin  godmodige  Spøg  og  fængslede 
Elvira  med  sine  Historier  fra  Georgs  Drengeaaf. 

I  de  sidste  Dage  havde  det  stadigt  blæst.  Om  Natten 
laa  Elvira  ofte  vaagen  og  lyttede  til  Brændingernes  Larmen. 

—  Min  Gud,  tænkte  hun,  hvor  her  er  uhyggeligt  paa 
denne  Klippe. 

Og  hendes  Tanker  ilede  tilbage  til  den  Tid,  da  Nikoline 
sad  der  henne  ved  det  samme  Vindu.  Hvor  mange  Gange 
maatte  ikke  hendes  Hjærte  have  skælvet.  Elvira  gyste  ved 
Tanken  om  Nikolines  Kvaler  ...  ak,  hun  vidste  ikke,  hvilke 
der  var  forbeholdt  hende  selv  . . . 

Natten  mellem  den  10.  og  11.  Oktober  rasede  paa  den 
bohuslånske  Kyst  en  af  de  forfærdeligste  Storme,  som  nogen- 
sinde havde  været  hørt  der. 

I  hele  Minuter  af  pinlig  Spænding  for  den,  som  lyttede 
til  den  dumpe  Stilhed  i  disse  Mellemrum,  kunde  man  sige,  at 
Stormens  Gud  holdt  sit  Aandedræt  tilbage  for  i  næste  Øje- 
blik med  et  Raseri,  som  truede  med  at  rokke  Klipperne  i 
deres  Grundvolde,  at  udpuste  hele  den  umaadelige  Kraft,  der 
svulmede  i  hans  Lunger. 

Havet  rejste  sig  til  hele  Bjærge.  Det  var  Vandtitanerne, 
som  under  vildt  Bulder  drog  i  Leding  mod  Orkanen.  Og 
over  Valpladsen  holdt  Natten  sin  mørkeste  Sørgefane 
udspændt. 

—  Min  Gud,  min  Gud !  sukkede  Elvira,  idet  hun  rejste 
sig  fra  Sengen,  hvor  hun  forgæves  havde  søgt  Søvnen,  aldrig 
har  jeg  hørt  en  saadan  Storm. 

Hun  vilde  tale,  hun  vilde  raabe  ud  i  det  andet  Værelse 
til  Letsler,  men  i  det  samme  kom  en  Kastevind,  saa  skæ- 
rende skarp,  at  den  skar  baade  igennem  Værelset  og  Sjælen. 
Hele  Huset  rystede.  Selve  Skæret  syntes  at  rokkes  i  sit 
Inderste. 

—  Nej,  dette  kan  jeg  ikke  udholde  . . .  Tænk,  om  min 
Georg  nu  er  udel  . . .  Men  Herren  være  priset  og  lovet,  han 
er  ikke  her  paa  Kysten. 

Det  lettende  Suk  fra  Elviras  Bryst  besvaredes  af  et  tungt 
Aandedrag  fra  Letslers  Kammer.  Letsler  havde  en  Bekym- 
ring, som  Elvira  ikke  drømte  om;  han  vidste,  at  Georg  maatte 
være  paa  Kysten,  thi  Georg  havde  skrevet  saavel  til  sin  Fader 
som  til  Ignelius,  at  han  med  Sikkerhed  haabede  at  være 
hjemme  i  Begyndelsen  eller  i  Midten  af  Oktober,  men  da 
dette  skulde  være  en  Overraskelse  for  hans  elskede  Hustru, 
var  hun  bleven  i  den  Tro,  at  de  kskulde  mødes  i  Gøteborg  i 
Slutningen  af  denne  Maaned. 

—  Hvor,  tænkte  Elvira,  medens  hun,  med  Hovedet 
støttet  mod  Haanden,  sad  og  vuggede  sig  frem  og  tilbage, 
hvor  findes  vel  saadanne  Lidelser  som  en  Sømands  Hustru 
maa  udholde. 

Hendes  Uro  tiltog.  Det  var  hende  umuligt  at  blive  læn- 
gere hverken  i  Sengen  eller  i  Værelset;  hun  trak  sine  Klæder 
paa  sig,  stak  de  smaa  Fødder  i  et  Par  Morgensko  og  traadte 
derpaa,  med  det  tændte  Lys  i  Haanden  ind  til  Letsler,  som, 
aldeles  uforberedt  paa  dette  Besøg  og  frygtende  for  ikke  straks 
at  kunne  vinde  tilstrækkeligt  Herredømme  over  sig  selv,  fandt 
det  bedst  at  lade,  som  om  han  sov. 

Elvira  gik  sagte  hen  til  Sengen  og  lod  Lysskæret  falde 
paa  ham.  Hun  blev  forfærdet  . . .  hun  havde  nær  udstødt  et 
Skrig;  aldrig  var  Fader  og  Søn  forekommet  hende  saa  lig 
hinanden  som  nu,  da  Letsler  sov.  Hun  syntes,  at  hun  saa 
sin  Georg  paa  Dødslejet,  thi  disse  Træk  vår  alt  for  blege  til 
at  tilhøre  Livet.  Og  hendes  hede  Taarer,  fremkaldte  ved 
den  blotte  Tanke  om  noget  saa  forfærdeligt,  faldt  paa  Letslers 
Ansigt. 

Han  lod  da,  som  om  hanvaagnede,  og  spurgte  med  Uro : 

—  Kan  Du  ikke  sove,  mit  Barn? 

—  Nej,  Fa'er  . . .  men  tilgiv,  at  jeg  kommer  og  forstyrrer 
Dig.  Uagtet  jeg  ved,  at  min  Georg  ikke  kan  være  i  dette 
Farvand,  er  jeg  dog  betaget  af  en  dødelig  Angst  . . .  Der  er 
jo  andre  Sejlere  ude  i  denne  forfærdelige  Nat.  Tænk  blot, 
hvor  mangen  en  Hustru,  der  nu  vaager  og  beder  .  . .  jeg  vil 
vaage  og  bede  med  dem. 

—  Du  kommer  saa  let  i  Oprør,  mit  Barn!  Men  da  Du 
ikke  kan  sove,  saa  sæt  Dig  her  hos  mig  og  lad  os  tale  lidt 

sammen  .  .  .  Tænk  paa  Slutningen  af  denne  Maaned ;  saa 
kommer  Glæden  og  farver  Din  Kind  med  andre  Roser,  end 
de  hvide,  som  nu  sidder  der.  Men  Du  maa  ikke  blive  utaal- 
modig,  hvis  det  varer  til  ind  i  November. 

—  Nej,  det  har  jeg  forberedt  mig  paa.  Men  den  sidste 
Oktober  vil  jeg  bestemt  være  i  Gøteborg;  han  har  udtrykkelig 
bedt  mig  om  ikke  at  rejse  før. 

Letsler  nikkede.  Han  vidste  jo,  hvilken  Hensigt  Georg 
havde  haft  med  at  stille  denne  Anmodning,  nemlig  at  bero- 
lige den  elskede  og  holde  hende  ved  godt  Mod.  Og  nu 
vendte  Letsler  sine  Øjne  mod  det  store  Uhr,  som  hang-  over 
Døren.    Klokken  var  hen  imod  fire. 

—  Tre  Timer  inden  det  bliver  lyst,  sagde  Elvira.  — 
Har  man  nogensinde  hørt  en  saadan  Storm? 

—  Mange  Gange,  mit  Barn  . . .  Men  Du  fryser  —  bank 
paa  Døren  til  Nisse,  saa  kommer  han  ud  og  gør  Ild  paa  og 
laver  Kaffe  til  Dig. 

Elvira  var  meget  villig  hertil;  hun  følte  en  formelig 
Lettelse  ved  Tanken  om  en  varmende  Ild  i  Ovnen  og  ved 
Haabet  om  at  slippe  fri  for  at  være  alene. 

—  Gode  Nisse,  vaagn  op  og  gør  Ild  paa. 

—  Straks,  kære  Frue,  jeg  sover  ikke. 

Ilden  flammede,  Kaffen  dampede  i  Kopperne,  Kivira 
blev  bedre  til  Mode.  Men  da  hun  saa,  hvor  blegt  Letslers 
Ansigt  endnu  var,  at  der  laa  ligesom  en  Tvang  i  den  Ro, 
han  viste,  steg  en  Anelse  om  Sandheden  op  i  hendes  Hjærte. 

—  Fa'er  udbrød  hun  hæftigt,  en  uudholdelig  Frygt  kom- 
mer over  mig  ...  Du  ved  vel  ikke  noget,  som  jeg  ikke  ved? 

—  Jeg,  mit  Barn,  —  hvad  mener  Du? 

—  Jeg  ved  det  ikke  selv  . . .  men  hvis  han  alligevel 
var  nærmere,  end  jeg  havde  troet;  hvis  det  har  været  hans 
Mening  at  berede  mig  en  stor  Overraskelse  . . .  lad  mig  se 
hans  sidste  Brev. 

—  Du  har  jo  set  det. 

—  Ja,  men  naar  Du  rigtig  tænker  efter,  synes  jeg,  det 
næsten  er  umuligt,  at  Du  ikke  har  haft  Brev  i  September 
Maaned. 

Det  pinte  Letsler  at  tage  sin  Tilflugt  til  en  Usandhed, 
men  for  Elviras  Roligheds  Skyld  ofrede  han  Sandheden. 
Hvis  hun  havde  faaet  det  sidste  Brev  at  se,  hvis  hun  havde 
set,   at   hendes  Georg   efter   al  Beregeing   ikke  kunde   være 

langt  borte,  saafremt  han  ikke  netop  i  disse  Dage  var  an- 
kommen til  Gøteborg,  vilde  hun  fuldstændig  tabe  al  Besin- 
dighed, og  derfor  laa  der  en  ærefrygtindgydende  og  tilfor- 
ladelig Bestemthed  i  den  Tone,  hvormed  Letsler  svarede: 

—  Se,  der  hænger  Nøglen,  mit  Barn  —  Du  kan  selv, 
hvis  Du  ikke  tror  mig  paa  mit  Ord,  se  efter,  om  Du  kan 
finde  noget  andet  Brev  i  min  Skrivepult. 

—  Tilgiv  mig,  Fa'erl  bad  Elvira  med  indtagende  Yd- 
myghed. —  Jeg  skal  forsøge  at  være  rolig  . . .  Men  jeg 
længes  efter  at  se  Havet  ved  Dagens  Lys. 

Og  hun  fik  det  at  se  ved  Dagens  Lys. 

Klokken  var  bleven  henimod  seks,  da  paa  en  Gang  en 
anden  Stemme  end  Stormens  forøgede  Morgenes  Rædsler. 
Det  var  en  Kanon,  som  gav  det  drønende  Signal  efter  Hjælp. 

—  Store  Gudl  hvad  var  det?  Ak,  jeg  forstaar  (den  unge, 
dødblege  Kvinde  foldede  Hænderne),  der  er  nogen  i  Nød. 
Gaar  Lodserne  ud,  Fa'er? 

—  Ganske  bestemt.  De  forsømmer  aldrig  deres  Pligt, 
naar  det  staar  i  menneskelig  Magt  at  udføre  den. 

Nogle  rædselsfulde  Minuter  forløb.  Da  hørtes  atter  et 
Skud  fra  Søen. 

—  Jeg  vil  op  paa  Højen,  Fa'er  —  jeg  maa  se,  om  jeg 
kan  skimte  noget. 

—  Umuligt,  mit  Barn!  endnu  har  vi  jo  næppe  et  Glimt 
af  Dag. 

Og  Nisse,  som  i  det  samme  traadte  ind  med  et  Udseende, 
som  tydede  paa  alt,  hvad  han  led  ved  at  vide  nogen  i  Fare, 
forsikrede,  at  naar  han  med  sit  øvede  Øje  ikke  kunde  opdage 
noget,  vilde  det  være  spildt  Umage  for  den  unge  Frue  at 
forsøge  paa  det.  Desuden  vilde  Stormen  bogstaveligt  løfte 
hende  fra  Jorden. 

Men  Elvira  lod  sig  ikke  holde  tilbage.  Hun  klædte  sig 
varmt  paa,  og  i  det  hun  slog  Armene  om  den  gamles  Hals, 
sagde  hun  undskyldende: 

—  Se  ikke  saa  uroligt  paa  mig,  Fa'er,  det  er  mig  umu- 
ligt at  blive  inde,  og  vær  vis  paa,  at  jeg  staar  godt  paa 
mine  Fødder. 

—  Du  er  alt  for  paastaaelig  min  Datter  —  jeg  beder 
Dig,  lyt  til  mine  Bønner. 

—  Nej,  nej,  nu  kan  jeg  kun  være  ulydig  ...  I  mit 
Hjærte  føler  jeg  en  Uro,  som  driver  mig  derud. 

ni  14 

Hendes  Læber  berørte  Letslers  Kind.  Derefter  forsvandt 
hun  hurtig  som  Vinden  og  næsten  baaret  af  dens  Vinger  op 
over  Kløfterne,  indtil  hun  naaede  Afsatsen  under  den  højeste 
Pynt.  Her  satte  hun  sig  i  det  beskyttende  Værn  af  en  frem 
skydende  Klippeblok. 

Hun  anstrængte  sine  Øjne  for  at  gennemtrænge  Morgen- 
dæmringen. Men  forgæves;  til  en  Begyndelse  syntes  Himmel, 
Hav,  Bjærge  og  Klipper  endnu  sammenblandede  i  en  ube- 
stemmelig mørk  Masse,  gennem  hvilken  kun  det  hvide,  væl- 
tende Skum  fra  Brændingerne  lyste. 

Elvira  tabte  dog  ikke  Modet,  heller  ikke  blev  hun  trat 
af  at  vente,  og  da  Nisse  stod  foran  hende  med  den  venlige 
Anmodning  fra  hendes  Svigerfader  om  at  vende  tilbage,  bil 
hun  inderligt,  at  Nisse  vilde  sige  ham,  at  han  ikke  skulde  sende 
flere  Bud,  .thi  ingen  skulde  faa  hende  herfra,  før  Dagen  kom. 

Endelig  gryede  den. 

Og  nu  saas  de  Taageskyer,  der  om  Natten  havde  om- 
hyllet Himlens  Hvælving,  som  afrevne  Laser  hænge  og 
flagre  i  Luften.  Udsigten  var  fri,  men  alligevel  saa  Elvira 
ikke  andet  end  et  udstrakt,  mørkt  Gab,  over  hvilket  Orkanen 
rasede  frem  og  tilbage.  Forgæves  fulgte  det  forskende  Øje 
Horisontens  sorte  Rand,  forgæves  spejdede  hun  ud  over 
Havet  i  alle  Retninger;  ingen  Sejler  var  at  opdage. 

—  Ak,  tænkte  hun  i  sin  Angst,  kan  han  allerede  være 
gaaet  under  —  har  ingen  Lods  vovet  sig  ud  for  at  vejlede 
ham?  ...  Hvilket  Liv  er  ikke  Sømandens!  Min  Georg,  min 
Georg,  hvor  er  Du  nu?  Gud  give,  jeg  vidste  det  . . .  hvor 
taalmodig  skulde  jeg  da  ikke  være,  ja,  jeg  vilde  vente  hele 
den  lange  Vinter,  naar  jeg  blot  vidste,  Du  var  uden  Fare. 

Og  varme  svævede  hendes  Bønner  fra  den  glødende 
Sjæl  op  til  Himlen. 

Nu  syntes  hun  gennem  Stormen  at  høre  Stemmer  ganske 
nær  ved  sig.     Og  hun  bedrog  sig  ikke. 

Det  var  Karolus  med  Kikkerten  under  Armen  og  hans 
Matros  Stange-Jan,  som  opskræmmede  af  Nødskuddene  var 
ilet  til  Johannesskæret,  fra  hvis  Højder  man  havde  en  videre 
Udsigt  end  fra  »Gravene«. 

Snart  stod  de  begge  ved  Elviras  Side. 

—  Herre  Gud,  udbrød  Karolus,  paa  hvis  Ansigt  den  iv- 
rige Bestemthed,  det  dybe  Alvor  i  Dag  havde  fortrængt  den 

glade  Munterhed  —  er  Fruen  heroppe  i  Stormen  . . .  Gaa  dog 
for  Guds  Skyld  ind  —  det  gaar  aldrig  godt. 

—  Tal  ikke  om  mig!  Gud  ske  Lov,  De  kom,  kære 
Karolus  -—  nu  kan  jeg  faa  at  høre,  hvorledes  det  gaar. 

—  Jeg  er  bange  for,  det  ikke  bliver  meget  fornøjeligt, 
mente  Karolus,  idet  han  med  Stange-Jan,  hurtigt  traadte  op 
paa  Klippernes  sidste  Afsats. 

Her  tog  han  Kikkerten  ud  af  Foderalet,  aftørrede  omhyg- 
geligt Glassene  og  saa  længe  ud  imod  Horisonten. 

—  Jeg  kan  ikke  holde  den  stille  for  Stormen  —  stil  Dig 
foran  mig,  Jan,  saa  at  jeg  kan  lægge  den  paa  Din  Skulder. . . 
saadan,  det  er  godtl 

—  Ser  Du  noget?  spurgte  Jan. 

—  Ikke  endnu. 

—  Aa,  lad  mig  se  en  Gang. 
De  byttede  Stilling. 

—  Stopl  raabte  han  pludseligt.  Staa  stille!  ...  nu  har 
jeg  ham  .  .  .  det  er  vist  en  Galease  .  .  .  men  det  er  en  f— ns 
lille  Stormast,  han  har ...  Se  der  —  hold  Kikkerten  mere 
til  Sydvest,  saa  har  Du  ham  udenfor  Sælø  Fyret. 

—  Ja .  . .  jeg  ser  den  . . .  Men  det  er  ingen  Galease,  Du 
—  det  er  galt  fat  ombord  der  . . .  buk  Dig  lidt  ...  ret  saa . . . 
nu  ser  jeg  godt  . . .  det  er  Guds  Død  en  Nødmast,  han  har 
oppe  . . .  stille  Jan,  stille!  . . .  Der  kom  en  besynderlig  Stammen 
i  Karolus*  ellers  saa  rolige  Stemme  —  ...  ved  min  Sjæls 
Salighed  er  det  ikke  »Elvira  Kornelia«,  eller  jeg  vil  aldrig 
mere  sætte  Kikkerten  for  Øjet!  Hendes  Bov  kender  jeg  blandt 
hundrede;  den  gule  Rand  og  de  malede  Kanonporte  kan  jeg 
endogsaa  skimte  ...  Se  nu  Du! 

Jan  saa,  slog  Kikkerten  sammen  og  sagde  kun: 

—  Det  er  det  —  og  det  saa  godt  som  hjemme  ved 
Døren.  Han  klarer  ikke  Munkeskæret;  han  er  jo  næsten 
klods  under  det. 

—  Nej,  det  ser  lom  saadan  ud ;  han  er  længere  ude,  end 
Du  tror,  og  kan  han  komme  til  at  gøre  to  eller  tre  Slag  til, 
kan  han  godt  holde  af  ind  imod  Indløbet. 

—  Saa  langt  kommer  han  aldrig  med  den  Rigning,  hun 
nu  har.  Strømmen  er  for  stærk;  det  er  den,  der  har  sat  ham 
saa  langt  ned  . . .  Aa,  Herre  Gud  l  det  tænkte  han  nok  ikke 
paa  igaar  ved  denne  Tid;  da  troede  han  nok,  dt  han  nu 
skulde  have  ligget  ved  »Klippan«. 

—  Naa,  det  hjælper  ikke  at  klage,  naar  man  har  noge: 
bedre  at  gøre.  Nu  har  vi  set,  hvordan  det  er  fat,  og  hverken 
Liv  eller  Skude  skal  spares  for  min  gamle  Ven  Georg  .  .  . . 
hurtigt  ombord. 

Men  da  de  vendte  sig  om  og  steg  ned  (Karolus  vilde 
just  med  nogle  Ord  berolige  Elvira,  som,  efter  hvad  han 
troede,  ikke  kunde  have  hørt  Samtalen),  standsede  begge 
pludseligt.  Elvira  saa  saa  ubevægelig  som  et  Marmorbillede; 
naar  Ordene  angik  Georg,  vilde  hun  have  hørt  dem  gennem 
tusinde  Storme. 

Karolus  og  Stange- Jan  vekslede  kun  et  Blik,  men  de 
forstod  alligevel  fuldstændigt  hinanden.  S  tange- Jan  ilede  forud 
for  med  Nisses  Hjælp  at  gøre  »Frisejleren  klar,  og  Karolus 
tog  den  liljeblege  Elvira  paa  sine  Arme  og  bar  hende  ind  i 
det  lille  Hus. 

—  Almægtige  Gud!  —  min  Datter,  mit  stakkels  Barn, 
kom  til  Dig  selv  . . .  hør  mine  Ord !  —  Letsler  skælvede 
hæftigt.  —  Nødskuddene  kom  altsaa  fra  ham? 

Karolus  hviskede  hurtigt  et  Par  Ord  til  den  stærkt  rystede 
Fader,  hvorefter  han  vilde  ile  bort. 

Men  Elvira,  som  han  havde  overgivet  i  den  gamles 
Arme,  holdt  ham  krampagtigt  fast  og  saa  paa  ham  med  et 
Blik,  et  Blik,  som  Karolus  aldrig  glemte. 

—  Tag  mig  med !  sagde  hun  med  unaturlig  Ro. 

—  Nej,  min  elskede  Datter,  forlang  ikke  det!  Geoig 
har  kun  hejst  Lodsflag,  og  da  ingen  af  Lodserne  har  obser- 
veret det,  hjælper  Karolus  ham  nu  ind.  Du  bliver  hjemme 
og  bringer  alt  i  Orden  til  Din  Mand  kommer  —  med  Guds 
Hjælp  har  vi  ham  her  om  et  Par  Timer. 

—  Forsøg  ikke  paa  at  vise  Dig  rolig,  Fa'er;  det  hjælper 
ikke  og  fører  mig  ikke  bag  Lyset.  Jeg  ved,  hvad  Du  føler. . . 
Du  ved,  hvad  jeg  føler  —  ingen  Magt  kan  holde  mig  tilbage. 

—  Men,  kære,  lille  Frue,  udbrød  Karolus  baade  rørt  og 
utaalmodig,  De  vil  bare  være  os  til  Ulejlighed.  Hør  nu  et 
Ord  saa  godt  som  to:  Kommer  »Frisejleren«  tilbage,  saa  er 
Georg  med  ombord  —  kommer  den  derimod  ikke,  saa  tag 
over  til  Gravene  og  sig  et  Trøstens  Ord  tU  en  Enke,  som  — 
selv  om  hun  ikke  er  saa  fin  —  har  et  lige  saa  varmt  Hjærte 
og  oven  i  Købet  tre  faderløse  Børn  ...  og  det  er  et  sandt 
Ord  af  Karolus  Eliasson,  som  endnu  aldrig  har  brudt  sit  Ord 
og  Haandslag  ...  Og  nu  Farvel! 

Karolus  rev  sig  løs  fra  hende  og  ilede  ned  til  Landgangs- 
broen. 

Men  hvem  kunde  holde  Elvira  tilbage,  naar  hendes  Mand 
kæmpede  for  Livet?  ...  Ingen! 

Hurtigere  end  Skyen,  dei  jages  af  Stormen,  hurtigere  end 
Lynet  stod  ogsaa  hun  paa  Broen,  og  hendes  Stemme,  hendes 
hele  Adfærd  vidnede  om,  at  hun  havde  i  Sinde  at  holde  sit 
Ord. 

—  Jeg  maa  med,  sagde  hun  kort,  befalende,  bestemt  — 
eller  jeg  styrter  mig  i  næste  Øjeblik  i  Søen.  Jeg  vil  og  jeg 
maa  træffe  ham. 

Uden  et  Ord  til  Svar  løftede  Karolus  hende  ned  i  den 
voldsomt  gyngende  Baad. 

Derefter  vinkede  hun  til  Letsler,  som  med  forstyrrede 
Ansigtstræk  og  den  dybeste  Sorg  afspejlet  i  sit  Øje  stod  paa 
Klippen  og  strakte  Armene  ud  efter  hende. 

—  Vær  rolig  for  mig,  raabte  hun  med  en  Stemme,  som 
havde  en  vidunderlig  Fasthed,  en  Stemme,  som  vidnede  om 
fuldstændig  Sindsro.  —  Kan  jtg  ikke  leve  niedham,  saa  kan 
jeg  dø  for  ham  . . .  Gud  velsigne  Dig,  Fa'erl  —  Tilgiv,  at 
jeg  volder  Dig  Bekymring. 

I  stum  Sorg  nikkede  Letsler  til  hende. 

Snart  var  alt  i  Orden  paa  »Frisejleren«  . . .  Karolus 
havde  ikke  villet  tabe  et  eneste  Sekund  ved  at  løbe  til 
sit  Hjem,  men  nu,  da  han  kastede  et  Afskedsblik  derover, 
blegnede  den  vejrbidte  Kind,  thi  ned  ad  Bakken,  ned  imod 
Stranden,  kom  Smukke-Johanne,  hans  kære  Hustru,  løbende. 
Hendes  foldede  Hænder,  som  hun  bedende  strakte  imod  ham, 
hendes  dødblege  Udseende,  hendes  eneste  Udraab:  »Karolus  1 
Karolus  U  alt  bidrog  til  at  oprøre  det  varme  Hjerteblod,  som 
brusede  indenfor  den  stærke  Sømands  Jærnbryst.  Men  han 
havde  Kraft  til  at  hæmme  sin  Sindsbevægelse,  og  med 
en  Stemme,  som  fyldig  og  dyb  lød  gennem  Stormen  ind  i 
Johannes  Øre  raabte  han: 

—  Vær  ved  godt  Mod,  Johanne  I  Det  er  for  Georg,  jeg 
gaar  ud.  Herren  hjælper  mig  nok  hjem  igen  for  Dine  Bønners 
Skyld. 

Han  nikkede  og  vinkede  med  Haanden. 

Nittende  Kapitel. 

»Frisejlerenc,  hvis  Dæk  uafladeligt  overskylledes  og  ofte 
indtil  en  Ottendedel  af  sin  Brede  laa  under  Vandet,  skar  nu 
gennem  de  brølende  Bølger -med  en  Fart,  som  ikke  gjorde 
dens  Berømmelse  til  Skamme. 

Da  Søgangen  var  i  højeste  Grad  forfærdelig,  og  Karolus 
var  nødt  til  at  krydse,  stod  Stange-Jan  næsten  stadigt  ved 
den  lille  Pumpe  for  at  holde  Ror-Rummet  læns. 

Endnu  havde  Karolus  ikke  haft  Tid  til  at  se  til  sin 
paatvungne  Passager.  Men  idet  han  nu  tog  en  Presenning 
frem,  for  at  brede  den  over  hende  der,  hvor  hun  sad  i  det 
ene  Hjørne  af  den  smalle  Rorfordybning,  forbavsedes  han  over 
at  Ånde  hende  saa  rolig,  saa  stille  og  taalmodig. 

—  Herre  Gud,  tænkte  han,  og  hans  egen  paa  samme  Tid 
saa  følsomme  og  saa  faste  Sjæl  blev  opfyldt  af  Beundring, 
hvad  det  dog  maa  være  for  en  stor  og  stærk  Kærlighed  . . . 
som  kan  gøre  en  svag  og  fin  Kvinde  saa  modig. 

Hvis  Elvira  havde  grædt,  klaget,  været  bange  og  skælvet 
for  Faren,  vilde  hun  i  dette  Øjeblik  ikke  have  kunnet  vække 
nogen  anden  Følelse  hos  Karolus  end  Angsten  over  at  have 
hende  med.  Nu  derimod,  da  hun  sad  der  næsten  kold  og 
uberørt  af  det  æventyrlige  i  sin  Stilling,  uden  at  gøre  et 
eneste  Spørgsmaal,  indgød  hun  ham  en  vis  Ærefrygt  Karolus 
havde  tilstrækkelig  skarp  Dømmekraft  til  at  forstaa,  at  hun 
ikke  var  fulgt  med  af  et  blot  og  bart  Lune;  nej,  hun  havde 
taget  denne  Beslutning  af  Sjæl,  Hjærte,  Fornuft  og  Vilje  og 
var  øjnsynlig  forberedt  paa  alt. 

—  Stakkels  lille  Frue,  sagde  han,  og  i  Hovedets  velta- 
lende Bøjning  laa  en  Deltagelse  langt  dybere,  end  Ord  kunde 
tolke;  det  er  et  alvorligt  Øjeblik  —  men  endnu  er  det,  Gud 
ske  Lov,  ikke  saa  galt,  at  ingen  Redning  er  mulig;  Vorherre 
er  Mand  for  at  gøre  store  Underværker. 

Elvira  forsøgte  at  smile. 

—  Jeg  vilde  ønske,  De  kunde  græde,  lille  Frue  —  det 
letter  Sindet. 

—  Kommer  vi  allesammen  velbeholdne  hjem,  og  han  er 
med,  saa  vil  jeg  kunne  græde,  gode  Karolus,  græde  af  salig 
Glæde  . . .  men  nu  har  jeg  ingen  Taarer. 

—  Og   i   en  saadan  forskrækkelig  Hjærteangst,  i  et  saa- 

dant  Herrens  Vejr,    at  et  Mandfolk    kan  blive   bleg  ved  det, 
sidder  Fruen  helt  stilfærdig. 

—  Jeg  kan  jo  være  rolig  nu,  da  jeg  ved,  at  jeg  paa  en 
eller  anden  Maade  kommer  sammen  med  ham  . . .  hvorledes, 
det  lægger  jeg  i  Guds  Haand. 

Den  stakkels  Elvira  følte  ikke  den  ydre,  frygtelige  Storm; 
hun  var  ikke  bange  for  at  »Frisejleren«  skulde  kæntre,  uagtet 
det  utallige  Gange  saa  ud  til  det,  hun  gyste  ikke  for  Styrte- 
søerne, som  væltede  frem  og  tilbage  over  hende,  hun  hverken 
hørte,  gyste  eller  frygtede  for,  hvad  der  foregik  med  hende 
selv,  hele  hendes  Sjæl,  hele  hendes  Ævne  tU  at  forstaa  og 
tænke  var  spændt  paa  det  Øjeblik,  da  hun  skulde  faa  Øje 
paa  »Elvira  Kornelia*. 

Det  Øjeblik  kom. 

Efter  omtrent  en  Times  Sejlads  befandt  »Frisejlerenc  sig 
i  det  aabne  Hav  til  Luvart  for  Sæløfyret. 

Briggen  laa  tæt  bidevind  og  forcerede  alle  Sejl  uagtet 
den  skrøbelige  Nødmast.  Den  krængede  saa  stærkt,  at  Mærse- 
raaen  paa  Fokkemasten  næsten  berørte  Søerne. 

—  Nu,  lille  Frue,  sagde  Karolus  og  rakte  Elvira  Haanden 
for  at  rejse  hende  op,  nu  skal  der  Mod  og  Styrke  til,  hvis 
De  absolut  vil  se  paa  denne  Leg  —  men  alvorlig  er  den . . . 
Hold  Dem  fast  her  ved  Aaretolden,  men  slip  for  Himlens 
Skyld  ikke  Taget,  for  saa  bliver  De  straks  skyllet  overbord. 

—  Spild  ingen  Tanke  paa  mig. 

Og  nu  vendte  Elvira  et  Ansigt,  fra  hvilket  ethvert  Skær 
af  Livsfare  var  veget  bort,  til  det  mod  sin  Undergang  kæm- 
pende Skib.  Hvad  der  foregik  i  hendes  Hjærte  ved  dette 
Syn,  det  blev  mellem  hende  og  Gud;  ingen  Klage  naaede 
noget  menneskeligt  Øre,  men  af  den  uendelige  Kval,  som 
viste  sig  i  hendes  vidt  opspærrede  Øjne,  kunde  det  mærkes, 
hvad  hendes  Hjærte  indeholdt. 

Vi  har  tidligere  set  Elviras  Kærlighed  —  naar  nu  disse 
glødende  Flammer  skulde  brydes  med  Døden  om  den  elskedes 
Besiddelse,  vilde  de  kunne  behøve  hele  Havet  til  at  afkøle 
sig  efter  Kampen 

—  Han  er  drevet  meget  nærmere  ind  imod  Brændingen, 
saavidt  jegAkan  skønne,  sagde  Karolus  til  Stange  Jan.  —  Men 
kan  det  lykkes  ham  at  komme  over,  saa  er  det  ingen  Umu- 
lighed, at  han  paa  den  anden  Bov  klarer  det  yderste  af 
Munkeskæret. 

—  Ske  kan  det,  men  han  presser  hende  saa  haardt,  at 
jeg  er  bange  for,  hun  kæntrer,  eller  at  Masten  knækker. 

—  Aa  nej,  det  er  et  tykt  Spir  han  har  faaet  op,  og 
ingen  Oversejl  har  han,  som  piner  hende. 

Elviras  Øjne  vandrede  under  denne  Samtale  afvekslende 
fra  den  ene  til  den  anden.  De  forlangte  Trøst,  disse  bedende 
Øjne,  men  de  veg  tilbage  for  det  mørke,  udtryksfulde  Alvor 
i  Mændenes  Ansigter. 

—  Se  saa,  sagde  Karolus,  som,  for  at  passe  »Frisejlerencs 
Manøvrering,  i  nogle  Øjeblikke  havde  tabt  Briggen  af  Sigte, 
nu  vil  han  snart  til  at  gaa  over  Stag.  Han  drejer  ned,  saa 
nær  han  kan  komme,  for  at  faa  bedre  Fart  til  at  skære  op  i 
Vinden  ...  ret  saa,  Kaptejn  1  —  godt  Kneb,  lært  af  mig  . . . 
Frisk  Mod,  lille  Frue,  gaar  Briggen  over  Stag,  naar  han 
næste  Gang  vender,  saa  svarer  jeg  for,  at  han  er  reddet. 

Elvira  hævede  sine  Øjne  mod  Himlen.  Brændte  vel 
nogensinde  en  varmere  Bøn  paa  skælvende  Læber? 

—  Det  var  da  som  Satan,  saa  længe  han  venter  .... 
Georg,  Georg,  Du  er  for  dristig! 

Med  aandeløs  Opmærksomhed  fulgte  Karolus  Briggens 
mindste  Bevægelser ;  han  var  med  Liv  og  Sjæl  hos  Georg  og 
talte   til   ham,   som    om  han  havde  kunnet  høre  hans  RaacL 

—  Roret  i  Læ!  skreg  han  nu  og  bøjede  Kroppen  i  den 
Retning,  han  ønskede,  at  Skibet  skulde  tage  . . .  Saa  . . .  saa! 

—  rigtigt !   . . .  saadan,  ja ! 

Det  vigtige  Øjeblik  var  kommen. 

Briggen  gjorde  en  cirkelformig  Svingning  op  imod  Vin- 
den, og  da  den  havde  naaet  denne,  saa  at  Vinden  stod  lige 
mod  Boven,  standsede  den;  Sejlene  slog  med  forfærdelig 
Voldsomhed  frem  og  tilbage. 

Liv  eller  Død  beroede  paa,  til  hvilken  Side  Boven  faldt 

—  Jesus  Kristus  I    raabte  Karolus,   hun   nægter  at  vende 

—  jeg  kan  tydeligt  se  Kaptejnen  selv  og  to  Mand  forsøge 
at  faa  Fokken  over  ...  og  her  staar  jeg  og  kan  ikke  hjælpe 
ham  ...  se,  se,  hvor  Sejlet  slaar  . . ,  Men  hvor  er  han  nu  ? 
Hvor  blev  han  af?  Jeg  kan  ikke  mere  se  noget  til  ham  .  .  „ 
Guds  Dødl  —  Kaptejnen  og  en  Mand  blev  slaaet  overbord. 

Ved  .dette  Forfærdelsens  og  Dødens  Ord  rejste  Elvira 
sig.  Hun  var  nylig  sunket  ned,  men  klatrede  nu  op  bag  ved 
Karolus,  som  stod  ved  Roret  og  i  dette  Øjeblik  ikke  gav  Agt 
paa  hende. 

—  Jan,  et  Stræk  i  Skødet  . . .  Herhen  nu  og  tag  Roret 
og  hold  saa  nær  Vinden  som  muligt,  saa  at  vi  faar  ham  i 
Læ  om  os.  Gud  give  ham  Kræfter  indtil  vi  kan  naa  ham 
—  set  os  har  han. 

Nu  bandt  Karolus  skyndsomt  et  Stykke  Brænde  til  den 
ene  Ende  af  et  Tov  og  skød  det  øvrige  i  Ringe  op  ad 
Armen. 

—  Se  Du  efter  paa  Læsiden,  Jan  —  jeg  skal  holde  Ud- 
kig forude,  sagde  han  og  tog  et  Tag  i  Fokkestaget  for  at 
holde  sig  fast. 

Endnu  kunde  Georg  ikke  opdages.  Men  for  deres  Øjne 
fremstillede  sig  et  Skuespil,  som  næsten  ikke  var  til  at  ud- 
holde selv  for  en  Sømands  haarde  Nerver. 

Efter  at  Briggen  havde  nægtet  at  vende,  var  den  i  Løbet 
af  faa  Minuter  drevet  ned  paa  Skæret.  Nogen  Redning  var 
ikke  tænkelig;  efter  tredje  Tørn  fandtes  af  Georgs  stolte 
Fartøj,  af  hans  smukke  »Elvira  Korneliac  kun  Vragstumper 
tilbage,  og  blandt  dem  saas  snart  Ligene  af  tretten  Skibbrudne. 

Den  ulykkelige  Besætning  havde  ikke  kunnet  gøre  det 
ringeste  Forsøg  paa  Redning,  thi  i  samme  Øjeblik,  Skibet 
første  Gang  stødte  og  rævnede,  blev  de  alle  af  den  efter- 
følgende Bølge  slyngede  mod  de  skarpe  Klippekanter,  fra 
hvilke  de  igen  skylledes  ud  i  det  graadige  Havs  Svælg.  Ikke 
en  Gang  deres  Dødsskrig  kunde  naa  de  tre  i  Baaden,  da 
Brændingernes  frygtelige  Drøn  vilde  have  overdøvet  det 
skarpeste  Kanonskud. 

Karolus  og  Stange-Jan  kendte  personlig  næsten  hver 
Mand  af  Besætningen. 

Ingen  Taarer  stod  i  Sømændenes  Øjne  og  fordunklede 
Synsævnen,  men  deres  inderlige  Deltagelse  for  de  druknede 
Kamerater  gav  sig,  især  for  Karolus'  Vedkommende,  Luft  paa 
en  lige  saa  voldsom  som  gribende  Maade. 

Alt  eftersom  et  af  de  til  Døden  indviede  Ofre  søgte  at 
holde  sig  fast  ved  en  eller  anden  Rævne,  for  ikke  af  den 
tilbageslaaende  Bølge  at  blive  draget  ned  i  Dybet,  raabte 
Karolus  i  en  hjærteskærende  Tone:  Skynd  Dig,  Du  maa 
klatre  højere  op,  maaske  kan  Du  kaste  Dig  ned  paa  den 
anden  Side,  men  skynd  Dig!  ser  Du  ikke  Styrtesøen,  som 
kommer  . . .  hold  Dig  fast  .  .  .  fast  .  .  .  Aa  nej,  han  fulgte 
med.«  Naar  nu  den  ulykkelige  endnu  en  Gang  blev  slynget 
mod  Klipperne,   syntes  Karolus  at  lide  frygtelige  legemlige 

Smærter,  saa  konvulsiviske  var  hans  Bevægelser.  Men  det 
var  hans  varme,  kraftfulde,  menneskekærlige  Sjæl,  der  laa  paa 
Pinebænken. 

Den  sidste  Mand  af  Besætningen,  som  saaledes  forsvandt 
for  hans  Øjne,  var  en  ung  Matros  fra  »Gravenet,  opvokset 
sammen  med  Karolus  og  anset  for  at  være  en  af  de  raskeste 
Sømænd  fra  Fiskerlejet.  Han  havde  med  den  utroligste  An- 
strængelse  søgt  at  fjærne  sig  fra  Brændingen,  men  forgæves; 
fire  forskællige  Gange  var  han  bleven  slynget  tilbage  . .  .  den 
femte  Gang  kom  han  ikke  mere  til  Syne. 

—  Farvel,  Halvor  1  sagde  Karolus  med  dump  Stemme. 
Vorherre  vende  sig  bort  fra  mig  i  min  sidste  Stund,  hvis  jeg 
ikke  tager  mig  lige  saa  faderligt  af  Dine  smaa  Fyre  som  af 
mine  egne. 

Havde  den  druknende  Sømand  kunnet  høre  disse  Ord, 
vilde  han  ikke  have  følt  den  sidste  Smærte. 

Men  Stormen,  Havet,  Brændingerne,  Dødsskrigene,  alt 
smæltede  sammen,  og  snart  mindede  kun  de  omkringdrivende 
Stumper  af  Vraget  om  Slutningen  paa  dette  Sørgespil,  der 
blev  spillet  med  forfærdelig  Sandhed  i  den  korte  Tid  af  nogle 
Minuter. 

Et  dybt  Suk  lød  fra  Karolus*  Bryst. 

Hvem  vover  at  fordømme  de  to  Sømænd  for,  at  deres 
Opmærksomhed  var  bleven  delt,  saa  at  de  en  kort  Tid  havde 
glemt  at  holde  Udkig  efter  Georg,  den  enkelte  Ven,  for  at 
sende  et  Medfølelsens  Blik  over  det  hele. 

De  vaagnede  snart  op  til  nye  Rædselscener. 

Vi  har  set,  hvorledes  Georg  under  Anstrængelsen  for  at 
frelse  sit  Fartøj  kastedes  overbord  tilligemed  en  Mand  af  Be- 
sætningen. Denne  Mand  var  ikke  Kampen  voksen;  han  tø- 
vede ikke  længe  med  at  følge  sine  Kamerater,  og  ham  fulgte 
endnu  en  trofast  Ven,  som  af  Kærlighed  var  sprunget  efter 
sin  Herre;  det  var  Kom,  den  stakkels  Kom,  som  ogsaa  for- 
svandt i  den  gabende  Grav  uden  at  have  fundet  den,  han 
søgte. 

Georgs  usædvanlige  Styrke,  hans  Duelighed  i  Svømning 
gjorde  det  muligt  for  ham  at  holde  sig  oppe  paa  Vandmas- 
serne, saa  at  han  ikke  nærmede  sig  Brændingerne. 

Han  havde  set  »Frisejleren*  og  var  vis  paa,  at  Karolus 
vilde  opbyde  alt  for  at  staa  ham    bi,    naar   han    blot   kunde 

holde  sig  nogenlunde  paa  samme  Sted,  indtil  Baaden  kunde 
naa  frem. 

Dette  var  nu  sket. 

Men  de  to  Sømænd,  hvis  Opmærksomhed  i  det  afgørende 
Øjeblik  uafbrudt  var  fæstet  paa  Skibbrudet,  bemærkede  ikke, 
at  de  skød  ganske  tæt  forbi  Georg. 

Stormens  Torden  overdøvede  hans  Raab. 

Men  paa  »Frisejlerenc  fandtes  jo  en  tredje  Person,  hvis 
Opmærksomhed  —  selv  om  Klipperne  var  blevet  løftet  ud 
af  deres  Grundvolde  og  styrtede  ned  omkring  Baadens  Sider 
—  ikke  kunde  lade  sig  bortlede  fra  et  mørkt  Punkt,  som 
snart  hævede  sig  op  over  Bølgens  Top,  snart  sænkedes  ned 
i  den. 

Saa  snart  Elvira  havde  faaet  Øje  paa  dette  mørke  Punkt, 
hvis  Opdagelse  hun  skælvende  havde  afventet,  udstødte  hun 
et  Raab  —  det  var  en  Dødsklage,  der  arbejdede  sig  frem  over 
hendes  blege  Læber. 

Men  blev  den  hørt? 

Stange-Jan,  som  stod  ved  Roret,  maatte  dog  have  hørt 
dette  Raab,  han  maatte  have  følt,  hvorledes  hendes  Hænder 
rykkede  i  hans  Klæder  for  at  søge  at  vække  hans  Opmærk- 
somhed. Men  enten  var  han  i  denne  Tilstand  saa  aldeles  ude 
af  sig  selv,  at  han  ikke  gav  Agt  paa  hendes  Raab  og  Ryk, 
eller  ogsaa  troede  han  dem  fremkaldte  af  de  Rædselscener, 
som  hun  havde  for  Øje. 

Imidlertid  var  Baaden  kommen  nærmere  til  det  mørke 
Punkt,  som  for  Elviras  skarpe  Øje  snart  forvandledes  til  den 
saa  uendeligt  elskede  Mands  Hoved.  Atter  udstødte  den 
ulykkelige  et  Skrig  saa  gennemtrængende,  at  dets  Toner,  som 
nu  bortvejredes  i  Orkanens  Drøn,  senere  mere  end  en  Gang 
med  pinlig  Klarhed  genlød  i  de  Øren,  som  Fortvivlelsen  og 
Forfærdelsen  nu  slog  med  Døvhed. 

Det  var  netop  i  det  Øjeblik,  da  Halvor  for  sidste  Gang 
forsvandt,  at  »Frisejleren«  skød  forbi  Georg. 

Men  i  det  samme  Karolus  drog  det  dybe  Suk,  i  det 
samme,  han  paany  fik  Bugt  med  sit  Sindsoprør,  lød  i  hans 
atter  aabnede  Øre  disse  rædselsfulde  Ord,  udtalte  med  glø- 
dende Ild,  med  stormfuld  Længsel: 

—  Georg,  Georg,  ikke  uden  mig  I 

Og  idet  de  to  Mænd  forfærdede  vendte  sig  om,   saa   de 


Digitized  by  VjOOQ  IC 


318 

et  Glimt  af  Elviras  Kjole;  den  saas  paa  Ryggen  af  en  høj 
Bølge. 

Noget  længere  agterude  genkendte  de  Georg,  men  hans 
uregelmæssige  Bevægelser  med  Armene  viste  tilstrækkelig 
tydeligt,  at  hans  Kræfter  allerede  havde  begyndt  at  kæmpe 
den  sidste  Kamp  med  Døden. 

I  den  ærlige,  behjærtede  Karolus'  Sjæl  aabnede  sig  en 
Afgrund  af  Kval,  lige  saa  dyb  som  den,  der  favnede  Georg 
og  hans  unge  Hustru. 

Han  behøvede  ikke  at  kommandere  Roret  i  Læ  eller  give 
Ordre  om  Fokkeskødet;  de  to  Mænd  forstod  hinanden,  og 
Manøvren  udførtes  øjeblikkeligt. 

Som  en  Søfugl  skar  »Frisejleren«  op  i  Vinden,  og  efter 
en  halv  Minuts  Forløb  laa  den  paa  den  anden  Bov. 

Bleg  var  Karolus,  som  han  stod  der  i  Stævnen,  parat  til 
at  kaste  Linen. 

Vilde  han  være  sikker  nok  paa  Haanden  til  at  kaste  den 
rigtigt?    Vilde  Georg  have  Kræfter  nok  til  at  gribe  den? 

Hvor  Karolus  nu  fordømte  sin  Forsømmelse,  sin  Delta- 
gelse, som,  samtidigt  med  at  den  var  ganske  unyttig,  havde 
faaet  ham  til  at  glemme  den  egentlige  Hensigt  med  den  livs- 
farlige Udfart.  Skulde  maaske  af  denne  Grund  endnu  to 
Menneskeliv  gaa  til  Spilde  paa  denne  forud  saa  store  Offer- 
dag? 

Men  hvad  sket  var,  stod  ikke  til  at  ændre  —  der  stod 
kun  tilbage  at  se,  hvad  der  kunde  oprettes. 

Karolus  begyndte  at  fatte  Mod,  da  han  saa  Geoig  med 
fornyede  Kræfter  ved  en  overmenneskelig  Anstrængelse  naa 
hen  til  og  gribe  sin  Elvira,  denne  Kvinde,  som  ikke  alene 
frivilligt,  men  med  Henrykkelse  havde  valgt  Døden  med  ham 
fremfor  Livet  uden  ham.  Hans  ene  Arm  sluttede  sig  fast 
omkring  hende,  medens  han  med  den  anden  søgte  at  holde 
sig  oppe. 

Men  Arbejdet  mod  Bølgerne  var  nu  mere  umuligt;  hver 
Sø  førte  ham  og  hans  Byrde  nærmere  og  nærmere  ind  mod 
Klipperne. 

—  Drej  nu  og  hold  lige  ned,  saa  nær  til  Luvart  for  ham 
som  muligt  ...  ret  saal 

Ved  Drejningen  fik  Baaden  forøget  Fart. 

Med  fast  Haand  greb  Karolus  Tovringen,  og  under  en 
varm  Bøn  til  Gud  kastede  han  den. 

Et  uendelig  dybt  Suk  gik  over  hans  Læber,  og  straks 
derefter  et  inderligt:  »Herren  være  lovet!« 

Forsøget  lykkedes.  Georg  greb  Tovet,  og  nu  var  Karo- 
lus  sikker,  thi  han  vidste,  at  hvad  et  Menneske,  der  staar  i 
Begreb  med  at  drukne,  griber  fast  om,  det  maa  med  Vold 
tages  ud  af  hans  Haand,  selv  om  den  er  stivnet  i  Døden. 

Varsomt  begyndte  Karolus  at  hale  ind  . . .  Endnu  saa 
han  Georg  holde  Hovedet  over  Vandet,  men  da  han  var  nær 
ved  Æsingen,  faldt  Tovet  lodret  ned  i  Dybet,  og  ingen  Be- 
vægelse mærkedes  mere. 

Fortvivlet  greb  Karolus  med  den  ene  Haand  i  en  fast- 
gjort Kabelende,  kastede  sig  med  sit  halve  Legeme  ud  over 
Baaden  og  var  omsider  saa  heldig  at  gribe  fat  i  Georgs  Stor- 
trøjekrave. Anspændelsen  af  en  kraftig  Mands  hele  Styrke,  i 
dette  Rædselens  Øjeblik  mange  Gange  fordoblet,  gjorde  det 
næsten  umulige  muligt  . . . 

Kort  efter  laa  de  to  Ægtefæller  paa  »Frisejleren«s  Dæk. 

Med  en  Resoluthed,  som  intet  nu  kunde  forstyrre,  slog 
Karolus  straks  et  Tov  om  Livet  paa  hver  af  dem.  Tovet 
fastgjorde  han  ved  Masten,  for  at  de  ikke  under  Baadens 
Slingren  skulde  blive  kastede  overbord. 

—  Jeg  er  bange  for,  det  er  ude  baade  med  ham  og 
hende,  sukkede  Stange- Jan,  idet  han  tog  et  Tag  i  Skødet . . . 
Det  var  med  Nød  og  Næppe,  vi  klarede  Brændingerne. 

Karolus  løsnede  forsigtigt  Elviras  Arm,  som  hun  kramp- 
agtigt havde  knyttet  om  den  elskedes  Hals,  og  Georgs  venstre 
Arm,  som  havde  omslynget  Elviras  Midie  saa  fast,  at  den 
kun  med  Møje  kunde  skilles  derfra.  Dog  mærkede  han  med 
en  Glæde,  der  var  for  stor  til  at  komme  til  Udbrud,  at  Ar- 
men ikke  var  stivnet,  thi  da  han  havde  faaet  den  løsnet, 
faldt  den  vel  ubevægelig  ned,  men  den  kunde  dog  bøjes  frem 
og  tilbage. 

Efter  at  Karolus  nu  havde  udført  alt,  hvad  hans  Sag- 
kundskab og  Erfaring  i  saadanne  Tilfælde  tilskyndede  ham  at 
gøre,  henvendte  han  sig  til  Stange-Jan  med  følgende  Ord, 
udtalte  i  en  underlig  Tone,  en  Tone,  hvori  den  dybeste,  den 
bitreste  Sorg  blandedes  med  en  vemodig  Glæde: 

—  Georg  kommer  sig  nok  . . .  han  er  kun  besvimet  af 
Mathed.  Men  . , .  den  stakkels  Frue  ...  ser  Du,  Jan  —  med 
hende   er   det   ude  . . .     Hvor  forunderlige   er  ikke   Herrens 

Veje;   var   hun   bleven   hjemme,   vilde  hun  være  bleven  om- 
favnet af  en  anden  end  Døden. 

—  Nej,  havde  hun  ikke  været  med,  svarede  Stange-Jan 
lige  saa  stærkt  bevæget,  saa  vilde  Besætningen  der  nede  ikke 
nu  have  savnet  sin  Kaptejn ;  hvis  hun  ikke  havde  raabt,  havde 
vi  søgt  ham  forude  og  ikke  agterude  . . .  Men  havde  vi  holdt 
ordentligt  Udkig  efter  ham,  som  kunde  reddes,  i  Stedet  for 
at  gabe  paa  dem,  som  vi  ikke  kunde  hjælpe,  saa  havde  de 
nu  begge  to  siddet  her  lige  saa  raske  og  friske  som  Du  og 
jeg.  Ved  Du  hvad,  Karolus,  det  bliver  en  dyr  Dag  for  mig; 
det  kommer  mig  for  som  om  den  Gudsengels  Død  vil  komme 
til  at  ligge  tungt  paa  min  Samvittighed,  for  jeg  hørte,  da 
hun  raabte  den  næstsidste  Gang,  og  det  Raab  glemmer  jeg 
aldrig,  og  jeg  kan  endnu  føle,  hvordan  hun  trak  mig  i  Stor- 
trøjen — -  men  det  var  lige  som  mine  Sanser  var  væk. 

Stange-Jan  pegede  ved  disse  Ord  med  en  veltalende 
Gestus  paa  Munkeskæret. 

Karolus  svarede  ikke.  Han  trængte  selv  til  Trøst  og 
bøjede  sig  dybt  ned  over  den  unge  Kvinde,  hvis  stivnede 
Hjærte  nylig  slog  saa  angstfuldt. 

Dette  glødende  Hjærte,  dette  Hjærte  af  lutter  Flammer, 
havde  nu  fundet  Køling  i  Døden  —  men  det  var  en  blid 
Død,  thi  hun  fandt  den  hos  ham,  som  var  hendes  alt. 

Paa  Sømandens  brune  Kind  skælvede  en  stor,  brændende 
Taare,  da  hans  Læber  forsigtigt  berørte  den  marmorhvide 
Haand.  Hans  Sjæl  sukkede  til  den,  som  ser  Hensigten  og  ikke 
blot  Ævnen  til  at  udføre  den. 

Men  nu  rejste  Karolus  sig,  modig  ved  Bønnens  Kraft. 

—  Herren  maa  dømme  os  efter  sin  Barmhjærtighed!  Vi 
maa  dog  ikke  glemme  den  levende  for  den  døde. 

Og  over  den  saa  tidligt  brudte  og  blegnede  Rose,  den 
unge,  skønne  Elvira,  bredte  Karolus  et  Sejl  som  Liglagen; 
hvis  Georg  genvandt  sine  Sansers  Brug,  skulde  hun  være 
skjult  for  hans  Blik. 

Saaledes  nærmede  »Frisejleren*  sig  Johannesskæret 
Paa  Broen  stod  Eneboeren.  Disse  tre  Timer  havde  gjort 
ham  mindst  tre  Aar  ældre.  Sorgen  var  uden  Klage,  men 
hvor  stor  den  var,  kunde  ses  i  hans  Øje  . . .  Han  syntes  at 
gætte,  hvem  der  laa  under  Sejlet,  og  Stemmen  lød  næsten 
tonløst,  da  han  spurgte:  >Er  ogsaa  han  dødf> 

Ogsaa  efter  denne  Dag  kom  én  Aften,  en  Aften  med 
Bevidsthed,  med  Tanker,  med  klar  Forstaaels^, 

Hvor  forfærdelig  er  ikke  stundom  denne  Tilbagevenden 
fra  Bedøvelse  til  Liv  og  Virkelighed,  dette  efterhaanden  op- 
klarende Lys,  som  kaster  sit  Skær  over  alle  mørke  Punkter, 
som  løfter  og  tilsidst  umildt  bortfjærner  det  velgørende  Slør, 
som  har  skjult  vor  Elendighed  for  vore  egne  Blikke. 

Dette  Slør  var  nu  faldet  fra  den  unge,  skibbrudne  Sø- 
mands Øjne. 

For  nogle  Dage  siden  var  han  endnu  saa  rig,  at  hans 
Skatte  forekom  ham  umaalelige.  Han  gyngede  den  Gang  paa 
sit  smukke  Fartøj  hjem  fra  Rejser,  som  havde  bragt  ham 
Fortjeneste  og  Velsignelse;  hans  raske  Besætning  skulde  hver 
og  en  faa  sin  Part  af  Kaptejnens  Lykke.  Og  var  den  ikke 
stor,  denne  Lykke?  Blev  han  ikke  ventet  af  en  Hustru,  som 
han  tilbad,  og  af  hvem  han  igen  var  mere  end  tilbedt?  Blev 
han  ikke  ventet  af  sit  Barns  Smil,  sin  Faders  trofaste  Favn- 
tag? Blev  han  ikke  ventet  som  Herre  til  Helgenæs,  til  dette 
Helgenæs,  som  Kærlighed  havde  berøvet  ham,  som  Kærlighed 
havde  tilbagegivet  ham? 

Ja,  han  var  rigl 

Og  kun  en  saa  ringe  Del  af  den  lange  Vej  stod  tilbage, 
inden  Maalet  var  naaet. 

Denne  korte  Vej  havde  dog  været  tilstrækkelig  til  at 
plyndre  ham  for  næsten  alt:  Hustru,  Skib,  Lykke,  Ro.  Fjor- 
ten raske,  kraftige  Sømænd  var  gaaet  til  Grunde  med  »Elvira 
Kornelia«  —  fem  Enkers,  fem  faderløse  Børns  Taarer  skulde 
brænde  paa  hans  Hjærte. 

Nej,  denne  Opvaagnen  var  ikke  god.  Døden  vilde  være 
en  Vellyst  imod  den. 

Han  vilde  følge  sin  Elvira,  han  vilde  følge  sin  trofaste 
Besætning  —  men  der  bøjede  sig  over  hans  oeng  et  af  sne- 
hvide Lokker  omgivet  Hoved,  som  betragtede  ham  med  et 
Par  Øjne,  hvis  Sprog  han  ikke  kunde  modstaa. 

Fra  Georgs  Læber,  fra  hans  sukkende  Hjærte  lød  tre 
Ord: 

—  Jeg  maa  leve  I 

Og  stor  og  klar  lyste  Maanen  om  Natten  ind  i  Nikolines 
Stue,  hvor  den  elskede  Kristiblodsdraabe  endnu  strakte  sine 
Grene  langs  med  de  hvide  Gardiner. 

Hun  med  de  guldfagre  Lokker  fandtes  der  jo  ikke  mere 

—  men  paa  hendes  Seng  hvilede  en  anden  hvid  Kvinde- 
skikkelse, omkring  hvis  sneblege  Kinder  og  skønne  Hals  det 
stenkulsorte  Haar  snoede  sig  i  fulde  Bølger. 

Hun  var  ikke  ene. 

Paa  Knæ  ved  hendes  Ligseng  laa  den  Mand,  hun  havde 
elsket  saa  lidenskabeligt. 

Ak,  om  hun  fra  sin  Himmel  havde  kunnet  se  denne 
uhyggelige  Fortvivlelse,  dette  stirrende  Blik,  som  næppe  syn- 
tes at  ville,  men  dog  maatte  fatte  hele  den  forfærdelige 
Smærte*  i  den  forfærdelige  Vished;  havde  hun  kunnet  se 
dette,  vilde  hun  have  faret  ned  fra  selve  Himlens  Salighed  til 
Jorden  for  at  trøste  ham. 

Men  hvad  hans  Læber,  hvad  hans  Hjærte  hviskede,  hørte 
ingen  . . .  Der  gives  en  Smærte,  som  hverken  har  Taarer 
eller  Ord. 


Tolvte  Afsnit. 
Johannesskæret. 


Tyvende  Kapitel. 

Medens  Døden  og  Sorgen  borer  deres  Dolke  i  det  stak- 
kels Menneskehjærte,  drejer  Tiden  sig  ligegyldigt  om  sin 
Akse  . . . 

To  Gange  havde  Vinterstormene  raset  hen  over  det  fryg- 
telige Munkeskær.  Snart  forestod  en  ny  Sommer,  den  anden, 
som  væltede  sine  blaa  Bølger  over  det  Sted,  hvor  Elvira  var 
gaaet  sin  Mand  i  Møde. 

Elviras  skønne,  ildfulde  Kærlighedsdrøm  flyede  ikke  en 
Gang,  da  hun  omfavnedes  af  Skageraks  kolde  Bølger;  blandt 
dem  havde  hun  fundet  sin  Georg.  Fra  hans  Favn  tog  hun 
sin  blide  Drøm  med  sig  til  Himlen,  og  der  kunde  hun  be- 
skytte den  og  fri  den  fra  alle  disse  urolige  Tanker,  der  pinte 

den  paa  Jorden.    Jorden,   Kærligheden  vilde   dog  i  Længden 
aldrig  have  kunnet  give  hende  nok. 

Og  dog  havde  hun  været  elsket,  dog  var  hun  savnet,  som 
kun  faa  Kvinder  har  været. 

Men  hendes  hæftige,  brændende,  meget  fordrende  Hjærte 
hørte  til  dem,  som  tusinde  Gange  hellere  vil  opleve  et  Aar 
fuldt  af  uendelig  Salighed,  end  tredive  Aar  i  en  sædvanlig 
menneskelig  Lykke. 

Elvira  brød  sig  ikke  om  en  fredelig  Lykke;  Kærligheden 
skulde  hver  Dag  være  en  ny  Rus,  ellers  ansaa  hun  den  ikke 
for  Kærlighed.     Men  hvilken  Rus  kan  vare  evigt? 

Hvor  mange  Gange  havde  hun  ikke  udtalt  det  Ønske  at 
dø,  medens  hun  endnu  var  saaledes  elsket.  Hun  fik  sit  Ønske 
opfyldt;  hun  døde  i  hans  Arme,  døde,  som  hun  troede,  med 
ham  —  hun  havde  intet  Ønske  mer  tilbage. 

Livet  havde  givet  hende  alt,  Kærligheden  alt,  Døden  alt. 

Og  nu  slumrede  Elvira  i  sine  Fædres  Grav,  og  ved  hen- 
des Side  det  Barn,  hendes  Kærlighed  havde  skænket  hende; 
kun  nogle  Maaneder  havde  det  overlevet  hende 

Og  da  alt  dette  havde  tildraget  sig,  da  den  ene  For- 
haabning  var  bleven  jordet  efter  den  anden,  da  faldt  ogsaa 
den  gamle  Eg,  som  i  mer  end  syvti  Aar  trofast  var  vokset 
sammen  med  Helgenæs. 

Maaske  var  endda  Tabet  af  hans  unge,  saa  højt  elskede 
Herskerinde  ikke  den  Sorg,  som  bitrest  nagede  Ignelius'  Hjærte. 
. . .  Overtroens  Bind,  der  havde  sluttet  sig  saa  tæt  til  den 
gamle  Mands  Øjne,  var  ubarmhjærtigt  bleven  revet  bort;  de 
røvede  Kirkestene,  der  havde  voldt  ham  saa  mangen  bekym- 
ret Time,  var  ganske  vist  komne  til  Ro,  men  var  det  derfor 
blevet  bedre?  Havde  der  nogensinde  fundet  en  mere  fuld- 
kommen Opløsning  af  al  Lykke  Sted,  end  den,  der  nu  var 
indtruffen?  Den  sidste  Datter  af  det  gamle  Hus  gik  bort  — 
den  første  Spire  af  det  ny  fulgte  hende.  Hvad  havde  han 
nu  tilbage,  naar  endog  hans  gamle,  kære  Barnetro  blev  ham 
berøvet?    Intet  — 

Tilfreds  lagde  Ignelius  sit  gamle  Hoved  til  Hvile,  og 
hans  sidste  Bøn  paa  Jorden  var  den,  at  han  ikke  maatte 
komme  til  at  vente  for  længe  paa  sin  elskede,  gamle  Husbond. 

Den  første  Vinter  efter  de  frygtelige  Lykkes-Omskiftelser 
tilbragte  Georg  afvekslende  hos  Faderen  paa  Johannesskæret, 
hvor  der  atter  var  bleven  saa  trist,  og  paa  Helgenæs,  hvor 
han,  med  sin  spæde  Søn  trykket  tæt  op  til  sit  Hjærte,  anraabte 
Gud  om,  at  han  vilde  lade  ham  følge  den  elskede,  den  saa 
grænseløst  savnede,  som,  efter  at  hun  havde  givet  ham  alt, 
endogsaa  gav  ham  sit  Liv. 

Gud  hørte  ikke  disse  Bønner.  Men  da  nu  den  Engel, 
hun  havde  ladet  blive  tilbage,  rakte  ham  sine  smaa  Hænder 
til  Afsked,  da  ogsaa  den  gamle,  trofaste  Ignelius  var  gaaet 
bort,  kunde  Georg  ikke  udholde  at  blive  længere  paa  Helge- 
næs; han  sagde  Farvel  til  disse  Mure,  indenfor  hvilke  hans 
Fader  havde  lidt  og  sukket,  indenfor  hvilke  han  selv  havde 
naaet  Jordens  højeste  Lykke,  men  indenfor  hvilke  han  ogsaa 
nu  havde  maattet  sukke  og  lide,  klage  og  savne,  uden  Trøst, 
uden  Haab. 

Idet  han  overgav  Omsorgen  for  Helgenæs  i  Hennings 
Hænder,  vendte  han  tilbage  til  Johannesskæret,  hvor  han  ved 
sin  Faders  Side  henslæbte  Dagene,  sukkende  efter  Foraarct, 
til  hvilken  Tid  han  atter  vilde  ud  og  friste  den  troløse  Bølge. 

Letslers  Sind  havde  efter  det  sidste  haarde  Slag  aldeles 
sagt  Farvel  til  Jorden  og  dens  Glæder.  Mat  vendtes  hans 
Blik  mod  den  synkende  Aftensol,  og  i  hans  Øje  læstes  den 
tavse  Bøn:  »Maatte  det  snart  være  den  sidste  for  mig! c 

Men  Livet  er  sejgt.  Letslers  Legemskræfter  var  endnu 
langtfra  udtømte. 

Ofte  talte  han  med  Georg  om  Elvira,  thi  det  var  hans 
Overbevisning,  at  jo  friskere  Saaret  kunde  bløde  ud,  desto 
før  vilde  det  heles.  Og  med  oplivede  Ansigtstræk,  med  en 
Straale  af  den  fordums  Ild  i  Øjet  hørte  Georg  ham  beskrive 
hver  enkelt  Dag  af  den  Uge,  hun  tilbragte  paa  Johannes- 
skæret; alle  de  Samtaler,  de  havde  ført,  alle  de  kærligheds- 
rige  Ord,  hun  havde  talt  angaaende  de  Overraskelser,  den 
Glæde,  hun  vilde  berede  sin  Mand,  ja  ikke  en  Gang  det,  der 
var  passeret  den  sidste  Nat,  skjulte  han. 

Og  med  disse  Meddelelser,  de  eneste,  der  kunde  vække 
Georgs  af  Sorgen  nedstemte  Livsaander,  gik  Dag  efter  Dag, 
Uge  efter  Uge. 

Omsider  blev  det  Foraar  ...  Da  drog  den  unge  Sømand 
det  første  Aandedrag,  som  talte  om  Liv. 

Han   vilde   kaste   sig  ind  i  en  Virksomhed,   ikke  for  at 

glemme  —  nej,   Mindet   var  jo   nu  hans  bedste,    hans  dyre- 
bareste,   hans  eneste  Ejndom    —   men  for  at  værge  sig  mod 
den  Modløshedens  Aand,  der  havde  bemægtige 
Væsen   og   gjort   ham   træt  af  en  Verden,    so 
ham  saa  meget,  for  lige  saa  pludseligt  at  tage 

Kun  et  Par  Draaber  Trøst  var  faldet  i 
bredfyldte  Sørgebæger;  det  var  de  ulykkelige 
og  Børns  Glædestaarer  og  Velsignelser,  fordi  h« 
dem  det  eneste,  det  bedste,  han  formaaede,  e 
som  satte  dem  i  Stand  til  et  anstændigt  og  sorg 
Han  besøgte  dem  i  deres  Boliger  og  fremb 
Hjærtes  Deltagelse,  sin  inderlige  Sorg  over  der 
hans  venlige  Ord,  hans  blide  Stemme  gjorde  c 

Men  Lærken  havde  sunget,  Sejl  efter  S< 
medens  blinkende  Bølger  dansede  omkring  Ké 
Tid  at  bryde  op. 

—  Fa'er,  sagde  Georg  i  Afskedsøjeblikket, 
inden  jeg  kommer  tilbage.  Har  jeg  ikke  dette 
for,  saa  har  jeg  intet,  intet  —  Er  det  ikke  fo 
at  have  noget  Haab? 

—  Vær  stærk,  min  dyrebare  Søn,  og  Gi 
røve  Dig  dette  sidste  Haab.  Jeg  føler  paa  n 
vil  møde  hinanden  endnu  en  Gang. 


Købet  af  et  smukt  Skib  tilligemed  dets 
Bemanding  satte  atter  Georgs  sløvede  Aandski 
gelse,  og  da  han  betraadte  sit  ny  Skibs  Dæk,  i 
ligt,  at  hans  Aand  var  i  Færd  med  at  løfte  sig 
det  Gravstøv,  som  i  saa  lang  Tid  havde  tyng< 
den.  Det  var  umuligt,  at  han  under  sin  trav] 
kunde  føle  Smærten  saa  tærende,  som  da  hai 
Drømmenes  Verden. 

Aftenen  før  end  han  skulde  løbe  ud  af  Ha 
ham  ind,  medens  han  spadserede  gennem  Mast 
endnu  en  Gang  vilde  se  det  lille  Hus,  hvor  de 
skipper  og  Madam  Rebekka  havde  levet  und 
og  lykkelige  Ægteskab. 

Blide,  vemodige  Minder  listede  sig  ind  i  hans  Hjærte . . . 
Hvilken  Forskæl  paa  den  nuværende  Tid  og  den  Gang,  han 
med  sin  Vadsæk  i  Haanden  standsede  foran  Døren  til  dette 
Hus  . . .  Hvilken  grel  Modsætning  mellem  Ynglingens  lette 
Sorgløshed  og  Mandens  bitre  Erfaring. 

Georgs  Tanker  fik  imidlertid  en  anden  Retning,  da  han 
bemærkede  en  ung,  ganske  statelig  Herre,  som  gik  frem  og 
tilbage  udenfor  Huset,  medens  han  betragtede  snart  den  gamle 
Gallionsfigur,  forestillende  Guden  Mars,  som  endnu  fra  salig 
Stormboms  Tid  prydede  Indgangen,  snart  den  lille  For- 
stue, som  vel  var  ren,  men  dog  langtfra  havde  det  pyntelige 
Udseende  som  i  salig  Madam  Rebekkas  og  de  kunstfærdige 
Granrisfigurers  Dage. 

For  første  Gang  i  syv  Maaneder  følte  Georg  noget,  der 
lignede  Nysgærrighed ;  han  kunde  ikke  forstaa,  men  havde 
dog  Lyst  til  at  faa  at  vide,  hvem  det  var,  der  interesserede 
sig  saaledes  for  dette  Hus,  der  tidligere  havde  været  og 
endnu  var  ham  saa  kært.  Georg  vidste  ikke,  hvem  der  nu 
ejede  det. 

I  det  Værelse,  han  selv  havde  beboet,  var  Vinduerne 
forsynede  med  hvide,  ikke  ret  høje  Jalousier,  og  han  vidste 
ikke  om  en  Øjnforblændelse  i  dette  Øjeblik  foregøglede  ham 
det  Billede,  som  her  bestandigt  havde  omsvævet  ham,  eller 
om  det  virkelig  var  de  samme  guldfagre  Lokker,  han  kendte 
fra  tidligere  Tid,  som  han  nu  skimtede  bag  ved  Jalousierne. 

Han  kunde  ikke  se  selve  Ansigtet.  Men  hvad  han  saa, 
vakte  alligevel  Mindet  om  hende,  som  han  vel  ikke  havde 
glemt,  men  hvis  Billede  han  dog  under  sin  store  Sorg  ikke 
havde  formaaet  at  genkalde. 

Atter  faldt  hans  Øje  paa  den  pyntelige  Herre.  En  tyde- 
lig Utaalmodighed  røbede  sig  i  hans  Træk.  Men  paa  en 
Gang  opklaredes  de;  en  Dame  viste  sig  i  Forstuen. 

Denne  unge  Dame  havde  Georg  aldrig  set.  Og  uagtet 
hun  havde  lyse  Lokker,  lignede  de  dog  ikke  dem,  han  tænkte 
paa  ...  Men  hvem  er  det  der  nu  kommer?  Hendes  lyse 
Lokker  huskede  han  alt  for  godt;  det  var  dem,  han  havde 
set  ved  Vinduet  . . .  Hun  havde  altsaa  besøgt  hans  tidligere 
Bolig. 

Georg  haabede,  at  Fanny  ikke  havde  set  eller  genkendt 
ham  i  den  store  Afstand.     Han  for  sit  Vedkommende  havde 

ikke  Mod  til,  første  Gang  efter  saa  lang  Tids  Forløb,  at 
møde  hende  i  fremmed  Selskab.  Han  trak  sig  hurtigt  bag 
Muren  af  et  andet  Hus. 

Nu  kom  de  alle  tre  gaaede  ned  ad  Gaden. 

To  Gange  saa  Fanny  sig  tilbage.  Hendes 
ikke  blegere,  end  da  Georg  saa  hende  sidst,  men 
lede  Munterhed,  som  den  Gang  havde  oplivet  henc 
træk,  fandtes  ikke  nu,  og  heller  ikke  kunde  n 
nogen  Tungsindighed  eller  Spor  af  Sorg,  nej,  c 
mild  sjælfuld  Ro,  en  inderlig  Hjærtets  og  Sindets 
dette  skønne  Ansigt,  hvis  fine  Blomster  havde  ei 
Friskhed.  Og  Læberne  svulmede  endnu  som  j 
Koraller,  c 

—  Da  jeg  sidst  saa  hende,  sagde  Georg  v< 
saa  jeg  hende  egentlig  ikke.  Hvorledes  kunde  j< 
Gang  se  nogen  anden  end  den  Engel,  som  jeg 
gense . . .  Jeg  vidste  ikke,  at  Fanny  var  saa  smuk. 

Og  nu  begyndte  han  at  tænke  paa  den  Oms 
at  hun  havde  tilbragt  Vinteren  i  Gøteborg  i  Ste< 
Strand.  Han  huskede  ikke,  om  han  havde  hør 
.  .  .  Hans  Kinds  Varme  antydede  alligevel,  at  h 
de  Grunde,  der  havde  bevæget  Fanny  til  ikke  i 
at  opholde  sig  saa  nær  ved  Johannesskæret. 

Da  de  tre  spadserende  var  forsvundne,  gik  ha 
lille  Hus.      Men   paa  Dørtærskelen  maatte  ogsaa 
tilbage  .  .  .  Hvem  var  den  unge  Mand?      Havd< 
hørt  Tale  om  en  Frier  i  Gøteborg? 

—  Skulde  hun  maaske  blive  forlovet  nu  —  n< 
.  .  .  Han  afbrød  sig  selv  pludseligt. 

I  det  Kammer,  hvor  gamle  Stormbom  fordui 
i  sin  Seildugstrøje  i  Selskab  med  Rektifikatoren  c 
Ole,  sad  nu  en  velvis  Skomager  midt  iblandt  Høje 
Læster  og  Syle. 

—  Den  gamle  Flagskippers  Helligdom  et 
værksted  ...  Ja,  saaledes  er  jo  Verdens  Gang. 
kunde  dog  ikke  undertrykke  et  Suk. 

Han  anmodede  om  at  faa  Tilladelse  til  at  ki 
ind  i  de  andre  Værelser,  en  Anmodning,  som  ud 
Vanskelighed  bevilgedes,  da  han  fortalte,  at  han  h 
en  gammel  Ven  af  Husets  forrige  Ejer. 

Mesteren   gjorde    kun   den  Bemærkning,    at 

Flagskipper  maatte  have  haft  mange  Venner,  da  et  Par  unge 
Damer  netop  havde  været  der  i  samme  Ærinde. 

Georg  saa  først  Madam  Rebekkas  Stadsstue,  som  den 
ny  Værtinde  aabenbart  holdt  Hævd  over.  Og-  milde,  venlige 
Følelser  strømmede  gennem  hans  Hjærte,  da  han  hist  og  her 
opdagede  et  Møbel,  som  havde  tilhørt  den  agtværdige  Kone. 

Nu  traadte  han  uden  Selskab  —  thi  Værtinden  blev  op- 
holdt —  ind  i  sit  eget  gamle  Kammer. 

Her  var  alt  forandret;  intet  Spor  af  den  tidligere  Nethed 
var  tilbage.  Men  det  var  dog  det  samme  Værelse,  de  samme 
Tapeter,  det  samme  Vindu,  ved  hvilket  han  saa  ofte  havde 
staaet  og  set  efter  den  gamle  Kone,  naar  hun  med  sin  Kurv 

faa  Armen   gik   paa  Torvet  ...    og   der   var  jo   Døren   til 
ulterkammeret,  hvor  Kom  ved  sin  første  Ankomst  blev  ind- 
kvarteret. 

—  Ak,  Kom,  sukkede  Georg,  ogsaa  Dig  skulde  jeg 
miste  . . .  min  stakkels,  kære  Kom. 

Georg  maatte  absolut  aabne  denne  Dør,  som  maaske 
»en  anden  c  nylig  havde  aabnet  ...  Ja,  det  var  sikkert  nok, 
thi  lige  indenfor  Døren  laa  et  fint,  hvidt  Lommetørklæde. . . 
Der  var  noget  knyttet  ind  i  det  ene  Hjørne.  Men  i  det  andet 
Hjørne  stod  Bogstaverne  F.  H. 

Da  han  i  det  samme  hørte  Værtinden  tage  i  Døren  fra 
Forstuen,  puttede  Georg  sit  Fund  i  Lommen .... 

Da  han  var  kommet  ombord  og  sad  ene  i  sin  Kahyt, 
udfoldede  han  dette  Lommetørklæde,  som  tilhørte  Fanny.. . 
Den  Genstand,  der  var  indknyttet  i  det,  befandtes  at  være 
en  lille  Lommebog  i  Silkebind.  Bogen  indeholdt  ikke  andet 
end  et  sammenlagt,  ikke  forseglet  Brev  med  Udskrift  til  Hr. 
G.  H.  V. 

Længe  vejede  Georg  det  lette  Brev  i  Haanden.  Da 
Fanny  havde  taget  det  uforseglet  med  sig,  havde  det  rime- 
ligvis været  hendes  Mening  ved  Afskeden  at  give  det  til  den 
Person,  som  ventede  hende  udenfor  Stormboms  lille  Hus. 

Georg  ansaa  det  derfor  for  sin  første  Pligt  ufortøvet  at 
tilbagesende  hende  det  tabte,  thi  uden  al  Tvivl  vilde  hun 
blive  meget  urolig,  naar  hun  vendte  tilbage  til  Stedet  og 
ikke  fandt  sit  Brev. 

—  Mig,  sagde  han  —  og  det  tænkte  og  følte  han  ogsaa 
—  mig  kan  det  i  hvert  Fald  ikke  berøre  .  . .  Lommetørklæ- 

det  vil  jeg  dog  gæmme  som  et  Minde  om  min  elskede  Ung- 
domsveninde. 

Nu  tog  han  Papir,  Pen  og  Blæk;  han  vilde  kuvertere 
Brevet   og   sende  hende  det  tilbage  tilligemed  et  Par  Linjer. 

Han  var  kommen  til  at  huske  paa,  at  hun  boede  hos  en 
af  sin  Faders  gamle  Venner,  hvis  Datter  det  rimeligvis  var, 
som  fulgte  med  hende. 

Og  uden  at  give  efter  for  den  Fristelse,  som  tilhviskede 
ham :  »Du  kunde  jo  godt  læse  dette  Brev,  som  formodentlig 
afgør  hendes  egen  og  en  andens  Skæbne,«  skyndte  han  sig 
at  lukke  Konvoluten,  efter  at  han  paa  et  medfølgende  Blad 
Papir  havde  skrevet  disse  Linjer: 

»Gode,  kære  Fanny  1 
Din  Ungdomsven  " —  hvis  bitre  Ulykker  Du  vistnok 
mange  Gange  har  skænket  en  deltagende  Tanke  —  besøgte 
igaar  det  samme  Værelse,  som  Du  kort  før  havde  kigget  ind 
i  Han  fandt  indenfor  Pulterkammerdøren  et  Lommetørklæde, 
mærket  med  Dit  Navn,  og  i  det  indknyttet  medfølgende 
Brev. 

Jeg  forsikrer  Dig  ved  min  Ære,  at  jeg  ikke  har  læst  et 
eneste  Ord  af  det. 

Det  tilbagesendes  Dig  med  en  varm  og  trofast  Hilsen  fra 

Georg  Letsler. 
P.  S.    Tørklædet  beholder  jeg.« 

Efter  at  en  Matros  var  bleven  sendt  i  Land  med  Brevet, 
følte  Georg  sig  meget  tilfreds  med  sin  Handlemaade. 

Resten  af  Aftenen  optoges  af  nogle  endnu  ikke  udførte 
Forretninger  i  Land.  Og  den  næste  Morgen  ved  Daggry 
løftedes  Ankeret. 

Ved  Middagstid,  da  den  prægtige  Handelsstad  laa  langt 
bagved  ham  (thi  en  frisk  Vind  førte  Fartøjet  hurtigt  over 
Bølgerne),  traadte  den  Matros  frem,  som  den  foregaaende 
Aften  skulde  besørge  Brevet  til  Fanny,  og  leverede  det  til- 
bage med  den  Oplysning,  at  han  forgæves  havde  banket  paa 
alle  Døre,  uden  at  der  blev  lukket  op,  og  at  han  saa  ikke 
havde  vidst  bedre  Raad  end  at  tage  Brevet  med  tilbage. 

Georg  tog  imod  det  og  betoges,  da  det  atter  hvilede  i 
hans  Haand,  af  en  egen,  besynderlig  Følelse.  Imidlertid  laaste 

han  det  ind  mellem  sine  andre  Papirer,  for  ved  første  Lejlig- 
hed at  afsende  det. 

Men  det  blev  aldrig  afsendt 

Forseglet  fulgte  Fannys  Brev  til  fremmede  Have  og 
Lande. 

Naar  hans  Sjæl  var  paa  Vej  til  at  henfalde  i  mørkt 
Grubleri  og  bitter  Klage  over  de  forsvundne  himmelske  Dage, 
da  hans  saa  usigeligt  elskede  Hustru  fulgte  ham  paa  hans 
ogsaa  bittert  savnede  »Elvira  Kornelia«,  hans  Ungdomsdrøm- 
mes kære  Skib  —  da,  naar  alle  disse  Minder  lagde  ham  i 
Fortvivlelsens  og  Mismodets  Lænker,  og  hverken  Virksomhed 
eller  Fornuft  forslog  til  at  hjælpe  ham  ud  over  denne  Stem- 
ning, tog  han  dette  Brev  frem,  og  det  blev  ham  et  vidunder- 
ligt Selskab  i  den  ensomme  Kahyt.  Han  betragtede  det,  han 
gættede  og  gættede  om  igjen  paa  dets  Indhold,  og  saa  kunde 
det  ske,  at  Fannys  glade  Billede  fra  de  skønne  Ungdomsdage, 
da  hun  var  hans  lille  Gudinde  paa  Strand,  lidt  efter  lidt  blande- 
des med  Elviras,  og  de  begyndte  i  Fællesskab  at  bo  i  hans 
Hjærte,  hvor  der  da  stundom  blev  sollyst.  Men  disse  Fannys 
Visiter  var  ikke  langvarige;  Elviras  Billede  forjog  som  oftest 
hendes  med  de  blaa  Øjne. 

Men  naar  der  saa  atter  kom  en  hemmelig  Længsel  over 
hans  Hjærte,  maatte  Brevet  frem  paany. 

I  fire  Maaneder  lykkedes  det  Georg  at  beherske  sin 
Lyst  til  at  gøre  dets  nærmere  Bekendtskab.  Men  en  Aften, 
da  der  over  hele  Naturen  laa  en  længsesfuld  Vemod,  som 
fandt  tro  Genklang  i  hans  Sjæl,  var  det  ude  med  alle  Be- 
tænkeligheder; Konvoluten,  hvori  han  havde  ladet  det  hvile, 
blev  sønderrevet  —  og  nu  var  der  ikke  mere  Tale  om  nogen 
Overvejelse.  Han  sagde  tvært  imod  i  en  vis  afgørende,  rolig 
Tone: 

—  Om  et  Par  Maaneder  vil  jeg  jo  i  ethvert  Fald  faa 
Resultatet  at  vide  ...  og   desuden  berører  det  mig  jo  ikke. 

Nu  var  Brevet  udfoldet.  Og  han  syntes  dog  vist,  at  det 
berørte  ham  en  Del,  da  han  læste  følgende: 

»Bedste  Hr.  V.! 
Jeg   er   i  Dag  mere   bedrøvet,   end   jeg  i  lang  Tid  har 
været,   thi  jeg   ved   at  jeg  maa  bedrøve  en  Mand,   som  saa 
længe   og   saa   oprigtigt   har    søgt   at  vinde  noget  mere  hos 

mig,  end  hvad  jeg  er  i  Staud  til  at  give:  Min  varme  Høj- 
agtelse. 

Og  dette  er  altsaa  min  Taknemmelighed  for  den  Omsorg, 
de  Raad,  den  Deltagelse,  jeg  var  Genstand  for,  da  jeg  efter 
den  store  Omvæltning  i  min  Faders  Forretning  kom  til  Gøte- 
borg for  at  prøve  paa  at  ophjælpe  denne  Forretning,  uden 
hvilken  min  stakkels  Fader  vilde  være  bukket  fuldstændigt 
under,  saa  vant  til  Virksomhed,  som  han  nu  en  Gang  var. 

Naar  jeg  tænker  her  paa,  maa  jeg  græde  over  min  Utak- 
nemmelighed. Og  dog  staar  det  ikke  i  min  Magt  at  handle 
anderledes.  Thi  kun  at  give  Pligtens  Troskab  til  Gengæld 
for  oprigtig,  varm  Kærlighed  —  det  vil  jeg  ikke  og  bør 
heller  ikke;  vi  har  begge  for  dybe  og  stærke  Følelser  til  at 
vi  kunde  blive  tilfredse,  end  sige  lykkelige,  med  et  saadant 
Ægteskab. 

Jeg  har  undgaaet  at  indlade  mig  paa  et  Æmne,  hvortil 
De  ofte  har  hentydet  som  Aarsag  til  min  Kulde.  Men  nu, 
da  jeg  har  udtalt  det  afgørende  Ord,  skal  jeg  heller  ikke 
skjule  det  eneste,  som  kan  retfærdiggøre  mit  Afslag. 

Allerede  fra  min  første  Barndom  sammenvoksede  mit 
Hjærte  med  en  Ungdomsvens,  hvis  Navn  jeg  ikke  behøver  at 
nævne;  De  kender  det.  Og  denne  Kærlighed  fulgte  mig 
ubevidst  til  den  Alder,  da  en  stærkere  Følelse  gør  sig  til 
Herre  over  Hjærtet. 

Der  var  en  Tid,  da  jeg  med  Sikkerhed  vidste,  at  jeg 
blev  elsket  højt,  og  jeg  tror,  at  Himlens  gode  Aander  ikke 
kan  føle  en  uskyldigere,  renere  Glæde  end  den,  jeg  den  Gang 
følte. 

Men  .  .  .  Aarene  gik,  Stormene  vekslede  med  Solskins- 
dagene og  fortrængte  dem  tilsidst  aldeles.  Mit  Liv  undergik 
en  Forandring;  ikke  mere  blomstrede  de  barnligt  blide  Glæ- 
der, ikke  mere  den  glade,  fredelige  Kærlighed,  som  havde 
udmærket  den  første  Opvaagnen.  Jeg  kunde  være  bleven 
forenet  med  ham,  som  var  mig  mere  end  alt  andet,  men 
netop  fordi  han  var  det,  blev  jeg  ikke  hans.  Han  anede 
aldrig,  hvad  hans  Lykke  kostede  mig;  jeg  vilde  være  død  af 
Undseelse,  hvis  hans  Blik  var  trængt  ind  i  mit  Hjærte.  Men 
det  gjorde  det  ikke,  og  han  troede,  jeg  var  for  rolig,  for 
kold  til  at  forstaa  den  stærkeste  Lidenskab  i  vort  Bryst,  og 
at  jeg  ikke  ret  kunde  føle  nogen  stor  Smærte,  da  jeg  selv 
afgjorde  min  Skæbne.    Min  Styrke  laa  i  denne  hans  Tro. 

Men  disse  Forsagelser,  disse  indre  Kampe  krævede  deres 
Ret  Min  Sorg  blev  ikke  dødelig,  ikke  hæftig,  ikke  ødelæg- 
gende for  Sjæl  og  Legeme.  Men  den  blev  en  Sorg,  som  vil 
følge  mig  gennem  Livet.  Jeg  mener  ikke  Sorgen  over  at 
miste  ham  —  den  kom  først  i  anden  Række  og  føltes  allerede 
mindre  bittert  —  men  Sorgen  over  at  have  mistet  hans 
Hjærte.     Jeg  kunde  kun  én  Gang  bortskænke  mit 

Maaske  har  jeg  været  alt  lor  aabenhjærtig.  men  det  er 
kun  sket  for  helt  og  fuldt  ud  at  kunne  give  Dem  det  eneste 
Bevis  paa  Agtelse,  som  det  stod  i  min  Magt  at  give. 

Da  jeg  ved,  at  det  vilde  være  mig  umuligt  mundtligt  at 
sige  noget  om  denne  Sag,  har  jeg  i  Stedet  for  valgt  at  skrive, 
°g  Jeg  har  l  Sinde  selv  at  levere  Dem  mit  Brev,  naar  vi 
skilles  i  Aften. 

Med  dyb  og  inderlig  Taknemmelighed  for  dette  Tilbud, 
over  hvilket  jeg  altid  vil  føle  mig  stolt,  forener  jeg  mit  inder- 
lige varme  Ønske,  at  De,  Hr.  V.,  kun  med  Venskab  vil 
tænke  paa 

Fanny  Holmer.* 

En  hel  Time  efter  at  Georg  havde  læst  dette  Brev,  blev 
han  siddende  ubevægelig  foran  de  saa  pludseligt  oprullede 
Billeder  af  hans  foregaaende  Liv. 

Og  i  hvert  Billede  stod  Fannys  skønne  Skikkelse  klar  og 
levende,  straalende  i  en  anden  Kærlighed,  end  den,  hans  Øjne 
havde  set . . . 

—  Hun  besad  altsaa  andre  Følelser  end  Fornuftens,  Selv- 
beherskelsens og  den  stille,  lidet  givende,  lidet  begærende 
Kærligheds  .  .  .  Brændte  hun,  led  hun,  kæmpede  hun,  da  hun 
saa  bestemt  sagde:  »Jeg  har  været  længe  om  at  fatte  min 
Beslutning,  men  en  Gang  fattet,  er  den  uigenkaldelig  .... 
den  forandres  aldrig«  ?  Ja,  ja,  de  Ord  havde  kostet  hende  en 
uhørt  Selvbeherskelse  . . . 

Han  greb  atter  hendes  Brev. 

—  Hvorledes  var  det  der  stod?  »Jeg  mener  ikkt 
Sorgen  over  at  miste  ham  —  den  kom  først  i  anden  Række 
og  føltes  allerede  mindre  bittert« ...  —  Ja,  det  vil  jeg  tro ! 
det  var  den  første  Sorg,  det  var  min  Utroskab,  Fanny,  som 
gav  Dig  den  Sorg,  om  hvilken  Du  skiver:  »den  blev  ikke 
dødelig,  ikke  hæftig,  ikke  ødelæggende  for  Sjæl  og  Legeme. 
Men  den  blev  en  Sorg,  som  vil  følge  mig  gennem  Livet. ..« 

—  Du  højsindede  Kvinde,  Du  kunde  kim  bortskænke  Dit 
Hjærte  en  Gang  . . .  Men  Du  vil  heller  aldrig  nogensinde 
modtage  det  Hjærte,  som  Du  tre  Gange  forskød,  efter  at  det 
havde  vendt  sig  fra  Dig. 

Ved  disse  Ord  rødmede  Georg  dybt,  rødmede  over,  at 
han  havde  kunnet  fremsætte  disse  Tanker.  Han  lukkde  Brevet 
sammen,  forseglede  det  paany  og  aabnede  det  ikke  mere 
under  hele  Rejsen  . . . 

I  Begyndelsen  af  November  laa  Georgs  ny  Skib,  efter  en 
særdeles  heldig  Rejse,  atter  paa  Gøteborgs  Red,  og  medens 
det  der  sov  sin  Vintersøvn,  ilede  han  til  Johannesskæret  for 
selv  at  overvintre  hos  sin  Fader. 

Helgenæs  vilde  han  endnu  ikke  besøge;  det  vilde  smær- 
teligere  end  noget  andet,  have  oprevet  hans  Saar  . . .  »de 
bløder  nok  endda  I  c  skrev  han  til  Henning,  som  i  sine  Breve 
opfordrede  ham  til  at  komme  og  se  alle  de  Forbedringer, 
han  havde  anset  fornødne. 

Men  Henning,  der  nu  med  sin  lille  Friherreinde  levede 
herligt  paa  det  altid  misundte  Helgenæs,  var  ikke  den,  der 
sørgede  saa  særdeles  meget  over  at  Georg,  ikke  kom,  navnlig 
efter  at  han  havde  haft  Lejlighed  til  i  et  nyt  Brev  at  udta'e 
sin  og  Vendelas  Taknemmelighed  for  »de  altfor  kostbare  og 
prægtige«  Foræringer,  som  de  havde  modtaget  fra  deres  fra- 
værende »broderlige  Ven«  . . .  »Jeg  ved  desværre«,  skrev  han 
videre,  »at  jeg  aldeles  ikke  fortjener  saa  megen  Artighed. 
Men  jeg  vover  dog  at  nære  det  Haab,  at  Du  ikke  vil  blive 
aldeles  utilfreds  med  min  Virksomhed.  Man  vil  i  det  mindste 
her  i  Egnen  paastaa,  at  vistnok  faa  Ejndomme  bliver  saa- 
ledes  passede,  som,  Helgenæs  og  Axelholm.« 

Georg  tvivlede  ikke  det  ringeste  om  Hennings  store  Ind- 
sigt i  Landbrugsøkonomien,  og  da  han  ikke  selv  havde  den 
ringeste  Indsigt  deri,  var  han  meget  glad  over,  at  han  for 
sin  egen  Part  kunde  leve  uden  alle  disse  Bekymringer,  paa 
samme  Tid,  som  han  skaffede  de  Personer,  der  havde  ligget 
Elvira  paa  Hjærte,  et  trygt  Velvære.  Dog  var  han  ikke 
saa  godtroende,  saa  uinteresseret  eller  uvidende  om,  hvad 
Ejndommen  tidligere  havde  kastet  af  sig,  at  han  ikke  vidste, 
hvad  han  kunde  paaregne .  . . 

Med  Smærte  bemærkede  Georg  sin  Faders  store  Af- 
kræftelse i  denne  Sommer. 

Letsler  smilede  mildt,  og   inderligt,    naar  Georg   med   et 

lille  Pust  af  sin  tidligere  Friskhed  søgte  at  ordne  deres  Hus 
holdning  for  Vinteren,  men  Smilet  var  mat  og  kunde  ikke 
tilfredsstille  Georg,  som  gysle  ved  Tanken  om  at  blive  fuld- 
stændig ene. 

Nisse  betroede  ham,  at  Faderen  havde  tilbragt  Dagene 
næsten  udelukkende  med  Andagtsøvelser.  Han  brød  sig  ikke 
mere  hverken  om  Fuglene,  Muslingeskallerne  eller  Skakspillet. 
Kristi-Bloddraaben  var  visnet,  og  han  havde  forbudt  Nisse, 
medens  den  endnu  stod  med  et  Par  friske  Rodskud,  videre  at 
tage  sig  af  den,  og  da  Nisse  havde  været  lidt  paastaaelig  i 
denne  Retning,  havde  han  svaret:  »Lad  den  være,  lad  den 
dø  i  Ro  . . .  den  behøver  ikke  at  leve  længere.« 

—  Ja  saa,  sagde  Georg,  dybt  nedslagen,  den  behøver 
ikke  at  leve  længere? 

Anende  og  mødende  hans  Smærte,  trykkede  Letsler  ofte 
den  elskede  Søns  Haand. 

—  Du  skal  ikke  være  bekymret,  mit  Barn,  endnu  er  jeg 
ikke  rejsefærdig  .... 

Men  en  anden  var  i  dette  Efteraar  bleven  rejsefærdig. .. 
Grosserer  Holmer,  som  efter  den  store  Omvæltning  saa  nogen- 
lunde havde  funden  sig  til  Rette  i  de  nye  Forretninger,  fik 
ikke  Lov  til  længe  at  nyde  sin  gode  Ro.  Hele  Sommeren, 
lige  fra  Foraarets  Begyndelse,  da  Fanny  kom  hjem  for  ikke 
mere  at  forlade  ham,  havde  han  følt  sig  slet  tilpas,  men  hen 
imod  Efteraaret  tiltog  hans  Svaghed.  Og  da  han  indsaa,  at 
det  begyndte  at  lide  mod  Enden  (uagtet  han  omtrent  stadigt 
gik  oppe),  sagde  han  en  Dag  til  sin  Datter: 

—  Jeg  er  tilfreds,  mit  Barn,  thi  en  indre  Stemme,  paa 
hvilken  jeg  tror  lige  saa  fast  som  paa  Guds  eget  Ord,  siger 
mig,  at  Din  trofaste  Kærlighed  snart  vil  finde  sin  Løn. . .  Ja, 
ja,  Du  behøver  ikke  at  rødme  for  mig  ...  Da  Du  i  Foraaret 
afslog  det  sidste  Tilbud,  indsaa  jeg,  at  Du  aldrig  vilde  eller 
kunde  blive  lykkelig  uden  en  vis  Kaptejn  —  og  han  kommer. 

I  denne  faste  Tro  døde  Holmer. 

Nu  var  Butiken  paa  Strand  bortlejet  og  Fanny  var  flyttet 
til  Gøteborg.  Men  i  den  Tid,  hun  var  hjemme,  havde  hun 
som  tidligere  ofte  besøgt  Eneboeren  . . . 

Karolus  og  Georg,  som  efter  den  frygtelige  Tildragelse 
ved  Munkeskæret  var  bleven  endnu  inderligere  sammen- 
knyttede, var  denne  Vinter  næsten  bestandigt  sammen,  det 
vil  sige,  at  Karolus  for  det  meste  opholdt  sig  paa  Johannes- 


Digitized  by  VjOOQ  IC 


235 

skæret,  hvor  han,  ligesom  Georg,  søgte  at  gætte  den  gamles 
mindste  Ønsker.  Men  hans  Ønsker  var  forstummede,  og  hvis 
han  nærede  nogle,  omtalte  han  dem  dog  ikke. 

Det  var  smukt  at  se  disse  kraftige  Sømænd  sidde  der  i 
stille  Andagt  og  høre  paa  Nisse,  naar  han  med  sin  venlige, 
hjærtelige  Stemme  om  Aftenen  læste  højt  af  Bibelen  for  den 
gamle.  Stundom  læste  ogsaa  Georg,  men  den  stærke,  fyldige 
Klang  i  hans  Stemme  behagede  ikke  Lestlers  Øre  saa  meget 
som  den,  til  hvilken  han  nu  én  Gang  for  alle  var  bleven  vant. 
Desto  mere  talte  han  dog  med  Sønnen  om  de  vigtige  Æmner, 
som  optog  hele  hans  Sjæl,  og  han  støbte  sine  Tanker,  sine 
Anskuelser  i  en  saa  klar  og  skøn  Form,  at  Georg  med  stille 
Henrykkelse  hørte  paa  ham  og  takkede  Gud,  som  havde  ladet 
det  stakkels,  saa  længe  landflygtige  Hjærte  finde  alle  disse 
klare,  lyse  og  levende  Forhaabninger. 

Imidlertid  havde  Georgs  Sind  ogsaa  Rum  for  mange 
Minder  og  Følelser,  som  ofte  overraskede  ham,  naar  han 
mente  at  have  tænkt  enten  paa  sin  forevigede  Elvira  eller  sin 
gamle,  elskede  Fader. 

Han  var  sky  og  ængstelig  for  disse  Følelser  og  Minder, 
og  han  skammede  sig  næsten  for  sig  selv,  naar  han  en  Gang 
imellem  mod  sin  Vilje  begyndte  at  lytte  til  dem;  de  havde 
saa  mange  Ting  at  fortælle  baade  om  det  forbigangne  og  det 
tilkommende.  Men  —  han  kunde  ikke  overgive  sig  til  de 
forføreriske  Syner  ....  Han,  som  havde  elsket  saa  højt  og 
været  elsket  af  den  ømmeste,  mest  hengivne  Hustru  . . .  han 
som  savnede  hende  saa  dybt  og  sørgede  saa  inderligt  over 
hende. 

—  Ja,  sagde  han  til  sig  selv,  jeg  sørger  over  hende  alt 
for  dybt  til,  at  jeg  kan  blive  hende  utro. 

Men  atter  veg  han  tilbage,  thi  han  var  ikke  ganske  til- 
freds med  sine  Forsikringer. 

Det  fundne  Brev  var  for  længe  siden  paany  bleven  aabnet 
og  læst  utallige  Gange,  og  ikke  nok  dermed;  han  havde  saa 
længe  under  allehaande  Paaskud  søgt  i  sin  Faders  Gæmmer, 
at  han  omsider  havde  funden  den  lille  Pakke  Breve,  han 
havde  betroet  Faderen,  kort  før  han  rejste  til  Helgenæs  for 
at  fri. 

—  Søger  Du  noget,  min  Søn?  havde  Letsler  en  Gang 
spurgt. 

Men  Georg  svarede  blodrød  i  Ansigtet: 

Digitized  by  VjOOQ  IC 


236 

—  Jeg  troede,  jeg  havde  lagt  et  Søkort  her. 

Et  Par  Dage  efter  havde  Letsler,  ved  tilfældigt  at  kaste 
et  Blik  ind  i  hans  Kaminer,  set  ham  sidde  ivrig  beskæftiget 
med  at  studere  det  foregivne  Søkort  Da  smilede  den  gamle 
ved  sig  selv  og  haabede,  at  Georg  nok  endnu  en  Gang 
vilde  tage  sig  sammen  og  atter  finde  Lykke  og  Glæde  her  i 
Livet. 

—  Jeg  tror,  sagde  Karolus  en  Dag  og  brød  derved  plud- 
seligt den  lange  Tavshed  om  dette  Æmne,  at  Kaptejnen  helt 
har  glemt  Frøken  Fanny  .  .  .  længes  Du  da  slet  ikke  efter 
at  se  hende  mere? 

—  Jeg  har  saa  sjældent  tænkt  paa  hende,  at  jeg  ikke 
har  kunnet  komme  til  at  nære  en  saadan  Længsel,  svarede 
Georg  tvungent.  Men  jeg  er  overbevist,  om  at  Gensynet  af  hende 
vilde  glæde  mig. 

—  Javist,  netop  detl  det  er  ogsaa  min  Mening,  bemær- 
kede Karolus,  men  optog  ikke  senere  denne  Traad.  Han  var 
saa  fiffig,  at  han  lod,  som  om  han  ikke  lagde  Mærke  til,  at 
Georg  gærne  vilde  fortsætte,  men  da  han  var  uvis  om,  hvor- 
ledes Fannys  Tanker  nu  var,  vilde  han  ikke  gøre  sig  skyldig 
i  mere  end  en  lille  uskyldig  Hentydning. 

Saaledes  gik  nu  Tiden  til  henimod  Slutningen  af  Januar. 
Og  nu  kunde  Georg  til  Trods  for  sin  Sorg,  sit  Savn,  sin 
Enkemandsstand,  ikke  længere  skjule  for  sig  selv,  at  den 
levende  gamle  Kærlighed  af  al  Magt  vilde  fortrænge  den, 
hvis  Genstand  var  højt  over  Jorden. 

Han  ønskede  atter  at  se  Livet,  om  end  ikke  rosenrødt 
saa  i  det  mindste  i  andre  Farvebrydninger  end  sort  og  hvidt; 
han  ønskede  atter  at  udfylde  det  tomme  Rum  i  Hjærtet,  i 
Sjælen,  i  Sindet.  Og  der  fandtes  jo  kun  en  eneste,  fsom 
kunde  udfylde  det. 

Men  var  hans  Følelser  ogsaa  nu,  da  Sorgen  havde  hær- 
get hans  Hjærte,  saa  levende  og  varme,  at  de  fuldt  ud  kunde 
tilfredsstille  hende,  der  havde  elsket  ham  saa  trofast,  saa 
inderligt? 

—  Ja,  jeg  tror  nok,  at  jeg  endnu  har  tilstrækkelig  Varme 
i  mit  Hjærte,  tænkte  han,  men  havde  dog  ikke  Mod  til  at 
tilstaa  for  sig  selv,  hvor  stærk  denne  Varme  i  Virkeligheden 
var. 

Omsider  besluttede  han  at  gøre  en  Rejse  til  Helgenæs. 
Han  vilde  da  lægge  Vejen  over  Gøteborg,  og  naar  han  først 

var  der,  kunde  han  ikke  godt  vise  sig  saa  ligegyldig,  at  han 
ikke  skulde  opsøge  en  gammel  Ungdomsveninde. 

Han  tiltraadte  Rejsen. 

Men  allerede  efter  otte  Dages  Forløb  kom  han  tilbage. 
Han  havde,  efter  hvad  han  sagde,  tabt  Lysten  under  Vejs; 
Rejsen  til  Helgenæs  maatte  opsættes  til  en  anden  Gang. 

Aarsagen  til  denne  pludselige  Ombestemmelse  fik  Karo- 
lus  aldrig  at  vide, .  men  af  Georgs  stille,  alvorlige  Væsen 
gættede  han  sig  omtrent  til  Sandheden. 

Vor  Kaptejn  havde  besøgt  sin  Ungdomselskede  og  fundet, 
at  hun  i  fire  og  tyve  Aars  Alderen  var  langt  smukkere,  end 
da  hun  var  atten  .  .  .  Og  ikke  uden  en  Blanding  af  Fryd  og 
Smærte  følte  han,  hvor  villigt  hans  Hjærte  aabnede  sig  for 
at  modtage  den  saa  længe  elskede.  Han  rødmede  ikke  af 
Undseelse  over,  at  det  atter  vilde  give  hende  en  Plads;  nu 
rødmede  han  af  Frygt  for,  at  hun  ikke  vilde  indtage  denne 
Plads. 

Og  dette  syntes  virkelig  at  være  tvivlsomt. 

»Jeg  kunde  ikke  give  mit  mere  end  en  Gang«,  stod  der 
vel  i  Brevet,  men  uagtet  disse  Ord  forekom  det  dog  Georg, 
som  om  dette  Hjærte  ikke  tilhørte  ham  mere.  Maaske  gjorde 
det  det  alligevel,  uagtet  hun  skjulte  det. 

Men  naar  Fanny  saa,  at  han  søgte  hende  med  Blikke, 
som  ikke  kunde  tydes  paa  mere  end  en  Maade,  og  hun  allige- 
vel indhyllede  sig  i  det  roligste  Venskabs  Slør,  skete  det  ikke 
af  Koketteri  eller  for  at  opflamme  hans  genvaagnede  Følelser, 
men  for,  saa  hensynsfuldt  som  muligt,  at  lade  ham  forstaa, 
at,  hun  selv  om  hun  endnu  elskede  ham,  hverken  kunde 
eller  vilde  glemme,  at  hun  en  Gang  havde  mistet  hans 
Hjærte. 

Ak,  hvor  inderligt  ønskede  han  ikke  i  hendes  Øjne  at  se 
disse  pludselige  Overgange  fra  Lys  til  Mørke,  fra  Ild  til  Is, 
som  han  en  Gang  havde  set  i  Elviras.  De  vilde  have  vist, 
at  hun  ønskede  at  drage  ham  til  sig,  at  hun  ønskede  at 
straffe  ham  for  senere  at  give  ham  alt  .  .  .  Men  det  saa  ud 
som  om  Fanny  intet  vilde  give  —  og  en  saadan  Leg  med 
Følelser  var  imod  hendes  Karakter. 

Georg  kendte  Fanny,  og  i  hendes  Øjne,  i  hendes  Væsen 
laa  noget,  som,  uagtet  dets  Mildhed  og  Godhed,  aabent  an- 
tydede, at  Forsøget,  hvis  han  vovede  det,  bestemt  skulde 
mislykkes. 

Dybt  bedrøvet  han  atter  hjem. 

Nu  vilde  han  ikke  mere  tænke  paa  sin  bortflygtede  Ung- 
domsdrøm og  heller  ikke  paa  den  ny.  Livet  laa  atter  tungt 
og  mørkt  foran  ham.  Men  han  maatte  lægge  Baand  paa 
disse  Følelser,  denne  ny  Sorg,  som  næsten  bemægtigede  sig 
Herredømmet  over  ham.  Ingen  maatte  ane,  at  han  havde 
regnet  fejl. 

Og  endnu  en  Gang  blev  det  Foraar. 

Isflagerne  sejlede  bort.  Roserne  i  Nisses  gamle  Dejgtrug 
trivedes  og  bredte  sig  i  Solen,  der  lyste  saa  venligt  ind  til 
dem.  Karolus  havde  for  længe  siden  taklet  til  og  var  gaaet 
ud  paa  sin  første  Rejse.  Men  Georg  taklede  ikke  til;  han 
vilde  blive  hos  sin  Fader. 

Og  nu  er  vor  Fortælling  naaet  til  det  Tidspunkt,  som 
Begyndelsen  af  Kapitlet  antyder  —  det  var  den  anden  Vaar, 
hvis  milde  Vinde  gled  kærtegnende  hen  over  Elviras  blaa 
Dødsseng. 


Enogtyvende  Kapitel. 

En  smuk,  fredelig  Aften  i  Slutningen  af  Maj  havde 
Letsler  taget  Plads  ved  sin  Søns'  Side  ude  paa  den  gamle, 
kære  Klippeflade,  hvor  han,  under  saa  mange  forskæl  lige 
Omskiftelser  i  sit  indre  Liv,  havde  siddet  og  betragtet  disse 
Bjærge,  disse  Klipper,  disse  Strande,  dette  Hav,  der  var  saa 
rigt  paa  Minder  for  ham.  Med  alt  dette  var  han  fortrolig, 
og  han  betragtede  nu  hver  enkelt  Del  med  den  dybe  Inter- 
esse, vi  føler  for  de  Genstande,  der  er  blevet  os  dyrebare, 
og  fra  hvilke  vi  aner,  at  vi  snart  skal  skilles. 

Georgs  Blik  hvilede  paa  Faderen,  og  dette  Blik  udtrykte : 
»Snart  er  det  sidste  Baand  bristet.! 

—  Hvor  mange  Aar  har  jeg  ikke  tilbragt  paa  denne 
Klippe!  sagde  omsider  Letsler.  —  Seksten  Aar  er  en  lang 
Tid,  min  Søn,  men  dog  hvor  kort  for  en  Bod,  der  svarer  til 
mine  Synders  Maal. 

—  Denne  Bod  har  været  lang,  Fa'er,  saa  lang,  at  det 
næsten  er  ubegribeligt,   at  et  Menneske  har  kunnet  udholde 

den.  Og  allerede  længe  har  jeg  haft  den  Overbevisning,  at 
Din  Bod  har  været  langt  støfre  end  Din  Synd.  Gud  har  set 
Din  Bod,  han  har  modtaget  den  og  givet  Dig  Fred. 

—  Ja  —   han   har   givet   mig  Fred    . . .  "««-  «~'*«-  i*— 
jeg  det  ikke  nu  mod  den  Dag,  da  jeg,  jaget  s 

tog  min  Tilflugt  til  dette  Skærl    Og  snart  vil 
langt  bedre  end  i  dette  Øjeblik  . . .  snart,  mii 
er  min  Længsel  stillet;     Din  Moder   ...  ak,  ] 
Han  tav,   og  en  Straale  af  en  for  længe 
Ild  lyste  i  hans  matte  Øje. 

—  Elskede  Fader,  jeg  kan  ikke  misunde  I 
ske  Lykke,  Du  gaar  i  Møde,  men,  store  Gud, 
giveligt,  at  jeg  —  saa  fattig,  saa  fattig,  som  j 
kunde  ønske  at  følge  Dig  . . .  ogsaa  jeg  h 
savnet  Hustru  at  møde. 

—  Nej,    Georg!    I  en  Alder  af  næppe  sy 
næsten  inden  Du  endnu  har  naaet  den  fulde 
er  det  ikke  rigtigt  at  tale  saaledes.     Dine  Se 
store,  dybe  og  bitre,  men  de  kan  læges  . . . 
har  taget  alt  for  meget  fejl,  er  Dit  Hjærtes  Si 
Vej  til  at  læges. 

—  Ja,  Fa'er,  jeg  maa  tilstaa  det.  En  I 
har  hidtil  hindret  mig  i  at  tilstaa,  hvad  jeg 
Du  anede. 

—  Og   hvorfor  skulde  Du  skamme  Dig 
Foraar   vil    blomstre   op  i  Din  unge  Sjæl? 
havde  elsket  nogen  anden  end  Elvira,   vilde 
det  besynderligt,    at  Du  allerede  igen  kunde 
Men  nu  er  det  en  ganske  anden  Sag.     Den  t 
Dine  Følelser  er  vendt  tilbage,  var  Dit  alt,    ; 
havde  set  Elvira.     Senere    boede  de  en  Tid 
Hjærte,    og  altsaa,    langt   fra   at   optage   et  i 
Billede,  slutter  Du  Dig  kun  tættere  og  trofastei 
som  —  det  er   min   bestemte  Overbevisning 
Dig  den  højeste  og  sikreste  Lykke,    en  Mand 
paa  Jorden.     Fanny  har  stærke  Følelser,  men 
baade  Mod  og  Vilje  til  at  kue  og  beherske  c 

—  Hvor  det  gør  mig  godt,  Fa'er,  at  hø 
de  ligesom  forsoner  mig  med  min  Samvittigl: 
Tid,  som  de  helliger  mine  tidligere  Følelserj . 

III 

desværre  alt  for  megen  Magt  over  sig   selv.     Jeg   kan   ikke 
tro,  jeg  -er  glemt,  men  . . . 

—  ...  men  det  saa  saaledes  ud,  syntes  Du  maaske  i 
Vinter,  da  Du  var  i  Gøteborg?  Jeg  kunde  begribe  det,  da 
Du  kom  saa  hurtigt  tilbage. 

—  Ja,  det  er  rigtigt;  hun  var  ikke  kold,  men  ogsaa  langt 
fra  varm  og  derfor  vilde  jeg  ikke  vove  et  bestemt  Skridt. 

—  Deri  gjorde  Du  ganske  rigtigt,  min  Søn.  Hun  maa 
have  Tid  til  at  glemme  de  Sorger,  Du  har  tilføjet  hende... 
Men  det  vilde  gøre  mig  ondt,  om  jeg  ikke  fik  hende  at  se 
endnu  en  Gang  forinden  min  Død.  Hun  er  vokset  fast  til 
mit  Hjærte  —  hendes  Ydre  minder  mig  altid  om  Nikoline 
•  •  •  Ja»  Jeg  maa  tilstaa,  jeg  længes  efter  hende  .  .  . 

Nu  skrev  Georg  til  Fanny.  Ikke  et  Glimt  af  hans  Kær- 
lighed sporedes  i  Brevet;  det  indeholdt  ikke  andet,  end 
Meddelelsen  om  hans  Faders  inderlige  Ønske  om  at  se  hende, 
førend  han  gik  bort.    Selv  tilføjede  han  ikke  en  eneste  Bøn. 

Og  otte  Dage  efter  at  Brevet  var  afgaaet,  saa  Georg  en 
Dag,  da  han  stod  ene  paa  Klippen,  en  lille  Baad  glide  hen 
imod  Johannesskæret,  og  ved  Roret  sad,  ganske  som  tidligere, 
hans  Ungdoms  elskede. 

Han  ilede  ned  ad  Klippen. 

—  Fanny,  Fanny,  hvor  jeg  er  lykkelig  ved  at  se  Dig 
her  .  .  .  ved  at  se  Dig  saaledes!  hviskede  han,  medens  de 
Arm  i  Arm  gik  op  ad  Skæret.  —  Der  er  noget  i  Dine  blaa 
Himle,  Fanny,  som  siger  mig,  at  Du  nu  ikke  vil  være  saa 
haard  imod  Din  stakkels  Georg,  som  Du  var  i  Vinter. 

Overrasket  —  thi  Fanny  havde  i  dette  Øjeblik  været  i 
alt  for  stærkt  Sindsoprør  til  at  tænke  det  mindste  paa  sine 
Øjne  —  svarede  hun,  henrevet  af  den  talende  Varme  og 
Glæde  i  hans  Ord: 

—  Ak,  Georg,  det  forekom  mig,  som  om  vi  pludseligt 
var  bleven  flyttet  langt  tilbage  i  Tiden  .  .  .  Men,  tilføjede 
hun  langsomt,  da  han  med  et  trofast  Smil  saa  hende  ind  i 
Øjet,  det  var  kun  et  Bedrag. 

Georg  lod  som  om  han  ikke  hørte  de  sidste  Ord. 

—  Fader  sover  nu,  sagde  han,  og  vaagner  ikke  i  den 
første  Timestid  .  .  .  Men  hvis  Du,  Fanny,  vil  gøre  denne 
Dag  til  en  sand  Glædesfest  for  mig,  saa  lad  mig  ro  Dig  ud 
paa  Vandet  imens. 

—  Nej,  nej,  svarede  hun,  ikke  uden  en  vis  Usikkerhed  i 
Stemmen  —  der  er  saa  køligt  paa  Søen. 

—  Ja>  Ja»  saa  sætter  vi  os^  ind  i  min  Moders  lille  Stue 
.  .  .  aa,  hvor  jeg  længes,  hvor  jeg  har  længtes  efter  igen  som 
tidligere  i  stille  Fortrolighed  at  tale  med  Dig. 

Men  nu  syntes  Fanny,   at  det  vilde   være 
ligst  at  blive  ude.    Hun  havde  besluttet  at  aflae 
paa  Gravene   og   vilde   nu  benytte  Lejligheden 
Letsler  sov. 

—  Du  vil  i  det  mindste  ikke  nægte  mig  a 
over. 

Dette  behøvede  Fanny  ikke  at  nægte;  den 
ikke  vare  mere  end  fem  Minuter. 

De  steg  ned  i  Baaden.  Men  hvis  Fanny 
at  løfte  sine  Øjne,  hvis  hun  havde  set,  hvoi 
Øjne  lyste  og  straalede,  vilde  hun  ganske  bestei 
trukket  sig  tilbage  fra  disse  faa  Minuters  Sam' 
nu  var  det  for  sent,  og  hvad  kunde  hun  gøre 
tage  Sagen  som  en  Spøg,  da  Georg  ved  Gi 
Baaden  og  satte  Kursen  lige  ud  ad  Fjorden  saa 
kunde. 

—  Nu  maa  Du  vel  have  faaet  nok  af  denn 
sagde  hun,  da  de  var  kommet  et  godt  Stykk* 
Georg  gjorde  Mine  til  at  vende  om. 

—  Nej,  søde,  gode  Fanny,  vi  maa  absolut 
den  gamle  Georgs-Holm  har  dfet. 

Ved  dette  Forslag  for  et  Sting  gennem  F; 
Rødmen  veg  fra  hendes  Kind;  hun  blev  saa  b 
pludseligt  hvilende  paa  Aaren,  spurgte: 

—  Afskyr  Du  det  Sted  saa  meget?  ...  I 
befale,  saa  vender  vi  straks  om. 

Der  laa  i  hans  Stemme  et  Udtryk  af  e 
Smærte,  at  Fanny,  som  desuden  ikke  vilde  røb< 
efter  et  Øjebliks  Betænkning  gav  efter. 

Og  snart  sad  hun  med  Georg  paa  det  sam 
hun  for  omtrent  tre  Aar  siden  i  Ensomhed  hi 
levet  en  Time,  som  hun  aldrig  havde  kunnet  g 
det  om  denne  kvalfulde  Stund  kastede  i  dette 
skin  over  hendes  Ansigt. 

Hans  Blik  hvilede  paa   hende  med  et  uroli 


Digitized  by  VjOOQ  IC 


.242 

Udtryk.    En  Magt,  stærkere  end  hans  Vilje,  holdt  hans  Tunge 
fængslet. 

—  Nu  er  Hr.  Letsler  vistnok  vaagnet,  sagde  Fapny,  vi 
maa  vende  tilbage. 

—  Hvorfor,  spurgte  Georg  sig  selv,  er  hun  pludselig 
bleven  saa  underlig,  saa  kold? 

Da  Fanny  for  lidt  siden  steg  ud  af  Baaden,  forekom  det 
ham,  at  han  havde  set  sin  lille  Gudinde  fra  Strand  .  .  .  Nu 
saa  han  et  næsten  fremmed  Væsen  for  sig. 

Bønnen  i  hans  Sjæl  vilde  dog  ikke  tie,  Følelserne  vok- 
sede med  ilende  Hast;  de  brændte,  de  flammede,  de  forlangte 
straks  at  faa  hende  tilbage,  saaledessom  han  tidligere  havde 
elsket  og  tilbedt  hende. 

Men  da  Fanny  vilde  rejse  sig  for  at  gaa,  sønderrev 
Frygten  for  at  spilde  de  kostbare  Minuter  det  Baand,  som  en 
anden  Frygt  for  kort  siden  havde  paalagt  ham. 

Han  sank  ned  for  hendes  Fødder  (han  havde  aldrig  før 
ligget  for  Fannys  Fødder)  og  over  hans  Læber  flød  Ord 
saa  varme  som  Blodet,  der  strømmede  fra  og  til  hans  stor- 
mende Hjærte. 

—  Min  Gud,  Georg  —  rejs  Dig  dog!  Du  kan  jo  umu- 
ligt nære  saadanne  Følelser  for  mig  nu,  efter  at  .  .  .  nej,  det 
er  umuligt! 

—  Sig  ikke  det  —  Du  ser,  at  det  virkelig  er  sandt. 
Ifjor  Sommer  saa  jeg  Dig  en  Dag  i  Mastehugget  .  .  .  jeg 
trak  mig  tilbage,  skjulte  mig  for  Dit  Blik  .  .  .  Fanny,  elskede 
Fanny,  tror  Du  ikke,  jeg  havde  skyndt  mig  med  at  hilse  paa 
min  Barndomsveninde,  hvis  jeg  ikke  allerede  den  Gang  havde 
mærket  hele  Indflydelsen  af  Din  Magt  over  mig?  Men  jeg 
bluedes  for  mig  selv  og  dristede  mig  ikke  til  at  kaste  et 
Blik  ind  i  mit  Hjærte. 

—  Jeg  vendte  kort  efter  tilbage  til  det  Hus,  hvorfra  Du 
rimeligvis  saa  mig  gaa  ud,  sagde  Fanny  rødmende,  fordi  jeg 
havde  tabt  noget  .  .  . 

—  ...  som  jeg  fandt,  og  som  jeg,  hvad  Du  endnu  kan 
se  af  en  lille  Billet,  samme  Aften  sendte  tilbage.  Men  Budet 
traf  ingen  hjemme,  og  jeg  fik  først  Brevet  tilbage  næste 
Middag  ude  paa  Søen.  Fire  Msaneder  fulgte  det  mig  for- 
seglet .  .  .  det  var  en  Følgesvend,  hvis  vidunderlige  Indfly- 
delse  paa   min  Sjæl,  jeg  ikke  en  Gang  vil  beskrive,  thi  Du 

forstaar  den  . . .  Nok    er  det,   Fanny    . . .   der  kom  et  svagt 
Øjeblik;  jeg  maatte  se,  hvad  det  indeholdt. 

Over  Fannys  Ansigt  gik  Sky  efter  Sky,  snart  lyse,  snart 
mørke.  Hendes  Øjne  hvilede  med  et  bebrejdende  Udtryk 
paa  Georg. 

—  Saaledes  maa  Du  ikke  se  paa  mig,  e 
Fire  Maaneders  Selvbeherskelse  er  dog  altid  n 
i  Vægtskaalen  mod  et  Øjebliks  Svaghed.  Men 
himmelske  Ord  foregøglede  mig  ikke  noget; 
Du  ikke  saa  snart,  om  overhovedet  nogensind< 
Øre  til  mine  Bønner.  Og  da  jeg  i  Vinter  besøj 
jeg  til  mig  selv  (saa  modløst,  at,  hvis  Du  hai 
ind  i  min  Sjæl,  vilde  Du  have  forbarmet  Di 
»Endnu  gaar  det  ikke  an,  at  Du  forsøger.« 
jeg  hjem  igen  og  sad  her  og  længtes  Vinteren 
Foraaret  er  kommen,  har  jeg  ikke  kunnet  rejse 
i  min  Virksomhed  paa  Søen,  fordi  Fader  er  sa 
snart  lakker  mod  Enden,  ja,  jeg  tror  ikke  h; 
end  nogle  Uger  endnu,  og  saa,  saa  —  hvis  jej 
mes  til  at  leve  i  Ensomhed  —  gaar  jeg  ud 
Rejse,  der  kommer  til  at  strække  sig  ud  over 
min  Ungdom. 

Han  søgte  Fannys  Blik.  Nu  var  det  sænke 
var  det  dog  ikke  saa  stumt  som  hendes  Læber 

—  Men  hvis,  fortsatte  Georg  med  stigende 
ildfuld  Henrykkeise,  hvis  mine  Bønner,  min 
min  Kærlighed,  som  vil  overbevise  Dig,  min  l 
Brud,  om,  at  Du  ikke  er  gaaet  tabt  af  noget,  i 
Hjærte  banker  for  Dig  med  en  Styrke,  en  Hj 
hvilken  de  fordums  Hjærteslag  i  Ynglingens  Br 
at  hans  Følelser  brænder  med  en  Ild,  mod  h\ 
dums  kun  var  svale  Vindpust,  hvis  denne  Ka 
Bønner  kunde  overvinde  Din  Frygt,  hvis  de 
Tiltro  i  Dit  Hjærte,  hvis  Du  kunde  sige:  »Du 
farende  Sømand,  jeg  vil  tage  Dig  tilbage  og 
Dig  i  Liv  og  Død! c  saa,  naar  min  Fader  ei 
Hvile,  hvorefter  hans  trætte  Sjæl  saa  inderligt 
vi  ombord  paa  mit  nye  Skib,  og  saa,  elskede,  i 
er  min  første  salige,  hellige  Ungdomsdrøi 
gjorte,  saa  bliver  der  for  bestandigt  Lys  og  I 
Din  Georgs  Sjæl. 

Fannys  Bryst  hævedes  af  svulmende  Bølger.  Hendes 
skønne  Ansigt  udtrykte  den  Lykke  og  Henrykkelse,  Georgs 
varme  Sprog  havde  vakt  i  hendes  Sjæl.  Og  hvorfor  skulde 
hun  vel  nu  tvivle  ?  Havde  hun  nogensinde  hørt  eller  set  ham 
saaledes?    Og  ubevidst  udbrød  hun: 

—  Nej,  jeg  kan  ikke  tvivle! 

—  Nej,  Fanny,  hvorledes  skulde  Du  kunne  det?  sagde 
han  alvorligt  og  trofast  Har  jeg  nogensinde,  saa  meget  som 
med  et  Blik,  været  utro  mod  hende,  som  nu  er  borte?  Al- 
drig. Nej,  i  den  ægte  Kærlighed  mellem  to  Væsener  ligger 
noget  alt  for  dybtog  rent  til,  at  det  kan  besmittes,  og  naar 
jeg  var  tro  mod  hende,  som  har  haft  Dig  til  Medbejlerske, 
hvad  kan  saa  Du,  min  Ungdoms-  og  min  Manddomsalders 
gode  Engel,  have  at  frygte,  Du,  som  ingen  Medbejlerske  har?^ 

—  Erindringen,  hviskede  Fanny: 
Georg  rødmede  dybt.  , 

—  Erindringen  om  Elvira,  sagde  han,  og  hans  Stemme 
skælvede  ved  Klangen  af  det  dyrebare  Navn,  vil  altid  være 
mig  hellig,  vil  altid  bevares  —  men  Du,  Fanny,  er  alt  for 
ophøjet,  til  at  Du  ikke  skulde  kunne  unde  det  skønne  Billede 
af  min  døde  Brud  en  Plads  i  det  Hjærte,  som  nu  og  for 
bestandigt  vier  sig  til  Dig,  min  levende  Brud.  Og  Mindet 
om  hende  kan  ikke  skade  Dig,  thi  jeg  har  vovet  at  tro,  at 
.  .  .  nej,  det  vil  ikke  over  mine  Læber,  men  Du,  som  altid 
har  kunnet  læse  i  min  Sjæl,  Du  ser,  Du  ved,  at  et  Sind  saa 
mildt,  saa  fast  og  roligt  som  Dit  foreues  bedst  og  lykkeligst 
for  et  helt  langt  Liv  med  mit  hæftige  Sind,  med  mit  hede 
Blod.  Og  nu,  min  elskede,  har  jeg  aflagt  den  sidste,  den 
vigtigste  Tilstaaelse  for  Dig.  Nu  tror  Du  mig,  nu  forskyder 
Du  mig  ikke,  thi  Du  føler  i  Dit  eget  Hjærte,  at  vi  to  er  et. 
Lad  os  skynde  os  til  min  stakkels  Fader,  som  længes  saa 
inderligt  efter  at  trykke  Dig  som  Datter  til  sit  Hjærte,  som 
længes  efter  at  give  os  den  Velsignelse,  paa  hvilken  vi  skal 
bygge  vor  Fremtids  Lykke  .  .  .  Men  først  .  .  .  først  —  han 
strakte  Armene  ud  imod  hende  .  .  .  Du  svarer  ikke  .  .  .  men 
Dit  Blik  svarer  mig  .  .  .  Store  Gudl  det  er  Din  Ann,  som 
for  første  Gang  snor  sig  omkring  ham,  som  i  aarevis  har 
smægtet  efter  denne  Lykke  ...  O,  Fanny  .  .  .  Fanny  .  .  * 

Den  tredje  Søndag,  da  det  hellige  Forbund  mellem  Georg 
Letsler  og  Fanny  Holmer  forkyndtes  i  Gravenes  Kapel,  fej- 
redes i  Eneboerens  stille  Stue  en  Fest,  hvortil  Johannesskæret 
for  første  og  sidste  Gang  skulde  være  Vidne. 

Bernhard  Letsler,  liggende  paa  sin  Dødsseng,  havde  for 
en  værdig  Sjælesørger  aflagt  det  sidste  Skriftemaal,  og  paa 
hans  forklarede  Ansigt  straalede  nu  Genskinnet  af  den  salige 
Henrykkelse,  hvormed  han  modtog  Bekræftelsen  paa  sine 
Synders  Forladelse.    En  navnløs  Fred  var  udbredt  over  ham. 

Den  hellige  Handlings  Afslutning  havde  haft  fire  Vidner. 

Ved  Sengen  stod  to  Personer,  paa  hvis  Træk  man  saa 
det  inderlige,  himmelske  Haab,  som  forener  og  sammensmælter 
i  sig  det  højeste,  det  betydningsfuldeste  i  Livet:  Kærlig- 
heden og  Døden.  Den  grønne  Krone  paa  Fannys  lyse  Lok- 
ker og  Georgs  henrykte  Blik  vidnede  om,  at  endnu  en  Hand- 
ling af  dyb  Betydning  forestod. 

Længere  borte  i  Værelset  saas  Nisse  festklædt,  med 
Hatten  for  de  taarefyldte  Øjne,  og  lidt  længere  borte  Karolus, 
paa  hvis  mandige,  alvorlige  Ansigt  en  stærk  og  hæftig  Be- 
vægelse aftegnede  sig. 

Nu  gjorde  Letsler  et  Tegn  med  den  matte  Haand. 

Præsten  rejste  sig.  Og  foran  den  blomstersmykkede 
Skammel,  omstraalede  af  Solens  varme  Glans,  udtalte  Georg 
og  Fanny  de  Løfter,  som  for  dem  aabnede  Indgangen  til 
Livets  Eden  i  et  Ægteskab,  hvor  Jordens  ædleste  Blomster, 
Kærligheden  og  Freden  aldrig  skulde  uddø. 

Da  Natten  og  Maanen  gled  over  Himmelbuen,  laa  Georg 
og  hans  Brud  paa  Knæ  ved  den  elskede  Faders  Seng. 

Faderens  Blik  hvilede  velsignende  paa  dem.  Hans  ene 
Haand  gled  kærtegnende  over  Fannys  bøjede  Hoved,  den 
anden  omsluttedes  af  Sønnens  Haand. 

—  Dit  Løfte,  Georg?  hviskede  han. 

—  Tag  det  med  Dig,  dyrebare  Fader  —  det  skal  blive 
holdt  ...  Og  sig  min  Moder,  min  elskede  Moder,  som  Du 
snart  skal  møde,  sig  min  evigt  uforglemmelige  Elvira,  som  nu 
elsker  mig  med  en  helligere  Kærlighed  end  Jordens,  sig  dem, 
at  Din  Søn  er  lykkelig! 

—  Ak,  i  denne  skønne  Overbevisning  er  Døden  mig 
dobbelt  kær  .  .  .  den  vinker  mig  allerede  .  .  .  min  Søn  .  .  . 
min  Datter  —  den  kommer  .  .  .  den  kommer  .  .  .  Nikoline 

Da  Solen  atter  stod  op,  var  det  sidste  Sandskorn  i  Ene- 
boerens Timeglas  udrundet, 


Det  var  Natten  efter  den  Dag,  paa  hvilken  en  sort  Kiste 
var  bleven  nedsænket  i  den  ved  Siden  af  Nikolines  Hvilested 
aabnede  Grav,  Natten  efter  den  Dag,  paa  hvilken  Klokkerne 
i  Gravenes  Kapel  havde  forkyndt,  at  Jorden  i  sit  moderlige 
Skød  havde  modtaget  den  trætte  fremmedes  Ben. 

En  Baad  gled  hen  over  den  spejlklare  Vig. 

Det  var  en  Juninat,  stille  og  skøn  som  den,  da  »Frisej- 
leren c  for  seksten  Aar  siden  førte  sine  Passagerer  til  Grave- 
nes Strandbred.  To  af  disse  Passagerer  —  de  to,  som  al- 
drig mere  forlod  den  Havn,  de  her  havde  søgt  —  havde  nu 
fundet  den  himmelske  Havn  og  slumrede  stille  der  ovre  paa 
Kirkegaarden. 

Denne  Mand  og  denne  Kvinde,  som  havde  elsket  og  lidt 
saa  meget,  havde  omsider  genfundet  hinanden.  Hun  havde 
rakt  ham  den  Krone,  som  hendes  Bønner,  hendes  Taarer 
havde  erhværvet  ham. 

Men  den  tredje  af  Passagererne  sad  i  den  lille  Baad,  som 
nu  i  den  stille  Nat  gled  hen  imod  den  mørke  Holm,  over 
hvilken  nogle  hvide  Tærner  svævede  frem  og  tilbage  i  lette 
Kredse.  Vilde  han  maaske  tage  Afsked  fra  dette  Sted,  der 
var  indviet  af  en  elsket  Moder,  af  en  jordisk  Kærligheds  nys 
udsprungne  Glæder,  for  saa  at  gaa  ombord  paa  Skibet  der- 
henne, hvor  det  saa  ud  til,  at  man  var  i  Færd  med  at  gøre 
alt  klart  til  at  løbe  ud  af  Havnen,  men  som  maaske  ikke 
saa  snart  skulde  føre  Sønnen  tilbage  til  denne  Plet,  hvortil 
hellige  Minder  bandt  ham  med  faste  Baand. 

Han  kom  fra  Johannesskæret,  men  ikke  ene;  hans  unge 
Hustru  sad  ved  hans  Side.  De  talte  ikke  mange  Ord  med 
Læberne,  men  deres  Øjne  talte  blidt  og  veltalende. 

Paa  Georgs-Holmen  sad  de  snart  Haand  i  Haand  og 
sendte  Blikke  fulde  af  uendeligt  Vemod,  af  skælvende  For- 
ventning mod  den  ensomme  Klippe. 

Endnu  stod  det  lille  Hus  der,  endnu  gæmte  det  indenfor 
sine  Vægge  alle  de  Suk,  der  havde  lydt,  alle  de  Taarer,  der 

var  udgydt  derinde,  alle  de  Kampe,  der  var  bleven  udkæm- 
pede derinde.  Endogsaa  Eneboerens  Optegnelser  var,  i  Følge 
hans  eget  Forlangende,  bleven  efterladte. 

Dybere  og  dybere  sænkede  Skyggerne  sig,  Natten  blev 
mer  og  mere  stille;  kun  Vandets  sagte  Mumlen  ved  Holmens 
Fod  eller  en  vildsom  Fugls  Vingeslag  afbrød  Stilheden. 

—  Jeg  synes  næsten  det  er  uhyggeligt    hviskede  Fanny. 

—  Nej,  min  elskede,  vist  ikke;  mig  glæder  det.  Saa 
bliver  her  Fred  igen  . . .  Desuden  var  det  jo  hans  sidste  Be- 
faling. 

Og  inden  Georg  havde  talt  ud,  rejste  der  sig  en  Røg- 
søjle fra  den  lille  Bygning  i  Kløften  paa  Johannesskæret. 
Snart  bredte  de  sorte  Hvirvler  sig  over  alt  og  indsvøbte  hele 
Stranden  i  Taage.  Men  pludseligt  spredtes  Røgskyen  af  en 
høj  Flamme,  og  efter  nogle  Minuters  Forløb  laa  hele  det 
brændende  Hus  aftegnet  paa  Søen. 

Det  var  et  herligt,  om  end  vemodigt  Syn. 

Denne  Kløft,  som  havde  laant  den  stakkels  fremmede  et 
Hjem,  skulde  altsaa  atter  blive  lige  saa  nøgen,  som  da  han 
første  Gang  betraadte  den;  naar  Efteraarsstormen  havde  raset 
hen  over  den,  vilde  ethvert  Spor  af  en  menneskelig  Bolig 
være  bortfejet. 

Men  nu  oplystes  hele  Omegnen  af  Luerne  fra  det  bræn- 
dende Baal.  Det  spredte  sit  Skin  lige  ind  i  den  mørke  Grotte, 
hvor  de  to  Ægtefæller  trykkede  sig  tættere  og  tættere  ind 
til  hinanden. 

—  Se,  dyrebare  Fanny,  sagde  Georg  og  pegede  i  stærk 
Sindsbevægelse  paa  det  Hus,  der  en  Gang  havde  været  hans 
Forældres  Bolig,  saa  klart  som  disse  Flammer  lyser,  saa  klart 
lyser  nu  ogsaa  deres  forklarede  Aander.  Hvor  himmelsk 
skønt  det  er  at  føle,  at  de  nu  har  Fred  deroppe  . . .  Men 
vend  Dit  Blik  der  hen  —  han  pegede  over  mod  Skibet,  der 
lignede  en  vældig  Søfugl,  som  med  udspændte  Vinger  har 
har  sænket  sig  ned  paa  det  i  mørk  Purpur  spillende  Hav  — 
der  er  vort*  Hjem  .  .  .  vort  Brudekammer,  min  yndige,  min 
skønne  Brud  I 

Rødmende  som  de  røde  Flammer,  der  paa  Vindens  Vinger 
sendte  sine  lysende  Gnister  over  imod  dette  Brudekammer, 
lænede  Fanny  Hovedet  mod  sin  Mands  Bryst. 

Snart  var  det  lille  Hus  fortæret;  snart  var  Eneboerens 
Bopæl  kun  en  Ruin,  som  i  sin  Aske  gæmte  alt  ... 

Nu  gled  Baaden  fra  Grotten  hen  mod  det  flydende  Hjem. 

Her  endnu  et  Farvel  af  modtagende  Venner,  evigt  skat- 
tede, aldrig  glemte. 

Sejlmasserne  hejsedes. 

Og  i  Morgengryet,  medens  Solen  kastede  sine  første 
Straaler  ind  mellem  Røghvirvlerne  fra  Johannesskæret,  gyn- 
gede Skibet  bort. 


Ende. 

